
Sofija Čiurlionienė (Kymantaitė). LIETUVOJE. 
(Kritikos žvilgsnis į Lietuvos inteligentiją.) Vilnius, 1910, 83 psl., in-8. 


Keliaudamas 1910 m. užsienin, susidūriau su 
keistu protestantės misionierės tipu. Buvo tai mo- 
teriškė apie 40 metų, augšta, meilaus veido, juodais 
rūbais, su didoku sidabriniu kryžium ant krūtinės. 
Visą kelią nuo Kauno lig Virbalio sakė ji porai vo- 
kiečių darbininkų karštus pamokslus apie Kristų. 
Turėdama aiškią dikciją, garsų, tikrai įsakų 
balsą, be vargo pripildė juo neperdidelį  III-os 
kl. vagoną: Ypač traukiniui stotyse sustojus, tie pa- 
mokslai buvo kuo aiškiausiai girdžiami. Jų turinys 
maždaug buvo toks: i 


Brolau, ar tu pažįsti Kristų? Jis yra kelias — eik prie Jo; 
Jis yra meilė — atsiversk prie Jo! Jei turi ant širdies sunkumą — 
nešk jį prie Jo: Jis tau palengvins naštą. Žmonių silpnybė didelė. 
Gal ir tu, brolau, esi kuo nusidėjęs?  Nenusimink, eik prie Kristaus. 
Tas dieviškas gydytojas nuplaus tavo dvasiškas žaizdas, išgydys 
sielos ligas. Grįši nuo Jo sveikas, ramus. Paklausyk, ka apie tai 
sako Eraigelija (čia pamokslininkė skaito įvairius tekstus) O! 
Evangelija — tai Dievo Žodis! Ar tu, brolau, jį skaitai? Ar bran- 
gini Šventąjį Raštą? Tai išganymo knyga ir t. t. 


Šianlink be galo ir be poilsio bėrė ta origina- 
liška Kristaus skelbėja trumpučius sakinius ir klausi- 
mus, nerdama juos vieną su kitu tam tikros savo- 
tiškos logikos dėsniais, o kartais ir visai be sąryšio. 
Tarpais užtraukdavo giesmę «Christus ist auferstan- 
den» su «Alleluja», mat, tai buvo didžiasai šeštadie- 
nis pagal naują kalendorių. Galop Virbalyje reikėjo 
sėsti kitan traukinin. Pamokslininkė pasirodė nemo- 

kanti rusiškai. Konduktoriui paprašius, man teko būti 
vertėju. Dideliai nudžiugo, radusi manyje supran- 
tantį vokiškai. Pasirodė, ji važiuojanti Hamburgan. 
Ten, mat, esanti tam tikra moterų misioninkių drau- 
gija. «Ach, kokia ten viešpatauja meilė!» Dabar 
gi ji (pamokslininkė) grįžtanti iš Vilniaus, kur da- 
lyvavusi Mariavitų koplyčios pašventime. «Es war 
so schon, so christlich»! Buvę pasakyti įvairiomis 
kalbomis pamokslai: ir lenkiškai, ir lietuviškai, ir ru- 


siškai, ir vokiškai. Vysk. Kovalskis — tai tikras 
Dievo tarnas. Stai tamstai maža dovanėlė .... A, 


matau, tamsta kunigas. Visos krikščionybės ateitis 
pareina nuo dvasiškų vadovų. Reikia melstis, kad 
atsirastų daugiau gerų kunigų»... ir tt. ir tt. 

Dovanėlė pasirodė — vokiškas «vyskupo»  Ko- 
valskio aplinkraščio vertimas. Kaipo protes:antė, ji, 
žinoma, negalėjo branginti nei nuolatinės švenč. Sa- 
kramento adoracijos, nei švenč. Panelės Nepaliau- 
jamos Pagalbos paveikslo garbinimo, t. y. abiejų 
pamatinių dogmatų, iš kurių mariavitizmas yr išdy- 
gęs ir kuriais jis po šiai dienai remiasi. Kas gi ma- 
riavitų judėjime ją patraukė? Kuo jis jai labiausiai 
patiko? Be abejo, savo protestu prieš Rymą ir savo 
naujumu. Ji matė tame naujausį laisvo krik- 
ščioniško jausmo apsireiškimą, naujausį krikščio- 
niškos tiesos ieškojimą, nes, kaipo protestantė, ji, be 
abejo, laikėsi tos nuomonės, kad gyvuojančiose krikš- 
čioniškose bažnyčiose krikščioniškos tiesos nėra, 
kad ji tebėra dar neatrasta, nesuieškota. Taigi ir 
keliavo iš tolimo vokiško Hamburgo Lenkijon, o iš 
ten Vilniun pasidžiaugti naujais Kristaus sekėjais, 
pasiklausyti naujausių jų pamokslų. Ir ji jų 
klausėsi su pietizmu ir manė daranti Kristui patin- 
kantį darbą, beplatindama tuos pamokslus vokiškai 
/ verstus. . 

Si vokietė misionierė, na ujosios religinės 
tiesos ieškotoja ir skelbėja, sava ime atėjo man min- 
tin, beskaitant augščiau įvardintą jį Ciurlionienės vei- 
kalėlį. Ir iš tikrųjų, jiedvi abidvi, matyt, vienokio 

būdo, nes abi jautrios širdies, pilnos geriausių norų, 
užsidegusios begaliniu apaštalavimo geismu. Jiedvi 
abidvi lygiai žiūri su panieka į tai, kas yra, ir su 
nepaprastu uolumo ieško to, ko nėra. Priderėdami 
vienam psichologiškam tipui, jiedvi abidvi turi 
bendrą idealą — naujumą, arba, tikriau sakant, — 
naujausybę. Jiedvi lygiai nesupranta tiesoje ele- 
mento statiško, matydamos joje vien tik ele- 
mentą dinamiškąjį. Todel joms ne tai tiesa ir . 
gera ir gražu, kas iš tikrųjų amžinais objektyviais 
kriterijais, yra tiesa ir gera ir gražu, bet tik tai, 
kas yra naujausia, kas turi modernumo 
žymę bei patentą. Praeitis su jos idealais ir kūri- 
niais — joms tai tik archyvas, muziejus, arba tikriau 
— kapinynas. Nieko gyva jos ten neranda, nes, 
mat, anot jų, gyvybę tegal turėti vien tik naujau- 
sios pažiūros, naujausios kryptys, naujausi 
visame kame kultai: religijoj, literatūroj, dailėj, mu- 
zikoj.“/Tat abiejų nuomonės yra baisiai iškreiptos, 
vienpusiškos, siauručiukės, sektantiškos. Ne- 
ieškok jose jokio objektyvizmo — viskas čia sub- 
jektyvu: aš, taip manau, aš taip jaučiu, stat pro 
ratione voluntas. Abi tat visai nelaiko /rei- 
kalinga įrodinėti savo nuomonių teisingumą, jos iš 
augšto dogmatiškai skelbia savo mokslo neklaidingumą. 
Amžinų tiesos, labo ir grožio kriterijų joms visai 
nereikia — tai, mat, «atgyvenusių savo laiką idealų 
katechizmas», kuriam suprasti neverta sau galva 
laužyti; jo kritikai — užtenka tuščio arogantiško pa- 
sityčiojimo... Tatai sena Bažnyčia — šalin, sena lite- 
ratūra — lauk, sena dailė — archyvan! Tegyvuoja 
tikėjime — mariavitizmas, filosofijoje — nitšea- 
nizmas, dailėje — čiurlionizmas! Tai bent bus re- 
formų reforma. Jai skelbti štai dvi mokytoji: rimta 
pamokslininkė vokietė ir įsikarščiavusi doktrinierė 

iurlionienė.  Katrai atiduoti pirmenybės palmę? 
Sunku nuspręsti. Bet mums matos, nesuklysime tą 
palmę atidavę vokietei, nes ji turi bent vieną gerą 
pusę: ji nesiblaško į visas puses — ji turi tik vieną 

dalyką, kuriam pilnai yra. atsidavusi, — Kristų. Ji 
nesigėdi viešai jo ženklą nešioti ant krūtinės, ji kiek- 
vienoje vietoje skelbia, kaip moka, Kristaus mokslą. 
Tiesa, jos pamoksluose yra nemaža dirbtinės afekta- 
cijos, bet visgi, matyt, ji savotiškai myli Kristų, in- 
stinktyviai supranta, jog nupuolusį žmogų pakelti, 
padorinti, patobūlinti tegali vien Kristaus mokslas, 
Kristaus pavyzdys ir Dievo malonė. Ir aš neabejoju, 
kad ji savo prastais, bet lipšnia forma pasižyminčiais 
pamokslais gali iš tikrųjų ne vieną ištvirkėlį doron 
atvesti, nors bent kuriam laikui. , 

Visai kas kita mūsų doktrinierė. Tiesa, kai del 
tikėjimo — ji irgi sakosi tikinti, «kad yra mumyse 
paslėptos užmazgos geresnio, augštesnio, tobūlesnio 
gyvenimo», kad per tatai reikia mums geisti «išėjimo 
ir išgelbėjimo» ir ieškoti jo ne kitur, kaip tik «tik- 
roje doroje ir tikroje kultūroje»; bet kaip toji dora 
ir kultūra prieiti, nenurodo. Anaiptol, iš to, kad į 
vadovus mūsų inteligentijai perša Nitšę (Nietzsche) 
ir Bodlerą (Baudelaire) (14), o Kristaus vardo nė 
sykį nemini, turime teisės tvirtinti, jog gerb. rašytoja 
imasi bergždžio Danaidų darbo, nes nori mūsų vi- 
suomenėje pakelti dorą pasigaudama Nitšės 
amoralizmo... Kiekvienam sveiko proto z:aogui 
ir be įrodymų aišku, jog tai negalimas daiktas. Bet 
autorė išmokus iš Nitšės «viską perkainoti», daugiau 
pasitiki tuo savo mokytoju, negu Kristum, ir todel 
rimtai gailestauja, kad Lietuvoj inteligentija netur 
drąsos «gyventi savotiškai», kad pas mus «labai 
mažai neprigulmingo sielos kultūros troškimo». Ko- 
kia Tia yra reikšmė žodžio «neprigulmingo» — sunku 
įspėti. Bet greičiausiai autorė tą neprigulmingumą 
supranta kaipo išsivadavimą iš po tradicinės, tikėjimu 
paremtos, etikos. Mat, sekimas to, ką pasakė An- 
tikristo pamėgzdžiotojas Nitšė, nenaikina mūsų etiško 
«neprigulmingumo», o pasielgimas sulig Kristaus 
mokslu  atimąs iš mūsų laisvę... Todel -nė 
kad ir kalba savo knygoj apie dorą, apie doros pro- 
blemą, tačiau apie tikėjimą niekur nemini nė žode- 

lio. Visa religija autorei, matyt, yra ne ėjimas 
prie žinomojo Dievo, ne jam tarnavimas 
asmeniškame ir socialiame gyvenime, 
bet vien teoretiškas nežinomojo «Gyvojo Dievo ieš- 
kojimas» (18) Zinoma, nepeiktinas darbas ir 
«Dievo ieškojimas» tų, kurie yr gimę ir užaugę šalto 
ateizmo atmosferoj, bet kad autorė, praleidusi savo 
jaunystės dienas «šventoje» Zemaitijoje, irgi, matyt, 
į «Dievo ieškotojų» eiles stoja, tai gan keistai atrodo. 
O dar keisčiau skamba jos knygoj aimanavimai. ir 
rūgojimai del «dvilinkos» vyrų etikos (25). Juk 
tai ne as kita, kaip tik vaisius meilios pačiai au- 
torei nitšeaniškos etikos, etikos «uebermensch'y», 
turinčių drąsos «savotiškai gyventi», minančių pur- 
van «buržuazinės moralybės pančius» vardan «nepri- 
gulmingo» sielos troškimo .... 

Be doros problemos, Č-nė judina savo «Lietu- 
voje» taipogi ir kitus svarbius klausimus. Originali 
kaipo moralistė — dar originalesnė pasirodo litera- 
tūros, kritikos, poezijos ir dailės srityse. Taip mūsų 
poezijoj be «Anykščių šilelio» ji teradusi tik du iš 
viso tikrai poetišku dalyku («poezijos vaiku», anot 
autorės betariant), būtent — Maironies «Vakaras 
ant ežero keturių kantonų» ir 4 pirmutiniai Jovaro 
«Beržo» posmai (34). Siek tiek daugiau poezijos 
1anda ji mūsų liaudies dainose. 

Negeriau stovinti ir mūsų literatūra. Be Valančiaus 
ir Daukanto — tikras literatūros «šulas» tai Kudirka. 
Iš tebegyvenančių mūsų rašytojų «tikrais savybiais» 
tesą tik du: Gerbačauskis ir Vydūnas. Apskritai gi 
visa mūsų literatūra — tai «liaudies skaitymėliai» 
(40). Bet prasčiausiai esą su mūsu kritika: jos, mat, 
visai nesą, o nesą del to, kad norint būti kritiku, 
anot autorės, reikia išpildyti šios trys sąlygos: pir- 
„miausia — kritikas turįs būti pats dailininkas, antra — 
«ateities žmogus, ne praeities» ir trečia — privalo 
būti kritikuojamojo dailininko «apaštalas» (45). Zi- 
noma, kur šiandien tokį berasi. Jo tenką laukti. 
Užtat, kai jis pasirodysiąs, mokėsiąs visus «pavergti ir 

vesti» (46), bet kur, ir pati autorė, matyt, nežino, 
nes palieka sakizį nebaigtą. 

Šiek tiek gerelesnė padėtis esanti mūsu dailės. Tai 
parodę mūsų dailės parodos. Bet kritikai klystą 
laikydami antrąją parodą geresne už trečiąją. Tai 
netiesa. Anot autorės, «trečioji geresnė buvo negu 
antroji» (50). Mūsų publika pasirodžius nieko neiš- 
mananti dailės dalykuose. Ji net nežinojusi, kad 
neturinti teisės statyti artistams reikalavimo: «duokit 
tai, kas man patinka». «Dailėje lietuviai turės įnešti 
Europos civilizacijon didelę, nekasdienę dovaną. Cia 
turės pasakyti savo gaivinamąjį žodį žmonijai, nu- 
slopusiai jau tuščių atgyventų formų mišinyje» (52). 
Kuo gi pasižymės tie mūsų dailės kūriniai? Ogi 
«keistu misticizmu ir neapsakomu ilgėjimos» ... 

Užtat mūsų teatras esąs žemiau kritikos. Režisie- 
riai pasišiaušę it ežiai, artistai nepripažįstą discip- 
linos, moką vien bastytis išsižioję iš kampo į kampą; 
«mūsų scena tai tik scenos pamėgzdžiojimas» ; «jokio 
beveik skirtumo nėsą tarp kaimiečių ir tarp inteli- 
gentų teatro» (54) Kaip gi pakelti mūsų teatras: 
ar jis tur pereiti visą evoluciją, kurią yra perėjęs 
Europoje, pradėdamas nuo realizmo? Ne, «realizmas 
visai neatsakanti forma lietuvių dailei» (56). Kas gi 
daryti? Reikią ieškoti «konors gilesnio negu gili 
žmogaus psichologija», reikią pasiduoti troškimui 
«visa apimančių simbolių neaiškumo, augštesnio, mis- 
tiško» (55). Todel paminėjimo vertu dramatišku vei- 
kalu, anot autorės, randas pas mus tik du: Vydūno 
«Prabočių šešėliai» ir Siaulėniškio «Sparnai». 

O mūsų muzika? Čia Č-nė duoda balsą savo 
vyru Čiurlioniui, kaipo to dalyko specialistui. 
Gerb. dailininkas randa, kad mūsų muzika «turi ateitį 
prieš save, bet šiandieną jos dar nėra», o jei ir yra, 
tai «stovi labai žemai, tikriau, ji nestovi, jinai tebe- 
guli» (63); mat, muzikoje mes nieko neturime, o «jeigu 
17 yra kas, tai geriau neprisiminti to» (ib.). Kada gi 
ji iš tikrųjų atsiras? Ar greitai? — «už šimto, dviejų, 
o gal ir trijų šimtų metu» (63), atsako kategoriškai 

"gerb. muzikas. O mūsų tautiškas himnas? Jo 
pradžia panaši «į preobraženskago polka maršą» (76). 
Dainoje «Kur banguoja Nemunėlis» <«lietuviškumo 
tiek, kiek katė išverkė» (63) Bet užtat esą senos 
mūsų dainų melodijos, tai sėkla, iš kurios išdygsianti 
mūsų ateities muzika, bet dabar kol kas jos teturį 
tiktai «muziejaus vertę». Svarbiausis ir gražiausis 
jose dalykas — tai «ritmo monotonija». Ji priduo- 
danti mūsų dainoms «prakilnų rimtumą ir mistišką 
būdą» (64). Ypač reiktų mūsų muzikams branginti 
«trijų ir penkių taktų išskirstymą, seniai jau nesut'n- 
kamą kultūrinėje muzikoje». Tasai išskirstymas tu- 
rįs savo paslaptingą gražybę, kuri turėtų įkvėpti 
mūsų kompozitoriams «naujus veikalus toje formoje» 
(66, 68). 

Delko mūsų kultūra taip žema, delko jį nekįla 
sparčiau augštyn? Atsakymą dalinai randame mūsų 
visuomenės, inteligentijos ir abiejų lyčių jaunuomenės, 
charakteristikose. Pasirodo, jog mūsų visuomenėje, 
anot autorės, «nėra visuomeniško supratimo» (8), ji 
panėši į «vaikų krūvą, apsidariusią suaugusių drabu- 
žiais ir išmokusią atmintinai nesuprantamų jaunam 
amžiui žodžių», arba į žmones, norinčius «sutverti tai 
paviršiuje, ko dar nėra gelmėse» (9). Pačios mūsų 
kultūrinės įstaigos parodą tiktai mūsų nekultūringumą, 
nes jose nesą «dvasios kultūros». Mūsų susirinki- 
muose maža tesigirdi «visuomenės jausmas», dažniau- 
siai ten viešpatauja «anarchija» ir «smulkių intrigų 
šiupinys» (10). Delko? Del to, kad pas mus prie viso ko 
einama «palengva, tik prie peikimo ir kliudymo zovada» 
(ib.); vadinas, tai neva kritika, bet iš tikrųjų ir daž- 
niausiai tai «sujudintos tulžies spjovimas ir ypatiškas 
kerštas» (11). 

Na, o mūsų inteligentija? Nejaugi ji nieko ne- - 
veikia? Del veikimo veikia, kiekvienas mūsų veikė- 
jas dalyvauja 5—6 draugijose, bet visomis yra nepa- 
tenkintas, «išskyrus nebent tą, kurioje jis pats yra 
pirmininkas». Apskritai gi mūsų inteligentuose nesi- 
matą «jokio estetikos reikalavimo, jokio stylių ir 

dailės supratimo». Užuot skaičius Nitšę, Bodlerą 
ir Meterlinką, jie beveliją tradicinį «žaliąjį stalelį». 
Todel autorei liūdna darosi regint, kaip štai žmogus 
«vien egzistuoja..., bet gyventi netur laiko, energi- 
jos ir noro» (15), pasilikdamas tuščiakalbiu, nemo- 
kančiu gaminti «naujos vertybės», 

Negeresnė ir jaunuomenė. Ji nuo pat mažens 
pradeda «rodyti didelį palinkimą prie buržujiško gy- 
venimo»; mokslus eidama neretai «už dėdės kunigo 
pinigus», puola ji labiausia prie visa, kas užginta, 
neišsidirba jokių etiškų postulatų, nes mokykla, ne- 
turėdama «jokio etikos autoriteto», nieko jaunimui 
neduoda, religijos gi dėstymas sausai dogmatiškas 
«dorai pamato nestato». Per tat žodis «siela» iš 
jaunuomenės galvojimų ir ginčų anksti esti išbrauktas, 
taigi ir nenuostabu, kad jaunime pradeda rastis bū- 
das be pamatų, be vidujinio gyvenimo (19). Doros 
problema menkai vertinama. Veikimas? Dažniau- 
siai — tai «sport-mada» arba «sausas partinis dog- 
matizmas». Meilė? Tai «jaunystės kvailystės svai- 
gulys». Klausimas: «ar negali gyvenimas būti viena 
prakilni šventė», niekam galvon neateina. Tuo tie- 
siog netikima. Tarp abiejų lyčių jaunimo esąs «kaž- 
koks paslėptas antagonizmas ir paniekinimas, nepa- 
sitikėjimas, pridengtas kažkokiu pasaldintu lipšnumuo. 
Su pragarsėjusiomis moterimis, veikėjomis, jei ir kal- 
bama rimčiau, tai tik «pro forma» — ne iš širdies. 

iaip jau tuščios kalbos ir flirtas Na, tuo nėr ko 
labai ir stebėtis, nes, anot pačios autorės, dauguma 
lietuvaičių, pusiau inteligenčių — tai tokia dar «visai 
žalia medega» (23) Negeresni ir berniukai, net ir 
pirmeiviai, žiūrintieji į prostituciją, kaipo į neišven- 
giamąjį daiktą, ir «dvilinką etiką» laikantieji visai 
prigimtu dalyku (24—25)) Kalta čia daugiausiai 
sena tvarka, leidžianti moteryse niekinti «žmogaus 
vertybę». Buvę ir mūsų sumanyta per didį Lie- 
tuvių Moterų Susivažiavimą sutverti «Lietuvių Mo- 
terų Sąjungą», kuri būtų doros ir kultūros pulsas 
savo krašte. Vyko kitaip», Mat, Liet, katalikės su- 

ardę tą kilnų darbą!) ir doros bei kultūros «pulso» 
napalaiką... 

Kame gi galutina išeitis? «Ar taikinime klerikalų 
su pirmeiviais. Ne, bet visuotiname ilgėjimos (ko? 
Aut.) ir supratime, kad «bendras visiems yra laimės 
troškimas» ir kad «prie laimės vien per sielą takas»?). 

Štai beveik visos svarbiausios šio veikalo mintys. 

Autorė pavadino jas «kritikos žvilgsniu». Su tuo 
sunku sutikti. Nes žodis kritika, kad ir eina iš x71vev— 
teisti, visgi ji nėra vien teismas, o juo labiau teis- 
mo nutarimas. Tuo tarpu Č-nės veikalėlis — tai 
vienų plikų teismo dekretų virtinė. Jokių protavimų, 
jokių įrodymų, vienas tik sausas dogmatizavimas. 
Mūsų autorė, lyg ana protestantė misionierė, sako 
mums vien gana ilgus ir gana naivius pamokslus, dog- 
matiškai iš augšto nutardama, kokios mums reikia li- 
teratūros, scenos, poezijos, dailės ir t.t. Su visai men- 
kučiu mokslišku bagažu, su savo siauručiukėmis sek- 
tantiškomis pažiūromis, ji drąsiai skverbiasi į mūsų 
tautos vadovus. Stebėtinas dalykas. Visuomenė net 
iš kandidatų į pradžios mokyklėles reikalauja tam tik- 
ro cenzo, teisingai manydama, kad žmogus, norįs vai- 
kus mokyti, privaląs turėti pats šiokį tokį mokslą. 
Tuo tarpu iš «visuomenės mokytojų» nereikalaujama 
jokio cenzo. Padrąsintas universalia Č-nės kritika, 
drįstu ir aš mesti, «kritišką žvilgsnį» į... moksliškąją 
pačios autorės kompetenciją... Visuomenės mokytojai 
toli neužtenka perskaityti amoralistą filosofą Nitšę, 
dekadentą poetą Bodlerą bei simbolistą dramaturgą 
Meterlinką. Jai reikia žinoti ir sociologija, ir visuo- 
menės psichologija ir savo krašto istorija, o labiau- 
siai — reikia giliau ir vispusiškiau pažinti gyvenimas. 


!) Nors jau išėjo 6 „Lietuvaitės“ numeriai, autorė, matyt, nė 
* vieno iš jų neskaitė. Ji, mat, neturėjo laiko, nes vis lėkė „prie 
peikimo zovada“... 

2) Šis autorės stengimasis nukreipti skaitytojo domę į «sielą» 
būtų vertas pagyrimo, bet, deja, del savo bendrumo — jis pasilieka 
vien tuščia retorika, nes ir nelaimėn visi keliai veda lygiai per 
sielą. Slg. Kristaus žodžius: Kas myli savo sielą — pražudys ją. 

Tuo tarpu Č-nės knygelėje, atskyrus keletą teisingų 
pastabų apie mūsų jaunuomenę, beveik nieko pana- 
šaus nerandame. Visi jos straipsniai — lengvutis čiau- 
žimas paviršium. Juos skaitydamas gauni įspū- 
džio, lyg šnekėtumeisi su trumpasijone gimnaziste, 
kuri, mamos belaukdama, bando salėje rimtą svečią 
rimtu pašnekesiu užimti. Lipšni, gyva mergaičiukė 
čiauška, beria visokius paradoksus ir absurdus, ku- 
rių iš vyresnių yra girdėjusi ar naujausiose, iš pa- 
žįstamo gimnazisto pasiskolintose, Kogeno <«literatū- 
ros studijose» išskaičiusi. Svečias mato, kad su tokia 
trumpasijone mokslininke nėr ką ginčytis, jis tik klau- 
sosi šypsodamasis ir mano sau, jog iš tos jaunutės 
iškreiptaprotės su laikų gal išeiti rimta jėga... Na, 
duok Dieve, kad ir iš Č-nės to pat ilgainiui susilauk- 
tumėm ir tuo lūkuriavimu neapsiviltumėm. 

To gi apsivylimo nebus tik tuomet, jei gerb. 
rašytoja panorės iš tikrųjų labiau įsigilinti į vidu- 
jinį!) sielos gyvenimą ir supras, jog kelias į geres- 


nę ateitį — tai Kristaus sekimas, o ne Nitšės ado- 
racija... To-jai iš širdies velijame. 
* 
* * 


Tai buvo rašyta prieš 13. metų. Siandieną, metę 
žvilgsnį atgal, matom, jog pesimistiški Č-nės smerki- 
mai buvo perdėti ir juodi jos pranašavimai netikri. 
Mūsų tauta per pastarus 13 metų yr parodžius di- 
desnio gyvumo, negu iš jos tikėtasi. Įkurta valstybė, 
plečiasi kultūra, mokslas, sparčiai auga literatūra be- 
"veik visose jos šakose. Ne tik atskiri asmens, bet ir 
visa tauta reiškia noro savitai, t. y. laisvai, nepri- 
klausomai gyventi, tarti savo žodį. Visur matyti 
kūrybos pastangų ir net vaisių. Mūsų naujos poe- 
zijos plėtojimąsi esame jau parodę I-me šio vei- 
kalo tome, šiame IIl-me bandysime peržiūrėti naujes- 
niuosius, proza rašytuosius, veikalus. Tą pro- 

1) Autorė kažkodėl neatskiria žodžių vidujinis—wewnetrzny 
nuo vidurinis—srodkowy. Rodos skirtumas gana aiškus ir didelis. 
Klaidingai taipogi rašo paojus viet. pavojus (slg. lat. pavere). 

iaipjau autorės kalba gan gyva ir nebloga. 

zos literatūrą padalinsime trimis dalimis: I „(Dailioji 
literatūra, II Specialioji literatūra ir III Pe- 
riodiškoji literatūra. Sion pastarojon pateks 
kalendoriai, almanachai ir laikraščiai. Antroji apims 
įvairius specialius (tikybos, filosofijos, filologijos, 
matematikos etc.) mokslo veikalus o taipgi ka 
riškąją ir vaikų literatūrą.  Pirmojoj gi stengsi“ 
mės įvertinti mūsų beletristikos ir dramos veikalus- 
Tie įvertinimai, žinoma, bus nelygūs: vieni ilgesni, 
kiti trumpučiai. Leisime čion juos taip, kaip jie bu- 
vo parašyti, pataisę tik vietomis kalbą. Pirmon vie- 
ton padėsime beletristiką. Jos apžvalgą paskirstysime 
dviem dalim: pirmojoj peržiūrėsime mūsų žymesniųjų 
- beletristų veikalus, antrojon smulkesniuosius origina- 
lius ir verstus tos rūšies veikalėlius. Visur, kiek ga- 
lima, laikysimės chronologiškos tvarkos. Skaitytojo 
prašom neieškoti čia visos naujosios mūsų li- 
teratūros. Minimi čia tik tie veikalai bei leidiniai, 
kurie buvo mano recenzuoti. 

23, IV 23: 

“ DAILIOJI LITERATURA 
I. Beletristika 


"MŪSŲ ŽYMESNIEJI BELETRISTAI, 


Vincas Pietaris. 


I. 
2 Savasis (V. Pietaris). KEIDOŠIŲ ONUTĖ. Atspaus- 
ta iš „Tevynės Sargo“ 10 n-rio 1899 m. 77 psl. in-16. 

Visaip yra vadinamas XIX amžius!), aš jį pava- 
dinčiau apysakų amžiumi. Ir iš tikrųjų — kada tiek 
jų rašyta ir skaityta, kaip šiame šimtmetyje? Tary- 
tum visas pasaulis, kūdikystėn sugrįžęs ir visus savo 
augštus siekimus pamiršęs, žaidžia vien tik pasako- 
mis, kaip mažas vaikas. Na, ir dygsta tos pasakos 
apysakos visose literatūrose nebe šimtais, bet tūkstan- 
čiais, kaip grybai po lietaus. Jau kad ir labai men- 
kutė mūsų literatūra, tačiau ir joje esama būrelio bė- 
letristų, pagaminusių jau mums apie puskapį įvairių 
apsakymėlių, verstų ir originalių. Tiesa, negalim dar 
mes pasigirti savuoju lietuviškuoju Senkevičium ar 
Tolstojum, bet visgi turime Dėdę Atanazą, 
Antaną iš Bugnų, Satrijos Raganą, Bitę, 
Žemaitę ir dar keletą kitų, mažiau žinomų «pasa- 
'korių.. Savasis irgi ne nuo šiandien tam būre- 
liui pridera. Jo apysakėlės, kaip šit «Raugalų Rau- 
las», «Spragarūčio žiedas», «Anuo metu» ir kitos bu- 
vo spausdinamos senoje <Apžvalgoje» ir, žinau gerai, 
labai tiko skaitytojams. Tačiau mūsų kritikai, nu- 
sprendę iš augšto, kad klerikalų laikraščiuose nesą 
nieko gera, visai nesidomėjo tomis apysakomis ir, 
matyt, visai jų nėra skaitę. Tuo tarpu jei kas, su- 
rankiojęs jas iš senų laikraščių, išleistų atskira knyga ?), 
tariamės, ir pats «Varpas» turėtų pripažinti Savajam 
tarp mūsų beletristų vieną iš pirmųjų vietų. Kas 

1) Rašyta 1900 m. 

2) Tai netrukus ketina padaryti jaunutė „Atžalos“ draugija. 

norėtų asmeniškai tuo įsitikinti, tepaima į rankas kad 
ir pastarąją jo apysaką, kurios vardą augščiau 
padėjom. . 

Kaip visi Savojo pasakojimai, taip ir «Keidošių 
Onutė» nepridera nei juokingų, nei griaudingų apy- 
sakų rūšiai: skaitytojas neras čia nieko, iš ko galėtų 
sau gardžiai prisikvatoti, kaip neras ir ano nuobo- 
daus niūniavimo del nelaimingų sergančių Barbikių 
ar mirštančių Marikių, kurį taip mėgsta mūsų belet- 
ristės. Užtat žmogus šviesiu protu ir platesnėmis 
pažiūromis ras sau čia ne vieną svarbią naują mintį, 
del kurios, baigęs skaityti, turės nenoroms bent kiek 
giliau pagalvoti. Nes, kad ir nepritartų kas kai ku- 
riems rašytojo protavimams, visgi būtinai turės pri- 
pažinti, kad Savasis gerai supranta dabartinę mūsų 
padėtį ir kad per tai jo «Keidošių Onutė» nesanti 
vien laisvos fantazijos duktė; anaiptol, kiekvienas 
pigiai supras, kad čia, anot Getės žodžių «Wahrheit 
und Dichtung», iš tiesos ir išmislo esąs supintas gan 
puikus vainikas, kurs parodo ne tiktai tikrą lietuvių 
gyvenimą, koks buvo, ar dabar yra, bet ir koks galė- 
tų būti. Turinys šios apysakos yra šitoks. 

Keidošius, pasiturįs ūkininkas, turi du sūnu ir dvi 
dukteri. Su vyresniuoju sūnum nėra bėdos, — tam 
teks ūkis. Bet kas daryti su jaunesniuoju — Vincu? 
Malonu būtų Keidošiui išleist jis į mokslus, galėtų 
paskui būti kunigas. Bet vėl bijo, kad mokykla ne- 
sūgadintų vaiko, kad tas, į augštesnes klases patekęs, 
netaptų panašus į giminietį Vincų Vincą, «ant kurio 
- prabaščius šunis karia», o «Dešrių' klebonas velniu 
laiko», nors kiti ir sako, būk tai «vyras» esąs. Ilgai 
Keidošių galvose varžėsi pavojaus baimė iš vienos 
šalies ir noras vaiką žmogum padaryti iš kitos. , Paga- 
lios antrasis motyvas gavo viršų, ir Vincas po atos- 
togų atsidūrė klasėse. Onutė, vyresnioji Keidošių 
duktė, liko namie be Vinco, savo žaislų draugininko. 
Gyvai, vikriai mergaitei buvo labai nuobodu, ypač 
žiemai atėjus. Tatai ėmė prašytis, kad ir ją tėvai 
leistų mokytis. Onutės noras tik pusėtinai teišsipil- 

dė, nes tėvai iš namų jos neišleido, bet liepė Motie- 
jui, vyresniajam Onutės broliui, mokyti ją skaityti. 
Mergaitė pasirodė gabi, mokslas gerai sekėsi. Po 
Naujų Metų, kada jaunasis kunigėlis atvyko į Kei- 
došius kalėdodamas, jau Onutė galėjo pasigirti mo- 
kanti skaityti ir rašyti, už ką kunigėlis mergaitę pa- 
"gyrė, o tėvams patarė leisti dukterį į miesto moky- 
kią. Į porą metų gražiai baigus mokslą sugrįžo namo. 

ia seniai Keidošiai labai susirūpino, kas toliau da- 
ryti su mergina: «Dirbti — ji persilpna, o ganyti — 
-sarmata». Iš to «klapato» išvedė tėvus pati Onutė, 
prašydama, kad ją dar porai metų leistų miestan pas 
vieną ponią pasimokyti visokių, moteriškų darbelių: 
megsti, siūti, virti '+r k. Tėvas tam buvo priešingas, 
motyna palaikė dukterį. Galop Keidošiaus svyravi- 
mams galą padarė mieste gyvenanti Onutės teta, pri- 
pasakojus daug gera apie aną miesto ponią, kad ji 
esanti ir dora, ir dievota, ir gera šeimininkė, kad ir 
Onutė, ten pabuvus, išmoks ir žmogų priimti ir su 
juo gražiai apsieiti. Ponia, gerai žinodama, kaip 
aštriai baudžia rusų įstatymai už slaptą mokymą, pri- 
ėmė „Onutę neva kaipo «kambarinę», Tuo būdu. 
Onutė apsigyveno pas miesto ponią, kuriai nuo pir- 
mųjų dienų taip mokėjo įtikti, jog ši pamilo ją kaip 
savo dukterį. Tatai mokė ją ne tiktai rankų dar- 
belių, bet stengės ir jos protą lavinti. Taigi, davus 
Onutei kokį siuvimą ar mezgimą, ponia atsinešdavo 
lenkišką knygą (mat, ponios būta lenkės) ir, Onutei 
dirbant, balsiai skaitydavo. Tuo būdu palengvėl su- 
pažindino Onutę su svarbesniais lenkų literatūros vei- 
kalais. Tie skaitymai sužadino jaunoje mergaitėje 
karšto noro plačiau apsišviesti. *Laisvomis nuo dar- 
bo valandomis ji jau pati iš lenkiškų šaltinių pasipa- 
žino su visuotinąja Europos literatūra, su įvairių kitų 
mokslų elementais ir padarė net savotišką planą, kaip 
toliau lavintis. Tat nenuostabu, jog pas ponią Onu- 
tė pasijuto beesanti kitoniška negu buvo buvus; ji 
įgijo supratimo ne tik apie mokslo tiesas, bet ir apie 
estetikos dėsnius.  Tat atostogoms namo pagrįžus, 

pasirūpino pirmiausia apkuopti tėvų kiemą ir pirkią 
nuo nešvarumo. Nusitvėrus grėblį ir šluotą, nušlavė 
dailiai atšlaimą, nuvalė purvus pirkioj, paragino ir 
tarnaitę į švarumą, taip kad Keidošių kiemas pasi- 
darė lyg nebe tas pats. Vis tai atlikus iš anksto, 
ėjo paskui draug su kitais į darbą dainuodama, kuo 
ir kitiems net sunkesnį darbą malonesnį padarydavo. 

ventadieniais gi skaitydavo mokslo knygas, o vasa- 
ros metu su Vincu ginčus keldavo, labiausiai istori- 
jos klausimais. Mat, Onutė tikėjo savo lenkiškomis 
knygomis, o Vincas rusiškomis, iš kurių gimnazijoj 
mokės. Onutės vardo dieną jaunimas susirinkęs pas 
Keidošius pakėlė šneką apie tai, ar galima tikėti 
lenkais, rašančiais apie Lietuvos istoriją. Kilo keis- 
tas ginčas, ypač tarp dviejų studentų svečių: Vincų 
Vinco, karšto Lietuvos mylėtojo, ir ŠSkeredelninkučio, 
lenkomano. Vincų Vincas aiškiai išdėjo visas skriau- 
das ir išniekinimus, kurių lietuviai iš lenkų yr prity- 
rę. Lenkstudentis, negalėdamas Vincų Vinco protu 
nugalėti, pasiryžo jį kad ir kreivu keliu priveikti ir 
pažeminti, ypač kai pastebėjo Onutę linkstant Vincų 
Vinco pusėn. Poniai irgi buvo nemalonu, kad visas 
jos dviejų metų triusas — įkvėpti Onutei lenkų pa- 
triotizmą—niekais nuėjęs. Atsisveikindama paskutinį 
kartą su ponia, Onutė į jos raginimą «mylėti savo 
tėvynę — Lenkus», tiesiog atrėžė, kad ji, kaipo lie- 
tuvaitė, ir pati temylėsianti ir kitus temokysianti my- 
lėti vien savo tėvynę Lietuvą. Ir tas jos pasiryžimas 
nepasiliko vien tuščiu žodžiu. Ji, išsilavinus pas po- 
nią, neieškojo sau lengvesnės vietos kokiam dvare 
ar mieste, bet, apsigyvenus kaime pas tėvus, stojo 
drąsiai su pasišventimu prie namų darbo, «greit iš- 
moko vėlai gulti, švintant kelti ir net nevalius kaimo 
darbus kaip paprasta darbininkė dirbti». Bet užtat 
namuose viską saviškai sureformavo: «Išlygino molinę 
grįčios aslą, kakalį išbaltino kalkėmis su druska, 
seklyčios languose pakabino savo rankų darbo užleis- 
tuvus; drabužiams padirbdino pakabas...  Daržely 
atsirado lysvelės su gražiais takais tarp jųjų». Tėvo 

sermėga ir ta pajuto Onytės ranką, įgavus iš jos nau- 
jus, labiau pritinkančius guzikus. Takelis į pirkią, 
kiemas, šulinys... visi kitą paveikslą įgavo... Su- 
prantamas dalykas, Onutė ir pati mokėjo dailiai apsi- 
taisyti, ypač šventadieniais. Kaipo lietuvaitė, mylinti 
savo tėvynę, nesidailino ji miesto parėdais, bet dėvė- 
jo grynai tautiškus rūbus: «pakalkę su sidabriniu ga- | 
lionu, juodą kikliką, žaliadryžį sijoną su blizgančia 
limavone»... Taip pasirėdžius, atrodė lyg ta pati 
kaimo mergina, bet buvo jau toli ne ta pati. Ne tik 
dailiu savo apsiėjimu, bet ir savo pavidalu traukė 
savęsp visų akis ir širdis. Nenuostabu, kad ją pa- 
mėgo ne tik doras vaikinas Kurpiūnas, bėt ir ištvir- 
kęs «be saito ir brankto» mokytojas Skriaudupys ir 
pasileidėlis niekšas Lenkstudentis. 

Tuo tarpu poniai prireikė būti Maskvoje. 
Kad nebūtų nuobodu, ji pasikvietė sau Onutę kaipo 
kelionės draugę. Sužinojęs apie tai Vincų Vincas 
iškėlė vakarėlį, kurin, be lietuvių studentų, pakvietė 
ir ponią su Onute. ia jaunimui linksmai bešneku- 
čiuojant, iškelta ir lietuvių klausimas. Tarp ponios 
ir Vincų Vinco kilo labai įdomus ginčas apie tautiš- 
kus lietuvių ir lenkų idealus. Ponia išdėstė lenkų 
politikos programą; Vincų Vincas puikiai išaiškino, 
del ko lietuviai nenori išvien eiti su lenkais. Iš to 
ginčo pasirodė, jog lietuvių tikslai «siauri kaip ir jų 
tėvynė, neblizga niekuo», bet yra pasiekiami; lenkų 
svajojimai «platūs, kaip jų fantastiška tėvynė, nuo 
marių lig marių, blizgą, kaip senovės lenkų rūbai, 
augšti, kaip kalnai», bet per tai labai abejotini. Tasai 
vakaras lietuvių studentų draugijoje padarė dide- 
lio įspūdžio Onutei; «nuo to laiko ji tapo dar kar- 
štesnė savo žmonių ir tėvynės mylėtoja». 

Toliau eina gan ilgas pasakojimas intrigų Lenk- 
studenčio, kuriam betgi nepavyko Onutės šlovę su- 
teršti nei Keidošių bėdon įklampinti. Niekšas, kitiems 
duobę bekasdamas, pats jon įpuolė, taip kad galop 
turėjo slapčia Lietuvą apleisti. Ačiū autoriui, viskas 
laimingai pasibaigė. Onutė ištekėjo už Kurpiūno, 

pasakė gerą pamokslą kunigui klebonui už jo netei- 
singus plūdimus lietuvių inteligentų ir... atvedė senį 
į gerą kelią.  Viena'tik nelaimė, kad anas garbusis 
vyras Vincų Vincas, savo klebono ujamas, neturėjo 
ganėtinai energijos sugrįžti į savo šalį, o dar liūdniau, 
kad, pasilikęs Maskolijoje, vedė moterį rusę. 

Iš to, kas augščiau pasakyta, aišku, Savąjį norė- 
jus vienu, šūviu kelis zuikius nušauti. Pirmiausia rū- 
pėjo jam parodyti, kaip yra reikalingas švietimasis 
ne tik mūsų vaikinams, bet ir merginoms, ir kaip 
dabartinėj vargingoj mūsų padėty galima jaunos lie- 
tuvaitės pakaktinai pralavinti, dailaus elgimos ir mo- 
teriškų darbelių išmokyti, kad suaugusios ir ištekė- 
jusios už lietuvių inteligentų, galėtų padauginti skai- 
čių inteligentiškų lietuviškų šeimynų, be kurių visas 
dabartinis mūsų tautiškas judėjimas nueitų beveik 
niekais. Anot Savojo, išauklėti jaunos mergaitės 
galima ir be mokyklos, visai privačiu būdu, atiduo- 
dant jas į kokios doros inteligentės moteriškės namus, 
kur, kaip yra sakoma, galėtų prasitrinti, t. y. pramok- 
ti to, kas yra reikalinga jaunai apšviestai mergaitei. 
Reikia tik surasti inteligentė, panaši į Onutės «ponią». 
Žinoma, daug geriau būtų, kad galėtumėm apsieiti 
be «ponių» lenkių, kurios, kad ir kažkaip geros būtų, 
neapsieis nebandę perdirbti kiekvieną lietuvaitę į 
lenkę, kaip tai atsitiko ir su Onutės mokytoja. Bet 
ar dabar galėtumėm mes apsieiti visai be lenkių? 
Mums matos, kad galėtumėm, nes inteligentiškų lie- 
tuviškų šeimynų, kad ir neperdaug, bet kai kur visgi 
esama. Tegu kiekviena lietuvio inteligento žmona 
išmokytų bent po vieną kaimo mergaitę Savojo nu- 
rodytu būdu, o, kiek tai panašių į Onutę atsirastų 
apšviestų mergaičių Lietuvoje!... 

Toliau Savasis pajudino savo apysakoje seną, 
bet nuolat tebegyvuojantiį, — lietuvių ir lenkų-santy- 
kių klausimą, būtent, delko lietuviai negal eiti išvien 
su lenkais. Savasis tyčia, matyt, yr čia surinkęs be- 
veik visus lenkų priekaištus lietuviams, ir, kas dar 
svarbiau, pateikė puikiausių jiems atsakymų.  Tatai 

kas norėtų dailiai ir sėkmingai ginčytis su lenkais 
del lietuvių klausimo, būtinai turėtų perskaityti 
atidžiai «Keidošių Onutę». Yra tai, galima pasaky- 
ti, puikiausias lietuvių klausimo katekizmas. (Galima 
ne visai sutikti su Savojo siūloma mūsų tolesnio tau- 
tiškojo darbo programa, kurioje jis per daug svarbos 
duoda grynam mokslui, ypač chemijai, tikėjimo ir 
doros beveik visai neminėdamas; bet visgi ir čia rei- 
kia tarti ačiū Savajam už tai, kad jis pirmas Vincų 
Vinco žodžiais aiškiai yr išreiškęs tą išganingą mintį, 
kad «kiekvienas... einąs mokslą tur pirmiausiai išsi- 
žadėti valdiško tarnavimo (rusams), neieškoti ir ne- 
laukti valdiškos vietos ir duodant neimti». 

Vertas pagirti Savasis ir už tai, kad saviems 
skaitytojams stengias įkvėpti meilę visų dorų lie- 
tuvių, nors kai kurie iš jų, del prigimtos žmonėms 
silpnybės, kartais ir suklystų ir būtų mums nesimpa- 
tingi. Taip jis nurodo, kaip daug yr nusidėjęs tau- 
tystei ir tikėjimui Vincų Vincas, vesdamas pačią rusę, 
pripažįsta jo kalčią, bet nedrabsto jo purvais, nekei- 
kia, anaiptol, Onutės žodžiais jį gina primindamas 
jo gerus darbus. Taip pat kaltina kunigą kleboną, 
kad, neteisingai apšaukęs Vincų Vincą bedieviu, iš- 
stūmė tą augšto proto vaikiną iš tėvynės į tolimąją 
Maskolija, kur jis jau nebegalėjo sau rasti katalikės 
žmonos, bet ir to prasikaltusio teisybei senio kunigo 
neplūsta, nedergia 4 la Sventmikis, tiktai duoda jam 
gerą pamokslą Onutės žodžiais ir priverčia prisipa- 
žinti jį nusikaltus. Vien tik nedoriems ir ištvirkė- 
liams netur Savasis pasigailėjimo. Ir teisingai, nes 
tokie ponai, kaip Skriaudupys ir Lenkstudentis, be 
jokio «saito ir brankto», jokių doros normų nepripa- 
žįstantieji, nėra tikri mūsų tautiečiai, bet pridera anai 
ypatingai tarptautinei žmonių veislei, kurią lietuviai 
teisingai yr praminę «gyvuliais nelaižytais». 

Jei kada koks lenkas perskaitys <«Keidošių 
Onutę», tai, be abejo, įpykęs įtars, kad tai 
esąs baisaus lenkų - priešininko darbas. Bet ši- 
toks sprendimas būtų visai neteisingas. Savajam rū- 

pi ne lenkystė ardyti Lenkijoje, bet lietuvystė kelti 
Lietuvoje; jis nori ne lenkus skriausti, tik savo tau- 
tiečius kelti iš miego, raginti į gera, rodyti jiems ke- 
lią tolesniam darbui, tautos naudai. Aišku tai iš apy- 
sakos turinio, kur tarp veikiančiųjų asmenų išvesta 
ir dora ponia lenkė, gana simpatingai nušviesta. Jei 
Savasis ir uždrožė kam savo apysakoj, tai teko ten 
lenkomanams lietuviams, o ne tikriems lenkams, ku- 
riems rūpintis savąja tėvyne Lenkija «Keidošių Onu- 
tės» autorius nė kiek negina, anaiptol, pripažįsta jiems 
čia pilną laisvę. 

Puikiausiomis apysakos vietomis aš laikau ginčus 
Vincų Vinco su Lenkstudenčiu (II; ir su ponia (V), 
o taipgi senio Skeredelniko piršlybas pas Keidošius 
(51—53). Kai del silpnesnių vietų, gerai paieškojus, 
be abejo, ir jų atsirastų. Bet tą nuobodų darbą pa- 
lieku «Varpo» kritikams, kaipo peikimo specialistams. 
Suum cuigue. Tegu ir jie gauna progos savotiškai 
padirbėti. Nuo savęs aš čia tik tiek tepridėsiu, jog 
Savojo kalba, apskritai imant, kad ir gan gryna, dai- 
li ir suprantama, bet kai kur be reikalo išmarginta 
slaviškumais, kaip šit: «kalbu serio» (23), «užmetė 
serio» (33), «partneriai del lošimo» (23), «indife- 
rentnus žmogus» (34), «Onutės jau seniai ir pėdos 
atšalo —i slied prostyl» (55), «Onutė spėjo su Kur- 
piūnu apsimainyti keliais žodžiais - obmieniatsia slo- 
vami» (53) ir t.t. 

Teko pastebėti ir ne viena spaudos klaida, k. š. 
dardavosi v. darbavosi, Onutė, girdejo, namie jau, 
v. girdėjau (31), Motos v. Protas (52), tėtė, gir- 
di, turi aš, v. turiu, paškodž, v. paškač, ant galo 
prakalbėjo (praleista ponia) ir pakilo nuo suolelio 
(21) ir k. 


Kad ir neišgirs gal Savasis mano balso, bet vis- 
gi, baigdamas recenziją, turiu nuoširdžiai šūktert: 
Ačiū Tamstai, garbus rašytojau, gyvuok kuo ilgiausiai 
ir pagamink mums kuo daugiausia apysakų, panašių 
«Keidošių Onutei». 

II. , 

ALGIMANTAS arba Lietuviai XIII amž. Istoriška apysaka. 
Parašė D-ras V. Pietaris. Shenandoah Pa, 1906, 5 tomai in-8. 

Yra tai pirmutinė mūsų kalboje plati istoriška 
apysaka. Įvairiais atžvilgiais ji verta atskiros studi- 
jos, kurios, be abejo, anksčiau ar vėliau ir susilauks. 
Mes čia tuo tarpu tiek tik pažymėti tegalime, jog 
autorius rašė ją labai sunkiose sąlygose, gyvendamas gi- 
lioje Rusijoje, toli nuo Lietuvos, maža teturėdamas ata- 
tinkamų istoriškų šaltinių; be to, dar rašė prislėgtas 
sunkios ligos, matyt, skubėdamas pradėtąjį veikalą 
prieš mirštant pabaigti. Tas viskas, žinoma, paliko 
savo žymių «Algimante»; jame tikrai vietomis trūksta 
logiškumo fabulos išvedime, kitur psichologijos vei- 
kiančiųjų asmenų charakteristikose, trečiur stiliaus 
dailumo ir net -kalbos grynumo. Bet nežiūrint į tai, 
kas tik paims « Algimantą» į rankas, be abejo, perskai- 
tys jį ištisą iki galui, atjausdamas daugelyje vietų, 
ypač gamtos ir lietuviškų papročių aprašymuose, tik- 
rą estetišką pasigėrėjimą. Ir iš tiesų, net stebėtis 
reikia, kaip autorius iš menkučių metraščiuose atras- 
tų žinelių sugebėjo sutverti tokį platų ir puikų 
kultūriško XIII amž. lietuvių gyvenimo vaizdelį. 
Rašydamas savo «Tvaną» Senkevičius nieko nemo- 
kėjo pasakyti apie tikruosius Lietuvos gyventojus ir 
jų kultūrą. Jis tematė Lietuvoje vien sulenkėjusius 
bajorus. Pietaris, kad ir mažesnio talento, bet karštai 
mylėdamas savo tėvynę Lietuvą, parodė puikiai, jog 
jau ir XIII amžyje lietuviai turėjo savo gan augštą, 
grynai lietuvišką kultūrą. Čia ir pasiliks amžinai 
neužmirštinas Pietario nuopelnas. 


II 


Dr. Vincas Pietaris. ALGIMANTAS. Tomas I. Isto- 
rijos apysaka. „Atžalos“ leidinys. 1921, 267 psl. in-16. 

Vincas Pietaris yra vienas žymiausių mūsų be- 
letristų. Tik, deja, jis mažai težinomas mūsų visuo- 
menei. Taigi «Atžalai» tikrai pridera padėka už jos 
pasiryžimą išleisti visus V. Pietario raštus.  Leidi- 

mas pradėtas nuo «Algimanto», didžiausios Pietario 
apysakos. Amerikos leidime ji buvo paskirstyta 
penkiais tomeliais. Naujoj laidoj ji sudėta į du storu 
tomu. Pirmasis jau pasirodė, jis sudaro storoką 
knygą daugiau per pustrečio šimto puslapių. Atspaus- 
dinta ji Leipcige garsioje Spammero spaustuvėje. 
Taigi atrodo labai dailiai — miela imti į rankas. 

Išoriniam dailiam pavidalui atatinka ir dailus 
veikalo turinys. Pradėjęs skaityti negali atsitraukti. 
Autorius nušviečia joje lietuvių santykius su XIII amž. 
rusais, ypač su garsiuoju Galičiaus Romanu. Sio kla- 
stingumas, žiaurumas, krikščionybės principų niekini- 
mas — nupiešta labai vaizdingai ir panašiai į tiesą. 
Kaipo antitezę rusams autorius išveda lietuvius. 
Jie kad ir pagonys, bet jų sielose blizga įgimtas 
žmoniškumas, anima naturaliter christiana. 
Jų papročiai, puotos, žaidimai, net ir patys vaidai turi 
savy tam tikro kilnumo, didiigumo. Reikia tikrai 
stebėtis nepaprasta Pietario fantazija, padėjusia jam, 
be jokių beveik istorijos šaltinių, sukurti taip puikų 
XIII am. lietuvių gyvenimo vaizdą. 

Apysaka prasideda Aršiojo pulko puolimu Kir- 
snos pilies, nužudymu jos kunigaikščio Tranaičio „ir 
paėmimu nelaisvėn jo sūnaus Algimanto. Ištikimas 
Tranaičiui vyras, Basas, pasiryžta ieškoti Algimanto 
ir, apsimetęs pirkliu, vyksta į Galičių. Algimanto 
suradimas, jo išvadavimas ir grįžimas Lietuvon — 
užima visą pirmąjį tomą. 

+» Iš šio sauso turinio suglaudimo, žinoma, sunku 
spręsti apie apysakos vertę dailės atžvilgiu. Ji rei- 
kia pačiam perskaityti, kad pamatytum visus jos gra- 
žumus. Tikimės, kad jai skaitytojų pas mus nepritrūks. 
Ypač ji rekomenduotina mūsų moksleivijai. Senos 
Lietuvos girios, Lietuvos gamta, lietuvių papročiai 
aprašyti čia taip dailiai ir simpatingai, jog tiesiog ne- 
galima jų nepamilti. 

Pačioj kalboj, tiesa, pasitaiko kai kur žodžių ir 
posakių šiandieną vengiamų, bet reikia atmint, kad 
Algimantas rašytas dar prieš spaudai atgaunant. 

Be to, reikia pažymėti čia dar ir tai, jog auto- 
rius, tapęs daktaru, visą amžių yr pergyvenęs Rusijoj, 
apskrities miesteliuose, toli nuo L+etuvos, beveik ne- 
girdėdamas lietuvių gyvos kalbos ir tik retkarčiais 
tegaudamas uždraustos lietuvių spaudos. Tuo tarpu 
jo kalba taip turtinga įvairiais retesniais žodžiais ir 
nieku beveik nesiskirianti nuo dabartinės rašomosios 
kalbos, jog tiesiog tenka stebėtis.  Orginale rašyba 
buvo, tiesa, pietarinė, savotiška, bet leidėjai teisingai 
yra ją pakeitę dabartine. Dėliai to skaitytojai nė 
nejaučia, kad «Algimantas» yra nebe šiandien rašytas. 

Pats Pietaris buvo pavadinęs savo apysaką 
«istoriška». Leidėjai perdirbo į «istorijos apysaką». 
Mūsų išmanymu, tai padaryta visai be reikalo, nes 
ten nerandame istorijos, apvilktos apysakos rūbu, 
bet apysaką, kurion laisvai yra įpinti kai kurie istorijos 
atsitikimai. Taigi kas kita «istorijos apysaka,» ir kas 
kita «istoriškoji apysaka». Tiedvi apysakų rūši rei- 
kėtų skirti nuo viena antros. «Algimantas» yra isto- 
riškoji apysaka, kaipo tokia, ji yra pas mus pirmutinė 
— ir kol kas neturi sau lygių. 


IV. 

Dr. Vincas Pietaris. ALGIMANTAS. Istorijos apysaka. 
Tomas II. „Atžalos“ leidinys. Kaunas, 1922, 238 psl. in-16. 

Štai antras «Algimanto» tomas, lygiai dailiai, 
kaip ir pirmasis, «Atžalos» išleistas. Ši Pietario apy- 
saka yra nemažiau įdomi kaip ir Senkevičiaus «Dy- 
kumose ir giriose». = Skirtumas tik tas, kad pas 
Senkevičių lenkų dvasia spindi Afrikos giriose, o 
pas Pietarį—lietuvių dvasia apsireiškia amžių glūdu- 
mose ir Lietuvos miškuose. Be to, pas Senkevičių 
lenkų dvasia parodyta vien iš geros, net idealės pu- 
sės, pas Pietarį lietuvių "tautos dvasia nupiešta ob- 
jektyviai su jos ne tik geromis, bet ir neigiamomis 
pusėmis. 2 

Sumanymas nupiešti lietuvių gyvenimą XIII am- 
žiuje buvo, be abejo, drąsus ir grandioziškas. Jei Pie- 
taris drįso to darbo imtis ir dailiai jį atliko, tai pa- 

rodo, jog «Algimanto» autoriaus turėta ne vien talen- 
to ir lakios fantazijos, bet ir karštos meilės savo. žmo- 
nėms, savo kraštui ir savo istorijai. Apysakos turinys 
visai tai patvirtina, Del to, pradėjęs ją skaityti, ne- 
gali nuo jos atsitraukti. O kiek čia kilnių gražių pa- 
vyzdžių. Stai Algimantas, nuveikęs Aršųjį, ne tik ne- 
žudo jo vaikų, bet dar palieka jiems tam tikrą sritį, 
kad nebūtų priversti baladotis po pasaulį, ir daro tai 
vien del to, kad tai visgi «jo giminės». 

Arba štai Triobius, kviečiamas Algimanto pasi- 
likti po vestuvių dar kokį laiką, atsako šiais kilniais 
žodžiais: 

— Vaikeli, negerai, jeigu namų valdonas neišsi- 
ilgsta jų, nes tada namai pradeda jo pasigesti ir pasi- 
ilgti. Išsiilgę, pradeda nykti visokie brangūs mažmo- 
žiai, paskui ir stambesni daiktai pradeda skirstytis ir 
skrieti į šalis... pasigesdami ir ieškodami valdono.... 

Mūsų politikams būtinai patartumėm perskaityti 
aprašymą seimo, sušaukto Krosūriškiuose, Žistaničai ; 
galutinai nuveikus nė tik Aršųjį su Aršiene, bet ir 
patį baisųjį Galičo Romaną. Kiek ten rimtumo, Lie- 
tuvos reikalų supratimo ir mokėjimo dirbti darbas 
iš vieno. Antras Seimas po ano Krosūriškinio turė- 
jęs būti sušauktas Kaune. Čia Pietaris yr pasirodęs 
tikru pranašu. Neįspėjo jis tiktai, koks bus tas Kau- 
niškis Seimas... 

Paliesta «Algimante» ir katalikystės Lietuvoje 
pradžia; josios platintojų teišvesta du—trys lietuviai. 
Senis nuo Narų upės, apsigyvenęs galutinai Vygrių 
ežero salutėj — jaunas jo sekėjas iš vienos šalies ir 
lenkas krikščionis iš kitos. Sis pastarasis darbuojas 
ne propter Jesum, sed propter esum, jam te- 
rūpi gardi lietuvių duona, lašiniai ir lengvas, be dar- 
bo, gyvenimas. Senis nuo Narų upės (kaip vėliau pa- 
sirodo, kilęs iš Lietuvos kunigaikščių) griežtai smer- 
kia tokį apaštalavimo būdą ir tokį krikščionystės su- 
pratimą nurodydamas, kad lietuviuose, net pagonyse, 
esą kur kas daugiau igimtų dorybių, negu tokiuose 
krikščionystės skelbėjuose, kaip vokiečiai ir lenkai. 

Čia mes pažymėjom vien kelis bendrus bruožus. 
Kas norėtų giliau suprasti visą tos pirmos mūsų lite- 
ratūroj istoriškos apysakos vertę, turėtų pats ją išti- 
są perskaityti. Galime užtikrinti, jog nė vienas tai pa- 
daręs nepasigailės. . 

Mes ją beskaitydami tapastebėjom tik vieną klai- 
dą: leidėjai vietoj Krosūriškiai visur padėjo klai- 
dingą tos vietos transskripciją: Krosūviškiai. Ar 
ta klaida atsirado Amerikos leidime, mes nežinom. 
Bet gerai atsimenam, kad pats Pietaris vadino tą vie- 
tą Krosūriškiai. Siaipjau spaudos klaidų yra ir 
daugiau. Bet tai mažmožiai. 


Kun. J. Tumas Vaižgantas, 

I. 


Kun. J. Tumas Vaižgantas. SCENOS VAIZDAI. 
Monologai ir dialogai. Rygoje, 1915, 116 psl. in-16. 

Tų vaizdų čia neperdaugiausia: viso labo 5 «mo- 
nologai» ir 4 «dialogai». Naujesnių dalykų čia tik 
trys: «24 balandžio dienai 1914 m.», «Rašėjas» ir 
«Atsiimkite kieno». Dailės žvilgsniu, deja, jie bene 
bus tik patys silpniausi. Atskyrus nepersąmojingą 
«Rašėją», kitu du nežinia net, del ko pavadinti «mo- 
nologais», nes juodu į tą literatūros rūšį visai nepa- 
nėši. Monologai, pilna to žodžio prasme, tėra vien 
«Paskutinį kartą» ir «<Negryna sąžinė», bet ir jų nė 
vienai scenai nepatartumėm deklamuoti: perliūdnas 
jų turinys ir persunku jie gerai išpildyti, o galop ir 
perseni jie, net tebeatmena dar prūsinį «Tėvynės 
Sargąa». Ė 

Iš scenos vaizdų geriausiai autoriui pavyko «Ze- 
mės ar moteries)» Visi išvestieji čia asmenys tikrai 
gyvi, matyt, iš gyvenimo pagauti. Neblogi ir «Na- 
mai pragarai», tik gaila, kad sugadintas Barbutės 
tipas. Tokia dora, jautri, beveik idealė mergaitė — 
ir štai paskutinėj scenoj pasirodo atsidavusi pusgal- 
viui, be širdies ir proto, Gabriukui... 

Delko tie scenos vaizdai pavadinta «dialogais» 
irgi nežinia. Griežtai imant čia nėra nė vieno dialogo. 


II. 


J. Tumas Vaižgantas ALEGORIJŲ VAIZDAI. 
Pasas 1916, 134 psl. in-16. 


Šis «vaizdų» rinkinys daug įvairesnis: jį sudaro 
tiek originaliai autoriaus rašiniai, tiek iš svetimųjų 

rašytojų vertimai. Gaila tik, kad jie sugrūsti čia be 
jokios tvarkos. jei kada bus leidžiami visi Vaiž- 
ganto raštai, tai pirman toman patartumėm įdėti šiuos 
„vaizdus: «Kaip Jonas su Petru kiaules ganė», «Be- 
vardžiai menkadūšiai», «Dėdė lapę nušovė», «Ve- 
bronių buitis», «Vapsva vabzdžių karalienė», «Visa- 
valdžiai», «Ruduo pabaido», «Pavasaris vilioja», — 
nes juose surinkta daugiausia įspūdžių iš Lietuvos 
gamtos, pagautų autoriui dar vaiku esant. Visi šitie 
vaizdai be galo reljefiški, gyvi ir net slepianti gi- 
lesnę alegoriją. į 

Kaip čia prie tų dailės dalykų prisiplakė «Pir- 
masai Kauno Juokų Akademijos posėdis», — tiesiog 
nesuprantame. Tiesa, kadaisia autorius yr polemi- 
zavęs su «Garniuv ir parašęs sunkią nuobodžią, 
nesąmojingą 7 pusl. repliką įrodyt, kad «Garnys» 
nėra «Gandras», ir kad vieno filologo siūlomas ter- 
minas «Mokslo apygarda» yra geras. Daryti tai, jis, 
žinoma, turėjo teisės, bet atšildyti tą straipsniapalaikį 
iš nauja ir manyti, kad jis čia kam nors bus įdomus 
bei pamokantis, tai dovanotina tik grafomanams, — 
laikantiems kiekvieną savo eilutę nemirtinga, ne 
Vaižgantui. 

Vertimai irgi nepergeriausiai parinkti. Pav., 
Lemanskio sakmių vertė nekokia, ypač kad kun. 
Tumo vertimas sunkokas. (Geriausiai pavyko J. 
Chrząszczewskos «Saulytė», Senkevičiaus «Būk pa- 
laimintą» ir Karolio «Mildė». Junošo «Anūkas» per- 
daug sutrumpintas, Čechovo «Studentas» irgi nedaro 
tokio įspūdžio, kaip originale. Tačiau, nežiūrint to 
«<Alegorijų vaizdai» — visgi ne pro šalį per- 
skaityti kiekvienam inteligentui. 


III. 


Kun. J. Tumas Vaižgantas. KARO VAIZDAI. Rygoje, 
1915, 136 psl. in-16. 


«Vaizdų» tų viso labo šeši: «Karo slibinas», 
«Antimilitarininkas», «Rimai ir Nerimai», «Ponas 
Direktorius», «Eik su velniais obuoliauti» ir «Pabė- 

gėliai». Pirmutiniai penki tai dailės dalykai, «Pa- 
bėgeliai» gi — tai kelios gyvenimo: fotografijos bei 
laikraščio feljetonėliai. Juose nėra melo, bet taipgi 
nėra nė kūrybos. Kaipo tokie jie teisingai padėti 
pastaroje vietoje, o dar geriau būtų buvę, kad jie ir 
visai būtų likę šin rinkinin neįdėti. 

Iš pirmųjų penkių «Karo vaizdais» tegalima pa- 
vadinti tik keturi, nes penktasis «Eik su velniais obuo- 
liauti» su karu nieko bendra neturi, nebent tik tai, 
kad karo metu buvo parašytas. 

Rašydamas šiuos karo vaizdus autorius, matyt, 
norėjo būti objektyvus — parodyti karo ne vien 
blogąsias, bet ir gerąsias puses. Karo baisenybėms pa-. 
vestas specialiai pirmutinis vaizdas «Karo slibinas». 
Formos atžvilgiu galima jis pavadinti mažyte poe- 
mėle, nes jis beveik visas parašytas moderniomis 
eilėmis, be rimų, ritmo ir strofų. Puikus tai dalykas, 
galingai veikia skaitytojo fantaziją ir, kaipo įžanga, 
visam rinkiniui labai pritinka, d 

Kituose trijuose vaizduose parodyta, kad 
karas, sujudindamas žmogų, gali jį net pakelti, 
padorinti, įkvėpti jam krikščioniškos artimo mei- 
lės. Sanitarinis traukinys su“ tūkstančiais sužeis- 
tųjų padaro iš egoisto pirmeivio «antimilitarininko» 
Eičino pasišventusį savanorį sanitarą, karo atmainy- 
tos gyvenimo sąlygos atgaivina nutautėlį šykštuolį 
Puodžiūną («Poną Direktorių») ir paverčia jį ne tik 
«gailestingu nariu draugijos nukentėjusiems del karo 
šelpti», bet ir įkvėpia jam noro Lietuvos labui veikti 
ir net lietuviškas eiles rašyti, galop pašaukimas ka- 
ran jaunų Rimo ir Nerimo sutaikina dvi dori, bet 
del menkniekių susikivirčijusi šeimyni, o tų dviejų 
vaikinų mirtis net ir senius Rimą ir Nerimą sujungia. 
Negelbi karas tik doro idealisto Kastulio, atvykusio 
su misija lietuvinti Vilnių; vargšas suardo visą savo 
ir šeimynos gyvenimą del to, kad jam stigo tvirto 
būdo atstumti blogai įtakai dviejų doriškai sugedusių 
draugų: Gimbuto ir Narbuto («Eik su velniais obuo- 
liauti»). Visi šitie «Karo vaizdai» malonu skaityti, nesjie 


Kun. J. Tumas Vaižgantas 35 


pilni gyvumo, matyt, imti iš gyvenimo ir dailiai nupiešti. 
Pats geriausias tai «Rimai ir Nerimai»; skaitytojo 
atmintin jis smegte įsmenga taip, kad jo niekad ne- 
užmirši. Tai tikra idilija a la Gogolio «Starosviets- 
kije pomieščiki», bet daug mums brangesnė, nes gry- 
nai mūsiška, tikrai lietuviška. 

Beletristiškas Vaižganto talentas pasirodė čia 
visoje savo pilnumoje ir subrendime. «Karo vaiz- 
dai» — tai vienas iš gražiausių mūsų literatūros 
veikalų. 


A. 


Vaižgantas. PRAGIEDRULIAI, Vaizdai kovos del kultūros. 
Pirmosios knygos I ir II dalis. Vilnius, „Svyturio“ B-vės spaust., 1918, 
248 >- 281 psl. in-12. | 

Yra svarbių mūsų tautos gyvenime faktų, k. š. 
spaudos atgavimas, Lietuvos nepriklausomybės pa- 
skelbimas ir p., kuriais, lyg kokiomis gairėmis, yra 
nukaišiotas mūsų kelias į slaptingą, bet visų instinkty- 
viai laukiamą geresnę ateitį. Netrūksta panašių svar- 
bių įvykių ir literatūros srity. Vienu tokių kaip tik 
yra augščiau nurodytas Vaižganto «Pragiedrulių» pa- 
sirodymas. Paties autoriaus pasakymu, jie išleisti «pa- 
minklui... 25 metų kunigavimo ir kovos del kultūros». 

Dvidešimt penki metai—tai mažne pusė žmo 
gaus amžiaus. Juos pabaigus paprastai švenčiamas ju- 
biliejus. Deja, karo metas neleido mūsų visuomenei 
tą Vaižganto jubiliejų tinkamai pagerbti. Geriausį jam 
paminklą yr pasistatęs pats solenizantas, išleisdamas 
savo «Pragiedrulius». 

Per ilgus 25 metus dirbo jis nepaleisdamas 
plunksnos iš rankų. Redagavo laikraščius, rašė nesu- 
skaitomą daugybę straipsnių, pabrėždamas retkarčiais 
ir vieną kitą dailiosios literatūros dalykėlį. Šių buvo 
ir neperdaugiausia ir neperdidelės vertės: keli mo-. 
nologai, vienas kitas scenos vaizdelis, keletas alego- 
rijų ir verstų sakmių — visa tai toli gražu nelėmė 
Vaižgantui pirmos vietos literatiškame mūsų Parnase. 
Visi laikė jį gabiu kalbėtoju, pirmaklasiu publicistu, 

o į jo beletristišką talentą žiūrėjo abejingai arba net 
ir visai skeptiškai. Bet čia publikos ir kritikų stam- 
biai apsirikta. . 

Ištikus karui, Vaižgantas 1915 metais leidžia sa- 
vo dailius «Karo vaizdus». Jie skaitytojams suteikė 
tikro estetiško pasigėrėjimo ir parodė autoriaus talen- 
tą visame jo subrendime (sk. to veikalo recenziją 
psl. 35). Išėjęs kitais metais jo «Lietuvos žodis» pa- 
skatino mus dar daugiau iš Vaižganto laukti. Ir šis 
lūkuriavimas  neapvylė. Išleistieji | «<Pragiedru- 
liai» pasirodė tokiu veikalu, kurio vardas pasiliks il- 
gai minėtinas mūsų literatūros istorijoj. Jei tik jis pa- 
vyks laimingai pabaigti, virs, be abejo, mūsų tautiš- 
ka epopeja, bus mums tuo, kuo yr Tolstojaus «Voina 
i mir» rusams arba Senkevičiaus «Trilogija» lenkams. 

Savo «Pragiedrulius» pavadino autorius «vaizdais 
kovos del kultūros»; jis sakosi davęs juose «daugiau 
dailės įspūdžių, neg sausų istorijos tikrenybių». Šios 
pastarosios esą galima rasti kitoj jo knygutėj «Lie-- 
tuvių tautos valia susidaryti nepriklausomą Tėvynę», 
kurioj jau grynai publicistiškai, ne dailiškai, yra išdė- 
ta ir faktais įrodyta, jog 

1) «Rusai lenkams Lietuvoje pataikavo ir užtat 
Lietuvą draskė. 

2) Viešpataujanti pravoslavija gulo ant lietuvių. 

3) Rusų lietuvių kultūrkampfas grasė numarinti 
lietuvybę. : 

4) Ekonominė rvsų politika nuskurdino Lietuvą». 

Taigi ir pataria pirma pasiskaityti aną knygutę, 
kad šie «Pragiedruliai» būtų pilnesni. Gaila, kad ne- 
nurodo, kur toji knygutė gauti ir ar ji jau yra išleis- 
ta. Mes bent apie ją nesame nieko girdėję. 

Duodamas šį patarimą Vaižgantas, matyt, darė 
tai nebe pamato. Taigi kas gali, tepaskaito ir aną 
entrąją jo knygutę. Tačiau jos negavęs, tegu perdaug 
negailestauja, bet kimba tiesiog į «Pragiedrulius». 
Kokiam kitataučiui jie be faktiškų paaiškinimų gal ir 
būtų sunkoki suprasti, bet lietuviui, ypač senesnės 
kartos, jie bus visai suprantami ir be komentorių. 

Autorius savo «Pragiedrulius», matyt, yr labai 
plačiai užbrėžęs. Lig šiol yra išėjus tik pirmoji jų 
knyga dviem dalim, apie pustrečio šimto puslapių 
kiekviena. Kiek dar bus knygų, sunku nuspėti. Kad 
rengiama antra tokio pat didumo, tai neabejotina. 
Bet galėtų būt dar trečia ir ketvirta, kaip Reymonto 
«Chlopuose». Jie, rodos, ir bene bus tik paskatinę 
Vaižgantą savo «Pragiedrulius» rašyti: Analogija 
bent tarp tų dviejų veikalų yra neabejotina. Nes 
kaip ten epiškai su dideliu realizmu atpasakotos lenkų 
«chlopy» kovos del brangios jiems žemės, taip ir čia 
dar dailiau ir plastiškiau nupieštos mūsų liaudies ko- 
vos del laisvės ir savos kultūros. 

O jau tipų gausumu «Pragiedruliai», kažin, bene 
bus prašokę ir pačius Reymonto «Chlopus»; bent 
mūsų literatūroj jie tiesiog nieko sau lygaus neturi. 
Tų tipų čia ištisa galerija, kurių vienas tik sąrašas 
užima du pilnu puslapiu; mat, jin įeina net 36 var- 
dais pažymėti veikantieji asmens, neskaitant daugy- 
bės bevardžių. O koks vėl nepaprastas jų įvairumas! 
Rasi čia ir jaunų ir senų, vyrų ir moterų, vaikinų ir 
merginų, lietuvių ir prūsų, žydų ir rusų, karštų pa- 
triotų ir niekšų išdavikų, kunigų ir pirmeivių, ponų 
ir darbininkų, kontrabandininkų ir žandarų, trumpai 
sakant, mažne visą mūsų margą Lietuvą. Ir visi jie 
yra taip tipiški, taip gyvai nupiešti, jog sykį su jais 
pasipažinęs nė vieno negalėsi užmiršti. Matyt, jie 
ne iš piršto išlaužti, tik iš gyvenimo imti, paties au- 
toriaus regėti, lankyti, atidžiai studijuoti, delto ir 
tinka kiekvienas atskiram vaizdui. Gal del to jie 
daugiausia atskirais vaizdais ir nupiešti. Taip bent 
skaitant pirmu pažiūrėjimu atrodo. Bet tai tik iluzija. 

Faktiškai tie vaizdai toli gražu nėra palaidi, 
kiekvienas sau. Centralė kovos del laisvės ir geres- 
nės ateities idėja riša juos vienybėn ir, lyg saulė 
planetas, sukdina juos aplink save sudarydama iš tos 
vaizdų galerijos dideliai įdomią apysaką, kuri gal 
dar teisingiau būtų pavadinus pirmutine mūsų grynai 
tautiška poema, kad ir prozoj. Mums bent ji yr 

davus kur kas daugiau estetiško pasigėrėjimo neg 
visos mūšų garsiausios eilėmis rašytos poemos... 


Kas «Pragiedruliuose» mums ypatingai brangu, - 
tai jų tautiškumas. Viskas čia saviška, lietuviška: 
ir žmonės, ir jų kalba, ir papročiai, ir įsitikinimai, ir 
viltys, taip kad ne vienam skaitytojui gal net atro- 
dys, jog autoriui nė nereikėję čia perdaug galvos 
sukti, nes viskas čia taip paprasta, žinoma, sava... 


Iš tikrųjų gi tai toli gražu ne taip: autoriaus, 
matyt, rūpestingai ir nemaža dirbta. Kiekvieno tipo 
charakteristikai tikslingai rinktos tinkamiausios ypa- 
tybės, kiekvienas veikiąs asmuo pieštas gyvomis, bet 
visai atskiromis varsomis. Kas norėtų geriau tuo 
įsitikinti, tepalygina, pav., kad ir «prūselį» Vidmantą. 
su augštaičiu Benediktu Sešiavilkiu: padėtimi abudu 
“ juodu artimi, bet kaip skirtingi visu kuo kita. Tą 
pat randame ir žydų bundiečių Schumacherio ir Se- 
ligmanno ir «proletarų kulgraužųv Tupiko ir Statiko 
ir k. charakteristikose. Visur žymu nepaprastas Vaiž- 
ganto sugebėjimas pastebėti tipingiausius žmonių 
būdo bruožus ir mokėjimas juos tikslingai ir artistiš- 
kai sunaudoti. 


Retas mūsų rašytojų taip gerai tepažįsta mūsų 
žmonių gyvenimą kaip Vaižgantas. Nėra, galima sa- 
kyti, nė vienos gyvenimo kertelės, kuri būtų jam 
nežinoma. Ar jis ima kalbėti apie audimo meną, 
tuoj matyt tikras specialistas, žinąs visą audimo ter- 
mMinologiją geriau už ne vieną pasenusią audėją. Pri- 
reikė jam aprašyti arklio kinkymą, jis ir čia nupieš 
visa, kuo griežčiausiai išskaitydamas visas kinkymų 
dalis, kaip tikras žinovas. Užėjo kalba apie linų 
kultūrą — jų sėją, rovimą, mynimą, brukimą etc., 
— jis ir čia atpasakos visa su tokiomis smulk- 
menomis ir draug taip poetiškai, jog skaitydamas ne- 
gali atsigėrėti ir jautiesi nenorom benorįs tik burb- 
telėti: «lr iš kur jis visa tai ima»... O sekretas čia 
visai lengva atspėti: ima jis visa tai iš gyvenimo, 
kurį pats savo akimis yr matęs, gerai pažinęs ir savo 

kolosalėj atminty, lyg kokioj klišidėj, išlaikęs. Prirei- 
kus, jis viską iš ten ir ima. 

Turėdamas tiek daug žinių, Vaižgantas jų ir 
nesigaili, duoda daug, kartais net perdaug, lyg Dau- 
kantas savo «Būde». Bet ten jos savo vietoj, čia gi, 
«Pragiedruliuose», kartais kenkia apysakos bėgiui, pa- 
gamindamos didžiules smulkmenų krūvas, kurias ne- 
kantresni skaitytojai paprastai aplenkia. Jei kada 
užsimanytų kas «Pragiedrulius» versti svetimosna kal- 
bosna, tai tos smulkmenų krūvos taipgi reiktų apleis- 
ti. Kaip filologii mėgėjui, man tie visi žolių, pakink- 
lų, juostų raštų, audimų rūšių vardai buvo įdomūs ir 
brangūs, bet kaipo paprastas skaitytojas vienur kitur 
jaučiaus tuo lyg prislėgtas, sutrukdytas, užuot gavęs 
poezijos, nukrypęs filologijos sritin. Mat, ir geri daik- 
tai, jei be saiko kišami, gali būti įkyrūs. Tokiam 
žodžio dailininkui, kaip Vaižgantas, to niekad nerei-. 
kėtų užmiršti. Bet eikim toliau. 

Salia nepaprasto mokėjimo piešti išorinį žmonių 
gyvenimą, randame pas Vaižgantą greta einantį ir 
nemažiau nuosabų sugebėjimą atjausti veikiančių 
asmenų išvedinūus dvasios pergyvenimus. Dailininkas- 
koloristas Vaižiante pilnai prilygsta dailininkui-psi- 
chologui. Tai ypač žymu bajoro nusibaigėlio Svie- 
stavičiaus, Napdeono Sešiavilkioko, doros nedorėlės 
Knystautaitės ir kitų vaizduose. Jei čia kas bepri- 
kiština, tai nebžnt pasitaikąs vietomis perdidelis na- 
tūralizmas, ypat piešiant lytiškosios meilės apsireiš- 
kimus. Negalirja pasakyti, kad tai būtų netiesa, bet 
draug negalima „pasakyti, ir kad dailė to tikrai būtų 
reikalavusi. | 

Pilnumo diliai reiktų paduoti ir «Pragiedrulių» 
turinys ir peržiūrėti kritiškai bent žymesni šioj apy- 
sakoj - poemoj 'eikiantieji asmens, patiekiant draug 
gerai parinktų štraukų «Pragiedrulių» stiliui pažinti, 
bet tai paliekane būsimiems tyrėjams, kurie, tikimės, 
pašvęs ilgainiuišiai apysakai-poemai ne vieną kritiš- 
ką studiją. Mups užteks pridūrus tik keletą žodžių 
apie «Pragiedrdiųv kalbą. 

| 

Gražumo ji visur dideliai graži, vietomis net tie- 
siog poetiška, tikrai žavinti!) Kas norėtų asmeniš- 
kai tuo įsitikinti, tepaskaito, pav., ilgos žiemos apra-. 
šymą I-sios dalies pradžioj.  Skaitydamas nenorom 
jauti spirginantį šaltį, pripustyto sniego sunkumą, at 
jauti prislėgtą žmonių ūpą... Si įžanga tiesiog mažy- 
tis chef d'oeuvre'as: gryniausis realizmas sujungtas čia 
su tikriausiu simbolizmu nė kiek vienas antram ne- 
kenkdamu. Yra «Pragiedruliuose» ir daugiau pana- 
šių perlų, pav., Napoleono Sešiavilkioko gėrėjimasis 
pievos gražumu vasarą (I,210—211), kun. Vizgirdos 
linų kančios pasaka (II, 147—162) ir daug kitų. 

O jau apie kalbos turtingumą nėr kas ir besa- ' 
kyti. Skaitydami «Pr.» I dalį tyčia žymėjome pieš- | 
tuku retesnius žodžius. Radome jų apie 100. Nema- 
žiau yra ir Il-oj. Jei kas čia parigotina, tai ne- 
bent perdidelis pamėgimas tokių vien tik Zarasiečiuo- 
se tevartojamų sakymo formų, kaip nėra kas dara, 
nėra kas saka, viet. natūralesnių ir daug plačiau 
vartojamų: nėra kas (arba ką) daryti. Be rei- 
kalo taipgi atmesti seni, prigiję žocžiai: praktiš- 
kas, praktiškumas irpakeisti bauresniais nauja- 
darais: praktingas, praktikingumas. Mums 
net nuostabu, kad jautri Vaižganto Ausis neatjaučia 
neharmoningo tų žodžių skambėjimo 

Nesuprantam taipogi, del ko Važgantas taip yr 
įsimylėjęs slavišką žodį «atstanka» irjį, lyg ką gera, 
gan dažnai, kartais net perdažnai, virtoja. Nejaugi 
«atstankai» išreikšti mūsų žodyne nebūtų tikrai lie- 
tuviško žodžio! = Kur kitur «Pr.» autorius tokius 
žodžius, kaip nejaugi, neatme ir p. nežinia 
del ko užsispyręs trumpina į niauti, netmenu 
ir p. Negalima pagirti ir brukimo|lietuvių kalbon 
tokių žemaitiškumų, kaip tasgalės, atsieit, 
destis. Lūpose tikro žemaičio geri, bet ten, 
kur pats rašytojas kalba savo vardu,jjie ne vietoj. 


!) Kitaip žiūri „Lietuvos“ virškritikas Dbušis, paskelbęs ne- 
senai (136 n-je), kad Tumas „pačios kalbos ne oka ir, tur būt, ne- 
„išmoks“ (sic!) Tai bent didvyriška drąsa. 2 

«Pragiedrulių» rašyba yra Jablonskinė, neskirian- 
ti šauk nuo šaukk. Vaižgantas, kaip ir kiti, lai- 
kosi dogmato, kad mūsų rašyboj neprivalą būt dvie- 
jų greta stovinčių kk, gk. Tačiau žodį akgi kaž- 
kodel rašo visur aggi, su dvilypiu g g. 

Visa tai, žinoma, yra kalbos ir rašybos hetobū- 
lumai, bet visi jie dingsta nustelbti veikalo turinin- 
gumu ir nupieštų jame vaizdų gražumu. Tie gražumai 
amžinai pasiliks, o nelemti praktingumai, niau- 
gi ir kitoki keistumai naujose laidose ilgainiui galės 
ir dingti. Tosna naujosna laidosna būtinai reikėtų 
įdėti ir du skirsniu, kurių del karo aplinkybių auto- 
rius negalėjo iš Rusijos partraukti. 

Ziūrint to, kas augščiau pasakyta, reikia tikėtis, 
kad antros «Pr.» laidos nereikės ilgai laukti. Mūsų 
skaitančioji publika būtų tikrai verta lupti, jei pirmos 
«Pr.» laidos dar šiemet neišgrobstytų. Patartumėm 
ir mūsų dailininkams atkreipti savo domę į «Pragie- 
drulius». Po karui jie būtinai turės išeiti ne tik pa- 
taisyti ir papildyti, bet ir dailiai ilustruoti. To jie 
tikrai verti.. 


VI. 


Vaižgantas. PRAGIEDRULIAI. Vaizdai kovos del kultū- 
xos. Antroji knyga. Vilnius, 1920, 291 psl. in-12. 

Stai ir antra «Pragiedruliųv knyga, antra didelė 
įnaša mūsų žymiais veikalais neturtingon beletristi- 
kon. Malonu ji pasiskaityti, ne gėda ir kitataučiui 
parodyti. Džiaugsmas ima jos susilaukus, ir nori tik 
greičiau žinot, kada gi trečioji ir pastaroji knyga pa- 
"sirodys. Tuomet galėsim jau ramiai atsikvėpti ir tyliai 
pasidžiaugti: galop ir mes, lietuviai, beturį grynai tau- 
tišką trilogiją, nemažiau brangią ir gražią, kaip Sen- 
kevičiaus «Ogniem i mieczem», «<Potop» ir «Wolo- 
dyjowski». 

Kaip šis lenkų dvasios žadintojas, taip ir Vaiž- 
gantas drąsiai būt galėjęs antrai «Pragiedrulių» daliai 
duot atskirą vardą, nes iš kelių dešimtų asmenų, vei- 
kusių I-oj knygoj, beliko antroj tik du: kun. Vizgirda 

ir Mendelis. Kiti, net tokie centraliai, kaipo Gintau- 
tas ir Vidmantaitė, vos pora kartų čia teminimi. Jie 
praslenka be pėdsako, kaipo neaiškūs praeities še- 
šėliai. Savo antroj knygoj autorius įveda skaitytoją į 
visai kitą Lietuvos kraštą (Vaduvą), rodo visai kitus 
žmones, kitus kovos būdus. Ta pati belieka čia tik 
neapsakoma autoriaus meilė, padariusi kiekvieną mū- 
sų žemės kampelį jam brangų, kiekvieną gyvenimo 
smulkmeną neužmirštiną, kiekvieną širdies suvirpėji- 
mą — neišdildomą. Jautrioj autoriaus sieloj visa tai 
spindi, žėri, lyg brangūs spalvoti akmenėliai, iš kurių 
jis ir kuria įdomiausią neblunkamos mozaikos tipų 
galeriją. Tokios Iešmantų, Taučių, Niaurų šeimynos, 
toks Sauliukas, Aleksis, Burzdulis, Agejevas pasiliks 
skaitytojo atminty amžinai. YVaigi, kas yr skaitęs «Pra- 
giedrulių» I-ją knygą, negalės susilaikyti ir antros ne- 
skaitęs. 

Tik skaitant kiekvienam patariam neieškoti tarp 
tų dviejų knygų sąryšio, nes čia kad ir vienu vardu, 
bet ne ta pati apysaka. Griežtai tariant — tai «<Pra- 
giedrulių» trilogijos antroji dalis. Bendra čia tik 
«kovos del kultūros», bendras lietuvių švieson ir lais- 
vėn veržimasis. To nesuprantant, pigu suklysti ir be 
reikalo įtarti, autorių nemokėjus apysakos fabulos 
megsti. Fabulos abiejose yra nepriklausomos nuo vie- 
na kitos, palaidos. Jungiąs jiedvi abidvi glaudesnis 
ryšys — tai ans, tik ką paminėtas, bendrumas; jis te- 
paaiškėja skaitytojui tik antrąją knygą skaityti pabaigus. 

Tikro grožio ieškotojams čia atsidaro plačiausia 
dirva, rinkis, kiek tik nori ir ką mėgsti. Mėgsti idi-- 
liškus dalykus — skaityk vaikų «makanikų» žygius, 
Aleksiuko santykius su jo motyna,—gražesnių nerasi 
ir Tolstojaus veikale «Dietstvo i otročestvo». Nori 
kvapą užimančių baisenybių — imk dėdės Alijaušo 
pasakojimus apie baudžiavos gadynę, apie «ašarų šu- 
linį»; baisesnių reginių ir Dantės pragare neužtiksi: 
nori gyvo nedirbtino dramatizmo, apsistok prie Burz- 
dulio istorijos, Agejevo nužudymo, Taučiaus ir Niau- 
ros suėmimo scenų. „Trokšti poezijos, perskaityk «Alau- 

šo varpą». Be to, rasi čia ir gražių gamtos aprašy- 
mų (tik mažiau kaip I-oj knygoj), ir sociologijos klau- 
simų, ir gilių psichologijos įžvilgių, ir folkloro davi- 
nių, ir publicistikos rezonavimų; šių pastarųjų, deja, 
čia net perdaug, ypač pradžioje. Ar viskas čia savo 
vietoj, ar atskiri vaizdai nebūtų būvę geriau kitaip 
sustačius, kai ką visai išmetus bei sutrumpinus—tai 
klausimai, kurių mes čia negvildensime. Jie lengva 
sukelti, bet sunku objektyviai įrodyti, nes jei kiek- 
viena siela paslaptis, tai juo labiau tai pritinka dai- 
lininko sielai kūrybos fazėj. Be to, ne be įsravos li- 
ko ir «Pragiedrulių» tikslas: jie rašyti lietuviams 
lietuvių dvasiai kelti. Jei autorius būt turėjęs omeny, 
kad jo veikalą vers ir kitataučiai, jis, be abejo, daug 
ką ten būt kitaip išdėjęs. Ir dideliai gaila, kad to 
nepadaryta. Nes dabar atskiri vaizdai, kad ir labai 
gražūs, bet organiško jų sąryšio kai kur visai nesi- 
mato. 

Antras priekaištas — tai perdidelis vietomis už- 
griozdimas smulkmenomis. Jų autoriaus atminty mi- 
lionai, tat jis dažnai užsimiršta, ir kai ims berti jo- 
mis, tai irgalo nėra. Imkim, pav., kad ir 21 pusl; 
piešiamas čia Vizgirdos dvasios kankinimasis savo 
«narve-kambarėly» po policijos prežiūra, svyruojant 
tarp juodžiausio nerimo ir skaisčiausių vilčių. Jam 
tame stovy beesant prisimena jaunystė ir Velykų 
sūpuoklės. Jos sujudino autorių, ir jis, palikęs Vizgir- | 
dą, daro ilgiausią, kelių puslapių, digresiją, išdėsty- 
damas sūpuoklių teoriją ir praktiką, besisupančiųjų 
psichologiją su visomis, tik autoriui težinomomis, smulk- 
menomis. Gražu tai gražu, bet pasakojimo siūlas nu- 
trūksta, pasidaro spraga, kas neina į sveikatą ir pa- 
čiam veikalui. 

Pirmieji gi 20 pusl. tai gryna publicistika, jie skai- 
tyti nuobodu, reikia nemažo prisivertimo, kad iš jų 
vieno kito nepraleistum nėskaitęs. 

Silpnokai nupiešti ir mitiški asmens: Valiulis su 
Juodžiu. Pabaigus skaityti visą apysaką, iš atminties jie 
dingsta; skaitytojas nebegali atsiminti, nei kas jie per 

vieni, nei kuo nuo vienas antro skiriasi. Kas kita jų 
žyniai — Saulius ir Burzdulis — tie stovi, kaip gyvi. 

Eilėmis rašytas «Alaušų varpas» labiau gal pri- 
tiktų pačioj veikalo pradžioj I-oj knygoj, kaipo ben- 
dra poetiška «Pragiedrulių» įžanga. 


Paieškojus, rasi, būtų galima surasti ir daugiau 
silpnų antrosios knygos pusių, bet tai ateities uždavi- 
nys, kai veikalas bus galutinai pabaigtas, juoba kad, 
kaip I-oj taip ir II-oj knygoj, paties autoriaus pasa- 
kymu, esama spragų; kai kurios «Pragiedrulių» dalys 
del karo aplinkybių yra išsimėčiusios, ir jų, veikalą 
:spausdinant, nebuvo galima gauti. Taigi belieka pa- 
linkėti, kad autorius, kiek galima greičiau pabaigęs 
tą savo visų didžiausį veikalą, imtųs rengti antrą jo 
laidą, užpildydamas I-os ir Il-os knygos praleistus 
skyrius, patobūlindamas, kiek galima, pačią apysakos 
fabulą, sutrumpindamas visas «otsiebiatinas» ir įves- 
damas daugiau dialogų. Jų antroj knygoj permaža. 
Reiktų veikiantiems asmenims leisti daugiau kalbėti, 
o pačiam autoriui kuo mažiausiai. Nes autorius, kad 
ir gražiausiai mokėtų pasakoti, galop nusibosta, jei 
"per visą knygą beveik pats vienas kalba. Tiesa, 
vokiečiai dažniausiai taip rašo. Bet tai mums nepri- 
valo būti pavyzdys. 

Taip pat būtų pageidaujama, kad iš gražios Vaiž- 
ganto kalbos išnyktų visai nereikalingi slavizmai, kaip 
šit: anuočės, atstanka, ir k. Perdažnai taipgi var- 
toja autorius ir žodį iškakėti. Lietuviškumo jis lie- 
tuviškas, bet, mūsų išmanymu, jis daugeliui skaity- 
tojų nepatiks dėliai savo šaknies panašumo su kita, 
ne ką gera tereiškiančia. Taigi, kaip žodis kakin- 
tis tapo nūn pakeistas kitu geriau skambančiu ten- 
kintis, taip ir iškakėti reiktų pakeisti kitu dai- 
lesniu. Galop autorius ir pačią to žodžio prasmę iš- 
kreipia, nes Juškos žodyne jis parodytas ką kita 
reiškiąs. 

Baigdami šiomis pastabomis savo trumpą recen- 
zijėlę, mes dar kartą išreiškiame geismą, kad mūsų 

visvomenė atkreiptų daugiau dėmėsio į šį Vaižganto 
veikalą — tikrą mūsų literatūros pažibą. 


VII. 


Vaižgantas. APLINK BALTIJĄ. Kas jau yra pajūryje ir 
kas dar norėtų ten būti. Vilnius, «Švyturys», 1919, 96 psl. in-8. 

Aplink Baltiją gyvena skandinavai (švedai, nor- 
vegai, danai) suomiai, estai, lietuviai ir latviai. Auto- 
rius yra šalininkas tų tautų susijungimo. Skandinavai 
duotų mums kultūrą, mes jiems maisto; techniškai šis 
politikos padaras galėtų vadintis «Svedų-Lietuvių 
Sąjunga». 

Tai idėjai supopularizuoti autorius ir išleidęs 
kalbamąjį savo veikalėlį. Yra tai įvairiais laikais ra- 
šytų straipsnių rinkinys. Jo tikslas —supažindinti arčiau 
lietuvius su mūsų kaimynais; parodyti, kaip jie gy- 
vena, ką turi, ką veikia, kokie jie patys yra. Siuo 
atžvilgiu knygelė labai įdomi ir aktuali. Mat, į Siau- 
rės tautų sąjungos idėją imama nūn žiūrėti ne vien 
kaipo į teorijos padarą, bet ir kaipo į pageidaujamą 
politišką konjunktūrą. Jai įvykus, Lietuvai būtų ne- 
bereikalingi jokie pašaliniai protektoratai, federacijos 
bei ūnijos. 

Kaipo pripuolamai rašytieji, šie straipsniai yra, 
paties autoriaus pasakymų, «palaidi» ir nelygūs. Dau- 
giausia vietos juose paskirta latviams ir estams, ma- 
žiausia — skandinavams ir suomiams. Bet visa kas 
apie vienus ir antrus parašyta, įdomu ir malonu skai- 
“ tyti. Vaižgantas, kaip paprastai, moka skaitytojus su- 
interesuoti. 

Kadangi prie Baltijos jūrų nori prisiplakti ir 
lenkai, tatai Vaižgantas pabaigoj rado reikalo pridurti 
ir apie juos keletą žodžių. Autorius čia pabrėžia 
ypač vieną mintį, jog visos politikos derybos su 
jais — yra tuščias darbas, nes ir mes ir jie nesam 
dar pilnateisiai politiški vienetai, mes ir jie kol 
kas tebesame vis dar tikri «baronai von Habenichts», 


46 Mūsų žymesnieji beletristai | 


Mūsų politikams ir šiaip jau inteligentams šis 
naujas Vaižganto' veikalėlis labai būtų ne pro šalį 
šiandieną perskaičius. 


VIII. 


VAIŽGANTO RAŠTAI. I tomas, Vilniaus laikotarpis. 1918— 
1919 m. I dalis. Vokiečių okupuotan Vilniun sugrįžus 1918. II to- 
mas, Lenkų okupuotame Vilniuje. III tomas, Steigiamajame Seime 
Aa m. «Švyturio» B-vės leidinys 1922, 224-- 227 Ą- 255 psl. 
11-14. 

Kad Vaižgantas mėgsta ir sugeba rašyti, tai se- 
nai žinota. Dabar pasirodė, kad jo mokama ir savi 
raštai branginti. Kiekvieną straipsnelį, išėjusį iš po 
jo plunksnos 1918—1921 m., jis karpė iš laikraščių, 
dėstė krūvon, - klasifikavo ir, radęs leidėją, visa tai 
išleido. To kolektyvaus leidinio ikšiol jau yra išėję 
trys neploni tomai, būsiąs ketvirtas, o gal ir daugiau. 

Pirmuose trijuose randam Vaižganto straipsnius, 
polemikas, kalbas, sveikinimus ir kitokius bėgantį 
gyvenimą atvaizduojančius rašinius. Ten pasakyta ne- 
maž tiesos ir vokiečiams, ir lenkams, ir lietuviams, 
ir rusams. Savo laiku visa tai turėjo reikšmės, veikė, 
rasit, ir skaitytojus. Surinkti krūvon tie raštai nūn 
yr nustoję žymiai ir savo aktualumo, ir svarbos. Jie 
teturi vien istoriškos bei bibliografiškos reikšmės, 
kaipo žinių rinkinys aprašomajam laikotarpiui cha- 
rakterizuoti. Vienas kitas, k. š. apie vilniškių jezuitų 
lenkiškąją akciją, apie Vilniaus vysk. Matulevičiaus 
apšlovinimus, apie Vilniaus universiteto atidarymo 
iškilmes ir t.t. dar ir dabar įdomūs. Bet apskritai ta- 
rus — ištisai perskaityti visus tris tomus tos Vaiž- 
ganto «publicistikos» vargiai kas šiandieną gera va- 
lia beapsiims. Ir tai pigiai suprantama. Čia kad ir 
netolima, bet vis tik senovė, nebegyvas vaizdas, ar- 
cheologija. Jiems mielai skaityti reiktų tapti ypatin- 
gu tos archeologijos mėgėju, juoba kad tarp Vaiž- 
ganto raštų pasitaiko ir grynai reporteriškų pranešimų 
bei visai smulkučių žinelių, k. š. Vilniaus vyskupo 
Jurgio ingresas (I, 146), «Naujas Rygos Vyskupas» 

(I, 150) ir k. Kitur (k. š. I, 151) įdėta visai ne Vaiž- 
ganto raštų. : Kad Friburgo lietuviai studentai yr pa- 
gerbę Vaižgantą pakeldami jį savo draugijos «Litua- 
nia» garbės nariu, tai labai gražu. Bet ar reikėjo tas 
jų laiškas dėti «Vaižganto raštuosna», labai abejojam. 
Juk įdėjus vieno kieno nors privatinį laišką, nėra ra- 
cijos nedėti kitų Vaižganto korespodentų - gerbėjų. O 
tuomet «Vaižganto raštų» susidarytų gal antra tiek 
tomų. 


Kiek žinau, užsieniuose jei kokio publicisto 
straipsniai | ir leidžiami atskiromis knygomis, tai tik 
tokie, kurie buvo rašyti iš anksto nustatytu planu, 
apie kokį vieną klausimą. Vaižganto straipsniuose 
jokio bendro plano nėra, o ir temos kuo įvairiau- 
sios — de omni re scibili. Dėliai to būdami su- 
traukti krūvon jie jokio žymesnio įspūdžio nedaro. 
Tuo remdamies mes ir bijom, kad Vaižganto raštų 
pirmieji trys tomai, neužsigulėtų knygynų vitrinose ir 
neatbaidytų skaitytojų nuo tolesnių to leidinio tomų. 
Rašytojui nėra didesnio pavojaus, kaip įvaryti savo 
raštais nuobodulį skaitytojams. Šiai Vaižganto «pub- 
licistikai», jei jau ji nutarta dėti jo «raštuosna», kur 
kas tinkamesnė vieta būtų buvus paskutiniuose tri- 
juose tų raštų tomuose, o ne pradžioje. 


«Vaižganto raštuose» randam ne vieną jo pra- 
kalbą. Jų klausant, mums atrodydavo, kad jis savo 
prakalbas improvizuoja. Dabar iš paduoto «Raštuo- 
se» jų teksto tenka pripažinti, kad Vaižgantas jas 
rašąs. Belieka vien neišspręstas klausimas, kada jis 
jas rašąs: ar prieš kalbant, ar po prakalbos namon 
sugrįžęs? Bet šiaip ar taip — viena aišku, kad Vaiž- 
gantas yra visur darbo žmogus. Teesie jam už tai 
garbė. 


Su jo publicistiškomis nuomonėmis kai kur ne- 
galima sutikti, bet pačiai jo publicistikai negalima 
nepripažinti talento. O kadangi ta jo publicistika 
ėjo daugiausia Vilniaus laikraščiuose, kurių mes, 

kauniečiai, beveik negaudavom, tatai skaitytojai 
šiuose 3-se tomuose ras nemaža dalykų, visai naujų, 
iki šiolei neskaitytų. | Ypač mūsų istorikai ir politi- 
kai ras sau čia iš lenkų okupacijos nemaža faktų, 
kurių nieku būdu nevertėtų užmiršti. 


EEST EPS 


+ 


V. Krėvė. 
Al 
Vincas Krėvė. GILŠĖ. Dzūkų legenda. BOBULĖS VAR- 
GAI. «Vilties» išleidimas Nė 17. Vilnius, 1909, 42 psl. in-16. 
Mažutė knygelytė — ne brangi nusipirkti, bet la- 
bai graži pasiskaityti. Tai tiesiog mūsų naujo- 
sios beletristikos pažiba. Autorius rašo proza, bet 
jo «Gilšė» drąsiai galima priskirti tikriausiems mūsų 
tautiškos poezijos pavyzdžiams. Ją skaitant tiesiog 
jauti mūsų tautiškų dainų ne tik dvasią, bet ir patį 
ritmą. Neapsiriksime, rodos, pasakę, kad tai yra ma- 
žutė tikrai tautiška poemėlė. Nemenkesnės vertės 
ir «<Bobulės vargai», kaipo tikrai artistiškai nupieštas 
mūsų kaimo gyvenimo vaizdelis. Neapsakomai mums 
malonu pažymėti Vincą Krėvę esant tikrą talentą 
ir viešai palinkėti jam ateityje išaugti į tikrai tautiš- 
kąjį mūsų beletristą. 
II. 


Vincas Krėvė. ŠARŪNAS. Dainavos Kunigaikštis. Dra- 
matizuotoji poema keturiais veiksmais. Vilnius, 1911, 523 psl. in-16 
«Vilties» išleidimas Nė 22. 

Vos nesenai teatgimusi mūsų raštija negali pasi- 
girti kūrinių apstumu, ypač dailiosios literatūros sri- 
tyje. Jei kokios ir pasirodo naujos apysakos, dramos 
ar komedijos, tai vis trumpokos, o ir tos pačios daž- 
niausiai iš kitų kalbų verstos. Poetų, tiesa, pas mus 
būtų bent kiek daugiau, negu beletristų, bet ir čia— 
kiek tik esame susilaukę eilių rinkinių — visi jie yra 
mažučiai, plonutėliai, kad nėr ko nė žiūrėti. Na, o 
jau su poemomis — tai tikras badas: jas tiesiog pirš- 
tais galima suskaityti. 

Taigi neapsakomai buvome nudžiugę, gavę žinią, 
jog «Viltis» beišleidžianti atskiroj knygoj V. Krėvės 

«Sarūną» — net dviejuose tomuose. Tai bent 
bus poema — tarėme sau. 

Todel gavę juodu puolome tuoj skaityti, tikė- 
damies rasią čia dalykų tikrai negirdėtų, iš senovės 
pasakų ištrauktų, tikros poezijos rūbais apvilktų. 

Deja, tie lūkuriavimai ne visai teišsipildė. Pirmiau- 
sia du «Šarūno» tomu pasirodė besą vien vieno to- 
mo dalimis. O antra —kas daug svarbiau — visai ne- 
patyrėme beskaitydami to estetiško pasigėrėjimo, kurio 
laukėme. Anaiptol, teko gerokai save prispausti, kad 
nemestum knygos nepabaigęs skaityti. Kas čia kaltas? 

Sunku vienu žodžiu atsakyti. Teisingiausia bene 
bus tik visą kaltę padalinus pusiau — tarp autoriaus 
ir tarp jo pasirinktos formos. Mat, senovės teoreti- 
kams buvo težinomos tik dvi epiškos poemų formos: 
poemos rašytos eilėmis ir poemos rašytos proza. Krė- 
vė, brangindamas naujumą, atmetė abidvi ir pridavė 
«Sarūnui» naujoviškiausį «dramatizuotosios» poemos 
pavidalą, kur eilės maišosi su proza ir proza su eilė- 
mis. Kas pirmutinis tą trečiąją poemų formą yra iš- 
radęs, nežinome. 

Bet jei ir pasirodytų Krėvę «savo protu» šitą 
išradimą priėjus, nelabai tuo tesidžiaugtumėm, nes, 
atvirai sakant, tas išradimas mums atrodo visai ne- 
perdidelės vertės. Delko taip yra, nesunku suprasti. 
Rašydamas epišką poemą, vistiek, ar tai eilėmis ar 
proza, dainius esti laisvas, gali vesti pasakojimą kaip 
tinkamas, gali laisvai be vargo įlerpti savon poemon 
kiek nori asmeniškų pastabų bei digresijų. Dramati- 
zuotoje poemoje — kas kita. Čia dainius yra suriš- 
tas išvestaisiais veikiančiais asmenimis. Jei nori ko- 
kią savo mintį įdėti poemon, turi inscenizuoti tam 
tikrą pašnekesį, iš kurio po ilgų įžangų ir tegali būti 
iškišta autoriaus mintis. Iš tokių tyčia inscenizuotų 


nuobodžių pašnekesių ir susideda beveik visa pir- 


moji poemos pusė (1-asis tomas); netrūksta jų ir 
antroje. 

Tų pašnekesių nuobodumą dalinai didina dar vi- 
sokie trivialiai palyginimai ir išsireiškimai, kurių Krė- 

vės poemoj irgi daugiau neg reikia. Štai pavyzdžiai: 

«..„proto pas ją (jauną mergaitę) daugiau nei pas tave, sena 
karve»; «kvaila tu, kaip višta»; «tik liežuviais malate, kaip 
šuo»; «jūs tiek išmanote, kaip višta giedoti» (38—39), «perdaug 
paleidai dantis»; «papūsi tu katinui snukį»; «štai dar viena viš- 
ta. Tai jau dar karkins» (40). 2 

Arba vėl kiek toliau aprašyme jaunimo gužy- 
nių — lietuviškas flirtas apsireiškia tokiais kompli- 
mentais: | 

Skaistoji. Lazdos jums visiems, tai nelotute kaip šunes. 

Eglė [viena ranka dalydama žiedą, antra rodo bernams špy- 
gąl. Tėtia — tėtia, šunučiai, palokit geriau? 

II merga [atsitraukdama, Rėkiui|. Tai įsivėlė kaip maišas. 

Eglė [imdama žiedą iš Skaistosios|. Pamėgai tu į Puodžiaus 
lašinius... Kad neįsikeltų tau uodegos. 

alvyris. Ima jas galas. 

Konys. Ko tu ant manęs putiesi, kaip ožys ant vilko. 

Rėkys. Ji tuoj kukurėn pridės, kad berno ir kelinės nu- 
smuks [149—154]. 


Visa tai kalbama žaidžiant «žiedą». 

Geras daiktas įtraukti poemon folkloro dalykus, 
bet reikia tai padaryti dailiai, artistiškai. Deja, Krė- 
vei tai visai nepasisekė. Jo «Žiedas» taip ilgas ir 
taip nuobodus, jog skaitytojas nenoromis nudžiunga 
priėjęs tą vietą, kur Zubris sušunka: 


E, gana bus šito kvailo žiedo! Nusisėdėjau, kaip višta ant gūž- 
tos [155]. 


Na, ir nesunku tas šauksmas suprasti, jeigu jau 
pats «Žiedo» aprašymas užima poemoj 16 puslapių 
(149—155)!... . 

Antroji dalis prasideda scena, kaip Briedis su 
Dzengiu geria midų. Tas gėrimo aprašymas užima vėl 
ištisus 8 pusl. su viršum (237—245). 

Apskritai sakant, autorius nesigaili laiko nei vie- 
tos. Stai dar vienas pavyzdys: 445—486-me puslapy 
aprašoma naktis Sarūno stovykloje. Kareiviai nu- 
vargę rengiasi gult Patį Šarūną drugys krečia. Ir ne- 
žiūrint į tai, Krėvė neduoda tiems kareiviams ir Sa- 
rūnui užmigti. Visą naktį. liepia jiems šnekėti, o Ša- 

rūnui a la Hamletas filosofuoti. Tas viskas užima 
net 35 puslapius. 

Ilgakalbiems pamokslininkams taikomas aforizmas: 
Conceptum sermonem guis continere po- 
test? Kas gali atėjusią mintį sustabdyti? Tą patį ga- 
lima ir Krėvei pritaikinti. Ne jis mintis valdo, bet 
mintys jį. Tos mintys jam, matyt, labai įdomios at- 
rodo, nes tai jo mintys. Bet ar jos įdomios skaity- 
tojui, Krėvė tuo maža tesirūpina. O tai tikrai gaila. 
Nes «Sarūne» yra medžiagos labai dailiai dramai. Rei- 
kėjo tik tą medžiagą sąžiningiau ir artistiškiau ap- 
dirbti. Kad Krėvė galėjo tai padaryti, tuo mes ne- 
abejojame. Savo talentą jis yr parodęs piešdamas to- 
kias scenas, kaip Voverės atsisveikinimas .su Zubriu 
(208—217), tos pat Voverės pašnekesys su motyna, 
prieš ateinant piršliams, arba paskutinė scena tarp 
Sarūno ir Voverės; visa tai pasižymi nepaprastu ar- 
tizmu ir tikrai daro skaitytojui įspūdžio. 

Kad tokioj dvasioj ir tokiu pakiliu tonu būtų 
buvus parašyta visa poema, ji iš tikrųjų būt galėjus 
tapti mūsų literatūros pažiba ir drąsiai stoti greta 
A. Tolstojaus «Kniaz Serebriannyjo ir kitų panašių. 
Dabar gi, deja, to pasakyti negalime. Veikalas išėjo 
be galo ilgas, neapdirbtas, nuobodus, nenusisekęs. O 
to nenusisekimo priežašties, mūsų išmanymu, pirmiau- 
sia reikia ieškoti netikusioje «dramatizuotos poemos» 
formoje. Poemoj išvesta daugiau negu 50 veikiančių 
asmenų. Siaipjau poemose tai nedaro didelio keblu- 
mo. Ten galima kiekvieną asmenį charakterizuoti ke- 
liais žodžias. Cia gi kiekvienas asmuo turi pasirody- 
ti kuo esąs vien veikdamas arba kalbėdamas. Tuo 
būdu Krėvei norom nenorom teko toms šnekoms 
duoti daugiau vietos negu poemos fabula reikalavo, 
o ir nežiūrint į tai, toli ne visų asmenų charakteris- 
tikos išėjo gyvos ir plastiškos. Geriausiai pavyko 
autoriui apibūdinti iš moterų Voverę ir Eglę, iš vy- 
rų Dzengį, Rainį, Gelovinį ir dalinai Šarūną. Ypač 
daug, matyt, autorius darbavos, kad parodytų Šarū- 
ną didvyriu, dideliu karžygiu, politiku, Lietuvos rin- 

kėju, Mindaugo pranokėju. Bet savo tikslą Krėvė 
ne visai tėr pasiekęs. Nes jo Sarūnas yra pusiau egois- 
tas, pusiau mizantropas ir visai menkas psichologas. 
Jo ir vedimas, ir žmonos nužudymas nėra poemoj 
gerai išmotyvuoti, taip pat kaip ir lietuvių gailesta- 
vimai jam kovoje žuvus. O jei anos gadynės lietu- 
viai ir priskyrė jį didvyrių skaičiun, poemos skaity- 
tojui sunku su tuo sutikti. Tikru didvyriu bus grei- 
čiau ne Sarūnas, tik jo žmona Voverė. Tos lietuvės 
paveikslas — tikrai judina širdį ir atmintin veržte 
veržiasi, nežiūrint to, kad ir jos apibūdinimas nė- 
ra pilnas. . 

Rainys — bene bus tik dalinai paties dainiaus 
alter ego. Jo pažiūros — tai, matyt, paties Krėvės 
pažiūros, arba bent jo magna pars sui. Kai ku- 
rios iš tikrųjų vertos čia pažymėti. Pav., štai kaip 
Rainys charakterizuoja dainiaus pašaukimą: 

Aš tokis, kaip ir visi, vaidila-kanklininkas. Dievai man nedavė 
pažinti užburtų galybių žolių, kaip kriviams. Bet mes — tai tėvynės 
gįslos, kurios vienijam jos sūnus, praeitį ir ateitį, mes debesėliai, ku- 
rie lyja dainelių lietų, judina ir žadina krūtinėje karžygystės jaus- 
mus (108). i 

O kiek toliau priduria: 


Kalbu, ką kalba man širdis. Tegu numirs paskutinis vaidila, 
numirs ir praeitis Lietuvos. O kur nėra praeities, sunki ir miglota 
ateitis. Nebus ten nei didžių svajonių, nei karštų karžygių, suvys 
ten sužadintas sapnys. kaip žalioji pašalnėj rūtelė. Didi galybė vai- 
dilos kankliuose. Karžygis gimdo jo dainelę, o daina gimdo karžygį. 

Tai tiesa. Bet ar poema apie Sarūną galima pri- 
skirti tokioms dainoms, labai abejojame, nes, kaip 
jau augščiau minėjome, Šarūnas mūsų dainiui ne vi- 
sai yr nusisekęs. 

Kas tuo netiki, tegu pats perskaito Krėvės poe- 
mą nuo pradžios iki galo. Dėliai to nepaduodame 
čia nė poemos turinio. 

O kai del poemos formos, tai, kaip jau sakėme, 
ji susideda iš prozos ir eilių. Ar tas eiles Krėvė pats 
sudėstė, ar iš žmonių nugirdo, mes nežinom. Bet vi- 
sos «Sarūne» sueiliuotos vietos — labai panėši į 

liaudies dainas. Autorius stengėsi palikti jose net ir 
vietinės tarmės ypatybes, pav., randame ten tokias 
kalbos formas, kaip antai: jotau, būtau, porinau, 
karalis, taiga ir tt. vietoj: jočiau, būčiau, pa- 
sakyčiau, karužė, taigi ir tt. Kad taip būt šne- 
kėję lietuviai XIII-XIV amžiuje, tai įtraukimas to- 
kių kalbos formų pasakojiman būtų pateisintinas. Bet 
senuose mūsų kalbos paminkluose to nerandame. 
Taigi augščiau nurodytos formos yra ne kas kita, 
kaip vien paprasti provincializmai, kuriuos autorius 
ir poemos leidėjai «viltininkai» kažkodel užsispyrė 
rašomajai kaibai primesti. Suvalkiečiai bruka mums 
savo suvalkietiškus ma, pats, žiūrė ir k. (viet. 
man, patys, žiūrėjo ir k.);, dabar Krėvė su «Vil- 
timi» ima mus vaišinti savo vilnietiškais «porinimais», 
«paginėjimais» ir kitokiomis tolygiomis kalbos pažibo- 
mis. Kuo gi galutinai virs mūsų rašomoji kalba, jei 
kiekvienas rašys pagal savo tarmę? Ar nebus tai grį- 
žimas atgal Valančiaus gadynėn, kada Daukantas ra- 
šė vienaip, Zelvavičė kitaip, Ivinskis trečiaip ir t.t. 
Visiems įvairių suvalkietizmų ir vilnietiškumų šalinin- 
kams nereiktų užmiršti, jog žemaičių tarmės gali tai- 
pogi atsiliepti su savo pretensijomis, paremtomis dar 
gi sencmis, labai rimtomis— Valančiaus, Daukanto, 
Pabrėžos—literatiškomis tradicijomis. 

Toms gi atsiliepus, gali dingti visai mūsų kalbos 
vienybė. Neerzinkit, ponai «Viltininkai», žemaičių 
įvairiais savo vilnietiškais «porinimais», «karais-ka- 
raliais» ir kitokiais naujumais, kad «ant paginos» ir 
žemaičiai neužsigeistų saviškai «paporinti». Amerikoj 
kaip girdėt, jie jau ir pradeda tai daryti. Gal norite, 
kad ir čia, Lietuvoje, tą pat pradėtų!... 

Atskyrus tuos nereikalingus ir smerktinus Krė- 
vės «provincionalizmus», Šarūno kalba yra gana dai- 
li, turtinga ir gyva. Tuo atžvilgiu «Šarūnas» vertas 
pagirti. 

Paskutinė mūsų nuomonė apie «Šarūną» yra ši: 
autoriui reiktų savoji poema iš naujo antru atveju 
perredaguoti, perpus sutrumpinti, išmesti iš jos nuro- 

dytus trivi<lumus ir išleisti ją šios gadynės rašomąja 
kalba be jokių vilnietiškumų. Tuomet tik skaitytojai 
su gryna sąžine autoriui tars ačiū. 


II. 


Vincas Krėvė. DAINAVOS ŠALIES SENŲ ŽMONIŲ 
PADAVIMAI. Vilnius, 1913, 158 psl. in-8. 

Tų «padavimų» čia šeši: visi jie -gražūs, visi 
«stilizuoti», visi tautinės poezijos žiedais papuošti — 
ir visi liūdni. Jų turinys — «Dainavos šalies senų 
žmonių padavimai.» Padavimai, žinoma, neapsieina 
be fabulos. Iš čia jų epiškumas. Antra — padavi- 
muose pasilieka vien atsitikimai, padariusieji žmo- 
nėms įspūdžio savo baisumu ar nepaprastumu. Iš čia 
jų dramatizmas. Pats gi autorius apvilko visa tai 
įgimtu sau lirizmu. Epiškumo ir dramatizmo dau- 
giausia «Milžinkapy», «Užburtam Kalne» ir «Gilšėjo, 
del to tie trys padavimai, mums atrodo, visų gražiausi. 
«Vakarinė giesmė» ir «Daina aplink Arą» del dailu- 
mo irgi dailios, bet tai bus greičiau eilės prozoje, 
negu pasakojimai, ypač «Vakarinė giesmė», žėrinti gry- 
nu lirizmu nuo pradžios iki galui. Visų silpniausia 
«Užkeikta Merga». Autorius geriausiai būt padaręs jos 
visai šin rinkinin nedėdamas. 

Visų tų Dainavos šalies padavimų turinį būtų ne- 
sunku keliais žodžiais atpasakoti. Bet to nedarysime. 
Malonėtumėm, kad skaitytojai tą Krėvės veikalą patys 
nuo pradžios iki galui perskaitytų. Jis pilnai to vertas. 

Jei kas galima jam beprikišti, tai nebent kalba. 
Ne del to, kad ji nebūtų graži, anaiptol, ji labai daili 
ir turtinga, bet del to, kad Krėvė mano turįs teisės 
literatiškai mūsų kalba primesti įvairių abejotinos ver- 
tės vilnietiškumų, pav., sa vietoj savo, pagovė v. 

agavo, neštau, turėtau v. neščiau, turėčiau. 
Aatyt, Krėvė be galo myli savo kraštą; todel ką 
tiktai ten išgirsta, viską priima be kritikos. Išgirdo 
jis, pav., žmones tariant «gražus buvo ant būdo ir 
ant stogo (sic),» nors šiurkštus ant kalbos ir ant 
apsiėjimo, na ir deda savo padavimuosna, many- 


56 "||| Mūsų žymesnieji. beletristai 


damas, kad taip ir reikią sakyti; rado visokias «uga- 
dėlės», «patkavėles», — ir jas įtraukė; girdėjo žmo- 
nes sakant auksalio, ažerai, lasti, laukuose 
platuose, ūsus raitojo... visus tuos provinciona- 
lizmus jis, lyg ką gera, berašydamas ir pavartojo... 
Mylėti savo kraštas, savo tarmė — reikia, bet nerei- 
: daryti jų dievukais ir neveršti kitų juos gar- 
inti. 

V. Krėvės tarmė yra faktas, bet ir rašomoji lie- 
tuvių kalba yra kitas faktas. Pirma branginti, antra 
niekinti, — tai reikštų įvedlioti mūsų raštijon kenk- 
smingas separatizmas, negudrus provincionalizmas. Tar- 
mės tur pilną teisę viešpatauti, bet tik folkloro, o 
ne dailiosios literatūros srityje. Krėvė tur didelį ta- 
lentą: bet ir didžiausis talentas neduoda jam teisės 
pataikauti savoms «fantazijoms». 

Rašyboj taip pat pastebėjom keletą keistumų; 
pav., Krėvė rašo: klonymis, naujėna, smielio ir 
viet. klonimis, naujiena smėlys ir t t. 

Išleidimas dailus, tik spaudos klaidų pasitaiko 
gana daug. Jų atitaisymas užimą visą puslapį, bet yra 
kelios ir tan sąrašan neįtrauktos. 

Tačiau, nežiūrint tų netobūlumų, šis Krėvės vei- 
kalas galima laikyti geriausiu iš visų ligi šiol jo iš- 
leistųjų. 


"A. Vienuolis. 

A. Vienuolis. RAŠTAI. 1 knyga. Kaunas, 1920, 349 
psl. in-8. 

Storų knygų mėgėjai bus, be abejo, patenkinti, 
susilaukę A. Vienuolio Raštų pirmosios knygos. Mat, 
ji ne tik stora, bet ir gan dailiai išleista. 

Neturtingoj mūsų beleteristikoj ji, reikia tikėtis, 
užims šalia Vaižganto «Pragiedruliųv vieną iš pir- 
mųjų vietų ir ras nemaža skaitytojų, ypač jaunimo 
tarpe. Daug ką gal net sužavės, nes autorius moka 
pastebėti gyvenime įvairių smulkmenų, charakteringų 
bruožų ir, ką sykį yr matęs, sugeba gyvai atpasakoti. 

Vienas kitas kritikas gal net paskelbs Vienuolį 
esant mūsų Cechovą.  Paieškojus iš tikrųjų būtų 
galima rasti ne vienas tarp tų rašytojų panašumas. Mat, 
juodu nesikėsindamu sutraukti gyvenimo apsireiškimų 
gilesnėn sintezėn, tenkinasi vien jo atskirų epizodų 
fotografavimu; jiem terūpi sudaryti keistų tipų gale- 
rija ir ją visuomenei parodyti — štai, žiūrėk, kokių 
keistenybių tavy esama. 

Skirtumas tik tas, kad Čechovas kiekvieną da- 
lyką moka trumpiau, gyviau, įvairiau ir dailiau nu- 
piešti, giliau žmogaus sielon pažvelgti, objektyviau 
luomų santykius charakterizuoti. Vienuolio viskas 
išeina skysčiau, ilgiau, nuobodžiau, juoba kad jis 
nemėgsta šviesesnių gyvenimo pusių ir griebias vis 
dramatizmo, lyg tarsi jis būtų vienintelis dominuojąs 
gyvenimo akordas. 

Del to Vienuolio vaizdai palieka sunkaus įspūdžio, 
žadina vien pesimizmą, slegia skaitytojo dvasią, veda 
išvadon: visi mes lietuviai niekam netikę,  ne- 
mokame dirbti, nei gyventi, nei mylėti. 

Kad kas mus neįtartų čia perdėjus, peržiūrėkime 
Vienuolio vaizdų galerijos pirmąją seriją. Ji susideda 
iš keliolikos tipų. Atskyrus geraširdį daktarą («Au- 
koje») ir praporščiką Skubą («Karžygyje»), visi kiti 
yra kažkokie ištižėliai, silpnabūdžiai arba patys ne- 
žiną, ko norintieji. 

tai pirmas iš eilės — provizorius Petras Janu- 
lis («Gryžo»), — išsibastęs 30 metų svetimose šalyse, 
grįžta be sveikatos ir be skatiko tėvynėn numirti, 
Tame apsireiškia visa jo tėvynės meilė. Po jc eina 
«garsaus rusų universiteto» privatdocentas daktaras 
Stonis, išradėjas ir rašytojas. Jis, prieš Velykas atvy- 
kęs savo dvarelin mokslo straipsnių rašytų, užsidaro 
nuo žmonių, sėdi namie prie knygų pats vienas, net 
ir Velykų rytą neina bažnyčion, bet tik į lauką pa- 
sivaikščioti. Čia išgirdęs tolimojo «Aleliuja» atbalsį, 
instinktyviai nusiima kepurę, bet grįžęs namon įrašo 
savo užrašų knygelėn šiuos žodžius: «<Laimingųjų vaiko 
atsiminimų įtaka senstančio žmogaus dirksniams, pa- 
lankioms aplinkybėms veikiant». Iš jų gauname su- 
prasti, jog šis žmogus, kad ir kūnu dar sveikas, bet 
dvasią turi jau visai nebegyvą. 


Studentas medikas Milašiūnas («Studiosus») — 
jaunas, sveikas, pilnas gyvybės, bet niekas jam 
nesiseka; paragavęs vieno mokslo, metasi prie kito, 
nuo šio prie trečio. Kas iš jo gal išeiti, nežinia. Jo 
charakteristikai užbaigti pridurtas dar nurodymas, kad 
jis“ tebekalbąs Vienuoliui nemalonius poterius ir dar- 
gi nešiojąs ant kaklo kryželį... Vadinas, niekam ne- 
derąs, net senų «prietarų» neįstengęs nusikratyt... 


«Paskutinėj vietelėj» išvestas senas kunigas Ur- 
bonas, prigyvenęs su kažkokia Daminika dukrelę Ur- 
šytę, kuri, jo išauklėta, pabėga slapčia su vargoninku, 
pasiėmusi visus klebono pinigus. Likęs be vargoninko, 
pinigų ir Uršytės, kun. Urbonas praranda kleboniją 
ir gauna važiuoti į paskutinę savo vietelę — į alta- 
riją. Čion atvykęs baras su Dievu ir gailis, kad 
neturėjęs drasos pasisakyti Uršytei, esąs jos tėvas. 

Prisiekusio advokato padėjėjas Ignas Rudokas 
(«Provokacijoj»), pretendentas į p-lės Marės Uogin- 
taitės ranką, sužinojęs ją neturint didelio kraičio daro 
«provokaciją», pasisako turįs buvusią meilužę su 
dviem vaikais šelpti, už ką gauna teisingą «šalin», kas 
tačiau nekliudo jam vėliau tapti miesto galva, vyriau- 
siu notaru ir dvaro savininku. 

Tik ką pašvęstas kun. Maldutis («Užžėlusiu ta- 
ku») labai susirūpinęs, kad Bažnyčia toli atsilikus, 
nustojus rimčiausių mąstytojų, galinti kultūros ir 
mokslo veikimu virsti griuvėsiais, jei nebus pastatyta 
naujais pamatais ir nepradės kitaip aiškinti Dievą, 
tikėjimą, šv. Dvasią, Trejybę, — baigia tuo, kad 
prieš pasakant pirmąjį pamokslą išnaudojęs savo 
mylimą Katriutę, pats skelbia jos užsakus su seniu 
nemylimu Girckum, pasiteisindamas pigiu aforizmu: 
«ne aš pirmas, ne aš paskutinis». Vienuoliui ne- 
ateina galvon, kad jo Maldutis, kaipo aiškus ištižėlis, 
silpnabūdis, be pašaukimo, bc tikėjimo, be mokslo, . 
be doros dvasiškis yra tipas nenormalis, kunigo pa- 
rodija, dvasiškijos piktšašis.  Maldučio asmeny auto- 
rius mato ne visą žmogų, bet tik vieną jo žemesnę 
gyvulišką pusę ir todel taip veda visą pasakojimą, 
kad įtikintų skaitytojus, jog visi mūsų kunigai — 
Maldučio kopijos. Tas tikslas-— kunigų difamacijos 
— matyt jau pačiame vaizdelio varde—<«Užžėlusiu 
taku». 

Girininkas Atkočaitis («Pati»), padaręs Rusijoj 
puikią karjerą, vedęs gražią žmoną lenkę, yra nelai- 
mingas del jos aristokratiškų užgaidų ir lenkiškų sim- 
patijų. Metęs ją be rimtesnės priežasties, lieka 
«svieto parėjūnų», «<strannikų», eina iš vietos į vietą, 
kenčia vargą ir badą, bet niekam nieko gera nepa- 
daro. Labiau nenaudingo visuomenei žmogaus sunku 
ir beįsivaizduoti. 

«Paskenduolėj», kuri gali drąsiai lenktyniauti su 
Karamzino «Biednaja Liza», nurodyta, kaip Amerikon 
ikšėjusio Juozelio sąžinės rambumas, davatkų fanatiš 
umas, tėvo žvėriškumas, šeimininko negailestingumas- 

priverčia vargšę Veroniką dėliai meilės vaisiaus skan- 
dintis. Vaizdelis visai neatitinkąs tikrumai, nes šian- 
dieną galima nurodyt ne viena parapija, kur mergos 
prigimdo vaikų beveik tiek pat, kiek moterys, ir nei 
viena nesiskandina. 

«Gyvenimo niekniekiuose» gabus notaro raštinin- 
kas, Adomas Graužinis, jaunas būdamas trokšta mei- 
lės, ieško karjeros, bet, visa tai pasiekęs, bėga. nuo 
savo laimės, skursta visą gyvenimą notaro raštininku, 
ir tik senatvės sulaukęs vėl važiuoja į tą miestą, kur 
jo senoji meilužė gyvena, bet, radęs ją gyvą ir nete- 
kėjusią, nesumano ką jai besakyti, nes pabaigoj pasi- 
rodo nei pats nežinąs, ko benoris. 

Dar menkesnis doros atžvilgiu vaistinės pagelbi- 
ninkas Antanas Daugėla («Menka laimė»). kurs užsi- 
krėtęs bjauria lytine liga ir pamiršęs, kad tik skaus- 
mais ir kančia nusivalo žmogaus dvasia, daro sau ga- 
lą nusišaudamas brauningu. 

«Ąžuole» išvesti nebe žmonės, bet augalai. Iš- 
krėsta čia visa botanikos terminologija Kam rūpi 
botanikos mokslas, gali iš č'a daug ko išmokti. Siap- 
jau skaitytojas nieko čia įdomaus neras. Jei tai ale- 
gorija, tai perilga, be galo praskiesta ir per tai nuobodi. 

: «Kūčių naktį» vaistininko pagelbininkas Marty- 
nas Gudelis varo lauk vėlai atėjusį, bet greitos pagal- 
bos reikalingą pacientą, paskui gailis tai padaręs ir 
visą naktį nemiega, laukdamas bene sugrįšpavarytasis 
vargšas. Sis galop sapne sugrįžta ir ant Gudelio ran- 
kų miršta. Sis sapnas sugadina Gudeliui Kalėdų šven- 
tes, bet jam gilesnių pasekmių nepalieka ir nekliu- 
do tapti vaistinės savininku, vesti turtingą žmoną, su- 
silaukti vaikų. 

Kituose vaizdeliuose, k. š., «Karo ligoninėj», «Ka- 
lėjimo įspūdžiai», «Krymo įspūdžiai» — žymesnių ti- 
pų nepaduota. Krymo kurortus aprašinėdamas au- 
torius daugiau domisi gamta, neg žmonėmis. Važiuo- 
jantiems ten gydytis tie aprašymai bus įdomu pasi- 
skaityti, kaipo «Putevoditeliųyv papildymas. Krymas 
ir Kaukazas, matyt, yra padarę autoriui gilaus įspū- 

džio ir labiau sužavėję neg akies neverianti Lietuvos 
gamta. Gražiausios mūsų krašto vietos autoriui, ma- 
tyt, yra nežinomos. 

Jaunas būdamas Vienuolis con amore piešia meilės 
jausmus, bundančius jaunose sielose («Studiosus», «Pro- 
vokacija», «Užžėlusiu taku»), nors kitur («Gyvenimo 
niekniekiai») ir pats pabrėžia, jog re tada žmogus esti 
laimingas, kada myli ir yra mylimas, bet kada mei- 
lės siekia (172). 

Būdamas literatas autorius yra karštas šalininkas 
bažnyčios refomų («Užžėlusiu taku»): katalikybė to- 
kia, kokia ji yra, — su savo poteriais, ekzortais, ro- 
žančiais, škapleriais, su kunigų celibatu, nenusileidi- 
mu mokslui ir kultūrai, — jam atrodo žema, vaikiš- 
ka, jo augšto proto nepatenkinanti, pasmerkta dingti 
pasauly, užleisti vietą mokslui ir kuliūrai, bet kitur — 
prablaivėjęs — gana teisingai apibūdina šių dienų 
kultūros vertę, paremtą mechanikos išradimais «mies- 
tams griauti, kasimams arti, iš padangės bomboms 
mėtyti». 

Kita dabartinės kultūros reiškėja — dailioji litera- 
tūra—randa irgi teisingą įkainojimą. Užkliudęs nau- 
jausius «šių dienų mados rašytojus, tapytojus, moder- 
nistus, kūbistus, futūristus ir kitus «istus», autorius 
teisingai klausia: ' 

Ar tai talentai, ar tai genijai? Ir pats atsako 
šiais žodžiais: | 

Parašys žmogelis vieną kitą nusisekusį veikalėlį, pagarsės, pa- 
sižymės, praturtės — žiūri, jau pasipūtęs ir pats savimi įsitikinęs, 
nerias iš kailio ir velia dramas ir tragedijas, kurių tipai it nuo pla- 
nėtų paimti (237). 

Vienuoliui pagirti reikia pasakyti, kad jis nėra 
nei dekadentas, nei futūristas, —rašo natūraliai, su tem- 
peramentu, moka žiūrėti į gyvenimą, moka fotogra- 
fuoti atskiras jo scenas, turi nemenką talentą, kuris 
gan aiškiai spindi kad ir augščiau nurodytuose jo vaiz- 
deliuose. Bet kokia to talento ateitis, sunku pasakyti. 
Gali jis subręsti, puikiai pražysti, apimti visą mūsų 
visuomenės gyvenimą ir patiekti veikalų, panašių į 

Vaižganto «Pragiedrulius», bet gali likti ir tuščiavi- 
duriu žiedu, smulkių, pastovesnės vertės neturinčių, 
vaizdelių piešėju, surūgusiu pesimistu — <«nytiku», 
pigios rūšies antiklerikalėliu, sunaudojančiu savo ta- 
lentą ir dailę kunigijai pajuokti, bažnyčiai purvais 
drabstyti. Liūdnumo šis galimumas yra labai liūdnas, 
bet į tiesą labai panašus. Nes Vienuolis, augštesnio 
mokslo neturėdamas, mano galįs apie viską spręsti iš 
augšto, ypač apie dalykus, paliečiančius religiją, Die- 
vą, bažnyčią. Geriausiai tai matyt jo pasityčiojimuose 
iš viešo kulto, privataus maldingumo, velykinės išpa- 
žinties... Tie pasityčiojimai pirštu prikišamai parodo, 
jog jaunas rašytojas nesupranta nei maldos esmės, nei 
jos filosofijos, nei pagaliau maldingų žmonių psichi- 
kos. Jis sprendžia apie viską iš vieno kito paviršu- 
tinio maldingumo apsireiškimo ir mano turįs teisės da- 
ryti iš to toli siekiančių apibendrinimų. Jei Vienuo- 
lis panorės plačiau patyrinėti krikščioniško maldin- 
gumo dėsnius, tai pamatys, jog iš tikro krikščionies 
reikalaujama ne vieno kito mechaniškai sukalbėto po- 
terėlio, bet «nuolatinės maldos», t.y. turėjimo nuolat 
omeny Dievo, Jo garbinimo mintimi, širdies jaus- 
mais, atsiminimo, kad mes niekad nesame patys vieni, 
kad visada su mumis ir prie mūsų yra Dievas, mus 
matąs, girdįs ir net fiziškai savo galybe mus palaikąs. 
Gali Vienuolis tokią pažiūrą niekinti, vadinti ją anti- 
kultūriška, bet ji kaip yra, taip ir pasiliks augštesnio 
krikščioniško gyvenimo dėsniu. Kad tą dėsnį prasti 
žmonės ne visada kaip reikiant supranta, tai tiesa, 
bet ir šviesiausis žmogus, kad ir Vienuolis, argi viską 
ir visada supranta, ar nedaro klaidų?! 

Siaip ar taip, Vienuolio Raštų 1-ji knyga negali 
savo turiniu patenkinti rimtesnio skaitytojo. Tų raštų 
kalba, kad ir graži ir įvairi, tačiau ne visur yra gryna. 
Tokie žodžiai, kaip tapčionas, jarusas, Olesis, 
kilumbas (klombas) kalbai gražumo nepriduoda. 

Apie svetimus, imtus iš Kaukazo ir Krimo, gy- 
ventojų kalbų žodžius, kurių pas Vienuolį yra didelė 
daugybė, negalime nieko pasakyti, nes tos kalbos 

mums nežinomos. Mes matome juose vien autoriaus 
palinkimą į egzotiškumą, ant kurio jauni rašytojai pa- 
prastai mėgsta pajodinėti. Stai priežastis, delko mes 
čia plačiau neanuolizuojame jo «Raštų» pradžioj pa- 
"dėtų Kaukazo legendų... «Amžinasis smuikininkas» ir 
«Prakeiktieji vienuoliai». Ne jie duos Vienuoliui, kaip 
rašytojui, garbės. Asmeniškai mes malonėtumėm, kad 
Vienuolis labiau pamiltų mūsų kraštą, jo gamta, žmo- . 
nes ir teisingiau juos charakterizuotų. Būsime tikrai 
laimingi, jei Vienuolio Raštų II-joj knygoj rasime pla- 
tesnių apysakų, dailiau ir teisingiau nušviečiančių mūsų 
gyvenimą, turinčių savy mažiau pesimizmo, egzotizmo, 
antiklerikalizmo, o daugiau meilės savo žmonėms ir 
savo kraštui. 


II. 

A. Vienuolis. RAŠTAI. II knyga. Klaipėda, 1922, 196 
psl. in-8. 

Siandienėj mūsų literatūroj yra kažkodel įsigalė- 
jus mada leisti to ar kito rašytojo kolektyvių veikalų 
rinkiniai bendru vardu: «N. N. Raštai». To dėka 
turim jau Krėvės, Putino, Penkaičio, Tumo, Ks. Va- 
nagėlio, Lazdynų Pelėdos ir kitų «Raštus». Kad 
mirusiųjų rašytojų kūryba tuo būdu esti surenkama 
krūvon, tai labai gera. Paėmęs rankon to ar kito 
garbaus nabašninko «Raštus», gali iš karto apžvelgti, 
ką jis yr nuveikęs, kokių tikslų siekęs, kokį savo 
žodį mūsų tautai taręs. Todel prieš Vaičaičio, Pie- 
tario, Baranausko, Daukanto, Valančiaus «Raštus» nie- 
ko negalima turėti, anaiptol, jie mums labai pagei- 
daujami, tik, deja, toli gražu ne visi dar išleisti. 

Apie gyvų, sveikų ir dargi jaunų rašytojų «<Raš- 
tus» to pasakyti negalima. Tokie debiutantai lite- 
ratūroje, kiek pagyvenę, neretai pasirodo beesą visai 
kas kita, negu yr buvę savo literatiškos karjeros 
pradžioje, ir jų vėlesnieji veikalai visai nepanėši į 
pirmuosius. Pav., tarp Vaižganto «Tėvynės Sargo» 
redaktoriaus ir Vaižganto «Pragiedrulių» autoriaus tik- 
rai yra «distancija ogromnago razmiera». Dėliai to 

kitur, k. š., Vokietijoj, Prancūzijoj gyvų, o ypač jau- 
nų autorių «Raštų» mums neteko matyti. Jie eina 
ten atskirais vardais, atskiromis knygomis, sudaryda- 
mi tam tikrus panašių kūrinių rinkinius. Tuo keliu 
reiktų eiti ir mums. Ilgainiui gal taip ir ims daryti. 
Tuo tarpu «Raštai» yra faktas, o su faktais, nori ar 
nenori, turi skaitytis. Taigi paėmę rankon Vienuolio 
«Raštų» tik ką išėjusią antrąją knygą prisižiūrėkim 
arčiau, ką ji nauja mums teikia. 

Didumo ji yra žymiai mažesnė negu pirmoji. 
Jon teįdėti vos septyni gyvenimo vaizdeliai ir aštuo- 
nios trumpos ištraukos «Iš karo korespondento užra- 
šomosios knygutės». Dailės atžvilgiu pirmoji dalis 
nepalyginamai augščiau stovi už antrąją. Autorius 
čia pasirodo 2sąs geras žmonių sielos žinovas. Kiek 
atskirų jo knygoj vaizdelių, tiek, galima sakyti, dai- 
lių, gilių psichologijos studijų. Kiekviena iš jų ver- 
čia skaitytoją ilgėliau stabtelti ir giliau susimąstyti. 
Imkim kad ir štai «Inteligentų palatą», įdėtąją pirmoj 
vietoj. Autorius veda čia mus į Salajų psichiatrijos 
ligoninę ir supažindina su privilegijuotais «Inteligen- 
tų Palatos» gyventojais. Pirmasis iš jų tai rusų ge- 
nerolas Lisicinas, buvęs dvaro savininkas, vietos ūki- 
ninkų skriaudėjas, karštas caro ir Rusijos gerbėjas, 
bebėgdamas nuo vokiečių, savųjų rusų apiplėštas, 
netenka žmonos ir sūnų, bet po tais smūgiais da ne- 
lūžta. Pribaigia jį galutinai vien caro nuvertimas ir 
kilusioji revolucija. To jo siela nebepakelia, ir jis 
išeina iš proto. Bet generoliškoji psichika pasilieka 
ir pamišėly. Ligoninė jam atrodo tvirtovė, o jis jos 
komendantas. Už tos tvirtovės sienų esą susibūriu- 
sios didelės armijos vokiečių, bolševikų, lenkų; jiems 
padedą tatarva, čiukna ir «Zmud' neobtiosannaja», 
— visi dabar apgulę jo tvirtovę ir norį ją paimti. 
Pats gi generolas susirūpinęs jos gynimu, ypač šven- 
tadieniais, kada žmonės būriais eina ir važiuoja baž- 
nyčion. Generolui atrodo, kad priešininkų armijos 
sujudo ir eina pulti tvirtovės. 

Generolas turi ir savo ištikimą adjutantą... arkli- 
ninką Motiejų, tas jį saliutuoja... šakėmis. 

Salia generolo yra ir kitas rusas «plienikas», ne- 
pamenąs savo vardo ir pavardės. Jis neišeina iš 
kambario ir visa ko bijo, ypač triukšmo. Nakčia ar 
vakarais, kai viešpatauja tyla, «jis iššliaužia iš savo 
kambarėlio ir priropojęs prie kieno nors durų maldau- 
jamu balsu prašo: «tegul bus pagarbintas, matka... 
duok duonos, matka; pazvolik sušilt, matka!..» Tame 
viename šaukime glūdi visa jo gyvenimo tragedija: 
slapstymasis Lietuvos giriose nuo vokiečių, šaltis, al- 
kis ir kitoki neapsakomi vargai, pribaigę vargšą ir 
atėmę jam protą. — Tai vyriškas «Inteligentų pala- 
tos» personalas. Be jo, yra ir moteriškas. Jį suda- 
ro mokytoja Tamošiūnaitė, viešbučio kambarinė Dra- 
gūnaitė ir buvusioji Tyrulių grapo tarnaitė Verutė. 
Tamošiūnaitė okupacijos metu buvo įtarta šnipinė- 
jime, įmesta kalėjiman; ten be jokio kaltinamojo akto 
išsėdėjo dvejus metus ir išėjo iš proto. Galop iš ten 
paleista baladojos po Lietuvą žmonių apleista, ydo 
apnykta, iki galop pateko Salajų ligoainėn. 

Dragūnaitė buvo gražuolė, tarnavo vienam Vil- 
niaus viešbuty, per karą draug su kitais pabėgo iš 
Vilniaus nuo bado į sodžių, buvo apsigyvenus pas 
vieną leitenantą vokietį, bet čia susirgus «španka», 
ir vokiečiams neleidus leitenantui jos vežtis Vokie- 
tijon gydyti, buvo palikta «ant Dievo malonės». Pa- 
sibaigė tuo, kad išėjo iš proto ir atsidūrė Salajuose. 

Bet pati tragingiausia tai Verutės istorija. Ji gra- 
po akmistrinės duktė, graži, jautri, dorai prieglaudoj 
išauklėta, maldinga, tik išblyškusi ir nepersveika. 
Bet tai traukia į ją vyrų akis. Ima jai meilintis ir 
pristavas Zuravliovas ir grapiukas Susteris. Iš čia 
ir prasideda jos gyvenimo tragedija. Grapaitė su- 
pratus, Verutę esant gražesnę už ją ir galint būti pa- 
vojingą konkurentę prie vyru, atsitraukia nuo Veru- 
tės. Si tai labai atjaučia. Galop dingsta grapaitės 
apyrankė. Įtarimas puola Verutei. Tai dar la- 
biau įtempia Verutės nervus. Netrukus kažkas iš- 

plėšia bažnyčioj skarbonką. Prasideda tyrinėjimas. 
Verutė atsiminus, kad tą vakarą, prieš skarbonkos 
išplėšimą, yra buvus išpažinties 1r ilgai užtrukus baž- 
nyčioj, dar labiau pabunga, kad neįjtartų ją tai pada- 
rius. Cia vėl prisimena ji miestely gavus iš žydės 
variokų saują. Kad variokai netaptų prieš ją įrody- 
mu, ji juos pakasa po grindimis, paskui įmeta į 
prūdą. 

Bet ir tai jos nenuramina. Apimta baimės ji 
galop pabėga iš dvaro, bet naktigonių sugauta, pa- 
tėnka į žiauraus Zuravliovo rankas. Sio mušama 
prašo dovanoti, sakosi esanti nieko nekalta, tik įme- 
tusi variokus į prūdą. Daromas tardymas, atrandami 
variokai. Verutė patenka kalėjiman, kur ji galutinai 
išeina iš proto. Ji niekam nedaro bloga, tik visiems 
puldinėja po kojų, sakosi nekalta ir prašo dovanoti. 
Po trijų mėnesių naujas antstolis sugauna tikrąjį baž- 
nyčios vagį. Žmonės, kurie pirma norėjo Verutę 
užmušti, dabar ima ją vadinti šventa ir kalbėti, kad 
ji tyčia sau pasiėmusi kaltę, idant pelnytų kankinės 
vainiką. Bet tai jai proto nesugrąžino. Grapai jos 
gailis, moka už jos išlaikymą, bet karui kilus ji lieka 
pati viena, niekieno neglobiama, iki galop randa prie- 
glaudą Salajų ligoninėj. | 

Tuo pačiu laiku Žuravliovas gauna Šalajuos 
menko valdininkėlio vietą. Gyvena viengungis, šali- 
nasi žmonių draugijos. Sąžinė ima jį griaužti, kad tai 
jis, bežudydamas Verutę per tardymą, įstūmęs ją į 
bepročių namus. Nūn jis sumano atlyginti jai ir pa- 
siskelbia, norįs ją vesti. Tos minties pagautas, ima 
puoštis, lankyt Verutę, vaišinti ją saldainiais, riešu- 
tais, galop padovanoja jai žiedą. Miestely pasklinda 
kalbos, kad Zuravliovas išėjęs iš proto. Jo šeimi- 
ninkai senatikiai ima su juo elgtis kaip su bepročiu 
ir jis, ištrūkęs iš jų, dingsta kaip į vandenį. Verutė 
laukia savo sužadėtinio ir klausia, kada bus jos ve- 
stuvės. L 

Po mėnesio Zuravliovas sugrįžta, bet jau visai 
pamišęs, tiktai šis pamišimas įgauna visai rusišką, tik- 

rai juodašimtišką spalvą. Nabagą pasodina greta 
Verutės kambario. 

Verutės pamišimo procesas Vienuolio aprašytas 
tikrai artistiškai ir drauge objektyviai, moksliškai. 
Kas yr pergyvenęs mūsų spaudos persekiojimus, vo- 
kiečių okupaciją, atsimindamas kratų laukimą, pri- 
pažins, be abejo, kad ir pats yr taip pat jautęs ir 
ant to pat kelio stovėjęs, kaip ir Verutė. Zurav- 
liovo proto liga yr silpniau nupiešta. Ji atrodo gan 
keista, labiau dirbtinė. Kietoje ruso činauniko sie- 
loje vargiai bent galėjo atsirasti švelnesnių jausmų. 
Sumanymas vesti Verutė, mums atrodo, paties au- 
toriaus Zuravliovui pakištas, 0 ne šio sugalvotas. 
Užtat generolo charakteristikai nieko negalima pri- 
kišti. Jis išėjo gyvas, pilnas originalumo ir natūra- 
lumo ligi galui. 

Trumpoj «Nemiego nakty» gaunam pasiklausyti 
trumpo, bet charakteringo dviejų brolių: sveiko tauti- 
ninko ir džiovininko bolševiko, pašnekesio. Pirmasis 
klausia, ką yra davusi Rusijai proletarų diktatūra. 

. Žadėjote duonos, —davėte badą, skelbėte taiką, dešimti karų pra- 
dėjote kariauti, siūlėte darbą —bedarbių armijas padarėte. Apiplėšę 
vienus — apdovanojote kitus. Jus davėte laisvę, laisvę grobti, plėšti, 
vienas kitą smaugti ir naikinti tai, ką žmonės amžiais krovė...+ ir no- 
rite ir čia tą pat laisvę įvesti... Ir kas tie jūsų vadai---- jie, išskyrus 
kelius, bejėgiai, bedoriai, besąžiniai žmonės, veda jie minią tik tol, 
kol veda ją griaut, ir tol, kol jai pataikauja ir viską žada.-.. 

Džiovininkas to neginčija, bet savo žaru tyčiojas 
iš evolucijos ir progreso, privedusio prie didžiojo 
karo, pagaminusio amžinuosius vergus, dvasios nus- 
kurdėlius, alkoholio ir „podvalų“ smarve užnuodytus 
fabrikų darbininkus. Tosios įsiutusios proletarų minios 
jau nebegalima esą sustabdyti, ji stengsis iščiulpti iš 
savo buvusių prispaudėjų per vieną dieną tiek, kiek 
tie iš jų per šimtmečius yra išspaudę... Jie keršys už 
tiek nekaltai išspaustų ašarų, už tiek be laiko atimtų 
gyvybių, už baisiojo karo aukas, liejusias kraują, šalu- 
sias ir mirusias apkasuose. 

Į brolio patarimą, likti Lietuvoje, jai gyventi, 
dirbti bolševizmo fanatikas atsako, tai esąs «zoolo- 

giškas palinkimas». Apjakėliui neateina į galvą, kad 
jo bolševizmas, paremtas kitų žudymų, yra dar zo0- 
logiškesnis, nes jau nebe žvėriškas, bet tiesiog velniš- 
kas palinkimas... 

Ginčas į nieką nepriveda. Abudu pasilieka prie 
savo įsitikinimų. Sveikas tautininkas lieka Lietuvoje, 
besibaigiantis bolševikas gėrisi Samaros komūna. Liūd- 
na, graudu, bet nė kiek neperdėta. Gyvenime tokių 
bolševikų yra pas mus daugiau neg reikia. Kiek 
pavasarį, lapams sprogstant, privinsa visokių ėdrių 
kirminų, tiek mūsų tautos sieloj knibžda įvairių proto 
mikrobų. Nėra to absurdo, kurs mūsų jaunime ne- 
rastų sekėjų ir net apaštalų.. 

„Rudens gėlėse“ nupieštas liūdnas dviejų dorų, 
jautriaširdžių, protingų, tik nedailiaveidžių merginų 
gyvenimas. Jų sielos trokšta meilės, bet žiauri rea- 
lybė parodo joms, kad vyrus moteryje traukia ne tiek 
širdies gerumas ir protas, kiek dailus kūnas ir gra- 
žus veidas... 

Vaizdelis išėjo įdomus, gyvas, parodąs kaskart 
labiau bręstantį autoriaus talentą. 

Tas pat pasakytina ir apie jo „Idealistą“. Au- 
torius čia yr palietęs vieną iš skaudžiausių mūsų in- 
teligentijos šeimyninio gyvenimo žaizdų, atsirandančių 
lietuviui vedant nelietuvaitę. Autorius pasityčiodamas 
vadina tai „idealizmu“ ir savo vaizdely parodo vieną 
tokį įdealistą, Joną Budrį. Jis įsimyli dailią rusę ir 
vėda ją. Savo sąžinėj jis jaučia kažkokį neramumą 
tai darydamas, bet sužavėtas savąja Tatianute nusi- 
ramina, nes laiko ją angelu, idealu ir tikis, kad ji, 
„pamačius Lietuvos kraštą, pasipažinus su geraširdžia 
jo motute ir meiliomis sesutėmis, pamils Lietuvą, jos 
žmonių kalbą, ir pati, kaipo lietuvio žmona, išmoks 
greit lietuviškai, bus tikra lietuvė. Bet gyvenimas 
parodo ką kita. Mūsų „idealistas“ skaudžiai apsi- 
gauna. Rusė Budrienė vyro tėviškėje neranda nieko, 
kas jos širdį savęsp trauktų: ji ilgis savo Rusijoj likusių 
giminių, Iljino operetės ir kitokių mie:to pramogų. 
Vargšas „idealistas“, nieko nepešęs, neišbuvęs net 

paskirto laiko tėviškėj, turi vežtis savo žmoną Rusijon. 
Susilaukia vaiko; jį, žinoma, krikštija popas. Kiek, 
vėliau žmona pakabina jo bute ir rusų ikoną. Jo to- 
limesnis šeimyninis gyvenimas yra liūdnas, nenormalus. 
Tai ir nenuostabu, jog sėdėdamas prie susirgusio savo 
sūnaus Aleksiuko lopšio vargšas „idealistas“ susisva- 
jojęs prabyla į mažytį šiais nusiminimo žodžiais: 

Ne Lietuvos raudomis užaugins tave motutė, nė senovės kalba 
ji žadins tavo sielą jaunutę, ir nežavės tavęs daina gelsvakasė sesutėl.+ 


Gyvensi, kalėsi tu tvankiame mieste, augštuose mūruose, akme+ 
niniuose aruoduose, ne savas rusams, svetimas lietuviams. 


Jono Budrio charakteristika puikiai išvesta, ly- 
giai kaip ir jo žmonos rusės. Skaitydamas nujauti, 
kad savitarpiai judviejų santykiai turėjo susidėti taip, 
o ne kitaip. Ir apskritai visas vaizdelis skaitytojo 
atminty lieka kaip gyvas. Matyt, tai ne autoriaus 
fantazijos padaras, bet tikriausia realybė, matyta iš 
arti ar net pergyventa... Už šio svarbaus klausimo 
pajudinimą mūsų beletristikoj autorius yra vertas 
karštos padėkos. 


Nemažiau charakteringas vaizdelis patiektas ir 
„Beždžionėse“. Čia paliesta kita mūsų inteligentijos 
dvasios liga — gyvenimas „be dogmato“. To obalsio 
dažniausiai laikosi jauni studentai, farmaceutai ir šiaip 
miesto inteligentai. Autoriaus vaizdely išvesta jų 
keletas. Visi jie pietauja pas šeimininkę Ivanovą. 
Verbų sekmadienį ši klausia, kaip virti pietus pasta- 
rąją gavėnios savaitę: su mėsa ar scusaii Užuot 
griežtai atsakius, vieni ima pasninkus niekinti, kaipo 
pasenusį, kultūriškai žmonijai nebetinkantį dalyką. 
Vienas tik eks-klierikas Rudis pasisako esąs katalikas 
ir neniekinąs pasninkų. Tai sukelia karštą ginčą, 
kuriame tenka ne vienas dūžis ir tradicinei „,prieta- 
ruose ir scholastikoj paskendusioj“ bažnyčiai ir pa- 
čiai katalikystei; ji esanti Lietuvos atgijimo visų di- 
džiausia kliūtis, meilės naikintoja ir tt. Bet šeimi- 
ninkei ginčą pertraukus klausimu, kaip gi galop virti: 
sausai, ar su mėsa, tik vienas teišdrįsta pasisakyti, 

kad su mėsa, kiti diplomatiškai išsisukinėja, saky- 
dami, kad jiems vis tiek, kaip bus išvirta, taip ir 
bus gerai. 

Neveidmainiauja tik Rudis; jis pasisakęs, pasnin- 
kausiąs ištisą savaitę, iš tikrųjų išpasninkauja. Tuo 
tarpu drąsūs pasninko neigėjai neišlaiko savo linijos. 
Nuo didžiojo ketvirtadienio pradedant, vieni apsime- 
ta susirgę, kiti neva reikalais užimti nesuskumba pietų 
ateiti. Vienas iš jų paskutinę dieną sumano net baž- 
nyčion užeiti. (Čia Viešpaties paveikslas jį sugriau- 
dina, ir jame kįla noro Kristaus kojas pabučiuoti, bet 
grįštelėjęs ir pamatęs bejeinantį vieną iš savo draugų, 
sustoja ūmai Napoleono pozoj, įsikišęs rankas į kišenę... 
Ar senai jis tokiu tapo? Ne. 


Iš mažens išaugintas dievobaimingai... vakarais eidamas gultų, 
užgesęs lempą, žegnodavos, sukalbėdavo nors vieną poterėlį. Prieš ir po 
piet prie pašaliečių mintimi dėdavo ant savęs kryžių. Sventadieniais 
grauždavo sąžinė mišių neklausant. Kurį laiką vaikščiojo išpažinties, 
bet su laiku, draugų įtrauktas purvinan verpetan, mostelėjo į visa 
ranka ir stengdavos apie tai negalvoti. Draugų kompanijoj... saky- 
davos esąs ateistas ir nieko nepripažįstas. 


O dabar? Dabar... 


. Štai kelinti iš eilės metai nebeina išpažinties, nebelaiko nė 
gavėnios pasninkų, nepadoriai gyvena, naktimis kortomis lošia, paleis- 
tuvauja, purvuose maudos... 


Tat nenuostabu, jog sąžinės išmetinėjimai ir sun- 
kios mintys vargina jo sielą, ir jis nūn jaučias toks 
niekšas, toks bjaurus ir nelaimingas, lyg praėjusioji pro 
jį miesto prostitutė. Jis bėga namon iš tarpo linksmos, 
šventadieniškai pasirėdžiusios minios, bėga neatsi- 
gręždamas, lyg bijotų, kad atsigręžęs nepamatytų «pas- 
kui save ilgą purviną pėdsaką»... Padėtis tikrai tra-- 
ginga, jaunas gyvenimas sulaužytas, ateitis liūdna... O 
da liūdniau darosi, žinant, jog ta amoralizmo ir adog- 
matizmo genezė yra bendra. Tuo purvinu keliu eina 
ne vienetai, bet šimtai, tūkstančiai. 

Kad Vienuolis tą kelią teisingai nušvietė, nė kiek 
jo neidealizuodamas, už tai jis padėkos vertas. Pri- 
kišti galima, kad jis tarp mūsų moksleivijos nerado 

nė vieno tikro kataliko, ne tik gyvenančio, bet ir ti- 
kinčio tikrai katalikiškai. Nes jo Rudis, kad ir sa- 
kosi katalikas, bet iš tikrųjų labiau panėši į protes- 
tantą, «tradicinės» bažnyčios nekenčiantį, dėliai to ir 
laikantį save teisingai «atskalūnu». O tuo tarpu tikrų 
katalikų moksleivių ne tik dabar netrūksta, bet yr 
buvę ir seniau, nors ir neperdaug. 

«Redaktoriaus laimė» galima pavadinti greičiau 
lengvučiu šaržu negu vaizdeliu, nes čia visas tragiz- 
mas tame, kad naujo. laikraščio redaktorius leisdamas 
pirmutinį jo numerį yr pražiopsojęs pačiame laikraš- 
čio varde spaudos klaidą... 

Už tai pastarame «Kinta laikai, nepastovi ir 
žmogaus laimė», dailiai ir realistiškai nupieštas Mas- 
kvos vargingo gyvenimo ir bolševikų teroro vaizde- 
lis. Jau jo vieno užtenka, kad skaitytojas įgytų am- 
žinąjį pasibjaurėjimą bolševizmu. 

Antra dalis — trumpi feljetonėliai, aprašantieji 
vieną kitą epizodą iš kovų su bolševikais ir lenkais. 
Pasiskaityti jie įdomūs, bet gilesnio įspūdžio nepalie- 
ka; kiti kaip, pav.,<Raudonas ir baltas» turi satiros 
bei šaržo pobūdį. Ir vietos jie teužima nedaug — 
vos ketvirtą tomo dalį. Taigi šios antrosios Vienuo- 
lio raštų knygos vertę nusveria pirmoji jos dalis. Au- 
torius pasirodė čia tikrai gabiu ir simpatingųu mūsų 
beletristu. Jo «Inteligentų Palata», «Rudens gėlės», 
«Idealistas», «Kinta laikai» nepadarytų autoriui gėdos 
ir išversti į svetimas kalbas. Belieka palinkėti, 
kad autorius nuo vaizdelių pereitų prie didesnių vei- 
kalų — apysakų ar romanų a la Vaižganto «Pragied- 
ruliai». Mūsų išmanymu, jis galėtų drąsiai stoti į tas 
garbės lenktynes. "Tebando tik. Audaces for- 
tuna juvat. 

Kalbos atžvilgiu patartumėm tik persenusią «uni- 
versitatę» pakeisti naujesniu ir dailesniu «universitu». 


I. Šeinius. 


Į. 


Ignas Šeinius. KUPRELIS. Apysaka. Brooklyn. N. Y. 
1913, 256 psl. 

Šią naują apysaką Šeinius yra parašęs 1910—1911 
metais: Todel ji bene bus tik ankstybesnė už jo 
perniai per «Vaivorykštę» ėjusį romaną «Bangos siau- 
čią». Siame pastarajame išvesta daug tipų, užgrieb- 
ta įvairūs visuomenės sluogsniai, pajudinta daug 
klausimų. «Kuprelyje» to viso kaip ir nežymu. Vei- 
kiančių asmenų vos keletas, o ir iš tų pačių plačiau 
apibūdinti tik — pats Kuprelis Olesis ir Kazytė Ger- 
vydžiutė. Žiūrint turinio — tai paprasta «Liebesge- 
schichte».  Kuprelis, būdamas Skruzdynuose vargo- 
ninku, įsimyli Kazytę, pasiturinčio ir tautiškai susi- 
pratusio kaimyno Gervydžio dukterį. Jos tėvai tai 
meilei priešinasi, nurodinėdami Kazytei Olesio kuprą. 
Ar dėliai to tėvų pasipriešinimo, ar del savo būdo 
nepastovumo Kazytė atšąla prie Kuprelio ir susideda 
su dailiu jaunu vaikinu rusu, liaudies mokytojo sūnu- 
mi, Jastrebovu. Išviliojus iš Kuprelio 400 rub. neva 
bendrai kelionei į Prūsus, Kazytė palieka tėvus ir 
Kuprelį ir pabėga su Jastrebovu. Tas smūgis trenk- 
te nutrenkia Kuprelį. Jis nustoja lygsvaros, bėga iš 
Skruzdynų, slapstosi per vasarą po girias iš baimės 
susidurti su žmonėmis, galop, besiartinant žiemai, su- 
mano važiuoti Jeruzolimon ir ten prie Viešpaties Gra- 
bo pasimelsti, kad Dievas sugrąžintu jam Kazytę. 
Laimingai atvyksta į Šv. Žemę, atlieka ten išpažintį, 
priima šv. Komuniją, ir karštai pasimeldęs grįžta na- 
mon pasitikėdamas, kad Dievas stebuklingai sugrąžins 
jam jo meilužę. Bet stebuklas neįvyksta; vargšas 
Skruzdynuose randa savo viet4 užimtą; tat grįžta 

prie pirmykščio savo amato, priimdamas malūnininko 
vietą Kargaudo malūne, kuriame ir pasakoja autoriui 
visą savo nelaimingos meilės «istoriją». 

Tai gana paprastai «istorijai» ir pavesta visa 
knyga iš 250 pusl. Mūsų išmanymu, jai išpasakoti 
būtų užtekę daug trumpesnės novelės. Galop, visas 
Kuprelio pasakojimas yra gana keistokas. Paraleliz- 
mas tarp pasakojamųjų gyvenimo atsitikimų ir gam- 
tos apsireiškimų irgi atrodo dirbtinas. (O pabaiga tai 
jau visai nei šiokia nei tokia, taip pat kaip ir roma- 
ne «Bangos siaučia»; matyt, autoriaus norėta greičiau 
darbas baigti, kad šiaip taip jį užtrauktų. 

Tokia tai yra šios naujos apysakos sudėtis. 

Skaitoma ji gana lengvai; matyt, yra čia šiek tiek 
psichologijos, pažinimo mūsų žmonių būdo, atjautimo 
gamtos... O ir pasakojama gyvai, užimančiai ir 
dailia kalba. 

Ypatingai daug pasidarbuota autoriaus bepiešiant 
Kuprelio tipą. Taigi ir nenuostabu, kad jis išėjo 
gyvas, aiškus, nors ir nesimpatiškas, nežiūrint į dau- 
gelį gerų jam autoriaus negailėtų ypatybių. 

Nesimpatiškas jis išeina del to, kad yra liguistas, 
nešiojąs savyje dvejopą —kūno ir dvasios —iškrypimą. 
Jo kūno nenormalumas — tai dviguba kupra: ant 
krūtinės ir ant nugaros. Dvasios liga — tai per- 
didelis Kuprelio bailumas, nedrąsumas. Jis tai ir 
pats nujaučia, nes 96-me pusl. save charakterizuoda- 
mas, sako: «Ne vyro mano būta». ia visas jo 
tragizmas. 

Po teisybei, Kuprelis yra visokio pasyvumo per- 
sonifikacija. Tapęs našlaičiu ir negavęs jokio išlavi- 
nimo, jis nė nežino, kas beesąs. Pabuvęs kiek laiko 
pas dorą malūnininką vokietį Senfeldą, jis persiima 
vokiečių dvasia ir tarias esąs vokietis. Paskui pate- 
kęs pas lenkų kleboną, virsta lenku. Įsimylėjęs susi- 
pratusią lietuvaitę, Kazytę Gervydaitę, tampa lietuviu. 

Su jo tikėjimu pasikartoja ta pati istorija, kaip 
ir su jo tautyste. Išaugęs kataliku, jis neva pildo to 

tikėjimo priedermes ir net daros kunigo pagelbinin- 
ku— vargonininku. Bet to savo amato nemyli. Bažny- 
čios apeigos, giedojimai jo širdies nepatraukia. 

Užsidega jis mokyti chorą tik tuomet, kada jo 
mylimoji Kazytė užsirašo į giesmininkių būrį. Bet 
ir pamilęs Kazytę nelieka geresniu kataliku. Prie- 
šingai — bažnyčią daro savo flirto vieta. Jo dažni 
nuo vargonų žvalgymai į Kazytę, beklūpančią prie 
pilioriaus, — ką autorius keletą kartų su pamėgimu 
pabrėžia, daro skaitytojui labai nemalonaus įspūdžio. 
Karštesnis tikėjimas užsidega Kuprelyje tik tuomet, 
kada jis netenka Kazytės. Bet ir tas patsjo tikė- 
jimas, kaipo materialiai egoistiškas, yra liguistas. Jei 
Kuprelis tiki, tai tik del to, kad tikisi Dievas pada- 
rysias jam stebuklą ir sugrąžinsiąs Kazytę.  Stebuk- 
lui neįvykus, jis virsta racionalistu panteistu ir atviru 
krikščionystės priešu. 

Nesupratęs kaip reikiant tikėjimo dalykų, tikru 
nelaimingu dvasios Kupreliu pasilieka jis ir žemesnė- 
je kultūros srityje. Kad ir moka jis tris svetimas 
kalbas — lenkų, rūsų ir vokiečių ir neblogai sugeba 
vargonuoti ir fortepijonu paskambinti, tačiau inte- 
ligento vardą vargiai kas begalėtų jam duoti. Nežiū- 
rint į tai, kad jis yra perskaitęs keletą Feierbacho, 
Wundto, Kanto, Leibnico, Flamariono, Mejero, Ver- 
ne'o, Welso ir Conan Doyle'o veikalų, jo pažiūros 
į Dievą, į religiją pasilieka labai naivios, cicilikiškai 
vaikiškos. Stai, pav., kaip jis vaizduoja sau Dievą: 


— Didžiulis Amžinasai, 'kaip poeta, Dievas kasdieną naujus 
pasaulius tveria. Paima savo sielos mažytę mažytę dalelę, pūsterėja 
ją bekraštėn erdvėn, paskui liepia apsistoti ir augti tarp milionų se- 
nesniųjų seniau jau išskridusiųjų. Ir sutveria naują gyvybę ir pa- 
sklysta joje ir plėtojas joje. Auga, keičiasi, mainosi, kaip poetos 
tvarinyje žodeliai gražūs, savo Tėvą siekia, prie jo grįžti stengias. 
O Dievas daboja ir gėrisi, kaip jo vaikelis per kančias, per vargus, 
per aštrius kalnus į jį kopia lipa ir stiprėja juose .. - 


Ir tveria Jis da kitoniškus, da gražesnius ir tų anųjų nepalieka. 
O koks jo linksmumas, kad Jo sielos trupinėlis, išaugęs jau ir išvar- 
ges, prie savo Tėvo grįžta, pasiekia Jį ir paskęsta Jame. lyg menku- 
tis vandens lašelis, iš giliųjų marelių tolimuosna kraštuosna nuskridęs, 

grįžta į savo motynėlę, didelę galingą upę. Ir skrenda iš Jojo kiek- 
vieną valandėlę Jo sielos dalelės, naujos sielos ir grįžta kitos jin. 

Ir aišku man pasidarė, kad ir mūsų žemė taip pat esanti dalis 
Tosios Galingosios Didžiosios ir Gražiosios Esybės. Ir ji grįžta prie 
savo Tėvo ir ji prie Jo kopia (249). 

Taip svajoja Kuprelis sėdėdamas pats vienas ant 
akmens. Kad jis tokių klaidingų išvadų priėjęs, to- 
kiuose sentimentaliai panteistiškuose svajojimuose sau 
vienas skęstų,—tai da būtų dovanotina. Bet jis tuo 
nesitenkina. Jis turi išsidirbęs dar savotišką fanatiš- 
ką credo, kurį su pasididžiavimu ir išdėsto autoriui 
(248— 250): 

— Nebeinu, sako jis, šventyklon, negarbinu stabų, netikiu tam 
tikėjimui, jo mokslui, kurį Feierbachas tikrai istoriškuoju melu pa- 
vadino (sic!). 

Nepilnapročiai tie žmonės, kurie apie Dievą galvoja, Jį viso- 
kiosna teorijosna spraudžia ir dogmomis riša. Dievą vien jaus- 
ti galima. 

Ir kuo gi visa tai remiama? Gi vienu to pačiu 
Feierbachu. . 

Kuprelio išmanymu, «graikų tikyba kur kas buvo 
tobūlesnė ir artimesnė į Tikrąjį Dievą, kaip dabar 
mūsiškė katalikų». Ir senovės lietuviai geriau Dievą 
garbinę šventą ugnelę kūrendami. 

„Ne, šaukia Kuprelis, ateities religija nebus tokia, Turi žūti 
tas istoriškasai melas, turi žmonės išsiveržti iš tų akmeninių sienų, 
turi išsipančioti iš geležinių, rodos, bet jau sutrunijusių dogmų“... 

Kupreliui net šlykštu prisiminti jo kelionę Jeru- 
zalėn.  Jezum jis tiki tik kaipo žmogum, bet 
ne kaipo Dievo sūnum. «Dievo sūnus tai visa 
žemė (sic!) kartu su visa gyvija». Jezaus tikyba bu- 
vus tiktai pietų tautoms skirta. «Visos tautos nie- 
kaip negalį vienaip tikėti ir vienaip Dievą garbinti». 
Jezus pats negalvojęs save Dievo Sūnumi esant, tai 
tik pasakos «gerų pasekėjų» Jį tokiu padarę (sic!) ir 
Jo tikybą, Jo mokslą nežmoniškai sudergę.  Labiau- 
siai tuo, «kad po visą pasaulį sumanę išplatinti». 

Toks tai Kuprelio credo apie Dievą. O štai 
ką Kuprelis mano apie žmogaus sielą. 


(TBT, Mūsų žymesnieji beletristai 


Pirmiausia, jo išmanymu, «tokios sielos, kokią 
skelbia visos dabartinės religijos, nesama». Matyt, 
nesama ir tokio dangaus. Kad patektum Kuprelio 
dangun, «reikia išvargti — iškentėti ne penkiasdešimt 
metų, ne šimtas, bet tūkstančiai, milionai». «Mes 
mirę nemirsime, bet gyvensime ir matysime, kaip 
mūsų vaikai ir anūkai gyvena; ne kartą jiems patari- 
mus teiksime, juos stiprinsime... Bet yra ir tokių, 
kurie su kūnu miršta. O kaltos tame tai mūsų tiky- 
bos». Jos labai žemės kelionę trukdą... 

Priėjęs tokių išvadų, Kuprelis norėtų būti didvy- 
riu, pastūmėti žemę pirmyn, sureformuoti jei ne visą 
pasaulį, tai bent mūsų Lietuvą. Tam tikslui jis sva- 
joja apie įsteigimą «galiūno-laikraščio» (126), «kurs 
visus tėvynės vaikus vienu ypu arklan įkinkytų ir 

lieptų jį neatsigręžiant tęsti įžėlusiu, įaugusiu dirvonu». 
4 Kuprelio išmanymu, mūsų tautinė idėja turi būti 
socializmas, bet nepaprastas, tik «būtinai tautinis» 
(127). «Įvykdins jį būsiantis genijus. Jis padarys 
pasaulyje didelę revoluciją, nuvers, suardys senovės 
sienas, atrakins ateičiai laimės vartus. Ir nušvis tuo- 
met gyvenimas kitoks. Jau ir dabar yra to genijaus 
apaštalų, kurie skubiai skina, ruošia jam taką... Ir 
tikėjimas tada bus kitoks, ir žmonės Dievą supras 
ir mylės jį ne taip. Ir žmonės žinos, kam gyvena, 
ir savo sielą matys ir į kitą pasaulį aukso kopėčio- 
mis lips. Ir meilė nevylinga bus» (132). Trumpai 
sakant, žmonija susilauks socialistų skelbiamojo rojaus. 
“ Kuprelis neprisipažįsta esąs tuo genijum, bet 
ta mintis, matyt, jam yra ne sykį lindusi galvon. Nes 
jis savo malūne bebūdamas laisvomis valandomis sva- 
jojo apie nepaprastus, stebinančius pasaulį, išradimus: 
turi net pasidaręs naujo lakstytuvo modelį ir tiki, 
kad jis būsiąs «geresnis už visus ikšiolei išgalvotus», 
nes <«valdysis paties žmogaus judėjimu». 

O da anksčiau Kuprelis yra daug mąstęs, galvo- 
jęs apie tai, kaip čia padarius, «kad visiems būtų 
gera, kad visi vien džiaugtis ir džiaugtis galėtų, kad 
žmonės mylėtų žvėris, o žvėrys žmones»... Tam tiks- 

lui norėjęs tapt «galingu, galingesniu kaip 
patsai Dievas» ( 

Bet, žinoma, nei iš tų svajonių, nei iš tų Ku- 
prelio «išradimų» nieko neišėjo. Jis liko tuo, kuo 
buvo— paprastu malūnininku Kupreliu, o pasaulis ėjo 
savo keliu. 

Ką autorius norėjo savo Kuprelyje skaitytojams 
parodyti, tikrai nežinome. Jei geidė jame nupiešti 
iškrypusio dvasios kuprelio tipą, be tikros kultūros, 
paviršutiniškai tik apsiskaičiusio kaimo cicilikučio, 
kokių pas mus rasi nemaža tarp įvairių šiaučiukų, 
kriaučiukų, antikuniginių laikraštpalaikių kaimo agen- 
tėlių, «Rygos Naujieny», bei «Vilnies» platintojų, tai 
—savo tiksla pilnai pasiekė. Nes tokį pseudo-inte- 
ligentą, su chaosu nuo nesugromuluoto skaitymo gal- 
voje, su psichopatiška širdyje neapykanta Bažnyčios, 
jos dogmų ir apeigų, su liguista megalomaniška pre- 
tensija savotiškai Lietuvą ir net visą pasaulį refor- 
muoti — geriau nupiešti būtų nelengva. 

Visas klausimas tik tame, ar autorius tikrai to 
norėjo. Pačioj apysakoj aiškaus atsakymo į tai ne- 
randame. Bet yra žymių, iš kurių galima spręsti, 
kad Kuprelis tai alter ego paties autoriaus. 
Vietoms, ypač Kuprelio credo dėstyme, matyt gan 
aiškus Šeiniaus tam naujo tikėjimo skelbėjui palan- 
kumas. Kuprelio pažiūros atrodė, matyt, autoriui 
kažkokia nauja evangelija, nes pats 252-me pusl. pri- 
sipažįsta virpėjęs jo beklausydamas... Taigi ir sura- 
šęs visa tai, matyt, ne kaipo objektyvus pasakotojas, 
bet kaipo tos naujos evangelijos apaštalas, trokštąs, 
kad ji per jo «Kuprelį» po visą Lietuvą pasklistų, 
“Toji gan aiški tendencija ir gadina visą veika- 
lą ir neleidžia mums jo rekomenduoti nei šiaipjau 
skaitytojams, nei mūsų bibliotekoms. 

Antras tos apysakos veikiantis asmuo, kuriam 
daug vietos «<Kuprelyje» skirta, tai —Kazė Gervydžiu- 
tė. Jos tiziškas grožis, jos mokėjimas vaikinus žavėti, 
patraukti —aprašyta gana plačiai. Bet ar mūsų mer- 

gaitės moka taip flirtuoti, kaip «<Kuprelyje» išdėstyta, 
abejojame. Visa Kazės charakteristika mums atrodo 
netikra, šaržuota. 

Kad lietuvaitės nėra angelai, tai pripažins be 
ginčų kiekvienas. Bet, kad jos būtų taip gašlios, taip 
nepastovios, taip nesąžiningos, kaip yra nupiešta auto- 
riaus Kazytė Gervydžiutė—su tuo vargiai kas besu- 
tiks. Iš šalies žiūrint atrodo, kad autorius piešia 
savo Kazytę lyg norėdamas nugiežti apmaudą ant 
mūsų moterų. Tai žymu jau romane «Bangos siau- 
čia», o da žymiau «Kuprelyje». Mums bent sunku 
tikėti, kad tokia susipratusi, lietuvystės idėjai pasi- 
šventusi mergina, kaip Kazytė Gervydžiutė, būtų to- 
kia į nieką neatsižiūrinti, tik lytiškos meilės ištroškusi 
«patelė»-žvėris. 

Dar žodelis apie «Kuprelio» kalbą. Ji, kaip jau 
minėjom, yra daili, gyva, įvairi. Gaila tik, kad ją 
gadina autoriaus mėgiami bjaurūs provincializmai: 
gek, ger, lac, neužsiganėdijim as (kitur 
neužsiganedinimas)ir k. Visai nesuprantam, 
kokį gražumą mato juose Šeinius. Mums rodos, 
kad čia ne kalbos originalumas, tik bergždžias auto- 
riaus noras pasirodyt originaliu (pooriginalničat') var- 
dan principo: «kad ir nežmoniškai, bet kitoniškai». 

II. 

Ignas Šeinius. VASAROS VAIŠĖS. Pirmosios dvi dalys. 
J. Rinkevičiaus leidinys. Vilnius, 1914, 140 psl. in 8. 

* «Vasaros vaišės» tai apysaka-kronika iš mūsų jau- 
nimo gyvenimo vasaros vaišių metu. Tą vaišių kro- 
niką veda čia studentas Karolis. Jis tai aprašo pla- 
čiai, kaip baigęs mokslo metus Maskvoj, rengės na- 
mo važiuoti, kaip tą sumanymą įvykdė dumdamas 
traukiniu per Minską į Vilnių, kaip čia jį namiškiai 
sutiko, kaip mylėjo, vaišino ir t.t. Ziūrint iš šalies, 
vis tai paprasčiausi dalykai, bet autorius aprašo juos 
su smulkiausiomis išgalėmis, lyg ta kelionė turėtų 
nepaprastos svarbos. Toliau prasideda romanas. Be- 
viešėdamas Vilniuj Karolis susitinka savo jaunystės 
draugę Juliją Gervinaitę. (Gimsta pirmoji meilė. —Ji 

patraukia Karolį Pelėdiškių kaiman pas Julijos svai- 
nį. Cia prasideda paprastas tarp jaunųjų flirtas, su- 
drumstas kilusiu nesusipratimu. Mat, Julijai pikti 
liežuviai įkalba, kad Karolis turįs mieste kitą turtin- 
gą meilužę, Karoliui gi atrodo, kad Julija mylinti 
kitą vaikiną. Jaunos širdys kenčia, ir dalykui nepa- 
aiškėjus, persiskiria. * Karolis važiuoja pas dėdę į 
Kiečius. Čia apsilanko pas karštą «L. Ukininko» 
skaitytoją Eidimtą ir sujudina jo dukters Marytės, 
gimnazistės, širdelę. Prasideda nauja idilija; ją per- 
traukia išvažiavimas iš Kiečių Karolio, nebežinančio 
gerai, katrą iš dviejų jis tikrai myli: Juliją ar Marytę. Tuo 
pasibaigia antroji «Vasaros vaišių» dalis. Kiek jų 
bus iki galui: trys ar keturios, ar daugiau, autorius 
nepasakė. Kritikui įspėti irgi sunku. Greičiausiai jų 
bus ne viena, nes Seiniui ta tema, matyt, patinka 
ir jis piešia con amore. Neapsiriksime, rodos, 
pasakę, jog «Vasaros vaišėse» yra nemaža asmeniškų 
autoriaus pergyvenimų, jog jo Karolis — tai jo paties 
alter ego. Dėliai to visai tai apysakai labai tiktų 
pavadinimas «Wahrheit und Dichtung». | Skaityda- 
mas ją savaime jauti, jog čia parodyta gyva studen- 
tiškų atostogų fotografija, tik bent kiek suidealizuota, 
pridengta lengvučiu poezijos šydu. 

Žiūrint akyliau į tą vaizdelį fotografiją galima 
autoriaus talente pastebėti dvi ypatybi: 1) jis moka 
įspitrėti mažiausias gyvenimo smulkmenas, 2) jis ne- 
užmiršta jų ir prireikus gali iššaukti jas savo vaiz- 
duotėje ir gyvai žodžiais nupiešti. 

Tiedvi ypatybi beletristikoj turi didelės svarbos. 
Beletristas piešia gyvenimą. Bet gyvenimą sudaro 
smulkmenos, kaip atomai kūną. 

Kaip be atomų nėra fiziško kūno, taip be gyve- 
nimo smulkmenų nesutversi jokio beletristiško vaiz- 
delio.  Beletristas privalo būtinai mylėti gyvenimo 
smulkmenas ir mokėti jas pastebėti. Seiniuje ta dova- 
na augšto laipsnio. Jo dvasia — tai sui generis 
mikroskopas gyvenimo smulkmenoms pastebėti. Nė 
vienos jis nepraleis, kiekviena jam brangi, lyg mok- 

slininkui naujas mokslo faktas. Tiems žodžiams pa- 
tvirtinti štai ištrauka iš «Vasaros vaišių» antrosios 


dalies. Prasideda ji šitokiu vaizdeliu: 

Guliu  augštieninkas, visas paskendęs žolėje. Didelė žolė. 
Lyg koksai miškas, aplink manęs nustojęs. Žiūriu pro jį pačiu pa- 
žemiu, pakreipęs galvą. Toli matyti. 

it smilga sunkiai pavirtusi. Visai nugriūtų, kaip vėjo išrauta 
pušis, jei nebūt atsirėmusi į storą šakotą dobilą. Stipriai laiko dobi- 
las; net įlenkęs. O ten dvi pievos dirsi, artimai susiglaudusi tevais 
liemenėliais.  Tolėliau kiek benykstą žalioje ūkanoje plačiai išsikes- 
noję kmynai. Vos vos krūpčioja po truputį Tai, matyt, vėjelis 
siaučia per jų viršūnės, skaito jų pribrendusius grūdelius. Laukia, 
kuomet smarkiai papurtęs seną kmyną nubarstys juos žemėn. 

O dar toliau, į šoną ir augščiau tik mainosi, tik žvilga skais- 
čiai žalsva siaura juostelė. Kas ten auga ir ar auga kas, nežinia. 
O gal tik taip šviesu? Gal prasideda miškas kokios naujos karalijos, 
gal dar didesnės?... 

Va, nuo tolo, nuo tolo ateina mažutis vabalėlis. o rodosi lyg 
kokia didelė meška. Kai eina net medžiai linksta, net šakomis siūbuoja. 

Ateina tiesiai į mane. Visai jau netoli. Staiga sustoja ir pa- 
kelia augštyn savo smailą snukutį. Ūsais kraipo. Nustebo, ir iš kur 
čia tas kalnas pievoje atsiradęs. Palipėjo ant palinkusios smilgos ir 
žiūri kur-tai virš manęs. O smilga dreba. 

Galvoja gal vabalėlis, kaip perlipti mane kalną?... 

Ant kitos žolės lipa marga Dievo karvytė. Lipa taip rūpestin- 
gai, apeidama apsukai. Laukiu jos pasiekiant viršūnės. 

Ne, lipė-lipė ir perėjo ant kitos žolelės. Pabuvusi ant jos tru- 
putį leidžiasi žemyn. Nepatiko ar ne ten pataikė, kur ėjo. Nusivy- 
lusi grįžta. 

O čia štai, visai palei mano rankos, narsiai tempia skruzdelė 
kokį tai svarų daiktą. Sukrutinau piršta, ir palindo po lapu. 
Pasislepė. š 

Kaip čia autoriaus pagauta šimtai gamtos smulk- 
nfenų, taip kitose vietose galima rasti pas jį eibes 
psichologiškų smulkmenų: visi jausmai ir jausmų at- 
spalviai, lyg muzikos tonai, jam pažįstami; jis moka 
sudaryti iš jų visokių simfonijų —tai linksmybės, tai 
liūdnumo, tai ilgėjimos, kaip to reikalauja pasakoji- 
mo bėgis. Viskas jam eina be vargo lengvai, net 
perlengvai. Pats savaime, žinoma, tas gabumas yra 
gerbtinas, bet iš kitos šalies jis yra nemažas autoriui 
pavojus — kilnų kūrimo darbą pakeisti pigiu mecha- 
nišku pasaulio matomybės ir psichikos judėjimų foto- 
grafavimu. Tiesa, fotografija duoda kartais irgi dai- 
lių vaizdelių, bet iš kitos šalies, kas gi nežino, kad 

fotografija visada bus fotografija ir niekados nevirs 
tikros dailės darbu. Deja, «Vasaros vaišėse» to foto- 
grafavimo yra kur kas daugiau negu tikro literatiško 
kūrimo. Dėliai to šis veikalas vietomis pasirodo ne- 
proporcionaliai praplėstas, užkimštas nereikalingomis 
smulkmenomis, užtemdančiomis veikalo planą ir gadi- 
nančiomis pačią apysakos fabulą.  Ikšiol pasirodė 
«Vasaros vaišių» dvi ištisos dalys, bet jose, po tei- 
sybei, terandame vos tik apysakos užmazgą. Todel 
pilnam jos išplėtojimui reiktų dar kokių 6 — 8 tokio 
pat didumo dalių, o autorius, rodos, neturės kantry- 
bės ir baigs ja 3 ar 4 dalimi. Taigi ima baimė, kad 
ir ši apysaka neišeitų taip nelemtai užraukta, kaip 
«Kuprelis» ir «Bangos siaučia». 

Tokiu būdu, kaip matom, smulkmenų meilė gali 
duoti dvejopą vaisių: arba pagimdyti tikrą beletristą 
4 la Tolstojus, arba paversti rašytoją į mechanišką 
gyvenimo kopijuotoją-fotografą, užverčiantį knygynus 
savo storais veikalais, bet literatūrai nesuteikiantį 
jokio vertesnio dailės dalyko. 2 

Mes, žinoma, visa širdžia norėtumėm, kad Sei- 
nius taptų mūsų Tolstojum, visų lygiai gerbiamu, my- 
limu ir skaitomu. Bet ar šis geismas išsipildys, ne- 
žinom. Galim tik pasakyti, kad Seinius turi nemažą 
beletristišką talentą; bet kad jis subręstų, jam reikia 
daugiau mokslo ir daug gilesnės filosofijos negu toji, 
kurią jis ikšiol yra parodęs savo «Kuprelyje». 


III. 

I: Šeinius. NAKTIES ŽIBURIAI. J. Rinkevičiaus leidi- 
nys. Vilnius. 1914, 270 psl. in-8. 

Didesniuosius Šeiniaus veikalus, kaip šit: «Ban- 
gos siaučia», «Kuprelį», «Vasaros vaišes», mūsų kri- 
tika sutiko gana palankiai. Šeiniui pripažintas ta- 
lentas. Bet tas pripažinimas ir pakenkė bent kiek 
autoriui. Jis, matyt, sau tarė: jeigu aš turiu talentą, 
ir mano didesnių veikalų kritika perdaug nepeikia, 
tai ir visi mano smulkučiai raštai, kaip šit: vaizdeliai 
fantazijos, dekadentiškos eilės ir net bėgančius die- 

nos dalykus liečiantieji feljetonėliai turi irgi savo 
svarbos ir verti išleisti: Tuo remdamasis Seinius 
ir surinko visa, ką tik nuo gimnazijos laikų savo te- 


koj turėjo, ir išleido atskiroj knygoj pavadinęs ją - | 


«Nakties Ziburiai». Autorius ir leidėjas, matyt, manė * 


tuo leidiniu praturtinsią mūsų neturtingą literatūrą. 
Deja, šis manymas buvo visai klaidingas. Tokie 
veikalai, kaip augščiau minėtasis, nei autoriui garbės 
nedaro, nei leidėjui pelno nepagamins. Tokį bent 
bendrą įspūdį palieka skaitytojui ši knyga. 
Prasideda ji fantazijomis «Amžių kelias» ir «Tarp 
laukų mėlynųjųv.: Abidvi pretensionalės, nuobodžios 


ir menkos. Poezijos jose nesimato, pilna tik dailiai | 


skambančios, bet tuščios retorikos. 

«Bedugnė» —regimai nuotrupa nuo «Vasaros vai- 
šių». Tik Julija vadinas čia Emilija, o Karolis Juli- 
jum.  Literatiška vertė menkutė. (Geriau parašyti 
vaizdeliai «Vidunaktį», «Zaltys» ir «Pakalnės tyloj». 

ia bent yra gyvumo, akcijos ir net dramatizmo. 

«Pro kiaurą urvą», «Marių daina», «Toli nuo 
žemės», «Sapnas», «Liūdna daina» — viena dekaden- 
tiška retorika, ačiū Dievui, nūn jau išeinanti iš mados. 

«Genijus» geriau tiktu «Garniui» savo amžių atgy- 
venusiam pseudoklasicizmui pajuokti, negu Čiurlio- 
nies atminimui pagerbti. Visas čia už ausų pritrauk- 
tasai Olimpas su savo parkomis — «Atropos, Lache- 
zim ir Kloto», su savo Zevesais, Febais, Ganimedais, 
su savo Artemidomis, Afroditomis, Euterpomis—yra 
tiesiog tinkamiausia satirai tema. Ypač puikus čia 
Gefestas, paverstas Ciurlionies mylėtoju!.. Nepraeis 
ir poros metų, kaip pats autorius pasigailės tokius 
literatiškus absurdus į pasaulį paleidęs. 

Antroje «Žiemos Ziburiųv dalyje randame pir- 
miausia ilgoką sentimentalį «Nara». Autorius gailis, 
kam tą nekaltą paukštį be reikalo nušovęs... Toliau 
eina «Vakarinė malda», irgi nekokia. Daug geresni 
aprašymai trijų meto dalių: «Ruduo», «Ziema» ir 
«Pavasaris». Sis pastarasis ilgiausis: Pasakojama 
čia plačiai, kaip saulė pavasarį ima kilti augštyn, kaip 

tirpsta sniegas, kaip mieste atsiranda purvas, kaip 
jame miestiečiai klimpsta, praranda savo kalošus ir 


„t.t. Mokiniai gimnazijose kuone kasmet neprasčiau 


savo <«sočinenijose» pavasarį nufotografuoja. Bet 
dailės dalykais nieks tų «sočinenijųv nelaiko. Ne- 
galima dailės dalyku laikyti ir Seiniaus «Pavasario» 

Paskutinėj daly, įvardintoj pretensionaliai «Tarp 
kelmų, per griovius nakties glūdumoj»—surinkti neva 
satiriški rašiniai, kuriuose autorius stengiasi šiaip ar 
taip pajuokti nepatinkamus asmenis bei įstaigas, kaip 
šit: lenkų endekus, lietuvių filologus, «Saulės» namus 
Kaune ir t. t. 

Vaizdely «Garbė Lietuvoj» pajuokiamas lietuvių 
visuomenės nesirūpinimas savo rašytojais, kol jie gyvi, 
ir kvailas jų gerbimas jiems numirus.  Tąją lietuvių 
ydą išnaudojęs rašytojas beduonis Mikas Kudkuda- 
kis. Niekam jo raštų neskaitant, jis pasiskelbė miręs. 
Ta žinia sujudino Lietuvą. '/uoj surinkta «487 rub. 
2 kap. paminklui, 259 rub. pačiai ir 248 rub. 55 k. 
raštams išleisti», 

Kiek vėliau tos žinios neteisingumas kad ir pa- 
aiškėjo, bet Kudkudakis pragarsėjo. «Dabar laikraš- 
čiai kiekvieną Kudkudakio žodį su pagarba gaudo. 
Už paprastos poetiškos žinutės eilutę po 3 kap. moka, 
už straipsnio—5 kap., vaizdelio—8 ir už eilių — 10». 

Žinoma, tokio Kudkudakio nėr buvę. Bet rašy- 
tojų, trokštančių Kudkudakio laimės ir labai į jį pa- 
našių, rodos, yra vienas kitas... einius, matyt, tai, 
žino geriau už mus; Oo kad jis kiekvieną savo para- 
šytąjį žodelį moka branginti neblogiau už nebuvėlį 
Kudkudakį, tai geriausiai parodo jo «Nakties Žiburiai». 

Pr. Penkaitis. 


Pr. Penkaitis. RAŠTAI. Pirmas tomas. Kaunas, 1922, | 
273 psl. in-16. i 

Sekdamas kitais ėmė leisti savo «Raštus» ir Pr. 
Penkaitis. Jų, tur būt, susirinks nemaža, nes autorius 
lietuviškai rašyti yr pradėjęs 1905, taigi mūsų litera- 
tūroj darbuojas jau apie 20 metų. Keista tik viena, 
jog išleidęs savo «Raštų» pirmąjį tomą, teišsiuntinė- 
jo jį toli gražu ne visoms redakcijoms. Nėr jo gavus 
nė «Draugija», nors prieš pat karą ir buvo joj įdėtas 
gan įdomus Penkaičio vaizdelis. Kieno čia kaltė, 
mes nežinom. Konstatuojam vien faktą, galintį Pen- 
kaičio raštams nemaža pakenkti, nes, laikraščiams jų 
neminint, retas juos ir bepirks. Neveltui juk pasaky- 
ta: Ignoti nulla cupido. 

Nurodę, ko autorius nėr padaręs, pažiūrėkim, ką 
jis savo «Raštų» pirmam tome skaitytojams yra davęs. 

Pirmiausia čia randame autoriaus autobiografiją. | 
Už tai jis tikrai pagirti vertas. Nes skaitytojui svar- 
bu gerai suprasti rašytojas. O tam reikia žinoti, kas 
per vienas pats autorius, kur jis gimęs, augęs, moki- 
*nęsis, ką skaitęs, veikęs, kaip gyvenęs ir tt. Tuo at- 
žvilgiu Penkačio autobiografija, kad ir trumputė, skai- 
tytoją pilnai patenkina. Iš jos sužinome, autorių esant 
jautriaširdį lietuvį, karštą patriotą, kokį laiką buvusį 
iš tėvynės pabėgusį, bet vėliau jon vėl sugrįžusį, jai 
mielai tarnauti pasiryžusį ir jos apleisti nebežadintį. 
Dieve padėk autoriui ištverti ir savo darbų vaisiais 
tėvynėj pasi. žiaugti. Iš savo pusės mes tegalim čia 
tik pridurti, kad ši autobiografija turi nemaža ver- 
tės net ir literato akimis į ją žiūrint. 

Tolesnį šio tomo turinį sudaro autoriaus origina- 
liai vaizdeliai. Jų viso labo 13. Pirmieji šeši ir pas- 

tarieji penki yra trumpučiai. Atrodo, lyg tai būtų 
pirmieji autoriaus bandymai. Pav., «Prie karsto» au- 
torius rauda mirusios savo dukrelės. Rauda nuošir- 
džiai, jausmingai; bet mūsų kaimo moterėlės kartais 
sugeba paraudoti dar gražiau.—«Elgetojo matom ge- 
raširdį studentą, atiduodantį «tris dienas nevalgiusiam 
vargšui» paskutinį auksiną ir liekantį be pietų, bet 
užtat to pat elgeta apsimetusio pono, gausiai atly- 
gintą. «<Nemigoj» gyvai nupiešta antitezė tarp triukš- 
mingai puotaujančios namų savininkės ir alkano nei 
dirbti nei užmigti negalinčio vargšo studento. «Nau- 
jametis numeris» tai tragikomiškas vaizdas nusidirbu- 
sio redaktoriaus, kurs Silvestro vakare iš nuovargio 
užmiega ir. del tos priežasties naujametis laikraščio 
numeris lieka neišleistas. «Labdarys» —tai praturtėjęs 
daktaras lietuvis, nelaikąs savo pareiga imti bilietą į 
labdaringą lietuvių studentų vakarą. «Lekia» — tai 
aeroplano skraidymo ir žemėn kritimo vaizdelis ir t.t. 
Visi jie, kad ir apydailiai, bet gilesnio įspūdžio ne- 
palieka ir estetiškai išlavinto skaitytojo nepatenkina, 
Išimtį sudaro tik du platesniu dalyku: «Laimę atra- 
dus» ir «Besibastant». 

Pirmame iš jų inžinierius Anzelmas Roputis or- 
ganizuoja lietuvius «pabėgėlius» dideliame rusų pra- 
monijos mieste. Darbas jam vyksta. Jo iniciatyva 
dygsta specialės pabėgėliams dirbtuvės, jų vaikams 
prieglaudos ir mokyklos. Roputis, ligšiol tetarnavęs 
rusams, nori atsilyginti savo tautiečiams; jis dirba, 
pasišvenčia, nori palengvinti jų būvį. Bet jo padė- 
Jėjai lietuviai savo intrigomis ir demagogija priverčia 
idealistą inžinierių išeiti iš komiteto pabėgėliams šelpti 
ir stoti privačios fabrikos direktorium. Mat, jo turėta 
viena silpnybė — pamylėta graži, dora, išmintinga 
mergaitė rusė — Marusia. Roputis įtarta del jos 
eikvojęs komiteto pinigus... Naujoj vietoj iš pradžių 
Roputis karštai imasi darbo, bet po kiek laiko apsi- 
leidžia apimtas noro keltis Lietuvon ir jai darbuotis. 
Pagalios metęs Rusiją ir net mylimąją Marusią, grįžta 
tėvynėn ir čia kuria naują miestą ir jaučiasi, galop, 

suradęs savo laimę. Šis naujas miestas, žinoma, yra 
autoriaus fantazijos padaras. Bet pabėgėlių psichika, 
lietuvių nemokėjimas išvien dirbti, Ropučio priešų 


žemas būdas, egoizmas, intrigos, nupiešti gyvai, rea- 


liai ir teisingai. Autorius čia yr parodęs tikrą be- 
letristo talentą. Prikišti galima tik paties Ropučio 
charakteristikos neaiškumas. Tai jis stebina visus 
savo sumanumu, energija, savim pasitikėjimu, tai virsta 
kažkokiu ištižėliu, apsileidėliu, be valios, be ener- 
gijos, kurį jo Marusia turi kaip vaiką globoti ir visu 
kuo aprūpinti. Dėliai to skaitytojo simpatiją traukia 
ne Roputis, tik Marusia. Josios palikimas meta gan 
tamsų šešėlį į Roputį, ne tik kaip į vyrą, bet ir kaip 
į žmogų. Normalus, sveikas, sąžiningas žmogus taip 
pasielgti nieku būdu nebūtų galėjęs. Nebūtų jam to 
leidus jau pati savigarba. Sąžinė gi tiesiog jam pa- 
kuždėtų, jog paimti jauną nekaltą merginą, pasidžiaugti 
ja kurį laiką ir paskui mesti — yra nedoras darbas. 
Ropučiui tai visai neateina į galvą. Nuo jo visa tai 
lengvai nurieda. lyg vanduo nuo žąsies. Jis nedaro 
sau jokių priekaištų ir nejaučia jokių gilesnių susi- 
krimtimų. Taigi autoriaus Ropučiu — pusiau didvy- 
riu, pusiau Molio Motiejum, pusiau niekšu — pasi- 
džiaugti negalime. Jojo pastarasis susitikimas ir ap- 
siėjimas su Marusia yra tikras disonansas. Veikalui 
būtų buvę kur kas sveikiau, jei jame tas epizodas 
būtų buvęs visai apleistas. Rasti laimę, sugriovus kito 
laimę, tegali nebent koks kvailys arba anapus gera ir 
bloga bestovįs Nitšės velniažmogis... 

Antras veikalas, kuris verčia skaitytoją ilgėliau 
stabtelti, tai «Besibastantv. Autoriaus, matyt, norėta 
iš jo padaryti tikras romanas. Jo turinys yra šitoks! 
Jaunas studentas, gimęs Lietuvoje, bet nuo savo krašto 
nutolęs, pasilgsta galop gimtinės ir važiuoja jos aplan- 
kyti. Jis plaukia Nemunu, gėris gamtos reginiais ir 
garlaivy susitinka rusę mokytoją Kasę, mokytojaujan- 
čią vienoje Lietuvos mokyklų, mokančią gerai lietu- 
viškai ir turinčią drasos pirmais mokslo metais mo- 
kyti vaikus lietuviškai. (Gerų tėvų duktė, daili, inte- 

ligentinga, Kasė daro įspūdžio studentui, ir tarp jų- 
viejų prasideda susirašinėjimas. Jis yra nuoširdus, tę- 
sias gan ilgai, iki galop Kasė laiške prisipažįsta pa- 
milusi savo korespondentą. Sis, gavęs tą žinią, iš 
pradžių nudžiunga ir nori tuojau skristi pas myli- 
mąją. Bet išsimiegojęs atšąla ir net pertraukia susi- 
rašinėjimą. » Po kiek laiko vėl pasiilgsta meilužės, iš- 
sirengia Lietuvon tikėdamas ją ten pamatysiąs, 
bet, atvykęs Vilniun, susimąsto ir... pasuka Kijevan. 

ia dailės parodoj netikėtai pamato savo Kasę, bet 
jau susižadėjusią su kitu.. Vargšas griaužias, atsi- 
prašinėja ir maldauja būti jojo. Bet ši pasirodo tvir- 
tabūdė ir duotojo sužadėtiniui žodžio nemaino, teka 
už jo, kad ir be meilės. 

Praeina keletas metų, Kasė tampa našle ir at- 
vykus Birštonan susitinka su savo pirmuoju meilužiu. 
Ji vėl atveria jam savo širdį, išgelbi jį nuo pasken- 
dimo, siūlosi padėti jam mokslus išeiti ir, tapus jo- 
sios vyru, pas ją apsigyventi. Bet jis ir čia pasirodo 
silpnavalis; prižadėt prižada, bet žodžio neišlaiko ir 
pabėga. Tuo viskas baigias. 

Ką autorius turėjo omeny rašydamas šią apy- 
sakaitę, mes nežinom. Jei jo norėta, kad skaitytojai 
pasibjaurėtų Kasės meilužiu, tai tikslas visai atsiektas. 

lykštesnis tipas sunku ir sugalvoti. Tai ne žmogus, 
bet kažkoks bekaulis moliuskas. Į jį pažiūrėjus noris 
tik nusispjauti: Autorius vadina ji žmogum «be vairo». 
Tai tiesa, bet to per maža. Jis ne tik «be vairo», 
jis ir be dogmato ir be sąžinės, o ypač be valios. 
Lietuviškai jis reiktų pavadinti paskutiniu Molio Mo- 
tiejum, o rusiškai — kvadratan pakeltuoju Oblomovu. 
Jis svajoja Lietuvai patarnauti, bet visą laiką bastos 
po Rusijos miestus, lanko mažne visus Rusijos poli- 
technikus ir universitetus. Jis yra amžinas studentas, 
eina paeiliui visus mokslus: inžineriją, matematiką, 
teisę, agronomiją, mediciną, nė vieno jų nebaigda- 
mas. Jis svajoja Lietuvai ilgainiui patarnausiąs, bet 
faktiškai nieko jai nedaro, tik jos duoną veltui valgo. 
Tai tiesiog «tfu žmogus»!.. Visos jo būdo ypatybės 

žadina pasibjaurėjimą juo. Bet skaudžiausia tai 
tas, kad jis visgi nėra grynai fantazijos padaras. Jo 
ypatybės nėra iš piršto išlaužtos. Sumažintoj dozėj 
jos galima pastebėti ne tik mums artimuose žmonėse, | 
bet ir pačiuose mumyse, bent tam tikrais gyvenimo. 
momentais. Mat. plaukti «be vairo» pavandeniui, 
kur srovė neša, kur kas lengviau negu aktyviai ko- 
voti su aplinkybėmis bei kitų žmonių nusistatymais. 
Taigi nors šia apysaka ir negalima pasigėrėti, tačiau 
ji turi bent tą gerą pusę, kad verčia skaitytoją pa- 
galvoti, be nesu kartais panašus ir aš į aną Lietu- 
vos Oblomovą. 

Dailės atžvilgiu «Besibastantv stovi žemiau už 
«Laimę radęs». Dialogai vietomis perilgi, pasitaiko 
nereikalingų pasikartojimų. Daug kas drąsiai būtų 
galima išbraukti. Pav., 193 pusl. autorius leidžia Ka- 
sės meilužiui atsiminti savo bastymąsi. Šis tuo pa- 
sinaudoja ir išskaito net... 21 miestą! Tų miestų sąra- 
šas užima tekste mažne visą puslapio pusę. Skaity- 
tojui tai visai neįdomu, o.ir autoriaus tikslui — višai 
nereikalinga. Iš šalies žiūrint atrodo, lyg auto- 
rius tyčia norėjo padauginti eilučių skaičių, kad gautų 
daugiau honoraro... 

O dar labiau reikėjo autoriui išbraukti šlykščią 
sceną 225 — 226 pusl., arba bent kiek ją pridengti. 
Taip, kaip ji yra ten nupiešta, savo perdideliu rea- 
lizmu ji tiesiog teršia skaitytojo sielą. Autorius, au- 
kodamas šį pirmajį savo «Raštų» tomą savo mirusiai 
dukrelei paminėti, vadina ją «daugelių minčių įkvė- 
pėja». Tuo mielai tikim. Bet aną šlykščią sceną au- 
toriui, be abejo, yr įkvėpusi ne jo nekaltoji dukrelė, 
tik purvina pasaulio dvasia. Labai gaila, kad auto- 
rius jos čia yr paklausęs. Jei jo skaisti dukrelė ga- 
lėtų šiandieną iš dangaus prabilti, ji, be abejo, tartų: 
«Tėveli, tai ne mano mintis. Jei aš būčiau gyva, ne- 
būčiau tau leidusi tai apysakon įdėti. Ne tik tu, bet 
ir kiti tėvai turi skaisčių dukrelių. Aš apleidžiau šį 
pasaulį, jos tebegyvena. Ne viena iš jų, ištroškusi 
skaitymo, paims į rankas ir tavo pirmąjį tomą — ir 

joms pasidarys šlykštu, kaip ir man. Kam to rei- 
kėjo?!. Tikras grožis to nereikalauja!.. (Gaila man 
tavęs, tėveli!»... 

Tiek apie turinį. Kai del kalbos, tai ji gan graži, 
gyva. Be reikalo tik autorius dažnai vartoja žodį «at- 
liepia». Gal Suvalkijoj kartais taip ir taria. Bet 
plačioji Lietuva niekur taip nesako. Rašyboj irgi yra 
išlikusių nereikalingų senovės liekanų, pav., trauk- 
ties viet trauktis ir tt. Spaudos klaidų gana daug. 
Bet šiaipjau leidinys. gana švarus, spauda aiški, kaina 
nebrangi. Suaugę gali tą toma pirktis, jaunimui 
nepatartina. 


Lazdynų Pelėda. 


Lazdynų Pelėda. KLAIDA. Apysaka. Vilnius, Kuktos 
sp. 1909, psl. 520 in-16. 


Po V. Pietario „Algimanto“ — yra tai visų pla- 
čiausia mūsų literatūroje apysaka. Gal ji del to išėjo 
toki plati, kad joje parodyta skaitytojams ne viena 
klaida, bet kelios, būtent: 1) linkimas mūsų inteligen- 
„tijos prie lenkių ir jų vedimas; 2) mūsų kaimiečių 
noras iškilti į ponus; 3) aklas, nekritiškas pamėgdžio- 
jimas rusų revolucijos; 4) neišmintingas davatkėlių mal- 
dingumas ir bjaurus religijos obalsių piktiems tikslams 
išnaudojimas ir 5) nežiūrėjimas meilės jausmų ei- 
nant moterystėn. Visos tos klaidos apysakoje neper- 
artistiškai sujungtos ir nežinia, kurią iš jų autorė 
laiko visų svarbiausia. Skaitytojui irgi nelengva tai 
atspėti. Plačiausiai nupasakota pirmoji ir trečioji 
klaida. Bet sumegstos jos irgi apgraibomis. Nes 
apysakoje visai nerandame psichologiškų išaiškinimų, 
kokiu keliu iš silpnavalio Petro Jonaičio, dedančio 
karštus kompresus savo lėlės, lenkės žmonos, šuniu- 
kams, galėjo išeiti revolucionierius veikėjas. Mūsų 
išmanymu, autorė perdaug susyk norėjo apžioti, per 
tai ir veikalas išėjo ne pilnai nusisekęs. Kur kas 
būtų buvę geriau, jei autorė pirmąsias tris augščiau 
nurodytas klaidas būtų pasirinkus tema trims atski- 
roms apysakoms. 

Kad Lazdynų Pelėda nemėgsta davatkėlių ir 
moka jas pašiepti, tai mes ir seniau žinojom. ioje 
apysakoje šiuo klausimu nieko nauja nerandame. Ar 
revolucionieriai  persirėdinėjo kunigų rūbais ir ar 
davatkėlės vaišino juos pautiene ir platino jų raštus, 
manydamos, kad tai esą dievobaimingos knygelės, 
mes nežinome. Iš apysakos aišku tik vienas dalykas 

kad tai šaržas, daugiau nieko. Taip pat ir Syrienės, 
lygonių marintojos, tipas mums atrodo psichologiš- 
kai gana abejotinas. 

Bet nežiūrint tų silpnų pusių, ši nauja garbios 
autorės apysaka reikia laikyti viena iš geriausių, nes 
joje ne vien užgriebta gana plati mūsų gyvenimo 
sritis, bet ir nupiešta daugelyje vietų su tikru talentu. 
Ypač pagyrimo verta apysakos kalba gyva, vaizdin- 
ga, pasižyminti nepaprastu žodžių turtingumu.  Kiek- 
vienam mūsų kalbos mylėtojui, norinčiam išvengti 
klaidų kalboje ir rašte, karštai patariame perskaityti 
šią «Klaida». 


Šatrijos Ragana. 


Šatrijos Ragana. VINCAS STONIS. Vilniuje, 1906, 
psl. 143 in-18. 


Dvejopos rūšies esama apysakų: vienose rašyto- 
jai rodo žmonių gyvenimą, kokiu jis tikrai yra, ki- 
tose nupiešia tipus ir santykius, kokių dar nėra, bet 
geistina, kad būtų. Naujas S. R-os veikalėlis matyti 
pridera antrajai apysakų rūšiai. Nes tokios «gero- 
sios panelės», kokią mums nupiešė garbi rašytoja, 
be abejo, nerastumėm niekur pas mus, kad ir perei- 
tumėm visus Lietuvos dvarus, nė vieno neaplenkda- 
mi. Tokia «geroji panelė» tai idealas, kurį rašytoja tyčia 
rodo jaunoms mūsų dvarininkų dukterims, norėdama 
joms įkvėpti meilės lietuvių kalbos, lietuvių žemės, 
jų garbios praeities ir t tt Tuo atžvilgiu «Vincas 
Stonis» šalia gryno -dailės tikslo, turi dar ir kitą— 
publicistišką, turi savąją augščiau nurodytąją ten- 
denciją. Dažnai tendencija mažina literatišką apy- 
sakų vertę; čia to skaitytojas nejaučia. Mūsų išma- 
nymu, «Vincas Stonis» reikia laikyti geriausiai pasi- 
sekusiu Š. R-os veikalu, Geistina, kad tą apysakai- 
tę. perskaitytų ne tik mūsų jauni vaikai, bet ir suau- 
gę vyrai, o ypač jaunos mūsų dvarininkų dukterys. ia 
jos rastų praktiškų patarimų, kaip galima pigiai įgyti 
žmonių meilę, darant jiems gera. Tik visa nelaimė, 
kad mūsų dvarų panelės nieko beveik lietuviškai ne- 
supranta. Joms nebent reikėtų ta apysaka lenkiškai 
išversti. 4 

Kalba, kaip paprastai S. R-nos, daili, gryna. 
Tik laiškus deda lietuviai ne į «<kuvertą», bet į «voką». 

KUNIGO GIMINĖ. Parašė J. Gerutis. Shenandoah, Pa. 
1906, 68 psl. in-12. 


Yra tai pirmutinė mūsų literatūroje apysaka iš 
kunigų gyvenimo. Tiesa, Sventmikis yr išleidęs pirm 
Geručio kelis vaizdelius, kuriuose veikia kunigai, 
bet tos apysakaitės galima pavadinti greičiau šaržais. 
karikatūromis ar kuo kitu, tik ne tikrais lietuvių ku- 
nigų gyvenimo vaizdeliais. Sventmikio, matyt, norėta 
ne tiesai ir dailei patarnauti, bet vien savo apmaudą 
ant kunigų nugiežti. 

Gerutis visai kitaip į tą dalyką pažiūrėjo. Jis 
rodo skaitytojui kunigą neišsvajotą, ne suodžiais iš- 
teptą, bet tikrą, gyva, nė kiek neidealizuotą. Tokių 
kunigų, kaip nupieštasis Geručio kun. Pempė, yra 
pas mus ne viens, ne du, bet šimtai. Todel verta 
perskaityti ši apysakėlė ne tik kunigams, bet ir mūsų 
antiklerikalams. Tegu visi pamato, kaip iš jaunikai- 
čio gimnazisto darosi klierikas, kaip klierikas tampa 
kunigu, kaip kunigas iš pradžių kamendoriauja, pas- 
kui klebonauja, altaristauja ir miršta... 


Tiesa, Gerutis ne visą kunigo Pempės gyvenimą 
aprašo. Rašytojui rūpėjo labiausiai santykiai tarp 
kunigo ir jo giminės, kurie pas mus tikrai negeistini. 
Mat, giminės žiūri į kunigą, išėjusį iš jų tarpo, kaip 
į melžiamą karvę, ir išnaudoja kuo bjauriausiai, ypač 
jei kunigas pasitaiko minkšt širdis. Prieš tą iš- 
naudojimą ir nukreiptas visas Geručio satiros aštrumas. 

Kai kurie, perskaitę šį naują garbaus rašytojo 
veikalėlį, prikaišioja, buk autorius perdaug juodai 
nupiešęs kunigų gimines, jog parašęs netiesą, nes, 
girdi, esa daug kunigo giminių dorų ir neegoistų, 

kurie mylį kunigą visai nežiūrėdami į tai, ar gaus ką 
iš jo, ar ne. | 

Tai tiesa. Bet kadangi daug daugiau yra tokių, 
kurie kiekvieną kunigo skatiką laiko savu, tatai nu- 
piešdamas tokius Seškus, Lapes, ebinkščius ir ki- 
tus kun. Pempės giminaičius, Gerutis nė kiek tiesai 
nenusidėjo. Jis pasinaudojo tik artisto teisėmis ir 
sukūrė keletą gyvų «kunigo giminės», tipų, kurie ir 
pasiliks mūsų literatūroje kaipo protestas prieš bjau- 
rų kunigų išnaudojimą iš šalies visokių, kartais net 
iki devintos kartos, kunigo giminaičių. 

Knygutė išleista švariai. Kalba, kaip paprastai 
Geručio, graži ir gyva. Nieks nepasigailės 20 kap. 
už tą apysakėlę užmokėjęs. Ypač patartumėm ją 
perskaityti jauniems kunigams, vos tik tepradedan- 
tiems kunigauti. 


genijus Sue. SIDABRINIS KRYŽELIS arba DAI- 
LYDĖ "Iš NAZARETO. Apysaka iš laikų kankinimo Kristaus 
Vertė J. Laukis. Chicago, 1906. 


Vertė'as prakalboje prisipažįsta, tą A «ty- 
čiai» išvertęs «del jo didelės pritaikomybės prie da- 
bartinių laikys. Tą «pritaikomybę» Laukis mato 
analogijoje tarp Kristaus mokslo ir socializmo. Kaip 
Kristaus mokslas išgriovęs seną netikusią pagonijos 
tvarką, taip dabar socializmas, panaikinęs nedorą 
kapitalizmo viešpatavimą ir iškreiptąją krikščioniją, 
pagamins žmonijai naują civilizaciją «socialistiško su- 
rėdymo draugijos». 

Tat radęs, jog Sue Kristų yr atvaizdavęs kai- 
po revolucionierių ir demagogą, Laukis pasiskubi- 
no ir lietuvius supažindinti su prancūziškojo pamfle- 
tininko veikalėliu «del jo didelės pritaikomybės prie 
dabartinių laikų»... 

Pažiūrėkim, kaip gi Sue su Laukiu «pritaiko» 
Kristų dabartiniams laikams? Tam dalykui užteks 
parodyti, kaip Sue yr apibūdinęs Kristų savo knyg- 
palaikėje. Tą charakteristiką randame 58-59-me a 
Skamba ji šitaip: 

«Sūnus Marijos, draugas mažų vaikelių, vargšių 
motinų, kenčiančių ir vergų, buvo apsirengęs, kaip 
ir kiti izraėlitai, jo bendražemiai. Dėvėjo jis rūbą bal- 
to audimo, sujuostą per juosmenį šikšniniu diržu, 
prie kurio kabojo čeraslas; keturkampė 
mėlina skraistė driekėsi jam nuo pečių». — 

Nurodęs, kad Kristus buvęs ne vienas, bet su 
dviem apaštalais, Judu ir Simeonu, Sue rašo toliau 
šitaip: 

«Judas žmogus nelemto ir prigavingo veido ir 
Simeonas, du Jezaus mokiniai, ėjo draugiai su juo 
ir nešė kožnas po dėželę, iškurių sūnus Mari- 
jos, paklausęs ligonio ir išklausęs jo su 
atida, ėmė vaistus ir davinėjo sergantiems bei 
moterims, atėjusioms klausties jo rodos ar pačios sau 
ar savo vaikams». 

«Tankiai su davinėjamais balsamais ir 
rodomis, Jėzus pridėdavo dovaną pinigais, 
kuriuos jis ėmė iš čeraslo, kabančio jam po diržu; 
jis taip tankiai siekė į tą čeraslą, kad pagaliaus, įkišęs 
ranką, nusijuokė liūdnai pajutęs nedidelį kišenių tuš- 
čiu. Taigi pasisukinęs visaip, jis išreiškė didelį pasi- 
gailėjimą tartum norėdamas parodyti, jog jis neturi 
ką duoti»!... 

Toks tai buvęs Krištus pagal Sue, kuriam aklai 
tyki Laukis. 

Kaip matot, skaitytojai, Sue padarė iš Jėzaus 
kažkokį daktarėlį su «balsamais», filantropą «su če- 
raslu», sauja beriantį pinigus, nežinia iš kur gautus, 
ir galop — «agitatorių», griaujantį «<supuvusią tvarką», 
ir beveik socialistą, kaip toliau Sue išrodo. 

Tuo tarpu, jei paimsime Evangeliją, nieko pana- 
šu ten nerasime. Tiesa, Kristus gydė ligonius, bet 
dieviška galybe, o ne «balsamais», penėjo alkanas 
minias, bet maistą stebuklingai daugindamas, o ne 
auksą iš čeraslo berdamas; barė lobininkus ir fari- 
ziejus, bet nebuvo agitatorius nei socialistas. 

Todel Sue savo Kristų yr iš piršto išlaužęs, o 
ne iš Evangelijos paėmęs, ir per tai visas jo veika- 

lėlis, kaipo išniekinąs Kristų, yra ne skaitymo vertas, 
bet tiesiog lauk išmestinas, kaipo antikrikščioniškas 
šlamštas. 


SIDABRINIS GRAŠIS. Ryga, 1906, 16 psl. in-18. 


Paduota čia «istorija» apie Judos, Kristaus par- 
davėjo, grašį, kurs, «amžinojo žydo» įduotas dviem 
vienuoliam, pridarė visam vienuolynui begales nelaimių. 
Ta «istorija», kaip tvirtina leidėjas, esanti paimta iš 
laikraščio  «Prawdą a Bogiem». Jeigu tikrai yra 
toksai lenkiškas laikraštis, tai tenka tik nustebti, kad 
jis tokius niekus spausdina. Nes visa ta sidabrinio 
grašio «istorija» yra paprasčiausia bobų pasaka. 
Todel nei vertėjui, nei leidėjui negalima pasakyti ačiū 
už pagaminimą lietuviams to netikusio šlamšto. Neti- 
kusiam originalo turiniui pilnai atatinka bjauri lietu- 
viško vertimo kalba ir rašyba. Štai keletas pavyz- 
džių; vertėjas rašo: jodais, bjauriauseis, no- 
riejo; neramistę, (5) dasilitieti, dadėjo (6), 
maldybių arba nobaženstvų (9) ir tt. Zodžiu 
sakant, «Sidabrinis Grašis» yra tikras «Michaldos pra- 
ractvy» ir kitų panašių amerikiškos «Saulės» leidi- 
nių brolis. 


MLODA LITWA. Nrwelle. Przeložyl z litewskiego Bole- 
„slaw Szczęsny Herbaczewski- Tania Bibljoteka dla 
Wszystkich Nė 7. Warszawa. 1907, 87 psl. in-8. 


Siame rinkiny sudėti geresniųjų mūsų rašytojų 
"veikalai, kurie — ar savo turiniu ar savo forma —gali 
tikti lenkui skaitytojui. Čia randame Bitę, (Nebe- 
pirmas), kurią autorius nori paversti d-ru Basana- 
vičium, spręsdamas iš inicialo B., Satrijos Raganą 
(Daktaro pasakojimas), Lazdynų Pelėdą (Da- 
vatka, Kas priešius)?), Jasiukaitį (Senelis) ir 
kitus. Žemaitės šiame rinkiny nėr nė vieno veika- 
lėlio, bet užtat vertėjas žada netrukus išleisti jos vei- 
kalų vertimą atskiru tomu. 

Vertimai atlikti gražia lenkų kalba. Kas yr 
skaitęs ir originalą, gali mielai skaityti vertimą —tiek 
vertėjo mokėta suprasti ir nepragaišinti originalų grožio. 

Taigi lauksime žadėtųjų daugiau vertimų. 


ANTRAS KRIKŠTAS. Šių laikų apysaka. Parašė Br. V ar g- 
šas. Chicago. 1907, 83 psl. in-12. 

Tos «apysakos»turinys yra toks: Jaunas socia- 
listas Vitoldas, nelyginant kaip ana Gogolio «dama», 
yra gražus visais atžvilgiais. Būdamas «ideališku» 
socialistu, jis ideališkai ir veikia. Valdžios «bernai» 
jį sugauna ir ištremia į tolimąjį Rusijos miestą. Čia, 
žinoma, irgi netrūksta šnipų ir žandarų, bet mūsų 
«idealui» tai niekis, jis varo savo «šventą» darbą, su- 
sibičiuliuoja su žandaro sūnumi, patraukia savęsp ir 
savo mokslui žandaro dukterį Nataliją; galop, po įvai- 
rių vargų, su Natalija ir draugu Vasilijum persikelia 
į mažą Lietuvos miestelį, iš kur ir «platina, ką ga- 
lėdami, tarp žmonių». 

Kad socialisto Vitoldo vaizdelis išeitų dar skai- 
stesnis, autorius nupiešė Vitoldo dėdę kunigą 
kuo juodžiausiai. Mat, tas dėdė, materialiai nuskriau- 
dęs Vitoldą, net «danguj šokinėja apie Vitoldo pi- 
nigus» (82)! 

Akcija apysakoj eina šuoliais, žaibo greitumu. 
Tuo greitumu, matyti, buvo užsikrėtus ir pati spau- 
stuvė, nes 81 pusl. paliko visai tuščią, neatmuštą. 


Autorius pasirašė Vargšu, bet vargiai yra tikrą - 


vargą matęs. Jis žiūri į gyvenimą per raudonus so- 
cializmo akinius, mato socializme ne tik mokslą, bet 
ir gyvenimo idealą. Socializmas — tai Vargšo reli- 
gija: jis ją karštai ir naiviai tiki, lyg turkas Koraną, 
be jokio kriticizmo ir abejojimo. , 

Kaipo literatiškas veikalas, «Antras Krikštas» 
netur jokios vertės. Yra tai paprastas agitatoriškas 
socialistų šlamštas. 


p 

M. Radzevičiutė. ANIMA VILIS. Apysaka. Jono 
Montvilos vertimas. Shenandoah Pa, 1907, 162 psl. in-8. 


M. Radzevičiutė labai daug rašo, bet jos apy- 
sakos dažniausiai pasirodo ant vieno kurpalio siūtos. 
Beveik kiekvienoje iš jų rasi išvestą jauną vyruką, 
nepaprastos energijos, be galo geros širdies, kovo- 
jantį su šimtais kliūčių ir laimingai jas nuveikiantį, žo- 
džiu sakant, didvyrį. Tokį didvyrį randame ir šioje 
apysakoje asmenyje Mrozovickio, atvykusio į Sibiriją 
laimės ieškotų. Tačiau net ir ne labai išlavintas skai- 
tytojas pripažins, jog Mrozovickio charakteristika au- 
torei visai nepasisekė. Vietomis jis išeina labai keistas: 
ir net apykvailis. Visa apysakos vertė — tai sibiriškos 
gamtos aprašymuose ir vaizdeliuose iš lenkų tremtinių 
gyvenimo. Vertimo kalba nebloga. Paviršutiniam 
pavidalui nedaug ką tegalėtumėm prikišti. Ji tokia pat, 
kaip ir kiti kun. Miluko leidiniai. (Galima nebent 
tik pagailestauti, kodel leidėjas nepataria vertėjams 
pasirinkti geresnių veikalų iš svetimos beletristikos. 
Anima Vilis visai juk nėra lenkų literatūros pažiba. 


Kun. Z. Chelmickis. AMŽINĄ ATILSĮ. (Reguiescat in 
pace.) Apysaka. Vertė Kun. T. Z. Seinai, 1907, 106 psl. in-16- 


Labai dailiai išleista knygutė. Joje sumaningai 
parodyta, kiek gera gali padaryti kaime pilnas Dievo 
ir artimo meilės kunigas. Autorius, žinoma, savo 
"apysakai medžiagą yr ėmęs iš lenkų gyvenimo, bet skai- 
tant puikų kun. T. Z. vertimą, visai to nežymu. Visa, 
kas pasakyta knygutėje apie kun. Mažiuko darbus, 
o ypač apie jo kovą sų girtybe, tinka kuo geriausiai 
ir mūsų gyvenimui. Galima tik bent kiek parūgoti 
autoriui, kodel jisai neparodė kun. Mažiuko, kaipo 
švietimo platintojo, prieglaudų rengėjo, draugijų stei- 
gėjo ir t.t. Tuo atžvilgiu kun. Ch. veikalėlis atrodo 
labai nepilnas ir stovi kur kas žemiau negu garsi pa- 
našaus turinio iš irlandiečių kunigų gyvenimo Shehan'o 
apysaka «Mano naujasis vikaras». 

Dėdė Atanazas. SAMDININKAI. Apysaka. Kaunas: 
1908, 29 psl. in-16. 


Šioje naujoje apysakaitėje gerb. mūsų beletris- 
tas judina labai opų ir svarbų — samdininkų klau- 
simą. Nurodo, kokiu keliu dažniausiai atsiranda pas 
mus «susipratusieji» piemenys ir bernai, kurie daug 
moka kalbėti apie savo teises, o nieko nenori žino- 
ti apie sąžiningą savųjų priedermių pildymą. Au- 
torius, matyti, turėjo progos nesyk prisižiūrėti kaimie- 
čių gyvenimo ir arčiau pažinti ne vieną tipiškąjį nau- 
jos gadynės kaimo samdininką, nes nupiešti jo vaiz- 
deliai išeina gyvi, neišsvajoti. Todel apysakaitė verta 
praplatinti tarp kaimo darbininkų; ne vienas ją per- 
skaitęs, nenorom sušuks: O, kad jį bala tą Dėdę Ata- 
nazą; juk tai jis čia tikrai bus mūsų Jurgį aprašęs... 

Vieno tik dalyko tai apysakaitei tetrūksta — tai 
gerų samdininkų paveikslo. Kad ir jų Lietuvoje 
esama, tuo juk negalima abejoti. Ne visi gi samdi- 
ninkai yra tokie miegaliai, tinginiai ir apgavikai, kaip 
autoriaus išvestasis bernas Jurgis. 


“1. Jaunutis Vienuolis. (Juozapas Garbačauskas). ERŠ- 
KĖČIŲ VAINIKAS. Krakuva, 1908, 84 psl. in-8. 
2. J. A. Herbaczewski. POTĘPIENIE. Tragedya du- 
szy. (Cztery miraže na pustyni klatwy i wygnania). Krakow, 1908, 
str. 144 in-8. 


1. «Erškėčių vainike» yra ir dialogų, ir pasakų, 
ir «Nauja Babilonija», ir «Dvi maldi», ir kitko, bet 
visa tai sukas apie Jaunučio Vienuolio credo ir jo 
pia desideria. Štai to naujojo credo <artiku- 
lai»: 1) Lietuvos moterys—tai patelės (5); 2) demo- 
kratiška pirmeiviška Lietuvos idėja pavojuje (23); 
3) mūsų dainiai migdo visuomenę formos, 0 ypač 
ritmikos vienodumu— monotonija (46): 4) mūsų pro- 
zaiški raštai irgi niekam netikę, mat, juose randas 
tas pats vienodumas, senumas, ta pati begalinė mo- 


notonija.... ta pati baimė būti nesuprastu» (48); 
5) mūsų kritikai — tai Dieve apsaugok: jie bučiuoja 
. ė 

ranką Maironiui, glosto Jakštą, o Baironui ir Vyspian- 
skiui peria kailį; 6) mūsų santykiai su lenkais ir 
rusais vienpusiški; 9090 mūsų jaunuomenės išsilavino 
rusybės įsravoj ir todel bekovodami su lenkų pavo- 
jingumu... kloniojas Rusijos pavojui (51); 7) Lietuva 
turi daug bendra su Lenkija; lenkų rašytojai (kuriuos 
autorius darkydamas lietuvių kalbą vadina rašėjais) 
mums yra, be abejo, artimesni negu rusų rašytojai (52); 
8) mūsų jaunuomenė baisiai subobėjo (54), mūsų jau- 
nieji vyrukai — tai «dūdelės, į kurias pučia panelių 
balseliai» (55); 9) dabartinė Lietuvos kunigija — tai | 
tautos Harpija (75), tai ne «lietuvių žemės , druska, 
bet Lietuvos atgimusios dvasios .. pipirai» (76); 
10) Lietuvos kunigija pataria savo tautai bičiuliuotis 
su tais, kurie net išsižioję laukia tautos mirimo (80); 
kunigams nereikia nei tikros dailės, nei tikros poezi- 
jos, nei tikro apšvietimo (84); 11) Kunigai savo tūk- 
stančius varžo bankuose — ir leidžia talentams badu 
stipti (80); 12) Sis autoriaus tikėjimas tvirtas—kaip 
Perkūno kūjis (82)! Tiek yra «artikulų» naujo Ger- 
bačausko tikėjimo. Pažiūrėkim dabar, ko jis geidžia 
kokie jo yra pia desideria? Jis karščiausiai nori 
vieno dalyko: iššaukti Lietuvoj audrą, kuri išvaikytų 
iš V. Dievo namų visus «Dėdės, Druskius.... et 
tutti guanti» (82), jis nori būti vienatiniu nauju 
«teisėju» (2) mūsų jaunos literatūros, poezijos, kultū- 
ros, kritikos, politikos, nori tapti tautos genijum—va- 
»dovu, visų garbinamu, gausiausiomis aukomis šelpia- 
mu, kaipo vienatinis, neklerikališkas virštalentas, 
prieš kurį Maironių, Patrimpų ir kitų «klerikalų» ta- 
lentai tai lyg dulkės prieš tyrą auksą. Knygutė iro- 
niškai dedikuota Druskiui, kurį autorius, matyt, laiko 
visų baisiausiu «Boa-Smaugėjuv. Toje dedikacijoje 
autorius prašo jo veikalą «kritikos kamine puikiai iš- 
rūkyti». Mielai būtumėm tai išpildę, jei būtų buvę 
kas «rūkyti». Bet, deja, visame «Erškėčių vainike» 
nieko apčiuopiamo neaptikom, radom tik v ox, vox, 
praeterea nihil. Galop ir viso Gerbačausko 
Credo tvirtumas, prilygintas Perkūno kūjo tvirtu- 

mui, mums atrodo nekoks. Nes nei Perkūną nei jo 
kūjį mes netikim; laikom juos tiesiog nebuvusiais dai- 
ktais, todel kalbėti apie dalykus, panašius į nebūtus 
daiktus, laikome visai nenaudingu užsiėmimu. Ga- 
lop Gerbačauskas, kaipo lenkų literatūros žinovas, 
tur būt, ir pats žino lenkišką patarlę: «<Kto bredzi, 
nie wart odpowiedzi». 

2. Pats autorius savo «Potępienie» šiaip atestuoja: 


Twėr niniejszy naležy do literatury polskiej tylko iormal- 
nie... utajoną zaš trešcią swoją, a zwlaszcza zasadniczym swym 
tonem duchowym, naležy do literatury litewskiej. We 
mnie bowiem i przezemnie oryginalnie mistyczna kultura prastarej 
Litwy dziala z dwakroč większą potęgą, niželi polska...  Jezyk 
wcal- nie decyduje o przynaležnošci narodowej dzieta. Litewskie 
wydanie tworu niniejszego nie będzie tHhumaczeniem, jeno orygi- 
nalem.  Wolno mi zastrzedz to prawo wobec krytyki polskiej. 
Pasorzytom krašč pozwalam! Stač mi na to! 


Kol kas šio savo prižadėjimo autorius nesuskubo 
išpildyti. «Potępienie» lietuvių kalba da nepasirodė. 
Pasipažinkim tuo tarpu bent su jojo lenkišku prototipu. 

Pasakyti, kad tas veikalas yra originalus — būtų 
permaža. Autorius norėjo, kad jo «tragedija» būtų 
viršoriginalus dalykas, na, ir tikrai pasiekė tą tikslą. 
Tas viršoriginalumas gan žymus jau pačiame veikalo 
pavadinime, yra dar žymesnis dedikacijoje, kuri šiaip 
skamba: 


Duszom Samobėjcėw, glodnym mojego žywota ziemskiego, 
tę—w raz Zz krwią 7-miu lat Žycia wycbarczoną. — Tragedyę wnę- 
trza mego, ucztę gotując, na požarcie oliaruję, ižby ochlapy moje 
spožywszy i gtod swoj nasyciwszy niechaty czyhač—jako wilczyce 
gtodne, žrėdta samotni mojej, skąd wyjšč pragnie Dziecię Mto- 
došci mojej, wyzwolenia jašnieniem promieniejące. 

O koks veikiančių asmenų įvairumas, sunku ir 
beapsakyti. Autoriaus, mat, rolių nesigailėta, nes jojo 
«tragedijoj» veikia ne tik žmonės ir velniai, bet ir 
įvairiausi gyviai. Yra ten ir «geniališkoji musė», ir 
«apmaudinga blusa», ir «zyzianti vapsva», ir «tautiškos 
bsi dangiškos blakės», ir «pilkas žvirblis», su kuriuo 
autorius sakosi šnekėjęs, ir kažkokia viršbeždžionė, 
ir b udelis-kunigas, ir piktas redaktorius, ir nemėgs- 

tantieji dekadentizmo kritikai, ir V. Jezaus šešėlis, ir 
Liuciperis gundintojas, ir giedąs Okeanas... trūksta 
tik vien lenkiškųjų «žirnių su kopūstais»... 

Pats veikalas, kaip jau augščiau matėme, pava- 
dintas t rag e dij a, bet autoriaus, matyt, norėta, kad 
tai būtų nepaprasta, pasaulį stebinanti virštragedija. 
Tam tikslui autorius pasirūpino vyriausiąją vietą toje 
savo virštragedijoje pavesti dviem viršžmogiam: Al- 
girdui - Adomui ir Julijai - Jievai (abudu dviėm var- 
dais, kaip ir pats autorius). Zinoma, kaipo viršžmo- 
giai, jie ir kalba ne paprastai, bet viršpoetiškai, — nes 
tik tokiu būdu tegali juodų išreikšti savo viršžmo- 
giškas mintis ir jausmus. Stai, pavyždžiui, kaip Al- 
girdas-Adomas save charakterizuoja. 


Straszny jestem dla was—niewolnikėw, ktėrzy wszystko czy- 
ricie pctowicznie, ktorzy milujecie i nie nawidzicie tylko pyskiem 
literackim (38). Ja umitowatem czyn, czyn, czyn, a nie to wasze 
ideowe bierne bėstwo (40. Ha! Oszaleč možna, walcząc Z prėž- 
nią bėstwa i nie mając punktu, ktėryby wespar! niszczącą prewicę 
moją.. Hej šcierwem ludzkiem wypelnię tę pustkę, tworząc 
mosty! (80). 

O štai kaip Julija-Jieva išreiškia savo meilę: 

Tys chcial ciiary mojej dla twojej godziny! Otom spelnila 
rozkaz twoj tajemny, zbaw mnie teraz, o krėlu, umilowaniem 1u- 
dowca twego! Uczyn ofiarę dla mojej mitošci, bolejącej tęsknicą 
7-miu milienėw dz ewic... (84). Gdzie ty jesteš, moj ty wybrany 
Oblubiencze z pošrėd trzynastu milionėw szmobėjcėw?  Pėjdžže 
w moje siedmioramienne objęcia, šwiat caly wiąžące w Jednię 
milowania—w jeden snop zboža zžętego. 


Be to, ir Algirdas ir Julija, pasakę du, tris žo- 
džius, pradeda histeriškai juoktis—cha! cha! cha! Kiek 
kartų tie viršžmoniški kvatojimai pasikartoja visoje 
tragedijoj —griežtai pasakyti negalime. Buvome pa- 
bandę suskaityti, bet, privarę iki šimtui, kantrybės 
pritrūkom ir metėm. 

Galop negalima praeiti nepaminėjus dar vieno da- 
lyko. Garbačausko tragedijoje yra ir dainų; vienai iš 
jų («Piesn žeglarska») jis pats ir gaidas yr sukompo- 
navęs. Žinoma, kaip viskas tame veikale, taip ir gaida 
yra ne bet kokia. Jos viename akorde paslėpta begalinė 


. 

minties gilybė, apie kurią mūsų kompozitoriai, k. a. 
Naujalis, Čiurlionis, Brazys, Simkus, nė sapnuote 
nesapnavo. 

Jei koks skeptikas mumis nenori tikėti, tegu tiki 
pačiu tos viršgaidos autorium. Štai jo žodžiai: 

W jednym akordzie (w leit-motywic, w monadzie pradžwię- 
kėw) piešni spoczywa potencya tragedyi cztowieczej. I kt6ž ma 
odwagę przetworzyč tę potencyę w wielkąsymionię slowa, džwię- 
cz4cego nutą tragicznie czyniących žywiotėw?! 

Taip stovi aiškiai atspausta 145-me p-je!  Pri- 
dėti kas nors prie tos «autoate:tacijos» būtų tai—anot 
lietuvių patarlės — «tepti sviestą ant lašinių palties»! 

Baigiant šią recenziją, savaime prisiminė įdomus 
Prof. Mikulskio veikalas: «Polska literatura 
psychopatyczna.  Przyczynek do psychologii twėr- 
czosci. Lwėw, 1906, 132 str. in-12. Čia paduota 
trumpa charakteristika ir apžvalga lenkų psichopatiš- 
kosios literatūros  Psichopatiškuosius veikalus auto- 
rius skirsto dviem kategorijom: vieni pridera psicho- 
patams, uždarytiems bepročių namuose, kiti žmonėms 
irgi nesveiko proto, bet tebesinaudojantiems pilietiš- 
ka laisve. Pirmieji žino, kad jų veikalai neis spau- 
don, todel, rašydami daktarui arba mažam vietinių 
savo skaitytojų būreliui, neperdaug rūpinas forma 
ir tvarka, nes pasitiki patys galėsią, kas bus neaišku, 
žodžiais paaiškinti. Psichopatai laisvieji, rengiantieji 
savo veikalus spaudai, rūpestingiau apdirba surink- 
tąją medžiagą, dažnai stengiasi išlaikyti šiokią tokią 
tvarką, nors, žinoma, tas darbas jiems nesiseka. 

Laisvųjų psichopatų veikalus autorius skirsto irgi 
dviem. kategorijom: 1) veikalai, turį pretensijų sure- 
formuoti visokius mokslus, k. š. astronomiją, geologi- 
ją, mediciną, fiziologiją, filosofiją, gramatika etc. ir 
2) dailiosios literatūros veikalai. 

19-28-me p. autorius parodo, jog psichopatai 
gali kartais ir labai poetiškai rašyti, bet nežiū- 
int to, visgi pasilieka tikrais psichopatais, sergan- 
čiais proto pamišimu (paranoia). 

Kaipo specialistas psichiatras, D-ras Mikulskis 
moka daug įdomių dalykų papasakoti apie psicho- 
patus-literatus. Todel karštai rekomenduojame jo 
knygutę ir mūsų skaitytojams, ypač tiems, kurie nori 
tikrai suprasti poetiškus ir publicistiškus J. Gerba- 
čausko Krokuvoj leistus raštus. 


Pr. Merimėe. BALTRAMIEJAUS NAKTIS. Istoriška apy- 
saka Vertė Rck. Išleido J. Naujokas. Brooklyn N. Y. 1909, 202 
psl. in -8. 

«Baltramiejaus naktis» užima apysakoj visai maža 
vietos. Autorius pasinaudojo tuo istorišku faktu vi- 
sai kitam tikslui. Jam, matyt, rūpėjo, pažeminus ku- 
nigiją kaip katalikiškąją, taip ir protestantiškąją, įro- 
dyti, kad abu tuodu tikėjimu yra tokia pat kvailystė, 
gyvuojanti vien fanatizmu arba veidmainyste, ir kad 
per tai tikrai išmintingas žmogus tegalįs būti vien be 
jokio tikėjimo — t. y. bedieviu. Ta mintis aiškiai 
pasirodo pačiam gale apysakos XXVI perskyrime 
(«Ligonbutis»). Autorius, matyt, stengės rašyti savo 
apysaką ala Dumas, bet neturėjo nė dešimtos da- 
lies to pastarojo romanisto talento. Fabuloje šios 
apysakos nėra tikro logiško plano, pasakojimas sun- 
kus, nuobodus; dialogai ilgėsni neg reikia ir nesąmo- 
ningi. Istoriškoji apysakos pusė, kaip pats autorius 
prisipažįsta, remias vien «ant spėjimų». 

„ Netikusiam originalui pilnai atatinka ir neperge- 
ras lietuviškas vertimas. Prancūzų XVI amž. kariuo- 
menėje vertėjas randa «praporščikus»! (190), o pran- 
cūzų juoką išreiškia žąsų gagenimu: Ga-ga-ga (56). 

Trumpai sakant, ši knygelė reikia laikyti litera- 

tišku šlimštu ir doruose knygynuose jai ne vieta. 


„Pleperio“ JUOKŲ MAGAZINAS Nr. 1. Philadelphia 
Pa, 1909, 52 psl. in-24. 


«Magaziną» puošia vaizdelis: ant kiaulės joja kaž- 
kas, tur būt, pats Pleperis. Vaizdeliui atatinka «juo- 
kų» turinys: menkas, vietomis trivialis ir net šlykštus. 

Rašyba senoviška, kalba taipogi. Bene bus tai tik 
amerikietiškos «Saulės» leidinys. Geriausias visoj 
knygelėj juokas — tai beveik visiems ir be to žino- 
mas Bernardino pamokslas plėšikams. 


V. G. Korolenko. MIŠKAS ŪŽIA (Apsakymėlis). Vertė 
ir išleido Martynas Yčas. Antra laida. Tilžė, 1912, 24 psl in-8. 

Liūdnas pasakojimas iš baudžiavos gadynės — 
apie nedorą poną ir jo tragišką mirtį. Rusų litera- 
tūroje yra daug kur kas geresnių apysakų, bet, deja, 
nieks jų neverčia; kažkodel tik šiai pasisekė: ji ne 
tik išversta, bet ir antros laidos susilaukė. Matyt, 
žmonėms patiko. 
„ Koks buvo jos pirmas leidimas, nebeatsimenam. 
Si antroji laida gan graži. Vertimo kalba gryna ir 
taisyklinga. Tik kur-ne-kur pasitaiko provincializmų, 
pav., tau viet. tave, ria viet. aure. Vertėjas rašo 
manę, tavę, su tuo galima sutikti, bet prieš riagi, 
tokiales (v. regi, tokeles) protestuojam. 


PRITRŪKO KANTRYBĖS. (Siužetas paimtas iš 1889—1900 
metų.) Tikras atsitikimas. Parašė Žemaitė Vilnius, «L. U.» 
išl. Nė 28, 1912, 48 psl. in-18. 

Nemandagus klebonas, atvykęs pas ligonį ir ne- 
radęs kryžiaus ant nukabinėtos šventųjų ir caro pa- 
veikslais sienos, subarė ūkininką Rimeiką, kad jis 
«balvonus ant sienos sukabinėjęs laikąs, o Dievo 
mūkos neturįs»... 

Nusiminęs Rimeika pasakoja valsčiuje apie kle- 
bono iškalbėjimą. Staršina, išgirdęs apie tai, praneša 
raštininkui, tas — pasredninkui. Iš čia pasidaro 
didelis dalykas. Klebonas už caro paveikslų įžei- 
dimą, o kamendorius už laikraščių dalinimą atsiduria 
Rusijoj.  Rimeika gi gauna pritirti daug nemalonumų 
kaipo «kunigėdas». 

Zmonių psichologija, jų papročiai nupiešti gyvai, 
vaizdžiai, kaip paprastai Žemaitės. 

„ Vaizdelis pavadintas «tikru atsitikimu». Jei taip 
iš tikrųjų yr buvę tai, žinoma, visoj toje «istorijoj» 

kalčiausis klebonas, kad pasidavęs blogam ūpui ir 
pasirodęs siaurapročiu, be reikalo išbarė nieko ne- 
kaltus žmones ir tuo jiems nemalonumo padarė. Bet 
ar čia ko autorė pati nuo savęs nėra pridėjus, galvos 
nedėtumėm. Nes kryžiaus ant sienos kabinėjimas, 
ko būk reikalavęs klebonas, Lietuvoje nepraktikuo- 
jamas. Mūsų žmonės paprastai laiko kryžius lange 
pastatomus. 


VIENTURTIS. Parašė Vargovaikis. «Liet. Uk» išl. Nė 26. 
59 psl. in-18. 


Tema ta pati, kaip ir Satrijos Raganos apysakoj 
«Lemta» («Dr.» Nė Nė 27 ir 28) — ieškojimas laimės 
Amerikoj. Skirtumas tik tas, kad Satrijos Ragana 
davė tikrą dailės veikalą, o Vargovaikis, nepasiten- 
kinęs teisingu aprašymu vargingo mūsų mažažemių 
gyvenimo, pridėjo dar nuo savęs ir kunigų pajuokimą, 
ir socialistų apologiją — ir tuo sugadino savo vei- 
kalą, paversdamas jį paprastu antiklerikaliu, cicili- 
kišku pamfletu. Nejaugi jau nė vienas «Liet. Uk.» 
leidinys negal apsieiti be prieškuniginių «pipirų»? 


V. K. Račkauskas. PRAŽUVO. Vaizdelis.  Seranton 
Pa. 1912, 15 psl. in-8. 
Papasakota apie tai, kaip kažkoks Kaziukas, 
skalbėjos sūnus, nuėjęs be diržo į gimnaziją ir pa- 
+ dirbęs mokytojų parašus, kad gautų naują blūzą ir 
kelines, buvo už tai iš gimnazijos prašalintas. 
Iš šito fakto, mums matos, tik viena tegalima 
buvo padaryti išvada, jog Kaziukas pasirodė iš vie- 
nos pusės didelis vėpla, nes numetęs savo diržą ne- 
begalėjo jo surasti, o iš antros — gana kvailas, nes 
tikėios— jo paties pasidirbto netikro liudijimo niekas 
neatskirsiąs nuo tikrojo. Taip bent išeina paprastos 
logikos dėsniais. Bet visai kitaip žiūri į tai to vaiz- 
delio autorius Račkauskas. Pasak jo — čia kaltas 
ne Kaziukas, ne jo vėplystė, bet... dėdė kunigas. 
Mat, „jis prižadėti prižadėjęs vaiką šelpti, o 

kai prireikė, tai savo prižado ir neįšpildęs. Užuot 
pinigų jis Kaziuko motynai davęs tik šitokį atsakymą: 


— Iš kur aš tau imsiu pinigų?.. Tu manai, kad aš juos 
dirbu?! Aš ir savo reikalų turiu gana... 

O tie kunigo reikalai, pasak autoriaus, buvę: 

užlaikyti didelę kleboniją, kelis klebonijos kambarius, apsirengti 
ir pavalgyti, o juk ir nuo svečių nepabėgsi. Dargi dvi vasari turėjo 
važiuoti užsienin. kad pataisytų nosį: nedaili užaugo, tarsi ropė. 
Sunku, žinoma, ir jam visiems užtekti... 

Kiek žinome, Račkauskas keletą metų yra iš- 
buvęs Kauno seminarijoj. Labai gaila, kad nepaliko 
kunigu. Tai bent būtumėm turėję šventą žmogų. Jis 
būtų apsiėjęs klebonijoj be tarnų, be rūbų, be valgio, 
būtų bėgęs nuo svečių, būtų visiems giminėms iki 
9 kartai užtekęs, Gaila, be galo gaila!.. Bet nieko 
nepadarysi!.. Račkauskas ne kunigas, tik kunigų 
šmeižikas. Jo nosis gal ir nekreiva, bet užtat viskas 
kita pas jį visai iškraipyta: kreiva jo sąžinė, kreivas 
protas, kreivas talentas, kreivi visi jo rašiniai. Ir to 
kreivumo, deja, joks užsienis, matyti, nebeatities, 
joks Amerikos taisytojas nebeištaisys, joks kritikas 
kreivoj jo prozoj ir poezijoj jokio dailės krislelio 
neras. Antiklerikalė tendencija, neapykanta, party- 
vumas — tai žymiausios R-ko kūrinių ypatybės. Jis 
kad ir vadina save Vairu, bet jo vaizdeliai visai 
neįvairūs, visur ten tik kunigas ir visur kietaširdis, 
egoistas, ištvirkęs ir kvailas. Tai ne rašytojo dai- 
lininko darbas, tai vergo įnirtimas, tai bejėgis sten- 
gimasis nugiežti apmaudą ant nepatinkamo sau luomo. 
Gaila ir liūdna. “ 


S. Paškevičienė. GINTAUTAS-—PASKUTINIS KRIVĖ. 
1413—1415 m. istorijos apysaka. «Vilties» leidinys Nr. 26. Vilnius. 
1912, 125 psl. in-18. 


Gerb. autorės norėta parodyti skaitytojams vie- 
nas iš svarbiausių mūsų praeities atsitikimų — įve- 
dimas krikščionystės Žemaičiuosna. Ji stengės pa- 


siekti tą tikslą savo augščiau minėtoje «istorijos 

apysakoje», sujungdama joje sausą istoriją su poetiš- 
ku išmislu. Tikrai pasakius, tą išmislą randame vien 
apysakos fabuloje, — faktai gi joje minimieji daž- 
niausiai yra tikri, tik gal bent kiek savotiškai sugre- 
tinti. Apysaka pavadinta «Gintautas—paskutinis kri- 
vė», bet kur kas teisingiau butų pavadinus ją «Kun. 
Motiejus, pirmutinis Žemaičių apaštalas», arba dar 
trumpiau «Žemaičių krikštas». Nes Gintautas apy- 
sakoj visai nevaidina svarbios rolės, — jis per 125 
psl. vos tik du tris kartus aikštėn teišeina, ir tai gan 
silpnai nupieštas. Tuo tarpu kun. Motiejus — tai 
centralis apysakos asmuo. Autorė nupiešė jame ku- 
nigo apaštalo idealą. Kun. Motiejus — lietuvių stab- 
meldžių sūnus, išauklėtas Pragoje ir tapęs katalikų 
kunigu, pasirodo tikrai nepaprastas vyras, žmogus 
plačių krikščioniškų pažiūrų. Jis bijodamas, kad 
gesinimas šventos ugnies nesukeltų lietuvių stab- 
meldžių aštraus pasipriešinimo, pataria Jogėlai ug- 
nies negesinti, tik uždaryti šventyklas, kad ugnis pati 
jose užgestų. Jis rodo savo meilę stabmeldžių ku- 
nigams, nesidrovi net vilkėti jų rūbais, ir jis vien 
meile priverčia savo stabmeldę motyną priimti kri- 
kštą, jis karštai myli ir savo brolį Joną, tapusį pra- 
voslavu vienuoliu — ir neapsakomai nudžiunga, iš- 
girdęs apie Vytauto projektą, — sujungti Rytų ir 
Vakarų Bažnyčias. Sakyti, kad tai vien autorės fan- 
„tazija, mums matos, būtų netiesa. Nes jei pas Vy- 
tautą, žmogų civilį, galėjo atsirasti bažnyčių sujungi- 
mo idėja, tai juo labiau ji galėjo rasti pritarėjų ir 
kunigijos tarpe. 

Apskritai sakant, visoje apysakoje dvelkia skaisti 
religinės tolerancijos dvasia. Autorė, matyti, nemėg- 
sta nei religinių, nei politiškų, nei tautiškų ginčų. Ji 
teisingai mano, kad religijos pamatan ir tautų santy- 
kiuosna turi būti padėta Dievo ir žmonių meilė. Todel 
jos apysakoje ir tautiniai santykai yra idealizuoti. Au- 
torė stengėsi padaryti simpatingus visus veikiančius 
asmenis — tiek lietuvius, tiek ir lenkus ir rusus. Bet 

užvis labiau žymi autorėje savo krašto ir savo žmo- 
nių meilė. 

Tasai bruožas, lyg kokia skaisti gija, eina per 
visą apysaką ir pakelia jos vertę, veršdamas skaity- 
toją užmiršti ne vieną paties pasakojimo silpnybę. 
Deja, tų silpnybių esama ten užtektinai. Pirmiausia, 
gan silpna apysakos fabula. Autorė laikosi vadina- 
mos rožančinės metodos: neria faktus, lyg rožan- 
čiaus poterėlius, vieną paskui kitą; faktai yr 
vien sugretinti, bet organiškai viens su kitu nesujungti. 

Veikiančių asmenų charakteristikos irgi silpnos, 
psichologijos gelmių autorė niekur nesiekia. Vieto- 
mis ( k. š. 115—120 p-se) įpinti ilgi istoriški pasa- 
kojimai tiesiog vargina skaitytoją. 

Bet nežiūrint tų visų silpnybių, P-nės apysaka 
yra verta skaityti. Nes tokios apysakos, kaip «Gin- 
tautas», popularizuoja žinias apie mūsų praeitį, moko 
ją gerbti ir parodo, kad mūsų tauta yra tikrai istoriš- 
ka, o ne kokia girinė, kaip kad lenkų istorikai a la 
Obst mėgsta skelbti. 

Išorinis knygelės pavidalas įmanomas. Tik 12-me 
psl. padaryta stambi spaudos klaida: viet. Areo- 
pago atspausdinta Aeropagą. 


G. Hauptmannas. GELEŽINKELIO SARGAS TYLIUS. 
Vertė Bėgis. Chicago 1913, 51 psl. in-8. 


Amžina «istorija» nelaimingo šeimyniško gyveni- 
mo mirus mylimajai žmonai ir vedus kitą, kuri el- 
giasi su pirmosios žmonos našlaičiu kūdikiu tikrai 
«pamotiškai». Viskas atpasakota dailiai ir įdomiai 
Vertimo kalba irgi nebloga, be reikalo tik mašinistas 
pavadintas mašinorium. Knygynams ir šiaip jau 
pasiskaityti tinka. . 

Charles Dickens. OLIVERIS TWISTAS. Vertė Jonas 
Kmitas. Wilkes-Barre, Pa. „Draugo“ sp. 1913, 520 psl. in-8. 

Amerika — tai mūsų storųjų knygų tėvynė. «Oli- 
veris Twistas» yra viena iš storiausių, bet draug ir 
geriausių. Supažindinti lietuvius su Dickens'o kūryba 

senai jau buvo metas. Padarė tai «Draugas» — ir 
ačiū jam už tai. 

«Oliverį Twistą» vertėtų perskaityti kiekvienam 
inteligentui. Mat, yra tai anglų «Na dnie», pilnas 
nepridengto realizmo ir visokių socialių baisenybių, 
tik aptrauktas angliškuoju «humoru». Tų baisenybių, 
ten gal net ir perdaug. Išmetus jų dalį veikalas nė 
kiek nebūt nustojęs savo vertės. 

inoma, tokioj ilgoj apysakoj įvairių tipų yra 
labai daug. Išskaityti jų visų trumpoj recenzijoj ne- 
galime. Paminėtinas tik žydas Faginas. Mes nežinom, 
ar Dikensas buvo antisemitas ar ne. Bet esame tik- 
ri, jog vargiai bau rasis viso pasaulio literatūroj, kur 
žydas išnaudotojas, žydas jaunuomenės tvirkintojas, 
žydas išgama būt baisiau nupieštas, kaip Dikenso. 
Jo Fagine tiesiog nėra nė vienos geros ypatybės, nei 
vieno doroviško jausmo, nei vienos geros pusės. Tai 
tiesiog žmogus-velnias. Jei kas iš lietuvių rašytojų 
taip būt žydą nupiešęs, o, kiek tai būtų triukšmo 
mūsų «pirmeiviškojo spaudoj, kiek tai neteisingų 
priekaištų autoriui! Net ir katalikiškoji «Viltis» būt 
mūsų rašytojui to nedovanojus, bet padarius jį baisiu 
judofobu, nusidedančiu ne tik žydams, bet ir krikš- 
čionystei ir t. tt To dėka, mūsų rašytojai nors turi 
akis, bet bijosi matyti, kokių esama žydų... Dikensas 
tokių skrupulų neturėjo... 

Lietuviškas «Oliverio Twisto» vertimas neblo- 
gas, atskyrus keletą mažiau vykusių išsireiškimų, pav., 
«giliukingas», «oisteriai» ir k. 

Be to, 97-me ir 233-me pusl. radom tekstą bent 
kiek sudarkytą per spaustuvės nepriežiūrą. 

Bet nežiūrint tų netobūlumų, šis veikalas skaity- 
tinas ir laikytinas mūsų knygynuose. 


B. Buraczewska. LIETUVOS GIRIOSE. XIII šimtmečio 
istorijos apysaka. Vertė A. Musteikis. Vilnius, 1913. 

Kad ir pavadintas veikalėlis «istorijos apysaka», 
tačiau istoriškojo elemento jame visai nedaug: kele- 
tas mūšių su totoriais ir kryžiuočiais, Mindaugio 

krikštas ir vainikavimas, — keletas gana abejotinų 
archeologijos žinelių apie senovės lietuvių stabmel- 
diškas apeigas—tai ir viskas. Nei charakteringų tipų, 
nei gilesnės psichologijos, nei dailių gamtos aprašy- 
mų—čia nerasi. Visas pasakojimas tęsiasi gana nuo- 
bodžiai, nes autorės talentas yr menkokas. Skaityti 
ši knygelė tetiktų nebent žemesnių klasių mokiniams. 


SIMUKAS IR MAGDUTĖ. Tikras atsitikimas. Chicago „Lie- 
tuvos“ sp. 1913, 28 psl. in-16. +2 

Dailės atžvilgiu apysakėlė menkoka. Turinys — 
kaip bernas Simukas pamylėjo vienturtę Magdutę. 
Tikslas —parodyti tokios meilės leistinumą, dorų pasi- 
linksminimų reikalingumą ir apšvietimo vertę. Ne- 
blogai nupieštas kitas Magdutės konkurentas, pava- 
dintas Povilu Suskiu-Suskevičium. Yra tai grįžęs 
iš kariuomenės lietuvis, svajojąs apie tai, kaip jis, 
tapęs policistu, būsiąs laimingas, kaip apsieisiąs su 
miestiečiais ir t. t. Pats leidinys yra menkas. 6-me 
puslapy 4, 5 ir 6 eilutės sudarkytos, o 14 psl. teksto 
sudarkymas dar didesnis. «Lietuvos» spaustuvė, 
matyt, pergreit, tikrai amerikoniškai, savo darbą 
atlieka. 


. LIETUVOS VAIZDELIAI: Parašė Mikas Gudaitis. 
Kaunas, 1918, 32 psl. in-12. 

Tų vaizdelių čia viso labo tik trys: Dzūkai, 
Jūra ir Perlojus. Pirmame aprašo autorius, 
ką savo akimis yr matęs, antrame, ką iš žmonių gir- 
dėjęs, trečiame, —ką pats įsivaizdavęs bei išsvajojęs. 
Visa tai rišasi ne su visa Lietuvą, tik su vienu 
jos kampeliu — Dzūkų kraštu. Nederli ten žemė, 
žmonės varguoliai, bet gamtą pilna akį veriančių 
gražumų. Jaunas rašytojas, matyt, giliai tai yr atjau- 
tęs, nes pirmutinis jo vaizdelis («Dzūkai») yra ne tik 
teisingas, bet vietomis net ir tikrai poetiškas. — 
Antram vaizdeliu («Jūra»), pavadintam «apysaka», 
gal labiau pritiktų pasakos vardas, nes ji savo turi- 
niu ir forma labai primena mūsų žinomojo dzūko 
rašytojo V. Krėvės poetiškai surašytus «Dainavos 

padavimus». Užmirštą senovės kunigaikštį Perlojų 
autorius, deja, teparodė vien... sapne. 

Ziūrint daugumo, pirmame savo vaizdelių rinki- 
nėlyje Gudaitis yr davęs nedaug. Bet turime vilties, 
kad ilgainiui susilauksime iš jo naujų dailių pasa- 
kojimų.  Sioji pirmutinė jo knygutė parodo, kad ja- 
me esama talento. Autorius moka vaizdžiai pasa- 
koti ir dailiai gamta piešti. Jo kalba gyva, turtinga 
ir taisyklinga. Jei kas galima prikišti, tai tik «Kry- 
vių - kryvaičio maldai», kuri sueiliuota nevykusiai. 
Rašyboj pastebėjom klaidų, pav. šalyn, padariai 
viet. šalin, padarei. Pasakymo «žmonėms labai 
gailėjo jų valdytojųv Didžioje Lietuvoje mums ne- 
teko girdėti... 


K. Jasiukaitis< APYSAKOS. Pirmoji knygutė. Voro- 
nežas, 1918, 35 psl. in-8 

«Lietuvos Reikalų Komisariato Kultūros ir Svie- 
timo Skyrius» Rusijoj yr išleidęs ištisą eilę brošiūrė- 
lių bolševikų idėjoms ir darbams skelbti. Yra ten ir 
beletristikos, ir publicistikos, ir pamfletistikos, ir kit- 
ko po truputį. Visų jų neteko matyti, pažymėsime | 
čia vien tik tas, kurios mums iš užimtos bolševikų 
srities atsiųstos. Pradėsim nuo beletristikos. Pas 
bolševikus ji, žinoma, negal būt kitokia, kaip tik 
bolševistiška. Jos tikslas — piešti vien proletarų var- 
gai ir kurstyti į kovą su savo skriaudėjais. Sio įsitikini- 
„mo laikosi ir K. Jasiukaitis, žinomas naujagadynietis 
o dabar virtęs bolševikų beletristu. Pirmasai jo, 
beletristiškų raštų rinkinėlis pavadintas «Apysakos». 
Po teisybei tos jo «Apysakos» tai trumpučiai vaiz- 
deliai, kuriuose daug yra kraujo, žudynių ir kitokių 
baisenybių, bet maža beletristiško elemento, maža 
originuiumo, o dar mažiau talento. Stai kai kurių tų 
apysakų turinys. «Beprotėje» pasakojama, kaip žydei 
Sorei, netekusiai «<pogrome» vyro ir dukters, pamišo 
protas ir kaip ji pati beširdžių policistų sušaudyta. 
«Kareivio pasakojime» aprašoma, kaip kareivis Sa- 
kalauskas, išvestas aficieriaus draug su kitais malšinti 

minios, nušovė savo pažįstamą Praną ir kaip tuo 
atsitikimu sujudintas atsisakė toliau žudyti žmones 
ir už tai buvo karo teismo teisiamas. Vaizdelyje 
«Pas kryžių» nedoros ponas parduoda Onutės myli- 
mąjį bernelį, o ją pačią, nekaltybę atėmęs, išleidžia 
už savo berno, paskutinio girtuoklio ir tt, ir tt. 

"Atrodytų, lyg autorius būtų jautriaširdis žmogus, 
absolūčiai smerkias visokią žmogžudystę, skriaudą. 
Bet taip nėra. Zmonėmis jis telaiko tik proletarus bei 
savo vienaminčius, o priešininkų ir jų kraujo jis 
nė kiek nesigaili, anaiptol, nori, kad visi jie būtų 
išžudyti. Tai matyt iš vaizdelio «Motyna», kuris ne 
tik pirmon vieton įdėtas, bet dar ir pabrauktas. Va- 
dinas, upėms kraujo, bolševikų pralieto Rusijoj, ir vi- 
siems jų žveriškumams pateisinti jis griebias tų pat 
argumenių, kaip ir jo išsvajotoji «šventa senutė». O 
gal mes klystame?!! Gal jautriaširdis Jasiukaitis, pa- 
matęs savo akimis, kaip bolševikai žvėriškai yr nu- 
žudę tūkstančius žmonių, pasibjaurės jų budeliško 
darbo ir ras gana drąsos tarti ir jiems tiesos žodį: 
Gana kraujo, gėda būti budeliais! Jei tos atmainos 
susilauktumėm, mes pirmi tuo pasidžiaugtumėm. Bet 
kol kas, remdamiesi vien jo «Apysakomis», deja, 
nesitikime to susilaukti. 


A. Kollontai. DARBININKĖ MOTINA. Voronežas, 1918, 
18 psl. siaurojo in-8. 

Trumpai, gyvai ir gan teisingai nupiešta keturių 
Anelių būvis: fabriko direktoriaus žmonos, skal- 
bėjos, tarnaitės ir dažytojos, 0 drauge parodyta, 
kokiose sąlygose gimdo vaiką Anelė aristokratė 
ir trys kitos Anelės — darbininkės. Skundas visai 
teisingas — todel ir kai kurioms autorės nurody- 
toms priemonėms motynų darbininkių būviui page- 
rinti, k. š., motynystės apsaugai, motynos apdraudi- 
mui negalima nepritarti. Autorė, statydama savo rei- 
kalavimus, rėmės Rusijoj dar prieš karą veikusiais 
įstatais, taigi ir jos reikalaujamos pašalpų normos 
šiandien visai neatatinka gyvenimo reikalavimams. 

Šiaipjau veikalėlis tinka užsnūdusiai visuomenės 
sąžinei žadinti ir tuo atžvilgiu pasiskaityti naudingas, 


ypač lėtos vyrams bei valstybės gyvenimo tvar-, 


kytojams. 

J. Buivydis. SAULEI ŠVIEČIANT. Kaunas, 1919, 12 
psl. in-16. 

Trumpas dailus vaizdelis iš mūsų kariuomenės 
gyvenimo. Jos būrelis puola užėmusius lietuvių kai- 
mą bolševikus ir pasekmingai išmuša. Kaimo žmo- 
nės su neapsakomu džiaugsmu sutinka pergalėtojus 
ir, kuo gali, apdovanoja. Vaizdelis labai tinka. pa- 
siskaityti kareiviams ir nekareiviams. 


A. Apolovas. ŠVIESOS KOVA SU TAMSA. Vertė 
iš rusų kalbos Pr. Skardžius, «Kibirkštėlės» Nė 1. 8 psl. in-8 


Persų dievaičiai, Ormuzdas ir Arimanas, nužen- 
gia žemėn: pirmas prastu elgeta ir moko altruizmo, 
antras karaliu — ir skelbia egoizmą. Žmonės Or- 
muzdo neklausė ir net jį nužudė, o Arimano įsaky- 
mus mielai pildė. Bet jų gyvenimas žemėj virto 
grynu pragaru. Tuomet antru atveju nužengęs žemėn 
Ormuzdas išaiškino žmonėms jų paklydimą — ir jie 
pasiryžo Ormuzdo klausyti. Tendencija tolstoiška, 
egoizmo kenksmingumas įrodytas gražiai. Bet ar to 
užtenka, kad žmonės taptų geresniais ir pasišvęstų ki- 
tiems, abejotina.  Kaipo pasiskaitymo knygelė tinka 
liaudžiai ir jaunimui. Mes visai nesuprantam, kam 
xaldžia ją nūn yr konfiskavus. 


L. Tolstojus. KUO ŽMONĖS GYVENA. Iš rusų kalbos 
vertė Pr. Skardžius. «Kibirkštėlės» Nė 3. Tilžėje, 23 psl. in-8 

Graži pasaka apie angelą, Dievo pasiųstą atimti 
iš tik ką dvynius pagimdžiusios motynos šielą, kurs 
to iš pasigailėjimo nepadaręs, gavo žemėj vargti žmo- 
gum paverstas ir asmeniškai įsitikinti, kad visgi 
žmonėse esama ir gailestingumo ir net meilės. Pa- 
sakos tikslas — žadinti žmonių širdyse gerus jausmus. 
Tą tikslą jį pilnai pasiekia, nes yra parašyta tikrai 
dailiai ir gyvai. 

Vienas tik joj anachronizmas, kad Simonas kurpius 
sutinka siūti piniguočiui batus už 10 rub. Iš to ga- 
lima spėti, kad ši pasaka ne šiais laikais rašyta. 


Jonas Biliūnas. RAŠTAI. Paveikslai, apysakos ir eilės. 
Išleido Biliūnienė. Tilžėje, 1913, 143 psl. in-8. 


J. Biliūnas (1879 — 1907) trumpai gyvenęs, ma- 

ža ir raštų tepaliko. Menki jie dailės aižvilgiu, liūd- 
„ni savo turiniu kaip liūdnas buvo ir paties autoriaus 
gyvenimas. Jaunas gimnazistėlis, neprotingų giminių 
spiriamas stoti seminarijon, virsta antiklerikalu, socia- 
listu, darvinistu, bet džiovos patalan paguldytas rašo 
savo žmonos motynai: «<Mamyt, ilgą laiką patale gulėda- 
mas daug skaitau ir galvoju. Ir įsitikinau, kad švenčiau- 
sias daiktas žmogui yra Tikėjimas. Taigi žadu šiais me- 
tais atbūti iš viso gyvenimo išpažintį». Reikia tikė- 

tis, kad jis tą pasižadėjimą yr išpildęs. 

Kol buvo sveikas, mėgo kovą, triukšmą, agitaciją 
partijos reikalams, labiau subrendęs ir susirgęs, metė 
politiką ir, atsidavęs literatūrai, ėmė rašinėti. Ar 
turėjo talentą? Iš pirmųjų raštų — nežymu. Jų tu- 
tinys menkutis, gimnazistiškas, ir forma nekokia, nors 
nuo pat pradžios matyt aiškus autoriaus palinkimas 
į dramatizmą. Štai darbininkas Laurynas Dūda, 
fabrike sužeistas, negauna atlyginimo, netenka vaiko 
ir žmonos. Galop iš fabriko išvarytas pasikaria («Be 
darbo»). Stai paklydęs keleivis Šveicarijos kalnuose 
sniege sušąla («Pūga kalnuose»). Va alkani studen- 
tai eina pas grapą pasitikėdami žmoniškai pavalgysią 
(«Pakeleivingi»); va ūkininkas užmuša vagį ir dėliai to 
graužias («Vagis»). Senis Simanas pasakoja, kaip 
dieną žvaigždę matęs ir kaip seniau ponai žmonėms 
kailį lupdavę («Žvaigždė»). «Pirmutiniame streike» 
autorius parodo savo vaikišką naivumą ir entuziazmą 
del 1-ios gegužės šventės, nes visas jo pasakojimas 
yra gryna mokinuko svajonė. «Lazdoj» vėl grįžtama 
baudžiavos gadynėn, kada žmones lazdomis mušė 
ESS dr t. L 

Šiek tiek geriau vykę «Svečiai», «Liūdna pasa- 
ka», «Kūdikystės sapnai». Čia, matyt, daugiau gy- 
vumo, gyvenimo pažinimo. Atskyrus  «Kūdikystės 
sapnus», — nėra nė vieno šviesesnio vaizdelio. Vien 
nuliūdimas, vargas, skriaudos, mirtis, kaip kokia juo- 
da gija pinas per visus Billūno vaizdelius. 

Skaitytojas nemizantropas nepasidžiaugs šią kny- 
gą nusipirkęs. 

Rašė Biliūnas ir eilių, tik jų visai nedaug: 4 so- | 
netai ir trys šiaipjau dainelės. Geriausia «Kareivio 
atsisveikinimas», užbaigtas šia gražia malda: 

Tik vieno daikto, Dieve, aš prašyčiau, 
O, išklausyk mane! Juk Tu galingas. 
Juk Tu palaimintų darbų šaltinis: 
Nors niekad jau savųjų nebmatyčiau, 


Bet lai ateina laikas stebuklingas, — 
Tegul pranyksta karas... paskutinis! 


Kaip E. Steponaičio, taip ir Biliūno raštai maža 
gera teteikia mūsų literatūrai. 


1. Išeivis. SVIETO PARĖJŪNAS. Trankymasis po Vokie- 
tiją, Daniją, Luxenburgą. Iš seno darbininko atsiminimų. Glasgow. 1916, 
150 psl. in-12. ; 

2. V. G. SUGRIAUTAS LIZDAS. Apysaka iš dabartinės 
karės: Glasgow, 1917, 34 psl. in-12. . 

3. Jonas Kmita. VAIZDELIAI. So. Boston Mass, 1917, 
62 p. in-8. 

4. ISTORIJOS APYSAKOS. Lietuvos giriose. Vytauto 
sūnūs. Kaunas, 1920, 162 psl. in-8. 

5. SENOVĖS ISTORIJOS APSAKYMĖLIAI. I Dalis. Rytai, 
Graikija. Iš rusų kalbos vertė J. Jablonskaitė. Kaunas, 1920, 
198 psl. in-8. 

6. IŠPAŽINTIES PASLAPTIS. Iš J. Špilmano vertė B- 
Kasaitis. Kaunas, 1920, 256 psl. in- 16. 


1. Laimės ieškotojų po svetimus kraštus ne- 
trūksta. Vienas tokių gyvai ir įdomiai čia pasakoja, 
ko jis yr patyręs savo kelionėje į laimės šalį. Mat, 
išsirengęs Amerikon, jis, užuot ten patekus, buvo 
priverstas bastytis po įvairius Vokietijos kraštus, 
nusibaladoti  Luxenburgan, o iš ten pateko net Da- 
nijon. Visiems mūsų kandidatams į «svieto parėjūnus» 

labai praverstų šią knygelę paskaičius. Iš jos išmoktų 
didesnio atsargumo, vengimo svaiginančių gėralų, 
žmoniškesnio ir protingesnio vestuvių kėlimo ir kitko. 

Rašyta ši knygelė žmogaus darbininkų gyvenimą 
gerai pažįstančio ir jiems gera trokštančio. Taigi ir 
pageidautina, kad ji tarp darbininkų kuo plačiausiai 
pasklistų, nes yra įdomesnė už ne vieną pasaką. 

2. Apie pastarąjį karą maža terašyta. «Sugriau- 
tam lizde» parodytas vienas to karo epizodas. Ištinka 


"Lietuvos žemėj mūšis tarp vokiečių ir rusų. Užsidega 


kaimas. Motyna su vaikais turi trankytis kaipo pa- 
bėgėlė, vyras patenka vokiečių nelaisvėn — ir iš 
ten paleistas su dideliu vargu vos besuranda savo 
šeimyną. Pasakojimas jausmingas, gražus, darąs įs- 
pūdžio. Kalba irgi nebloga. Labai tinka kaimo 
bibliotekoms. 

3. Jonas Kmita gabus, švelnus humoristas, gerai 


„pažįstąs žmonių gyvenimą, ypač amerikiečių lietuvių, 


šiuose savo vaizdeliuose duoda keletą dailiai nu- 
pieštų tipų, daugiausia iš Amerikos pirmeivių literatų 
tarpo. Vienur jis pajuokia bjaurių liet. šlamštų lei- 
dėjus («Įdomi vieno laikraščio pradžia»), kitur pašie- 
pia tūlų «srovių vadovus», kurie pritrūkę temų savo 
prakalboms ir straipsniams, paprastai atsigauna ant 
kunigų («Literatas»); trečiur puikiai charakterizuoja 
socialistų kalbėtojus, mėgstančius mautis mokslininkų 
kaukę, bet iš tikrųjų temokančius vien traukti seną 
nuvalkiotą giesmelę: popiežiai, kunigai, inkvizicija 
(«Gyvenimo pasaka»); dar kitur parodo tipą nelai- 
mingų aukų, kurias gimdo nedori laikraščiai bei ne- 
sąžiningi agitatoriai («Raudonas kaklaryšis»). Kmitos 
talentas leidžia tikėtis ateity iš jo dar daugiau naujų 
vaizdelių ir net tikrų platesnių apysakų. 

„4. Pirma tų «lstorijos Apysakų» dalis, «Lietuvos 
Giriose», buvo pasirodžiusi 1913 metais. Istoriškojo 
elemento jose visai nedaug, keletas mūšių su totoriais 
ir kryžiuočiais, Mindaugo krikštas ir vainikavimas. 
keletas abejotinų archeo'ogiškų žinelių apie senovės 
lietuvių stabmeldiškas apeigas — tai ir viskas. Nei 

charakteringų tipų, nei gilesnės psichologijos, nei dailių 
gamtos aprašymų čia nerasi. Visas pasakojimas tę- 
sias gana nuobodžiai, nes autorės talentas nekoks, 0 
ir vertimas nėra kaip reikia. 

Antra dalis apie «Vytauto sūnus» — kryžiuočių 
nužudytuosius — dar menkesnė. Santykiai tarp pa- 
goniškos ir krikščioniškos tikybos netikusiai nušviesti, 
Nepasidžiaugs skaitytojas tą knygą nusipirkęs. 

5. «Apsakymėliųs 1-oj daly pateikta žinių iš 
Rytų ir Graikijos senovės. Nežinomam tų «<Apsaky- 
mėlių» autoriui rusui rūpėjo supažindinti gimnazijų 
mokiniai su kultūriniu anų kraštų gyvenimu. Pada- 
ryta tai gana įmanomai, tik neišlaikyta proporcija. 
Nes «Rytams» teteko vos du skyriu (1 ir 3), visa gi 
likusioji knygos dalis paskirta graikams. Pradėjęs | 
Homero laikais, autorius baigia savo pasakojimą 
graikų gyvenimu Aleksandrijoj Ill-me amžiuje prieš 
Kristaus G. Zinoma, paliesti čia patys svarbiausieji da- 
lykai, pav., kaip graikai gyveno Homero ir Periklo 
Įaikais, kaip atrodė jų namai, koks buvo jų socialis 
ir politiškas veikimas, kas buvo ir ko mokė žymiausi jų 
minties galiūnai: Sokratas, Platonas, Aristotelis ir t.t. 

Visa tai išdėta ne sausai, bet gyvais vaizdais, 
feljetonų būdu, kad sužadintų jaunų skaitytojų dėmesį 
ir neįvarytų jiems nuobodumo. Kai kurie dalykai, 
kaip šit, Sokrato (128) ir Platono (165) graikų demo- 
kratijos kritika ne pro šalį būtų paskaičius ir mūsų 
«lėtos vyrams», valdžios atstovams. Iš ten jie pa- 
matytų, jog pasauly nėra nieko nauja, jog gyvenimą, 
kurį mes nūn gyvenam, yra jau gyvenę graikai prieš 
2000 su viršum metų. 

Viena, kas «Apsakymėlių» autoriui prikišti galima, 
tai jo Graikų išminčių Platono ir Aristotelio charak- 
- teristikos. Jos yra nepilnos ir per tai gali ne vieną 
skaitytoją suklaidinti. Nes, pav., Platone pabrėžtas | 
vien jo mėgimas gvaldyti matematikos ir sociologijos 
bei politikos klausimus, Aristotelyje gi jo gamtos ir 
politiškų perversmų tyrinėjimai. Jei kas tenkinsis pa- 
duotomis čia žiniomis, tai Pigiai gali prieiti klaidingą 

išvadą, Platoną buvus socializmo tėvą, Aristotelį gi 
Darvino pranokėją. Tuo tarpu ir Platonas ir Aris- 
totelis yra tapę žmonijos vadovais ne savo matema- 
tiškais ar fiziškais tyrimais, bet savo metafiziškomis 
filosofijos sistemomis. Jų visa svarba ta, kad juodu 
yra filosofu par excellence, ypač Aristotelis, 
pirmutinis nustatęs moksliškus neišgriaunamus Dievo 
buvimo įrodymus!j. Platonas irgi yr judinęs tą klau- 
simą ne viename savo dialoge?) «Apsakymėliuose» 
šie Platono ir Aristotelio filosofijos srity nuopelnai 
visai nutylėti. Tuo būdu liko neiškelta aikštėn pati 
gražioji tų garbių vyrų pusė, liko neparodyta juos 
buvus ne vien mokslininkus, bet ir tikrus išminčius, 
Amžinos Tiesos ieškotojus. Leidžiant naują «Aps.» 
laidą būtinai reikėtų pažymėti čia trūkumai užpildyti. 

Praverstų ir kalba kai kur ištaisyti. Tokie žo- 
džiai, kaip žygiuotė, mokytė yra nebepakenčiami. 
Įrodė tai K. Būga. «Buvo surūpintas» irgi nelietu- 
viškas posakis  «Fizičeskij trud» išversta «fizikos 
darbas»; tokio «mechanikos» vertimo lietuvių kalba 
tiesiog nepakenčia. Ką reiškia «teko prigrįžti savo 
dvasios tėvynė»—vargiai kas beatspės. Ne vienas 
skaitytojas nustebs perskaitęs «Apsakymėliuose» apie 
«Krito jureivių garlaivius». Mano laikais nieks gim- 
nazijoje apie tuos «garlaivius» nėra minėjęs. 

Rašyboj irgi netrūksta keistumų, pav.: Eubėja 
perkrikštyta į Aubėja, bet Europa, rašoma ne Au- 
ropa, bet Eiropa. Delko? — paslaptis. 

Pagal muzėjus, muzėjaus reiktų rašyti Li- 
kėjus, Likėjaus, nes graikų kalboj abu tuodu 
žodžiu turi tą pačią galūnę —eion; tuo tarpu «Ap-se» 
rašoma Likėjas, Likėjo. 

Kitas nenuoseklumas—tai greta kolonos rašymas: 
karidorius, abolas, viet. koridorius, obolas. 


1) Sk. D-ro H. Straubinger'o Texte zum Gottesbeweis. 
Freiburg i Br. Herder, 1916, 16—27 p. 


2) Sk. op. c. 12—16 p. 


120 1 Smulkesnioji beletristika | 


Daug yra ir spaudos neištaisytų klaidų, pav., He- 
festas keletą sykių pavadintas Mefestu (66—67), 
satiras Marsijas — Marijų (123) ir k. 


Šio leidinio kalbos sakosi žiūrėjęs Dabušių Sta- 


sys. Bet iš to, kas augščiau nurodyta, matom, tą jo 
žiūrėjimą buvus nekokį. Ir tai nenuostabu. Mat, bū- 
damas tikras, kad be joir Ryg. Jono niekas pas mus 
„kalbos nemokąs, visi, net ir Tumo neišskiriant, ją 
tik gadiną, vargšas neranda ramumo svetimų raštų 
klaidas begaudydamas ir per tai nesuskumba savo 
žiūrai pavestuose leidiniuose klaidų ištaisyti. Mūsų 
išmanymu, gerb. kalbos «žiūrėtojui» labiau praverstų 
imtis jos iš pamatų mokytis, negu kitų raštus savo- 
tiškai taisyti. Nes jei kalbos mokėjimas eina ne iš 
kokio subjektyvaus įkvėpimo, bet yra ilgo mokymos 
rezultatas, tai ir gerb. Dab. St-ys jos Voronežo gim- 
nazijoj tesimokinęs, vėliau jokio augštesnio mokslo 
neišėjęs, sulyginamosios kalbotyros nestudijavęs ir vi- 
sai jaunas tebūdamas, specialistu kalbininku kol kas 
būti negali, taigi ir pirštis į kalbos taisytojus kitiems 
neprivalėtų!). Jei jis į tai neatsižvelgdamas visgi turi 
drasos «Ateity» ir kitur garsintis kažkokiu mūsų kal- 
bos virštaisytoju bei «žiūrėtoju», tai čia yra pigi, 
drovos neturinti, autoreklama, monstrualiai išaugęs sa- 
vim pasitikėjimas, liguista autohipnozė, kurios tikre- 
nybė visai nepateisina. Normalus, nesergąs didybės 
manija, jaunuolis tokia autoreklama tegalėtų vien 
bjaurėtis. 
Nemalonu mums tai rašyti, bet kitiems tylint, 
laikome savo pareiga viešai tai aikštėn iškelti. Ar 
įstengs šios pastabos gerb. Dab. St. iš išdidusio kal- 
bos dėsniadavio paprastu kalbos tyrėju padaryti, mes 


!) Čia būtų ne pro šalį Dab. St-iui įsidėjus omėnin ši Margalio 
mūsų kalbininkams sueiliuota pastaba: 


Kel' triukšmą mūs' filologų 
Rūšelės ir rūšytės... 

Bet ar ne metas būt patiems 
Taisytojams taisytis?!... 

nežinom. Mat, gyvenam bolševizmo. gadynėj, kur visi 
nori būti dėsniadaviai, o nieks nenori jokių dėsnių 
pildyti. Proletariato diktatūra skverbias šiandieną net 
ir dvasios sritin. Kitiems ją reiškiant socialiame ir 


r. politiškame gyvenime, Dab. St. prie to pat eina kal- 


bos srityje.  Tumiškai kalbant, jis savo darbais pa- 


reiškia norįs tapti «kalbos karaliu». Raštas jo «nežiū- 


rėtas», išėjęs be jo karališko «byt po semu», laiko- 
mas kalbos atžvilgiu neištikimas. Keista tai, bet dar 
keisčiau, kad randas žmonių, kurie tą karališką Dab. 
St. pretensiją pripažįsta, duoda jam savo raštus bei 
vertimus «dabušinti» ir dėti pirmam puslapy majesto- 
tišką formulą: «Kalbos žiūrėjo Dabušių Stasys». 


P-lė J. Jablonskaitė, «Ap-lių» vertėja, tai irgi 
yra padariusi, leisdama Dab. St. «žiūrėti» savo ver- 
timo. Del žiūrėjimo jis žiūrėjo, bet, kaip tik ką ma- 
tėm, tas jo žiūrėjimas vertimui neišėjo į sveikatą, 
Be žiūrėtojo, rasit, pati vertėja būtų rūpestingiau pri- 
žiūrėjus savo leidinį, o ir jo kalba, rasit, būtų buvus 
natūralesnė, gyvesnė, ne toki «dabušinė», kaip dabar. 


6. Špilmano «Išpažinties paslaptis» yra išvers- 
ta beveik į visas Europos kalbas. Dabar išėjo ir lie- 
tuviškai. Parašyta be galo gyvai, įdomiai ir draug 
natūraliai. Išvestieji asmens nupiešti "trumpai, bet plas- 
tiškai. Fabula sumaninga ir žavinti.  Zakrastijonas 
nužudo labdarę ponią, paglemžia jos pinigus, ir, at- 
likęs išpažintį pas savo kleboną, pabėga į Ameriką. 
Kunigas įtariamas žmogžudyste, vagyste ir pasmer- 
kiamas amžinon katorgon... Po kiek metų, pajutęs są- 
žinės graužimą, grįžta zakrastijonas Prancūzijon ir išpa- 
žįsta savo kaltę. Kunigo nekaltybė išeina aikštėn, ir 
išpažinties paslapties kankinys atgauna savo teises. 

radėjęs skaityti negali atsitraukti. Savo talentu auto- 
rius primena Dostojevskio «Prestuplenije ir nakaza- 
nije». Kasaičio vertimas labai geras, vietų, kur skai- 
tytojas jaustų, kad tai vertimas, beveik nėra. Kalba, 
kad ir nepapuošta moderniais neologizmais, yra dai- 
li ir gana lengva. Veikalas tinka visoms katalikiškoms 

bibliotekoms. (Geresnės verstos apysakos mes kol 
kas dar neturim. Ji yra tikra mūsų beletristikos pažiba. 


Vaidilutė. GYVENIMO AKORDAI. Škicai. Kaunas, 
1921, 164 psl. in-12. 

«Tų akordų» arba, kaip autorė juos lenkiškai 
vadina, «škicų» yra čia viso labo penki. Pirmajame 
(«Kaip rudens lapas») papasakota, kaip sveika dora 
mergaitė Rožė, ištekėjus už girtuoklio batsiuvio «vai- 
kučius kas metai gimdydavo ir laidodavo nykstančius 
"nuo skurdo ir alkio», kaip vėliau pati skurdo ver- 
čiama parsisamdė ūkininkui ir čia. mirtinai susirgus, 
turėjo kentėti matydama savo girtą vyrą beflirtuojant 
su Rožės draugėmis, to pat ūkininko samdininkėmis. 

Antrame («Diana») parodyta, kaip jauna gerų 
tėvų mergaitė buvo apvilta «jo», vedusio donžuano, 
ir, su kūdikiu atsidūrus skurde, turėjo virsti resto- 
rano šokėja, kad galėtų užtikrinti vaikui žmonišką 
išlaikymą. 

Toliau einą «Jausmų pančiuose», kur vyro apvilta 
žmona persiskiria su juo, nes nenori būti jo vergė. 
Tačiau mylėdama savo dukrelę, kurią ir vyras myli, 
sutinka vėl gyventi drauge su juo, bent kaipo vaiko 
motyna. 

«Miražuose» gana gerai nušviesta «laisvosios 
meilės» ideologija ir visa jos sofistika. Zonė Ged- 
vilaitė, kursistė, sutinka susijungti laisvai, be šliubo, 
„su rusu revolucionieriu Azarovu, kurs tačiau po ke- 
lių metų, laikydamasis laisvos meilės dogmato, pa- 
sako Zonei: | . 

Esi laisva... gali pasirinkti išėjimą. Aš neslepiu... myliu Liud- 
milą Valentinovną. Laisvai susidėjome, laisvai ir išsiskirsime... 

Persiskyrusi su Azarovu ir persirgusi tą nelaimę, 
Zonė prieina galop išvadą: 

Mūsų laisvę paima vaikai, kuriuos mes gimdom, ir, teisėti ar 
neteisėti, jie suriša mus amžinai savo atsiradimu ir būtybe... (144) 
Tai yra pats geriausias Vaidilutės vaizdelis. 


Pastarame, «Prieš audrą», piešiama vyro neat- 
jausta žmonos meilė ir pasiilgimas kitos, karštesnės... 

Kaip mato skaitytojai, viskas čia sukasi apie 
meilę bei jos gyvenimą ardančias audras. Meilė 
brangiausis dalykas, kurs turėtų kurti žavinčią gy- 
venimo harmoniją, labai dažnai, kaip autorė parodo, 
virsta tikra tragedija. Todel autorės «škicams» la- 
biau pritiktų «disonansų», o ne «akordų» vardas. 

Pasakojimo būdu autorė yra realistė, jos kalba 
gana graži, vaizdeliai lengva skaityti. Jaunoms mer- 
gaitėms jie galėtų būti naudingi, ypač «Miražai». 


Žemaičių Antanas. LIETUVOS KELIAIS. SAULEI 
NUSILEIDUS.. SEKMINIŲ PAVAKARIU. Brooklyn N. Y. 1921, 
62 psl. in-12. 

Knygelėj įdėti trys dalykėliai. Antrasis ir tre- 
čiasis turi labiau beletristišką charakterį, pirmasai gi 
galima priskirti folklorui. Mat, čion įdėtas žmonių 
padavimas apie Kapstatų ežerą, nukritusį iš debesų, 
vaikui atspėjus jo vardą; aprašymas upės Veviržo, 
Veviržėnų mugės. Tik du pastaruoju skirsniu: ginčas 
apie lietuvystę pas kleboną Tamulevičių ir slapta 
sueiga parodo, kad autoriaus norėta savo rašinėlis 
padaryti beletristiškas. 

«Saulei nusileidus» pridėtas paaiškinimas, kad 
tai imta «iš knygnešio užrašų». Cia gyvai ir vaizdžiai 
aprašytas pavojingas knygų gabenimas iš Prūsų rusų 
laikais. Autorius, matyt, ar pats yr buvęs tuo knyg- 
nešiu, ar iš tikrų knygnešių aprašytąjį atsitikimą yr 
girdėjęs. 

«Sekminių pavakariu» atpasakota vienas Kre- 
tingos vienuolio pranašavimas apie didįjį karą ir jo vai- 
sius Lietuvoje.. 

Jei paduotieji čia faktai yra neprasimanyti, tai 
reikėjo nurodyti ir vienuolio pranašo vardas. 

Knygelė tinka liaudies ir mokyklų knygynėliams. 
Autoriuje žymu talento kibirkštėlė, bet trūksta giles- 
nių literatūros formų pažinimo. Jei jis yra dar jau- 
nas ir norėtų beletristikoj specializuotis, tai patartu- 
mėm jam lavintis skaitant žymesnių beletristų veikalus 
(Vaižganto «Pragiedrulius», Pietario «Algimantą» ir k.). 

PAJUDINKIME, VYRAI, ŽEMĘ! Apysaka Parašė vengriš- 
kai Maurikis Jokai, trumpai atpasakojo lietuviškai Aišbė. 
Antrasis leidimas. Išleido Hypatia Yčienė. Berlynas. 1921, 116 psl. 
in-12. 


Jokai — didelis ungarų') patriotas ir rašytojas, 
Dailės atžvilgiu aš jį labai branginu ir jo apysakų 
esu perskaitęs didelę daugybę. Jų tarpe yra daug 
gražesnių negu «Vyrai, pajudinkim žemę»; pav., «<Tur- 
tingieji neturtėliai», «Moteriškė jūrakė», «Ei toji se- 
natvė», «Juodieji deimantai» ir kitos. Delko Aišbė 
yr pasirinkęs būtent šitą — šiam klausimui atsakymą 
randame jos turiny. Mat, joje apsakomas tautinis 
garų atgijimas, kada Ungarijoj daug kas yr davinėjęs 
sau klausimą, ar beverta mokytis ungariškai. «Val- 
džios įstaigose, girdi, visur lotynų kalba, visuomenės 
gyvenime — vokiečių, užsieniuose prancūzų, dainuo- 
ti mokėsi itališkai; pasiskaityti turį vokišką, pran- 
cūzišką, anglišką knygyną»... (60). Prislėgtai liau- 
džiai joks skaitymas nerūpėjo; inteligentija, išėjusi iš 
ponų, neturėjo visai savo kraštui meilės. Nebuvo 
kultūrinių centrų. Pačiam Budapešte tebuvo trys 
viešbučiai; kai žmonės suvažiuodavo į seimą, reikė- 
davo iš lentų būdos statydinti. Perkant aulus tek- 
davo šnekėti serbiškai, nes pardavėjas kitaip nemo- 
kėjo. Perkant padus, reikėdavo šnekėti vokiškai. 
Ilgai reikėdavc klaidžioti, kad surastum krautuvėlę, 
kur pardavinėdavo ungariškas knygutes. «Buvo tai 
kaip ir koks rūsys po žeme» (71). Ir štai iš mo- 
kyklos išvytame studentų teologų  būrely. susidaro 
draugija, pasiryžusi surasti ungarų Ungarijoje, įkvėp- 
ti jiems savo krašto ir savo kalbos meilę, pakelti vi- 
są ungarų žemę su jos kalnais ir kloniais prie savęs, 
prie savo tautiškų ir demokratiškų idealų, pasigau- 
nant tam tikslui mokslo, laikraštijos, literatūros ir tea- 
tro. Ir jie tą tikslą atsiekia; ir nežiūrint savo asme- 
niškų silpnybių, vienas kitą žadindami, įstengia ilgai- 
niui pajudinti ungarų žemę. Kiekvienam aiškus pa- 


1) Ungarus tik lenkai ir rusai vengrais tevadina. 
Kaipo slaviškam žodžiui — jam lietuvių kalboj ne vieta. 

našumas Ungarijos padėties XIX amž. pradžioje į 
mūsiškę prieš 30 metų. 

Jokai visa tai išdėjo keturiuose neplonuose to- 
muose. Aišbė tai sutraukė į vieną 116 psl. in-12 
knygutę. Apysakos apmatai palikti, bet daug dailės 
grožio tame sutrumpinime dingo. Veikiantieji asmens 
išeina lyg ir nerekomenduoti. Charakteristikos nu- 
blukę. Bet priežastys, del kurių šio trumpinimo im- 
tasi, yra rimtos ir Aišbę visai pateisina (sk. jo «pra- 
kalbą»). Iš . «sukulto» dalyko, surinkus krūvon. jo 
gražiausias daleles, žinoma, sunku sudaryti tikrai gra- 
žus daiktas. 

Išleista pirmą kart 1892 metais ši knygutė buvo 
žadintoja mūsų inteligentijos stoti į darbą ir eiti 
Kolomano Jenėi ir jo draugų keliais. Siandieną ji 
tos reikšmės nebeturi. Ji brangi vien kaipo netoli- 
mos senovės atminimas. , 

Naujas H. Yčienės parūpintas leidimas yra dai- 
lus ir, palyginti, — nebrangus. 

Vienas tik dalykas yra nemalonus šiame  veika- 
lėly — tai padėtas 77 psl. masonų draugijos pane- 
girikas. Kad Jokai, būdamas kalvinas ir laisvama- 
nis, jai simpatizavo, tai iš čia toli gražu neseka, kad 
šis vienpusiškas ir perdėtas kėlimas masonijos į pa- 
danges reikėjo ir lietuviškame sutrumpintame 
leidime palikti. Jokai pasakymu masonijoj esama 
ir «kunigų». Be to, kiek žemiau paaiškinta, kad tai 
esą kunigai, kurie «sulaužė bažnyčios priesaiką del 
dar didesnės priesaikos»... — Kad taip yr rašęs kal- 
vinas ir gal net masonas, tai suprantama, nes jam 
galėjo atrodyti, jog už masoniškąją priesaiką nėra 
nieko šventesnio. Bet lietuviui katalikui skaityti tai 
— tiesiog šlykštu. Gaila, kad Aišbė apie tai nepa- 
galvojo. 


V. Haufo PASAKOS su 30 paveikslų. Mokinių vertimas. 
Šviet. Min. leidinys. Berlynas, 1921, 219 psl. gr. in-8. 


Šios pasakos savo forma dalinai primena «Tūk- 
stantį ir vieną naktį», dalinai Servanteso pasakoji- 


16 "Smulkesnioji beletristika 2 


mus. Tų pasakų turinys yra perdėm fantastiškas, 
paties Haufo sugalvotas. Fabulos atžvilgiu jos labai 


sumaningos ir todel smarkiai žadina skaitytojyje dė- - 


mesio. Kai kur žymu ir tendencijos, bet kad jos 
tikrai dorintų jaunas sielas, labai abejotina, nes pa- 
prastai jos praryjamos kaip skanūs saldainiai, žmogaus 
dvasios nė kiek nestiprindamos. Griežtai imant, yra 
tai dvasios žaislas, dvasios poilsis, bet ne dvasios 
penas. Tų pasakų dvasia lietuvių dvasiai yra sve- 
tima ar bent labai tolima. iuo atžvilgiu Smidto 
pasakos yra mums kur kas artimesnės ir naudinges- 
nės. Pav., tokia «Genovaitė» ir po šiai dienai tebėra 
žmonių mielai skaitoma. 

Bet ir šios Haufo pasakos, kaipo dorai neken- 
kiančios, galima duoti jaunimui į rankas, juoba kad 
jos yra dailiai išverstos ir gražiai išleistos. Jas puo- 
šiantieji paveikslai yra tikrai artistiški. Mūsų daili- 
ninkams būtų ne pro šalį pasimokius iš jų tikros 
dailės. 

Kalbos yr žiūrėjęs J. Balčikonis, taigi ji čia yra 
taisyklinga. Tik žodis stikladirbis, mums matos, 
būtų būvę geriau pakeitus stiklium (slg. puo- 
džius, račius ir k), o angliadegis — an- 
glium' ar anglininkuų. Taip pat abejojame del 
žodžio medžioklis. Zmonių kalboj daugiau var- 
tojama medėjas, medinčius. 

Korektūra išvesta gerai, viso labo teužtikome 
vos 5 spaudos klaidas. 

Šis leidinys, kaipo luksusinis, galėtų drąsiai tigū- 
ruoti kiekvieno mūsų inteligento salone. Mielai lin- 
kime jam kuo didžiausio pasisekimo. . 


H. Senkevičius. DYKUMOSE IR GIRIOSE. Apysaka. 
Vertė M. Pečkauskaitė. „Švyturio“ B-vė. 1921, I t. 232 psl. 
II t. 187 psl. in-12. 

Ši apysaka yra skirta jaunimui, bet mielai per- 
skaitys ją ir suaugę, nes ji dailiai parašyta ir dailiai 
išversta. Skaitytojas iš jos sužinos daug įdomių daly- 
kų apie Afrikos florą, fauną, geografiją, etnografiją 

ir pastarųjų laikų istoriją. Vyriausių veikiančių asme- 
nų toje apysakoje tėra du: Stasys Tarkovskis 14 m. 
berniukas lenkas ir Nelė Rovlisonaitė £ m. anglė. 
Juodu patenka baisaus Mahdio nelaisvėn, bet iš ten, 
patogioms aplinkybėms susidėjus, laimingai namo 
pargrįžta. , 

Tikruoju didvyriu Senkevičius, žinoma, daro Sta- 
sį. Jame sukoncentruota visos gerosios lenkų būdo 
ypatybės. Jis ir gabus, ir sumanus, ir narsus ir daug 
kalbų mokąs; jis ir savo kat. tikėjimą drąsiai prieš 

„ Mahdį išpažįstąs, jis užmušąs liūtą ir savo pavergė- 
jus, jis padedąs negrų karalaičiui apgalėti priešus, 
jis gaunąs iš to karalaičio pašalpos maistu ir žmo- 
nėmis tolesnei kelionei vandenyno link, jis galop 
po didelių vargų atrandąs anglų ekspediciją Afrikos 
gilumoj ir jos globon patekęs laimingai su savo drau- 
ge Nele grįžtąs prie tėvų. 

Bet drauge jis iš visa ko pasirodo ir karštu lenku 
patriotu.  Prirengęs gyvenimą išpuvusiame milžiniš- 
kame baobabe — duoda jam Krokuvos vardą. 
Patekęs tarp draugingos negrų Vahimų tautos, sva- 
joja apie sudarymą juodųjų armijos Lenkijai at- 
vaduoti; Afrikos vidury didelėje gneiso uoloje jis 
kala parašą: «Dar Lenkija nežuvo»... Kankino 
jį bent kiek užmušimas savo pavergėjo ir jo paly- 
dovų. Bet tėvas nuramina jo sąžinę tardamas: . 


«Klausyk, Stasy! Niekam nera leista atimti svetima gyvastis, 
bet jei kas nors pasikėsins ant tavo tėvynės, ant tavo motynos, 
sesers gyvasties, arba ant gyvasties moters, pavestos tavo globai — 
tai šauk jam į kaktą neklausdamas — ir neprikaišiok sau to nie- 
kuomet» (II, 182). 

Kaip matom, šioj apysakoj Senkevičiaus paduo- 
tas trumpas lenkiško patriotizmo katekizmas. 

Bet kadangi čia tas patriotizmas neužgauna lie- 
tuvių, tat «Dykumose ir giriose» gali skaityti kiek- 
vienas Lietuvos pilietis. 

Mūsų rašytojai turėtų imti iš Senkevičiaus pa- 
vyzdį, kaip reiktų lietuviškas patriotizmas kelti. 

Išorinė leidinio pusė švari, spauda aiški, vertimo 
kalba daili, atskyrus vieną kitą žodį, pav., ambitin- 
gas. Jis mums atrodo nevykęs, vergiškai kaltas iš 
lenk. ambitny. 


T. Gotjes. BRAMIZMO STEBUKLAI. Romanas. J. J. Se- 
limas. Petronio leidinys. Kaunas, 1922, 77 psl. in-12. 

Oktavas de Sevil įsimyli gr. Olavo Labinskio, 
lietuvio, žmoną. Si, būdama dora moteriškė, atvirai 
pasisako negalinti mylėt Oktavą. Oktavas nusiminęs 
nustoja noro gyventi ir vegetuoja apatijos apimtas. 
Oktavo motynos pakviestas stebuklingas daktaras, 
Baltazaras Šerbonas, sužinojęs Oktavo ligos priežastį, 
pasisako galįs Oktavo sielą perkelti gr. Labinskio 
kūnan, o šio Oktavo kūnan. Sis bent kiek pasvyra- 
vęs, bet gašlumo apimtas, sutinka, ir štai bramizmo 
mokslo žinovas Serbonas daro nepaprastą operaciją: 
iššaukia abiejų vyrų sielas; jos pasirodo lyg mažos 
liepsnelės ir — Serbonui mostelėjus, Oktavo siela 
įeina gr. Olavo kūnan, o šio pastarojo —Oktavo kū- 
nan. - Bet abiejuose lieka savo asmenybės sąmonė. 
Oktavas Olavo kūne jaučias esąs Oktavu ir Olavas— 
Olavu. Oktavas grapo kūne ateina pas jo žmona, 
kuri tuojau pastebi neva savo vyre nepaprastą gaš- 
lumą. Tai ją stebina. O dar labiau ji nustemba, 
kai užkalbintas lietuviškai jos vyras nebegali jai nė 
žodžio atsakyti, nes tos kalbos nemoka. Zmona už- 
sidaro savo kambary ir nebeprisileidžia vyro. Tuo 
tarpu ir Olavas Oktavo kūne nerimsta: jis jaučia, kad | 
kažkas jį pakerėjo, atimdamas iš jo ir kūną, ir žmo- 
ną, ir turtą. Jis nuspėjo, kad tai Oktavo darbas, ir 
šaukia jį į dvikovą. Dvikova įvyksta; lieka nugalėtas | 
Olavas Oktavo kūne. Bet Oktavas nežudo  Olavo, 
prisipažįsta esąs kaltas ir pasižada prašyti Serbono, 
kad jis perkraustytų jų sielas atgal į savo kūnus. 
Tas daro antrą operaciją. Iššaukia abiejų sielas. Ola- 
vo siela vėl grįžta savo kūnan. Bet Oktavo siela išeina 
iš: užburto rato ir dingsta. Serbonas mato, kad tu- 
rės atsakyti už nužudymą Oktavo. Todel greit rašo 

testamentą, kuriame visą savo turtą skiria Oktavui, 
ir tai padaręs perkrausto savo sielą Oktavo dar ne- 
atšalusian kūnan. Tuo būdu senis Šerbonas atgimsta 
jauname Oktavo kūne ir atgauna savo turtą Oktavui 
užrašytą. 

Toks to «romano» turinys. Kokia gi jo vertė. 
Mūsų išmanymu, jis yra žemiau kritikos. Romanas 
turi atvaizduoti tikrą gyvenimą. Tuo tapu čia yra 
ne daugiau, kaip pasaka iš «Tūkstančio ir vienos nak- 
ties». Mūsų nekritiškai visuomenei jis yra tiesiog 
kenksmingas, nes daug kas iš neapšviestų gali pama- 
nyti, kad Indijos braminai tikrai sugeba keisti žmo- 
nių kūnus ir sielas, kaip pirštinaites. Tuo tarpu tai 
yra grynas prasimanymas ar, aiškiau sakant, tikras 
melas kvailiams galvas sukti. 

Ponas J. J. sakosi «<Bramizmo stebuklų» never- 
tęs, bet tik Gotjes originalą sekęs. Neturėdami to 
originalo, mes negalim pasakyti, ar šis sekimas yra 
vykęs. Mums čia aišku tik viėna, kad gerb. Gotjes sekė- 


„jas ėmėsi ne savo darbo. Daugelio dalykų jis, matyt, 


tiesiog nesuprato. Tai žymu iš to, kad magnetiš- 
kas miegas, pav., pas jį virsta magnezijos mie- 
gu, elektra — elektrika, otomana — auto- 
mana ir t. t. 

Ir pati kalba nepasižymi dideliu grynumu: J. J. 
rašo liguistui (v. liguistam), risokai (rus. rysa- 
ki — žirgai), išsifrantinę (irgi grynas rusicizmas 
liet. išsidabinę, išsipuošę), para sol (v. skietis), kr aus- 
tuliai (v. baldai) ir t. t. Pilna taipgi ir kitokių 
slavizmų. Rašybos taip pat maža težiūrėta. 

Apskritai tarus—šis leidinys mūsų literatūroj visai 
nereikalingas ir jokios jai garbės neduodas šlamštas. 


A. Niemojevskis. REVOLIUCIJOS ŽMONĖS. Ver- 
tė K. Puida. Antroji laida. Kaunas, 1922, 100 psl. in-16. 


„ Tų «revoliucijos žmonių» teparodyta čia vos 
keli: būsimasis revolucionierius Varnas, tilto sprog- 
dintojas Šiečka su dviem partijos -draugais, atkak- 

lus socialdemokratas Balia, netekusi Japonų kare sū- 
naus ponia Bialobrzeskienė, raudonsiūlio pulkininko 
ruso sūnus Juras, susidėjęs su lenkų «Bojowka», opo- 
zicinių laikraščių redaktorius p. Kazimieras, slaptos 
spaustuvės vedėjas Paukštis ir... Jėzus, atėjęs Var- 
šuvon ir... stojęs revolucinių minių priešaky!... 

A. Niemojevskis yra lenkų «laisvosios minties» 
apaštalas, bet, deja, moksliškai, rimtai mąstyti jis vi- 
sai nesugeba. Jo laisvosios mintys paprastai teesti 
vien laisvosios svajonės, šliaužiojančios daiktų ir san- 
tykių paviršium, niekados nesiekiančios jų dugno. 
Neblogas iš jo feljetonistas, vaizdelių piešėjas, bet 
visai menkas filosofas. Tos jo dvasios ypatybės žy- 
mu ir jo «Revoliucijos žmonėse». Jam atrodo, kad 
revolucijos esą tautų gyvenime būtinai reikalingos, 
kad jos esą neišvengiamos, kad jų kėlėjai — žmonijos 
pažibos, didvyriai, verti augščiausios garbės... Nie- 
mojevskiui, matyt, visai nežinomos pažiūros į revo- 
luciją genialiausio lenkų filosofo Hoene-Wronskio. 

is neranda užtektinai smarkių žodžių revolucijos 
kėlėjams pasmerkti. Jis laiko juos tiesiog «piktosios 
dvasios pasiuntiniais», grąžinančiais žmoniją į gyvųu- 
lijos (zookratijos) stovį, kur jau nebeviešpatauja pro- 
to jėga, bet vien akla žvėriška neapykanta, kurios 
vainikas—savitarpis kruvinas žudymasis. Atskiras 
žmogus revolucijoj nustojąs visų savo teisių, visos sa- 
vo dvasinės vertės, virstąs vien socialiu atomu, ku- 
riam nesą nei pasigailėjimo, nei teisybės, nei pagar- 

os. Gražūs revolucijos obalsiai pačioj revolucijoj 
pasirodą visame savo šlykščiausiame nuogume ir me- 
lagingume. Tą melagingumą dalinai mato ir Niemo- 
jevskis, nes pats sako, jog kiekviena revolucija, su- 
griovus senąją tvarką, tuojau vedanti savo na u- 
jąają tvarką, kuri, būdama netobūla, savaime ga- 
minanti naujų griovėjų, naujų revolucijų ir t. t. Jei 
tat esamos tvarkos netobūlumas, Niemojevskio išma- 
nymu, pateisina revoluciją, tai toms revolucijoms ir 
sujungtoms su jomis žudynėms niekados nebus galo. 
O jei taip, tai kiekvienas revolucionierius reiktų lai- 

kyti didžiausiu žmonijos neprieteliu, žmogžudžiu ir 
naikinti be jokio pasigailėjimo. To bent šalta logi- 
ka reikalauja. 


Bet Niemojevskiui logika yra svetima sritis, 
terra incognita, jis ją ignoruoja, nori «laisvai 
mintyti» — tat ir nenuostabu, kad prieina didžiausių 
nesąmonių. Viena tokių nesąmonių yra jo paskuti- 
nis vaizdelis «Ponas Jezus Varšuvoje».  Neapkęsda- 
mas Kristaus vietininko žemėje papos asmeny, ne- 
apkęsdamas Bažnyčios hierarchijos, Niemojevskis 
stengias parodyti antitezę, esančią, jo išmanymu, tarp 
Kristaus ir Jo Bažnyčios. Mat, Romos Papa ir Var- 
šuvos antvyskupis giną esamąją tvarką, o Kris- 
tus vedąs Varšuvos minias prieš ją ir jos gynėją — 
valdžią, ir tuo sankcionuojąs revoluciją... Žinoma, 
popierius kantrus, gali ant jo rašyti kas patinka, 
Gali Kristaus burnon dėti žodžių v:sai nesutinkančių 
su Jo mokslu, gali primesti Jam darbų, kurių Jis 
niekad nedirbo ir nelaimino. Del stovėjimo visa tai 
stovės atspausta popieriuje, bet tiesos tame nebus 
nė krislelio. . 

Niemojevskio «Revoliucijos žmonių» vertėjas 
„yra K. Puida. Kad šis mūsų rašytojas neturėtų ta- 
lento — pasakyti negalima. Kai kurios jo originalės 
apysakos ir vaizdeliai malonu paskaityti. Kaipo 
žmogus jis taipgi yra simpatingas. Visa jo nelaimė — 
absolūtus nemokėjimas pasirinkti veikalų vertimui. 
„Jis tai turėjo negarbės išversti Sudėrmano  «Joni- 

nes», Kellermano «Jūrą», jis štai nūn apdovanojo 
mus ir Niemojevskio «Revoliucijos žmonėmis». Ir 
„ turiniu, ir forma, ir tendencija — šis veikalėlis yra 
menkavertis. Kam jis verstas, tiesiog negalime su- 
Prasti. Kad tai būtų padaręs koks socialdemokra- 
tas, būtų galima spėlioti, čia turėta noro paspeku- 
luoti «ant revoliucijos». Bet Puidą sunku įtarti spe- 
kulacija. "Kam gi tad jis tą šlamštą vertė? Kam jis 
tistų išniekino? Gi greičiausiai jis ir pats, tur būt, to 
nežino, nes padarė tai nepagalvojęs.... 

Aklasmatė. MAGARYČIOS. Vaizdai ir feljetonai. Kau- 
nas, 1922, 144 psl. in-8. 


Aklasmatė specializavos lengvos, feljetoninės 
satiros srity. Mokėdamas pagauti kasdieno gyveni- 
mo kreivumus, autorius be vargo randa užtektinai 
medžiagos savo humorui ir sugeba ją įmanomai su- 
naudoti. Dėliai to jo plunksna yra gana gausinga. 
Vaizdų ir feljetonų jis yra jau paleidęs per laikraš- 
čius nemaža. Nūn žymią jų dalį surinkęs krūvon 
leidžia atskira knyga, davęs jai +Magaryčiųv vardą. 
Susideda ji iš keturių dalių: I «Aš keliauju», II «Go- 
dos bernautinės», III «Naturfilosofija» ir IV «Atsi- 
prašant». | 

Pirmoj paduota eilė įspūdžių iš kelionės gelžke- 
liu, garlaiviu, dviračiu, iš ekskursijų į Palangą, Klai- 
pėdą, į atvaduotąjį Vilnių, į Žemaitiją. Daug čia 
numesta teisingų pastabų pro juokus, daug nupiešta 
“gyvų gražių vaizdelių. Labiausia vykusiais laikome 
«Vagone», «Žvaigždžių šypsena» ir «Katruo keliu». 
Iš pirmų dviejų žymu, kad autoriaus mokama giliau 
jausti, iš trečiojo, —kad jo turima ir beletristiško“ ta- 
lento. Bet esama čia ir dalykų, kurie visai be rei- 
kalo įdėti; pav., visi trys pirmieji vaizdeliai iš «Ke- 
lionės aplink Lietuvą per 8 dienas», kur nusiskun- 
džiama mūsų  gelžkelių netvarka, nešildomais 
žiemą vagonais, lokomotyvais, kūrenamais žaliomis 
malkomis. Visa tai jau praeities dalykai; autoriaus 
aprašymas nebeatatinka tikrenybei, ir todel jis plaka 
savo satira nebesamą kaltininką... 

Daug taipgi tenka čia mūsų valdininkams. Stai, | 
pav., kaip dvaro bernas nusiskundžia žemės re- 
formos vykintojaiss To dvaro kumečiai nori gauti 
žemės. Jie susirašo ir pasiunčia raštą «žemės po- 
nui». «Bet žemės ponas», pasakoja toliau bernas, | 
«atvažiavo į mūsų poną ir mus išdavė mūsų ponui. 
O mūsų ponas sakė mums, visus pavadinęs»: 


— Dabar žinau, jūs norit dvaro žemės, vardais ir pavardė- 
mis žinau. O tai nuo švento Jurgio visus išvarysiu (23). . 


2. 

O štai kaip charakterizuoja autorius valsčiaus 
raštininkėlį: 

Jis stovi prie stalo ir kiekvienam įėjusiam suka užpakalį, 
Užpakalis yra netuščias: jame sunertos ponaičio rankos. Bet tai tik 
taip rodos, kad jos sunertos-.. reikia įdėti dešimtrublinė ir rankos 
pačios atsineria, figūra iš lėto atsigręžia ir išduoda garsą: a — a... 
Interesantas, išgirdes primąjį garsą, privalo nieko nelaukdamas įspaus- 
ti kitą dešimtinę, tada figūra ima kalbėti... (25). 

Senis gi Petrelis, ūkininkas, šitaip išdėsto savo 
vargus Kauno svečiui: 

— „ Kiek mums teko pamatyti per tuos metus...  Vokiečai, 
kolčakai, vėl vokiečiai. Paskui užstojo ta savivalda. Jau, sakom, 
pasilsėsim. Tas pats biesas. Mokesčiai, stuikos, rekvizicijos. Nei 
galo, nei pradžios. Prie ponų be kepurės nebeprieisi. Eini reikalu 
— kyšį kišk arba bonką statyk, kitaip su tavim nekalbės, iš anksto 
tai žinoki; Ką veikia ten Kaune. kad mūsų vargai nemažėja? (25). 


Bet čia pat pažymi autorius ir naujų gražių ap- 
sireiškimų.  Seniams besimylint su «naminėle», jau- 
nimas eina į gyvenimą su savo idealais blaivybės, 
patriotizmo, kultūros. 

Likusios šio veikalo dalys užpildytos daugiausia 
šaržais, bet ir čia kai kur pro juokus matyt ašaros 
(pav., vaizdely «Iš šio svieto už 50 kap»). Kitur, 
kaip šit «Miško tragedijoj» Dirvinio ir Miškinio lū- 
pomis buvo galima daug karčios tiesos pasakyti. Bet 
autorius ir iš šios puikios temos tepadarė šaržą. Ži- 
noma, tai daug lengviau, bet iš autoriaus, . turinčio 
nemažą talentą, publika turi teisės reikalauti didesnių 
ir rimtesnių dalykų. 

„Siaip jau visas šis rinkinėlis, paįvairintas kai kur 


 „žemaitiškumais, skaitos lengvai ir palieka gero įspū- 
„džio. Skaitytojas nepasigailės jį nusipirkęs. 


J. Savickis.  ŠVENTADIENIO SONETAI. Berlynas, 
1922. 144 psl. in-8. 


Delko „Sonetai“? Delko „Šventadienio“? Pats 
veikalas į tai neduoda atsako. Kur kas labiau pri- 


tiktų šie autoriaus rašiniai pavadinti ,„Dekadento sa- 
paliojimai“. Kam yr tekę sirgti šiltine, tas, be 

abejo, žino, kaip galvoje viskas sukas, reginiai mai- 
nos, plaukia vienas po kito, jokiais logikos bei 
idėjų asociacijos dėsniais nesurišti. Panašaus įspū- 
džio daro ir autoriaus pseudo „Sonetai“. Rašyti jie 
dekadentiška proza su kai kuriomis simbolizmo, psicho- 
logizmo ir realizmo pretensijomis. Bet iš arčiau pa- 
žvelgus simbolizmas pasirodo nevykęs, miglotas, psi- 
chologizmas negilus, šabloniškas, realizmas — neeste- 
tiškas, šaržuotas. Iš tų „Sonetų“  įmanomesniais' 
laikom „Vagį“, „Ad astra“ ir „Kaukės“. Pirmame 
vaikas, pasigailėjęs surišto ir sumušto vagies, palei- 
džia jį ir tuo sužadina jame gerų jausmų. Antrame 
kaimietis skandina eketėj šunį, bet pats paslydęs įkrin- 
ta vandenin ir to pat šuns lieka išgelbėtas. Zmogus 
daro apžadus tris dienas pasniukauti, bet grįžda- 
mas atgal visgi savo išgelbėtoją paskandina. Šis 
pastarasis žiaurumas gadina įspūdį, nes atrodo visai 
nepanašus į tiesą. „Kaukėse“ Jadvyga, lengvabūdė 
mergaitė, pereina ištisą puolimų etapą, iki galop 
atsiduria pačiame nusigyvenimo dugne, iš kur gelbi 
ją kunigas, buvęs pirmiau ją įsimylėjęs. Cia vėl 
keistumas. Jadvygą mylįs kunigas žino, kuriuo keliu 
ji yr nuėjus, ir pagalbos ranką tepaduoda tik pačia- 
me gale. Čia autoriaus aiškiai nusidėta psichologijai. 
Nes viena iš dviejų, arba kunigo įsimylėjimas čia 
įvestas vien del „pikantumo“ ir parašyta gryna ne- 
tiesa, arba jei tokio įsimylėjimo ir būta, tai lieka 
„neaišku, delko tas kunigas savo meilužės anksčiau 
negelbėjo, delko leido Jadvygai taip žemai nugrimsti. 

Apskritai, visas šis rinkinys dailės atžvilgiu yra 
nevykęs: jokio jame nėra grožio, jokios gilesnės 
m'nties, dėliai to jis nedaro jokio gilesnio įspūdžio. 
Menkam knygos turiniui atatinka nevykusi kalba ir 
rašyba. Autorius vartoja tokias grafemas, kaip 
vienog, atveyje ir p. Ar autorius ateity pa- 
rašys ką geresnį, mes nežinome. Spėjant iš „Sven- 
tadienio Sonetų“, jo talentas nedisciplinuotas, pasi- 
šiaušęs. Savickui belieka vienintelė garbė, kad jis 
iš mūsų diplomatų yra pirmutinis beletristas. 

Aleott. MERGAITĖS IŠĖJUSIOS Į MOTERIS. Apysaka. 
Vertė P. Kvietkauskas. „Jaunimo Biblioteka“ Nė 15. Kau- 


nas, 1923, 210 psl. in-16. 


«Mergaitės išėjusios į moteris» — tai trys pasto- 
riaus Marčo ištekėjusios dukterys: Mega, Emė ir 
Džo. Būdamos nepanašios savo būdais jos gauna ir 
nepanašius vyrus. Taip susidaro trys įvairios, bet do- 
ros šeimynos. Ketvirtoji Marčaitė, Betsė, —jaunystėje 
miršta, Tų keturių seserų istorija—t. y. pirmųjų trijų 
ištekėjimas ir moterystėje gyvenimas ir ketvirtosios 
liga ir mirtis—ir sudaro visą šios gan idomios ir pa- 
mokančios apysakos turinį. Autoriaus, matyt, turė- 
tas tikslas —dorinti skaitytojai. Siaip jau pastebimoji 
apysakoje tendencija gadina ją, čia to nežymu, nes 
autorius atrodo bepiešiąs gyvenimą tokį, koks jis tik- 
rumoj yr buvęs. Taigi pasakojimas eina gan sklandžiai, 
asmenų charakteristikos gyvos. Prikišti galima nebent 
pati apysakos pradžia, kur autorius išveda veikian- 
čius asmenis visai jų nerekomenduodamas nei paaiš- 
kindamas, kas jie per vieni ir kaip savitarpy san- 
tykiuoja... Pav., kad Džo ir Betsė yra Megos sese- 
rys, tai teatspėjome vien iš tolesnės apysakos tąsos. 

kas yr Loris, vedęs Emę, taip ir liko mums ne- 
aišku net ir visą apysaką perskaičius.  Vertėjui tie 
teksto trūkumai reikėjo būtinai pašalinti. Tuo apysaka 
būtų nemaža laimėjus. Dabar gi nekantresnis skaity- 
tojas, gerai nesupratęs pradžioj, kas yr Emė, Betsė ir 
Džo, gali visai mesti knygą nebaigęs skaityti. 


Pats vertimas neblogas, pasitaiko jame ir retesnių 
žodžių. Bet vietomis randas ir abejotino lietuvišku- 
mo posakių. Pav, «Marčienė garsiai nusismau- 
gė> (19), «negailestingai dūmindami cigarais», «aš 
kasdien ateidinėsiu pas jus» (23), «visi priei- 
dinėdami... sveikino ją» (19), «jos apsieidi- 
nNėjimai sušvelnėjo» (17) ir k. Kitur sakiniai su- 
krauti nenatūraliai, pav., «ji (Ona) kaip kartas nešė 
Jį (ragaišį) į čia man prieinant, ir jeigu ne jos nar- 


KM bal Smulkesnioji beletristika 
sus apsigynimas, aš būčiau gražiai suvalgęs tą taip 
gundantį skanėstą» (12). Spaudos klaidų tepastebė- 
jom vos 2. Veikalėlis laikytinas jaunimo knygy- 
nėliuose. 

Žemkalnis. BIRUTĖ. Dviejų veiksmų melodrama. Vilnius, 
1906, 32 psl. in-16. 

Kas matė tą melodramą Vilniaus scenoj, sako ji 
daranti nemažą įspūdį žiūrovams. Tai gali būt, nes 
ji ir knygutėje galima skaityti be nuobodžio. (Gana 
įdomus turinys, daili kalba, neblogas scenos vaiz- 
delių sudarymas — vis tai yra geros melodramos 
pusės. Parašyta ji pusiau proza, pusiau eilėmis. 
Eilės daugiausia baltosios, be rimo, bet taisyklingos, 
visur išlaikančios ritmą, todel tinka muzikai. Tik 
dviejose vietose yra neleistini sutrumpinimai: vai- 
d'lites (21) ir aps'rinko (31)—viet. vaidilytės 
ir apsirinko. 

P. Žemkalnis savo melodramoj vaizduoja istoriškus 
asmenis: Kęstutį ir Birutę. Jų kalba pas autorių 
niekuo nesiskiria nuo mūsų dabartinės kalbos. ia, 
žinoma, yra anachronizmas, nes XIV amž., be abejo, 
vartojo nemaža ir žodžių ir gramatiškų formų visai 
kitokių, negu mes dabar kad vartojame!) O dar 
didesnis anachronizmas yra, kada Birutė ir Kęstutis 
savo kalboje mini «dangaus angelus» (6 ir 24), apie 
kuriuos lietuviai, stabmeldžiai tebebūdami, be abejo, 
jokio supratimo neturėjo. Nežinome taipogi, iš kur 
autorius ištraukė «Perdoitą dievaitį» (10). Kiek mums 
žinoma, tokio dievaičio Lietuvos Panteone visai ne- 
buvo. Jį galėjo nukalti nebent tokie Lietuvos 
dievaičių kalikai, kaip Stryjkowskis su Lasickiu. 


ŠV. ELŽBIETA. Sceniškas perstatymas 4 veiksmėse. Vokiškai 
surašė Pr. Bonn, vertė Kun. V. K. Kaunas, 1907,:38 psl. in-16. 


Nedaug pas mus tėra dramatiškų veikalėlių. Ne- 
turėdami savo nuolatinio teatro, neturim ir tam tikrų 


1) Plg. K. Būgos. 1351 metų Kęstučio prisiega. «Draugija» 
Nr. 2, 156 psl. 

rašytojų, kurie scenai gamintų naujų dalykų. Be to, 
orginaliai parašyti gera drama nepigu. Todel dau- 
giau yra pas mus dramatiškų veikalų, verstų iš sve- 
timų kalbų, Tokiu verstu veikalėliu yra ir «Sv. Elž- 
bieta». Turinys imtas iš Sv. Elžbietos Turingiškės 
gyvenimo. Artizmo atžvilgiu galima padaryti tai 
dramai ne vieną priekaištą. Bet perdaug iš jo reika- 


lauti ir nėra kaip, nes jis, matyti, paskirtas liaudies | 


teatrui. Vertikas savo darbą atliko gan gerai; jo 
kalba yra gryna, aiški ir daili; be reikalo įbrukti keli 
svetimi žodžiai, k. š.: kielikas viet. taurė, pe k- 
liškas viet. pragariškas, regimentas vietoj 
pulkas. Angelų giesmė pabaigoj ne visai taisy- 
klingai sueiliuota. Tokie trumpinimai, kaip pri- 
s'dėjo viet. prisidėjo, neleistini. Iš rašybos 
klaidų vos tik dvi tepastebėjome: ištyrk (p. 29) 
viet. ištirk ir nutylk (p. 25), viet. nutilk, 
nors 39-me pusl. randas ir taisyklingoji forma nutil k. 


M. Šiaulėniškis. SPARNAI. Drama 3-juose veiksmuose. Ry- 
ga, 1907, 44 psl. in- 18. 


Si drama yra naujos rūšies — simboliška. Eu- 
ropos literatūro'e panašiomis dramomis pasižymėjo 
Meterlinkas (Maeterlinck), Ibsenas ir k. S5iaulėniškis 
vertas pagarbos ne tik už tai, kad pirmutinis sumanė 
tą naują literatišką formą įvesti mūsų literatūron, bet 
ir už tai, kad yr atlikęs savo darbą su tikru talentu, 
be jokios dekadentiškai literatiškos šarlatanerijos, 
kurios vis da negali nusikratyti kai kurie mūsų jau- 
nieji literatai. 

Pamatinė dramos mintis išreikšta 36-me pusl. Ji 
galima trumpai suformuluoti šiais žodžiais: Žmonijos 
idealas tai laimė. Tam idealu pasiekti neužtenka 
laisvės ir mokslo. Čia reikia dar prie to ir 
«meilės, šventos meilės, suprantamos kuo plačiausiai». 
Kas giliau žiūri į gyvenimą, be abejo, pilnai tuo 
atveju pritars autoriui. 

Nežiūrint dramos simbolizmo, kurs apsireiškia 
net veikiančių asmenų varduose (Fama, Liberta, 


| 

Milda, Cirkėlis), joje netrūksta gyvumo. Išvesti tipai 
nėra «šiaudų kūliai». Jie scenoj gyvuoja ir veikia. 

Imkim kad ir «dabartinius» studentus: jie ir dra- 
moje tokie pat, kaip ir gyvenime. Išgirdę apie at- 
statymą Goštauto nuo profesūros, jie šaukia: «Rei- 
kalausime visokiais būdais Goštauto sugrąžinimo: 
streikuosime, boikotuosime, demonstruo- 
sime» (27). O kiek vėliau, išgirdę paskalą, kad «Goš- 
tautas iš vieno su buržuazais», tuojau, neištyrę 
dalyko, ima šūkauti: «Boikotuot Goštautą! Iš- 
daužyt jam langus (41). 2 

Nežinome, ar autorius turėjo noro pajuokti da- 
bartinę studentiją, greičiau ne; tačiau augščiau nuro- 
dytose vietose randame kuo puikiausią satirą da- 
bartinio studentijos «mokslo», susidedančio vien iš 
politiškų streikų, demonstracijų, sujungtų neretai su 
realiu langų daužymu ir grynai juodašimtišku ūjimu 
net ir garbingiausių profesorių. 

Dramos kalba gryna, daili; išleidimas, spauda — 
puiki. 


Vilimas Paileris: ŠVENTOJI AGNIETĖ. Drama dvie- 
jose veikmėse. Vertė iš vokiečių kalbos kun. J. Laukaitis. Seinai, 
1908, 38 psl. in-18. 


Vakarų rengėjai, ypač kaimuose, dažnai nežino, 
koks veikalas pasirinkti vaidinti. Nuo veikalo pa- 
rinkimo pareina ir vakaro pasisekimas. Mūsų žmonės 
tuo atveju žiūri gana praktiškai, jie sako: žiūrėti ko- 
kių niekų — gaila laiko ir skatiko. 

„Augščiau nurodytoji Pailerio drama, mūsų išmany- 
mu, kaimo publikai labai patiktų. Juo labiau kad ir 
vaidinti ji nesunki, ypač prisilaikant nurodymų, ver- 
tėjo prakalboje paduotų. Į ją tat ir norėtumėm at- 
kreipti vakarų rengėjų akį. 

Dramos turinio nepasakosime. Jis yra gyvai paim- 
tas iš šv. Agnietės gyvenimo, todel beveik kiekvie- 
nam katalikui gerai žinomas. Nuo savęs galime čia 
tik pridurti, kad veikalo dramatizacija atlikta suma- 

ningai, scenos gan gyvos, dramatizmo pilnos. Lietu- 
viška kalba irgi daili; visai nejauti, kad tai vertimas. 

Vienas tik dalykas mums nepatiko — tai loty- 
niškųjų vardų litvanizacija. Taip Symforianus — pa- 
verstas dramoje Simparijonu, Faustina — 
Paustina, Fulvijus — Pulvijum. Vertėjas, matyt, 
taip neapkenčia lotyniško garso f, jog net paprasčiau- 
sį žodį tfu parašė su p: 


Tpu! krikščionė?! (16) 


Vaidinant šią dramą reikėtų pataisyti taipogi 
spaudos klaidą 16-me puslapy: Dievai jus nelai- 
ko, reikia skaityt: Dievai jus telaiko. 


Činarovas. BRANGUSAI PABUČIAVIMAS. Išvertė P. 
Petliukas. «Vilties» išleidimas Nė 18. Vilnius, 1910, 24 psl. in-18. 

Mūsų publika, matyt, prie rimtų dramos veikalų 
dar nėr priaugus. Ji nemoka net teatre prideramai 
laikytis, nepersiimdama nė kiek scenoj veikiančiųjų 
asmenų jausmais. Todel augščiausio dramatizmo mo- 
mentuose, pav., matydama scenoj ligonį mirštant, ji 
ne sykį gardžiai sau juokias, o kai kada dar ir riešutus 
kremta. Todel kol kas mūsų scenai geriausiai tinka 
vien dvi dramatiškųjų veikalų rūši: arba religinės 
dramos, arba linksmutės komedijėlės bei farsai. «Bran- 
gusai pabučiavimas» pridera pastarajai rūšiai. Turinys 
menkutis. Senis banko direktorius, besimeilindamas 
savo pavaldinio tarnaitei, patenka į juokingą padėtį. 
Norėdamas išsimeluoti yra priverstas apsimesti tar- 
naitės jaunikiu ir draug liokajumi. Mažai išlavintiems 
žiūrovams, žinoma, toki padėtis gali padaryti daug 
juokų, juo labiau, kad Petliukas yr išvertęs tą kome- 
dijėlę gan dailia lietuvių kalba. Vardan lietuvystės 
principo gerb. vertėjas net ir tokius svetimus žo- 
džius, kaip romanai, fizionomija, konfitūrai, 
filosofuoti, bandė bent kiek sulietuvinti, pavers- 
damas juos «ramonais», «<kanfitūrais», «tizija- 
nomija», <«filasafuoti». Abejojame, ar toks lie- 

„tuvinimas yra geras. Galop ne pro šalį bus čia nu- 


rodžius vertėjui, jog sousas liet. bus padažas, o 
«skrodžiai žemę nusmegti» sako nebent kupiš- 
kėnai su anykštėnais. Rašant ne tarmiškai bus skra- 
džiai. 

Br. Sumeliškietiss NAUJAS KELIAS. Trimis veikmė- 
mis vaizdelis. Seinai, 1910, 23 psl. in-24. 

„ «Klaidingais keliais eina mūsų bajorai! Kala- 
kutais apsimetę riečia nosis, trankosi po Varšavas, 
Paryžius, kol pagalios žydams netenka jų turtai. O 
nuo žmonių šalinas»... 

Išvestoji šiame vaizdelyje dvarininkų Užupavičių 
šeimyna neturi tų ydų, . neina tais klaidingais senojo 
poniškumo keliais. Ji pasirenka naująjį kelią, ke- 
lią tautiško demokratizmo bei pasišventimo žmonių 
labui. Kaip tie «nauji» ponai tą «naują kelią» yr 
priėję, autorius neparodo. Tiesa, yra vaizdelyje 
meilė, kuri riša į poras Stasį Užupavičių su Mare 
Kleviute, apšviesta kaimo mergina, ir jos brolį, agrono- 
mijos studentą, su Stasio seserimi Kaze. Bet papras- 
tame, neidealizuotame, gyvenime tokių vienybės 
stebuklų viena meilė retai tepadaro. Tam reikia 
dar kitų, vidujinių, psichologiškų motyvų, kurių čia 
nerandame. Todel šiame vaizdelyje, galima sakyti, 
veikia ne gyvi žmonės, bet plikos idėjos: jame paro- 
dyta, ne kas gyvenime yra, bet kas, pagal auto- 
riaus norą, turėtų būti. Autorius nori, kad du 
luomu—ponų ir valstiečių — vienytųsi, jie ir vienijas; 
jis nori, kad turtingi ponai užrašinėtų savo turtus 
lietuviškoms istaigoms, jie ir užrašo (Užupavičių dėdė); 
jam atrodo, kad Lietuvoje nebėr jau vietos ponams 
dykaduoniams, vien lenkyste tegyvuojantiems, jie ir 
pranyksta (Vabalevičiai) Žodžiu sakant, kaip auto- 
rius pamoja, taip viskas ir klojas. Psichologijos jo- 
kios, veikimo kaip ir nėra, literatiškas apdirbimas 
gana primityvus. Taigi vaizdelio vertė nekokia. 
Tačiau neišlavintai kaimo publikai jis gali patikti. 

Todel, kaimo scenai nuoširdžiai šį vaiždeli rekomen- 
duojame. Jis visgi geresnis negu Žemaitės. «Mūsų 
gerasis» arba senoji «Amerika pirtyje». O geresnis 
del to, kad čia visgi parodomas idealas, tuo tarpu 
kaip anuose dviejuose piešiamos vienos tik tanisio- 
sios mūsų gyvenimo pusės, kurias kaimo. žiūrovai 
ir be teatro daug geriau žino, negu nevykusieji mūsų 
dramaturgai. 

Kai del kalbos, tai pastebėjom tik vieną keistumą: * 
autorius visur vartoja žodį seseris. Kodel gi ne. 
sesuo? Juk tas žodis visoj Lietuvoj gerai žinomas. 


J. Korzeniowski. MEDICINOS DAKTARAS. Komedija 
vienoje veikmėje. Sulietuvino Vaidevutis. Chicago III, * Lietu- 
vos, spauda. 1911, psl. 41 in-12. 


Pajuoktos senųjų bajorų ydos: trankymasis po 
muges, mainikavimas arkliais, girtuokliavimas, skolų 
dirbimas ir p. Iš kitos pusės parodytas tipas naujo 
bajoro, nesidrovinčio tarnauti visuomenei laisvo dak- 
taro profesija. Veikalėlis parašytas gan gyvai, 
įdomiai, turįs keletą juokingų tipų, k. š.: tarno Ste- 
pono, Teisėjo, Maršalkienės ir jos vyro. Tinka sce- 
nai, nors veikalo idėja mūsų laikais atrodo ana- 
chronizmu. Vertimas neblogas, kalba taisyklinga, be 
reikalo tik vertėjas vietomis vergiškai laikosi teksto. 
Tokie posakiai, kaip: 


Kas gi tokio stebėtino, kad dalinuos doros ponios vaivadienės 
džiaugsmu — 


nežiūrint vertėjo «lietuvinimo»,—atsiduoda gry- 
niausiu lenkiškumu:. 


PERSKYRŲ TEISĖJAS (Del juez de los divorcios). Miguelo 
Servanteso vieno akto komedija. Vertė M Rastenis. Chicago 
II, 1911, 16 psl. in-16. 


Keturios susivaidijusios poros išdėsto „teisėjui 
priežastis, dėliai kurių nebegali gyventi moterystėje, 
ir prašo perskirti. Abipusiai vyrų ir žmonų kivir- 

čai išreikšti labai sąmojingai. Išvirkščioji moterystės 
pusė parodyta visai neblogai, nors ir juokais Au- 
torius betgi nėra perdidelis pesimistas. Jis tikisi, kad 
gudrus teisėjas gali susipykusias poras laimingai sutai- 
kinti. Paskutinėje scenoje viena iš tokių porų kvie- 
čia teisėją į puotą. 

Vertimas neblogas, tik daina, kuria baigiasi ko- 
medija, išversta netikusiai. Tiems žodžiams patvir- 
tinti štai keletas eilučių: 

Apsivedusiems patarsiu 
Dėliai pykčio nesiskirt. 
Geriau blogai susitaikyt, 
Negu po teismus landyt... 


Po vargų būna linksmybė, 

Ir tam galima tikėt; 

Pasipykus susitaikyt 

Ir gražiai vėl sau gyvent ir t. t.“ 


Labai abejojame, ar čia vertėjas neiškreipė au- 
toriaus minties. Servantesas buvo tikras poetas ir, 
be abejo, taip trivialiai negalėjo parašyt... Čia bene 
bus tik išsipildžius italų patarlė: traduttore— 
traditore. 

Siaipjau veikalėlis nepeiktinas, galima būtų jis 
ir pas mus vaidint. 


VAIDILUTĖ arba ŽEMAIČIŲ KRIKŠTAS. 5 veiksmų (6 pa- 
veikslų) istorijos drama. Parašė A. Gužutis (Fromas). Vaidin- 
tojų knygynėlis Nė 2. Ryga, 1910, 80 psl. in-18. 


Viskas dedasi 1413 m. Dubysos pakrantėje ties 
Aukos kalnu, netoli Betygalos. Bet ar dedasi taip, 
kaip iš tikrųjų «dėjosi», labai abejotina. Veikalas pa- 
vadintas drama, bet jame dramatiško elemento bė- 
veik visai nėra. Greičiau galima būtų jį pavadinti 
“melodrama». Temos apdirbimas labai primityvus, 
veiksmas ne eina, bet dardėte darda — šuoliais, ypa- 
paskutiniame veiksme. Psichologija vaikiška. Več“ 
kalas pavadintas «Vaidilutė arba Žemaičių krikštasi» 

bet turinio atžvilgiu jam kur kas labiau tiktų vardas: | 
«Doliva, arba lenkų apaštalas». Lenkai, senos uni- 
jos mėgėjai, juo galės gėrėtis, nors dailės atžvilgiu jis 
visai menkutis; mums lietuviams jo vaidinti nepride- 
rėtų. Apjuoktumėm | tik save parodydami, kad 
mums ne tik artistiško, bet ir tautiško jausmo trūksta. 
Visame veikale vos viena tėra žmoniška scena — tai 
Rustės būrimas (23). Bandyta pamėgdžioti lietuviš- 
kas dainas, bet bandymas nepavyko; eilės išėjo ne- | 
taisyklingos, kalte nukaltos ir dargi nevykusios for- | 
mos atžvilgiu (10, 54). Pagirti galima nebent kalbą, 
kuri yra gera ir gryna; autorius bandė net lietuvių 
mitologiją sulietuvinti, paversdamas Anafielių — 
Anapiliu ir Patoldievą-Patalu. Pirmasis ga- 
lima laikyti vykusiu, o del antrojo galima abejoti. 
Kaimo scenai visai netinka. 


A. N. Ostrovsky. VYRŲ VERGIJA. Siužetas paimtas iš 
francūzų pjesos «Les maris sont esclaves» par A. De Leris. Su- 
lietuvino M. Rastenis. Chicago III., 1912, 56 psl. in-12. 

Sioje komedijoje parodyta geroji moterystės pu- 
sė ir stengtasi išgriauti labai prasiplatinusi (ypač tarp 
prancūzų) nuomonė, būk vedęs vyras esąs vergas, 0 
nevedęs — pilnai laisvas ir laimingas. Autorius rūpi- 
nosi vaizdžiai parodyti, kokia iš tikrųjų yra ta giria- 
moji tokių «kavalierių» Guglių laisvė. Ir tai jam da- 
linai pasisekė. i 

Kad tokios komedijos rodomos Prancūzijoj, tai 
suprantama, nes ten, mažėjant gyventojų skaičiui, ra- 
ginti prie moterystės visai ne pro šalį. Pas mus gi 
dar kol kas, ačiū Dievui, lietuviai būti moterų «ver- 
gais» nesibijo — todel ir tam tikri paraginimai sce- 
noj visai nereikalingi. O antra vertus — ir tekėti do- 
rai mergaitei už tokio ištižėlio, vėjavaikio, koks iš- 
vestasis šioje komedijoje Guglys, nekokia laimė. Ne- 
patartumėm šio veikalo gabenti iš Amerikos Lietu- 
von. Tesidžiaugia juo, jei nori, amerikiečiai, kurie jį 
sau yr išsivertę. 

Šio vertimo kalba irgi neperpuiki. Pasitaiko sla- 
vizmų, pav., «ant vakacijų», «sėdasi prie deskos» ir k. 


ŠALAPUTRIS. Komedija vienoje veikmėje. Pagal J. Guraus- 
„ko apysakos «Susimildamas» sudėstė Nerėpa. Chicago III., 1912, 
23 psl. in-12. | 


Nerėpos Salaputris labai panašus į augščiau mi- 
nėtąjį Guglį. Abudu «kavalieriai», abudu gyvena «lais- 
voje meilėje» be jungtuvių, abudu turi lygiai kvailas 
ir nedoras «drauges», kurių lygiai prisibijo. Skirtu- 
mas tik toks, kad Guglys vargais negalais nusikrato 
savo Aglajos, o Salaputrį jojo Kunigunda per ap- 
gaulę priveda prie altoriaus. Komedijos turinys — 
šlykštus, dorai scenai netinka. Kažkodel autorius skry- 
bėlę «kapeliušu» vadina. 


PIRŠLYBOS. Komedija 2-se veiksmuoss Pagal M. Gogolį 
sukeverzojo Šalda Balda. Chicago IIl., 1912, 52 psl. in-12. 


Tikro talento veikalas — be galo gyvai ir dai- 
liai sulietuvintas. Tiesa, piršlybos pasiliko rusiškos, 
pas mus Lietuvoje tokių nerasi, bet Pavėsio tipas, 
kažin, ar tik nebus labiau lietuviškas, negu rusiš- 
kas. Nes kiektai pas mus žmonių su geriausiais norais, 
svajojančių apie augštus dalykus, norinčių pagerinti 
savo ir tėvynės būvį, bet bijančių kiekvienos kliūties, 
kiekvieno didesnio energijos įtempimo, — linkstan- 
čių sumanytą darbą atidėlioti vis iki rytdienai, žen- 
giančių prie tikslo vieną žingsnį pirmyn, o du atgal. 

avėsis — tai amžinas tipas žmonių be valios, be 
energijos — tikrų Molio Motiejų, kurių, deja, pas 
mus daugiau negu kitur. 

Nežiūrint tatai nelietuviškų gyvenimo santykių, 
rodomųjų <Piršlybose», jos, mūsų nuomone, galima 
laikyti tikromis lietuvių dramatiškos literatūros paži- 
bomis. Pastatyti šis veikalas scenoj nesunku, nes te- 
reikia tik 2 moterų ir 7 vyrų. Publika pasikvatojus 
ik sočiai, be abejo, bus po vaidinimo rengėjams tik- 
rai dėkinga. 

L. Tolstojus. PATAMSIO GALYBĖ. Penkiaveiksmė dra- 
ma. Vertė M. Alytienė, Vilnius, 1911, 91 psl. in-16. 

Veikalas — pilnas moralių baisenybių. Kaipo ta- 
lentingas rašytojas, autorius moka žiūrėtoją suintere- 
suoti ir sujudinti. «Patamsio galybė»!) — tai drama 
tikra to žodžio prasme. Dailės atžvilgiu betgi — to- 
būlu pavadinti šis veikalas negalima. Perdaug jame 
tendencijos. Vietomis ji peraiškiai išlenda lyg yla iš 
maišo. Pav., 46—48-me pusl. visai be reikalo įspraus- 
tos gan ilgos tirados prieš nuošimčius. Nusidėjo auto- 
rius estetiškam taktui ir vaiko nužudymo scenoj 
(64—70); ji yra perdaug pratęsta. Ir pati pamatinė | 
dramos mintis mums atrodo ne visai teisinga. Visas 
dramos vaiksmas remias moterų (Agotos, Antanienės 
ir Alenos) morale nedorybe. Tają gi nedorybę auto- 
rius aiškina (ir dalimi teisina) vien «patamsio galy- 
be» (74), t. y. apsišvietimo stoka. 

— Žinoma, — sako Jonas į Onytę, — ir kaipgi jūs neturėsite 
nuodėmių.» Ar jus kas moko? ar matote ką nors gera? Vien tik 
nuodėmės ir nuodėmės aplinkui... bobos visos spangios ir kvailos, 
ką jos žino?... 

Šis aiškinimas, pripažins kiekvienas, yra, be abe- 
jo, vienpusiškas ir paviršutinis. Kaip ne visus gam- 
tos mikrobus užmuša fiziškos šviesos spinduliai, taip 
pat ir ne visi moraliai mikrobai veisias patamsy. 
Švietimas yra, be abejo, dalykas geras ir būtinai rei- 
kalingas socialiame gyvenime. Bet paimtas kaipo tū- 
las moralis panacėjus, jis tiek teturi vertės, kiek ir 
fototerapija gydymui nuo visų ligų. 

Rusų valdžia kokį laiką neleisdavo tos dramos 
vaidinti scenoj. Siandien jau, rodos, to draudimo 
nebėra. «<Patamsio galybė» nūnai susilaukė net lietu- 
viško vertimo. Bet ar verta mums, lietuviams, ji vai- 
dinti, teigiamai atsakyti nedrįstame. Nes viena, per- 
daug jau ten moralių bjaurybių, o antra, ir patys 
veikiančiųjų asmenų būdai, mums matos, visai ne- 
žmoniški. 


1) «Vlast tmy»—ar ne geriau būtų pavadinus «Tamsos jė- | 
ga». Aut. 


| 

Tiek apie patį veikalą. 

Kai del vertimo — tai jis neblogas, nors ir ga- 
lėtų būti daug geresnis. Visi išvesti dramoje asmens — 
kaimiečiai, tuo tarpu jie kalba ne kaimiškei, bet 
xviltiškai».  Kaimiškos kalbos koloritas 'visai čia už- 
trintas. Tuo atžvilgiu augščiau stovi minėtos «Pir- 
šlybos», išverstos kur kas dailiau ir gyviau. 

Užtat rašyba—pati zaujausioji—iš Rygiškių Jo- 
no «Sintaksės». Sutikęs žodį Ievas niekaip išsyk 
neįspėsi, ar tai kalbama apie Ievą (Jievą) ar apie 
levą (liūtą). Sintaksė irgi iš ten imta, kaip tai gali- 
ma spėti kad ir iš tokių kalbos gražumynų: 


Liūdna man... kad vienui vienas ten... neturiu nei su kuo 
pasišneka (mūsų pabraukta). 


Esame tikri, kad tai ne ponia Alytienė yra taip 
išvertus, tik gerb. «Vilties» «sintaksininkai» taip sa- 
votiškai jos vertimą «susintaksinę». 


L. N. Tolstojus: NUO DEGTINĖS. 2-jų veikmių komedija. 
Vertė V. K. Rčk. New York. N. Y., 1912, 19 psl. in-8. 


Veikiančių asmenų aštuonetas, bet iš jų labiau- 
siai pasižymi tik du: kvailas Ignas, turįs priežodį 
«jadriona palka», ir Keleivis. Sis pastarasis, matyt, 
politiškasis tremtinis, nes revolucijos metu per gir- 
tuoklystę tapęs ekspropriatoriumi. Nugirdytas šeimi- 
ninko Miko, jis apgina Mikienę nuo šokusio ją mušti 
vyro, bet pats daro naują ekspropriaciją pavogdamas 
Miko pirkinius: cukrų ir arbatą. Šugavusieji pasigaili 
vagišiaus, paleidžia, kad eitų sau kur tinkamas ir 
dar net nori padovanoti jam pavogtuosius daiktus. 
Tąja gailiaširdyste sugriaudintas nelaimingasai eks- 
propriatorius atsiverčia ir prašo atleisti jam «del Die- 
vo». Tai ir visas tos komedijos turinys. Moralė išva- 
da: nuo degtinės atsiranda visokie mušeikos, ekspro- 
priatoriai ir vagišiai. Nors šis veikalas ir Tolstojaus, 
bet vykusiu jis pavadinti negalima. 

L. A. Dmuševskis. GAILA ŪSŲ. Vieno veiksmo komė- 
dija. Vertė A. Vėgėlė. Vilnius, 1912, 30 psl. in-8. 


Senis bajoras Anzelmas, besilaikąs senų pažiūrų, 
nori išleisti savo dukterį Emiliją už savo seno mok- 
slo draugo, bevaikio našlio, šykštuolio Markelio Or- 
gono, ieškančio gero kraičio. Emilija myli Erastą, Or- 
gono seserėną. Emilijos tarnaitė primeluoja Orgonui, 
kad jei jis nori patikti panelei, tai tur pasirėdyti pa- 
gal paskučiausią madą, nusiskusti ūsus. Orgonui gai- 
la ūsų, bet del laukiamojo kraičio padaro tą auką ne- 
žinodamas, kad Emilijos tėvas tų visų naujų madų 
baisiai nekenčia. Pigu įspėti, kuo viskas pasibaigia: 
Orgonas gauna arbūzą, o Erastas Emiliją. Neguldy- 
tumėm galvos, kad Dmuševskis savo:komedijai siu- 
žeto nėra pasiskolinęs iš kokio seno prancūziško vo- 
devilio. Gyvenime tokių santykių nerasi, bet pasi- 
juokti galima. Svarstant tos komedijos vertę, rėiktų 
pasakyti, kad ji nei šio nei to, nei gera, nei bloga, 
bet vidutinė, kaip daugelis kitų. 


Žemaitė. APSIRIKO. Dviejų aktų komedija. «Liet. Ūko 
leid. Nė 27. 31 psl. in-18. 


Naują vargonininką įsimylėjus klebono sesuo, sen- 
mergė bajoraitė. Siupiniai, ūkininkai, nori irgi už 
jo išleisti savo dukterį Levutę. Veronika, davatka, 
siundo abi pusi savo smailiu velnišku liežuvėliu. Ga- 
lop išeina aikštėn, kad vargonininkas vedęs. Ir vienų 
ir kitų apsirikta. Kokia gi tos komedijėlės vertė? 

iupinių charekteristika nebloga, bet davatkai ir 
klebono seseriai nesigailėta skaudžių žodžių. Tai ne 
tipai, bet karikatūros. Perdaug šaržo, permaža dai- 
lės. Scenoj pastatyta ši komedija galėtų patikti ne- 
bent «pirmeiviškai» publikai. 


G. Sudermann. JONINĖS. Keturių veiksmų drama. Iš vo- 
kiečių kalbos vertė K. Puida. Brooklyn N. Y., 1912, 143 psl. in-16 - 


Pirmą šioje dramoje vietą užima Marikė, lietu- 
vės valkatos, girtuoklės ir vagilės duktė. Ji, priimta 

dvarininko Vogelreiterio šeimynon, gauna gerą išla- 
vinimą, bet galų gale doriškai nupuola, atsiduodama 
pati Joninių naktį Georgui von Hartwig, Vogelreite- 
rio giminaičiu. Tą savo žingsnį motyvuoja šiais 
žodžiais: 2 

— Aš noriu viską ant savęs paimti... Mano motyna vagia! Aš 
irgi vagiu... (112). 

O kitoje vietoje tą pačią mintį Marikė taip 
išreiškia: 

—Vogk, vogk ir pavogk savo gyvenimo laimę ir meilę, ir viską, 


viską turi pasivogti... Mano motyna vagia,. Na, ir aš elgiuosi taip 
pat, kaip mano motyna... (130). 


Autoriaus tikslas aiškus. Jo norėta parodyti, 
kad lietuvė, net ir gavusi visą vokiečių kultūrą, vis- 
gi pasilieka žmonijos šiukšlė; ji netinka buti nei moty- 
na, nei žmona.  Valkatos dukteriai lemta baigti gy- 
venimas valkatų luome. 


Labiau pažeminti lietuvių vardas vargiai bau 
galima. Tai galėjo padaryti vien lietuvis išgama, 
priėmęs vokiečių kultūrą ir velniškai neapkenčiąs 
lietuvystės. Sudermannas ir yra toks lietuvis išga- 
ma, juo bjauresnis, nes talentingas. Taip žiūri į jį ir 
jo «Jonines» Prūsų lietuviai. Pats esu tai girdėjęs 
iš žinomo Prusų Lietuvos veikėjo, «Birutės» redak- 
toriaus Vanagaičio. 

Kiekvienam sveiko proto lietuviui, mylinčiam 
savo tautą, rodos, reikėtų bjaurėtis panašiais veika- 
lais. Joks juk lenkas už jokius pinigus neapsiimtų iš- 
versti žinomos vokiečių komedijos «Polnische Wirt- 
schaft», kur pajuokiami lenkų papročiai, jų būdas, 
jų šeimyniški ir ekonomiški santykiai. 

Pas mus, lietuvius, kas kita. Nors Puida ir ne 
išgama, bet niekieno neprašomas, pats proprio 
motu apdovanojo mus žeminančiomis lietuvių vardą 
«Joninėmis» ir net išgavo dramatiškos cenzūros leidi- 
mą vaidinti tą dramą Lietuvoje. Delko jis tai pa- 
darė — tai jo paslaptis. Mes gi, pildydami kritiko 

pareigą, laikome savo priederme viešai tai pažymėti 
ir niekam nepatariame skaityti nei lankyti teatro, 
jei vertėjas sumanytų ją kur nors scenoj statyti. 


Kazys Puida. DRAMOS. Brooklyn. N., 1912, 122 psl. in-16. 


Čion įdėtos iš viso 3 dramos: «Rūtų Vainikas» 
«Mirga» ir «Undinė». 

Pirmoji pavadinta «Triveiksmė kruvina pasaka». 
Imta neva iš žilos senovės. Dramos pamatinė idėja 
— giminės kerštas del «dykūno» Ramotos suviliotos 
mergaitės. Viskas čia gan keista, pradedant nuo 
vardų («dykūnas» Ramota, jo žmona Vinka) ir bai- 
giant veikiančiųjų asmenų psichologija. Ypač keista 
burtininko Rimvydo keršto idėja. Autoriaus norėta 
sukurti baisenybių drama. Pamėgdžiota ne tai Ibse- 
nas, ne tai Sekspiras. Bet pasisekusiu veikalas pa- 
vadinti negalima. Vaidinti, mūsų nuomone, netinka. 

«Mirga» —keturveiksmė istorijos drama. Turinys 
—išvadavimas Vytauto iš kalėjimo. Išvaduoja jį jo 
žmonos Onos tarnaitė Mirga—ir už tai pati žūna pa- 
karta. Veikalas neblogas ir gan sceniškas, atskyrus 
tik paskutinį paveikslą — Mirgos korimą, kurs, mūsų 
išmanymu, reiktų pašalinti, nes jo perdidelis realiz- 
mas namalonaus daro įspūdžio skaitytojui, 0 dar 
nemalonesnį padarytų žiūrovams. 

«Undinė» — tai sena istorija lietuvio inteligento, 
tikro Molio Motiejaus, kurs neva, jaunas būdamas, 
dirba «del tėvynės», bet, išėjęs į žmones, patenka į 
energiškos kitatautės rankas ir dingsta lietuvystei. 
Ką autorius norėjo pasiekti tuo veikalu, ne labai 
suprantame. Atrodo toji drama lyg perspėjimas mūsų 
jaunuomenei, kad saugotysi kitataučių ir nevestų jų, 
bet visas veikalas taip sustatytas, jog ne vienam 
būsiančiam Garšvai galės būti dalinai pasiteisinimu 
jo tautiško sunykimo. Mat, autorius taip išideali- 
zavo kitatautę Irmą, tiek jai suteikė gyvumo, ener- 
gijos, jausmo, jog žiūrovo simpatija labai lengvai gali 

pakrypti tos kitatautės pusėn. Dėliai tos priežasties 
ir ši drama vaidinti ne labai tetinka. 


St. Przybyszewski. SNIEGAS. Drama 4-se veikmėse. 
Vertė. V.. Akelaitis. Chicago III., 1913, 62 psl. in-8. 


Vasarą mergaitės mėgsta rauti ramūnes ir burti: 
«myli, nemyli»... Į tą būrimą panėši visas šios dra- 
mos turinys. Jis yra šitoks: Tadas, nykstančios ari- 
stokratiškos šeimynos narys, myli savo žmoną Bronę. 
Bet atvažiuoja Tado brolis Kazys ir pirmoji Tado 
meilužė Ieva. Kazys įsimyli Bronę, o Tadas — Ievą. 
Vienos Bronės išliko pirmoji meilė, ir ji nenori išsi- 
žadėti Tado, bet supratus, kad Ieva jį paviliojo, ir 
ji įpuola į histeriją, meilinasi Kaziui. Pabaiga išeina 
pusiau tragiška, pusiau komiška, nes Kazys su Ieva 
skandinasi tvenkinio eketėje, o Tadas su Ieva pabė- 
ga. Ir viskas. 


Jei autorius savo veikiančius asmenis yra išsva-. 
jojęs, tai «Sniega» reiktų laikyt ne dramatišku, bet 
tiesiog idiotišku veikalu, nevertu nei skaityti, nei žiū- 
rėti. Kas kita, jei Pšibiševskio Tadas, Kazys, 
Ieva ir Bronė yra gyvi žmonės, tikri lenkų visuo- 
menės atstovai, dar nesenai gyvenusieji arba ir nūn 
tebegyvenantieji. Tuomet reiktų pripažinti «Sniege» 
gilesnę socialę ir etinę mintį. i Pšibiševskio 
drama būtų tad rūstus memento mori, drėbtas drą- 
siai į akis nusigyvenusiai lenkų aristokratijai, jokio 
augštesnio gyvenimo tikslo nebesurandančiai, kaip 
vien betikslį po visokius užsienių hotelius, muziejus, 
Rivieras baladojimasi ir liguistą nimfomanišką ero- 
tizmą. Ir iš tikrųjų, jei lenkų aristokratija yra tokia, 
kaip ji nupiešta «Sniege», tai jos nariai yra tikri mo- 
rituri, pasmerkti pranykti ir užleisti vietą naujai 
demokratų kartai, trokštančiai ne vien linksmintis, bet 
ir visuomenės labui darbuotis, kurti naujas socialio 
gyvenimo vertybes, gyventi ateičiai. 


b 152 Dramos veikal ai 15 


J. S. Turgenevas. PINIGŲ NĖR. Vaizdelis iš jauno dva- 
rininko gyvenimo. Vertė M..Grigonis Chicago III., 1913, 23 
psl. in-16. 


Tasai jaunas dvarininkas pavadintas čia Tadu 
Jakaičiu. Bet tas pavardės pakeitimas, žinoma, nė kiek + 
nepakeičia paties originalo tipo: jis pasilieka kuo bu- 
vęs. Žiūrovas mato prieš save jauną vėjavaikį (pro- 
žigatėlia žizni), prasiskolinusį visiems, su kuo tik su- 
sitinka, neturintį kišenėje nė skatiko, besislapstantį nuo 
visokių kreditorių ir amatninkų, kuriems yra sko- 
lingas. Iš čia kila daug juokingų susidūrimų, verčian- 
čių žiūrovą visą laiką kvatoti. Mūsų scenai ši kome- 
dijėlė labai tinka. Grigonies vertimas geras. Vai- 
dinti lengva tiek miesto, tiek kaimo teatruose... 


Halina. KATRIUTĖS GINTARAI. Triveiksmis vaizdelis 
su dainomis ir šokiais. Autorei leidus išvertė M. Grigonis. Chi- 
cago IIl., 1913, 27 psl. in-16. 


Veikalėlis su keleriopa tendencija. Autorei rū- 
pėjo ir «susivienijimas dvarininkų su sodiečiais», ir 
ėjimas moterystėn vien iš meilės, o ne del pasogos, 
ir gelbėjimas savo žemės iš vokiečių rankų, ir įro- 
dymas burtų niekingumo, ir popularizacija mūsų tau- 
tiškų vestuvių apeigų, dainų ir šokių. Didelio ar- 
tizmo veikalėly nėra, bet jis, kaipo žadinąs gerų 
jausmų žiūrovuose, mūsų scenai drąsiai galima reko- 
menduoti. Vertimas pirmųjų dviejų veiksmų geras, 
e trečias, rodos, bene bus tik vertėjo originaliai per- 
dirbtas, del to vaizdelis išeina dar gyvesnis. Vakarų 
rengėjai kaimuose teneužmiršta šios komedijėlės įtraukti 
savo repertuaruosna. 


Tadas Daugirdas. GIRKALNIO UŽGAVĖNĖS. Viena- 
veiksmis paveikslas. TĖTĖ PAKLIUVO. 1-no paveikslo juokai, IDE- 
ALIS GYVENTOJAS. Vienaveiksmis juokas: Biržai, 1913, 32 
psl. in-8. 


Pirmutinis paveikslas be rimtesnio turinio, bet 
gana gyvas ir sceniškas. Onutė laukia savo Jonuko 

iš kareivijos pargrįžtant. Tai atsitinka kaip tik užga- 
vėnių laiku. Taigi renkas kaimo jaunimas, dainuoja, 
šoka, juokuoja. Ateina kaukės: gervė, meškavedys 
su meška, vengras, žydas, kvailas zakristijonas su dar 
kvailesniu sūnum. Galop pargrįžta ir Jonukas, ir vis- 
kas baigias vestuvėmis. 

Antrojo -paveikslo siužetas «skolintas», tik ne- 
pasakyta iš kur. Dalykas štai koks: Mariutė, profe- 
soriaus Obuolio duktė, nori tekėti už stužento Stasio 
Paukščio. Tėvas nenori leisti. Tuomet, Mariutei pa- 
tariant, Stasys persirėdo moteriškais rūbais ir meili- 
nasi seniui Obuoliui; tas įsimyli tariamąją Martinytę 
ir nori ją vesti. Viskas išeina aikštėn, ir sugėdintas 
«tėtė» nebekliudo Mariutei tekėti už Stasio. Kaip 
mato skaitytojai, «siužetas» nepergudrus, o doros at- 
žvilgiu net šlykštokas. Mūsų scenai visai netinka. 

«Idealis gyventojas», verstas iš Vl. Pežinskio, 
būtų nieko sau, bet spaudoje jis teužima vos 4 psl., 
scenoj teužimtų laiko ne daugiau kaip 5-6 minutes. Taigi, 
tiesą pasakius, čia ir vaidinti nėr ko. 

Kalba visų trijų vaizdelių neretai šlubuoja, pav., 
autorius rašo: «tėvelį persiprašykim» vietoj at- 
siprašykim, «gimė ant Trijų karalių viet. «Tri- 
juose Karaliuose», «o pasilinksminti daleista» viet. 
leista ir tt. Rašybos klaidų taipgi nemaža, pav., 
aplaistik rutitėles, nušluostik ašarėles» (8), siusti viet. 
siųsti (10 psl.), viresnieji» (11), pasakiai, v. vyres- 
nieji, pasakei (31) ir k. 

Žodžiu sakant, visas šitas dramatiškas leidinys * 
vykusiu laikyti negalima. 


LINKSMOS DIENOS. 2 veiksmų iš liaudies gyvenimo vaiz- 
delis su dainomis ir šokiais: Pagal K. Lukaševič' ę parašė M. 
Grigonis. Chicago III, 1913. 


Veikalėlis kad ir neoriginalis, bet labai dailiai 
sulietuvintas, mūsų dabartiniam gyvenimui sumaningai 
pritaikintas, tautiškais dainavimais ir šokiais pajvai- 

„Tintas ir todel vaidinimui labai tinka. Pastatyti jis 
scenoj visai lengva; bent kiek keblumo būtų gal su 
dainomis ir šokiais. Bet ir ši kliūtis, rodos, bus leng- 
vai nuveikiama, nes autorius pridėjo taipgi ir dainų 
gaidas ir žaidimų aprašymus. 


Br. Vargšas. LIZDAS NAMINIO LIŪTO. Drama trijose 
veiksmėse. Chicago III, 1913, 30 psl. in-16. 


Girtuoklis šeimininkas Nikodemas prageria visą sa- 
vo ūkį, jo sūnus Jokūbas tampa girtuokliu ir apsivogęs 
patenka kalėjiman, duktė Rožė išeina iš kelio; kitas 
sūnus, Rapolas, doras vaikinas, išeina Amerikon, bet 
ten jį mašina sutriuškina; motyna, gavus apie tai žinią, 
krinta negyva. Baisenybių būtų lyg perdaug,bet jos visos 
logiškai plaukia iš vieno šaltinio, — iš tėvo girtuok- 
lystės —ir, deja, ne sykį iš tikrųjų mūsų gyvenime 
pasikartoja.  Veikalėlis parodo autorių esant gan gerą 
mūsų girtuoklių psichologijos žinovą, jis vertas vai- 
dinti, ypač «Blavybės» vakaruose. 


Marco Praga. DRAUGAS. Vieno veiksmo drama. Vertė 
A. Matulis. Chicago III., 1913. 


Turinys tikrai dramatiškas. Grovienė Renata įsi- 
myli savo vyro draugą. Tam netikėtai žuvus paslap- 
tis išeina aikštėn. Vaidinti lengva, nes tik trys tėra 
veikiantieji asmenys. Bet del svetimo turinio mūsų 
teatrams ne labai tetinka, ypač jei turime, ačiū Die- 
Vui, ne vieną savo daug tinkamesnį scenišką vaizdelį. 


I: GUMINIAI BATAI Farsas viename akte. Parašytos 
Monley'o Pike. į 

II- Chociszewski. NUO AUSIES LIG AUSIES. Vieno veiks- 
mo komedija. Vertė Vaidevutis. Chicago III. 1913, 12 Ą- 10 
psl. in-16. 


I. «Guminiuose batuose» padoriai ir sąmojingai 


pajuokiamas mergaičių bailumas. Farse daug gyvu- 
mo ir sceniškumo. Tik pabaiga galėtų būti įdomes- 

nė. Labiausiai ji tiktų vaidinti savybės vakarėliuose 
ir mergaičių mokyklose. 

II. Siužetas neva paimtas iš barzdaskučių gyve- 
nimo, bet turinys menkas, nenatūralus. Visai be rei- 
kalo ta «komedija» sulietuvinta ir vaidinti neverta. 


ŽYDAS STATINĖJĖ. Juokingas perstatymas vienoje veiks- 
mėje. Iš lenkiško vertė Jurgis T- Chicago III, 1913. 


Sukčius žydas Šliomkė įsimyli statinių dirbėjo 
Martyno žmoną Marę ir ateina pasją, vyrui namie 
nesant. Ūmus vyro sugrįžimas išgąsdina žydą, kurs 
ir pasislepia statinėje. Iš čia išeina ne viena juokin- 
ga scena. Bet, apskritai imant, visas šis «perstaty- 
mas» yra gan dirbtinas, ir ne labai vykęs, ypač dai- 
nos, kurių čia keletas irgi nežinia kam primaišyta. 
Vaidinti nepatartumėm. Prastiems kaimiečiams gal 
atskiros scenos ir patiktų, bet žydai turėtų teisės rū- 
goti to «perstatymo» rengėjus, nes pas žydus to- 
kių Don-Žuanų, kaip Šliomkė, vargiai yra. 


VERPĖJA PO KRYŽIUM. Triveiksmė iš lietuvių XV am- 
žiaus gyvenimo pasaka. Parašė F. Omankovska. Lietuvių sce- 
nai pritaikindamas vertė M. Grigonis. Vilnius, 1913, 31 psl. in-8. 


Jaunas vaikinas Jonas, ieškodamas pinigų leng- 
vesniam gyvenimui, skolina juos iš piktosios dvasios 
ir prižada užmokėti savo siela ir kūnu, jei skolos 
po dvejų metų nesugrąžinsiąs. Paskolintuosius pini- 
gus belėbaudamas išeikvoja ir skolos nebeturi iš ko 
sugrąžinti. Darbščios sesers pasišventimas išgelbi ne- 
laimingąjį iš velnio žabangų. 

Fabula gana silpna. Trūksta tikrojo dramatiz- 
mo, bet parodžius scenoj kaimo publikai, rasit, ir 
patiktų. Kalba taisyklinga, tik nežinia kodel verpa- 
lai dviejose vietose pavadinti verpelais. 

SMUKLĖ. 2 veiksmų drama su epilogu. Pagal Z. Parvi 
sutaisė Elena Rucevičienė, Pirmojo «Blaivybės» konkurso pre- 
mija. Vilnius, 1913, 31 psl. 


Stasys Karpavičius, valdininkas, palengvėl virsta 
iš doro žmogaus tikru alkoholiku ir nuolatiniu smuk- 
lės lankytoju. Iš tos atmainos, lyg iš pragarinio šal- 
tinio, plaukia ištisa eilė visokių nelaimių Karpavičių 
šeimynoje. Duktė Aldona nebetverdama namie prie 
tėvo girtuoklio bevelija tekėti net ir už nemylimo 
jaunikio, o sykį pamačiusi prie svetimų žmonių tėvą 
girtą namon pagrįžtant iš gėdos gauna smegenų už- 
degimą ir miršta. Senis Karpavičius ima dar labiau 
girtuokliauti. Jo žmona iš nusiminimo pasidaro sau 
galą, krisdama tyčia po elektros tramvajo vagonu. 
Karpavičiaus sūnus Petras, negalėdamas baigti ret 
vidurinės mokyklos, virsta miesto valkata, vagišiumi 
ir baigia gyvenimą smuklėje perdurtas peiliu pana- 
šaus į save sėbro kortininko. 

Veikalas pilnas gyvo ir gilaus dramatizmo. Sce- 
nos surištos natūraliai logišku ryšiu. Išvesti asmenys 
be galo tipiški. Sykį juos scenoj pamatęs ilgai ne- 
užmirši. Net ir skaitant ši drama daro įspūdžio, sce- 
noj tas įspūdis, be abejo, bus dar didesnis. Kon- 
kurso teisėjai, pripažindami tam veikalui premiją, 
nesuklydo. Labai būtų geistina, kad «Smuklė» būtų ilgai 
vaidinama visoj Lietuvoj, kur tik galima. 

Jei kas čia verta pabarti, tai nebent leidėjai, ku- 
rie jo nepridabojo spausdinant. Nes nuo 22 pusl. 

“iki 27 paginacija visai klaidinga: 25-me pusl. padėta 
tai, kas turėtų būti 22 me, o 23-me p. pateko tai, kas 
turėtų būti 25-me. Siaip jau skaitytojas turės vargo, 
kol laužytojo klaidą suseks. Vertėtų tuos 4 pusl. iš 
naujo perspausdinti. . 


UŽKERĖTAS JAČKUS. Vieno veiksmo juokinga komedija, 
paimta iš Lietuvos kaimiečių gyvenimo. Parašė S, Kaimietis. 
Ghicago IIl., «Lietuva», 1913, 39 psl. in-16. 

Komedija tikrai juokinga ir gerai parašyta, at- 
skyrus galą, kuriam būtų ne pro šalį daugiau juokin- 

"gumo ir gyvybės. Turinys šitoks. jačkus Burkus, 
jaunas vaikinas, išvažiuoja «Burliokystėn», virsta gir- 
tuokliu ir etapu atvarytas grįžta namon. Jo motyna 
ir pati, tamsios kaimietės, tos Jačko atmainos prie- 
žastį mato Šepetienės užkerėjime. Jačkui tai patin- 
ka; jis apsimeta užkerėtu. Pakviestas «užkerėtąjį» 
gydyti girtuoklis kalvis apsiima kerus nuvyti ir 
reikalauja bent gorčiaus degtinės, kurią dviese ir 
išmaukia. Tėvas pasirodo gudresnis — ir pagalba 
šaltyšiaus  išranda kitą, daug pasekmingesnį, gy- 
dymo būdą — neduoti Jačkui nė lašelio degtinės ir 
pristatyti jį prie sunkaus darbo. Tuo komedija ir 
baigiasi. 

Mums matos, kad jos siužetas yra neoriginalis> 
esama tokios pat ir, rodos, tuo pat vardu komedijos 
(«Jacek zaczarowany») ir pas lenkus. Jei taip, tai 
negerai padarė Kaimietis. to nepažymėdamas. Mūsų 
scenai ši komedija tinka. 


ŽYDAS IR DZŪKAS. Linksma komedijėlė. Sulietuvino V ai- 
devutis. Chcago Ill, «Lietuva», 1912, 26 psl in-16. 


Žydas nori pavogti iš apsinakvojusio pas jį Dzū- 
ko pinigus. Dzūkas gudriai pinigus paslepia ir dar 
žydą prilupa. Vikslas — parodyti smuklės pavojin- 
gumas, girtuokliavimo kenksmingumas ir žydais nepa- 
sitikėjimo reikalingumas. Tendencija perdaug primi- 
tyvi.  Veiksman įpinti dvi daini — su komedijos tu- 
riniu ne labai tesiriša. Vaidinti būtų galima, bet 
ten, kur nėra žydų. Miesteliuose galėtų sukelti jų 
pyktį ir pridirbti vakaro rengėjams nemalonumų. 


J. A. hr. Fredro. CONSILIUM FACULTATIS. Vieno 
veiksmo komedija. Vertė A. Matulis. Chicago Ill., «Lietuvos» 
sp, 47 psl. in-18. 


Yra tai greičiau šaržas ar farsas, negu komedija. 
Turinys šitoks: Ponas Gasparas Bulbickis, tarsi gyvai 
paimtas iš Margalio eilių «Be apetito», įsivaizduoja 

esąs ligonis. Gydosi jis visokiais vaistais, vargina 
namiškius, galop reikalauja daktaro. Kviečiama dr-as 
Reškis. Tuo tarpu atvažiuoja Bulbickio giminaitis 
agronomas Šuskis ir Bulbickaitės sužadėtinis inžinie- 
rius Murickiss Abudu apsimeta daktarais Reškiais' 
ir imasi gydyti tariamąjį ligonį, daro consilium, 
rašo «receptą», taiso vaistus, kol, atvažiavus tikram 
dr-ui Reškiui, viskas išeina aikštėn. , 

Kaip pigu įspėti, santykiai išeina nenatūralūs, | 
šaržuoti, bet gana juokingi, todel, norint pigiai publi- 
ką prajuokint, galima ir ši komedija scenoj statyti. 

Bet jei paties turinio žiūrėti, tai jis yra menkas; 
vertimas taipgi nepergeras. Rašalinė pavadinta juo- 
diline, vietoj atbusk, atsiprašyti — vartojama | 
išsibudink, perprašyti ir tt. Mūsų scena būtų 
visai galėjus be tos «komedijos» apsieiti. 


M. Grigonis. JONUKAS IR MARYTĖ. 4 veiksmų pasaka. 
Iš rusų kalbos. Chicago, «Lietuva», 1913, 16 psl. in-16- 


Nedora motyna ir silpnabūdis tėvas, būdami var- 
ge, nutaria savo abu vaiku, Jonuką ir Marytę, nu- 
vesti girion ir ten palikti. Angelas Sargas neduoda 
nekaltiems vaikams pražūti, apgina juos ir nuo Miš- 
kinio (liešij) ir nuo raganos. Motyna išgama miršta, o 
tėvas suranda savo vaikus. Toks tai tos dramatizuo- 
tos pasakos siužetas. Jos tendencija gera, bet turinys 
menkutis ir menkai teapdirbtas. Scenoj statyti never- 
ta, juoba kad daugiau čia dekoracijų mainymo, negu 
paties vaidinimo. Pav., abu pastaruoju veiksmu uži- 
ma vos 2 psl., taigi vaidinant užimtų ne daugiau kaip 
4 — 5 minutes. 


Kurpianka. SULIG NAUJAUSIOS MADOS. Dviejų veiks- 
mų komedija. Vertė M. Grigonis. Chicago, «Lietuvos» sp., 1913, 
19 psl. in-16. 


Gimnazistas Juozas turi 17 metų seserį, tik ką 
baigusią gimnaziją, nieko kita galvoj neturinčią, kaip 

tik «suknias» ir «naujas madas». Jis nori ją patai- 
syti ir neišranda kito būdo, kaip tik pajuokti jos ne- 
kritišką madų sekiojimą. Tam tikslui įprašo savo drau- 
gą Vladą, dailininką, kad apsimestų studiavusiu Pa- 
ryžiaus moterų parėdų akademijoje ir nupieštų pa- 
vyzdžius «naujausių» nebūtų skrybėlių ir moterų rū- 
bų. Tas tai padaręs — neva slapta parodo Juozo se- 
seriai ir jos draugėms, kaipo «naujausias Paryžiaus 
madas». Mergaitės įtiki ir pasigamina pagal tuos pie- 
šinius sau kuo bjauriausius rūbus. Pasirėdžiusios tais 
rūbais, žinoma,  apjuokiamos. «Šposas» išeina 
aikštėn.  Sposininkai atsiprašo, o merginos žada ne- 
benešioti visokių «pastiche'ųy» ir panašių niekų. 

Komedijėlė parašyta gyvai, dailiai. Labai tiktų 
mūsų teatrams. 

Tik leidimas nepertobūlas.  4-me pusl. viena 
eilutė atspausta augštyn kojom; yra nemaža ir spau- 
dos klaidų. 


NASTUTĖ. 2 veiksmų ir 3 paveikslų drama. Pagal ukrainie- 
čių J. Kotlerevskio operą «Natalka Poltavka» lietuviškai parašė 


„ M. Grigonis. Chicago, «Lietuvos» sp., 1913, 30 psl. in-16. 


Nors veikalas pavadintas drama, bet baigiasi 
vestuvėmis doros Nastutės su doru Petru. Pabaigoj 
ne tik Petras, bet ir Raštininkas didvyriškai pasiel- 
gia. Gyvenime tokio altruizmo vargiai berasi. Senti- 
mentalėms širdims ši drama gali patikti. Bet ypatin- 
gos vertės neturi. 


NAMAI-PRAGARAI. Komedijėlė. Parašė Harry L. New- 
ton, vertė Jonas Ilgaudas. Chicago III., 1913, 23 psl. 


Žmona nori sulaikyti savo vyrą nuo kasdienio 
klūbo lankymo. Bet imasi to darbo gana netikusiai. 
Tai ir visas «<komedijėlės» turinys. Nerasi joj jokios 
rimtesnės idėjos. Nors vertėjas ir tvirtina, būk «pub- 
lika voliojosi iš juokų» tuos «Namus-Pragarus» 
bevadinant, bet, mūsų išmanymu, šis veikalėlis visai 
nejuokingas. Nes scenos jame yra nenatūralios, vei- 


kiančiųjų asmenų būdas menkai tenupieštas, sąmojin- 
gumas labai primityvus. Žodžiu sakant, yra tai men- 
kavertis farsas-šaržas, bet ne «<komedijėlė», kaip ver- 
tėjas ją pavadino. : 


Br. Vargšas. GADYNĖS ŽAIZDOS. Drama keturiose 
veikmėse. Chicago, 1913, 46 psl. in-12. 


Jaunas vyrukas Antanas, virtęs girtuokliu ir va- 
gišiumi, teisina savo pasielgimą socialėmis neteisybėmis, 
visur mato vien tik vagystę, neteisingą turtų susikrovimą 
— ir nenori klausyti gerų patarimų savo doros motynos. 
Kviečiamas Luobio, panašaus į save iškrikėlio, sutin- 
ka nužudyti Luobio giminaitį, pasiturintį senį našlį 
"uriną. Bet atkalbėtas doro Lukšiaus, nutaria pasi- 
taisyti ir grąžina Luobiui paimtus iš jo už prižadė- 
tąją žmogžudystę pinigus. Tuomet Luobis pats bando 
nunuodyti Turiną, bet jo vietoj nuodus išgeria apy- 
kvailis Turino tarnas Timotiejus. Norėdamas išsisukti, 
Luobis meta kaltę Nastei, Lukšio dukteriai, tarnavu- 
siai pas Turiną. Bet Antanas nurodo, kas yra tikras 
kaltininkas. Tuo drama ir baigiasi. 

Visi joje veikiantieji asmenys mums atrodo ne- 
lietuviški; jos siužetas bene bus tik paimtas iš kokios 
rusų dramos. Trūksta taipgi jai artistiškesnio apdir- 
bimo. Kalboj pasitaiko kartais polonizmų (pav., za- 
latina, neatbutinai).. Bet del dorinančios 
tendencijos ji vaidinti galima. 


Br. Vargšas. SVETIMAS DIEVAS. Drama trijose veik- 
mėse. Chicago III., 1913, 27 psl. in-12. 


Svetimas Dievas — tai krikščionystė. Ją priima 
jaunas žydas Samuelis, senio Abraomo, sodno nuo- 
motojo, sūnus, įsimylėjęs Marę, sodno savinin- 
ko Murmos dukterį. Bet vargšas apsigauna. Marė 
turi jaunikį ir atsisako tekėti už «perkrikšto». Tai— 
pirmutinis smūgis. Antras—tai vietiniai krikščionys, 
kurie Samueliumi nepasitiki, niekina kaipo perkrikštą 

ir dargi neva policijos kurstomi išmuša visus miestelio 
žydus. Trečias smūgis—tai mirštančio Abraomo pra- 
keikimas. (O paskutinis — tai suėmimas Samueliaus, 
įtariamo pavogus Murmos pinigus, kuriuos iš tikrųjų 
pavogus davatka Kunegunda. Tuo pribaigtas, Sa- 
“"muelius karčiai sušunka: 


Del svetimo Dievo ir tiek kentėtil.. 


Tuo ir baigias drama. į ž 

Jos turinys, mums rodos, irgi iš svetur skolintas. 
Lietuvoj niekur žydų skerdynių dar nebuvo. Be rei- 
kalo autorius nori tą kruviną kaltę mūsų, kad ir 
tamsiems, ūkininkams primesti. * Apskritai sakant — 
" dramoj matos aiškus autoriaus noras — krikščionius 
atvaizduoti tamsiais, kvailiais, nedorais, beširdžiais, o 
žydus — daug doresniais ir simpatingesniais. Žydai 
gal už tai ir pasakys autoriui ačiū, bet lietuviai tur 
pilną teisę šį autoriaus veikalą ignoruoti ir savo sce- 
noje neduoti jam vietos. 


Vaidevutis. VIENUOLIO DISPUTA SU RABINU. Vie- 
no veiksmo juokai. Chicago, 1913, 18 psl. in-12. 
Menkas turinys, prastas apdirbimas—ir jokių ti- 
krų juokų. Vaidinti būtų galima nebent kokios mo- 
kyklos sienose, o ne viešoj scenoj. i 


I. Šerenga. I- LIETUVOS ENEIDA arba Lietuvių tautos 
Ineita į Atrastą Tėvynę. Eilės.  Semta iš įvairiausių prosenuolių 
padavimų. Pirmoji dalis. Seinai. 1913, 140 psl. in-18. 


1. Šerenga. II ČIGONO PRIEGAUDA. Vienveiksmė 
drama. Krislas iš baudžiavos laikų 1854 m. Paplyniuose. Seinai. 
1914, 16 psl. in-18- 


Abiejų šių rašinių autorius, J. Serenga, matyt, 
yra žmogus turįs daug drąsos, laiko ir skatiko, jei 
gali spausdinti panašius «veikalus». Apie jų vertę 
mes: tiek tik tegalime čia pasakyti, jog mums gaila 
pinigų, jiems spausdinti išleistų, gaila rinkėjų, kurie 
tas eiles rinko, gaila skaitytojų, I:urie bandys jas skai- 


11 


162 Dramos veikalai 


Au o dar labiau gaila paties autoriaus, jas parašiu- 
sio... Nes jis talento neturi nė krislelio; jo raši- 
niai — ne rašytojo, bet grafomano darbai. Jo eilės 
galės būti geros nebent pavyzdžiui, kaip rašyti ne- 
pridera. O ir pragarsėt J. Šerenga tegalės nebent 
tiek, kiek rusų literatūroje Tredjakovskis. Kun. Tumas 
«Vilties» 10-me n-ry nesenai labai plačiai ir teisingai 
yr parašęs apie <Lietuvos Eneidą». Mums užteks čia 
skaitytojams vien tai nurodžius. 


KURČIAS ŽENTAS. Vieno veiksmo komedija. Antroji 
laida. Pagal prancūzų originalą sutaisė Marė A — nė. Vilnius, 
1914, J. Rinkevičiaus ir A. Rucevičiaus B-vės leidinys. 19 p. in-8B 


Šios komedijos «antroji laida» parodo, kad ji 
turi pasisekimo mūsų scenoje. Liūdnas tai faktas, 
nes parodo mūsų publikos visai neišlavintą skonį. 
Savo turiniu ir literatišku apdirbimu «Kurčias Zen- 
tas» yra ne komedija, bet visai menkos vertės šaržas. 
Ir veikiantieji asmenys ir jų santykai —viskas čia dirb- 
tina. Tikrame gyvenime daiktų panašių nebūna, — | 
būna tai nebent prastos rūšies balaganuose, kur vi- 
sokie «rajošninkai» stengias, kaip įmanydami publiką 
prajuokinti, o kuo, — jiems vistiek. Taigi sta- 
tyti šio veikalėlio mūsų teatruose nepatartumėm. 


Juozo Baifico. ADVOKATO PATARIMAI. Vieno | 
veiksmo komedija. E. Rucevičienės vertimas. Vilnius, 1914, 
22 psl. in-8. 1 

Advokatas Verbyla susipyksta su žmona. Jam 
dėliai to esant blogame ūpe, ateina klientas Kalvai- 
tis, ieškąs patarimo, kas daryti, kad jo žmona norin- 
ti jį pamesti. Verbyla pataria «naudotis netikėta 
laime» ir šokinėti iš džiaugsmo. Po kiek laiko Ver- 
bylienė savo lipšnumu permaino vyro ūpą, ir jis 
Kalvaitienei, atėjusiai taipgi ieškoti patarimo, kaip 
atsiskirti nuo vyro, pataria „grįžti prie vyro ir susi- 
taikinti“. Tas ūpo pagamintas patarimų priešingumas 

"gimdo savaime tikrą juoką ir suteikia komedijai sce- 


nišką vertę. Verbylos ir jo žmonos Elenos tipai 
tikrai gyvi ir natūralūs. Jų santykiai neišsvajoti; to- 
kių moteriškių, kaip Elena, atsidavusių vien puošimuisi 
ir visokiems baliams, rastumėm ir pas mus... Kiti 
veikiantieji asmenys, kaip Kalvaičiai ir Draugelis, 
nupiešti gana bendrai ir neaiškiai, Pav., daugelis 
žiūrovų vargiai beatspės, kokie santykiai yra tarp 
Verbylienės ir Draugelio ir delko ji paskutinėj sce- 
noj prašo vyrą, kad Draugelį nuo savęs pašalintų. 
Bet, nežiūrint tų netobūlumų, ,„Advokato patarimai“ 
vaidinti tinka, nors tos komedijos turinys ir nekoks. 

Vertimas neblogas, atskyrus keletą rusicizmų, 
kaip šit: „kaip tai nebūtų“ (21 p.), „išjungė mane“ 
(7 pusl. — kalbama apie telefoną — vykliučil). 
Gana dažnai vertėja vartoja žodį „užsivertęs“, „užsi- 
verčiau“ prasme, kuri mums visai neaiški. Salia 
„patenkintas“ randame ir netikusį žodį ,„užganėdin- 
tas“. Yra nemaža ir spaudos klaidų: pav., telo- 
fonuoti (7), vanandai (17, krštai (18), 
teisoto (19, aptimizmo (21) ruškama 
(20, pavagkite, gramonėkitės (22) vietoj 
— telefonuoti, valandai, karštai, teisėto, optimizmo 
rūškara, pavarkite, glamonėkitės... 


J. Žulavskis. MIRTŲ VAINIKAS. Triveiksmė drama. 
Vertė J. Jaunutis. Vilnius, 1912 m. «Teatras» Nė 8--9, 

Sią dramą buvo paskelbę vaidinsią mūsų stu- 
dentai.  Pažiūrėkim, koks jos turinys. Tarp veikian- 
čiųjų asmenų — patys svarbiausiej trys: 1) Edvardas, 

asyklos užvaizda, 41 metų, rimtas vyras, darbo žmo- 
gus; 2) Vladas, Edvardo draugas, chemijos docen- 
tas, 28 metų mokslininkas, besirengiąs. „atidengti to- 
kį dalyką, kurs dabartinį mūsą mokslą augštyn kojo- 
mis apvers“; 3) Janina, tolima Vlado giminaitė ir jo 
jaunystės draugė, nejučiomis jį įsimylėjusi, bet pasi- 
žadėjusi tekėti už Edvardo, daug gera padariusio 
jos tėvams. 

Dramos užmazga šitoki. Artinasi Janinos vestu- 
vės. Netikėtai atvažiuoja Vladas. Janina, išlepinta 
histerikė, neturinti nei tvirtų doros principų, nei gilių 
tikėjimo įsitikinimų, nebežino, kas daryti: turėdama 
pilna laisvę pasirinkti ką tinkama, ji nori tekėti už 
Edvardo, bet draug nenori palikti nepatenkintą ir 
Vladą, savo buvusį švietėją ir dvasios auklėtoją. Iš 
šios painios padėties ji neranda kito doresnio išėjimo, 
kaip tik šitokį: ateina prieš vestuves pas Vladą, iš- 
pažįsta jam savo meilę ir nė kiek nesidrovėdama at- 
virai pasako: „Nuo rytdienos priguliu jau Edvardui. 
Bet rytoj, pirm negu nuveš mane bažnyčion, vestu- 
vių rūbuose, kaipo numylėtinė, ateisiu pas tave ir 
būsiu tavo“ (sic!) Vladas, kaipo Edvardo draugas, 
nenori jo skriausti, bet neturi tiek valios, kad nuo 
' šios pagundos pabėgtų. Pasilieka namie. Janina iš- 
pildo savo modern-dekadentišką sumanymą, ateina 
pas Vladą, bet šis pastaroj valandoj susigriebia ir, 
nenorėdamas išnaudoti histerikę mergaitę ir apvilti 
draugą, geria nuodų ir žūva. Janina gi „valandėlę 
stovi nustebusi, bet staiga supratusi, kas atsitiko, su- 
rinka ne savu balsu ir bėga laiptais žemyn“. 

Tai ir visas šios dramos „dramatizmas“. Kokį 
įspūdį gali žiūrovams padaryti panašus veikalas — 
nesunku įspėti: vieni bjaurėsis slykščiu Janinos pa- 
sielgimu, kiti gal pavadins Vladą kvailiu, nemokė- 
jusiu progos išnaudoti. Bet pagailėtiniausia tai toji 
lietuvaitė, kuriai teks vaidinti Janinos rolė. Dora kata- 
likė, be abejo, negalės jos imtis. Nebent atsirastų 
kokia pirmeivė, panaši į Janiną. 

Koks šio veikalo tikslas, sunku įspėti. Dar sun- 
kiau suprasti, kam toks dekadentiškai psichopatolo- 
giškas šlamštas reikėjo lietuvių kalbon versti, o jau 
visai nesuprantama, kam lietuviai studentai šį, būtent, 
veikalą sumanė Vilniaus lietuviams scenoj rodyti. 
Mes esame tikri, kad dori katalikai moksleiviai, stu- 
dentai ir šiaipjau inteligentai nepanorės tos dramos 
žiūrėti. Vieno literatiško talento publikai patraukti 
čia neužtenka. Jei talentas augštesnių doros princi- 

pų nesilaiko — jis yra dar vengtinesnis, nes pavo- 
jingesnis. 

Lietuviškas šios dramos vertimas irgi nekoks. 
Prasižengimų mūsų kalbai ir rašybai gana daug. Ver- 
tėjas, pav., rašo: „nieko bendro“, „atsirėmusi ušėko“, 
„Įeina šliafroke tėvas, alkdamas pabučiavymų““ ir 
t. tt Apie spaudos. klaidas, kurių irgi netrūksta, čia 
jau nė nekalbame. Taigi šiam „Mirtų vainikui“, tei- 
sybę pasakius, pritiktų » visais atžvilgiais greičiau 
„virkščių vainiko“ vardas. 


1. Žalia Rūta. PANČIAI, iš vargo dienų pasakų nuvyti. 
Helsinkai, 1917 m., 90 psl. in-16. 


. 2. Žalia Rūta. KADA ROŽĖS ŽYDI, atausta tautos pa- 
saka. Helsinkai, 1917 m., psl. 76 in-16. 

Mūsų jauna dailioji raštija, ačiū Dievui, plėtojasi, 
pasirodo kaskart daugiau jaunų jėgų, atsiranda kas- 
met naujų veikalų. Skaitytojai gauna iš čia pasigė- 
rėjimo, kritika — darbo. Jei čia ir yra del ko pa- 
gailestauti, tai nebent del nelygaus mūsų dailiosios 
raštijos plėtojimos. Mat, grynos poezijos, ypač liri- 
kos srity, darbininkų pas mus yra daug, tuo tarpu 
"beletristų, o ypač dramaturgų — vos vieną kitą tesu- 
tinki. Todel tikrai nudžiugome gavę du augščiau 
išvardintu Žalios Rūtos dramatišku veikalėliu, išleistu 
pernai tolimuose Helsinkiuose. Mūsų džiaugsmas 
buvo juo didesnis, nes Žalia Rūta ligšiol kad ir 
naudingai darbavos, bet visai kitoj srity. Taigi abu 
tuodu rašiniu yra šio autoriaus dramatiškos kūrybos 
pirmonės.  Kaipo tokiu, jiedu verta atskirai peržiū- 
rėti ir kritiškai įvertinti. 

1. Savo «Pančius» autorius sakosi rašęs labiau 
skaitymui negu vaidinimui. Bet ir vaidinti jie galima, 
nes turi dramos formą. Visas veikalas padalintas 
penkiais vaizdais. Pirmame skaitytojas perkeliamas 
į 1853 m. Savučių kaiman. Scenoj tamsu, nes dar 
neišaušo; neaiškiai matos atviros klojimo durys, 
girdžias kuliant. Tai kulia grapo Tiškevičiaus bau- 
džiauninkai: Matulis, jo sūnus Ignas, Igno sužieduo- 

tinė Verutė ir kiti.- Nutilus kūlimui, vieni išeina pa- 
sivėdintų, kiti stovi klojimo tarpdury, Ignas kalbas 
su Verute apie artimas vestuves. Matulis lyg šaltu 
vandeniu perpila jaunuosius savo pastaba: 


Paklausk tujei pirma Tiškevičiaus, 
Palauk, ką tau Biržai sakys? 


Verutė irgi duoda tą patį klausimą: 


O ką padarysi, jei grapas va ims 
Ir mums vestuves padaryti užgins? 


Čia tarp Igno, Verutės ir Matulio užsimezga ši- 
toks pašnekesys: 


Ignas. Aš jau dangų ir žemę pajudins', 
Bet jau pastatysiu ant savo. 
Ak Dievo paties, aš manau, 
Paskirta sueit mum krūvon. 


Verutė. Duok, Dieve, kad taip ir būtų. 
Atameni Lenkiškių Šukiui 
Ką ponas paderė, kai tas užsispyręs 
Varu panorėjo namuos pasilikti 
Gyvenant su širdžia sau meilia? 
Tuoj vieną jis pardavė Teipėliomanui, 
(Skaliką būk gavęs už tat), 
O antrą tam Žydpievio seniui paskyrė, 
Kur ji ir lig šiol tebkankinas; 
Gi gryčią pasiėmė sau. 


Ignas. Taip suskiai poneliai tik daro, 
Gi mūsų Tiškeučius ne toks. 
Ak metas jau, rodos, suprasti ir jiems, 
Kad akstinas širdžiai vienodai skaudus, 
Ar ji būtų ponų ar mūsų. 


Verutė. Kad savo akim mumis ponas rėdytų 
Žinai, kad neplėšyt' širdžių, 
Bet jis į mus žiūri per vaito akis. 
O tam pasipūtėliui gobšui 
Ar lengva kai kuom nepatikt? 


Ignas. Tegul jis sau pučias, te nosį sau riečia, 
Bet aš nesilenksiu prieš jį. 
Matulis. Bijau, kad jis tau nepalenkt tiktai jos. 


Ignas. Bet taip tai vergais mes jiems būsim per amžius. 
Tegul jie jau praded' suprasti, 
Kad mes jau nebėsam tuo kuinu, 
Kurs galva nuleidęs eina sau klausiai, 

Kai vaikas pavadžiu jį tempia. 

O jei to nemato geruoju, 

Tai pagaliu reikia parodyt: 
mogus pasirodo žmogum, 

Kai įrankį ima vartoti. 


Iš tolesnės Matulio kalbos paaiškėja, kad «ak- 
rutų greit imsią» ir kad vaitas piktas ant Igno del 
«garbės nedavimo». Ignas to nebodamas skelbia 
«saulės užtekėjimą» ir «patamsių žuvimą» ir nurodo 
kelia į trokštamąją laisvę: 


Kol grūdą iš varpos mat išimi, 
Žiūrėk kiek, privargsti žmogelis: 
Še kultuvas pūsles sutrynė, 

Va prakaitas varva per burną 

Ir paišinas visas, kaip velnias. — 
Tai kiek reiks privargti, - 

Pakol iškariausim liuosybę? 

Nieks nieko dykai mums neduoda: 
Mums ypač varguoliams sodiečiams, 
Reik viską pačiam pasiimt, 

Kai imsim, tik gausim.-. 


Čia ūmai pasirodo su vyrais vaitas, šio atėjimo 
tikslas — paimt maištininką Igną į «akrutus». Mat, 
girdi, kai «putas nugraibysim, švariau pasdarys». 
Prasideda Igno gaudymas. 

Tam nesiduodant, griebiamasi jėgos, apkaustomas 
vargšas pančiais Scena pilna dramatizmo. Igno 
motyna ir Verutė graudingai rauda, kūlėjuose kįla , 
negerų jausmų prieš žmonių engėjus. Ypač užsidega 
Igno brolis Kazys. Jis šaukia: 


1 Tai kas gi čia bus, tai kur gi galai? 

k. Negan, kad mus vargina dieną ir naktį, 
Ž Pasiima sau, ką mes sėjam ir pjaunam; 
p , Visas išmaišyk del jų Rygas, 


Sekioja paskui kaip skalikai, 
Kad žingsnio be jų tu nežengsi, 
Ir štai jau ant galo mus ima pačius, 


Matuliui nurodžius, «ką tu viens padarysi», Ka- 
zys duoda šitokį atsaką: 

Jei vienas mes rodysim dantis, 
inai, kad niekais pasibaigs ; 

Bet jei mes visi pasišiaušim, 

Visi, kas mes šičia ir Biržys 

Ir ten Pasvaly. Panvėžy, 

Ant Nemuno, Nerio, Sešupės, 

Visi vienu balsu sušuksim : 

Gana jau to jungo vergijos, 

Gana eiti dvaran bernauti! 

Mes sau norim būti žmonėmis, 

Savuose namuose mums metas 

Patiems pasilikt šeimininkais, 

Kaip tiems, kurie rūmuose sėdžia ! 

Palauk, nebebus tokie drąsus ir ponai: 

Neerzina pikto šunies dovanai ... 

o taipgi nurodo kelius laisvei pasiekti: 
Jei viešai užginta mums vaikščiot, 
Mes lįsim žemės“, kaip tie kurmiai, 
Mes šunkeliais eisim aplinkui, — 
Jei vieškeliai ponų apstoti, — 

Bet savo vistiek padarysim. 
Slaptai patylom vienas kito širdyje 
Mes kurstysim laisvės ugnelę... 


Tais žodžiais sukurstyti vyrai sušunka: 


Te kraujas Ignašiaus mus lydžia. 
Ir sėkla jis laimės mums bus. 


Antras vaizdas — Biržų giria. Ignas, pabėgęs 
iš kariuomenės, slapstos nuo žmonių. Jį telanko tik 
Verutė slapčia. Tačiau paslaptis palengvėl ima nykti. 

monėse atsiranda kalbų apie besislapstantį Igną. 
„Girios sargas irgi apie tai nugirsta. Jam baugu at- 
sakomybės, jei jo sargybai pavestoj girioj susektų 
pabėgėlį. Jis ima landžioti po tankumynes ir susi- 
tinka su Ignu. Ištinka žūtbūtinė kova, kurioje Ignas 
nori nužudyti sargą, bet šio prašomas dovanoja jam 
gyvastį, baisiai prisaikdinęs niekam nesakyti, kad Igną 
matęs. Sargas paleidžia garsą — girios glūdumoj jį 
smaugęs velnias. 

Trečias vaizdas — ta pati giria žiemą. Kirtėjai, 
būdami patys vieni toli nuo dvaro, drąsiai šneka apie 
pasiliuosavimą iš baudžiavos. Ignas ilgo slapstymosi 


"Dramos veikalai 3 ——102Z 


privargintas, pasiduoda apatijai, užkuria savo lindy- 
nėj ugnį jau išaušus. Dūmai atkreipia kirtėjų akis 
kurie, suradę Igną ir pažinę, pasiskirsto nuomonėmis: 
vieni nori jį palikt girioj ir tylėti, kiti, bijodami at- 
sakomybės, atiduoti Igną į valdžios rankas. Pasta- 
rieji gauna viršų, ir Ignas suimamas. 

Ketvirtas vaizdas vėl dideliame dvaro klojime 
anksti rytą — kūlėjai nerangiai renkasi; jų šnekos 
tema — ta pati laisvė. Seniai kalba apie ją prisi- 
bijodami, jauni drąsiai, atvirai. Ypač karščiuojasi 
Kazys, negalėdamas užmiršti savo brolio likimo. 
Palengvėl prieina prie streiko nebekult ponui. Ti- 
jūnas nebesupranta, kas čia daros, del ko tie seniau 
klusnūs žmonės pasidarė lyg nebe tie. Vaito pasi- 
rodymas padaro įspūdžio tik seniams, kurie linksta 
suardyti vienybę ir stot kult; bet jaunieji neleidžia. 
Kazys susikerta su vaitu. Šis griebias paskutinio 
ginklo šaukdamas: 


Nenorite pono iš dvaro, 
Pajusite ranką maskolio — 


ir siunčia tijūną į Biržus pas anstolį. Kazys mato 
tame «užuomazgą laisvės» ir džiaugias. 

Paskutiniame vaizde veiksmas įvyksta Savučiuose 
bet jau 1882 m. Keliamos vestuvės. Jaunimas žai- 
džia, seniai šnekas apie praeitus laikus, prisimena ir 
išnykusią Matulių šeimyną. Mat, Kazys miręs be- 
vaikis, o Ignas išvežtas prieš 30 metų Maskolijon 
nežinia ar gyvas. Kalba nukrypsta į senus laikus: 


Neduok Pone Diev', kokie buvo laikai; 
Už šunį tav laike ne žmogų, 
Nei kam pasiskysi, nei tav kas užstos. 


Iš tų kalbų išeina aikštėn faktas, kad ir ponai 
ponams buvę nelygu: po didesniais ponais būdavę 
lengviau. Tą mintį išreiškia vienas iš ūkininkų, 
Mačys, šiais žodžiais: 

Tas vis pas Tiškeučių kitaip, 

Tas žmones užstodavo, rūpinos jais 

Ir biržėnus tuoj gal atskirti: 

Ir dideli, tvirti, ir tiesūs kažkaip. 

Bet kas po poneliais mažais tada buvo, 
Baisu atsiminti dabar. 

Mes prisižiūrėjom gerai 

Gailiūną, mat, sodžius nors Vabalninkėnuos' 
Bet eidavo dvaran kažkur 
Net už Alyzavos tenai. 

Ir ko ten su jais nedarydavo ponas: 

Ir mušdavo, plakdavo dieną ir naktį : 
Parduodavo lygiai šunis : 

Vienam atiduos jisai vyrą — už kortas — 
Kitam vėl jo pačią parduos. 

O ką jis darydavo, Dieve mieliausis, 

Su moterims savo žmonių, — 

Ar žinot, sakyt sarmata. 

Ten linmarkos kraujo ir ašarų upės. 


Kitas primena nedorą Didžionių ponią, kuri 


„ ratuos kinkydavo mergas 
Ir šitaip važiuodavo Šimbarko turgun, 
Badydama adatom, kad pasiskubint. 

Bet tie žiaurūs baudžiavos vaizdai nesukelia kal- 
bėtojuose keršto prieš ponus; juoba kad aiški Dievo 
bausmė yra ir be to ponus pasiekus: taigi ir tenki- 
nasi pasakymu: 

Na kam bėteisti, ką nuteisė Dievas , 
Gana jau to vargo, kursai juos ištiko. 

Taip seniams bekalbant ir jaunimui bešokant, 
įšlubuoja senelis Ignas Mikalojaus šineliu, lazda pa- 
siremdamas. Jis parkritęs bučiuoja žemę graudžiai 
sveikindamas jąją. Jauni stebias, senis Mačys tik 
ji pažįsta. Meiliai visų sveikinamas Ignas pripa- 
žįsta savo kaltę — tolimoj Rusijoj buvęs sudaręs 
šeimyną ir vaikus išauklėjęs, kurie, save «lietuviais 
nevadina». Mačys jį ramina pateisindamas jo klaidą 
sunkiomis aplinkybėmis, jaunimas gi prašo sau Igno 
palaiminimo, kurį šis ir teikia kilniais žodžiais. Jau- 
nimo tautišku žaidimu baigias šis pastarasis vaizdas. 

Kaip mato skaitytojai, Žalios Rūtos «Pančiai» 
yra pilnas dramatizmo veikalas. Daro jis didelio 

įspūdžio skaitant, dar didesnio padarytų scenoje 
gabių artistų suvaidintas. Kaimiečių gyvenimas, bū- 


das, papročiai, pažiūros, aspiracijos — visa tai nu- 
" piešta tikrai, gyvai, vaizdingai. Kiek silpniau išėjo 


tik Igno charakteristika. Jis yra vyriausias dramos 


"asmuo — laisvės pranašas, kovotojas už jos teises; 


pirmame vaizde jis parodo aiškų agitatoriaus tempe- 
ramentą, tuo tarpu antrame jo valia jau silpnėja, o 
tračiame jis visai pasiduoda apatijai, duodas suimti 
be jokio pasipriešinimo ir net jokios agitatoriškos 
prakalbos nepasako, nors progos turi kuo puikiau- 
sios. Taip pat ir jo prisirišimas prie savo žemės 


"penktame vaizde išeina ne visai nuoseklus: vedimas 


kitatautės ir sudarymas nelietuviškos šeimynos su tuo 
prisirišimu ne labai tesiriša. Daug natūralesni kiti 
dramos asmens, k. š.: senis Matulis, jo žmona, Verutė, 
Mačys, Sabas. Visi jie ir elgias, ir kalba, ir mąsto 
kaip tikri anos gadynės mūsų kaimiečiai. Nupieš- 
damas juos kaip gyvus autorius parodė nemaža ta- 


„ lento. Duok Dieve, kad tas talentas toliau besiplė- 


todamas pagamintų mūsų neturtingai dramatiškai li- 


"teratūrai ne vieną naują, panašų į «Pančius», veikalą. 


2. Turinys dramatiško vaizdelio «Kada rožės 
žydžia» yra imtas iš senos pasakos apie Dainiuką, 
mirusį del nelaimingos: meilės, ir Skaistutę, pervėlai 
pajutusią meilę, jau Dainiukui mirus. Dievai pasigailėję 
jųdviejų ir pavertę Dainiuką lakštingalu, Skaistutę — 
rože. Liriškas tos pasakos turinys nelengva buvo | 
sudramatizuoti — ir tas darbas autoriui ne visai te- 
pavyko. Ypač nemalonaus įspūdžio daro ketvirtas 
vaizdas. Skaistutė atvaizduota čia beraudanti ant Dai- 
niuko kapo ir paskendusi didžiausiame skausme, 
tuo tarpu vos tik mergos ją paerzino, ji ima kuo 
prozaiškiausiai ir net trivialiai rietis, kaip paprasčiau- 
sia kaimo merga. Svelnūs dramos tonai čia neišlai- 
kyti ir tai veikia skaitytojus, lyg nemalonus disonansas. 

Abi drami parašyti baltomis eilėmis. Autoriaus 
kalba gan daili ir įvairi. Gaila tik, kad vietomis 
žodžiai akcentuojamį ne visai taisyklingai, pav., var- 

ginti, jinai, virpina; kitur vėl pasitaiko ne visai tin- 
kamų trumpinimų, pav., pažins', kalbin', šal' jo, viet.“ 
pažinsi, kalbini, šalia jo; kai kur be reikalo pavar- 
totas tarmiškos formos, pav., būtimai viet. būtumei. 
Vietomis ir eilės ne visur lygios. 

Bet šiaipjau Zalios Rūtos abu veikalėliu skai- 
tomi lengvai, patraukia savo turiniu, ypač «Pančiai», 

Išoriniam veikalų pavidalui taipgi nieko negali- 
ma prikišti. Jis tiesiog estetiškas. 


Druskiuss NEBAIGTAS PAMOKSLAS. Monologas pabai- 
goj virstąs dialogu. Kaunas, 1917, 16 psl. in-16. 


Vokiečių Oberosto cenzūrai uždraudus, šis vei- 
kalėlis negalėjo plačiau Lietuvoje pasklysti. Sunku 
suprasti, delko jį vokiečiai draudė, nes jo turinys, 
kad ir humoristiškai-satiriškas, visai nekaltas. Autorius, 
laikyde masis klasiško obalsio—ridendo corrigere 
mores (juokais taisyti papročius), duoda čia įvai- 
riems žmonių luomams keletą sąmojingų ir draug 
naudingų pamokymų, kurie tinka ne vien knygelėje 
pasiskaityti, bet ir scenoje parodyti. Keista, kad mū- 
sų teatralai neatkreipė lig šiol dėmesio į tą scenai 
gan tinkantį veikalėlį. 


1: Paparonis. KITAIP PRAAMŽIS LĖMĖ. Scenos vaiz- 
deliai. Mariampolė, 1920, 44 psl. in-16- 

2. P. Gori. GEGUŽIO ŠVENTĖ. 1 veiksmo drama. Ver- 
„tė P. Sirutytė. Liaudies teatras. Mariampolė, 1920, 32 psl. in-8. 4 

3. Ant. Šnieleris. FARIZIEJAI. Trijų veiksmų drama. 
Vertė E. Rucevičius. Tilžėje, 1920, 64 psl. in-8. 

4. LAPKUS. Trijų veiksmų tragikomedija. Sulietuvino E. 
Rucevičienė. Tilžėje, 1920, 56 psl. in-8. : 


Kad mes negalim pasigirti scenos veikalais, tai 
mums visiems yra gerai žinoma. Dramaturgų nema- | 
žiau mes stingam, kaip ir epikų. Nesant kas parašy- 
tų gerų originalių dramų, tenka naudotis vertimais, 
bet, deja, ir tų pasirinkti nemokama. Dažnai verčia- 
ma kas pakliūva — menkos vertės šlamštai. Taigi 

kiekviena nauja pastanga mūsų teatro repertuaras 
naujais veikalais papildyti, reikia laikyti gerbtinu da- 
lyku ir atidžiai sekti. Pildydami tą pareigą mes ir 
peržiūrėsim čia kelis naujus, tik ką iš spaudos išėjusius. 

1. Paparonies leidiny randame du originaliu sce- 
nišku vaizdeliu «Vakarinę dainą» ir «Rytojaus dieną», 
abu triveiksmiai. Bet tie veiksmai trumpučiai, neiš- 

tesusideda iš 3 scenų, antrasis — iš vienos, trečia- 
sis — 4 trumpučių. Siek tiek sceniškiau parašyta 
«Rytojaus diena», bet ir ten veiksmas tęsias ne dau- 
giau kaip 5—10 minučių. Dekoracijų keitimas užima 
daug daugiau laiko, negu pats vaidinimas. 

Vaizdelių siužetai irgi ne kokie. «Vakarinėj dai- 
noj» senovės vaidilutė Branguolė svajoja prie aukuro 
apie žemės meilę ir sužavėta vaidilos Gintvyčio va- 
karine daina užmiršta kurstyti aukuro ugnį, už ką 
pasmerkiama numirti. Bet perkūnas trenkia į ąžuolą, nu- 
trenkia vyriausį krivį; visa scenoje bruzda, tik Gint- 
vytis ramiai taria: «Ne taip Dievas teisia, kaip žmo- 
nės teisti paprato». Tuo viskas ir baigiasi. 

«Rytojaus diena» bent kiek gyvesnė, jos siuže- 
tas imta iš lietuvių rašto draudimo laikų. Scenoj ji 
daug kartų buvo rodyta, taigi ir gerai visiems žino- 
ma. Kaipo žadinanti patriotiškus jausmus, ji mielai 
lankoma publikos, bet technikos atžvilgiu silpnutė. 
Autorius perdaug pasitiki savimi ir permaž testudi- 
juoja tobūlai parašytus svetimus dramos veikalus. 

Kalba irgi ne visur tobūla. Jūra, pav., pas jį 
«murma», ugnis «rūsa» (viet. rūsi). Iš Paraponies ga- 
lima laukti didesnių ir gražesnių veikalų. Cia teduo- 
ti tik pirmi bandymai, kuriais ir publika ir skaity- 
tojai negali tenkintis. 

2. Gorio veikalas — sudramatizuota 1 gegužės 
šventės teorija, apologija, filosofija, kaip ją socializ- 
mo sekėjai supranta. Visa tai sudėta vienan, bet už- 
tat tas veiksmas turi atatinkamą dramos veiksmams 
ilgumą. Scenoj regime greta niūrius rūmus ir kume- 
čio triobelę. Rūmų savininkas jaunikaitis, naujos dva- 

sios pagautas, jaučia širdy tuštumą supratęs, jog 
visi jo laukai, vynuogynai, rūmai esą ne jo, bet dar- 
bininkų kumečių darbo vaisius, taigi jam, nieko ne- 
padariusiam, ir nepriklausą. Motyna mato čia sūnaus 
ligą ir traukia jį į savo rūmus. 

Tuo tarpu pasirodo keliauninkas, einąs į šalį, 
«kur saulė teka», kur visi žmonės: 


vienodai naudojas prigimties dovanom, kaip oru ir šviesa. Žmo- 
nės ten broliai. Darbas... tos šalies garbingas obalsis... Nėr nei kerš- 
tavimo, nei dykaduoniavimo... Vienintelis įstatymas — laimė.. Vie- 
nintelis ryšys — meilė... Visiems užtikrinta gerovė. Visiems prieina- 
mas mokslas. Moteris ne vergė, bet draugė. Elgetyba nežinoma... 
Nėra dykių, nėra ginkluotų, nėra karų... (10) 


Keleivio sužavėta Ida, pirkelės gyventojo kume- 
čio duktė, pasiryžta eiti su keleiviu į tą žemės rojaus šalį. 

Keleivis tuo vienu laimėjimu nesitenkina; jis su- 
laiko darban einantį darbininką ir prikalba jį 1 ge- 
gužės dieną nedirbti. Ida tą pat padaro su jūrininku, 
kurs atsisako 1 geg. dieną iš uosto plaukti. Visa tai 
daroma parodyti, kad «visi turtai — darbininkų ran- 
kų darbas» (13). 

Ne vienas skaitytojas gal tars: čia paprasto so- 
cializmo propaganda; kur gi čia drama? Del buvimo 
yra čia ir dramos. Ji nukelta pačian galan. Mat, pa- 
sirodo, Ida mylinti rūmų savininką, buržujų jaunikaitį, 
taigi nutarus eiti su keleiviu į žemės rojų ji nori pa- 
traukti draug ir savo mylimąjį. Sis irgi turi norų eiti 
su Ida į naują gyvenimą, bet motynos buržuiškai iš- 
auklėtas neturi pakankamai jėgų tokiam garbingam žy- 
giui atlikti ir miršta prie savo rūmų laimindamas Idą, 
beeinančią drąsiai su keleiviu į kraštą, «kur saulė 
teka». ; 

Toks yra tos socialistiškos dramos turinys. Jos 
devizas — socializme išganymas. Tam tikslui pasi- 
stengta čia paduoti svarbesni socializmo dogmatai ir 
argumentai, tik be mitinginių koliojimųsi ir pravar- 
džiavimų, atskyrus stereotipiškas buržujams prikiš- 
tas «dėles». 

Socialistų sferose ši drama turės, be abejo, di- 
delio pasisekimo... Nesocialistai apie jos vertę gali 
spręsti iš augščiau paduoto jos turinio. Rašant ją tu- 
rėta ne dailės, tik propagandos tikslas. Kaipo tokia, 
jis mūsų repertuaro nepraturtino. 

nitclerio dramos tikslas laisvosios meilės 
apologija. Jaunas teisių daktaras Gugo turi mylimąją 
ir vaiką. Susitrenkęs, krisdamas nuo arklio ir jausda- 
mas netrukus mirsiąs, išpažįsta motynai savo kaltę ir 
meldžia tėvų jo vaiką Praniuką ir jo motyną Toni 
priimti į savo namus. Sie priimti priima, bet, vaikui 
mirus, varo lauk Toni, paskirdami jai piniginį atlygi- 
nimą. Si žudosi. 

Kaipo liberalai, Gugo tėvai del pačios sūnaus 
kaltės ne labai tesikremta, jiems rūpi tik pažįstami, 
kad nesutraukytų ryšių dėliai Toni buvimo jų namuo- 
se. Tos pat nuomonės laikosi ir Gugo draugas d-ras 
Smitas ir teta Emma. Autorius visus juos už tai va- 

Drama vykusia pavadinti negalima, nors autoriui 
talento ir nestinga. Ypač gyvi yra antras ir trečias 
veiksmas. Bet viską gadina tendencija. Toni ir Gugo 
padaromi mažnė šventais kentėtojais, o kiti visi be- 
širdžiais egoistais ir pasaulio opinijos vergais. Dėliai 
to mūsų teatrui šis veikalas netinka. 

«Lapkus» pavadinta «tragikomedija». Jai ge- 
riau pritiktų šaržo vardas. Del buvimo tokių vyrų 
šalaputrių, kaip Vingiliss“ Bet čia ir vieno ištižimas 
ir antro nachalumas tyčia padidinti, išpūsti. Scenoj 
visa tai priduoda gyvumo, juokingumo. Taigi ir gali- 
ma pranašauti, jog «<Lapkus» pas mus turės nemaža 
pesisekimo. Iš kur jis imtas, nepasakyta, bet kad ir 
svetimas, jis E. Rucevičienės labai dailiai sulietuvin- 
tas. Gadina tik jį scenos, kur Vingilis prikalbinėja 
Lapaitienę jam pasiduoti, ir ši tai padaryti sutinka. 
Nenatūralu taip pat, jog tas pats don žuanas čia pat 
to pigaus laimėjimo išsižada ir bevelija vesti dorą 
mergaitę. 

Kad ne tie dorą žeidžiantieji dalykai, veikalėlis 


būtų visai įmanomas. 


1. VISI GERI. Trijų aktų sceniškas vaizdelis, paraše. F. 
V. Boston Mass., 1916, 22 psl. in-12. - 

M. Pečkauskaitės. PANČIAI. Kaunas, 1920, 45 
sl. in-18. 
e 3. Urš- Gurkliutės. KOMEDIJĖLĖS. Boston Mass., 
1916, 34 psl. in-8. 

4 Ambo VARGŠAS TADAS.. 2jų vaizdų  škicas. 
Vertė Trys. Kaunas 1920, 16 psl. in-8. 

5. Molier. ŠYKŠTUOLIS. Vertė A. Ješmonta. 5-ių 
veiksmų komedė. Mariampolė, 1920, 111 psl. in-8. 

6. Kun. J. Šnapščio. BETLIEJAUS STAINELĖ. 
Drama keturiais aktais. Antra laida. Kaunas, 1910, 46 psl. in-24. 

7. S. Čiurlionienės. KOMEDIJOS. Kaunas, 1910, 
155 psl. in-12, 

psl. in-12. 

9. P. Vaičiūno. MILDA. Meilės Deivė. Mitologijos 
pasakos. Kaunas, 1910, 65 psl. in-18. 

10. J. Martusevičiaus.: JUZIS — DIDVYRIS — nei 
drama, nei komedija 6 veiksmuose. Klaipėda, 1920, 14 psl. in-8. 


1. Technikos atžvilgiu veikalėlis silpnokas. 
Pirmas aktas tesusideda vos iš 3 scenų, antras ir tre- 
čias iš 4-rių. Visam veikalui suvaidinti užtektų 15 
minučių. 

Autoriaus turėta gerų norų: parodyti, kur veda 
Amerikos jaunimą girtuoklystė ir pasileidimas.  Kai- 
po antitezė girtuokliams ir pasileidėliams, parodytas 
doras Juozas ir jo Lietuvoj likusi dora žmona. 


Ar Amerikoj lietuvaitės taip atvirai ir nachališ- 


kai kabinas prie vyrų, kaip šiame veikalėly parodyta, 
mes spręsti negalim. Geriau tai žino autorius, ku- 
riam ir belieka tikėti. 

Mūsų išmanymu, Lietuvos scenai tetiktų vien šio 
veikalo trečiasis aktas, kaipo geriausiai vykęs. 

2. «Pančiai» yra pirmutinis Pečkauskaitės ne 
vaikams skirtas dramatiškas veikalas. Deja, scenai 
jis ne labai tetinka, nes parašytas nesceniškai. To- 
kių komplikuotų dekoracijų, kokių nori autorė, joks 
mūsų teatras neįstengs įsitaisyti, juoba kad keturi 


P. Vaičiūno. MANO TAURĖ. Kaunas, 1910, 112 

„vaizdai, iš kurių susideda Pečkauskaitės veikalas, yra 


neproporcionalūs: pirmas užima 22 psl., antras — 12, 
trečias 4, ketvirtas — 5. Abiejų pastarųjų aktų vai- 
dinimas teužimtų ne daugiau kaip 3 — 4 minutes. 

Turinio atžvilgiu veikalas irgi nekoks: svarbiau- 
sia jo yda — aiškumo stoka. Kas čia Revgstnos 
«Pančiais» — ar atsidavimas augštesniems idealams, 
ar šeimynos ryšiai, ar meilė, ar galop žmogaus svy- 
ravimas tarp pasišventimo visuomenei ir asmeniškos 
laimės troškimo — sunku suprasti. Taigi ir labai 
abejojame, ar jis pateks mūsų teatro repertuaran. Jei 
tuo veikalu norėta parodyti, jog žmogaus doriškas 
nykimas prasideda nuo pasidavimo mažai pagundai, 
tai reikėjo veikalui duoti kitas, tinkamesnis, vardas. 

3. Gurkliūtės «<Komedijėlės» teisingiau bus pa- 
vadinus dialogais. Pirmame kvaila, prietaringa, no- 
rinti greit ištekėti mergšė Rozalija lengvai duodas 
apgauti ir išnaudoti apsukriai cigonei («Cigonės apsi- 
lankymas»). Sis vaizdelis imtas, matyt, iš Lietuvos 
gyvenimo, yra gana vykęs ir tinka kaimo scenai. 
Likusieji trys dialogai — paliečia Amerikos lietuvių 
ydas. «Dviejose kumutėse» parodyta, kaip Motkie- 
nė su Satkienė, vyrams išėjus į darbą, pačios dvi 
visą dieną geria, šoka, dainuoja, nesirūpindamos iš- 
virti vyrams vakarienės. «Dviejose sesutėse» roda- 
ma, jog tepimas ir pudrinimas veido brangiau mer- 
gaitėms atsieinąs negu prisirašymas prie Moterų, 
Vyčių ir Darbininkų Sąjungos, o draug ir doriems 
vaikinams nepatinkąs. (Galop dialoge «Girtuoklė su 
Blaivininku» parodytas nelaimingos šeimynos gyve- 
nimas, kur žmona girtuoklė. Trys pastarieji dia- 
logai Lietuvos scenai netinka, kaipo grynai ameriko- 
niški, prikimšti nesuprantamų amerikoniškių žodžių, 
k. š: džindžir,brendi, buzi, juzinti, pau- 
deris, ir k. Gurkliūtės «Komedijėlėse» žymu 
daugiau gerų norų negu talento. Viena tik pirmoji 
bent kiek gyvesnė ir sumaningesnė. 

4. Vargšą Tada, nusigėrusį vyrelį, bando gydyt 
radikaliu būdu žmona ir daktaras, pasielgdami su juo 

kaipo su mirusiu nabašninku, apsimesdami jo nematą, 
negirdį, šnekėdamies su juo vien stalo barškinimais, 
kaip su dvasia spiritistų seansuose. Tai daro Tadui 
įspūdžio, ir jis prisižada daugiau nebegirtuokliauti. 
Veikalėlis labai sceniškas, gana sąmojingas, reikalau- 
jąs vaidinimui tik 4 asmenų, taigi teatrui labai tinka, 
Išverstas neblogai, tik pabaiga galėtų būti sąmojin- 
gesnė ir psichologiškiau išvesta. Be reikalo taipgi 
pats veikalėlis pavadintas iš lenkiško «škicu», jau 
geriau čia tiktų rusų eskizas. 

5. Kaipo klasiko, Moljero veikalai mums labai 
pageidaujami. Su Vaižganto nuomone, kad Moljeras 
scenoj šiandieną anachronizmas, negalima nieku gyvu 
sutikti. Kaip Gogolio «Revizorius», taip ir Moljero 
«Sykštuolis» visados galima bus scenoj rodyti ir juo 
gėrėtis. Tik visa nelaimė, kad «Sykštuolio» vertė- 
jas A. Iešmanta pasirodė ultramodernus lietuviškume, 
o ultrakonservatyvus rusiškume. Vaižgantas savo 
«Šykštuolio» recenzijoj (žiūr. «Laisvės» 4 n-rį) pažy- 
mėjo ištisą tų rusicizmų litaniją Mes čia nurodysi- 
me tik kelis jo ultralietuviškumo žiedelius, k. š. «ti- 
kėk mano dėkingumą del jus», «prieštaraut ką», «nė- 
ra kas daro» ir «nėra kas saką», «reikia būt perdaug 
„sužiedėjęs žmogus», «aš kalbu jus», (viet. apie jus) 
ir k. Be to, vertėjas visur vartoja rytiečių liet. as- 
menavimą: būtai, padarytut, išeitut ir t. t. 
Svetimus žodžius, k. š., partija, policija ir p., trum- 
pina iš Rusijos atsineštu būdu ir jie pas jį virsta: 
parte, police, reputace, distilace, desperace, istore, 
ceremone, komede... Tuo būdu sesija pas jį virsta 
sese, ir t. t. Prancūzų valgis ragout tapo pas Ieš- 
mantą lietuvišku ragu. (Galop randame tame ver- 
time ir rusų pariką ir lenkų liutnę greta lietuviš- 
kos papėdininkybės, vados ir kitko. 

Rašyba irgi pati naujausioji, bet tai mes laikome 
dalyku nesvarbiu. Svarbesnis yra viršelis, Vaižganto 
pavadintas «gražiu», po teisybei yra ne gražus, bet 
tik modern-ekspresionistiškas. Trumpai tarus, A. Ieš- 
manta pasirodo visur su savo «pretensijomis». Tos 

pretensijos kokiems jaunikliams A la pats vertėjas 
gal ir užimponuos; žmogus labiau subrendęs palin- 
guos tik galvą ir tars: gaila vaikino, klaidžiu keliu 
beeinančio. 

6. Dažnai Kalėdose vaidintoji ir antru atveju tik 
ką išleistoji K. Snapščio «Betliejaus Stainelė» pasi- 
žymi kompozicijos sumanumu, veiksmo gyvumu ir 
dramatizmu. Tuo ji žymiai pralenkia kitų autorių 
tuo pačiu vardu lietuviškai išleistus dramatiškus vei- 
kalėlius, ir todel visai atatinka savo tikslui. Kalba 
irgi gyva ir graži. 

7. Savo jaunystėj Čiurlionienė yr bandžius ei- 
les rašyti. Jos buvo nevykusios. Kiek pagyvenus— 
ėmėsi kritiškų studijų. Jos pasirodė irgi nekokios. 
Dabar subrendus parašė keletą dramatiškų veikalų —ir 
čia apsireiškė galutinai tikras jos talentas. Pastara- 
me 1920 metų «Draugijos» n-yje mes gėrėjomės jos 
dramatiškais vaizdeliais, pagamintais vaikų scenai. 
Dabar da labiau nudžiugome perskaitę naują jos 
«Komedijų» rinkinį. Juo autorė yr tikrai padarius 
nemažą įnašą neturtingan mūsų repertuaran. Jos «Pi- 
nigėliai» — tikrai klasiškas veikalas. Išvesti čia ti- 
pai nupiešti kaip gyvi. Veiksmo plėtimasis irgi eina 
natūraliai ir sklandžiai. Negėda būtų parodžius šią 
komediją net ir kitų tautų scenoj. Geresnės kome- 
dijos mūsų kalboj mes kol kas neturime. 

Tos pat autorės «Gegužis» irgi malonu skaityti, 
o da maloniau scenoj pamatyti. Tema paprasta — 
užsimezgimas meilės jaunose širdyse, bet autorė pa- 
rodė savo tikrai originališką mokėjimą parinkti vaizdų 
iš moksleivių gyvenimo, kuriuose mokslo proza, jung- 
damos su jausmų poezija, gamina puikios, švelnios 
medžiagos komedijai. : 

«Kuprotas oželis», vieno veiksmo vaizdelis, ne- 
mažiau už «Gegužį» tinka mūsų scenai, kaipo perim- 
tas švelniu humoru ir duodąs realių scenų iš mūsų 
gyvenimo. Vilniaus teatro Studijos vedėjas, statyda- 
mas šį veikalėlį, yr nuo savęs pridėjęs keletą kupletų. 
Mūsų išmanymu, tas priedas visai nereikalingas, kaipo 

verčiąs šį vaizdelį farsu, ko autorė, matyt, visai 
nenorėjo. 

«Karalaitė Tikroji Teisybė», kaipo ne komedija, 
bet dailūs «pasakos paveikslai», visai be reikalo šin 
«Komedijų» rinkinin pakliuvo. Mat, šiais savo pa- 
veikslais autorės norėta žiūrovų širdyse užgauti giles- 
nes stygas, tarti jiems rimtesnį žodį, nušviečiantį mū- 
sų gyvenimo šešėlius. Mes šį veikalėlį laikom vienu 
iš geriausių. 

Autorės kalba gyva, daili; net ir šiandieniai mūsų 
kalbos taisytojai maža ką beras jai prikišti Autorė 
nepripažįsta naujai kaltos vaizduoklės, ji pasilieka 
prie senos vaidintuvės, ir gerai daro. 


Be reikalo tik prigijusį <«kiaurapūtįv pakeičia 
nežinia kieno kaltu «trauksmu». Baigdami galime 
išreikšti vien pageidavimą, kad šis pirmasis ko- 
medijų rinkinys nebūtų paskutinis. Tikrai talentinga 

iurlionienės plunksna privalėtų paKALO“ daugiau 
dramatiškų veikalų. 


7. Kažkas yr išsitaręs: pasakyk man, ką skaitai, 
o aš pasakysiu, kas esi. P. Vaičiūnas teskaito vien 
nepaprastuosius autorius: Indijos dainių Rabindranatą 
Tagorą; amžinojo Proto neigėją, bepročiu baigusį gy- 
venimą vokietį Nitšę, ir rusams vien terašantį sumas- 
kvėjusį lietuvį J. Baltrušaitį. Iš to galima spręsti, 
P. Vaičiūną norint irgi tapti nepaprastu rašytoju. Jo 
naujausis vaikalas, «Mano Taurė», tai visai patvirtina. 
Nes, po teisybei, jokios «Taurės» ten nėra, yra tik 
«Zodžiai ir Atbalsiai» su «Sielos virpėjimu». Jo 
«Zodžiai» pavadinti labai tinkamai, nes ten nieko 
daugiau ir nėra, kaip vien gryni žodžiai—vox vox, 
praetereanihil. Kad jie skaitytojams ir žiūro- 
vams nepasirodytų paprastais plepalais, autorius visus 
savo veikiančius asmenis stato ant koturnų, daro ne- 
normaliais žmonėmis, nenormaliai kalbančiais, jau- 
čiančiais, besielgiančiais. Visi jie tuo atžvilgiu viens 
į kitą punašūs, veikt nieko jie per 3 veiksmus ne- 
veikia, tik vaikščioja po sceną ir plepa be prasmės, 

be logikos, kaip bepročiai. Apie juos pats autorius 
Ratūno žodžiais sako: 

Jiems visiems ko tai netenka: vienas pasiilgęs saulės, antras 
žvaigždžių, tračias sonatos, ketvirtas visatos paslapčių... (39). 

Mums matos, kad ne vien Ratūnui, bet ir kiek- 
vienam sveiko proto žmogui tie Vaičiūno didvyriai 
atrodys esantys be šulo galvoj. Tai galima įsitikint 
iš jų pačių žodžių. Stai, pav., ką sako apie save 
vyriausis šios dramos asmuo, vaizdakalys Gunga: 

Aš noriu apreikšti save. Manyje tūni ir dangaus liepsnos ir 
žemės dulkės, akių žvilgesys ir uolos tyla, pasaulio rimtis ir jo vie- 
sulos... Aš Visuma! Be visumos nėra manęs, be manęs nėra Vi- 


sumos. Aš noriu suskaldyti akmens sieną, skiriančią mane nuo dan- 
gaus, nuo rasos krislų, nuo Tamstų. (36). 


O kitoj vietoj tai pats Gunga šitaip didžiuojas: 


Mano svajonių šventykla nesutrupėjo nuo glūdumos ir speigo 
glusnimis. Šiandien aš visam pasauliui pratarsiu: rytas išbrėško—ei- 
kite į iškilmių puotą saulės spindulių gerti... (96). 


Kas tai gali kalbėti? Tik didybės manija apim- 
tas nesveikaprotis. Kartkartėmis ir pats Gunga, protui 
prablaivėjus, pradeda tai suprasti, nes, pav., 58-me 
psl. visai teisingai save charakterizuoja žodžiais: 


Aš visiems — svetimas, aš — svajonių beprotis... pamišėlis... 


Autorius betgi nepaliauja laikęs tą pamišėlį di- 
dvyriu, minių vadovu, «laisvės stovylos kalėju». 
Gaila tik, kad 3-me veiksme užsimiršęs tą stovylą 
paverčia stovylėle, kurią pats jos kalėjas galėjo 
po pažasčia pasikišęs visą naktį išnešioti. "Tuo būdu 
ir čia galop nascitur ridiculus mus. 

Gungai didvyriui visai atatinka dramos didmo- 
terė Yza. Stai kaip ji save atestuoja: 


Aš ilgėdamosi tavęs (Gungos, Aut.) pergyvenau amžius. Kla- 
„jojau po pasaulius, riedėjau su Gango liesia banga, mirksėjau rasos 
krisle ant lotoso lapo, prikopus kalnų viršūnę, stiebiaus į dangų, iš 
lapotų palmių pavėsio domėjaus į kaitrią saulę, palikus saulėtekį ku- 
piną ilgesio. skubinai žengiau į saulėlydį, atspaudus savo pėdsakus 
plačiųjų dykumų auksiniame smėlyje, perėjau kalnuotą rubežių, nuliū- 
dus klausiau tyrumų švilpesio ir tt. ir tt. 

Priėmus tuos pasigyrimus už gerą pinigą, reiktų 
pripažinti Yzą jau nebe didmoterę, bet tiesiog die- 
vaitę esant; tuo tarpu iš tikrųjų turim čia vien pami- 
šėlę isterikę. 

Yra žmonių manančių, genijaus ypatybę esant na- 
tūralumą, paprastumą. P. Vaičiūnas laikosi priešin- 
gos nuomonės: sykį žmogus yra genijus, jis jau nebe- 
gali žmoniškai nei kalbėti, nei jausti, nei veikti; viskas 
pas jį tur būt keista, nenormalu, nežmoniška. 

Mums matos, tai yra vienpusiška ir klaidinga pa- 
žiūra. Jos pritaikinimas dramai sugadino visą Vai- 
čiūno veikalą. Neįdomus jis skaityti, dar neįdomesnis 
jis bus scenoj; visu savo turiniu, kalbos nenatūraliu 
patetiškumu, konstrukcijos menkumu, sujungtu su di- 
deliausiomis pretensijomis. P. Vaičiūno «Žodžiai ir | 
atbalsiai» gyvai primena liguistai maniakališkąją Ger- 
bačausko dramą «Wyzwolenie», kurios įžangoje au- 
torius su karališka didenybe yra paskelbęs šiuos žo- 
džius: «Pasorzytom krašė pozwalam!l... Stač mnie 
na to»... Ar P. Vaičiūnas tuo maloningu leidimu yr 
pasinaudojęs, mes nežinom. Galim tik konstatuoti, 
kad abu tuodu veikalu panėši viens į kitą kaip du 
vandens lašu. Jei mūsų Meno Kūrėjų Draugija rado 
galima įtraukti «Zodžius ir Atbalsius» savo repertua- 
ran, tai, matyt, ji laiko mūsų publiką tokia nebren- 
dėle ir neišmanėle, jog jai ka tik duosi, kad ir tuš- 
čiausius plepalus, vis bus jos maloniai priimta. Ar 
gerb. draugija, tuo keliu eidama, neprilips liepto galo? 
Ar nesusilauks kada nors visuotino publikos streiko 
ir ax nebus priversta vaidinti tuščiame teatre)... 

«Sielos virpėjimas», 3-jų atidengimų vaizdas, yra 
žymiai natūralesnis ir todel turi didesnę vertę, nors 
ir čia išvestasis «Jis» inercijos dėsniu tebekalba a la 
Gunga, kas nemaža gadina įspūdį. 7 

9. Jei P. Vaičiūnas būtų parašęs vien «Zodžius 
ir Atbalsius», tai del jo būtų galima nusiminti ir 
tektų laikyti jis tuščiaviduriu, begrūdžiu žiedu, kaip 
ir Gerbačauskis: Bet Vaičiūnas yr parašęs dar ir 
»Mildą». Čia jis pasirodo visai kitas žmogus, simpatin- 

gas poeta, mokąs ne vien žmoniškai jausti, bet ir na- 
tūraliai kalbėti. Jei «Zodž. ir - Atbalsiuose» net ir 
paprasčiausis pirklys ar inžinierius kalba didvyriškai, 
t. y. maniakališkai, tai «Mildoj» net ir patys dievai 
(Perkūnas, Milda) kalba visai žmoniškai, kad ir eilė- 
mis. Be to, reikia pripažinti, kad tos eilės visai ne- 
blogos, vietomis net tikrai poetiškos ir gražios. «Mil- 
dos» dėka kritika gali tikėtis, autoriaus dekanden- 
tizmą esant pareinamą ligą. Ji praeis, autorius pa- 
sveiks ir pagamins veikalų didesnių ir gražesnių už 
«Mildą». Duok, Dieve, kad tai kuo greičiausiai įvyktų. 


10. Pirmas «Juzio-Didvyrio» veiksmas, užimąs 2 


psl., antras 4 psl., trečias 1!/> psl. — yra parašyti 
eilėmis, likusieji 3 — proza. Si yra geresnė už eiles. 
Mintis graži — žadinanti tėvus, kad leistų vaikus 


mokytis. Veikalas parodo autorių turinti daugiau 
gerų norų, negu talento. Savo dabartiniu pavidalu 
jis yra iš tikrųjų «nei drama, nei komedija», taigi, 
kaipo tokia, scenai netinka. 


A Giedrius. MARCELĖ, Keturių veiksmų scenos vaizdelis. 
Tilžė, 1910, 34 psl. in-16. 


Marcelė yra našlaitė, gyvenanti Plaušių šeimy- 
noje. Ji yra jautrios širdies, gabi, trokštanti mokslo 
mergaitė, bet Plaušių tėvuose ir vaikuose neranda nei 
užuojautos, nei pagalbos mokslui įgyti. Globėjų išnau- 
dojama, jų vaikų neteisingai skaudžiama Marcėlė savo 
kantrumu ir širdies gerumu pasiekia tai, kad ją ga- 
lop pamilsta ir seni Plaušiai, ir jų duktė Magdutė, ir 
net išdykėlis nedoras Kaziukas. 


To scenos vaizdelio mintis labai graži ir kilni. 
Tik vietomis trūksta psichologiškos motyvacijos. Pav., 
visai neparodyta, del ko egoistai kietaširdžiai Plau- 
šiai virsta Marcelės gerbėjais. Magdutės nusistatymo 
atsimainymas įvyksta irgi ūmai ir neišaiškinamai: čia 
ji Marcelę bara, čia ji tuoj virsta jos drauge ir savo 
kaltes išpažįsta. 

Antrame veiksme savanoris geraširdis Jonukas, 
Marcelės mokytojas, visai be reikalo įsileidžia į ra- 
šybos teoriją: 

Žodyje „katė“ raidė e su taškeliu. Katė, pelė, žolė, 


kirmėlė... visuose tuose žodžiuose girdėt ė, ir delto ant e rei- 
kia taškelį dėti (15) 


Tai pat ir toliau: 


JONUKAS: Kitkas gerai.. Žiūrėk, neužmiršk, Marcelyte: 
visuose žodžiuose, kur tik girdėt ė, reikia rašyti ė. Nagi pa- 
vyzdžiui... «karvės» — kokia raidė po v?? 

MARCELĖ.. Ė. 

JONUKAS. O vėgėlės? 

MARCELĖ. Čia visos trys su taškeliais. 

JONUKAS. O pempė? 

MARCELĖ. Čia viena e. kita ė. 


Bet užtat kitur, ypač pirmam veiksme, scenos iš- 
eina labai gyvos ir natūralės. 
Veikalėlis tiktų kaimo ir vaikų teatrams. 


K. Karpovičius. NENORĖJAI DUONOS -— GRAUŽK 
PLYTAS. Vieno veiksmo komedija keturiais atidengimais. Ettabyrė 
Pa, 1915, 19 psl. in- 16. 


Kazio dėdė, didis „tautos milėtojas ir patriotas“ 
duoda jam pinigų ragindamas kiekvienam laiške, kad 
dirbtų „tautos labui“. Sis su savo draugais linksmai 
gyvendamas prašvilpia dėdės pinigus. 

Netekęs pinigų ir norėdamas jų daugiau gauti 
rašo dėdei laišką, ketinąs vesti žmoną ir prašąs pa- 
šalpos. Dėdė atsiunčia 5000, bet po kiek laiko pra- 
neša, pats atvyksiąs pažiūrėti jaunos šeimynos. Kazys 
nusimena, bet draugo patariamas sutinka, kad šis, 
persirėdęs moteriškais rubais, atvaidintų jaunos šei- 
mininkės rolę. Dėdė atvažiuoja, įvyksta keletas juo- 
kingų scenų, ir galop apgavimas išeina aikštėn. Dėdė 
Kazio išsižada, šis netenka pinigų ir draugų. 

Veikalėlis menkutis, kalba prastoka, amerikie- 
tiška. Dailės atžvilgiu jokios vertės neturi. 

T. Janušas. KLEBONAS KALTAS. 4 veiksmų komedija. 
Cleveland Ohio, 1921, 35 psl. in-16. 


Komedijos pavadinimas suklaidins gal ne vieną 
antiklerikalą, trokštanti teatre dvasiškijai kailį 'šperti. 
Iš tikrųjų šiame veikalėly jokios klebono kaltės nėra, 
o yra tik nuopelnas, kad jis vienos amerikietiškos 
kompanijos gudriai sumanytą gešeftą, paremtą žmo- 
nių išnaudojimu, aikštėn išvedė ir sukliūdė. Tikrai 
sakant, čia yra ne komedija, bet grynas publicistiškas 
straipsnis, apvilktas komedijos rūbu. Lietuvos gyven- 
tojams, toli stovintiems nuo amerikiečių biznierių, vi- 
sa ta komedija bus absolūčiai nesuprantama ir ne- 
įdomi. Kaipo paliečianti grynai amerikietiškus santy- 
kius, ji gali tikti vien Amerikos teatrui. Mums ji vi- 
sai netinka, juoba kad joje dailės elemento kaip ir 
nėra. 


G. Hauptmanaąs. HANELĖ. Dviejų dalių svajos poema. 
Vertė J. Talmontas. Sv. Min. leidinys. Kaunas, 1921, 72 psl. in-12. 


Hanelė Materniutė, 14 metų našlaitė, patėvio 
girtuoklio žudoma, bebėgdama iš namų žiemos metu 
per kūdrą, patenka eketėn, iš kur ją geraširdis mo- 
kytojas Gotvaldas ištraukia ir visą sušlapusią atneša 
neturtėlių prieglaudon. Čia ji stengiamasi sušildyti 
ir atgaivinti. Tą darbą dirbti padeda Gotvaldui 
prieglaudos gyventojai, doriškai nusmukę žmonės. Lovoj 
paguldyta Hanelė būgštauja, jai vaidinas žiaurusis jos 
patėvis, tai vėl jai rodos, gerasis Jezus ją šaukias... 
į kūdros dugną. Gydytojui Hanelę apžiūrint, ji nieko 
neatsako todel, kad labai «norinti pas mamą»; gai- 
lestingajai seseriai Mortai sakosi nenorinti išgyti, tik 
bijanti nuodėmių, «kurių Dievas neatleidžiąs». Sesuo 
Morta, ją nuraminus, išeina kitan kambarin. Tuo 
tarpu  Hanelei vėl vaidinas įdūkęs patėvis, liepiąs 
jai keltis, kurt ugnį. Išsigandus ji kelias iš lovos, 
nueina lig krosnies ir čia sukniumba ant žemės. At- 


"gal įkelta Jovon Hanelė ima klejoti: tai ji tariasi te- 


kėsiant už Gotvaldo, tai 'ai girdis, Jezus ją šaukiąs. 


186 "Diamos veikalai 


Galop apsnūdus mato savo mirusiąją motyną, pasa- 
kojančią jai apie dangaus laimingą gyvenimą. . Galų 
gale ekstazėje ji išvysta angelus ir girdi jų giesmes. 

Antrame akte Hanelė atbudus ima pasakoti se- 
seriai Mortai savo regėjimus. Bet tą pasakojimą per- 
traukia pasirodymas juodo mirties angelo. Hanelė 
ima drebėti iš baimės — susirūpina, kaip ji karste 
gulėsianti «nuplyšusi ir apdriskusi». 

ia vėl prasideda halucinacijos. Ji nebeatskiria 
sesers Mortos nuo savo motutės. Jai rodos, kad siu- 
vėjas jai siuvąs vestuvių rūbus, kad ją jais apvelkąs. 
Taip pasipuošus ji gula karstan, mirties angelas pa- 
kelia kardą, bet sesuo Morta «savo pašventintomis 
rankomis» sulaiko smūgį. 

Tuo tarpu įeina Gotvaldas: jis nuliūsta pamatęs 
Hanelę mirusią, tik džiaugias, kad ji karste taip graži. 
Jai pagerbti nutaria pagiedoti su vaikais kapuose 
dailų choralą. Atsiranda vaikai ir mokytojo pata- 
riami atsiprašo, kad pravardžiavę gyvą Hanelę driske. 
Ima rodytis viena po kitos moterys ir reikšti savo pas- 
tabų del mirusios. Vienos stebisi išvydę Hanelę šilko 
rūbuose, stiklo kurpėmis apautą, stiklo grabe begu- 
linčią; kitos teiraujas, kur gi jos tėvas, ir gauna at- 
sakymą, kad smuklėje. 

Netrukus pasirodo girtas Maternas — rūsčiai be- 
šaukiąs Hanelę. Bet draug su Maternu atsiranda 
Keleivis tamsiais rudais rūbais ir palaiminęs Materną, 
prašo duoti vandens savo kruvinoms kojoms nuplauti. 
Tas išvadino Keleivį valkata ir siūlomas visas jo ge- 
radarystes ir perspėjimus rūsčiai atmeta. Keleivio per- 
spėtas, kad duklė jo serga, atsako — jos liga esanti 
tinginio liga. Bet čia pamatęs Hanelę grabe begu- 
linčią sumyšta ir ima teisintis «niekuomet su ja žiau- 
riai nesielgęs», ją «maitinęs» ir susikeikia, te jį už- 
mušąs perkūnas, jei jis čia esąs kaltas. Sudunda 
perkūnas. Moterys į Materną rodydamos sušunka : 
«Zmogžudys!» Bet jis ginas ir kaltina Hanelę jį 
apgaudinėjus. Tuo tarpu Hanelės rankose nušvinta 
žiedas «Dangaus raktelis». Zmonės nustemba tuo : 

stebuklu, skelbia Hanelę esant šventą, o Maternas 
nusiminęs ir taręs, pasikarsiąs, išbėga. Keleivis ra- 
mina žmones ir priėjęs prie Hanelės sako: «Ta mer- 
gaitė nemirė — ji miega» ir liepia jai keltis. Mer- 
gaitė praveria akis ir kelias. Žmonės išbėgioja. Pa- 
silieka Keleivis (kuris, tamsiems rūbams dabar 
nukritus, pasirodo auksuotas) ir Hanelė. Ji gerėda- 
masi ir lenkdama galvą sako: Tai jis. 


Keleivis. Kas aš- 

Hanelė (pamaldžiai): Šventas! Šventas! 

Keleivis. Aš žinau visus tavo skausmus ir kentėjimus. 

Hanelė, O mano... mylimasai. 

Keleivis. Kelkis! 

Hanelė. Tavo rūbai nuodėme nesutepti, o aš pilna gėdos. 

Keleivis. Aš imu iš tavęs visa, kas tave žemina. Suteikiu 
aš tavo akims amžiną šviesą... Suteikiu aš tavo ausims galios 
klausyti linksmas daugybės angelų dainas... 

Hanelė pravirksta ir glaudžia savo galvą prie 
Keleivio krūtinės. 

Keleivis. Šiomis ašaromis aš nuplaunu tavo sielą nuo pa- 
saulio purvų ir vargų. O po tavo kojomis aš padėsiu žvaigždes». 


„ Keleivio ir angelų draugystėje Hanelė pagalios 
miršta. . 

Hauptmanas yr parodęs šiame veikale daug tai 
lento, didį širdies švelnumą, karštą nuskriaustiesiem- 
užuojautą. Dailės atžvilgiu — veikalas galima laikyts 
vienu iš geriausių. Akcija kad ir daugiausia fantas- 
tiška, bet eina sklandžiai. Scenos gyvos, žavinčios 
savo giliu žmogaus sielos judesių atjautimu. Ir prie- 
glaudos gyventojai, ir pats Maternas, o ypatingai Ha- 
nelė autoriaus nupiešti artistiškai. Net ir Keleivis, 
kuriame, matyt, Hauptmanas norėjo parodyti Kristų, 
teikia dailės atžvilgiu laikyti vykusiu, atskyrus tiktai 
Paskutinį jo, eilėmis parašytąjį, monologą (69—71). 

ia jau kalba ne Keleivis-Kristus, bet poeta Haupt- 
manas.  Poetiškumo tam monologui netrūksta, bet 
Kristaus dvasios ten nėra nė krislelio. Taip pat ne- 
vykę yra ir angelų giedojiinai 1-jo akto pabaigoje 
(44—45 p.). Ir lietuviškai jie išversti silpnai ir ne- 

poetiškai. Proza J. Talmontui, matyt, kur kas 
geriau sekasi. 


Mums tiesiog nuostabu, kad mūsų Meno Kūrėjų 
D-ja, parodžiusi publikai ne vieną šlamštą bei nie- 
kam netikusį dalyką, nesurado ligšiol reikalo vai- 
dinti scenoje tokį tikrai dailų veikalą, kokiu nea- 
bejotinai yra Hauptmano «Hanelė». 


Brieux. SKENDUOLIAI. Trijų dalių pjesa. Vertė Med. Dr. 
„Mingailaitė Tumėnienė. Raseiniai, 1922, 75 psl. in-8. 


Autoriaus tikslas sceniškame veikale duoti pub- 
likai žinių apie bjaurią sifilio ligą, apie lengvą jąja 
apsikrėtimą, apie baisų jos veikimą tėvams sifilitikams 
ir jų vaikams. Jurgis Dupont'as, jaunas advokatas, tik 
vieną kartą susidėjęs su prostitute, gauna sifilį ir visai 
nusimena. Gydytojui paaiškinus, kad ta liga galima 
išgydyti, reikalauja, kad jis išgydytų kiek galima trum- 
piausiu laiku, per kokius 3, ilgiausiai per 6 mėnesius. 
Daktaras atsako, kad sifilis išgydytu laikyti tegalima 
tik po 3—4 metų ir draudžia jam anksčiau to laiko | 
eiti moterystėn, nes galįs apkrėsti ir žmoną ir vaiką. 
Dupont'as nepaklauso ir veda Henrietą, dorą sveiką 
mergaitę. Po metų susilaukia dukterėlės. Zmonos 
motyna ir patys vaiko tėvai džiaugias ir jaučias lai- 
mingi. Bet po kiek laiko vaiko kūne pasirodo sifilio 
žymių. Daktaras, pažinęs ligą, pasako tai Dupont'ie- 
nės motynai ir pačiam Dupont'ui. 


Sužino galop ir Dupont'ienė ir, pasibjaurėjus 
vyru, apleidžia jį ir grįžta su vaiku pas savo tėvą. 
Tas įnirtęs nori dukters vyrą nužudyti ar bent teis- 
man patraukti. Advokatas nurodo tų žygių netiks- 
lumą, o drauge atvirai pasako, kad čia ir paties kal- 
tintojo esama ne be kaltės. Stai daktaro žodžiai: 


Kai kilo tų vestuvių sumanymas, tamsta tikrai pasistengei suži- 
not apie būsimojo žento turtą, reikalavai parodyti vertės popierius, 
įsitikrinai ar jie geri, ar padėti į banką; tamsta surinkai žinių apie 
jo moralį būdą — tik viena dar užmiršai, svarbiausia, ar jisai yra 
ivsai sveikas, tai nepaklausei (60). 

Galop, priminęs, kad Prancūzijoj kas 7-tas vyras 
yra sifilitikas, klausia kaltintojo, bene buvęs ir jis 
pats kuomet pavojuje apsikrėsti tąja liga — pridur- 
„damas, kad daugelį iš neapsikrėtusių apsaugojo nuo 
sifilio ne dora, tiktai laimė. Tuo remdamasis ir pa- 
taria, kad tėvas prikalbintų Henrietą dovanoti vyrui 
ir grįžti prie jo. Pats gi pasižada ir vyrą ir vaiką 
išgydyti. 

O kadangi Henrietos tėvas yra parlamento at- 
stovas, tatai daktaras, pasinaudodamas šia proga išdeda 


jam savo kovos su prostitucija ir socialės higienos 
“programą. Norėdamas tais klausimais jį dar labiau 


“ suinteresuoti, rodo du savo pacientu: darbininkę, ap- 
"sikrėtusią nuo vyro, ir profesinę prostitutę. Tuo ir 
"baigias ši pjesa. 

Ji aiškiai tendentiška: autoriui daugiau rūpėjo 
parodyti sifilio pavojus negu dailės efektai. Todel 
ši drama, po teisybei, pridera labiau publicistikai negu 
“ dailiajai literatūrai. Bet pati pjesos fabula yra įdo- 
mi, veiksmas eina gan gyvai, taigi ir scenoj pastatyta 
gali padaryti žiūrovams įspūdžio, ypač antroji ir tre- 
čioji dalis. 

Vertimas neblogas, tik vietomis sunkokas. Pav.: 

Jeigu prie duotų skaičių matematikas pritaikintų galimybės skait- 
liavimą, tai gautų iš mano vedimo taip mažą skaičių blogų įvykių 
galimybės, kad jie kaip ir atpuola, sulyginant su absoliučiu tikrumu 
visos eilės priešingumų, skausmų, suirutės, ašarų, 0 gal ir tragingų, 
įvykių, kuriuos pagamins mano atsisakymas (19). 


Kas tą ilgą periodą supras? 
Galop ir prieš «galimybės skaitliavimo» terminą 


" kiekvienas rimtesnis filosofas ir matematikas protes- 


tuos, nes tarp galimybės (possibilitas, vozmožnost') 


A r ir tiespanašos, ar tikimybės (probabilitas, vierojat- 


nost), yra didelio skirtumo. Bet tai, žinoma, mažmo- 
„ žis. Svarbiausia turinys. Jis, kaip esam jau matę, 
„yra rimtas, žadinąs kiekvieną pilietį pagalvoti del tos 
„Prakeiktos «sifilizacijos», kuri ir pas mus stengias 
užimti civilizacijos vietą. 


„M  Dakmos mei ka Lai ks 


«Skenduoliai» Kaune jau buvo scenoje rodomi — | 
ir nesvkėlė publikoj nepasitenkinimo. Ne pro šalį 
būtų parodžius juos ir kituose mūsų miestuose, ypač 
kareiviams, tarp kurių sifilis pastarais laikais ėmė 
ypatingai sparčiai platintis. 


1: Charles Mėrė. NUGALĖTOJAI. Trijų veiksmų vai- 
dinimas. Mūsų scenai pritaikė M. Alb. Kaunas, 1922, 69 psl. in-12. 

2. Seiryjų Juozukas. I: UBAGŲ AKADEMIJA. II. 
'UBAGŲ BALIUS. Komedijėlės viename veiksme. S. Boston Mass, 
1920, 82 psl. in-18. 

3. ŽYDŲ KARALIUS. Drama 4-se aktuose bei 5-se paveiks- 
luose. Liuosai vertė J. M. Sirvintas. Boston Mass. 1916, 59 psl. in-12. | 

4. AVINELIS NEKALTASIS. 4 veiksmų komedija. Sulietu- 
vino Aišbė. «Švyturio» B-vė Kaune, 1921, 68 psl. in-11. 


1. Ch. Mėrė veikalas turi visas ypatybes, rei- 
kalingas geram scenos veikalui. Įdomi fabula, gilus 
dramatizmas, gerai sumegstas dramos procesas—visa 
tai pranašauja «Nugalėtojams» nemažą pasisekimą. 
Faktiškais nugalėtojais lieka čia ne pinigo ir gešefto 
atstovai, bet naujo žmoniškesnio gyvenimo gerbėjai: | 
Zanė ir Belmontas. Gaila tik, kad jie pasirodo lais- 
vosios meilės šalininkai ir nesirūpina į porą susieiti 
ir legalizuoti paprastomis jungtuvėmis, nors tai jiems 
visai nebūtų buvę sunku. Sis ignoravimas Bažnyčios 
įstatymų daro Mėrės veikalą mūsų scenai ne visai 
pageidaujamą. Kalba irgi nepergeriausia. 

2. «Ubagų Akademija» ir «<Ubagų balius» tiktų 
nebent kaimo scenai. Literatiškos vertės veikalas ne- 
"turi, nors autorius turi šiek tiek talento. Pasiskaitęs 
rimtesnių dramatiškų veikalų, ilgainiui, rasit, jis ir 
įstengtų pagaminti geresnių scenai dalykų. Sis gi rei- 
kia laikyti menkoku. 

3. «Žydų karaliuje» atvaizduota dramatiškai Je- 
zaus kančia, mirtis ir atsikėlimas iš numirusių, re- 
miantis Evangelijoj užrašytais faktais. Apokrifiškas 
tėra tik vienas Kristaus pasirodymas Motynai (XII 
scenoj). Dramos eiga išdėta gana sumaningai ir gyvai, 
Piloto ir Proklės charakteristika gana vykusi, bet vai- 
dint, šis veikalas bus sunkoka, nes reikia daug vei- 

kiančiųjų asmenų ir net minios. Iš kur ims toms mi- 
'nioms režisieriai kostiumų? i 

Apie patį veikalą pasakyta, kad jis yra J. M. Šir- 
vinto <«liuosai verstas». Bet iš kokios kalbos ir iš 
kokio autoriaus, nenurodyta. 

Vaidinti jis tiktų kaimo scenoj bei kongregacijų 
vedamose mokyklose Velykų metu. Antrojo akto II-oj 
scenoj įdėtos net trys psalmės. Tai yra perdaug ir 
kenkia dramos akcijai. Vertimo kalba nebloga, leidi- 
nys gana dailus. «<Zydų karalius», kaipo religinė dra- 
ma, galima drąsiai statyti greta «Betliejaus Stainelės». 

4. Cia pajuokiamas senas mergininkas, kurs net 
ir moterystėje būdamas ir vaikus išauginęs, dar ne- 
paliauja svajoti apie meilės saldumynus. Gilesnės min- 
ties šioje komedijoje, žinoma, nėra, ji rašyta vien 
publikai pajuokinti. Sis tikslas autoriui pavyko pa- 
siekti. Scenoj, kaipo gerai sulietuvintas, «Avinėlis 
nekaltasis» gali žiūrovams patikti, bet šiaip jo vidu- 
jinė vertė nekokia. 


1. Oktavas Mirbo. NETIKĘ GANYTOJAI. 5 veiksmų 
drama. Vertė N. Lukavičius. Kaune, 1922, 96 psl. in-8. 

2. H. Ibsenas. SMEKLOS. Seimos drama trimis veiks- 
mais. Į lietuvių kalbą vertė A. janulaitis. Švietimo Ministerijos 
leidinys. Kaunas, 1921, 138 psl. in-16. 

3: H. Zudermanas, UŽKAMPIO LAIMĖ. Triveiksmis 
vaidinimas. Vertė K. Puida. Svietimo Ministerijos leidinys. Kaunas, 
1921, 115 psl. in-16- Ž 


Savai tautinei kūrybai didesnio gyvumo nero- 
„ dant, mūsų dramos literatūra turtinama vertimais. Tai 
būtų dar pusė bėdos, jei parenkamieji vertimui vei- 
kalai turėtų didesnės vertės. Deja, taip nėra. Tai pa- 
tvirtina, kad ir augščiau išvardintieji trys nauji kūri- 
niai. Peržiūrėkim kiekvieną iš jų atskirai. 

1. Mirbo dramos vardas lietuviškame vertime 
neatatinka turiniui. Jokių čia «ganytojųs nėra, yra 
tik kova tarp fabriko savininko Argando ir fabriko 
darbininkų vado Žano Rulio. Darbininkai reikalauja 
8 valandų darbo ir pagerinimo sanitarinių sąlygų. 
Argandui jų reikalavimą atmetus, įvyksta streikas. 

Argandas kviečia prieš streikininkus kariuomenę; tarp 
užsibarikadavusių darbininkų ir kareivių iškįla susi- 
rėmimas, kuriame žūva ne tik Zanas Rulis, bet ir 
Argando sūnus Robertas, norėjęs tą krūviną susirė- | 
mimą sustabdyti. 

Atskyrus nuobodų II-jį veiksmą, kiti gana gyvi. 
Veikalo idėja yra ta, kad darbininkų būvio pageri- 
nimas pareina nuo jų pačių susipratimo ir susiorga- 
nizavimo, o ne nuo jiems prisimetančių neva darbi- 
ninkų užtarėjų, kuriems, po teisybei, rūpi vien darbi- 
ninkų balsais įėjimas į parlamentą. 

Streikuojančių darbininkų psichika nupiešta gana 
gerai. Neaiškus tik Roberto tipas, kurs būdamas ka- 
pitalisto sūnus, dedas darbininkų prieteliu, bet kaip 
jis sau vaizduojasi darbininkų būvio pagerinimą, dra- 
moj neparodyta. Daug natūralesni Argando priete- 
liai kapitalistai, bizūno, žandarų ir apskritai griežtų 
priemonių šalininkai. 

Mūsų scenai ši drama, kaipo žadinanti luomų ko- 
vą, nėra pageidaujama. Vertimas irgi nepergeriausis. 

2. Ibseno dramų ypatybė yra ta, kad dažniau- 
siai nežinia, ką autorius nori pasakyti žiūrovams. 

Ta ypatybė žymu ir «Smėklose». Smėklos čia— 
tai paveldėjimo pasekmės. Girtuoklio ir paleistuvio 
Alvingo sūnus, Osvaldas, pasirodo taipgi esąs alko- 
holikas ir ištvirkėlis“ Elena Alvingienė iš pradžių 

„nori pamesti girtuoklį vyrą ir prisipažįsta mylinti 
pastorių Mandersą, kuris vertėjo nežinia kam pava- 
dintas kunigu. Bet šio perkalbėta ji grįžta prie vyro 
ir pasišvenčia savo priedermių, kaipo žmonos ir šei- 
mininkės, pildymui, pridengdama nuo žmonių ir nuo 
sūnaus akių vyro negražius darbus. Ji auklėja vyro 
neteisėtai prigyventa dukterį Reginą ir steigia vyro 
vardui pagerbti prieglaudą. Osvaldas ir Regina, ne- 
žinodami esą brolis ir sesuo, perdaug susiartina — 
ir net kūniškai nusideda. Be to, Osvaldas žino pa- 
veldėjęs iš tėvo neišgydoma smegenų suminkštėjimo 
ligą, nuo kurios netrukus ir miršta. O prieglauda die- 

noje jos atidarymo sudega. Tai ir visas trumpai su- 
glaustas šios dramos turinys. 

Kad girtuoklystė ir paleistuvystė turi savo blo- 
gų vaisių-šmėklų, tai visiems žinoma. Parodyti tai 
dramoje Ibsenas turėjo pilną teisę. Jis tai ir parodė. 
Bet ta mintis nėra vienintelė. Salia jos per visą dra- 
mą rutulojasi, lyg raudonas siūlas, kita — pasmerki- 
mas tai, kas Ibsenui atrodo «veidmainyste». Žiūrovas 


" įgauna įspūdžio, kad ir Mandersas veidmainiavęs, at- 


mesdamas Elenos meilę ir įkalbinėdames jai grįžti 
prie vyro, ir Elena, paklausiusi to įkalbinėjimo ir 
besistengusi vyro kaltes pridengti, ir stalius Engstran- 
das, vesdamas nėščią Reginos motyną. Bet jei tai vi- 
sa yra «veidmainystė», tai savaime plaukia išvada, 
jog priedermė — tai žalingas gyvenimo veiksnys, ku- 


„ris reikia būtinai nusikratyti, ypač jei jis užkrauna 


mums didelių sunkenybių, ir kad vienintelė gyveni- 
mo taisyklė —pasyviai pasiduoti jausmui ir eiti ten, 
kur jis mus traukia. Bet tokia doktrina būtų aiškiai 
antisocialė. Tuo remdamies mes ir bijomė, kad 
«Smėklos», suvaidintos mūsų scenoj, gali nesubren- 
dusią mūsų visuomenę paveikti destruktyviai. Išvers- 
damas tą dramą lietuvių kalbon, A. Janulaitis yr atli- 
kęs labai abejotiną mūsų visuomenei patarnavimą. 
3. Elžbieta, našlaitė, priglausta barono Rednico 
namuose, atkreipia į save vedusio mergininko baro- 
no akį ir pati jaučia patraukimą prie jo. Taigi neno- 
rėdama pastoti kelio jo žmonai ir pati tapti jo mei- 
luže, išteka už našlio, nebejauno mokytojo, Videma- 
no. Ji pasirodo gera šeimininkė — ir Videmanas jau- 
čias esąs laimingas. Tai ir yra «užkampio laimė». 
Bet baronas neužmiršta Elžbietos, atvyksta į jos na- 
mus ir išreiškęs jai savo meilę, pakiša jos vyrui pro- 
jektą — persikelti į jo dvarą ūkvaizda, įkalbėjęs, 
kad tai ir jam ir jo žmonai būsią geriau. Elžbieta 
neišlaiko, gundoma pareiškia savo meilę baronui ir 
pasiryžta apleisti Videmaną, juoba kad baronas gra- 
so išduosiąs jos paslaptį vyrui ir tuo jų «užkampio lai- 
mę» sunaikinsiąs. Bet beeidama iš namų Elžbieta susi- 

tinka netikėtai su vyru ir šio gerumo nuveikta ima 
svyruoti ir, kaip galima spėti iš paskutinių jos žo- 
džių, pasilieka prie vyro. 

Vydūno pasakymu esą Zudermano geresnių dra- 
mų. Bet K. Puidai patiko netikusios «Joninės» ir 
apysilpnė «Užkampio laimė», ir jis jas išvertė mūsų 
kalbon. Versti, žinoma, gali kiekvienas kas jam pa- 
tinka. Bet ar verta buvo šis vertimas leisti, klausi- 
mas palieka atviras. O jei jau leisti, tai reikėjo bent 
geriau išvesti korektūra. Nes dabar spaudos klaidų 
palikta begalės. 


Rabindranatas Tagore. DRAMOS. Auka. Paštas. 
Vertė J. Pronskus. „Varpo“ Bendrovės leidinys. 86 psl. in-12. 


R. Tagorė yra garsus Indijos rašytojas. Jo vei- 
kalai verčiami į įvairias Europos kalbas. J. Prons- 
kus tarėsi būsią naudinga išvertus kai ką iš Tagorės 
raštų ir lietuvių kalbon. Pradžiai pasirinko dvi Ta- 
gorės drami: «Auka» ir «Paštas». «Aukos» turinys 
yra šis. 

Bevaikė karalienė (Gunavati meldžias Tipperos 
šventykloj, kad dievaitė Kali pasigailėių jos ir suteik- 
tų malonės — susilaukti «įsčioj prasidedančio mažo 
kūdikėlio». Vyriausias kunigas Raghupatis prižada 
jos vardu daryti dievaitei ypatingų aukų. Karalius 


Govinda sužino, jog toms aukoms paimta ir vienin- 


telė ožkelė pavargėlės mergaitės Aparnos. Tuo su- 
jaudintas jis uždraudžia bažnyčioj lieti kraują. Tam 
smarkiai priešinasi ir vyriausias kunigas, ir ministeris, 
ir karo vadas, ir pati karaliznė (Gunavati. Bet 
karalius laikosi kietai savo įsakymo ir nesiduodamas 
perkalbėti vyriausio kunigo pasmerkiamas nužudyti. 
Nužudymo darbas pavedamas šventyklos tarnui Jai- 
singui, vyriausio kunigo mylimiausiam sūnui. Bet šis, 
būdamas kilniaširdis, užuot užmušęs karalių užmuša 
pats save prie dievaitės stovylos, nes, būdamas iš 
karalių giminės, manė savo karališku krauju numaldy- 
siąs dievaitės troškimą «karališkojo kraujo». 


TTT Dianos veikalai. 


- Pamatęs nebegyva Jaisingą, Raghupatis nusimena 
ir iš širdies skausmo pats išgriauna dievaitės paveiks- 
lą. Ateina karalienė Gunavati, pasiryžusi irgi paaukoti 
dievaitei savąjį kraują, bet jau neberanda jos. Kara- 
lienės klausiamas, kur yra deivė, Raghupatis atsako, 
kad jos «niekur nėra» ir kad ji buvus «niekas». 
Tuo būdu Jaisingo kraujas išgriauja nuožmų kultą, 
sutaiko karalių su karaliene ir priverčia patį Raghu- 
patį paskelbti tikrąją tiesą. 

Drama pilna gyvybės, scenos plėtojas natūraliai, 
veikiantieji asmenys trumpai, bet puikiai apibūdinti. 
Jų kalbose išmėtyta kilnių minčių. Imkim pavyzdžiui 
bent kelias. Stai vyriausiam kunigui dievaitės vardu 
įsakant karo vadui užmušti karalių, šis senas karžy- 
gys atsako: 

«Nejaugi aš esu tas nevertasis jos (deivės) tarnas, kad ji man 
liepia būti pardaviku? Ji pati laikosi žmogaus širdies ištikimybe. 
Ar ji gali man paliepti tą ištikimybę sulaužyti? Tokiu būdu šiandien 
karalius, rytoj pati deivė virs dulkėmis». 

Vyriausiam kunigui nepaklausius karalio įsakymo, 
šis įsako karo vadui neleisti gyvulių į šventyklą, bet 
pats pareiškia: 

«Aš jaučiu šio žingsnio susigėdimą. Nes kada žmonės ginkluo- 
se ieško apsaugos. tuo jie parodo savo silpnybę». 

Pats gi karo vadas dar kilniau atsako karaliui: 


«Mano viešpatie, aš esu tavo tarnas, bet pirmiausia esu žmo- 
gus. Aš turiu savo protą ir tikėjimą. Turiu savo karalių, bet turiu 
ir savo dievą». 


Norėdamas prikalbėti Jaisingą nužudyti karalių, 
Raghupatis vartoja sofizmą «žudyti yra tiktai žudyt, 
bet nėra nuodėmė», bet jin įpina ir teisingų pastabų 
tardamas: . 


«Ar tu nežinai, kad visos žemės dulkės yra vien žuvusiųjų gy- 
vių palaikai)... Žudoma yra tyruose ir žmonių gyvenimuose, paukščių 
lizduose ir vabalų urvuose, jūrėse ir oro dausose; žudoma del bado, 
del sporto, del vieno noro žudyti. Pasaulis žudo nepaliaudamas». 


- Žinoma, yra čia pasakymų ir ne visai teisingų, 
kaip šit Govindos, kad «žmogus nustoja žmogiškumo, 

kada dalykas liečia jo dievus» arba Jaisingo: «Kam 
mums reikia dievų šiame menkame pasauly. -Būkim 
be dievų ir be baimės»... Jie dalimi pateisinami, 
nes čia kalbama apie netikruosius dievus, bet jie 
klaidingi, jei imami bendrai, neskiriant nė tikrojo Dievo. 

Didumo atžvilgiu ši drama nedidelė, bet pilna 
dramatizmo ir labai turininga. Mūsų jauniems dra- 
maturgams, pamėgusiems dekadentiškas ilgėliausias 
deklamacijas, būtų labai ne pro šalį ši Tagorės «Auka» 
atidžiai paskaičius. Ji tiktų ir mūsų scenai. 

Antroji drama pavadinta «Paštas»; joje visas 
„veikimas reiškiamas labiau vidaus pergyvenimuose, ne- 
gu išorinėj akcijoj. Viskas čia sukas aplink mažėlį Ama- 
lį. Madhavas yra jį priglaudęs ir pamilęs kaip sūnų, 
bet jis serga. Daktaras įsako jo neleisti «į lauką», 
nes kitaip nepagysiąs. 

Vaikas kankinas kambary. Jį vilioja pro langą 
matomieji daiktai — tai teta malūne iš grikių dirbanti 
kruopas, tai voverėlė, tai maža gėlių pardavėja, tai 
pienanešys, tai laiškų nešiotojas. Jis visiems jiems 
pavydi, nes norėtų būti jų vietoje, skinti gėles, lais- 
vai vaikščioti gatvėmis, —nešioti pieną, laiškus. Ypač 
jam patinka laiškų nešiotojo profesija, jis įsigeidžia 
ir pats gauti laišką. Sargybinis, pasigailėjęs to mažy- 
čio ligonio, pažada, kad ir jam vieną gražią dieną 
ateisias laiškas. Amalis jo laukia; seniūnas įteikia jam 
«karaliaus laišką»-— tuščią popierėlį.  Generalis gydy- 
tojas prižada, kad ir pats karalius ateisiąs aplankyti. 
Vaikutis tos laimės belaukdamas užmiega, bet, matyt, 
amžinu miegu. 

Amalio psichika nupiešta čia neapsakomai švel- 
niai natūraliai. Jo veržimasis prie gyvenimo, judėji- 
mo, veikimo, gamtos tikrai jaudina skaitytoją. Tago- 
rės talentas pasirodo čia tikrai nepaprastas. Tomis 
dviem dramomis šis Indijos poeta yr praskynęs sau 
kelią ir į lietuvių širdis. P. Pronskus už jų dailų su- 
lietuvinimą vertas yra padėkos.  Knygutė išleista 
švariai, spauda aiški. Mūsų neturtingai dramatiškai 
literatūrai tai tikrai «brangi dovanėlė». 

Knutas Hamsunas. VAKARŲ AUŠRA. 3 veiksmų drama. 
Išvertė Petras Vaičiūnas. Kaunas, 1922, 136 psl. in-12. 


Vartojant rusų terminologiją, šis veikalas galima 
būtų pavadinti «kukolnaja komedija» — lėlių kome- 
dija. Autorius ją betgi pavadino drama. Visas dra- 
matizmas tepaliečia čia vieną asmenį—Ivarą Kareno. 
Jis esąs neva filosofas, skelbiąs, kad «filosofija — tai 
gyvenimas, sukauptas mintimis į vieną sistemą». Jis 
yra griežtas visokios tradicijos bei senovės smerkėjas. 
Jis, jaunas būdamas, yr išleidęs veikalą, kur tarp 
kitko yr parašęs šiuos žodžius: 

Gerbti senus? Kam? Šitas mokslas sugalvotas pačios sūpelėju- 
sios senatvės.» Klausykite, jaunieji! Susprogdinkite senatvę, nuva- 
lykite sostą ir patys užimkite vietą. Nes jums priklauso galia ir 
garbė per amžių amžius.» „Kada senas kalba, jaunas tur tylėti“. 
Kodel? Del to, kad taip įsakė senas. Ir šit senatvė ramiai sau ir be 
rūpesnių gyvena naudodama jaunystę. Senos širdys visam kam kie- 
tos, išskyrus neapykantos jaunystei ir viskam naujam. Ir išsekusiose 
smegenyse pakanka jėgų tik vienai minčiai, gudriam prasimanymui: 
jaunystė turi gerbti bedančius. Tuo pačiu laiku, kada jaunystė su- 
kaustyta ir smaugiama to bezėdžių mokslo, patys nugalėtojai sėdi 
ir šlykščiai šypsosi iš savo neregėto prasimanymo... (64 — 65) 


Kas gi yra senas? Gi «penkių dešimtų metų am- 
žiaus žmogus». Jei jis nepasitraukia iš šio pasaulio, 
Jis virsta gyvu anachronizmu, tikru melu. Todel 

reipdamasis į jaunuosius, Kareno savo jaunystėj rašė: 


Kam tamstos kenčiate šitą melą! Kodel jūs neinate į gatvę, 
nesuieškote penkių dešimtų metų amžiaus žmogaus ir nepasakote jam: 
šalin, senatve! Aš jaunesnis, neg tu. Tavo gyvenimas baigtas, duok 
man vietos. Mirk su Dievu... (67) 


„ Toks mokslas, žinoma, rado jaunime karštų sekėjų. 
Jie sudarė «Kalno» draugiją ir jos pirmininku išrinko 
Ivarą Kareno. Jie ir politikos gyvenime dalyvavo 
kaipo suorganizuota Kareno kuopa. 

„ Bet praeina 20 metų. Pats Kareno virsta «pen- 
kių dešimtų metų amžiaus žmogumi». Per tą laiką jis 
Aug pergyvena ir pats nūn randa, kad savo jaunys- 
tėj jis ne vieną dalyką yra «neapgalvotai parašęs». Bet 
Jo sekėjai laikosi jo pirmųjų obalsių ir klausia Ivaro, 

ko jis laikysis besiartinančiuose rinkimuose: ar eis | 
išvien su jų «Kalnu», ar taps atskalūnas ir dėsis su 

priešais. Prie šios progos primena savo vadui jo 
paties jaunystėje skelbtąjį obalsį, kad «atskalūnai rei- 

kia žudyti». 

j Kareno svyruoja, nežino, kas čia daryti. Norėtų | 
palaikyti senus gerus santykius su «Kalniečiais», su | 
kuriais jaunystėj darbavos. Bet tuo tarpu priešinga | 
partija siūlo jam atstovo vietą parlamente ir net mi- 
nisterio portfelį. 

Verčiamas aplinkybių — Kareno išsižada -Kalnię- 
čių» ir gauna prižadėtą garbingą vietelę. Tiesa, «Kal- 
niečiai» keršija ir vienas iš jų bando Kareną pašauti, 
bet nepataiko. Tuo Kareno prestižas dar labiau 
pakila. Jis žmonos pinigais įsitaiso sau gražų butą 
ir atsisako puošti jį jauno dailininko šlykščiu pavei- 
kslu, nes nenori piktinti savo žmonos dukters. Va- 
dinas, pasiekia «buržujinę» laimę, pamynęs po kojų 
savo jaunystės idealus ir jaunąją dailę. Toks tai yra 
šios dramos turinys. 

Kaip matom, viskas čia sukas aplink Ivarą Ka- 

reno. Juo norėjo autorius parodyti nepastovaus, 
silpnavalio žmogaus tipą. Bet jojo Ivaras atrodo ne 
tik silpnavalis, bet ir silpnaprotis individas. Jojo 
teorijos apie senatvę, skelbtos jo jaunystėje, verčia 
skaitytoją abejoti, ar jo turėta net ir silpno proto, 
ar nebūta tiesiog maniako, bepročio. 
„ Taigi ir sunku suprasti, ką norėjo Hamsunas pa- 
sakyti šioje savo dramoje publikai. Jei norėta pa- 
brėžti nenykstamoji jaunystės idealų vertybė, tai 
priemonė tam tikslui pasirinkta visai netikusi, nes 
Kareno jaunystės idealai, kaip matėm, neatatinka nei 
teisybei, nei protui. Nes reikalavimas atiduoti visa 
jaunystei vien del to, kad ji jaunystė, — yra nesą- 
monė, nes kas gi nežino, jog jaunų dykaduonių ir 
niekšų, rasit, gal bus daugiau neg senųjų tarpe. 

Apskritai tarus, ši drama nieko pozityvaus savy 
neturi: nėra joje nei grožio, nei minčių kilnumo, 
nei akcijos gyvumo. Veikiantieji asmenys sukas kaip 

lėlės siūlais tampomos. Savitarpiai jų santykiai lieka 
nenušviesti, nežinia, nei kas ką myli, nei ko siekia. 
Jų visų gyvenimas atrodo betikslis. Ne žiūrėti tos 
dramos noris, tik nusispjauti ir išeiti lauk. Kam ji 
versta lietuvių kalbon ir išleista — sunkų suprasti. 

Netikusiam turiniui atatinka ir medinis P. Vai- 
čiūno vertimas. Jam visai pritiktų Smalvaro dvieilis: 


Kupstas išvertė vežimą, 
O aš išverčiau eiles. 


Kaip kupstas vežimą, taip Vaičiūnas vertė Ham- 
suno dramą. Iš kokios kalbos ji versta — nepasa- 
kyta. Greičiausia—bene bus iš rusų, nes ten tevar- 
tojami tokie posakiai, kaip «on prav, ona prava», 
kurie Vaičiūno išversti: «jis teisus, ji teisi»(!). 
Kaip ilga ir plati Lietuva niekur taip žmonės neta- 
ria. Jie pasakytų čia: «jis, ji tiesą sako» ar kaip 
kitaip, tik ne «jis teisus, ji teisi». Spaudos klaidų 
irgi netrūksta. Vietoj «niekas» surinkta «pilnas», 
viet. «hamanitarinių» — «<numanitarinių» ir t.t. 


Džiaugtis šiuo veikalu tagalės nebent jaunuolis, 
įsitikinęs, kaip Kareno, kad jauniems viskas priklauso, 
kad jiems viskas galima ir leista. 


Knutas Hamsunas. GYVENIMO ŽAISLAS. 4 veiksmų 
drama. Išvertė P. Vaičiūnas. Kaunas, 1922, 137 psl. in-12 


Dramos pavadinimas neatatinka turiniu. Kur 
kas labiau jai pritiktų vardas «Pamišėlių draugija», 
nes atskyrus antraeilius veikiančius asmenis, k. š.: kalno 
darbininkus, žmones mugėje, tarnaitę, vaikus, visi ki- 
ti yra čia tikri pamišėliai. Pirmiausia susitinkame čia 
tą patį Ivarą Kareno, kurs figūravo jau to pat au- 
toriaus dramoj «Vakarų aušra». Jis čia užsiima Oterma- 
no vaikų mokymu ir drauge pasiryžęs baigti savo 
filosofiškąjį veikalą, kuriam neranda leidėjo. Kad 
rašymo darbas geriau vyktų, rengias Otermano do- 
Vanotame žemės sklype statyti augštą medinį bokštą ir 
ten apsigyventi, bet neapleisti ir Otermano vaikų 

mokymo. Sis garbaus filosofo pasišventimas nuobuo- 
džiam pedagogijos darbui iš pradžių nesuprantamas, 
greit aiškėja, pasirodant scenoj Otero dukteriai Te- 
rezitai, ekzaltuotai ir ne visai normalei mergaitei. Iva- 
ras jos nemoko, bet daro jai įspūdžio, kaip ir ji 
jam. Užsimezga flirtas, nors Ivaras yra už Terezitą 
daug vyresnis ir yra vedęs, tik metęs savo žmoną. 
Prasideda projektuojamam bokštui pamatų rengimas. 
Besprogdinant kalną bokšto pamatams, pasirodo apa- 
čioj puikaus marmuro klodai. Otermanas parduoda 
ta žemę bendrovei, bet inžinieriams atrandant vis 
naujų murmuro klodų gyslų, nusimena perpigiai par- 
davęs ir įgauna maniją, būk jį apiplėšę ir padarę 
vargšu beskatikiu. Tuo būdu geraširdis ir duosnus 
Otermanas virsta pamišėliu šykštuoliu a la Pliuš- 
kinas. 

Terezita be Ivaro turi dar du jaunikiu, preten- 
dentu jos rankai: telegrafistą Spirą ir inžinierių Bredę. 
Kurį iš jų ji myli, nežinia. Nes iš pradžių kad ir 
kabinas pati Ivarui ant kaklo, bet paskui atrodo už- 
jaučianti ir Spirai, jai gyvybę išgelbėjusiam, ir Bre- 
dei, su kuriuo mokosi šaudyti. Paėmus iš šio piš- 
talietą, ji paduoda jį trečiam ramiam pamišėliui Tiui, 
kad nuneštų Spirai. Tiu netikėtai paleidžia šūvį ir 
peršauja Terezitą, nuo ko ji ir miršta. Tuo pačiu 
laiku pamišęs Otermanas padega Kareno bokštą; iš- 
tinka gaisras, kuriame supleška visi Ivaro rankraščiai 
iz abu Otermano vaiku. Spira pareiškia noro irgi 
nusišauti. Kareno šauksmu: <«Protingoji Nemeze!» 
baigiasi ši Hamsuno drama. 

Kaip parodo šios dramos turinys, ji vaidinti rim- 
tam teatrui visai netinka. Del buvimo, tiesa, yra joj 
ir mergaitės nušovimas, ir gaisras, ir vaikų sudegi- 
nimas, ir ne vienas pamišimas, bet tos baisenybės 
nei skaitytojo, nei žiūrovo nei kiek nejaudina, nes 
visa tai negyva, mechaniška, iš piršto išlaužta, neti- 
kusiai sulebedinta ir atsiduoda nesūdytomis Norvegi- 
jos silkėmis. Nei skonio, nei gyvumo, nei gražumo 
nėra čia nė už skatiką. Jei šis veikalas galėjo pa- 

sirodyti pasaulinėj rinkoj, tai vien del išreklamuotos 
Hamsuno firmos. Ta reklama pažadino ir pirmakla- 
s; Maskvos teatrą šią dramą scenoj statyti ir garsųjį 
rusų artistą Kačalovą Kareno rolę vaidinti. Tuo rem- 
damasis ir P. Vaičiūnas manė patarnausiąs lietuviams 
šį šlamštą išversdamas lietuviškai. Bet, deja, skau- 
džiai apsiriko. Nes veikalo vertę nustato ne Mas- 
kvos teatrai ir Kačalovai, ne reklama, bet objekty- 
vi kritika. O kritika, peržiūrėjus šio veikalo turinį, 
negali jį kitaip pavadinti, kaip nevykusiu. 
Vertimas irgi neperpuikiausias. Kai kur randas 
nesuprantamų vietų. Pav., 27-me pusl. išversta: 


Kitą syk žmonės esti pasmerkti sunkiai kentėti (atspausta kan- 
tėti). Ji ateina pas juos, ir niekas nežino, iš kur ji. 


Kas ta «ji», iš teksto atspėti negalima. Be to, 
«pasmerkti kentėti» — grynas rusicizmas (osuždeny 
stradat), taip pat kaip ir «mūsų prisistatymai» (naši 
predstavlenija) viet. įvaizdai, «aš tamstos paslau- 
goms» (ja k vašym uslugam), «jis nedakepėlis», «o 
girdite, kuo einasi» (o čem dielo idiot) ir t. t. 

Yra dar tekste «dilginių šiltinė», kurios medici- 
na, rodos, nežino, yra ir kažkokia nesuprantama «pal- 
čių papavietė» ir keletas kitų panašių Vaičiūno sti- 
liaus perlų. 

Korektūra šį kartą išvesta rūpėstingiau. Trumpai 
tarus, padirbėta nemaža, bet netikusio veikalo pa- 
daryti įmanomu neįstengta. 


Sudermanas. GARBĖ. Keturių veiksmų vaidinimas. Vertė K. 
Puida. Kaunas, 1922, 204 psl. in-16. 


Menkutis talentas niekad nepagamins žymaus 
veikalo. Didis — gali parašyti ir niekų, bet kartais 
jam pavyksta patiekti ir tikrų dailės dalykų. Recen- 
zuodami Sudermano «Jonines», «Užkampio» laimę, 
€same pažymėję ne vieną silpną jų pusę. Paėmę nūn 
į rankas jo «Garbę», perskaitėm ją visą su tikru 

pasigėrėjimu. Yra tai vienas geriausių Sudermano 


veikalų. Jo turinys yra šis. 
Fabrikantas Milingkas, susilaukęs «komercijos pa- 


tarėjo» titulo, kelia puotą. Jis turi įvairių tarnautojų, | 


kurių tarpe yra ir senis Heineke. Sis per puotą, 
bent kiek įkaušęs, svečiams besiskirstant patenka po 


ratais, kurie ir sulaužo jam koją. Gerai nusiteikęs | 


Milingkas pasižada išleisti Heinekės sūnų Robertą į 
mokslus ir savo pažadą išpildo. Robertui grįžtant 
atostogų, leidžia žaisti su vaikais: jauna dukrele Leo- 
nora ir kūdikiu sūnum Kurtu. Vėliau išsiunčia jį 
Hamburgan pasipraktikuoti užsienio prekyboj, o kai 
jam sukanka 19-ti metai, išleidžia jį į tolimą Indų 
kraštą pas savo broliavaikį, supirkinėjantį jam arbatą. 
Indijoj Robertas uoliai darbuojas savo principalo nau- 
dai, didina jo turtą, bet pats ilgis savo krašto ir se- 
nų tėvų, trokšdamas visa širdžia grįžti pas juos. Po 
devynerių su viršum metų tai galop įvyksta, ir mes 
pirmame veiksme matom jį pas savo tėvus, kurie del 
sūnaus atvykimo neapsakomai nudžiunga. Linksma 
ir Robertui, radus namie visa po senovei ir tėvus 
sveikus. Jis yr pilnas noro padėti jiems palengvinti 
jų būvį. Bet palengvėl pamato ir atvirkščiąją jų gy- 
venimo pusę: jie baras tarp savęs del skatiko, jie ge- 
rinasi Milingko tarnui Vilhelmui, iš kurio gauna «kar- 
tais kepsnies gabalėlį, kartais vyno bonką». Jie di- 
džiuojas ir Kurto Milingko dovanomis-- pliušiniu fo- 
teliu ir dideliu veidrodžiu, ir leidžia jam sueiti į ar- 
timesnius santykius su savo jauniausia dukteria Al- 
ma, padedant čia vyresniajai dukteriai Au- 
gustai, ištekėjusiai už girtuoklio Michalskio. Sužinojęs 
visa tai, Robertas pasijunta moraliai sutrėkštas. 
Antrame veiksme Milingkų namuose autorius pa- 
rodo tuščią, palaidą dykaduonių, jaunų buržujų, gyve- 
nimą ir jų kvailą garbės supratimą. Jie Robertą ne- 
laiko sau lygiu, o kviečia jį pietų vien tik del to, 
kad jis atvyko ne vienas, bet su savo draugu, «kavos 
karalium», grafų Trastu. Sis išaiškina jaunam Miling- 
kui jo niekšišką pasielgimą su Roberto seseria Al- 


wwe 

ma ir pataria Robertui nepaduoti Kurtui rankos, kai- 
po negarbės žmogui. Robertas pareiškia noro ginti 
savo sesers garbę net dvikovoj. 
Trečiam akte matom Robertą beprikaišiojant tė- 
vams, kodel jie Almos nesaugoję. Tie teisinas ją 
leidę mokytis ir konfirmuoti ir nemanę, kad mergaitė 
galinti užmiršti, ką jį privalanti ir ko neprivalanti da- 
ryti. Čia aikštėn išeina moralis tėvų atbukimas ir 
persilpnas savo garbės supratimas. Pačiai gi -Almai 
pasiaiškinus ir prisipažinus, kad ji tebemylinti Kurtą, 
Robertas laukia šio atvykstant ir nusistato priversti 
ji vesti Almą arba užmušti dvikovoj, jei atsisakytų 
tai padaryti. Galop numatydamas, kad vargiai kas 
iš to beišeis, ir norėdamas tėvus ir Almą ištraukti 
iš šių pažeminančių santykių, sumano grįžti su jais 
Indijon ir pradėti naują nepriklausomą, garbingesnį 
yvenimą. Tėvai ir Alma, kiek pasvyravę, sutinka. 
uo tarpu Robertas, nemiegojęs visą naktį, užsnūsta, 
o vieton Kurto ateina senis Milingkas. Jis praneša, 
atstatęs Robertą nuo vietos, o už Kurto suvedžiojimą 
Almos pasiūlo atlyginimo 40000 markių. Sie mie- 
lai priima tai ir nebeklauso Roberto. Tiek pinigų 
turint, jiems jokios Indijos nebereikia. Robertas lieka 
tiesiog pažeminamas tėvų ir Almos. 


Pastarame, ketvirtame, veiksme matome Rober- 
tą atsiskaitant su Milingkais. Gavęs iš Trasto 40000 
markių, jis grąžina jiems tą sumą pareikšdamas tokio 
atlyginimo nesutinkąs priimti. Sie įtaria jį tuos pi- 
nigus neteisingai pasisavinus iš jiems priklausančio 
turto. Iš čia kįla aistringas susirėmimas su Kurtu; 
įširdęs Robertas drožia į akis savo principalams šiais 
karčiais, bet teisingais žodžiais: 


k. «Mes dirbam jums.. mes duodam jums savo prakaitą ir mūsų 
širdies kraują... Tuo tarpu jūs suvedžiojate mūsų seseris ir mūsų 
dukteris ir užmokate mums už jų gėdą pinigais, kuriuos mes jums uždir- 
bam. Tai jūs vadinate labdarybe!  Nagais ir dantimis ariau del 
Jūsų pelno ir atsilyginimo sau nesiklausiau... Žiūrėjau į jus kaip šven- 
tuosius... Jūs buvot mano tikėjimas.. Ir ką jūs darėt? Jūs pavogėt 
mano namų garbę, nes jie dori buvo... Jūs pavogėte iš manęs ma- 

nųjų širdis-.. jūs pavogėte iš manęs tėvynę... žmonių meilę ir tikėji- 
mą Dievu... jūs esate vagys!.. (201). , 

Senis Milingkas įsako tarnui Robertą išmesti 
pro duris, bet čia Leonora apkabina Roberto kaklą 
ir pasisako, temetą draug ir ją, nes ji mylinti Rober- 
tą ir norinti atlyginti padarytas jam skriaudas bent 


savo asmeniu, nes nieko kita neturinti. Milingkai nu- | 


simena, bet išgirdę, kad «kavos karalius», gr. Trastas, 
žada Robertą priimti savo kompanionu ir net užra- 
šyt jam visą savo palikimą, greit nusiramina ir tesi- 
gaili tik viena, kodel jiems grapas anksčiau apie tai 
nepasakęs. Tuo vaidinimas ir baigiais. 

Kaip matyt iš turinio, autoriaus norėta atvaizduoti 
du atskiru pasauliu: vargšų tarnautojų ir ponų lėbau- 
tojų, ir iš to luomų skirtumo išplaukiantį dvejopa 
garbės supratimą. Abiejų luomų tipai nupiešti rel- 
jefiškai, gyvai; fabuloj išlaikytas logiškas nuoseklu- 
mas, akcija plaukia natūraliai. Senio Heinekės as- 
meny duotas puikus tipas vyro be valios, bet turinčio 
pretensijų rodytis šeimynos galva. Alma—-tai tipas 
lengvabūdės miestietės, mėgstančios restoranų šviesą, 
maskaradus, gražius parėdus. Jos «credo» trumpas: 
«linksmai būti—tai svarbiausia. Kam gi žmogui ir 
jaunybė»?!.. Kurtas, Lotaras ir Hugo-—tai «lebemanai», 
lėbautojai, tebetikintys, jog garbei apginti tesanti vie- 
nintelė priemonė —dvikova.  Prikišti tegalima nebent 
vien grafo Trasto charakteristikai. Jis parodytas per- 
didelis šalininkas moralybės relatyvumo, bet kad jis 
toks būtų gyvenime -— to nematyti. Anaiptol jis la- 
biau panėši į idealistą geradarį. 

Silpniausia veikalo pusė tai ta, kad klausimas: 
kas gi galų gale yra tikroji žmogaus garbė, 
taip ir lieka veikale neišaiškintas. Daug kas, nepra- 
tę galvoti, pigiai gali iš jo padaryti išvadą, kad tik- 
ros garbės ir nesama. O tai būtų didelė klaida, nes 
krikščionystė tur tikrąjį tikros garbės kriterijų. (Gai- 
la, kad Sudermanas to nežinojo. 

TIKYBINĖ LITERATŪRA, 


CHRISTIANUS IN TALMUDE JUDAEORUM sive Rabbinicae 
doctrinae de christianis secreta, guae patere fecit J. B. Pranaitis 
S. Theol. Magister, linguae hebraeae in Academia C. R. C. E. Petro. 
"politana praeceptor. Petropoli 1892. Officina typographica C. Aca- 
demiae Scientiarum, 120 psl in-8 !). 


Tarp mūsų kunigų ir inteligentų esama mokan- 
čių plačiai papasakoti apie kynus, japonus, tundrų sa- 
"mojiedus, Afrikos murinus ar Amerikos raudonveidžius. 
Bet paklausęs, ką jie žino apie greta mūsų gyvenan- 
"čius žydus, apie jų tikybines ir moralines pažiūras, daž- 
 niausiai jokio negausi atsako, arba išgirsi tik tiek, kad 
„žydai švenčią subatą, vadiną krikščionis «gojais», laiką- 
si košero ir nevalgą kiaulienos. Tikrų gi žydiškų 
„dalykų žinovų, suprantančių Talmudo mokslą kaip 
„ir nėra, nes tai niekam neįdomu. Tuo tarpu savaime 
aišku, kad mums arčiau pažinti žydus yra kur kas 
svarbiau, negu kokios Afrikos, Azijos ar Australijos 
tautos. Todel ir turime vilties, kad augščiau pažy- 
mėtoji kun. J. B. Pranaičio, Petrapilio dvas. Akade- 
mijos žydų kalbos mokytojo, knyga ras Lietuvoje ne- 
maža skaitytojų, ypač kunigų tarpe. Nes kam gi la- 
biau pritiktų tikrai žinoti žydų Talmudo mokslas kaip 
mūsų žmonių dvasiškiems vadovams kunigams, ypač 
„kad tai yra išdėta mūsų tautiečio kun. Pranaičio veikale. 
Ji perskaitęs, Vincas Pietaris, «Algimanto» autorius, 
mano šios knygos egzemplioriuje yr parašęs šiuos 
žodžius: «Dvigubai garbingas darbas. Geistina, kad pa- 
plistų po Lietuvą kuo plačiausiai». Taigi ir tariamės 
būsiant ne pro šalį pateikus čia to veikalo trumpai 
suglaustą turinį. 


) Via r lietuviškas šio veikalo leidimas: KRIKŠCIONIS ŽYDŲ 
TALMUDE, arba slaptingas Rabinų mokslas apie krikščionystę. Su- 
tinko J. B. Pranaitis Lietuviškai vertė A. J. Seinai, 1912, 96 psl. in-8. 

Knyga padalyta į dvi dalis, kurioms pradžioj 
prikergtas dar trumpas pasakojimas apie Talmudo pra- 
džią, sudėtį ir istoriškąją jo evoluciją. Pirmojoj daly 
autorius parodo, koks yraTalmudo mokslas apie krik- 
ščionystę. Iš čia sužinome, jog žydai švenčiausį Jezaus 
vardą (hebr. Ješua), reiškiantį Išganytoją, trumpina į 
Ješu, ir laiko jį susidariusiu iš pirmųjų raidžių šių 
hebr. žodžių: Immach Semo Vezikro, kas lietu- 
viškai reiškia: Težūnie jo vardas ir atmini- 
mas. Apie Jezaus gyvenimą skelbiama žydų raštuose 
slykščiausių pasakų, kad jis buvęs paleistuvės sūnus, 
stabmeldis, apgavikas, paikšas, beprotis, raganius, pa- 
karuoklis ir t.t. 

Ziūrint taip į patį Jezų, pigu suprasti, jog ir jo 
sekėjai negeresniais Talmudo laikomi. Krikščionys, 
Talmudo mokslu, esą — stabmeldžiai, piktesni už 
turkus, žmogžudžiai, paleistuviai, nešvankėliai, lygūs 
su mėšlu, piktesni negu gyvuliai ir net negu patys 
velnio vaikai. 

Negeriau atsiliepiama ir apie krikščionių pamal- 
das. Krikščionių Dievo garbinimas,pasak Talmudo, — 
tai stabmeldystė, krikščionių kunigai — tai burtininkai 
(kamarim) bei nuskustgalviai (galachim), krikščionių 


bažnyčios — tai paikystės bei paleistuvystės namai 
(beth tiflah), krikščionių šventieji — tai (sodomiški) 
paleistuviai (kedešim), jų šventosios — tai kekšės 


(kedešoth), jų evangelijos — tai nedorybės knygos 
(faven gilaion), jų maldos — tai kvailystė (tiflah), 
jų šventės — tai prapulties dienos (jomed) ir t.t. 

Antrojoj daly autorius nurodo, kokiais įsakymais 
Talmudas liepia žydams vaduotis santykiose su krikš- 
čionimis. Iš čia sužinome, jog pirmiausia žydams įsa- 
kyta yra krikščionių šalintis, kaipo nešvankėlių, stab- 
meldžių ir žmogžudžių. Todel žydui draudžiama krikš- 
čionis sveikinti ir į jų sveikinimus atsakyti, krikščio- 
nių valgiai valgyti, per krikščionių šventes su jais su- 
sieiti, samdyti krikščionis darbininkas, vaikui moky- 
tojas, ligoniui gydytojas, pribuvėja krikščionė gim- 
dančiai žydei ir t.t. 


Tikybinė literatūra 209 
Toliau įsakyta žydams krikščionis naikinti ne tik 
slaptomis, bet ir atvirai. Tam tikslui draudžiama žy- 
dams kas nors gera krikščioniui daryti, pav., girti, 
jo vardas ištarti nebent su paniekinimu, davinėti jam 
dovanų, parduoti žemė, mokyti amato ir t.t. Iš antros 
šalies žydui leista pasilaikyti rastas krikščionies daik-- 
tas, krikščionis apgauti, imti iš jo didelės palūkanos; 
leista prieš krikščionį teisme netiesą sakyti, net ne- 
teisiai prisiekti, žabangas tiesti ir t.t. 

Pagaliau esama Talmude vietų, kur žydams tie- 
siog įsakoma krikščionis galabinti, tai esanti malo- 
niausia Dievui auka, už kurią Dievas žadąs rojų. 
Todel įsakoma žydams nuolat sujungtomis jėgomis 
galab'nti krikščionis net ir didžiausių švenčių metu, 
kad Dievas greičiau atsiųstų žydams Mesiją, kurs ir 
baigsiąs žudyti tą bedievišką krikščionių veislę. 

Kad Talmude tokio mokslo esama, abejoti ne- 
tenka. Autorius visa tai ne iš piršto yr išlaužęs, bet pa- 
ėmęs iš tikybinių žydų knygų, kaip tai parodo surink- 
tos knijgoj hebr. citatės. Kad autorius, versdamas 
tas citates lotynų kalbon, būtų jų prasmę iškreipęs, 
tuo įtarti netenka. Kiek žinom, net patys žydai nėr 
prikaišioję kun. Pranaičiui jį hebraiškai blogai mokant. 
Kraipyti tyčia hebr. tekstą autoriui neleido ir jo ku- 
nigo sąžinė ir mokslininko garbė. Bet iš to, kad 
Talmude nepalankių krikščionystei išsitarimų esama, 
dar toli gražu neišeina, kad dabartiniai žydai visų 
tų senoviškų antikrikščioniškų įstatymų gyvenimo prak- 
tikoj, santykiuose su krikščionimis, laikytųs. Kaip ir 
katalikų santykiuose su heretikais nuo viduramžio ga- 

ynės daug kas šiandien yr suminkštėję, tas pat pa- 
šakytina ir apie žydų santykius su krikščionimis. Kad 
Ir buvo kitados žydams įsakyta krikščionių nesvei- 
kint, šiandien jie sveikina, kad ir buvo draudžiama 
Kviestis krikščionis daktaras ar samdytis darbininkas, 
Jie kviečia ir samdo. Tuo esame asmeniškai įsiti- 
kinę. Taigi galima tikėtis, kad ir kitus Talmudo an- 
tikrikščioniškus įsakymus žydai šiandieną, aplamai 
kalbant, nepildo ir jų raidės nesilaiko. Išimčių, ži- 

noma, pasitaikyti gali; vienas kitas, uolumc pagautas, 
rasit, kartais, ir aklai laikosi Talmudo raidės, bet tai 
apie visą žydų tautą pasakyti negalima. Taigi kad 
ir naudinga lietuviui žinoti, kaip žydai yr žiūrėję, o kai 
kurie gal ir nūn tebežiūri, į krikščionis, ir tam tikslui 
kun. Pr. veikalas paskaityti ne pro šalį, bet imti lite- 
raliai visos citatės ir taikinti visiems Lietuvos žy- 
dams būtų perdėjimas, neatitinkąs tiesai. | 


ŠVENTA MŪSŲ VIEŠPATIES JEZAUS KRISTAUS EVAN- | 
GELIJA IR APAŠTALŲ DARBAI. Vertė ir paaiškinimus pridėjo | 
kun. Juozapas Skvireckas, Žemaičių Seminarijos profeso- | 


rius. Kaune S. Banaičio spaustuvėje. 1906, VIII, 438 psl. in-16. 
1 


Netrūksta šiandieną knygų, priešingų krikščioni- 
jos idėjoms. Esama ir tokių, kurios net patį Jezų ir“ 
jo gyvenimą nesidrovi netikroje šviesoje rodyti. 

Visą panašių knygpalaikių melagingumą pigiai 
pažins kiekvienas, kurs nepatingės atidžiai perskaityti 
vienintelį istorišką Jezaus gyvenimo šaltinį, kurį ran- 
dame autentiškame Evangelijų tekste. 

Pirmas iš lietuvių katalikų, kurs pagamino lietu- 
viškąjį evangelijų vertimą, buvo Žemaičių vyskupas, | 
kunigaikštis Juozapas Arnulpas Giedraitis. Jis 
1816 m. išleido lietuviškai visą «Naująjį Įstatymą». 
Bet tas leidimas buvo nepergeras. Vertėjai, matyt, 
žiūrėjo daugiau į lenkiškąjį Vuiko tekstą, negu į 
originalų graikiškąjį arba į Vulgatą. Be to, prie 
“ vertimo nepridėta jokių paaiškinimų, taip kad tas 
mūsų pirmutinis neva «katalikiškas» Naujo Įstatymo 
leidimas maža kuo tesiskiria nuo protestantiškųjų. 

Gerai tai žinodamas kun. Skv-as, užuot perspaus- 
dinęs senąjį Giedraičio tekstą, sumanė suteikti lietu- 
viams visai naują «Naujo Įstatymo» vertimą, ką jau 
dalinai ir išpildė išleisdamas Evangelijas ir Apaš- 
talų Darbus. „ 

Kas yra skaitęs Giedraičio tekstą, tas peržiūrėjęs 
bent keletą lapų naujojo vertimo tuojau pastebės 
gan žymų skirtumą tarp jųdviejų Naujame kun, 
Skvirecko leidime ras ir didesnį kalbos grynumą ir 


Tikybiaė Llterabnsalt ži 
"didesnę vertime preciziją. Nes kun. Skv*as yr vertęs iš 
graikiško ir Vulgatos pasinaudodamas kartu ir 
kitų kalbų naujais vertimais. Pagaliau pridėtieji nors 
trumpi, bet užtektini paaiškinimai dar labiau padidina 
to naujo tikrai katalikiško leidinio vertybę. 

Todel geistina, kad Evangelijos ir Apaštalų Dar- 
bai kun. Skv-ko vertime būtų skaitomi ne vien ku- 
nigų, bet ir šiaipjau katalikų. 

Ikšiol protestantai prikaišiojo mūsų kunigams, 
kad prastiems žmonėms neleidžią skaityti šventojo 
Rašto. Kad neleido skaityti protestantiškųjų šv. 
Rašto vertimų tai tiesa, nes tai yra užginta Baž- 
yčios įstatymais. Bet kad draustų skaityti katalikiš- 
kuosius šv. Rašto leidimus, tai visai yra melas. Jei 
ikšiol iš lietuvių nekunigų maža kas teskaitė šv. Raštą, 
tai delto, jog ikšiol neturėjome tinkamo šv. Rašto 
katalikiškojo leidimo. Dabar, kun. Skv-ui tokį leidimą 
parūpinus, tegu skaito jį kas tik nori, tik skaitydamas 
tegu Evangelijos žodžius širdin deda ir tegu rūpinasi 
„Jezaus dvasia giliau persiimti. 

Kaip jau anksčiau minėjome, kalba naujame kun. 
S. vertime gryna, daili. Kur tik galėjo, garbus ver- 
tėjas rūpinosi prašalinti nereikalingus polonizmus. 
Lenkiškos bibliškųjų vardų galūnės — ušas, — 
Ošius.. beveik visurišmestos. Liko tik su seno- 
„vinėmis pažibomis Mateušas ir Maižiešius, 
bet kaip mums matos, visai be reikalo, nes Mateušas 
labai gerai galėtų lietuviškai vadintis Matai jum 


„ „MEDITACIJOS ARBA DVASIŠKI APDŪMOJIMAI. Pran- 
Cūziškai parašė kun. Chaignon'as. Iš lenkų kalbos vertė kun. P. L, 
Vilnius, 1907, du tomu in 80 (5304-XII psl ir 5774-VII psl.) 


11 Kun. P. L. atliko labai svarbų darbą išleisdamas 
 Chaignono «Meditacijas». Tariamės tą knygą tapsiant 
„Netrukus įvestą į seminarijas meditacijų vadovėliu ir 
būsiant dvasišku daugumos lietuvių kunigų vadovu. 

Ji visai to verta. Nes vertimas atliktas sąžiningai, 
kalba daili ir taisyklinga. 
ia gana bus priminus, jog vertimą yr peržiū- 
rėjęs ir pataisęs gerai žinomas mūsų jaunas filologas 
K. Būga. Daugumas polonizmų prašalinta: vietoj 
živato randame ysčių (yščius, yščiaus), viet. 
loska — malonė, viet. smertis — mirtis ir t.t. 
Bet kiti palikta, pv.: asaba, apiera, griekas, 
pasiklonioti, Traicė ir t.t. Matyt taisytojas 
laikė ne savo dalyku — teologiškų terminų taisymą. 
Tiesą pasakius, civiliam žmogui tas dalykas ir ne- 
įveikiamas. (Cia būtinai tur prisidėti patys kunigai. 
Mes neabejojame, jog kun. P. L. išleistos «Me- 
ditacijos» greit bus išpirktos. Po kelių metų teks 
spausti naujas leidimas. Tuomet vertėtų ir lietuviš- 
kėsnė teologiškoji terminologija parūpinti. p 


Kun. P. Būčys. APIE DIEVO BUVIMĄ. Seinai, 1907, 
15 psl. in-24. 

Klausimas, ar yra Dievas, visada skirstė žmones 
į du būriu: vieną labai didelį, kur sakoma, kad 
Dievas yra, o antra labai mažą, bet visgi nuolat 
augantį, kurio obalsis: nėra Dievo. Tas skirstymo 
procesas eina šiandien ir pas mus. Todel labai nau-: 
dingą atliko darbą kun. Bučys išleisdamas savo po- 
pulariai parašytąją brošiūrėlę «Apie Dievo buvimą». 
Ir tikintieji ir «netikėliai» ras joje gan aiškių įrodymų, 
jog be Dievo negalima išaiškinti nei atsiradimas 
medžiagos, nei gyvybės, nei proto. Zi- 
noma, tie įrodymai tokioje trumpoje brošiūrėlėje išėjo 
irgi labai trumpučiai ir per tai tiems, kurių protas“ 
yra jau bent kiek materialistiškos sofistikos iškrai- 
pytas, pasirodys, be abejo, neužtektini. Bet geros 
valios žmonėms, o ypač tikintiems, paduotų kun. 
B. argumentų pilnai pakaks. Todel geistina, kad ši 
knygelė prasiplatintų po visą mūsų kraštą ir susi- 
lauktų greitai antros laidos. : 

Išleista ji labai dailiai; kalba aiški, suprantama. 
Be reikalo tik autorius 10-me p. padėjo prierašą apie 


La bald id i ii 


diferenciacijos ir integracijos teoriją, apie «nežinomą» 
"šaltinį, apie agnosticizmą. Tas prierašas šiaipjau 
"skaitytojui tikrai «sunkoka» bus suprasti. 
“Nors knygutėje tėra tik 15 nepilnų puslapių, 
"trečiame pastebėjom joje net 4 spaudos klaidas: d a- 
„besys viet. debesys, atirūkusios viet. atitrū- 
" kusios, ilgainui viet. ilgainiui (3), daktas viet. 
daiktas (14)... 
Be to, abejojame, ar žodis pertaras atatink 
periodui. Galop sakinys: «sulig paskutinių baž- 
"„nytinio mokslo išradiniųyv mums atrodo irgi keistokas, 
tarsi «bažnytinis mokslas» būtų tos pat rūšies, kaip 
ir gamtos mokslas, kuriame nuolat daromi nauji 
"išradimai... 


|| J. Gerutis. PAKLYDĖLIAI:. Shenandoah Pa, 1907, in 64 
psl. in-16. 

Paklydėliai — tai išsižadėję tikėjimo, paprastoj 
"žmonių kalboj bedieviais vadinami. Juos gimdo — 
tamsybė, palaidas gyvenimas, puikybė, tuštybė. Nu- 
"sideda jie ne tik tikėjimui, bet ir sveikam protui. Sep- 
„tyniuose straipsniuose J. Gerutis bando populariai tai 
"įrodyti. 

' Kaip kituose to autoriaus veikaluose, taip ir šia- 
„me pilna savotiškų įvairiausių argumentų ad homi- 
nem. Taip į priekaištą, kad žmonės patys Dievą prasi- 
manę, autorius nurodo jog ir 

Ę menkesnių dalykų išradėjai liko žmonių omenėje, kaip antai: 
„Kolumbas rado Ameriką. Švarcas pramanė paraką, Gutenbergas — 


Spauda, Stefensonas — garo mašiną. O Dievo pramanytojo kaip 
nėra, taip nėra. 


Tiems, kurie nepripažįsta Dievo del to, kad jo 
nemato, Gerutis duoda tokį atsakymą: 
„Vieni juokai! Būk tai Dievas yra koks svainys, kaimynas, 
kūmas, kad galima būtų su juo regėtis, paūtarioti, degtinės butelį 
| ištraukti... 


| E Žinoma, tuo argumentu nei pats Gerutis nepasi- 
tenkina, jis įrodinėja toliau, kad Dievas yra Dvasia 

ir kad jos kūno akimis taip pat negalima regėti, kaip. 
šilimos bei šalčio, nors juos ir atjaučiame: galop pri- 
veda pasaką apie arabą, kurs paklaustas: iš ko Dievą 
pažįstas, atsakęs: 
— Ugi nuo pėdų! 
— Nuo kokių pėdų? 
— Kas yra ėjęs per smiltyną: arklys, liūtas, paukštis, ar kas 
kitas — pigu pasakyti. Taip pat. regint visame pasaulyje pėdas 
Augsčiausios Išminties, Visagalybės, nesunku įspėti, jog čia Dievo eita.. 
Kalbėdamas apie atsikėlimą, Gerutis rašo: 3 
Bedievis baisiai nemėgsta atsikėlimo. Bedieviui būtų kur-kas pa- 
togiau nesikėlus- Juk teisingai nemėgsta, nes ką gi jis rastų atsikėlęs?.. 
O štai kaip nupiešia autorius žmogaus mintį, kuri | 
mus skiria nuo gyvulių: , 


Ji laksto kur tinkama. Čia sėdžiu aš grįčioje, čia šnekuos su. 
prieteliu Amerikoje. Čia mąstau, ką valgysiu, ką dirbsiu, kur eisiu,: 
čia svajoju kokius turtus įgysiu, kokią garbę sutiksiu, čia keliu duk- 
teriai vestuves, čia į kūmo pakasynas rengiuos. Cia slankioju paže-- 
miais, čia skraidau padebesiais. Kart' Danguje giedu su šventaisiaisi 
kitkart' baruos pragare su prakeiktaisiais. Niekas negali sukliudytį 
minties: nei gilūs vandenynai, nei augšti kalnynai, nei tvirti mūrai, ne. 
kietos uolos, nei pati ugniss Ta mintis myli, nekenčia, trokšta lai 
mės. Ji nėra pakakinta čia ant žemės, ji veržias augštyn, kame ir 
yra jos galutinas tikslas, amžinas gyvenimas į 


Priminęs teoriją apie žmogaus kilmę iš beždžionės, 
Gerutis tik sušunka su pajuoka: 

Meilutis Skaitytojau! tai ir tavo bobutė buvo beždžionė. Tu 
paeini, anot Darvino, nuo keisto žvėriuko. Biaurios tavo metrikos! | 

Kalbėdamas apie žmonių nelygybę, kuri padaro, 
jog vienas yra ponas, kitas ubagas, autorius rašo: 

Žmonija panėši į ziegorių, kame yra pilna ratų ir ratukų, 
plunksnų ir plunksnelių, rodiklė, klapatė ir nuosvaros. Visi tie daik- 
tai nėra lygūs, o vienok visi yra reikalingi.  Nukabink vieną nuos- 
varą išimk vieną ratuką, ziegorius paklys, ar visai sustos ėjęs... Taip 
yra ir su žmonėmis, 

Ir išeidamas ir to prilyginimo nurodo, jog abso- | 
lūtiškos lygybės tarp žmonių negali būti, gali būti 
vien politiška lygybė. 2 

Baigiasi veikalėlis straipsniu: «Socialistai», ku- 
riame nurodyti stambesni socialistų paklydimai tikė- 
jimo ir šeimynos klausimuose. 


> 

Augščiau duotosios ištraukos parodo, jog kny- 
gutė parašyta be galo gyvai ir originaliai. Paskirta 
ji, matyt, ne inteligentams, bet mažamoksliams kai- 
miečiams — nors ir mūsų <inteligentams» visai ne pro 
"šalį būtų ją perskaičius. Šiaipjau  veikalėlis pri-- 
klauso prie geriausių neturtingoje mūsų popularioje 
literatūroje. 

Sekančiame jo leidime reiktų pataisyti vieną vietą 
(17), kur pasakyta, kad «visos žvaigždės sukas 
aplink save ir bėga apie saulę». Astronomija 
kol kas toli da neįrodė, kad mūsų saulė būtų viso 
pasaulio centru. Tai pat negalima irgi griežtai 
pasakyti, kad «Astronomo nebuvo nei vieno bedie- 
vio, nes tas mokslas priveda prie Dievo». Prie Die- 
vo veda Dievo malonė ir gera žmogaus valia, ap- 
šviesta protu. Valiai užsispyrus neiti prie Dievo, 
jokia astronomija čia negelbės. 

. Galop kritiko priedermė verčia mus nurodyti, 
jog gerb. autorius kai kada popularumo dėliai nu- 
krypsta į trivialumą. To reiktų saugotis net ir 
populariausiuose,; kaimiečiams skiriamuose, raštuose. 


J. Naujalis. MAŽAS BAŽNYTINIS GIESMYNĖLIS. Teks- 
tassu gaidomis. Tilžė, 1908, 160 psl. in-18. 
Kaip svarbus yra bažnytinis giedojimas, nėra rei- 
kalo čia ilgai įrodinėti. Gražus giedojimas ne tik 
"dvasią pakelia, bet ir jausmus dailina ir savo kalbą 
mylėt skatina. Jei daugelyje vietų lietuviai ištautėjo, 
tai daugiausiai del to, kad neturėjo bažnyčioje giedo- 
imo savo kalba. Mat, tamsus lietuvis, negirdėdamas 
ievo namuose lietuviškų, šventų giesmių, pradeda 
manyti, kad jo kalba turi būt Dievo garbei netin- 
kanti ir kad per tai, rasit, ir tikrai neklystą tie mūsų 
kaimynai, kurie vadiną ją «pagoniška». . 
Bet negana bažnyčioje lietuviškai giedoti: reikia 
dar, kad tas giedojimas būtų dailus — kalbos ir me- 
lodijos atžvilgiu. Deja, mūsų lietuviškam giedojimui 
ikšiol daug ko trūko iš abiejų atžvilgių. Nes kas gi 
nesijuokė iš mūsų «kantičkinės» lietuviškos kalbos, 

suterštos bizuriausiais polonizmais, visokiais «ratun- 
kais», «frasunkais», «loskavais» ir panašias gražumy- 
nais. O iš antros šalies — kas gi nežino, kad ir pa- | 
čios mūsų giesmių melodijos kinta kas parapija, esti 
darkomos nereikalingais išringavimais, savotiškais iš- 
kraipymais ir p. netikusiais pajvairinimais. 

Visa tai gerai suprasdamas J]. Naujalis sumanė ne 
tik tikrąsias giesmių gaidas savo «Giesmynėlyje» pa- 
duoti, bet ir ištaisytą giesmių tekstą parūpinti. Tuo 
atžvilgiu šis naujas mūsų kompozitoriaus leidinys 
turi labai didelės svarbos, kaipo pirmasis mūsų baž- 
nytinio giedojimo vadovėlis. Kaipo toksai, jis turė- 
tų būti ne tik pas kiekvieną Lietuvos vargoninką, 
bet ir šiaipjau kiekvienuose lietuvių namuose, kur 
dar neišnyko garbingas paprotis giedoti šventas gies- 
mes, nes jis yra tikrai to vertas. Maldingi mūsų 
giedotojai ras jame visa, kas tik bažnyčiose pas mus 
yra giedama, k. š: Nekalto Prasidėjimo Panelės Sv. 
valandas, visas tris ražančiaus dalis, suplikacijas, 
«griaudžius verksmus» ir kitas įvairioms šventėms 
pritaikintas lietuviškas giesmes, draug su keleta daž- 
niausiai vartojamųjų lotyniškųjų himnų. 7 

Giesmynėlio tekstas, kiek buvo galima, buvo Mar- 
galio, Jakšto ir k. ištaisytas ir išlygintas. Iš senų 
polonizmų vos kur-ne-kur beliko griekas ir dūšia. 


Labai gerai, mūsų išmanymu, padarė taisytojai 
sutrumpindami žinomąją «Karunką» («Kas nor Panai 
Marijai tarnaut»), išmesdami iš jos visą legendariškąją 

alį apie «vieną pustelninką, apie šv. Bernardą, apie 

63 maldas» ir t.t., nes apie tai jokių tikrai istoriškų 
žinių nesama. Kai del kitų pataisymų — jie, mu ms 
matos, bus priimti be jokių karštesnių protestų. 

Vieną dalyką galima tik prikišti Naujalio «Gies- 
mynėliui» — tai daugybę spaudos klaidų. Tiesa, lei- 
dėjas pridėjo jų sąrašą, bet randas ir nepažymėtųjų, 
k. š. 110-me p. dėl Jo padėkim viet. Jam pa- 
dėkimeir k. Be to, nėra «<Giesmynėlyje» giesmių 
sąrašo, be kurio sunku jos surasti. Spausdinant antru 

atveju šį veikalėlį, būtinai reiktų pasirūpinti ir ge- 
resne korektūra ir turinio sąrašu. 


DANGIŠKASIS DVARAS, arba Malda šv. Liuitgardos, para- 
šyta karmelito J. B. R. Pagal lenkiško teksto parašė K. L. Ryga, 
Spaustuvė Jakavičiaus, 1908, 32 psl. in-18. 
Nėra grūdų be pelų, nėra literatūros be slamštų. 
Augščiau įvardintasis veikalėlis—net ir šlamšto vardo 
„nevertas. Yra tai tiesiog dvasiškoji bakterija, kuri 
tarp mūsų tamsių žmonelių vien ir tegali platintis. 
Kovojimo su bakterijomis vienas tėra būdas—naikinti 
jas, darant atatinkamą dezinfekciją. Tik tuomet bak- 
terija  paliauja plėtojusis ir galutinai pranyksta. 
Panašiai reikia elgtis ir su dvasios bakterijomis nesi- 
gailint oms kuo aštriausios dezinfekcijos, 0 ypač 
kuo didžiausios šviesos, kuri tas bakterijas greičiausiai 
užmuša. 
2 Kad «Dangiškasis dvaras» yra tikra tamsybės 
bakterija, tai aišku jau iš paties pavadinimo. Nors 
ten «Dangiškasis Dvaras» ir pavadintas «Malda šv. 
Liuitgardos», bet iš žodžių «parašyta karmelito 
„ B. R.» aiškiai matom, kad ta «stebuklinga» 
malda iš tikrųjų yra ne šv. Liuitgardos, bet kažkokio 
niekam nežinomo po raidemis J. B. R. pasislėpusio 
«karmelito». Paskaitę toliau randame naują žinią, 
jog paduotoji knygelėje «Dangiškojo Dvaro» malda 
yra užrašyta «pagal Tėvo Musaejušo» (13 p.) Skaity- 
tojas dabar jau visai nebežino, ką belaikyti tos mal- 
dos tėvu: ar tėvą J. B. R. karmelitą, kurs ją pa- 
rašė», ar tėvą «<Musaejušą», pranciškoną, kurs ją neva 
«užrašė», ar p. K. L., kurs tos maldos vertimą parū- 
pino, ar galop p. L. Jakavičių, kurs tą šlamštą išlei- 
do ir per mūsų pauperius po Lietuvą platina. Vie- 
„Nas tik čia faktas aišku, jog «Dangiškojo Dvaro» 
malda yra knygelėje paduota su paaiškinimais visai 
ne pagal šv. Liuitgardą. 

Sv. Liuitgarda gimusi 1182 m., mirusi 16 birželio 
1246 tikrai tarp krikščioniškųjų mistikų užima vieną 
iš pirmųjų vietų. Ji pasižymėjo gyvenimo šventumu, 

karščiausia Kristaus meile, turėjo įvairių regėjimų... 
«Encykl. Katolicka» +. XII, 379 — 384 p. paduoda 
įvairių žinių apie tą didelę Dievo tarnaitę, bet apie 
tai, kad šv. L. būtų parašius «Dangiškojo Dvaro» 
maldą ir tai maldai tokią svarbą pridavinėjus, 
kaip tai Jakavičius leidiny pripasakota, nieko ten 
nerandame. : 

Jei tikėti «tėvui» J. B. R., tai ta stebuklingoji 
malda atsiradus šiomis aplinkybėmis: 


Šv. Liuitgarda ir juos (!) dvasiška sesuo per keturias dienas 
gulėjo ant žemės kaip negyvos, išgirdo išpradžios balsą, išeinantį iš 
lūpų Tėvo Dangiškojo ir sakantį: «Aš išsiųsiu maldą krikščionims 
kuri turi būti kalbama ant Mano garbės ir užmokesniu kurios būsiu 
Aš pats». — Nuo Sūnaus Dievo, musų Išganytojo taipogi ėjo balsas 
sakantis: «Visus tuos, kurie šitoje maldoje jieško mano garbės ir 
su jos pagelba padidina tą garbę —užlaikysiu nuo visokių parsižengi- 
mų ir biaurių nusidėjimų ir išliesių (!) ant jų gausybe (!) mylistų 
mano ir palinksminsiu. Išliejime mylistų, imančių pradžią iš nekaltos 
kančios Mano ir karčios mirties; apmazgosiu nuo visų nusidėjimų (!) 
papuošiu ir padazisiu (!) idant būtų turtingi gražibėmis (?) visokių 
dorybių. Teipo-pat išėjo ugninis žodis iš lūpų Dvasios šv., kalban- 
tis: «Visus tuos, kurie kalbės šitą maldą, išsiųstą per Manę (!) žmo- 
nijai, arba už kuriuos bus kalbama — uždegsiu ugnimi Dieviškos 
meilės». —Paskui šv. Liuitgarda ir juos (!) sesuo matė aiškią šviesą, 
išeinančią iš dangaus karalienės, Svenčiausios Motinos Dievo. Lūpos 
Jos kalbėjo: «Visus tuos, kurie kalbės tą maldą, paskandinsiu savo 
tarpininkystę (!) į marę nepabaigtos (|) malonės; ir mielaširdystės 
mieliausiojo Sūnaus Mano». 


Toliau 18-me p. autorius skelbia, būk šv. Liuit- | 
garda «be abejonės taipogi iš Dievo paliepimo» 
Ihokinusi žmones, 

idant kalbėtų ant garbės kiekvienos iš trijų dešimtų keturių 


paslapčių tukstantį kartų «Tėve mūsų» ir tiek pat «Sveika Marija» 
ir «Garbė Dievui Tėvui»! 


O 21-me p. tvirtina, kad Dievas pasakęs šv. Liuit- 
gardai: . 


Kas tik tą maldą dievobaimingai kalbą (!) tam aš duosiu dėl 
mano mielaširdystės trisdešimts keturias dušias iš čyščiaus: jam gi pa- 
čiam, kada kalbės tą maldą padauginsiu nuope'nus ant paveikslo žolelių 
žemės, kurių niekas — suskaityti negali. 

Negana to, kalbančiam tą maldą «su tobulu gai- 

lėsiu» ir tvirtu prižadėjimu pataisyti gyvenimą pri- 
. žadėtas dovanojimas «visų nusidėjimų»! 
Tokiu būdu visas mokslas apie Dievo ir artimo 
meilę, visi Bažnyčios sakramentai ir net pačios mišios 
pasilieka lyg nereikalingi daiktai, nes išganymui už- 
tenka kalbėti tą vieną «Dangaus Dvaro» maldą! 
Kas gi tai per malda. 

Jos tekstas paduotas 13-me p. Susideda ji iš 
paprasčiausių meilės, gailesčio ir pasiaukojimo aktų, 
prie kurių maldos pabaigoje pridurta 34 intencijos, 
arba paslaptys, iš Jezaus gyvenimo. Jokios naujos 
minties, jokio prakilnesnio jausmo toje maldoje ne- 
rasi. Yra tai, galima sakyti, maldos «falsifikatas», dau- 
giau nieko, kaip tai paprastai atsitinka visose pro- 
testantų platinamose stebuklingose maldose, neva 
atrastose Ryme, ant šv. Petro altoriaus, arba Jerozo- 
limoje ant Viešpaties grabo. 

Lietuvos kunigams būtinai reiktų perspėti tam- 
sius žmones, kad tos knygelės nepirktų. Nes nors 
ji ir turi aprobatą Mohilevo vyskupijos valdytojo, 

et kadangi nei jis pats, nei jo sekretorius kun. Plo- 
skevičius lietuviškai nemoka, tatai pigiai galėjo būti 
įvesti paklydiman. 4 

Netikusiam tos knygpalaikės turiniui pilnai ata- 
tinka joje biauriai sudarkyta lietuvių kalba ir ra- 
šyba, kurios pavyzdžius tyčia augščiau skaitytojui esa- 
me davę su visomis klaidomis. 


JONAS KALVYNAS. Jo gyvenimas ir veikimas. Parašė kun. 
onas Sepetys. Su Kalvyno paveikslu ir jo laišku į Vilniaus sinodą. 
Vilnius, 1909, 60 psl. in-18. 


Šis veikalėlis išleistas 400 metų sukaktuvėms pa- 
minėti Kalvino!) gimimo (1509 m. liepos 10 d.*) Au- 
torius, reformatų kunigas, J. Sepetys sakosi prakal- 


)ŲKalvinas — pavardė sulotynintoji; iš tikrųjų jis vadinos 
Chauvi no 

2) P. Šepetys rašo. 19 liepos — kodel, nežinia. Mes bevelija- 
me tikėti kitiems rašytojams. kurie sako Kalviną gimus liepos 10 d. 


„220 „„Tikybinė literatūra 


boje — norįs duoti lietuviams «pažinti tą vyrą, kurs 

sugriovė katalikybės tvirtovę» (3). Kad Kalvinas no- 
rėjo sugriauti ir griovė — tai tiesą; bet kad būtų 
«sugriovęs», tai pripažinti negalima, nes ta «tvirtovė» 
tebestovi po 'šiai dienai ir dar gi yra tvirtesnė, negu 
XVI-me amž. Mūsų reformatai turi teisės garbinti 
Kalviną, kaipo «didį reformatorių», nes jis yra fak- 
tiškai jų dvasiškas tėvas. Bet šiapjau XX-jo amž. 
žmogui, stovinčiam nuošaliai ir žiūrinčiam laisvos kri- 
tikos akimis, Kalvinas, net ir toks, kokį yr nupiešęs 
Sepetys, negali kitaip atrodyti, kaip vien siaurapro- 
čiu pamokslininku ir beširdžiu, kruvinu fanatiku, tu- 
rinčiu savo sąžinėj ne vieną neteisingai nužudytą žmo- 
gaus gyvastį, Kas nori tuo įsitikinti, teperskaito 
kad ir paties S-čio knygelę. Iš ten sužinos, jog Kal- 
vinas, dar kūdikiu bebūdamas, jau buvo «stačiokas». 
«Su savo draugais apsieidavo, kaip koks teisėjas, 
smarkiai bausdamas kiekvieną sauvalę» (5)  Nenuo- 
stabu, kad «jo draugai jo nemylėjo (7) ir davė jam 
pavardę «accusativus» — skundikas. Baigęs mok- 
slus, Kalvinas užsimanė tapti mokytu vyru; tam tik: 
slui, trokšdamas «gyriaus ir garbės» (11), jis rašo ir 
spausdina pirmutinį savo veikalą. Tai buvo Sene- 
kos knygos «Apie malonę» komentaras. Anksti užsi- 
krėtęs naujomis idejomis, Kalvinas ima skelbti «evan- 
geliją», bet savo pamoksluose ne doron žmones ragino, 
tik vien «niekino išpažintį, šventų vietų lankymą ir 
stebuklingų abrozų garbinimą» (13). Tai buvo, žino- 
ma, kur kas lengviau ir tiesiau, nes, anot Kalvino, 
žmogus tiktai per tikėjimą tegalįs gauti išganymą, o 
«gerų darbų nuopelnas nieku yra» (13). 1536-ais m. 
išleidžia savo svarbiausiąjį veikalą: «Institutio reli- 
gionis Christianae», kuriame skelbia mokslą apie ab- 
solūčią žmogaus predestinaciją. Kalvino Dievas pa- 
sirodo čia kaipo «rūstybės ir keršto Dievas», neturin- 
tis pasigailėjimo, kurs be jokios žmogaus kaltybės jau 
nuo amžių padaro jį «savo rūstybės indu» (18 — 19). 
Polemiški Kalvino raštai pilni keiksmų ir plūdimų: 
drįsusieji nesutikti su Kalvino pažiūromis išvadinti ten 

«laukiniais žvėrimis», «<šnypštančiomis gyvatėmis», «ne- 
lemtais šunimis» ir t.t. (19). Nuo 1527 m. sausio 16 d. 
tapęs «Genevos popiežiumi» Kalvinas savo įtaka ver- 
čia miesto tarybą išleidinėti «vis daugiau smarkių nu- 
tarimų ir vis aštriau bausti net už višai menkus pra- 
sikaltimus» (25). Aštriausios bausmės buvę skirtos 
«už katalikų tikėjimo liekanas: šventųjų paveikslėlius, 
rožančius etc» (25). «Savo nežmoniškumu suerzinęs 
geneviečius gauna bėgti Strasburgan. Cia 1539 m. 
įsirašąs į siuvėjų cechą ir vedąs pačią Idelettę Stor- 
derienę, našlę (31). Sugrįžęs per prietelių rūpestį 
Genevon rugsėjo 1541 m. 13 d. gaunąs «algos 500 
florenų (apie 1200 rub.), 12 mierų kviečių ir 2 kibi- 
ru vyno» (35) ir pradedąs diktatoriškai tvarkyti Ge- 
nevos gyvenimą: įsteigiąs konsistoriją iš 6 dvasiškių 
ir 12 civilių narių, kuriems uždedąs 3 funkcijas: 
skundikų, liudininkų ir teisėjų, savo «ordonansais» 
suvaržąs kiekvieną žmogaus žingsnį, skiriąs vestu- 
vėms ir puotoms svečių skaičių, drabužiams fasonus 
ir madą ir t. t. (36). Už kiekvieną prasikaltimą bau- 
džiąs be pasigailėjimo. Prisipažinimui išgauti iš ap- 
kaltintųjų ir net įtartųjų priimąs viduramžinius kan- 
kinimus. Per 5 metus (1542—1546) popiežiaujant 
Kalvinui Genevoje 58 žmonės buvę pasmerkti mirti, 
o 76 — ištremti iš Genevos (38). Sykį užpykęs ant 
nepaklusnios sau jaunuomenės Kalvinas «pareikala- 
vęs, kad 700 jaunikaičių būtų nubausti mirtimi» (43). 
Prie Kalvino Genevoje privisę «paslėptų ir atvirų 
šnipų gauja» (41). Jokios kritikos savo mokslo ir pa- 
sielgimo Kalvinas  neleisdavęs. Todel Sebastianas 
Castellio, Heronimas Bolsec ir Gentilis, kurie drįsę 
kitokių negu Kalvinas laikytis nuomonių tikėjimo klau- 
simuose, buvę iš Genevos ištremti, o nelaimingasis 
Mikolas Servetas buvęs gyvas su savo knygo- 
mis 1553 m. spalių 26 d. sudegintas. Kalvinas pats 
Ji skundęs. Stengęsis supainioti atsakymuose ir neda- 
vęs jam gynėjo (48), visai nežiūrėdamas į tai, kad 
Servetas buvęs kitatautis ir niekados savo mokslo 
Genevoje neskelbęs (48 — 49). 1564 m. vasario 6. d. 
* 

besakydamas pamokslą Kalvinas susirgęs. Miesto ta- 
ryba išleidusi įsakymą, «kad kiekvienas pilietis“ mel- 
stųs už sveikatą «pono Kalvino». Bet Dievas neiš- 
klausęs tų maldų, ir Kalvinas gegužės 1564 m. 27 d. 
baigęs savo gyvenimą. 

Kaip mato skaitytojai, Kalvino gyvenimas ir 
darbai buvo labai tolimi nuo evangelijos idealo: Vi- 
sais savo ordonansais ir savo smulkia kazuistika Kal- 
vinas panešėjo kur kas labiau į seną talmudistą, negu 
į Kristaus sekėją. Kristaus dvasios Kalvine beveik 
visai nebuvo. Pripažįsta tai dalimi net ir pats Šepe- 
tys, sakydamas, jog Kalvinas pykęs, rūstavęs, baudęs 
«visiškai senų pranašų dvasioje». Todel mums ir 
nenuostabu, jog S-tys Kalvino mokslą vadina «pan- 
čiais». «Mes reformatai, sako jis 19-me pusl. savo 
knygelės, «per amžius išsiveržėme iš tų pančių ir 
delto neteisingai mus vadina «kalvynais». Jei mūsų 
reformatai kratosi nuo «kalvynų» vardo — mes tai 
šiandieną gerai suprantame, nes turėti tokį dvasišką 
tėvą, kaip Kalvinas — tikrai nemalonu. Mat, šian- 
dien, kaip žinom, yra laikai laisvės, demokratizmo, 
kritikos, mokslo, tolerancijos, humanitarizmo. Tuo 
tarpu Kalvinas viso to buvo atviriausias priešas. Jis | 
«neturėjo tolerancijos del kitaip tikinčių», jis «žemai 
brangino svietišką mokslą» (3), jis «neturėjo supra- 
timo ir jausmo del gamtos gražumų, poezijos, dailės»; 
jis buvo «persitikinimu aristokratas» (18) ir karštas 
šalininkas valdžios smarkios ir aštrios, be pasigailė- 
jimo ir užuojautos, jis net laikydavęsis principo, kad 
«geriau nubausti nekaltą, nekaip palikti be pabaudos 
kaltą» (38), jis persekiojęs už kiekvieną «laisvą žodį» 
ir net už «prasišypsojimą pamokslo metu» (38). — To- 
del mes visai nesuprantam, kaip S-tys galėjo pasa- 
kyti, būk Kalvino «dvasia dar ir dabar dirba baž- 
nyčioje» (3). Jau pats Š-čio nenorėjimas vadintis «kal- 
vynu» parodo aiškiai, kad «<Kalvyno dvasia» jo nebe- 
patenkina. Ir nenuostabu. Ji jau atgyveno savo am- 
žių ir nebegali patenkinti žmogų, turintį širdy šiek 
tiek tikros Kristaus dvasios. Kristaus dvasia yra uni- 

versali, bažnytinė; Kalvinas gi sutvėrė ne bažnyčią, 
„bet sektą. Na, o šiame XX amž., mums matos, sek- 
toms nebėr vietos, nes kaskart platyn skleidžias Kris- 
"taus žodis, «kad visi būtų vien» ir stengias įvykdyti 
Kristaus pranašystę: «Ir bus vienas piemuo ir viena 
'avija». Duok Dieve, kad ir mūsų reformatai tai su- 
"prastų ir per naują savo tikėjimo reformą sugrįžtų at- 
"gal Katalikų bažnyčion, nuo kurios per Lietuvos po- 
nų sauvalią XVI -me amž. varu atitraukti tapo. 
ž Tokių tai minčių sukelia skaitytojy S-čio vei- 
kalėlis savo turiniu. 

Kai del kalbos — galima padaryti autoriui ne 
vienas priekaištas. Taip — vietoj visų vartojamojo 
„žodžio «kubilius», S-tys rašo «kubilninkas»; Kalvino 

tėvą vadina «kapitulos notaru ir sindikatu» (5) 

viet. sindiku; Kalvino jaunystę paverčia jau- 

numu. Vietomis vartoja žodžius labai abejotino lie- 
„ tuviškumo, k. š., parunda, kliauda, (10). 13-me 
"puslapy kalba apie Kalvino «nerimtą gyvenimą», ma- 
lyt, nesuprasdamas gerai prasmės žodžio «nerimtas». 
„ Negalima pavadinti geru išsireiškimą «nuremtas ant 
šv. rašto» (16). Pasitaiko ir aiškių polonizmu k. š., 
«šventa večerija» (17), «aldavojes (— «holduje», 32), 
«pildyti savo kalty bė s» (—powinnošci, 42, 59) ir k. 
Bet apskritai knygelės kalba gana taisyklinga. 


Kun. J. Skvireckis T. M. ŠVENTAS POVILAS APAŠ- 
TALAS. Kaunas, 1910, 188 psl. in-8. 


„„Sių dieną mokslas pilną kokio nors dalyko pa- 
žinimą paprastai sutraukia į tris pamatinius klausi- 
mus: 1) kaip tas dalykas atsirado, 2) koks yra da- 
bartinis jo stovis ir 3) kokiais keliais jis prie savo 
dabartinio stovio yr priėjęs. Kitaip sakant, stengia- 
masi ištirti dalyko pradžia, jo istoriškoji evo- 
lucija ir dabartinis pavidalas, stovis ir 
veiksmas. 

Aišku ir be įrodymu, jog klausimas apie dalykų 
pradžią yra sunkiausias. Todel moksle apie jį dau- 


p 

giausiai ir randame ginčų. Pav., klausimai apie pa- 
saulio, gyvijos ir žmonijos pradžią tebėra po šiai 
dienai neišspręsti dar kaip reikiant. 

Nemažiau yra ginčų sukėlęs ir klausimas apie 
Kristaus Bažnyčios pradžią. Protestantų tyrinėtojai 
stergias įrodyti, būk katalikų Bažnyčia susiorganiza- 
vus II-jo amž. pabaigoje Kristui gimus, kaipo reak- | 
cija prieš gnosticizmą. Katalikų istorikai nesugriauna- | 
mais argumentais įrodo, kad tai netiesa, nes Bažny- 
čia pradėjo organizuotis jau pirmame amžiuje, tuo- | 
jau po Kristaus mirties!), kaip tai randame papasa- 
kota likusiose žiniose apie Kristaus apaštalų veiki- 
mą, ypač šv. Povilo. + 

Kun. Skvireckas savo naujame veikale irgi pa 
liečia pirmykštės Bažnyčios įsikūrimo ir išsiplėtojimo | 
klausimą, nors specialiai apie jį plačiau ir nekalba, | 
Artimiausias jo tikslas buvo duoti skaitytojams trum- 
pri aprašytąjį šv. Povilo Apaštalo gyvenimą, papil- 
džius tik jį «žiniomis, iš paties šv. Povilo gromatų | 
paimtomis» ir pridėjus «reikalingųs paaiškinimus san- | 
tykių ir salygų, kuriose pagonių Apaštalui prisiėjo 
veikti». Tą savo tikslą autorius pilnai yr pasiekęs. | 
Skaitytojas šiame veikale ras ne tiktai tikras istoriš- | 
kas žinias apie šv. Povilo gyvenimą, bet ir jį patį 
pamatys, lyg gyvoj fotografijoj nutrauktą, pažins jo 
būdą, jo raštus, jo pažiūras ir visą jo veikimo bei 
apaštalavimo metodą. Prie to reikia čia dar pridurti, 

„Jog visa tai pas autorių yra ne iš fantazijos paimta, | 
bet iš tikrų tikriausių šaltinių, be jokios legendų prie- | 
maišos, ir atpasakota labai gyvai ir vaizdingai. To- 
del ir nenuostabu, jog šis veikalas skaitosi nuo pra- 
džios iki galo lyg kokia puiki apysaka, nė kiek skai- | 
tytojui nenuobodi, juo labiau, kad autorius stato mums 
prieš akis ne tik patį šv. Povilą, bet ir vietas, kur 
jis veikė, ypač lokius senovės kultūros centrus, kaip 
Jeruzolimą, Antiokija, Atėnus, Tesaloniką ir net patį 


') Cfr, P. Batiffol. L'Eglise naissante et le čatholicisme. 
Paris, Lecoffre, 1909; p. XIV--502. in-12: 

„Nerono laikų Rymą. Todel šį veikalą galima drąsiai 
rekomenduoti ne vien tikintiems, bet ir netikėliams. 
"Tikintieji ras jame kuo pastiprinti savo tikėjimą, iš- 
„moks karščiau mylėti Viešpatį Jezų; netikėliai pama- 
tys, kad Bažnyčios pradžia nėra kokie mitai, bet tik- 
ras istoriškas faktas, turįs tūkstančius istoriškų įrody- 
mų, ir jog per tai ginčyti jį tegales nebent tik tas, 
kas istorijos ir jos moksliškų metodų visai nepripa- 
žįsta. Bet tuomet bus aišku, jog toks netikėjimas tu- 
ės pamatu vien tik asmenišką skepticizmą, o ne mokslą. 
Zinoma, kai kurie kritikai galėtų parūgoti, del ko 
šiame veikale nėra kritiškos apžvalgos šaltinių, ku- 
"riais autorius rėmės, 0 ypač — įrodymo, jog «Apaš- 
alų darbai» yra veikalas, parašytas I-me amžiuje ir 
"jog šv. Povilo gromatos, išlikusios iki mūsų gadynei, 
„yra tikros ir nesugadintos. Bet kad autorius savo 
knygą rašė populariai ir skyrė ją labiausiai tikintiems, 
| tai toji kritiška apžvalga čion ir nebuvo būtinai rei- 
„kalinga; juo labiau, kad ji, be abejo, autoriaus bus 
"paduota jojo rengiamame šv. Rašto vertime, kur jai , 
„Ir bus daug tinkamesnė vieta negu čia. | 

“| Jei ką galima prof. Skv. prikišti, tai nebent jo 
Sistematišką vengimą raidžių h ir ch rašyboje; pav., 
Jis rašo: Ymeniejus, Tikikas, Eutikis vietoje 
„Hymeniejus, Tychikas, Eutyches. Tokia rašy- 
„ba, mūsų išmanymu, neišlaiko moksliškos kritikos ir 
turi tiek vertės, kiek ir «grynai lietuviška» «Lietu- 
vaitės» rašyba su visokiomis «Lipliandijomis, Gelzin- 
„ Porsais, bipštikais» ir panašiais gražumynais. 

Savo išorine puse Skv. knyga atrodo gan šva- 
"riai ir dailiai. Mums tat net nuostabu, del ko «Va- - 
 dovo» kritikui ta knyga pasirodė «nė kiek nežibanti 
dailumu». Taip pasakyti tegali nebent koks perdaug 

išlepintas estetas. 

SCHEMATISMUS Venerabilis cleri Dioecesis Seinensis seu 
Augustoviensis — nec non Ecclesiae eiusdem Dioečesis cum 
plena cuiusvis parochiae inhabitatorum locorum enumeratione pro 
anno 1911. Seinis, 1911. 

i Yra tai Seinų vyskupijos rubricelė. Stai svar- 
biausios paduotos joje statistikos žinios: Seinų vys- 
kupija dviejose (Suvalkų ir Lomžos) gubernijose — 
turi 11 dekanatų, parapijinių bažnyčių 128, filijinių 19, 
prie vienuolynų 1, koplyčių 91, kunigų 352, klierikų 
93, vienuolių kunigų 2, broliukų 1, vienuolių moterų 
11, gailestingųjų seserų 12, šiaipjau katalikų 682.955, 
iš viso 683.426. Visai naujas dalykas — tai sąrašas 
visų kiekvienos parapijos kaimų. Daugelyje vietų kai- 
mų vardai padėti dvejopi: lenkiškai ir lietuviškai 
pav., Prienų par: Antoniški (Pojesiai), Bady- 
niewo (Budninkai), Buchta (Girininkai), Do m- 
browa (Dumblynė), Kowalki (Kalviai) ir tt. Iš 
to aiškiai matyt, kaip uoliai lenkai kitados bandė 
Suvalkiją lenkinti. Pridėję tą kaimų sąrašą, rubrice- 
lės paruošėjai užsipelnė iš mūsų visuomenės nuoširdų 
ačiū. Geistina, kad kitais metais panašų sąrašą rastu- 
mėm ir Kauniškėje rubricelėje. 


JAUNIMO IDEALAS arba pamokslai mokiniams. Parašė 
Kun. Justinas Staugaitis. Seinai, 1912, 83 psl. in-8. 


Labai naudingas, dailiai išleistas veikalėlis. Ge- 
rai padarytų ne tik kunigai jį nusipirkę, bet ir mo- 
kiniai atidžiai perskaitę. Nes tuose kun. Staugaičio 
pamoksluose parodytas mūsų jaunuomenei tikras, 
amžiais ištirtas kelias prie krikščioniškojo idealo. 
Autorius ima vieną mokinio dieną ir parodo, kaip 
krikščionis mokinys, pagal Kristaus mokslą, turėtų ją 
praleisti. Todel aiškina saviems jauniems klausyto- 
jams, kaip jie privalo pasielgti anksti nubudę, atsi- 
kėlę, besirėdydami, ryto maldas kalbėdami, šv. mišių 
beklausydami, besimokydami ir t. t. Ypatingai mo- 
kinių dėmesys kreipiamas į darbą, kuriam paskirti net 
keturi pamokslai. Paskui eina patarimai apie knygų 
skaitymą, apie vaizduotės valdymą, apie vizitus, 


„1 2 

apie pasismaginimus, apie vakaro maldą ir sąžinės są- 
skaitą. Kalba į baigusius gimnaziją matūristus bai- 
'giasi pirmoji knygelės dalis. Antrojon įdėti pamoks- 
ai, turintieji platesnių temų, k. š.: apie pašaukimą, 
apie maldą, jos esmę, apie tėvų ir mokytojų gerbi- 
ą, apie tikrąją pažangą ir t. tt Aktualiam klau- 
simui apie minties laisvę paskirta du pamokslu. Bai- 
"gias veikalėlis paraginimu prie keturių moralinių dory- 
„bių: išminties, teisingumo, savitvardos ir tvirtumo. 
Didelis autoriaus nuopelnas tas, kad jis moka 
išdėstyti iškeltą temą aiškiai ir trumpai. Kiekvie- 
nas jo pamokslas spaudoje teužima vos 1!/> —3 psl. 
Yra tatai čia greičiau pamokslėliai negu pamokslai, 
kaip tai ir pats autorius savo prakalboje pažymi. 

Kaip parodo tų pamokslų turinys — visi jie yra 
„vienos rūšies, nes turi vieną bendrą tikslą — paža- 
dinti mokinius prie moralinio idealo. Todel autorius 
„visame veikale ir rūpinas vien mokinių dora. Apie 
"tikėjimą, apie dogmatiškų religijos tiesų išaiškinimą 
„beveik nieko čia nerandame. O tuo tarpu visai bū- 
"tų ne pro šalį ir tą dalyką tam tikrais apologetiškais 
"pamokslais paaiškinus. Krikščioniška dora juk re- 
mias tikėjimo pamatais. Jei tie mokinių sieloj nebus 
kaip reikiant sustiprinti, sunku laukti iš jų žymesnės 
Pažangos ir doros srityje. Taigi sakydami autoriui 
„ačiū už jo pamokslus apie tai, guae sunt agen- 
"da, lauksime iš jo antros dalies, kur būtų mokiniams 
Panašiai išaiškinta ir guae sunt credenda. 

Tiesa, tie dalykai aiškinami mokyklose per pa- 
„mokas, bet, mūsų išmanymu, ne pro šalį paskelbus 
„Juos ir iš sakyklos. Bažnyčioje girdėtas Dievo žo- 
dis daug didesnio daro įspudžio klausytojams, negu 
„Per pamokas. Mokyklose neretai į religijos pamokas 
Priprantama žiūrėt oficialiai, lygiai kaip ir į kokios 
„ algebros ar geografijos valandas. 

„Dar vienas dalykas pažymėtinas. Kun. J. Stau- 
gaičio pamoksluose permaža šventraščio — o ir pa- 
dėti pamokslų pradžioje tekstai ne visada esti pa- 
Čiame pamoksle tinkamai gvildenami. Tuo būdu 

pamokslai išeina daugiau protiški, negu religiški. 
Aiškinamas pamoksle dalykas, jei esti įpintas paimto 
teksto egzegezėn daug rimčiau atrodo ir didesniu 
neretai duoda vaisius už šiaipjau kad ir labai logišką 
protavimą. | 
Paskutinis pamokslas prasideda šitokia «isto- 
rija» : ž 
Pasakoja senovės istorija, būk rymiečių vadas Attilijus Regi 
lus priėjęs su  kareivija lig upės Bagados Afrikoj, pasitikęs tokią 
kliūtį, kokios buvo nesitikėjęs. Patikęs tokį baisų žaltį, kuris, ne- 
paisydamas kardo ir durtuvo kirčių, šokęs ant kareivių, o užmuštas, 


paleidęs iš savęs taip svaiginantį kvapą, jog kareiviai turėję pasi- 
traukti iš tos šalies. 


Tokie pasakojimai, matyt, pasiskolinti iš kokio 
senoviško Claus'o, ar Houdry, net ir kaimo žmo- 
nėms šiandien ne labai tetinka, o jau mokiniams, už- 
sikrėtusiems didesniu ar mažesniu kriticizmu — apie 
panašias pusiau mitiškas «istorijas» geriau būtų . vi- 
sai neminėjus. 

Tiek apie pamokslų turinį. 

Apie kalbą nėr kas nė kalbėti. Ji taisyklinga, 
aiški, gryna. Tik svetimų žodžių ištarimas autoriaus 
ne visai nuoseklus. Šalia «prancūzy», «Ksenoponto», 
randame ir «filosofus». 

Tokius žodžius, kaip «logiškas», <praktiškaskj 
autorius perkeičia į «logikinį», «<praktikinj». Mes ne- 
patartumėm skaitytojams čia kun. St. sekti. Nes nie- 
kas taip netaria. Lenkai, pav., nesako prakty- 
kowny, bet praktyczny (nors nuo ryzyka ir | 
turi ryzykowny), vokiečiai retaria logikisch, bet 
logisch ir t. tt Kam mums čia skirtis nuo kitų, | 
juo labiau, kad labai lengva įsivaizduoti ne vieną 
«logikos» bei <logikinį» dalyką, kurs tačiau nebus «l0- 
giškas» (pav., įvairūs sofizmai), taip pat kaip ir atatikti 
ne vieną <«praktikinį», t. y. praktikos dalyką. kurs 
nebus «praktiškas». . 


* 

4 SVEIKA KARALIENĖ. Iš šv. Alfonso Liguorio knygų «Le 
Glerie di Maria» vertė J. B. 50 metų kunigystės sukaktuvėms 
"paminėti; išleidė Kun. V. Natkevičius, Šunskų klebonas. Seinai, 1912, 
238 psl. in-12. 


„ Alfonso Liguorio asketiškų veikalų yra labai 
daug ir gerų. «Le Glorie di Maria» yra vienas iš 
skučiausių. Autorius išleido ji Neapoly 1750, būda- 
as dideliai nuvargęs ir mirties belaukiąs. Svarbiau- 
sia jo veikalo mintis yra ta, kad žmonės visas malo- 
nes tegauną per Marijos užtarimą. Tatai visas šis vei- 
kalės yra ne kas kita, kaip plati žinomosios maldos 
parafrazė—<«Sveika, Karaliene, gailestingumo moty- 
ha». Antrąją to veikalo dalį «Pamokslai apie 7 di- 
iausias Marijos šventes» vertėjas kažkodel išleido. 
Teologiškajai šios knygos pusei daryti priekaištų 
negalima. Sv. Alfonso Liguorio veikalai yra gavę 
Bažnyčios aprobatą. Bet istoriškoji pusė— pilna ne- 
kritiškų, tiesiog vaikiškų Jegendų, kurios gal ir buvo 
geros pirm 160 metų, bet šiandien vargiai ir mūsų 
kaimiečiai priims jas, kaipo tinkamą sau dvasišką 
"maistą. Štai pavyzdžiai. 231-me pusl. autorius pa- 
dėjo šitokį «pavaizdą»: 


Tėvas Euzebijus Nierembergas pasakoja, kad Aragonos mieste 
„buvusi viena mergina, vardu Aleksandra. Į ją buvo įsimylėję du jau- 
„ ikaičiu, kuriuodu susipykę susimušė ir mūšyje abu žuvo Jų tėvai 
visą kaltę suvertė ant Aleksandros, kuriai nukirtę galvą įmetė į šulinį. 
„ Po kelių dienų pro tą šulinį ėjo šv. Dominikas, kurs Dievo 
'ėptas priėjęs prie šulinio sušuko: «Aleksandra, išeik laukan!» Ir 
štai iškįla iš šulinio užmuštosios galva, sustojo ant rentinio ir prašo 
"šv. Dominiko, kad išklausytų jos išpažinties. Šventasis ją išklausė ir 
davė Komuniją Gagybėi žmonių matant. Paskui šv. Dominikas lie- 
"Pė jai pasakyti, už ką ji yra gavusi tokią malonę. Aleksandra p2- 
jakė, kad kuomet jai nukirsta galva, ji buvusi mirštamojoj nuodė- 
„ mėj, bet šv. Marija už Rožančiaus kalbėjimą yra užlaikiusi ją gyvą- 


„„ Autorius nurodo ir šaltinį, iš kurio yra ėmęs šią 
žinią, bet «Encykl. Košč.» (t. IV, 282-283), rašydama 
„apie šv. Dominiką, mini kitus stebuklus, o apie šį nie- 
„Ko nesako; anaiptol, ji net primena, jog vėlesniais 
laikais šv. Dominiko gyvenimas išpuošta legendomis. 
Alfonsas Liguoris buvo šventas žmogus, bet kriti- 

kos atžvilgiu buvo panašus į vaiką. Jam neatėjo į 
galvą klausimas, kaip Aleksandros galva galėjo pra- 
ryti komuniją, jei buvo visai nukirsta... 

O štai kitas dar keistesnis «<pavaizdas»: 


Tėvas Ro pasakoja, kad Geldrijoj (dabar Belgija) 1465 metais: 
viena mergaitė, vardu Marijona, buvusi dėdės pasiųsta į Nimegos. 
miestą šio to nusipirktų. Jai buvo paliepta ant nakties užeiti pas 
tetą, bet teta josios nepriėmė, todel turėjo nakčia grižti namon. Be- 
eidama labai pyko ant savo tetos ir ėmė šaukti velnią. Velnias tuoj 
jai pasirodęs žmogaus pavidale ir pažadėjęs jai padėti, by tik pasi- 
žadėtų daugiau nebešižegnoti ir perkeisti savo vardą. Mergaitė ap-- 
siėmusi nebesižegnoti, bet vardo perkeisti nenorėjusi; pagalios po il- 
gų derybų sutikusi vadintis Emma, pirmąja Marijos vardo raide. 

Paskui ta mergina su savo draugu velniu nuėjusi į Antverpio | 
miestą ir paleistuvirigai gyvenusi šešeris metus. Po šešerių metų atė- | 
„jo jai noras pamatyti savo tėviškę. Velnias nenorėjęs jos leisti, bet 
paskui turėjęs sutikti. Nimegos mieste tuo tarpu buvę rodomi pa- 
veikslai iš Švenč. Panelės gyvenimo. Pamačiusi juos Emma pradėjusi | 
verkti; neprietelis norėjęs ją išvaryti iš to miesto, bet negalėjęs; tuo- 
met, pagriebęs ją, iškėlęs oran ir numetęs vaidinimo vietoje. Tuomet 
nea išsipasakojusi visą savo gyvenimą klebonui prašė išriši- 
mo»... Ir tt. 2 


Panašių «pavaizdy» pilna visa knyga. . 

Stebėtinas dalykas: vertėjas visą antrąją Alfon- 
so veikalo dalį, kur daug yra gražių ir naudingų pa- 
mokymų, išmetė. Mums matos, daug geriau būtų pa- 
daręs išmesdamas augščiau nurodytuosius «pavaizdus», 
nes jie, po teisybei, nieko bendra su katalikų tikėji- 
mu neturi, o šiandien yra gyvu anachronizmu. 


Andrzej Bourrier: CI KTORZY WYSZLI W LATACH 
1895—1904. Tiumaczyt z francuskiego Ks, A. Nejman, pastor 
Ew. Reform. Warszawa, nakladem tlumacza. 1911, 310 str. in-16. 


Kada prancūzas meta tikėjimą ar kunigystę, 
jis mėgsta pasiaiškinti, del ko jis tai darąs. Sios kny- 
gos autorius yra irgi vienas iš tokių iškrikėlių (ėva- 
dės). Jis ne tik pats čia aiškinas, kokiu būdu jis iš 
katalikų kunigo tapo protestantų pastorium, bet ir 
kitų panašių į save sėbrų pasiaiškinimus surinko ir 
atskiroj knygoj išleido. Kam tai padarė jos 
autorius, lengva suprasti. Kur kas sunkiau įspėti, 


" 

kam Papilio pastorius A. Neimanas tą knygą len- 
kiškon kalbon vertė ir ją savo lėšomis leidė. Juk 


"iš to, kad keletas kunigų yra priėmę protestantizmą 


ar tapę grynais racionalistais, Lietuvos reformatams, 
rodos, nedidelis pelnas. Juo labiau, kad ir patys čia 


"aprašomieji «ėvadės» yra visai neįdomūs žmonės. 


Tai žymu kad ir iš priežasčių, del kurių jie yra metę 


katalikystę.  Pav., vienas iš jų (Charbonnel), teisin- 
"damas save, kaltina Bažnyčią, kam ji «permainius 


religiją į politiką»; kitas (A. Vidalot) sakosi, kad jam 
buvę «trošku bažnyčioje, besiremiančioje apeigomis 
ir formomis»; trečias (Audouard), rašydamas teologiš- 
kają disertaciją, perskaitęs vieną Perrone's tezę ir 


 sušukęs: «esu protestantas»; ketvirtas (Lecomte)' 


radęs, jog visi katalikai nešioją «vergijos antspaudą»; 
penktas (O. Carrot) negalėjęs įtikėti į Kristaus buvi- 
mą Eucharistijoje; šeštam (Bouvier) nepatiko išpa- 
žintis, jis niekur Naujame Įstatyme jos neradęs ir t.t. 
Bent kiek svarbesnį motyvą paduoda prof. G. Mi- 
vart'as. Jo nuomone, katalikų bažnyčia nepakenčia- 
ma del savo netikusio «nuodėmės ir pragaro supra- 
timo». Pasak Mivart'o ir «pragare galima yra laimės». 
Jis apie tai net visą knygą yra parašęs. Mintis ori- 
ginali, bet nenauja. Lenkų filosofas Hoene.— Wron- 
škis senai jau ją prieš Mivart'ą buvo išreiškęs. 

Kaip mato skaitytojai, knygoje yra nemaža keis- 
tumų. Bet bene visų keisčiausis bus idėjimas pran- 
cūzų «ėvadės» būrin garsaus rusų rašytojo L. Tol- 
Stojaus... Galop yra knygoje ir nenuoseklumų. 

aip, pav., vertėjas vadina save Ks. B. Nejman 


Su priedu «pastor Ew. Reform.». Tuo tarpu 205-me 


pusl. paduoda «Kazanie pana Bourrier,» nors tas, 
«ponas», kaipo buvęs katalikų kunigas ir šventinamas 
Pastorium, turėjo, rodos, dvigubą teisę būti pavadin- 
tas «<ksiądz». O jei Bourrier ponas, tai «kun. Neima- 
nui» reikėjo juo labiau «ponu» pasivadinti. 

Bet šiaip ar taip, šis Papilio pono pastoriaus 
leidinys, matyt, maža skriaudos tepadarys katalikys- 
tei, o da mažiau duos naudos Lietuvos reformatams. 

Nes pats veikalas yra nuobodus, neįdomus, vienpusiš- 
kas ir siauraprotiškas. Ne tuo keliu Kristaus idealas. 
skelbiamas, ne tuo būdu žmonės Dievop traukiami, 
Kristus atėjo pasaulin žmonijos vienytų, o ne jos į 
sektas skirstytų. Jis įsteigė vi en ą Bažnyčią, ir visai | 
nenorėjo, kad įvairūs reformatoriai ją skaldytų į 
skeveldras. Jo troškimas buvo ir tebėra, kad 
visi būtų viena, «ut omnes unum sint» (Jon. XVII. 21). 


NUOMONĖS GARBENIO, JO GIMINAIČIŲ IR PRIETELIŲ. | 
Parašė kun. J. Gerutis pagal E. Duplessy. Kaunas, 1912, 
dalis I, 148 ps., dalis II. 152 psl. in-8. 


Drąsiai galima sakyti, jog panašaus veikalo mūsų | 
literatūroje dar nebuvo. Kalbos gyvumu, turinio 
svarbumu ir įvairumu šis naujas Geručio veikalas, | 
be abejo, patiks visiems, kas ieško tiesos ir mėgsta | 
rimtą skaitymą lengvoje formoje. Garbenio tipas— 
yra nemirštamas. Galima sakyti, tai visa mūsų moks- 
leivija ir inteligentija. Visi jie turi savo «nuomoniy» | 
apie tikėjimą, apie Bažnyčią, apie religijos prieder- | 
mes... Visi jie yra prisiklausę įvairių prieštikybinių * 
priekaištų... Visiems jiems ir duodama šiame veika- 
le atatinkami  populariški atsakymai, kurie, tikimės, 
kiekvieną geros valios «Garbenį» galės įtikinti ir jo 
abejones išsklaidyti. 

Kaipo tokia, ši knyga būtinai reiktų perskaityti | 
visai mūsų jaunuomenei, ypač klierikams, jauniems | 
kunigams, gimnazijų mokiniams ir studentams. Kai- | 

„Mmiečiams, neapsišvietusiems, ji gal bent kiek bus sun- 
kesnė, bet kadangi Geručio stilius taip gyvas ir aiš- | 
kus, kaip retai, todel jei ne viskas, tai bent daugelis 
skyrių pilnai tiks ir jiems. | 

v. Kaz. Draugija, išleisdama šį naują Geručio 
veikalą, tikrai patarnavo mūsų visuomenei ir papuošė 
juo mūsų neturtingąją apologetiškąją literatūrą. 

Turinio to veikalo negalima paduoti. Jis reikia 

patiems įsiskaityti, 

ARGI KALTA ČIA BAŽNYČIA! Kelių istorijos klausimų iš- 
aiškinimas. Persp. iš «Vadovo». Parašė Meškus. Seinai, 1911, 
63 psl. in-8. 


Siame leidiny bandyta išaiškinti tik keturi is- 
torijos klausimai: Inkvizicija, šv. Baltramiejaus naktis, 
Galilejaus pasmerkimas ir Giordano Bruno sudeginimas, 

Ar galima autoriaus «išaiškinimais» pasitenkinti? 
„Mums matos — ne visai. š 

Pirmiausia nėra geras pats veikalo vardas: «Ar 
gi kalta čia Bažnyčia? Zodis «bažnyčia», kaipo turįs 
„ne vieną prasmę, labai dažnai duoda progos bega- 
liniams ir bevaisiams ginčams. Mūsų išmanymu, jis 
reiktų vartoti su atodaira ir nedėti kur nereikia. Meš- 
kus savo rašiny, matyt, ima Bažnyčią teologiška 
prasme, kaipo Kristaus įstaigą, ir žinoma, turi «aiš- 
kinti», jog Bažnyčia visuose augščiau nurodytuose at- 
sitikimuose buvo niekuo nekalta. Bet iš to, kad Kris- 
tus yra įsteigęs žemėj savąją Bažnyčią, neiš- 
"eina, būk ir inkvizicija, mielai naudodamasi valstybės 
kardu kovai su atskalūnais ir kongregacija Indekso, 
Ė M neikaai Koperniko veikalą «De revolutionibus or- 
„bium caelestium», ir Rymo miesto Valdyba, sude- 
ginusi Giordano Bruno — esą irgi Kristaus įstaigos ir 
„visai laisvos nuo kaltės. 

Padėjęs vardą: «Argi kalta čia Bažnyčia?», auto- 
rius palengvino sau darbą, bet dalyko kaip reikiant 
 neišaiškino. Daug geriau būtų buvę, jei būtų augščiau 
minėtajį klausimą pakeitęs kitais, pav.: Argi kalti 
čia Rymo popiežiai? Argi kalta čia inkvizicija? Ar- 
gi kalti čia katalikų teologai?.. Tais klausimais auto- 
| rius būtų kur kas arčiau palietęs aiškinamuosius da- 
lykus, tuomet ir atsakymai būt galėję išeiti kur kas 
griežtesni ir tikresni. 

Aiškindamas, delko mūsų pirmeiviai daro Baž- 
nyčiai priekaištų, autorius bene perdaug žemus paki- 
ša jiems motyvus — būtent, norą Bažnyčią išniekin- 
ti. Mūsų išmanymu, juos erzina ne tiek pati Bažny- 
čia, kiek disharmonija tarp Kristaus mokslo ir Bažnyčios 
atstovų veikimo. Pav., Kristus niekur nemokė ką 

nors negyvai žudyti. Tuo tarpu istorija mums paro- 
do, jog buvo Bažnyčios atstovų, kurie ne vieną žmo-- 
gų pasmerkė nužudyti. Bažnyčios priešininkai ir sa- 
ko, kad čia Bažnyčios atstovai yra dvejopai nusidė- 
ję: 1) pačiam Kristaus mokslui, 2) žmoniškumui. Kila“ 
tatai klausimas: Ką gi katalikai čia gal atsakyti? Ar 
turi tuos Bažnyčios atstovus būtinai teisinti, ar gali * 
ir pripažinti juos čia prasikaltus, nukrypus nuo Kris- 
taus mokslo? . 

Atsakymas į šį klausimą rišasi su kitu: ar Baž- | 
nyčia turi teisės bausti mirtimi klaidatikius. Seniau 
nemaža teologų nė kiek nesvyruodami atsakydavo— 
taip. Tos pažiūros laikėsi net ir Kalvinas, sudegi- 
nęs ant laužo M. Servetą ir pasmerkęs nužudyti ne- 
maža kitų savo mokslo priešininkų. Siandien ima vir- 
šų priešinga pažiūra. Jos tat laikydamasis kiekvie- 
nas katalikas, mūsų išmanymu, turi pilną teisę pripa- 
žinti daugumos katalikų inkvizitorių uždėtose ant | 
klaidatikių mirties bausmėse tokį pat nukrypimą nuo | 
Kristaus mokslo, kaip ir Serveto sudeginime iš Kal- 
vino šalies. 

Nes aiškus yra faktas, jog Kristus taip ne- 
būtų padaręs. Tai pripažinę, mes išmuš- | 
tumėm ginklą iš rankų mūsų priešininkų ir pasi- 
liuosuotumėm nuo nedėkingo darbo—-apologijos daly- | 
kų, kurių pilnai apginti visai nėra galima, juo la- | 
biau, kad mirties bausmė už prasikaltimus tikėjimui, 
kaip ir pats Meškus pripažįsta, yra atsiradusi įtako- 
je pagoniškos senovės Rymo teisės. 

Taip pat ir Galilejaus klausime—svarbu ne tai, ar 
inkvizicija kankino tą mokslininką ar ne. Meškus 
faktiškai yr įrodęs, kad Galilejus fiziškai nebuvo kan- 
kintas. Inkvizicija tad čia nekalta. Bet ar ji nekal- 
ta moraliame mokslininko kankinime, auto- 
rius nepasako. O tuo tarpu čia ir yra klausimo bran- 
duolas. Bažnyčios priešininkai prikiša juk katalikams 
ne tiek laikymą Galilejaus kelėjime, kiek inkvizicijos 
kišimąsi į moksliškąją astronomijos sritį, t. y. savo 
dvasiško autorito ribų peržengimą. Ir čia, kaip paro- 

dė istorija, inkvizicija buvo kalta. Mūsų išmanymu, 
tai ir reikėjo atvirai pripažinti. Nes be to, ginčams 
niekados. nebus galo. Reiktų sykį mesti netiku- 
sį gynimos metodą, einant kuriuo mūsų priešai vi- 
sur kalti, o Bažnyčios atstovai niekados ir niekur 
nekalti. Neveltui jau pasakyta, gui nimis pro- 


„bat, nihil probat. 


Tiek apie idėjinę veikalo pusę. Kai del prak- 
tiško jo naudingumo, tai jis bus labai naudingas pa- 
siskaityti kiekvienam lietuviui inteligentui, 0 ypač 
moksleivijai. 


AR KRISTUS TURĖJO BROLIŲ IR SESERŲ? «Draugo išle'- 


 dimas Nėl. Chicago III., 1913, 9 psl. in-16. 


Trumputė, bet labai aiškiai -ir gerai parašyta 
brošiūrėlė, kuri ne vienam, prisiklausiusiam antireligi- 
nių priekaištų, gali parodyti, kokiais sofizmais reiš- 
ias krikščionijos priešai, tvirtindami, Svenč. Mariją 
be Jezaus turėjus dar daugiau sūnų ir dukterų, Je- 
zus — savo tikrų brolių ir seserų. 

Del minėjimo, tiesa, Evangelijose (Mat. XII, 46- 
47, XIII, 55-56) yra minimi Jezaus «broliai». Bet tie 
<broliai» yr buvę jo pusbroliai bei artimi giminaičiai, 
sūnūs ne Jezaus Motynos Marijos, tik kitos Marijos, 
Klopo, arba Alfėjaus, žmonos. 

Kiti Evangelijų aiškintojai manė tuos «brolius» 
buvus Juozapo ir jo pirmosios žmonos (Melchos, Es- 
chos ar Salomės) sūnumis. Bet autorius vadina tai 
legenda ir drąsiai tą hipotezę atmeta. 

Visas šis rašinys susideda iš šių skyrių: Ar Je- 
zus turėjo brolių ir seserų? Legenda apie Juozapo 
pirmąją žmoną. «Brolis» nebūtinai reiškia gimusį iš - 
tos pat motynos ir tėvo. «Brolis» reiškia artimą gi- 
minę. Kas buvo Jezaus «broliai»? Kiti įrodymai.—Kiek- 
vienas iš šių skyrių yra trumpai, bet rimtai šv. Raš- 
to tekstais pamatuotas. Mielai rekomenduojame šį 
leidinį klierikams, moksleiviams ir šiaipjau inteligen- 
tams. 

D-ras M. Reinys. TOMAS AKVINIETIS. Jo gyvenimas | 


raštai ir metodas. Kaunas, 1916, 26 psl. in-8. 
Šv. Tomas Akvinietis gyveno ir rašė XIII šimt- 


metyje. Kaipo mokytojo-profesoriaus jo yr klausę | 


tūkstančiai studentų, šiandieną jo klauso šimtai milio- 
nų katalikų. Jo filosofija ir teologija pripažinta kla- 


siškomis.  Papos—Leonas XIII ir Pijus X, atvejų at- | 
vejais ragino katalikus tyrinėti jo raštus tiesai suras- | 
ti Taigi Tomo Akviniečio įtaka šiandieną, galima | 


sakyti, yra dar didesnė, kaip yr buvus XIII amž., pa- 
čiam Tomui dar gyvam tebesant. 

Daug kas, ypač iš nekatalikų, žinoma, randa To- 
mo moksle ne vieną dalyką kritikuotiną, nesigaili pa- 


niekos žodžių jo metodui, perniek laiko jo raštus. ' A 
Bet tai dalykų nekeičia. Faktas lieka faktu, | 


kad Tomo raštai ir jo nuomonės nepaliauja pasauly 
savotiškai veikę į plačias minias. Taigi kiekvienam 
inteligentui, ar jis bus įsitikinęs katalikas, ar anti- 
klerikalas, svarbu arčiau pažinti pat- Tomas Akvi- 
nietis—tiek jo raštai ir metodas. Tam tikslui ir tar- 
nauja nauja d-ro Reinio knygutė. Ji parašyta remian- 
tis geriausiais šaltiniais, labai objektyviai, aiškiai ir 
trumpai. Taigi karštai ją rekomenduojame visiems, 
0 ypač mūsų moksleivijai. 


TIKĖJIMO DALYKAI. Parašė kun. Pr. Bučys, Peter- 
burgo Dvasiškos Akademijos profesorius. Kaunas, Šv. Kaz. Dr-jos 
leidinys Nr. 135. 1913, 112 psl. in-8. 


Kaip visas pasaulis, taip ir tikėjimas turi priešų. 
Mat, vieni tikėjimo dalykai nepatinka žmogaus protui, 
kiti jausmams Taigi nenuostabu, kad tikėjimui vis tai 
šis, tai tas prikišama. 

Daug kas iš moksleivių, išgirdę vieną kitą prie- 
kaištą ir nemokėdami jo išpainioti, ima svyruoti, 
abejoti, apsileidžia maldoje, nutolsta nuo bažnyčios 
ir net visai išsižada tikėjimo. 

-Toks pasielgimas nėra išmintingas. Nes jei klau- 
syti priekaištų, tai reiktų visa ko išsižadėti. Tuo 

atžvilgiu tikėjimas nėra išimtis. Priekaištų galima 
išgirsti ne vien prieš Dievą ir Bažnyčią, bet ir prieš 
dorą, prieš šeimyną, prieš valstybę, prieš mokslą, 
"prieš nuosavybę, prieš visa. 

Išsižadėję del priekaištų doros—taptumėm niek- 
šais, išsižadėję del priekaištų mokslo, virstumėm ne- 
mokšais, atmetę del priekaištų valstybę, taptumėm 
" anarchistais ir t. t... Nieko gera iš to mums nebūtų. 

Dar mažiau gera, išsižadėjus tikėjimo. Mokslei- 
vis katalikas niekados tai nedaro, jei tik yra tvirto 
būdo žmogus. Jis žino, kad priekaištų jėga nekokia, 
"kad kiekvienas priekaištas jau senai ir ne sykį buvo 
sėkmingai griaunamas ir visada gali būti išgriautas. 

Tam tikslui senai yra susitvėręs net atskiras 
„mokslas. Jis vadinasi apologetika. Joje visoki 
 prieštikybiniai priekaištai sistematiškai išdėstomi, su- 
mušami ir religijos tiesos rimtais, tvirtais įrodymais 
pateisinamos. 


Lietuviško, pilno ir gero apologetikos va- 
dovėlio kol kas, deja, dar neturime. Bet yra jau, 
„ ačiū Dievui, ne vienas geras veikalas apologetiško 
„ turinio. Cion pridera «Nuomonės Gerbenio, jo gimi- 
naičių ir prietelių», parašytos a. a. J. Geručio pagal 

Duplessy (du tomu); čion taipgi reikia priskirti ir 
 augščiau paminėtas prof. P. Bučio veikalas. 

Sis pastarasis yra parašytas originaliai. Jis su- 
sidarė iš atskirų straipsnių, spausdintų kadaisia «Šal- 
tinyje». Del tos priežasties trūksta jam sistematiš- 

umo ir pilnumo. Daug kas čia apleista arba vos 
trumpai tepaliesta. Ilgainiui tikimės gerb. profeso- 
„ Tius, be abejo, prirengs ir pilną apologetikos kursą. 
luo tarpu reikia jam tarti ačiū ir už tai, ką šiame 
veikale yra davęs; juoba kad jis ir šičion yra įdėjęs 
nemažą savo apologetiškų straipsnių pluoštą. 

„Pirmiausia randame čia aiškiai suprantamą ir 
įtikinantį išaiškinimą, kaip žmogus tiesą pažįstą ir 
uo tikėjimo tiesos remiasi. Toliau gan plačiai yra 
paduotas įrodymas pamatinės tikėjimo tiesos, kad 

Dievas yra,o taipgi kad Kristus yr atsikėlęs iš nu- 
mirusių. į 

Apgynęs ir pateisinęs tiedvi svarbiausi krikščio- 
nijos tiesi, autorius toliau atsakinėja į įvairius prie- 
kaištus, kokie jan buvo atsiųsti, būtent, apie atlai- 
dus, apie tvaną, apie velnio apsėstuosius žmones, 
apie žmonių likimo skyrimą, apie pragarą, apie 
žmones, mirusius be krikšto, apie moters sielą ir t.t. 

Kiekvienas klausimas aiškinamas ramiai, dailiai, 
švelnia kalba, neužgaunant priekaištų darytojo nei jo 
neapjuokiant. Visuose autoriaus rašiniuose žymu ne 
tik mokslas, bet ir didelė klystančių žmonių meilė. 

Taigi labai patariam kiekvienam ateitininkui turė- 
ti šis veikalas savo bibliotekoje ir juo naudotis tiek 
„sau pačiam apsišviesti, tiek ir kitiems abejojantiems 
padėti abejojimams išblaškyti. 


1. TIKYBOS PIRMAMOKSLIS. Patvirtintas Žemaičių Vys- 
kupystei- Kaunas, 1916, 32 psl. in-12. 


2. ŠVENTOJI SENOJO ĮSTATYMO ISTORIJA. Prade- 
damosioms mokykloms. Kaunas, 1916, 48 psl. in-12. 


3, ŠVENTOJI NAUJOjO ĮSTATYMO ISTORIJA. Prade- 
damosioms mokykloms. Kaunas, 1917, 48 psl. in-12. 


Religijos mokslas mūsų mokyklose paprastai pra- 
dedamas nuo trumpos Šventosios Istorijos ir trumpo 
katekizmo. Stigti nestigo mūsų literatūroje ir“ 
vieno irantro dalyko vadovėlių. Neminint senesniųjų (k. 
š. vysk. Valančiaus), pastarame dešimtmetyje šv. istori- 
jos mokslui naudotasi net trimis vadovėliais (Bončkau- 
sko, Kazlausko, Paltaroko), o katekizmų vartota dar 
daugiau (vysk. Karoso, Pilakauskio, Laukaičio, Sra- 
gio, Rankos, Sirvio, Lesausko, Bončkausko ir k.). 
Bet, deja, tiems vadovėliams teisingai prikaišiota ne 
vienas dalykas. Tuo atžvilgiu jei patyrinėsime pir- 
miausia šv. Istorijos vadovėlius, išvysime, jog jie tu- 
ri toli nevieniokią vertę. Bončkauskinis, pav., yra pa- 
puoštas dailiais vaizdeliais, bet jo kalba menkoka, o 
da menkesnė sintaksė. Ir tai nenuostabu, nes visi 
Bončkausko vadovėliai buvo versti greitomis ir, be 

to, žmonių, nepergerai mokėjusių lietuviškai. Kaz- 
ausko Šv. Istorija kai kurių giriama todel, kad lai- 
kosi griežtai šv. Rašto žodžių ir parašyta geresne 
kalba, bet kaipo neduodanti jokių paaiškinimų net ir 
tų šv. Rašto vietų, kurios būtinai reikėtų paaiškinti, 

ad vaikai neįgytų klaidingo apie jas supratimo, ne- 
galima pavadinti visai tinkamu šiai gadynei šv. Isto- 


rijos vadovėliu. 


Tuo atžvilgiu kun. Paltaroko šv. Istorija yra vi- 
sų geriausiai sustatyta. Be to, ji pasižymi tikrai dai- 
lia aiškia kalba. Jei ji pradžios mokykloms 
e visai tetinka, — tai nebent del dviejų priežasčių: 
viena — ji perplati, antra — perbrangi. 

Su katekizmais dar didesnė bėda. Tiesa, išleis- 
tas 1905 m. vysk. Karoso katekizmėlis buvo patvir- 
intas Žemaičių ir Vilniaus vyskupų, o, taipgi ir 
„Mohilevo antvyskupystei, bet jo kalbai ir rašybai 
esant persenusioms, O pačiame jo turiny teologiškai 
kritikai radus keletą pataisytinų dalykų!), šis katekiz- 
mėlis neįgijo viešo prasiplatinimo. Seinų vyskupystėje 
JO vietą užėmė Laukaičio katekizmas, Žemaičių vys- 
kupystėj jo tesilaikė vien senesnieji kunigai; jaunes- 
nieji stengės sutverti naują, geresnį. Tam tikslui be- 
„veik kiekvienas žymesnis kateketas rūpinosi pasiga- 
minti savąjį katekizmą. Tuo būdu katekizmų skaičius 
kasmet daugė'o; jų prirašyta ir išleista daugybė — 
kiekvienas savotišku metodu, savotiška terminologija, 
„savotišku planu. 


Del tos priežasties daug kas iš kunigų gailesta- 
„vo ne sykį, kad nesama vieno dvasiškos vy- 
„resnybės visai vyskupystei patvirtinto ka- 
„tekizmo. Prie vyskupo Cirtauto buvo bandyta toks 
katekizmas pagaminti konkurso keliu. Bet ir konkur- 
Sas to klausimo galutinai neišsprendė, nes nė vieno 
Iš keturių atsiųstų rankraščių konkurso teisėjai ne- 
„Pripažino visai atatinkančiu konkurso reikalavimams. 


1) Sk. rimta to katekizmo kritika «Draugijos XV t. 192— 
203 psl. 


+ 


* 


-- 

Tokį padėtį rado 1914 m. naujas Žemaičių. 
vyskupas Pr. Karevičius. Jis pirmiausia savo pareiga 
pripažino — pagaminti vyskupystei įmanomus tiky- 
bos mokslo vadovėlius. 

Tuo dalyku jis ir rūpinos nuo pat 1914 m., bū- 
damas Panevėžy ir paskui Rusijoje. Ačiū jo triūsui, 
lietuviškos pradžios mokyklos Rusijoj nūn jau turi 
neujus tikybos vadovėlius. 

Grįžęs pernai vasarą savo vyskupystėn ir suži-: 
nojęs, jog čia taipgi esama nemaža lietuviškų pra- 
džios mokyklų, tuojau ėmė rūpintis, kad ir jos turė- 
tų naujus tinkamus tikybos vadovėlius. Kol kas jų 
teišėjo tik trys, bet užtat juose yra sistematiškai iš- 
dėtas visas pirmųjų metų tikybos kursas. Vė- 
liau išeis taipgi vadovėliai  viduriniajam ir 4 
augštesniajam tikybos kursui. Tuo tarpu pasižiūrėkim 
arčiau į išėjusių jau vadovėlius. 

I. Kaipo skiriamas vaikams tikybos beprade- 
dantiems mokytis, naujas katekizmas pavadintas tei- 
singai: «Tikybos pirmamokslis». Jis pirmiausia tuo 
geras, kad yra nei pertrumpas, nei perilgas. Tuo at- 
žvilgiu, rodos, patenkins daugumą tikybos mokytojų. 
Be naujai pataisytų ir Žemaičių vyskupo patvirtintų 
poterių, kateketai ras čia paprastas katekizmines ži-- 
nias, tik išdėtas sistematiškai dailia aiškia kalba, kuo: 
kiti katekizmai, ypač Bončkauskio, ne visada tegali | 
pasigirti. Be to, autorius rūpinos, kad tarp dėstomų 
dalykų būtų logiškas sąryšys, kad klausimai iš viens 
kito savaime plauktų ir viens kitą aiškintų. Tuo at- | 
žvilgiu naujas «Tikybos pirmamokslis» irgi toli pra- 
šoksta visus kitus mums žinomus lietuviškus katekiz- | 
mus. Trečia, jis yra dvasiškos vyresnybės patvirtin- 
tas Žemaičių vyskupystėj, kaipo tikybos vadovėlis 
pradžios mokykloms ir šiaipjau vaikams, besiren- 
giantiems prie pirmosios išpažinties. 

Taigi ir būtų geistina, kad visi kunigai ir kate- 
ketai jį priimtų ir nuo šio laiko pradėtų juo naudo- 
tis vaikus katekizuodami. Esame tikri, jog tai pada- 
rę, nė kiek nepasigailės. «Tikybos pirmamokslis» ra- 


Kikiybinė literatūra 


ytas atsižvelgiant ne vien į religijos, bet ir į peda- 
gijos reikalavimus. Pedagogai galės pasigėrėti to 
katekizmo kalbos grynumu, teologai — sumaningu ti- 
kybos dalykų sustatymu bei turiniu. Šis pastarasai 
padalytas čia trimis dalimis. Pirmojoj po poterių 
1—6), nurodžius žmogaus tikslą, dailiai išgliaudytas 
Apaštalų tikybos išpažinimas. (Cia paduoti vaikui 
reikalingiausi dalykai apie Dievą, apie sutvėrimus, 
apie žmogaus nupuolimą, atpirkimą, išganyman vedi- 
mą, mirimą, iš numirusių atsikėlimą ir amžinąjį gy- 
enimą. 


nuodėmes (21—22). Vaikas, mokąs atmintinai Dievo 
ir Bažnyčios įsakymus, perėjęs šią moralę katekizmo 
"dalį, įgys prideramą tų įsakymų supratimą ir galės 
„pasinaudoti juo tolesnėje gyvenimo praktikoje. 
Trečioje (22—3) išaiškinta, a) kas yra malonė, 
b) sakramentai, c) malda. Šiame pastarame skyriuje 
„parodyta taipgi, ką reiškia kiekvienas sakinys mal- 
doje <Tėve mūsy» ir «Sveika Marija». 
3 Kad lengviau būtų vaikams išmokti, klausimai 
atspausti mažytėmis raidėmis (petitu), o atsakai, ku- 
rie reikia atmintinai mokytis — didelėmis aiškiomis 
(cicero). Be to, jei, apleidus klausimus, skaityti vie- 
nus atsakus — savaime iš jų susidaro trumpas, bet 
dailus ir tikslingas tikėjimo dėstymas. 

Taigi visa tai krūvon suglaudę, baigiame tardami 
„nuoširdų ačiū nepasirašusiam to «<Pirmamokslio» auto- 
riui, kaip ir J. M. Žemaičių vyskupui Pr. Karevičiui, 
"Ji paraginusiam tą svarbų darbą pradėti ir laimingai 
lig galo išvesti. 

„. Tiesa, vienam kitam kritikui, rasit, nepatiks nau- 
Jai ištaisytieji ir čia pirmoj vietoj padėtieji poteriai. 
ai kas, nesugebėdamas surasti, kuo nauji terminai 
bei posakiai pakeisti, gal pagailestaus, kodel ne- 
silaikyta senovės teksto. Tiems čia primenam, kad 
poteriuose yra du dalyku: 1) glūdinti juose Dievo 

apreikštoji mintis ir 2) tą Dievo mintį žmogiškais žo- 
džiais išreiškiančioji forma. Dievo mintis palikta ne- 
paliesta ir naujuose poteriuose; jei čia kas pakeista, 
tai vienas kitas žodis bei sakinio sustatymas, t. y., jų 
išorinė forma. Ši gi, kaip ir visa, kas yr žmogiška, 
nėra nekintama. Kas tuo abejotų, tepasiklausia istori- 
jos: iš ten sužinos, jog poterių tekstas XVI ir XVII 
amžiais buvo kitoks, negu XVIII ir XIX. Tai yra 
faktas, gal kam ir nemalonus, bet nieko čia nepada- 
rysi. Kintant šiaipjau gyvai žmonių kalbai, negali 
nekisti ir poterių tekstas, gyva kalba kalbamasai. 
Ne mūsų galioje tas kitimas sustabdyti. Kas šian- 
dien nauja, ryt bus visai paprasta, poryt jau sena. 
Kritikai pamurmėję nusiramins, o jaunuomenė naują 
tekstą su padėka priims. Dievas gi, kursai ne- 
niekino senų poterių, lygiai mielai klausys ir naujųjų, 
nes jam rūpi mintis ir meilė, o ne raidė bei žodžiai, 
Tai žinom iš jo paties pamokymo apie tai, kad «rai- 
dė užmuša, dvasia gaivina». 


2. «Šv. Senojo Įstatymo istorija», kaip ir «Ti- | 
kybos pirmamokslis», skiriama pradžios mokykloms. 
odel joje iš viso terandame tik 30 neilgų pasakoji- | 
mų, kuriuose betgi paduota beveik visi žymiausi Se- | 
nojo Įstatymo atsitikimai. Tie atsitikimai nupasa- 
koti čia trumpai, gyvai, aiškiai. Užduodant vaikams 
po vieną pasakojimą, galima visa Senojo Įstatymo 
istorija išeiti be vargo per 30 pamokų. Tekstas pa- 
„puoštas dailiais vaizdeliais, tik gaila, kad kai kurie 
del netobūlos spaudos technikos ne visai aiškiai at- 
mušti. Su mielu noru rekomenduojame šį vadovėlį 
pradžios mokykloms. 


3. «Sv. Naujojo Įstatymo istorija». Yra tai ant- 
ra dalis augščiau minėtojo vadovėlio. Ji tokio pat 
didumo kaip pirmoji, ir kaipo to pat autoriaus vei- 
kalas — pasižymi tokiomis pat geromis ypatybėmis: 
ta pati čia daili kalba, tas pats aiškus ir vaikams 
suprantamas pasakojimas, tas pats mokėjimas šv. 
Rašto žodžius trumpai suglausti, neiškreipiant jų 

prasmės. Taigi neabejojame, kad ir šis vadovėlis pa- 
tiks vaikams ir mokytojams. 

Trumpai tarus, mūsų pradedamosios mokyklos, 
„ačiū Dievui, yra aprūpintos tinkamais tikybos vado- 
vėliais. Dabar belieka tik užpildyti antra spraga — 
gaminant panašius vadovėlius viduriniam ir augštes- 
niajam tikybos kursams. Duok Dieve, kad tai kuo grei- 

čiausiai įvyktų. 


Ė 1: GERUMAS. Parašė Tėvas Faberas, Filipinas. Lietu- 
viškai vertė kun. P. L-< Kaunas, 1919, 54 psl. in-18. 

ž 2. DIEVO KARALYSTĖ YRA JUMYSE. Vertė ir išleido 
kun. P. L. Kaunas, 1919, 78 psl. i -18. 


Ne iš vieno teko išgirsti nusiskundimą: karas 
sugadino žmones. Apgavystės, skriaudos, plėšimai, žu- 
dymai taip yr nūn įsigalėję, jog tiesiog net baugu da- 
ros pažvelgus ateitin. Kuo žmonija taps, kur ji nu- 
eis bežengdama ligšioliniu nedorybės keliu! — Visi 
"pripažįsta, kad taip toliau negali būt, kad reikia 
ieškoti kokios nors išeities, tam tikro socialio vaisto, 
kurs visuomenę išgydytų ir vėl padarytų žmonijos gy- 
venimą jei ne tobūlu, tai bent pakenčiamu. Bet kas 
tai per vaistas ir kur jis rasti, maža kas težino. O 
tuo tarpu jis yra arti — tai gerumas. Supažindinti 
arčiau su juo mūsų visuomenei ir išleistos dvi augš- 
čiau nurodyti knyguti. Apie kiekvieną iš jų bus ne 
pro šalį tarus atskirai keletas žodžių. 

1. Pirmosios autorius yra žinomas anglų rašyto- 
jas Tėvas Faberas. Daug jis yr parašęs plačių ir 
gražių asketiškų veikalų. Bet jo «Gerumas» bene 
bus tik pats geriausis, nes visi kiti tiek neparagina 
žmonių prie gerumo, kiek šitas — kad ir trumputis. 
Susideda jis viso labo iš keturių skyrių: I — apie 
gerumą apskritai, II — apie gerumą mintyse, III — 
apie gerumą žodžiuose, IV — apie gerumą darbuose. 

Patį gerumą autorius apibrėžia šitaip: 

Gerumas yra tai savęs. paties atidavimas kitiems, arba savęs 
paties pastatymas kito vieton ir toksai tada su juomi apsiėjimas, ko- 
10 norėtumėm sau patiems (8). - 

Jo šaltinis — yra Dievas. Dėliai to gerumas ir“ 
panėši į Dievo malonę; jis « viską saldina»; noras 
daryti viską gerumu yra «gražiausia sielos ypatybė». 
Kiekvienas gerumo darbas leidžia mums pasirodyti 
tikrai teisingiems kits kitam, pamatyti, jog kiekviename 
žmoguje yra daugiau gera, neg mes pastebėjom tu- 
rėdami su juo santykių. Mūsų gerumas žadina ir ki-- 
tuose tą gerąją ypatybę. Gerumas nuolat mus artina 
prie Dievo, jis yra svarbiausias, labiausias Dievo gei- 
džiamas veiksmas pasauly. “ 

Nupiešęs gerumo esmę — autorius toliau nuro- 
do, kaip mūsų gerumas privalo apsireikšti mūsų min- 
tyse, žodžiuose ir darbuose. Kalbėti čia plačiau apie 
tai negalime, nes turėtumėm perrašyti beveik visą“ 
knygelę. Taigi, kam gerumas rūpi — tepasiskaito 
pats. Skaityti gi patartumėm visiems, ne vien kuni- 
gams, nes gerumo visi reikalingi, ar kas bus tėvas, ar Ž 
vaikas, ar ponas, ar samdininkas, ar rašytojas, ar kri- 
tikas, ar mokinys, ar mokytojas, trumpai tarus — visi 
be išimties. Nes kas laiko save Kristaus sekėju — 
privalo pereiti per gyvenimą gera darydamas. O to 
be gerumo padaryti neįstengs. j 

2. Ši antoji knygutė yra versta iš lenkų kalbos. Ji. 
papildo Fabero rašinį, nes parodo gerumo socialę 
svarbą visuomenės gyvenime ir žmonių savitarpio san- 
tykiuose. Ypač įdomūs čia skyriai apie gerumą šei- 

„Mmynoj, jaunimo tarpe, vargšų šelpime, svetimų nuo- 
monių tolerancijoj, vengime apkalbų ir šmeižtų ir tt. | 


Kun. A. Alekna. BAŽNYČIOS ISTORIJA. Antroji laida | 
(pataisyta ir praplatinta) su trimis žemlapiais tekste ir spalvuotu 
žemlapiu gale. Tilžėje, 1920, 251 psl. in-8. 


Si antroji kun. Ąleknos «Bažnyčios Istorijos» 
laida yra žymiai patobūlinta tiek turinio ir kalbos, 
tiek ir išorinio pavidalo atžvilgiu — ir todel daug 
kuo skiriasi nuo pirmos laidos, išėjusios prieš 14 metų. 

Turiny daug padaryta pataisų ir papildymų, pri- 
dėta svarbių faktų, ypač dalyse, liečiančiose Lietuvos 
bažnyčios istoriją. Skaitytojas ras čia 138, 181—182 

ir 222—223 puslapiuose išskaitytus visus Vilniaus 
vyskupus; 139, 182—183, 224 psl. Zemaičių vysku- 
pus ir 225—226 p. Seinų vyskupus su trumpa kiek- 
vieno jų charakteristika. Tos žinios, išmėtytos įvai- 
riuose raštuose, čia pirmą kartą krūvon sutrauktos. 

Tokie svarbūs bažnyčios gyvenimo faktai, kaip 
Rytų atskala ir Vakarų reformacija nušviesti čia tik- 
ra objektyvia šviesa, nurodyta ne tik pati įvykių 
eiga, bet ir tuos įvykius iššaukusios priežastys. Tas 
istoriškas pragmatizmas ne tik patenkina proto rei- 
kalavimus, bet ir patį Bažnyčios istorijos mokslą pa- 
lengvina. Autorius neslepia ir neigiamų apsireiškimų 
Bažnyčios gyvenime, anaiptol, jis pats pabrėžia, kad 
Bažnyčios nariai, žmonės, «įneša į Bažnyčios veiks- 
'mą savo silpnumų, netobūlumų, paklydimų» (236). 
„Bet kadangi, nežiūrint tų netobūlumų, Bažnyčia per 
2000 metų yra išsilaikius gyva, tatai -autorius teisin- 
gai mato čia naują įrodymą, «jos dieviškos pradžios 
dir galybės» (ib.). 

Iš šių žodžių skaitytojas jau pats gali suprasti, 

jog šio veikalo dvasia yra grynai katalikiška. Baž- 
„nyčios istorija autoriaus teisingai laikoma gesta 
„Dei per homines. 
. aipo toks, šis vadovėlis labai tinka seminari- 
joms ir kitoms augštesniosioms mokykloms, o taipgi nau- 
"dingos bus pasiskaityti ir šiaipjau kiekvienam su- 
brendusiam katalikui inteligentui. 

Išleista jis dailiai, juo naudojimąsi žymiai palen- 
gvina pridėtas gale dvejopas vardų ir turinio sąrašas. 

avyzdys sektinas ir kitus vadovėlius leidžiant. 

Kaipo vadovėly, žinoma, daug dalykų čia trum- 
pai tenupasakota, per tai trūksta kai kur aiškumo ir 
griežtumo. Pav., apie modernizmą, kuriam paskirta 
vos 6 eilutės, tepasakyta, kad jis stengęsis «iš tikybos 
Padaryti kaži kokį neaiškų jausmą» (214). Toks 
Pasakymas yra ir perbendras ir ne visai teisingas. 

Pridėti žemėlapiai daug ką skaitytojui paaiškina. 
Leidžiant trečia kartą ne pro šalį būtų šį vadovėlį 
ilustravus žymesnių katalikų veikėjų paveikslais. 


6.1 7 Aiks bi aiė A i a A A 


K. J. Skruodys. RELIGIJOS MOKYMO METODIKA. Vil- 


nius, 1920, 158 psl. in- 8. 


Čia paduota religijos mokymo teorija ir istorija, 


Autorius, šį veikalą rašydamas, yr naudojęsis daugiau- 


sia Spiragos knyga «Spezielle Methodik des katho- 


lischen Religionsunterrichts» ir k. (Gimnazijų kape- 
lionai ir šiaipjau religijos mokytojai bei kateketai 


ras čia naudingų, sistematiškai išdėtų nurodymų, kaip 
reikia vaikai šventosios istorijos ir katekizmo mokyti, 
kaip jie rengti prie pirmosios išpažinties ir dalyvavi- 
mo pamaldose, kokios yra religijos mokslą palengvi- 
nančios' priemonės (Biblijos paveikslai, rašomoji len- 
ta, vadovėliai, giesmės, jaunuomenės literatūra) 

kaip jomis naudotis ir tt. Labai gražiai čia išro- 
dytas šventosios istorijos naudingumas religijos moksle. 
Pastaroj (VII-oj) daly paduota ir religijos mokslo is- 
torija nuo pat pirmų krikščionystės gadynių lig 
mūsų laikų. Autorius mini čia gan plačiai ir vyrus, 
pelniusius garbę Lietuvoj religijos mokymu bei pa- 
tarnavusius religijos mokslo metodikai savo raštais, 
būtent, vysk. Merkelį Giedraitį, vysk. Valančių, 


vysk. Baroną ir k. Keista tik, kad yr užmiršęs pir- 


mo kat. katekizmo ir Vuiko Postillos vertėją —kan. 
Daukšą, o kalbėdamas apie Valančių — nenurodo jo 
«Mokslo Rymo Katalikys ir «Sventosios Istorijos», 
nors neužmiršo paminėti jo «Žemaičių Vyskupystės» 


ir net «Palangos Juzės», kuriems čia visai ne vieta, * 


+kaipo su religijos mokslu nieko bendra neturintiems. 
Apie tokius gi veikalus, kurie religijos mokslo me- 
todikai ex professo paskirti, kaip šit P. Gražbylio 
(prel. Januševičiaus) «Trumpas rankvedis kate- 
kezos ir omilijų apsakinėtojams. Pirmoji ir antroji 
dvas. iškalbos dalis — kateketika ir omiletika» (Til- 
žėj, 1904, 65 psl. in-8) ir to pat autoriaus «Viešpaties 
Dievo Žodžio apsakinėjimas. Jo stovis, ydos ir jųjų 
priežastįs» (Kaune 1917, 26 psl. in-8), kun. Skruodys, 
matyt, nėra nė girdėt girdėjęs. O tuo tarpu tų 
veikalų autorius religijos mokslo metodikai yr kur 

kas daugiau patarnavęs negu kun. Pranaitis ar net ir 
pats Jaunius. Taigi ši pastaroji kun. Skruodžio me- 
todikos dalis yra, matyt, rašyta greitomis ir visai 
"nemetodiškai; žinios gaudytos iš kur pakliūna, 
net ir iš Čiurlionienės raštelio apie Valančių! Lei- 
džiant naują laidą, būtinai reiktų visa VII-ji dalis iš 
naujo perdirbti, nereikalingi dalykai išmesti, o trūks- 
" tantieji pridėti. 

Tačiau, nežiūrint tų netobūlumų, kun. Skr. vei- 
" kalas reikia laikyti aktualiu ir šiai gadynei ypatingai 
reikalingu. 


. Kun. J. Gerutis. TIKĖJIMO KLAUSIMAI. Antras pa- 
" taisytas leidimas. Tilžė, 1921, 230 psl. in-8. 


Yra tai laisvo pašnekesio formoj parašyti atsa- 
 kymai į įvairius, daromus katalikų tikybai, priekaištus. 
Tuos priekaištus daro čia tam tikras jaunas žmogus, 
„Garbenis, su savo giminaičiais; dėliai to pirmoj laidoj 
šis veikalas ir buvo pavadintas «Garbenio nuomonės». 
Bet kadangi tasai pavadinimas daug kam nebuvo 
" aiškus, tai šiame antrame leidime jis pakeistas aiš- 
„ kesniu: «Tikėjimo dalykai», nes apie juos čia vien 
ir tekalbama. Vieni tų tikėjimo dalykų pridera dog- 
 matikai, kiti moralei, treti apologetikai. Autorius 
švelniai, sąmojingai ir draug įtikinamai visus juos aiš- 
kina, lygiai senus, k.š., apie Velykinės priedermę 
(«Nieko neužmušiau, nieko nepavogiau»), apie pas- 
ninką («Pelenė», «Ko čia kišas Bažnyčia»), apie 
sielos buvimą («Ar aš turiu dūšią»?, «Smagenų for- 
tepionai»), taip ir pačius naujausius ir moderniausius, 
k. š., ar dangaus kūnai yra apgyventi protingų bū- 
tybių («Žvaigždžių gyventojai»), kaip atsirado žmonės 
Amerikoj («Amerikos Adomas»), ar įvairios žmonių 
spalvos neprieštarauja bendrai jų kilmei iš vienų 
pirmųjų tėvų («Apie įvairias spalvas», «Plaukai, 
stomuo ir kiaušas»). Neužmirštas čia ir garsusis Ga- 
lilejaus klausimas («Galilėjus»). Trumpai tarus, yra 
tai trumpa enciklopedijėlė apologetiškų atsakymų į 

įvairius šiandieną daromus katalikams priekaištus 
Kaipo tokia, ji bus naudinga kiekvienam katalikui 
inteligentui, o ypač c«ateitininkams» ir «pavasari- 
ninkams». | 

Leidžiant nauju atveju šį Geručio veikalą, abu 
tomu pirmosios laidos tapo šioj antroj patogumo 
dėliai sujungtu į vieną. Spauda švari, knygos pavi- 
dalas patraukiantis. Geručio kalba gyva, sklandi, 
Taigi veikalas skaitomas kaip apysaka. 

Jei to veikalo prireiks leisti trečia laida, patar- 
tumėm išmesti iš jo 34 skyrių —«Garbenis liudytojas», 
nes jame nupiešti santykiai teatatinka Prancūzijai, 
ne Lietuvai, o taipgi ir 24-jį, kaipo visai nereika- 
lingą sąmojingumą. Tų išmestųjų vieton reiktų pri- 
durti aiškų sąrašą pajudintųjų knygoj tikėjimo dalykų, 
nes iš autoriaus sąmojingų antraščių visai negalima 
suprasti, apie ką ten kalbama. Tuo būdu prireikus 
surasti greitomis atsakymą į tam tikrą priekaištą,. 
tenka skaitytojui ilgai vartyti visą knygą ir laužyti 
sau galvą, besistengiant atsiminti, kuriame skyriuj. 
autorius apie reikiamąjį klausimą buvo kalbėjęs. Be 
tokio «Sachregisterio» knyga nemaža nustoja savo 
vertės. į 


Kun. P.Kraujalis. TRYS DVASIŠKOJO GYVENIMO PA- 
GRINDAI. (Pagal M. Meschler'į S. J.) «Švyturio, b-vės leidi-- 
nys. 1921, 176 psl. in-18. k 

Mūsų asketiškoji literatūra padidėjo nauju rimtu 
»veikalu. Nėra jis originalus, bet parašytas sekant 
garsiuoju vokiečių rašytoju tėvu Meschler'iu iš Jezaus 
Draugijos. Meschler'io knygutės turinys kun. Kraujalio 
atpasakotas gerai. Gaila tik, ka! apleista graži Me- 
chler'io prakalba, kurioje jis dailiai nurodo, kad visos 
dvasiškojo gyvenimo taisyklės galima sutraukti į tris | 
dalykus: maldą, marinimąsi ir Išganytojo mei- 
lę. Meschler'io prakalbos vieton kun. Kraujalis yr įdė- | 
jęs savąją, bet joje, pasakęs, joz šiame veikalėly dva- 
siškojo gyvenimo mokslas esąs palengvintas ir suves- 
tas prie trijų pamatinių praktikų, nenurodo, kokios 

yra tos trys pamatinės praktikos, ir todel skaitytojas 
visai nežino, del ko išsyk imama toliau kalbėti apie 
maldą. Tai yra nesistematiškumas, kenkiąs pačiam 
veikalui. Leidžiant naują jo laidą, būtinai reiktų pa- 
daryti prakalboj atatinkamų pataisų. 

Trims dvasiškojo gyvenimo pagrindams atatinka 
ir trys šio veikalo dalys. Jos didumo nelygios. Pir- 
ma dalis susideda iš 11 skyrių, kuriose aiškinama 
maldos reikšmė, kilnumas, įsakymų galingumas, pa- 
vyzdžiai, būdai, dvasia. Nurodyta taipgi ir pamatinės 
žinios apie meditaciją. Lūpų maldą autorius vadina 
«burnine»; atsižvelgiant į žodį «burnot», turintį ne- 
" dvasišką prasmę, mes terminą «burninė malda» lai- 
kome nevykusiu. 

Antra dalis — visų plačiausia — turi 17 skyrių. 
Joje išdėtas marinimosi reikalas, priedermė, priva- 
" lumai, rūšys (marinimasis išorinis, išvidinis, proto, va- 
lios, geidulių), nurodyti būdai kovai su tinginiavimu, 
baime, piktumu, nekantrumu, ix t.t. Kadangi apie ma- 
 rinimąsi esama net tarp pačių krikščionių klaidingų 
pažiūrų, tai čia ras skaitytojai ir kelių abejojimų iš- 
sprendimą ir bendrų pastabų apie būdo ydas ir t.t. 

Pastarojoj daly yra 13 skyrių. Čia aiškinama, 
kas yra Jezus pats savyje ir kuo jis yra mums. Jis 
yra mūsų idealas, gyvenimo pavyzdys. Todel išdė- 
tas čia trumpai visas Kristaus gyvenimas žemėje ir 
jo pasilikimas tarp mūsų Svenč. Sakramente. 

Knygelė tinka klierikams, kunigams, vienuoliams 
ir šiaipjau maldingiems žmonėms. Rašyta ji daugiau 
inteligentams, bet suprantama ir prasilavinusiems kai- 
mo žmonėms. 

Veikalo kalba graži, formatas patogus, rašyba 
taisyklinga, atskyrus žodį vienok, kurį kun. Krau- 
jalis rašo vienog. Geriausia būtų tą žodį pakeitus 
žodžiu tačiau. Be reikalo vartajamas čia žodis ob- 
jektas. Jis reikėjo pakeisti lietuvišku dalyku ar 
kitu kuo. Mozės vardas rašomas lotyniškai Mo y- 
zė su y. Kad čia nėr jokio ilgojo y, tai parodo ge- 
riausiai žydiškas to vardo ištarimas—Moišė. Moy- 

zės vardas priimta vysk. Skvirecko šv. Rašto vertime; 


šaknis mo ze pasitaiko ir kituose žodžiuose, k. š., mo- | 


zaika, mozaiškas, Taigi brukimas Moyzės yra 
nieku nepateisinamas. 


Kun. T. Žilinskiss KATALIKŲ BAŽNYČIA IR DEMO- 


KRATIZMAS. Antra laida. So Boston Mass. 1918, 62 psl. in-8. 


Didesnė Amerikos pilietinė laisvė duoda dau- 
giau progos įvairiems apgavikams mulkinti žmones, 
išnaudojant jų religinius jausmus. Visoki valkatos, 
pasivadinę kunigais, pasistato sau altorių ir siūlosi 
žmonėms klebonu. «Eikite pas mane, sako, aš ku- 
nigas, ir ne tik kunigas, bet ir «episkoposas presbyte- 
rosas» (Dilionis); kitur buvęs žvakdegis pasistatė sau 
lūšnelę, pavadino ją «Katedra šv. Petro» ir pats 
save liepė tituluoti arkivyskupu (Urbonas). Laurence 
«nezaležnikauja» Mickevičius, kuris save «kaipo vys- 
kupu» vadina. Nesenai plačiai praskambėjo skan- 
dalai «nezaležnikųv dvasiškio Jankausko iš West- 
ville Ill, kuris su savo tarnaite buvo paėmęs civilį 
«šliūbą», pasiteisindamas, kad «ženybos» tai esąs jo 
«privatiškas dalykas»; bet kitokios nuomonės buvo 
jo «parapijonys» ir su dideliu triukšmu išmetė jį iš. 
«klebonijos». Tai vėl dabar laikraščiai rašo apie 
šposus kažkokio «krajavo kunigo», kuris kiekviename 
mieste vis kitokią nešioja pavardę, kaip štai, Kriš- 
čiūnas, Bužinskas, Buzovas, Buza ir t. tt Dargi da- 
bar valkiojasi po Ameriką plačiai žinomas paleist- 
būurnis — pliovotojas Mockus. Tas irgi save vadina 
kunigu. 


Iš kitos pusės Amerikoj pasirodo galimi ir tokie 
faktai, kaip vieno parapijos komiteto uždėjimas 5 
dol. bausmės klebonui už paminėjimą pamoksle žo- 
džio «velnias», kitur parapijos kasininkas, saliūninin- 
kas, nemokėdavo klebonui algos kitaip, kaip saliūne, 
prie baro. Dar kitur komitetas draskė uždangalus 
nuo langų klebonijoj, pamatuodamas savo pasielgimą 
tuo, kad jie turį teisės visada matyti, ką klebonas 

"veikia, ir t.t. Visa tai daroma vardan demokratizmo 
bei žmonių valdžios parapijose. Dėliai to šios kny- 
gos autorius, aprašęs Amerikos demokratišką val- 
stybės sutvarkymą, nurodo, demokratiją tegalint pa- 
"vykt vien tautose, gerai pažengusiose švietime ir 
" pripratusiose prie savivaldos. Tautose mažai civilizuo- 
"tose, kur valdžią dažnai užgriebią klikos, demokra- 
tizmas virstąs netvarka ir demoralizacija, pav., Mek- 
"sikoj ar sovietų Rusijoj. 

Bažnyčia principialiai nesanti priešinga demo- 
kratizmui, nes joj irgi viskas daroma liaudžiai, bet 
ne viskas per liaudį. Kristus pats paskyrė Petrą ir 
 apaštalus, tie skyrė vyskupus ir kunigus. Taigi čia 
viskas eina iš viršaus, ne iš apačios. Dėliai to pa- 


"ri 


visada bažnyčios, o ne žmonių nuosavybė. Į klau- 
simą, ar katalikas bei katalikų kunigas gali būti de- 
mokratu, atsakęs teigiamai, autorius toliau nurodo, 
kad Amerikos «tikriems demokratams» rūpi Bažny- 
čios griovimas ir bedievybė, ir kad jie tai ir yra vie- 
nybės ardytojai tarp Amerikos lietuvių. 

Knygelė parašyta gyvai, aiškiai, pilna faktų, imtų 
iš Amerikos gyvenimo. Tie faktai turėtų būti per- 
spėjimu ir mūsų kunigijai, kaipo parodantieji, prie 
ko veda antibažnytinė agitacija visokio plauko lais- 
vamanių, besidangstančių modernia demokratizmo 


skraiste. Kiekvienas kunigas privalėtų šį veikalėlį 


atidžiai perskaityti. 


MISIONORIAUS UŽRAŠAI. Parašė kun. R. W. Alexan- 
er. Lietuviškai vertė Broliai Marijonai. Chicago, 1921, 
189 psl. in-8. 


Kas šiandien neužsiima beletristika. Apysakų ra- 
šytojų būry rasi karalienių ir ministerių, milionierių 
Ir rankpelnių, filosofų idealistų ir daktarų materia- 
listų... na, netrūksta ten kunigų ir vienuolių. Tokie 
vardai, kaip H. Bensono, P. Sheehano, arba jezuitų 

Colomos ar S5pilmano šiandieną yra plačiai žinomi 
katalikų pasauly. Čia tenka priskirti ir naujas be- 
letristiškas talentas Tėvo Aleksanderio asmeny. Ar 
jis yr išleidęs didesnių apysakų, mes nežinom. Bet 
iš jo lietuviškai išverstų  «Misionoriaus užrašų» 
matyt žymus gabumas, sujungtas su tikru mokėjimu 
domėtis gyvenimo smulkmenomis ir jas krauti į dai- 
ias scenas bei vaizdelius. r 

Kaipo misionieriui, T. Aleksanderiui rūpi tikybos: 
reikalai. Jo noras, kad žmonės gyventų ir mirtų kaip 
žmonės, su Dievu, o.ne kaip gyvuliai. Jam labiau bran- 
gu žmonių sielos ir jų gyvenimas Dieve. Taigi 
visų jo 28 vaizdelių, iš kurių susidaro jo «Užrašai», 
fabula sukas vien aplink tikybos dalykus. Štai ke-- 
letas pavyzdžių. «<Seimynos apaštale» Percy Brow- | 
n'as, šešerių metų protestantų tėvų vaikas, dailiu 
Kristaus paveikslu patrauktas, ima lankyti katalikų | 
bažnyčią, bando eiti išpažintiės ir galop, tapęs kata- | 
liku, palengvėl savo gerumu atverčia visą šeimyną. 
«Vyskupo pasakoj» parodyta, kiek viena nusižeminu- | 
si vienuolė gali savo maldomis išmelsti malonių augš- | 
tam Bažnyčios hierarchui. «Daktare Thorne» paro- 
dyta, kaip mažytė mergytė, matydama negailestingai | 
mušant mulą, yra subarus mušėją — ir tuo savo gai- | 
lestingu darbu yra padarius iš mušėjo gailestingą | 
daktarą. Vaizdely «Mergina apaštalas» nupieštas gra- | 
žus prastos airės tarnaitės tipas, kuri savo natūraliu 
sveiku maldingumu ir gerumu patraukia prie Dievo ra- 
cionalizmu užsikrėtusią ponią. 

Kai kurie T. Aleksandero vaizdeliai savo rašymo 
būdu primena mūsų Valančių. Tas panašumas ypač 
žymu vaizdeliuose «Apie Juozą Wigginsą» ir «Gaila 
mažos Magdelės», 

Bendra «Užrašų» ypatybė — troškimas žadinti 
skaitytojuose gerų jausmų, kelti jų širdis prie Dievo. 
Taigi jų sulietuvinimas ir išleidimas — yra nemažas 
Tėvų Marijonų nuopelnas. 

Apie patį vertimą reikia pasakyti, kad jis nely- 
gus. Tai ir nenuostabu, nes vertė juos net trys žmo- 

nės: kun. Pr. Bučys, kun. Serafinas ir br. Juoz. Ma- 
čiulionis. Bet apskritai tarus, vertimo kalba 
aiški, daili, ir taisyklinga, atskyrus vieną kitą žodį 
k.š,, lošti viet. vaidinti, dadėjo v. pridė- 
jo ir k. «<Misionoriaus Užrašai» turėtų rastis kiekvie - 
name katalikų knygyne ir net kiekvienoj katalikų 
šeimynoj. 


Kupranas. BROLIUKUI DOBILĖLIUI. Patarimai ir pamo- 
Ž SYmai mūsų vaikinams. Sv. Kaz. D-jos leidinys Nė 324, 99 psl. 
in-18. 5 


Žmonės vadina pasaulį margu;kaip genys, Tei- 
singiau bus pasakius, pasaulis ne tiek panašus į tą 
girios paukštį, kiek į pačią girią. Gyvenime, kaip 
girioj, daug visokių kelių, daug pavojų, lengva suklys- 
ti be vadovo. Kupranas pasiryžo būti tuo vadovu 
„bent mūsų jaunimui. Tuo tikslu jis prieš porą metų 
yr patiekęs dailių praktiškų patarimų ir, pamokymų 
mūsų mergaitėms («Sesutei Rūtelei»), dabar tokių pat 
patarimų ir pamokymų teikia mūsų vaikinams naujoj 
knygutėj («Broliukui Dobilėliui»). Yra tai tikras vai- 
kinų vadovėlis, apimąs visą jų jaunystę iki jiems 
pasirinkant galutiną gyvenimo kelią. Trumpais gyvais 
žodžiais, dailiais prilyginimais parodyta čia svarba jau- 
 nystės, laikymosi Dievo,  nesidavimo suvedžioti, 
mokslo pamylėjimo, tėvų gerbimo, sekmadienio šven- 
timo, skaistybės, būdo lavinimo, drąsos, linksmumo, 
skaitymo gerų knygų ir t.t. 

Straipsny «Viešpats alkoholis» išdėta alkoholio 
kenksmingumas. Kitame «Se lauk»—raginama mesti 
rūkymas, kortų lošimas, smuklių lankymas, šokiai, 
bastymos naktimis. 

Kareiviams įdėta atskiras straipsnis — «Lietuvos 
kareivis». ia dailiai išdėtas reikalas tėvynė ginti, 
jai pasišvęsti ir kitokios doro lietuvio kataliko karei- 
vio priedermės. 

Kadangi jaunystė baigias pasirinkimu sau nuola- 
latinio pašaukimo — pasaulinio bei dvasiško, tatai 
autoriaus pridėta gale dar keletas minčių apie vie- 

nuolyną ir moterystę. Siame pastarame jauni skaity- 
tojai ras sau ypatingai svarbių patarimų. Ė 

Kadangi knygutės kalba dideliai populari ir aiš- 
ki, tatai ji lygiai tinka tiek miestų, tiek kaimų jauni- 
mui. Ją gali su didele nauda skaityti ir «pavasari- | 
ninkai» ir «ateitininkai» ir nesugedęs socialistiškas jau- 
nimas, nes autorius kalba į jauną vaikiną, visai ne- 
žiūrėdamas, kurion jis partijon yr įsirašęs. = Taigi | 
reikia tikėtis šią knygelę pasklisiant plačiai po visą | 
Lietuvą ir turėsiant didelio pasisekimo. . 


Kun. Konradas Hock'as. DIEVO AKYVAIZDOJE. Iš 
7-os laidos vertė Byras. Tilžė, 1922, 184 psl. in-16. 

„"Zmonių gyvenime po karo žymu pakrypimas 
blogon vagon. Dievas ir jo įsakymai kaskart daž- 
niau atvirai minami po kojų. Girtuoklystė, paleis- 
tuvystė, galima sakyti, yr užliejus Lietuvą. Nuosavy- 
bės negerbimas virto sociale liga. Tarp mano ir 
tavo nebedaroma jokio skirtumo. Viešai skinama 
svetimi obuoliai, kriaušės, slyvos, kasama svetimos 
bulvės, grobiama svetimas šienas, javai ir kitkas. 
Trumpai tarūs, elgiamasi lyg visai Dievo nebūtų, lyg 
Jis nebūtų davęs 10-ies įsakymų, arba būtų juos pa- 
keitęs naujais: paleistuvauk, vok, plėšk, žudyk kas 
pakliūn... Karas su savo nuolatiniais plėšimais, žu- 
dymais ir kitokiomis neteisybėmis atbukino žmonių 
sąžinę. Jie beveik visai užmiršo Dievą. 

Supratęs tai, kun. K. Hock'as yra vokiečių kal- 
ba parašęs knygelę apie pratinimąsi gyvent Dievo 
akivaizdoje. Jos trumpu laiku išėjo 7 laidos. Mūsų 
darbštus rašytojas Byras gerai padarė išversdamas 
ją lietuviškai. 

Veikalas padalintas septyniais skyriais. Pirma- 
me išdėtas Bažnyčios mokslas apie Dievo visur buvi- 
mą, apie Jo gyvenimą teisingojo sieloj ir Jėzaus bu- 
vimą Svenė. Sakramente. Antrame nurodyti keliai, 
kuriais einant galima išmokti elgtis Dievo akivaiz- 
doje, atsimenant nuolat, jog Dievas yra prie mūsų, 
aplink mus ir mumyse. Trečiame paduotos priemonės 

tam Dievo atsiminimui sustiprinti ir gaivinti. Jomis 
" yra—trumpi atsidusimai, atsidavimas Dievui, įvairių 
dorybių aktai, pasikalbėjimai su Dievu, ėjimas Die- 
vop per sutvėrimus.  Pastaruose trijuose skyriuose 
išdėta— pamatinės taisyklės, mokinantis Dievo aki- 
vaizdą prisiminti, Dievo akivaizdos prisiminimo pa- 
vyzdžiai, Dievo akivaizdą prisimenant sutinkamos 
kliūtys. Galop pastarajame atsakoma į priekaištus 
pratinimuisi Dievo akivaizdoje gyventi. 

Priedėly paduota «septynios priemonės, kuriomis 
nuolat naudojantis atsiekiama tikras vidujinis gyveni- 
mas». Jos yra šios: | 

1. Kas valandą mąstyti apie Dievo akivaizdą. 
Paskui jau po du tris kartus per valandą. Toliau 
dar dažniau. 

2. Kiekvieną valandą mažiausiai po kartą nusi- 
žeminti prieš Dievą. 

3. Kiekvieną valandą sužadinti savyje nors kar- 
tą Dievo meilės aktą. 

į 4. Kas valandą sužadinti savy norą tapti dores- 
niu, dvasiškesniu, šventu. 

5. Kas valandą melsti Dievo malonės tobūlam 
vidaus gyvenimui pasiekti. 

Kas valandą, o dar geriau kas valandos ket- 
virtį daryti sąžinės sąskaitą, ar galėjo Dievas tuo 
laikų būti mumis patenkintas? 

7. Kas valandą, nors po kartą, ko nors išsiža- 
dėti ir kam nors pasiaukoti. 

Platesniu tų taisyklių išaiškinimu baigiasi ši 
knygelė. 

Kam ji tinka? Vertėjo išmanymu, ji tinka ypa- 
tingai toms sieloms, kurios stengias eiti tobūlybės 
keliu, bet naudinga ir kiekvienam tikinčiam žmogui, 
nes Kristus yr pasakęs vis i e m s žmonėms: «Būkit 
tobūli, kaip ir jūsų dangiškasis Tėvas yra tobūlas». 
Ir iš tikrųjų metas jau mesti seną pažiūrą, kad tobū- 
lybė, šventumas — tai vien kunigų ir vienuolių užda- 
vinys, kad šiaipjau žmonės galį be jų apsieiti. Tai 
dideliausia klaida, tai herezių herezis, griaunanti iš 

pamatų vyriausią krikščionystės tiesą — susijungimą | 2 
Kristuje tobūlos dievystės ir žmogystės. Kad ir be 
galo skirtingi, tačiau tiedvi prigimti buvo Kris- 
tuje harmoningai sujungti; žmogiškoji Kristaus valia 
ir energija aktyviai veikė laisvai pasiduodama Dievo“: 
valiai. Toks sinergizmas žmogaus ir Dievo valios: 
privalo apsireikšti ir visame krikščionijos gyvenime, 
tiek atskiruose asmenys?, tiek socialėse grupėse, tiek 
pačiose valstybėse. Tas gyvenimas turi būti kiauraj 
ersisunkęs dieviškuoju elementu, Kristaus dvasia 
aigi yra kas visuomenės veikėjas — teesie tobūlas: | 
šventas veikėjas, yra kas ministeris, — teesie tobūlas* | . 
šventas ministeris, yra kas rašytojas—teesie tobūlas* E, 
šventas rašytojas ir t. tt Tik tokie, pilni Kristaus“ 
dvasios, veikėjai teįstengs patraukti visuomenę Die- 
vop ir viską atnaujinti Kristuje, Teoretikai, tepalie- 
kantieji Dievui tiktai Bažnyčią, o visą pasaulinį gy- | 
venimą mėginantieji sutvarkyti vien antikriksčioniškais | 
pamatais, yra pavojingiausi paklydėliai. Tokios pa- * 
žiūros laikėsi sena Bizantija ir pražuvo. Su Lietuva 
tai atsitiktų dar greičiau. Taigi skelbėjų, gražinan- 
čių šiandienį gyvenimą Dievop, mums reikia kuo 
daugiausia. Iš tos priežasties negalima nepasidžiaugti 7 
kun. Hock'o nurodytojo veikalo sulietuvinimu. 4 
Verčiant nesilaikyta vergiškai teksto; vietomis 
jis, matyt, trumpintas, ir. stengtasi versti, kiek galima | 
laisviau, kad knyga neatsiduotų vokiškumu. Apskri- 
tai tariant, tas tikslas atsiektas, bet, deja, ne visur. 
eidžiant šią knygelę antru atveju, patartumėm ver- | 
tėjui atidžiau peržiūrėti jos tekstą, nes jame pasitaiko | 
vietų, priešingų lietuvių kalbos dvasiai. Pav., saki- 
nys: «Septynios priemonės, kuriomis nuolatinis nau- 
dojimasis veda į tikrąjį gyvenimą» (176), yra visai 
nelietuviškas. Užuot: «maldauk Dievo malonės pa- 
siekti tobūlą gyvenimą» — lietuvis pasakytų: «maldauk 
Dievo malonės tobūlam gyvenimui pasiekti» ir t. t. 
Tokių sintaksės įžeidimų yra Byro vertime nemaža. 
Rašyba irgi šlubuoja, bet spaudos klaidų nedaug. 
Tepatėmijom vos vieną kitą. 

Nežiūrint tų netobūlybių, tikimės šį veikalą turė- 
siant Lietuvoj pasisekimo, ypač tarp gyvenančių mal- 
dingą gyvenimą. 


"Kun. D-ras A. Maliauskis. AR BEVERTA TIKĖTI. 
Kaunas, 1922, 32 p, in-18. 


Netikėjimui beplintant, tenka ir pas mus įrodi- 
nėti tikėjimo racionalumas ir reikalingumas. D-ro A. 
Maliausko brošiūra tam ir yra parašyta. Skiriama 
ji liaudžiai, bet tinka pasiskaityti ir inteligentui. 
Kadangi krikščioniškos religijos pamatu yra 
Kristaus mokslas, kuris yra užrašytas Evangelijose, 
tatai autorius pirmiausia ir įrodinėja, kad evangelijos 
buvusios parašytos 1-me amžiuje po Kristui, kad jų 
autoriais buvę arba Kristaus mokiniai (k. š. Matas 
ir Jonas) arba artimi mokiniams žmonės, kaip Lukas 
ir Morkus.  Kaipo tokie, jie gerai žinojo Kristaus 
mokslą, taigi ir negalėjo jo iškreipti: Negalėjo iš- 
kreipti Kristaus mokslo nei jo priešininkai, nes apaš- 
"talai ir tikintieji to nebūt leidę. Taigi tenka pripa- 
„žinti, kad Kristaus mokslas, išsilikęs Evangelijose 
(yra tikras. Bet kadangi ilgainiui įvairi atskalūnaį 
ėmę savotiškai aiškinti Kristaus mokslą ir tuo sukūi- 
"tę daugybę naujų tikėjimų, tatai autorius toliau gvil- 
"dena klausimą, «ar kiekvienas tikėjimas yra geras». 
Remdamasis neabejotina tiesa, kad Dievas yra amži. 
„Na teisybė ir negali žmonių klaidinti vieniems saky- 
damas taip, o kitiems apie tą patį dalyką kitaip, 
autorius prieina išvadą, kad tikėjimas tikras tegali būti 
„ tik vienas, būtent tas, kurį yr įkūr ęs pats Kristus ir kur 
„Yr priėmę ir išlaikę lig šių dienų Kristaus mokiniai 
„Ir tolesni jo įpėdiniai.  Baigias brošiūra įrodymu, 
kad tikras mokslas nėra priešingas tikram tikėjimui, 
"kaip tai parodo daugybė garsių mokslininkų buvusių 
" drauge ir tikinčiais krikščionimis. 

. Būdama parašyta aiškiai ir populariai, ši brošiūra 
„ Verta kuo plačiausiai paskleisti tarp moksleivių, fabri- 
“kų darbininkų ir šiaipjau liaudyje, kur platinama 

bedieviškos pažiūros. Ji ne vienam atidarys akis ir 
nušvies bedievystės sofizmų niekingumą. Tik naujoj. 
laidoj reiktų ištaisyti 6-me psl. spaudos klaida: R y- 
mire viet Ryme ir. : 


KRISTAUS SIELA, PAŠVĘSK MANE.  Maldingo krikščio- 
nies pašnekėsiai su Viešpačiu švenč. Sakramente. Vertė P. Rau- 
duvė. Kaunas, 1922, 184 p. in-24. Ė 


Yra tai rinkinys dvasiškų dūmojimų bei atsidū- 
simų aplankant Svenčiausiąjį Sakramentą.: Nežino- 
mas autorius yr paėmęs žinomąją maldą «Kristaus siela, 
pašvęsk mane» (Anima Christi, Sanctifica me, cor- 
pus Christi salva me...) ir kiekvieną jos atsišaukimą“ “ 
padaręs savo dūmojimų bei maldų tema. Besiple- | 
čiant Lietuvoj pastaruoju laiku Švenč. Sakramento | 
adoracijai ir bedidėjant adoruojančiųjų skaičiui buvo“ 
jaučiama reikalas tam tikro vadovėlio lankantiems 
„Svenė. Sakramentą. Tokiu vadovėliu gali būti minė- 
toji Rauduvės knygelė. Joje nurodoma kuo yra 
mums Kristus Švenč. Sakramente, kokių malonių tei- 
kia maldingoms sieloms ir kuo jos gali atsilyginti 
tam savo didžiausiam geradariui Kristui ateidamos 
jį aplankyti, 2 

Vertimas yra geras, kalba taisyklinga, nors vie- 
tomis konstrukcijų pasitaiko apysunkių. 


MOKSLO LITERATŪRA, 


Filosofija. 


UNTERSUCHUNG DER HERSTELLUNG DER SUBJEKTI- 
VEN GLEICHHEIT bei der Methode der mitteleren Fehler unter An- 
wendung der Registriermethode. Inaugural - Dissertation zur Erlan- 
gung der Dektorwūrde der hohen philosophischen Fakultūt der Univer- 
sitat Leipzig vorgelegt von Johann Stephanowitsch. Mit zwei 
"Textfiguren und drei Tafeln. Leipzig Wilh. Engelmans. 1912, 
4 psl. in-8. 

Sioje mūsų tautiečio kun. Stefanavičiaus diser- 
acijoje gvildenama keletas klausimų, kuriuose eks- 
perimentalės psichologijos specialistai kol kas dar ne 
visai tesutinka. Autorius stengės savo eksperimen- 
taliais tyrinėjimais privesti juos prie galutino savo 
pažiūrų sutaikinimo. Ar tas sutaikinimas įvyks, sun- 
„ku pasakyti, bet surinktų kun. St-aus faktų ir eks- 
"perimentalių bandymų vertė nuo to nė kiek nepar- 
"eina. Jie yra tikri, jokio abejojimo neprileidžiantys, 
„Nes yra gauti mokslišku metodu, pasigaunant tam tik- 
„ro fiziško aparato, kurį autorius gan plačiai aprašo 
(4—13 psl.) Mums: betgi regis, nemačiusieji to apa- 
Tato vargiai iš vieno aprašymo besupras, kaip jis 
funkcionuoja ir kaip su juo reikia eksperimentai 
daryti. 

„ „Aplamai sakant, kun. Stef. veikalas yra labai 
Specialus ir, kaipo toksai, vien tik specialistams yra 
teprieinamas. Autorius nuo pat pradžios eina tiesiog 
Inh medias res; jis suponuoja, kad jo skaitytojas 
gerai žino, ką reiškia «subjektive Gleichheit», kas 
tai yra «Methode der mittleren Fehler», arba «Re- 
„Bistriermethode», iš kur ir kaip atsiranda «r-und-f. 
g-und k-Falle», kas tai funkcijos «Fu(x), Fg(x), Fk(x) 
Bir t. t. 

: Jis tat nė nepaduoda definicijų tų šiaipjau skai- 
„ tytojams visai naujų dalykų. Todel ir matematiškas 
Ormulas, kuriomis savo tyrinėjimuose naudojasi 

(16—18 psl.), ima gatavas iš prof. Wirth'o psicho- 
fizikos, visai neparodydamas, iš kur ir kaip jos yra iš- 
vedamos. Autorius, matyt, manė, užteksią to, kad jį 
supras tokie mokslo vyrai, kaip Wundt' as, Wirth" 
ir k. psichofizikos žinovai. Na, ir tą tiksią jis piln 
yr pasiekęs. Augštojo filosofiškojo Leipcigo fakulto 
profesoriai su pačiu Wundt'u priekyje, ne tik šią mū- 
sų tautiečio disertaciją yr perskaitę, ne tik ją pagyrę 
ir savo moksliškame laikraštyje (Psychologische Stu- 
dien, herausgegeben von Wundt. VIII Band.) atspaus- 
dinę, bet ir jaunam jos autoriui moksliškąjį filosofi- 
jos daktaro laipsnį pripažinę. 1 

Vokiečių papročiu disertacijos pabaigoje prikerg- 
ta gerb. doktoranto «Lebenslaufo, t. y. trumputė 
biografija, parodanti, kur ir kada jis yr gimęs, kur, 
kada ir ko mokinęsis. Sąrašas visų mokslų, kurių 
mūsų jaunas daktaras yra klausęs, sudaro ištisą lita- 
niją, užimančią ilgą petito puslapį. Pasirodo, jog 
be pamatinės savo specialybės — psichologijos, jis 
yra studiavęs ir fiziologiją su smegenų anatomija, ir2 
psichiatriją, ir pedagogiką, ir sociologiją, ir metafizi- 
ką, ir filosofijos istoriją, ir zoologiją su gyvulių psi- 
chologija, ir botaniką, ir paleontologiją, ir geologija, 
ir fiziką, ir chemiją, ir mineralogiją, ir matematiką, 
ir astronomiją, ir kai kurias filologijos šakas (k. a. 
slavistiką) ir t. tt Na, duok gi, Dieve, jaunam mū- 
sų daktarui ir «Draugijos» bendradarbiui visas tas Ži- 
nias sunaudoti tėvynės naudai, o «Draugijai» paga- 
minti ne vieną mokslišką straipsnį. 


Stasys Šalkauskis: SUR LES CONFINS DE DEUX 


Nationale en Lituanie. (Genėve, Atar, 271 psl. in-8. 


Štai naujas, dailiai išleistas veikalas apie Lie- 
tuvą prancūzų kalba. Jis skirta kitataučiams, bet 
naudingas pasiskaityti ir šiaipjau lietuviui inteligentui, 
juoba kad pajudintas čia — mūsų tautinės civiliza- 
cijos bei istoriškojo Lietuvos pašaukimo klausimas 
yra visai naujas, mūsų raštijoj dar niekieno ex pro- 

fesso negvildentas. Be naujumo šis klausimas šian- 
dieną turi dar ir ypatingą aktualumo požymį. Nes 
siekiant nepriklausomos Lietuvos, būtinai reikia tu- 
"rėti ir aiškus nusistatymas, ką mes, tapę nepriklau- 
somi, veiksime, kurion pusėn savo pastangas kreipsi- 
me, kokius idealus vykinti stengsimės. 

Atsakyti į tai nelengva, o gal net kolkas ir ne- 
galima. Taigi ir tenerūgoja skaitytojas, neradęs čia 
griežto ir konkretaus mūsų istoriškojo pašaukimo 
problemos išgvaldymo. Autorius net ir neturėjo 
"galvoje teikti gatavų, baigtų formulų. Jam terū- 
" pėjo vien parodyti Europai bendrą Lietuvos orien- 
“ taciją ateities linkon, logiškai plaukiančią iš mūsų 
praeities. Sią orientaciją jis yr suformulavęs, 
"apskritai tariant, gana gerai ir teisingai. Tai, mums 
matos, pripažins kiekvienas, kas šią S. Salkauskio 
knygą bus skaitęs. 

Be įžangos dalinasi ji trichotomiškai: pirmoji 
dalis tai tezė, antroji antitezė, trečioji sintezė. Tezėj 
nurodoma etnografiškos Lietuvos branduolys ir Rytų 
civilizacijos jam įsrava istoriškame kelių amžių pro- 
cese lig Liublino unijos. Antitezė — tai Lietuvos 
pakrypimas nuo Rytų — Vakarų linkon susi- 
„dedant su lenkais vienan politiškan  organizman. 
Galop sintezė — tai mūsų tautinis atgijimas ir jojo 
iškeltos mūsų tautinės, kultūrinės ir valstybinės ne- 
"priklausomybės idealas. Autorius teisingai pažymi, 
kad jaunoji Lietuva nėra koks padaras iš nieko; 
joje esama visokių įsravų iš Rytų ir Vakarų, ji yra 
įsiurbus ir graikiškai-slaviškų kultūrinių elementų ir 
“ lotyniškai-lenkiškų, bet visa tai ji savy yr savotiškai 
sujungus, susintetinus ir pavertus savo gyvos dva- 
sios kūnu. Tuo būdu naujoji Lietuva, išaugus ir su- 
brendus, nebegalės tenkintis siaurais vienpusiškais 
Rytų bei Vakarų idealais, ji stengsis juos pakeisti 
Savais naujais, kuriuose Rytų ir Vakarų civilizacijos 
kraštutinumai dingtų augštesnėje sintezėje, ir. tuo 
būdu virstų nauju pažangos etapu, praskambėtų nauju 
Lietuvos žodžiu, svarbiu ne vien mums, bet ir Ry- 

tams bei Vakarams, o per juos ir visai žmonijai. 
Kad tie kilnūs spėjimai nėra gryna svajonė, autorius 
nurodo tris anos plačios sintezės skelbėjus dabartinėje 
Lietuvoje: Vydūną dramoje, Čiurlionį — dailėje ir mu= 
zikoje ir A. Dambrauską — filosofijoje. Iš lietuvių 
daug kas čia gal ir nesutiks su autoriaus kritiškais 
įvertinimais anų trijų veikėjų, bet pats nurodyma 
kad lietuvių pašaukimas yra ieškoti anos naujos są- 
monės, viską apimančios sintezės moksle, filosofijoj, 
dailėje ir religijoj, būti tarpininkais-jungėjais Rytų ir 
Vakarų—šis nurodymas, mūsų išmanymu, reikia pri- 
pažinti teisingu. Ar pačiam autoriui pavyks toji 
sintezė bent jo specialybėje — filosofijoje atsiekti, 
mes nežinom, bet remdamies dailiais autoriaus straips- 
niais «Bažnyčia ir kultūra»!) o taipgi ir šiuo veikalu, | 
manome turį teisės daug ko tikėtis iš S. Šalkauskio. 
Tiek apie šio veikalo turinį : 

Kai del paviršutinio jo pavidalo, tai jam nieko“ 
negalima prikišti. Tekstą puošia gražios Čiurlionies“ 
paveikslų reprodukcijos o taipgi kelios augščiau 
minėtųjų mūsų veikėjų fotografijos. Tarp jų randas 
ir Mickevičiaus portretas, nes autorius tą lenkiškai 
rašiusį dainių taipogi laiko tipišku lietuviškos dva- 
sios reiškėju, t 

Ilgainiui tariamės bus pateikta platesnė apie šį 
veikalą studija. Tuo gi tarpu dėliai vietos trūkumo 
negvildendami jo plačiau, patariame visiems, kas 
moka prancūziškai, atidžiai patiems jį perskaityti: 
jis visai to vertas. 


A. Jakštas. LOGIKOS EVOLUCIJA. Kaunas, 1919 m, 
15 psl. in-8. 

Pernai (1919) A. Jakštas yr išleidęs «Logikos 
vadovėlį». Sioj brošiūroj, lyg papildydamas jį, auto- 
rius tiekia žiupsnelį įdomių žinių apie įvairias vado- | 
vėliuose paprastai neminimas logikos rūšis, būtent 
apie gyvulių, vaikų, primityvių žmonių logiką ir galop 


1) Jie buvo įdėti „Draugijoj“ 1913 m. (XXI T.) 

apie naujausią kai kurių filosofų prasimanytą viršlo- 
giką pavadintą nauju metalogikos vardu. 
. Paduotosios čia žinios, kiek žinom, pasirodo 
mūsų. literatūroj pirmą kartą ir yra dideliai įdomios. 
"Ypač pažymėtinas nurodytas čia skirtumas tarp gy- 
vulių logikos ir mūsų paprasto protavimo. 
| Metalogikos principai išdėta pertrumpai ir kai kam 
gali duoti net progos įvairiems priekaištams. Bet 
giliau mintijantieji filosofai ir net teologai, tikimės, 
neras čia nieko, ko nebūt galima pateisinti nurodytais, 
"autoriaus šaltiniais ir brošiūros tikslu. ' 
Antram A. Jakšto «Logikos» leidime ši brošiū- 
rėlė prikergta, kaipo papildomoji pamoka. 


Kun. Pr. Bučys. ŽMOGUS IR GYVUOLYS. Chicago III., 
1920, 64 p. in-16. 

Ejusieji pernai Amerikos «Drauge» įdomūs kun. 
d-ro Bučio straipsniai apie <Zmogų ir gyvuolį» nun 
“ pasirodė surinkti atskiroje knygelėje. Ji parašyta la- 
bai aiškiai, gyvai ir kaipo judinanti daug kam rūpi- 
mąjį ir įdomų klausimą be abejo ras nemaža skai- 
tytojų. 

Autoriaus norėta joje nurodyti, ką sako apie 
"žmogaus pradžią šv. Raštas, ir ką gali pasakyti nūn 
apie tai tikras gamtos mokslas. 

Sekdamas rimtais mokslininkais autorius žmogus 
atsiradimo klausime atskiria penkis įvairius klausi- 
mus, būtent: 

. 1) Iš kur atsirado žemėj gyvybė? 

2) Ar augalų bei gyvulių veislės savaime kei- 
čiasi ir tuo dauginasi? 

3) Ar žmogaus kūnas taip pat yra išsirutulojęs iš 
žemesnių gyvulių, kaip sakysim, sodnų kriaušės iš 
aukinių? . 

4) Ar žmogaus siela su visomis jos jėgomis yra 
ne kas daugiau, kaip išsitobūlinusio kūno padaras? 

5) Ar šv. Rašto tvirtinimas, žmogų esant Dievo 
sutvertą, nšra klaidingas? 

Teisingu autoriaus pasakymu, norint nuodugniai į 
šiuos penkis klausimus atsakyti, reiktų prirašyti pen-- 
kias storas knygas. 1 

Autorius nesiimdamas to didžiulio darbo, tarėsi, 
būsią geriau parašius vieną trumpą popularę brošiū- 
rėlę, kurioje ir tepaduoda vien «stambiuosius dalykus», 

Negvildendamas hipotezės apie gybybės perkė- 
limą žemėn iš mėnulio ar kitų dangaus kūnų bei sa- | 
vaiminį jos atsiradimą, kun. Bučys pradeda tiesiog 
nuo gyvulių atsiradimo. : 

Paminėjęs Peterburgo universito profesoriaus 
Šimkevičiaus nuomonę, kad visos gyvių veislės ir 
rūšys žemėje yra kilusios iš vienos šaknies, nes vi- | 
sose jose matyt vieno tipo žymių, autorius teisingai 
nurodo, jog tikėjimo mokslui visai nerūpi, ar pradžioje 
buvo tik viena gyva veislė, ar tokia daugybė kaip 
dabar. Dievas vistiek yra visos gyvybės kūrėjas, 
ar jis tiesiog kiekvieną veislę padarė, ar sutvėręs 
pradžioje tik vieną, visas kitas iš jos yra išvedęs. 
Jei kada nors gamtos mokslas įrodytų, kad Dievas 
pradžioje yr sutvėręs tik mažyčio grybelio sėklą, 0 
paskui iš jos išvedęs visą žolių, girių, žuvų, paukš- 
čių ir gyvulių įvairybę, tai nebūtų nieko priešinga 
šv. Raštui, nei nusilpnintų jo, bet palengvintų tik 
mums jį suprasti. Dėliai to gyvijos evoluciją bei 
vienų veislių atsiradimą iš kitų pripažįsta šiandieną 
beveik visi gamtininkai. Tai pažiūrai pritaria net ir 
geriausi katalikai pasižymėjusieji savo didžiu mokslu 
gamtos srityje, k. š., Vysk. Jurgis Mendelis, kunigai 
Erichas Wassmann'as. H. Muckermann'as ir k. Ab- 
solučios veislių nekeičiamybės tesilaiko nūn vien kai 
kurie teologai fiksistai. Bet fiksizmas permaž turi 
jėgų, kad įsteigtų nugalėti evolucionizmą. 4 

Sunkesnis yra žmogaus kilmės klausimas. Sv. 
Rašte apie tai tik tiek tepasakyta, kad «V. Dievas 
padarė iš žemės molio žmogų ir įkvėpė jam į jo 
veidą gyvybės kvapą» (Gen. II, 7). Tuo nurodyta, 
jog žmogus yra Dievo padaras ir jog jame yra du 
elementu: žemiškas, imtas iš žemės ir dvasiškas, imtas 

iš Dievo. Bet klausimas, kaip Dievas yr padaręs 
žmogaus kūną iš molio, pasilieka atviras. Kaip pa- 
saulį taip ir žmogaus kūną galėjo Dievas vienu akies 
" mirksniu sukurti, bet galėjo tą kūrimo darbą ištęsti 
milionais metų. Del kosmogonijos milionų metų šian- 
dieną jau nebesiginčijama. Mums matos, nėra jokio 
pamato ginčams ir del antropogonijos milionų metų, 
" atsimenant, jog Dievas pasauly paprastai veikia per 
gamtos jėgas, pats tik retkarčiais teįsikišdamas. 

Del Ievos sutvėrimo (Gen. 2. 21. 22) autorius 
“ nepagiria pažiūros tų katalikų, kurie Biblijos mote- 
" riškės sutvėrimo aprašymą laiko Adomo regėjimu 
„bei sapnu, po kurio Dievas atvedė pirmam vyrui 
“ moteriškę. Jisai laiko tokį aiškinimą «perdrąsiu» ir 
«rimtam moksle nevartojamuv. Mus tai nelabai įti- 
kina. Hipotezėmis neuždrausta naudotis ir teologijoj, 
“taip pat, kaip ir kituose moksluose. Reikia tik, kad 

hipotezės turėtų pamatą. Anoje gi Bučio pavadin- 
toje «perdrąsia» hipotėzėje pamatas yra, nes pats šv. 
Raštas aiškiai mini, jog Dievas buvo Adomui užlei- 
" dęs miegą. Vadinas, Adomas matė moteriškės sutvė- 
rimą miegodomas, ne budėdamas. Tiesa, galėjo 
Dievas moteriškės sutvėrimo būdą apreikšti Adomui 
ir jam atbudus, bet toki nuomonė bus irgi ne kas 
kita, kaip vien gryna hipotezė, tik daug silpnesnė 
už pirmąją, nes Šv. Rašte niekur nėra pasakyta, kad 
Dievas Adomui būtų apreiškęs moteriškės tvė- 
rimo būdą. 

Toliau autorius ginčijasi del žmogaus kilmės iš 
bezdžionės, griaudamas darvinistų įrodymus žmogaus 
ir bezdžionės panašumo, išrodinėdamas didelį žmo- 
“gaus kūno skirtumą nuo bezdžionės kūno. Tarpinės 

grandies tarp žmogaus ir bezdžionės, bei taria- 
„mųjų pusiaužmogų jis nepripažįsta, pažymėdamas, 
ad pasakoms apie pusiaužmogius tetiki vieni pus- 
moksliai.  Atrastoms seniausių žmonių kaulų iškase- 
noms autorius yra linkęs pripažinti net 100.000 metų 
senumą. Bet kadangi tuose kauluose nematyt žymios 
atmainos, tai tuo remdamasis jis nori matyt ten 

įrodymą griaunantį pačią veislių keitimosi hipotezę. 
Galutina autoriaus išvada yra išreikšta šiais žodžiais; 
«Gamtoje yra evolucija, bet ji nežengia iš negyvos 
medegos į gyvąją. Veikiausiai ji nežengia iš gyvulio: 
į žmogaus kūną» (21 p.). 

Antras brošiūrėlės straipsnis paskirta žmonių veis- 
lėms.  Nurodęs Blumenbacho ir Ehrenreicho žmonių 
veislių klasifikaciją, autorius įrodinėja, jog «visi žmo- 
rės Nojaus vaikai» ir aiškina, kaip žmonės galėjo 
atsirasti Amerikoje. «Jie galėjo pereiti iš Kamčat- 
kos Azijoje į Aliaską Amerikoje. Siauriausis tarpas: 
tarp Azijos ir Amerikos tesiekia vos 36 amerikinių | 
mylių. Be to Beringo juroje yra daug salų tarp 
Azijos ir Amerikos, galop «Beringo perlaja kasmetai | 
užšala», tai žmonės galėjo pereiti sausa koja. Aust- 
ralijos žmonės galėjo atsirasti iš Afrikos. A 

Trečiame straipsny kalbama apie augalų, gyvulių | 
ir žmogaus «dūšią». Augalų ir gyvulių sielos esą 
materialės ir draug su kūnų. nykstančios, žmogaus 
siela yra nematerialė ir nemirtinga. Tą nemirtingumą | 
autorius remia žmogaus minties prigimtimi ir evange- | 
lijos tekstais. Labai gaila, kad autorius, pabrėžęs augalų | 
ir gyvulių sielų materialumą, neišdėstė giliau ir pil- 
niau skirtumo tarp žmogaus ir augalų bei gyvulių 
sielos.  Tikinčiam skaitytojui knygelėj paduotų ar- 
gumentų rasit užteks, bet šiek tiek supirmeivėjęs in- 
teligentas mes knygelę nepatenkintas: idealistas ma- 
nys, kad visos sielos nemirtingos, materialistas, — 
kad visos sielos būdamos materialės miršta su kūnu. 
Apologetika geras daiktas, kada ji pagauna žmo- 
gaus dvasią ir ją patenkina; to nepasiekdama, ji gali 
net pakenkti. Kad protas sudaro didžiausį skirtumą 
tarp žmogaus ir gyvulių sielos, tai tiesa, bet gerb. 
rašytojas be abejo žino, jog yra nemaž gamtininkų, 
kurie gyvuliams pripažįstą ne tik protą, bet ir ele- 
mentarį protavimą ir net savotiškąją gyvulių logiką. 
„ Del moterų lygybės su vyrais autoriaus nurodo 
Sv. Rašto ir Bažnyčios mokslą pripažįstantįį abiem | 
lytim teisių lygumą. Į priekaištą, kad moterys ne- 

gali būti kunigais, autorius atsako, jog ir ne visi vy- 
rai jais tampa. «Kunigystė yra labiau priedermė, 
negu teisė». O drauge pažymi, kad tiktai vienai 
moterų lyčiai teko garbė gimdyti Amžinąjį kunigų 
kunigą V. Jėzų... Jei tat vyrai neturi teisės nusis- 
kysti savo lyties pažeminimu del to, kad iš vyrų ša- 
"lies nėra lygaus Marijai, tai nei moterys negali pavy- 
dėti vyrams, kad jų kai kurie gali laikyti Mišias. 
i Už sulyginimą moterų su vyrais politikos srity 
visose šalyse stovi katalikų veikėjai: Toms teisėms 
priešinas katalikystės priešai. 1919 m. pradžioje Cle- 
menceau moterų delegacijai, prašiusiai balsavimo tei- 
“sių, yr pasakęs tikrą priežastį, delko tų teisių neduo- 
da: girdi, per tai Bažnyčios įtekmė pasidarytų dides- 
nė. Tuo būdu liberalizmas laiko visas moteris, t. y. 
pusę piliečių be politiško balsavimo teisių. 
Zymiausis katal. mokslo atstovas šv. Tomas Ak- 
vinietis jau XIII a. pradžioje yr pareiškęs: Vir et 
mulier a pari judicentur» t. y. «vyriškis ir moteriška 
privalo būt lygiai teisiami». Jei pasauly taip nėra, 
tai jau čia ne Bažnyčia kalta. «Moteries tikslas yra 
„būti žmogum, o ne vyro žaislu». 


Penktame straipsny kalbama apie žmogų kaipo 
Dievo paveikslą. Ta paveikslą autorius mato pir- 
miausia žmogaus sieloje, o taipgi ir žmogaus kūry- 
boje. «Dievas sutvėrė pasaulio medžiagą, 0 žmogaus 
darbas tą medžiagą tobūlina. Tuo būdu žmogus 
dirbdamas tampa Dievo panašumu». Vietoj «dirb- 
damas» čia geriau tiktų žodis «tverdamas, ku-damas», 
nes tik tverdamas tai, ko nebuvo, žmogus virsta 
tikrai panašus į Dievą Tvėrėją. Dievo kūrybos vai- 
siai buvo visi geri. Žmogus sukuria kartais ir blo- 
gų padarų. Taigi žmogaus panašumas į Dievą apsi- 
reiškia ne kiekvienoje kūryboje, bet tik tokioje, 
kuri žmonių gyvenimą tobūlina, gerina gamindama 
daugiau gerumo. 


Baigiasi knygutė priminimu, kad ne tvartas mū- 
sų tėviškė bei tikslas, bet Tėvas, kuris yra Danguje. 

Pažinę «<Zmogau ir Gyvuolio» turinį, mes tegalim | 
palinkėti, kad ji kuo plačiausiai pasklystų tarp mūsų 
jaunuomenės ir greit būtų. išpirkta. Leidžiant naują 
laidą, patartumėm gerb. autoriau savo rašinį papildyti 
ir išlyginti. Nes dabar pirmam straipsniui paskirta 
20 psl., antram — 12, trečiam 10, ketvirtam — 4, | 
penktam vos 2, o šeštam tik — 1. Norėdamas būti | 
trumpas, autoriaus jautės priverstas daug svarbių da- 
lykų apleisti, daug klausimų palikti vos paliestų, vi- 
sai neišaikintų. Literatūra irgi nenurodyta. Mūsų 
išmanymu ne pro šalį būtų autoriui susipažinus su šiais 
irgi populariais naujesniais veikalėliais: Prof. Dr. 
J. Uhde, Kann der Mensch vom Thiere abstammen, 
Graz, Styria 1914, to pat autoriaus: Der meta- 
physische Beweis fūr die Unmėglichkeit der Tierab- 
stammung des Menschenleibes. Mūnchen, Verlag Natur 
und Kultur 1917; A. Ruf, Wie steht es mit den 
naturwissenschaftlichen Beweisen fūr die tierische 
Abstammung des Menschen, Mergentheim, K. Ohlin- 
ger 1917, Dr. A. Sūssenguth, Die Theorien ūber 
die Entstehung der Arten. Mūnchen, Verl. Natur u. 
Kultur. 1917. ) 

Neblogai taipogi ir gan plačiai žmogaus kilmės ir 
darvinizmo klausimą yr išaiškinęs jezuitas Barlynov- 


skis savo naujoje Krakove išlestoj Apologetikoj. Visi 


jie kaip ir prof. Bučys žmogaus kūno evoluciją iš 
gyvulių neigia. Tam neigimui jie yra surinkę nemaž 
įrodymų. Kai kurie yra labiau įtikinami, kiti ma- 
žiau. Bet galutino atsakymo į klausimą, kaip žmo- 
gas kūnas buvo sutvertas, jie visgi neduoda. Atme- 
tus evoluciją, belieka vien ūmaus žmogaus kūno iš 
molio padarymo hipotezė. Laikyti ji patenkinančia 
visai tikėjimą ir protą vargiai bau galima. Taigi 
žmogaus kūno kilmės klausimas mokslo atžvilgiu, 
kaip buvo taip ir tebėra tinkamai neišaiškintas. 

Dr. Stasys Šalkauskis. L'AME DU MONDE DANS 
LA PHILOSOPHIE DE VLADIMIR SOLOVIEV Berlin, 1921, 
122 psl. in-8. 

Ar gamta yra grynis mechanizmas, materialių 
elementų — atomų aglomeratas, ar ji turi savo sielą 
ir todel yra gyvas organizmas, tuodu klausimu sie- 
kia labai tolimos senovės, juodu yra aktualūs ir 
šiandieną. (Gamtos mechanizmo šalininkų šios ga- 
dynės mokslas turi labai daug. Bet netrūksta ir pasaulio 
„ sielos teoretikų. Cion pridera VI. Solovjovas, ku- 
nigaikštis E. Trubeckoj, vokiečių biologas Oskaras 
Hertwigas ir k. Jie yra prirašę nemaž veikalų apie 
tą dalyką, ypač VI. Solovjovas, kurio visa filosofija 
ir poezija yra perdėm persisunkusi pasaulio sielos 
idėja. Ta idėja, galima sakyti, buvo V. Solovjovui 
viena mylimiausių, nors jis ir nėra išdėjęs jos at- 
skirame veikale. Mūsų jaunas filosofas St. Salkaus- 
kis, norėdamas giliau ištirti Solovjovo mintį, sumanė 
iš įvairių Solovjovo veikalų surinkti visas vietas, 
kur to rusų filosofo kalbama apie pasaulio sielą ir 
tuo būdu padaryti jo pažiūrų į pasaulio sielą sin- 
„tezę. Tai jis ir išpildė savo augščiau minėtoje 
daktariškoje disertacijoje. 

Ji susideda iš įžangos ir penkių skyrių. Įžan- 
goje autorius labai dailiai ir teisingai nupiešia V 
Solovjovo gyvenimą ir veikimą. Kas nėr girdėjęs 
apie V. Solovjovą, tas perskaitęs tą įžangą gaus 
ne tik pažinti ta retą, kilnų ir brangų vyrą, bet ir 
turės jį nuoširdžiai pamylėti. Ta veikalo dalis, ga- 
lima sakyti, yra geriausiai autoriui pavykusi. 


Toliau eina paties V. Solovjovo mokslo išdės- 
tymas: I. Pasaulio siela ir absolūtas, II. Pasaulio 
siela ir žmogus, III. Pasaulio siela ir gamta, IV. Pa- 
saulio siela ir istorijos procesas ir V. Solovjoviškės 
pasaulio sielos sąvokos kritika. 

Solovjovo mokslas apie pasaulio sielą išdėtas 
tikrai benediktiniškai. Mažne visos vietos iš Sol. 
raštų, kur tik kalbama apie pasaulio sielą, sąžiningai 
surinkta, sugrupuota, ir kiek buvo galima suvesta 

į tam tikrą logiška sąryšį. Supažindinti skaitytoją su 
Solovjovo idėjų turiniu trumpoj recenzijoj nėra kaip. 
ia kiekvienas autoriaus vedamas turėtų. pats pe- 
reiti per visus gana vingiuotus Sol. protavimų labi- 
rintus. Autoriui iš tikrųjų pridera padėka už tai, 
kad jis nepasigailėjo triūso surinkti krūvon visas 
Sol. mintis apie pasaulio sielą ir tuo neapsakomai 
palengvinti skaitytojui susipažinti su ta V. S-vo | 
filosofijos dalimi. 
Mažiau mus patenkina pastarasai skyrius, kur 
autorius bando Sol. pažiūras į pasaulio sielą sukriti- 
kuoti, nes pasiekti pasiimtas tikslas autoriui čia tik 
pusėtinai tepavyko. Kad pasaulio siela. nėra tuo, 
kuo ją esant manė V. Sol., tai tiesa. Bet kad pa- 
saulis visai būtų besielis, to autorius, griežtai imant, 
toli gražu nėr įrodęs. Paprastai visi pasaulio sielos 
nebuvimo įrodymai virsta tiltais, vedančiais vienan iš 
dviejų kraštutinumų: arba materializman, arba panteiz- 
man. Nes jei pasaulis yra besielis, tai jis būdamas mate- 
rialis, yra gryna mundi machina, negyvas mechaniz- 
mas, milžiniškas perpetuum mobile, amžinos mate- 
rijos amžinai savaime besisukąs sūkurys. Dievo hipo- 
tezė tam mechanizmui išaiškinti yra, anot Laplace'o, 
visai nereikalinga. O kas tos išvados priimti nenori 
ir tiki Dievą, tas, sekdamas žydus kabalistus, pasaulio 
sielos vieton jaučias priverstas skaityti patį Dievą ir 
virsti panteistu arba monistu. Mūsų išmanymu, 
Sol. klaida ne ta, kad jis pasaulio sielą yr prilei- 
dęs, bet ta, kad jis, bandydamas jos esmę nusta- 
tyti, susipainiojo suteikdamas jai prieštaraujančių 
ypatybių. 

Savo neigiamame santykiavime į pasaulio sielos 
idėją autorius sakosi vadovavęsis tomistiškos filoso- 
fijos dvasia (126—127 p.) Pačiame veikale, deja, 
to nesimato. Mūsų išmanymu, pasaulio sielos idėja 
nė kiek neprieštarauja šv. Tomo Akviniečio filo- 
sofijai. Pirmiausia autorius nėra įrodęs, kad šv. 
Tomas būtų kur pasaulio sielos klausimą gvildenęs 
ir tą idėją griežtai pasmerkęs. Antra pasaulio sie- 

"los idėją galima laikyti tiesiogine išvada iš tomistiš- 
kos teorijos apie visų daiktų sudėtį iš materijos ir 
formos. Jei ši teorija teisinga, tai ir visas pasaulis 
reikėtų laikyti susidariusiu iš materijos ir formos. 
Pasaulio materija būtų materialiai dangaus kūnai, o 
forma būtų pasaulio siela, panašiai kaip žmoguje 
"kūnas yra jo materija, o siela — jo forma. 
Galop tą pat patvirtina ir Tomo pažiūra į dan- 
gaus kūnus. Jie jam atrodė esą turį gyvybės (ani- 
mata), tik ne taip, kaip augalai ir gyvuliai, bet ae- 
guivoce!). Vadinas, jam atrodė, jog saulę, mėnulį, 
es judina tam tikros gyvos esybės bei jėgos. 
et jei yra gyvų būtybių, įstengiančiuų judinti saulę 
ar Jupiterį, tai logiškai galvojant nieks nekliudo pri- 
leisti vieną gyvą būtybę — pasaulio sielą, kuri ju- 
dintų visus pasaulio kūnus ir tuo būdu visus kitus 
dangiškus kūnus judinančias būtybes padarytų nebe- 
reikalingomis. Tuo būdu pasaulio sielos hipotezė 
būtų ne kas kita, kaip patobūlinta, praplatinta ir 
drauge suprastinta šv. Tomo hipotezė apie dangaus 
„kūnu judėjimo priežastį. Ši nauja hipotezė tiktų ir 
"gyvybės pradžiai išaiškinti, nes anot šv. Tomo «mo- 
„tus coeli est causa viventium», t. y. dangaus judėji- 
mai yr gyvybės priežastis.*) 


Galop negalime praleisti nepažymėję dar vieno 
dalyko. Autorius, baigdamas veikalą, laikė savo pa- 
ITe:ga pažymėti savo įsitikinimą, kad jei ir būtų ga- 
lima šiandieną nauja platesnė ir gilesnė filosofiškoji 
sintezė, ji turėtų būti pagrįsta viduramžine tomistiška 
„ filosofija. Čia, žinoma, yra tiesos tiek pat, kiek pa- 

sakyme, jog augštesnioji matematika tur remtis ele- 
 mentare aritmetika. Bet jei autorius mano, kad bū- 
 Simosios platesnės ir gilesnės filosofiškos sintezės 

kūrėjas gali ramiai praeiti pro šalį nepažvelgęs į V. 
1) Sv. Tomo hipotezė išdėta dogmatiškai pačioje jo Summa 
Theol. I 4. 70.: Patet corpora coelestia non esse animata eo modo, 


Guo plantae et animalia, sed aeguivoce. 
2) Ib. I ą. 70. 

Solovjovo filosofiškają sintezę, tai, mūsų išmanymu, 
jis labai klysta. Nes nei pas vieną šios gadynės va- 
karų filosofą Dr. 5. neras tiek krikščioniškų elementų, 
tokios minčių kilnybės ir tokių gyvų , pažiūrų į“ 
gyvenimo klausimus, kaip pas Solovjovą. 2 

Kaltinimas Sol. del jo platonizmo taip pat yra 
neteisingas. Įvairių juk esama proto konstrukcijų 
žmonėse. Aristotelio intelektualizmas taip pat buvo: 
įgimtas Aristoteliui, kaip idealizmas — Platonui. Kad | 
Solovjovas buvo mintytojas Platono tipo, o šv. To- 
mas Aristelio tipo, tai tiesa. Bet iš to neišeina, kad 
kiekvienas filosofas turėtų žūt būt stengtis būti in- 
telektualistu, kaip Aristotelis ar Tomas. Pats gerb. 
autorius kad ir sakosi esąs šv. Tomo sekėjas, bet 
savo proto konstrukcija labiau panėši į Solovjovą, 
negu į šv. Tomą. Tai žymu ir iš autorius pamė- 
gimo Hello raštų, kurs irgi nėra intelektualistas. Taigi 
autorius prikiša Sol. tai, ko pats negali nusikratyti. 
Kaip visa kita, taip ir proto konstrukcijos tipą gau- 
name iš Dievo. Dievas gi duoda vienam taip, ki- 
tam kitaip, kaip sako šv. Paulius. Taigi būkime 
savimi ir galvokime savo galva, tik ieškokim ne sa- 
vęs, bet tikro pilnesnio ir gilesnio tiesos pažinimo 
ad majorem Dei gloriam. Tuo šv. Tomo | 
sekimas bus mums tikrai naudingas. 4 


FILOLOGIJA, 


A. Folkloras. 


LIETUVIŲ DAINOS IR GIESMĖS šiaurrytinėje Lietuvoje d-ro 
„A. R. Niemi ir kun. A. Sabaliausko surinktos. Annales Acade- 
“ miae Scientiarum Fenicae ser. T. B. VI. Suomalaine Tiedakademian 
“ Toimituksia XXIV--363 psl. in-8. 


Nors mūsų Mokslo Draugija ir renka dainas, ta- 
čiau kol kas ji beveik nieko nėra išleidusi. Jei mes 
"šiandieną turim keletą savų dainų rinkinių, tai dau- 
giausia ačiū kitų tautų Mokslo Draugijoms. Pirmą 
vietą tarpjų užima Kazaniaus universitetas, 
išleidęs 1880 — 1882 m. tris tomus «Lietuviškų dainų», 
užrašytų kun. Ant. Juškevičiaus. Tan rinkinin sudėta 
1569 dainos. Toliau eina Imperatoriškoji Pe- 
„terburgo Mokslo Akademija, išleidusi di- 
" džiulį tomą XXIV - 878 pusl. in-8 «Lietuviškų svod- 
„binių dainų», užrašytų to paties kun. A. Juškevičiaus.— 
Je ten tilpo 1100. Tuose rinkiniuose randame vien 
"lietuviškų dainų tekstą, be melodijų. Šių pastarųjų 
irgi neužmiršta. Jas išleido Krakuvos Mokslo 

kademija dideliame tome in-4!). Šiais gi metais 
„atėjo mums talkon ketvirta svetima mokslo įstaigą — 
garbingoji Suomių Mokslo Akademija Hel- 
sinkiuose. Ši ne tik delegavo Lietuvon savo narį d-r 4 
A. R. Niemi lietuviškų dainų tyrinėtų, bet ir davė 
lėšų jo drauge su kun. A. Sabaliausku surinktoms 
liet. dainoms išleisti. O tų lėšų, kaip galima spėti, 
reikėjo nemaža, nes išleistasis tomas yra gana didelis, 
Spauda daili ir popierius geras. Tos visos aplinkybės 
dar labiau didina mūsų dėkingumą Suomių Akade- 


—— 

!) Melodje ludowe litewskie, zebrane przez š- p. ksigdza 
Antoniego Juszkiewicza, opracowane przez Osk. Kolberga ilzy- 
dora Kopernickie go, aostatecznie opracowane, zredegowane 
T wydane przez Zygm. Noskowskiego i Jana Baudouina 
deČCourten ay. Czešč I, Krakow, wyd. Akad. Umiejetnosci. 1900 in-4. 

mijai ir verčia mus viešai išreikšti nuoširdų ačiū jos 
mokytam atstovui d-rui A. R. Niemi, dideliam mūzą 
kalbos mylėtojui ir tikram lietuvių prieteliui. 
Darydami tai, mes ne tik pildom savo priedermę,. 
bet ir norime skaitytojų akis atkreipti į tą naują mūsų. 
dainų rinkinį. Sis tikrai yra to vertas ne vienu atžvil- 
giu. Pirmučiausia jo svarba ta, kad jis paduoda 
dainas iš tų Lietuvos sričių, iš kurių ikšiol mes be-: 
veik nieko neturėjom. Juškevičius rinko savo dainas 
daugiausia Veliuonos ir Pušaloto parapijose. D-ras 
Basanavičius Dzūkijoje, Rhesa — Prūsų Lietuvoje. 
ia gi paduotos dainos surinktos Kupiškio, Antaša- 
vos, Salamiesčio, Vabalninkų, Kupreliškio, Papilio, 
Biržų ir Nemunėlio Radviliškio parapijose. Antra — 
čia randame ne tik dainų,-bet ir giesmių, dainuoja- 
mųjų dviese, triese ir net keturiese. Ežerėnų 
ap. tokias giesmes vadina sutartinėmis. 7 
Įdomioj prakalboj, parašytoj lietuviškai ir vo- 
kiškai, nurodyta trumpai vargingas lietuvių būvis 
senovėje. saldinamas vien dainomis prie bendrų. 
baudžiavos darbų, , aprašyti čia ir įvairūs lie- 
tuvių muzikos instrumentai (kankliai, skudučiai, ragai, 
vamzdžiai, birbynės, ožragiai), paiškinta kas, kur ir 
kada įdėtasias šin rinkinin dainas yra surašęs, kaip 
pats šis rinkinys buvo išleistas, galop pabrėžta, kuo 
šiaurrytiečių lietuvių tarmės skirias nuo mūsų rašo- 
mosios kalbos. 4 
Apie patį dainų tekstą nematome reikalo ilgai | 
kalbėti. Skaitytojas pats tur su juo susipažinti. Iš 
mūsų šalies tiek tik čia tepridursime, jog visas rin- 
kinys, susidedąs iš 1459 numerių, yra leidėjų pada- 
lintas trims skyriais. Pirmasis įvardintas: Darbo, po- 
kylių, papročių ir įvairių padėjimo giedojimai. Jin 
įėjo 942 daini. 
ia rasi giesmių ir prie namų darbo ir lauke dir- 
bant, ir visokių valiavimų, ridavimų bei lojimų, it 
įvairių šokių bei žaislų, ir mitologiškų giedojimų; yra 
ir 24 kariškos dainos. Bet daugiausia vietos užima 
vestuvių giedojimai, kurių įdėta 426. Antras skyrius — 


TVR Kuo io gija r A 4 
tai meilės, rūpesčio, skausmo ir kiti liriški giedoji- 
mai (943—-1338). Galop į paskutinį, trečiąjį, įdėta 
pasakojimai, pamokimai, juokai, pamėgždžiojimai 
gamtos balsų ir prietarai (1339 — 1459), 

“Gale pridėtas labai naudingas žodynėlis, paaiški- 
nąs ne visiems suprantamus žodžius, 24 giesmių, dainų 
ir ripavimų gaidos, o taipogi kai kurių dainininkų bei 
dainininkių fotografijos. 

Kaip mato skaitytojas, leidėjai stengėsi padaryti 
savo leidinį sistematišku, teikiančiu būsiantiems mūsų 
dainų tyrinėtojams ne vieną palengvinimą. Dėtas rin- 
inin ne vien pats paminėtas tekstas, bet ir jo va- 
riantai, kiek tik jų turėta. 

Prie tokių smulkių padalinimų, kaip šiame rinki- 
nyje, pasitaiko kai kur ir nenuoseklumų del klasifika- 
cijos sunkumo. Ta ar kita daina vienu atžvilgiu tinka 
vienam skyriui, ten ji ir įdėta, bet kitu atžvilgiu ji 
daug labiau tiktų kitam skyriui, ten jos nėra. Bet 
tai, žinoma, mažmožiai, kurie nė kiek leidinio vertės 
nemažina. Taigi baigdami šia recenziją dar kartą 
sakome leidėjams ačiū už jų dailų, sąžiningą ir Lie- 
tuvai dideliai naudingą darbą. 


j PASAKOS APIE PAUKŠČIUS.  Žemaitische Thierfabeln. 

Jext, Woerterverzeichniss und Uebersetzung  herausgegeben von 
Zugo Scheu und Alexander Kurschat. Heidelberg, 
Winter 1913, 335 S. in-8. 


Yra tai naujas lietuvių pasakų rinkinys. Jin įdėta jų 
|. Visos jos surašytos žemaičių (salantiškių) tarme. 
"apasakojo jas kažkoks žemaitis Jonas Matjevičius 
4 metais, tarnavęs kitados katalikų vienuolyne 
tur būt Kretingoj), o paskui priglaustas prūsų dva- 
fininko Hugo Scheu'o, didelio lietuviškų dalykų mė- 
Bėjo. Sis pastarasis ne tik tas pasakas surašė, bet 
Ir prof A. Kuršaičio padedamas spaudon pri- 
„tfengė. Lėšų tam leidiniui yr davus Tilžiškė liet. 
"literatiškoji draugija. 

Rankrašty šis rinkinys pavadintas «pasakos apie 
Paukščius», bet turinys yra daug platesnis, nes randa- 

me čia pasakų taipgi ir apie žvėris, apiė augalu: 
o ne apie vienus tik paukščius. Todel leidėjai y 
daug teisingiau pavadinę šį rinkinį «Thierfabel». | 

Visas veikalas, be H Scheu'o prakalbos ir A 
Kuršaičio įvado, susideda iš trijų dalių: paties pasa 
kų teksto, žodyno ir vokiško pasakų vertimo. 

Tekstas pateiktas fonetiškai, vertimas sąžininga: 
bet žodyne randas ne vienas žodis ne griežtai, Ė 
kartais net ir visai klaidingai išverstas. Pav., žodžii 
dicinas nei H. Scheu'as nei Kuršaitis niekur kitu 
nėra girdėję, ir todel spėja jį kilus iš lenk. dzie 
cinny. Tuo būdu peilis dicinas verčiama 
kaipo ein Kindermesser. Tuo tarpu yra tai 
didžiulis nesulenkiamas peilis skaloms (balanoms) 
skaldyti, kitur geležoku vadinamas. Zodis ga 
luoties išverstas sich den Tod holen, kai 
visai neteisinga (žiūr. Juškos žodyne žodį galuot 
407 pusl.). Abejotinas vertimas ir žodžio aplamii 
der Einfaltige, Tor; aplamumas — diė 
Einfalt, Pas Jušką aplamas—kas nemoka dirbti 
aplamas darbas—paviršutinai apdirbtas'). Varto 
damas fonetiškąją rašybą žodyno statytojas vienai 
rašo žodžius, turinčius įvairių prasmių; pav., žodi 
gieidu pas jį reiškia ir ich singe ir ich 
begehre?) i 

Bet šiaipjau leidinys dailus, rūpestingai išlei 
tas ir todel lietuviai gali abiem leidėjam tarti nuo 
širdų ačiū už šio veikalo išleidimą. 


Theodor Brazys. DIE SINGWEISEN DER AU: 
ISCHEN DAINOS. Verlag Wilna M. Šlapelienė. Stuttgart J. Schra 
der. 1918, 46 psl. in-8. 


Žinomas mūsų muzikas, kompozitorius ir "dainų 
melodijų harmonizatorius, kun. T. Brazys, šiame vei- 
kalėlyje pasiryžo nurodyti vokiečiams muzikos mė- 


1) Pastaruoju laiku mūsų rašomojoj kalboj ima vartoti žodį a p1a- 
mai, viet apskritai, ogolnie. Gerumas tokio vartojimo abejo“ 
tinas, bent žemaičių tarmėms jis priešingas. 

2) Paprastoj rašyboj būtų giedu ir geidžiu. 


Mai i r 0 277 


gėjams mūsų liaudies dainų giedojimo būdus ir jų 
ypatingumus bei skirtumus nuo dabartinės muzikos. 
„Kaipo tikras mokslininkas, autorius įžangoje sakosi 
būsiąs savo tikslą pilnai pasiekęs, jei bent kai ku- 
iuos lietuvių giedojimo meno klausimus įstengsiąs ga- 
"lutinai išspręsti, kitus naujai nušviesti bei tinkamai nu- 
"statyti. 

Savo tyrinėjimą pradeda kun. Brazys nuo dainų 
"genezės klausimo. Čia teisingai pabrėžia, kod daino- 
"se jas sustačiusių autorių asmuo niekad aikštėn ne- 
išeina. «Daina — tai viskas, dainius, jos kūrėjas — 
"tai niekis». Į klausimą, kas yr tą ar kitą dainą susta- 
tęs, žmonės paprastai atsako: «Dainų mes esam išmo- 
ę iš senų žmonių; kas jas yra sustatęs, viens Dievas 
težino». 

" Pažymėjęs lietuvių ypatingą mėgimą dainuoti, 
kad jie esą iš prigimimo muzikai («musici naturales»), 
autorius toliau nurodo latvio J. Lautenbacho hipote- 
zę, kad seniausios lietuvių ir latvių dainos siekią 
„Homero gadynės. Pripažinus tai tiesa, reiktų tokį 
a senumą pripažinti ir mūsų dainų melodijoms, nes 
liaudies kūryboj teksto dainos kūrėjas paprastai bū- 
„ha draug ir jos melodijos kompozitorius. Taigi ne- 
Sant tikrų žinių apie muzikos pradžią, galima manyti, 
J0g mūsų dainų melodijos yr atsiradusios dar Kristui 
„ Negimus ir gal siekia net tolesnės gadynės, kada 
„Visos indoeuropiškos kalbos nebuvo dar išsirutuloju- 
L šios iš vienos bendros prokalbės. 


„ Lietuvių dainų tyrinėtojai yr senai pažymėję, 
0g jų melodijose randas įvairių tęsimų («ritardan- 
dy»), takto pertraukų, takto atmainų, pabaigos ka- 
Gencijos trūkumų, (kuri pakeičiama tam tikrais pra- 
tęsimais — ritardandais), toliau tokių balsų sugreti- 
nimų, kurie gyvai primena graikų ir senovės bažny- 
Člos tonus su nepastovia juose pustonių vieta. Todel 
„ Senosios lietuvių dainų melodijos sunkiai yra suderi- 
Ramos su pamatinėm dviem mūsų dabartinės muzi- 
os Dur ir Moll tonų rūšimis. 

Šią pastarąją mūsų melodijų ypatybę autori 
plačiai išrodinėja analizuodamas atskirų dainų melc 
dijas, kuriose randa visokių senovės graikų tonį 
eoliškų, doriškų, joniškų ir k. Cia pažymi dar vien 
mūsų melodijų keistumą, apsireiškiantį «kvartų šu 
liuose», kurie ypač keistai atrodo užbaigiamose k: 
dencijose. Analogiškų «šuolių» terandama seniausio, 
graikų muzikos liekanose, k. š., Homero Demetro 
himne ir Kleocharo Peane bei Apolono himne, + 
taipgi ir gregorianiškame giedojime. 

Balsų kilnojimo ribos mūsų melodijose neper 
plačios, augščiau vienos oktavos nesiekia. Vienbalsi: 
giedojimas Lietuvoje gan retas, paprastai giedame 
pritariant tercijomis. Bet pirmykštės mūsų dainų me- 
lodijos, buvusios vienbalsės, kaip ir kitose tautose, 
Atsiradimą ir paplitimą daugbalsio giedojimo Lietu- 
voje autorius aiškina polifoniško bažnyčios giedoji- 
mo veikimu: mat, ta giedojimą yr pamėgę kunigai 
nuo šių, kaipo artimų liaudžiai, polifoniško giedoji 
mada perėjus ir į liaudies dainas. Autoriaus išmany, 
mu, tas polifonizmas esąs svetimas mūsų tautiškan 
giedojimo menui ir todel kaipo toksai nepag 
daujamas apsireiškimas, nes norint padaryti kok 
melodiją pritariamą tercijomis, tenka ji dažnai pras 
tinti, kreipti, ir tuo būdu primityvios melodijos įvai: 
rumas bei turtingumas silpninti. Taigi autorius į kal- 
bamajį polifonizmą žiūrį vien kaipo į pakenčiamą ko 
kas blogybę. Todel ir savo surinktas dainas beleis 
damas, jis kad ir papataikavęs tam tautos skoniui, 
komponuodamas gaidas keliems balsams, bet tai da- 


. 


rydamas stengęsis laikytis taisyklių klasiškos polifoni: 


jos, kuri yra artimiausia senovės bažnyčios, 0 taipgi 
ir graikų-lietuvių tonų sistemai. Jei vien nuo auto: 
riaus priklausytų, tai jis būtų už kategorišką grįžim 
piie senų mūsų vienbalsių melodijų. 

Antroj veikalėlio daly gvildomas mūsų dainų rit- 
mikos ir metrikos klausimas. Senesni to dalyko tyri- 
nėtojai yr čia pažymėję nuostabų nesutikimą su da- 
bartiniu menu. Mat, lietuvių dainose rasta gaidų, kur 

4/, taktas maišos su ?'4, arba melodija prasidėjus *)4 
taktu, baigias ?'s taktu ir t.t Autorius bando tame' 
regimame netaisyklingume įspitrėti tam tikrą sistema- 
tišką melodijų struktūrą ir net artistišką taisyklingu- 
mą. Tam tikslui nurodęs senovės graikų ritmikos ir 
metrikos dėsnius, pažymi lietuvių dainose didelį ritmų 
įvairumą, kur jambai, trochejai, daktiliai, anapestai, 
amfibrachijai ir kiti įvairiausi maišyti ritmai įvairiausiu 
būdu kraunasi dainų strofosna. Visa tai paaiškinta 
gan gausingais mūsų dainų pavyzdžiais. Jais pasi- 
remdamasis autorius prieina išvadą, jog lietuvių, kaip 
ir senovės graikų, ritmika yra laisvesnė, kad josios 
nevienodumas, ypač ilgesnėse dainose, būsiąs grei- 
čiausia tyčia įvestas monotonijai prašalinti, taipgi čia 
ne kokios klaidos reikia matyti, bet tam tikros liau- 
„dies muzikos pažibos. Tas pat pasakytina ir apie 
dainų tempą; jame irgi dainininkams paliekama tam 
tikra subjektyvi laisvė. 

Iš panašumo lietuvių dainų melodijų su senovės 
"graikiškomis kai kas galėtų pamanyti, kad lietuviai 
* savo gaidas ir ritmika yr skolinę iš graikų. Autorius, 

remdamasis mokslo pripažinta lietuvių kalbos artimu- 

Mu su sanskritu, yra linkęs mūsų muzikos pradžios 
ieškoti pas indiečius, ir tai nuomonei patvirtinti pa- 
duoda vieną pavyzdį iš indiečių Athar Vedos reci- 
tacijos, kurios melodija turi nemaža panašumo į me- 
lodiją mūsų dainos «Oi augo, augo močios dukrelė». 
Tas juo labiau tikėtina, nes naujausi muzikos tyrinė- 
tojai yr pažymėję, kad indiečių muzika yr turėjusi 
įsravos senovės graikų ir bažnyčios muzikai. 


Baigiasi veikalas Brunier'o pastaba, jog «kuo yra 
tarmės kalbai, tuo liaudies daina muzikai», kuri dai- 
nų melodijose gali rasti sau neišsemiamą tonų šaltinį. 

Tyčia padavėme čia plačiau to įdomaus tyrinė- 
jimo turinį, nes vokiškame originale gal maža kas jį 
iš lietuvių teskaitys. Autoriui iš mūsų visuomenės, 
be abejo, pridera padėka už šio veikalo paruošimą 
ir išleidimą. Kas moka vokiškai ir mėgsta muziką, ta- 

riamės, panorės ir asmeniškai jį originale pesisk aiš 
ti. Jis to yra pilnai vertas. 


D-ras J. Basanavičius LEVAS LIETUVIŲ PASAKO- 


SE IR DAINOSE. Folkloro studija su dazgybe paršikaičiją: Vil- 
nius, 1919, 235--XLIV psl. in-8. 


Levo pas mus nėr, bet lietuvių pasakose ir dai- | 


nose jis dažnai minimas. Šis faktas reikalingas iš- 
aiškinti. Jam ir skirta ši d-ro Bas. «folkloriškai- 
archaiologiška studija». Joje bandoma išaiškint 
levo ir liūto vardas, jo etimologija; pasakos apie 1e- 
vus paskirstytas į įvairias rūšis ir grupes, nurodytas 
levo buvimas mūsų tautodailėje, žvėrynų ir menaže- 
rijų įtaka į liet. pasakas apie levus, tų pasakų atsi- 
radimo vieta, laikas ir būdas, jų manomoji įtaka į 
rumunų, slavų ir kitų tautų pasakas. Knyga baigiasi 
pastabomis, literatūros nurodymu ir paveikslų eile. 

Levo vardą autorius laiko lietuvišku: jo lietu- 
viškumo įrodymą randa daugybėj lietuvių vietų vardų ir 
pavardžių, turinčių šaknį lev-, k. š. Levonai, Le- 
voniškiai, Levgružiai, Levikainiai, Le- 
vikai, Levonas, Levonaitis, Levgaudas 
ir k. Esama vardų ir iš liūto kilusių, tik mažiau. 

Levo vardas išvedamas iš «proetniškos» šaknies 
li v— gelsvas, (slg. lat. lividus, livor) ir reiškiąs 
gelsvą spalvą. Tas pat pasakytina ir apie liūto var- 


dą, kurs, pasak Jauniaus, esąs bendrašaknis su lot. | 


luteus—geisvas, geltonas. Taigi Brūckner'io nuomonė, 


kad vardai levas ir liūtas esą slaviški, reikianti laikyti 


einančia iš menko kalbotyros žinojimo. 

Panašių moksliškų išvedžiojimų knygoj neper- 
daugiausia; didesnę jos dalį užima pasakų tekstai. 
Tarp jų yra labai įdomių. Kai kurios užrašytos tar- 
miškai. Stai pavyzdžiui viena žemaičių tarme: 


Kieta kartą levai rokouji, berondi už momis, biera kas diktesnis ir 
smarkesnis ant ciela svieta. Koisis pradiejęs sakyti, kad jūs žmogaus 
nestovėt vijnas ronkas. Saka: «aš jau žmogų gierai pažinau»... 
No šiji pradieje sakyti; kokiou būdo) Saka: «viena čiesa mes 
užėjem žmogų bemeigtontį. sustojen devyni vyra dikti gierti ano 

krauję; kaip anas tiktai griepšterieje so veino ronku, aštuonius vyrus 
vėnkart nuspaudi, aš devintas bepalikau, ir taip butu ir monį nu- 
spaudęs, ali ronko nebiepriteka lig monęs». Levs ano pradiejęs pra- 
šyti; meldžems, eikiau—man parodyk žmogų, kors tai gal būti žmo- 
os»? «No, kad te nori, eik su moni». Novedęs netoli vijškeli, 

arklyni pastatęs levą: «čie, saka turies, ateiti žmogos». Laukontio 
“a laukontio—nieks neateitt Potam atbiegos peimėnelis, lazdeli pasi- 

1emdams; levs pamatęs ir sako koisou: «mosint tai yra žmogos»? 
Koisis sakos: «gal anas būti žmogomi, ali dabar niera žmogos». Atei- 
tonti poskoi motriška: «koisi, bene an ta žmogos»?.  «Aik, nevaden 
ano nieks žmogomi, ale motriška». Levs, miždams, nor to žmogaus 
sulaukti ir su anou išsigrumti.  Pamati ūbagą ateitont su dvim laz- 
dom; levs sakos: «tas tor būti žmogos». Saka «tas yra bovęs žmo- 
gos, ali dabar nebiera žmogomi».  Atjojęs dvariškis raits so pišta- 
lietoms užsikaišęs šobli; pradiejęs koisis sakyti: «dabar—saka—žmo- 
gos tas yra, je' nori so tou gali parsiimti» Sis nagos išplietęs turęs 
Ak ana, supliešis... Koip jou yra anam patemi šuviej, puolės iš 
arklyno ant žmogaus, šis pištalietą ištraukęs šavęs ir iššavęs anam 
akį. Tas levs, apsisokęs vieno karto, puolęs antrą kartą: šis davęs 
iš antros pištalietas — viel šiem akį antrą išgryžięs: Šis polos ant 
viršaus ir teip dabar žmogos ištraukięs šoblį, kapojęs, kapojęs — tik 
levs neb'išturiejęs, biegęs šalen. Tad' pagrižęs pasakojęs kietėms, 
kad mes žmogaus nestoviem nie viena piršta; sakos: aš niekados ne- 
 mislijau, kad žmogus gal toks būti smarkos ir toks dikts; melskietės, 
kad žmogaus nesotiktumet: žmogos juokoudams monį pabiengie, no 
kad butum išteisų kiebęs, bučio gyvas niekados nepalikięs!  Veiną 
kartą atkrenkštęs monį spiovi, antrą kartą mon akis išspiaudi, paskoi, 
kaip ims moni su veino piršto kapoti, kor grėb mon, če kiaurai eit»... 
Ir palika žmogos už visus žvėris ir paukštius diktesnis ir smarkesnis. 


Autorius brangina tas pasakas, nes jose randa nu- 
rodymų apie fiziografiją to krašto, kur gilioj senovėj 
lietuviams teko ir santykių su levais turėti. Toji gi 
levo pasakų tėviškė, autoriaus išmanymu, esanti pie- 
tų Europoj ir Mažojoj Azijoj. Ar taip iš tikrųjų yra, 
mes spręsti nedrįstame: galim tik pažymėti, jog ši 
d-ro Bas. studija yra iš daugelio atžvilgių labai įdo- 
„Mi ir verta skaityti O kas ir to nenorėtų, nepasi- 
gailės bent pridėtus gale knygos levų paveikslus 
atidžiai peržiūrėjęs. 

Dr. R. van. der Rz. GAMTOS PRILYGINIMAI LIETU- 
VIŲ DAINOSE IR RAUDOSE. Iš vokiečių kalbos vertė M. B-ka. 
Vilnius, 106psl. in-8. 

Kas nežino, kad mūsų liaudies poezijoj pasitaiko 
daugybė paligynimų ir paralėlių tarp gamtos dalykų 

bei jos apsireiškimų ir žmogaus bei jo dvasios sto- 
vių. Tai yra labai įdomus faktas. Bet, deja, patys 
lietuviai jo arčiau ištirti ligšiol nesistengė. Juos pra- 
lenkė kitatautis—holandas d-ras van der Meulen, kur 
ir išleido apie tą dalyką atskirą knygą, parašytą vo- 
kiškai. Dabar M. B-ka išvertė ją lietuvių kalbon, 
Visiems mūsų literatams patartumėm ją pasiskaityti, 
Padalinta ji penkiais skyriais Pirmame nurodyta 
kai kurios mūsų dainų ir raudų savybės, 0 ypač pa- 
lyginimai, antrame plačiau išdėti palyginimai auga- 
lams, trečiame palyginimai gyvuliams, ketvirtame-—- 
palyginimai gamtos apsireiškimams, galop penktame 
stengtasi suformuluoti animizmo pažiūros, kuriomis. 
remiasi dangelis palyginimų. Autorius laikosi tos 
nuomonės, kad lietuviai, kaipo vėliausiai metę pago- 
niškąjį dievų kultą, yr daug išlaikę savo dvasioj pri-- 
mityvių žmonių psichikos liekanų, kurių tarpe žymią 
vietą užimąs jų artimas susigyvenimas su gamta ir 
atjautimas tam tikro susijungimo bei dalyvavimo gam- 
tos gyvenime, einąs iš primityvaus lietuvių animizmo. 
Kad lietuviai gyvai atjaučia gamtą ir moka tai poe-| 
tiškai išreikšti, tai tiesa; bet ar čia yra kokios seno- 
jo animizmo liekanos, ar natūralaus lietuvių artimumo 
su gamta vaisius, griežtai ką nors šiame klausime 
nuspręsti nelengva. Galop gyvas gamtos. atjautimas 
nėra vien kokia išimtina lietuvių ypatybė: ji randas 
ir kitose tautose. Taigi pastarasis šios knygos sky- 
rius, mums matos, negalima laikyti paskutiniu mokslo | 
žodžiu; tai tik gražus mokslo rūbais apvilktas spė- 
Kojimas, kurio vertė yra gana problematiška. į 
Siaipjau van der Meuleno veikalas yra labai 
įdomus ir teisingai parašytas, atskyrus klaidingą pa- 
žiūrą į lietuvių literatūrą ir kalbą, kurią autorius po 
senovei tebelaiko nevirtusia dar «nei kultūros nėi 
literatūros kalba». Tai yra grynas anachronizmas. 


Nin a 


|. 


B. Kalbų mokslas. 


| RAŠYBOS LAVINIMOSI DARBAI PRADEDAMOSOMS 
MOKYKLOMS. Sustatė mokytojas S. Vaznelis su pagalba J. J. 
Šiauliai, 1909, 112, psl. in-8. 


Mūsų rašyba nevienoda. Faktas tai žinomas ir, 
žinoma, pagailėtinas. Labiausiai tai atjaučia moky- 
tojai ir redaktoriai. Mokytojai nežino, kaip vaikams 
liepti tas ar kitas žodis rašyti, o jau kiek privargsta 
redaktoriai del rašybos įvairumo prisiunčiamuose 
rankraščiuose, tai sunku ir apsakyti. Tatai labai pa- 
girtiną sumanė Vaznelis darbą išleisdamas šią sa- 
vo knygutę. Jei mokytojai įves ją mokyklosna kaipo 
vadovėlį, be abejo, mūsų jaunoji karta greičiau prieis 
rašybos vienodumą. 

Kokia gi yra ta Vaznelio rašyba? Apskritai sa- 
kant, jis prisilaiko Kriaušaičio gramatikos, tiktai kur- 
ne-kur atitaiso šio pastarojo nukrypimus nuo etimolo- 
giškos rašybos.  Pav., Vaznelis rašo: augšči au- 
sia, patraukk, sukkis, grįžtu ir tt. Daug- 
skaitoje autorius vartoja galūnes: -įs, ųs, k. a. us- 
nis, žąsįė, kattųs, rūgštųs ir t. L; vietoj 
auties, vilkties liepia rašyt: autis, vilktis 
— mums matos, visai teisingai. Taip pat teisingai 
atskiria jai (įvardį) nuo jei (sąjungos). Pilnąją būd- 
vardžių formą daugsk. rašo su galūnė — ieji, pvd., 
juodieji, one juodiejie nei juodiejai. 
Tariamosios nuosakos 3-jį v. asm. išreiškia galūne -u, o 
ne-ųpvd.,,dirbtu, pintu, sirgtu ir t.t., kur mū- 
sų išmanymu, irgi pagyrimo vertas. Daugskaitą tos pa- 
čios nuosakos irgi rašo taisyklingai dirbtumime, 
c ne dirbtume, kaip tai randame «Šaltinyje» ir 
«Vadove». Sulig naujausiais mūsų filologų «išradimais» 
V-—lis rašo: iena, ieva, ieško, bet to pagirti 
negalima. Taip pat klysta autorius rašydamas: šen- 

dien, atydės, Ilgojo u vartojimas pas Vaznelį 
irgi neregularus. Jis rašo: busiu (8,9), bučiau 
(90), butu su „trumpu u, nors čia reikia dėti ū, 
tuo tarpu, kur ū visai nereikalingas, kaip. šit dvi- 
balsiuose un ul, autorius liepia rašyti ū, pav.,plūnk- 
sna (19112), skūndžiu(73,būlvėsirtt. Mes 
ir mūsų autorius rašo senoviškai męs ir mųsų, 
nors 5-me psl. randame ir mūsų. Be to, randame 
ir kitą nenuoseklumą, pav., V—lis rašo višur teip, 
bet 68-me psl. randame žodį taip jau. Bet visų 
didžiausia V-lio kaltė — tai vertimas vaikų rašyti 
pis, pįsime irt. t. vietoj pins, pinsime, 
Tiesa, čia ne tiek V—-lis kaltas, kiek mūsų filologai, 
įtikėję kaip dogmatą, būk lietuvių kalboje n prieš s 
visados iškrinta. Tuo tarpu gyva kalba to dogmato 
visai nepripažįsta. Nieks nesako ąs — vandęs 
piemęs, bet aiškiai ans, — vandens, piemens. 
Pastaruoju laiku tie patys akli sekėjai rašybos gįs, 
pįs, pradeda rašyti instatai, insakai ir t. t. 
Taigi dar kartą ne tik prieš V -lį, bet ir prieš visus 
mūsų filologus viešai protestuojame ir negalime jų ki- 
taip pavadinti, kaip vien pįsininkais, t.y. mūsų 
kalbos darkytojais, nes formų pįs, gįs niekur nėra: 
yra tik suvalkiečiuose gys, pys delto vien, kad 
ten yra ir infinityvuose pyti viet pinti. 


VIENATINIS SAVO RŪŠIES LIETUVIŠKOS - ANGLIŠKOS 
KALBOS RANKVEDIS ir kaip tapti Jungtinių Amerikos Valstybių 
piliečiu. Parengė S. P. Tananevičia. Chicago III., 1909, 158 
psl in-8. 

Prakalboje autorius sakosi parengęs šį «rankvedį» 
«mūsų išeiviams, o taip pat mislijantiems išeiti į 
svetimas šalis mūsų brol'ams lietuviams», «prasimoki- 
nimui angliškos kalbos be pagalbos mokytojo». Tam 
reikalui knygoje paduota pirmoje vietoje lietuviški 
pasakymai, paskui angliškas tekstas, o trečioje eilėje 
ištarimas angliško teksto pagal lietuvių rašybą. 

„Autorius stengėsi išlaikyti sistematiškumą: pir- 
miausia nurodė, kaip reikia ištarti pavienes raides, 

toliau įdėjo daugelį reikalingiausių kasdien varto- 
jamų žodžių, paskui trumpų reikalingiausių kiekvie- 
name reikale sakinių. Po to eina «eilė trumpų pa- 
sakaičių dėl išsilavinimo skaityme ir rašyme». 

Kaip žinoma, sunkiausias dalykas besimokant ang- 
liškos kalbos—tai ištarimas. Tos sunkenybės pilnai 
apveikti neįstengė nei Tananevičė, juo labiau kad ir 
pats savo paaiškinimuose ne visai yra nuoseklus. Pav., 
sako, kad a reikianti ištarti «kaip oa suspausta», bet 
duotąjį pavyzdi also liepin ištarti olso (6). Taip 
pat 7-me pusl. sako, kad angl. o atatinka kartais mūsų 
ilgam o, bet privestą pavyzdį old liepia ištarti kaip 
ould. Tokius žodžius kaip but, sun autorius liepia 
ištarti, kaip bot, son, kas toli ne taip. Na, žinoma, 
rūgoti už tai negalima, nes jis ir pats 10-me pusl. 
sako, jog «prisiklausant kitų ypatų, galima geriau iš- 
mokti negu iš knygyv. Priede «Kaip palikti Jung- 
tinių. Valstybių piliečiu» įdomus yra egzaminas, 
kurį kiekvienas kitatautis, norįs tapti yankes'u, turi 
išduoti prieš tam tikrą valdžios atstovą (klerką). Pa- 
sirodo, jog kiekvienas Jungtinių Valstijų pilietis turi 
žinoti: kas tai yra Jungtinės Valstijos, koks jose val- 
dymo būdas, kaip rišas Jungtinės Valstijos su fede- 
racine valdžia, kas tai yra konstitucija ir tt. Į klau- 
simą: «Kaip paprastai yra vadinami atstovai», autorius 
atsako: <Kongresmonai», Į klausimą: «Kas daro 
miesto teises», įdėtas aisakymas: «Miesto koncil- 
monai». Na, mūsų lietuviams, Amerikoj da nebu- 
vusiems, sunku bus suprasti tie įvairūs ponai «monai». 
Kitas amerikietiškas įstaigas autorius, nežinodamas 
kaip pavadinti, palieka visai nevertęs, k. š.. Su- 
preme Court, Legislature. Nežiūrint tų silpnų 
pusių Tananevičės «<Rankvedis» visgi lietuviams nemaž 
gali patarnauti, besimokant anglų kalbos ir atnešti 
jiems šiaipjau naudos. 

"LERNOLIBRO DE LINGVO INTERNACIA POR LITOVOJ. 
Eldonis P. A. Dombrovski. Tilsito, 1908. Presejo de J. Schoen- 
ke psl. 60. in-15 Ė 4 


Yra tai antras spaudimas» manosios 1890 m. 
išleistos «Mokintuvės terptautiškos kalbos D-ro Es- 
peranto». Parūpino jį visai manęs nesiklausęs 
J. Schoenkė. Nemokėdamas gerai nei lietuviškai, nei 
esperantiškai, garbus «leidėjas» stengėsi vergiškai 
perspausdinti senąjį leidimą, todel paliko jame ir se- 
noviškąją lietuviškąją rašybą su sz, sz ir senas 
spaudos klaidas, padidinęs iš savo pusės jų skaičių 
dar naujomis klaidomis. O kas da juokingiau — tai 
padėtoji Schoenkės tame «antrame leidime» pastaba: 
Nachdruck verboten! —- Perspausti už- 
drausta! Tasai prierašas parodo du dalyku: 
1) jog į lietuvių rašytojų teises Prūsuose visai neat- 
sižiūrima; ponai «leidėjai» visus senus spaudinius 
persispausdinėja be jokių «ceremonijų», visai nesi- 
klausdami autorių, nors ir žino, kur jie gyvena; 2) jog 
net toks dalykas, kaip «Mokintuvė terptautiškos kalbos 
Esperanto» — yra perkamas ir neblogu gešeftu lai- 
komas, jei jau prireikė antrąkart jį spausti ir dar 
nuo kitų perspausdinimo teisiškai apsidrausti. 

Del šio pastarojo fakto, aš, kaipo esperantistas, 
galiu tepasidžiaugti, nes jis parodo, jog tarptautiškos 
kalbos idėja ir lietuviu tarpe jau ima vis labiau pla- 
tintis. Sią vasarą mus aplankė vienas lietuvis d a r- 
bininkas, jokioj mokykloj nebuvęs, bet visai gerai 
išmokęs esperantiškai kalbėti. Paklaustas, kame jis 
tą mokslą įgijęs, atsakė, jog Anglijoj, pridurdamas, 
kad esperantiškai išmokti jam pasisekę kur kas len- 
gviau, negu angliškai; esperantiškai jis gąlis laisvai 
kalbėti, o angliškai maža ką tesuprantąs. Primenu čia 
tąjį faktą tyčia, įrodyti, kad tarptautiška kalba 
Esperanto turi labai didelės praktiškos svarbos ir mums 
lietuviams po visą pasaulį išblaškytiems, ir jog per 
tai išleidus gerą jos vadovėlį lietuvių kalba būtų visai 
ne pro šalį. Todel ir Schoenkei būčiau labai dėkingas, 
jeigu jis, sumanęs antrąkart išleisti mano augščiau 

inėtąjį vadovėlį, būtų man apie tai pranešęs. Aš 
mielu. noru būčiau pertaisęs, papildęs ir patobūlinęs 
tą antrąjį leidimą. Dabar gi toje formoje, kaip jis 
yra Schoenkės išleistas, aš negaliu pripažinti jį savo 
veikalu ir patariu skaitytojams jo nepirkti. 


«POSTILLAĄ. CATHOLICKA»  4kyGa Byiika B suTOB- 
€KOMb NepeBoxb Hukosnaa Jlaykuiu, WepereuaTauHOoMG | NOjK 
HačiuoxenieMo P. O. boprynaTOBa 3. A. BonpbTepOM B. Bbl- 
nyck II. CIB., 1909, crp. XXI--XXXVIII 4- 209—368 in-4. 


Nežinau, ar mūsų laikraštijoj buvo paduota žinia 
apie šį Peterburgo Mokslų Akademijos leidinį. Jei 
ir buvo, tai nebent tik trumputė, smulkutė, lengvai skai- 
"tytojų pražiopsoma ir dar lengviau užmirštama. Tuo 
tarpu mūsų literatūroje pasirodymas šios antros dalies 
"garsaus Daukšos veikalo yra, be abejo, svarbus ir tikrai 
"paminėtinas. Nes Daukšos «Postilla» juk tai svar- 
„biausia ir puikiausia mūsų kalbos XVI amž. liekana. 
"Ją skaitant tarsi girdi paties vysk. Merkelio Gie- 
draičio pamokslus, tarsi klausais kėlusių iš grabo 
„mūsų prabočių kalbos... 


Kaip pirmąją, taip ir šią antrąją «Postillos» laidą 
parūpino žinomas lietuvių prietelis ir mokslo vyras 
„prof. E. Volteris, atsidavęs tam darbui su benedik- 

tiniška kantrybe ir sąžiningumu. 


Salia «Postillos» teksto; kurs užima 10 spaudos 
lankų, gerb. leidėjas padėjo trumpą prakalbą, kurioje 
paduoda žinias apie užsilikusius «Postillos» ekzem- 
pliorius, pagal kuriuos buvo vedama perspausdimo 
korektūra. Toliau eina: 1) penki dokumentai iš. Re- 
seinių žemaičių teismo (1585—1591), kuriuose yra 
paminėtas kun. M. Daukšos vardas; 2) Žemaičių ka- 
pitulos pranešimas Popiežiui apie išrinkimą į vys- 
upus M. Paco, mirus M. Giedraičiui; 3) Trumpa 
Vysk. M. Giedraičio biografija, perspausta iš Kojala- 
 Vičiaus «Miscellanea rerum ad statum Ecclesiasticum 
„in M. L. D. pertinentium. Vilnae 1650 pag. 14—16 
„ Ir 4)Daukšos lotyniškoji Postillos dedikacija vysk. 

M. Giedraičiui!) E. Volterio suieškota. Kaip Volde- 
maras savo augščiau paminėtame veikale yr įrodęs— 
ši dedikacija yra labai svarbus istoriškas dokumentas. 
Kai del paties Daukšos teksto, jis yra perspaus- 
dintas su visomis savo ypatybėmis, žymelėmis ir net 
spaudos klaidomis. Todel pilnai gali atstoti tapusį 
bibliografiška retenybe originalą. . . 
Kas tat yra įgijęs pirmutinę šio veikalo dalį pri- 
valo būtinai pasiskubinti nusipirkti ir šį jo antrą“ 
sąsiuvinį. Ž 
+ Mokslų Akademijai už šio svarbaus veikalo savo, 
lėšomis išleidimą kiekvienas apšviestas lietuvis turėtų. 
tarti nuoširdžiausį ačiū. si 


Rygiškių Jonas. LIETUVIŲ KALBOS SINTAKSĖ. Pir- | 
moji Dalis. Seinai, 1911, 104 psl. in-8, i 


Anot autoriaus, sintaksė — tai «sakinių mokslas». 
Jai rūpi «kalbos atskirojo sakinio ir ištisųjų sakinių su- | 
dėtis ir dalys», trumpiau sakant — jai vien. «patys: 
kalbos sakiniai terūpi». | 

Kaip anatomas, norėdamas pažinti žmogaus kūną, 
ima tyrinėti atskiras sudėtines kūno dalis (k. a., odą, 
raumenis, gyslas, dirksnius, kaulus etc.), taip pat pa- 
sielgia ir mūsų autorius: jis pirmučiausia nagrinėja | 
didžiausias sakinio dalis — veiksnį ir tarinį 
paskui antrininkes — papildinius, pažyminius, | 
aplinkybinius žodžius, kryptis, nurodo įvairias jų 
"rūšis, jų derinimą ir vartojimą. Toliau eina labai | 
platus gvaldymas sakinio rūšių. Pasirodo, jų esą | 
tikros begalės: sakiniai asmeniniai ir beasme- 
niai; sakiniai tvirtinamieji ir ginamieji, sakiniai 
išplatintieji ir neišplatintieji: sakiniai klausiamieji, 
šaukiamieji ir tiesioginiai; sakiniai sudėtiniai ir ša- 
lutiniai. Vienų šių pastarųjų esama net 12 rūšių! To- 
liau eina dar sakiniai atatinkamieji, sujungtiniai ir 
nejungiamieji, sakiniai sutrauktiniai ir pilnieji, vien- 
tisiniai ir sudėtiniai, sakiniai prijungtiniai, sujung- 

tiniai, sutaptiniai ir įterptiniai. Be to, aštuntas ski- 
rius pavesta šalutinių sakinių laipsniams ir sihtak- 
"sės pilnačiai. Baigiasi veikalas skiriamųjų ženklų 
teorija. . 

Kiekviena sakinio dalį ir rūšį autorius stengias paai- 
škinti ne vien savais žodžiais, bet ir pavyzdžiais. Tų 
“pastarųjų duoda ne po 2-3, kaip elementariuose vado- 
vėliose paprastai daroma, bet labai apsčiai —po 20, 
30,40, o kartais net po 80 su viršum. Didumą tų pa- 
vyzdžių autorius yra ėmęs tiesiai iš žmonių, kitus — 
iš rašomosios kalbos, parinkdamas juos iš autorių lie- 
tuviškiausiai rašančiųjų. Dėliai tų pavyzdžių daugybės 
Rygiškių Jono veikalas išėjo dvigubai didesnis negu 
panašios kitų kalbų sintaksės. Bet autorius už tai ne 
barti, tik pagirti vertas. (Gausingais gyvos kalbos 
pavyzdžiais jis parodo, kaip grynai lietuviškai reikia 
kalbėti ir rašyti. Vietomis jis tiesiai pabrėžia mūšų 
dabartinės rašomosios kalbos klaidas, nurodydamas 
drauge tikrai lietuviškus sakymo būdus, kuriais ga- 
lima ir reikia jos pakeisti (k. 52,/s 53, 54, 6488). Gaila, - 
kad daugiau tokių praktiškų nurodymų savo sintak- 
sėn neįtraukė. 

Tiek apie «Sintaksės» turinį, 

Kai del paties dalyko dėstymo, tai autorius, -ma- 
tyti, stengėsi būti visur aiškus ir pigiai suprantamas. 
Gramatiški terminai (atskyrus nebert «nepasakomąjį 
išreiškimą» — infinityvą), apskritai sakant, nukalti 
neblogai; gaila tik, kad šalia jų nepadėti tie patys ter- 
minai rusiškai bei lotyniškai. 

Vietomis pasitaiko paiškinimų perdaug techniškų, 
susidedančių beveik iš vienų gramatiškų terminų, k. 
š. 35-me psl.: 

Kadangi vardinė tarinio dalis, paimta drauge su jungtimi, gauna 
arba visiškai, arba iš dalies vientisinės veiksmažodži» lyties reikšmę — 
sudurtinis sakinys juk grynąjį tarinį atstoja, — tad aišku bus, kodel 
papildinys gali būti ir prie sudurtinio tarinio. 

— «Na, aiškumas čia nekoks»! pasakys gal ne- 
vienas skaitytojas, ir tas pasiskundimas, mums matos, 
bus visai teisingas. 

Kai kur autorius pasidaro neaiškus del savo per- 
didelio «lietuviškumo». Pav., 8-me. psl. randame 
šitokį sakinį: . 1 . 

"Sintaksė «kalbos dalimis» serga tik tiek, kiek šios dera pa- 
čioms sakinio dalims arba patiems sakiniams reikšti. 

Ar sintaksė gali «sirgti», nežinome. Bet kad čia 
prasmės aiškumas «serga» — tai, tariuos, pripažins 
dauguma skaitytojų, ne aš vienas. 

Tas pat reikia pasakyti ir apie kai kurias autoriaus 
mūsų kalbon už ausų traukiamas «žemaitybes», k. š.: 


Rašytojas turi rašyti žmonėms taip, kaip kad jis pats su taigą 
žmonėmis, norėdamas suprantamas, šnekėtųsi (72 psl.), 


arba kitoj vietoj: s 

Kaip juos. taisyklingai turėtų pasakyti žmogus rašydamas | 
laukų (?!) žmonėms ir norėdamas tikrai jų suprantamas, nelengva 
tikrai sakant, šis — tas ir patarti. (70). X 

Zemaičiai papratę kalbą trumpinti (slg. jų: 
Ar atvažiavo? -—-At.), visai neblogai sako: «Katė nori 
paglostoma» (supr. būti). Bet ar yra kada koks že- 
maitis sakęs: norėdamas suprantamas, labai | 
ir labai abejotina. Tasai dviejų vienokių kalbos for- | 
mų vienan daiktan krušimas yra teisiog kalbiška 
bjaurybė, kaipo griežtai prieštaraujanti viešpatau- 
jančiam kalboje įvairumo dėsniui (varietas 
delectat) 

Kitur vėl įsibrovusias jau mūsų kalbon «žemai- 
„tybes» autorius kažkodel varo lauk, k. š. žemaitišką 
rūšį stengias pakeisti lietuvišku galu, pav.: 

Keli vieno galo sakiniai, kurie bendras turi didžiąsias dalis — Na 
vieną ar abi, gali į sakinį sutapėti. ž 

Ar tas «galo» prasmės praplėtimas reikalingas, 
labai abejojame; ypač gvildant mokslų dalykus, jis 
mums atrodo visai nesavoj vietoj. 

Kažkodel autoriui netinka kai kurie grynai lietuviški 
išsireiškimai, k. š.: «nuėjo pas brolį arklio prašytų», 
«išvažiavo į mišką medžių pirktų»; jis juos laiko ne- 
taisyklingais (sk. 35 $, e, 44 pusl.); tuo tarpu kitur (59) 
deda be jokių kritiškų pastebėjimų tokius kalbos 

"pavyzdžius, k. š.: «kunigėlis neateis, bet serga»; 
"«Saugais, be sumindysiu», tarsi jie būtų geri ir var- 
"totini rašomoje kalboje. 

Tokius pasakymus, kaip: «aš ne antelė, kad per 
jūres plaukti, ne gegužėlė, kad girioj kukuoti», auto- 
"rius laiko nelietuviškais, nors jie iš žmonių dainos 
"paimti ir gana plačiai Lietuvoje vartojami. 

T Užtat su kažkokiu pasigėrėjimu cituoja ilgą virtinę 
tokių retai kam težinomų «dusetybių», k. a: «nėr, 
kas valgai, kas vežy, kas darą»; «šuniui nebebus kas 
ėda» ir p. 
Delko tos «dusetybės» taip patiko Ryg. Jonui, 
"sunku įspėti. Gerb. mūsų kalbos taisytojas elgias 
"visai taip, lyg kad mūsų kalboje viešpatautų dėsnis: 
„juo nepaprasčiau, keisčiau bei rečiau kas tesakoma, 
juo tai būsią taisyklingiau. Anot paprasto žmogaus 
proto, jei 2 milionu lietuvių sako: «nėr kas (ko) ėsti», 
tai šis pasakymas yra kur kas lietuviškesnis, negu 
«nėr kas ėda», vartojamas vien kokių 10 tūkstančių 
žmonių. O pas Ryg. Joną išeina visai priešingai: 
formos, vartojamos 2 milionų, statomos skliaustuose ma- 
tyti, kaipo prastesnės, o retesnės dedamos pirmon vie- 
ton, kaipo kokie kalbos «pirmalakai». Mūsų išmanymu, 
„ toksai pasielgimas yra greičiau... autokratiškas, negu 
„ moksliškas.  Moksliškas nėra jis del to, kad mokslas 
 husilenkia faktui ir neignoruoja faktų skaičiaus. Mok- 
slui — kiekvienas žodis ar išsireiškimo būdas yra 
faktas, ir juo tų faktų daugiau, juo didesnę turi jie 
mokslui svarbą. Deja, mūsų kalbos globėjai to visai 
nenori pripažinti. Virtę kažkokiais autokratais - fan- 
tastais, jie rankioja vien kalbos keistybes ir jas nori 
visiems primesti, nei kiek nesirūpindami pa- 
aiškinti šiaipjau lietuviams, kuo gi tos 
Jų atkastos įvairios «dusetybės», «suyal- 
„ Kletybės» yra geresnės, sakysim, už analogiš- 
kas jėms «kaunietybes» ar «ukmergybes»... Juk dog- 
: Matizavimas moksle šiandien visų pamestas, kaipo 
niekam nederąs: lygiai ir visagalis «byt po semu» 
Išeina jau iš mados net pačios biurokratijos tarpe. 

Visoki, net ir grynai biurokratiški, projektai šiandieną, 
prieš vykdant, yra juk perleidžiami per Valstybės | 
Dumą ir Valstybės Tarybą. Rodos, ir mūsų kalbos“ 
bei rašybos reformatoriams reiktų panašiai elgtis. Esi 
"kalbos žinovas, sumanei kokią reformą, na ir pa- 
skelbk ją visuomenei laikraščiuose, išdėstydamas 
visus argumentus, kuriais tąsavo sumany- 
tąją reformą remi. Visuomenėje atsiras būre-- 
lis žmonių, galinčių kritiškai pažiūrėti į tavo reformos 
projektą ir suprasti, ko verti tavo argumentai. Tuo 
būdu bus prirengtas kelias tavo reformai įvykdyti, 
jei ji išlaiko kritiką, arba atmesti, jei ji niekam ne- 
dera. Kaip gi elgėsi Ryg. Jonas? Pasirodo, kad jis, 
sumanęs mr ūsų rašybą reformuoti, «visą laiką» naudo- 
jęsis vien K. Būgos patarimais, o «<kame-ne-kame ir“ 
savotiškai pasielgęs». Delko? O gi del to, kad ; 

kol nėra tam tikro rašybos vadovėlio, nėiškęsti nepasvyravui— 
neparašius šio-to atskirajame darbelyje savotiškai—ne tiktai piga (sic!), 
bet kartais ir labai malonu esti (5). Ž 

Stai tau principas! Mūsų autoritas viešai sakosi, 
kad jam netik pigu, bet ir malonu kartais pasvyruoti | 
rašybos dalykuose! Ačiū bent už atvirumą. Dabar 
ir vargšė «Viltis», ikšiolei aklai sekusi paskui visus 
Ryg. Jono svyravimus, gal jau pamatys bent sykį, 
kad jo rašyba nesusideda iš tvirtų, galutinai nusisto- 
vėjusių dogmatų; gal supras, jog ta rašyba tebėra 
dar vis in fieri, o ne in esse,ir jog todel negalima 
dar vadinti dideliu rašybos heretiku, kas drįsta turėti | 
savo nuomonę, kad ir priešingą Ryg. Jono «Sintaksei». 

Tuo pasidrąsinę, laikome savo pareiga — konsta- 
tuoti faktą, jog Ryg. Jono «Sintaksė» yra pilna augš- 
čiau minėtųjų «svyravimų». Jos rašyba — tai miši- 
nys senų ir naujų «galy», turinčių toli nevienokią 
vertę. Kritiškai tyrinėti kiekvieną tos rašybos smulk- . 
meną — užimtų čia daug vietos ir skaitytojams būtų 
nuobodu. Taigi trumpumo dėliai paduosime žemiau 
vien atskirus tos rašybos pavyzdžius, dėdami greta 
skaitmenį, kuris simboliškai nurodys mūsų nuomongy . 
apie jų vertę. Tų skaitmenų reikšmė bus ši: (5 

reikš — rašyba visai gera; (4)—apygerė, (3)—paken- 
čiama, (2)—bloga, (1)—visai netikusi, (0)—absurdiška, 
pašiepimo verta. 

Štai šie pavyzdžiai naujausios Rygiškių Jono ra- 
šybos: Lietuvjų — (I), sintaksė (4), medžiagą (2), 
chrestomatijos (5), morfologiją — (5), etimologija (3), 
. prof. Leskyno — (1), apylenkių — (2), tarmjų — (1), 
"piga — (1), paimtume, gautume, stengtumes... — (1) 
santykiai — (3), ydant — (0), bėkim — (1), tęn, tę- 
„nai — (0), palauk, šok, nežvenk... (1), knyga — 
(3), sulig — (5), kodel, delko — (4), nesileizdami... 
— (1), ieškodami — (1), Ieva — (0), nujėgia — (2), 
ingrįsta, inėjo... (2), netolie — (2), savaime — (3), 
supynai — (2), kely (locat.) — (3), šventąsias -— (2), 
aplinkybjų — (1), bjaurus, pjauti — (3), motyzna -- 
(2), kolei — (5), kai turėtų, leidžiant reikėtų — (2), 
išleidė Aiežuianių — (5), sluoksniais — (2), dalys, akys, 
„trys... — (4), sūnūs (nom. pl.) — (4), aikštėn — (5), 
nė vienas — (3) čia — (5), kieno — (4), taip — (4), 
" „tokiuo — (4), tokia, kokia (nom. s. f.) — (2), ypatybės 
| E (4), Šen — (0), dviejų — (5), išplatintieji, šaukia- 
„mieji — 66), atasakas (2), jūs (nom.) — (4), mane, 
tave — (3), artimojo — 2 ) įvairių — (5), mes — 
— (5), dairyties — (3) ir t. 

Kai kam gal tūlos ab (0), (1), (2) pasirodys 
 perneteisingos. Tiems  priduriame keleta paaiški- 
nimo žodelių. «Medžiagai» pastatėm (2) del to, 
kad gyvoj kalboj jokios «medžiagos» nėra; tiesa, 
žemaičiai šalia uodegos, vedegos, turi ir me- 
degą, ji ir reikėtų priimti; medžiaga yra teorijos 
“ Padaras, turįs beveik tiek pat vertės, kiek ir uo- 
džiaga viet. uodega. 

Rašyba ydant yra irgi absurdiškas naujadaras. 
"Tiesa, yra vietų, kur lenkų kalbos įtakoje akcen- 
tas tame žodyje iš galo perkeliamas pirmon sąjam 
ir todel netaisyklingai sakoma idant viet. idant. 
Bet kad kur būt aiškiai sakoma ydant, tai dar di- 
delis klausimas. Senuose raštuose randame: id, 
idanti, adunt. Visi iki Ryg. Jonui rašė idant. 

Kaip tas idant — adunt galėjo virsti yd ant, 
tai paslaptis, kurią gerb. «Sintaksės» autorius, matyt, 
nusineš su savim į grabą. 

Lietuvių rašyboj raštženklis ie kad ir yra dvi- 
lypis, tačiau reiškia tą pat balsą, ką ir rusų 5, Su- 
lig Ryg. Jonu, rašant ieškodami, ieva (medis) 
reiktų ir pirmosios žmonių motynos vardas rašyti IEva. 
Zinoma, būtų tai grafiškas absurdas, nors ir visaii 
logiškai išvestas. «Sintaksės» autorius jo pabijojo | 
ir parašė Ieva. Bet logikos atžvilgiu — tai dar 
didesnis absurdas. 1905 — 1908 metais visi mūsų | 
laikraščiai vienodai rašė: jieškodami, jieva. 
Filologams, rodos, reikėjo tuo pasidžiaugti. Bet kur 
tau! Aklai pasekęs Jaunių, Ryg. Jonas išrado, kad 
j prieš ie esanti nereikalinga. Bematant «Viltis» priėmė 
tą reformą. Nekritišką «Viltįv pasekė «Šaltinis». 
Kiti, nematydami jokio reikalo mainyti sykį nusisto- 
vėjusią rašybą, teberašo — jieškodami, jieva. 
Vienybė suiro. Kas gi čia kaltas? Na, žinoma, ne | 
Ryg. Jonas, ne «Viltis», ne «Šaltinis» su savo rašybos 
reformų manija, bet kalti tie laikraščiai, kurie nenori 
aklai eiti paskui kiekvieną mūsų ponų «filologų» | 
svyravimą!... 

Visi taipogi rašė ten, tenai, šen ir, rodos, buvo 
nebloga. Bet štai nūn Ryg. Jonas sumanė tuos ŽO- 
džius uodegaitėmis papuošti. Na, ir vėl iširs rašybos 
vienybė, nes dauguomenė, be abejo, jų nepriims, tei- | 
»singai manydami, jog jos čia tiek pat reikalingos, 
kaip šuniui penkta koja. Stebėtinas dalykas — ten, 
kur uodegaitės galima buvo palikti, k. š. žodžiuose 
mane, save, (nes galinė tu žodžių balsė kauniš- | 
kių ilgai yra ištariama: mani, savi), Ryg. Jonas | 
uodegaites nutraukė, besitaikindamas prie suvalkie- 
čių tarmės; o kur visai nereikia, kaip žodžiuose ten, | 


tenai, šen, ten uodegaites prikabino. Bet čia, 
rodos, iš tų uodegaičių nieko nebus, nes net ir pati 
«Viltis» jų kol kas nepriima. 

Rašymą: lietuvjų, tarmjų, aplinkybjų 
laikome netikusiu: 1) delto, kad jo dabar nė vienas 

“ laikraštis nevartoja, 2) del to, kad ir patys žmonės la- 
"bai retai kur taip tetaria. Kur kas didesnė lietuvių 
"dalis ištaria aiškiai lietuvių, tarmių, aplinky- 
"bių. Jota galima būtų dėti po b, p nebent žodžių 
šaknyse, k. š., pjauti, bjaurus, nes piauti, 
biaurus nieks nesako. 

Formos paimtume, gautume, stengtumes 
yra sutrumpintos sulig žodžiais; turime, matome 
etc. Seniau, k. š. pas Daukšą, viet. gautume, pa- 
imtume, steigtumes buvo vartojamos formos 
gautumbime, paimtumbime, steigtumbi- 
mes. Ilgainiui, garsui b iškritus, pasidarė formos 
gautumime, paimtumime ir t. t, da ir šian- 
dien žemaičių plačiai tebevartojamos.  Augštaičiai 
kauniškiai taria gautumėme, arba gautumėm 
ir t. tt Išmetimas tų pilnesnių formų ir visur ki- 
šimas nudilusiųjų suvalkietiškųjų gautume etc. yra 
tiesiog autokratiškas mūsų kalbos darkymas. 

Toks pat darkymas yra ir rašyba: vadįsime, 
atmįsi, nupįsietc Du milionų lietuvių (o 
gal ir daugiau) sako aiškiai — vadinsime, at- 
mMinsi, nupinsi, bet Ryg. Jonui tai niekis del to, 
kad dešimt kartų mažesnė suvalkiečių dalis sako 
vadysime, atmysi, nupysi. Dauguomenė 
turi pasiduoti mažuomenei vien del to, kad Ryg. 
Jonas tai mažuomenei pridera! 

Rašant bėkim, palauk, šok, nežvenk, 
reiktų rašyti ir pac, druc etc., viet. pats, drut's 
ir t. tt Bet pac, druc nieks nerašo. Taigi sulig 
pats, drut's reiktų rašyti ir bėgkim, šokk, ne- 
žvengk ir.t. t. “ 3 

Rašydamas nesileizdami, krizdami etc. 
Ryg. Jonas yra aklai pasekęs kun. Jaunių. Šis, tie- 
sa, del tos rašybos galvą guldė su tikrai maniakišku 
užsispyrimu. Anot jo, s tegalima esą palikti tose 
formose vien ten, kur tas s randas žodžių šaknyse. 
Pav. nuo kasu, lesu galima rašyti kasdamas, 
lesdamas, bet nuo kandu, lendu reikią būtinai 
rašyti kązdamas, lįzdamas, nors infinityvuose 

visur bus s: kasti, lesti, kąsti, lįsti. Delko 
tas pats garsas tose pat gramatiškose 
formose reikalaujama rašyti vienur per 
s, o kitur perz, tai irgi filologų paslap- 
tis, kurią jie temoka vien dogmatiškai skelbti, bet 


logiškai išaiškint neįstengia. Yra tai filologiškas ka- | 


tegoriškas imperatyvas, ir tiek!.. | 

Dalis, akįs, trįs, sūnųs, ar dalys, akys, 
trys, sūnūs? Schleicheris, Kuršaitis, Baranauskas, 
Wiedemannas ir k. rašė akys, dalys etc. Jaunius, 
neapsakomas uodegėlių mėgėjas, galūnes -ys, ūs pa- 
keitė naujomis -įs, -ųs. Nuo Jauniaus toji rašyba 
pateko Kriaušaičio gramatikon, o iš čia—vison mūsų 
raštijon. Būga, «Draugijos» paklaustas, katra gi ra- 
šyba geresnė, iš pradžių atsakė, kad pirmoji!), paskui 
ėmė svyruoti“. Tas teoretiškas klausimas taip ir pa- 
siliko akademišku ginču; laikraščiai nepanorėjo mesti 
rašę —įs, ųs. Rodos reiktų ir toliau toji rašyba pa- 
likti. Bet Ryg. Jonas užsispyrė nūn būtinai sugrąžin- 
ti vėl -ys, ūs. Abejojame, ar jam tai pasiseks. 
Mūsų nuomone, jei jau mes kokios reformos 
čia būtumėm reikalingi, tai greičiau reiktų ji im- 
ti ne iš Ryg. Jono, tik iš Vydūno, rašančio akis, 
sūnūs. Ta rašyba būtų bent tuo gera, kad ją priė- 
mus balsams i ir u išreikšti užtektų keturių rašt- 
ženklių; i ir i, u ir ū, vietoj dabartinių šešių: i, y, į; 
u, ū, ų. 

- Formos netolie, savaime yra irgi retesnės. 
Kur kas dažniau sakoma netoli, savaimi. Jos ir 
reiktų vartoti. 

Konjuktyvai: leidžiant reikėtų, kad turėtų— 
visai be reikalo rašomi su uodegėlėmis. Seniau jų 
nebuvo — nereikalingos jos ir dabar. Jos galima 
būtų palikti vien siekiniuose: išleidė riešutautų... 

Suvalkiečiai taria kokis, kokia, tokis, to- 
kia; todel jie abl. sing. m. sako tokiu, o acc. pl. 
m. tokius. Kauniškiai gi vartoja formą koks, 

TY Dr. t. VI, 58—59. 
2 „Dr.“ t. VI, 380—372 p. ir „Dr.“ t. VII, 52 —60. 


r LAT 
I 


„Mokslo literatūra 297 


koki, toks, toki (sulyg. pats, pati), todel pas 


juos abl. sing. m. sakoma tokiuo, acc. pl. to- 
„"kiuos. Reiktų priimti ar viena ar kita forma ir ji 


nuosakiai vartoti visuose linksniuose. Tuo tarpu 


"pas Ryg. Joną šalia kaunietiškų formų tokiuo, to- 


kiuos randame ir suvalkietiškas: tokia, kokia 
(nom. s. f., kuris nieku nesiskiria nuo abl.: su to- 


„"kiairt. t). Beto, kažkodel sintaksės autorius var- 


toja gan dažnai rusicizmą tokiu būdu=takim ob- 
razom. Jeijau nėra tam tikro lietuviško išreiš- 


Ikimo, tai velyk reiktų priimti polonizmas tuo bū- 


du=tym sposobem, nes jis, kaipo trumpesnis, 
lengviau ištarti. 

Iš atsiunčiamųjų redakcijai raštų esu patyręs, kad 
suvalkiečiai yra dideli megėjai ilgųjų balsių. Jie ne- 
tik rašo: Povylas, Dovydas, motyna, ydant, 


„ santykiai, bet ir sulyg, artymas, tolymas, 


dainavymas, yvairus. Ryg. Jonas savo sin- 
taksėje įvedė keletą pagirtinų reformų. Pav., jis jau 
rašo: sulig, artimas, įvairus... Tai didelis 
žingsnis priekin. Mūsų išmanymu, nereiktų tuo ten- 
kintis, bet eiti tolyn ir remiantis principu, lex du- 
bia non obligat, rašyti visur i, kur jos ilgumas 
yra neaiškus arba abejotinas, k. š. žodžiuose: Povi- 
las, Dovidas, motina, idant, santikiai irt.t. 
Apskritai sakant, pirm reformuojant mūsų ra- 
šybą, reiktų suformuluoti rašybos principai, ku- 
riais galima būtų remtis diskusijose. Prie šio klau- 
simo gal sugrįšime atskirame straipsnyje. O tuo tarpu, 
rekomenduodami Ryg. Jono sintaksę skaitytojams, pa- 
tariame visiems ją atidžiai perskaityti, ypač surinktus 
joje mūsų gyvos kalbos pavyzdžius. Jais iš tikro negali- 
ma atsigėrėti. Toks juose minties aiškumas ir stiliaus 
lengvumas. Deja, apie paties Ryg. Jono stilių to negali- 
ma pasakyti. Augščiau paduotos iš jo sintaksės iš- 
traukos pilnai patvirtina Patrimpo nuomonę, kad būti 
pavyzdžiu mūsų rašytojams Ryg. Jonas negali!) 


„Draugija“ X t. 141 psl. 

K. Būga. APIE LIETUVIŲ ASMENS VARDUS. Iš «Lie- 
tuvių Tautos». Vilnius, 1911, 52 psl. in-8 maj. ž 


D-ras Venslovas «Draugijos» 33 ir 34 n-ry buvo 
išreiškęs nuomonę, kad sudurtiniai daiktvardžiai mūsų | 
kalboj visada baigiasi galūnė — is (-ys), -ė, ir todel 
tokias pavardes, kaip Gedvilas, Gintautas, Rimgaila... | 
laikė svetimomis, nelietuviškomis, lygiai kaip ir var- 
dus Benediktas, Antanas, Stanislovas... Būga šiame 
rašinyje pirmučiausia parodo, jog suformuluotoji d-ro 
Venslovo taisyklė yra netikra, nes jai prieštarauja | 
didelė daugybė grynai lietuviškų sudurtinių daikt- | 
vardžių, kurie baigias galūnėmis — as, — a. Tokių | 
žodžių Būga surašė 221. 

Išgriovęs Venslovo dėsnį, gerb. mūsų filologas | 
antroj savo tyrinėjimo daly įrodė, jog tikri senovės | 
lietuvių kunigaikščių vardai buvę šie: Mindovg — 
Mindaugas, Vojšelk — Vaišvilkas, Trenjata — Tre- | 
niota, Troidenij — Traidenis, Viten — Vitenis, Jak- | 
gailo — Jogaila, Lygvenij — Lengvenis, Vitovt — 
Vytautas, >vitrikgailo — Švitrigaila. Kgedikgold = 
Gedigaudas ir t. t. ia Būgos, rodos, tarta 
paskutinis mokslo žodis, kurio mūsų istorikams ir 


reiktų laikytis. Veikalėlis parašytas ramiai, objekty- | 


viai, moksliškai. Išleistas dailiai. Drąsiai rekomen- | 
duojame visiems mūsų istorikams, filologams ir šiaip- | 
jau inteligentams. 


+ S. Tijūnaitis TARPTAUTINĖ KALBA ESPERANTO. 
Vadovėlis Lietuviams (Pilna gramatika su pavyzdžiais ir lavinimaisi 
su jų lietuvišku vertimu.) Tiktai 30 lekcijų. Redagavo ir prakalbą 
pridėjo Pr. A. Dambrauskas. Seinai, 1912, 208 psl. in- 12. 


Tarptautiniams susisiekimams nuolat besidaugi- 
nant, atsirado gyvas reikalas vienos tarptautinės kal- 
bos. Seniau tam tikslui vartota lotynų kalba. Bet 
ji sunku išmokti del daugybės linksniavimų, asme- 
navimų, ir įvairių netaisyklingų formų. Tarptautinė 
kalba turėtų būti dailiai skambanti, taisyklinga ir 
pigiai suprantama. Tokia ir yra Esperanto kalba. 
Josios gramatika teturi vos 16 taisyklių, vieną links- 

niavimą, vieną asmenavimą, jokių išimčių ir jokių 
netaisyklingų formų. Jos žodynas susideda iš žodžių 
šaknų, imtų iš dažniausiai vartojamųjų ir labiausiai 
prasiplatininusiųjų. Europos kalbų. Per tai jos va- 
dovėliai gali būti labai trumpučiai. Tokį ir buvo 
išleidęs 1890 m. Tilžėje kun. A. Dambrauskas. Nau- 
jas Tijūnaičio «vadovėlis» skiriasi nuo ano tuo, 
jog čia kiekviena taisyklė išdėta atskiroje pamokoje 
ir ne tik paaiškinta įvairiais pavyzdžiais, bet ir sis- 
tematiškais lavinimais, kurie padeda mokiniui ne 
vien tą taisyklę suprasti, bet ir pačios kalbos pra- 
mokti. 

Lekcijų yra iš viso 30. Autorius, mat, yr ėmęs 
pavyzdį iš kitų gyvų kalbų vadovėlių. Tuo būdu 
T-čio vadovėlis gali tikti ne tik mokiniams, bet ir 
„šiaipjau  mažamoksliams lietuviams, norintiems es- 
perantiškai pramokti. Išleistas dailiai; spaudos klai- 
dos nurodytos. Gaila, kad tas klaidų sąrašas padėtas 
ne knygos pradžioje, kur skaitytojas greičiau galėtų 
jį pastebėti ir prieš pradedant mokytis pats ištaisyti. 

Mūsų išmanymu, visas 16 taisyklių, kaip jas 
D-ras Zamenhofas, Esperanto kalbos išradėjas, buvo - 
„suformulavęs, reikėjo padėt prakalboje arba knygos 
pradžioje. Iš jų skaitytojas išsyk būtų galėjęs su- 
prasti Esperanto kalbos dvasią ir būdą. 

Be to, būtų buvę labai ne pro šalį pridėjus taip- 
gi atskiras lenteles su linksniavimų ir asmenavimų 
pavyzdžiais. 

Dabar gi, asmenavimui esant išmėtytam po visą 
knygą, skaitytojas, užmiršęs kokią vieną formą, var- 
giai begalės ją surasti. 

Tačiau tie visi netobūlumai (lengvai prašalinami 
naujame leidiny) nė kiek nemažina «Vadovėlio» 
vertės. 

Trumpoje kun. A. Dambrausko prakalboje nu- 
rodyta beveik viskas, kas naujiems esperantininkams 
žinotina apie Esperanto kalbos atsiradimą, jos būdą, 
Išsiplatinimą, jos literatūrą, organizacijas ir t. t. 

Mielai rekomenduojame tą knygelę mūsų jaunuo- 
menei, o taipgi ir visiems, kas interesuojasi tautų 
susiartinimo klausimu. 


BEITRAGE ZUR LITAUISCHEN DIALEKTOLOGIE von 
Dr. Alexander Doritsch. Herausgegeben von der litauischen 
literarischen Gesellschaft in Tilsit. Tilsit, 1911, Otto v. Mauderode, 
CCXL -- 136 in-8. 


Tikrai mes lietuviai esam laimingi, jei kitatau- 
čiai, kaip štai D-ras A. Doričas, išleidžia tokius 
didžiulius ir rimtus apie mūsų kalbą veikalus, kaip 


augščiau nurodytasis. Yra tai trijų autoriaus kelionių | 


po Lietuvą ir kelių metų darbo vaisius. Skaitytojas 
ras čia moksliškų žinių apie lietuvių kalbos ribass 
apie lietuvių skaičių, apie padalinimą lietuvių kalbo- 
į tarmes, o taipogi ir filologišką charakteristiką vie- 
nuolikos lietuviškų tarmių: 6 Prūsų Lietuvos, 2 Vil. 
niaus gub. ir 3 Kauno (Užpalių, Kupiškio ir Salantų) 
Gale atspausdinta eilė tarmiškai užrašytųjų tekstų, dau- 
giausiai žmonių pasakų: iš Prūsų Lietuvos 43, iš Vil- 
niaus gub. 7 ir iš Kauno gub. 8. Paskutinė pasaka — 
Salantų tarme — nors ir užrašyta pagal pasakojimą 
Juozapo Paulauskio, 80 metų senelio, bet visai ne- 
lietuviška, nugirsta matyti iš kokio ruso kareivio, nes 
pilna rusiškų barbarizmų, kuriais ta žemaičių tarmė, 
apskritai sakant, visai nepasižymi. 

Specialiai filologiškąją knygos dalį paliekame 
specialistams, mūsų kalbos žinovams. 

Nuo savęs galim čia tik pridurti, jog autorius 
pripažįsta lietuvių kalbos didelę svarbą sulyginamajai 
kalbotyrai (grosse Bedeutung des Litauischen fūr 
die vergleichende Sprachforschung und speziel fūr 
die Slavistik). Prie tos progos jis priduria keletą 
labai svarbių pastebėjimų. Stai vienas iš jų: 


Netyrinėjant kalbos ant vietos iš liaudies lūpų, labai lengva 
prieiti netikrų įvaizdų apie kalbos būdą; mat tenka tuomet turėti 
reikalas su dirbtine, knygų kalba, kuri toli ne ta pati, ką gyvoji 
kalba. Ieškodamas «kalboje» «taisyklių ir dėsnių» ir rasi tai, bet 
ne kalbamoje, tik gramatikininkų ir inteligentų sudarytoje kalboje. 


2 


J 

Ale tai būtų beveik tiek pat, ką mokytis žmogaus anatomijos iš ko- 
kios nors skulptūros, o ne iš žmogaus kūno. «Dėsniai», kurie 
knygų kalboje atrodo neprileidžią jokių išimčių, bematai dingsta, kaip 
tik užsimanome juos prie gyvos kalbos taikinti. Kalbamoji liaudies 
kalba yra begalo nepastovi ir maini. Ištarimas to paties žodžio 
kartą skamba taip, kitą kitaip, net tame pačiame sakinyje. (X psl.). 


Ypatingai mūsų filologams ir rašybos taisytojams 
reiktų atmintin įsidėti Doričo pastaba apie mūsų il- 
gasias balses. Štai ką jis sako: 


Balsių ilgumas ir trumpumas beveik nuolat mainos, ne vien kas 
sakinys ir sulig vietos sakinyje, bet ir sulig kalbančiojo ūpo ir ki- 
tokių šnekos aplinkybių. Pasitaiko žmonių kalboje ištisa tos pačios 
balsės trumpamų ir ilgumų eilė. Kad iš čia galima abstrakcijos ke- 
liu išvadžioti „ilgumai“ ir «trumpumai», tai aišku, bet niekad nerei- 
kia užmiršti, jog jie yra abstrakcijos dalykas, jei nenorima vietoj kal- 
bos vien jos vaizdą betyrinėti. 


Tas pat atsitinka ir su intonacija bei sąjamų 
sankrova, nors bent kiek ir mažesniame laipsnyje. 
Autorius nebijo net išreikšti nuomonės, jog 


nėra nei vieno žmogaus, kurs tą patį žodį visai taip atkartotų, 
kaip jį pirm minutės bei valandos buvo ištaręs (XI psl.). 


Pasakymas atrodo parodoksalis, bet pilnai pri- 
tyrimu patvirtintas ir pigiai patvirtinamas. 

Todel autorius ir pasakas rinkdamas užrašinėjo 
jas taip, kaip girdėjo, nesirūpindamas prašalinti 
rašybos priešingumų. 

Augščiau nurodytos Doričo pastabos, mūsų išma- 
nymu, smogia galutinį smūgį mūsų ilgojo u užtarė- 
jams. Nes jei gyvoje kalboje nėra pastovių ir ne- 
kintamų balsių ilgumų, tai nėra reikalo nė kasdie- 
ninėn rašybon įvedlioti tam tikrų naujų ženklų ilgoms 
balsėms žymėti. Ilgasai u tepalieka tat vien filo- 
logams. 


Kun. Kaz. Jaunius. LIETUVIŲ KALBOS GRAMA- , 
2“ Peterburgas, 1911, Mokslų Akademijos spaustuvėje, VIII - 216 
psl. in-8. 


Viduramžiuose sakydavo: graeca sunt, non 
leguntur. Panašiai galima nūn sakyti ir mes: tu- 

rime Jauniaus Lietuvių kalbos gramatiką, 
bet nėra kas ją skaitytų. Nuo jos pasirodymo | 
praslinko štai beveik du metu, o ikšiol nieks dar | 
apie ja mūsų spaudoje nėra atsiliepęs. Nutylėti gi 
tą brangų Jauniaus palikimą tiesiog būtų nedovano- 
tina. Visiems mūsų rašytojams, o ypač mūsų rašo- 
mosios kalbos taisytojams, būtinai reiktų į tą veikalą 
atsižvelgti. Jis to vertas iš daugelio atžvilgių.  Pir- 
mučiausia, kad ir del savo rašybos.  Teoretiškai ji 
drąsiai galima pavadinti tobūla. Jos pasigaunant 
kiekvieną mūsų kalbos žodį galima ne tik parašyti, 
bet ir, taip sakant, fonetiškai nufotografuoti — su 
visomis jo ypatybėmis: su jo etimologiška Ele, bal- 
sių ilgumu, jų sankrova, priegaide ir t. t. 


Tuo atžvilgiu Jauniaus rašyba ir panėši į ge- | 
riausiąją šios gadynės fotografiškąjį aparatą Kaip 
šis, taip ir ji turi labai daug tobūlybių, reikalingų di- 
delei precizijai pasiekti, bet užtat tai jos precizijai 
atatinka ir didelė pačios rašybos komplikacija, reika- 
laujanti ne tik naujų tam tikrų raštženklių, bet ir vi- 
sokių žymelių viršuj ir apačioj raidžių, įvairių uode- 
gėlių, pakreiptų tai dešinėn, tai kairėn pusėn ir t. t. 
Kalbėti čia apie visas Jauniaus rašybos ypatybes ne 
vieta. Pažymėtini tik dvi įvesti jo raidi i“ ir u?: pir- 
moji atatinka dabartiniam — i e antroji=u 0. Pakei- 
timas Jauniaus u? raštženkliu uo yra dar šiaip taip 
išaiškinamas, nes greitai tariant iš u o pasidaro beveik 
Vienas garsas u“?. Bet įvedimas, ie vieton Jauniaus i* , 
arba Baranausko ė yra tiesiog sulaužymas moksliško 
principo, einant kuriuo kiekvienam raštženkliui turi 
atitikti tik vienas balsas. Nes parašius geras ir Die- 
vas tuoj matom, jog raidei e dabartinėj rašyboj ata- 
tinka ne vienas, bet du balsu. Tiesa šalia i, Jaunius 
kai kur vartoja ir grafemą iė; panašumo ji kiek pa- 
naši į dabartinę ie, bet kur kas logiškesnė už šią 
pastarąją. Nes iė beveik atatinka rus. 6; Oo ie 
rusiškai reiktų ištarti kaip ia; ie yra toks pat filolo- 
giškas nonsensas, kaip ir lenkų SZ CZ 

Jaunius laikosi kilminės rašybos, todel rašo: 

sukk, sukkime, vogk, vogkime, slėgk, 
slėgkime, žvakgalis, šemmargas ledtakas, 
" atdrekis (42) ir t. t. 

Tarp kitų savotiškų Jauniaus grafemų paminėti- 
nos dar šios: įra (—yra), vienog (=vienok), V y- 
" taudas (=—Vytautas), jai (=jei), praėjęsis, bū- 
 davęsis, buvęsis (22) šalia degusis (46) ir k. 

Jaunius taipgi rašo!) idant (ne ydant), ge- 
resnieji (ne geresniejei), laidotumime, va- 
gotumite (ne laidotume, vagotute) irt. t. 
| Jis vartoja ir tokius žodžius, kaip taisykliškai 
(127), labiausiai, (4,30), tankiai, visų tan- 
kiausiai (18,11,31), sąnarį prasme Glied (26, 39), 
skaitlių (viet. skaičiaus) ir net skaitlinius žo- 
 džius (numeralia). 

Jis nežino reiškiamojo, liepiamojo pasa- 
kymo, jų vietoj jis vartoja rodytinį, lieptinį 
sakymo būdą (128); nerasi taipgi pas Jaunių p e- 
„reito nei būsimojo laiko, tik praeiginį ir 
„ atentį, arba būsiantį, laiką. Taip pat dabartinį. 
„ mokinį kur kas teisingiau vadina mokytiniu arba 
mokintiniu. 


Savo sintakse Jaunius irgi ne labai, rodos, teįtiktų 
Ryg. Jonui, nes, pav., po reikia vartoja visur aku- 
zatyvą («kaip reikia rašyti kalbos žodžius», 1; taipgi 
6, 20, 30, 42 psl. ir k.) o po būti — ablatyvą («aš 
būsiu kunigu, jis bus kareiviu» 19 p.); vartoja taipgi 
pasakymą «iš atžvilgio». 

Zinoma, ne beto, kad nebūtų pas Jaunių taipgi 
dalykų, su kuriais sunku sutikti. Pav., jis rašo leiz- 
dami šalia pratęsdami (10), deda žodžio pra- 
džioje i“ be j (i*šmas, i“nos, 8, 70), nors prieš ly- 
giai minkštąsias e, ė deda jį, pav., jeibe, jeknos, 
jėras. 


5) Žiūr. 91, 112) 181 ir k. 

Siaip ar taip, Jauniaus «Liet. kalb. „gramatika» | 
verta yra pastudijuoti visiems lietuvių kalbos mylė- 
tojams. Labai gaila, kad jos permaža egz. teatspaus- 
ta, o per tai ir jos kaina brangoka. 2 


K. K. Byra. LITUANICA. I. K+ Bonpocy 0 xpononoriu 
JIHTOBCKHXb 3aHMCTBOBaKiK Cb pycckaro. ||. JluTOBCKO - AiaTbUUCKiA: 
uo W ie 5aHMCTBOBAHHBIXb Cb PYCCKAro CJOBb Ha MBCTB OxKHAAE- 
MbIXB U M i. III. Dramonoria. C.ITB. 1912, 52 cTp. in-8. 


Gerb. mūsų kalbininkas tvirtina, būk rusų kalbos | 
įtaka lietuviškajai prasidėjus jau IX-me ir pra- 
džioje X-jo amžiaus. Tai savo nuomonei patvirtinti 
nurodo žodžius lenkas, unguras (vengras) ir pun- 
das. Del lenko nesiginčysime, bet kad kitu du žo | 
džiu yra imtu iš rusų. kalbos, tai ne taip aišku, | 
nes mūsų pundas bene bus tik kilęs iš lot. pon- 
dus, o ungaras iš lut. hungarus. 

odžius auka, aukauti, aukuras autorius lai- | 
ko Daukanto išradimu; užtat gina kainos, kainės 
lietuviškumą. Lietuvišku laiko taipgi ir kliepą (pras- 
me bakano,bochen chleba), tautą, liaudį, ovyje 
(na jawie). 

Veikalas interesingas ne vien filologams, bet ir 
šiaipjau lietuvių kalbos mylėtojams. 


RAŠOMOSIOS KALBOS DALYKAI. Lietuvių Mokslo Drau- | 
gijos kalbininkų komisijos leidinys Nr. 1. Vilnius, 1912, 42 psl. in-8. Ė 


Yra tai krūvon sutraukti Rygiškių Jono filolo- 
giški feljetonai, kuriuos nepersenai esame skaitę | 
«Viltyje». Nauja čia tik trumputė prakalba, kurioje | 
autorius gailestauja, kad mūsų raštų kalba esanti «to- | 
ki suirusi, toki liguosta, jog daug kas jai ir «rašo- 
mosios kalbos vardo pavydi» (sicl). 

Gailestingas autorius sumanė ją patobūlinti. Tam. 
tikslui jis viename psl. «parodo, kaip yra vieno kito 
rašoma», o kitame,—<«kaip reikėtų rašyti». 

Sumanymas, be abejo, geras ir girtinas. Turint 
šią mūsų kalbininko brošiūrą, dabar jau nesunku bus 

mūsų literatams susipažinti su įvairiomis dažniausiai 
"mūsų rašomoje kalboje daromomis klaidomis. 
Pažinti jas, žinoma, labai praverstų net ir šiaip- 
jau lietuviui inteligentui, branginančiam savo gimtos 
"kalbos tyrumą. Nes kiekvienas lietuvis, vartojąs lie- 
tuvių kalbą, neprivalo juk teršti jos nei etimologiš- 
"komis, nei sintaksiškomis klaidomis. Taigi kiek- 
vienam svarbu pažinti mūsų kalbos klaidos, kad jų 
pilnai vengtumėm. 
Ė Deja, jei tikėti Ryg. Jonui, tai tų vengtinųjų 
"klaidų pas mus esama tiek, kad nenorom kįla abe- 
jojimas, argi visa tai, ką Ryg. J. nurodo savo brošiū- 
roje, kaipo kalbos netaisyklingumus, yra iš tikrųjų klai- 
dos, ar nėra kartais tarp jų ir tokių pasakymų, ku- 
rie jokiai mūsų gramatikos taisyklei nesipriešina ir 
vien tik Ryg. J-nui «klaidomis» teatrodo. Taigi nuo- 
širdžiai sakydami ačiū. mūsų kalbininkui už tikrų klai- 
dų pažymėjimą, negalime neišreikšti čia taipgiir kai 
kurių savo kritiškų pastabų apie tokiuos kalbos da- 
lykus, kurie, mūsų išmanymu, klaidų skaičiun vien 
„Vvaru įtraukti Tyčia dedame čia žodį varu, 
„nes pas mūsų kalbininką labai dažnai žymu perdide- 
lis savimi pasitikėjimas ir nutarimų absolutumas. Ryg. 
„ neprileidžia jokių abejojimų, jis kerta kaip su kir- 
Viu: taip—taip, ne—ne, ir gana. Jo principas—«aš taip 
sakau». Jo nutarimai — tai filologiški dogmatai, ne- 
„prileidžiantieji jokių susiaurinimų, jokių distinkcijų. 
„Apie šv. Tomą Akvinietį pasakoja, būk jis retai ką 
nors kategoriškai tetvirtinęs. Mat, jis laikydavęsis 
scholastikų principo: gui bene distinguit, bene 
ocet. Jis žinojo, jog tiesa dažnai pareina nuo są- 
lygų: vienose sąlygose tas pats tvirtinimas bus teisin- 
as, kitose ne. Tuo atžvilgiu labai panėšėjo į šv. 
omą ir a. a. kun. Jaunius. Savo filologiškuose tvir- 
tinimuose jis gan dažnai pasirodydavo relativizmo ša- 
Ininkas, nes vengdavo kategoriškų atsakymų. Paklaus- 
tas, pav., katras žodis geresnis: pasaulė ar pasau- 
lis, atsakydavo, kad vienur vartojamas vienas, kitur 
| kitas, ir kad todel abudu geri. Taip pat klausia- 

mas: po reikia koks linksnis dėti — nominatyvus. 
ar akuzatyvus — atsakydavo, kad geros abi kon- 
strukcijos. Pas Ryg. Joną to nerasi. Jei jam patiko, 
pav., koks karas, tai jis kaltė kals, kad tegeras tik 
karas, o — karė netikusi, mat, ji mot. giminės ir 
galėjus atsirasti slavų kalbų įtakoje, kur karas 
yra mot. giminės. Tas pats absolutizmas žymu ir jo. 
«Rašomosios kalbos dalykuose». 

Be abejo, esama sričių, kur toks nuomonių griež- 
tumas yra gerbtinas. Katalikas, pav., turi griežtai lai-- 
kytis savo dogmatų, matematikas savo aksiomų, isto- 
rikas tikrų istoriškų faktų. Bet absolutizmas, įneštas | 
aiškion relativizmo sritin, k. š. į gamtamokslio hipc- 
tezes, į filologiškus spėliojimus bei sakinių konstruk- 
cijas, kiekvienam bent kiek toliau nuo tų sričių sto- 
vinčiam inteligentui atrodo visai ne savo vietoj ir“ 
nenorom gimdo abejojimų. 1 L 

Tokių abejojimų ne maža sukėlė mumyse ir kai 
kurie pergriežti Ryg. Jono pamokymai «kaip reikėtų 
rašyti». Stai keletas tų abeiojimų. 

I) Autorius tvirtina, būk reikią rašyti: 


Dabar yra vilties, kad ligonis išgis. Valgyk, kad yra noro 
Buvo progos ir su juo pasikalbėti. Sį rudenį vaikštinėja čia ž mo- 
nių. Paskleidė ir lapelių... Vakar turėjau, buvau gavęs progos 
Aš turiu teisės ir noro čia dirbti. Ar jis turi proto? ir tt. 
nes pasakymai: 

Dabar yra viltis, kad ligonis išgis. Valgyk, kad yra noras: 
Buvo proga ir su juo pasikalbėti. Šį rudenį vaikštinėjo čia žmonės 
Paskleidė ir lapelius. Vakar turėjau progą... Aš turiu teisę ir norą 
čia dirbti. Ar jis turi protą? ir t.t. ! 
esą klaidingi. | 

Mes su tuo negalime sutikti. Mums matos, IT 
viena ir antra sakinių kategorija yra lygiai taisyklin- 
ga, tik turi bent kiek kitokią prasmę. Konstrukcija 
su genityvu atatinka maždaug prancūzų konstrukcijai 
su article partitif ir turi reikšmę tokio ar kito“ 
kio neapribotumo; konstrukcija su akuzatyvu (ir n0- 
minatyvu) turi savyje tam tikrą griežtumo bei ka- 
tegoriškumo žymę. Pasakius, pav., aš turėjau prog 05, 

teisės tai padaryti, yra vilties... išreiškiama lyg 
„sakančiojo turėta progos, teisės, vilties dalį; 
norint gi pažymėti, jog kalbantysis turėjo pilną 
progą, teisę, viltį, būtinai reikėtų tarti: aš turėjau 
progą, teisę; yra viltis, kaip yra Dievas, o ne 
„Dievo. 
| Gyvoje kalboje yra begalės visokių minties at- 
spalvių, jų ant vieno kurpalio neperdirbsi. Iš to, kad 
„žmonės sako: jis turi pinigų, arklių, visai neseka, 
jog būtinai turėtumėm visur ir visada sakyti: jis turi 
progos, teisės ir t.t. Toki dedukcija neišlaiko kritikos 
nei logikos, nei filologijos atžvilgiu. 
| 2. Po žodžio būti Ryg. Jonas liepia visur dėti 
„nominatyvą, konstrukciją su ablatyvu laiko 
„klaidinga. Todel, anot mūsų kalbininko, reikia rašyti: 
«Jie norėtų liaudies vadovai būti. Ožys eina per 
„bažnyčią — nori kunigas būti» ir tt. Čia turime 
"atkartoti, ką augščiau esame pasakę. Negerai auto- 
„rius daro palikdamas tik vieną konstrukciją, o kitą 
griežtai atmesdamas Mūsų išmanymu, reiktų palikti 
abidvi, nes abidvi yra žmonių vartojami, tik ne vie- 
ne prasme. Mums net nuostabu, kad Ryg. Jonas 
nemoka atskirti prasmės tokių sakinių k. š.: jis yra 
karalius (tikras)ir jis yra karaliumi (scenoj). Tas 
vengimas ablatyvo vietomis privedė Ryg. Joną tie- 
siog prie kažkokių metasintaksiškų konstrukcijų, pav., 
„vietoje «Pernai atvažiavo čia į klebonus kun. Br.», 
„ autorius pataria sakyti: «klebonas čia perkeltas kun. Br.», 
o sakinys: «| ekspertus buvo pakviesti ir paskui par- 
vežti penki žmonės...» liepiama pertaisyti šitaip: 
«Ekspertai buvo pakviesti ir paskui parvežti penki 
žmonės...».  Nežinome kaip kam, bet mums (ir ne 
mums vieniems) tokie mūsų kalbos taisymai atrodo 
tiesiog guldymu jos Prokrusto lovon... 

Po žodžių tikiu, mūsų kalbininkas liepia 
vartoti ablatyvą, pav., «jis perdaug tikėjo rykščių 
galingumu». Tokią konstrukciją propaguoja taipgi 
Būga ir «Vilties» filologai, bet, deja, visi jų išvadžio- 
Jimai yra paremti labai nedaugeliu faktų. Tiesa, žodis 

pasitikėti gan plačiai vartojamas su ablatyvu, bet 
kad būtų kur sakoma tikėti kuo, nesame girdėję. | 
4. Zodį anot autorius liepia pakeisti kitu — 
pasak. Kuo šis geresnis, nepasakyta. Taigi ir čia 
pasilieka abejojimas. Anot — vysk. Baranausko iš 
anykštiečių tarmės paimtasis—buvo jau, rodos, įgijęs 
pilietybės teisę, bet, deja, turėjo nelaimę nepatikti 
Ryg. Jonui, kurs jo vieton dabar ir bruka vilnietiš- 
ką'įį pasak, tur būt, delto, kad lenkai galėtų gar- 
džiau pasijuokti iš lietuvių tvirtindami, būk mūsų 
kalboje nieko kito nėra, kaip tik — «sakė — pažšlą 
kė, sakė — pasakė...» . 
5. Mūsų kalboj pasitaiko sutrumpinimų, pav., 
viet. greitai, sakoma greit, viet. veikiai—veik.. 
Tuo tarpu Ryg. Jonas aprobuoja vartojimą žodžio veik: 
prasmėje počti, kas lietuviškai ikšiolei buvo išreiš- 
kiama žodžiu beveik. Su tuo irgi negalime sutikti. 
6. «Pas jį vaikų pilni pašaliai. Pas jį būdavo 

ir rugių nemaža». Anot mūsų filologo — tie sakiniai 
netaisyklingi. Taisyklingai bus: «Jo vaikų pilni pa- 
šaliai. Jo būdavo ir rugių nemaža». Nežinom kaip kam, 
bet kiekvienam lietuviui ukmergiečiui ir viena ir kita: 
konstrukcija bus lygiai geros, skirsis bent kiek tik 
savo prasme, nes pirmoje labiau pažymėta vieta, 
kame vaikų pilni pašaliai, o antroje asmuo, kieno 
vaikų pilni pašaliai. Pas jį gali būti pilni pašaliai 
ir ne jo vaikų, taip patkaip jo vaikų gali būti: 
pilni pašaliai, bet ne pas jį. B 
Autorius nenori, kad po visam žmonės eitų 

iš bažnyčios. Jis reikalauja, kad jie eitų «po vis0“ 
ko, po sumos». Mums matos, daroma tai visai be“ 
reikalo. Žmonės visur vartoja «po visam» ir, be abejo, | 
nepaliaus vartoję, nors tas žodis rašomoje kalboje | 
R. J. ujamas ir pranyktų. į 
8. Slaviškus sakinius: odpowiedzial na dwa, | 
napisal na trzy, autorius pataria versti lietuviškai | 
«dviem teatsakė, parašė trims», 0 «sądzono przy ą 
zakrytych drzwiach» verčia: «Buvo teisiama užda- | 
romis durimis». Mums matos, pirmą sakinį reiktų 

išversti: «atsakė dvejukei, parašė trejukei», o antrą: 
«Buvo teisiama, uždarius duris», arba «uždarytoms 
durims» (dativus absolutus). 

„9. «Sitas darbas čia neapsimoka» pataisyta į 
šitas darbas čia neišsimoka». Niekur nesame gir- 
dėję, kad taip kas sakytų. Paprastai sakoma neuž- 
simoka, arba neapsimoka, 

10. Vietoj «darbu atsižymėjęs» liepiama ra- 
šyti «darbu pasižymėjęs, pasižymėdinęs, įsižymėjęs, 
iškilęs». Iš tų keturių pataisų nebent viena pirmoji 
tėra tinkama. 

“11. Net ir toks sakinys, kaip: «Šaltinio» reda- 
ktorius jau atvažiavo (į Seinus)» Ryg. Jonui netinka; 
jis viet. atvažiavo liepia čia dėti žodį parva- 
žiavo. Jei redaktorius buvo iš Seinų išvažiavęs, 
tai pataisymas geras, bet jei kalbama apie naują, 
laukiamąjį redaktorių, tai kitaip ir negalima pasakyti, 
kaip tik atvažiavo. Tas pavyzdys dar sykį parodo 
„svarbumą distinkcijų, kurių R. J. taip vengia. 

„ 12. Mūsų autorius «prielankių recenzijųs ne- 
mėgsta, jis reikalauja «teikiamų, įteikiamų re- 
cenzijų». Tuo būdu «nieprzychylne recenzje» anot 
R. J. turėtų būti neteikiamos, neįteikiamos 
recenzijos. Abejojame, ar R. Jonui pasiseks įteikti 
tą žodį mūsų rašomajai kalbai. | 

«Susipratova kits kitą» — negerai; anot R. J., 
reikią čia dėti «vienas antrą». Delko) Vienas Die- 
vas ir antras R. J., tur būt, tai težino, nes, rodos, nei 
„Daukantas. nei Valančius, nei kiti mūsų klasikai tai 
nežinojo. 

13. «Arklių jie, matomai, nelaiko — pataisyta 
"į «arklių jie, matyt, nelaiko». Gal taip ir geriau, bet 
kol žodis «žinoma, žem. žinoms» iš mūsų kalbos ne- 

išvytas, tol, mūsų nuomone, nėra klaida sakyti ir «ar- 
"klių jie, matoma, nelaiko.» 

Iš to gi matoma lenkų kalbos įtakoje - (wi- 
docznie), tur būt, ir atsirado forma matomai. Bet 
„ir peršamojo R. J. matyt lietuviškumas labai abe- 
“ jotinas, nes lenkai irgi tąja prasme vartoja žodį wi- 


310 Filologija 


dač, pav.: «Oni, widač, koni nie mają». Taigi ir ši- 
tos pataisos vertė nekoki, B 2 

14. Dvarponiai, Zemaitija, dvasiškoji 
ir svietiškoij valdžia R. Jono nutarimu panai- 
kinta. Belieka vien dvarininkai, Zemaičiai,: 
dvasinė ir pasaulinė valdžia. "už 

Apie dvarponius ir Zemaitiją nekalbėsime, jie 
kaip buvo, taio ir pasiliks. Bet proponuojama R. J. 
valdžios terminologija visai yra netikusi. Lenkai turi“ 
du žodžių: duchowy ir duchowny rusai net 
tris: svetskyj, mirskoj, vsemirnyj. Mums gi viet. tų | 
penkių žodžių liepiama tenkintis tik dviem: dva- 
siniu ir pasauliniu. | 

Tuo būdu ir duchowy ir duchowny pas mus 
bus dvasinis, o svetskij, mirskoj ir vse- 
mirnyj — vis bus pasaulinis. Perdaugjau R. J. 
apiprastina mūsų kalbą. Kad Napoleonas stengės 
įgyti pasaulinę valdžią, arba kad Antikristas pa- 
saulio pabaigoje bus įgijęs pasaulinę valdžią, su 
tuo sutinkame, bet kad kiekviena civilė valdžia būtų | 
pasaulinė, tai mums logika neleidžia pripažinti. 

15. Taip pat varoma lauk R. J.ir dvasiškija 
su savo dvasiškiais, kuriuos mūsų kalbininkas. 
pataria pakeisti dvasininkais. Mums matos, 
dvasininkais pavadinti tegalima nebent spiri- 
tistai, kurie užsiima dvasių šnekinimu. 

16. Visi lietuviai kauniečiai žodį narys var- 
toja prasme sustav, vok. Gelenk, o sąnarys 
prasme člen, vok. Glied. R. J. pirmutinis perkeitė 

“jų prasmę, uolūs gi jo sekėjai iš «Vilties». ir «Šalti 
nio» jį čia palaikė — todel dabar R. J. turi drą- 
sos tą savo prasimanymą ginti šiais dviem argumentais: 

„ «Kas buvo vieno - kito senobės rašytojo vieną - kitą kartą 
parašyta (jie toli gražu nevisi taip rašydavo), tas mus, šių dienų ra- 
šytojus. varžyti, ar šiaip ar taip negali. 2) Žodis «narys» prasme 
«membrum, Glied» per šiuos septynerius metus buvo jau daug daž- 
niau pavartotas raštuose, ne ta pačia prasme kitados žodis «sąnarys»- 

Apgynimas nemoksliškas, bet tikrai advokatiškas, 
tik nelaimė, kad jo vertė nekokia. Zodį «sąnarys» 
prasme -«membrum» vartojo ne «vienas kitas», 

bet dauguma senobės rašytojų, taip pat kaip ir 
šiandien tąja prasme jį tevartoja dauguma lietu- 
"vių. Ir tas vartojimas yra tikriausias, nes n ar į pras- 
„me Gelenk augštaičiai pradėjo netaisyklingai va- 
"dinti sąnariu gudų kalbos įtakoje. Tuo būdu 
" filologiškas lyginys sustav — narys, ilgainiui pavirto 
į sustav — sąnarys. Taigi siūlomas R. J. vartojimas 
to žodžio yra aiškus slavizmas, priešingas lietuvių 
kalbos dvasiai. Narys yra tas, kurs neria kūno 
"dalis; pati kūno dalis sunerta iš įvairių raumenų, 
kaulų, gyslų, dirksnių bus sąnarys. Tai aišku, 
"kaip diena. Priimti priešingą to žodžio prasmę te- 
galima vien aklai, be jokios kritikos, pasiduodant R. 
| J. autoritui, kurs savo žaru, matyt, remias vien su- 
valkiečių tarme ir nori visai Lietuvai tą suvalkie- 
tizmą mūsų rašomajai kalbai įpiršti. 
4 17. Su daugeliu mūsų rašomos kalbos reformų, 
" siūlomųjų Ryg. J., nesutinka ir p. Imša (jei neklys- 
„tame — vienas iš kalbininkų komisijos). Mes su vi- 
sais Imšos nurodymais (atskyrus tik VII punktą) taip- 
"gi sutinkame. Nes iš tikrųjų tokie pasakymai, kaip: 
„ «traukinys septyniomis teateina», «jis įsisteigė ar- 
 klius», «jis rašo mokslo keikiamus straipsnius» (viet. 
mokslą keikiančius) ir t.t. yra tiesiog nepakenčiami. 

19. Autorius rašo: 

Nuspręsti, kas žmonių kalboje „prieštarauja gramatikai ir logi- 
kai“ yra labai sunku: kas vienam nesutinka su gramatika ir logika, 
tas kitam gali rodytis visai taisyklinga, suprantama, paprasta. 

Tai tiesa, bet vėlgi brukti rašomojon kalbon tokius 
pasakymus, kurie jokia logika neišaiškinami, mums 
matos, nepriderėtu. 

20. Zinoma, kad mes ko nesam girdėję, tai nenuo- 
stabu. Bet pasirodo, kad kai ko ir pats R. J. yra 
irgi nežinąs. Pav., mums žodis ligotas yra papras- 
čiausias, tuo tarpu mūsų autorius laiko ji abejotinu ir 
net rašo, būk ir Kuršaitis «iš Prūsų kalbos» jo neži- 
nąs. Panašūs faktai mus dar labiau įtikina tame, 
jog R. J. nėra viską žinąs, ir jog todel negalima aklai 
Jam tikėti, bet kiekvieną jo peršamąją kalbos refor- 

mą reikia atidžiai iš visų pusių apžiūrėti. Tai ir pa- 
drąsino mus pakalbėti čia viešai apie „eršamąsias R. 
J. rašomosios kalbos reformas. 

inoma, mes čia pasakėmė toli ne visa, kas 
buvo galima pasakyti apie «rašomosios kalbos daly- 
kus». Mums matos, ir kiti mūsų kalbos mėgėjai bei 
žinovai taipgi tars savo žodį. Ir tai labai geistina. 
Nes juo daugiau bus tokių balsų, juo labiau paaiškės, 
ko mūsų rašomoje kalboje turime vengti, ko laikytis. 
Lietuvių kalba—tai bendras visų turtas. To turto sargu 
privalo būti visa tauta; leisti vienam R. J. čia šeiminin- 
kauti—mes neprivalom, juo labiau, kad jis turi perdaug 
autokratišką tr reformatorišką būdą-—-yra linkęs senus 
žodžius ir senas sintaksės konstrukcijas gerai jų“ 
neištyręs niekinti, ir jų vieton naujus savo prasima- 
nytuosius brukti. Tai rašydami mes visai nestojama | 
prieš naujumą ir reformas kalbos srityje. Del buvi- 
mo tebūnie kalbos reformų, bet draug tebūnie ir vi- 
suomenės kontrolė reformatoriams. 


UEBER DIE ENTWICKLUNG DER LITAUISCHEN KON- | 
JUNKTIONALSATZE von Eduard Herdmann. Sonderab- 
druck der wissenschaftlichen'Beilage 2um Jahresbericht der Hansa- | 
Schule zu Bergedorf 19:2 (Progr. Nr. 1054), Jena ;Fromannsche | 
Buchdrukerei, 1912, 98 psl. in-8. 

Daugumas net ir nefilologų žino, jog yra lygi- 
namosios kalbotyros mokslas. Bet apie ly- 
ginamąją sintaksę vargiai kas iš šiaipjau inte- 
ligentų yra girdėjęs Tuo tarpu toksai mokslas vo- 
kiečių filologų jau yra įkurtas. Jo įsteigėju ir 
«mistru» buvo Delbrūckas!). Šios brošiūros autorius, | 
matyt, yra irgi to mokslo atstovas. Artimiausiu. savo | 
tyrinėjimų objektu jis pasirinko lietuvių kalbos sin- 
taksę. . 

Savo prakalboje autorius pažymi, jog vokiečių 
mokslo vyrai savo veikaluose apie lyginamąją sin- 
taksę atsižiūrėdavo ir į lietuvių kalbą. Bet čia 
nedaug tenuveikę, nes pasitenkindavę vien da- 


1 Sk. Vergleichende Syntax. 


| 


ima M o k Salos lsintyo ratūr a p BET 


„bartine prūsų lietuvių kalba, o iš senesniųjų raštų 
tesinaudodavę vien priedais prie Bezzenbergerio lie- 
tuvių kalbos istorijos, išėjusios 1877 m., o ši, deja, 
"sintaksei medžiagos maža teduodanti, nes svarbūs 
senovės lietuvių kalbos paminklai, išėjusieji Didžioje 
"Lietuvoje, Bezzenbergeriui buvę neprieinami. Todel 
ir tyrinėjimų rezultatai negalėję būti pilnai teisingi. 
Taip, pav., buvo gan išsiplatinusi nuomonė, būk da- 
"bartinės prūsų lietuvių rašomosios kalbos sintaksė 
maža tesiskirianti nuo kalbos prieš 350 metų. Au- 
"torius vadina tą nuomonę apskritai imant klaidinga. 
E pač didelį skirtumą randa šalutinių sakinių jungimo 
ūde. 

Kad mokslininkai tuo klausimu ikšiol mažai te- 
"užsiimdavę, autorius aiškina sau tuo, jog mažai tetu- 
rėta tam tikros spausdintos medžiagos. Siek tiek 
čia yra padirbėję Leskien'as su Brugmann'u. 

Bet dabar jau atėjęs metas šalutinių sakinių 
„konstrukcijai senovės lietuvių kalboje istoriškai paty- 
"rinėti, palyginant jas su dabartinės kalbos konstruk- 
cijomis. Tas tyrinėjimas parodys, kokios vartotos 
senovėje jungės yra nūn pranykę, kokios ir šiandien 
dar tebevartojamos. 

Tam tikslui gerb. autorius yra peržiūrėjęs visus 
svarbiausiuosius senovės lietuvių raštus: Mažvydo 
katekizmą (1547), Formą christima (1559), Wolfen- 
būtel'iškę Postilę (1573), du dokumentu 1578 m., 
Villento Euchiridion 1579, Bretkūno Postilę (1591) 
Duonelaičio raštus (1714—1780), o taipogi ir senovės 
leidinius, pasirodžiusius Didžioje Lietuvoje: Daukšos 
Katekizmą (1595), jo Postilę (1599), Kalvinų Pos- 
tilę (1600), Rytiečių lietuvių katekizmą (1605), Šir- 
vydo Punktus Sakymų (1629), Žemaičių Katekiz- 
mą (1838). 


Be tų rašomosios kalbos paminklų, autorius savo 
tyrinėjimuose naudojasi taipgi gyvos kalbos pavyz- 
džiais, imtais kaip iš Prūsų, taip ir Rusijos lietuvių 
tarmių (daugiausia iš pasakų). 

Perskyrimuose E. ir F. atsižvelgta taipgi į latvių | 
ir senprūsių kalbas. 

Svarbiausias tų Hermann'o tyrinėjimų rezultatas | 
yra tas, jog jungės, prasidedančios raidė j — (jog, 
jei, jeigu, jeg, jeng...), lietuvių kalboje, laikui bėgant, 
ima eiti retyn ir net nykti, o jungės, prasidedančios | 
raide k (kai, kad, kada...), dažniau būna vartojamos. 
Pirmutinės, autoriaus nuomone, yra senesnės už an- 
trąsias. Ar taip yra iš tikrųjų, nesiginčysime. Ga- 
lime tik parūgoti, kad autorius, tyrinėdamas tekstus, 
ėmė junges taip, kaip jas rado užrašytas. Tuo būdu | 
jo knygoje šalia jog figūruoja taipgi iog, iag, jog, | 
juog, jok, juok, joga... kaipo atskiros jungės 
(j—Formen), nors fonetiškai yra tai viena ir ta pati 
jungė jog, tik fonetiškai užrašyta. Tą pačią pastabą 
galima būtų padaryti ir apie kitas junges priklau- 
siančias ne tik prie j - formų, bet ir k - formų. 
Todel ir galutina statistikos j- formų ir k - formų 
ir jų procentinio santykiavimo tikruma mums atrodo 
gana abejotina. Juo labiau, kad autorius naujosios 
mūsų literatūros visai nė nepalietė. 

Ne visai aiškus taipgi ir pats Hermann'o tyrinė- 
jimo metodas, o ypač jungių apskaitymo būdas. Spe- 
cialistas filologas gal šiaip taip ir atspės, kokiu keliu 
autorius yr priėjęs savo jungių statistiką, bet šiaip- 
jau inteligentas vargiai tai besuseks. O tai labai 
. gaila, nes lietuviškos sintaksės klausimais pas mus 
užsiima šiandien ne vieni filologai. 

Bet jei tyrinėjimo metodui ir galima šis tas prĖ 
kišti, užtat faktiškai veikalo pusei prisieina atiduoti 
pilniausią pagarbą. Nes autorius nieko ant vėjo ne- 
sako, niekur nedogmatizuoja, bet kiekvieną savo 
tvirtinimą remia grynais faktais, kuriuos kiekvienas 
gal patikrinti. 

Tų faktų autorius su tikrai benediktinišku darbš- 
tumu yr pririnkęs begales. Ypač pagyrimo verta 
pridėtoji gale lietuviškų jungių lentelė, paduodanti 
trumpai svarbiausius veikalo rezultatus. Iš tos len- 
telės skaitytojas kaip ant delno mato, kaip ta ar 

kita lietuviška jungė laikui bėgant keitėsi užleisdama 
galop vietą kitoms. Ž 
Ė Tatai šį Hermann'o veikalą karštai rekomen- 
duojame visiems mūsų sintaktikams, o ypač Rygiškių 
„Jonui. Esame tikri, kad šis pastarasis niekad nebūtų 
"drįsęs primesti mūsų rašomajai kalbai nario, pras- 
me Glied, ir kitų panašių savo išradimų, jei 
"būtų Hermann'o nurodytu istoriškai statistišku me- 
todu patyrinėjęs mūsų senovės raštus ir gyvąsias 
kauniškes tarmes. 


l J. Gabrys. LIETUVIŲ KALBOS VADOVĖLIS. Antroji 
laida+ Kaunas, 1913, 104 psl. in-8. 


Matyt, mūsų pedagogams patiko šis vadovėlis' 
| jei prireikė jis leisti antru atveju. Pedagogikos at- 
žvilgiu iš tikrųjų sunku jam kas beprikišti. Jis susta- 
tytas atsižvelgiant į geriausius rusų kalbos vadovėlius. 
Visas kalbos mokslas išdėstytas čia' labai sistematiš- 
kai ir nuosekliai. Pradėjęs nuo garsų ir raidžių — 
autorius paeiliui pereina visą lietuvių kalbos etimolo- 
giją ir sintaksę, visur teoriją paaiškindamas gerai 
parinktais pavyzdžiais. Tų pavyzdžių tedėta vado- 
vėlin daugiausia po keliolika, taigi nei permaža, nei 
perdaug. Autorius neėmė pavyzdžio iš Ryg. Jono 
sintaksės. kur, kaip visiems žinoma, pavyzdžių pri- 
grūsta šimtais. Ir gerai padarė. . 

Bet rašybos ir terminologijos klausimuose Gabrys 
beveik visur laikosi Ryg. Jono; gaila tik, kad. trum- 
pindamas - Kriaušaičio gramatikos tekstą vietomis ap- 
leidžia paaiškinimus, būtinai reikalingus, pav., 5-me 
psl. skaitytojas visai nesupras, delko garsas v pris- 
kirtas prie pusbalsių, arba delko accusativus!) 
Pavadintas priekininku (17 psl). Pas Kriau- 


1) Autorius nuo savęs vadina tą linksnį dar galininku, 
bet irgi nepaaiškina kodel. Mums matos, dauguma mokinių, moky- 
tojų paklausti, delko tas linksnis tur vadintis priekininku ar 
galininku, nesugebės duoti tinkamo atsakymo. . 


316 Filologija 


—- 


šaitį yra pridėti trumpučiai paaiškinimai, kurios, mū. 
sų išmanymu, reikėjo ir vadovėlyje palikti. 

Daiktvardį autorius pavadino nuo savęs 
daiktininku. Tuo keliu einant reiktų laukti ir 
būdininkų, skaitininkų ir t. t. vietoj senų 
būdvardžių, skaitvardžių ir t. t., bet au- 
torius taip toli neina. 

Daiktvardžių vagis, akis etc. daugskaitūs 
liepiama rašyti vagys, akys (21), bet nuo dan- 
gus rašoma daug vard. dangųs (23), onuosaldus 
(31) saldūs (-ys). Čia jau reiktų didesnio griež- 
tumo galūnių į asirinkime: — ar ūs, ar—ųs, viena iš 
dviejų 

Autorius kai kur palieka laisvę nokytėjais ir 
mokiniams. Taip, pav. 62-me psl. leidžia rašyti 
ir suktis ir sukties, šnekėtis ir šnekė- 
ties ir t. tt Mes su tuo pilnai sutinkame. Nega- | 
lim sutikti tik ten, kur jis Ryg. Joną sekdamas bruka | 
visiems tokias suvalkietiškas formas, kaip b ūt u m e, 
būtute, vietoj būtumėm, būtumėt. Bet ir 
čia autorius pasirodo ne visur nuoseklus, nes 72-me 
psl. randame taipgi ir kaunietiškas suk tum ėmės. 
suktumėtėsir t. t. 

Autorius palaiko ilgąjį ū; bet ar tai per spau- 
stuvės, ar per korektoriaus kaltę, tas ū tekste ne vi- 
sur padėtas, kur pagal Ryg. Joną reikėtų dėti. 

Kai kur autorius, matyt, ir pats pripažino to ū 
nereikalingumą; taip, pav., ketvirtojo linksniavimo viet-.. 
linksnyje (23) vietoj ū visur padėta u (danguje, 
puodžiuje, viet. «Viltietiškos» rašybos  dangūje, 
puodžiūje etc.). Mes su tuo pilnai sutinkame. „ 

Svetimų žodžių autorius taipgi perdaug nelie- 
tuvina: vietoj telegrapas, igijena, koras, 
pataria rašyti europiškai: telegra fas, hygiena, 
choras. Mūsų išmanymu, G-ys už tai pagirti 
vertas*). 


1 Gaila tik, kad autorius nenurodė, kaip reikia lietuviškai 
rašyti tokie svetimi žodžiai, kaip nacionalnyj, biografija, fiziologija, 
sociologija ir k. p. 

Išorinio pavidalo atžvilgiu leidinys yra irgi gan 
gražus, spauda aiški, popierius dailus. Todel lietu- 
vių kalbos mokytojai gerai pada:ys jį saviems mo- 
kiniams rekomenduodami. 

Tiesa, vienas fanatiškas ilgojo ū mėgėjas skun- 
dės mums, tame vadovėlyje esą labai daug spaudos 
klaidų, nes vietoje ilgojo ū daugelyje vietų padėta 
" trumpasis u. Bet kadangi ilgojo ū reikalingumą toli 
ne visi rašytojai tepripažįsta, todel ir šis vadovėlis 
"nė kiek savo vertės nebūtų nustojęs, jei jame ilgasis 
ū būtų buvęs ir visai išmestas. 

. Be reikalo tik Gabrys nuolat rašo: pavyzdin. 
Čia reiktų paklausyti Ryg. Jono ir sakyti pav y z- 
džiui. 


I. ESPERANTA. Litova Vortaro verkita de JJ Mačernis, 
“ Tarptautinės kalbos Esperanto kalbamokslis ir žodynas. Kaunas, 1919, 
32 psl. in-18. 


1 2. L. L. Zamenhof. EKZERCARO ELTIRITA EL FUNDA- 
„ MENTO DE ESPERANTO. Eldonis de P: Medem kaj J. 
Mačernis. Kovno, 1919, 25 psl. in-18. 


1. Lietuvai įėjus kultūrinių Europos valstybių 
tarpant, tarptautiniai susisiekimai po karui, be abejo, 
bus pas mus kaskart dažnesni. Taigi ir tarptautinės 
kalbos reikalas kaskart didės. Numatydama tai Kauno 
esperantistų draugija ėmė steigti Esperanto kalbos 
kursus. Bet čia sutiko kliūčiu, nes Tijūnaičio vado- 
vėlį išpirkus, nebebuvo iš ko Esperanto kalbos 
lietuvių kalba mokytis. Taigi labai naudingą darbą 
atliko g. Mačernis išleisdamas savo, kad 17 trumputį, 
Esperanto kalbos «kalbamokslį ir žodyną». Nežiūrint 
to trumpumo šis «kalbamokslis» yra pilnas, o «žody- 
nas» paduoda pačias reikalingiausias Esperanto kal- 
bos šaknis, iš kurių kiekvienas, mokąs E. gramatiką, 
galės pats pasidaryti tūkstančius Esperantiškų žodžių. 
Taigi pradžiai šis žodynas bus užtektinas. 

2. Esperanto kalbos gramatikai esant labai trum- 
pai (teturinčiai viso labo 16 taisyklių), svarbu prak- 
tikai turėti daugiau tos kalbos pavyzdžių pasiskaityti 


+ 

ir lietuvių kalbon versti. Tam tikslui žymūs Kauno 
esperantistai, Medemas ir Mačernis, yr Zamenhofo 
esperantiškos chtestomatijos dalį išleidę atskiroj aug- 
ščiau nurodytoj brošiūroj. Joj paduota 31 $$ Espe- 
ranto kalbos tekstų, kuriais mokytojai ir galės naudo- 
tis dėstydami E. kalbos kursą. Visiems pradedan- 
tiems esperantiškai mokytis mielai rekomenduojame 
abi tiedvi knyguti, bent tuo tarpu, kol išeis plates- | 
niojo E. kalbos Tijūnaičio vadovėlio antroji laida. | 


B. Tamoševičius. MORZĖS ABĖCĖLĖ. 4 psl. in-8. 


Labiausiai išsiplatinusi pasauly telegrafų sistema | 
yra Morzės. Jos aparatas yra prasčiausias ir pigiau- 
sias. Joje ženklai bei raidės perduodami vien taš- | 
kais ir brūkšneliais. Iš tų taškų ir brūkšnelių, įvai- | 
riai sukombinuotų, yra sudaryta tarpiautinė Morzės 
abėcėlė. Kadangi rusai vartoja ne tarptautinę loty- | 
niškąją abėcėlę, bet savo «graždanką», tat jie ir bu- 
vo priversti Morzės abėcėlę pritaikinti savajai graž- 
dankai. Tas pritaikinimas išėjo gan savotiškas. 

Lietuviams perėmus telegrafą į savo rankas, . 
kilo klausimas: ko laikytis telegrafo praktikoj: tarp- 
tautinės Morzės abėcėlės, ar tverti savąją lietuvišką- 
ją. Mūsų Pašto, Telegrafo ir Telefono Valdyba rado 
būsią geriau tarptautinę Morzės abėcėlę sulietuvinus. 
Na, ji ir sulietuvinta, bet «na ruskij manier». Tuo 
būdu ir prieita rezultatų, jog mūsų piliečių Šče pa- 
vičiaus, Seško, Zeknio parašai nusiųsti tele- 
grafiškai Amerikon bus užrašomi kaipo: O6epa- 
widčius, Oegkas, Veknis. 

Kad tai yra tikras absurdas, įrodė tai «Lietuvoj» 
(Nė 254, 1919) Bob. Jonas. Tą pat pripažino ir A. 
Žitkevičius «Paštininkų Balse» (Nž 1, 1920). Taigi 
lietuviškoji Morzės abėcėlė tegali pas mus laikytis 
nebent valdžios įsakymu; rimtos kritikos ji absolūčiai 
yra pasmerkta. Bob. Jonas reikalavo net, kad val- 
džia ją atšauktų. Ar tai įvyks, abejojame. Mat, kiek- 
viena valdžia yra linkusi laikyti save neklystančia ir 
laikytis principo, «ką įsakiau — įsakiauv.  Kaipo to- 

li stovintiems nuo telegrafo, mums tai ir ne taip svar- 
bu. Mes labiau domimės šia abėcėle kitu atžvilgiu, 
būtent, kiek ji atatinka mūsų dabartinei rašybai. Pa- 
sirodo, kad pilnos atatinkamybės čia nesama. Liet. 
Morzės abėcėlė neturi atskirų ženklų nosinėms ę ir 
jį; jos žymimos taip pat kaip e ir i: Kitai nosinių po- 
rai ą ir ų priimta atskiri ženklai, atatinkantys tarp- 
tautinės abėcėlės raidėms 4 ir ū. Mums rodos, vi- 
sai be reikalo; išreiškiant tiedvi nosini ženklais a ir 
u, telegrafo abėcėlė išeitų daug lengvesnė ir trum- 
pesnė. Jei jau lemta uodegėlėms mūsų rašyboj pasi- 
likti, tai patys telegrafistai galės jas pridurti perra- 
šinėdami telegramos tekstą iš aparato juostelės pa- 
prastomis raidėmis: 

Dar labiau apsunkina telegrafą mūsų . dvilypės 
raidės dž, uo, ie. Morzės sistemoj d reiškiama žen- 


klu —..; ž ženklų... —; tuo būdu raidė dž Morzės 
ženklais bus išreiškiama ilgeliausiu ženklų — .....-—! 
Tas pat pasakytina ir apie' uo, nes u morziškai yra.. 
—, 00———! taigi uo —...— — — —! Aišku, jog 
raidėms dž ir uo reiktų turėti trumpesni ženklai. 
Del ie — didelio keblumo nėr, i išreiškiama 
vienu tašku, o e dviem taškais; tai ie —... Bet tri- 


mis taškais žymima ir s. Taigi vėl susidaro painiavos. 
Tuo remdamiesi mes ir manome, kad mūsų Mor- 


„ zės abecėlė yra reikalinga žymios reformos: iš vie- 


nos šalies ji reiktų labiau sutarptautinti, o iš kitos ir 
sutrumpinti, parenkant mūsų dvilypėms raidėms kito- 
kius, trumpesnius, ženklus, negu dabar. 


RAŠYBOS MOKSLO DARBELIAI. II dalis. Sudarė mokyto- 
jas J. Vaznelis. Mariampolė, 1920, 20 psl. in-8. 


Kokia rašyba, toks ir jos mokslas. Lengva rašy- 
ba, lengvas ir mokslas, sunki rašyba, sunkus ir jos 
mokslas. Mūsų dabartinė rašyba, paties Ryg. Jono 
pasakymu, yra «ne visai lengva ir gana paini». Tai- 
gi ir jos mokslas yra nelengvas ir gana painus. Kaip 
augščiau yr įrodęs Grigonis, nemoka jos dažniausiai 

net patys mokytojai, o jau apie mokinius nėr ką nei 
kalbėti. Išmokyti juos kaip reikiant net gimnazijose 
"nepavyksta: ji tenka kalte kalti; bet įkalta vaikų 
galvosna greit išdulka. Si rašyba tiesiog vargina vai- 
kus, tramdo jų mintį, stabdo proto plėtojimąsi. Tai 
irgi Grigonis yr įrodęs eksperimentaliu metodu. Tai- 
gi visi mokytojai ir visa mūsų visuomenė turėtų pri- 
mygtinai reikalauti mūsų «gana painią ir nelengvą ra- 
šybą» sureformuoti ir suprastinti. a 

Deja, kol kas tą rašybos jungą nuversti maža:kas: 
pas mus tesirūpina. Valdžia biurokratiškai yr įve- 
dus ją visosna mokyklosna — ir reikalauja, kad mo- 
kiniai būtų jos mokomi. 

Tam biurokratiškam valdžios reikalavimui paten- | 
"kinti Gira yr išleidęs savo «Rašybos vadovėlį», 0 
V-lis augščiau nurodytuosius «Rašybos mokslo dar-| 
belius». Kam tie «darbeliai» skirti — nepasakyta, | 
nes prakalbos jokios autorius nėr pridėjęs. Jei jie 
skiriami gimnazijos mokiniams, kuriems likimo lemta | 
išgerti lig dugno karti Ryg. Jono rašybos taurė, tai | 
dar būtų pusė bėdos: V:znelio vadovėlis galės čia | 
būti net naudingas, kaipo palengvinąs valdžios reika- 

„ laujamos rašybos pramokimą. 

Bet jei mūsų mokytojai užsimanytų šiuos V-lio 
«Darbelius» įvesti net ir į pradžios mokyklas, tai tuo 
būtų padaryta mūsų priaugančiai kartai neapsakoma | 
skriauda, nes tie «darbeliai» pagamintų mūsų kaimo 

+vaikams daug ir didelio darbo, o naudos neduo- 
tų jokios. Nes išmokyti kaimo vaikas, kada reik | 
rašyti: lyg, kada lig, kada lyk, kada lik (3) yra 
tiesiog negalimas daiktas. 

Principialiai V-lio darbeliams mes nieko negali- 
me prikišti: jis padarė, ko iš jo mūsų rašyba reikalauja, | 
visai nesigilindamas į tai, ar tie reikalavimai teisin- 
gi ar ne... 

Taigi gimnazijoms V-lio «darbelius» rekomenduo- 
jame: bet prieš įvedimą jų į pradžios mokyklas griež- 
tai protestuojame. 

LITAUISCHE MUNDARTEN gesammelt von Ą. Baranow- 
ski. Band I Texte: Aus dem Weberschen Nachlass herausgegeben 
von Dr. Fr. Specht. Leipzig, Koehler, 1920, XI--467. S. in-8. 


. Ilgai nežinojome, kur yra dingęs didžiulis A. Ba- 
ranausko tarmiškai surašytų pasakų rinkinys.  Pasi- 
rodo—jis nežuvęs; 1890—1892 m. Baranauskas jį nu- 
siuntęs savo ilgamečiui korespondentui H. Weberui. 
iam mirus, jis su nabašniko biblioteka buvo pado- 
"vanotas Leipzigo Indogermaniškajam Institutui, kuris 
į nūn ir išleido. Spaudon jį prirengė d-ras Fr. Spechtas 
aikydamas tekstą, kokį rodo rankraščiuose, net su 
aiškiomis rašto klaidomis, bet padėdamas pataisas 
prierašuose. 


Tuo būdu vokiečių dėka turim dabar gausų šal- 
"tinį mūsų tarmėms arčiau pažinti. Baranauskas jų yr 
priskaitęs 11, šiame rinkiny pavyz žių teduoda tik 
"9-ioms, būtent, Rytiečių penktųjų (R. 5)—13, R. 4— 
25, R. 3—24, R. 2—38. R. 1 ž. (Rytiečių pirmųjų 
žiemiečių)—33, V. p. (Vakariečių pietiečių)—17, V. ž.' 
"(Vakariečių žiemiečių)— 28, Z. R. (Ziemiečių Rasei- 
niečių)—29, Ž. T. (Žiemiečių Telšiečių)-—41. Griež- 
tai imant nėra čia vienos pasakos, yra ir šiaipjau 
"aprašymėlių, bet jų maža. Daugiausia paduota liau- 
"dies pasakų. 


Baranausko buvo įvesta Zemaičių Seminarijoj 
tvarka, kad kiekvienas naujas klierikas surašytų savo 
tarme ne mažiau kaip tris pasakas bei kitokių dalykėlių. 
Gavęs rankraščius, B. kviesdavosi jų autorius ir liep- 
davo tarmiškai skaityti, darydamas rankrašty atatinka- 
mų pažymėjimų. Pataisytuosius tuo būdu rankraščius 
pats iš naujo savo rašyba perrašydavo ir tik tuomet 
tedėdavo juos savo rinkinin pažymėdamas, kas ir kurios 
parapijos buvo jų autorius. 

Taigi, peržiūrinėdami šį Spechto leidinį, radom 
visų savo gyvu ir mirusių draugų pavardes k. š.: 
Jarulaičio, A. Kryžarausko, V. Kemešio, B. Baltrėno, 
B. Barono, J. Budriūno, A. Tyrilio, J. Širvio, savo 
paties ir daugelio kitų bent kiek vyresnių bei jau- 

nesnių kunigų. Net ir paskiau tapusieji' karštais len- 
kais, k. š. P. Barauskis, Pr. Pacevičius ir k., Bara- 
nauskui liepiant, yr rašę savo tarme lietuvi Š- 
kas pasakas. Bet jų lenkystė ir tuomet jau liko 
pažymėta jų pavardėse (Petras Borowski, Pr.“ 
Pacewicz ir tt.). 1 
Kaip augščiau nurodėm, kiekvienai tarmei 
surinkta čia nemažas pavyzdžių skaičius. Jie, 
apskritai imant, neperilgi, bet yra ilgesnių, užiman- | 
čių net po kelis puslapius. Tuo būdu medžiagos fi-- 
lologams patiekta daugiau negu reikia. Folkloro mė- | 
"gėjai ras sau čia irgi ne vieną įdomų dalyką. Taigi“ 
neabejojame kad ši knyga rasis kiekvienoje Lietuvos | 
bibliotekoje, kiekvienoje mokykloje ir pas kiekvie- | 
ną dar tebegyvą tų pasakų autorių. Nusipirkę ją 
turės sau gražiausią dovaną Kalėdoms, juo meilesnę, | 
nes primenančią brangią jaunystę ir brangų pirmutinį | 
oficialų lietuvių kalbos mokytoją Zemaičių Semi- 
narijoje. | 
Priede, knygos gele, randas dar keletas kaimo | 
poetės Urš. Tamošiūnaitės eiliuotų dalykų, paties 
Baranausko «Pasikalbėjimas giesmininko su Lietuva» 
ir trys mažiau žinomos giesmės. Viena iš jų «Trim 
broliam žemaičiam patarimo žodis», rodos, bene bus 
tik spaudoj pirmą kartą tepasirodanti. 4 
„ Trumpai tarus, Spechto leidinys vertas yra kuo 
plačiausiai pasklisti po Lietuvą. r 


i 

Dr. Fr. Specht. LITAUISCHE MUNDARTEN gesammelt 

von A. Baranowski. Band II. Grammatische Einleitung mit 
lexikalischem Anhang. Leipzig, Koehler Verl., 1922, XVI--544 S. in-8. k- 


Recenzuodami pernai pirmąjį šio leidinio tomą 
esame išskaitę devynias lietuvių kalbos tarmes, ku- | 
rių pavyzdžiai vysk. A. Baranausko buvo surinkti | 
ir Dr. Špechto nūn dailiai išleisti. Šį antrąjį tomą | 
autorius užpildė vien savo filologiškomis pastabomis | 
apie kiekvieną iš tų tarmių atskirai. Imant apskritai 
tų pastabų — kiekvienai tarmei tenka po 54 pusl. 2 
Tik abiem pastarom (Žemaičių Reseiniečių ir Žemai- 

"čių Telšiečių) teteko tik 40 puslapių, taigi kiek- 
“vienai vos po 20 pusl. Tai įvyko prieš autoriaus 
norą. Veikalo tekstas teko: čia žymiai sutrumpinti, 
reikalaujant to leidėjui, nepanorėjusiam leidimo iš- 
"laidų didinti. Autoriaus įvadai (Einleitung'ai) į kiek- 
vieną tarmę nepaduoda pilnos tų tarmių gramatikos, 
bet tik medžiagos jai. Atskirų tarmių gramatikos 
sudaryti palikta patiems lietuviams. Tikimės tai il- 
gainiui ir įvyks. Spechto išmanymu, be atskirų tar- 
mių gramatikų nėra galima sudaryti nė vienos bend- 
ros lietuvių kalbos gramatikos. 

Savo prakalboje autorius mini mokslo vyrus, 
“daugiau ar mažiau padėjusius mūsų tarmių ypatybes 
išaiškinti, būtent: Schleicherį, Baranauską, Joną Jušką 
„ Bezzenbergerį, Gauthiot'ą, Doričą, Brugmanną. 

Įvertinti detaliai autoriaus mūsų tarmių aiškini- 
“mus mes čia neapsiimame. Tai bus padaryta prof. 
Būgos «Tautoj ir Zody». . 

Mes čia tegalim vien pažymėti milžinišką, tikrai 
benediktinišką Špechto darba (544 psl. in-8), kuris 
ilgam pasiliks didžiuliu žinių aruodu visiems mūsų 
tarmių tyrėjams. Sių tyrėjų, deja, mes kol kas vos 
vieną Būgą teturim. Būtų geistina, kad jų atsirastų 
ilgainiui daug daugiau. Ypač pritiktų tuo darbu už- 
siimti mūsų kunigijai. Ji, kilnojama iš vienos para- 
pijos kiton ir susidurdama arčiau su kaimiečiais, turi 
progos pažinti įvairias mūsų tarmes, taig“ ji ir turėtų, 
užsiimti tarmių gramatikų sustatymu. Tam gi darbui 
vadovu ir bus D-ro Spechto veikalas, ypač šis antra- 
sis jo tomas. Taigi ir linkime jam pasisekimo mūsų 
jaunos dvasiškijos, o taip pat ir mokytojijos tarpe. Ne- 
duokim darbščiam autoriui progos nusiskysti: Litu a- 
nica sunt, non leguntur. 


Mažvydas. SENIAUSIEJI LIETUVIŲ KALBOS PAMINK- 
LAI IKI 1570 METAMS. Spaudai parūpino Dr. Jurgis Gerulis. 
viet. Minist. leidinys. Kaunas, 1922, 592 psl in-16. 


Ši storoka knyga susideda iš dviejų dalių. Pir- 
moje leidėjas teikia žinių apie Mažvydo gyvenimą, 

jo raštus ir jo bendradarbius; antroje paduoda ma 
nuliškai atspaustus šiuos Mažvydo veikalus: Cate- 
chismusa prasti szadei, Giesme S. Ambraszeijaus,. 
Forma chrikstima, Paraphrasis ir Gesmes chriksczio- 
niskas. Ne pro šalį bus arčiau įsižiūrėjus į jų turinį. 

1. Savo «Katekizmo prastuose žodžiuose» au- 
torius ragina lietuvininkus ir žemaičius skaityti ir per- 
manyti šias knygeles, gyventi pagal šventąjį mokslą, 
mesti seną pagonystę: Ė 


Kankus, Szemepatis ir laukasargus pameskiet,, " 
Wisas welnuvos deiwes apleiskite. 


Toliau graudoja, kad iš šimto žmonių nesirastų | 
nė vieno, kuris Dievo įsakymus žinotų, kuris per de- 
šimtį metų būtų bent vieną kartą aplankęs bažnyčią, 
kad daugelis bevelija «su šventa burtininke gaidį 
valgyti», negu «bažnyčioj šauksmą žekų klausyti». 
Baigia paraginimu mokytis «švento mokslo> ir auto- 
riaus darbą «už gerą priimti». ą 

Po prakalbai eina «pigus ir trumpas mokslas | 
skaityti ir rašyti» arba elementorius ir tik nuo 17 
puslapio teprasideda patsai katekizmas. Jis padalin- 
tas penkiomis dalimis: dešimts Dievo įsakymų, Cre- 
do bei Tikiu, Viešpaties malda, Sakramentai (Krik- 
štas ir Eucharistija) ir įvairių luomų priedermės. 

Tekste randas ne viena įdomybė. Pav., kei io 
tas Dievo įsakymas skamba pas Mažvydą šiaip: «Ces- 
tavoki tėvą ir motiną tavo, jei nori ilgai Eni ant 
„žemės», šeštas —<neįžagki svetimos moters», ašmas— 
«neliūdyki prieš artimą tavo neteisaus liūdymo», de- | 
vintas — negeisk ūkio artimo tavo». z 

«Credo» prasideda žodžiais: «Tikiu ingi Dievą 
Tėvą visagalintįjį Sutvertoją dangaus ir žemės». To- 
liau randame:... gimęs iš Marijos mergos čystos,... nu- 
mirė ir pakastas... tikiu ingi Dvasią Šventąją... tikiu 
„surinkimą visų šventų krikščionių»... Siuo pastaruoju 
terminu išreikšta čia «visuotinoji bažnyčia». 

Mažvydiškį «Tėve mūsų» tekstą perrašome ištisą, 
išlaikydami net jojo rašybą. Štai kaip jis atrodo: 

Tewe musu, kus essi dangusa, schweskiese wardas tawa, ateik 
karaliste tawa, buki tawa walla, kaip dągui taip ir szemeie. Dona 
musu wyssu dienu dodi mumus nū ir atleid mumus musu kaltibes, 
kaip mes atleidem musu kaltimus. Newed mus ingi pagundima, bet 
gelbiek mus nogi wysa pikta. Amen. 


Tai parodo, kad posakis «taip ir žemėje» yra 
"labai senas, siekiąs XVI amž. ir todel visai be. rei- 
kalo poteriuose nūn pakeičiamas dau vėlesniu «taip 
"ir ant žemės». 

Sakramentai — Krikštas ir Eucharistija — išdėti 
Evangelijų žodžiais, o luomų4priedermės — ištrauko- 
mis iš šv. Pauliaus Ap. gromatų. . 

Gale padėtos įvairios giesmės, pav., 10 Dievo 
"įsakymų eilėmis, himno «veni creator» vertimas, 
„«<Tėvų mūsų» eilėmis, eiliuotoji litanija ir kelios 
psalmės. 
is seniausis Mažvydo veikalas yr «išbruktas Ka- 
"raliaučiuje» 1547 metais. 

1 2. «Giesmė šv. Ambraziejaus» yra himno «Te 
Deum laudamus» vertimas. Versta gražiai, atskyrus 
„vieną kitą polonizmą (rocyk — racz, čestiugas, smer- 
tis). Prie to vertimo pridurta pora giesmių apie 
" Kristaus iš numirusių atsikėlimą. 

is veikalėlis jau nebe <išbruktas», bet «išspaustas 
. Karaliaučiuje» 1549 m. 

3.«Forma krikštymo» — tai lietuviškas krikšto 
" ritualas su visomis apeigomis, maldomis ir giesmėmis, 
kaip jis vartota Prūsų «hercikystėje» ir kitose «že- 
mėse» Liuterio mokslo sekėjų XVI amžiuje. 


Tame rituale daug kas palikta iš katalikiškų apei- 
"gų (pav., kai kurios maldos, velnio atsižadėjimas, 
pareiškimas noro krikštytis, «Tikiu» kalbėjimas, van- 
deniu aplaistymas kalbant krikštijamuosius žodžius), 
išmesta tik egzorcizmai, druskos burnon dėjimas, alie- 
jais tepimas ir kai kurios kitos apeigos, bet užtat 
pridėtas pamokslėlis apie Krikšto įstatymą, «pagrau- 
dinimas» gimdytojų, genčių ir kūmų vaiką apkrikšti- 
jus ir Liuterio sustatytos krikšto giesmės (Christ un- 
ser Herr zum Jordan kam) vertimas. Visa tai pa- 

rodo, kad pirmieji protestantai Lietuvoje stengės krik- 
štą apstatyti iškilmingomis apeigomis ir, pasinaudo- 
dami tąja proga, paveikti ir suaugusiuosius. Išvertę 
visą krikšto ritualą lietuviškai ir pridūrę lietuviškus 
pagraudinimus, jie sėkmingai masino puskrikščionis 
XVI am. lietuvius ir tuo nemaža padėjo protestantiz- 
mui Lietuvoje trumpu laiku išsiplėsti: Ne pro šalį 
būtų ir katalikų kunigijai krikšto apeigoms duoti 
daugiau religinės dvasios ir šiltesnio nuoširdumo, 
ypač jei krikštas esti atliekamas privačiuose Ramu giją 2 
kada nėra reikalo skubintis. į 
4. «Paraphasis» tai Liuterio sugalvotas «Teva 
mūsų» praplėtimas bei paaiškinimas ir «graudinimas» 
priimantiems «Christaus sakramentą» su giesmėmis ir 
maldomis. Yra tai neva protestantiškos «mišios». | 
Jos labai trumputės ir skystutės. Pabaigoj pridėtos. 
dar giesmės prieš valgant ir pavalgius. , 
5. Visų didžiausias Mažvydo veikalas — tai jo 
«giesmės krikščioniškos». Jų yra dvi dalys. Pirmo- 4 
jon sudėtos giesmės, giedamos per Adventą ir Kalė- | 
das iki Gramnyčių, antrojon — per Velykas, Sekmi- 
nes iki Advento. 
Kas čia pirmiausia stebina, tai didelis skaičius | 
Advento ir Kalėdinių giesmių. Kalbą ištaisius, ir vie- 
nos ir kitos tiktų ir katalikų bažnyčioj giedoti, ypač 
Kalėdinės, kurios yra daug rimtesnės už kai kurias 
mūsų sulietuvintas lenkų «Kolendas». Tas pat pasa- | 
kytina ir apie Velykų giesmes. Pas mus ligi šiol te- 
„giedama tik dvi: «Linksma diena mums prašvito» ir 
«Per tavo šventą atsikėlimą». Tuo tarpu Maž-- 
vydo jų paduota 15. Kai kurios irgi būtų galima įt- 
raukti į mūsų kancionalus bei giesmynus. + 
Ypač įdomi antroji «krikščioniškų giesmių» dalis. 
ia randame specialę giesmę «Apie šlovę Dievo žo- 
džio», kitą apie Jėzaus Kristaus «deivystę ir žmogys- | 
tę», giesmę prieš parokslą, giesmę Jono Huso «apie 
Sakramentą altoriaus», padėkos giesmę «už malonin- 
gą apsaugojimą nuo visokių iškadų ir priegadų», gies- 
mė numirėlį laidojant, daugybė psalmių, tinkamų gie- 

doti ryto ir vakaro maldose (Mišparuose ir Jutrinose). 
"Yra ir «Litanija lietuviška, pataisyta pagal vieros 
| krikščioniškos». Jos tekstas imtas iš katalikiškos Visų 
Šventų litanijos, tik iš jos išmesti visi šventieji, ne- 
"skiriant net Jezaus motynos Marijos ir šv. Juozapo. 
Užtat pridėta .daug naujų prašymų, pav., «idant Visku- 
"pus, Plebanus ir tarnus Bažnyčios prieg teisaus žodžio ir 
" švento gyvenimo palaikytumbi», «idant velnią po mūsų 
kojų sutrintumbi», «idant moteriškėms sunkioms, žin- 
dančioms linksma vaisiaus pagimdymą ir užauginimą 
“ duotumbi» ir t.t. 
5 Giesmėse viešpatauja krikščioniška maldingumo 
| ir meilės dvasia: sektantiška neapykanta apsireiškia 
tik labai retai (pav., giesmėj apie šlovę Dievo žodžio). 
„Kiek žymiau prapliumpa ji tik 371 psl. ir tai visai 
netikėtai. Nes pradėjęs versti gražų bažnytinį himną 
«Pange lingua gloriori corporis mysterium», Mažvydas 
"nei iš šio nei iš to meta šalin originalo tekstą ir dro- 
“ žia katalikams šitokį pamokslą: 


Klausyk kožnas Popiežiški: 
Jog Ponas neliepęs esti: 
Kūną savo nešinėti, 

„Nei skrynelėsna rakinėti 

Nei mišias parduoti, pirkti 
Nei žvakių apžadus statyti, 
Todel, broliai: nekliedėkit: 
Nei večerės gvoltavokit, 

Nei rakinėkit nei nešiokit, 
Nei parduokit neigi pirkit, 
Bet kožnas valgyk irgi gerk, 
Smertį kančią Jėzaus minėk. 


Katalikai tai ir daro po šiai dienai. Ir didžiau- 
sias skirtumas tarp protestantų ir katalikų kaip tik 
ir yra tas, kad protestantai labiau mėgsta Kristų pa- 
saulin ateinantį, gimstantį, kėlusį iš numirusių, o kata- 
likai kenčiantį. Taip bent atrodo sprendžiant iš lie- 
tuviškų giesmių. Pas katalikus. apie Kristaus kančią 
rasi «<kantičkose» didelę daugybę įvairiausių giesmių, 
nekalbant jau apie «Kryžiaus Kelius», «Graudžius 
Verksmus», «Stacijas», ir tt. O pas Mažvydą apie 

Kristaus «mūką» teradome iš viso tik dvi giesia 

Tiek apie Mažvydo veikalų turinį. Kalbos at- 
žvilgiu jie labai įdomūs. Ne viena čia yr užsilikus. 
senovinė žodžialytis, pav., dodi, leid, ved, pa- 
mumsdėk, saliubyta ir tt. viet. duok, "leisk, 
prd mums, sužadėta ir t. tt Bet nemaža joje ir 
jaurių polonizmų pav, ročyk (lenk. racz), č estin- 
gas, iškados, priegados, kozonis ir k. Kai. 
„ kur Mažvydas yr tiesiog nenuoseklus, nes šalia tikrų 
lietuviškų žodžių dvasia, garba ir k. vartoja to- 
kius barbarizmus, kaip chvola, Duchas ir k. * 15 

Visi Mažvydo veikalai atspausti fototipiškai. Tai 
turi savo ir gerų ir blogų pusių. Bloga tai,“ 
kad senas raštas sunku įskaityti; bet gera, kad skai- 
tytojas turi prieš akis knygą, kuri nuo seno originalo 
nieku beveik nesiskiria. Prof. Geruliui, kurs Maž- | 
„vydo veikalus surado, i: mūsų Šviet. Ministerijai, 
kuri davė lėšų tam brangiam veikalui dailiai išleisti, 
mūsų visuomenės vardu tariame nuoširdžiausį padė- 
kos žodį. Toks leidinys bet kuriai tautai padarytų 
. garbės, juoba mums lietuviams. Mūsų teologai ir kal- 
bininkai ir net muzikai būtinai turėtų šį veikalėlį įsi- 
gyti ir atidžiai ji pastudijuoti. Jis yr įdomus įvai- 
riausiais atžvilgiais. ' 


C. Žodynai. 


JIMTOBCKO-PYCCKIMH CJIOBAPUMKb kb nNepBbiMG AM- 
TOBCKHMb CKa3KAMb Bb 31. „Lietuvių pasakos“ (Vilnius 1905), 
 cocraBAeKKbit K. K. By rojo npu yuacTinh H. A. Bony3hH-16- 
Kyprens. [oco6ie 114 npakTHuecKKXb 34HATiH 10 A3bIKOBBNC- 
HiiO H IO „CpABHHTE/IbHOH rpamaTuK5“ Host caMooSy4enia, CIb. 
1912, XV +-39 crp. in-8. 


Ketindamas 1912—1913 metais vesti praktiškas 
lietuvių kalbos pamokas tiek Peterburgo universite, 
tiek augštesniuose mergaičių kursuose ir nerasdamas 
tinkamo liet. tekstų rinkinio su žodynu, prof. Bau- 
douin de Courtenay prašė Būgos, kad teiktųsi paga- 
minti tokį rinkinį. Pradžioje abu kalbininku buvo 
apsistoję ant Baranauko «Anykščių Šilelio». Bet Bū- 
„ga manė, tas dalykas pradedantiems lietuviškai mo- 

kytis būsiąs persunkus. Todel išrinko «Aušros» lei- 
" dinį «Lietuvių pasakos», išleistą Vilniuj J. Zavadzkio 
1905 m. Bet kadangi sustatymas žodyno visam rin- 
kiniui būtų reikalavęs daug darbo, tatai Būga pasi- 
tenkino pirmutinėmis 20 pasakų (3—22 psl.) ir joms 
suprasti pagamino užtektiną žodynėlį. Jo pasigaudami 
galės imtis pasakų skaitymo net asmenys su lietuvių 
gramatika višai nesusipažinę. 

Visas veikalėlis susideda iš trumpos Baudouino 
de Courtenay prakalbos, sąrašo pagalbinių veikalų 
lietuvių kalbos besimokant (gramatikos, žodynai, 
akcentuotieji tekstai) ir paties žodynėlio. 

Zodynėlis sustatytas moksliškai: skaitytojas ras 
jame ne vien žodžio reikšmę (rusiškai versta), bet 
ir tikrą jo lietuvišką ištarimą. Tam tikslui kiek- 
vienas žodis atspaustas su savo akcentu. Vertimas 
žodžių rusų kalbon, aplamai sakant, geras, bet kur- 
ne-kur trūksta griežtumo pav. nerinys išversta 
kruževo, vedinas — vedia ir k. Atsirado pasakų 

tekste keletas žodžių, kurių prasmės žodynėlių susta. 
tytojas nė pats gerai nežinojo, k. š., knipava, la- 
takas, šerpė. Jie išversti sulig kontekstu, ir to- 
del jų vertimas, kaipo abejotinas, pažymėta klaustuku 


LIETUVIŲ ir LENKŲ ŽODYNAS. Surengė Antanas 
Lalis. Vilnius, 1912, 331 psl. in-8. 


P. Lalis prieš kelerius metus yra jau pasižymė- 
jęs Amerikoje savo išleistais žodynais (angliškai- 
lietuvišku ir lietuviškai - angliškuoju). Dabar jis su- 
rengė: naują «Lietuvių ir Lenkų kalbos žodyną». Di- 
dumo išėjo žodynas storokas, apimąs apie 28.000 
žodžių, taigi duodąs labai daug medžiagos. Mūsų 
rašytojams, dažnai pritrūkstantiems lietuviškų žodžių 
bei terminų, jis galės naudingai patarnauti. I 

Kad žodynas būtų tikrai geras, reikia trijų. 
dalykų. 

1) Kad jame būtų sukrauta kuo daugiausia gy- 
vos kalbos žodžių. 

2) Kad tų žodžių būtų paduotas tikras is 
tarimas ir tikra jų prasmė. 

3) Kad žodžių rašyba būtų taisyklinga. | 

Pirmutinę sąlygą, „kaip jau augščiau nurodėmė, 
Lalis yr išpildęs. Žodžių pririnko jis užtektinai. 
Bet kitos dvi, deja, daugelyje vietų liko neišpildy- 
tos. Stai įrodymai: 

1) Ne vieno žodžio randame Lalio žodyne paduotą | Ę 
netikrą ištarimą, pav.: bėbr — bibras, vebras, 

„vietoj bebras (iš čia kaimo vardas Bebrikiai, Pagirio | 
par. Ukmergės sp.) dievuotas viet dievotas, | 
boginia — dievė, viet. deivė, kwef — šyrašmjų 
viet šydas ir t. t. 

2) Pasitaiko žodžių negerai išverstų arba ne tos | 
prasmės, pav.: hamernik — kalvis, mlynar- + 
czyk — malūnininkutis, e unuch — skapas ir t.t. 

3) Kai kur autorius pats, matyt, kalė naujus ž0- 
džius. pav.: malarst wo — vaizdarašyba, malarz | 
— vaizdarašys, varsininkas, podočcian — acta- 

rūgštė druska, modniš — madavaikis, strojniš 
— puošnius, gašnius (tikrai žmonių vartojamas — 


" dabita, matyti, autoriui nežinomas) ir t. t. 


4) Rašyba pas autorių kriaušaitiška, tik ne visur; 


"pav., autorius rašo: jietis, jieškoti, įdėti,. 


įtempti irt. p; čia jam mes pilnai pritariam. 
Bet kituose dalykuose, deja, negalime pagirti; EAR 
jis rašo: pryaugis, skyrymas, perskyrymas ir t. p. 

jau aiškios klaidos. 

5) Daugiausia nenuoseklumų svetimus žodžius 
rašant. Pav., šalia istorija, jerarchija, jeroglifas, uza- 
ras, arpa, Lalis vartoja taipgi formas: hipotezė, hi- 
gijena, hipopotamas, himnas, humoras ir t. p. Lygiai 
nėra vienodumo ir vartojant y svetimuose žodžiuose. 


„Pav., vienoj vietoj jis rašo mistikas, psichiškas, ana- 


litiškas, o kitoj — mytai, mytologija, pozityviškas, ir 
t. tt Taip pat ir su ia ir e. Vienur skaitome: lem- 
pa, klesa, kitur formuliaras, populiariškas ir t. p. 
Autorius nuoseklus tik rašydamas tokius žodžius, kaip . 
biologija, sociališkas, ichtyologija, kuriuos visus rašo 
fonetiškai, bijologija, socijališkas ir t. t. 
6) Sintaksė irgi kartais pas autorių šlubuoja, 


“pav. przedsiębiorcy — išversta «drąsus ant 
. apsiėmimų>. 


Tačiau, nežiūrint tųnetobūlumų, Lalio žodynas, kaipo 


gan turtingas žodžiais, galės ne vienam mūsų rašy- 


tojui patarnauti; ypač nemaža naudos jis gal duoti 


| tiėms mūsų lenkų, kurie norėtų lietuviškai pramokti. 


Leidimas gražus, spauda aiški. Kaina irgi ne- 
perdidelė. 


1. M. Šikšnys. ARITMETIKOS IR ALGEBROS TERMI- 


“NU ŽODYNĖLIS. Vilnius, 1919, 47 pal. in-18. 


“2. M. Šikšnys. MATEMATIKOS TERMINŲ PROJEK- 
TAS. «Lietuvos Mokykla» 1918 Nė 11. 
3. KARIŠKAS LIETUVIŠKAI RUSIŠKAS IR RUSIŠKAI 
PA: ŽODYNĖLIS. Kaunas, 1919, 106 psl. in-18. 
J. Elisonas. TRUMPAS ZOOLOGIJOS TERMINŲ 
PROJEKTAS, «Liet. Mokykla» 1919, I-ji knyga. 
J. Šlapelis. SVETIMŲ IR NEŠŪPRANTAMŲ ŽO- 
DŽIŲ“ ŽODYNĖLIS. Tilžė, 1907, 110 psl in-12. 

Nesant kol kas nusistovėjusios lietuviškos mok- 
slo terminologijos, leista kiekvienam nusimanančiam. 
bandyti ji kurti. Pabandė tai padaryti Sikšnys, Eli- 
sonas ir k. savo augščiau nurodytuose žodynėliuose. 
"Pažiūrėkim, kokia yra jų vertė. 

1. Šikšnio «žodynėlis» susideda iš dviejų dalių: 
lietuviškai-rusiškos ir rusiškai-lietuviškos. Rusų kalba, 
matyt, čia parinkta tyčia, kaipo iš visų svetimų mums 
žinomiausia. ( 

Terminų paduota iš viso apie pustrečio šimto. 
Didesnė jų dalis gera ir tinkama. Bet yra ir nevyku- 
sių, kuriuos ir tariamės būsiant ne pro šalį čia nu- 
rodžius. 

Pirmiausia nevykę visų keturių aritmetikos veiks- 
mų pavadinimai: sudėtis, atimtis, daugyba, 
„dalyba. Sudėtis jau turi savo prasmę — sostav, 
atimtis greičiau bus vyčet, o ne vyčitanie; daly- 
ba rusiškai bus dielež, daugyba — pomnožka. 
Daiktvardžiai padarytieji iš veiksmažodžių infinityvų 
reiškia veiksmo rezultatus; tuo tarpu aritme- 
tikos veiksmai yra tikros operacijos bei procesai, tai-- 
gi jie kur kas geriau buvo pavadinti vilniškių mate- | 
matikų: dėstymu, imstymu, dauginimu ir 
dalymu. Tie vardai ir reikėtų palikti. ž 

Keturių aritmetikos veiksmų veiksniai ir veiksmo 
rezultatai Š-io irgi nekaip pavadinti. Norint tuo įsi- | 
tikinti užtenka palyginti rusiškų ir Uetayiakų Š-nio | 
pavadinimų lentelės: 


Rusiški pavadinimai: 


C/1araeMOC YMEHbIIACMOC MHOXKHMOC Ab14MOS 
BbIUHTAEMOS MHO5KHTE/Ib ABAKTėJI 
CYMMA pa3HOCTb MpoH3BC/LEHIC ųacTHOC 


P. Š-nio lietuviški pavadinimai: 


dėmuo turinys daugmuo dalinys 
atėminys daugiklis daliklis 
suma skirtumas sandauga dalmuo 


(dėjinys) 

Kaip matom, rusų lentelėj visi pirmos eilutės ter- 


„ minai yra vienokiai sudaryti, kas ir palengvina moki- 


niams jų atminimą. Tuo tarpu pas S-į tie patys ter- 
minai yra nukalti pasigaunant dviejų sufiksų — mu o 
(demuo, daugmuo) ir - inys. (turinys, dalinys). Jei 


 slagaemoe, množimoe liet dėmuo, daugmuo. tai 
" umenšaemoe, dielimoe turėtų būti mažmuo, dal- 


muo. Tuo tarpu pas S-į dalmuo reiškia dalymo 
rezultatą bei padarą; bet tai reikšmei kur kas geriau 
tiktų dalinys; lygiu būdu ir atėminys greičiau 
galėtų reikšti atėmimo rezultatą liekaną, negų vy 
čitaemoe (slg. suha dėjinys). Apskritai tarus, Š-nio 
sudarytoji keturių veiksmų terminų lentelė yra paini 


"ir neracionalė tiek filologijos, tiek matematikos at- 


žvilgiu. Geri joje tik daugiklis, daliklis, suma 
ir skirtumas. 

Kad rusai savo drob yr pasidarę iš drobit — 
trupinti, tai tiesa, bet iš to visai neišeina, kad ir 
mes drob turėtumėm vadinti trupmena. Tas žodis 


„nepergerai skamba, ir sąvokai, kuri su trupini- 
„mu nieko bendra neturi, visai netinka. Čia reikėtų 


laikytis dailesnio ir tinkamesnio vilniškio skaidi- 
nio. Š-ys visai be reikalo skaidiniui davė kitą pras- 
mę (razloženie). Razlagat greičiau bus skirstyti 


„negu skaidyti. 


Dar netikesnis terminas ištęstosios trumpe- 


. nos—nepreryvnyja drobi!). Algebros vadovėly tai 
sąvokai pavartotas kur kas geresnis pavadinimas (n e- 


trūkstamieji skaidiniai). 
Kad lygtis prasme uravnenie yra visai netikęs 


" terminas, apie tai jau esame porą kartų rašę «<Drau- 
" Bijoj», taigi to čia plačiau nebekartosime. Kaipo re- 
 Zultatas lyginimo uravnenie lietuviškai tegal būt tik 


lyginys. Š-ys yr atmetęs lyginį vien del to, kad 


. jis prasimanė vadinti četnyja i nečetnyja čisla lygi- 


/) Nepreryvnaja proporcija Š. pavadinta bent kiek 
geriau toly dinė proporcija. 

niais ir nelyginiais skaičiais; bet toms skaičių 
rūšims pavadinti pirmoj vilniškio aritmetikos vadovė- 
lio laidoj buvo pavartoti daug geresni «sietos ir ly- 
kos» skaičių terminai, jų ir reiktų laikytis. 


Kažkokio autorito paklausęs, Š-ys nori iš aritme- 
tikos išmesti mainymosi terminą visur pakeisda- 
mas jį kitimo terminu. Iš čia peremennaja veličina 
pas jį virsta kintamuoju dydžiu. Bet matema- 
tikoj dydžiai paprastai mažėja ar didėja pasilikdami 
vienos kokios rūšies (pav., realiais ar kompleksiniais). 
skaičiais, taigi po teisybei jie visai nekinta, tik 
mainosi, dėliai to jie ir reikėtų vadinti maino- 
maisiais, o ne kintamais, nes juk nieks nesako, 
kad medis ar žmogus augdamas kinta. Kinta dydžia 3 
tik tuomet, kada jie praranda savo pirmykščią pr į 
gimtį ir įgauna visai kitokią, pav., jei tam tikromis“ 
sąlygomis jie paliauja buvę algebriškais bei realiais 
ir virsta transcedenčiais bei menamaisiais. Taigi“ 
mokslo griežtumas būtinai reikalauja skirtumo tarp“ 
mainymos ir kitimo sąvokų. Jiedvi toli gražu 
nėra identiški. Filologai to gali nesuprasti, bet ma- 
tematikams nedo/anotinas tų dviejų sąvokų identi- | 
fikavimas. Dydžiai gali mainytis nekisdami. 

Taip pat ir otvlečennyj negalima versti terminu 
bedaiktis; bedaiktis greičiau bus bezpredmetnyj.. 


Formulė — tai vėlesnis antrykštis prancūzų pa- 
daras; pirmykštė lot. to termino forma yra formula, 
jos mums ir reikėtų laikytis, taip pat kaip ir metodo, 
o ne «metodės», nes pirmykštė to žodžio forma yra 
methodos, o ne methode. 


Sveikas — prasme celyj yra čia tiesiog už ausų 
pritrauktas; daug geresnis — neskaidytas; iš čia 
drobnyj bus skaidytas, kurs yra ne tik logiškesnis, 
bet ir trumpesnis ir skambesnis negu Š-io trupme: 
ninis. 


Dauginti, dalyti iš ko yra kokio nors 
naujo filologo prasimanymas; mums bent taip žmo- b 
nes tariant niekur neteko girdėti. 3 

i Konečnyj pavadinta baigtinis bezkonečnyj 
— begalinis, bezkonečnost — begalė ir ne- 
pabaigiamybė. Perdaug čia įvairumo. Tie ter- 
minai geriau būtų suvienodinus: baigiamas, ne- 
baigiamas, nebaigiamybė. s 
Minusas, sinusas, kosinusas labai pri- 
mena iš mados išėjusį Jezusą Kristusą... 
Lygčių sprendimas, išsprendimas pras- 
me rešenie uravnenij yra netikę; gvaldymas daug 
"tinkamesnis: Nes lyginiai gvaldoma ne vien spren- 
dimu, bet ir grafiškai — brėžimu ir net mecha- 
niškai—tam tikromis mašinomis. Žodžiui spręsti 
„duodama perdaug reikšmių: ir sudit, ir zakliučat, 
"ir rešat; mūsų kalba yra tiek turtinga, kad visai 
lengvai gali apsieiti be tų reikšmių painiojimo. 
Tikslus atitinka lenkų celny, trafny, o toč- 
nyj bus liet griežtas, griežtinas (ž. Juškos 
žod.)) Obratnyj — atverstinis; atvirkštinis 
bus greičiau vyvernutyj na iznanku. 
2. «Lietuvos Mokykloje» (1918 m. 11-me n-ry) 
Š. be augščiau peržiūrėtųjų aritmetikos ir algebros 
terminų yr įdėjęs dar ir kitų dviejų matematikos 
„mokslų — geometrijos ir trigonometrijos terminus. 
 Sioj pastaroj srity autorius, matyt, yr pasekęs Jen- 
kais, nes kaip anie viską ten yr sulenkinę, taip ir 
is nori čia viską sulietuvinti. Viet. katetų, hipo- 
 tenuzės, perpendikularo, paralelės, diagonalės ir t. t. 
" lenkai turi nusikalę savo przykątnia, przeciw- 
"Pprostokątnia, prostopadla, rėwnolegla ir 
„tt; panašiu būdu ir Š-is yr įsitikinęs, kad ir 
mums reikia turėti savo pasidirbtieji statiniai, 
"įžambinės, statmenys, lygiagretės ir t. t. 
„Mūsų išmanymu — tai yra klaida. Mokslas yra 
"tarptautiškas dalykas, taigi ir terminai tur liktis tarp- 
tautiški. Tokie terminai, kaip perpendikularis, pa- 
ralėlis, katetas, hipotenuzė, diametras, perimetras, 
diagonalė, mediana, bisektrisė, elipsė, parabolė, hi- 
perbolė ir k. visai nereikalingi jokio tautiško krikš- 
tijimo. Nacionalizuodami juos, mes apsunkinsime 

tik būsimoms lietuvių kartoms naudojimąsi kitatauči 
matematiškąja literatūra ir kitataučiams skaitymą 
mūsų būsimųjų matematiškųjų veikalų. Lenkų pa- 
vyzdys mums čia ne dėsnis, juoba kad jie savo ma- 
tematiškos literatūros lenkinimą yra privedę pri 
absurdo!). Š-ys, tiesa, taip toli -bristi nedrįso; jis, 
pav., trigonometriškas funkcijas yr palikęs visas ne- 
lietuvintas; bet jei priimta tangensai, katangensai, se- 
kansai ir t. t., tai kam reikėjo uiti iš liet. termino- 
logijos katetai, hipotenuzės, perpendikulatai ir t. t, 
ia aiškus nenuoseklumas. 

Turėdami tai galvoje, mes ir laikome visai ne- 
reikalingais šiuos Š-nio naujai prasimanytus liet. 
terminus: statmuo, statmenas (perpendikularas, per- 
pendikularis), statiniai (katetai), įžambinė (hipotenuzė), 
įstrižainė (diagonalė), šalinių suma (perimetras), pu- 
siaušalinė (mediana), pusiaukertinė (bisektrisė), lygia- 
gretis (paralelis), lygiagretainis (paralelogramas), 
skersmuo (diametras), nuoraiža (segmentas), išraiža 
(sektoras), gretasienis (paralelopipedas). Tarptautiški 
terminai minuta, sekunda, prizma, piramida: 
palikta, bet be reikalo suminkštinta į minutė, se- 
kundė, prizmė, piramidė (slg. lot minuta, 
secunda ir graik. prisma, -atos; pyramis, -idos). 
Užmiršta tik suminkštinti figūra. ( 

Radius pavadintas iš lenkiško spindulys (pro- 
mien); kur kas tinkamesnis liet. stipinas. 

„ Visai neteisingai paralelės linijos pavadintos ly- 
giagretėmis, nes, pav., neeuklidinėse geometrijose 
esama paralelių linijų, kurios nėra lygiagrė- 
tės. Lygiagretės ir paralelės linijos ten laikoma 
visai atskiromis linijų rūšimis. b 

Kampo viet. siūloma kertė. Gerumo abu 

lygiu, bet kampas kaipo lietuviškesnis, atrodo tin- 


1 Sk. Niewęeglo wskio Trigonometrija, kur sinas pakrikšty- 
tas wstawa, kosinas—dostawa, tangensas—styczna ir t. to 
ir net formulosna įvesta tautiški simbolai wst, dos, sty vieton 
tarptautiškų sin, cos, tang ir t. t. Tai jau nebe mokslas, bet 
tiesiog tautos šovinizmas! 


Filologija p.r: 


kamesnis (slg. dainą «Kampe tupi, kampe tupi, kuliam 
keturiuose»). 

Įrašyti ir aprašyti daugiakerčiai—grynas sla- 
vizmas, liet. turėtų būti įbrėžtieji ir apibrės- 
tieji daugiakampiai. Taisyklingi dau- 
giakerčiai geriau tobūli daugiakampiai. 
Trikerčių statymas, sprendimas — geriau 
trikampių darymas (sudarymas) gvaldy- 
mas. 

Atkarpa, kaipo einąs iš karpyti, kirpti 
yra visai netikęs terminas, juoba kad turime grynai 
liet. atrėžas.  Geometrijai užtenka vienos pjo- 
vimo idėjos; be karpymo, kirtimo ji visai gali 
apsieiti. 

Linė, lininė kertė — filologiški absurdai. 

Briaunainiai -- aiškesni daugiasieniai. 
Tūris — objom — nevykęs naujadaras; jei jau 

nenorima Kuršaičio talpos, tai galima pavadinti 
objom apimtis, imtis, inimtis. 

Ritinys nieku gyvu negali reikšti cilindro (slg. 
ritinį — ripką mušti), o be to, kam čia ritinys, kad 
turima daug trumpesnis ir geresnis ruly s? 

Dar netikesnis rutulys — šar,viet. skritulys; 
rutulys galėtų greičiau reikšti cilindrą (slg.rutuloti— 
razvivat) negu sferiškąjį kūną. 

Sandauga-—-menkavertis naujadaras; kur kas 


tinkamesnis — vilniškis padaugas. 
Tarptautinis gradas sulietuvintas be reikalo į 
laipsnį. 


Būtų galima ir daugiau priekaištų S-io termino- 
logijai padaryti, bet menkesnes netobūlybes del vie- 
tos trukumo čia apleidžiame. 

3. Kad ir specialus, tačiau labai įdomus žody- 
nėlis. Leidėjai yr naudojęsi Jablonskio «Žodynėliu», 

akenio technikos terminais, Šikšnio aritmetikos ir 
algebros terminais, galop rengiamuoju Teisingumo 
Ministerijos «Juridinių tcrminų žodynėliųv. Tatai me- 
džiagos čia surinkta labai daug, kuri tur svarbą ne 
vien kareiviams, bet ir šiaipjau inteligentams, moky- 

tojams, laikraštininkams, literatams ir t. t. Perskaitę 
šį leidinį, mes radome jame, deja, ir kai kurių neto-- 
tobūlumų. Vieni jų paliečia rašybą, kiti pačų terminų: 
tinkamumą. Klaidingai užrašyta: alavas (viet. al- 
vas, sig. dainų «alvytėlę»), kamanda (viet. koman- 
da), diržas venteliatoriui (v. ventiliatoriui), du- 
žymo galvelė (v. dužimo), ješmas (v. jiešmas arba: 
iešmas), įnešas (v. įnašas), liniuoti, liniuotė (v. * 
linijuoti, linijuotė), yžambus, yžulnus (v. įžambus, - 
įžulnus), buvainė (v. buveinė), sąskaituoti (v. 
sąskaičiuoti), muomonėlis (v. muomenėlis, slg. 
raumenėlis). Yra terminų ne labai vykusių, pav., a p- | 
vadžionė (v. apvadai), prirodyti (v. įrodyti), 
ginklų meisteris (v.ginklius, slg. račius, puodžius), 
aktingas (v. aktyvus), taikinys (cėl, mišen v. tai- 
kinė) ir k. Vietomis yra vienam kokiam daiktui pa- | 
duota po keletą terminų pav. spindulys, radius, 
stipinas; svilksnis, metiklis; svambalas,sver- 
dalas; strakuolis, statinis (strikuolis, štake- 
tas). Vadinas, skaitytojui palikta laisvė , pasirinkti, | 
kurs labiau patinka. Tai turi savo gerų ir blogų pu- | 
sių. Yra liet. žodžių, kuriems nesurasta atatinkančių 
rusiškų, pav., ištekinti, pavilgas, įbesti. Yra 
terminų, reikalingų pakeisti pav. lyginis, nelygi- 
nis skaičius (v. sietos, lykos sk.) jėgų skaidyba 
(v. suskirstymas), perkūno dujos (sprogstamos), tri- 
linis šautuvas (trilinijinis). Bet yra ir daug naujų 
negirdėtų ir gerų žodžių pav., ketus (spižius), klin- 
tas (gipsas), lęšis—linza, reiškėjas (liudytojas), g ur- 
guolė—-oboz. Siąja pastarąja prasme gurguolė tinka 
ir gali pasilikti, bet nieku gyvu prasme grupė, kaip 
tai buvo piršęs J. Tumas. 

Trumpai tarus, šis kariškas žodynėlis, nežiūrint 
augščiau nurodytų netobūlumų, reikia laikyti svarbia 
įnaša mūsų specialėn literatūron. 

„ 4, Savo «Trumpam zoologijos terminų projekte» 
J. Elisonas pradžiai yr davęs tik anatomijos terminus 
ir tai vien stuburinių gyvūnų.. Taigi pilnumo atžvil- 
giu šis projektas yra nepilnas. Bet jo autoriui reikia 


. 

ir už tai pasakyti nuoširdų ačiū, nes paduoti termi- 
nai, apskritai tarus, yra vykę ir tinkami. Tuo atžvil- 
giu jie stovi daug augščiau, už Šikšnio matematikos 
terminus. Svarbioji jų ypatybė yra jų natūralumas; 
skaitydamas juos nejauti jokio dirbtinumo, kalimo net ir 
ten, kur jie yra neabejojamai kalti. Zinoma, ne be 
to, kad neatsirastų juose ir vienas kitas dalykas pa- 
keistinas bei taisytinas. 

Pirmiausia pakeistini yra terminai negriežtai iš- 
versti. ia pridera: smageniniai audiniai—nerv- 
naja tkan, reikėtų dirksniniai;paginės skiltelės, 
skujos—rogovyja plastinki, češuji, reiktų raginės 
(o gal čia spaudos klaida, tik keista, kad ji pasitaiko 
dviejose vietose). 

Lat. cellula, rusų klietočka, autorius pavadino 
ląstele (nuo ląsta); geriau čia tiktų senasis suval- 
kietiškas narvelis, arba visiems suprantama akelė. 

Skaidulos — volokna—abejotinas žodis; plu- 
šai, pluokštai, atrodo tinkamesni, lygiai kaip dr e- 
buliai viet. tenėsių. 

Autorius rašo delna, bene vertėtų palikti del- 
nas, kaipo plačiau vartojamasai. (Delna galėjo at- 
sirasti iš lenk. dlon). 

Rusų kolbovidnyj--išversta smaugtakaklis, 
bet kitoj vietoj kolbočka pavadinta tinkamiau tau- 
rele; taigi smaugtakaklis atrodo ne labai čia rei- 
kalingas. 

Rusų taz autorius išvertė praustuvė; tiesa, 
lenkai vadina irgi praustuve —miednica, bet mums 
rodos, čia reiktų paieškoti geresnio termino; aš siū- 
lyčiau dubenį. Keltuvis nervas—blokovyj nerv— 
yra netikęs; nerandant geresnio būtų galima palikti 
kadirblokinis dirksnis. Eustachijaus vam- 
zdis, ar net dūda geriau tiktų negu trimitas. 
Dugnoliui autorius duoda reikšmę — priamaja 
kiška, bet žmonės kai kur tuo žodžiu vadina—slepaja 
kiška. Reiktų šis klausimas griežčiau ištirti. 

Volosnyje sosudy autoriaus pavadinta vora- 
tinklio indai; terminas abejotino gerumo, nes ne- 

atatinka nei lotynų, nei rusų, nei kitoms kalboms. Ge- 
riausiai būtų volosnyj pavadinus plaukiniu arba 
kapilariu. 

Voskovica lietuviškai išversta net keturiais žo- 
džiaiss: vaškuota paukščių snapo odelė. Tai 
jau yra aprašymas, o ne terminas. Terminui užtektų 
vieno žodžio vaškuotinė. 

Atskyrus tuos netobūlumus bei negriežtumus, vi- 
siems kitiems Elisono terminams nieko negalima pri- 
kišti; jų dauguma imta iš gyvos žmonių kalbos. To- 
del šis specialių anatomijos terminų rinkinys naudinga 
būtų paskaičius kiekvienam gimtosios kalbos mylėto- 
jui, ypač literatui.  Surastų čia nemaža naujų gražių 
lietuviškų žodžių, kurių kituose žodynuose neras. 

5. Čia surinkta apie puspenkto tūkstančio įvai- 
rių svetimų ir retesnių lietuviškų žodžių. Tokio žo- 
dynėlio reikalingumas yra neabejotinas; juoba pas mus, 
kur apšvietimas apskritai neperaugštai stovi, o kla- 
siškasis dar žemiau. Taigi autoriaus noras pagaminti 
pirmutinį pas mus panašų žodynėlį reikia pagirti: kas 
kita to noro išpildymas. Čia galima padaryti ne vie- 
nas priekaištas. 

Pirmiausia sistematiškumo atžvilgiu nėra girtinas 
maišymas svetimų žodžių su savais lietuviškais, 
kad ir mažiau suprantamais. Kur kitur į panašius 
žodynus tededama vien tik svetimi žodžiai. Jei 
čia autoriaus kitaip pasielgta, tai, matyt, del to, 
kad jo norėta išsyk du zuikiu nušauti: ir svetimi žod- 
žiai išaiškinti ir savi retesni supopularizuoti. Bet 
pripažinus tokią popularizaciją reikalingą, būtų buvę 
daug geriau padalinus žodynėlį dviem dalim, pirmon 
dedant vien svetimus žodžius, antron savus, mažiau 
suprantamus. 

Antras priekaištas—tai pavartotoji autoriaus sve- 
timų žodžių transkripcija. Ji stengtasi sulietuvint ir 
tuo būdu gauti šitoki kuriozai: abiturijentas, altru- 
jizmas, atejistas, dijametras, bijologija, fijasko ir k. 
Bet užtat tokių žodžių transkripcija kaip: administra- 
tivinis, pasivinis,. subjektivinis, produktivinis ir k. yra 

kur kas racionalesnė neg dabartinė: pasyvinis, akty- 
vinis ir t. t. 

Slapelio žodynėly matyt tendencija brukti lietuvių 
kalbon būdvardžių galūnę -inis. Jis nemeta lauk 
svetimų kalbų būdvardžių su galūne -iškas, jis savo 
žodynėly duoda ir joms vietos, bet stato dažniausiai 
antron vieton: pasivinis, pasiviškas; centralinis, cen- 
trališkas; agresivinis, agresiviškas; absoliutinis, abso- 
liutiškas ir t.t., atskyrus tik viena privatiškas, 
privatinis, kur ši tvarka neišlaikyta... Kai kurių 
kitų, matyt, net visai neišdrįsta ininti. ion pridera 
logiškas, simpatiškas, etnografiškas, indiferentiškas 
klasiškas, mechaniškas, melancholiškas, nominališkas 
sistematiškas ir k. Net ir ten, kur autorius yr pa- 
vartojęs suinintą būdvardį, kaip tik prireikia prie- 
“ veiksmio, tuoj visai teisingai grįžtama prie pirmykščių 
formų su galūne -iškas; pav., nominalinis, nomina- 
liškai ir tt., nes, kaipo neblogas kalbininkas, antorius 
gerai žinojo, jog mūsų kalboje būdvardžiai su galūnė 
-inis prieveiksmių neturi. 

Panašus svyravimas matyt taipgi ir ištarime są- 
jamų lo, lu, la svetimuose žodžiuose. Graikiškuose 
terminuose autorius teisingai ištaria jas kietai: logika, 
filosofija, melancholiškas, Eskulapas; lotyniškuose min- 
kštai: iliuzija, iliuminacija, evoliucija, ventiliacija; bet 
šalia to rašo ir lokomotivas, lava... Matyt, čia 
remtasi ne tiek mokslo pamatais, kiekrusišku tų žodžių 
ištarimu. 


Tuo pačiu rusicizmu atsiduoda ir tokie žodžiai 
kaip alchimija, chimija, dublikatas, citrinas, ambonas; 
lietuvių kalbai daug geriau pritiktu alchemija, 
chemija, duplikatas, citrina, ambona. O 
jau rusų almazo nieks pas mus nevartoja, nes tu- 
rima savo senoviškas deimantas. 

Dar keisčiau atrodo žodynėly filologija: ji čia, 
kaip Dievas, pasirodo esanti trijose formose: filo- 
logija, pilologija ir kvilologija. Si nauja 
trejybė tinka labiau satyrai, neg kalbos mokslui. 


/ 

Be reikalo taipgi minkštinamos kai kurių žodžių 
galūnės, pav., Kavė, paskolė, stovyklė; žmo- 
nės aiškiai taria: kava, paskola, stovykla, 

„ Lietuviški žodžiai irgi ne visi geri. Kad žemai- 
čiai sako aštriatorė, tai tiesa; bet jie sako ir tora 
viet. tvora; taigi laikantis tvoros, negalim sa- 
kyti aštriatorė, bet tik aštriatvorė. 

Botkotis yra suprantamiausias žodis ir be 
reikalo jį autorius nori pakeisti botkaičių bei 
botagaičiu. 

Gazas išversta žodžiais «kvapas, garas»; tuo 
tarpu žmonės gazu vadina naftą bei kerosiną. 

Krikti nereiškia platintis, plisti, bet greičiau 
sklaistytis. | 

Prie talijos užmiršta pridėti, kad yra ir kortų 
talija. 

Termometro vieton autorius siūlo nukaltąjį šili- 
momastą, dvasiškio v. dvasininką. Vargiai 
jie beprigis. 

Bet yra žo.ynėly ir labai gerų: grynai lietuviškų 
žodžių, kurie kiekvienam liet. rašytojui pravartu ži- 
noti. Taigi ir šį žodynėlį mielai visiems rekomen- 
duojame. 

Be šių specialių turim keletą ir šiaipjau lietuvių 
kalbos žodynėlių k. š. Vegelės, Pesio, Rygiškių Jono, 
Vydūno, bet, deja, neturim nei vieno tikro žodyno. 
O jau, rodos, senai metas apie tai pagalvoti. 


“| 


 LIETUVIŠKAI-RUSIŠKAS ŽODYNAS. Surinko A. P. Ker- 
nauskas. Kaunas, 1918—1919, 194 psl. in-18. 


«Dr.» 1920 m. Nr. 3—4, kalbant apie techniš- 
kus žodynėlius, buvo nurodyta didis reikalas gero 
lietuviško žodyno. Tą reikalą, matyt, yr atjautęs ir 
Kernauskas berašydamas ir beleisdamas šį savo vei- 
kalą. Pažiūrėkim, kaip jis atrodo, ir ko yr vertas moks- 
lo atžvilgiu. 

Turėti — jis turi žodyno pavidalą. Didumo 
irgi nemažas. Jame surinkta apie pusšešto tūkstančio 

žodžių. Jų skaičiuje yra ir naujausių, perrašytų iš 
Ryg. Jono žodynėlio. Čia pridera visa žnetikusi to, 


"kalbininko matematiškoji terminologija su įvairiomis 
„"daugybomis, dalybomis, trupmenomis, ly- 


giniais prasme «polovina uravnenija» ir kitokiais 
keistumais, o taipgi ir nevykusiais naujadarais, k. š. 
aktingas, deguonis, gesuonis ir tt. 

Salia jų randame čia žodžių nežinia iš kur imtų. 
Pav., gromootvod pavadintas perkūno vadelė- 
mis, rezinka — trinktuku (tikriau būtų trintu- 
ku), raj — dausa, lednik — ledūne, galstuk — 


„perkakliu, preuspievat — taurauti, boltat 
gluposti — tauryti (ar ne klaida — viet. tau- 
zyti) ir k. 


Visa tai būtų da pusė bėdos. Bet yra vienas 
dalykas, kurio jaunam autoriui negalima dovanoti — 
tai jo visiškas nežinojimas žodynų statymo technikos. 
Ji visame pasauly remias griežtu alfabetizmo princi- 
pu, nes be jo žodynai virstų netvarkinga žodžių krū- 
va. Tuo tarpu K-as iš to alfabetizmo tėra supratęs 
tik vieną dalyką, kad žodžiai prasidedantieji kokia 
nors raide, reikia dėti vienan skyriun. Bet kaip tie 
žodžiai tame skyriuje reikia sutvarkyti, neturi nė 
mažiausio supratimo. Pav., pas jį tarp žodžių putos 
ir putoti yra įsprausta ištisa eilė žodžių, būtent: 
putinas, putpelė, pūga, pūras, pūrai, vi- 
sai be jokios tvarkos. Ta pati netvarka randas maž- 
ne kiekvienam puslapy. 

Dėliai tos netvarkos pats autorius nežino, ku- 
riuos žodžius yr įdėjęs, kurių ne. Todel ir pasitaiko, 
kad tie patys žodžiai vietomis randasi žodyne pa- 
kartoti po du kartu, pav., įtikėti (42), įžulus 
(43), pameluoti (89) ir tt. 

Nėra pagirtinas ir dėjimas šalia tokių žodžių, 
kaip: lenta, lentyna, langas... taipgi jų su- 
smulkintųjų bei meiluojamuoju formų: lentelė, 
lentynėlė, langelis ir tt. Tai yra visai nerei- 
kalingas žodyno balastas. Lietuvių kalboj tų meiluo- 

jamų formų tiek daug, kad, dedant jas visas, žody- 
nas pasidarytų milžiniško storumo. 4 

Tas pat pasakytina ir apie žodžius, sudėtus iš 
daiktavardžių, būdvardžių bei veiksmažodžių su nei- 
giamąja dalele ne: ji galima pridėti prie kiekvie- 
no žodžio ir tuo būdu gauti milionai naujų žodžių: 
pav., žmogus-nežmogus, žydas-nežydas,: 
geras-negeras, miegoti-nemiegoti. P.A 
Kernauskas kažkam užsimanė dėti savo žodynan ne | 
tik pamatinius žodžius, bet ir neigimu iš jų gautuo- | 
sius. Todel nors skyrius žodžių prasidedančių raide n 
pas jį išėjo labai didelis, bet naujų žodžių ten ne- 
perdaugiausia. 

Nežinojimas žodynų statymo technikos matyt iš | 
šio fakto, jog K-as baigęs spausdinti savo žodyną, 
pridėjo prie jo dar naują žodžių rinkinėlį (ž. 170 p.), 
nieko apie tai savo prakalboj nepaminėjęs. Skaity- | 
tojas, to žodyno sudėties nežinodamas, turės ne vieną | 
L:aidą padaryti, kol supras, kad neradus žodžio I-oj 
žodyno daly, galima jis rasti Il-oj. 

Taigi baigdami šią recenziją turime pagailestauti, 
kad K-0o žodynas yra ne toks, kokio laukėme, ir ko- 
kio mums šiandien reikia. 


„Žemaitis. GEOMETRIJOS ir TRIGONOMETRIJOS 
TERMINŲ RINKINĖLIS. Kaunas, 1920, 99 psl. in-24. 


Terminai surinkta čia alfabetišku būdu, taigi 
sudaro tam tikrą žodynėlį dviem dalim: rusiškai- 
lietuviškąja (1—45) ir lietuviškai-rusiškąja (47—99). 
Terminų paduota iš viso apie 700. Jų dauguma 
geri ir priimtini. Bet esama menkų ir visai netikusių. 

Pirmiausia daug yra menkų terminų del netinka- 
mų galūnių. Cion pridera: aksiomė, teorėmė, 
lėmė, prizmė. Graikų kalboj, iš kurios tie termi- 
nai imta, visi jie turi aiškią galūnę - a (aksioma, 
aksiomat-os ir t. t; iš čia lenkai yr pasidarę savo: 
aksjomat, teoremat, pryzmat). Galūnė - ė 

„tuose žodžiuose yr atsiradus vėliau (pas prancūzus 

ir vokiečius)  Savintis ji mums nebuvo ir nėra 
jokio reikalo. 

Tas pat pasakytina ir apie metodę su pira- 
mide. Metoda, piramida, jau buvo prigiję 
mūsų kalboj ir jokia rimtesnė filologija nereikalauja 
čia keitimo galūnės -a į -ė. 

Vien tik parabolė ir hiperbolė galima 
tepalikti su galūne -ė, nes tuodu žodžiu ir graikų 
kalboj turi galūnę - ė. 

Viet. limbės tegalėtų būti nebent limbas ar 
limbus. 

Tokie terminai kaip: kraštinė, augštinė, 
statinis, įžambinė, pusiaukraštinė, stat- 
muo, statmenas, įžambinė, įstrižainė, pu- 
siaukampinė reiktų pakeisti tinkamesniais: šonu, 
augščiu, katetu, perpendikularu, perpen- 
dikulariu, hipotenuze, pusiaušone (bisek- 
trise), diagonale, pusiaukampe (mediana). . 

Dar daugiau pas Žem. yra nevykusių būdvardi- 
nių terminų. Iš jų absoliutinį, realinį, iracio- 
nalinį, gulstinį, sujungtinį, suvestinį patar- 
tumėm pakeisti trumpesniais—absolučiu, realiu. 
iracionaliu, gulsčiu, užvertu; analizinį sin- 
tezinį, tarptautiniais — analitišku, sintetišku; 
materinį — materialiu, ar materijiniu (slg. 
linijinis ne lininis). 

Neapibriežtas prasme «neopredielionnyj» ne vi- 
sai tetinka; tiesa, lenkai čia vartoja savo nieokre- 
slony, bet mūsų kalboj tai prasmei geriau atatinka 
nenustatvtas. 

Išreikštinė, neišreikštinė funkcija 
prasmei javnaja, nejavnaja funkcija netinka; mes 
siūlytumėm išrutulota, neišrutulota f. (slg. 
vok. entwickelte, unentwickelte Funktion). 
Taip pat—proizvodnaja f. darytinė f. geriau būtų 
pavadinus išvestinė. 

Laužytinė vienašalė, nevienašalė pra- 
smei lomanaja, vypuklaja, vognutaja — yra nieku 
nepamatuota, nesuprantama; paviršius, tiesa, geomet- 

rija skiria į vienašonius ir dvišonius, bet ir tai 
yra matematikų prasimanymas, realybei visai neati- 
tinkąs. Dar mažiau tėra pamato kalbėti apie vie- 
našales, nevienašales, kad ir laužtinės; jų 
geometrija nežino.  Terminams vypuklyj, vognutyj 
paties Ryg. Jono yra pasiūlyti neblogi žodžiai iški- 
las, įgaubtas (ž. jo Zodynėlį). Jų ir reiktų laiky- 
tis. ikslus točny, apytikslis približenny — yra 
visai netikę; tikslus atatinka lenkų celny, trafny, 
prasmei točny mes turim griežtas, griežtinas 
(sk. Juškos Zod.). Jei žodynams netikima, tai kam 
betikėti?!.. 

Mnimyj verčiama žodžiu manomas; nes mena- 
mas, girdi,bus ugadyvaemyj. Mums menamas atro- 
do geresnis, nes ugadyvaemyj bus spėjamas, spėlio- 
jamas, 

Skiausčias—naklonnyj būtų geras, jei jis yra žmo- 
nių vartojamas; mums, deja, jo neteko girdėti. Greta 
skiausčio autorius vartoja ir pasvirą. Užtektų 
vieno katro. 

Iš daiktvardinių terminų mums atrodo netikę šie: 

Apofema — išversta lietuviškai: įskriestinio 
apskritimo spindulys. Tai ne terminas, bet 
greičiau definicija, tik netikusiai išreikšta. 

Postulat išversta dėsnis; kiek žemiau randame 
dėsniu pavadinta ir rusų predloženije. Kam čia 
tas įvairių dalykų vienu žodžiu vadinimas? Postulatas 


yra tarptautinis terminas, jis ir pas mus turi pasilikti. 


“Zakon obratimosti siūloma lietuviškai vadinti 
pakeičiamybės dėsniu. Bet pakeisti rusiškai 
bus zamienit, taigi terminui obratimost reiktų paieš- 
koti kito tinkamesnio žodžio. Mes siūlytumėm 
atkraipos arba atvartos dėsnį. 

Naloženije bus greičiau klostymas, ne apklo- 
tis, priloženije — durstymas, ne priklotis. 

Jei terminą drob imti iš trupinimo, tai 
labiau tiktų čia žodis trupinys, negu keistoka 
trupmena. Bet geriausias terminas būtų skai- 
dinys. 


r. Z-MPODV L M 

Otriezok—atkarpa visai netikęs; geometrija 
su žirklėmis nieko bendra netur; gyvoj kalboj yra 
rėžys, rėžas, atrėžas, taigi atrėžas ir yra 
daug tinkamėsnis, neg' keista atkarpa. 

Vadinti šaknies traukimą šakniuote, ar 
šakniavimu tegali nebent žmogus, kuriam lietuvių 
kalba brangesnė neg matematika. 

Parallelnyja išversta—lygiagretės pagal lenkų 
rownolegle. Bet abu tuodu terminu, po teisybei, 
turėtų reikšti ne parallelnyja, tik rovnootsto- 
jaščija. Pav., dviejų vienacentrių ratilų lankai bus 
lygiagretės, bet ne paralelės linijos. Kaipo 
matematikas Zemaitis neprivalėtų painioti paralelių 
su lygiagretėmis. Abu tuodu terminu matema- 
tikai yra lygiai reikalingu ir jų prasmės toli gražu 
nėra identiškos. Jos sutampa vien Euklido geomet- 
rijoj, bet neeuklidinėse geometrijose lygiagretės 
nėra paralelės ir paralelės nėra lygiagretės. Dėliai 
to autoriaus pasakymas, kad «lygiagretės kryžiuojasi ') 
begalinai tolimame taške» yra grynas absurdas, vis 
tiek, ar jį taikinsime Euklido ar Riemanno geometri- 
jai, nes Euklido geometrijoj tos linijos visai nesi- 
kryžiuoja, net ir begalinai ilginamos, o Riemanno 
geometrijoj tiesiosios niekad nebūna lygia- 
gretės. 

Točka — pavadinta tašku. Bet taškas (nuo 
taškyti) visai neatitinka punkto prasmei. Taigi 
tarptautiškas punktas reikėjo palikti nelietuvinamas. 

Skritulys yra gana geras žodis, tik jis turėtų 
reikšti ne apskritą plačią figūrą, rus. krug, bet 
apskritą kūną, rus. šar. Tai tvirtina ir paties 
Ryg. Jono girdėtas žmonių pasakymas «dobilai skritu- 
liais išėsti». Arkliai juk dobiluose daro ne plokščias 
figūras, tik tam tikrus įdubimus. Taigi žmo- 
nių «skrituliai» bus ne plokščios figūros, tik ge 0- 


1) Kryžuotis rusiškai bus ne peresiekatsia, bet skreščivatsia. 
Šis pastarasis žodis Žem. išverstas netikusiai prasilenkti. 

metriški apskriti kūnai, ką rusai vadina 
šary. Sar'ui reikšti skritulys labai tinka, jis | 
jau ta prasme ir yra vartojamas. 

Trumpai tarus krug'o nieku gyvu negalima va- 
dinti skrituliu, nes tam yra daug geresnis ratas 
bei ratilas. Jei "Žem. nori tuo pats įsitikinti, tepa- 
daro mažytį bandymą: nubriežęs ant popieriaus 
geometrijos krug, teparodo kaimo žmonėms ar net ir 
mažiems vaikams ir tepaklausia, kas čia nubriežta, o 
be abejo išgirs iš visų vieną atsaką: Gi ratas ar 
ratilas! Galop gyvoj kalboj žaisluose nuolat girdime: 
Vyrai į ratą!!). Taigi tam visiems žinomam terminui 
surasti “visai nereikėjo daryti ekskursijos į dobilus. 

Taip turint visiems žinomą ratlankį, visai be 
reikalo nukalta netikęs apskritimas, terminui 
okružnost išreikšti. 

Rusų šar liet. pavadinta rutulys. Bet rutulys, 
kaipo artimas žodžiams ritulys, ritulas, ritinys 
— ir vienos šaknies su žodžiu rutuloti — razvivat 
— greičiau galėtų reikšti cilindr'ą 0 ne šar'ą, nes 
šar'o paviršius, kaip žinoma iš geometrijos, visai 
nesiduoda išrutuloti. Taigi vadinti šar rutuliu 
būtų tai panešėti į anuos senovės filologus, kurie 
lot. žodį lucus išvedžiojo a non lucendo. Tuo 
būdu, mūsų išmanymu, šar reikia vadinti skritulys, 
krug ratas ar ratilas, okružnost — ratlankis. 
To reikalauja ir logika ir žmonių kalba. Visų mate- 
matikos mokytojų prašyčiau apie tai gerai pagalvoti, 
nės su Žem. terminologija čia absolūčiai negalima 
sutikti. 

Cilindr pavadinta ritinys, gerumo jis būtų 
geras, bet da geresnis, nes trumpesnis, yra 
rulys. „Nes jei konus pavadinta kūgiu, tai ir 
cilindr gali puikiai vadintis ruliu. 

Radijus—spindulys yra grynas polonizmas 
(sig. lenk. promien). Kaip krug'ui tetinka vieno 


He ta. ir lenkai, kad ir dideli puristai, krug vadina rat u— 
kolo. 

liet. ratas ar ratilas, taip ir radius'ui nėra tin- 
kamesnio termino kaip stipinas. 
Apie netikusias lygtis čia ilgiau nekalbėsiu: 
netikumo atžvilgiu toliau eiti vargu begalima. Kad 
iš lyginimo rezultato — lyginio, rus. uravnenije 
Zem. pasidaryta kažkokios lygtys, tai mums tie- 
siog paslaptis. Elementarė logika ir filologija sako, 
jog kaip mirtis eina iš mirti, taip ir lygtis te- 
gal eiti iš lygti, o ne iš lyginti. Taigi lygtis 
yra geras žodis, bet gali reikšti vien uslovije, o ne 
uravnenije 

Del metimo Žem. nemeta ir lyginio, bet duoda 
jam reikšmę—ravenstvo (formula) visai tam žodžiui ne- 
atatinkančią. Viena,ravenstvo ir formula du visai atskiru 
dalyku. Formula gali turėti ir neravenstva pavidalą. 
Antra, ravenstvu mes turim kitų tinkamesnių žodžių, 
k.š. lygybė, lygumas. Formula ir pats Zem. 
kitur vadina teisingai formula. Taigi iš to viso 
aišku, kad lyginys tegali reikšti vien uravnenije, 0 
nieku gyvu ravenstvo ar formula. Nelaimingas ly gi- 
nys virto tikrų mūsų filologų pastumdėliu. Ryg. Jo- 
nas buvo davęs jam reikšmę polovina uravnenija. 
Zem., tą reikšmę atidavęs savo nukaltam lygme- 
niui, liepė lyginiui reikšti lygumą bei for- 
mulą. Kada gi bus galas tam nekalto termino stum- 
dymui! 

Tokių terminų kaip: geometriškas, algeb- 
riškas Zem. irgi nemeta, tik šalia jų kur kas daž- 
niau vartoja terminus geometrinis, algebrinis 
ir tt. Tuo būdu uždaviniai pas jį bus geometri- 
niai, bet jų gvaldymas gali būt geometriškas 
arba negeometriškas. Taip pat jis atskiria 10- 
garitminį nuo logaritmiško ir logarit- 
mingo!). Mūsų išmanymu, tai tuščias mūsų kalbi- 
ninkų prasimanymas. Kitos kalbos puikiai apsieina 
be tokių niuansų; nereikalingi jie ir mums. Ateities 


1) Eidami tuo keliu netrukus, tur būt, susilauksime ir tokių ter- 
minų, kaip geometringas; matematingas ir k. 

matematikai, mums matos, irgi pasirinks vieną kurį 
nors terminą geometriškas ar geomėtrinis 
ir jo vieno tesilaikys. 

Kur kitur Žem. vienai tam tikrai sąvokai (pav. 
rusų terminui nepreryvnyj) siūlo jau nebe po du, bet 
po tris ir daugiau liet. žodžių. Taip nepreryvnaja 
funkcija jo pavadinta netrukioji funkcija, 


nepreryvnaja proporcija — tolydinė, arba ly- | 


gianarė, proporcija, nepreryvnaja drob — ištęs- 
tinė trupmena. Matematikai tas filologiškas ba- 
lastas visai nereikalingas; jai pilnai užtektų vieno 
termino trukus!) netrukus. 

Tas pat pasikartoja su žodžiu peresiekatsia: mat, 
anot Žem., linija neperkerta kitą liniją, tik kry- 
žiuojasi, plokštis nėra linijos perkertamas, 
bet perveriamas, galop plokštis kūną ne per- 
kerta, bet pjauja. Vadinas, vietoj vieno termino, 
turim jų ištisą trejybę. 

Arba vėl — rusams užtenka vieno žodžio vpisat 
vistiek ar bus kalbama apie daugiakampį ar ratilą. 
Zem. to neužtenka: jo išmanymu, daugiakampis te- 
galima vien įbriežti, o ratilas įskrieti. Na, o 
jei prisieis vpisat ellipsis, kas čia bus: įbrieži- 
mas ar įskriejimas? Laikantis žodynėlio, reik- 
tų sakyti įbriežimas, nes įbriežtinis vpi- 
sannyj (o treugolnikach i drugich figurach, kromie 
okružnosti (sic!) Bet okružnost, kaip visi žinom, 
yra tik tam tikra elipsės rūšis. Taigi abejojimas taip 
ir lieka neišspręstas. 

Panašių galvosukių įvedama ir kitur; pav., rusiš- 
kai imstant ir dalant gaunama tas pat ostatok; lietu- 
viškai imstydamas gausi liekaną arba skirtu- 
mą, o dalydamas — išdalas!... Vadinas — vėl 
nauja trejybė... 

„Net ir pro tokį elementarį terminą, kaip provesti, 
nepraeita pro šalį be gudragalviavimo; nežiūrint į tai, 
kad mūsų vesti ir rusų vesti tur tą pačią šaknį ir 


|) Trukus: Žem. rusiškai išversta razryvnyj; tai klaida: čia 
turėtų būti preryvnyj, nes razryvnoj (pav. snariad) ką kita reiškia. 

prasmę, iš vieno provesti priskaldyta net keturi liet. 
terminai: nutiesti, nuskrieti, išbriežti,nu- 
briežti. Stebėkites kitataučiai mūsų kalbos turtin- 
gumu ir mūsų kalbininkų produktyvumu!... 

Yra galop terminų, kuriais ir pats Zem. abejoja; 
čia pridera plotavimas viet kvadratūra, 
skersmenis viet diametrinis. Mes gerais 
jų pripažinti irgi negalime. 

Be etimologijos pasitaiko pas Žem. ir sintaksės 
keistumų. Pav, vozvyšenije v 5 stepen—pas jį ver- 
čiama laipsninimas iš penkių. Delkoiš, del- 
ko ne į kaip visose kelbose — sunku suprasti. Be 
to ir pats vozvyšenija veiksmas išreiškiama net tri- 
mis veiksmažodžiais: laipsniuoti, laipsninti 
ir laipsnėti. 

Daug čia randas ir naujai kaltų žodžių, k. š.: vi- 
setas—sovokupnost, gaubiklė—ob'emliajuščaja, 
galuotoji—konečnaja ir k., kuriems mes nieko 
negalime prikišti; tik abejojame ar terminui linejka 
nukaltoji tiesiklė geriau tinka negu kažkieno jau 
vartotas linijuoklas. Tiesti kaipo dviprasmis 
žodis (vesti ir rastiagivat) tą savo dviprasmybę, per- 
duoda ir tiesiklei. Linijuokle tos dviprasmybės 


nėra — ir todel jis atrodo mums geresnis. 
Matematiškų terminų klausimas yra labai svar- 
bus, — taigi ir būtų geistina, kad ir kiti matematikai 


profesionalai išreikštų savo nuomonę apie Žem. ter- 
minologijos vertę. Rusai teisingai sako — pervyj blin 
komom. Mums matos, kadir Žem. žodynėlis yra pa- 
našus į tą rusų blyną. Taigi ir nepatartumėm juo 
tenkintis. 

Galop negalime palikti nepaminėję čia dar vie- 
no dalyko. Autorius savo prakalboj rašo, jog termi- 
nologijos kūrimo darba yr kontroliavęs «gerbiamas J. 
Jablonskis». Kaip toli siekė ta kontrolė, ir kaip ji yr 
apsireiškus, nepasakyta. Bet iš Ryg. Jono žodynėlio 
ir iš kitko matyt, kad J. Jablonskis ne tik kontroliavo, 
bet ir turėjo galutiname mūsų matematikos termino- 
logijos nustatyme sprendžiamąjį balsą. Toks, pav., 

skritulys krug'o prasme tegalėjo būt pasiūlytas 
tik filologo matematikoj maža tenusimanančio. Tas pat 


pasakytina ir apie kitus terminus, k. š., darytinė 


funkcija, tolydinė proporcija ir t.t. - Taigi atsako- 
mybė del matematiškų terminų netikumo krinta, gal, 
nė tiek ant Žemaičio, kiek ant tų terminų kontrolie- 
riaus, — rasit, ir gero kalbininko, bet menko mate- 
matikos «<mokovo». 

Prancūzų kalbos vadovėlio «Enseignement par Vimage» par Oc- 


tave Klasse ŽODYNĖLIS. Vertė J. Gečius ir P. Bartuška- 
Raseiniai, 1920, 41 p. in-8. 


Prancūzai, kad ir nekokie mūsų prieteliai, bet 
jų kalba yra graži ir ji mūsų mokyklose ilgai dar, 
tur būt, užims prideramą vietą. Taigi vadovėliai jai 
išmokti yra ne pro šalį. Toks vadovėlis yra pačių 
prancūzų sustatytas. Jis remias pažvalginiu metodu ir 
todel vadinas «L'enseignemet par V'image». Kad bū- 
tų patogiau juo naudotis, J. Gečius su P. Bartuška. 
yr sus,tatę ir išleidę augščiau nurodytąjį žodynėlį. Jis, 
apskr !tai tarus, savo tikslui atatinka, gadina tik jį kai 
kurie nepergriežti prancūziškų žodžių vertimai. Pav., 


cochon — išversta kiaulė, tuo tarpu jis reiškia 
meitelį, la dentelle — mezginiai, neriniai viet. 
karbatkos, gentil — meilus, malonus viet. man- 


dagus, le tiroir —stalė, kur taip sakoma, ne- 
žinau, paprastai vadina jį stalčium; cerfvo- 
lant-—lakdynė ir k. Vardai irgi nelietuviškai versti 
pav., Sophie — Zosė (viet. Sofija, Sofytė), Eli- 
sabeth — Elza (v. Elzbieta, ar Elzė), Sans- 
Sousi — Sansus. Yra žodžių naujai kaltų, bet 
ne visai vykusių, pav., pantoufle — šliopkiai, 
tufliai, ėpinglė — segtukas, cardan — 
laikrodžo rodyklė. 2 

Be reikalo tie patys žodžiai dedami žodynėlin 
po du ir daugiau kartų, pav., le souris 2-me ir 
6-me $$, le livre 4 ir 6 $$, la cerise 11 ir 15 8$ ir 
tt. Autoriai rašo vyšnė, linė, kas nėra pagirtina. 
Vyšnia jau yr įgijus pilietybės teisių, sig. viešnia, 
ponia ir t.t. Leidžiant naują laidą reiktų tai ištaisyti. 

RAŠTO ISTORIJA. Pagal A. B. Schnitzer'į sutaisė Šernas. 
Chicago, 1906, 304 psl. in-12. 


Raštas — vienas visų svarbiausių kultūros įran- 
kių. Be rašto kultūra negal kilti nei plėtotis. Raš- 
tas ir kultūra, galima sakyti, tai du nuo kits kito ne- 
atskiriamu dalyku. Iš čia, tur būt, ir eina tas faktas, 
jog kiek buvo atskirų kultūrų, tiek buvo ir atskirų 
rašto formų. Schnitzer'io knyga pilnai tai patvirtina. 
Skaitytojas čia ras beveik visas rašto formas, kokias 
žmonija nuo giliausios senovės savo mintims išreikšti 
yra vartojusi. Vieno tik trūksta dalyko — tai seno- 
vinių lietuvių rašto pavyzdžių, užsilikusių Simono 
" Grunau'o kronikoje ir ištirtų pirm dvejų metų kūn. 
Jauniaus ir Būgos. Labai gaila, kad Sernas nepa- 
pildė išleidžiamos knygos tuo taip atatinkančiu priedu. 


A. Janulaitis“ EMILIJA PLIATERAITĖ. Lenkmečio kar- 
žygė (1806 — 1831). Tilžėje, 1908 m., 15 psl. in-12. 


Autorius lenkmečių istoriją vadina «pamokinan- 
čia». Bet kokiu atžvilgiu ji mums yra «pamoki- 
nanti», visai nepaaiškina. Jo «apsistojimas» ties viena 
Emilija Pliateraite dar labiau aptemdina tą klausimą. 
Prisieina tenkintis vien spėjimu, kad Janulaičiui E. 
Pliateraitė pasirodė verta paminėti kaipo «kruvinos 
revoliucijos» karžygė, ėjusi prieš rusus su kardu 
rankoje. 

Ar moteriškė tur teisės apsijuosti kardu ir eiti 
kautis su tėvynės priešais? Visų tautų nuomone, karo 
lauke — vieta vyrams, ne moterims! Pavyzdžiai Ju- 
ditos, Joannos d'Arc yra išimtys, patvirtinančios tik 
bendrą dėsnį. Tapti tikra karžyge moteriškė gali vien 
tik Dievui taip lėmus. Jei kokiai moteriškei pats 
Dievas duoda įkvėpimą pakelti kardą prieš tėvynės 

priešus, tokiai duoda ir tikrą pasisekimą. 
Kur to pasisekimo nėra, ten nėra ir Dievo valios. To- 
del vienas iš aiškiausių karžygybės kriterijų mote- 
ryse ir yra pasisekimas jų karžygiškuose darbuose. 

Emilija Pliateraitė jokio pasisekimo ko- 
voje su rusais neturėjo, todel mums aišku, kad 
ir į <«karžyges» pateko ne iš Dievo valios, bet iš. 
savo noro bei fantazijos. O kaipo tokia ji mums ir 
atrodo visai ne kaipo «lietuvių Joanna d'Arc», bet kai- 
po negudri svajotoja avantūristė, turinti savo są- 
žinėj ne tik ne vieną pražudytą vyrą, bet ir net ke- 
lias jaunas merginas, ėmusias iš jos ' pavyzdį. Jeigu 
E. Pliateraitės gyvenimas ir yra pamokantis, tai ne- 
bent kaipo nurodymas, kokiu kėliu mūsų moterys 
neprivalėtų eiti. - 

Mūsų moterims pavyzdžiu gali būti Pliateraitė, 
tik ne mirusi «<pulkininkė» Emilija, bet dar, ačiū Die- 
vui, tebegyvuojanti—tikra visuomenės veikėja Ceci4] 
lija. Bet tos pastarosios gyvenimą, žinoma, aprašys 
ne Janulaitis. k. 

Siaipjau ši Janulaičio knygelė nieku nepasižymi. 
Kalba joje nebloga, tik nežinia iš kur autorius iš- 
traukė žodį «bajorų klodai» (1). 


SUVALKŲ RĖDYBOS PILIAKALNIAI. Aprašė Juozapas 
Radziukynas. Varšuva, 1909 m. 


Žymiausi mūsų praeities palikimai tai piliakal- 
niai. Supilti jie metais, kada lietuviai stojo kovon su 
užplūstančiais tėvynę priešais. 

Piliakalniais stengėsi užkirsti neprieteliui kelią; 
nuo jų gynė šalies ribas. 

Piliakalniai, kaip matome, turėjo nepaprastą stra- 
tegišką svarbą; suprato tai gerai mūsų protėviai ir 
pasistengė kuo geriau atlikti kalnų-tvirtovių statymo 
darbą. Sit, šimtmečiai nuo to laiko praslinko, pi- 
liakalniai lig šiandien tebestovi, lyg kokie užburti 
milžinai, kalba apie mūsų prabočių pasišventimą tė- 
vynės labui, laisvės meilę, apie jų kultūros stovį. 

Kokią piliakalniai vaidino rolę praeityje visam 
Lietuvos plote, tai gan plačiai išaiškino dr. Basana- 
"vičius «Aušroje». Augščiau minėto veikalo autorius 
R-as parūpino tik Suvalkų 32 ir Vilniaus rėdybos 4 
piliakalnių aprašymą. Visus tuos senobės paminklus 
autorius stengiasi piešti kuo aiškesniais (nes kai 
kurie bemaž visiškai sugadinti) bruožais; apskri- 
"tai teikia gan gerą supratimą apie šiandienį pilia- 
kalnių stovį, jų diduma, pavidalą, geografišką bei to- 
pografišką būklę. 

Statyta piliakalniai prie ežerų, upių, kalnų viršū- 
nėse, augštų lygumų pakraščiuose ir lygumose. Daž- 
niau pilta tose vietose, kur labiau gresė priešų pa- 
vojus: iš trisdešimt dviejų aprašytų piliakalnių Kal- 
varijos apskričiui priklauso 13, Seinų —9, Mariampo- 

„lės—5; nors tiesa, ne visi pilta apsigynimo tikslams; 
nemaža supilta ir tikėjimo kulto reikalams. 

Lig šiandien maždaug gerame stovy išsilaikė šie 
piliakalniai: Karnupių, Pralančiškės, Sakališ- 
kių, Pyplių, Obelytės; kiti gi jau žymiai sugadin- 
ti. Laikas ir ūkininko arklas kas kart vis daugiau 
griauna tuos taip brangius mūsų praeities paminklus. 
Tikrai, visa širdimi reikia pritarti autoriaus norui, kad 

„ senovės liekanų mylėtojai ir globėjai pasirūpintų pi- 
liakalnių išlaikymu. 

Baigdamas pridursiu, kad apskritai imant, šis R-o 
darbas reikia priskirti prie geresniųjų mūsų literatū- 
ros dalykų; gera būtų kiekvienam inteligentui lietu- 
viui jis perskaičius. 

Leidimas, kaip ir kiti Pėsio leidiniai, gana šva- 
rus; kalba taip pat graži; tik vietomis stilius ir eti- 
mologija šlubuoja. 


A. I. BonbxeMap». Hauionanbuas Gopb6a Bb BEIHKOMb KHA- 
MKECTBB JIHTOBCKOMb Bb XV Hh XVI Bbkax6. C.I-b. 1910 crp. 39 in-8. 


Apie lietuvių kovą už tautystę senovėje maža 
kas tėra girdėjęs. Daugumas net mano, kad jos vi- 
sai nei nebuvę, kad ji vien tik pastarais laikais te- 

atsiradus. Voldemaras šioje brošiūroje įrodo, kad tai 
toli netiesa. Kovos tos būta ir seniau, tik ji, deja, 
ėjusi labai nepatogiose lietuviams aplinkybėse. Jau 


pačioje savo istorijos pradžioje lietuvių tauta pra- 
randa savo augštesnįjį luomą. Mat, Lietuvos didikai, | 


išsiųsti Didžiųjų Lietuvos kunigaikščių valdininkauti 
į viešpatijos pakraščius, greit pasiduodavo svetimai ru- 
sų įtakai. Susijungimas Lietuvos su Lenkija pagamino 
naują lietuvių tautystei pavojų lenkystės pavidale, 
juo labiau, kad lenkai nuo pat pradžios pradeda 
žiūrėti į lietuvius, kaipo į savo vergučius. Zinoma, 
tos lenkų pretensijos negali išsyk perdaug įsigalėti ir 
net sukelia lietuvių pasipriešinimą, kaip tai pasirodo 
iš pasielgimo ketvirtojo iš eilės Vilniaus vyskupo 
Motiejaus, kurs 1451 m. Parčovo seime energiškai 
protestuoja prieš užgaunančius Lietuvą unijos akto 
žodžius: Jugo servitutis obnoxios — ir — incorpo- 
ramus, invisceramus, appropriamus et unimus ter- 
ras Lithuaniae et Russiae Regno Poloniae. Bet 
tie protestai pasilieka be vaisių. Polonizacijos proce- 
sas eina savo keliu. Jį dar labiau pagreitina pats 
krikščionystės tolesnis plėtimasis, nes, lietuviams sa- 
vos kunigijos neturint, pirmais evangelijos skelbė- 
jais pasirodo lenkai lietuviškai nemokantieji ir išmokti 
nesirūpinantieji. Tiesa, yra dokumentų, įrodančių, kad 
civilė valdžia stengės lietuvišką kalbą palaikyti. Taip 
šit karalius Zigmuntas I savo rašte, duotame Elsiškio 
bažnyčiai 1520 m., įsako, «sztoby kaplan umiel po 
litowski kazati». Bet panašios gromatos negalėjo len- 
kinimo proceso sustabdyti, juo labiau, kad būta to- 
kių Bažnyčios ganytojų, kaip Vilniaus vyskupas Jo- 
nas, kuriems lenkų kalbos platinimas Lietuvoje 
per Bažnyčią, matyti, labai rūpėjo. 

To lenkinimo proceso negalėjo sustabdyti nė 
išsiplėtojęs XVI amž. Lietuvoje protestantizmas. Au- 
torius teisingai nurodo, kaip protestantizmo rolė mū- 
sų istorijoje visai nėra taip skaisti, kaip tai kai kurie 
gerbėjai skelbia. Nes griaudamas Bažnyčios autoritą 
protestantizmas pastūmėjęs Lietuvą ne pirmyn, bet 

atgal — prie stabmeldystės, kadangi pusiau stabmel- 
džiai žemaičiai, matydami, kaip krikščionys tarp sa- 


. vęs nesutinka, turėjo savaime prieiti įsitikinimą, jog 


ir patys naujo tikėjimo skelbėjai nežiną, kaip reikia 
tikėti, ir todel bevelijo grįžti prie savo senųjų dievai- 
čių. Autorius toliau faktiškai įrodo, kad mūsų pro- 
testantizmas visai nedaug teturėjo šviesesnių veikėjų, 
o ir tie patys, kurie buvo, rūpinos daugiau savaip 
suprastu žmonių sielų išganymu, negu lietuvystės pa- 
laikymu. Pirmutinis, kas suprato svarbumą lietuviškos 
kalbos, kaipo kultūrinio veiksnio, anot autoriaus, bu- 
vęs ne kas kitas, kaip garsusis Žemaičių vyskupas 
kunigaikštis Merkelis Giedraitis. Jis paraginęs kun. 
Mykolojų Daukšą išversti lietuviškai Vuiko Postilę ir 
savo lėšomis ją išleidęs, dėdamas pamatą lietuviškai 
literatūrai. Jis taipgi sumanęs pagaminti lietuviams 
Lietuvos istoriją. Tam tikslui jisai pakvietęs pas sa- 
ve garsųjį Stryjkowskį, davęs jam, kad ir civiliui 
žmogui, kanoniją, o kada šis parašė lenkų kalba sa- 
vo «Lietuvos Kroniką», ją savo lėšomis išleidęs. 
Voldemaras spėja, kad vysk. Giedraitis tąja Lietu- 
vos kronika (kurioj lietuvių pradžia išvedamas iš Ry- 
miečių ateivių ir aprašomi garbingi lietuvių kuni- 
gaikščių darbai) — norėjęs sukelti savo tautiečiuose 
pagarbą savo praeities ir tautišką susipratimą!). Su 
tuo galima pilnai sutikti, juo labiau, kad vysk. Gied- 
raitis 1576 ir 1587 m. Seimuose gina politiškąją Lie- 
tuvos nepriklausomybę. 

Paskutinėje savo veikalėlio dalyje Voldemaras 
paduoda labai įdomias žinias apie lietuvių kovą su 
lenkyste Giedraičiui mirus.  Svarbiausiais lenkų gin- 
klais toje kovoje buvę šmeižimai ir melas. Autorius 
cituoja lenkų bajorų prasimanytas lotyniškas eiles: 


Nux, asinus, mulier, Lithuanus simili sunt lige ligati... 
Haec guattuor nil recte faciunt, si verbera cessant- 


1 Kiek žinoma, Voldemaras benebus tik pirmutinis, kurs šitą 
vysk. Giedraičio veikimo pusę aikštėn yra iškėlęs ir kritiškai nušvietęs. 

o taipogi garsaus lenkų publicisto Orzechowski' opa 


sakymą: 


koronie polskiej, ani litwin žaden by tež byl najzacniejszy i 
najprzedniejszy, naniszzemu Polakowi w niczem rėvnym byc nie može, - 
Vardan to principo, anot Orzechowski'o, lietuviams | 
nieko kita nepalieka, kaip tik su Lenkija galutinai ) 


susilieti atmainant: 


co rychlei Ksiestwo swoje w Krėolestwo, a ksiedza litewskiego 
w krėlia polskiego, a niewolię w swobodę, hanbę w czesc, gluposc w 
mądrosc, a hrubosc swą w cwiczoną naturę polską. 


Iš lietuvių šalies žinoma, buvo paduotas rimtas | 
atsakymas tam pamfletui, bet pigu įspėti, jog Orze- 
chowski'o pažiūros ilgainiui paėmė pas mus viršų. | 
Mūsų didikai ir bajorija, kad ir skaitėsi dar kurį laiką | 
lietuviais, bet palengvėl vis krypo lenkų pusėn, iki 
galutinai išsižadėjo ne tik savo kalbos, bet ir tautystės. 

Toks maždaug įdomios Voldemaro knygelės tu- 


rinys. Parašyta ji grynai mokslišku metodu; kiekvie- 
ną savo išvadą autorius remia tam tikrais iš istoriškų 


šaltinių pasemtais įrodymais. Išdėstymas aiškus, gy- | 
vas, net malonu skaityti. Rodos, neapsiriksime pa- | 


sakę, kad Voldemaro asmenyje Dievas mums davė 
pirmutinį tikrai kritišką istoriką. Duok gi, Dieve, jam 


sveikatos, kad panašiu būdu galėtų ilgainiui parašyti 


ir visą Lietuvos istoriją, kuri mums taip yra 


reikalinga. Tik, žinoma, ta istorija turėtų būti para- | 


šyta ne rusiškai, kaip šis veikalėlis, bet lietuviškai. 


Jan Jakubowski. STUDJA NAD STOSUNKAMI NA- 
RODOWOSCIOWEMI NA LITWE PRZED UNIĄ LUBELSKĄ. 
Warszawa, 1912, 104 psl. in-8. 


Yra tai Varšuvos Mokslo Draugijos (Towa- 


rzystwo Naukowe Warszawskie) leidinys Nr. 7. Vei- 


kalo vardas nepilnai teatatinka turiniui, nes apie 
tautų santykius Lietuvoje, po teisybei, autorius te- 
kalba vien savo rašinio pradžioje (I-III sk.) Toliau 
gi eina pasakojimas apie legendarišką Lietuvos istoriją, 
apie lietuviškas kronikas ir jų autorius, apie Lietuvos 

"statutą ir t. t. Visuose tuose tolesniuose skyriuose 
senovės Lietuvos tautų santykiai arba visai neminimi, 
arba tik iš tolo tepaliečiami. 

Anot p. Jokubauskio, Algirdo ir Gedimino ga- 
dynėje etnografiškoji Lietuva negalėjus teužimti 
"nei !/4 visos valstiybės dalies, o Vytauto laikais te- 
užėmus vos "10 dalį. Sešioliktame gi amžyje, val- 
stybei sumažėjus, grynai lietuviškos sritys besudarė 
"vos !/6 dalį. Šiam pastaram tvirtinimui, kiek toliau 
(10 p.) autorius pats prieštarauja, nes remdamasis 
Lietuvos kunigaikščio Aleksandro, pasiuntinio į Rymą, 
žodžiais, viešai ištartais į popiežių Aleksandrą VI-ąjį, 
pripažįsta, jog 1505 m. rusiško gaivalo Lietuvoje 
nebuvę nė pusės, iš ko savaime išeina, jog tuomet 
tikrų lietuvių būta didesnės pusės. 

Pažymėjęs išsiplatinimą senovės Lietuvoje rusų 
kalbos, autorius teisingai pažymi, jog ta kalba nekliu- 
džius lietuviškam susipratimui augti ir jog net metraš- 
čiuose Lietuvos rusai draug su tikrais lietuviais pa- 
sirodą «uoliais Lietuvos patriotais» (14). 

Ypač įdomus VI skyrius, kur autorius mini kai 
kuriuos lietuvius, baigusius Krakuvos universitą ir net 
ten profesoriavusius (k. š., kunigaikštis Andrius Svir- 
skis, Bernardas ir Jonas Vilniškiai ir k.). Čia taipgi 
pažymima apsireiškęsis 1492 m. aiškus lietuvių sepa- 
ratizmas. Mat, lietuviai, mirus Kazimierui Jogelaičiui, 
lenkų nesiklausę renka karalaitį Aleksandrą Didžiuoju 
Lietuvos kunigaikščiu, ardo faktiškai Gardelio uniją, 
Vilnių padaro savo sostine. Aplink kunigaikštį spie- 
čias mokyti vyrai, kuria savo kultūrą, ima rūpintis 
savo krašto istorija ir t. t. o 

Apskritai sakant, Jokubauskio veikalas yra para- 
šytas gana objektyviai, paduoda nemaža interesingų 
iš mūsų praeities faktų — ir todel vertas skaityti. 

Knygos pabaigoje pridėta originalė Lietuvos 
Kunigaikščių  kronikėlė, rašyta lotyniškai 1576 m. 
Jos pilnas vardas yra šis: Epitome Principum 
Lituaniae a migratione Italorum P. Li- 
bone vel, ut Lituaniae historia scribit, 

Palemone Duce usgue ad Jagellones“ 


(94—104 p.). 


LIETUVIŲ KRYŽIAI. Surinko Antanas Jaroševičius, 1 


įžangą parašė D-ras J. Basanavičius, vinjetes iš tautiškų mo- 
tyvų sutaisė A. Žmuidzinavičius. Lietuvių Dailės Draugijos 
leidinys. Vilnius, 36 psl. in-4. 79 kryžių kartonai. 


Pirm kelerių metų apie Žemaičių kryžius buvo | 


jau rašęs M. Brenšteinas!) Bet būdamas archeologas, 


jis rinko juos daugiausia kaipo archeologijos dalykus. | 


Mūsų gi dailininko Jaroševičiaus nuopelnas tas, kad 


jis pirmutinis pažiūrėjo į senus Lietuvos kryžius, 


kaipo į lietuvių tautodailės liekanas. Iš to 
atžvilgio jis ir pradėjo rinkti savo Lietuvos kryžių 
kolekciją. Rinko daugiausia Panevėžio ir Siaulių 


apskričiuose Kauno gub., šiek tiek paėmė ir iš Vil- | 
niaus gub. Visi jie surinkti 1904—1911 metais ir 


buvo išstatyti IV ir V Lietuvių - Dailės Parodose. 
Kryžių vaizdeliai ne fotografija nutraukti, bet paties 
J-aus nupiešti. Dabar Lietuvių Dailės Draugija 
padarė iš tų piešinių didelį ir dailų albumą, kursai 
iš tikrųjų negėda bus parodyti net ir kiekvienam 
dailininkui kitataučiui. Surinkta įvairių kryžių ir jų 
papuošalų apie 200. Visi jie įžymūs tikrai lietuvišku 
stilium ir dekoracijų motyvų savotiškumu. Tiesa, 
tos dekoracijos yra gana primityvios?) vietomis — 
del kryžių senumo — nepilnos, aptriušusios, bet ir 
iš to, kas dar jose liko, žymu, jog mūsų kryždirbių 
turėta nemaža artistiško skonio ir savitumo. Būsian- 
tiems mūsų tautodailės tyrėjams, tobūlintojams bei 
kūrėjams šis albumas suteiks neapsakomai daug me- 
džiagos. Net ir svetimų tautų dailininkai galės iš ten 
pasisemti ne vieną naują motyvą. 

Todel, mūsų nuomone, lietuvių visuomenė turėtų 
ne tik maloniai priimti šį «Lietuvių kryžių albumą», 


) M. Brensztein: Krzyže i kapliczki žmudzkie. Kra- 
kėow, 1906. 

?) D-ras Basanavičius savo įžangoje tvirtina, būk jų esama ir 
pas kitas senovės tautas. 


44 

bet ir tarti nuoširdų ačiū Lietuvių Dailės Draugijai 
už jo išleidimą. Nes tuo savo albumu jį iš tikrųjų 
patarnavo visai mūsų tautai, ne vien dėdama pamatą 
būsiančiai mūsų tautodailei, bet ir pakeldama lietu- 
vių vardą kitataučiuose. Jei šie pastarieji nieko be- 
veik ikšiol apie mus nežinojo, tai dabar iš plačios 
d-ro J. Basanavičiaus įžangos, įdėtos «Kryžių albu- 
mo» pradžioje ir išverstos prancūzų kalbon, galės pa- 
kankamai susipažinti su lietuvių preistorija ir jų aug- 
šta tose senose gadynėse kultūra. Gaila tik, kad gerb. 
autorius be reikalo krikščionystės įvedėjus daro «fa- 
natikais», naikinusiais «vislab, kas buvo pagoniška 
arba tautiška» ir tuo būdu prisidėjusiais prie žlugimo 
«ir žmonių dvasios kultūros» (5). Tai visai netiesa, 
nes kiek toliau ir pats d-ras Bas. pripažįsta, jog lie- 
tuvių kryžiai «savo pavidalu ir ornamentika maža te- 
turi savyje krikščionių dailės žymių» (27). Atskyrus 
tą netaktišką išsitarimą — su kitais autoriaus tvirti- 
nimais, paremtais moksliškais argumentais, pilnai su- 
tinkame. Versdami tą prakalbą ir kitus paaiškinimus 
prancūziškai leidėjai labai gerai padarė. Tuo jie žy- 
miai pakėlė viso leidinio vertę. 

Viena tik gaila, kad A. J-čius prie to albumo 
nepridėjo savo dviejų kompozicijų: vienos — «gelžies 
kalto kryžiaus ir antros — žalvario ant balto murmulo 
papėdės su ažuriniais ir kaltais ornamentais», apie ku- 
rias mini savo prakalboje! Tuodu kryžių projektu 
būtų galėjusiu paraginti ne vieną lietuvį statydintis 
kapuose ar prie namų kryžius patobūlinto lietuviško 
stiliaus. 

Bet ir be to priedo «Kryžių Albumas» pilnai 
atatinka savo tikslui. Kaipo tokį mes ne tik miela 
širdžia priimam, bet ir pačią jo leidėją, Liet. Dailės 
Draugiją, karštai sveikinam, pasitikėdami, kad ji il- 
gainiui pagamins mums ir daugiau tokių gražių, tikrai 
artistiškų leidinių, kaip šis «Kryžių albumas», kuria- 
me viskas akį veria: ir patys kryžių vaizdeliai, ir 
puikios A. Žmuidzinavičiaus vinjetės, ir spauda, ir 
popierius. Nė kiek, rodos nenukrypsime nuo tiesos 


362 Maksilakireksiava 


pasakę, kad mes, lietuviai, šiuo «albumu» susilaukėme 
pirmutinės lietuviškos «edition de luxe», galinčios 
drąsiai net ir kunigaikščių salonuose rasti sau vietos 
greta kitų svetimų <«luksusinių» leidinių. 


Uypianuco+  TekcTb B. A. Jlemaub. CI1B. Max H. H. ByT- 
KoBCKoH. 1912, 28 psl. in-4 min. 


Yra tai monografija, paskirta Čiurlionies artis- 
tiškai kūrybai pažinti. Tiesą pasakius, tą «mono- 
grafiją» kur kas teisingiau būtų pavadinus straip- 


sniu, nes ji užima iš viso vos 22 psl. mažo for- | 


mato, atspausdintu gana stambiomis raidėmis.. 

Rašinys paskirstytas į dvi dali: pirmojoje auto- 
rius Lemanas kalba apskritai apie ritmo reikšmę 
dailėje, paliesdamas varsų ir balsų gamos santykius. 
Ritme jis mato visokio artistiško kūrimo pamatą. 
Antroje paduoda trumpą Č. biografiją. Begvilden- 
damas ritmo esmę autorius kreipias net į Indijos 
teosofų teorijas, pagal kurias visi periodiški pasaulio 
apsireiškimai yra ne kas kita, kaip vien «pasaulio 
gyvenimo ritmas» bei sūkurys (vivartha). Pasaulis, 
mat, niekad nestovįs vietoj: jame viskas harmoniškai 
plaukia, virpa, sukasi. 

Tomis pažiūromis buvęs persiėmęs ir Čiurlionis. 
Iš čia ir rados pas jį noras net muzikos tonų virpė- 
jimą išreikšti varsomis. 

„ Kombinuodamas įvairias spirales linijas ir rate- 
lius, jis stengėsi išreikšti realių dalykų paveikslus, 
lyg trokšdamas parodyti besisukančių juose materijos 
atomų "sūkurius.  Skritulys, ratas ir elipsė — tai 
buvo Ciurlionies žvilgsniu charakteristiški gyvenimo 
ritmikos simboliai. Tuo remdamasis Lemanas nesibijo 
pavadinti C-nį «vienatiniu kosmoso religijos sekėju, 
vertu to vardo». 

Įdomu, jog ir Č-nies pamišimas prasidėjo nuo to, 
kada jis, grįžęs sykį namon, ėmė pirštu vadžioti aplink 
visus daiktus, darydamas tai mažesnius, tai didesnius 
ratelius... E 

Savo nuomonę apie Č. dailę mes jau esame 
anksčiau išreiškę («Dr.» VIII t., 182—186 psl). Jos 
laikomės ir šiandieną.  Lemano veikalas tik da la- 
biau ją sustiprino. 

Dailės atžvilgiu šis rašinys apie Č. rei- 
kia pripažinti artistišku. Jį puošia Č-nies fotografija 
ir 24 jo paveikslų reprodukcijos, tarp jų trys varso- 
tos. Parinkti paveikslai tikrai charakterizuojantys 
Č-nį kaipo dailininką, nors negalima pasakyti, kad 
būtų patys gerieji dailės atžvilgiu. 

Girdėjome, kad da išeisiąs ir kitas veikalas apie 
Č. rusų kalba. 


SIMANAS DAUKANTAS. Parašė Aug. Janulaitis. (Iš 
»Lietuvių Tautos».) Vilnius, Kuktos Sp. 1913, 45 psl. in-8 maj. 


Yra tai pirmutinė mokslo metodu parašytoji mū- 
sų garsaus istoriko biografija. Ją rašydamas autorius 
sunaudojo visus jam prieinamuosius šaltinius. Daug 
žinių paimta iš paties Daukanto laiškų istorikui Nar- 
butui, dr-ui Andrzejevskiui, Kuršaičiui, Valančiui. 
Kitos ištrauktos iš Akelaičio, Pabrėžos bei Narbuto 
laiškų. Medžiagos dalis paimta iš Liet. Mokslo Drau- 
gijos ir Kauno bajorų deputacijos archyvų. Zodžiu 
sakant, A. J-tis pasirodė labai sąžiningas tyrinėtojas, 
kaip ir pridera moksliškojo veikalo autoriui. Nega- 
lime =epagirti ir rašytojo objektyvumo: niekur jis ne- 
virsta Daukanto panegiristu, nesistengia mūsų istori- 
ko perdaug idealizuoti, bet rūpinas aprašyti jo gyve- 
nimą be jokių pagražinimų, tokį, kaip jis iš tikrųjų 
yr buvęs. Net ir pasakodamas apie persiskyrimą Dau- 
kanto su Valančium šio pastarojo nesmerkia, kaip tai 
padaryta pas Dr-ą J. Sliupą. Bet dar geriau būtų 
padaręs autorius, jei būtų prierašuose atspausdinęs 
ištisai abu Valančiaus ir Daukanto laišku, del kurių 
tuodu garbiu vyru buvo susipykusiu. Tuomet būtų 
buvę nesunku patiems skaitytojams nuspręsti, ar Va- 
lančius turėjęs noro įžeisti Daukantą ir ar Daukan- 
tas turėjo teisės Valančiaus laiško prasmę kreipti 
blogojon pusėn. Mums matos, tų pagailėtinų kivirčų 

priežastis gan aiški: tai Daukanto Peterburge įgytas 
liguistumas bei nervų nusilpimas. Nes jei paties Dau- 
kanto pasakymu—net «žirnelis krisdamas jį išgąšdinda- 
vo», jei «visur matė jisai priešus, nevydonus, tikrus ar 
išgalvotus» (18), tai nenuostabu, jog ir draugiškame 
Valančiaus laiške išvydo nebūtą savo šlovės įžeidimą. 
Valančius kaltas tik tiek, kad jis to liguistumo Dau- 
kante nepastebėjo ir nesusilaikė nuo aštresnio jam 
atsakymo. y 

Charakterizuodamas Daukantą autorius vienoj 
vietoj sako: «jis nebuvo klerikalu dabartine to žo- 
džio prasme, kaip nebuvo ir pats Valančius» (26). 
Ta savo sprendimą remia tuo, kad Valančius galėjo 
savo «Žemaičių Vyskupystėj» be baimės «taip rašy- 
ti apie vyskupus ir kunigus, kaip dabar retas iš jų 
tarpo beišdrįstų parašyti». 

Autorius pasakymu išeitų, kad «dabartiniai kle- 
rikalai» tiesos nemylį ir besilaiką principo noli me 
tangere, nei patys apie save tiesos nerašydami, nei 
kitiems neleisdami. Bet tai yra tuščias «pirmeivių» 
prasimanymas. Jei A. Jan. atidžiai perskaitys kad ir 
1913 m. «Dr.» 77 —78 n-je J. Purickio straipsnį, pats 
pamatys, kaip klaidingą turi nuomonę apie «klerikalus». 

Kad Daukanto pažiūrose į lenkų istorikus buvo 
šiek tiek perdėjimo, tai labai galimas daiktas, bet sa- 
vo žaru perdidelis to perdėjimo pabrėžimas ir kėli- 
mas į padanges tokių lenkų istorikų, kaip Lelevelis 
ir, Danilevičius, kažin ar tik nebus nukrypimas nuo 
tiesos, tik kiton pusėn. Todel, mums matos, jauniems 
mūsų istorikams reikėtų laikytis čia geriau seno 
Daukanto skepticizmo, negu perdidelio Janulai- 
čio optimizmo!). 

Atskyrus tuodu pastaruoju punktu, pats Janulai- 
čio veikalėlis yra tikrai pagirti vertas, kaipo paduo- 
dąs apie Daukantą daug naujų faktų, moksliškai su- 


I) Net ir niekindamas filologiškąjį metodą istorijoje A. Jan. 
neatrodo mums visai teisingas. Palyg. kad ir 1913 m. «Dr.» 77-78 
Nr. Nr. įdėtajį Būgos straipsnį 


spwrosAVNrTrs 

tvarkytų ir objektyviai nupasakotų. Net ir ten, kur 
autorius išreiškia savo spėliojimus, kaip šit apie Dau- 
kanto kilmę iš karališkų žmonių, rodos, yra bestovįs 
gan arti tiesos. Jei kokie Daukanto laiškai ir liko 
A. J-o nesunaudoti?) tai, žinoma, ne autorius kaltas: 
jis padarė, ką galėjo. 

Dėliai to J-o veikalas būsimiems Daukanto bio- 
grafams visados turės savo vertę. 

Išorinė veikalėlio pusė irgi gana daili. Tik kal- 
ba truputį sunkoka. 


AUKSINIO OBUOLIO HISTORIJA. Graikų mythologijos žiup- 
snelis su paveikslėliais. Lietuvių kalbon išguldė Alyva. Spauda 
«Kataliko», Chicago III., 1913, 86 psl. in-8. 


Kas jaunas būdamas nėr skaitęs Homero ir ne- 
sigėrėjęs senovės pasakomis apie graikų dievus ir 
dievaites, apie jų santykius su žmonėmis ir savitarpy. 
Nūn štai Alyva tas pasakas bei mitus sumanė ir lie- 
tuviams atpasakoti, išversdamas mūsų kalbon šią kny- 
gelę. Apie pačius mitus nėra reikalo plačiau čia be- 
kalbėti. Jie lieka kuo buvę. Bet jų leidėjui galima 
du dalyku prikišti. Vienas — tai kalbos netaisyklin- 
gumas. Ji pas Alyvą atsiduoda perdaug originalu 
ir sunki suprasti. Pav., 49-me psl. skaitome: 

Visi žmonės buvo įmesti į jures ir paskendo, apart Ulysseso, 
kuris skęsdamas nusigriebė ir prikibo prie stiebo. Jisai buvo gana 
linksmas, gaudydamas virtynes, kuriomis surišęs stiebą ir kylių krūvon... 

Prašvitus rytui, jisai kaip tik neįpuolė į jūres ir, o deja! ras- 
damasis išnaujo tarp Scylla ir Charybdis. 

Ulysses pamatė savo troptą jau beveik prarijime ir t. t. 
Antras peiktinas dalykas šioj knygelėj—tai grai- 
kiškų vardų transkripcija. Vertėjas perrašė juos taip, 
kaip rado angliškame originale. Todel Tesalija va- 
dinas pas jį Thessaly, Apolonas — Apollo, 
Vulkanas — Vulcan, Venera— Venus (gen. 
Venus'os), Diskordija — Diskordia, Junona — 


2) Pav., Kauno kapituloj yra rinkinys laiškų, rašytų į vysk. no- 
minatą Gintilą. Ten randas keli ir Daukanto laiškai, autoriui, ma- 
tyt, nežinomi. 

Juno, Troja — Troy (gen. Troy'aus), Merkuri- 
jus — Mercury, Ulisas —Ulysses (gen. Uly- 
sseso0), Achillas — Ąchilles (gen. Achilleso), 
Trojiečiai — Troyanai, Lotofagai — Lo- 
tos Eaters'ai, Polifemas — Polyphemus 
(dat. Polyphemusui), Kalipsa — Calypso, Nau- 
zikaja—Nausica, Alkinojus— Alcinus ir tt. 

iaipjau leidinys gan švarus. Vaizdeliai—dailūs, 
klasiški. Kad ne augščiau nurodyti vardų iškraipy- | 
mai ir apysunkė kalba, veikalėlis būtų galima jauni- 
mui rekomenduoti. 


"" Basanavičius. IŠ KRIKŠČIONIJOS SANTYKIŲ SU SE- 
NOVĖS LIETUVIŲ TIKYBA IR KULTŪRA. Prie studijos «Lie- 
tuvių kryžiai archaiologijos šviesoje». Kuktos sp. Vilnius, 1913, 100 | 
pusl. in-16. 


Savo recenzijoje Liet. Dailės Draugijos leidinio 
«Lietuvių Kryžiai» paminėjome ir įdėtąją ten Basa- | 
navičiaus studiją «Lietuvių kryžiai archaiologijos švie- | 
soje». Tą studiją pakritikavo «Vienybė» su «Šalti- 
niu», prikišdamu autoriui, kam jis be įrodymų pa- 
skelbęs, būk «krašto kultūrą galutinai pragaišino krikš- 
čionystės įvedimas»... | 

iame veikalėlyje J. Basanavičius stengias tą sa- 
vo tvirtinimą paremti istoriškais faktais. Tam tikslui 
jis cituoja įvairius autorius, rašiusius apie mūsų pra- 
"eitį, norėdamas parodyt, jog krikščionystė Lietuvon bu- 
vo įvesta pasigaunant nekrikščioniškų priemonių, jog se- 
na lietuvių kultūra iš tikrųjų buvo barbariškai naiki- 
mama kryžiuočių, lenkų ir pačių lietuvių fanatikų. 

Kad tokių fanatikų būta, to, rodos, nieks nė ne- 
ginčijo. Bet kad tie fanatikai būtų «galutinai pra- 
gaišinę» mūsų seną kultūrą, to J. Bas. visgi neįrodė. 
Ir todel kritikų pastabos, kaip mums matos, bent da- 
limi buvo teisingos. ; 

Lietuviai neturėjo laimės, kaip kitos tautos, ku- 
rioms krikščionystę skelbė tikri Kristaus apaštalai, 
augštos šventybės vyrai. Ir mozūrų kunigaikštis Kon- 
radas, ir kryžiuočiai, ir iš Lenkijos atvykę katalikų 

kunigai!) buvo labai tolimi nuo krikščioniškojo idea- 
lo. Todel ir platino pas mus krikščionystę netikusiu 
būdu ir netinkamomis priemonėmis. Bet čia kal- 
ta ne pati krikščionystė, tik jos netobūli skelbėjai. 

Ar visos paduotos šioj knygelėj žinios apie mū- 
sų pagoniškos kultūros augštumą. yra tikros, neapsi- 
imam spręsti. J. Bas. yra to dalyko specialistas 
ir todel jam galime tikėti kur kas labiau, negu lenkų 
pseudoarcheologams Brenšteinui ir Szukiewicz'ui, 
kurių supratimu «senovės Lietuva buvusi barbarų 
kraštas». 

Be reikalo tiktai autorius kryžiuočius vadina kr y- 
žeiviais. Tas žodis, matyt, nukaltas pagal «karei- 
vį». Bet kadangi kareiviu vadiname žmogų ei- 
„ nanti karan, tai kryžeivis reiškia žmogų einantį 
į kryžių. Sita prasmė kryžiuočiams visai nepritin- 
ka. Taipgi klaidinga ir rašyba srytis viet. sritis. 


ACADEMIAE C. R. C. E. PETROPOLITANAE ANNALIS. 
Anno Academico 1912 — 1913. Petropoli; 1913, 10--55 4764-51 
psl. in-8 maj. 


Yra tai Peterburgo dvasiškosios Akademijos per- 
nykščių mokslo metų metraštis. Be paprasto profe- 
sorių, studentų ir lekcijų programų sąrašo, šin met- 
raštin įdėta šįmet ir keletas svarbesnių moksliškų 
dalykų. Pirmoj vietoj eina buvusio rektoriaus, o da- 
bar Varšuvos antvyskupio d-ro A. Kakovskio, isto- 
riškoji monografija apie du bažnytiniu sinodu: 1) 
Gnieznoprovincijos, įvykusį Petrokove 1578 m. ir 2) 
Archidiakonato Kameniškio 1619 m. Pirmame iš jų 
svarstyta 11 punktų, iš kurių ne pro šalį bus pami- 
nėjus 9-jį, kur pasakyta štai kas: 

Negue hoc praetermittendum esse existimavit praesens congrega- 


tio, cum videat non absgue maximo omnium dolore et horrore in 
tantum processisse licentiam et superabundare iniguitates hominum. 


1) Šie pastarieji daugiausia buvo tikri pasturlakai; jie ėjo Lie- 
tuvon, nes Lenkijoje jiems sunku buvo išsilaikyti ir rasti geresnę vietą. 

jam nonmodo vix pro peccatis habeantur, guae olim et patrum nos- 
trorum memoria abominanda et per utrumgue magistratum ex prae- 
scripto legum exsterminanda censebantur, sed etiam palam et pu- 
blice de malitia et impunitate !) homines glorientur ac sese 
iactiteut, eo guod ne mo sit gui in scelera publica tam inte- 
rius Guam exterius animadvertat. Cuiusmodi sunt: haereses et sec- 
tae innumerabiles, schismata, blasphemiae contra Deum et Unigeni- 
tum Ejus Filium, nostrum Redemptorem, et contra Sanctos Dei, apos- 
tasiae, sacrilegia, periuria, veneficia et artes magicae seu verius 
demoniacae, homicidia, adulteria, incestus, raptus, usu- 
„rae, rapinae et id genusalia. Nullum fit iudicium contra 
Ecclesiarum spoliatores et violatores item auri, ar- 
genti, clenodiorum, supelectilis, thesaurorumgue Ec- 
clesiae direptores, damni datores in segetibus, fundis et agris, 
contra fures publice proclamatos, homicidas manifes- 
tos, sacerdotum percussores, incendiarios etc. (47), 


Sinodas prašo karaliaus, kad pasistengtų tuos vi- 
sus baisius kriminalus kuo greičiausiai prašalinti (gu- 
anto citius avertat), nes jie galį viešpatiją pražudyti. 
Tyčia paduodame čia tą ištrauką, kad parodytume, 
kokie buvo XVI am. ta mums atneštoji lenkų kultūra!.. 

Iš Kameniškio sinodo dekretų irgi matyt, jog di- 
džiausiomis lenkų kunigijos XVII am. ydomis buvę 
girtuoklystė ir pasileidimas. Alus, pav., ne tik gerta, 
bet ir pardavinėta klebonijose. Sinodas tai uždrau- 
džia ir paskiria 10 markių (decem marcarum) baus- 
mę. Kitiems girtuokliams kunigams ta bausmė suma- 
žinama iki 3 markių arba pakeičiama atgailos psal- 
mėmis bei Visų šventų litanijomis. Kiek tos baus- 
mės buvo sėkmingos, iš šio rašinio nematyt. 

Toliau eina naujas (5-tas) sąsiuvinis prof. M. 
Godlevskio leidžiamųjų  «<Monumenta Ecclesiastica 
Petropolitana». Čia paduota eilė labai įdomių do- 
kumentų apie pirmutinio Peterburgo metropolito Bo- 
hušo-Siestrzencevičiaus veikimą.Jis 1815 m. buvo pa- 
davęs rusų valdžiai sumanymą pakelti Vilniaus vis- 
kupus į arkivyskupius ir net primasus; popiežiaus 
atstovas, kardinolas Consalvi, buvo besutinkąs, bet 
reikalavo, kad nauja bažnytinė provincija būtų visai 
nepriklausoma nuo mohileviškės; tačiau rusų valdžia 
buvo tos nuomonės, kad nauja provincija privalo tu- 

“ rėt tas pačias ribas, kaip kitados mohileviškė, tik su 
tuo skirtumu, kad Mohilevas ir toliau privaląs pasi- 
likti vyskupo buveinė, o Baltstogės apskritis ir Pe- 
"terburgas turėtų būti prijungti prie Vilniaus vyskupi- 
jos; be to, Vilniaus primas turėtų gyventi Peter- 
urge. Apie tai buvo tartasi dar 1827 ir 1852 me- 
tais, bet be pasekmių. 

„Siame 5-me dokrmentų rinkinyje svarbiausiu yra 
 5-tasis; jis yr lyg koks dvasiškas Siestrzencevičiaus tes- 
tamentas. Iššaukė tą raštą senatoriaus grafo Ilinskio 
sustatytasis ir Mikalojui I paduotasis memorialas apie 
katalikų bažnyčios Rusijoje reikalus. Kadangi gr. 
Ilinskis, kaipo de Maistre'o ir jezuitų prietelis, buvo 
laikomas klerikalu, todel ciesorius norėjo išgirsti 
Siestrzencevičiaus nuomonę apie tą memorialą. Siest- 
rzencevičius, pildydamas ciesoriaus valią, ir duoda čia 
atsakymą į kiekvieną Ilinskio memorialo punktą. Iš 
„to atsakymo sužinome, kad Siestrzencevičius buvo 
"priešingas ne vien vyriausiai Vilniaus seminarijai ir 
Peterburgo Kolegijai, bet ir nenorėjo, kad Peterbur- 
ge būtų įsteigta nunciatūra. 

Įdėta čia taipgi keletas ir kitų gan interesingų 
dokumentų, iš kurių sužinome, kad, pav., 1832 m. 
Vilniaus viskupijoj katalikų buvo 709. 198, Mohilevo 
225. 980 (50, 51 psl), kad nuo 1824 m. Rymui už 
bules, paskiriančias arkivyskupą, rusų valdžia mokė- 
jusi 1000 efimkų, už tokias pat bules „apie pasky- 
Timą diecezijos vyskupų — 800 efimkų, o vyskupų 
sufraganų tik 80 efimkų (69). 

Paskutinėje vietoje randame labai įdomią loty- 
nišką prof. d-ro Trzeciak'o disertaciją: «Ouaestio al- 
coholica apud Judaeos temporibus D. N. Jesu Christi», 
Apie to rašinio turinį geriausią supratimą gali duoti 
skyrių pavadinimai. Štai jie: 

1. Prooemium 2. De sicera. 3. De vino, vite et vinea. 4. De 
usu vini et aliorum liguoram inebriantium apud priscos. 5. De ac- 
tiona antialcoholica prophetarum. 6. De ferventissima antialcoholica 
actione Philonis. 7. Testamenta XII patriarcharum de usu vini, de 


malis effectibus vini, de abreviatione vitae ob usum vini. 8. Josephus 
lavius de potentia vini. 9. Apocalypsis Baruchi graeca de male- 


24 

dicta origine vini et de vino gua fonte omnium malorum. 10, Tali 
mud de vino eiusgue usu etc 11. Rigorissima antialcoholica actio 
eiusgue effectus. 12. Relatio Domin Nostri Jesu Chisti et. Apostolo- 
rum ad usum vini. 13. De abstinentia in Biblia et in „praxi apud 
judaeos. 14. Utrum abstinentia an temperantia. "a 

Autorius, rašydamas šį veikalą, parodė didelį 
apsiskaitymą, gerą žinojimą ne tik Sv. Rašto ir Tal- 
mudo, bet ir naujausios antialkoholinės literatūros. 
Jo tyrinėjimo rezultatas yra šis: 1 

Non exigitur in Scriptura sacra totalis abstinentia a vino, sed 
solummodo temperantia. : 2 


Su vyno vartojimu esą tas pats, ką ir su kitais 
daiktais. Todel ne vynas reikia naikinti, bet blogi: 
žmogaus palinkimai. A 

Veikalėlis parašytas labai aiškiai, suprantamai ir“ 
gyvai. Malonu skaityti. 

H. K. Uypisiiueb. Hsnanie «<Anonoda». Nerporpaxo, 1914, 
61 crp. in-4. š Ę 


Tai jau antra rusų kalboj monografija apie Čiur- 
lionį. Ji susideda iš Viačeslavo Ivanovo straipsnio 
«Čiurlionis ir meno sintezės problema» ir Valeriano 


udovskio pastabų "apie Čiurlionį. Abudu autoriu“ 


rašo apie mūsų dailininką entuziastiškai, stengiasi 


suprasti jo mintį, duoti jo dailės charakteristiką. Ir 


vienas ir kitas žiūri į Čiurlionies kūrybą savotiškai, 
išreiškia ne vieną naują ir teisingą pažiūrą, paaiški- 
nančią šiek tiek Čiurlionies paveikslų vidujinį turinį, 


bet, deja, tie jų aiškinimai patys dažnai išeina neaiš- 
kūs, abejotini. Čudovskio pasakymu, Čiurlionis bu- | 
vęs «ieškotojas kitoniško pasaulio», okultistas dailėje. 


Tai tiesa, bet dėliai to galima abejoti, ar Viač. Iva- 
novas su Čudovskiu tikrai yr supratę, ką Čiurlionis 
varsomis norėjęs pasakyti. Mūsų išmanymu, tik- 


rą raktą Čiurlionies ezoterizmui tegalės mums suteikti “> 


vien tik plati, išsami, kritiškai objektyviai parašytoji 
iurlionies biografija. Deja, jos ligi šiol neturim. 
i monografija Ciurlionies gyvenimą vos tik pavir- 
šium tepaliečia. Abudu autoriu stengias įspėti 

" Č-nies mintį iš jo veikalų. Bet šiuo keliu «Č-nies 
klausimo» moksliškai  neišspręsime. Prie C-nies 
veikalų reikia eiti iš Č-nies dvasios pažinimo, o ne 
atvirkščiai. 3 | 

Tačiau nežiūrint šios monografijos trūkumų, ji 
yra gana įdomi ir verta skaityti. . 

Veikalas išleistas dailiai, papuoštas 35 Čiurlio- 
nies veikalų reprodukcijomis, iš kurių viena («Rex») 
varsota. ; 


Gabrys. LIETUVIŲ LITERATŪROS APŽVALGA. 
Pirmoji dalis. Kaunas, 1914 m.; antroji—1916 m. Šv. Kazimiero Dr- 
jos leidiniai nr. nr. 155 ir 165. 


J. Gabrys jau yra pirma išleidęs du dailiu vado- 
vėliu: Geografijos ir Lietuvių kalbos. Dabar išėjo 
iš spaudos jo trečiasis ir bene visų svarbiausis — 
lietuvių literatūros istorijai pažinti Autorius žino- 
„damas savo veikalo trūkumus ir nepilnumą, pavadino 
jį «Literatūros Apžvalga». Ligi šiolei tos įdomios «Ap- 
žvalgos» tepasirodė tik dvi pirmoji dali; trečioji, tu- 
Trėjusioji apimti naujausią mūsų literatūros periodą, 
nuo Vysk. Baranausko ir Kudirkos lig pastarųjų lai- 
kų, karui prasidėjus negalėjo pasirodyti, nors ir yra 
parašyta. = 

Tariamės ne pro šalį būsiant supažindinus skai- 
tytojus su to svarbaus veikalo išėjusių dalių turiniu. 

Autorius savo «Lietuvių literatūros apžvalgą» 
teisingai pradeda nuo liaudies kūrybos. Tatai kalba 
pirmiausia apie mūsų tautiškas dainas, paskirstęs jas 
į septynias rūšis (dainos apie dainavimą, mitiškos 
dainos, istoriškos, epiškos dainos, kariškos dainos, 
svodbiškos dainos, dainos apie gyvulius ir raudos), 
parodo, kokia yra mūsų dainų forma, kiek jose glūdi 
tikros poezijos, kokias toji poezija turi ypatybes 
ir t. tt Skyrius baigiasi nurodymu visų svarbesniųjų 
mūsų dainų rinkinių. 

Po dainų kalbama apie pasakas, patarles ir mįs- 
les. Pasakų priskaityta šešios rūšys (mitologiškos, 
istoriškos, įvairios, pasakos apie vėles ir velnius ir 

vaikų pasakos). Paduota taipgi pasakų ir mįslių li+ | 
„teratūra.: Sis straipsnis buvo pagamintas A. Jakšto. 

Nuo lietuvių liaudies kūrybos autorius ėina to- | 
liau prie «Lietuvių-gudų rašliavos». Iš to lietuviškai | 
gudiško laikotarpio aprašoma svarbiausios lietuvių | 
chronikos bei metraščiai, k. š.: «Kronika apie naminį | 
karą Lietuvoj» (1430—1436), «Vytauto pagyrimas», 
«Smalėnų metraštis» (1432—1446 m.), «Didžiųjų Lie- 
tuvos kunigaikščių metraštis» (1377—1397), «Pado- 
liaus kronika» ir k.; nurodoma, kaip yra atsiradus | 
savaime Lietuvoje reakcija prieš tą gudų kalbos 
viešpatavimą ir kaip gudų kalba raštuose ilgainiui 
tapo pakeista lotynų kalba. Savo išvedžiojimus au- | 
torius patvirtina lotyniškai parašytąja Lietuvos Didž. 
Kunigaikščių genealogija ir prakalba prie lotyniškojo | 
Lietuvos statuto vertimo. i 

Po gudiškai-lietuviško ir lotyniškai-lietuviško pe- | 
riodo prasideda tikroji lietuviškoji literatūra. Kaip 
pas kitas tautas, taip ir pas lietuvius ji iš pradžių | 
yra vien bažnytinė. Pirmutinė lietuvių kalboj. likusi | 
knyga yra Mažvydo «Katekizmo prasti žadei», pa- 
sirodžiusi 1547m. (rusų pirmoji knyga yra teišėjusi 
vos 1563 metais). 5>is katekizmas yra vertimas Liu- 
terio mažojo katekizmo. 

Be Mažvydo lietuviškai rašė XVI amž. ir kiti 
protestantai. Dėliai to lietuvių literatūra pirmiausia 
pasirodo protestantiškuose Prūsuose. Autorius išskai- 
to žymiausius Prūsų Lietuvos rašytojus XVI ir XVII 
amž. (k. š Baltr. Vilentą 1587, Joną Bretkūną 1602 
m., Danielių Kleiną, Kėdainiškius kalvynų raštus 
ir t. t.), paduodamas vieną kitą jų kalbos ir stiliaus 
pavyzdį. 

Kaipo reakcija prieš protestantizmą atsiranda 
Didž. Lietuvoje ir katalikų, ypač iš jezuitų tarpo, 
rašytojų (kun. Mykalojus Daukša, kun. Konst. Sirvy- 
das ir kiti). Autorius mini jų veikalus, paduoda 
ištraukas iš jų raštų, sprendžia apie jų svarbumą kal- 


bos atžvilgiu ir t. t... Baigia savo «Apžvalgos» pir- 
mąją dalį keliais pavyzdžiais «juridiškųjų paminklų | 

"lietuvių kalboje» (ištraukos iš Jurgio Fridriko įsaky- 
mo lietuviams, paskelbto 1578 m. ir iš Urbano VIII 
bulės 1689 m.). 

: Antra dalis apima tautiškąją mūsų literatūrą nuo 
Duonelaičio lig Valančiaus. Čia randame platesnes 
bei trumpesnes biografijas šių lietuvių rašytojų: Kr. 
Duonelaičio, Ant. Klemento, Dionizo Poškos, Sim. 
Stankevičiaus, Sil. Valiūno, kun. Ant. Strazdo, Sim. 
Daukanto, Motiejaus Valančiaus, Lauryno Ivinskio, 
„kun. A. Tatarės ir A. Pabriežos. 


Autorius paduoda nemaža kritiškų pastabų apie 
tų autorių veikalus ir jų literatišką vertę. Galop 
prie II dalies pridėtas nemažas priedas, lyg kokia 
chrestomatijėlė, patiekianti augščiau išvardytųjų ra- 
“ šytojų kalbos, stiliaus ir rašymo būdo pavyzdžių. 

Visa tai daro J. Gabrio knygą labai tinkamą 
mokiniams ir šiaipjau žmonėms, norintiėms susipažinti 
su mūsų literatūros istorija. 

Tuo atžvilgiu šis Gabrio vadovėlis stovi kur kas 
augščiau už persenusius Šliupo «Lietuviškuosius raš- 
tus ir raštininkus» arba trumputę Maironies «Lietu- 
vos rašliavos peržvalgą» prie jo Lietuvos istorijos. 


“* K. Bizauskas: RAŠTIJOS BEI LITERATŪROS TEORIJA. 
Pirmoji dalis. Kaunas, 1918, 68 psl. in-8. 


Be «įvado» skaitytojas ras čia «bendras žinias 
apie veikalus», «stilistikos mokslą», «eiliavimo bei 
versifikacijos teoriją» ir keletą trumpesnių nurodymų 
apie «viduję veikalų pusę». Viskas išdėta trumpai, 
aiškiai, kiek reikia vadovėliui. Visas šio vadovėlio 
tekstas ėjo per «Ateitį», taigi plačiau nėra reikalo 
apie jį bekalbėti. Tariamės šis vadovėlis mielai bus 
priimtas tiek moksleivių, tiek ir pačių mokytojų. Vi- 
dujinis veikalo pavidalas gan gražus, kaina neperdide- 
lė. Taigi palieka tik palinkėti, kad autorius greičiau 
baigtų šio vadovėlio antrąją dalį. 

K. Ivanovas. RYTAI.IR MITAI. Iš rusų kalbos vertė J. 
Jablonskaitė. Liet. Mokslo D-jos leidinys. Vilniuje, 1918, 125 
psl. in-8. 


Liet. Mokslo D-ja pastarais laikais tėleidžia 
vien mokslo vadovėlius. Verčiant šį Ivanovo veikalą, 
matyt, turėta galvoje tas pat tikslas — pagaminti gim- 
nazijoms senovės istorijos vadovėlis. Pats autorius, 
matyt, irgi nekitaip į savo veikalą yr žiūrėjęs, nes 
pradeda jį nuo istorijos apibrėžimo, vadindamas ją mok- 
slu, «kuris gvildena būtajį žmonijos gyvenimą». Ta- 
sai «būtasis žmonijos gyvenimas», kaip žinom, yr pra- 
sidėjęs draug su jos atsiradimu žemėj pirmųjų tėvų as- 
menyse. Sv. istorija jais teisingai ir prasideda. Iva- 
novas tarėsi geriau būsią taip toli nesiekus: jis ten- 
kinasi vien akmens, vario ir geležies laikotarpių pami- 
nėjimu ir, trumpai paaiškinęs rasių ir valstybių atsi- 
radimą, pabrėžia tik faktą: seniausias valstybes įsikū- 
rus Rytuose. Kultūrinei šių valstybių istorijai jis ir 
skiria savo veikalą. Taigi pradėjęs nuo Egipto, iš- 
dėsto toliau Asirų ir Babilono valstybių trumpą isto- 
rijos aprašymą; po to pasakoja apie finikiečių pre- 
kybą, apšvietimą ir tikybą, galop paduoda šį tą iš 
medų ir persų istorijos. Tuo ir baigiasi «Rytai» bei 
pirmoji veikalo dalis. Apie žydų valstybę, nors jie 
yra semitai ir gyveno Rytuose, nepasakyta beveik 
nė žodelio, tarsi ši tauta žmonijos istorijoje būtų nie- 
kuo nepasižymėjus. 

Antroji veikalo dalis paskirta Graikijai bei «Ela- 
dei». Čia paduotas žiupsnelis žinių apie to krašto 
gamtą, gyventojus, jų senovės kultūrą, kaip ji atrodo 
vokiečio Schliemann'o ir anglo Evanso iškasenose; to- 
liau eina šis tas apie graikų tikybą, meldyklas, kuni- 
gus, orakulus ir Olimpijos žaidimus. Visą likusią dalį — 
nuo 80 lig 120 psl.—užima vien graikų karžygių Ie- 
gendos ir Trojos. karo mitai. Ivanovas tarėsi vaikams 
esą būtinai reikalinga žinoti detalis Iliados ir Odise- 
jos turinys — ir pasakos apie Heraklį, Edipą ir Te- 
sėją. Tolesnė gi Graikijos istorija, su jos tikrais did- 
vyriais — Solonu, Sokratu, Platonu, Aristoteliu, Eu- 

klidu, Archimedu, esanti ne taip svarbi ir todel atidėti- 
a vėlesniam laikui. 

Šitoks veikalo padalinimas, mūsų išmanymu, yra 
visai netikęs. Tarp istorijos ir folkloro esama dide- 
lio skirtumo.  Jungti tuodu heterogenišku dalyku vie- 
nan veikalan, ir dargi skiriaman vaikams, yra tiesiog 
usižengimas padagogijos dėsniams. Vaikas, kad ir 
nesubrendęs, turi visgi sveiko proto ir logiškai gal- 
voja. Taigi perskaitęs «Rytus ir Mitus», jis galės pri- 
eiti išvadą, kad istorija tai vien senos pasakos apie 
nebūtus bei abejotinus daiktus ir niekaip neįstengs su- 
prasti, kam jam tų pasakų reikia mokytis. 

Dėliai to mes ir negalim pripažinti «Rytu ir Mi- 
tų» senovės istorijos vadovėliu. Tokie vadovėliai, 
kaip Ivanovo, tegalimi tik Rusijoj, kur į viską leng- 
vai žiūrima ir kur visko mokomasi «po truputį ir 
bet kaip» («My vse učilis po nemnogu, čemu 
„nibud i kak nibud»). Vakarų Europoj nieko pa- 
našu nerasi. Metas būtų jau suprasti, kad Ivanovai 
„mums nebe pavyzdžiai. Kaip senovės istorijos vadovėliai 
„ reikia rašyti, dalinai yr parodęs pernykštėj «L. Mo- 
į ATklojo Dovydaitis. Tiek apie patį veikalą aplamai. 
„Nūn peržiūrėkim kai kurias jo smulkmenas atskirai. 

Egipto istorijoj autorius to krašto karalius tei- 
 singai vadina faraonais, bet kažkodel tą vardą vieto- 
: mis (15—17) pakeičia rusišku «caro» vardu («caro 
namai», «caro gvardija» ir k.). Daug geriau čia būtų 
buvę padėjus liet. žodį «karalius» 

Kalbėdamas apie babiloniečių dievus autorius rašo: 

«Svarbiausiems (dievams) buvo pašvęstos savaitės dienos. Sek- 
madienis buvo saulės, pirmadienis mėnulio, antradienis Marso, trę- 


čiadienis Merkurio, ketvirtadienis Jupiterio, penktadienis Veneros, pa- 
galiau šeštadienis Saturno planetos. diena» (27 p.). 


Mokinys, perskaitęs tą vietą, turės teisės manyti, 
kad visi čion paminėtieji dievai: Marsas, Merkuris, 
Jupiteris, Venera, Saturnas — buvo taip babiloniečių 
Ir vadinami. Tuo tarpu iš tikrųjų juos taip vadino 
Iymiečiai, o ne babiloniečiai. Reikėjo čia tas da- 

lykas griežčiau išaiškinti. Taip palikus, išeina nesą- 
monė, būk, rymiečiai savo dievų vardus ži skolinę | 
iš babiloniečių. 
Su nuosavais vardais šiame veikale apsieita gana“ 
dažnai irgi savotiškai. Pav., hieroglifų išskaitytojas 
Champolion'as pavadintas Ša mpolonu, pranašas Eze- | 
kiėlius — lig 42 psl. Izakielium, o toliau (49) Ie- 
zekielium; garsus Rytų valdovas Hamurabi kaž- | 
kam perkeistas į Cbamurabi, lyg būtų koks Cha- 
mo ainis. Dar keisčiau atrodo Balearų salos perdirb- | 
tos į kažkokius Balerus. Tai įvyko del nekritiškos 
Jablonskio teorijos, laikančios sugretinimą balsių e4-e | 
liet. kalboj nepakenčiamu, nors žmonės nuolat sako 
beakis, beausis, teateina, teatveža ir t. t. 2 
Terminas «Keilschriftv — kyliaraštis nežinia del P 
ko pramintas dantiraščiu arba pleitokiniu raš- 
tu. Faktiškai tarp babiloniečių rašto ir gyvulio bei 
žmogaus danties nėra jokio panašumo. Nepanėši jis 
net ir į grėblio dantis. Galop visų tautų mokslinin- 
kai, tyrinėjusieji babiloniečių raštą, pripažino jį esant 
panašų į kylį, tai kam čia reikėjo visam pasauliui | 
prieštarauti ir ieškoti kažkokių maža kam težinomų 
«pleitoky» ') ir matyti nesamą panašumą į nežinia 
kieno dantį. 
Graikiškų vardų transkripcijoj irgi neišlaikytas 
nuoseklumas. Pav., viet. Krėzas, Tezėjas rašoma | 
Krėsas, Tesėjas; tuo tarpu mūza palikti muza, 
viet laukiamos musos. Arba Atena pavadinta «sti- 
chijos deive», tuo tarpu kita deivė Echo perdirbta 
kažkam į Eko. Raidė H svetimuose žodžiuose tei- 
singai palikta (pav., Hefaistas, Hermis, Hekuba ir 
net helenai), bet Graikijos vardas Heladė padėta 
Eladės formoj, tur būt del to, kad rusiškame origi- į 
nale buvo Ellada. 
Be to, daug senų gerų žodžių pakeista abejotino 
gerumo naujais, pav., viet. istorikas, genialis, oazė, 
esybė, įpėdinis, pasaka, nustebinti, "suokalbis, tyrai, | 


h 
į 

!) Kai kur kyli vadina pleišiu, bet ne «pleitcku». 

vaizdintis .. įvesta: istorininkas, geningas, uazis, 
būtybė(?),papėdininkas,pasakėčia,nustabyti, 
sąmokslas. dykuma, vaizduotis ir t.t. 

iaipjau vertimas neblogas, kalba įvairi, gyva, 
matyt, paties Jablonskio taisyta. Taigi pasiskaityti 
chrestomatijos vietoj «Rytai ir Mitai» galės tikti. Bet 
vadovėliu del augščiau išdėstytų priežasčių būti negali. 


A. Jakštas. A. Ą. KUN. JONAS BALVOČIUS-GERU- 
TIS. Kaunas, 1919, 23 psl. in-8. 

Nedaug teturime biografijų žymių mūsų rašytojų. 
Taigi naudingą yr atlikęs darbą autorius, išleisdamas 
savo knygutę apie Gerutį. Skaitytojas ras čia nu- 
rodyta, ką Gerutis yr daręs spaudai atgauti, ką jis 
yr davęs mūsų literatūrai ir galcp, kaip jis yr pasku- 
tinę savo gyvenimo dalį pergyvenęs. Sios žinios yra 
imtos iš paties Geručio likusių laiškų, taigi dvigubai 
įdomios. Autorius sugebėjo nupinti iš jų dailų atmi- 
nimo vainiką nabašninkui kaipo kovotojui spaudą 
atgaunant, kaipo žymiam mūsų rašytojui, galop kaipo 
žmogui ir kunigui. 

M. Biržiška. LIETUVOS SUKILIMAS 1794 METAIS. 
Vilnius, 1919, 31 psl. in-16: 

Šio rašinėlio tikslas priminti, kad Lietuva jau 
1794 m. gynus savo šalies napriklausomybę nuo už- 
grobikų rusų. Pradžią tam sukilimui davęs iš Ze- 
maičių kilęs dvarininkas Prozoras, kurs pakvietęs 
Kosčiuską; kariuomenę gi suorganizavęs Vilniuj Ja- 
sinskis. Sukilimo rengėjai buvo Lietuvos ponai, jie 
pritraukė bajorus, o paskui «laisvės» pažadėjimais 
buvo primasinę nemaža ir baudžiauninkų. Lietuvos 
kariuomenės, dalyvavusios 1794 m. sukilime, p. Bir- 
žiškos apskaitymu, buvę apie 30.000. Bet po vieno 
kito žymesnio laimėjimo (Vilniaus, Liepojos užėmimas) 
sukilimas buwo stipresnių rusų užgniaužtas. Įdomiau 
siais dalykais M. Biržiškos knygutėje yra ištraukos 
dviejų Kosčiuškos «universaly», išleistų barbariškai 
iškraipyta lietuvių kalba. : 


] 

M. Biržiška. LIETUVIŲ LITERATŪROS ISTORIJOS 
SANTRAUKA, Vilnius, 1919, 15 psl. in-8. 


2. M. Biržyszka. SKROT DZIEJOW PIŠMIENNICTWA 
LITEWSKIEGO. Wilno, 1919, 68 psl. in-8. 


1. Paties autoriaus pasakymu, šis veikalėlis bu- 
vęs rašytas rusiškai, kaipo straipsnis Granato enci- 
klopedijai, dabar gi lietuviškai išvertęs ir bent kiek 
pataisęs autorius teikiąs Lietuvai. Ačiū ir už tą kad 
ir lrumpą «santrauką»; ji, rodos, bus ne. tik neblo- 
gesnė, bet dar pilnesnė už panašų Rusijoj išleistą 

iurlionienės «<Konspektą». Senesni mūsų plunksnos 
darbininkai visi čia paminėti, praleista tik naujos 
kartos rašytojai, k. š., Putinas, V. Stonis, Binkis ir k. 

Enciklopediškas šios «Santraukos» charakteris 
išlaikytas nuo pat pradžios iki galo. Rašytojai cha- 
rakterizuojami vien nurodymu jų raštų rūšies (tas 
dainius, tas beletristas, tas filologas ir tt.). Jų gi 
psichikos, gyvo veido, veikalų vertės, visuomenėj at- 
liktos rolės — iš šios «Santraukos» nesuseksi. 

Pagirtina autoriaus pastanga rašyti objektyviai, 
atiduodant kiekvienam plunksnos darbininkui kas jam 
pridera. Bet ne visur su autoriaus sprendimais ga- 
lima sutikti. Kai kur pasitaiko ir prasižengimų isto- 
riškai tiesai. Rėza, pav.,7 pusl. padarytas Biblijos 
vertėju, iš tikrųjų gi jis tebuvo tik jos leidėju ir gal 
taisytoju, nes visa protestantiška Biblija lietuviškai 
buvo jau išversta ir išleista XVIII š. pradžioje. 

„2. Lenkų kalba išleistoji to pat autoriaus ir to 
pat turinio knygutė yra žymiai (4 kart.) platesnė. 
Todel ir rašytojų charakteristikos čia daug pilnesnės, 
aiškesnės ir teisingesnės. Kas norėtų tuo įsitikinti, 
tepalygina, pav., kad ir Jakšto poezijos apibūdinimą 
čia ir lietuviškoje «Santraukoje». 

Kai del veikalo plano, tai jis paliktas tas pat, kaip 
ir pirmame — enciklopediškai-bibliografiškas, bet me- 
džiagos čion sudėta žymiai daugiau, neg ten; ypač 
gan pilnai aprašyta autoriaus vienaminčių kairiųjų 
kūryba. Taigi sunku suprasti, delko Biržiška vertimui 

pasirinko ne šį platesnį ir geresnį savo lenkiškąjį ra- 
šinį, o aną menkesnį rusiškąjį. 


"LIETUVOS ISTORIJA. Parašė A Alekna. Praplatintoji 
laida. Su keturiais spalvotais žemėlapiais. Kaune, 1919, 268 psl. in 12. 


„ Kad Lietuva kitados yr buvusi valstybė, kad ta 
valstybė turėjusi savo istoriją — tai beveik kiekvie- 
„nas lietuvis žino. Bet koki yra ta istorija, tuo net ir 
daugelis mūsų inteligentų negali pasigirti žiną. | Ir tai 
"nenuostabu. Senos Narbuto ir Daukanto Lietuvos 
istorijos maža kam tebuvo prieinamos, o kaipo ne- 
kritiškai rašytos — retai ką ir tegalėjo patenkinti. 
„Iš Lietuvos istorijos vadovėlių neblogiausias Pa- 
jautos (Skirmuntaitės), tik perdaug yra atsiduodąs lenkų 
unijos dvasia. Kiti, k. š. Prano , Matulaičio — dar 
menkesni. Tiesa, buvo parašęs gana plačią ir gerą 
«Lietuvos istoriją» Maironis. Jos yra išėję net dvi 
„laidi. Bet pirmoji šiandien nebegaunama, o antroji 
kaipo nerūpestingai, su klaidomis, Smilgos išleista, 
nebepatenkina skaitytojų. Šios aplinkybės yr paža- 
dinę kun. Alekną parašyti savo Lietuvos istorijos 
vadovėlį. Jo išėjo irgi dvi laidi — ir daugėly mo- 
kyklų jis tebėra po šiai dienai vartojamas. Žinių 
gausumu ir mokslingumu jis yr pralenkęs kitus. Bet 
kaipo vadovėlis — jis visgi daug ko negalėjo apimti 
ei plačiau išdėti Tuo tarpu inteligentija šaukte 
šaukė platesnės ir pilnesnės «Lietuvos istorijos». Tam 
reikalavimui patenkinti ir yra išleista ši «praplatintoji» 
Lietuvos istorijos laida. 
Parašyta ji grynai moksliškai, remiantis patikrin- 
, tais istorijos šaltiniais ir rimčiausiomis monografijo- 
„mis (k. š. Prochaskos, Latkovskio, Jakubovskio, 
Kolankovskio, Dovnar-Zapolskio, Lubavskio, Loh- 
meyero, Demčenkos, Piekosinskio, Jasinskio, Leonto- 
vičiaus, Ziviero ir kitų). 
„ Nei prehistorijos nei legendariškos istorijos auto- 
ius visai nejudina. Jis pradeda savo pasakojimą 
nuo XIII a., kada Lietuva yr aiškiai pasirodžius Eu- 

ropos ištoriškoj arenoj, kaipo atskira tauta ir valstybė; 


Tai valstybei, iki jos susijungimui su Lenkija, pavesta. | 


pirmoji veikalo dalis. 


Antroj apimtas laikotarpis nuo 1385 lig Liublino 
unijos. Čia nupieštas Lietuvos krikštas, katalikų ti- 
kybos plėtimasis, Horodlės unija, politiški įvykiai ir 
kultūrinis bei socialis to laiko gyvenimas Lietuvoj. 

Trečioje daly autorius rodo «Lietuvą susijungu- | 
sią su Lenkija» (1579 — 1765) lig galutinam abiejų 


žlugimui. 


Ketvirta paskirta Lietuvai po Rusais, penkta a 


Lietuvai karo metu. 


Priede paduota trumpa Mažosios Lietuvos isto- 
rija ir žinių pluoštas apie Lietuvius Amerikoje. 


Gale pridėtas knygos turinys ir plati vardų ro- 
dyklė, apimanti apie 800 veikale paminėtų žmonių 


ir vietų. ' 

Tų vardų, mums matos, net perdaug, ypač kad 
kai kurie nieko mums nesako, kaip šit, Vizgirda, Mo- 
gėnas, Gailevičius ir k. Minėti Nezabitauskius, Va- 
liūnus, o nepaminėti Dėdės Atanazo, Urbanavičiaus, 


Lialio, Tumo, ir net Basanavičiaus su Kudirka — at- 


rodo keistokai. Apskritai visas atgimimo periodas, 
prirengęs dirva Lietuvos nepriklausomybei, pertrum- 


„pai.ir persilpnai nupieštas. Tiesa, mes to periodo 
istoriją žinome iš kitur, vieni iš asmeniško pergyve- 


nimo, kiti iš platesnių monografijų, k. š. Totoraičio, 


Rėomerio.. Bet kitatautis, paėmęs į rankas Aleknos 
istoriją, neįstengs tinkamai suprasti lietuvių pribren- 


dimo prie politikos nepriklausomybės. Mūsų išma- 
nymu, leidžiant naują laidą būtinai reiktų ketvirtąją 


dalį «Lietuva po Rusijos valdžia» (1795—1915) la- 


biau praplėsti ir papildyti. : 

Pridėti žemėlapiai labai palengvina Lietuvos 
istorijos mokslą. Ypač įdomus 3-sis, parodąs admi- 
nistratyvų Lietuvos padalinimą į vaivadijas. 

Spaudos klaidų neperdaugiausia, jas surinko pats 
autorius, bet, deja, klaidų. saraše nepažymėta viena 

"stambesnė klaida 226-me psl. Simonas Stankevičius, 
viet. Stanevičius. i 4 
“ * Autoriaus kalba rimta, 'blaivi, gyva. - Veikalas 
malonu skaityti, taigi ir „tikimės, kad jis ras skaity- 
tojų didelį būrį. : 


Ė P. Rusėckas. Į LAISVĘ. (Iš mūsų atgijimo istorijos.) Kau- 
nas, 1919, 22 psl. in-12. i 


Mūsų atgijimas vis da neturi pilnos ir objekty- 
viai parašytos istorijos. Plačiausiai apie tai yr rašęs 
Romeris savo «Litwoje», bet būdamas nelietuvis ir 
dargi partijos žmogus, daug ką nutylėjo, daug ką sa- 
votiškai atpasakojo. Tas pat pasakytina ir apie Ru- 
secko veikalėlį. Jis trumputis ir gana partyviai pa- 
rašytas. Kairiųjų nuopelnai perdaug čia iškelti, de- 
šiniųjų nepaminėti ar žymiai sumažinti. Pav., obal- 
sis «šviesti ir šviestis» (29 p.) priskirtas vien L. V. 
 Sajungai ir «L. Ūkininkui». Tuo tarpu tuo pat obal- 
siu vadovavos ir visi «apžvalgiečiai», <sargiečiai» ir 
kiti «<klerikalai». Tam jie rašė knygas, leido laikraš- 
čius. Tai yra faktas, kurio jokie kairiųjų šmeižtai 
neišgriaus. 

Taip pat neteisingai ir grynai demagogiškai išdėti 
čia motyvai, del kurių katalikai inteligentai yra atsis- 
kyrę nuo «Varpiečių» (19). Kad katalikai nebijojo 
kovos su maskoliais, tai geriausiai liudija dar ank- 
ščiau prieš «Tėvynės Sargą» jų leidžiamoji «Ap- 
žvalga», kurios Ruseckas kažkodel visai nė nepami- 
nėjo. Ten maskoliams taip smarkiai ir dažnai drožta, 
jog daugelis katalikų inteligentų ėmė kalbėti, tai esą 
perdaug, reikią mainyti tonas, imti pavyzdys iš «Varpo», 
ramiau rašančio. Tuo ramaus «Varpo» taktikos se- 
kėju ir buvo «Tėvynės Sargas». «Apžvalga» tačiau 
varė ir toliau savo antirusišką darbą, kolei, «Sargui» 
Įsigalėjus, nebegalėjo išlaikyti su juo konkurencijos ir 
turėjo paliauti ėjus. Jei mūsų liaudis ilgainiui gerai 
suprato rusų politiką mūsų krašte, tai čia nuopelnas 
daugiausia «Apžvalgos», ne «Varpo», nes šį pastarąjį 

daugiausia skaitė inteligentai, tuo tarpu «Apžvalga» 


buvo skaitoma daugiausia liaudies. 


Netiesą taipgi rašo Ruseckas ir apie «Draugiją», 
kad ji skelbusi, jog Lietuva «apie kokią nors nepri- | 
klausomybę ir svajoti negali» ir turinti amžinai būti 
«Rusijos įnamiu».  «Draugijoj» toje pat vietoj buvo 


aiškiai pažymėta: «Ateis kiti laikai, bus ir kitos 


derybos». «Rusijos įnamiu» vadindama Lietuvą «<Drau- | 
gija» yra nurodžius vien tuometinio Lietuvos padė- 


jimo faktą, o ne politišką ateities principą. 
Apskritai šioj, kitais atžvilgiais neblogoj, brošiū- 


roj žymu autoriaus noras savo partijos nuopelnus 
padidinti, o  «dešiniųjųv sumažinti. Tikra isto- | 


rija taip nerašoma. Taigi belieka išreikšti pagei- 


davimas, kad kun. Alekna ar kas kitas iš katalikų | 


parašytų naują, pilnesnę ir teisingesnę Lietuvos atgi- 


jimo istoriją, nes Ruseckas savo veikale yr tiek par- 


tyvus, kad net nė vieno katalikų veikėjo vardo 
nėra savo knygutėje paminėjęs. 


Pr. Penkauskas. LIETUVIŲ TAUTOS DVASIA ISTO- 
RIJOS ŠVIESOJE. Kaunas, 1919, 20 psl. in-8. 


Lenkai po šiai dienai tebežiūri į mus, kaipo į 
materialį maistą, skirtą jų tautiškam kūnui stiprinti. 
Autorius sumanė įrodyti, kad lietuvių tauta ne mu- 
tum et turpe pecus, bet turinti savo dvasią, kuri 
yra gyva, stebėtinai galinga ir kad mums reikia «savo 
kainą žinoti». Tam tikslui autorius parodo, kad mūsų 
tautos dvasia yr skaisčiai apsireiškus mūsų istorijoj, 
įvairiose kultūros kūrybos srityse. Lietuvių turėta ir 
genialių politikų, kaip Mindaugas, Vytautas, ir garsių 
karo vadų, kaip Rimgaudas, Algirdas, ir žymių mokslo 
vyrų, kaip Kantas, Počobutas, Narbutas, Gintila, Jun: 
dzila, Girštautas ir k., ir uolių misionierių, kaip An- 
drius Rudamina, Vaitekus Radvila, Jeronimas Kaisys, 
nekalbant jau apie lietuvius dainius, rašytojus. Kny- 
gelė labai tinka jaunimo bibliotekoms ir šiaipjau pa- 
siskaityti kaipo žadinanti jauną skaitytoją pasirinkti 
augštesnį gyvenimo tikslą ir tapti naudingu visuome- 

nės veikėju. Ilgokas prierašų sąrašas parodo autorių 
žinias sėmus iš patikrin.ų istorijos šaltinių, 0 ne iš 
piršto išlaužus. : 


„ M. Biržiška. DAINŲ ATMINIMAI Iš LIETUVOS IS- 
 TORIJOS. Vilnius, 1920, 142 psl. in-8. 


Pasakymas, kad mes beveik neturim istoriškų 
dainų, yra virtęs pas mus aksioma. M. Biržiška 
šiuo veikalu griauja ją įrodydamas, kad mūsų liau- 
dies dainose yr užsilikę labai daug istoriškų atsimi- 
nimų.  Rūpestingai surinktos šioje knygoj citatos 
pilnai tai patvirtina. Pasirodo, jog ten esama likusių 
kai kurių atminimų ne tik apie Birutę, Kęstutį, Vy- 
tautą; bet ir apie Pajautą, ir kažkokį nežinomą Gurdą 
Gendvilaitį, ir mitišką karalių Saroną (ar Šarūną), 
ir Sudaičių kunigą, ir Goštautą, nekalbant jau apie 
žymius naujesnių gadynių karžygius, k. š., Katkų, 
Kosciušką, Poniatauskį, Banipartą (Bonaparte), Ge- 
ribaldį, arba net ir apie garsius plėšikus, kaip Blindą, 
Raudonkrūtinį ir k. Ypač karai yr palikę žymesnio 
pėdsako žmonių poezijoj. Karo vargai, mūšių įs- 
pūdžiai, svetimų miestų užėmimas, visa tai, atsimu- 
šus kareivių-lietuvių sielose, išreikšta jautriose dai- 
nelėse. Tose karo dainose pažymėtina viena bendra 
ypatybė — tai persiėmimas jausmais tos kariuomenės, 
kurioj lietuviai tarnavo: mušdamiesi lenkų armijoj, 
jie persiima lenkų patriotizmu, žygiuodami su vo- 
kiečiais ar rusais — jie gieda tų Lietuvos pavergėjų 
giesmelę. Lietuva tokiam kareiviui, guldančiam 
galvą už nežinomus svetimus tikslus, tėra brangi vien 
kaipo tėvų žemė, kurios jis pasilgsta. Čia reiškiasi 
menkas tautiškas lietuvių susipratimas, kas ir nenuos- 
tabu, nes jo nebuvo seniau net ir lietuvių inteligentų 
tarpe. Ne kuo kitu, tik ta tautiško jausmo atrofija 
ir tegalima išaiškinti faktas, jog yr buvę pas mus 
dainių, kurie nesidrovėjo lietuvių kalbon versti 
net tokių lenkų himnų, kaip «Bože cės Polskę», 
«Jeszcze Polska niezginęla» ir k., tyčia parašytų lenkų 
patriotizmui kelti. 

. „- 164-me prieraše radau plačiai aprašytą ir savo | 
bylą su Kauno .vicegubernatorium Kniazevu dėliai jo | 


neteisingai man užkrautos 500 rub. pabaudos nž įdėtą 
«Ateities» priede (Nr. 6—7, 1912) liaudies giesmę 


apie kareivių vargus. Byla buvo laimėta ne tiek del 


«stipraus palaikymo» vidaus dalykų  ministerijoj, 


kaip tvirtina Biržiška, kiek del mano, Mokslo Aka- 


demijos pripažinto, įrodymo, jog kaltinamoji - daina 
yra variantu Juškos užrašytos dainos, figūruojančios 
pačiame Kazaniaus universito išleistame lietuv. dainų. 
rinkiny. Tai gali paliudyti gerb. prof. E. Volteris, 
nes jis buvo mano pristatytų citatų vertimo oficialiu 
patikrintoju. 

Kaip kiti Biržiškos raštai, taip ir ši monografija 
parašyti sąžiningai, taigi tikimės, jog ji mūsų liaudies 
tyrinėtojų mielai bus priimta. (Galimas daiktas, kad 
net ir lenkai bandys ją saviems tikslams išnaudoti, 
bet tai jau, žinoma, bus ne autorius kaltė. 


M. Biržiška. MŪSŲ RAŠTŲ ISTORIJA, 1547—1904 m. 


Labiau gal tiktų šiam vaikalėliui «Mūsų raštų 
inventorius bei katalogas», nes autoriui labiau, matyt, 
rūpėjo paminėti visi mūsų raštai, nė vieno neaplei- 
džiant, negu duoti tikras jų supratimas, kaip tai da- 
roma tikrose literatūros istorijose. Todel kaipo va- 
dovėlis mokykloms—Biržiškos knygelė mažai tetinka. 
Išdėstymas joje sausas, monotoniškas, nuobodus, nes 
mokiniui tenka čia daugiausia dirbti atmintimi, kalant 
sau galvon šimtus įvairių vardų ir knygų antraščių. 


Nors viršely pažymėtas aprašomasis periodas“ 


skaitmenimis 1547—1904, bet iš tikrųjų knygos tu- 
rinys yra platesnis, nes tekste kalbama apie veikalus, 
išėjusius 1906, 1911—1914 ir t. t. (109), t. y. «raštų 
istorija» privesta lig pat karo (1914 m.). Ji padalyta 
į 8 laikotarpius: 1) apima XVI, XVII, XVIII am- 
žius, 2) laikotarpį 1801—1832 m., 3) periodą 1832— 
1855, 4) dešimtmetį reformų 1855—1864, 5) laika 
po rusų reformų 1864— 1860, 6) «Aušros» darbą. 

"1880—1886, 7) lietuvių sąjūdžio skydimą 1886—1896, 
galop, 8) pastaruosius laikus 1896—1904, arba, tik- 
riau tarus, 1896—1914. Autorius stengias būti be- 
" šališkas, mini ir ne savo partijos rašytojus, tik kai 
kuriems netinkamus epitetus priduria (pav., A. Kau- 
pui — socializmo «supleškintojas»). Mat, autoriaus 
simpatijos atvirai linksta kairiųjų pusėn. 

Be lietuviškų, minima čia ir lenkų, rusų ir vo- 

kiečių kalbomis raštai, rašyti apie Lietuva, jos isto- 
riją, kalbą ir t. t. 
| Kaibėdamas apie rašytojus, autorius paduoda ir 
jų slapivardes. Iš čia sužinojome (73), kad Kir- 
velis Nusmuko yra Jablonskio pseudo- 
nimas. 
. Nesant geresnio mūsų literatūros vadovėlio, mo- 
„ kiniams teks noroms nenoroms naudotis šiuo Biržiš- 
kos leidiniu. Bet kad jis galėtų būti tikra priemonė 
lietuvių literatūros istorijai pažinti, reikia greta tu- 
tėti tam tikra liet. literatūros chrestomatija. Deja, 
jos kol kas nėra, 


Prabočių Anūkas. MAŽOSIOS LIETUVOS BUVUSIEJI 
RAŠYTOJAI IR ŽYMESNIEJI KALBOS MYLĖTOJAI. Tilžėje, 
1920, 125 psl. in-8. 


Ligi šiol apie M. Lietuvą mes labai maža teži- 
nojome. Ji mums buvo tiesiog terra incognita, 
pač jos dvasios gyvenimas. Iš jų rašytojų vienas 
Duonelaitis tebuvo mums nesvetimas. Prabočių Anū- 
kas savo knygelėj - nurodo, kad ir Mažoji Lietuva yr 
turėjus gana didoką būrį savo dvasios vadovų, savo 
kalbos mylėtojų, rašytojų ir gynėjų. Čion pridera 
d-ras St. Rapagelonis, d-ras Abr. Kulvietis, Mart. 
Mažvydis-Vaitkūnas, Aug. Jamundas, Baltr. Vaišnora 
XVI amž.; Jonas Rėza, Dom. Kleinas, Krist. Sapūnas, 
Jok. Perkūnas, Jurgis Skrodzkis ir k. XVII am.; Kvand- 
tas, Haack'as, Berendtai, Ruhigai ir k. XVIII amž. 
Lietuviu laiko autorius ir garsųjį filosofą Kantą. 
Mat, Jono Mačio išvedimu, Kanto protėvis Ričardas 

Kandt'as turėjęs apie 1667 m. viešnamį Verdainėj 
(šalia Šilutės). Ričardo sūnus Ansas buvęs balnius 


ir gyvenęs Klaipėdos priemiesty Fridrichstadt'e. Jis 


1693 m. pirkęs Muišininkuose (Priekulės krašte) dva- 


relį, bet už skolas jo nustojęs. Vėliau iš Klaipėdos | 


persikėlęs Tilžėn. Anso sūnus Jonas, kurs tebekal- 
bėjęs dar lietuviškai, apsigyvenęs kaipo balnius Ka- 
raliaučiuje. Jis ir esąs Emanuelio Kanto tėvas. 

is Kanto lietuvystės įrodymas, paremtas ištrau- 


komis iš paties Kanto raštų, yra labai panašus į tiesą. | 


XIX-me amžiuje pažymėta dar ilgesnė žymių 
vyrų eilė. Garsesni iš jų: d-ras L. J. Rėza, Fr. Kel- 


kis, d-ras Fr. Kuršaitis, K. R. Jakobis, d-ras J. Sau- 
erveinas, Jurg. Mikšas, Jon. Smalakys, M. Sernius, 


d-ras V. Bruožis, V. Kalvaitis ir k. Kiekvieno iš jų 


gyvenimas ir nuopelnai yra trumpai paminėti, kai kur | 


paduota ir iš jų raštų ištraukos. 


Autorius, norėdamas išsemti savo temą ir pri- 
vesti veikalą lig galo, mini ir XX am. Prūsų Lietu- 


vos rašytojus (Fr. Bajoratį, Krist. Urėdatį, Joną Elio- 


šatį ir Mikelį Ašmį), bet šis sąrašas toli gražų ne- 


pilnas, nes čion uejtraukti tokie žymūs veikėjai, kaip 
Stikliorius, Ozelys ir kiti. 

Kai kurių rašytojų įdėta ir paveikslai, tuo vei- 
kalo vertė virsta dar brangesne. 

Jį išleisdamas Pr. An. yr patarnavęs ne tik Ma- 
žajai, bet ir Didžiajai Lietuvai, nes dabar, tom abiem 
„Lietuvos dalim ein-nt vienybėn, svarbu žinoti, kas yr 
kėlęs lietuviškąjį susipratimą Prūsuose po Vokiečių 
jungu.  Kaipo lietuviškos sąmonės gaivintojai ir liet. 
kultūros kūrėjai, jie verti amžinos pagarbos. Tatai 
kam rūpi viena plati Lietuva su Klaipėdos uostu, 
būtinai privalo savo knygynėly turėti ir šį Prab. 
Anūko veikalą. 

Dr. phil. Joseph Puryckis. DIE GLAUBENSSPALTUNG 
IN LITAUEN IM XVI JAHRHUNDERT BIS ZUM ANKUNFT DER 
3UITEN IM JARRE 1569. Freiburg (Schweiz), 1919, VI 199 S.in-8. 


“Tai yra daktariškoji kun. J. Purickio disertacija 
1913 metais ji buvo pradėta spausdinti «Draugijoje» 
ž. NN. 77-78 ir 79-80) vardu «Protestantizmo Lietu- 
voje žlugimo priežastys (XVI šimtm. pradžia ir XVII 
pabaiga)». Ketinta ji išleisti ir atskira knyga, bet 
darbas, privarius jį iki 92-am pusl., buvo pertrauktas. 
"Tai įvyko del nepriklausomų nuo redakcijos priežasčių. 

Sulyginę nūn lietuviškąjį tekstą su vokišku diser- 
tacijoje, radom, kad «Draugijoj» yr tepasirodęs tiktai 
"pirmasis Purickio veikalo skyrius. Vokiškoje diser- 
tacijoje yra keturi skyriai. Pirmame išdėta politiškai- 
socialis ir tikybinai-dorinis stovis Lietuvoj protestan- 
tizmo išsiplatinimo priešdienyje (pirmoji pusė XVI 
šimtmečio). Cia nurodyta santykiai ir asimilacija tarp 
„Lietuvos ir Lenkijos ir keliai, kuriais toji asimilacija 
yr ėjusi; apibūdinta augščiausioji valdžia Lietuvoje ir 
„tos valdžios padalinimas tarp Did. Lietuvos Kuni- 
" gaikščio ir didžiūnų, Pateikta žinių apie tuometinę 
„ Lietuvos administraciją — karvedijas, pavietus, seniū- 
„us, o taipgi ir apie Zemaičių konstituciją. Toliau 
„nupieštas vaizdingai Lietuvos tikybinis stovis, Lietu- 
vos vyskupai su jų trejopa — politiškąja, administra- 
„ tyvia ir juridine valdžia, Vilniaus ir Žemaičių kapi- 
„tulos, kunigai, vienuoliai su jų įvairiomis anų laikų 
ydomis.  Neapleista ir civilė visuomenės pusė: di- 
žiūnai, bajorai, miestelėnai, valstiečiai, nurodyta taip- 
gi jų doros ir ydos draug su jų socialiai-ekonomiš- 
kuoju ir tikybinai-dorišku stoviu. Vaizdas išeina gy- 
vas, reljefiškas, nušviestas daugybe visokių įdomių 
"faktų, surinktų daugiausia iš niekur dar nespausdintų 

šaltinių. 

Antrame skyriuje, «Pradžia tikybinio skilimo Lie- 
tuvoje», nurodyta pirmieji naujo mokslo skelbėjai 
(Tartilavičius, Abraomas Kulvietis, Prūsų hercogas 
Albrechtas) ir keliai, kuriais tas mokslas ėjo Lietuvon iš 

akarų Europos. Paaiškinti ir pirmieji „abiejų val- 

džių dvasiškos ir civilės žingsniai kovoje su besi- 
skverbiančiu Lietuvon protestantizmu, o taipgi ir jojo. 
greito išsiplatinimo Lietuvoje priežastys — žemas ku- 
nigų išlavinimo stovis, ponijos pamėgimas sekti visa, 
kas nauja, husitizmo, humanizmo ir kitataučių įtaka, 
didžiūnų noras praplėsti savoji valdžia. Ėė 
Trečias skyrius pavestas aprašymui išsiplatinimo 
naujo mokslo viešpataujant Did. Kunigaikščiui Zig- 
mui-Augustui lig Radvilos Juodojo mirties. Cia pla- 
čiau apibūdinta Lietuvių protestantizmo vado Radvi- 
los Juodojo veikimas, jo įtaka didžiūnams, o iš kitos 
šalies duota charakteristikos anuometinių Lietuvos 
vyskupų: Protasevičiaus, Domanievskio, Narkusčio, 
Virbicko ir Petkevičiaus. Šių pastarųjų nerūpestin- 
gumas ir liaudies netvirtumas tikėjime davė galimu- 
mo protestantizmui plėstis be jokių kliūčių. 4 
Pastarame skyriuje nurodytas protestantizm 
skilimas į sektas ir kilusioji iš čia religinė anarchija. 
Ji, silpnindama naują tikėjimą, padeda įsigalėti kata- 
likų bažnyčiai. Radvilų giminės jėgos, Mikalojui 
Radvilai (Našlaitėliui) perėjus katalikystėn, suskįla. 
Ima virsti katalikybėn ir kiti didžiūnai.  Protestantiz- 
mas ima silpnėti ir griūti Papos nuncijus Comen- 
done ir kard. Hosius, padedami jezuitų, atgaivina ir 
sureformuoja katalikų bažnyčią Lietuvoje. 
Toks yra šios įdomios disertacijos turinys. į 
Jai parašyti ištirta ir sunaudota daug spausdin- 
tos ir archyvinės medžiagos, pirmą kartą čia iškelia- 
mos aikštėn. Tai yra nemažas autoriaus nuopelnas. | 
Leisdamas savo knygą vokiečių kalba, autorius: 
išvertė vokiškai ir lenkiškus tekstus prierašuose. Tai. 
turi gerą pusę, kad vokiečiai galės pilniau suprasti | 
veikalo mintį. Bet verčiant citates vokiečių kalbon, 
daug kas jose užsitrynė ir nustojo pirmykščio origi- 
nalumo ir gyvumo. 2 
Pati disertacija, pradėta spausdinti 1919 metais, 
baigta tik šįmet, taigi laiko pažymėjimas viršelyje ne 
visai griežtas. Išleista jį labai dailiai ir moksliškai | 
su dviem veikale paminėtųjų vardų ir dalykų rejest- 

ais, kurie palengvina joje rūpimuosius klausimus 
surasti. 

Knygą puošia Radvilos Juodojo atvaizdas. 

„ Skaitydami pastebėjome porą keistumų. Autorius 
Lietuvos karvedžius ir karvedijas yr suvokietinęs į 
«Karveden» ir «Karvedschaften». Ar tai buvo rei- 
alinga, abejojame, juo labiau, kad kitur, k. š. 16 psl., 
autorius tuos pat dalykus vadina «Wojewoden» ir 
«Wojewodschaften». Reikėjo laikytis kurio nors vie- 
no iš tų terminų. Antra — tai Žemaičių vyskupas 
Domanievskis. Autorius jį visur vadina Dom a- 
novskiu; delko tai padaryta, knygoj nurodymų ne- 
andame. Greičiausiai benebus čia spaudos klaida, 
mes 34 psl. randame ir teisingą to vyskupo pavadini- 
mą Domanievski. Yra ir daugiau spaudos klai- 
dų, ypač varduose, pav., 116 psl. atspausta Vladis- 
lanensium viet. Vladislaviensium. Vardų są- 
Trašas nepilnas, trūksta, pav., Danilowicz'aus, Da- 
malewicz'aus ir k. 

Bet šiaipjau šis pirmutinis d-ro J. Purickio vei- 
"kalas daro garbę ir autoriui ir Lietuvai. Kas ateity 
„tyrinės protestantizmą mūsų krašte, nieku būdu nega- 
lės aplenkti šio moksliškai parašyto, metodiškai su- 
statyto ir dailiai išleisto veikalo. 


m 


* Kun. A. Alekna. ŽEMAIČIŲ VYSKUPAS MOTIEjUS 
„ VALANČIUS. Klaipėda, 1923, 283 psl. in-8. 

Įsikūrus Lietuvos universitetui, atsirado reikalo 
gaminti mokslo literatūra. Bet pagaminti žymus 
„mokslo veikalas visur nelengva, o dar sunkiau Kaune. 
"lat, čia kol kas nesama nei gerų bibliotekų, nei ata- 
„tinkamų laboratorijų, nei kitokių mokslui tirti atatin- 

amų priemonių. Siek tiek geresnėse sąlygose yra 
mūsų istorikai: jie turi archyvų, bet ir čia del archy- 
vų nesutvarkymo gauna be reikalo daug laiko sugaiš- 
„ti. Tačiau turėdami čia pat prieinamos medžiagos, 
Jie gali bent šį tą nuveikti. Kai ką jie yra jau ir 
nuveikę. Pav., prof. A. Janulaitis yr šiemet išleidęs 
„ šavo rimtą monografiją apie žydus Lietuvoje («Zy- 

dai Eičievojes; Bruožai iš Lietuvos istorijos XIV. 

— XIX amž. Kaune, 1923, 177 psl. in-8). Dabar 
Oaiė EL y iose ir antra, augščiau nūrodytoji, 
prof. A. Aleknos monografija apie vysk. Valančių, 
kuria mūsų visuomenė privalėtų gyviau susidomėti, 
Įdomi ji yra jau del paties Valančiaus asmens. Kai- 
po gabus vyskupijos valdytojas, uolus parapijinių“ 
mokyklų steigėjas, energingas blaivybės platintojas, 
popularus rašytojas, pirmas dekanatinių knygynų ini- 
ciatorius, karštas tikybos ir žmonių teisių gynėjas, —- 
jis yra daug nuveikęs lietuvių tautos labui. Teko 
jam valdyti vyskupiją ištisi 25 metai, sunkiausiais. 
laikais, pergyventi lenkmetį, baudžiavos panaikinimą, 
barbariškąjį maskolių spaudimą. Taigi istoriškai nu- 
šviesti Valančiaus asmuo, jo įvairiose srityse veiki“ 
mas, jo kovos su maskoliais rusifikatoriais, — buvo 
labai svarbu. Šį nelengvą darbą prof. kan. Alekna 
yr atlikęs rūpestingai ir vykusiai semdamas savo“ 
veikalui medžiagą iš pirmųjų šaltinių, būtent, iš Že=! 
maičių Vyskupijos ir b. Kauno gubernatoriaus archy- 
vų. Rastų ten dokumentų ištraukomis, lyg mozaikos 
akmenukais, ir išmarginta visa kan. Aleknos mono- 
grafija. 

Paskirstyta ji dešimtimi nelygių skyrių. Pir- 
mame trumpai nupasakota Valančiaus kilmė, jo mok- 
slo metai Kalvarijoj, Varniuose ir augštesnėje Vil- 
niaus seminarijoje, jo mokytojavimas Mozyriaus pa- 
vietinėje mokykloje, Kražių gimnazijoje, Vilniaus 
dvas. akademijoje, jo rektoriavimas Varnių semina-- 
rijoje, ir galop jo prekonizacija 1849-1X-28. 

Antrame aprašyta Valančiaus konsekracija, in- 
gresas, vyskupijos lankymas, bažnyčios tvarkos pri- 
žiūrėjimas, mokslo branginimas, tikybos ir doros gy- 
venimas, kunigų skyrimas ir kilnojimas, bandymas 
vienuolynus tvarkyti, pranešimas papai apie vysku- 
pijos padėtį. Iš. čia sužinome, kad 1863 m. žemaičių 
vyskupijoje yr buvę 213 parap. bažnyčių, 133 filijos, 
183 koplyčios, 4 bernardinų vienuolynai, 3 dominin- | 
konų, 1 karmelitų, 4 moteriški vienuolynai (2 šv. 

Benedikto, 1 šv. Klaros, 1 šv. Kotrynos ir 1 gailes- 
tingųjų seserų). Klierikų seminarijoj būta 120, -pats 
Valančius yr pašventęs 333 kunigus, suteikęs sutvir- 
tinimo sakramentą 580.887 asmenims. 

Trečiame išdėta Valančiaus darbavimasis Kurie, 
jo kova prieš maišytas moterystes, rūpinimasis vietos 
parapinėmis mokyklomis, gynimas katalikų teisių, 
šventes švenčiant, bažnyčias statant, o taipgi ir rū- 
pinimasis latvių dvasiškąja literatūra. 

Ilgas ketvirtas skyrius paskirtas Valančiaus ko- 
voms del parapinių mokyklų Lietuvoje; jis ragino jas 
steigti, palaikyti, gynė nuo valdžios priekabių, nuo 
jų galutino rusinimo, stengės palaikyti lietuvių kalbą 
bent tikybos dėstyme, priešinos mokinių kat. varinė- 
jimui į cerkves melstis už carą. 

Penktame skyriuje randame išdėtą blaivybės įve- 
dimo istoriją, bylas del blaivybės brolijų, kliūtis 
iš policijos šalies, žydų skundas, blaivybės išsiplėti- 
mą Lietuvoje. 

Seštame autorius supažindina skaitytoją su luo- 
mų santykiais Valančiaus laikais, arba, tikriau sakant, 
su valstiečių padėtimi. Ši buvo tikrai nepavydėtina. 
Ponai valstiečius dažnai skriausdavo, tvirkindami jų 
moteris, varžydami moterystės laisvę, versdami net 
šventadieniais sau dirbti. Valančiui tekdavo daug 
kartų dėliai to su „ponais susirašinėti, Legipdųė val- 
stiečių teises, ir net jiems įkyrėti. 

Nelaimingam lenkmečiui (1863) paskirtas septin- 
tas skyrius. Randame čia pirmiausia manifestacijų 
(Panevėžy, Telšiuos, Raseiniuos, Kaune ir kitur) 
istoriją, jų stabdymą, patį sukilimą, kunigų — Noreikos, 
Gargo, Mackevičiaus, Dembskio— jame dalyvavimą, 
Valančiaus kaltinimą, jo atsparumą, kompromisų mė- 
ginimą, išsiųstų kunigų sąrašą, jų šelpimą, iškilusią 
iš čia bylą. Visas tas skyrius be galo įdomus, skai- 
tomas kaip apysaka. 

Aštuntame skyriuje pateikta žinių apie Valan- 
čių, kaipo rašytoją, apie jo parašytuosius ir išleistuo- 
sius veikalus, apie rusų abėcėlės brukimą ir Valan- 

čiaus pažiūra į tą dalyką. Kadangi raidės — iš 
logijos dalykas, tai Valančius, nerasdamas bažnyti- 
nio pamato, kuriuo remdamasis galėtų griežtai atme- | 
sti rusų raides, laikės čia pasyviai, įrodinėda- 
mas vien tų raidžių netinkamumą lietuvių kalbai, 
ir stipriau tepasipriešino, kai rusų tekstai imta brukti | 
bažnyčios ritualan. . 


Devintame skyriuje — išdėta Valančiaus santy- 
kiai su rusų vyriausybe, vyskupijos sostinės pėrkė- 
limas Kaunan, seminarijos varžymas, kunigų skyrimo, 
pamokslų sakymo, bažnyčių ir kryžių statymo ir tai- 
symo, procesijų kliudymas, draudimas kunigams va- 
žinėti be specialių bilietų, stačiatikystės propaganda, 
valdžios oficiozo «Vil. Viestniko» kunigams prime- 
timas ir t. tt Iš čia skaitytojas gali suprasti, kokią | 
sunkią gadynę teko pergyventi pačiam Valančiui 
Kaune, o dar sunkesnę — kunigijai provincijoj. 


Valančiaus asmens apibūdinimu baigias šis svar- | 
bus ir įdomus veikalas. 


Ne tik būsimieji bažnyčios, bet ir mūsų kultūros 
istorikai negalės aplenkti šios taip turtingos naujais 
faktais knygos. Iš jos mes pirmą kart gaunam pro- 
gos tikrai pažinti, kas buvo Lietuvai ir Žemaičių 
vyskupijai Valančius ir ką jis yr nuveikęs. Jo atlik- 
tų darbų daugybė, jo nepaprasta ištvermė kovoje su 
įvairiais priešais ir gyvenimo nenormalumais, jo iš- 
vengtų pavojų gausybė parodo jį buvus tikrą did- 
vyrį, pilna to žodžio prasme. Ne tik dvasiškiams, 
bet ir šiaipjau Lietuvos veikėjams jis yra ir ilgam 
bus tikras pavyzdys. Ypač pažymėtinas jame bu- 
drumas, jautrumas ir vengimas biurokratizmo. Gavęs | 
žinią, kad ten ir ten valstiečiai skriaudžiami, jis ne- 
politikuoja, neatidėlioja, bet tuoj rašo skriaudėjui 
ponui laišką ir dažnai sustabdo skriaudimą. Taip 
pat, begindamas bažnyčios ir kunigų teises, nepaliauja 
valdžios klabinti, nežiūrėdamas, kad kartais ir gauna 
iš biurokratų-maskolių šiurkštų atsakymą. Dainiaus 
apie Valančių tarti žodžiai: 

Jis šaukė, kėlė milionus 

Rodė, ką gali viens žemaitis, 

kan. Aleknos knygoj randa pilniausį patvirtinimą. Ji 
"nušviečia ne tik patį Valančių, bet ir visą mūsų kra- 
što padėtį 1850—1875 m. laikotarpyje. 

Autoriaus metodas griežtai moksliškas. Jis te- 

"operuoja vienais faktais; jokių anekdotų, hipotezių, 
jokio psichologizmo ir net pragmatizmo neprisilei- 
džia. Jis net ir pasakoti pats nuo savęs ne labai 
temėgsta: kur tik gali mielai pasivaduoja dokumentų 
citatėmis. Per tatai gyvo Valančiaus, koks jis iš tik- 
"rųjų yr buvęs, Aleknos knygoj nerandam. Jo vietą 
užima Valančius «dokumentinis», nušviestas daugiau 
"kancelarijos, negu gyvenimo šviesa. Per tatai ir 
Valančiaus gyvenimas šioj knygoj išeina apkapotas, 
"nepilnas. Ko autorius dokumentuose nerado, to jis 
ir savo veikalan nedėjo. Dėliai, to pav., ir Valan- 
"čiaus santykiai su Daukantu visai nenušviesti. Tie 
dalykai buvo neblogai išdėti kito mūsų istoriko A. 
 Janulaičio; be reikalo autorius jais nepasinaudojo, 
, Pačiame tekste pastebėjom vieną kitą klaidą. 
 Pav., 5-me psl. atspausta 1801—1850, o reikėjo 1801 
 — 1875; 1l-me psl. padėta 1859 metais, o reikėjo 
1849. Kauniškių manifestacijų vieta 132-me psl. pa- 
vadinta «Pontaku anapus Nemuno», o 162-me «Piont- 
ku». Šis pastarasis vardas užrašytas paties Valan- 
čiaus, tat reikia laikyti tikresniu. 

lr kalbos atžvilgiu yra netobūlumų. Pav., «Su- 
tvirtinimo sakramentą» autorius visur vadina «Patvir- 
tinimo sakramentu» (15,35 p. p. ir k.). Zodžio «asmens» 
autorius kažkodel vengia pakeisdamas jį sena «ypa- 
ta»; vietoj «nepalankus» vartoja «neprielankus» ir tt. 

Netrūksta ir spaudos klaidų (pav., 15 psl. Leli- 
nuose viet Leliūnuose), kartais net labai juo- 
kingų (pav., 237-me psl. viet. «su sūnišku paklusnu- 
mu», atspausta «šunišku»). 

Bet tie visi mažmožiai dingsta žiūrint viso vei- 
kalo svarbumo.  Pasitikėdami, kad jis greit bus iš- 


394 " Mokslo literatūra 


pirktas, laukiame jo antrojo pataisyto ir papildyto | 
leidimo. 


1. P. Klimas. ISTORINĖ LIETUVOS VALSTYBĖS AP- 
ŽVALGA. Kaunas, 1922, 42 psl in-18- 

2. P. Klimas. MŪSŲ KOVOS DEL VILNIAUS 1322-23— 
1922-23. Pirmoji dalis: Nuo Vilniaus įkūrimo ligi Laikinosios vyriau- 
sybės sudarymo 1918 m. Kaunas, 1923, 102 psl. in-8 min. 


Dalyvaudamas nuo pat pradžios mūsų valstybės | 
kūrime, P. Klimas gerai atsimena visus to kūrimo | 
etapus, visus svarbesniuosius valstybinius aktus ir | 
pirmuosius naujos mūsų valstybės santykius su sveti- 
momis valstybėmis. Šiaipjau piliečiams, kaipo sto- | 
vėjusiems nuošaliai nuo to darbo, ir tik iš tolo jį se- 
kusiems, tie dalykai atmintin giliau neįsmego ir net 
visai užmiršti tapo. O tuo tarpu jie kiekvienam lietu- 
viui svarbu žinoti. Taigi tikrai padėkos vertas yra 
mūsų jaunas autorius-diplomatas, sumanęs mūsų val- | 
stybės kūrimo eigą bent trumpai aprašyti. 

1. Pirmame savo veikalėly mūsų valstybės kū- | 
rimą jis skirsto dviem periodais: pirmas nuo XII am. | 
lig Didžiojo karo, antras nuo 1918—1922. 

Pirmas autoriaus veikalėly teužima vos 6 pusl., 
antrajam paskirta penkis kart daugiau vietos. Skai- 
tytojas ras čia aprašytus pirmuosius mūsų valstybės 
kūrimo darbo žingsnius po karo, Vilniaus konferen- 
ciją, Vaistybės Tarybos darbus, pirmąjį ministerių 
kabinetą, lenkų invaziją ir demarkacijos linijas, Ber- 
monto avantiūrą, taikos sutartį su Sovietų Rusija, 
Steigiamąjį Seimą, naujus susidūrimus su Lenkais ir 
Suvalkų derybas, Tautų Sajungos intervenciją, dery- 
bas Briukselyje, Hymanso projektą, Lietuvos Tautų 
Sąjungon priėmimą ir Tautų Sąjungos 1922 sausio 
13 d. nutarimą. Baigias knygutė lietuvių pakvietimu 
Lenkijos Internacionalin Teisman. 

Visa tai išdėstyta trumpai, konspektyviai. Nepa- 
teikta nei Suvalkų sutarties, nei Hymanso projektų 
tekstai. Kam šį veikalėlį yr skyręs autorius, nepasa- 
kyta. Greičiausiai, bus jo norėta pateikti mūsų mo- 

kykloms istorijos kurso papildymą. Tam tikslui ši 
Klimo knygutė visai atatinka. 

2. Antrajame savo veikalėly autorius sakosi tu- 
rėjęs noro «patarnauti istorijos reikalui». Todel, da- 
vęs pradžioj trumpą istorinę Vilniaus miesto apžval- 
ga, plačiau dėsto vokiečių okupacijos laikmetį, ilu- 
struodamas savo pasakojimą autentiškais dokumen- 
tais, nenustojusiais dar ir šiandien savo aktualumo. 
Taigi randame čia ir pirmutinį Pfeilio atsišaukimą į 
Vilniaus gyventojus, užbaigtą šauksmu «Dieve, palai- 
mink Lenkus« (15-57), ir lietuvių pareiškimą del 1916 
metų sąrašo (59-60), ir pirmutinę lietuvių 1916 m. 
proklamaciją apie Lietuvos nepriklausomybę (61-62), 
ir pirmąjį lietuvių įteiktą vokiečiams memorialą (62- 
63), ir pirmąjį lietuvių protestą prieš vokiečių lenki- 
škąją politiką (66-67), ir garsųjį lenkų memorialą Vo- 
kiečių kancleriui (68-71), ir lietuvių jam atsakymą 
(71-80), ir pamatinį Vilniaus konferencijos nutarimą 
(82), ir lietuvių protestą dei vokiečių derybų su len- 
kais (86-89). Paskutiniame skyriuje pateikta auten- 
tiškų žinių apie lietuvių žingsnius pas vokiečius 
Vilniaus Vyskupo klausimu. Mes senai visa tai sa- 
vo laiku skaitėm, buvom tuo susirūpinę, bet ilgai- 
niui užmiršom.. Dabar ačiū P. Klimui turim visa tai 
vienoj vietoj surinkta, istoriškai nušviesta. Tuo būdu 
senajai šios gadynės kartai duota galimumo vėl per- 
gyventi iš nauja visos tos mūsų kovų del nepriklau- 
somybės peripetijos, o būsimoms kartoms pateikta iš 
pirmutinių rankų įdomių autentiškų šaltinių šiai įvy- 
kiais gansingai gadynei nušviesti. Knygos gale duo- 
ta keliolika Vilniaus miesto ilustracijų (daugiausia 
senovės Vilniaus miesto bromų). 

Toks turinys šios pirmosios «Mūsų kovos del 
Vilniaus» dalies.  Antrojoj autorius žada išdėstyti jau 
atgimusios ir susikūrusios Lietuvos Valstybės kovas 
del Vilniaus, remdamasis taip pat autentiškąja  do- 
kumentų medžiaga. Dieve, padėk autoriui tai įvykin- 
ti, o skaitytojams kuo greičiausiai išvysti ir tą antrąją 
veikalėlio dalį. Jis vertas kuo plačiausiai paskleisti 
mūsų visuomenėje. 


MATEMATIKA, 


I: 'PRI UNU SPECO DE KURBAJ „LINIOJ, KONCERNAN- 
TAJ LA V-AN EUKLIDAN POSTULATON. Verkis P-ro A. 
Dombrovski. Berlino, Moeller et Borel 1905, psl. 23 in-8 kun. 8 


ti 

“1. PRI NOVAJ TRIGONOMETRIAĮ SISTEMO)J. Originale 
verkis P-ro A. Dombrovski. Berlino, Moeller et Borel 1906, 
psl. 35 in-8 kun. 5 fig. į 

I. Tyrinėdamas V-ajį Euklido postulatą, auto- 
rius išrado ypatingą trečialaipsnių kreivųjų linijų rū- 
šį. Jų aprašymui ir ištyrimui paskirti pirmieji 6 $$ 
pirmosios brošiūrėlės. Paskutiniame VIl-me $ auto- 
rius grįžta prie V Euklido postulato ir nurodo k e- 
turias sąlygas, prie kurių tas postulatas nesipildo, 
arba tampa abejotinas, ir dvi sąlygi prikergtini, 
kad jis tikrai pildytųs. 

Išrastoji kreivoji yra įdomi vienu atžvilgiu, bū- 
tent, kaipo įrankis Euklido plokščiui suly- 
ginti su neeuklidiniais, nes kaipo einanti iš 
Euklido postulato, ji tur saryšį su Euklido plokščiu 
ir delto tam plokščiui kisti pradėjus, ir tuo būdu 
įgavus neeuklidinio plokščio ypatybių, tas kitimas 
apsireikštų ir  kreivosios linijos paveiksle. Koks 
būtų tas kilimas, autorius nerado; todel pakartoja 
savo prašymą, bene atsiras koks matematikas, kurs 
teiktųsi išrodyti autoriui, kaip apkis lyginys ir paveiks- 
las išrastosios kreivosios, jai pereinant iš Euklidinės 
geometrijos į neeuklidinių (t. y. Riemann'inės ir Lo- 
bačevskinės) geometrijų sritį. 

II. Žinodamas, kad yra įvairių geometrijų, neeu- 
klidinių ir nearchimedinių, autorius pasistatė sau 
klausimą, be nėra kartais taipgi kitų kokių trigono- 
metriškų sistemų, skiriančiųsi nuo dabar vartojamo- 
sios. Tyrinėjimas davė visai netikėtą rezultatą, nes 
autorius išrado ne vieną, ne dvi, bet 27 naujas tri- 

gonometriškas sistemas elementares ir parodė, jog 
galima sutverti begalės sistemų sukrautinių. Tatai 
antroje savo brošiūrėlėje autorius paduoda trumpą 
visų 27 sistemų, elementarių ir kelių sukrautiniųjų, apra- 
šymą. Bent kiek plačiau aiškina tris sistemas elemen- 
tariąsias ir dvi sukrautini ($$ VII-—- XII). Sią brošiū- 
rėlę ispanų kalbon yr vertęs Vincente Inglada, o 
prancūzų prof. E. Lefevre'as. Sis vertimas paties 
vertėjo lėšomis tapo išleistas atskira knygele «Nou- 
veaux systemes trigonomėtrigues par A. Dombrov- 
ski, traduit par E. Lefėvre professeur a V Ecole 
militaire de Belgigue, Gand, 1908». Iš naujo perdirb- 
tas šis veikalas galop 1922 m. pasirodė ir lietuvių 
kalba («Naujos trigonometriškos sistemos»). 


A. Agaras. ASTRONOMIJA. Parašyta pagal K. Flama- 
rijono ir Jockyero. Kaunas, 1907, 62 psl. in-8. 

«Ar yra gražiau parašytoji poema, negu knyga, 
atspausdintoji ugnies literomis ant padangės skliautų)... 
Gražesnio už ją nieko nėra». Taip šaukia autorius 
pradžioje savo knygutės išgirdamas astronomijos 
mokslą, kaipo «gražiausį ir seniausį iš visų mokslų». 

Kad reginys dangaus, nuberto milionais žėrinčių 
žvaigždžių, gali pakelti žmogaus dvasią augštyn prie 
nesutvertos gražybės ir šviesybės, žinojo jau apie tai 
ir karalius Dovidas, pasakęs, kad «Dangus apsako 
Dievo garbę». 

Nuo pat pasaulio pradžios žmonės žiūrėjo į tą 
mėlyną dangaus beribę ir stengės jos paslaptis su- 
prasti. Iš čia ir išdygo astronomijos mokslas. Zi- 
noma, trumpoj Agaro knygutėje to mokslo randame 
tik trupinius. Štai jos turinys: «I. Dangaus apžvalga. 
II. Zvaigždynai. III. Žvaigždės. Kelionė per visatą. 
IV. Saulė. V. Planetos. VI Kometos. VII. Krintan- 
čios žvaigždės; bolidai; uranolitai. VIII. Zemės pa- 
dėjimas: jos sukėsiai, metų dalys, kalendorius. IX. 
Mėnulis. X. Pasaulės įstatymai». 

Išdėstymas neva populariškas, be matematiškų 
įrodymų, bet bemoksliams kaimiečiams vargiai bus 

suprantamas del techniškų terminų, paduotų knygelės 
tekste be paaiškinimų. Tokie sakiniai, kaip šit: 


Vietoje vertikališko judėjimo, kaip pas mus, toji cirkuliacija . 


įvyksta ten (ant Marso) horizontališkai, 
arba: 

ten (ant Jupitero) apsivertimo ašis beveik perpendikuliuoja 
ekliptikai. 1 
gali nubaidyt ne vieną gimnazijoj nebuvusį skaitytoją. 

Paties leidėjo nukalti techniški terminai: orans- 
tumė, vidunstumė spėka, antgalas (polius,, 
skersmatis (diametras) apimtis (objętošė), 
žemėstuobris (kontinentas), apsivertimo ašis 
ir k., mums matos, irgi nepergeri. 

Kad ir sakosi autorius sustatęs savo veikalėlį 
«pagal Flamarijono ir Lockyero», bet iš viso ko ma- 
tos, kad tų mokslininkų veikalų Agaras turėjo vien 
rusiškus vertimus; mus bent tuo įtikino tokie sa- 
kiniai kaip: «žali kaip izumrūdas» (11). «<Arkturas 
arba + Volopos (16)! Tas nuostabus «Volopas» kilo 
stačiai iš rusų V olopas, Wolarz; liet. reiktų jį pa- 
vadinti Jaučiagoniu. Kaip rusų Volopasa pa- 
vertė Agaras; Volopą, taip lygiai graikų Pegazą į 
Pėgą. Taip belietuvindamas dangaus žvaigždynus auto- 
rius, matyt, užsimanė eiti pėdomis N.N.,autoriaus veika- 
lo:«Kur lietuvių senovėje gyventa» (Bitėnai,1903),«sąna- 
rio būsiančios lietuviškos akademijos ant Marso», ir 
t tt Nes iš tiesų apie Marsą A-ras paduoda tokių 
žinių, kurios nebent tik būsimam kandidatui į Marso 
akademijas vien ir tepritinka.. Kas mūsų žodžiais 
netiki, teatskleidžia A-ro knygutės 35 psl., o ras ten 
šitokią žinią: 

«Mes galime spėti, kad astronomija ant Marso augštai stovi, 
nes 1) gyventojai ten tobūlesni už mus ir 2) dangus su savo žvaigždė- 


mis ant Marso gražesnis už mūsiškį ir labiau prieinamas astron:- 
mams ačių ramumui, tyrumui ir permatomybei oravietės. 


Ar tikrai Marse astronomija taip augštai stovi, 
kaip mano autorius, mes nežinome, bet galime drąsiai 
spėti, kad Agaro knygutė maž tepadės kilti astrono- 

mijai Lietuvoje. O tai labai gaila, nes šiaipjau A-ro 
veikalėlis išleistas labai dailiai ir neperbrangus. 


LAIPSNIŠKAS MOKINIMASIS ARITMETIKOS arba rokundų 
mokiniams pirmųjų metų (1 iki 100). Sutaisė ir išleido P. Miko- 
"lainis. Tilžėje, 1909, 125 psl. in-8. : 


Visos matematikos pamatu yra aritmetika. Tai- 
gi labai geistina, kad Lietuvos mokyklose aritmetika 
būtų gerai dėstoma. Bet kaip bus dėstymas geras— 
"be gerų vadovėlių) Todel norint pakelti pas mus 
"aritmetikos dėstymas, reiktų rūpintis pasigaminti gerų 
„vadovėlių. Deja, jų kol kas neperdaug dar teturime. 

Tą spragą mūsų pedagogiškoje literatūroje rūpi- 
nos užkišti P. Mikolainis, išleisdamas augščiau pami- 
"nėtąjį veikalėlį. Mums rodos, mūsų mokytojai, o 
ypač tėvai, privalo autoriui tarti nuoširdų ačiū. Nes 
jo veikalėlis — tai tikriausia vaikams dovanėlė. 
„ Autorius, matyt, ėmė pavyzdį iš geriausių tos rūšies 
„vokiškųjų  veikalėlių. Skaičių supratimas vaikams 

alengvintas čia įvairiais dailiais piešiniais, kurie pa- 
engvėl laipsniškai veda vaiko protą nuo konkrečių 
Skaičių prie abstrakčiųjų. Visi pavyzdžiai ir užda- 
"viniai apima pirmutinę skaičių sritį nuo 1 iki 100, ir 
moko keturių pamatinių aritmetikos veiksmų. Dali- 
nimo veiksmu remdamasis autorius duoda taipgi vai- 
kams suprasti ir prasčiausias trupmenas. Pastaruoju 
dalyku — mes bent kiek abejojame, ar vaikai galės 
suprasti visus autoriaus klausimus, pvz., tokiuos, 
kaip šie: 


Kiek bus skrybelių atėmus !/1 iš aštuonių; Aš turiu 14 iš 
8 arklių?.. Kiek porų padaro 8 skrybelės? Linija A yra... linijos B 
(12). (p. 25). 


- Žinoma, geras daiktas duoti vaikui supratimą ne 
tik skaičių, bet ir linijų. Bet kažin ar čia tik nebus 
perdidelis pasitikėjimas vaikų gabumais. 

„ Prakalboje autorius sakosi, kad jo knygutė bū- 
siant irgi naudinga — 

suaugusiems, kurie nelankė mokyklos ir. nesimokino aritmeti- | 
kos, ypatingai merginoms. : 

Mes irgi manom, kad šis veikalėlis tikrai vertas 
praplatinti tarp suaugusio kaimų jaunimo. Juo galima 
pasinaudoti net ir žaisluose; kiekvienas ten paduotas | 
pavyzdys galima būtų uždavinėti kaipo mintis atspė- 
jimui. „Tuo būdu bežaisdama jaunuomenė priprastų | 
atmintinai spręsti aritmetikos uždavinius ir lavinti 
savo protą. ją 

Leidimas puikus, spauda graži, kaina neperdi- 
delė. Reiktų šiai knygutei susilaukti pas mus didelio 
pasisekimo. Nes ji yra pirmutinė šios rūšies — kitų 
panašių mūsų literatūroje dar nėra. 


P. Bendorius ir P. Daugirdas. ARITMETIKOS UŽDA- | 
VINIŲ IR PAVYZDŽIŲ RINKINYS pradedamosioms mokykloms 
ir žmonėms norintiems išmokti gerai sąskaitoti. Antras pataisytas | 
išleidimas. Vilnius, 1909. J 


Kaip buvo reikalinga ši knygutė, pasirodo jau 
iš to, kad jos pirmas leidimas buvo išpirktas į me- 
tus. Ir nenuostabu, nes uždavinių pavyzdžiai čia aiš- 
kūs, imti iš kasdienio kaimo gyvenimo, taip kad net 
ir mažiausiai išsilavinęs kaimo vaikas lengvai juos 
supras. Kalba irgi graži, taisyklinga. Nežinia tik, 
del ko autoriai užuot «užmokėti už jauti, veršiuką, 
plunksną», nuolat vartoja keistoką konstrukciją «už- 
mokėti jaučiui, veršiukui» ir t.t. Reikėjo taipgi paaiš- 
kinti ir įvairūs aritmetikos ženklai. Mokyklų jau- 
nuomenei tai nėra gal taip reikalinga, bet kadangi 
mūsų jaunuomenė dėliai mokyklų stokos mokosi pas 
kaimo «daraktorius», kurie kartais ir patys nedaug 
teišmano, tat geistina, kad skiriami mūsų jaunuome- 
nei vadovėliai būtų kuo aiškiausi ir kuo suprantamiausi. 

iame antrame leidime autoriai kai kurias klai- 
das ištaisė, pasinaudodami kritiškais M. S-io nurody- 
mais (žiūr. «Draugijos» I t. 285-288 p.); gaila tik, 
kad tai ne visur tepadarė, nes antrame leidime 
gana daug randame dar tokių abejotinų uždavinių, 


k.š.: 10: 5xX4 — 1 (Nr. 109, 16 p.), 55: 59 (Nr. 182, 

59 p.) ir tt. Vadinama juos abejotinais del to, kad 
gali duoti dvejopą rezultatą (10: 5) 4— 1. —7ir 
10:(5x4)—1= — L; (55:15) X 9 = 99 ir 55: (5X9) 


12 ir tt. Vadovėly tokių neaiškumų neprivalo būti. 


S. Thomas. ARITMETIKOS UŽDAVINIAI IR PAVYZ- 
DŽIAI. Pirmojo pradedamųjų mokyklų skyriaus kursas. Varšuva 
S. Wende, 1906, 78 psl. in-12. 


„ S. Tbomas. ARITMETIKOS UŽDAVINIAI IR PAVYZ 
„DŽIAI. Antrojo pradedamųjų mokyklų skyriaus kursas. Varšuva S. 
„ Wende, 1906, 98 psl. in-12. 


Nors šiuodu vadovėliu nėra originaliu, bet pilnai 
tinka mūsų mokykloms, nes abudu išversta gražia lietu- 
vių kalba, rašyba visur taisyklinga, pavyzdžiai gana 
"įvairūs, kabių vartojimas įvairiaveiksmiuose uždavi- 
„niuose tikrai moksliškas. Jokių abejotinų pavyzdžių 
"abejose dalyse nepastebėjome. 


| Juoz. Damijonaitis. ARITMETIKOS VADOVĖLIS 
Pirmoji dalis. Jurgio Pesio leidimas. Varšuva, 1909, 35 psl. in-8- 


Pradžiugome gavę iš autoriaus šią knygelę. Ma- 
„nėme, rasią čia keturių pamatinių aritmetikos veiks- 
„mų teoriją. Bet, deja, apsirikome, Damijonaičio «va- 
dovėlis» pasirodė esąs tik paprastas uždavinių rin- 
„ kinėlis, kurių jau ir be to turime (Mikolainio, Ben- 
doriaus ir Daugirdo, Thomaso, Mašioto). Visi užda- 
viniai paskirti pirmamečiams vaikams. Visi jie šablo- 
niški, paprasti, be jokio originalumo. Tuo atžvilgiu 
Mikolainio «Laipsniškas mokinimasis aritmetikos» daug 
augščiau stovi. D-čio «vadovėlio» gerosios pusės yra 
šios: jis yra pigus, gan gražiai išleistas ir laisvas nuo 
klaidų kabes vartojant. Be to, parašytas gryna lie- 
tuvių kalba, išskyrus tik nežinia iš kur imtą žodį 
«medžioklis» (29) viet. plačiai vartojamojo «me- 
E iotojase, «medėjas» ar «medinčius». Mokykloms 
tinka. 


“ ELEMENTARINĖS ALGEBROS VADOVĖLIS. Iji ir II-ji 
dalis. Vilnius, 1916, 1424-170=312 psl. in-8. 
a 26 

Lietuvai žengiant į savistovybę, reikės kurti ir 
savoji kultūra. Bet kultūra yra negalima be techni-' 
kos, o technika — be matematikos.. Tuo tarpu į. 
matematiką pas mus ligšiol buvo labai maža tekrei-“ 
piama domės. Matematikos literatūros nieks nėga-| 
mino. Trūko net ir elementarės matematikos vado- 
vėlių. Karas ir šiuo atžvilgiu pastūmėjo mus pirmyn. 
1916 metais pasirodė pirmutiniai įmanomi geometri- 
jos ir aritmetikos teorijos vadovėliai, o kiek vėliau 
išėjo ir augščiau pažymėtasai «Elementarinės Algeb- | 
ros vadovėlis». Apie šį pastarąjį aš ir norėčiau pa- 
duoti čia keletą kritiškų pastabų. 1 

Pirmiausia turiu pagailestauti, kad leidėjai kaž- | 
kodel apsiautė šį vadovėlį paslaptimi, palikdami pa- 
tiems skaitytojams atspėti, kas tai per veikalas: ori- 
ginalis ar verstas; jei originalis, tai kokio autoriaus ir 
kokiais šaltiniais naudojantis sustatytas; jei verstas, 
tai kieno ir iš kur. Neturint tų žinių, man belieka 
spėti, kad tai esama originalaus veikalo ir žiūrėti 
vien, kas ir kaip čia parašyta. Laikydamasis to, aš ir 
peržiūrėjau rūpestingai jį, bet, deja, priėjau įsitikini- 
mą, kad daug kas bus juo nepatenkinti. 

Pirmiausia del terminų !). Jie, žinoma, prisiėjo 
naujai kalti, nes senų nebuvo. Na, čia jų ir prikalta 
daugiau negu reikia. Jau pačiame «Įvade» 1-me pusl. 
randame naują, kituose algebros vadovėliuose visai 
nevartojamą terminą «<aritmetinių arba ypatinių | 
skaičių». Kaip jis skamba rusų bei vokiečių kal- 
bose, nepasakyta, bet iš jo sugretinimo 2 psl. su «vi- 
suotinais, bendrais skaičiais», matyt, kad visuo- 
tini skaičiai tai bus obščija čisla, o ypatiniai— 
tai častnyja čisla. Kadangi kiti geresni algebrų 
vadovėliai tos rūšies naujų skaičių nevartoja, tai rei- 


4 
a 

!) Kalbant apie algebros terminus, priimtus šiame vadovėly, 
būtų naudinga juos sulyginus su naujais algebros terminais, pasiūly- 
tais M. Šikšnio (sk. Liet. Mokykla Nr. 11. 1918), bet vengdami per- | 
ilgų į šalį nukrypimų, apie Šikšnio terminus pakalbėsime atskirame 
straipsnyje. 


4 


"kia spėti, kad ypatiniai skaičiai bus vadovėlio auto- 
"riaus išradimas. 

Tais pat 1916 metais ir tos pat Mokslo Draugi- 
jos išleistame «Pradedamosios Geometrijos vadovėly» 
terminui veličina, Grosse, grandeur pažymėti pa- 
"vartota žodis dydis. Jis reikėjo ir algebroj palikti, nes 
jei širina—liet. plotis, vyšina —augštis, tai ir ve- 
ličina bus dydis. Taigi visai be reikalo algebros 
"autorius trumpą dydį pakeitė ilgesne didybe. Di- 
dybė bus greičiau veličije, veličestvo, o ne ve- 
ličina. 

Rusų pasakymas «bukvy označajut ne točno op- 
redielionnyja, no kakija ugodno čisla» vadovėly iš- 
versta šitaip: «raidės reiškia ne tiksliai nusakytus, o 
„bet kuriuos skaičius». Nusakyti — lenk. omėwiė; 
okrešlič, opredielit bus greičiau nustatyti. Tiks- 
lus — celny, trafny irgi neatatinka terminui točnyj, 
scisly. Siam pastarajam mūsų kalboj turime žodį 
griežtas (ž. Lialio žodyną) arba griežtinas — 
akuratinyj, točnyj, dokladny (ž. Juškos žodyną). Kur 
kitur žodynai rašoma tam, kad rašytojai jais naudo- 
„ tųs; pas mus gi jiems nežinia delko nuolat prieš- 
| taraujama. : 

Mūsų naujame algebros vadovėly tokie terminai, 
kaip rusų elementarnyj,, absoliutnyj ir p. išreiš- 
kiami prikergiant prie svetimo žodžio kamieno liet. 
sufiksą —inis, todel rašoma elementarinis, abso- 
lutinis, relativinis ir t. t. Laimingas tas sufiksas— 
inis. Mūsų gyva kalba jį tevartodavo tik tokiuose žod- 
žiuose, kaip medinis, geležinis, pirmutinis, pas- 
„ kutinis, austinis, megstinis; nuo šiaipjau gi daikt- 
vardžių, kaip šit: tėvas, brolis, sesuo, motyna, 
pirkia, dangus, Dievas ir daugybės kitų jokių 
būdvardžių su galūne —inis nedarydavo. Dėliai to 
mūsų gyvoj kalboj visai nė nėra tokių būdvardžių, 
kaip tėvinis, danginis, sesinis, pirkinis, mo- 
tyninis ir t. tt Tuo tarpu naujieji mūsų filologai, 
pamėgę tą gan retą sufiksą—inis, padarė nūn jį uni- . 
versaliu ir iš kiekvieno daiktvardžio, ypač 

svetimo, dirba sau terminus: fizinis, etinis, logi- 
nis, geometrinis, ekonominis, istorinis i 
t. t. ir t tt Mums visa tai atrodo tiesiog manija, 
kalimas žodžių ant vieno kurpalio, priešingas kalbos 
dvasiai ir todel visai nėra sektinas. Svetimiems ter- 
minams sulietuvinti visai užtenka prikergti prie sve- 
timo žodžio kamieno liet. būdvardžio galūnes - is, -e,- 
us,-i, as,-a. Todel viet. elementarinis, relativinis, ab- 
solutinis, formalinis ir t. t. reikia palaikyti nebe nuo 
šiandien vartojamieji trumpesni ir geresni terminai: 
elementaris,-ė, relativus,-i, absolutus,i, 
formalis, -ė, ir t. t. Vietoj gi naujadarų: aritme- 
tinis, algebrinis, matematinis, etinis, fi- 
zinis, loginis, ir tt., arba dar bjauresnių: arit- 
metikinis, etikinis,politikinis, matemati- 
kinis ir tt, turėtų pasilikti visai geri ir nuo senai: 
vartojamieji: aritmetiškas, matematiškas, po- 
litiškas, etiškas, logiškas, fiziškas ir t. t. 


«Vozvyšenije v stiepien» pavadinta «galinimu 
arba kėlimu galion». Žodis galia yra abejotinas, | 
ne visur tevartojamas; jo vieton būtų kur kas geriau 
priėmus seną terminą laipsnis, juoba kad ir pa- 
čiame vadovėlyje toliau «lygmenys» skirstomi ne ga- 
liomis, bet laipsniais. Taigi ir keistokas «gali- 
nimas» būtų galima pakeisti aiškesniu «laipsninimu» | 
bei «kėlimu laipsnin». O jei laipsnis netiktų, tai siū- 
lytumėm «galios» vieton «pakilą» ir «<žymininko» vie- 
ton — kėlėją. Tuomet eksponencialė funkcija — | 
būtų kėlėjinė funkcija. Laikantis gi vadovėlio ter- 
minologijos prisieitų tverti ilgas, gramozdiškas «<žymi- | 
ninkinės bei žymininkuotosios funkcijos» terminas. | 

«Uždaviniai lamdy mui» (33)! Delko gi ne la- 
vinimui?  Lamdymas tinka nebent žemiausiems fiziš- 
kiems darbams, be to, jis turi savy dar bent kiek 
ir trivialumo. 4 

«Opre dielenije» aritmetikoj vadinta «<sąvokojimu», 

o algebroj jau «nusakymu» (33). Katras geresnis, 
sunku pasakyti. Reiktų laikytis ko nors viena. 

«Saikojas» (70)—rus.kratnoje —gyvoj kalboj mums 
neteko girdėt. 

«Niepreryvnyja drobi» vadinama tai «netrūksta- 
mieji», tai «nesutraukomieji» skaidiniai. 

Terminui «razloženiję na množitelei» mūsų al- 
gebros autorius surado net keturis atatinkamus lie- 
tuviškus žodžius: «skirstymas, dėstymas, dėliojimas, 
sklaidymas» ir visus juos vadovėlin sudėjo. Tai yra 
visai nepedagogiška ir to reikėtų vengti. Dedant 
"po du, tris ir net po keturis terminus viet. vieno, 
"apsunkinamas tik be reikalo mokiniams mokslas. 
| Terminas «uravnenije» išreikšta žodžiu lygmuo 
(87). Seniau vartotasai lyginys yra kur kas tinka- 
"mesnis, nesjei skaidymo rezultatas vadinama skai- 
dinys, tai lyginimo rezultatas bus lyginys, o ne 
lygmuo. Rygiškių Jonas lyginiu pavadino «polovina 
uravnenija». Bet tai yra prasimanymas, kurio nei 
matematika, nei mūsų kalbos dvasia nepateisina. Jei 
„«uravnenije» vadinama lygmuo, tai «drob» reiktų 
„pavadinti skaidmuo, o skaidiniai būtų «sostav- 
nyja časti drobi—čislitel i znamenatel». Reiktų ter- 
„minuose išlaikyti nuoseklumas, kurio čia, deja, ne- 
„randame. 

į «Aritmetičeskaja i geometričeskaja proporcija» 
(216) pavadinta «aritmetikos proporcija» ir «geome- 
trijos proporcija». Terminai keblūs, gramozdiški — 
ilę iš nekritiško purizmo. Seniau jie vadinta «arit- 
„ metiškoji ir geometriškoji proporcija»,jie reiktų ir toliau 
vartoti, juoba kad tuoj 217 „psl. vietoj laukia- 
mosios «proporcijos didybės» pavartota «proporcinė 
didybė». Vartojimas genityvų viet. būdvardžių įneša 
kalbon daug painumo, kurs tik be reikalo užtemdo 
sakinių prasmę. 
(o <Lygsta į...» (219), norėtumėm žinoti, kur taip 
lietuvių sakoma? 

«Teorija soednenijo pavadinta «sijų arba saisty- 
mų teorija». Imam naujausį Rygiškių Jono Zodynėlį 
ir randame ten, jog sija — balka, špala, saistyti— 
Taišioti, sagstyti. «Nusaistyk (atraišiok, atsagstyk, 


tiška «junginių» teorija, tiesiog nesuprantam. 
Nustatant kokio mokslo terminologiją, būtinai rei- 
kėtų vadovėlių gale padėti terminų žodynėlis su pa- 
aiškinimu atatinkančiais jiems svetimų kalbų pavadi- 
nimais. Deja, negi aritmetikos, nei algebros vadovėly 
to nepadaryta. To nesant, šie vadovėliai yra - sunku 
skaityti ne tik mokiniams, bet ir patiems mokyto- 


jams. Daug kas iš šių pastarųjų, esam tikri, — nesu- 


gebės išaiškinti mokiniams naujų terminų reikšmės, nei | 
jų parinkimo racijos. Ko čia buvo gailėtis kelių fi- | 


lologiškų paaiškinimų. 
Tiek apie terminus. Dabar keletas žodžių apie 
patį turinį. Siuo atžvilgiu mūsų vadovėlis maža kuo 


tesiskiria nuo kitų šabloninių algebros vadovėlių. 


Kas yra ten, tas pat yra ir čia. Originalumo, naujų 
į algebrą pažiūrų, stengimos padaryti iš algebros tikrą 
sistematišką mokslą, išvedamą iš tam tikrų aksiomų *), 
žinoma, skaitytojas veltui čia ieškotų. Leidėjams rū- 
pėjo išdėti lietuviškai algebros mokslas, kaip jis bu- 
vo pirm karo aiškinamas rusų gimnazijose. Tą tikslą 
jie yr atsiekę. Iš žymesnių klaidų galime nurodyt 
pirmiausia formulos definiciją. Ji paduota šiais žodžiais: 
Reiškinys, kurs rodo, kurie veiksmai yra darytini turimomis 
didybėmis, norint susekti ieškomoji didybė, vadinasi formula (2). 
Jei tai būtų tiesa, tai, pav., garsusis Newton'o 
„binomas (307), pakeitus jame x skaičium A jau ne- 
bebūtų formula, nes ten nebebūtų jokios «ieškomo- 
sios didybės». Taigi ir nenuostabu, kad kiti alge- 
bros vadovėliai (pav., Bertrand'o) vietoj šios naujos 
tebevartoja seną formulos definiciją, išreikštą šiais 
žodžiais: «formula bei algebriškas reiškinys yra tai 
veiksmų ženklais sujungtų raidžių subūrimas» (sovo- 
kupnost). Jis ir reikėtų palaikyti, nes juo apimama 
visos formulų rūšys, o ne viena, kaip mūsų vadovėlyje. 


1) Sk. apietai—E. V. Huntington: O podstawowych twier- 
dzeniach algiebry. Przeložyl W1. Wojtowicz. Warszawa, 1914. 

Logaritmų teorijoj nežinia delko apleista papil- 


"domieji logaritmai ir jų vartojimo būdas. Papildo- 
„mieji logaritmai žymiai palengvina apskaitymus, taigi 
„mokiniams be jų bus sunku apsieiti. 


Termininių mokesnių teorija (268 — 269) išdėta 


"taipgi nepergriežtai, nes kalbant apie nuošimčių ap- 


skaitymą tepasakyta tik tiek: 


„ir p ieškojimas atveda į pilnojo t laipsnio lygmens gliaudy- 
mą ir todel klausimas gali būti išgliaudytas elementarine algebra tik 


| tuomet, jei t ne > 2“. 


Tasai tvirtinimas yra negriežtai išreikštas ir ne 


visai teisingas. Kad nuošimčiai termininiuose mokes- 


niuose galima elementare algebra apytikriai ap- 


„skaityti prie bet kokio t, tai mes esam nesenai įro- 
"dę <L. Mokykloj» (sk. 1918m. 5-6 n-rių 111-113 psl.). Ši 
spraga naujoj laidoj būtinai reikėtų kaip nors užpildyti. 


Paviršutiniam veikalo pavidalui neturime ko pri- 


„ kišti Spauda gaa aiški ir švari, popierius neblogas, 


užtat ir kaina nemenka. Bet šiuo karo metu nedrįs- 
tame dėliai jos perdaug rūgoti. 

ARITMETIKOS TEORIJA. Antrasis pataisytas leidinys. Vil- 
nius, 1918, 136 psl. in-8. 

«Pataisymai» liečia daugiausia techniškąją spau- 
dos dalį (įvestas šriftų įvairumas, palengvinąs moki- 
Niui orientuotis vadovėlio tekste) ir terminologiją. Ši 


"Pastaroji pakeista voronežiške, vilniškė, kad ir neiš- 


mesta visai, bet jau pastatyta antron vieton, skliaus- 
teliuose. Savo nuomonę apie voronežiškės terminolo- 
gijos vertę esame išreiškę nesenai «L. Mokykloje», 
taigi čia galime tik tepagailestauti, kad «Vadovėlių 
Omisija» visai be reikalo visame kame yra atida- 
vus voronežiškei pirmenybės palmę. Plačiau apie tai 
pakalbėsime atskirame straipsny. 

Tekste vienur kitur įvesta irgi atmainų bei pa- 
pildymų. Mokslo atžvilgiu antrosios laidos tekstas 
reikia laikyti pilnėsniu ir tobūlesniu. 

Pagirtinas ir vilniškės terminologijos palikimas ša- 
lia voronežiškės. Mokiniai, o ypač mokytojai, galės 
patys palyginti, kuris terminas geresnis. 

LOGARITMŲ KNYGOS penkiais dešimtainiais skaitmenimi 
Mokyklų reikalu.  Atspausdintos iš J. Pševalskio tabelių. «S 
trys». Vilnius, 1919, 128 psl. in-8. 


Logaritmai tarptautinis mokslo dalykas; kaipo ia 
kie, jie visur vienodi, tesiskiria vien dešimtainių 
skaitmenų skaičium ir tokiu ar kitokiu jų sutvarkymu 
lentelėse patogumo dėliai Mūsiškio logaritmų leidi- 
nio sutvarkymas yra irgi neoriginalus: jis imta.iš Pš 
valskio, kurs savo ruožtu yr jį ėmęs iš Lalande'o.. 
Jojo svarba tik ta, kad jis yra pirmutinis Lietuvoj, 


Prakalbą šiam leidiniui yr pagaminęs Pr. Mašio- 
tas. Turinio atžvilgiu ji nepeiktina, bet terminologi- 
jai daug kas galima prikišti Pirmiausia yra netikęs 
jau pats pavadinimas «Logaritmų knygos». Kokios čia 
gal būt knygos, kad jose vieni tik skaitmenys ir ma- 
tematiški simboliai?! Paprasčiausias jų vardas — loga- 
ritmų lentelės, (slg. rus. tablicy, vok. Tafeln, 
franc. tables). Kam čia prieštaraut visam pasau- 
liui ir vadinti «knygomis» dalyką, kuriame nėra nė 
vieno gyvo žodžio? Jei M-tui lentelės nepatinka, gali 
jis savo leidinį vadinti «logaritmų tabelėmis», 
nors tabelės nė kuo negeresnės už lenteles, i 

«Sveikieji»skaičiai, «sandaugos», «sinusai, kosi- | 
nusai», «tangentai, kotangentai» irgi nėra geresni už 
«neskaidytus» skaičius, «padaugus», «sinus ir kosi- 
nus», «tangensus, kotangensus». Tas pat pasakytina 
ir apie «trigonometrinį», «proporcingą», kuriais pava- 
„duojama čia senesni geri terminai „«trigonometriškas», 4 
«proporcionalis». . 

Kitų to pat autoriaus nevykusių terminų mes čia 
nė neliesime. Paliekame tai kitam kartui, kada | 
rašysime bendrą naujos mūsų matematiškos termino- 
logijos kritiką. i 


Pr. Mašiotas. GEOMETRIJOS UŽDAVINYNAS.  Vil- 
nius, 1919, 77 psl. 


Uždavinių čia iš viso 781. Geometrijos kursui vi- 
sai užtenka. Parinkta uždaviniai gan įdomūs ir tin- 

kami. Tik geometriškoji Pr. Mašioto terminologija 

gera pavadinti negalima. Kas yr mokęsis rusų gim- 
nazijoj, retą uždavinį tesupras. Autorius sekė lenkais 
ir sulietuvino visus matematiškus terminus, net ir to- 
kius kaip paralėlis, perpendikularis ir k., 
kurie yra virtę tarptautiškais ir vartojami beveik visų 
kalbų matematiškoj literatūroj. Mums matos, jie su- 
"lietuvinta be reikalo, juoba kad ir pats jų lietuvišku- 
mas toli gražu ne visur yra vykęs. Apskritai pas 
mus su matematiškais terminais tikras vargas: kala 
juos kas tik gyvas ir kiša visiems savo nebrendusius 
išradimus. Tuo būdu nūn nebežinoma net, kaip .var- 
toti tokie paprasti žodžiai, kaip dauginti ar dalyti. Vieni 
liepia sakyti: dalyti, dauginti kuo, kiti iš ko. Siame 
uždavinyne radome dar dalyti į ką? Tiesiog gaila 
vargšų mokinių. 


Pr. Mašiotas. PLOKŠTUMOS TRIGONOMETRIJA. Va- 
dovėlis vidurinei mokyklai. Vilnius, 1919, 94 psl. in-8. 

Lietuvių literatūroj — šis vadovėlis yra pirmuti- 
nis, bent pasirodymu spaudoj. Jis sutvarkytas taip, 
kad stačiųjų trikampių gvaldymo teorija yra padėta 
pačioje trigonometrijos kurso pradžioje, prieš trig. 
funkcijų teoriją. Tai daro ir kai kurie vokiečių pe- 
dagogai. Pr. Mašiotas šiame dalyke, matyt, jais yr 
pasekęs. Bet pagirti už tai ne labai galima. Tiesa, 
jis sakosi tai padaręs del to, kad tuo būdu veikiau 
aiškėjąs «mokomojo dalyko turinys ir jo metodės». 
Tačiau su tuo sunku sutikti, nes operavimas trig. 
funkcijomis gvaldant įvairaus didumo stačiuosiūs tri- 
kampius, neparodžius, kad tos funkcijos yra neparei- 
nančios nuo trikampių šonų ilgumo, vargiai bau. tai 
galima pavadinti metodišku mokymu. Mūsų išmany- 
mu, būtų buvę geriau palikus seną trigonometrijos 
padalinimą dviem dalim: teoretiškąja ir praktiškąja. 
Taigi ir mokytojai geriau padarys Il-ą straipsnį su- 
Jungę su IV-ju, o VII ir III padėję po IV-ju. 

Siaipjau vadovėlis nepeiktinas, dalykų išdėsty- 
mas gana aiškus, visa kas reikalinga trikampiams 

gvaldyti čia galima rasti, neužmiršta net pridurti trum- 
putė trigonometrijos istorijos apžvalga, kurioje nuro- 
dyta, kada, kieno ir kurios trigonometriškos funkcijos 
mokslan įvestos. Tik kažkodel nepaminėta Koperni- 
kas sekanso įvedėjas. Padnotoji autoriaus sino vardo 
genezė abejotina, nes kiti tą dalyką kitaip aiškina, 

Išorinis teksto pavidalas būtų galėjęs būti gere- 
snis, jei būtų pavartota didesnis šrifto įvairumas ir 
formulos nebūtų taip suspaustos. Matyt, joms gailė- 
tasi vietos, del to ir trūksta tekstui to, ką vokiečiai 
vadina «Durchsichtigkeit». Ypač tai žymu 25 — 26, 
38 — 40 puslapiuose. 


Bet daugiausia priekaištų galima padaryti termi- 
nologijai. Autorius čia nepripažįsta tarptautiškumo 
principo; jis visa lietuvina: katetai pas jį statiniai 
(o kas gi bus su katetometru fizikoj?), hipotenuzė — 
įžambinė, perpendikularas — statmuo ir t.t. Vienai 
tik trapecijai kažkodel nesurasta lietuviško vardo. 
Mūsų išmanymu, šalia trapecijos galėjo pasilikti ir 
senoviniai stačiojo trikampio šonų pavadinimai, lygiai 
kaip ir kiti geometriški terminai, kaip šit: diametras, 
perimetras, apotema ir k. 

Be reikalo taipgi trikampio šonai (slg. vok. Seite, 
pranc. cėte, len. bok) pavadinta «kraštinėmis», jo 
augštis (slg. rusų vysota, pranc. hauteur)—<«augštine», 
ratilo stipinas — «spinduliu», trikampių gvaldymas-— 
sprendimu. 


Terminas lygtis (prasme —ėguation, Gleichung, 
uravnienije, rownanie) yra visai netikęs. Kaipo einąs 
iš žodžio lygti jis tegalėtų reikšti nebent uslovije, 
warunek. Dviejų gi lygių reiškinių lyginimo 
rezultatas lietuviškai tegalima pavadinti lyginys, 
lygybė ar kitu kokiu vardu, pasidarytu iš žodžio 
lygus, lyginti, bet nieku—gyvu ne lygtis, einan- 
čiu iš žodžio lygti. 

Iš linijos autorius teisingai yr pasidaręs termi- 
ną linijinis (o ne lininis); taigi ir iš trigono- 

metrijos tegalėtų būti vien trigonometrijinis, 
o ne trigonometrinis. 

Vietojtangenso, sekanso autorius įvedė tan- 
gentą, sekantą. Mūsų išmanymu, tangensas, se- 
kansas yra geresni, nes jie įeina ir išvestiniuosna 
terminuosna (tangensoida, sekansoida). Priėmus tan- 
gentą tektų ir tangensoidą perkrikštyti į niekieno 
nevartojamąją tangentoidą... 

Sinusas, kosinusas, kaipo primenantieji visur 
nūn lauk metamus šabasus, kutosus, taipgi reiktų 
pakeisti sinu, kosinu, panašiai kaip sakom ža- 
bu, kutu. 

Apie analitiškąją trigonometrijos funkcijų išreiš- 
kimą vadovėly neradome nė žodelio. 


ALGEBROS TEORIJA. Iir II dalis. Vilnius, 1919, 143--205 
psl. in-8. 


Antras «Algebros» leidimas kalbos ir turinio at- 
žvilgiu taisytas Sikšnio. Daug kas čia iš tikrųjų tai- 
sant patobūlinta. Pav., netikusieji «visuotini ir ypa- 
tiniai» skaičiai pakeisti geresniais «bendrais ir atski- 
rais», ilgos «didybės» trumpesniais «dydžiais», keistas 
«galinimas» paprastesniu «kėlimu laipsnin», nesupran- 
mas «saikojas» aiškesniu «kartotiniu», keistokos «sijos» 
natūraliais «junginiais» ir tt. Už visa tai taisytojas 
vertas nuoširdaus ačiū. Bet už brukimą mokyklon 
tokių netikusių terminų, kaip šit: lygties viet. lygi- 
nio, sveiko skaičiaus v. neskaidyto, sudėties, 
atimties, daugybos, dalybos v. dėstymo, imsty- 
mo, dauginimo, dalymo, trupmenų v. skaidinių, ir 
kitų panašių «voronežybių» S-nio pagirti negalima. 

Ypač keistas mums atrodo S-nio įsimylėjimas 
žodžio «spręsti». Pas jį ir uždaviniai bei lyginiai be- 
gvaldomi vienu sprendimu, nors tai aiški netiesa, 
nes yra daug atsitikimų, kur jie gvaldomi grafiš- 
kai — tam tikru brėžimu, net mechaniškai — tam 
tikrais įnagiais; pas jį ir formula pavadinta spren- 
dimu. Kam čia tiek įvairių įvairiausių sąvokų vie- 

nan sprendiman sutraukta, sunku suprasti, o da 
sunkiau pateisinti, juoba mūšų taip turtingoj šakni- 
mis kalboj!.. 

Besirūpindamas vien terminų ir kalbos taisymu, 
S-nys mažai težiūrėjo teksto. Todel paliko neištaisęs 
seną netikusią formulos definiciją «įvade», nepapildė 
nė termininių  mokesnių teorijos; jis tarės, užteksią 
pridūrus vien X papildomąjį skyrių. Įdėtieji čioh da- 
lykai naudingi ir mokiniams žinotini, bet visas va- 
dovėlis, paties taisytojo pasakymu, kaipo verstas ir 
iš seno dar 1893 m. išleisto rusų kalba vadovėlio, 
dabartinės pedagogikos reikalavimams ne visai te- 
atatinka. Jis todel tėra vartotinas tik «iš bėdos», kol 
atsiras geresnių originalių algebros vadovėlių. 


1. TRUMPAS ARITMETIKOS VADOVĖLIS VIDURINĖMS 
MOKYKLOMS. Parašė J-is. Vilniuj, 1916, 127 psl. in-8. 


2. ARITMETIKA. Mokslo pradžia ir terminai (Mokytojo 
reikalui). Kultūros ir Švietimo sekcijos leidinys. Voroneže, 64 psl. 
in-16. 


Kuriantis per karą mūsų mokykloms Lietuvoj ir 
Rusijoj, visur pasirodė didelis reikalas įvairių mokslo 
vadovėlių; jie ir imta visur leisti. Tam tikslui pagamin- 
ta ir du viršuj įrašytuoju aritmetikos vadovėliu. Juo- 
du vienas nuo kito žymiai skiriasi turiniu ir termino- 
logija, taigi ir pakalbėsim čia apie kiekvieną iš jų 
skyrium. 

* 1. Pirmutinį yr išleidusi Lietuvių Mokslo Drau- 
gija Vilniuj; jis skiriamas vidurinių mokyklų moki- 
niams, nes ima visą rusų gimnazijos einamąjį aritme- 
tikos kursą. Savo turiniu jis labai panėši į žinomąjį 
rusų Malinino ir Burenino aritmetikos «učebniką». 
J-is, matyt, juo ar kitu panašiu «učebniku» yr nau- 
dojęsis, rašydamas savo vodovėlį, nes kaip ten, taip 
ir čia randame visai tą patį planą: prasideda aritme- 
tikos dėstymas nuo skaičiavimo; toliau eina keturi 
pamatiniai veiksmai (dėstymas, imstymas, dauginimas 
ir dalymas); po jų paduota vardinių skaičių teorija, 

neskaidytų skaičių dalumo žymės, bendro didžiausio 
saiko ir bendro mažiausio saikojo taisyklės, paprastų 
ir dešimtinių skaidinių mokslas, artutinis skaičiavimas, 
santykiai bei proporcijos ir galop skaičiavimas gyve- 
nimo reikmenei (paprastoji ir sudėtoji treinė taisyklė, 
procentai bei palūkanos, ataskaita bei diskontas, 
sankabų, lyginų dalybų ir maišymo taisyklės) — Tuo 
būdu elementarinis aritmetikos mokslas išdėta čia pil- 
nai ir gana suprantamai. Originalumo maža. Išplės- 
ta tik bent kiek skyrius apie dalumo žymes, nes be 
paprastų žymių dalant 2-iem, 3 mis, 4-iais, 5-iais, 
6-iais, 8-iais ir 9-iais pridurta dar it žymės dalant 
12-ka, 15-ka, 18-ka, 24-iais, 36-iais ir net 72-iem. 
Visas veikalo originalumas taijo terminologijoj. - Ji 
„būtų nebloga, gaila tik, kad nesurinkta tam tikran 
„žodynėlin. Savo nuomonę apie jos vertę paduosime 
žemiau, sugretinę ją su antrojo voronežiškio vadovė- 
lio terminologija. 12 
2. Sis pastarasis skirtas ne mokiniams, tik «mo- 
kytojo reikalui». Jis žymiai trumpesnis už vilniškį 
ir todel nepilnas; teįdėta jame tik keturi pamatiniai 
veiksmai neskaidytais skaičiais ir trumputis aritmeti- 
kos terminologijos žodynėlis. Terminologija ta čia 
visai kitoki ir, deja, su mažomis išimtimis, toli gražu 
negeresnė už vilniškę. Įvertinti kritikai kiekvieno 
atskiro termino vertė užimtų labai daug vietos ir 
laiko. Tam nepatogumui išvengti mes čia padarysim 
šitaip: padėsim žemiau abi terminologiji — vilniškę 
ir voronežiškę — greta ir tuos jų terminus, kurie 
mums atrodys blogesni bei nepriimtini, pabrauk- 
sime. Štai abi tiedvi terminologiji: 


VILNIŠKĖ: VORONEŽIŠKĖ : 


vardintas (konkretingas) daiktinis 

bevardis (abstraktingas) bedaiktis (nedaiktinis) 
vienata vienetas 

neskaidyti skaičiai sveikieji skaičiai 
skaitmuo skaitmuo (rašmuo) 

vertingas 

ardai 

skaičiavimo būdas bei si- 
stema 

Romos skaitmens (cifros) 

sąvokojimas 

dedamieji bei dėstomieji 

visuma bei suma 

dėstymas 

imstymas 

mažinamasis 

mažintojas 
rtumas bei liekana 

sumos ir skirtumo atmai- 
nos bei keitimasis 

skliausteliai 

uždavinys 
gliaudyti 

dauginimas 

dauginamasis 

daugintojas 

padaugas 

dauginimo lentelė 

dauginti kuo 

dalymas 

dalomasis 

dalytojas 

dalinys 

atvirsčias 

kiek kartų vienas skaičius 
sukaria (tilpsta) kita- 
me 

dalymo liekana arba liktis 


gliaudyti, iš- 


dalinio atmainos 

didumas 

vientisiniai vardinti skai- 
čiai 

sudėtiniai arba suves- 


reikšmingas 
luomai 


skaičiuotė 

rymėnų skaičiuotė 

apibrėžimas 

dėmens 

dėjinys 

sudėtis 

atimtis 

turinys 

atėminys 

liekana bei skirtumas 

sumos ir liekanos kitėji- 
mas 

skliaustai 

uždavinys spręsti, iš- Ji 
spręsti 

daugyba (ir dauginimas) 

daugmuo 

daugiklis 

sandauga 

daugybos abėcėlė 

dauginti iš ko 

dalyba 

dalinys 

daliklis 

dalmuo 

atvirkščias 

kiek kartų mažesnis skai- 
čius sueina į didįjį 


dalybos liekana arba iš- 
dalos 

dalmens kitimas 

dydis 

vieniniai matiniai skai- 
čiai 


sudėtiniai matiniai 


tiniai sk. 

ilgumo saikai 

ploto saikai 

kūbo saiklai 

svarumo saikai 

javų saikai | 

skaidymas (vardintų 
skaičių) 

stambinimas 

dalumo žymės 


sėtos skaičius 

lykos skaičius 

saikojas arba suneria- 
masis 

bendras didžiausias (skai- 
čių) saikas 

bendras mažiausias (skai- 
čių) saikojas 

skaičiai skaidoma 

skaidiniai paprastieji, de- 
šimtiniai 

skaidinių sutraukimas 

skaitininkas 

ženklininkas 

skaidinių derinimas ben- 
dru ženklininku 


dešimtainiai pabaigiamie- 
ji ir nepabaigiamieji 
skaidiniai 

lygiavidurė proporcija 

proporcingumas' arba 
lyginumas 

didumai tiesiog arba 
atvirsčiai proporcingi 


skaičiai 
ilgio matai 
plotų matai 
tūrio matai 
svorio matai 
saikai arba biralų matai 
smulkinimas 


stambinimas 
dalingumo, dalymo žy- 
mės, pažymiai 
lyginis skaičius 
nelyginis skaičius 
daliųjų skaičių daugiklis 


bendras didžiausias skaičių 
daugiklis 

mažiausias 
kartotinis 

skaičiai sklaidoma 

trupmenos paprasto- 
sios, dešimtainės 

trupmenų trumpinimas 

skaitiklis 

vardiklis 

vertimas trupmenų įvai- 
riais vardikliais bendra- 
vardiklėmis 

dešimtainė  trupmena 
baigtinė ir nepabaigia- 
moji 


kelių skaičių 


„tolydinė proporcija 


proporcingumas 
dydžiai tiesioginio ir at- 
virkštinio proporcin- 
gumo 

tąslioji proporcija suvestinė, sudėtinė | 
proporcija . 
treinė prastoji ir sudėtinė 
taisyklė triskaitė ir daugiaskaitė 
sankabų bei sąmazgų tai- į 
syklė (čia visai apleista) 
lyginų dalybų taisyklė proporcingosios da- 
lybos 


maišymas arba miešimas mišinių uždaviniai 


Iš šio sugretinimo aišku, kad mokinys, klausęs 
artimetikos pamokų dėstomų voronežiškai, perėjęs 
kiton mokyklon, kur tas pats mokslas aiškinama 
vilniškai, nieko beveik nesupras, kol neįsikals sau 
galvon naujos terminologijos. Iš čia savaime plaukia 
išvada aritmetikos terminologijos suvienodinimo rei- 


kalingumo. Mūsų išmanymu, geriausia terminologija | 
būtų vilniškė, pakeitus joje tik vienetą, daugin- 


toją, dalytoją, didumą, ilgumą, skaidymą, 
saikoją, dešimtinį, skaitininką, ženklininką 


atatinkamais jiems terminais iš voronežiškės termi- 


nologijos. 
Leidžiant antruoju <tveju vilniškį aritmetikos va- 


dovėlį, reiktų jis kai kur papildyti.  Pav., atskaitos 


bei diskonto teorijoj reiktų nurodyti skirtumas tarp 
matematinės ir prekybinės ataskaitos; miešimų te- 
orijoj pridurt keletą žodžių apie lydinių prabą, jos 
laipsnį, ligatūrą; sankabų gi bei sąmazgų teorija (abu 
»ardu nevykusiu) galima būtų sujungti su sudėtinės 
treinės taisyklės išdėstymu. Patartina taipogi apskri- 
tai kiekvienai sąvokai vartoti vienas vardas, ne du 
ar daugiau, nes tai sunkina vaikams mokslą. 


Siaip ar taip greičiausiu laiku reiktų iš dviejų a 


aritmetikos terminologijų padaryti viena geresnė, to- 
būlesnė, nes dabar Kaune tiesiog pasikartoja Babe- 
lio bokšto istorija. «Saulės» mokytojų seminarijoje 
įsakoma mokytojams laikytis griežtai voronežiškės 
terminologijos, «Saulės» gi gimnazijoj labiau linksta- 
ma vilniškės terminologijos pusėn, nors neginama, jei 

kam patinka, naudotis ir voronežiškiais terminais. 
Todel vieni mokiaiai vartoja vienus terminus, kiti — 
kitus; bent kvotimuose man pačiam teko taip 
girdėti. : 

Kas čia pašakyta apie aritmetikos terminologiją, 
"pasikartoja algebros ir trigonometrijos terminologi- 
jose. Taigi būtinai reiktų mūsų matematikos moky- 
tojams įkurti atskirą lietuvių matematikų draugiją, 
kuri ir galėtų tą matematikos terminologijos reformos 
klausimą paimti į savo rankas. Tam tikslui būtinai 
reikėtų padaryti bendras matematikos mokytojų su- 
važiavimas tuo reikalu pasitarti. Pasikvietus talkon 
vieną kitą kalbininką iš šalies, būtų galima visos esa- 
mosios matematikos terminologijos sulyginti, perleisti 
per kritiką ir, kas tik jose rasis tinkamiausia, sutrauk- 
„ti vienon. Tuo neapsakomai būtų palengvintas tiek 
mokymo, tiek mokymosi darbas: ir mokytojai ir mo- 
"kiniai tos naujos terminologijos nustatytojams tartų 
"už tai nuoširdžiausį ačiū. 


4 Pr. Mašiotas. ŽEMOSIOS MATEMATIKOS ISTORIJA. 
ke: Vilnius, 1919, 56 psl. in-8. 


Nurodęs pradžioj, kad ir «matematika turi savo 
istoriją», autorius išdėsto tą istoriją, paskirstęs ją tri- 
„mis dalimis (senovės gadynė, viduramžiai ir naujoji 
gadynė). Išdėstyti 55-se puslapiuose, kas matematikoj 
žmonijos nuveikta per 2 su viršum tūkstančių metų — 
uždavinys nelengvas ir net, tikrai sakant, negalimas. 
Todel autorius ir užsibrėžė sau daug siauresnes ribas, 
"Pasiimdamas paduoti ne visos matematikos istoriją, 
"tik vienos žemosios, ar teisingiau tarus, elemen- 
tarės (aritmetikos, algebros, geometrijos, trigonome- 
trijos). Taigi čia ir randame žinių apie tai, ką tose 
srityse yr nuveikę senovės egiptiečiai, babiloniečiai, 
graikai, romiečiai, indai, arabai ir galop naujos Euro- 
Pos tautos. Kas domisi matematikos mokslu, be abejo, 
mielu noru perskaitys ir. šią pirmutinę mūsų kalboj 
matematikos istoriją. Parašyta ji kad ir trumpai, bet 

neblogai, gaila tik, kad korektūra išvesta neperrūpes- 
tingai. Tokios spaudos klaidos, kaip guatre-vingts, 
guinze-vingts (5) viet. guatre, guinze arba Njuonas, 
Binotmas (49) viet. Njutonas (Newton'as), Bino- 
mas daro nemalonaus įspūdžio. 

Rašydamas geometrijos istoriją, autorius paminė- 
jo ir atsiradimą neeuklidinių geometrijų (Lobačev- 
skio, Bolyai'o, kažkodel apleisdamas Riemanninę), gai- 
la tik, kad nenurodė, jog tos menamosios geometri- 
jos operuoja ne tiesiomis linijomis ir plokščiais, bet: 
tik «neva tiesiomis» ir «neva plokščiais» (t. y. iš tik- 
rųjų kreivomis linijomis ir kreivais paviršiais), iš kur: 
jos ir gauna keistų rezultatų, pav., kad statketurkam- 
pis lygiais šonais bei kvadratas yra negalimas, kad 
tiesioji paralelė antrai, nutoldama nuo jos ir pasilik- 
dama paralelė, gali virsti prie begalinio tolumo draug 
ir perpendikularė į ją ir t.t. Ę 

Apie augštąją matematiką autoriaus pasakyta, 
kad ji negalima aprėpti net «per ketverius metus uni- 
versito kurso» (53). Kai kas gal pamanyti, kad, da- 
vus studentams 6 ar 8 metus, jie augštąją matem ati- 
ką visą aprėptų. Tuo tarpu šiandien matematika 
taip yra išsišakojus, kad jos joks mokslininkas, net ir 
visą amžių studijuodamas, neįstengs aprėpti. 

Rašydamas matematikos istoriją autorius kalba ir 
apie matematikos «istorininkus». Jei istorikas pakei- | 
čiama <«istorininku», tai matematikas reiktų va- 

„dinti «<matematininku», bet šį žodį tariant baisu da- 
ros, kad liežuvis nenulūžtų. Išradėjai tų ir panašių 
naujadarų, matyt, laikėsi principo: fiat theoria, pe- 
rent harmonia. Jiems tai gražu, kas ant vieno kur- 
palio nukalta. Mums nuostabu, kad Mašiotas, žmo- 
gus su platesniu mokslu,taip aklai, be kritikos, priima 
"visus mūsų kalbon brukamus naujadarus. 


Pr. Mašiotas. TRIGONOMETRIJOS UŽDAVINYNAS. Vil- 
nius, 1919, 48 psl. in-8. ; 
Uždavinių čia surinkta iš viso 505. Visi jie len- 
gvučiai. Painesnių, matyt,tyčia nedėta. Gal tai ir ge- 

rai, nes dabartinėse mūsų gimnazijose, matematikai 
neperaugštai stovint, sunkesnių uždavinių mokiniai 
gal neapgalėtų. . . 
Uždavinynas pritaikintas to paties autoriaus tri- 
gonometrijos vadovėliu. Taigi šio metodės nenuo- 
seklumai atsikartoja ir uždavinyne. Pav., uždavi- 
niai «<kampų matams» padėta pačiam gale, V skyriuje 
(44). Vadinas, mokiniui liepiama operuoti kampų 
dydžiais prieš duodant supratimą, kaip tie dydžiai 
matuojama. 

Galop keista, kad autorius žodį striukas visur 
rašo kietai—strukas. Si pastaroji forma, kaipo re- 
"tesnė, nevertėtų mokiniams per vadovėlį brukti. 


M. Sikšnys. GEOMETRIJA. Augštesniųjų mokyklų vadovėlis. 
"lanimetrijos pirmoji dalis. Vilnius, 1919, 81 psl. | 


Autorius, norėdamas paskubinti darbą, daug ką 
ėmęs iš Kiselevo ir Dovydovo geometrijos kursų, 
taip pat pasinaudojęs Vulicho ir Spiekero kursais. 
„Geometrijos terminus vartojąs tuos pat, kurie buvę 
paskelbti «Liet. mokyklos» 11 n-je, tik su kai kuriais 
pakeitimais (pav., linija viet. linė). Tų terminų kri- 
tika esam įdėję kitur, taigi čia to nė nekartosime. 
Galim tik pagailestauti, kad, leidžiant pirmutinį 
"gimnazijoms geometrijos vadovėlį, neatsižvelgta į 
„Naujausiąją pedagogiškąją literatūrą, ypač vokiečių 
kalboje. Hilbert'as, Pasch'as, Vahlen'as ir k. yra pui- 
kiai nušvietę elementarės geometrijos pamatus, su- 
formuluodami visą eilę naujų aksiomų Euklido ne- 
minėtų, nors tyliai pripažintų. Neatsižvelgimas į tas 
aksiomas yr privertęs autorių ir garsų V-jį bei XI-jį 
Euklido postulatą lengvai prašliaužti, padėjus vien 
šią trumputę pastabą (5): 
„ Pasirodo, visai negalima esą išrodyti, kad išvestoji lygiagretė 
(isupr. paralelė) CE yra vienintelė, t. y. kad kiekviena kita tiesioji, 
švesta per tašką C, nebus lygiagretė su AB; tai priimsime be išro- 
Bymo, t. y. skaitysime aksioma šį dėsnį: per vieną tašką te- 


alima išvesti tiktai viena tiesioji, lygiagretė su 
duotąja. ) 


235 


420 | Mokslo literatūra 


Faktiškai tasai «negalėjimas išrodyti» nėra abso- | 
lūtus, tik relatyvus, pareinąs nuo padėtų geometrijos | 
pamatan aksiomų. Priėmus vieną aksiomų grupę — 
įrodymas Euklido postulato lieka negalimas,'priėmus 
kitą grupę — įrodymas virsta galimu. Kadangi vie- 
nos aksiomos charakterizuoja Euklidinę geometriją, 
kitos — įvairias neeuklidines geometrijas, kurios šian- 
dien net ir popularėj literatūroj yra minimos, tatai“ 
reikėjo vadovėly bent keliais žodžiais tas naujas geo- | 
metrijos rūšis paminėti. Autorius, deja, to nėr padaręs. 

Antra to vadovėlio yda, kad jis nepilnas — jis te- 
apima vos IV klasės kursą, būtent, vieną tik pirmąją 
planimetrijos dalį. Mokiniui, perėjus V klasėn, reiks 
ieškotis antroji planimetrijos dalis, kuri, kažin, ar su 
skubs laiku išeiti. 

Bet, žinant mūsų dabartinį mokslo vadovėlių trū- 
kumą, reikia Sikšniui tarti ačiū ir už tai, ką yr pada- 
ręs. Jo naujasis vadovėlis, praktikos atžvilgiu, yra 
nepeiktinas, nes parašytas gana suprantamai ir 
kad ne terminologija, būtų ir visai pakenčiamas. Mo- 
kytojams ir mokiniams jis žymiai palengvins geome- 
trijos mokymą ir mokymąsi. Taigi belieka palinkėti 
autoriui, kad netrukus išleistų ir antrą planimetrijos 
dalį o da geriau — ir visą geometrijos kursą. 


M. Šikšnys. GEOMETRIJA, Augštesniųjų mokyklų vado- 
vėlis. Planimetrijos antroji dalis Vilnius, 1920, 142 psl. in-8. į 


Su geometrijos vadovėliu gimnazijoms elgiamasi 
pas mus lyg su vaistais, gertinais kas valanda p0 
šaukštelį. Išleista iš pradžių planimetrijos 1-ji 
dalis, dabar 2-ji, paskui eis stereometrijos 1-ji dalis, 
vėliau 2-ji, galop geometrijos uždavinynas. Būtų 
geriausia, kad mokinys turėtų visa vienoj knygoj. Bet..- 
graudoti čia būtų tuščias darbas. 4 

Autoriui lengviau parašyt viena dalis, leidėjui ji 
lengviau išleist, taigi ir eis jos viena po kitos, ka 
tik kaip nors spragą užkištų. . 

Ką mes esame pasakę apie 1-ją to vadovėlio 
dalį, tenka pakartoti ir apie 2-ją: trūksta jai origina- | 

Jumo, nematyti, kad autarius būtų žinąs naujausią mate- 
matiškąją literatūrą,!) svarbiausi klausimai vos keliais 
žodžiais tepaminėta. Pav., apie garsųjį ratilo kvadratū- 
"ros klau simą tepasakyta, kad jis negalima elementariu 
būdu griežtai išgvaldyti, bet «apytikriai, kuriuo tiktai 
norime tikrumu, tai padaryti visuomet galime», tik 
kaip — neduota jokių nurodymų. Tiesa, pridurta 
pastaba, kad ratlankio ir jo pusės ilgis galima surasti 
tokiu tikrumu, kurs «nuo mūsų pačių pareina», ir tiems 
žodžiams patvirtinti nurodyta 263 ir 264 $$. Bet tuose 
 $5-uose tenurodyta, kad, apskaičius 3072-kampį, ga- 
lima gauti = apytikrį lig 0,00001. 
Jei mokinys norėtų vadovėlio metoda naudotis, 
jis tuojau įsitikintų, kad kas kita teorija, o kas kita 
" praktiškas apskaitymas. : 
Be to, geometrijoj svarbu ne tiek apskaitymas, 
"kiek nubrėžimas. Tuo tarpu apie apytikrį = nubrė- 
žimą nepasakyta nė žodelio. Kiti vadovėliai elgias 
pedagogiškiau, nurodydami bent vieną kitą apytikrį šio 
„ nubrėžimo būdą (k. š.: Kochanskio, Gelderio, Spechto, 
Sonneto ar kitą kokį). 
Kalbėdamas apie kampo trisekcijos klausimą, au- 
„ torius tenkinasi pasakymu, kad tik «kai kurie atskiri 
Nuotykiai, pav., statusis kampas» tegalima elementa- 
„ tiai padalyti trimis lygiomis dalimis,?) bet užmiršta 
pridurti paaiškinimas, ką jis vadina «paprastomis geo- 
metrijos priemonėmis». Nes, pav., naudojantis ratilu 
ir liniuote, turinčia savo briaunoj pažymė- 
tu du pastoviu punktu, bet kokio kampo 
trisekcija yra galima. 

Siaipjau teorijos dėstyme autorius laikosi rusų 
gimnazijų programos. Naujas dalykas — tai «Al- 
gebros pritaikinimas geometrijoje», kur išdėtas pa- 


!) Pav., jei autorius būt perskaitęs laikrašty «Zeitschrift fūr 
mathem. und naturwissen. Unterrichtv 1 Heft, 1920, O. Eckhardt'o 
straipsnelį «Zur Archimedischen Kreisberechnung», vargiai būtų be- 
norėjęs 264 $ tenkintis senoviška «skaičiaus šio ieškojimu». 


| ž) Be kampo 900, galima dar elementariu būdu padalyti trimis 
dalimis ir kampai 450, 1080, 1350, 1800, 2700, 3600. 


"ba ir gana suprantamai. Tik terminologija nežmoniška, 

prasčiausių formulų brėžimas. Tas papildymas reikia 
laikyti tikrai naudingu ir reikalingu, nes jis yra lyg 
elementarė įžanga į analitiškąją geometriją. + Rusų 
gimnazijose tai buvo jungiama su algebros kursu, b 
lygiai gerai tinka tas priedas ir geometrijai. 
Geometrijos mokslas išdėstytas čia įmanoma kal: 


pav., ratilas— pavadintas skrituliu, ratlankis— 
apskritimu, analitiškoji geometrija—anali- 
zine geometrija ir tt. Bet čia jau kaltė ne tiek 
autoriaus, kiek nustatytojų mūsų geometriškosios ter: 
minologijos, apie kurią pakalbėsime kitur. 


A. Busilas. JAUNAS MATININKAS. Geomaikilas vada- 
vėlis pradedamajai mokyklai. «Švyturio» leidinys. 1920, 54 psl, in-8. . 


Turime Šikšnio geometrijos vadovėlį gimnazijoms, 
Mironovo - Jakšto — miesto mokykloms. A. Busi- 
las išleido nūn geometrijos vadovėlį ir pradedamajai 
mokyklai. iūrint tikslo, teorijos čia duota visa 
maža, užtat atkreiptas dėmesys į geometrijos „pritai- 
kinimą praktikai (į tiesiųjų linijų žemės paviršiuj tie- 
simą, jų ilgio matavimą, plano brėžimą ir t.t.). Visos | 
tos žinios pradedamųjų mokyklų vaikams bus, be 
abejo, įdomios ir naudingos, norinčių tapti «jaunais 
matininkais» skaičius bus, esame tikri, nemažas. Be- 
lieka tik palinkėti, kad patys mokytojai geometrijos 
mokslą pamėgtų ir nepatingėtų savo klausytojams ji 
tinkamai išdėstyti. Turint Busilo vadovėlį jiems bus 
tai nesunku padaryti. 

Viena tik gaila, kad vartojamoji vadovėly neti- 
kusioji geometrijos terminologija kliudys vaikams su- 
prasti geometrijos tiesas. iuos terminus, tiesa, au- 
torius yr ėmęs iš tam tikrų kitų autorių žodynėlių, 
bet kai kur yr ir savo dvylekį pridėjęs; pav., nesi- 
tenkindamas visai geru terminu gulsčioji, stačioji 
linija, jis yr prasimanęs visai be reikalo gulstines, 
statines linijas, gulstinus, statinus paviršius, 3 
ir net naują instrumentą gulstainį bei lygainį. 
Pridirbęs kur nereikėjo naujų lietuviškų žodžių, au- 

"torius visai be reikalo paliko netinkamus žodžius — 
„ekerį, maštabą. Bet nežiūrint tų netobūlumų, Bu- 
silo vadovėlį mielai rekomenduojame visiems moky- 
tojams. Jei kur geometrijos kursą įvesti kliudytų 
laiko stoka, tai patartumėm liet. kalbos gramatikos 
ir rašybos mokslą sutrumpinti ir sutaupytą 
tuo būdu laiką paskirti geometrijos mokslui. Nes 
žinios iš geometrijos mokiniams gyvenime tikrai bus 
naudingos, o sausa bergždžia visokių nosinių ir ilgųjų 
balsių teorija vis tiek neatsieks prad. mokykloj savo 
tikslo. Taigi ir nereikėtų jąja be reikalo kamuoti 
prad. mokyklų vaikus. 


GAMTOS MOKSLAI. | 


TABAKAS. Kaip jis žmonėms kenkia? Liaukime rūkę. Pagal 
A. Apolovą ir daugelį iš „žie patyrimų parašė K. Štikle: 
lis. Boston Mass, 1909, 63 psl. in-8. 


Pas mus, ačiū Dievui, kova prieš alkoholizmą jau 
pradėta. Įsteigta «Blaivybės» draugija, sutverta ne- 
maža jos skyrių po visą Lietuvą, išleista vienais šiais 
metais 12 priešalkoholinių knygučių. Visa tai krūvon 
suėmus yra nemažas plusas. 

O kaip eina kova su tabaku, praryjančiu irgi ne- 
maža turto ir sveikatos, neretai supleškinančiu pui- 
kius staldus, klojimus ir kitokius triobesius del pyp- 
kininkų neatsargumo? Deja, ji pas mus kol kas visai 
neina, nes nieks jos ir neveda. 

P. Stiklelis sumanė pirmutinis padaryti tame da- 
lyke pradžią, išleisdamas viršminėtąją knygelę. Joje 
skaitytojas ras trumpų žinių «apie apkvailinančius daik- 


tus», apskritai, apie tabako atsiradimą ir prasiplatini-- 


mą, apie jo kenksmingumą žmogaus sveikatai ir net 
jo dvasiai ir t. t. 

Knygelė del naudingumo būtų naudinga ir verta 
praplatinti, tiktai, deja, gadina ją vienas gana šlykš- 
tus dalykas (14—16 psl.), nors ir paimtas, neva, iš se- 
mų žmonių pasakojimo. Anot to pasakojimo, išeina, 
kad iš trijų blogų dalykų: tabako rūkymo, girtuoklys- 
tės ir paleistuvystės, ši pastaroji mažiausiai žmogui 
kenkia; kur kas baisesnė esanti girtuoklystė, o visų 
kenksmingiausis— tai tabakas, nes, mat, paleistuva- 
vęs nuolat tris dienas, gyvas likęs; tasai gi, kurs nuo- 
lat gėręs, gavęs galą po pusantros dienos, o tas, kurs 
nuolat rūkęs—<nei pusdienio neištrivojęs». Tai pa- 
rašyta dideliam tabako kenksmingumui įrodyti. 

Bet kiekvienam šiek tiek susipratusiam žmogui sa- 
vaime aišku, jog prie šio «priparodymo» galima pil- 

nai pritaikinti sena patarlė: gui nimis probat, ni- 
hil probat, kuriai pilnai atatinka lietuviškoji: kas 
perdaug, tai še lauk. Todel kitame šio 
“ šiaipjau naudingo veikalėlio leidime patartumėm tą 
 nevykusį ir šlykštų «priparodymą» visai išmesti. 

Kaipo šalininkas nerūkymo, Stiklelis, žinoma, ba- 
ra visus rūkytojus, ypač moteris ir kunigus. Sį kar- 
tą ir mes pilnai jam pritariame. 


ŽINYNAS. Knyga žinių iš mitologijos, historijos, etnografijos, 
geografijos, astronomijos, aritmetikos, medicinos ir kitų mokslų bei 
jų šakų; rinkinys visokių patarimų apie sveikatą, būdus gydymos, 
vaistus, įvairių nurodymų amatininkams, ūkininkams, daržininkams, 
šeimyninkams ir kitiems. Iš įvairių šaltinių surinko J. Laukis. Chi- 
cago «Lietuvos» spauda, 1911, 392 psl. in-8. 


Tikrai amerikietiškas veikalas. Humbugas antraš- 
tėje, humbugas tekste. Todel labai apsiriktų, kas ma- 
nytų rasiąs toje knygoje paminėtų antraštėj mokslų 
bet kokį, kad ir elementariausį, išdėstymą. Nieko pa- 
našu čia nėra. Skaitytojas ras tik žiupsnelį žinių de 
omni re scibili be jokios tvarkos sukruštų ir ga- 
na neaiškiai, sunkoka kalba išreikštų. Pirmoj vietoj 
įdėta straipsnis iš lietuvių mitologijos. Jei tikėti auto- 
rium, tai lietuvių garbinta tarp kitų dar ir dievaičiai: 
Bentis — kelių dievaitis, Eraičinas — požeminis 
dievaitis, Kabolis — naminis dievaitis, Kirnis — 
vyšnių medžių dievaitis, Laikogelda (sic!) — ži- 
„Nios, garbės ir girdėjimo dievaitė, Pėsčius — lietu- 
vių dievas, Šneibratis — ūkininkystės, medžioklės 
ir visokių paukščių dievas, Vaižgantas — linų die- 
vaitis ir k. 

Toliau eina žinios iš istorijos — apie didžiuosius 
mūšius, kryžkarius, tikybų sektas, garsiuosius tiltus; 
išskaityta 110 garsių vyrų, kurių tarpe randas ir Oja- 
ma, rusų pergalėtojas, ir t.t. iki 96 psl., kuriuo baigia- 
si žinios žinotinosir prasideda žinios praktiš- 
kos bei naudingos. Čia surinkta didelė daugy- 
bė įvairių receptų ir amatininkų sekretų, apie kurių 
vertę sunku kas nors pasakyti, jų praktikoje neišban- 
džius. Tik tiek čia tegalima pridurti, kad lietuviams 

europiečiams sunku bus tąja knyga naudotis, nes | 
įvairių vaistų bei chemikalijų vardai paduota vien | 
lietuviškai bei angliškai. Paprašius, pav., duoti <«krau- | 
jamedžio skiedrų» (log wood) arba «švyno cukraus» | 
„(sugar of lead), vargiai mūsų aptiekinių sankrovų sa- | 
vininkai supras, ko čia reikalaujama. Šiaipjau leidi- | 
mas nepeiktinas. 


PIRMASIS VADOVAS Į ROMĄ. 2 tomuose. Parašė kun. 
A. R. I tomas. Seinai, 1911, 487 psl. in-16. 

Prasidėjus kultūriniam lietuvių gyvenimui prirei- 
kė ir «vadovų» keliaujantiems į svetimus kraštus. 
Vokietijoj plačiai yra žinomi Bedacker'io vadovai. 
Pas mus tos «bedackerinės» literatūros ikšiol visai 
nebuvo. Augščiau įvardintasai veikalas yra iš tikrųjų 
«pirmasis» tos literatiškos rūšies leidinys. Jame ran- 
dame gan smulkiai aprašytą autoriaus kelionę iš | 
Zvingių į Rymą, atliktą 1904 m. Pakeliui autorius ap- | 


lankė Kauną, Vilnių, Varšuvą, Čenstakavą, Krakuvą, | 


Vieną, Paduvą, Loretą, Asižių ir pagalios laimingai 
pasiekė savo kelionės tikslą — Rymą. Kaipo dva- 
siškiui ir karštam maldininkui, kun. A. R., žinoma, 
daugiausia rūpėjo aplankyti garsios stebūklais vietos, 
išvysti puikiausios bažnyčios, pasimelsti prie stebūk- 
lingųjų paveikslų. Bet neapleista autoriaus ir kiti mi- 
nėtųjų miestų žymesni ir matytini dalykai, k. š. pa- 


minklai, muziejai, dailės rinkiniai ir t.t. Net ir ma- | 


žesnės gelžkelio stotys «Vadove» yra paminėtos: be- 
veik apie kiekvieną iš jų autorius sugeba ką nors ži- 
notina pasakyti. Pirmąjį «Vadovo» tomą puošia ga- 
na gražios ilustracijos, daugiausia žymesnių bažny- 
čių paveikslai ir du dailiu planu — Venecijos ir 
Florencijos. Gale pridėti trumpi itališkai-lietuviški 
pašnekesėliai apie reikalingiausius kelionei dalykus. 

Krūvon visa sutraukus, reikia pripažinti, kad kun. 
A. R. savo darbą atliko sąžiningai. Jo veikalas pa- 
rašytas užimančiai, skaitomas lengvai, kalba daili, tai- 
syklinga. Spaudos klaidų ir rašybos nenuoseklumų 
esama (pav., vienoj vietoj autorius rašo Kopiernikas, 

kitoj Kopernikas), bet, apskritai sakant, jų neperdaug, 
o nefilologas gal net ir nepastebės. Taigi visiems ke- 
liaujantiems į Italiją drąsiai rekomenduojame šį pir- 
mąjį kun. A. R. «Vadovą į Rymąs. 

"Bet ir namie esantiems jis labai tinka pasiskai- 
tyti del daugybės surinktų jame įdorių žinių apie 
autoriaus aplankytus bei kelyje pravažiuotuosius 
miestus. 

Taigi, Dieve, padėk autoriui ir antrąjį šio nau- 
dingojo veikalo tomą kuo greičiausiai išleisti. Prie jo 
ne pro šalį būtų pridėjus spaudos klaidų sąrašą, ku- 
riame reikėtų pažymėti taipgi ir vieną faktišką klai- 
dą 23-me pusl. Ten atspausta: «... Saritkų bažnytė- 
lė». Reiktų pataisyti: «Jėzaus Kryžiun Prikaltojo pa- 
veikslas». 

Taipogi kalbėdamas apie Kauno katedrą auto- 


"rius rašo: . 


500-metiniam jubilėjui Žemaičių Vyskupijos ketinama ji atnau- 


„jinti ir iš oro. 


Iš tikrųjų gi kol kas apie tą geistiną pasiketinimą 
nieko negirdėt, nors nuo 1904 m., kada autorius tai 
yr rašęs, eina jau septinti metai. 


SVEIKATA arba tiesus ir trumpas kelias į sveikatą. Pama- 
tinės žinios iš anatomijos, fizijologijos ir hygijenos- Rankvedis pra- 
dinėms mokykloms ir plačiajai liaudžiai žinynas. Sutaisė Dr. A. L. 
Graičiūnas. Chicagoje III, 1911, 339 psl. in-8. Spauda «Ka- 
taliko». 


Visi nori sveiki būti. Net ir lietuviai sirgti 
nemėgsta. O tuo tarpu kaip gi dažnai savo sveikatą 
be atodairos naikina. Priežastis tokios pažiūros į tą 
brangiausį žmogaus turtą dažniausiai nežinojimas, 
kaip kūnas laikyti, ko vengti, kokių įrankių griebtis 
jam susirgus ir t. tt O vėl to nežinojimo priežastis 
ta, kad pas mus ikšiol nebuvo iš kur pasisemti rei- 
kalingų tem dalykui žinių, nesant mūsų literatūroje 
tam tikrų veikalų. 

Atsižvelgdamas į tai d-ras Graičiūnas ir išleido 
augščiau paminėtąją savo knygą. 

Zinoma, nėra tai specialus mokslo veikalas, bet 
populariškai išdėstytųjų moksliškų žinių rinkinys, pas- 
kirtas pirmoj vietoj mokykloms, o taipogi ir plačiajai 
liaudžiai. 

Kai del turinio, štai kokius dalykus toje knygoje 
randame: 

I. Valgis ir kas iš jo pasidaro. II. Valgymo 
būdai ir virimas. III. Virškinimas. IV. Rūgimas 
arba fermentacija. V. Kas tai yra alkoholis? VI. 
Aplinktaka (cirkulacija) VII. Alsavimas (kvėpavi- 
mas). VIII. Kūno pelčiai ir judėjimas: IX. Inkstai 
bei oda ir jų priedermės. X. Dirksniai. XI. Pa- 
jautimai. XII. Sveikata ir liga. XIII. Parazitai. 
XIV. Privatinė ir vieša sveikuma. XV. Kaip iš- 
plėtojus kūną. XVI. Balsas. XVI. Mažų kūdikių 
ir vaikų prižiūrėjimas. XVIII. Džiova. XIX. Kaip . 
vabzdžiai užkenkia sveikatai. E 

Iš to sąrašo pasirodo, kad veikalui trūksta sis- 
tematiškumo. Tarp atskirų skyrių nėra beveik 
jokio sąryšio, nors šiaipjau paduotos juose žinios 
yra naudingos, gana aiškiai išdėtos ir dailiais vaiz- 
deliais papuoštos. 

Labai gerai, kad autorius įdėjo savo veikalan 
gan platų. straipsnį apie alkoholį. „Tai vienas iš di- 
džiausių Lietuvos priešų, praryjąs kasmet po 5 su 
viršum milionus rub. Su juo būtinai reikia pradėti 
kova jau mokykloje. 

Autorius prie skyriaus apie alkoholį pridūrė ir 
16 labai sąmojingų R. Zitkevičiaus karikatūrų, pui- 
kiai ilustruojančių visą Stapo Raudnosio gyvenimą. 
Kur kitur rimtame moksliškame veikale jos gal neti- 
ktų, bet mūsų skaitytojams bus visai ne pro šalį. 

Po kiekvieno skyriaus yra padėta eilė klausimų, 
primenančių skaitytojui, kas buvo augščiau kalbėta. 
Tie klausimai mokiniams ir šiaipjau skaitytojams 
nemaža palengvins atminties darbą. Autorius už tai 
tikrai vertas pagirti. 

Veikalo kalba gana aiški ir taisyklinga. Bet pa- 
sitaiko ir neaiškumų, pav., 200-me psl skaitome: 


E 4“ 

Mūsų protas ir kūnas taip ankštai susijungia, kad pasekmingam 
gyvenimui jų negalima atskirti (200). 

Ką čia norėjo autorius pasakyti, sunku įspėti. 
Viena jau pats padalinimas žmogaus — į protą ir 
kūną visai nemoksliškas. 

Zmoguje juk šalia proto yra dar valia, sąžinė, 
atmintis ir kiti sielos privalumai. Siandieną 
jau net ir pirmeiviškiausi filosofai negali pasitenkinti 
vienu «protu». 

Vartojamieji moksliški terminai irgi ne visada 
geri. Pav., autorius kalba apie dirksnių, smegenų, 
inkstų bei odos «priedermes», apie raumenų «sto- 
vybę», apie «stovybę» kalbant ir skaitant ir tt. Po 
vaizdeliais parašuose vartojama teisingai žodis «na- 
rys» kūnų vietų sunėrimams pažymėti, o tekste tas 
pat dalykas vadinamas neteisingai — «sunarys». Pa- 
razitų vardai visi palikti lotyniški. Autorius, matyt, 
nemokėjo jų pavadinti lietuviškai. Vadovėlyje, ski- 
riamame mokykloms, to neturėtų būti. 

Bet nežiūrint tų silpnų pusių — d-ro Graičiūno 
veikalas yra tikrai naudinga įnaša mūsų moksliškon 
literatūron. Jame paduota daug žinių iš anatomijos 
ir fiziologijos apie žmogaus kūno sudėtį, jo organus 
ir jų funkcijas. Taigi drąsiai rekomenduojame šį vei- 
kalą kaip mokiniams, taip ir šiaipjau skaitytojams, 
kurie norėtų arčiau pažinti, kas tai yra mūsų kūnas, 
ir kaip reikia jis laikyti, kad būtų sveikas. 


ZOOLOGIJA, skiriama sodiečiams. Parašė J. Gerutis pa- 
gal Bremo. Pirmas tomas. Seinai, 1912, 424-VIII psl. did. in-8. 


Pasak autoriaus, visų gyvulių veislių yra «žinoma 
iki šiol viršaus 2000». Iš tų Europai tenka 150, 
Afrikai bent 240, Azijai 350, Amerikai 400 ir apie 
140 Australijai. 

Aprašyti visus juos, žinoma, nėra galima. Au- 
torius to ir nebandė. Jis parinko tik kai kurių žy- 
mesnių veislių gyvijos atstovus ir juos populariai sO- 
diečiams aprašė. Rašytojui labiausiai rūpėjo du da- 
lyku: parodyti, kaip kiekvienas aprašomasis gyvulys 

atrodo ir kaip jis gyvena. Pirmąjį tikslą autorius 
yr pasiekęs dėdamas savo knygon didelius, dailius 
gyvulių vaizdelius, o antrą — paduodamas vaizdin- 
gą tų gyvulių charakteristiką, gyvai nupiešdamąs jų 
papročius ir būdą. Iš viso «Zoologijos» bus 3 tomai. 
Šin pirmąjin pateko šie gyvuliai: 1. Beždžionės (22 
rūši)) 2. Pusbeždžionės (6 rūšys); 3. Sikšnosparniai 


(6 rūšys); 4. Skernagiai: a) kačių šeimyna (29 rūšių), | 


b) Sunų šeimyna (17 rūšių), c) Lapių šeimyna (3 rū- 
šys); d) Lokių šeimyna (6 rūšys); 5. Plėvėkojai (6 rū- 
šys), 6. Vabalėdžiai (8 rūšys), 7. Graužėjai: a) Švil- 
pikai (7 rūš.), b) Šokėjai (3 rūš.), c) Pelės (25 rūš.); 
8. Menkadančiai: a) Slinkių šeimyna (6 rūš.), b) Zvy- 
nuočių šeimyna (3 rūš.); 9. Triūbanosiai (Dramblys); 
10) Liekanagiai (10 rūš.); 11. a) Porangiai (5 rūš.), 
b) Raguočiai (2 rūš.), c) Avys (4 rūš.), d) Galvijai 
(6 rūš.), e) Antilopos (12 rūš.), f) Briedžių šeimyna 


(8 rūš.), g) Kiaulių (9 rūš.); 12. Sirenos (2 rūši); 13. | 


Didžnvės (7 rūš.);, 14. Krepšiniai gyvuliai: a) Kengu- 
rų šeimyna (9 rūš.), b) Krepšinės žiurkės (2 rūši) ir 
15. Snapuočiai gyvuliai (2 rūši). 

Aprašymai visur labai gyvi ir vaizdingi. Pav., 
štai kaip autorius piešia jauną beždžionikę: . 

Naujagimė beždžionikė yra bjauri pažiūrėti: kojos ilgos, veidas 
panašus į seną diedą, visas raukšlėtas. Bet delto motyna myli tą 
jauną kerėblą be rikos be saiko. Bučiuoja, glosto, sūpuoja, kartais 
juokai žiūrėti net. Meilė per viršų visuomet yra juokinga. Aišku, 
jog iš pradžių vaikas yra silpnas. Tuo laika motyna labiau ir rūpi- 
nasi juom. (Gan laižo, gan blusinėja, gan glaudžia prie savęs, gan 
ima ant rankų. Tarsi negali atsidžiaugti jo gražumu. 
+» „Sulig kas kame krepštelėjo, ji tuojau puola žiūrėtų, bene jos 
balandėlis užsigavo. Ale bezdžionės vaikas ir klauso savo motynos 
kur kas labiau už žmogaus vaiką. Kai kada pasitaiko ir atkaklus 
užtat gauna antausin. 

Kaip skaitytojas mato, kalba lengva, daili, tur- 
tinga žodžiais ir išsireiškimais, prisilaikanti žmonių 
sintaksės. Pigiai supras ją kiekvienas sodietis. Tuo 
atžvilgiu šis Geručio veikalas benebus popularesnis 
už kitus jo raštus. Gaila tik, kad popularumu besi- 
rūpindamas, autorius tyčia išleido «visas dalybas į 
klases ir poklases, į rūšis ir porūšis, į veisles ir 

atamainas». Mokslininkai, be abejo, nepagirs už tai 
«Zoologijos» rašytojo. Nes be tų mokslo «dalybų» 
nėra ir pačios, tiesą pasakius, zoologijos kaipo mok- 
slo. Be tų dalybų žmogus plačioje gyvijos karaly- 
"stėje pasilieka lyg aklas, be jokio keliavedžio, ir 
nebegali kaip reikiant orientuotis begalėse smulkme- 
nų, kurias randa knygoje. Tame ir yra silpnoji Ge- 
ručio zoologijos pusė. Po teisybei, tai ne zoologija, 
bet vien įdomūs skaitymai iš zoologijos, arba apie 
zoologija. Tiek apie knygos turinį. 

Kai del išorinio knygos pavidalo, tai nėr kas ir 
" besakyti. Ir popierius, ir raidės, ir spauda, ir klišės, 
belieka vien girti ir gėrėtis. Korektūra betgi galėtų 

būti rūpestingesnė, nes spaudos klaidos ne retenybė, 
ypač lotyniškuose žodžiuose; pav., nabagas asilas 
dvigubai nuskriaustas: 288-me pusl. jo lotyniškas var- | 
das atspaustas Eguus assinus, o 289-me—Eguus 
asinus: pirmu atveju klaidingas antrasis žodis, o 
antrame — pirmasis; kur kitur neatskirta raidžių e 
nuo c, pav., 369-me pusl. vietoj Moschus moschi- 
ferus, atspausta mosehiferus ir t. tt Ir termi- 
nai kai kur nesuvienodinta. Prakalboje, pav., kalba- 
ma apie «klases ir poklases», kitame pusl. su- 
tinkame «klesas». Sunku irgi suprasti, kam autorius 
pardą <pardeliu» pavadino. 

Taipgi gan keista atrodo ir rašyba žodžių: gron- 
dis, kondalas, įkondėn, dėdas, viet. gran- 
dis, kandalas, įkandėn, diedasir t. t. Bet 
čia benebus tik korektoriaus kaltė. 

Tačiau nežiūrint tų netobūlumų — su mielu no- 
ru rekomenduojame visiems tą naują <Zoologiją», 
nes ji mūsų raštijoje tikra pažiba. 


PASKAITOS IŠ BIOLOGIJOS IR BAKTERIOLOGIJOS. Su pa- 
kra Parašė Dr. A. Garmus, Brooklyn N.Y., 1912, 172 
psl. in-8. 4 


Bakterijomis vadinasi smulkiausi gyvūnėliai tik 
padidinamais stiklais (100—500—1000 sykių padidinus) 


1 Na kala Lija 0551 


teįžiūrimi. Jie kad ir mažyčiai, tačiau, pasak auto- | 


riaus, atlieka didžiausius darbus: 


Jie tveria augščiausius kalnus, tuos pačius kalnus suskaldo ir vėl | 
sulygina su žemės paviršiumi, padaro skanius gėralus, pagimdo bai- | 


sias ligas... 


Apie tokius gyvūnėlius pasakojama šioje gana 


įdomioje knygoje, papuoštoje dailiais paveikslais. 


Prasideda knyga trumpa Roberto Koch'o biogra- | 


fija, toliau eina straipsnis «Iš augmenų gyvenimo». Tre- 


čioj vietoj padėtos 9 paskaitos iš biologijos ir bakte- | 
riologijos. Po to autorius kalba apie gyvūnėlius, ligų | 
žadintojus (miegamosios ligos, pasiutimo ir rauplių), 
Baigiasi knyga vaizdeliu iš gyvenimo mokslininko, už- 


siimančio gyvulių vivesikcija. 


Viso veikalo turinio nepersakinėsime. Tai jau | 
ne recenzento, tik paties skaitytojo, priedermė. Mūsų 
dalykas — nurodyti, kas šiame veikale gera, kas ne. 

Geras yra pats sumanymas — duoti lietuviams | 


supratimas apie bakteriologijos atsiradimą, išsiplėto- 


jimą ir dabartinį jos stovį. Autorius tą tikslą, kiek | 


tai galima buvo pasiekti populariame veikale, yra da- | 


limi pasiekęs. Nes jo knyga iš tikrųjų teikia nemaža 
žinių, turinčių ne vien teoretiškos, bet ir praktiškos 
svarbos (k. š. apie sterilizaciją, antiseptika ir t. t.). 
Taigi pats veikalas, kaipo pirmas toje srityje bandy- 
mas, lietuvių inteligentui skaitytojui gali būti naudin- 
gas. Jis būtų buvęs dar naudingesnis, jei d-ras Gar- 
mus būtų naujiems dalykams, apie kuriuos kalba, pa- 
rjnkęs geresnius vardus. Dabargi autorius, matyt, aklai 
yr sekęs rusų šaltinius, nes pas jį randame tokius ne- 


tikusius terminus, k. š. 25-me p. ličinkos (slg. rus. 
ličinki), 86 me pusl. probirkos (rus. pro- | 


birki); 76-me ir alges vadina dedirvinėmis 
(rus. lyšaji), kitur vartoja netikrus, iškreiptus Ž0- 
džius, k. š. 67-me ir 68-me psl. būdvardį alkogoliš- 
kas viet. alkališkas; 10-me ir 85-me p. kalba apie 
tvirtas ir skystas dirvas bakterijoms auginti, 
nors iš tikrųjų tai visai ne dirvos, tik visai kas kita. 
147-me psl. lotyniški žodžiai iškraipyti, o 165—166-me 

"psl. autorius, patingėjęs lietuviškai išversti, įtraukė 
kstan ištisą vokišką citatę. 

Vokiškos kalbos įtakoje autorius rašo «špora», 
«špiriliai» viet spora, spiriliai,. 
Knygoje daug kalbama apie «viennarvelinius gy- 
vūnėlius», bet nėra kaip reikiant išaiškinta, kuo jie 
skiriasi nuo daugnarvelinių. Parodytieji 77,79 
ir 124-me psl. viennarvelinių gyvūnėlių paveikslai ne 
tik dalyko nepaaiškina, bet dar labiau jį aptemdo, 
nes skaitytojas, pažiūrėjęs į tuos gyvūnėlius, turi pil- 
hą teisę paklausti autoriaus, delko jis juos vadina 
viennarveliniais, kad ten, tuose gyviuose,. aiš- 
iai matyt daugybė narvelių. į 
70-me psl. autorius, remdamasis H. Jageri'o Bak- 
teriologija,rašo apie «baccillus prodigiosus», kuris, būk, 
tant miltų ir ypač ant hostijų padaro raudonus plėt- 
mus, spalva labai panašius į kraują. 1292 me- 
tais dėliai tokių kraujuotų hostijų aplink Ziūrichą bu- 
tamsių kunigų sukeltos žmonių riaušės, pasibaigu- 
šios išžudymu 10 tūkstančių žydų (sic! A. J). Pa- 
„žymint tokį faktą, mūsų išmanymu, autoriui reikėjo 
Temtis ne Jageri'o Bakteriologija, bet kokiu nors rimtu 
Uistorišku veikalu, nes Jageri's, kaipo bakteriologas, 
gal ir gerai žino bakteriologiją, bet istorijos sri- 
tyje jis gali būti pilnas analfabetas, aklai tikįs bet 
kokiam pamfletistui melagiui. Į 
Remdamasis tuo pačiu Jageri'u, autorius ir žino- 
mąjį iš Biblijos stebuklingą parašą ant sienos «mane, 
tekel, fares» bando išaiškinti «šviečiančiomis bakte- 
tijomis», o 69-me psl. net patį Mozę daro bakterio- 
logu, tvirtindamas, jog šis žydų vadas bakterijų 
pagalba Nilo vandenį pavertęs panašiu į kraują rau- 
"donu (sic! A. J.). 
Mums labai nuostabu, kad d-ros Garmus, mokąs 
"Pamatyti smulkiausius vandenyje gyvūnėlius, nemato 
„ Panašiuose savo tvirtinimuose aiškaus absurdo. 
„ Toksai autoriaus kišimasis į visai svetimas jam sri- - 
tis visai jam garbės nedaro, o tik gadina šiaipjau ne- 
Peiktiną jo veikalą. 


o 


28 

V. Ierkenuvo. MATEPIA/ILI 0 HAPOJHOH MEAIMUHH 
JAHTOBIIEBL CIB Tunorp. Hunep. Akanemin Hayks. 1911. in-4. | 


Yra toi atspauda iš laikraščio «ZŽivaja Štdrina» 
(god XX, str. 167—218). Paduota du tekstu: lietu- 
viškas ir "rusiškas. Tąją mūsų tautinės medicinos me- 
džiagą surinko žinomoji mūsų veikėja p-lė G. Pet- | 
kevičaitė. Veikalėlis labai įdomus del daugelio tech- | 
niškų terminų ligoms ir vaistams pavadinti. Pažymė- 
tina, kad mūsų tautinėje farmakopejoj labai dažnai 
vartojama ne tik «deiveldrekis», bet ir kitų gyvulių 
mėšlai. Įdomu taipgi lietuvių pažiūros į raganius. 
Mūsų folklorininkams būtinai reiktų šis veikalėlis turėti. 


Dovydaitis. ŽMOGAUS ESRUTULO JAS IR 
PALEGONTOLOGI JA. Kaunas, 1914, 24 psl. in-8. | 


Evolucijos šalininkai vis dar nenurimsta tvirtinę, 
kad žmogus yra išsirutulojęs iš žemesnių gyvulių, bū- 
tent, iš beždžionės. Tiesa, tikras mokslas senai jau 
yr įrodęs, kad tai nieku rimtu nepamatuotas tvirtini- | 
mas, tačiau kai kurie mokslo popularizatoriai visai | 
to nežiūri ir toliau tą pat tebepasakoja. 


Tokių mokslo «platintojų» atsiranda ir pas mus Lie- 
tuvoje. Jie kaip galėdami stengias įkalbėti mažiau 
su tuo dalyku susipažinusiems, kad žmonės ne kas 
kitas, kaip beždžionių ainiai, nes, girdi, paleontologijos | 
iškasenos tai aiškiai nurodą. E 

Taigi Pr. Dovydaitis pasiryžo savo veikalėly bent | 
trumpai išdėti, ką tikras nusistovėjęs mokslas taria | 
del paleontologijos iškasenų. 


Augščiau minėtoji brošiūrėlė yra nedidelis, per- 
nai «Draugijoj» spausdintas straipsnis. Nežiūrint šio | 
rašinio mažumo (turi tik 24 psl.), teikia jis gana daug 
moksliškos medžiagos, surinktos iš įvairių mokslinin- 
kų veikalų. Autorius kalba čia tik apie labiau pagar- 
"sėjusias kaulų ir ištisų skeletų iškasenas (Pithecan- 
thropus erectus, homo primigenius iš Neandertalio, ho- 
mo mousteriensis Hauseri ir k.), istoriškai nušvies- 


a 

damas, kaip rutulojosi, pynėsi apie jų tikrą vertę moks- 
lininkų nuomonės. 

Visa tai išdėta aiškiai ir nuosekliai. Gaila tik, 
kad autorius, išleisdamas savo rašinį atskira brošiūra, 
neapdirbo to klausimo kiek plačiau. Tuomet dalykas 
būtų išėjęs pilnesnis, rašytojui nebūt reikėję cituot 
kito savo straipsnio tuo pat klausimu, spausdinto 
Draugijojo 1910 metais (Nr. 39) ir kas svarbiausia, 
skaitytojas būt galėjęs lengviau dalyką suprasti. 


M. Biržiška. LIETUVOS GEOGRAFIJA. (Vidurinėms 
mokykloms vadovėlis.) I. Prigimtis. L. Mokslo Dr-jos leidinys. Vil- 
nius, 1918, 148 psl. in-8. 


Salia senovės obalsio: «pažink save» šiandien 


“stoja antras nemažiau svarbus: «pažink savo kraštą» — 


savo tėvynę Lietuvą. Bet kaip ji pažinti? Juk ji taip 
plati, joje tiek visa ko yra, o iš to visa ar daug kas 
ištirta, surašyta, krūvon surinkta, mokslo sistemon su- 
traukta? Rusų gimnazijoje buvo aiškinama «otečestvo- 
viedienije». O pas mus to mokslo ar yra bent pradžia. 

Deja, jo ligi šiol nebuvo, nes nebuvo ir reikalo. 
Bet šiandien, Lietuvai žengiant į naują gyvenimą, at- 
sirado gyvas reikalas geriau pažinti mūsų kraštas. Tam 
reikalui patenkinti M. Biržiška ir išleido savo «Lie- 
tuvos geografiją». Autorius skiria ją kaipo vadovėlį 
vidurinėms mokykloms, — ir gerai padarys mokyk- 
los ją priėmę, nes ji savo tikslui pilnai atatinka. Tie- 
są sakant, yra čia ne visa «Lietuvos geografija», tik- 
„ tai josios pirmoji dalis; aprašyta Lietuvos pri- 
gimtis. Lietuvos padalinimas į sritis, specialis tų 
sričių aprašymas su jos miestais, kultūra, pramone, 
prekyba — visa tai, be abejo, įeis antrojon to vado- 
vėlio dalin, kurios visi nekantraudami lauksime. O 
tuo tarpu pasižiūrėkime arčiau bent į šią jo pirmają 
dalį. Susideda ji iš šių devynių skyrių: I Lietuvos 
plotas ir ribos, II Paviršiaus sudėtis, III Kalnai, kal- 
vos ir slėniai, IV Jūra, V Ežerai ir pelkės, VI Upės, 
VII Oras, VIII Augalai, IX Gyvuliai. Apie visus tuos 
dalykus autorius paduoda daug įdomių žinių, paskir- 


28* 

stydamas vadovėlio tekstą į du skyriu: pirman, stam- . 


besniu raštu atspaustan, deda žinias mokiniams būti- 
nai išmoktinas, antrajin, smulkesniu šriftu, —skaitymus 


«mokslo paįvairinimui, pasiskaitymui ar pašnekesiams». | 
Tuo būdu B-kos vadovėlis yra sujungtas su tam tik- | 
ra Lietuvos geografijos chrestomatija, už ką autoriui 


tegalima tik ačiū tarti. 


Veikalas išleistas gan švariai, papuoštas neblogais | 
vaizdeliais, daro malonaus įspūdžio. Dargi galima 
tikėtis, kad jis mielai bus mokinių vartojamas — ir | 


susilauks ne-vienos laidos. To jam nuoširdžiai ve- 
lijame. 


Varydamas pirmą barą toje naujoje srityj, auto- | 
rius numato, kad surinktose jo žiniose rasis kai kur 
negriežtumų, netikrumų, kuriuos ir prašo jam nurodyti. | 
Pildydami šį prašymą pažymime čia mažą klaidą 
86-me pusl., kur vienas iš Nevėžo prieupių pavadin- | 


ta Obelė. Nežinom, kaip dabar, bet seniau ji va- 


dinta Obelis,ies. Naujoj laidoj, reiktų ši klai- | 


da pataisyti. 


J. Elisonas. STUBURINIŲ GYVULIŲ ZOOLOGIJA- 
Vilnius, 1920, 274 psl. in-8. j 


Ligi šiol teturėjom tik popularę Geručio iš Brehmo 
verstą zoologiją. Elisono dėka turim dabar ir z00- 
logijos mokslo vadovėlį mokykloms. Tiesa, šis va- 
dovėlis nepilnas, nes teapima vien tik stuburinius 
gyvulius. Nei vabalų, nei peteliškių, nei jūros pui- 


kių radiolarijų, nei kitokių nestuburinių gyvių čia - 


nerasi. Antra, vėl nėra čia nei bendrų žinių iš z0- 
ologijos. Pav. autorius rašo apie beždžiones, kad 
jų dantų sistema «yra pilna ir jų formula dažniausiai 
211416 21145 
27116 211157 
kia suprasti, nepaaiškina. Matyt, tariasi, skaitytojus 
tai žinant iš kokios «Einfūhrung in Zoologie» bei ben- 
drosios zoologijos dalies. Gaila, kad autorius nepa- 
reiškė prakalboj, kur josios ieškoti, jei ji yra, arba 
kuomet ji išeis, jei jos dar nėra. 


"esti arba bet kaip tos formulos rei- 


> Tv 

Paties mokslo išdėstymas reikia laikyti vykusiu> 
kalba gera, aiški. Tik terminologijai daug kas galima 
prikišti. Išreiškę savo pažiūras į Elisono zoologiškus 
terminus trumpoj tųjų terminų žodynėlio recenzijoj 
(žiūr. 338 psl.), mes čia savų priekaištų antrą kartą nebe- 
 kartosime. Negalime tik nepridurti pastabos apie 
«Devyniažudį» (161). Tas vardas autoriaus yra ar 
gerai nenugirstas, ar iškreiptas. Pas mus žmonės tą 
paukštį vadina «devynliežuviu» gal del to, kad jo 
giedojimas yr labai įvairus. Jei kur iš «devynlie- 
žuvio» padaryta «devyniažudis», tai čia bus ne kas 
kita, kaip vien nevykusi «Volksethymologie». 

Kalbėdamas apie garsųjį D-ro Dubois seniausių 
kaulų radinį Javos saloj (271), autorius nesuka galvos 
skaitytojams pasakomis apie beždžionžmogį, bet tei- 
singai priskiria tuos kaulus «panašiai į žmogų bež- 
džionei»v. Cia Elisonas tikrai yr vertas girti 

Kai del išorinio leidinio pavidalo, jis neblogas; 
gaila tik, kad popierius duota menkokas, del to ir 
vaizdeliai atmušti gan prastai. Pav., 75-sis visai ne- 
žymu, ką reiškia. Belieka patikėti autoriui, padėju- 
siam parašą, ked tai «žeminis graikų vėžlys». 

Mokytojams ir mokiniams šis vadovėlis žymiai 
palengvins zoologijos mokslą. 


„ Baronas. GAMTOS PRADŽIAMOKSLIS. I dalis. Ne- 
gyvoji gamta: žemė, vanduo, oras. Tilžėje, 1920, 11 psl. in-8. 


Siame pradžiamoksly trys dalys. Pirmoj kal- 
bama apie žemės sudėtines dalis (smėlį, molį, granitą, 
klintis, druską, durpes, gintarą ir svarbesnes nauges, 
k. š., geležį, varį, sidabrą, auksą); antroj aiškinamos 
vandens savybės, trys jo būviai (skystas, kietas, ga- 
zinis—vanduo, ledas, garas', trečioj — teikiama ben- 
dra oro pažintis, įrodoma jo slėgimas, judėjimas, su- 
dėtis ir t. tt Dėstomam mokslui paaiškinti pridėta 
daug gana gerai atmuštų vaizdelių. Rašyta šis vei- 
kalėlis suprantama kalba, prikišti tik galima - kai ką 
terminologijai. Pav., rūgštigamį autorius vadina ja- 
blonskiškai de guoniu, vandengamį—v andeniliu, 

kietuosius kūnus— standžiaisiais ir tt. Deguonis 
nukaltas sekant lenkišku tlenu, o vandenilis tiesiog 
nežinia iš kur atsiradęs. Jei jau Baronui netinka senas 
rūgštigamis ir v andeng amis, tai geriau būtų 
buvę pasilikus, prie tarptautiškojo oksigeno ir 


hidrogeno. Be to, yra nepergriežtai suredaguotų | 


klausimų (ž. 42, 58, 77, 83, 86 p. ir k.). Siaipjau 
knygutė, geresnės nesant, tinka žemesnėms gimnazijų 
klasėms ir liaudies mokykloms. 


V. Ruokis. CHIMIJOS VADOVĖLIS. Pirmoji dalis. Vil- 


Šiūsi 1920, 208 psl. in-8. 


Po kitų mokslų susilaukėm štai ir chemijos 
vadovėlio. Sekdamas rusais ir prancūzais, autorius 
pavadinęs ją chimija, bet, mūsų išmanymu, jai ge- 
riau tiktų chemijos vardas (slg. graik. chemeia, 
vok. Chemie, lenk. chemija ir tt.). 

P. Ruokis priskaito chemiją «griežtiesie ms»!) 
mokslams; mums tas chemijos «avansavimas» atrodo 
perankstyvas. Tiesa, chemija bandoma jau matema- 
tikos rūbu apvilkti, bet jis, deja, toli gražu nėra da 
pilnai pasiūtas. 

11-me pusl. autorius mėgina aiškinti «<materi- 
jos amžinybės dėsnį», o 13-me kalba apie 
«energijos amžinybės tiesą». Tikrai sakant, 
abi tiedvi amžinybi kol kas tebėra dar labai proble- 
matiški. Ne tik chemija, bet ir fizika jokių įrodymų 
toms amžinybėms neturi ir negal turėti. Tų įrodymų, 
jėi jie yra galimi, reiktų ieškoti augštesnėj filoso fi- 
jos srity. Chemijai gi ir fizikai visai užtenka 
gamtos postulato: materijos ir energi- 
jos savybės bei dėsniai lieka pastovūs, 
kol materija ir energija egzistuos. Kaip 
ilgai tęsis jų egzistavimas, mokslas nežino. Mokslas 
susekė tik labai įdomių faktų eilę, pav., kad chemiš- 


1) Autorius rašo tiksliesiems, bet neteisingai, nes ti ks- 
lus lenk. celny, trafny; scisly, točnyj liet. bus griež- 
tas, griežtinas. Žiūr. Juškos žodyną. 

kas elementas uranas gali egzistuoti vieną miliardą 
metų, radijus 1150 metų, radijaus emanacija — tik 
5!/5 dienos ir tt. Taigi ir klausimas apie pačios ma- 
terijos egzistavimo ilgį yra visai racionalis-ir toli 
gražu nebergždžias, juoba kad šiandien fizikai kas- 
“kart dažniau ima kalbėti apie materijos atomų «d e- 
materializaciją». O kadangi energija apsireiškia 
vien materijoj, tai šios pilnai dematerializacijai įvy- 
kus, turės dingti ir energija. Taigi apie materijos ir 
energijos amžinybę kalbėti chemijos vadovėly visai 
ne vieta. Vadovėliai neprivalo primesti mokiniams 
iš augšto jokių neįrodytų ir neįrodomų chemijos dog- 
matų, stovinčių toli už chemijos ribų. Vadovėlio 
"uždavinys teikti mokiniams ištirtų, patikrintų 
faktų, o ne asmeniškų, subjektyvių spėjimų. 

Chemiškų elementų autorius tepaduoda 77; jie 
" išvardyti 7—8 psl. su nurodymu jų atomų svorio, 
imant svorio vienetu vandegamio ir rūgštigamio ato- 
mus. Delko čia apleista garsi Mendelejevo natū- 
ralė chemiškų elementų sistema, sunku 
suprasti. Juk tai yra vienas iš pamatinių chemijos 
dėsnių, leidžiąs ne tik esamųjų chemijos elementų 
panašumus išaiškinti, bet ir dar nežinomųjų elementų 
savybes iš anksto išpranašauti. 

Pačiam mokslo dėstymui vietomis trūksta aiš- 
kumo. Pav., paduotojo 195—197 psl. liepsnos esmės 
aiškinimo mes negalėjom gerai suprasti. Abejojam, 
ar mokiniams jis bus suprantamas. 

Sunkino to vadovėlio supratimą ir daugybė spau- 
dos klaidų, ypač chemiškų elementų pavadinimuose 
(pav, Itris, Iterbis paversti čia Ifriu Iferbiu, 
Skandis — Scendiumu, Cezis—Calsiumu ir tt). 
Leidžiant naują laidą, tas klaidas reiktų būtinai iš- 
taisyti. 

Yra ir kalbai nusižengimų. Pav., autorius rašo: 
«dažniausia tai esti degant» viet. dažniausiai 
(slg. dažnai tai esti degant). 

Kaip pas Baroną, taip ir čia randam tuos pat ne- 
tikusius deguonį ir vandenilį. Peržiūrėję 

Leskieno «Bildung der Nomina im Litauischen» tė- š 
radom tik vieną neabejotiną liet. žodį su sufiksu — 
iliss Tai dagilis: Delko tas rečiausis sufiksas | 
pavartota vandeniliui nukalti sunku atspėti. 
jei jau vandengamis pavadintas vandeniliu, tai ir 
rūgštigamiui reikėjo duoti degilio vardas. Bet pas. 
mus kad ir nežmoniškai, bet viskas kitoniškai. Taip pat 
ir «okislenije» — labiau tiktų pavadinus oksida- 
cija, rūdijimu ar kitaip kaip, tik ne degimu. j 

Užtat pagirti vertas autorius, kad metęs netiku- 
sias lygtis, pusiausvyras, įvedė savo vadovėlin | 
tinkamesnius lyginių, lygsvaros terminus, 

Ilustruojantieji tekstą piešiniai parinkti neblogi, 
gaila tik, kad kai kur neperaiškiai atmušti. Pav., | 
95 piešiny turėtų būti minimas tekste vamzdelis b, 
bet piešiny jo nesimato. A 

Tačiau, nežiūrint tų netobūlumų, Ruokio cheš“ 
mijos vadovėlis, kaipo lietuvių kalboj pirmutinis, — 
atliks, be abejo, dideliai naudingą darbą, padėdamas 
mokiniams susipažinti su šiandieną ypatingai svarbiu 
chemijos mokslu.  Kaipo tokiam, mes ir linkime su- 
silaukti ne vienos laidos, dailesnės ir tobūlesnės negu | 
ši pirmoji. 

V. Ruokis. CHEMIJOS VADOVĖLIS. Antroji dalis. Vilnius, 
1920, 192 psl. in-8. 


Antroji chemijos dalis pas Ruokį prasideda cia-- 
nu ir boru, po kurių eina «būdai atomų svoriams rasti» | 
„Ir «periodinė elementų sistema». Delko ši pastaroji 
"yr patekus vadovėlin tarp koloidų ir metalų, 
sunku išaiškinti, o dar sunkiau metodikos atžvilgiu 
pateisinti. Ji reikėjo dėti arba pirmon dalin po ele- | 
mentų iš skaitymo, arba antron, pabaigus visų elemėži 
tų aprašymą. Žž 

Dulongo ir Petito dėsnis skamba vadovėly ši“ “ 
taip: «atomo svorio ir šilumos talpos daug- 
muo del elemento kietam stovy yra arti 
6,4». Ką tai reiškia, mes nieku gyvu negalim suprasti. 
Dalimi kalta čia matematiškoji terminologija. Rusų | 

proizvedienie iš pradžių vadinta padauga, paskui 
perkeista į sandaugą, o dabar imama vartoti dar 
keistesnis daugmuo. Kada bus galas toms meta- 
morfozėms? 

Bet kalta ir autoriaus vartojamoji sintaksė — «del 
elemento», «yra arti 6,4». Visame tame — maža 
lietuviškumo, o da mažiau aiškumo. 

Negalima pagirti autoriaus ir del gan dažno var- 
tojimo žodžio «abelnai». Jo lietuviškumas abejotinas. 

Metalų «virimo temperatūra» atrodo irgi keistoka. 

Suprantamas dalykas, kad antroj daly randas 
taipgi ir visi kiti netikę terminai, kuriuos buvom pa- 
žymėję recenzuodami 1-ją šio vadovėlio dalį. 


BOTANIKA. Bendroji dalis. Pagal J. Polianskį parašė A. 
Žygas. Mariampolė, «Šešupės» spaustuvė, 1920, 49 psl. in-8. 


Čia paduotas ne visas botanikos mokslas, tik 
bendroji jo dalis, kur dėstoma tai, «kas yra bendra 
visiems augalams bei atskiroms rūšims», — taigi kal- 
bama apie augalų sudėti ir gyvybę, apie jų stiebą, 
lapus, pumpurus, žiedus ir vaisius. Tekstą puošia 
49 neblogi vaizdeliai, kurie nemaža padės mokiniams 
botanikos tiesas suprasti. Leidinio kalba įmanoma, 
tik kai kurie terminai ne labai vykę, pav., strėla, 
piestelė (rus. piestik)) šebelbonai. Korektūra 
išvesta nepergeriausiai. Kai kurios spaudos klaidos 
yra paties autoriaus pažymėtos, bet yra ir nepažy- 
mėtų, pav. nynphea viet. nymphea (33) Ta- 
čiau nežiūrint tų netobūlumų, mokykloms šis leidinys 
tinka. Būtų geistina, kad A. Žygas netrukus išleistų 
ir trūkstamąją botanikos dalį. 


1. VAISTŲ ŽOLYNAS. Pirma dalis, antra laida. Klaipė- 
da, 1919, 42 psl. in-8. 
- 2. SVEIKA IR SKAISTI MERGAITĖ. Higiena. 1 Dalis. 1919, 
psl. in-8. o kr 
3. SVEIKA IR GRAŽI MOTERIŠKĖ. 1920, 32 psl. in-8. 
4. BE SKAUSMO GIMDYMAS, 1920, 24 psl. in-8. 


Yra daktarų, kurie labiau mėgsta teologiją negu 
mediciną, yra ir kunigų, kurie daugiau yr pasidarba- 

vę medicinos srity, negu teologijos. Šių pastarųjų 
skaičiun pridera kun. A. Skinderis. Jis tūri para- | 
šęs daugybę mediciniškų veikalų. Keturis iš jų jis 
pastarais dvejais metais yr savo lėšomis išleidęs. Pa- 
sižiūrėkim arčiau jų turinio. : 
1. Katės, šunes susirgę ieško sau tam tikrų žo- | 
lių. Jas nurodo jiems įgimtas instinktas. Zmogus ir- 
gi jau tai instinktu, jau tai prityrimu yr susekęs | 
kai kurių augalų gydomąsias ypatybes.  Auto- 
riaus tikslas—nurodyti tos ypatybės žmonėms, kad | 
galėtų jomis naudotis susirgę. Jis prisipažįsta ne vi- | 
sus gydomus augalus čia nurodęs. Iš kun. Kneippo 
žolyno nieko čia nedėjęs, nes Kneippo knygą «Gy- | 
dymas vandenimi ir augalais», A. Skinderio išmany- 
mu, privalanti turėti kiekviena šeimyna. 2 
Knygelė susideda iš dviejų dalių: pirmoj, bendroj, 
duodami praktiški nurodymai iš formakopėjos, kaip | 
taisyti vaistai iš augalų, kaip daryti milčiukai, tink- 
tūros, skystimai, mikstūros, emulsijos, tepalai, «plės 
trai», kaip visa tai sveriama ir t. t. i 
Antroj, specialėj, alfabeto tvarka išskaitomos 
įvairių augalų gydomosios ypatybės, pradedant nuo 
laukinės aguonos ir baigiant valgomuoju žirniu. (Ga- 
le pridurtas ligų ir vaistų «greitrodis». | 4 
Ar galės žmonės tuo Skinderio «Zolynu» nau- 
dotis, labai abejojame. Didžiausia jo yda, tai moks- 
liško griežtumo stoka. Sakysime, skaitytojas, perskai- 
tęs «Žolyne», kad «žirnis dera smilčių iš pūslės ir 
„inkstų varymui», ir jaučiąs savo pūslę esant smiltin- 
"gą, sumano žirniais pasigydyti. Ieško nurodymų, kaip 
tai padaryti. «Žolyne» randa tik du žodžiu. «Var- 
tojama skystime» (40). Jam to permaža. Jis ieško 
nurodymų, kaip tas skystimas iš žirnių padaryti — ir | 
knygos pradžioje 8 pusl. randa šitokį pamokymą: 
«<Imti „pažymėto augalo dalį į nurodytą vandens saiką «ir virin- 


ti nuo pusės iki dviejų, kartais ir daugiau, valandų, paskui, jeigu 
nurodyta, vaistą reikia ataušinti ir perkošti per tam tikrą koštuvą?- 


Kiek skystimui reikia imti žirnių, kiek vandens, 
knygoj nepasakyta, vadinas, įspėk pats arba klaus- 
kis paties autoriaus. 

Be žirnio, pūslės ligas dar gydą: 
«ajeras, notrelė, beržas, svogūnas, česnakas, kadugys, kvynas, 
kibis, kimžolė, morkai, kopūstas, nendrės, bruknės ir baltkarklis. 

Atatik, jei gudrus, patį tinkamiausį vaistą iš tie- 
kos augalų! Čia didesnė tiespanaša gyvybės netekti, 
negu visus tuos vaistus išbandyti. 

Taigi naudos iš to «Zolyno» skaitytojas netu- 

rės, kol jam koks specialistas nenurodys, kokį auga- 
l4 pasirinkti ir kaip juo gydytis. Kitaip sakant, be 
"«Zolyno» reikalingas ir «ištikimas asmuo» patarėjas 
"bei gydytojas. 
i 2. Autorius čia griauna klaidingą mūsų liaudies. 
„nuomonę, kad kūnas tai šlykštus žmogaus priešas. 
Autoriaus pasakymu, skaistus kūnas yra «labai gra- 
žus» ir «šventas», kaip ir pati siela. Reikia tik rū- 
"pintis išlaikyti jį skaistų ir sveiką. Tam tikslui ir 
"duodama šioj knygelėj trumpų elementarių žinių iš hi- 
gienos apie orą, apie kambarių sutvarkymą, šilimą, 
„Maistą, vandenį, drabužį, judėjimą ir gimnastiką, mie- 
B ir poilsį, odos, nagų, plaukų, akių, dantų, ausų 
"higienišką laikymą, papuošalų nešiojimą. 

Toliau eina specialiai skyriai apie mergaičių <«įsir- 
„pimą»!), apie «meilę ir moterystę» ir apie «auklėji- 
mą ir mokslą». 

Straipsnis apie meilę ir moterystę parašytas kil- 
„ Niai, vietomis tikrai poetiškai, o drauge teikia ir labai 
sveikų patarimų, k. š.: + 


Ė Retas merginą apgavęs veda ją. Nesiskubink sau išrinktąjį 

rinkti, nes laikas yra senas mokytojas. Išrinkusi, nesiskubink sa- 
ve atiduoti; jei neturės kantrybės palaukti, — ženklas, kad nebuvo 
tavęs vertas... Pilnos laimės iš išrinktojo susilauksi tuomet, kad jung- 
tuvių dienoje paims jis tave per visą tavo jaunystę jo laukusia, ne- 
paliestą. 


Geriausiu laiku susituokimui autorius laiko 20-25 
metai mergaitėms, 27-30 — jaunikaičiams,. 


!) Netikusiai čia autorius yra pavadinęs menstruatio lai- 
kais; lietuviai turi savo terminą — andrapanės. 


„dytojo patarimo nė katra lytis neitų į moterystę», 

Pažymėtinas autoriaus pageidavimas, «kad be gy- 


Ypač šiandieną patartina merginoms reikalauti iš sa 
vo sužieduotinių mediciniško paliudijimo, kad jie ne- 
buvo užsikrėtę lytiškomis ligomis; labiausiai to reik 
tų reikalauti iš vaikinų, dirbusių didesniuose mies- 
tuose ir tarnavusių kariuomenėje, nes ten labai daug 
yra sifilitikų.. 
Autoriaus pastabos apie charakterio auklėjimo 
svarbą, apie reikalingumą moterims didesnio išsilavi 
nimo, yra visai teisingos. 4 
Ka gi jam (vyrui) duotų ta moteriškė, jei ji pati būtų tušti, kai 
jį išlaikytų, kad vyras, nors gardžiausiai sutaisytus pietus pavalgęs, 
neitų iš namų ieškoti sau dvasios poilsio, kurio jis namieje nera 
Taigi reikia pilnai pritarti autoriaus šauksm 
kad mokslas lygiai yra reikalingas moteriškei, kaip 
ir vyrui. Įgijus mokslą, ji net ir neištekėjus galės 
būti visuomenei naudinga kaipo vaikų auklėtoja, gai: 
lestingoji sesuo, gydytoja ir t. t. Visoms suaugu- 
sioms mergaitėms ši knygutė būtų naudinga paskaičius. 
3. Daug naudingų higieniškų patarimų mergai- 
tėms ir moterims surinkta šioje 3-je knygutėje. Trūks- 
ta tik sistematiškumo. Nes pradėjęs nuo gydymosi 
vanderiu, autorius peršoksta prie įvairių moterų ly- 
tinių ligų, paskui grįžta prie mergaičių ir atkartoja 
maždaug tą patį, ką jau yr pasakęs savo antroje kny- 
gutėje (apie vandenį, orą, šilimą, judėjimą, apdarą 
maudymąsi, gimnastiką), ir vėl grįžta prie moterų li- 
gų, lydinčių gimdymą. Pažymėtina svarbus patarimas: 
Plaučių džiova sergant, negalima tekėti, būtų tai ir savęs ir 
savųjų užmušimas; arba turint, ar turėjus, biaurią ligą negalima te 
kėti (28). 
Negalima nepritarti ir šiems vyrams skirtienšij 
žodžiams: 
Paleistuviai, girtuokliai ir pasmirdėliai pypkioriai neverti geros | 
mergikės širdies (ib.). 
Baigiasi knygelė pamokymais, kaip tankiai reikia 
vaikas penėti, ir 60 įvairių motynoms patarimų. 

Kaimo moterys turėtų būtinai šią knygelė atve- 
ų atvejais skaityti, kol mūsų specialistai daktarai iš- 
eis geresnių ir moksliškiau rašytų. 

4. Laikydamas nešiojimą ir gimdymą fiziologiš- 
u procesu autorius mano, kad sveika moteriškė ga- 
pagimdyti kūdiki be jokių skausmų. 

Būna, girdi, atsitikimų, kad motynos bemiegodamos, nieko ne“ 
jusdamos pagimdę, atsibudusics randa kūdikį. Kitos parsineša glėbi 
iš pievos, kitos iš bažnyčios namo važiuodamos grįžta su lėle» (5)- 

Mums tai atrodo ne visai tiesa, nes ir pačiam 
šv. Rašte gimdymas laikoma sujungtas su skausmais. 
ik tie skausmai nelygūs: motynos sveikos, gyvenan- 
čios natūraliai, mažiau kenčia; liguistos, iškrypusios 
iš natūralios gyvenimo vagos— daugiau prisikamuoja. 
iems gimdymo skausmams sumažinti autorius duo- 
da įvairių patarimų, imtų, be abejo, iš tam tikrų gi- 
nekologijos vadovėlių, ir čia tik savais žodžiais po- 
pulariai atpasakotų. Ar autorius visa kaip reikiant 
išdėstė, ar ko nepraleidė, ar neiškreipė, mes spręsti 
nedrįstame. Tai mūsų ginekologų specialistų daly- 
kas. Iš savo šalies galim tik pažymėti keletą tikrai 
„svarbių patarimų, būtinai žinotinų moterystėj gyve- 
„hantiems. Stai tie patarimai bei pastabos. 
(7) Nėščia neprivalo perdaug save lepinti.  Sunkumas—ne liga. 


Paskutiniais sunkumo mėnesiais reikia liauties lytiškų susineši- 
mų, tatai motynai ir jos vaisiui nebūtų gerai (16). 

Nėsant sveikam, geriausiai neiti į moterystę (20). 

Tėvai, kurie be galo ir saiko lytiškai gyvuoja. dažnai nustoja 
„užveisimo spėkų (23). 
Ė Turėję, nors išsigydę, sifilį, džiovininkai dažniausiai savo krau- 
ju į kraitį užrašo tas pačias savo ligas vaikams su mažakraujystės 
ir skrofulų nuošimčiais (23). 

Lytiškame gyvenime prisiturėjimas ne tiktai nėra kenksmingas, 
bet, priešingai, naudingas. 

Lytiniame gyvenime moterys tebėra dar didžiausioj vergijoj; joms 
„ daroma tuo žvilgsniu didžiausia skriauda, perdaug jos apsunkinama, 

žudoma (24). 5 


„ Moterystės kliūčių autorius neliečia. Tuo tarpu 
Ir čia būtų galima daug kas pasakyti ir net pastaty- 
ti postulatai naujoms kliūtims įvesti... 

Bet ir be to ši knygelė reikia laikyti naudinga, 
Prikišti galima jai tik kalbos ir rašybos netobūlumas.. 
Pav., autorius visur rašo: tikėimas, miegoimas, 
geradėystė irt.t.viet. tikėjimas, miegojimas 
ir t. t. Savo kalbos netobūlumą jis ir pats savo «<Zo- 
lyne» pripažįsta, teisinasi tik tuo, jog tai, girdi, «ne. 
kalbamokslis, čia tik patarimai» (4). Kritika tuo au- 
toriaus pasiteisinimu vargiai bus patenkinta. k 


GEOGRAFIJOS PRADŽIA. Parašyta iš A. Krūberio, S. Gri-- 
gorjevo, A. Barkovo, S. ČCefranovo ir G. Ivanovo. Trečiasis B. 
Masiulio pataisytasis leidimas. Vilniuje, 1920, 124 psl. 


Keturių rašytas, penkto trečią kartą taisytas šis 
geografijos vadovėlis reikia laikyti vykusiu. Pava- 
dinta jis «geografijos pradžia», iš tikrųjų gi jis yra 
«geografijon įvadas» ar «įžanga», nes jame teduo- 
damas pamatinių geografijos mokslo elementų popu- 
larus išaiškinimas. Taigi kalbama čia apie pasaulio 
šalis, apie jūrą ir jos dalis, apie žemės paviršių ir 
jos sudėtį (lygumas, augštumas, kainus, ugnikalnius), 
apie žemės vandenis: upes, ežerus, apie žemės pa- 
vidalą, jos sukimąsi, jos nelygumus, drebėjimus, apie 
vandenynus, jų dugną, salas, pusiasalius, jūros įlan- 
kas ir sąsiaurius. Toliau kalbama apie orą, klimatą, 
augalus, gyvulius ir žmogų. Svarbesni dalykai paaiš- 
kinama gana dailiais piešiniais Ypač gražus yra 
Lietuvos žemėlapis. Pastarame skyriuje duotas su- 
O a apie žmonių rases, kalbą, tikybą ir valsty- 

inį sutvarkymą. Respublikų pavyzdžiu imta Pran- 
cūzija ir Lietuva. 

Kalbant apie tikybas, Budos ir Bramos išpažinė- 
jai pavadinta stabmeldžiais. Tai ne visai tiesa. Ma- 
hometonai kažkodel pavadinti muchametonimis. 
Raiskajai pticai duota «Dausos paukščio» var- 
das, kas irgi ne visai teisinga. Visų mažiausis paukš- 
tis pavadinta kolibru, geriau būtų pavadinus ko- 
libriu (kolibris;io), nes taip jis vadinamas kitų tautų. 
Vardų rašybai galima prikišti nenuoseklumas, nes, 
pav., rašoma otentotai, Hekla, begemotas, va- 

" dinas, vienur h paliekama, kitur išmetama, o trečiur 

pakeičiama garsu g. Papeiktinas B. Masiulis, kad 

rašo linė viet. linija, bet pagirtinas, kad nevartoja 

prasimanytų naujų formų Airopa, Eiropa ir rašo 

po senovei Europa. Vadovėlis mokyklai, ypač 
„ dėliai savo gana dailių piešinėlių, labai tinka. 


D-ras. A. Fuksas. VENERINĖS LIGOS. 1. Jų eiga. 2 
Padariniai. 3. Būdai apsisaugoti. Kaunas, 1921, 32 psl. in-16. 


Rusų publicistas Menšikovas kadaisia buvo iš- 
sitaręs, kad Rusijoj viešpatauja ne civilizacija, 
bet sifilizacija. D-ro Fukso brošiūra parodo, kad 
sifilizacija ima kaskart sparčiau plėtotis ir Lietuvoje. 
Stai to liūdno fakto įrodymai. 

Karo Sanitarijos Valdybos tyrinėjimo daviniai 
rodo, kad Veneros ligos labai plinta mūsų kariuome- 
nės tarpe. 1919 metų vasario mėnesy bendrame ligo- 
„nių skaičiuj venerikai sudarė nuošimčio trečdalį 
(0,320/0), o tų pačių metų pabaigoj jų skaičius pakilo 
iki dviejų su viršum nuošimčių (2, 20/0), tai yra pa- 
didėjo daugiau kaip 7 kartus. 1919 m. vasario mė- 
nesy sifilitikų bendrame venerikų skaičiuj buvo 99/0, 
o tų pačių metų gruodžio mėnesy jų buvo jau 20 su 
viršum nuošimčių (20,37/0), t. y. padidėjo du kartu. 
1920 m. sausio mėn. visų venerinėmis ligomis sergan- 
čių bendras skaičius Karo ligoninėj visų ligonių tarpe 
sudarė 11, 300, o 1920 m. gegužės mėnesy tas nuo- 
šimtis jau pakilo iki 19, 40/o. 1921 m. nuo sausio mėn. 
iki birželio 30 d. į ligoninę priimta 476 sifilitikai ir 
'367 sergantieji kitomis venerinėmis ligomis. Sakysim, 
kad pusė tų sifilitikų gydosi antrą kart, tai visgi mes 
matom dideliausį skaičių (daugiau kaip 200 naujų) 
susergant sifiliu. 

Kadangi venerinės ligos yra apkrečiamos, tatai 
reikia tikėtis, kad kareiviams pagrįžus namo, ne vie- 
nas nuo jų apsikrės, net ir ne lyties santykiavimo ke- 
liu, vadinas, gaus tas bjaurias ligas net visai nieko 
nekaltas būdamas. Tuo būdu venerinės ligos yra 
baisus priešas, su kuriuo kiekviena visuomenė pri- 

valo kovoti. Bet kad ta kova būtų sėkminga, reikia 
pats priešas gerai pažiati Tam reikalinga atskira 
literatūra, o jos, deja, pas mus beveik kaip ir nėra, 
D-ras Fuksas padarė pradžia išleisdamas savo veika- 
lėlį. Jam už tai pridcrą tikrai padėkos žodis. Au-| 
torius aprašo tris baisiausias venerines ligas: triperį, 
gonorėją ir sifilį (brantus). Aprašymai vykę, kad ir 
trumpi. Tų ligų pasekmės geriausiai atvaizduotos | 
penkiolikoje paveikslų. Kas yr nusikratęs tikybos ir 
doros principų, kas lytišką susivaldymą laiko prietaru 
ir viešai, net gatvėse, ragina savo draugus eiti «pas 
mergas», tam bent tie paveikslai veidų su išpuvusia | 
nosim ir nušašusiu pūvančiu kūnu, rasit, parodys pa- 
vojų esant tikrą, ne kunigų ir daktarų išgalvotą. 

D-ras Fuksas griauna taipgi plačiai įsivyravusią 
pirmeiviškame jaunime nuomonę, kad susilaikymas nuo | 
lyties santykių kenkiąs vyro sveikatai. Autorius tie- | b 
siog vadina ją klaidinga (27). Ė 

Pirmiausias apsikrėtimo kelias tai lytiški santykiai 
su prostitutėmis. Patenka pas jas dažniausiai vyrai 
nusigėrę. Taigi autorius teisingai pabrėžia girtuok- 
lystės kenksmingumą, nes girtas žmogus dažnai pa- 
daro tai, apie ką blaivas būdamas ir pagalvoti bijo. 

kovą su venerinėmis ligomis autorius kviečia 
ne tik valdžią, bet ir visą mūsų visuomenę. Mes 
nuo savęs pridurtumėm, kad ton kovon turėtų stoti 
ypatingai kunigai. Jie pas mus laimina moterystes.. 
Bet kokia gali būti laimė moterystėje, jei būsimasis 
vyras veda dorą, sveiką mergaitę, būdamas pats apsi- ) 
krėtęs sifiliu! Gimę iš tokios moterystė: vaikai esti jau 
nuo pat užgimimo apkrėsti. Taigi kunigų priedermė: | 
prieš surišant du jaunu žmogu moterystės ryšiais, ge- 
rai iškvosti, ar nėra vienas ar kitas veneriku. 

Ta pati priedermė dar labiau liečia besirengian- 
čių stoti moterystėn vaikų tėvus. Zinant, kad mūsų 
kariuomenėje venerikai visai neretenybė, tėvai, prieš 
leidžiant savo dukterį už buvusio kareivio, būtinai 
turėtų pareikalauti, kad jis pr'statytų daktaro paliudi- 
jimą apie savo sveikatą, kad ne tik dabar netur jo- 


| 
; 

kios bjaurios ligos, bet ir anksčiau nesigydęs nuo 
venerinių ligų. Jei tai būtų daroma rimtai ir sąži- 
ningai, tai ne vienas sifilitikas ar exsifilitikas nebe- 
galėtų įnešti kūniško supuvimo į būsimąsias šeimynas. 

Daktaras Fuksas padarė ką galėjo, išleisdamas 
savo veikalėlį. Kunigų ir tėvų priedermė — jį įsi- 
gyti ir studijuoti. Naudinga bus ši brošiūra ir jau- 
nimui. Ji būtinai turėtų būti kiekvienoj jaunimo 
bibliotekoj. 

Venerinės ligos pas mus laikomos šlykščiomis ir 
"apie jas viešai kalbėti vengiama. Bet dabar, pavojui 
"padidėjus, metas jau mesti tą seną pruderiją ir imtis 
"energingos kovos su tuo gresiančiu mums kūnišku 
supuvimu. Cia tyla būtų visai negera byla. Sian- 
ieną nebe metas tylėti. ia reikia viešai šaukti ir 
rodyti: jaunime, štai kas tave žudo bei gresia pražudyti! 


| A.Klimas. LIETUVOS GEOGRAFIJA. Kaunas—Mariam- 
 polė, 1923, 72 psl. in-8 maj. 

p Šis Lietuvos geografijos vadovėlis skiriamas vidu- 
" Tinių mokyklų mokiniams ir apskritai tiems žmonėms, 
kurie nori geriau savo kraštą pažinti. Autorius duo- 
da iš pradžių trumpą istorišką mūsų krašto praei- 
ties apžvalgą ir svarbiausiųjų pastarųjų laikų įvykių 
"paminėjimą. Tikroji Lietuvos geografija teprasideda 
tik 12 psl. Čia aprašyta Lietuvos paviršius, žemė ir 
„jos turtai: girios, jų žvėrys ir paukščiai, upės, ežerai, 
Baltijos jūra, klimatas, gyventojai, pagalios žemės ūkis, 
pramonė, prekyba, susisiekimo keliai ir vyriausio- 
sios valstybės įstaigos. 

Po savęs pažinimo visa tai būtinai reikėtų žinoti 
kiekvienam Lietuvos piliečiui, juoba kad čia surink- 
tosios žinios yra iš tikrųjų labai įdomios. Imkim, pav., 
kad ir mūsų klimatą. Stebimės šįmet (1923), kad žie- 
mos kaip ir nėra, nes kai kur, pav., Pagiry, po Ka- 
lėdų imta laukai arti. Daug kam tai atrodo keista, 
nepaprasta. Tuo tarpu iš Klimo Lietuvos geografi- 
jos sužinome, kad panašių žiemų būta ir seniau. Pav., 

1407 metais apie Naujuosius Metus žydėję kai kurie 
29 

augalai. 1506 metais sausio mėn. kriaušės ir kiti me. 
džiai žydėję. 1532 m. sausio pabaigoj pradėta laukai 
dirbti. 1721 metais sausio mėn. buvę sugrįžę gandrai 
ir kiti paukščiai. Bet būta ir labai šaltų ir ilgų žie: 
mų. Pav. 1557 m. žiema tęsėsi nuo lapkričio pradžio: 
ligi kovo pabaigos. 1640, 1651, 1708, 1709 m. gegu: 
žės mėn. jūra dar buvusi užšalusi. 1728 m. šešis m 2 
nesius buvęs rogių kelias. Bet vidutinė metų tempe- 
ratūra Lietuvoje nėra žema. Ji siekia Kaune 6,6, Vil- 
niuje 6,5, Mariampolėj 7,0, Klapėdoj 6, 7 Reaumujė, 0 
gradų. Ą 

Būva ių ir baisių audrų. Tokia viena au- 


šė apie 4000 sAiuų i ir kitų „Alna 


Lietuvoje yra: 
ariamos. žemės 22.740 kv. klm., arba 469/0 


pievy<-- 176920 »- > » 14 
ganyklų. |. 5930 » » » "128 
daržų, sodybų, 
sodų 7117 1530" > > » 310 
giliu 22 .0,304 > 72 » 16,9 » 
netinkamos 

žemės . „ 3950 » -» » 8> 


Žemės ūkių yra apie 214.000 „(neskaitant va 
tybinių dvarų). “ 


Didumo atžvilgiu ūkiai yra tokie: . 
ligi 11 hektarų 67.196 ūkiai arba 31,4 nuoš. 4 
nuo 11 ligi 22 hekt. 107.000 >» » 50 
»r22 > 33 1 126000: > » 122 

» 33 > 44. > 5987 » » - 28 
» 4 » 55 5 1498 >» » 07 

»- 55. » 0-2 3210 » ». 1,5 

Daugiau per 110  » 3.000 >» gė | 
Gyvulių Lietuvoje esama: 
arklių apie 46.000 
galvijų.»  950.0C0 

avių ir ožkų  750.000 

kiaulių «+ 1.600.000 . 

Nemažiau įdomios žinios ir apie mūsų pramonę. 
Mes čia pažymėsim vien, kokių pramonės įmonių pas 
mus yra daugiausia ir kokių mažiausia. Daugiausia 
"yra malūnų — 1149 (vėjo 513, vandens 443, garo 193); 
toliau eina karšyklos — 280, kepyklos — 188, lent- 
pjūvės — 165, odų dirbtuvės —- 123, kalvės ir šalt- 
kalvės — 93, limonado ir min. vandens dirbtuvės — 
87, laikrodžių taisymo dirbtuvės — 87, aliejaus dirb- 
„tuvės — 84, elektro stotys — 79 ir t. tt Mažiausia 
yra kaulinių miltų ir klijų dirbtuvių — tik 1, bet ir 
ta nūn yra užsidarius. Toliau eina kvepalų dirbtuvės 
— 2, degtukų, šiaudelių ir medinių vinučių dirbtu- 
„vės — 3, optikos dirbtuvės — 3, tiek pat yra lito- 
grafijų, rūkomojo popieriaus dirbtuvių; kavos, cikori- 
jos d-vės — 4, stiklo — 4, koklių — 4, popie- 
riaus — 5 ir t. t. 
Ė Pačių lietuvių Lietuvoje autorius tepriskaitė tik 
1. 788.750 arba 76,50/0 i 


Žydų esą 247500 » » arba 11 Ū/o 
Lenkų 46.900 » »- 3 » 22 » 
Aplenkėjusių liet. 45090 + 2 »> 42 a 
Gudų (baltarusių) 27000: >> 1 12 
. Vokiečių 33150 + »--+ »- 4 
Rusų - 22500" 75. > » 
Kitų tautų ) 36.000' > -*1> 3 Lo:5 


Dabartinis Lietuvos plotas siekia 50.000 kv. ki- 
lometrų su 2.250.000 gyventojų. Klaipėdos kraštas 
tur 2.500 kv. klm. su 140.000 žmonių; lenkų okupuo- 
tas Vilniaus kraštas 25.000 kv. klm. su 1.110.000. Tuo 
būdu matom,kad Klaipėdos kraštas tiek savo ploto 
didumu, tiek gyventojų daugumu nepasižymi. Jo visa 
svarba tik ta, kad per jį Lietuva tegali pasiekti jūrą. 

Trumpai tarus, Klimo «Liet. geografija» yra lyg 
mažytė enciklopedija, kurios kiekviename puslapy 
galima rasti įdomių įdomiausių ' žinių apie Lietuvą. 
Viena, ko tai enciklopedijai trūksta, tai Lietuvos 

gamtos grožio aprašymo. Šis klausimas Klimo vis 
nepaliestas. O tuo tarpu šiandieną geografijos mok- 
sle reiškiasi nauja srovė, kuri kaip tik stengias įvai- 
rių kraštų gamtos grožį apibūdinti. Tos srovės žy- 
miausis atstovas yra Sir Fr. Younghusband'as, 
išleidęs nesenai tuo klausimu dailų veikalą, vardu: 
Das Herz der Natur. Leipzig, Brockhaus, 1922, 
Patartumėm gerb. autoriui šį veikalą pasiskaityti ir 
naujame savo L. geografijos leidime pridurti naują 
straipsnį apie Lietuvos gamtos grožį. Bet ir šį pir- 
maąjį leidimą mielai visiems rekomenduojame. Jis yra 
dailiai išleistas, papuoštas gražiomis ilustracijomis ir 
Lietuvos žemėlapiu. 3 


V. Ruokis. ANALIZINĖ CHIMIJA. (Kokybinis analizis:). 
Tilžėje, 1922 , 440 psl. in-8. ; 


Ši knyga yra išleista Žemės Ūkio ir Valstybės 
Turtų Ministerijos Svietimo Skyriaus. Išleista dai- 
liai, tik nežinia delko visa surinkta kursyvu. Panašių 
leidinių kitomis kalbomis iki šiol neteko matyti. 


Autorius sakosi pasinaudojęs žiniomis, surinkto- 
mis Freadwell'io, Menšutkino. Kiek žinau, Menšut- | 
kinas yra profesoriavęs prieš 20 metų, todel jo su- 
statytasis analizinės chemijos vadovėlis yra gerokai 
pasenęs. Zinių apie naujausius išradimus chemijos | 
srity, pav., apie radijų, polonijų ir kitus radioakty- į 
vius kūnus jame, matyt, nebuvo; jų nerandam ir Ruo- 
„kio vadovėly.. Tai labai keista, atsižvelgiant į tai, 
kokią didelę rolę vaidina radioaktyvūs kūnai šiandie- 
ninėje fizikoj ir chemijoj.  Naujoj laidoj tas trūku- 
mas būtinai reikėtų pašalinti. š 

Autorius savo mokslą vadina chimija ir to pa- 
vadinimo laikos įsikibęs, nors tai yra gryniausias ru- 
sicizmas. Vakarų Europoj jis visai nežinomas, nes 
vokiečiai vadina tą mokslą chemie, lenkai ch emi- 
jair t.t. Bet Ruokiui, išėjusiam rusų mokyklą, pa- 
tiko chimija ir jis ja, lyg ka gera, bruka savo | 
klausytojams. 

Rusų «zakon» Ruokio vadovėly išverstas «tiesa» 
(chiminiai veikiamų masių tiesa) Bet tiesai ata- 
"tinka rusų <«istina», o ne «zakon». Mūsų išmanymu, 
"čia labiau tiktų terminas dėsnis. 


Iš rusų olovo autorius pasidarė alavą. Žmo- 
nės tą žodį senai yr sutrumpinę į alvą. Slg. liau- 
"dies dainą: 5 
2 Einam mudu pro kamarą... 

Kas kamaroj šneka?.. 

Alvytėlė 'uzbonėlį 

Pasiritus plaka... 
| Taigi ir moksle alvas būtų kur kas geresnis 
"už autoriaus «alavąv. 

Vietoj gyvoj kalboj vartojamo m UN bei ac- 
to, vadovėlyje įvestas lotyniškasis acetas. Teori- 
„jos atžvilgiu jis geras, bet būt galėjęs likti ir senas 
„uksusasaruksus. 

Autorius rašo metalas, lantanas, chloras: 
fluoras, bet polius, liuminiscencija. Šis 
„ nenuoseklumas rašyboj išaiškinamas vien tuo, kad 
taip rusai taria. Bet pripažinti rusų tarimas privalo- 
mu mūsų kalboj nėra jokios racijos. 

Nėra nuoseklumo ir kitur. Pav., autorius rašo 
ammonis su dviem m, o disocinti su vienu s. 
Reikėjo jau ko nors vieno laikytis. 

Ruokio vadovėly pilna tokių posakių: «gu lasi 
milteliai», «šis junginys gaminasi deginant sausą 
„hatrį» ir t. t. Jie visi yra gryni rusicizmai. 

Lietuvis pasakytų gula, leidžias, sėda milteliai, 
junginys gaunama deginant natrį ir t. t. 

Taigi kalbos atžvilgiu Ruokio vadovėlis vra ne- 
pertobūlas. Daug kas jame reiktų taisyti. 

Apie patį mokslo išdėstymą reiktų plačiau pa- 
kalbėti. Bet tai specialio gamtamokslio žurnalo už- 
davinys. Kaip teko iš šalies girdėti, toks žurnalas 
žada netrukus pasirodyti. Duok, Dieve, kad tai kuo 
greičiausiai įvyktų. 

„ Pranaičių Julė: IŠ KELIONĖS PO EUROPA IR AZIJĄ 4 
Philadelphia Pa, 1914, 370 „psl. in-8. . 2 


Būtų netiesa pasakius, lietuvius ieniėgėtanė ke- 
liauti. Nes argi mūsų broliai nėr pasiekę ne tik An- 
gliją, Škotiją, S Ameriką, bet ir Afriką, Australiją, 
Braziliją, Argentiną ir kitus tolimiausius pasaulio“ 
kraštus. O tai juk įvyko ne kitaip, kaip per tam tik- 
ras keliones. Taigi del keliavimo lietuvių mielai ke- | 
liaujama, bet, deja, tų kelionių aprašyti beveik visai 
nesirūpinama, taip kad kelionių literatūros pas mus 
kol kas kaip ir nesama. Kur kitur nuo kelionių apra: 
šymų linksta knygynų lentynos, mat, tie aprašymai 
mėgiama suaugusių, o dar labiau jaunimo; pas mus, 
deja, ne tik nerasi aprašytų kelionių į Rymą, į Sv. | 

emę, bet net ir į artimiausiuosius Lietuvai Latvių, 
Rusų, Lenkų kraštus. Vienintelis aprašymas kelionės 
į Ameriką — tai kun. Tumo: Ten gera, kur mū- 
sų nėra. Kaunas, 1912, 224 psl. in-16. Jis, jei ne- 
klystam, ir bene bus tik pirmutinis pas mus kelionių 
literatūros veikalas: 1 1 

„Į du metų po jo yr išėjus augščiau nurodytoji 
daili ir dideliai įdomi Pranaičių Julės knyga. Autorė. | 
yra a. a. kun. J. Pranaičio sesuo. Tarp mūsų moterų 
vargiai berasime kitą, kuri būtų tiek pasaulio apva- 
žiavusi. Cia ji tikrai pasirodė neatsilikusi nuo savo 2 
keliauninko misionieriaus brolio. Iš tikrųjų, kuri iš 
mūsų moterų turėtų tiek drąsos, kad iš Amerikos 
Philadelphijos Pa pasiryžtų plaukti per okeaną į 
Prancūziją, o iš čia per Belgiją ir Vokietiją, apsisto- 
jus kokiam laikui Lietuvoj, traukti toliau Rusijos že- 
mėmis ir Azijos tyrlaukiais į tolimą Taškentą pas sa- | 
vo brolį. Ir kad jau būtų čia kelionės galas, toli gre- | 
žu — ne. Paviešėjus kiek laiko Taškente, mūsų ke- | 
liauninkė vyksta į Samarkandą, aplanko Chyvą, Bu- | 
charą, Mervą, Užkaspiją, Krasnovodską, perplaukia | 
Kaspijos jūrą, aplanko Bakų, Tiflisą, iš čia kariškuo- 
ju keliu per Kaukazo kalnus patenka Vladikaukazan, 
iš kur per Dono Rostovą, Maskvą, Tverių atsiduria 
Petrograde, ir vėl per Lietuva grįžta atgal į Ameri- 

ką. Ir ne tik tą milžiniškąją kelionę autorė yr lai- 
"laimingai atlikus, bet, kas daug svarbiau, ją puikiai 
ir gyvai savo-knygoje aprašius. Tuose aprašymuose 
pažymėtina du dalyku: vienas — aplankytų kraštų 
„gamta, klimatas, gyventojai, jų papročiai, istorija ir 
kitkas, antras — tai pačios autorės pergyvenimai. 
Sios pastarosios vietos knygoj bene bus tik pačios 
gražiausios. Autorė visur pasirodo karšta patriotė 
lietuvaitė. Ji energingai kovoja, kol priverčia Montli- 
geono prancūzės vadinti save lietuvaite Jai tai ga- 
lop pavyksta, ir visi ją nuo to laiko kitaip nevadina, 
kaip «la petite Lithuanienne». O atsitikimas aprašy- 
"tas 32-am psl. parodo tokį autorės valios tvirtumą, 
jog vargiai panašaus berastum net pas senovės Ro- 
mos matronas. — Tas pat žymu ir iš autorės marti- 
rologijos Petrograde Šv. Katrynos pensione, kur ji 
del savo lietuviškos maldaknygės ir savo lietuviško 
„nusistatymo tautybės atžvilgiu gavo iškentėti tikrą 
pragarą, ujama savo draugių ir mokytojų lenkių, kai- 
po atkakli «pagoniškos» lietuvių kalbos mylėtoja. Ir 
jei ji tame lenkystės pragare neprarado savo tauty- 
stės ir tikėjimo, tai vien del to, kad turėjo Akademi- 
joj brolį kunigą ir vieną kitą pažįstamą lietuvį inte- 
„ligentą. Autorės papasakotieji. dalykai apie šv. Ka- 

trynos pensioną —yra visai nauji ir maža kam težino- 
mi, o betgi be galo įdomūs. Jau del jų vienų vertė- 
tų ši knyga perskaityti. Bet Petrogradiškiai epizodai 

toli gražu nėra vieninteliai. Jie pasikartoja visur, kur - 
tik lietuviai susiduria su lenkais. Autorė randa juos 

ir tolimame Taškente ir kitur. Kaipo karšta lietuvai- 
„tė, autorė visur ieško lietuvių, ir kur tik jų suranda 

bent vieną, mielai savo pasakojimuose neužmiršta 

“Paminėti. 

Iš kitos šalies, autorė moka žiūrėti į pravažiuo- 
jamus kraštus, miestus ir žmones ir pagauti įdomiau- 
sias jų žymes. Ką autorė sako apie Prancūzijos mui- 
tinių netvarką, apie miestų nešvarumą, tai tikra tie- 
sa; mes ir patys esam dalinai tai matę. Bet Vakarų 
Europai nedaug vietos tepaskirta knygoj: kur kas di- 

desnę jos dalį užimą Azija ir Rusija. Aprašymas. 
uragano Azijos tyruose, žemės drebėjimo Taškente 
ir kitokių anų kraštų įvairenybių palieka skaitytojyje 
gilaus neišdildomo įspūdžio. Pav., kas gal užmiršti 
kad ir šitokį vaizdelį: Ė 

Tiflise priešais Londono viešbutį viešajame darže su nemaža | 
nuostaba pamačiau V. Jėzaus didelę stovylą parėdytą gruzinų burka, 
tunika, sidabriniais kilebi ant krūtinės, su žaliu diržu, prie kurio ka- 
bo kaukaziškas brauningas ir durklas. Kojos apautos ilgaauliais ba- 
tais, kuriuosna sukištos plačios mėlynos kelnės, užleistos ant blauz- 
dų. Ant galvos užmauta augšta kailinė kepurė. Tokią Sūnaus Dievo 
parodiją gruzinai laiko dide šventenybe (234). 

Panašių keistenybių gyvenimo santykiuose, vie- | 
tos papročiuose, kalboj ir pažiūrose — autorės vei- 
kale yra didelė daugybė. Alcgratijas mokytojai bū- 
tinai turėtų savo mokiniams rekomenduoti tą dailiai 
parašytą ir, be to, dar puikiomis ilustracijomis papuoš- 
tą knygą kaipo tam tikrą įdomią ir naudingą geogra- | 
fijos chrestomatiją Bet ji nemažiau tinka ir suaugu- 
siems paskaityti, nes skaitoma lyg įdomiausia apysaka. 

Kalba, apskritai tarus, daili ir įvairi; tik kai kur 
pasitaiko joj vienas kitas amerikanizmas, k. š. ger- 
buvis viet. gerovė, kultuotis v. kultūrintis 
arba kultūrėti ir k. Bet jų nedaug, ir jie dingsta | 
kaip dulkės prieš tikrą paties veikalo grožį. Kad ir 
išleistas 1914 m., jis ir šiandien nė kiek nėr pasenęs. 

1. ŠVIFSA TAI GALYBĖ. Naujas elementorius ir pirmieji 
„skaitymėliai. Trečia pataisytoji laida. Sustatė Ilgūnų Jonukas. 
Kaunas, 1918, 48 psl. in-8. 

2. A. Jakučionis. KELIAS Į ŠVIESĄ. Skaitymo ir ra- 
šymo mokslas. 4ji laida. Vilnius, 1918, 64 psl. in-8. : 

3. Kl. Skabeika. KAS SKAITO RAŠO — DUONOS 
NEPRAŠO. Trečioji laida. Apie „400 piešinių. Maskva, 1916, 96 

sl. in-8. 
ž 4. Kl. Skabeika. ELEMENTORĖLIS. PIRMIEJI ŽINGS- 
NIAI. Petrapilis, 1916, 32 psl. in-8. 

53. Esmaitis. SAKALĖLIS (elementorius su skaitymėliais). 
Voronežas, 1918, 76 psl. in-8. > 

6. Marčius Rutinas. ŽINYNĖLIS. Knygos mąstyti. 
Voronežas, 1918, 80 psl. in-8. 

7. Murka. LIELUVIŲ KALBOS VADOVĖLIS. Įžengiamoji 
dalis. Petrapilis, 1917, 55 psl. in-8. 

8. J. Murka. LIETUVIŲ KALBOS VADOVĖLIS. Viduti- 
nioji ' dalis: Voronežas, 1917, 176 psl. in-8. 

9. J. Murka. VAIKŲ DARBYMEČIUI. Skaitymai prade- 
damajai mokyklai (Mokomoji dalis). Petrapilis, 1917, 352 psl. in-8. 

10. MŪSŲ DIRVA. Skaitymo knyga liaudies mokyklai tre- 
tiems metams. Sutaisė M. Vasiliauskasir J. Matulevičius. 
Antra pataisytoji laida. Kaunas, 1918 

11. S. Čiurlionienė. LIETUVIŲ LITERATŪROS ISTO- 
RIJOS KONSPEKTAS. Voronežas, 1918, 50 psl. in-16. 

12. S. Čiurlionienė. LIET. LITER. ISTORIJOS KONSPEKTO 
CHRESTOMATIJA. Voronežas, 1918, 88 psl. in-8. 


Pastarais dvejais trejais metais mūsų pedagogiš- 
koji literatūra žymiai padidėjo. Gaminti ją suskato 
ir tėvynėj likusieji, ir Rusijon išbėgusieji mūsų peda- 
gogai. Jie matė mūsų mokyklų skaičių diena iš die-- 
nos vis augant, taigi gerai numanydami, kad moky- 
mas be vadovėlių negali būti pasekmingas, ir grie- 
bėsi juos tverti. Tos kūrybos vaisiumi ir yra augš- 
čiau padėtasai veikalų sąrašas. Norintiems žinoti, 
ko jie verti, paduodame žemiau trumpą kritišką ap- 
žvalgą kiekvieno iš jų atskirai. 

1. Ilgūnų Jonuko elementoriuje skaitymo moks- 
las eina paraleliai su rašymo mokslu: tam tikslui nuo 


pat pradžios šalia spausdintų raidžių dedama greta ir 


rašomosios raidės. Tas pat daroma ir su žodžiais, . 


ilustruotais piešinių: dešinėj jų pusėj dedama spaus- | 


dintomis raidėmis piešiniui atatinkąs vardas ir apačioj | 
tas pat vardas išreiškiama rašto raidėmis. Autoriaus 
išmanymu; šiuo būdu lengviausiai vaikai“ išmokoma 


dailiai skaityti ir rašyti. Visa skaitymo ir rašymo 


teorija užima 25 psl., likusioji dalis (nuo 25 lig 48 | 


psl.) pavesta skaitymo praktikai. Šią antrąją dalį 
sudaro trumpučiai eilėmis ir proza parašytieji «skai- 
tymėliai.» Parinkti jie labai sumaningai; jų įvairu- 
mas. labai didelis. Jų tikslas suteikti vaikams žinių 


apie tėvynę, apie naminių gyvulių naudą, o drauge L. 


ir sužadinti vaikų širdyse gerų jausmų: teisingumo, 
gailestingumo, artimo meilės. Visa parašyta trumpais 
sakiniais, suprantamais vaikams žodžiais, tikrai peda- 
gogiškai. Taigi šis veikalėlis reikia laikyti vienu iš 
geriausių. Prikišti galima vien piešiniai, — kurių 
dauguma yra nusitrynę, neaiškūs ir nepergeriausiai 
padaryti. Leidžiant naują laidą būtinai reiktų duoti 
ir nauji piešiniai labiau atatinką mūsų gamtai ir, 
gyvenimui. 

Z. Jakučionies «Kelio į šviesą» metoda ta pati 
kaip ir Ilgūnų Jonuko elementoriuje, tik čia daugiau 
duota rašto pavyzdžių. Daugiau taipgi ir vaizdelių, 
bet jų dailumas nekoks. Kai kurie, k. š., beržo 12-me 


pusl., mėsos 31-me ir k., yra visai neaiškūs. Skai- | š 


tymo teorija užima čia 54 psl., skaitymėliams tepa- 
likta tik: 10 psl, t. y. vos !/6 visos knygutės dalis. 
Turinio atžvilgiu parinktiems skaityti dalykams irgi 
daug ko trūksta. Kai kurie pertrumpi ir lig ne- 
baigti («Onytė», «Kaziukas,» «Elzytė ir ežys»); var- 
giai jie galės sužadinti vaikų susidomėjimą ir prie 
skaitymo patraukti. «Dainelėjo. (61) minima 


seselės vainikėlis, miglelės užkristas, ir seselės pasi- 


aiškinimas. Dalykai vaikų amžiui visai neatatinką. 
Viršelyje padėtos keturios eilutės su parašu A. Jak- 

štas, nors šis autorius niekad nėra tų eilių rašęs- 
"Ir aplamai visame elementoriaus sustatyme nežymu. 
"didelio rūpestingumo. Sudėta kas pakliuvo. Pavir- 
"šutinis pavidalas irgi prastokas, popierius melsvas, 
"spauda vietomis neaiški. Nors viršely ir pažymėta, 
kad tai esąs «Ketvirtasis leidimas,» bet gerumo. šis 
"elementorius nėra pergeras; naudotis juo tegalima 
„vien geresnių neturint. 


3. KI. Skabeikos norėta duoti platus, pilnas, 'si- 
stematiškas skaitymo mokslas. Kad tas sistematišku- 
mas vaikams nebūtų. nuobodus, autorius stengės savo 
teoriją paįvairinti piešiniais. Tam tikslui įdėjo jų čia 
apie 400. Tiek vaizdelių, žinoma, užėmė daug vie- 
tos; elementorius išėjo storokas (96 psl.) ir brangokas. 
Tiesa, tie piešiniai kai kur daug vaikui ką paaiškina, 
pav., skirtumą tarp kojos, letenos, pusnagės ir nagos 
(37), arba tarp vikšro, lelytės ix plėštakės (54); kitur 
“jie teikia vaikui praktiškų nurodymų, pav., kaip ad- 
 Tesuoti ir rašyti laiškai (96) ir tt Bet aplamai ta- 
riant, yra čia ir visai nereikalingų vaizdelių, atkartotų 
net po dukart (pav., klumpių 44-me ir 57-me psl,, 
vaiko ir šuns 46-me ir 58 psl). Kitur vėl parašai 
neata.inka piešiniui. Pav., 29-me psl. nupieštas lovis, 
0 parašyta gelda, 52-me po puodo vaizdeliu pa- 
rašyta čerpė; 61-me nupiešta rašalinė, o padėta 
parašas — rašalas. Dar kitur padėta parašai su 
praleistomis raidėmis, kurias pats vaikas turi įspėti. 
Daugelyje vietų vaikai gal tai ir sugebės padaryti. 
Bet kai kur net ir inteligentui sunku bus tas uždavi- 
nys išgliau yti. Pav., 53-me psl. nupiešta blokas, 
0 po juo parašyta- skrie—elis. Kokia čia raidė pra- 
leista, težino nebent vienas Sk.,kurs tą technišką terminą 
iš kažkur yr ištraukęs. Yra elementoriuje žodžių 
grynai žemaitiškų, pav., blezdinga, kuisis, kurie 
vaikams augštaičiams bus nesupranta. Kitur pasi- 
taiko polonizmų, pav., «liktarna» (53), «leika» (21). 
Netrūksta ir spaudos klaidų, pav., 8-me psl. atspausta 
lasa viet. laša. 

Apskritai tariant, skaitymo teorijoj yra nerei- 
kalingo balasto, dėliai to ji išėjo neproporcionaliai ilga, 
užima ištisus 66 pusl.; tuo tarpu praktikai, skai- 
tymėliams tepalikta vos 30 psl. Tai mažoka, nors 
turinio atžvilgiu įdėtiesiems čion dalykėliams nieko | 
negalima prikišti. Ypač gražūs pasakojimėliai «Mo- 
tyna ir vaikas,» «Geras broliukas,» «Vaikas ir paukš- 
telis,» «Katė teisme». Sis pastarasai tiesiog puikus: 
Jis vertėtų duoti vaikams suvaidinti Kalėdinių eglelių 
vakarėliuose. 

Atsižvelgdami į visa, kas augščiau išdėta, KI, 
Sk. elementorių laikome naudingu leidiniu; jis būtų 
galėjęs būti dar geresnis, jei jame nebūtų augščiau 
nurodytų jeibių. i 

4. S; elementorėlį autorius sakos išleidęs «vai- 
kams, kurie negali mokyklos lankyti» ir apskritai «vi- 
siems vaikams, kurie neišsigali pirktis sau didesnio 
elementoriaus». Tam tikslui autoriaus parinkęs rei- 

"kiamosios medžiagos iš savo platesniojo elemento- 
riaus kuo trumpiausiai, bet draug negadindamas pa- 
čios sistemos. Taigi čia randame tą pat planą, tuos 
pat gražesnius vaizdelius ir tuos pat skaitymėlius, 
kaip ir pilname elementoriuje, tik su žymiais pralei- 
dimais. Tuo būdu sutrumpintas skaitymo mokslas 
ne tik nieko nėra nustojęs, bet dar, galima sakyti, 
žymiai paaiškėjęs. Todcl, mūsų išmanymu, šie «Pir- | 
mieji žingsniai» galima duoti kiekvienam vaikui, ar 
jis mokosi namie ar mokykloj. Iš jo vaikai greičiau 
išmoks skaityti negu iš didžiojo delto, kad čia nėra 
ano nereikalingo balasto, kuriuo be reikalo primur- | 
dytas didysis. 4 

5. Esmaičio «Sakalėlis» skirias nuo kitų tuo, kad | 
jame skaitymėliams pavesta vietos daug daugiau | 
negu skaitymo teorijai. Antra to elementoriaus ypa | 
tybė — tai jo tautiškumas.  Skaitymams parinkta 
daugiausia liaudies dainos, pasakėlės, mįslės. Tau- | 
tiškumą begaudydamas autorius prikišo vietomis ir 
tokių dalykėlių, kurie vaikams bus visai nesuprantami, 
pav., <Čiuto» (39), «Lylia» (33) arba dainelės: «Oželi, 

“ oželi, tu cinaragėli (?), kur tu palikai cino cibukėlį» 
(32), «Apuokas-ratuokas» (27) ir k. Tarp netau- 
tiškų straipsnelių yra irgi silpnokų (pav. «<Aldutė». 
«Gaidys ir vištos», «Vincukas» ir k.). Užtat išorinei 
«Sakalėlio» pusei nieko negalima prikišti; popierius 
storas, dailus, raidės didelės, ryškios, šriftas labai 
įvairus, formatas in-8 majori, visa tai daro malonaus 
įspūdžio. Netrūksta ir vaizdelių. Jų dauguma imta 
iš didžiojo Skabeikos elementoriaus. Klišės atmušta 
"gana gerai. Be reikalo tik tie patys vaizdeliai dėta 
po kelis kartus (pav., ožio 32-m ir 57-me psl., lapės 
11-me, 19-me ir 64-me, rūmų 8-me ir 12-me ir t.t.), 
Išsiplatinti šiam elementoriui kliudys jo perdidelė kaina. 

6. Rutino «Zinynėlio» tikslas «bendrai lavinti 
vaikų proto ir sielos pajėgos ir drauge teikti žinių 
apie aplinkinius daiktus». Bet nepamiršta taipgi ir 
«tesioginis skaitomųjų knygų tikslas— mokyti gimtąja 
kalba skaityti ir rašyti». Rinkdamas medžiagą auto- 
rius sakosi vadovavęsis «Amerikos skaitymo knygo- 
mis».  Skaitymų įdėta čia neperdaugiausia, iš viso 
60. Jų dauguma paliečia gamtą: augalus, gyvulius, orą 
ir jo apsireiškimus, vandenį ir jo atmainas, įvairius 
žemės kraštus ir t.t. Dorinančių vaikų.širdį, žadinan- 


čių gerus jausmus pasakojimų tėra čia vos vienas 


kitas («Tėvų ir brolio meilė» (75), «Geras sūnus» 
(45). Knygelė papuošta neblogais piešiniais, parašyta 
nebloga kalba, taigi galima vartoti mokyklose kaipo 
skaitymo knygą vaikams, baigusiems elementoriaus 
mokslą. i 

7. «Įžengiamojoj Lietuvių kalbos vadovėlio da- 
ly» J. Murka moko vaikus atskirti balses nuo prie- 
balsių ir dvibalsių, kietąsias bei plačiąsias priebalses 
nuo minkštųjų bei siaurųjų, duoda supratimą apie žodžių 
skiemenis, parodo skirtumą tarp balsių e ir ė, i ir y, aiš- 
kina didžiųjų raidžių vartojimą žmonių ir vietų var- 
duose, pereina trumpai asmenavimų ir lankstymų teo- 
riją, nurodydamas galūnių rašymo būdą ir t.t. Visa 
tai ilustruota daugybe pavyzdžių, neužmiršta taipogi 
ir atskirų «darbų», kuriuos vaikai patys nudirbdami 

kartu galėtų visas tas gramatiškas taisykles nuodugniai 
išmokti ir atmintin įsikalti. Vadovėlis sustatytas re- 
miantis panašiais rusų kalbos vadovėliais. Jei jis iš- 
ėjo ilgokas ir sunkokas, tai čia ne tiek J. Murkos 
kaltė, kiek mūsų nelemtos jablonskinės rašybos su. 
trejopu i (i, į, y,), trejopu u (u, ų, ū,) ir kitais ni 
kam nereikalingais filologiškais galvosukiais, kurie. 
mokyme užima be salo daug laiko. 

8. Savo vidutiniojoj lietuvių kalbos vadovėlio 
dalyje tas pats autorius aiškina pamatinius sintaksės: 
dalykus. Tam tikslui duoda supratimą, kas yra sa- 
kinys ir jo dalys — veiksnys ir tarinys, kas yra sa- 
kiniai trumpieji ir pilnieji; kokios yra pilnųjų sakinių 
dalys, kas yra pažyminys, papildinys, aplinkiniai 
žodžiai; toliau eina rašomųjų ženklų (klaustuko, šauk- 
tuko, skliaustelių ir k.) teorija. Nuo 135 nežinia del- 
ko atkartojama skiemenų ir garsų teorija, kuri užtek- 
tinai buvo išdėta pirmoj įžengiamoj daly. Taigi vėl 
kalbama apie balses, priebalses A+ dvibalses, apie 
minkštumo ženklelį, apie skirtumą tarp i ir y, u irū, 
e ir ė, vėl grįžtama prie asmenavimo ir lankstymo 
galūnių parodyti, kur rašoma nosinės. Nuo 27 $ ima- 
ma nagrinėti kalbos dalys: daiktvardžiai, būdvardžiai, 
jų atmainos skaičiais ir linksniais; toliau eina skait- 
vardžiai, įvardžiai ir veiksmažodžiai su visomis savo 
atmainomis skyriais, laikais, asmenimis, dalyviais ir t.t. 
Galop aiškinama prielinksniai, sąjungos, jausmažodžiai | 
ir duodamas supratimas apie įvairias sakinių rūšis | 
(pagrindinį, šalutinį, <sujungtinį). Visa tai išdėstyta | 
ne sausai, bet pasigaunant tam tyčia «parinktų skai- 
tymėlių, uždavinių, «pratimų», «pasakėčių», ir net 
piešinių. Darbo padėta daug, norėta vaikams kalbos | 
mokslas padaryti lengvas, prieinamas, bet... iš dide- 
lio rašto išeita iš krašto, ir del nereikalingo balasto | 
daugybės padaryta gramatiškos taisyklės sunkiai at- | 
menamos ir beveik neišmokstamos. Taigi vaikams šis 
vadovėlis, mūsų išmanymu, visai netinka. Juo tegalės 
naudotis nebent patys mokytojai, ypač dar neįgudę | 
ir gerai nežinantys, kaip liet. kalbos pamokos tinka- 

mai sutvarkyti. Vaikams reikėtų visai kitokio vado- 
vėlio, parašyto trumpai, aiškiai, laikantis sintetiško 
metodo, o ne analitiškojo, kaip čia. Galop ir šio 
vadovėlio kaina kaimo vaikams yr neprieinama. 


9. Rašydamas savo «Vaikų darbymečiui» tas 
pats autorius yr norėjęs apimti vienoj knygoj visą 
tolesnį pradedamosios mokyklos kursą. Gerai numa- 
“ nydamas, kad mokykla privalanti ne vien vaikų protą 
“ šviesti, bet ir širdį tobūlinti, jis šį savo veikalą ir 
paskirstęs į dvi dali: auklėjamąją ir mokomąją; pir- 
mosios tikslas . lavinti «širdis be proto», antrosios, 
«protas be širdies». Deja, pirmosios bei auklėjamo- 
sios dalies mums nepavyko gauti, taigi apie ją ir ne- 
galime čia nieko pasakyti; antroji gi, kaipo mokanti, 
vien apie mokslo dalykus ir tekalba. Tų mokomųjų 
dalykų čia primurdyta tokia daugybė, jog vargiai 
begalės vaikai tai išmokti per 3 metus. Nes ir ko 
čia nėra: ir etnografija, ir kosmografija, ir meteoro- 
logija, ir chemija, ir anatomija, ir fiziologija, ir zo00lo- 
gija, ir botanika, ir mineralogija ir net preistorija—visa 
paliesta, o kai kurie dalykai net ir plačiau bandyta 
išdėti. Pav., iš etnografijos paduota žinių ne tik apie 
rusus (neišskiriant Turkestano ir Sibiro), bet ir apie 
suomius, latvius, vokiečius, prancūzus, danus, italus, 
anglus, indėnus ir net japonus! Naudingumo tos žinios, 
"be abejo, naudingos, tik bene perdaug jų mūsų pra- 
džios dviklasėms mokykloms. Nebent autorius bū- 
tų turėjęs galvoje naują pradžios mokyklų tipą su 
4—5 metų kursu, tuomet, žinoma, būtų kas kita. Be 
medžiagos apstumo autoriui, matyt, Jabai rūpėjo ir 
kalbos grynumas. Tam tikslui jo naudotasi naujau- 
siais jablonskinės filologijos išradimais. Šiuo atžvil- 
giu autorius pasirodė labai pažangus: jo perkeista 
ne tik «linija» į «linę», «orkanas» į «urkaną» ir t. t., 
bet net ir iš naujosios chemijos tėvo Lavoisier'o pa- 
sidaryta kažkokia Lavuazija (158) Abejojame, 
ar ir pats Rygiškių Jonas pripažintų šią metamorfozę 
teisėtą. Mokytojams patartumėm į šiuos J]. Murkos 

naujadarus žiūrėti kritiškai ir nesiskubinti vaikams | 
primesti. : - 
10. Išleista pirma kartą 1907 m. ši skaitymo | 
knyga buvo per 10 metų vartojama lietuviškose mo- 
kyklose. Jos turinys kritikos pripažintas visai atatin- 
kančiu savo tikslui Kiekvienas įdėtas ton knygon 
straipsnis ar eilės parinktas tikslingai, atsižvelgiant į. 
pedagogijos reikalavimus: vieni aiškina mokiniui gam- 
tos apsireiškimus, antri duoda pažinti savo kraštą 
bei jo praeitį, treti žadina jaunose vaikų širdyse ge- 
* rus jausmus ir tt. Prikaišiota «Mūsų dirvai» šis tas | 
kalbos ir rašybos atžvilgiu, o taip pat ne viena spau- | 
dos klaida. Sioje naujoje jos laidoje to viso stengta: | 
si išvengti. Kalba ištaisyta ne vien prozos straips- 
niuose, bet ir eilėse, korektūra išvesta kuo rūpestin- 
giausiai. Vienas kitas mažesnės vertės dalykas, atsi- 
mainius aplinkybėms, yra apleistas, istoriški straips- 
niai perdirbti ir sutrumpinti, bet paties veikalo ver- 
tės tomis pataisomis nė kiek nesumažinta. Taigi ir 
tikimės, kad ši nauja «Mūsų Dirvos» laida, būdama 
įvesta lietuviškosna mokyklosna, duos naudos dar 
daugiau, kaip išsibaigusioji senoji. . 
11. Čiurlionienės «Liet. literatūros istorijos kon- | 
spekto» tikslas yra «vienu žvilgsniu apimti tai, kaip 
radosi, kaip augo ir plėtojosi Lietuvoje spausdintasai 
žodis, kokioms idėjoms tarnavo, kokio tobūlumo pa- 
siekė grožės srityje». Tačiau neaplenktas čia ir gy- 
vasis žodis, apsireiškęs «tautos kūryboj», jos daino- 
se ir pasakose. Tam dalykui pašvęsta net 15 pusl., 
t. y., trečia viso «Konspekto» dalis. Tikroji liet. lite- | 
ratūros istorija teprasideda tik nuo 16 psl. ir išdėta | 
autorės labai konspektyviai. XVI-am šimtmečiui pa- 1 
skirta vos puspenkto pusl, XVII-am nepilnu du, 
XVIII su Duonelaičiu — 4, likusioji dalis nuo 26 lig 
48 pusl. XIX-jam. Šiame pastarame Poškai teko 1 | 
pusl.. Daukantui 4, Valančiui 4, Baranauskui nepilnu 
2, «Aušrai» 3, Kudirkai 3, Pietariui 2 ir galop «Ž0- | 
džiui į skaitytoją» 3. Tai ir viskas. «Zodyje į skai- | 
„tytoją» profesoriškai pasakyta, kad «tikroji meno li- 

teratūra» teprasidedanti «poeto teosofo Vydūno veika- 
ais ir didelio masto liriku Vincu Krėve». Bet ir tai 
"tik tada tebūsią galima dėti į literatūros istoriją, kai 
tie veikalai būsią kritikos išnagrinėti ir jų vertybė me- 
no srityje išaiškinta. Visa mūsų literatūra lig galo 
„XIX š. teturi svarbumo tik mums patiems. Pabaigoj 
autorė graudoja, kad «mes savo rašytojus ar perdaug 
garbiname, ar visai jų kainoti nemokame». Cia ra- 
šytoja yr pasakius daug tiesos — ir belieka tik pa- 
"gailestauti, kad jos «Konspektas» kaip tik faktiškai 
ir patvirtina aną augščiau paminėtąjį jos pačios afo- 
rizmą. Kaip kitur, taip ir savo «Konspekte» jį gan 
aiškiai yr parodžius savo vienašališkumą, praleisda- 
ma nepaminėjus tokius svarbius mūsų tautiško žadi- 
nimo organus, kaip «Apžvalga», «<Zinyčią» bei «Dir- 
vą-Žinyną» ir net prūsinį kun. Tumo «Tėvynės 
Sargą». Įdėti tai «Konspektan» sukliudė ne vietos 
stoka, bet aiškus autorės partyvumas. Dėliai to šis 
„veikalėlis net ir kaipo mūsų literatūros istorijos 
«Konspektas» neatatinka savo tikslui ir nepatenkina 
"mūsų mokyklų reikalavimo. 

. Tik ką minėtojo «Konspekto» papildymu 
yra ši tos pat autorės «Chrestomatija». Cia paduota 
trumpesnės bei ilgesnės ištraukos iš veikalų Mažvy- 
"do, Bretkūno, Daukšos, Širvydo, Duonelaičio, Poš- 
"kos, Stanevičiaus, Strazdelio, Daukanto, Valančiaus, 
Baranausko, Basanavičiaus, Kudirkos ir Pietario. 
Daugiausia vietos pavesta Valančiui ir Kudirkai. Se- 
nesnėms chrestomatijoms— Volterio, Gabrio — išpirk- 
toms esant, galės lietuvių literatūros istorijos moky- 
tojai naudotis ir šia naująja, nors ji taip pat yr ne- 
pilna, kaip ir jai atatiokąs tos pat autorės «Kon- 
"Spektas»,. 


p Murka METODIKOS  ETIUDAI. Vilnius, 1919, 144 
psl. in-8. 


J. Murka yra darbščiausias mūsų pedagogas. Jis 
yra jau išleidęs visą eilę mokykloms vadovėlių. Sis 
naujas jo veikalas yra skiriamas tėvams, jauniems mo- 

kytojams ir mokytojų kursams. Autoriaus tikslas—pa- 
rodyti, kaip dirbama dabartinės pedagogijos tvarko-- 
mose mokyklose, ir kokių klaidų mokytojas privalo“ 
saugotis. k. 
Taręs pradžioje keletą žodžių apie geras ir blo-- 
gas mokyklas pas mus ir kitur ir nurodęs, kokių esa- 
ma pažiūrų į mokyklą, autorius gan plačiai kalba to- 
liau apie abėcėlę, kaipo skaitymo pamatą, nurodo * 
įvairius mokslo skaitymo metodus, moko, kaip teisin- | 
gai garsai tarti, paduoda trumpą geresnių mūsų ele- 
mentorių apžvalgą, priduria ir abėcėlės pamokos 
aprašymą. j- 
Po abėcėlei eina prie elementario aritmetikos | 
mokslo ir paduoda apygerės ir tikrai geros aritmeti- 
kos pamokos paveikslą. 2 
albėdamas apie gramatikos mokslą atiduoda pir- 
menybės palmę induktyviam metodui, vadindamas 
deduktininkus «pamokslininkais.» Mes abejojame, ar 
įdėtas čia «induktinės» pamokos paveikslas įtikins 
mūsų pedagogus ir pavers juos <induktininkais». 
Skyriuje apie rašomuosius dalykus duotas ne vie- 
nas gan praktiškas nurodymas apie rašymą iš knygų, | 
apie diktantus, laisvuosius rašomuosius darbus, o taipgi | 
apie grafiką, dainavimą ir muziką. ; 
Baigiasi knyga pastabomis apie mūsų vadovėlius. 
Autorius yra vadovėlių taisymo šalininkas, palikda- 
mas tą darbą pačiam mokytojui. Mes pilnai tam pri- 
tariam, nes tik taisant ir kritikuojant vadovėlius, 0 
„ypač jų terminologijos netobūlumus, ir tegalima susi- 
laukti tobūlesnių vadovėlių su tobūlesne terminologija. 
Sis veikalėlis labai atatinka šios gadynės reika- | 
lams.  Steigiama visur mokyklos. Joms reikia moky- 
tojų —o jų gerai prisirengusių maža. Daugelis ir pa-, 
tys maža tėra išmokę buvusiuose vokiečių mokytojų 
kursuose. Taigi tokiems J. Murkos šie «Metodikos 
Etiudai» bus labai geru vadovu bei patarėju mokyk- 
14 vedant. 5 
Bet ir prityrusiems pedagogams būtų ne pro šalį | 
jį paskaičius. 

VARGO MOKYKLA. Būrelio mokytojų rinkinys kalbos mo- 
kslo reikalui. Antroji dalis. Petrapilis, 1916, 276 psl. in-4 min. 


Savo turiniu šis rinkinys yra skaitymo knyga, 
skiriamoji «Vargo mokyklai». Vadinas, norėta duoti 
tremtinių vaikams, kas buvo galima greitomis sugrai- 
byti. Iš to susidarė margas, kaip genys, rinkinys, pa- 
skirstytas į dvi dalis. Pirmoji padaryta mokamoji, 
kuri lavintų vaikų «protą be širdies», antroji, matyt, 
norėta paversti «auklėjamąja», kuri tobūlintų vaikų 
«širdį be proto». Bet ši programa griežtai neišlaiky- 
ta. Tai galima matyt iš šios antros dalies turinio. 
Prasideda ji iš tikrųjų dorinančiais pasakojimais («One- 
lė», «Duktė», «Tėvas ir sūnus» ir k.), tik ir čia ne 
visi tinkami (pav., «Lapės uodega», «Jonienės o0ž- 
kelė»). Kai kur skleidžiama tiesiog netiesa; pav., 
"straipsny «Iš kur pikta gimsta pasaulyje» kažkoks 
vienuolis moko, kad visos mūsų bėdos einą «iš mū- 
"sų kūno». Tokia filosofija neišlaiko elementariausios 
kritikos. 

Po dorinančių pasakojimų eina eilė gamtos ap- 
„ tašymų (žiemos, pavasario, šienapjūtės), aiškinimai 
gamtos fenomenų (k. š., vėjo, ledo, vandens ir gazo, 
dujų, negero oro), ilga ekskursija gyvijos karalystėn 
pasakojimas apie vilkus, kiškelius, peles, žiurkes, 
šikšnosparnį, žvirblį, kregždę, čiurlį, varnėną, pelėdą, 
gandrą, žaltį, rupūžę, musę, aklį, gylį, blakę). Dau- 
giausia prikalbėta apie peles, žvirblius ir muses. 

Nuo musių pereita tiesiog prie Lietuvos gyven- 
tojų. Lietuvių teparodyta vos du milionu. Neaplenk- 
ta ir lietuvių kaimynų: lenkų, rusų, vokiečių, latvių, 
„žydų, karaimų, cigonų ir totorių. Apie visus juos 
stengtasi duoti vaikams šioks toks supratimas. 

Iš Lietuvos nuvažiuota toliau Skandinavijon, Da- 
nijon ir net Anglijon. Danų parapija su jos keturiais 
šulais: universite mokytu kunigu, teisėju, gydytoju ir 
mokytoju iškelta į padanges. Dar daugiau pagyrimų 
teko «anglų kaimui» su dviem bažnyčiom, viena po- 
nų lankoma, kur kunigas nevargina žmonių ilgais pa- 
mokslais, antra «darbo žmonių» bažnytėlė, kur Die- 

vo žodį skelbia «vietinis mūrininkas». Leidėjų išma 
nymu, visa tai mūsų vaikams naudinga ir reikalingė 
Vaizdely «Skelbėjas» parodyta, kaip «Anglų sąiung, 
žemės teisėms grąžinti darbo žmonėms» varo agita 
ciją provincijoj per tam tikrus važinėjančius «skel 
bėjus». Anglijos panegyrikas baigiasi Londono ap 
rašymu. i 

Nuo Londono peršokstama prie humoristiškų pa 
sakėlių apie «mieliausiąją ožkelę», apie negudrų vil- 
ką ir <«kvailutįv sūnelį, apie lietuvį ir cigoną, apie 
du melagiu ir tt. Nesigailėta vietos ir liaudies pa- 
sakoms (k. š. «Jonas ir Elenytė», «Nykščiukas», 
«Dvylika brolių juodvarniais lakščiusių ir k.). Kaip 


čion tarp jų pakliuvo ir vokiška pasaka apie «<Bre- 


mo muzikantus», sunku suprasti. a 
Kad knyga išeitų storesnė, įdėta jon ir ištisa 


eilė danų rašytojo Anderseno pasakų. Vienos jų per- 
daug sentimentalės (k. š. «Mergaitė su degtukais»), 
kitos (k. š. «Motinos vargai», «Angelas») rašytos: 
daugiau suaugusiems — taigi mūsų kaimo vaikijai ne- 
tinka. į 
Ne vaikams buvo skirti ir Garšino apsakymai 
«Ženklas» ir «Keturios dienos». Jiems čia irgi ne vieta. 

Geriausi straipsnėliai — tai ištraukos iš Aišbės ir 
Žemaitės raštų, o ypač puikūs Vaižganto «Jo tėveliai». 
Iš De Amicis'o «Mokinio dienoraščio» paimta net | 
25 dalykėliai. Kai kurie tikrai gražūs ir žadina ge- 
rus jausmus, bet“ yra čia ir visai lietuviams moki- 
niams neįdomių, k. š. «Viktoro Emanuelio laidotuvės». | 


1 


„Toks tai šio rinktinio veikalo turinys. Kaip ma- 
to skaitytojas, jame nėra jokio plano, dalykai sudėti 
kaip pakliuvo, be jokio sistematiškumo, be tvarkos. | 
Straipsnių autoriai dažnai yr rašę tai, kas jiems 


patiko, o ne tai, kas vaikams iš tikrųjų yra reikalin- | 
ga. Pav., įdėta ilgų gamtos aprašymų (k. š. «Nelinks- 
mas pavasaris», «Pirmoji pavasario diena» ir k.), ku- 
riuos suaugęs inteligentas mielai perskaitys, bet vai- 


kui jie savo ilgumu įvarys nuobodulį. „g 

Yra straipsnių perilgų, užimančių po 3,4ir dau- 
giau puslapių. Jiems perskaityti reikės keiių valandų. 
Dėjimas tokių straipsnių vaikams skiriamon skaitymo 
knygon — visai prieštarauja elementariausiems peda- 
gogikos dėsniams. 

“ Dar labiau nepedagogiškas yra pats knygos for- 
matas in-4 minore. Tai kažkokia vyža ar blynas, 
ne knyga. Ją skaitydamas vaikas turės sukinėti gal- 
vą 1200 kampu, nes spaudos eilučių ilgis siekia 14 
centimetrų! Tokia knyga vaikui sunku ir rankoj lai- 
kyti, nekalbant jau apie skaitymą iš jos. Pedagogai, 
urie ją statė, matyt, apie vaikų mokymą jokio su- 
pratimo neturi. 

„ Leidžiant antru atveju reikėtų ji bent keturgu- 
bai sumažinti, išmetus nereikalingą balastą ir davus 
ai atatiukamą vaikams bent dukart mažesnį formatą. 
Gale radom įdomų «Rinkinio redakcijos žodelį», 
iš kurio sužinojom, kad rinkinį yr redagavęs J. Jab- 
Jonskis. Kaipo kalbininkui, jam rūpėjo ne reikalingų 
vaikams žinių teikimas, ne jų dorinimas, tik lietu- 
vių kalbos mokymas. Tai pažymėta net paties 
veikalo antraštėj («Rinkinys kalbos mokslo rei- 
kalui»). Jablonskiui tas «reikalas» užvis svarbesnis, 
jis jam yra net vienintelis—unum necessarium. | 
Skaitymo knygą mokykloms jis težiūri vien kaipo į 
«kalbos mokslo chrestomatiją» gramatikos vadovėliui 
išaiškinti. Mūsų išmanymu, tokia pažiūra yra klaidin- 
ga. Vaikas nėra koks fonografas jablonskiškoms lie- „ 
tuvių kalbos formoms įbrėžti, bet gyvas žmogus, tu- 
įs protą, reikalingą naudingų gyvenimui žinių, ir šir- 
dį, reikalingą tinkamų paskatinimų į gera. «Kalbos 
mokslas» nėra ir neprivalo būti pradžios mokyklos 
alfa ir omega, jo rolė vien pagalbinė; jis tik prie- 
monė — tikram mokslui ir dorai skelbti. Kaip iš 
kitko, taip ir iš kalbos nevalia daryti fetišas ir tam 
negyvam stabukui aukoti vaikų protas ir širdis. 
„Iš Jablonskio redaguoto šio rinkinio vaikai gal 
Ir išmoks neblogai lietuviškai kalbėti; bet žinių, rei- 
kalingų gyvenimui, jie ten nedaug teras. Jablonskis 

tuo nesirūpino. Kaip jau esam augščiau minėję, jam. 
terūpėjo vien kalbos ir rašybos reikalas. Nemanome 
mes ginčyti jų reikalingumo, tik turime čia pažymė! A 
kad rašybos iš šio veikalo vaikai vis tik neišmoks, 
nes štai ką pats Jabl. rašo apie to rinkinio rašybą: r 
«Šią dalį, kol neturime rašybos vadovėlio, spausdiname taip, 
kaip rodo mums «Mūsų rašyba»... tik vietomis neįpratę netyčia“ 
kali iškrypstame iš nurodymų“. K 
Vadinas, pats rašybos autorius sakosi, «nety= 
čia» iškrypstąs iš jos, tai argi galima reikalauti, kad 
mokiniai iš jos «netyčia» neiškryptų. . 
Vien «kalbos», o ne pedagogikos nurodymų te- 
žiūrėdamas, J-is nesitenkina dviem storais savo lei- . 
diniais- blynais; jis sakosi, esąs pasiryžęs išleisti dar 
trečią «Vargo mokyklos» dalį, kurioje «bus, tarp ko | 
kita, ir nemažas eiliuotinės mūsų poezijos skyrius». 
Jin be eilių turėsią patekti ir dailiosios mūsų litera- 
tūros apžvalga ir keli jos kritikos straipsneliai. Si | 
trečioji dalis betgi lig šiol nepasirodė. — Labai grau- 
doti dėliai to mūsų mokyklai, rodos, nėra ko, nes ši 
trečioji dalis, be abejo, būtų panaši turiniu ir forma- 
tu į pirmi dvi. Iš 
Nenorėdami tiesai nusidėti, laikome savo parei- 
ga pažymėti, kad ir pats abiejų tų dalių redaktorius 
savo rinkinio idealu nelaiko. Jis pats sakosi, davęs 
tuo tarpu tik tiek, kiek pats įstengęs ir numatęs, kad | 
„Ilgainiui naujos mokyklos reikalui iš tų rinkinių «kas 
netiks, bus atmesta, kas tiks, bus imama». Mūsų iš- | 
manymu, tų atmestinų dalykų yra čia kur kas dau- 
giau, negu imtinų. 


M. Gustaitis. AMERIKOS MOKYKLA. Seinai-Mariam- 
polė, 1919 — 1920, 152 psl. in-18. 

Per L. Kat. Kongresą buvo kilę karštų ginčų 
del mokyklų, kokios jos turėtų būti. Kas su tuo klau- 
simu norėtų plačiau susipažinti, tam patartumėm per- | 
skaityti dideliai įdomią kun. Gustaičio knygelę apie 
«Amerikos mokyklą». Asmeniškai aplankęs Ameri- 
ką 1914 metai autorius ypatingai rūpinos pažinti te- 

"nykštę mokyklą, apsilankydamas įvairiose Amerikos 
mokslo įstaigose. 

Skaitytojas ras čia gyvai aprašytą mokymo sis- 
temą Amerikoj ir įvairius Amerikos mokyklų tipus, 
ypač viešąsias (public school) ir augštąsias mokyk- 
las (high school). Atskirame straipsny kalbama 
apie lietuvišką mokyklą Amerikoje. Čia paduota 
" platesnių žinių apie dvi mokymu užsiimanti kongre- 
| gaciji: seserų Kazimieriečių ir Nazaretiečių, ir jų 
nuopelnus mokymo srity Kadangi seserys Kazimie- 
rietės nūn yra jau persikėlę Lietuvon ir apsigyvenę 
Pažaisly, tatai žinios apie jas, kun. Gustaičio knygu- 
tėj paduotos, įgauna ypatingos svarbos. 

Iš tos pat knygutės sužinome svarbų faktą, kad 
Amerikoj auklėjimo srity moterys apskritai perviršija 
vyrus. 1907 — 1908 metais mokytojų vyrų Ame- 
rika turėjo 104.416, o moterų 376.902. Zymią vietą 
užima moterys universitetų ir kolegijų profesūroje. 
Tais pat metais jos turėjo 1219 universiteto katedrų 
ir 1389 kolegijų valdybose vietų. Mat, vyrai ame- 
rikiečiai, užimti biznio reikalais, maža beturi laiko 
idėjiniams dalykams (114). 

„Į viešpataujančią Amerikoj koedukaciją autorius 
žiūri neigiamai, teisingai rašydamas: ) 

Kas per pagalba vyrui jo žmona, tai mokanti, ką ir jis mo- 
kas, to nežinanti, ko ir jis nežinąs. Priešingai, pravartu, kad viens 
kito trūkumus išlygintų, viena pusė padėtų, ko kita nestengianti. Ka- 
žin. ar ne mišrioje mokykloj su bendra betikybe programa reiktų 
ieškoti priežasties taip tankių moterystės irimų (119). 

Pažymėjęs, kad Amerikoj 900/o moterų išteka už 
vyro, autorius teisingą daro išvadą, kad jų auklėji- 
mas turėtų būti to linkui ir kreipiamas. 

Pažymėtinas dar ir amerikiečių duosnumas mo- 
kykloms ir jų bibliotekoms. Ten lig 1909 metų vie- 
nas Carnegie (plieno karalius) yr paaukojęs tam tik- 
slui 139 milionus dolerių, aliejaus karalius Rocke- 
feller'is 119 milionų (126). 

O pas mus Lietuvoj ir jaunimo organizacijos, ir 
kariuomenės dalys, norėdamos įsisteigti sau knygynėlius, 

nieko kito nežino, kaip tik prašyti, kad jiems knygų 
leidėjai siųstų dovanai knygų. Kelias visai klai- 
dingas, nes knygos šiandien brangiai atsieina ir visą 
Lietuvą apdalinti dovanai knygomis jokia firma ne- 
gali. 4 

Jei čia kas patartina, tai nebent tai, kad pasitu- 
rintieji Amerikos lietuviai imtų pavyzdį iš Carnegie'ų. 
ir Rockefeller'ių ir savais doleriais pasistengtų savo 
gimtame kaime įsteigti kad ir nedidelį knygynėlį. | 

Baigdami dar sykį rekomenduojame kun. G. vei- 
kalėlį skaitytojams, nes jis yra ir turiningas ir labai | 
sugestyvus. 


Dr. Fr. Fersteris. JAUNUOMENĖS AUKLĖJIMAS. Kny- | 
ga tėvams, mokytojams ir dvasiškiams. Vertė M. Pečkauskaitė. | 
Kaunas, 1922, 543 psl. in-8. k 

Šiandieną, įsigalėjus demokratijai, kiekvienas at- | 5 
skiras pilietis turi galimumo dalyvauti aktyviai poli- | 
tikos ir visuomenės gyvenime, daryti įsravos valsty- 
binės tvarkos nustatymui, trumpai tarus, sunaudoti 
visas savo dvasios jėgas, kaip savo paties, taip savo | 
krašto gyvenimui pagerinti, patobūlinti. Tuo būdu | 
kiekviena asmenybė įgauna šiandien kaskart didesnės | 
vertės ir neša kaskart didesnę atsakomybę už kiek- 
vieną savo viešąjį žingsnį ir darbą. Iš čia savaime 
kaskart didėja tėvų ir mokytojų atsakomybė auklė- 
jant priaugančią kartą. Kokia bus ta naujoji karta, | 
tokia bus ir tautos ateitis. Jei nauja karta dorai iš- | 
duklėta panėšės į angelus, — galės žemėj savaime | 
įvykti Dievo karalystė bei rojus; jei nauja karta | 
bus ištvirkusi, suvelnėjusi, tai ir ateities gyvenimas 
bus tikras pragaras. 

Ateidamas į šį pasaulį kiekvienas žmogus atsi- 
neša ir gerų ir blogų palinkimų. Tinkamai išplėtoti 
geri palinkimai gali jį padaryti angelu; netramdomi | 
blogi palinkimai gali paversti jį gyvu velniu. Tatai | 
auklėjimo uždavinys padėti glūdintiems jaunoj kartoj 1 
angeliškiems dvasios elementams sustiprėti, kad jie, | 
įsigalėję, nutremtų priešingus demoniškus sielos gai- | 


Pedagogija | 473 


valus. Tai yra kiekvieno pedagogo vyriausiasai už- 
davinys — sėti vaiko sielos dirvoj gerą sėklą ir nai- 
kinti blogus diegus. Tarp pedagogų gerai tai su- 
"prantančių Fersteris šiandieną užima vieną iš pirmųjų 
vietų. Todel ir nenuostabu, kad jo veikalai yra pla- 
čiai skaitomi ir į įvairias Europos kalbas verčiami. Jie 
pasirodė ir pas mus dailiame M. Pečkauskaitės ver- 
time. Pirmas tomas yr išėjęs dar prieš karą 1912 m., 
"dabar mūsų Švietimo Ministerija yr išleidus pirmąjį 
ir antrąjį tomą vienoj knygoj. 

Skaitytoją stebina ji ne tiek savo turiniu, kū- 
riame galima rasti ne vienas panašumas į kitų peda- 
gogų veikalus, kiek dėstymo metodu. Jis galima pa- 
vadinti evangelišku. Nes kaip Kristus mokė žmones 
ne sausomis schemomis, bet gyvais prilyginimais, taip 
ir Fersteris, išdėstęs. keliais žodžiais tą ar kitą peda- 
gogikos taisyklę, tuojau duoda tinkamai parinktų gy- 
venimo paveikslų, kurie sykį patekę skaitytojo sielon, 
jau lieka ten amžinai nebeišdildomi. Štai, pav., vie- 
“nas kitas toks pavyzdys. 

Kalbėdamas apie: reikalingumą save pažinti, Fer- 
steris sako: 

Nebijokite, aš nesakau, kad reikia kiauras dienas apie save 
mąstyti, nenoriu, kad jūs visuomet landžiotumėt po visas savo sielos 
kerteles, ieškodami tenai be paliovos visokių blogybių. Bet taip 
užmigti, kaip kokia katė ar karvė, taip visai nė sykį 
nepažiūrėjus į savo sąžinės kampus, tai atrodo 
man perdaug nežmoniška ir perdaug neišmintinga (68). 

Kieno sąžinė dar nesurambėjus, tas perskaitęs šią 
vietą, be abejo, tars sau: — Ne, aš nenoriu migti 
kaip katė ar karvė, aš stengsiuosi padaryti nors 
trumpą pergyventos dienos apžvalgą ir pažiūrėti, ar 
viskas ten buvo tvarkoj... 

Kitoj vietoj kalbėdamas apie fantastiškus ateities 
išradimus, autorius pasisako ir pats besvajojąs apie 
aną nebetolimą laiką, «kada chemijos mokslas galės 
perdirbinėt akmenines anglis į maistingą sriubą ir 
daryti duoną iš medžių». Jis laiko tai galimu daiktu, 
nes anglyje yra visų tų dalių, kurių reikia sriubai, 

tik jos ten yra nesutirpusios ir kitaip sumaišytos», 
Bet tai pareiškęs, autorius priduria: 

O mumyse argi nėra visų dalių, reikiamų geram žmogui, tik | 
irgi nesutirpusių ir sumaišytų su piktu ir klaidcmis. Ir ar negražų 
būtų išradus tie stebuklingi žodžiai, su kuriais galima būtų storžie- 
viai ir paklydėliai paversti švelniais? Bet kas iš visų tų prasimany- 
mų su medžiu ir anglimis, jei prie tos naujosios sriubos ir prie nau- | 
josios duonos vis tebesėdės tie patys senovės žmonės su savo pyk- | 
čiu ir neapykanta? Kažin, ar kada nors išras tokį mokslą paleisti 
paslaptingoms žmogaus jėgoms iš piktų gaivalų glėbio? (407). 

O štai kokia gili ir kaip puiki mokytojų profesijos 
charakteristika: ' 

Mokytojas, kuris žinių teteikia, yra tiktai amatninkas; moky- 
tojas, kurs lavina būdą, yra artistas (431). 

Tuo trumpu aforizmu Fersteris ne tik tiesą pa- 
sako, bet drauge išreiškia ir kilnų paraginimą. «Mo- 
kytojai, būkit artistai, ne amatninkai?» Ir šis paragi- 
nimas, tariamės, nepasiliks be pasekmės. Nes kas 
gi iš mokytojų nepanorės tapti «artistu». 

Siandieną kaskart dažniau tenka girdėti balsų, | 
kad religijos mokslas yra išmestinas iš mokyklos. Jie 
praskambėjo net mūsų Seime. Ką gi mano apie tai 
Fersteris? Jis ne tik pasisako «giliausiai gerbiąs ne- 
išsemiamas dorines krikščionybės jėgas», bet ir se- 
nąjį Įstatymą laikąs «niekada nepasenstančiu»v. Ta- 
čiau jis teisingai primena, kad tikybos dalykai reikia 
tinkamai vaikams dėstyti. Jis tai ne tik primena, 
bet ir bando duoti keletą pavyzdinių pamokų toje 
srity. Taip pirmųjų tėvų nuopuoliu jis naudojas 
nūodėmės bei gero ir pikto sąvokoms paaiškinti. 
Ezavo lešiene — susivaldymo dorybei įvertinti, Kri- 
staus prilyginimu apie kupranugarį ir adatos skylutę 
— turtų pavojams nurodyti ir t. tt Autorius sakosi 
panašiai bandęs vaikams aiškinti net šv. Pauliaus 
gromatas. ; 

Tuo būdu matom, kad šis pedagogas didvyris 
tikybos reikšmę mokyklai pilnai pripažįsta. Jos ne- 
mato vien mūsų pedagogėliai nykštukai. 

Autorius savo veikalą yr pavadinęs «Knyga tė- 
vams, mokytojams ir dvasiškiams». Jos turinys visai 

pateisina tą vardą. Nes tėvai deda vaiko auklėjime 
pamatus. Jei tėvai sugebės suprasti vaiko sielą, jo 
psichiką, jie geriausiai prirengs jį mokyklai.  Moky- 
tojai, kad galėtų vaiką toliau tinkamai lavinti, priva- 
lo būti irgi geri vaikų psichologijos žinovai. Be to, 
jie gali tik savo mokinius sugadinti. Galop dvasiš- 
kiai ir mokykloj, ir klausykloj, ir sakykloj privalo 
baigti jaunų žmonių auklėjimą, kas irgi negalima ge- 
rai atsiekti, nežinant tikrų auklėjimo taisyklių ir dė- 
snių. Ir vieni, ir antri, ir treti visa tai ras nurody- 
tame Fersterio veikale. 

Jei kas galima tam veikalui beprikišti, tai nebent 
kai kuris nesistematiškumas dalykų paskirstyme, nes tarp 
atskirų veikalo dalių nesimato aiškaus sąryšio ir pla- 
no. Tačiau, nežiūrint to, jo «Jaunuomenės auklėji- 
mas» reikia pripažinti ne tik nauju, bet ir praktiš- 
kiausiu šių dienų pedagogijos mokslo vadovėliu. 

Kadangi šiandien Vakarų Europoje yr mada 
virtęs seksualis jaunimo švietimas, tatai ir Fersteris. 
skiria nemaža vietos «seksualinei pedagogijai». Lyties 
dalykų aiškinimas, kurį siūlo Fersteris, del švelnumo 
yra švelnus, bet idealiu pripažinti jo negalime. Yra 
daug geresnių, paremtų religiniais motyvais, pav., 
«Angelo pasveikinimo» žodžiais: «ir palaimintas tavo 
įščios vaisius Jėzus». Be to, nepaaiškinta čia, ar tas 
seksualis švietimas visada ir visiems vaikams yr bū- 
tinai reikalingas. 

M. Pečkauskaitės vertimas yra pavyzdingas. Jos 
suvartota net naujausieji Terminologijos Komisijos 
nustatytiejiį pedagogijos terminai. Išorinė leidinio 
pusė irgi daili. Tik spaudos klaidos ne visos ištai- 
sytos. Bet spausdinant užsieniuose to sunku buvo 
išvengti. Mokytojai šį veikalą privalėtų kasdien da- 
limis skaitinėti ir šios sveikos pedagogijos principus 
savais padaryti: Mokytojas šio veikalo neskaitęs 
būtų ne mokytojas, bet ignorantas. 


VAIKŲ LITERATŪRA, 


VAIKŲ DRAUGAS. Sutaisė ir išleido P. Mikolainis Til- . 


žėje, 1907, 64 psl. in-12. 


Mums lietuviams reikia apskritai lietuviškų kny- 
gų. Bet gera vaikų literatūra, kažin, bene bus tik 
šioj gadynėje mums visų reikalingiausia. Juk Lie- 
tuvos ateitis mūsų vaikuose. Jei jie iš pat mažens 


pamylės lietuvišką knygą, tuomet ir išaugę nebėgs nuo | 


jos, bet žiūrės į ją kaipo į savo gyvenimo draugą, 
mokytoją ir ramintoją, trumpai sakant, taps lietuviš- 
kų knygų skaitytojais ir platintojais. Tuomet tik ir 
tegalės pakilti mūsų raštija iki tam laipsniui, kuria- 
me ji stovi dabar pas mūsų kaimynus latvius, estus 


ir k. Todel tariamės, būsiant čia ne pro šalį recen- | 


zavus augščiau nurodytąją P. Mikolainio knygutę. Zi- 
noma, jos turinys maždaug toks pat, kaip ir kitų pa- 


našių veikalėlių: pirmiausia randame čia raides (spau- 


dos ir rašto) paskui tarsnius, trumpučius skai- 
tymėlius ir pagalios platesnius pasiskaityti straip- 
snelius. Originalumas «Vaikų Draugo» tas, kad leng- 
viau raidėms atminti paduota čia ne po vieną, 
kaip kitur, vaizdelį, bet po 3—4, kas, be abejo, vai- 
kams labai patiks; palengvintas vaikams taipgi tam 
tikrais vaizdeliais skaičių supratimas. Skaitymėliai 


irgi parinkti neblogi. Atspausta knygutė puikiai, ant 


dailaus popieriaus, su daugybe gan gražių vaizdelių. 
Vienas tik dalykas yra peiktinas — tai rašybos ne- 
vienodumas. Stai keletas pavyzdžių: 44-me psl. ran- 
dame — dalintis, neštis, o 50-me p. — stiprįties 
(reiktų — stiprinties) 45-me: varyti, klausyti, O 
. 56-me p.—apsives tie, 33-me p.—važiuot i e; 35-me— 
kiaušiniai ir ratelei, paukštelei. «Vaikų Draugas» 
turėtų išmokyti vaikus ne tik skaityti, bet ir rašyti; 


' 

rašybos gi įvairumas baisiai apsunkina vaikams tą 
darbą. Reiktų taipgi saugotis vaikų knygutėse tokių 
formų, kaip: mą (63), e siu (62) vietoj plačiau varto- 
jamųjų: man ir esu. Nereikalingi dar ir kai kurie 
 polonizmai, kaip šit pavalniai (62) vietoj pa- 
lengvėl, cibulis viet. svogūnas, cėberis viet. 
dėžė, — pažiūrėjus ant gyvulių viet.—pažiūrėjus į 
"gyvulius. Jei Mikolainis pasirūpins kitame leidime 
tas klaidas pašalinti, jo knygutė bus viena iš geriau- 
siųjų elementarių vaikų knygelių. 


GULIVERO KELIONĖS Į NEŽINOMAS ŠALIS. Guldė P. 
Žemutis. Chicago, 1907, 98 psl. in-8. 


Šis Europoje plačiai pagarsėjęs veikalas pridera 
vaikų literatūrai, nors yra jame vietų (k. š. aprašy- 
mas politiško sutvarkymo liliputų ir milžinų valstybės), 
kurių visą ironiją tegalės suprasti vien tik skaity- 
tojas pilnai subrendęs ir pasipažinęs su sociologiš- 
kais klausimais. 

Knygutės kalba ir rašyba, apskritai imant, ne- 
bloga, tiktai pirmuose puslapiuose kažin delko nepa- 
taisyta keletas posakių visai netaisyklingų, k. š.: 
manęs pavedė, norėjauir savęs prijungti: aplai- 
kiaukeles dešimtis svarų sterlingų (6), pamatė 
manęs ramiai begulintį (8); suprato manęs, mą ir t.t. 

iaipjau knygelė išleista gan švariai ir gali bū- 
ti davinėjama vaikams kaipo dovanėlė. 


Ks. Vanagėlis: DOVANĖLĖ. Skaitymo 'ir rašymo 
mokslas. Elementorius ir pirmoji knygelė. Vilnius, 1909. 138 psl. in-8. 


Žinomas mūsų pedagogas Ks. Vanagėlis sumanė 
padauginti neturtingąją mūsų pedagogiškąją literatūrą 
ir parašė šį veikalėlį P. Zavadzkis nepasigailėjo 
lėšų tai knygutei išleisti. Ir vienam ir antram reikia 
pasakyti ačiū, nes ir rašytojas ir spaustuvininkas 
atliko savo darbą gana dailiai. Spaudai, popieriui, 
vaizdeliams, apdarui nieko beveik negalima prikišti. 
Taip pat ir autoriaus mokėta gerai parinkti atatinka- 


a 


mos skaitymui medžiagos kaip proza, taip ir eilėmis, 
Eilės imtos arba iš tautiškų dainų, arba iš geresnių 
mūsų poetų — todel visos taisyklingos. Apie prozą 
nėr ką ir kalbėti; savo mokėjimą dailiai rašyti au- 
torius jau ne sykį yr parodęs. Jei kas galima be- 
prikišti, — nebent ne gana rūpestingas parinkimas 
pavyzdžių pirmai skaitymo pradžiai. Nes tokie sa- | 
kiniai, kaip 


ar ėda? ar bėda? boba bėrė, ir barė ir bėre, ir arė ir ėmė (12) p 


jokios minties nesudaro ir dalinai yra net juokingi. 
Be to, žodis boba perdažnai vartojamas, kai kur 
pasitaiko tame pat pusl. net po tris sykius (14). 

Iš kitų straipsnelių kitame leidime patartumėm 
autoriui išmesti eilės: Kur namas mūs — vie- 
na del to, kad jos yra ne originalės, antra—perilgos, 
trečia — ne labai autoriui nusisekusios, ketvirta— del 
tokių netaisyklingų sakinių, k. š. šienas kvepia 
sugrebots (?, nes ir laukas gers labai (ką 
jis gers — nežinia); graži žemė amžin' bus 
(ką čia reiškia žodis amžin, nebent vien pats au- 
torius teįspės) ir t. tt Be to, yra ir spaudos klaidų, 
pvd., Gridim viet. Girdim (95) ir k 

VAIKŲ ŽVAIGŽDUTĖ. Antroji dalis Sudarė mokytojas 
P. Bendorius. Vilnius, 1909, 142 psl. in-8. 


Autorius šią antrąją dalį paveda antrajam ir tre- 
čiajam mokyklos skyriui ir vaikams, mokantiems skai- 
tyti. Kaip kituose anksčiau išėjusiuose panašiuose 
vadovėliuose, k. š. «Mūsų Dirvojo, taip ir čia 
paduotos yra trumpos žinios apie gamtą (žvėris, 
augalus, mineralus) apie Lietuvą irjos istoriją ir šiaip- 
jau straipsneliai bei eilės pasiskaityti. Iš kosmogra- 
fijos ir geografijos žinių kaip ir nėra: joms te- 
paskirta 2—3 pusl. Kur kas daugiau tilpo toje an- 
troje dalyje eilių. Kas jas parašė nežinia, nes au- 
torius nei tekste, nei turinio sąraše poetų vardo ne- | 
pažymi. Bet iš to, kad jas autorius savo knygutėn Ė 
yr įdėjęs, aišku, kad jos atrodė jam Jabai gražios ir 

geros. Tuo tarpu apie tą jų gražumą gali skaityto- 
jas pats spręsti iš šių pavyzdžių! 


Žiogas linksmas dienas varė, 
Giedodamas pavasarį . 
Dienos šiltos jau praslinko, 
Visos žolės tuoj nulinko, 

Po kurioms turėjo stalą, 
Minkštą ant nakties patalą. 


iema viską naikindama, 
Ji prilankė ir jo namą (4—5). 


Kaip mato skaitytojas, vaikas iš tų eilių noromis 
nenoromis turės išmokti arba savokalbą darkyti, arba 
“poezijos dėsnius laužyti. Tiesa, toliau yra ir žmo- 
niškesnių eilių, bet kad jos būtų gerai parinktos, to 
pasakyti negalima. Pav., eilės apie Nemuną be 
galo ilgos, užima du ištisu pusl. (104—106). «Ar- 
tojo skunde» nežinomas poetas, (matyt, koks «žari- 
jietis») taip artojo vargus nupiešia: 


Man vargingiausia jau dalis lieka ; 
Aš prieš kiekvieną traukiuos iš kelio, 
Neimu niekam menko krislelio, 

O mane skriaudžia, laiko per nieką. 
Vienas, lyg erkė, prakaitą mano 
Siurbia ir lobsta; to nepakanka : 
Apvagia, suka, kaip kas išmano 

Da į kišenių įkiša ranką. — 

O čia pilvočiai, ponai visoki 

Tik krauju mano vien išmaitinti 
Žmogum nenori mane vadinti, 
Niekin ir spardo, lyg šunį kokį... 


Del pilnumo reikėjo jau autoriui paminėti ir apie 
artojo skriaudas nuo <giltiniečiųv ir panašių svieto 
lygintojų; bet «pirmeivis» poetas apie tai dis- 
kretiškai nutylėjo. Kas bent kiek išmano apie pe- 
dagogiką, tas pigiai supras, kaip nepedagogiškai 
pasielgė Bendorius, papuošdamas savo «Zvaigždutę» 
tokiais raudonais luominės neapykantos spinduliais. 

„Gana daug vietos savo knygutėje yr paskyręs 
B-ius Lietuvos istorijai. Nežinia tik delko mūsų 
Vytautą pavertė Vytaudu. 2 

Apskritai sakant, B-iaus «—vaigždutės» antroji 
dalis pavadinti gerv vadovėliu negalima. 


JUOZAPO ZAVADZKIO LEIDINIAI. Vilnius, 1909. 


1. Gražūs paveikslėliai, bet dar gražesni apsakymėliai. 

12 pė, in-16. . 
Pepasiganėsi, vaikeli, perskaitęs šitą knygelę. 

E Sveiki gyvi! 

4. Kiek daiktelių įvairių, tiek eilučių įdomių. 

5. Kas atsitiko a namuose 7 

6. O tai kas? 12 psl. didž. in-8. d 

7. Broliukai, jei A savo sesutę, nupirk ją šitą knygutę. | 

8. Kiek čia įvairių žvėrių ir naminių gyvulių. 154 

9. Gudrus katinas. 

10.. Pelenė. 

11. Robinzonas 

12. Dėdės Tomo trobelė. 

13. Raudonoji Kepuraitė. 

14. Gul šiandieną jau ant šieno. 


Išsyk vienais metais mūsų menkutė vaikų litera- 
tūra, ačiū Zavadzkiui, padaugėjo keturiolika, tie- 
sa, mažučių, bet užtat dailiais vaizdeliais papuoštų 
knygučių. Faktas iš tikrųjų pažymėtinas ir svarbus. 
Vaikams, be abejo, bus džiaugsmo, o tėvams ir dė- 
dėms nemaža vargo, asi gerai, kuri čia iš tų ke- 
turiolikos knygučių mylimam Joneliui ar dailiai Ony- 
tei geriausiai tiktų. Kai tariamės būsiant ne pro 
šalį pateikus čia keletą nors trumpų kritiškų nurody- 
mų apie kiekvieną iš tų knygelių paeiliui. ; 

1. Visas knygelės turinys tai — 22 vaizdeliu, Ž 
paaiškintu trumpomis eilutėmis. Vaizdeliai vieni ga- | 
na dailiai leidėjo spalvomis nudažyti, kiti, matyt, pa- | 
likti patiems vaikams nutepti. Vaizdelių turinys 
paimtas iš vaikų gyvenimo arba iš artimiausios vai- 
kams gyvijos (paukščiai, katė, kiaulė, vištos, bitė). Tik- 
tai vienas vaizdelis su parašu: 


Nesijudi:.ki, Rožyte, 
Žiūrėk stačiai į brolytį 

"kaimo vaikams, nemačiusiems fotografiškojo apa- 
rato, bus nesuprantamas. 

Negalima taipgi pripažinti vykusiu ketureilio 
apie bitelę, «tą darbščiąją muselę». Netikusios defini- 
cijos niekur netinka, juo labiau vaikų literatūroje. Bet 
nežiūrint tų jeibių, knygutė visgi gera, ir mažiems 
vaikams ji drąsiai galima duoti. o 

2. Si antroji yra tokio pat didumo ir turinio, 
kaip ir pirmoji. Prieš vienuoliktąjį vaizdelį padėtas 
“ parašas: 

Prie savęs magnetas geležį traukia. 
Kol kas nuims jį —- jis tik ir laukia 
Štai šitas raktas stov' pakabintas 

Be siūlo, be virvės — lyg prirakintas. 

Eilės visai nepuikios, ir pats dalykas mažiems, 

pra kaimo, vaikams bus nesuprantamas, kaipo nie- 

ad magneto nemačiusiems. Geriau būtų buvę to- 
 kių vaizdelių čia visai nedėjus. Jie tiktų knygelėse, 
„ skiriamose paūgėjusiems vaikams. Siaip ši knygutė 
gera ir verta platinti. 

3. Tos pat rūšies, kaip ir dvi pirmutini. Šalia 
 T-to vaizdelio parašyta: 

Čia gera mergina 
Balandžius maitina 

Tuo tarpu ta «mergina», kaip parodo vaizdelis, 
gali turėti ne daugiau kaip 4—5 metus!-— Toliau, po de- 
vintuoju vaizdeliu skaitome: 

Linksmai čiužinėja—Brolis ir sesytė 
Gult ant ledo bijo—Bailioji Teklytė. 

Mintis netikusiai išreikšta: vietoj «gult» reikėjo 

čia padėti «pult». Galop į klausimą prie 13 vaizdelio: 
Sakyki, vaikeli, ką neša mergelė 

vargiai ir suaugęs žmogus begalės atsakyti, nes iš 

tikrųjų sunku įspėti, ką ten toji «mergelė» neša. Ta- 

čiau ir ta knygelė nebloga — vaikams tiks. 

4. Šiai knygelei galima nebent tik tai teprikišti, 
kad autorius triušį vadina iš lenkiško «kralikėliu», o 
«rupvežę» — «vėžliu». Užtat yra čia paprastasis gar- 
nys baltakaklis, juoducdegis, ilgakojis, ilgasnapis, tik 

ne <ilgakuodis», kaip to nori vienas iš «Vilties» kri- 


tikų!). ; 


5. Šlykšti, niekam nederanti knygelė kaip savo | 
turiniu, taip ir vaizdeliais. - Gal vokiečių ar lenkų | 


vaikams tokios knygelės ir patinka, bet lietuvių vai- 


kučiai, mums rodos, nėra tiek kvaili, kad gerėtųs | 
kiaulėmis, žmonių rūbais parėdytomis. Autorius pra- 


deda savo «pasakojimą» šiomis eilėmis: 
Ten... toli, toli nuo mūsų, 
Užu sienos, ten už Prūsų, 
Kiaulės kaip žmonės gyvena (sic!) 
Piemenėliai jų negano, 
Nemanykit, kad juokiuosi! 
Toliau eina pasakojimas apie «kiaulytę, ketverto 
vaikų mamytę», kuri — 
Kiaurą dieną namie sėdžia 
Vaikus moko ir aprėdžia (sie !), 
Drūčiai myli vyrą savo, 
Niekad jo dar neapgavo (sic !).-. 


Na, geriau būt padaręs Zavadzkis pasilaikyda- 
mas savo krepšyje panašius šlykščius ir grynai kiau- 


liškus- sąmojingumus ir moralus. 

Lietuvių vaikams tokių knygelių nereikia. 

Visi augščiau išvardintieji veikalėliai (I — V) 
skiriami vaikams nuo 5 — 7 metų. 

6. Ši“ knygelė — didesnio formato, tinka 
vyresniems vaikams, pradedantiems galvoti ir klausi- 
nėti apie kiekvieno daikto tikslą. Autorius paduoda 
"eilėmis trumpą aprašymą įvairių dažniausiai gyveni- 
me matomųjų įrankių, k. š., oblio, kūjo, priekalo 
ir k., vietomis duoda vaizdelius paprastų vaisių ir 
gyvių. Tarp įvairių įrankių randame «angliakasio 
prietaisus» ir «anglių vagonėlį», kurie daugumai mūsų 
vaikų bus nesuprantami, taip pat kaip ir «putingo (tur 
būt, pudingo) pilnas torielius». Šią knygelę patartu- 
mėm pirkti berniukams. Mergaitėms ji mažiau tinka. 

7. Šioje knygutėis ypatingai dailūs naminių gy- 


. 


1) Žiūr. «Vilties» 1909 m. Nr. 145 (330). 

ulių vaizdeliai. Autorių galima papeikti vien tik 
ž tai, kad jis jaunai katytei liepia'ne tik šiaušt plau- 
us ir murmėti, bet ir «bliauti». Vaikai, be abejo, 
wukritikuos autorių šaukdami: «Na, kas gi girdėjo, 
ad katė bliautų!». Šiaipjau knygutė daili, vaikams 
atiks. 

:8. Irgi pilna žvėrių knygelė, tik čia žvėrys dau- 
giausia svetimų kraštų: liūtas, dramblis, asilas, kup- 
anugaris, meška. Si knygelė tinka daugiau miestie- 
čių vaikams. 

9. Pasaka apie katiną, kurs malūnininko sūnų lai- 
mingą padarė, išpiršęs jam karaliaus dukterį, o pats 
paskui tapęs ministeriu. Turinys menkas. Lietuviai 
turi daug gražesnių pasakų. Gaila puikių ilustracijų, 
kuriomis tas menkas veikalėlis išpuoštas. Gali tik- 
i ši knygelė nebent labai mažiems vaikams. 

10. Dideliai puiki pasakėlė apie dorą ir dievo- 

baimingą nedoros pamotės persekiojamąją mergelę 
Pelenę. Siužetas ir vaizdeliai svetimi, bet pati pa- 
saka turi tikrai lietuviškų pasakų dvasią ir varsą. Vi- 
siems rekomenduojame pirkti šį dailų veikalėlį, kai- 
p tikrą pažibą mūsų vaikų literatūros. Ypač ji tin- 
ka mergaitėms. 
11. Trumpai, sakytumėm, net pertrumpai atpa- 
"sakotas žinomosios Robinzono istorijos turinys. Kny- 
"gutė daili, įdomi, tinka labiau berniukams. j 
“12. Kas nėra skaitęs garsaus veikalo «Dėdės 
Tomo trobelė», nesigailės perskaitęs kad ir šį trum- 
putį tos griaudingos ir dideliai pamokančios istorijos 
"pasakojimą, 0 jau vaikams — tai sunku surasti ge- 
resnę Kalėdų dovanėlę. Visiems karštai ją rekomen- 
duojame. Kitame leidime pataisytina viena spaudos 
klaida: ištyrti vietoj ištirti. 

13. Yra tai sulietuvinta prancūziškoji «Le pe- 
tit Chaperon Rouge». Jei prancūzams tokios kvai- 
los apysakos patinka, tai jau jų dalykas. Lietuvių 
vaikams ji visai netinka. Remti pamokymą bei mo- 
tralizavimą aiškiausiais melais visai nepedagogiškas 

dalykas. Nežiūrint į dailias ilustracijas — tos kny- 
gutės patartumėm visai vaikams nepirkti. 
"14. Knygutėje trumpai papasakota apie Apreiš 
kimą Švenč. Panai Marijai, apie angelų pasirod "me 
Kristui gimus, apie Viešpaties užgimimą, apie Tris 
Karalius ir apie kelionę Egiptan. Kiekvienas sk 
rius paaiškintas puikia artistiška daugiavarse ilustra- 
cija. Tikra Kalėdų dovanėlė, tinkanti visiems. Už. 
jos išleidimą  Zavadzkiui iš tikrųjų reikia pasakyti 
nuoširdų ačiū. - 
Jei p. Zavadzkis ir kitais metais žada parūpinti 
mūsų vaikams dovanėlių — patartumėm kritiškiau 
rinktis leidžiamuosius veikalus ir pasiieškoti geres- 
nių eiliadirbių. 


Svirno Žvynė. KVIETKELIS. Vaikų eilutės. Vilnius, 1913, 
16 psl. in-16. | p 


Mes lietuviai kaip ir neturim dar vaikų literatū- 
ros. Ypač trūksta vaikams gerų eilučių. S. Žv 
rinkinėlis bene bus tik pirmutinis toje srityje. 
ma — kiekviena pradžia sunki. Padaryti pirmas žing- 
snis ir pasiekti išsyk tobūlybės laipsnis net ir ge- 
nijams nelengva. O S. Zvynė toli ne genijus. J 
greičiau paprastas eilininkas, su labai nežymiu talentu 
ir su labai netobūla eiliavimo technika. Netrūksta 
pas jį rimų-visai netaisyklingų, pav., neužmiršiu- 
numirsiu;. duokit - mokyt; nebaugu -į dangų; 
vežti-esti ir tt p. Vietomis randas ir nusikaltimų 
ritmui, pav., «su pavasariu draug», «Suva sulos? Nus- 
kriaus jei koks žmogus» Kitur pasitaiko visai nena- 
tūralios žodžių konstrukcijos, pav: a 

Visai mandagiai kai Š A 
Praslenka dienelė ' B 

Geriausiai pasisekusios yra šios eilės: «Paukštytė», 
«Lietuvos lašai», «Ruduo» ir «Senelio daina». 

Beveik pusę rinkinėlio užima vertimai iš Kolco- 
vo, Pleščejevo, Lerm' -tovo, Konopnickienės ir kitų. 
Tų vertimų parinkimą negalima pavadinti pilnai vy 

kusiu. Delko, pav., į vaikų eilutes pateko «Senelio» 
rba «Artojo» daina — sunku būtų išaiškinti. Vai- 
ų psichologijai jos visai neatatinka. Ypač eilės, im- 
tos iš Konopnickienės, reikia pavadinti nevykusiomis, 
Viskas čia susideda iš nenatūralės, dirbtinos afek- 
acijos. : 
" Origiusiės autoriaus eilės daug geresnės. Ap- 
itai sakant, visu tuo rinkinėliu skaitytojai vargiai 
bus patenkinti. Jo kalbai trūksta poetiškumo ir net 
paprasto taisyklingmo. Pav., jis verčia: 

Norėčiau būt paukštyte, 

Ką skrenda į kita šalį. 
Ką tai polonizmas (co), vietoj kuri, kur. 
Taipgi vietoj mano autorius rašo tarmiškai ma. 
Prieš tai tenka protestuoti. 


„MANO DOVANĖLĖ 16 paveikslų mažiausiems skaitytojams 
ir klausytojams. Parinko ir perpasakojo Pr. Mašiotas. Piešinė- 
liais paaiškino P. Kalpokas. Ryga, 1913; 24 psl. in-8. 


Šios pasakėlės parašytos «mažiausiems» skaity- 
tojams, t. y. tokiems, kurie vos tik spėjo baigti ele- 
mentorių. Taigi, kitaip sakant, yra tai pirmieji vaikų 
skaitymėliai. Autoriaus taikintasi prie vaikų psicho- 
Jogijos, norėta pamokyti juos nedraskyti paukščių 
lizdelių («Petriukas»), sužadinti net pasigailėjimo tų 
šparnuotų mūsų prietelių («Paukštelių eglelė», «Ką 
paukštelė čiulbėjo»), nurodytas nedorumas pasisavi- 
lant svetimą daiktą («Kregždės ir žvirblis») ir t.t. 
 Kaipo skiriami vaikams, pasakojimai, žinoma, yra | 
aikiški, kai kur net perdaug. Pav., «Petriuko pieši- 
Nuose» pats Petriukas parodytas perdideliu artistu, 
mokančių net dramblį ant sienos nupiešti, o jo šu- 
niukas— perdideliu kvailiu, nes išsigandusiu nupiešto 
Uramblio. Visa tai viena palaida fantazija, daugiau 
teko. Nei tokių gudrių Petriukų, nei tokių kvailių 
uniukų pas mus nerasi. 

Tiek apie turinį. 

Išorinė veikalėlio pusė būtų nieko sau: spauda 
Braži, raidės didelės, popierius neblogas, bet Kalpoko 

vaizdeliai dailiais pavadinti negalima. Vaikų tipai 
(Marytė, Julytė, Jonukas) visai nelietuviški, atskyru: 
nebent porą vaikučių 4-me psl.. Įspūdis tų vaiz 
lių išeina nekoks: gerai gerai, jei skaitytojas nepajus 
pasibjaurėjimo vietoj pasigėrėjimo. A 

Iš tokio artisto, kaip Kalpokas, galima buvo tis 
kėtis kur kas didesnio tobūlumo tiek kompozicijos, 
tiek ir technikos atžvilgiu. 

Šios dienos gimnazistai, jei užsimano, daug gė- 
riau sugeba ilustruoti savo veikalus, kaip parodo jų 
leidinys «Auštant». 


Kun. K. Macius. LIETUVIŲ VAIKŲ PASA 
Pigios knygelės visiems. Nr. 7. Vilnius, 1914, 32 psl. in-24. 


Kun. K. Macius (1875—1905) gabus rašytojas, 
peranksti mirties pakirstas, tarp kita ko rūpinos ir 
Lietuvos folkloru, surašinėjo lietuvių pasakas, patar- 
les, įdomesnius žodžius.  Šin rinkinėlin įdėta 14 
trumpų pasakaičių. Jos, matyt, ne paties kun, Ma- 
ciaus sustatytos, tik iš žmonių pasakojimų surašy 
tos. Jų kalba graži, tik kai kur pajvairinta tūlais 
žemaitiškumais. Knygelė labai tinka vaikams, i 
jusiems elementorių, ir šiaipjau dovanoms. 


Kun. K. Macius. VAIŠNORA ŽYDŲ BUDELIS. a 
sakėlė. Pigiosios knygelės visiems Nr. 2. Vilnius, 1914, 24 psl. in.24. 


Čia jau originalis Maciaus rašinėlis, jame atpa- ž 
sakota užsilikę žmonėse padavimai apie vieną gargž- 
diškį, vardu Vaišnorą, ir apie «štukas», kurias jis 
darydavo žydams. Pasakojimas kalbos atžvilgiu dai- 
lus, bet savo turiniu gan menkavertis, nes Vaišnoros «štu- 
kos>| doros atžvilgiu negalima pavadinti «nekaltomis». 


VAIKŲ KNYGYNĖLIS. Petrapilis-Voronežas, 1917—1918. 


1. Butkų Juzė. Kalėdų vakaras. A. Velėnaitis- 
Paukštvanagis. 
2. Mūsų gyvunėliai. iš Bostromienės, Bikovienės 


Verigo ir kitų išvertė Vaižgantas. 
3. Kirmėlaitė, Ramunėlė ir Linai. Vertė Kl. Sk. 

4. Pr. Mašiotas. Senio pasakos vaikams. 
5, Vanduo ir oras. Iš rusų kalbos vertė Vaižgantas. 
6. Mūsų gyvulėliai ir paukšteliai (Bikovienės apsakymėliai). 


Sulietuvino B. Masiulis. 
7. Padangėse (kaip žmonės laksto oru). Iš įvairių raštų 


sutaisė B. Masiulis. ; 
„ Mūsų dainelės. Parinko Kl. Sk. 
9. Pr. Mašiotas. Naujos senio pasakos, 
10. Mamin-Sibiriakas. Pasakaitės. Vertė Dvi kur- 


Bostromienės- Miko nutikimai. Vertė Vaiž- 


12. Karincev. Talentingi vaikai. Vertė B. M. 

13. A. Giedrius. Iš mokslo dienų. 

14. A. Giedrius. Trys pasakos. 

15. A. Giedrius. Eglaitė. Bauba. 

16. Pr. Mašiotas. Augalų pasakos. 

17. Pr. Mašiotas. Atlikusios senio pasakos. 
amin-Sibiriakas. Pasakėlė apie Mašalaitę. 


18. M 
Žvirblis-begėdis. Juodasai. Vertė G. Š-vs. 


Pastaruoju laiku mums ypač stigo vaikų litera- 
tūros. Be tapusios bibliografiška retenybe Valan- 
čiaus «Vaikų knygelės» (jos nauja laida tepasirodė 
tik pernai) ir vieno kito vėlesnio rinkinėlio (k. š., 
midto, Juškytės, Žemaitės, K-tės), nebuvo kas duoti 
vaikams pasiskaityti. Tiesa, prie seiniškio «Saltinio» 
buvo pradėjęs periodiškai eiti vaikų «Saltinėlis», bet, 
deja, jis nepergeriausiai buvo vedamas ir 1914 m. 
paliovė visai ėjęs. Taigi susidariusioji Rusijoj «<Kul- 
tūros ir Švietimo sekcija» atliko labai svarbų darbą, 
pradėjusi 1917 m. leisti tam tikrą «Vaikų knygynėlį» 
mažyčių knygelių pavidale. Per porą metų jų iš- 
leista 18. Tame skaičiuje, kaip pigu įspėti, yra vi- 
sokių: gerų, apygerių ir menkokų. Kadangi publikai 
perkant svarbu įgyti kuo geriausi leidiniai, tatai čia 
ir paduodame trumpa kiekvieno to knygynėlio n-rio 
įvertinimą. | 
1. Pirmoje knygelytėje įdėtą du dramatišku 
vaizdeliu: Butkų Juzės «Kalėdų Vakaras» ir A. 
Velėnaičio «Paukštvanagis». Pirmojo turinys yra šis. 
Braškių pirkioje, tėvams Kalėdose į vaišes išvažiavus, 
lieka bobutė Braškienė su vaikais. Atėjus kaimynų 

vaikams, rengiamasi pasilinksminti, pažaisti. Mažai. 
Elziutei paprašius, bobutė dainuoja pora senoviškų. 
dainelių. Po to vaikams besirengiant žaisti pasirodo 


vaidila, gyvenęs «prieš 500 m.», su dviem dvasiom, 


užsigeidęs pamatyt, kaip dabar žemėj besilinksmi- 
nama. Vaikai iš pradžių tų keistų ateivių nusigąsta, 


bet Braškienės nuraminti ima žaisti: Zaidimams pa- | 
sibaigus, dvasios su vaidila dingsta, davę vaikams pa- 


mokymą «gražiai santaikoje gyventi, išmintingų žmo- 
nių klausyti, darbo žmonėmis virsti»... Yra čia 
viena kita teisinga pastaba, pav., kad vaikas net ir 


medinį arkliuką mušąs reikia drausti, bet aplamai | 


vaizdelis vykusiu pavadinti. negalima. Ypač gadina 
jį bobutės dainos. Mat, vaikai mokytojo įtikinti, kad 
visos «mūsų senos dainos gražios», panorėjo išgirsti 


jų iš bobutės: tuo tarpu pirmoje bobutės dainoje 1 


randame, pav., tokią strofą: 
Žydai su barzdomis, kaipo šunes kudloti. 
O jei su vaikais, kaip ožiai kuproti . . 
Iš kur bobutė tokią dainą ištraukė ir delko ją 
«gražia» laiko, nežinia. Negeresnė ir kita bobutės 


daina. Galop ir vaidilos pasirodymas yra visai ne- | 


reikalingas, nes jo duotąjį vaikams «pamokslą» būtų 
galėjęs pasakyti bet koks vaikų dėdė. 
«Paukštvanagio» autoriaus irgi norėta vaikai pa- 


mokyti. Tam čia nesigailėta visokių gražių | 


priminimų, k. š., jog «meluoti nemaža nuodėmės», 


jog «mokslas teikia proto žmogui», arba kad «tabo- š 


ka turi nuodų», kad vaikai vyresnių kalbinami tur 
jiems žiūrėti į akis ir klausiami atsakinėti, kad «kito 
nelaime nereikia džiaugtis» ir t. tt Bet veikimo ma- 
žoka. Visas vaizdelio turinys susideda iš to; kad 
kaimo vaikų būryje vieni yra tingūs ir nenori mo- 
kytis, kiti mielai imas mokslo. Geruosius vaikus mo- 
kytojas-svečias pagiria, apdovanoja saldainiais ir pri- 
žada knygelių su vaizdeliais, o tinginius saldainiais 
ir geru žodžiu patraukia mokytis. Neklaužada Pra- 
nys, bežudydamas paukšč“ <, nukrinta nuo medžio ir 
susikula. Tai ir viskas. Vaidinti šis vaizdelis, ne- 


anos 

sant geresnių, tiktų. O «Kalėdų vakaras» rodyti 
scenoj tebūtų galima tik pakeitus bobutės dainas 
kitomis, tikrai gražiomis; jos būtų galima parinkti 
kad ir iš Kl. Sk. išleisto rinkinėlio «Mūsų dainelės» 
(žiūr. šio «Vaikų knyg.» 8 n-rį). 

ia populariai papasakota apie bičių ir 
skruzdžių gyvenimą, apie karkvabalio ir drugelio atsi- 
" radimą ir apie šilko vikšrelį. Dalykėliai, kad ir iš 
svetimų kalbų imti, bet Vaižganto dailiai sulietuvinti 
"bus lengva vaikams suprasti.  Naudingumas knygelės 
neabejotinas. 
š 3. «Kirmėlaitėje» papasakota tas pat drugelio 
atsiradimas, kaip ir 2-0j knygelėj. Taigi ši pasakėlė 
buvo galima visai apleisti. «Ramunėlė», kaipo pa- 
rašytoji sentimentaliai, vaikams ne labai tepatiks. 
«Linai», kad ir Anderseno, irgi ne visai suprantami. 
Taigi visas šis rinkinėlis naudos ir dailės atžvilgiu 
reikia laikyti menkoku. 

4. Pr. Mašiotas moka dailiai ir patraukiančiai 
pasakoti apie gamtą. Šioj knygutėje surinkta 14 
įvairių jo «pasakų» vaikams. Visos jos trumpos, bet 
gyvai ir vaizdžiai nupiešia kiekvieną pasakojamąjį 
daiktą, ar tai bus grybai miške, ar višta ančiukus 
išperėjusi, ar paprasti žvirbliai, ar, galop, ir patys 
vaikai. Kai kuriose pasakose esama net tam tikro 
švelnaus humoro. Taigi «V. Kn» 4 n-rį laikome 
vienu iš geriausių. 

Suprantamai: išaiškinta įvairios vandens at- 
mainos: garas, rūkas, lietus, kruša (klaidingai tik rašoma 
kriuša), ledas, sniegas, o taipgi oro veikimo pa- 
sekmės: vėjas, aidas, lekiamoji pūslė, jūros audra. 
Visa tai Vaižganto nupasakota gyvai, grynai lietuviš- 
kai. Knygelė pamokanti ir naudinga. 

iame rinkinėlyje papasakota vaikams apie 
zylę, žebenkštį, ežį, ūdrą, triušius, kregždes, kiaunę, 
strazdą, gegutę, lapę, tetirviną, varną. vanagą ir kelis 
naminius gyvulius. Zinoma, nėra tai pilnos tų gy- 
vulių charakteristikos, bet vaizdeliai, kuriuose paro- 
dyta viena kita žymesnė to ar kito gyvulėlio ypatybė 

Papasakota gyvai, lengvai; pridėtos neblogos ilus- 
tracijos dar labiau pažadins vaikus skaityti. Taigi 
ir šį knygutė yra verta pirkti. 

7 Trumpa, labai gyvai nupasakota Oru skrai- 
dymo istorija nuo žilos senovės lig naujausių aero- | 
planų ir cepelinų.  Nepasigailės ir suaugusieji ją pa- 
skaitę. Yra tai vienas iš geriausių «V. Kn.» leidinių, 

8. Kl. Sk. labai gerai padarė surinkdamas vie- 
non mažon knygutėn pačias gražiausias mūsų liaudies 


dainas. Šiuo atžvilgiu ši knygutė verta kuo didžiausio | 


išplatinimo. Jei kas čia galima prikišti, tai nebent 
6-ji dainelė, kuri yra vėlesnės formacijos su ne visai 
lietuviškais žodžiais («gražiai perprašyti viet. 
atsiprašyti»), o taipgi ir 18, kur žirgelis pyksta ant 
bernelio, kam jį nuvarginęs «jodams į paneles per 
tamsias nakteles». Vaikų knygelėse — panašioms 
dainelėms ne vieta. 

9. «Naujose senio pasakose» Pr. Mašiotas tęsia 
toliau savo pasakojimus apie gamtą, aiškindamas vai- 
kams, kaip pempės gyvena, iš kur vasarą atsiranda | 
kurapkos ir putpelės, koks avių protas, kaip senis 
kiškis moka šunis apgauti, kaip skruzdės karą veda, 
kaip žąsinas su degląja apie nepasiekiamus dalykus 
svajoja ir t. tt Naudinga ir graži knygelė. 

10.  Mamino-Sibiriako pirmutinė pasakaitė apie 
«Žvirblelį-Baltakaklėlį, Ešerėlį-Pasišiaušėlį ir Lauruką 
Kaminkrėtį» nenatūrali, ilgoka, ne lietuvių dvasios. . 
Abejojame, -ar galės vaikams patikti. Antroji «<Pas- 
Kutinės musės pasaka» geresnė, nes artimesnė tiesai, 
bet irgi praskiesta, perilga ir todel daug kam bus 
nuobodi. Ši «V. Knyg.» n-ris mūsų vaikų literatūros i 
nepraturtino. > 

11. Vaižganto versti Bostromienės <Miko nu- 
tikimai» irgi moko vaikus gamtą pažinti. Įdomiaus, 
dalykėliai — tai «Višta ir kiaušiniai», «Kuodė perivi 
«Viščiukai skįla», «Kujagalvis», «Duonos grūdelio is- 
torija», «Medvilnė». Parašyta lengvai, suprantamai, 
išversta dailiai, lietuviškai. Leidinys naudingas, pa- 
puoštas piešinėliais. 


sindi dd 

12. Karincevo <«Talentingieji vaikai» versti vi- 
sai be -reikalo. Viskas čia svetima — ir veiksmo 
vietos, ir veikiantieji žmonės, ir. jų papročiai, ir pini- 
gai (florenai, pistoliai) Vertėjas vertė vergiškai, 
jokių paaiškinimų nuo savęs nepridėdamas, taigi mūsų 
vaikams ši knygelė bus visai ne uprantama. Be to, 
vieno iš tų talentingų vaikų kunigams iškirstas šposas 
(19 psl.) net ir doros atžvilgiu ne labai gerai atestuoja 
to šposo autorių. Dėliai šių priežasčių šios knygelės 
pirkti niekam nepatariame. Ypač ji netinka kaimo 
vaikams. 


13. Šioje knygutėje tėra tik du dalyku: «Iš mano 
mokslo dienų» ir «<Simukas». Pirmutinis ilgokas, ištęs- 
tas, gana nuobodus, antras daug gyvesnis, parodo, 
kaip varguolis Simukas ganydamas išmoko skaityti, 
Nesant geresnių knygelių galima pirkti ir šita. 

14. Čia tik trys pasakos: «Senelė ir Onytė», 
«Varlė» ir «Silpnutis ir Vyliukas». Visos trys įdo- 
mios, slepiančios savy gilesnę mintį, gyvai parašytos, 
taigi, tariamės, vaikų bus mielai skaitomos. 


15. Ši knygutė susideda iš dviejų dramatiškų 
vaizdelių: «Eglaitė» ir «<Bauba». Pirmame iškeliama 
mintis, kad paprotys kirsti eglaitės kalėdų šventei 
yra progaištingas girioms ir pačiai visuomenei; an- 
trame, kad nereikia tikėti į «Baubas». Rodyti sce- 
noje būtų ne pro šalį, ypač pirmutinysis. 

16. «Augalų pasakose» Pr. Mašiotas aiškina 
vaikams, kaip pupos ir bulvės dygsta, delko medžiai 
drėgmės reikalingi, delko obelys ir kriaušės skiepi- 
jama, delko ne visuomet švilpinaitė padaroma ir t. t. 
Tokių pasakojimų čia surinkta net 22. Visi jie trum- 
pučiai, bet kiekvienas šio to pamoko skaitytoją. 
Kalba, kaip paprastai Mašioto, gyva, vaizdinga ir 
taisyklinga. Vienos tik formos «obels» viet. «obelies» 
negalima pripažinti gera. Taip tik nebent suvalkie- 
čiai sako. Be to, 20-me pasakojime žodis sąsiuvas 
keletą kartų pavartotas kaipo daiktavardis vyriškos 
gimties, o du kartu kaipo moteriškos gimties. ia, 

matyt, iš pradžių buvę parašyta vienaip, paskui per- 
taisyta kitaip, bet taisymas neišvestas lig galo. 


17. «Atlikusiose senio pasakose» tas pats auto- 
rius aiškina vaikams įvairias vandens atmainas: sniegą, 
šerkšną, laumės juostą, o taipgi balso greitumą, aidą, 
įsibėgimo veikimą, vėtymo procesą, stiklo atsiradimą, 
laikymąsi daiktų vandeny ir k. Viskas nupasakota 
sumaningai, sniego kristalai net vaizdeliu atvaizduoti. 
Autorius vadina juos «sniegulėmis», tuo tarpu Tumo 
(sk. «V. Kn.» 5 n-rį) jiems duota «snaiguolių» var- 
das. Vadinti tas pats dalykas dviem įvairiais vardais 
yra nepedagogiška, reiktų ko nors viena laikytis. 

18. Čia paduota mašalaitės istorija, žvirblio- 
begėdžio kregždės lizde užmūrijimas ir juodojo ar- 
klelio gyvenimas. Iš bėdos galima duoti vaikams ir 
ši knygelė skaityti; bet didesnės vertės ji neturi. 

Paduotoji čia visų 18-0s knygučių kritiškoji ap- 
žvalga parodo, kad turinio atžvilgiu šie «V. Knygynėlio» 
leidiniai dalijas šitaip: dramatiškų vaizdelių—2, tikrų 
pasakų —1, dainų—1, iš gyvenimo — 2, apie gamtą— 
12. Zymus neproporcionalumas; gamta užima *3, 
vaikų gyvenimui tepaskirta vos lo viso skaičiaus. 
Ziūrint pedagogo akimis to kitaip negalima pavadinti, 
kaip vien pagailėtina klaida, nes atrodo, kad leidėjų 
norėta vien vaikų protas šviesti, todel ir teikta kuo 
daugiausia žinių apie gamtą!); vaikų gi širdies lavi- 
nimas, kurs gyvenime yra daug svarbesnis dalykas, 
beveik visai užmiršta. Tuo tarpu, jei Puškinas di- 
džiausiu savo nuopelnu laikė «gerų jausmų žadinimą 
žmonių širdyse», tai juo labiau tai turėtų rūpėti mūsų 
vaikų literatūros gamintojams. Labai mums nemalonu 
tai rašyti, bet predermė verčia ypatingai tai 
pabrėžti. Leidžiant kitus «V. Kn.» I-nius būtinai 
reikėtų padarytoji klaida atitaisyti. 


. 1) Pažymėtina taipgi faktas, kad nors čia apie gamtą tiekos 
autorių rašyta, tačiau nė vieno iš jų „ žodeliu neprasitarta apie 
gamtos kūrėją — Dievą!.. 


r 

„Pr Mašiotas. MOKSLO PASAKOS. Su 20 piešinių. Pe- 
trapilis, 1916, 46 psl. in-8. 


Autoriaus sumanyta kai kurie fizikos dėsniai iš- 
aiškinti kaimo vaikams — piemenims. Žinoma, skai- 
tytojas neras čia ištiso fizikos kurso, bet tik keletą 
popularių pamokų apie pusiausvyrą, apie kūnų laikymą- 
si vandeny, apie fotografiją, apie kūnų plėtimąsi nuo 
šilimos ir termometrą, apie balonus ir aeroplanus, 
apie garinę mašiną, keletą «šaltųjų burtų». Gaila, 
kad autoriaus neturėta veikalėlio Graffigny: «400 
expėriences de science amusante». Būtų galėjęs iš 
ten pasirinkti daug kur kas įdomesnių «burty». 


Bet ir taip, kaip yra, knygutė naudinga, papuošta 
neblogais piešiniais. Tinka vaikams ir suaugusiems. 


Pr. Mašiotas. IR AŠ MAŽAS BUVAU. Vilnius, 1919 
69 psl. in-18. || 


Autorius atpasakoja čia savo vaikystės pergyve- 
nimus, ką jautęs mažas būdamas, ko troškęs, kuo rū- 
pinęsis, kaip gamtą ir gyvulius mylėjęs, kaip moks- 
lus ėjęs. Tinkamiausia šiai knygutei devizė būtų Goe- 
thes obalsis: «Wahrheit und Dichtung», nes jon abu- 
du tuodu elementu, be abejo, įeina, tik nelygioj pro- 
porcijoj: tiesos čia, rodos, kur kas daugiau negu pa- 
gražinančio poetiško išmislo. Apskritai sakant, auto- 
rius parodė nepaprastą pasakotojo talentą: viskas pas 
jį išdėta čia vaizdžiai, gyvai ir dailiai. Po Tumo 
«Pragiedrulių» — tai antras veikalas, nuo kurio, pra- 
dėjus skaityti, sunku atsitraukti. Rašytas jis proza, 
bet jame daugiau tikros poezijos, negu ne vienoj mū- 
sų eilėmis rašytoj poemoj. Tiesiog tai brangi, daili 
ir dora knygutė. Jąja mielai gėrėsis ir mokinys ir su- 
augęs vyras. Daug kas, perskaitęs ją, atsidūksės ir 
tars: «Ak, ir mano vaikystė buvo beveik tokia pat, tik 
deja, aš jos taip dailiai aprašyti nesugebėčiau». Būtų 
gaila, kad šis veikalėlis dingtų publikos nepastebėtas. 

Pr: Mašiotas. APIE. LIETUVOS SENOVĘ. (10 pasakc- 
jimų.) Voronežas, 1917, 74 psl. in-16. 


«Ne vienu kalaviju. gali tėvynei tarnauti: kas lai- 
kas, kitų darbų reikalauja». Tie įžangos žodžiai nu- 
rodo autorių esant kultūriško darbo šalininku. Jo raš- 
tai tai dar aiškiau patvirtina. Būdamas įsitikinęs, kad 
mums lietuviams labiausiai mokslo stinga, jis stengia- 
si paleisti į žmones kuo daugiausia mokslo žinių po- 
pularių knygučių pavidale. Kaipo gamtininkui, jam 
labiausiai rūpi gamtamokslis popularizuoti, bet šiame 
veikale randam autorių naujoj jam visai nepapras- 
toj — istorijos srity. Yra žmonių, kuriems kiekvienoj 
mokslo šakoj sekasi lygiai gerai darbuotis. Tai uni- 
versaliai genijai. Deja, Pr. Mašiotas jų skaičiun ne- 
pridera. Rašyti apie gamtą jam vyksta, nauji gi jo 
istoriški pasakojimai silpnoki ir nuobodūs. Nėra čia 


nieko nauja, atkartota tik savais žodžiais, kas kiek- 


viename Lietuvos istorijos vadovėly galima rasti. 
Geresniuose, k. š. Aleknos, mūsų senovės kunigaikš- 
čiai nupiešti net daug vaizdžiau negu Pr. Mašioto 
pasakojimuose. Palyginus juos su panašiomis istoriš- 
komis Šatrijos Raganos pasakomis — gaunama irgi 
tas pats rezultatas: Pr. Mašiotas ėmėsi ne savo da- 
lyko, dėliai to ir darbas jam nekaip tepavyko. Ir pa- 
čiai kalbai ne viena galima prikišti: pav., kryžiuočius 
autorius vadina kryžeiviais!), kalavijuočius bei 
kardininkus — kalavininkais, Kęstutį — Keis- 
tučių ir tt. Bet nežiūrint tų trūkumų, knygelė blo- 
ga-pavadinti negalima. 


DVIKOJIS. Iš Evaldo raštų vertė Esmaitis. Voronežas, 
1918, 80 psl. in-24. 


Knygelės turinys—populari kultūros istorija. Joje 
rodoma, kaip žmogus («Dvikojis») savo protu įstengė 
apgalėti gamtą ir jos jėgas savo naudai. Dėliai to 


1) Kryžeiviai bus einantieji kry<1aus karuosna. 


T 

knygutės pabaigoje randame šitokį žmogaus galybei 
ditirambą: 

— Dvikoji, tu nugalėjai žvėris... prisijunkei arklį, jautį, šunį... 
tu visų stipriausias. ; 

— Dvikoji, tu suvaldai vėją.» dabar jis tavo malūne mala... 


jūrose laivus varinėja. 
-- Dvikoji, tu suvaldei garą, uždarei ji savo mašinoje ir verti 


žmonių paliepimus pildyti. 4 
| — Dvikoji, tu visų protingiausias, tu ištyrei žaibą ir sukaustei 

jį» liepei jam didžiausius darbus dirbti, ramiai ir tyliai žmonių gy- 
venamuose kambariuose žibėti ir siųsti žinias iš vieno pasaulio kraš- 
to į kitą... 

Visa tai tiesa, žmogus tai yr padaręs. Keista tik, 
delko autorius ir vertėjas tą kolektyvų žmogų vadi - 
na dvikoju. Argi delto žmogus yr tapęs žemės val- 
dovu, kad jis turi dvi koji?! Dvikojybės pažymį ran- 
dame ir žemesnėje gyvijos srity — pas paukščius. 
Gaidys ir varna irgi dvikojai. Taigi kur kas geriau 
būtų padaręs autorius ir vertėjas pavadindami ko- 
lektyvų žmogų Išminčiumi, nes visą mūsų kultūrą yr 
pagaminusi vien kolektyvi žmonijos išmintis. Tai pa- 
žymi ir pats Dvikojis, nes į kaltinimą, kad savo kal- 
ba apie žaibą Dievą užgauliojąs, duoda šį teisingą 
atsaką: 

Dievas uždegė žaibą, bet ir mano išmintį jis uždegė... Jis da- 
vė man proto žaibui tirti... 

Baigiasi knygelė šiuo Dvikojo aforizmu: 

Kvailys — tai tas, kurs kalba, ko visai nesupranta. 


Autoriaus, matyt, čia taikinta į teologus, kurie 
nepermanydami gerai gamtos mokslų, buvo bestoją į 
kovą su gamtininkais. Bet tas pats aforizmas galima 
atkreipti ir prieš kai kuriuos gamtininkus a la Hae- 
ckel, kurie gerai nepermanydami religijos dalykų, drį- 
sta puldinėti šią pastarąją... 

Be to, knygelės tekste esama ir vieno moksliško 
negriežtumo. Autorius, sekdamas kitus popularizato- 
rius, kalba apie garo jėgą. Tuo tarpu garo jėga yra 
tik šilimos pasekmė. Taigi kalbant apie gamtos jė- 
gas, šalia elektros reikėtų statyti ne garą, bet šilimą. 
Tai būtų kur kas griežčiau ir moksliškiau. 

Pr. Mašiotas. KAIP ŽMOGUS ŽEMĖJE ĮSIGALĖJO 
Lengvi mokslo pasakojimai. Vilnius, 1919. 44 psl. in-8. 


Šioj knygelėj skaitytojas ras gyvai ir aiškiai iš 
dėtą trumpą kultūros istoriją. Mašiotas, kaip ir «Dvi- 
kojo» autorius, pasakoja čia, kaip žmogus apgalėjęs 
įvairias gamtos jėgas, ir kaip įvairiais išradimais pa- 
daręs savo gyvenimą pakenčiamesniu, kultūringes! ių, k 
Svarbiausių kultūros veiksnių autorius tenurodo tik | 
du: protą ir širdį. Del veikimo juodu . yr veikę jau | 
daugiau negu XX amžių, tačiau, paties autoriaus pag) 
sakymu, vis dar tebeturi vieną nenugalėtą priešą — 
kitą žmogų. Nežiūrint visos augštos kultūros — žmo- | 
gus žmogui vis tebėra dar vilkas. Tą vilką nugalėti | 
galėtų tik trečias veiksnys — religija; bet, deja, Ma- 
šiotas to veiksnio visai nemini, matyt, nepripažj- 
sta jam jokios svarbos. Be šio papildymo autoriaus 


“veikalas reikia laikyti kad ir naudingu, bet nepilnu 
. 5 1. VAIKŲ KNYGELĖ. Su paveikslėliais. Vilniuje, 1918, 78 | 
psl. in-18 


2. IŠVADAVO. Sceniškas 4 veiksmų vaizdelis. Parašė A. į 
Giedrius. Kaunas, 1919, 10 psl. in-18 


1. Čia surinkta 17 dailių pamokančių pasa- | 
kėlių, arba, tikriau sakant, vaikų gyvenimo vaiz+ | 
delių. Savo tikslą, autorius yr išdėjęs knygutės pa- | 
baigoje šiais žodžiais: t 

Skaitytojau. Tose knygelėse yra pasakos, bet tose pasakose 
daug rasi pamokslų, todel pasakos tepasilieka pasakomis, netikėk jo- 
mis, bet ko jos tave moko, tai laikyk. Būk it bitelė, kuri iš kiek- 
vienos žolelės sugeba išsiurbti saldų medų. L“ 

Ir iš tikrųjų čia nerasi nė vienos tuščios paž 22 
kos; visose jose slepias gilesnė mintis. Vienose iš- 
rodoma vaikams, delko reikia Dievas garbinti, pote- E + 
rėliai kalbėti («Petriukas i ir Onytė», «Pranas Bielskis»), | 
kitose, kad nereikia nei skruzdės, nei paukščiai nai- 
kinti («Jonukas ir Kerdžius», «Pranelis Paukštvana- 
gėlis»), trečiose, kad vagystė yra nedorybė, ve- | 
danti žmogų nelaimėn («Guste)'s kručas») ir t.t. Rem- | 
damasis moraliu dėsniu: exempla trahunt, auto- | 


k 


„MaiMšų Literatūra + — 8077 


rius nesako savo mažiems skaitytojams: būk tėvams 
klusnus, nemeluok, nebūk pikčiurna, lengvatikis, bet 
piešia tam tikrus gyvenimo vaizdelius, iš kurių pa- 
tys vaikai galės padaryt sau tinkamų išvadų savo pa- 
linkimams suvaldyti, savo būdui pataisyti. 

Taigi patartina tėvams, ypač žemaičiams, naudotis 
tąja knygele, norint apdovanoti savo mylimus vaiku- 
čius. Ji gražiai išleista, papuošta spalvotais paveiks- 
lėliais, kurie net ir nemokančius dar skaityti gali 
pamokyti. 

Sios knygelės autorius yra lietuvių rašytojas vys- 
kupas Valančius. Leisdamas ją pirmą kartą jis ne- 
dėjo savo pavardės, nes tam buvo tuomet svarbių 
priežasčių. Keista, kad autoriaus pavardė nepadėta 
r šiame antrame leidime. Ji slėpti šiandieną nebu- 
o jokios racijos. 

2. A. Giedriaus vaizdelyje «Išvadavo» parodyta, 
Kaip vaikų gerumas padaro įsravos egoistui-tėvui ir 
sulaiko jį nuo antros neapgalvotos moterystės. Dora, 
eili, darbšti dukrelė užstoja jam žmonos vietą — ir 
"vaikai džiaugiasi, kad nebeturėsią pamotės. 

P Veikalėlis rašytas gyvai, švelniai. Tėvo, bobu- 

tės ir vaikų tipai gerai pagauti ir atvaizduoti ir daro 
įspūdžio. Kaimo scenai labai tinka, ypač Kalėdų 
šventėms. 


Pr. Mašiotas. ŽIEMĄ IR VASARĄ. Ilustravo P. Rimša. 
Tilžėje, 1920, 32 psl. in-12. 


Knygutės turinys platesnis, kaip jos vardas, nes 
be žiemos ir vasaros randame čia vaikų džiaugsmus 
pavasarį ir rudenį. Šios keturios metų dalys pavers- 
tos čia keturiais simboliais: Saltučio, Skaistučio, 
Siltučio ir Purkštučio. Sunku suprasti, kam čia tas 
Jasmeninimas padaryta. Įtikėti, kad esama kažkokio 
Šaltučio ar Šiltučio, tegalėtų nebent vaikai 4—5 metų. 
"Tie gi, kurie ant ledo čiužinėja ir rogutes patraukia, 
gerai žino, ked jokio Šaltučio nė Šiltučio nėra. Pa- 
sakyti gi, ką vaikams atneša keturios metų dalys, 
buvo galima ir be tų keistų personifikacijų. Galop 


32 


„18 


498. 1 Vaikų literatūra, 


apie gamtą tiek vaikams jau prirašyta, jog to ir už: 
tektų. Si nauja knygutė nieko nauja nepasako ir 


leistus pasakojimus apie gamtą. Rimšos ilustrac 
gražios, kur nupiešta Lietuvos gamta; bet metų dalių 
simboliai išėjo nevykę, ypač Šiltutis. 


PASAKĖČIOS.  Rinkinėlis kalbos mokslu. Kaunas, 1920. 
32 psl: in-18. Sviet. Min. Knygų Leid. Komisijos leidinys. 

Šį rinkinėlį yr pagaminęs Rygiškių Jonas. Įdėta 
čion jo savotiškai verstos 25 Krylovo pasakos, ne- 
žinia kam pramintos «pasakėčiomis». Be to, gale 
* pridurta dar kelios eiliuotos Armino, Ks. Vanagėlio, 
Stanevičiaus sakmės; jos netaisytos, nes leidėjas | 
sakosi «visų eilėraštinės kalbos gudrybių nemokėjęs» | 
Jis, matyt, laiko save kiaurai težinančiu vien neei- 
liuotos kalbos gudrybes. Joms parodyti jis | 
ir pasinaudojęs Krylovu, padėdamas nemaža triūso, 
kad viskas čia spindėtų gryniausiu lietuviškumu. Šis | 
tikslas dalinai ir atsiektas: lietuviškumo čia iš tikrųjų 
daug, bet reikalingo pasakose lengvumo ir gyvumo | 
kaip ir nėra. Pasakojimas eina lyg ratai per rudens 
gruodą. Žmonės taip pasakų neseka!). Kas tuo no- 
rėtų asmeniškai įsitikinti, tepalygina kad ir tų pačių 
pasakų vertimą pas J. Gerutį?) it pas Ryg. Joną - 
Maža vietos teturėdami, mes paduosim čia tik vieną 
kitą vietelę, dėdami abiejų vertėjų tekstą: 

Rygiškių Jono vertimas. 

Ir kokie jie kvaili, tie žmonės!-sako. — Kvailiai plepa, 
simano, tik kitiems klaidinti... Kaip ir man, tik prišnekėjo apie 
akinius, tik primelavo, o naudos iš jų —nė kiek nėsama! (Beždž 
ir akiniai. 6) 

— Vienas vargas, kūmutė! — sako: — visą dieną - valkiojęsis, | 


nė kaulelio negavau sukrimsti. Sunes čia be galo pikti, pieš ur 
snaudžia, reikės tiesiog badu stipti! a 


!) Plg. D-ro Basanavičiaus išleistą pasakų rinkinį. Kalba ir 
stilius ten visai kitoki negu pas Ryg- Joną. "B 


>) Krylovo pasakos. Iš TuosKO proza persakė J. Gerutis: 
Tilžėje, 1902. 

— Argi? Nebūk kvailas! — stebisi lapė. 

— Kaip mane gyvą matai, nieko nemeluoju! 

—, Kūmutėli, tik ėsk, tau nesigailėsiu! Imk iš visos kupetos, ir 
tiek: kitam tiek daug neduočiau. (Vilkas ir lapė. 19—-20) 

— Gaideli tu mano, be galo gražiai tu giedil.. Tai tu man 
jokiam išsirask pasauly giesmininkui! 
+  — Tu, gegute širdele, vis delto gražiau už mane įgiedi: kai tu 
imi kukuoti, tariant giedoti, visi tavim tik džiaugias, tik džiaugias; 
kitos tokios giesmininkės visoj girioj, bėk skersai ir išilgai, niekur ne- 
rasi. (Gaidys, gegutė ir žvirblis. 8) 


J. Geručio vertimas: 


Kad jųs surūgtumėte! — tarė Beždžionė. — Negu apgavę mane. 
Liurba tas, kas klauso žmonių kalbos. Man apie akinius tiek pri- 
melavo; o čia iš jų niekai. (Beždž. ir akiniai. 16) 

— Ar žinai, kūmutė, — tarė vilkas, — tikra nelaimė! Neesmi 
niekur nė kaulelio ragavęs. Badas kankina mane. Vienur šunes 
pikti, kitur piemuo nemiega; nors tu išdvėsk! 

— "Ar taip? 

— Tikra teisybė. 

i — Nabagėlis — kūmutėlis. Gal šieno užkąsi. Še visas ža- 
gas, aš kūmui papešiu... (Vilkas ir lapė. 59) 

— Meilus Gaidel! kaip tu skardžiai ir rimtai giedi.-. 

—- O tu, Gegutėle, mano širdele! kaip tu dailiai kukuoji pasi- 
imstydama. Tokios giesmininkės nėra visame miške. 

— Mano kūmutėli, aš klausyčiau tavęs amžių.» (Gegė ir gai- 
dys. 147) 


Kaip ši pastaroji sakmė pas Ryg. Joną pras- 
kiesta, galima matyt kad ir iš to, jog ji pas jį užima 
net 47 eilutes, tuo tarpu Geručiui jai atpasakoti už- 
teko viso labo 15 eilučių! Ryg. Jono vertimas mažne 
visur primurdytas, prikaupuotas visokių nereikalingų 
žodžių, pav., «sprogo besistengdama ir galą gavo» 
(žmonės taip nesakytu: jie pasirinktų vieną katrą žodi: 
"arba «sprogo», arba «galą gavo»), «ožys plevėsa, lo- 
kys baublys» (kas gi yr girdėjęs lokį baubiant) ir 
tt. Geras kalbėtojas su žodžiais elgias kaip su pini- 
gais: be reikalo jų nemėto. Taip ir knygose — žo- 
džių ekonomijos reikėtų laikytis kaipo vieno iš pama- 
tinių rašymo principų. Ypač to reiktų žiūrėti lei- 
džiant knygas vaikams. Ryg. Jono «pasakėčios», 
deja, tuo atžvilgiu pavyzdžiu negali būti. Jos moko 
kad ir taisyklingos, bet bergždžios daugkalbystės. 

Tarp 6 ir 7 pasakėčios įbrukta nereikalingai kal- 
bos užrašų dalis, nieko bendra su Krylovu neturinti, 
Reikia spėti, tai padaryta per leidėjų neapsižiūrėjimą, 


1. ŽYDRASIS PAUKŠTIS. Sutrumpinta Meterlingo pa- . 
saka. Vertė Jonukas, išleido Marčiukas. Berlyne, 1920, 55 2 


psl. in-8. ( 
2. S. Čiurlionienė. VAIKŲ TEATRAS. Komedijėlės. | 
Vilnius, 1918, 31 psl. in-24. ' 
3. Pr. Omankowska. GINTARAI. 2-veiksmų Kalėdą 
vaizdelis. Vertė K. J. B. Vilnius, 1920, 15 psl. in-24. 1 
4. N. Čechovas. SNIEGO KARALAITĖ. 4 veiksmų, 5 | 
paveikslų drama su dainomis vaikams. Vertė V. Plaušinaitis. | 
Tilžėje, 1920, 40 psl. in-16. į 


Mūsų vaikų literatūra vis dar negausi ir menkoka. 
Mat, vaikų siela nelengva pagauti. Ji reikia ilgai ty- 
rinėti, stebėti, aktyviai dalyvaujant vaikų gyvenime. 
Taigi geriausiais vaikų literatūros gamintojais galėtų 
būti motynos ir mokytojai. Bet, deja, norinčių plunk- 
sna vaikams patarnauti beveik nėra. Pradėtas Rusi- 
joj «Vaikų knygynėlis» kažkodel paliovė ėjęs. Augš- 
čiau įvardintieji veikalėliai yra neorganizuotų sava- 
norių darbeliai. Pažiurėkim, ko jie verti. 

1. Išorinio pavidalo atžvilgiu «Žydrasis Paukš- | 
tis»—tai pirmutinis dailesnis vaikams leidinys, atspau- 
stas ant geriausio popieriaus, papuoštas spalvotais 
vaizdeliais. Jo autorius yra garsus belgų rašytojas 
Meterlinck'as, tik nežinia kam pakeistas čia Me- | 
terlingu. Jo «Zydrasis Paukštis» paduotas čia su- 
frumpintas, taigi neskaičiusiam jo originale sunku ir | 
turėti tikra nuomonė apie jo vertę. Siame lietuviš= 
kame sutrumpinime Meterlinck'o pasaka vargiai bau | 4 
įstengs vaiką skaitytoją sužavėti. Perdaug čia ale- | 
gorijos, refleksijos ir net metafizikos. 

Kad duona, pienas, cukrus gal kalbėti, tuo vai- 
kai nenustebs. Bet kad tie daiktai turi savo at- 
skiras sielas, visa tai bus, bent mūsų vaikams, 
sunkus galvosukis. 

Kad mirusiems mūsų atmi '>2as teiktų gyvybės, 
keltų juos iš mirties miego, tai yra keista Meterlinck'o 

tilosofiška svajonė, neturinti moksle nei tikyboj jo- 
kios paramos. 

O dar keistesnis paskutinis pasakos skyrius, kur 
kalbama apie dar negimusių vaikų sielas ir jų žydrąjį 
rūmą. Tą vaikų sielų preegzistenciją pats autorius, 
matyt, laiko tiesa ir nori, kad ir jauni skaitytojai 
persiimtų tąja pažiūra. Tuo tarpu tai yra grynas sva- 
jonės dalykas, visai neatatinkąs tiesai. 

Taigi tuo atžvilgiu «Zydrojo Paukščio» skaity- 
mas gali-vaikams apsukti galvas ir jų tolesniame pa- 
saulėžvalgos rutulojimesi kenksmingai atsiliepti: 

Del to mes tuo leidiniu negalime pasidžiaugti. 
Anaiptol, laikome jį literatiškai nevykusiu ir mūsų 
vaikams visai netinkančiu. 

Jiems visa čia bus keista, pradedant Tiltilio ir 
Mitilės vardais ir baigiant dar nepakeptų duonos ke- 
palų sielomis. 

Leidinio kalba irgi nepergeriausia, pasitaiko j joje 
nelietuviškų «karliuky», «dinių». 

Vakarų Europos vaikų literatūroj yra šimtą kartų 
geresnių ir gražesnių pasakučių bei apsakymėlių. 
Gaila, kad leidėjai nepasirūpino jų išversti ir išleisti. 

Net ir viršelis nėra gražus. Nieko negalima pri- 
kišti vien tik popieriui, spaudai ir ilustracijoms. 

2. Ciurlionienės «Vaikų teatran» įeina trys ko- 
medijėlės: «Cyp, cyp, cyp... Miau, miau, miau», «Gry- 
bų barnis» ir «<Barbutė piemenėlė». Veikiančiųjų as- 
menų čia neperdaugiausia— šeimininkė, pora vaikų ir 
piemenėlė Barbutė. Kur kas daugiau veikia scenoje 
pelės, katės, grybai, gėlės, — vadinas, įasmenintoji 
gamta, kaip ir «Žydrame Paukštyje». Tik pas Čiur- 
lionienę vis eina daug natūraliau, nėra čia jokios 
metafizikos, jokių keistų galvosukių. 

Jei kur ir pasitaiko alegorija, k. š. «Grybų bar- 
nyje», tai ji pigiai atspėjama ir todel pasiekianti tikslą. 
Taigi šios komedijėlės vaidinti tinka, tiktai jos įma- 
nomai išpildyti nebus lengva, ypač režisieriai turės 
daug vargo su kostiumais—pelėms, ss grybams 
ir gėlėms tinkamai parėdyti. 

3. «Gintarai» grynai didaktiška komedijėlė. Smalsi. 
Alenytė, pamačius motyną dedant gintarų dėželę, 
niekam nematant išima ją“ ir, radus ten gintaro ka- 
rolius, dabinasi prieš veidrodį: Bet atėjus auklėtinei 
Zosytei paimti iš spintos raktų, Alenytė paslepia ka- 
rolius Zosytės lentynėlėje. Alenytės tėvui juos ten | 
radus, Zosytė įtariama, norėjus karolius pavogti, ir | 
varoma lauk. Bet Alenytės kaltei paaiškėjus, Zosytė | 
gauna tuos pat karolius Kalėdų dovanomis. 

Vaikų teatrui komedijėlė tinka, nors jos turinys 
imtas iš ponų gyvenimo. Vertėjas be reikalo vergiš- 
kai laikės teksto. Daug geriau būtų buvę paėmus 
iš Omankovskos komedijėlės siužetą, o patį komedi- 
jėlės turinį pritaikinus lietuvių gyvenimui. Dabar iš- 
eina keistumai, pav., Zosytė rankioja "vynuogės (be 
abejo, džiovintas), kapoja migdolus ir t.t. 

Ir pats Zosytės vardas yra grynai lenkiškas (Zo- 
sia), lietuviškai reikėjo ji pavadinti Sofytė, Sofutė ar 
kitaip kaip. 

„4. «Sniego karalaitė» taip pat fantastiška, kaip 
ir «Žydrasis Paukštis», tik čia fabula daug geresnė, na- 
tūralesnė ir kilnesnė. Pas Meterlinck'ą vaikai eina 
ieškoti žydro laimės paukščio, pas Cechovą mer- 
gaitė Gerda eina ieškoti Šniego Karalaitės pavilio- 
tojo savo brolio Kajaus. Ten veiksmo motyvas lai- 
mės siekimas, čia — širdies gerumas ir meilė. Mūsų 
išmanymu — tai pats geriausis vaikų teatro veikalas. 
Parašytas dailiai, gyvai. Įdomu jis skaityti, dar įdo- 
miau bus scenoj pamatyti. 


NUOSTABŪS SKRUZDĖS GYVENIMO ATSITIKIMAI. Iš 
Skvorcovo vertė B. Grigaitytė. Tilžėje, 1920, 72 psl in-12. 


Ši įdomi, dailiais vaizdeliais papuoštoji knygelė 
skiriama vaikams, bet ji nenuobodu skaityti ir suau- 
gusiems. Nes del žinojimo skruzdė, kad ir visiems 
žinoma, bet tas mūsų žinojimas yra dažniausiai pa- 
viršutinis ir netoli tesiekiąs. Tuo tarpu artimesnis 
skruzdės stebėjimas teikia daug -- galo įdomių Ži- 
nių. Įdomus pirmiausias skruzdės išsirutulojimas Iš 

kiaušinėlio, virtimas vikšru, paskui lėlyte ir -pagalios 
jauna skruzde. Ne mažiau įdomus ir tolesnis skruz- 
dės gyvenimas, skruzdelyno sutvarkymas, darbo pa- 
sidalinimas, kitų vabzdžių su skruzdėmis simbiozas, 
įvairios skruzdžių veislės (žemdirbės, daržininkės, 
plėšikės), skruzdžių priešai ir t.t. Visa tai išdėta 
"čia ne sausai, bet gyvu pasakojimu. Taigi knygelė 
"skaitoma lyg apysaka. Tėvai Kalėdų dovanoms ge- 
"rai padarys nupirkdami ją vaikams. 

Jos kalba taisyklinga ir gan įvairi. Be reikalo 
tik vertėja vartoja žodį įmigti viet. užmigti. 

MŪSŲ LIAUDIES PASAKOS VAIKAMS. Parinko A. Gied- 
„rius. Ilustravo Panevėžio gimnazijos mokiniai, Tilžė, 1922, 84 psl. in-16. 
Darbštus vaikų literatūros kūrėjas A. Giedrius 
yr pateikęs čia 21 pasakėlę «mūsų mažiesiems». Ge- 
resnės dovanėlės Kalėdoms nė nereikia. Parinktosios 
"čia pasakos yra tikrai dailios. Gaila tik, kad trūk- 
sta vienos iš gražiausiųjų «Kaip vilkas mokėsi duo- 
ną kepti». 

Pasakų kalbą rinkėjas sakosi kai kur taisęs bei 
savotiškai nusakęs. Ji išėjo natūrali, gyva, taisyklinga. Tik 
36 psl. ne visai vykusiai pasakyta «capt, capt me- 
džius kirto». Tuo tarpu 18-me pusl. randame tą patį 
capt pavartotą gervės eisenai charakterizuoti: «capu 
capu captv. Gervei tai pritinka, bet apie medžių 
kirtimą žmonės pasakytų—cakt, džiagt ar kitaip kaip, 
tik ne capt. : 
Ilustracijos neblogos, kai kurios ir visai įmano- 
mos. Taigi „tikimės, šį veikalėlį plačiai pasklisiant 
mūsų jaunoje Lietuvoje. 


Pr. Mašiotas. GIMNAZIJĄ ATSIMINUS. Kaunas, 1922, 
74 psl. in-16. 

Kam nemalonu atsiminti gimnazijos laikai? Ar 
yra, kas neturėtų ką įdomaus papasakoti apie juos? 
Man rodos, nėra. Bet, deja, nors visi mielai pasa- 
koja apie savo - gimnazijoj buvimą žodžiais, retas 
tuos pasakojimus tesurašo. Pr. Mašiotas, dailiai nu- 
piešęs savo vaikystės laikus knygutėj «Kaip aš ma- 

žas buvau», šičia paduoda ir savo gimnazijos atsimi: 
nimus. Juose daugiausia vietos užima patys moki 
niai, jų savitarpio santykiai, mokslas, kvotimai, klasių 
kovos; toliau eina mokytojai, šeimininkės, direktorių 
gimnazijos sargas, žydas — obuolių ir šokolado 
pardavinėtojas ir k. Visa tai aprašyta trumpai, gyv. i, 
objektyviai. Pradėjus knygelę skaityti, sunku padėti 
nebaigus. ji tinka ir jaunimui ir seniams. Jauni 
čia patirs, kokio būta gimnazijos gyvenimo seniau, 
seniai su pasigėrėjimu prisimins senuosius laikus ir“ 
tars autoriui nuoširdų ačiū. 


PUBLIGISTIKA, 


(Publicistikos, politikos, teisės ir sociologijos veikalai.) 


PERGYVENTOS VALANDOS. (Karvojaus laiškai.) Parašė 
K. A. K. Shenandoah Pa, 1906, 144 psl. in-8. 

Autorius, žinomas mūsų sociologas ir publicistas, 
išleisdamas atskiroje knygoje spausdintus «Zvaigždėje» 
savo laiškus, įnešė mūsų literatūron veikalą, kuriam lygių 
nedaug pas mus terasime. Veikalas susideda iš 43 
laiškų kuo įvairiausio turinio. Laiškai nepertrumpi, 
bet ir neperilgi. Autorius, matyt, ir nesirūpino pa- 
judintą klausimą viename laiške būtinai baigti, nes 
neretai prie to paties klausimo grįžta po keletą kartų, 
papildydamas savo mintį naujais įrodymais. Taip 
apie kritiškumo stoką pas mus kalba II, XIII ir 
XXXIV-me savo laiške. Bet už tą pakartojimą yra 
ne peikti vertas, tik karštai padėkoti, nes mūsų «ne- 
kritiškumas» tapo beveik mūsų tautiška liga. Taip 
pat ir mokyklų klausimą autorius svarsto ne viename 
laiške. 

Kaip dainiaus dvasioje įvairūs įspūdžiai ir gyve- 
nimo atsitikimai gimdo naujus vaizdus, mintis, jausmus, ') 
iš kurių paskui ir susikrauna nauji dailės veikalai, 
taip ir įvairūs literatiški, politiški ar socialiai faktai 
yr davę progos K. A. K-ui išreikšti ilgoką eilę įvairių 
kritiškų bei sociologiškų pastabų, pasidalyti su skai- 
tytojais tuo, ką jis savo jautrioj sieloj yr atjautęs, kuo 
pasibjaurėjęs, prieš ką su pagarba galvą nulenkęs ir t.t. 
Todel žiūrėdamas į savo knygą iš subjektyvios rašy- 
tojo pusės ir yra pavadinęs ją «Pergyventomis valan- 
domis». Bet žiūrint objektyviai, turinio atžvilgiu, ga- 
lima duoti tai knygai vardas: «Mūsų kultūros reikalai», 

nes ji visa tiems reikalams pavesta. Norint tuo įsi- 
tikinti, užtenka vien perskaityti laiškų antraštes. Stai 
keletas pavyzdžių: Lietuviai ir teatras (IX), 
Lietuvių prakalbos (X), Reikia mokytis 
savos kalbos (XV), Apie mokyklas (XXIV), 
Selpkime knygų leidėjus (XXVI), Nesibi- 
jokime revolucijos (XL), Kas tai yra tau- 
Fa? „ALB iE-t t 2 

Tuo atžvilgiu šį K. A, K. veikalą turėtų būtinai 


perskaityti kiekvienas mūsų inteligentas, kuriam tikrai | 


rūpi lietuvių reikalai. Kas paklausys šio mūsų pata- 
rimo, be abejo, neparūgos, nes ta knyga jungia savyje 
visas tris gero rimto veikalo ypatybes, retai krūvoje 
tepasitaikančias: pažiūrų platumą, dėstymo aiškumą 
ir kalbos dailumą. 

Tiesa, su kai kuriomis autoriaus pažiūromis (k. š. 
apie Margalio eilių vertybę ir t. t.) galima ir nesu- 
tikti, juo labiau kad, kaip girdėjome, jau ir pats au- 
torius jas yr pakeitęs. Bet tai nė kiek veikalo vertės 
nemažina. | 


Elžikonis: MŪSŲ BAJORAI IR LIETUVYSTĖ. Vilnius, 
1907, 19 psl. in-18. | 


Kad ir daug jau buvo rašyta apie tai, kokie yra 
ir privalo būti mūsų dvarininkų bajorų su lietuviais 
kaimiečiais santykiai Lietuvoje, tačiau vis dar nega- 
lima pasakyti, kad tas klausimas būtų pilnai išspręstas 
ir iš abiejų pusių tikrai suprastas. Mūsų bajorai, kaip 
štai naujai p. Girdvainis, savo sentimentalėmis dekla- 


macijomis trukdo taip reikalingą abiem pusėm susi- | 


pratimą, aptemdindami visų aiškiausius dalykus ir 
iškreipdami buvusio tarp Lietuvos ir Lenkijos sąry- 
šio tikrą prasmę. Todel tokia ' brošiūrėlė, kaip 
Elžikonies, mūsų mažai dar susipratusiems broliams 
yra labai reikalinga. Čia kiekvienas iš jų ras trumpai 
ir aiškiai išrodyta, kokiu būdu įvyko ta tokioj gar- 
bėje mūsų bajorų laikomoji Lietuvos ir Lenkijos 
unija, kaip į ją žiūrėjo senovėje mūsų bajorai ir kaip 
palengvėl jie iš Lietuvos gynėjų vir“. Lietuvos len- 

"kais. Paduoti brošiūrėlėje labai nuostabūs faktai ne 
visiems težinomi, net ir inteligentams. Todel E-nies 
knygutė verta perskaityti ir praplatinti. 

Antroje jos dalyje, «Kosčiuškos gadynės atmini- 
mui», autorius pasakoja apie tai, kiek gera žmonėms 
yra padaręs Kosciuška ir kiek pikta pridirbus carienė 
Katrė II, išdraskiusi galutinai lietuvių-lenkų 1 E 
"ir įstūmusi kaimo žmones baision vergijon. 
Autoriaus kalba aiški, gryna, rašyba taisykliūi 


B.-:J...is: LIETUVA IR JOS REIKALAI: Tautiškas Lietu- 
vos katekizmas... Vilnius, 1907, 20 psl. in-18. . . ' 


Si knygutė išėjo dviejose kalbose: lenkiškai ir 
lietuviškai. Autoriaus, matyt, norėta, kad joje iš- 
" reikštos mintys prasiplatintų ne tik lietuvių kaimie- 
čių, bet ir mūsų lenkiškai tebekalbančių dvarininkų 
tarpe. Kokios gi tos mintys ir ko jos vertos? — Į 
šį klausimą“ geriausiai atsako pats brošiūrėlės turinys. 

Prasideda ji klausimu: «Kas tai yra Lietuva?» 
Anot p J...io, «Lietuva tai šalis, kurioje nuo amžių 
gyveno lietuviai, lenkai ir baltgudžiai... susigiminiavę 
savitarpy visi tveria vieną lietuvių tautą». Lietuva 
"šiuo laiku užimanti šešias gub.: Vilniaus, Kauno, Gar- 
dino, Minsko, Mohilevo ir Vitebsko» (1). Ta šalis 
vadinas Lietuva del to, kad «dar XIII šimtmetyje 
Lietuvos kunigaikščiai pradėjo rūpintis viršui pami- 
nėtų šešių gub. sujungimu vienon kuopon». Lietuviai 
nuo neatmenamų laikų gyvenę savo žemėje pasken- 
dę «barbarizme ir stabmeldystėje» (2). Jogaila su 
pusbroliu Vytautu supratęs, kad «Lietuva tik bendrai 
su Lenkija gyvuoti tegali» (3), todel ir sujungęs Lie- 
tuvą su Lenkija 1386 m., del to nuo to laiko Lie- 
tuvos ir Lenkijos likimas buvęs bendras. Lietuva bu- 
vusi autonomiška Lenkijos respublikos dalis. Prieš su- 
sijungiant Lietuvai su Lenkija, lietuviai puldinėdavę 
lenkus ir išveždavę daugybę abiejų lyčių vergų, ku- 
rie ilgainiui susimaišydavę su lietuviais. Lenkai ver- 
gai buvę pirmi ūkio kultūros gaivintojai Lietuvoje... 
Apšvietimas ir vakarų kultūra «eidavo Lietuvon tik 

per Lenkiją». Del to «visoje Lietuvoje» įsigalėj 
vienodi papročiai, ta pati tautiška etika, nežiūrint į 
kalbų skirtumą (5). Todel iš lietuvių, lenkų ir balt 
gudžių pasidariusi viena «sudėtina Lietuvos tauta» (6), 
Kad neišsidirbo viena kalba, tai niekis; visos trys 
kalbos: lietuviška, lenkiška ir baltgudiška «yra mūsų | 
gimtomis kalbomis» ir del to mes privalome kiek- | 
vieną jų remti, «kiek žmonės to panorėtų» (7, Da- 
bartinė Lietuvos padėtis apgailėtina. Pagerinti ji ga- | 
lima paduodant sau visiems to krašto piliečiams ran- | 
kas,—jėgų išblaškymas esanti nuodėmė. Reikią su- | 
prasti, kad kiekvieno piliečio gerovė pareinanti nuo 
visuomenės sluogsnių gerovės (11). Mūsų liaudis ne- 
santi laukinė. Pradėjus rimtai visuomenės darbą, ji 
«įduos savo likimą tiems žmonėms, kurie labiausiai 
bus to verti» (13). Veikimo programa galima statyti | 
ant 1905 m. spalių 17 d. manifesto. Dabar reiktų | 
kurti «vieną nepadalinamą Lietuvą su plačia savi- 
valda — su plačiomis teisėmis rinkimų, mokesčių pa- 
skirstymo, apšvietimo platinimo, visuomenės įstaigų 
steigimo, agrariško klausimo evolucijos keliu išspren- 
dimo, ūkio ir fabrikų darbininkų būvio apdraudimo 
ir t.t». O kol geresnės teisės galima bus įgyti, dabar | 
reikią pirmų pirmiausia vaikus mokyti, steigti moky- 

klas, ūkio ratelius, paskolos ir taupymo kasas, at- 

mesti visokios rūšies perteklius, priprasti prie tvar- 

kos ir nuolatinio darbo ir t.t. 

Kaip mato skaitytojas, garbus autorius antroje 
savo brošiūrėlės dalyje parodo daug gerų norų ir 
tikrai trokšta Lietuvos būvį pagerinti. Bet kai del 
minčių, išreikštų pirmoje knygutės pusėje, su jomis 
jokiu būdu negalima sutikti. J...io Lietuvos ir lietu- 
vių tautos definicija neišlaiko kritikos. Autorius, ma- 
tyt, turėjo galvoje istoriškąją Lietuvą. Bet mes abe- 
jojame, ar galima duoti istoriškos Lietuvos definiciją. 
Nes kas gi nežino, kad tos istoriškos Lietuvos ribos 
keitėsi kuone kas amžius. J. .is ima Lietuvą ribose 
šešių gub. Bet kodel gi neimti Lietuvą ribose, ko- 
kias ji turėjo viešpataujant Vytauvi Didžiajam)... 


/ 

" (Žiūr. Maironies «Lietuvos istorijoje» tam tikrą že- 
mėlapį) t. y. nuo Palangos ir Juodųjų jūrų) Dar 
keisčiau atrodo lietuvių tautos definicija. Vargiai kas 
supras, kokiu būdu iš lietuvių, lenkų ir baltgudžių 
pasidaro viena «sukrautinė Lietuvos tauta». Kad Lie- 
tuvos lenkai ir baltgudžiai gali prieiti įsitikinimą, 
kad jie esą lietuviai, mes su tuo sutinkame. Bet 
sykį pripažinę save lietuviais, jie jau nebebus lenkai 
nei baltgudžiai. Nes tautystė yra tai subjektyvus as- 
mens įsitikinimas, kad jis tai, o ne kitai tautai 
priklauso. Dviejų gi įsitikinimų del savo tautystės 
tame pačiame su normaliu protu asmenyje ir tuo pa- 
čiu laiku būti negali. Gal kada iš lietuvių, lenkų ir 
baltgudžių ir bus viena tauta, 0 tuo tarpu jie daro 
„ne vieną kažkokią sukrautinę tautą, bet tris vi- 
"sai atskiras tautas. Joks protavimas to skirtumo 
negal panaikinti ir prie jų identifikacijos privesti. 
Mums net gaila, kad J-is tai senai praloštai bylai tiek 
triūso paaukojo. Netiesa taipgi, būk vakarų kultūra 
ėjus Lietuvon vien tik per Lenkiją. Patariame J-iui 
perskaitytą įdėtą «Draugijos» 1907 m. Nr. 7 A. Kurie- 
čio straipsnį. 

Dėliai šių priežasčių mes lietuviai nieku gyvu 
negalime ]-io «Katekizmo» pripažinti savo <«tautiš- 
kuoju katekizmu». Tokio katekizmo mums labai rei- 
kia, ir tikrai būtumėm dėkingi tam iš lietuvių, kas 
jį sustatytų. 


J. Širvydas. KŪDIKIŲ VERGIJA „LAISVOJE“ AME- 
RIKOJE. Philadelphia Pa. 1907, 20 psl. in-16. | 


Yra tai «Socialisto knygynėlio»s Nž 7. Autorius 
judina toje brošiūrėlėje labai svarbų klausimą —apie vai- 
kų darbą fabrikuose. Pasirodo, kad ir laisvoję Ame- 
rikoje neturtėlių vaikai baisiai yra išnaudojami. Pie- 
tinių Amerikos valstybių audyklose dirba apie 20000 
vaikų, jaunesnių kaip 14 metų. Vienos Albany 
dirbtuvėse yra vaikų apie 1200, t. y. apie 69/0—77/0 
visų darbo rankų fabrikuose. Georgijoj darbininkų 
vaikų yra ne mažiau 140/0 ir Pietinėje Karolinoje ma- 

žiausia'90. Amžius tokių vaikų yra skaitomas že- 
miau 12, bet kartais siekia žemyn iki 6 ir net 5 metų, 
Uždirba toks vaikas 10 centų į dieną, daugiausiai 20 
c. Suprantamas dalykas, tokiems vaikams eiti į mo- 
kyklą arba pabėginėti nėra. laiko. Augdami tokiose 
"sąlygose vaikai, žinoma, neįgija jokio išsilavinimo ir 
išaugę lieka «bukapročiai», tamsuoliai, o neretai ir sta- | 
čiai degeneratai. Autorius nurodo, kad socialistai, ko- 
vodami su ta sociale neteisybe, reikalauja, kad būtų 
uždrausta fabrikams priiminėti vaikai jaunesni kaip. 
16 metų, o tose darbo šakose, kurios laikomos «pa- | 
vojingomis», kad vaikai, būtų visai nepriimami. Pata- 
riama ir lietuviams už tą sumanymą balsuoti. . į 
Su šiais socialistu reikalavimais reikia visai su- 
tikti, nes jie teisingi. Bažnyčia tokius pat reikalavi- 
mus yra senai jau išreiškusi, ir ne jos čia kaltė, kad | 
kietaširdžiai kapitalistai to teisingo motyniško balso 
nepaklausė. . 2 


A. bBydaTib. JIHTOBLbI, Oribabubili | OTTUCK: 36 KUMTM, 

„Popaibi HauionasibHaro ABWKEHIA Bb. COBPEMEHHDIXb, FOCYAADCTBAXb“+ | 


CIb. 1909, runorp. „O6imecTBenKast nonb3a“, 20 C. in-8. 


„Brošiūrėlės tikslas — supažindinti rusus su lietu- 
viais ir jų tautišku atgijimu. '. Autorius paduoda et- | 
nografiškos Lietuvos ribas, lietuvių skaičių „pagal'gu- | 
bernijas, apšvietimo stovį iš 1904 m. statistikos. | 
Lietuvių, mokančių skaityti, buvę 520/0, pradinių mo- 
kyklų — 709, tarp jų 140 cerkvinių. Vidurinių mo- 
kyklų (bern. ir merg.) 25 (Kauno gub. 15, Suvalkų 
10). Beto, 2 dvas. seminariji — Kaune ir Sėinuos. 
Besimokančios abiejų lyčių lietuviškos jaunuomenės | 
vidurinėse mokyklose buvę apie 1.400. Si . 

. „„Paminėtos taipgi lietuviškos švietimo draugijos: 
«Žiburys», <Saulė»,. «Lietuvių. „mokslo draugija», 
«Draugija lietuviškoms bibliotekoms steigti» ir «5ą- 
junga ' sugrąžimui lietuvių kalbos teisių į katalikų 
bažnyčias Lietuvoje». Ši 

Lietuviškų laikraščių 1909 m. būta 44, iš jų. Rusi- 

joj 12, Prūsijoj — 9, Amerikoj — 21, Šotlandijoj — 2. 

Bent kiek plačiau papasakota apie tautišką lietuvių 
atgijimą po 1863 m., spaudos uždraudimo istoriją, 
kovą rusų biurokratijos su užsienių lietuviškais spau - 
diniais, kurių buvę suimta ir sudeginta 174.259 egz., 
o taipgi lietuviškųjų partijų atsiradimą ir jų veiki- 
mą, ypač «Lietuvos Demokratų partijos» ir «Social- 
demokratų partijos». 

Visos tos partijos, anot autoriaus, reikalauja 
Lietuvos autonomijos, grąžinti lietuvių kalbai pilnas 
teises, visos jos savo programose pripažįsta priver- 
stiną žemės nusavinimą. Be to, «Lietuvos demokra- 
tai», «Socialdemokratai» ir «Valstiečių sąjunga» — 
rodą pilną tolerantiškumą kitoms tautoms, ko nesa- 
ma pas klerikalus ir tautininkus, neapkenčiančius žy- 
dų ir lenkų. 

Baigias brošiūrėlė panegyriku Didžiajam Lietu- 
vių Seimui, įvykusiam Vilniuj 1905 m. lapkričio 
21 — 23. d. 

Deja, visas A. Bulotos veikalėlis, parašytas, ma-- 
tyt, po to seimo įspūdžių, šiandieną yra jau ne- 
beatatinkąs tikrumai. Nuo to laiko daug kas pasikei- 
tė, kai kurios organizacijos, k. š. «Lietuvos Valstiečių 
Sąjunga», «Lietuvių Mokytojų Sąjunga» yra ar- 
ba visai pranykusios, arba neberodo savo veikimo. 

"Taigi Bulotos veikalėlis šiandieną jau gero- 
kai pasenęs. 


VALSČIAUS NOTARIATAS SUVALKŲ GUBERNIJO JE. 
Vadovėlis valsčių teismams ir darantiems aktus asmenims. Sustatė 
kri advokatas K. Sąmojauskas. Seinai, 1910, 31 psl. 

Nežinojimas valstybės įstatų daug kenkia mūsų 
žmonėms, ypač valstiečiams. Jis gamina Lietuvoj 
įvairių pašalinių patarėjų, šunadvokačių ir kitokių 
tamsių žmonelių išnaudotojų. . Taigi popularizavimas 
žinių apie valstybės įstatus, ypač liečiančius valstiečių 
teises, yra dideliai pageidaujamas. Mums labai ma- 
lonu, kad K. Sąmajauskas gerai tai suprato ir pir- 
mutinis padarė tam reikalui pradžią. Jo augščiau 

nurodytoji knygelė del didumo kad ir nedidelė, bet 


kelia vieną labai svarbų dalyką, ypač lietuviams su- 


valkiečiams. Mat, šiems pastariesiems iki šiolei visus 


jų privatinius aktus, net ir mažesniuosius iki 500 rub, 
brangumo, o taipogi visokius susitaikinimo bei tar- 


pininkavimo raštus ir prašymus liudydavo miestų 
notarai, žinoma, gerokai už tai apmokami. 


S-as parodė, kad Lenkų karalystėje valstiečių 
teismai, remdamiesi 220 straipsniu notarinio įstatymo, 
turi teisės dirbti mažesnius notarinius darbus, ir kad 
ta teisė jiems priklauso, kur tik jie būna: kaimuose, 
bažnytkiemiuose, miesteliuose ar apskričių bei guber- 
nijų miestuose. Knygelėj išdėstyta, kaip aktai turi 
būti liudijami, kokie mokesčiai už juos imami, pa- 
duota taipgi paliudytų aktų pavyzdžiai, nurodyta pa- 
liudytųjų raštų vertė ir valsčiaus teismo už notariatą 
atsakomybė. 


Tokie valsčiaus notariatai kitose Lenkų karalystės 


gubernijose, k. š. Lomžos, Kielcų, jau veikia. Suval- 


kijoj jų nebuvo vien del teisininkų stokos. 
Kad valsčių teisėjai būtų ne kelerius metus, bet 


ilgesni laiką, baigusieji teisių mokslą vyrai, tai, be | 


abejonės, savo medžiagiškam būviui sustiprinti ir 
teisdarystei palengvinti jie naudotųsi  duotomis 
jiems notarinėmis teisėmis, kaip tomis teisėmis Impe- 
rijoje visuomet naudojasi taikos ir miestų teisėjai (29). 

» Taigi stoka mokslo bei nežinojimas savo teisių 
tai vienintelės kliūtys, kurios ir tebetrukdo ikšiol 
valsčiaus notariato įsikūrimą Suvalkų gub. Sąmo- 
jausko knygutė stengias tas kliūtis pašalinti. Duok, 
Dieve, kad jai tai pilnai pavyktų. 

Esame tikri, kad ši pirmutinė populariai juri- 
diška knygutė nebus mūsų literatūroj paskutinė. II- 
gainiui tariamės susilauksią iš mūsų advokatų ir dau 
giau panašių veikalėlių, pav., apie trečiųjų teismą, 
juridiško vadovėlio žemės pirkėjams 1r k. 

KETVIRTOSIOS DUMOS ATSTOVAS. Atydai rinkėjų į 
"ketvirtąją  Dumą Lietuvos atstovų. Parašė X. Kaunas, 1912, 24 
psl. in-18. 

Artinasi rinkimai, reikia prie jų rengtis. Ne pro 
šalį kiekvienam lietuviui pagalvoti, kaip tą pareigą 
kuo geriausiai atlikus Tam tikslu ir išleista ši 
brošiūrėlė. 

Po trumpų paaiškinimų: kas tai yra Valstybės 
Duma, kas tai yra atstovas ir kas tuos atstovus ren- 
"ka, autorius gvildena keletą svarbių klausimų, turin- 
čių nemenkos reikšmės mūsų gyvenime. 

Pirmučiausia aiškinama: ko reikia žiūrėti, ren- 
"kant sau atstovą. Pasak autoriaus, 

Atstovas yra žmonių įgaliotinis, jis turi žinoti visus savo rinkė- 
jų reikalus, kas jiems naudinga, kas blėdinga. Kur žmonės yra su- 


sipratę, ten turi išdirbtus -eikalavimus, net ant popieriaus surašytas 
"taip vadinamas savo programas. Ų 


„ Deja, mūsų valstiečiai, pasak autoriaus, kol kas 
patys nežino dar, ko jiems reikia, ko ne, ko jie gali 
reikalauti ir ko ne. Pilnos programos autorius nepa- 
duoda, pataria tik iš būsimųjų mūsų atstovų reika- 
lauti gynimo šių dalykų: 

„„liuosybės savo tikėjimo reikaluose, liuosybės savo dvasiškiems 
vadovams, liuosybės statyme bažnyčių ir koplyčių, liuosybės tvėrime 
visokių tikėjimiškų draugijų, rinkime aukų dvasiškiems reikalams, 
" liuosybės iškilmingoms procesijoms ir t. t.; 

+. reikalauti plačios autonomijos arba savyvaldos, reikalauti liuosy- 

bės savo kalbai, steigti savo mokyklas; reikalauti lygių teisių lietuviams 
su kitataučiais ir rusais visose viešose įstaigose: kad mūsiškiai lie- 
| tuviai galėtų būti mokytojais, teisėjais, policijos užveizdomis, ir t. t; 

.. reikalauti, kad valdžia duotų mums pašalpą steigti žemdir- 

bystės mokyklas, steigti savuosius bankus, duoti melioracijinį kreditą 
" Pagerinimui  ūkės; kad leista būtų įsteigti bankas, pirkti ir parceliuoti 
dvarus saviems žmonėms ir t. t. (11—12). 
Reikalavimai labai platūs, gaila tik, kad autorius 
nepaaiškino, ar jie, dabartinei Rusijos padėčiai 
esant, įvykdomi. Reikalauti, žinoma, daug ko galima, 
bet visgi ir reikalaujant reiktų atsižvelgti į tai, kas 
galima pasiekti, o kas. ne. 

Į klausimą, ar mūsų atstovams nebūtų naudingiau 
prisidėti prie kokios nors Dumos partijos, autorius 

atsako neigiamai. Jo išmanymu, mūsų atstovai pri- 
valo Dumoj laikytis savo kuopos, nes prisirašius prie | 
partijos tektų ginti partijos reikalus, laikytis partijos | 
disciplinos, o apie Lietuvos reikalus nebūtų kada 
bekalbėti. Pasakymas patvirtinamas Kuzmos pavyz- | 
džiu. Patariama tat ne tik sudaryti Dumoj savo lie- 
tuvių atstovų kuopą, bet ir turėti tam tikrą biurą pa- 
tarėjų iš vietinių apšviestų lietuvių. 2 

Iš kandidatų į atstovus autorius reikalauja augš- 
tesnio mokslo; bet kadangi tiems del dabartinių rin- 
kimų įstatų sunku Dumon patekti, todel pataria iš 
laiko laikraščiuose paminėti iš visų apygardų tinka- | 
mus žmones iš valstiečių tarpo, kad rinkėjai, jų pa- 
vardes atradę, galėtų geriau susipažinti su jų asme- 
niškais privalumais. 

Autorius yra tos nuomonės, kad atstovu į Dumą 
galėtų būti ir kunigas; pav., toks kun. Tumas ar Ol- 
šauskas, būdami atstovais, autoriaus nuomone, galėtų 
Lietuvai kur kas daugiau atnešti naudos, negu Kei- 
nis ar Požela. Visa bėda tik ta, kad kunigą te- | 
gali rinkti tik kurija, o joj dauguma yra -aršiausi 
lenkai, ir todel lietuvio kunigo veikėjo nepraleis. 

Į klausimą, ar galima rinkti mūsų atstovu žydą 
ir dvarininką, autorius atsako teigiamai, reikalauja 
tik, kad tie lietuvių balsais renkamieji atstovai eitų | 
Dumoje išvien su mūsų atstovais Lietuvos reikaluose. 

Baigia X. savo rašinį reikalavimu, kad mūsų 
atstovai būtų «Lietuvos atstovais, o ne kokių ten 
“partijų». Čia negalima autoriui nepritarti. 

Brošiūrėlė parašyta aiškiai, suprantamai ir verta 
tarp žmonių praplatinti. Gaila tik, kad nepaaiškinta, | 
kas turi teisę būti rinkiku, kur reikia kreiptis, kad 
turintis teisę būti rinkikų, būtų įtrauktas Į 
rinkikų skaičių. 

Iš kunigų tarpo, pasak autoriaus, turinčių teisę 
būti rinkikais, esą 300; reikėjo irgi aiškiai nurodyti, 
kurie kunigai turi teisę būti rinkikais, kurie ne. Ap- 
skritai sakant, juridiškoji rinkimų“ sritis brošiūrėlėje 

visai nepaliesta. Dėliai to ir pati brošiūrėlė nepilnai 
atatinka savo tikslui. . 


PAAIŠKINIMAI IŠEIVIAMS KELIAUJANTIEMS Į AMERIKĄ, 
taipogi LIETUVIŠKAI - ANGLIŠKI PASIKALBĖJIMAI. Pagal 
Juozą Okolovičą. Vilnius, 1912, 59 psl. in-16. 


Kas nežino mūsų <amerikantųv. Kuone kiekvie- 
nas plaukiantis Amerikon garlaivis veža jų dešimtis 
ir net šimtus. Beveik visi jie važiuoja aklai, pasiti- 
kėdami vien Dievo apvaizda. «Jei, girdi, kiti nepra- 
puolė, neprapulsiu ir aš». 

Tais mūsų amerikantais nieks ikšiol nesirūpino, 
nieks jiems patarimų nedavinėjo. Galop jie ir patys 
patarimų neieškojo. Jiems tik rūpėjo kuo greičiau 
Ameriką pasiekti. 

Pastaruoju laiku kaip kitur, taip ir pas mus pra- 
dedama ir išeiviais rūpintis. Kuriasi atatinkamos 
draugijos, leidžiamos knygelės. Augščiau įvardintoji 
ir yra vienas iš tokių mūsų išeiviams skiriamųjų lei- 
dinių. 

Prasideda knygelė svarbiu pabrauktu patarimu: 

Neprivalo nieks važiuoti į užmarį, kas turi užtektinai žemės ar 
kitą kokį tikrą uždarbį savo krašte. Taip pat neprivalo rengtis į 
užmarį, kas bijo sunkių darbų ir vargo, norėdamas turėti lengvą 
duoną. 

Toliau kalbama apie agentus, ypač persergima 
prieš slaptuosius ir gvildenama trys klausimai: 1) kur 
važiuoti, 2) kada važiuoti, 3) kokiu keliu važiuoti? 

ia paduota daug žinių, kurios kiekvienam emi- 
grantui labai gali būti naudingos. 

Antrame skyriuje, «Prisirengimas kelionėn. Išva- 
žiavimas ir kelionė», nurodoma, del kokių ligų nej- 
leidžiama Amerikon ateivių, kokie reikia su savim 
turėti raštai, kiek pasiimti pinigų, kiek imtis daiktų, 
kiek maisto, kaip elgtis keliaujant ir t. t. 

Lygiai svarbus ir trečias skyrius apie tai, kas 
reikia daryti «privažiavus Ameriką». Cia tarp kitko 
nurodyti adresai. «Tarptautinės Katalikų Išeivių Glo- 
bos Draugijos» (Immigrants and Sailors Protective 

Association 1635 Cuba Street, Locus Point, Baltimore || 
Mich. U. S. of America), dviejų lenkų agentų ir val- | 
diško informacijos biuro ateiviams, kurie norėtų nu- | 
sipirkti žemės ar dirbti laukų darbus (Information | 
Branch, United States immigration Servise 17 Pearl 
Street New York City). Siame pastarame galima 
susišnekėti ir lietuviškai. i 

Ateiviui reikia būti atsargiam ir niekada nesi- 
rašyti po kokiu nors kontraktu, kuris būtų | 
vien angliškai parašytas, kad nepatektų kokiam. 
darbdaviui į vergiją. 

Prie knygelės pridėta: 1) bilietų kainų sąrašas, 
važiuojant gelžkeliu iš didesnių Amerikos uostų, 2) 
markių ir dolerių pakeitimas rubliais ir atvirkščiai, 
galop, lietuviškai-angliški pašnekesiai. 

inoma, ne pro šalį išeiviui išmokti tuos pašne- 
kesius, bet daug iš jų naudos sunku tikėtis. 

Ši knygelė, matyt, versta iš lenkų kalbos ir pa- 
rašyta lenkams. Labai būtų geistina, kad mūsų nau- 
jai įsikūrusi draugija išeiviams globoti išleistų papil- 
dymą šios knygutės, kur lietuviai galėtų rasti daugiau 
žinių apie kelionę Amerikon iš Lietuvos ir adresus 
svarbesnių Amerikos lietuvių įstaigų. 


+ 


P. Leonas. Lietuvių atstovas Kauno ir Suvalkų gub. 
4-on Valstybės Dumon RINKIMAMS PASIBAIGUS. Kaunas, 
1913, 36 psl. in-18. į 

Autorius įžangoj skundžias, kad, rinkimams pa- 
sibaigus, jį, «beeinantį vidurio vėže, čaižo sustoję iš 
abiejų šonų dešinio ir kairio». Toliau išdėsto savo 
principus, kurie, autoriaus išmanymu, rinkimuose yra | 
sektini. Svarbiausieji iš jų yra šie: ši Ė 

Lietuvių tauta privalo progresuoti, ji turi savo 
atstovų asmenyse parodyti, kad joje tebesama kultū- | 
rinių jėgų. Taigi atstovais tur rinkti augštesnės kultū- | 
ros, augštesnio mokslo vyrus. Tie vyrai privalo gerai 
žinoti mūsų tautos reikalus ir išmanyti juos ginti Du- 
moje To neįstengs padaryti, jei neturės politiškojo 
susipratimo «minimumo», kurs turi remtis progreso Ir 

demokratizmo pamatais. Pirmutinis tautos reikalas — 
tai tautiškos gyvybės reikalas. ia visi tur 
eiti išvien prieš bendrus priešus, tarp savęs gi įvairių 
pažiūrų žmonės turi teisę ir net privalo kovoti. Rin- 
kimuose bendras priešas — tai lenkai. Kovojant su 
jais reikia visiems laikytis vienybės tarp savęs ir net 
kviesti kaimynus talkon, jei patys vieni nuveikti priešo 
neįstengiame. Bet kur galime vieni nuveikti (k. š. 
Suvalkijoj), ten kviesti kaimynus talkon priešingai 
lietuvių partijai apgalėti — būtų tautos dezorganiza- 
cija. Kadangi iš Suvalkų tik vienas terenkamas at- 
stovas, «tai juomi jokiu būdu nereikėtų rinkti kunigo». 
Tuo tarpu Suvalkuose rinkikų-lietuvių kuniginė dau- 
guma «atsisakė padaryti visų lietuvių-rinkikų prieš- 
renkamąjį susirinkimą». Tame ji yra nusidėjus vie- 
nybės principui. 

Toliau dviejuose paragrafuose: 2 $ «Veikimas iki 
1912 m. pavasariui» ir 3 $ «<Rinkimas suvažiavus Kau- 
nan» gan smulkiai nupasakota priešrinkiminis veikimas 
taip bepartinio kauniškio komiteto, taip ir vilniškio 
pirmeivių komiteto—ir tų dviejų komitetų pastangos 
pravesti Dumon savus kandidatus. 

Autorius teisingai kaltina Keinį, privačiame pa- 
sikalbėjime pasisakiusį: «mes, valstiečiai, greičiau 
rinksime atstovu nesusipratusį valstietį, negu tikrą 
inteligentą, kuris gali kažin kaip pasielgti Dumoje», 
ir apskritai «Liet. Žinių» vedėjus, pasistačiusius at- 
virai «siaurus partijos norus» ir savo partine taktika, 
arba tikriau pasakius, savo netaktingumu derybose 
su Siaulių buržujais žydais, o taipgi ir savo įnirtusia 
agitacija prieš Yčą — tiesiog pakenkusius Lietuvos 
reikalams, nes ačiū tai partinei darbiečių agitacijai 
lietuviai neteko dviejų inteligentų atstovų, Venclauskio 
ir Bukonto. 

Kad Šleževičius ir Bielskis nepateko į rinkikus, 
tai čia, autoriaus išmanymu, kalti esą kuniginiai laik- 
raščiai, nes jų atstovai, kad ir prižadėję kandidatų 
pavardžių neskelbti, bet to sutarimo neišpildę, nes 
«Ryg. Garsas», turįs artimus ryšius su Kauno kunigų 

redakcijomis, pagarsino tris pirmeivių kandidatus 
(Sleževičių, Bielskį ir Petrulį) ir per tai palengvino | 
valdžiai jų pašalinimą. Apkaltinimas visai neteisingas, 
nes tuos pirmeivių kandidatus pirmutinis yr paskelbęs | 
Romeris «<Tyg. Wil.», gavęs tas žinias ne iš Kauno | 
kunigų, bet iš vilniškio pirmeivių komiteto. Pamatę. 
padarytą Romerio klaidą, «Liet. Žinių» vedėjai buvo | 
net atsiuntę tam tikrą delegaciją į kauniškių laik- 
raščių redakcijas, kad jos nepakartotu ir neplatintų 
paleistos «Tyg. Wil.» žinutės apie lietuvių kandidatus. 
Redakcijos prižadėjo, bet «Liet. Zinių» prašymas pa- 
„sirodė nebeišpildomas, nes rusų laikraščiai iš «Tyg. 
Wil.» žinią apie mūsų kandidatus artimiausiuose 
n-riuose atsispausdino, taip kad ir lietuvių laikraš- 
čiams nebebuvo jokios racijos apie tai tylėti. 

Taipgi visai ant vėjo pasakyta, būk, kunigų 
laikraščiai, patekus Dumon vietoj Keinio kitam be- 
moksliui valstiečiui, bet kunigų šalininkui, gintų ir 
girtų jį». — Spėjimais ir įtarinėjimais toli galima 
nuvažiuoti. Ir apie Leoną mes galėtumėm ne vieną 
spėjimą padaryti. Bet mums to etika neleidžia... 
Leono sąžinė, matyt, yra daug elastiškesnė negu mūsų. 
Bet tai jau jo asmeniškas dalykas. Mes gi, nežiūrė- 
dami tų nemalonių mums įtarinėjimų, laikome savo 
pareiga rekomenduoti jo knygelę visiems mūsų vei- 
kėjams, kurie rinkimų klausimu domisi, nes ji gali 


jiems nemaža naudos duoti, kaipo nurocanti, ko | 


ateinančiuose rinkimuose reiktų vengti. 


Dr. Emil Loebl. KULTŪRA IR SPAUDA. Lietuvių kalbon 
vertė Vaidevutis. Chicago, 1911. 153 psl. in-12. 

Kaip kitur, taip ir pas mus spauda yra veiks- 
nys, labai daug reiškiąs kultūros kėlimo darbe. Kaip 
ji yra galinga, daugelis lietuvių dar ne visai tesu- 
pranta, nors netrukus švęsime 10 metų spaudos atga- 
vimo sukaktuves. Tatai būtų nūn metas su spaudos 
galybe geriau susipažinti. Tam tikslui ir patartumėm 
visiems spaudos mėgėjams perskaityti nurodytąjį 
Loebl'io veikalą. Jis padalytas trimis dalimis bei kny- 

gomis. Pirmojoj aiškinama, kas yra laikraštis, kaip 
" laikraščiai dalos, koks būna spaudos turinys ir rūšys; 
kalbama apie «protaujamuosius straipsnius» apie «li- 
teratūros skyrių», apie «skelbimus ir tarpininkavimą 
" prekyboj», nurodoma «pamatinės laikraštijos taisyk- 
lės», <laikraštijos stilistika», «viršujės sąlygos» (titulas, 
" išleidinėjimo būdas, formatas ir didumas, kaina, ad- 
ministracija) ir t. t. 3 

Antroji dalis skirta «laikraštininkų profesijai» ap- 
rašyti. Čia kalbama apie laikraštininkų padėtį visuo- 
menėje, apie anonimų vartojimą, apie laikraštininkų au- 
 klėjimą, apie laikraštininkystės mokyklas ir t. t. 
Pastaroje daly, įvardintoj «spauda ir visuomenė», 
"randame šiuos skyrius: «spauda ir proto gyvenimas», 
«spaudos priemonės ir jos veiklumas», «spaudos vei- 
kimas į viešąją opiniją», «spauda ir politika», «spau- 

da ir viešpatystės galybė» ir galop «spaudos ateitis». 
| „Veikalo planui galima būtų prikišti sistematišku- 
“ mo stoka bei neaiškumas, tačiau dėliai daugybės vie- 
„non krūvon sutrauktų naudingų ir aiškiai išdėtų žinių 
apie spaudą, ši knyga vertėtų kiekvienam inte- 
ligentui perskaityti. 

Pabrėžiu tyčia kiekvienam inteligentui 
nes šiandieną vargiai tegali vadintis inteligentu, ku-. 
riam spaudos klausimas būtų visai neįdomus ir svetimas. 

Vertėjo kalba gan aiški ir taisyklinga, be reikalo 
tik jis kartojo žodį abelnai vietoj grynai lietuviš- 
kų apskritai, aplamai. 


D-ras Jonas Šliupas. LIETUVIŲ - LATVIŲ RESPUB- 
LiKA IR ŠIAURĖS TAUTŲ SĄJUNGA. Rinkinys straipsnių ir 
paskaitų. Stockholm Svenska Andelsfėrlaget. 1918, 162 psl. in-12. 

Nors autorius prakalboj ir sakosi, kad visi šeši 
šion knygutėn įdėtieji straipsniai sukasi «apie Lietu- 
vių ir Latvių tautos padėjimą, lyg apie kokią varpstę», 
bet iš tikrųjų taip nėra. Daug čia pripasakota su 
knygos vardu nieko bendra neturinčių dalykų. kaip 
šit, apie «imperializmą ir cezarizmą», apie «tautą ir 
naciją», apie «vakarų civilizacijos dėmes», apie «feda- 


puslapių surinkus vietas, kur kalbama apie Lietuvių 
Latvių Respubliką, vargiai besusidarytų keliolika pus- 
lapių, o Siaurės Tautų Sąjungai pašvęsta dar mažiau. 
Bet kadangi tuodu knygos varde pažymėtuoju poli- 
tiškuoju idealu, paties autoriaus išmanymu, yra visų | 
svarbiausiu, tai ir pasižiūrėkim arčiau, kaipgi juodu 
liupo veikale atrodo. į 
«Naujai steigiamoji (Lietuvių-Latvių) respublika, 
rašo autorius, nebus maža ir bejėgė šalis». Jon įeis | 
Gardino gub. su 1.974.000 gyventojų, Kauno su 
1.796.700, Vilniaus su 1.957.000, Suvalkų su 681.300. 
Tatai iš viso bus 6.409.400 gyventojų. Pridėjus prie 
to skaičiaus dar 2.050.000 latvių, 850.000 letgalių ir | 
Mažosios lietuvos J8 lietuviškųjų valsčių bent 650.000, 
Lietuvių- Latvių respublikoje bus ne mažiau kaip | 
9.959.400 gyventojų, o plotas šalies taipgi bus di-- 
dokas: be Latvių ir Mažosios Lietuvos turės 116.864 
kv. varstų arba apie 12.500.000 dešimtinių. Taigi ši 
nauja respublika bus didesnė už Serbiją, Bulgariją, 
Graikiją, Daniją, Norvegiją, Holandiją, Belgiją ir net | 
Rumuniją. “4 
Be lietuvių ir latvių, bus toje respublikoje ir kitų 
tautų — lenkų, vokiečių, rusų, ir žydų. Zydai mies- 
tuose (pav., Suvalkų g.) sudaro apie 5900 visų gy- 
ventojų, o visam krašte apie 10—170/0, bet lietuviai 
mokės su jais sugyventi; žydai bus net naudingi 
„gaivalas, kol lietuviai nepripras prie prekybos ir pra= 
monės; paskui kad ir iškiltų varžytinės, žydai tuo Ne- 
siguos, nes emigruoti jiems nebus uždrausta. „1 
Naujoji respublika turės savo universitą Vilniuj, | 
kurs galima kad ir tuojau steigti,nes, autoriaus apskai- 
tymu, be sulenkėjusių ir tik ką baigusių augštesnius | 
mokslus lietuvių, esą 85 vyresni lietuviai mokslavy- 
riai, tinkami. jau nūn užimti profesūras naujame uni- 
versite. 8 
Valstybės kalba bus, žinoma, lietuviška, bet leista | 
bus turėti profesūras gudų, lenkų ir žydų kalbomis. 
Nebus draudžiama tomis kalbomis kalbėti ir teisme, 

kurs laikys tam tyčia vertėjus. Kitakalbiai žmo- 
nės, jeigu nemokės lietuviškai, valdiškas vietas 
tegalės užimti tik ten, kur lietuviškai kalbančių nėra. 
Seime bus leista balbėti ir svetimomis kalbomis, bet 
svarstymai ir dokumentai tebus vedami tik lietuviškai. 

Religijos laisvė bus visiems pripažinta, kas no- 
rės, galės būti katalikas, protestantas, provoslavas, 
izraelitas ar net ir laisvamanis bei visiškai netikėlis. 
Vestuvės bus civilės, atliekamos pas teisėją; teisėjai 
tam tikrame «moterūnų» teisme galės ir paliuosuoti 
nuo moterystės raisčių nebenorinčius joje taikiai su- 
gyventi. Leista bus ir numirėliai deginti krematori- 
jose, religija bus atskirta nuo valstybės, jokia bažny- 
čia neturės privilegijų, kunigija laikysis vien tikinčiųjų 
duosnumu ir turės dėvėti paprastais rūbais, nes dė- 
vėti luomo drabužiu «yra nedemokratiška ir nepritin- 
ka». Bet žydai galės laivsai sekti sinagogos įsaky- 
mus, mokytis hebraiškai ir visokias savo bendrijas 
turėti. 

Luomų skirtumai bus panaikinti, nebebus jokių 
grafų, baronų, kunigaikščių, visi turės vieną bendrą 
«ukėsų-piliečių» titulą. 

Priėmus respublikos valdymo formą, kas 6 me- 
tai bus renkamas prezidentas iš kandidatų, ne jau- 
nesnių kaip 35 metų ir gyvenusių ne mažiau kaip 5 me- 
tus šalyje. Ministeriai pasirenkami prezidento iš tinka- 
mų piliečių «be skirtumo religijos, lyties ir tautybės». 
Vadinas, būsimoje mūsų respublikoje ministeriais ga- 
lės būti ne tik žydai, lenkai, rusai, bet ir žydės, len- 
kės, rusės. Įstatymdavystės įstaiga bus seimas, ren- 
kamas piliečių, sulaukusių 21 meto amžiaus be lyties 
skirtumo. 

Valstybei priklausys monopolis tabako, svaigina- 
mų gėrimų, geležinkelių, tramvajų (gatvekarių), deg- 
tukų, cukraus, druskos, arbatos, kavos ir durpių. At- 
skirai šeimynai bus leista turėti ne daugiau kaip 350 
dešimtinių žemės. (Gyventojai mokės pažangias pa- 
galves pagal turtą ir uždarbį. Gyventojų turtai ir 

gyvybė bus valstybės apdrausta, gaminimo įstaigos 


bus valdžios priežiūroje. 

Dirbančios klasės bus apsergėjamos nuo ligos ar 
sužeidimo, nuo nedarbo ir senatvės. Zodžio, susi- 
rinkimų, susibūrimų ir sielos laisvė bus nepažabota, 
bet patikrinta išmintingumo ribose, apsisaugojant nuo 
anarchijos. 

Mokslas (ne religija) bus privalomas jaunimui 
lig 16 metų. amžiaus. Visos mokyklos, viešos ir pri- 
vatinės, bus švietimo ministerijos ir auklėjimo komi- 
sijos priežiūroje. Ypatinga domė bus kreipiama į 
praktiškas mokyklas: pienininkystės, žuvininkystės, gy- 
vulių auginimo, amatų, pirklybos ir t.t. Už mokyk- 


lą ir knygas nereikės mokėti, bet visi mokės atskirą | 


mokslų mokestį. 


Jei latviai ir letgaliai susidės su Lietuva vienon 
valstybėn, tai jie turės savo autonomiją. Visiems 
bus vienas seimas Vilniuje, bet autonominės dalys 
galės turėti savo seimelius savo šalies interesams 
tvarkyti. Bus vienas teisių kodeksas, nustatomas ša- 
lies seime, kuriame dalyvaus be lietuvių taipgi lat- 
vių ir letgalių atstovai. 

Toje dvitautėje respublikoje bus bendras prezi- 
dentas, bendri įstatymai, bet ministeriai turės kance- 
larijas taipgi autonominių dalių reikalams. Salies 
universite galės latviai turėti savo kalbos, istorijos ir 
litęratūros katedras, lygiai, kaip Latvijos augštosiose 
mokyklose, kur mokslai bus aiškinami latvių kalba, 
bus katedros lietuvių kalbos, istorijos ir literatūros. 
Bendri bus pinigai, bendri konsulatai ir bendra re- 
prezentacija tautų parlamente ir tautų tribunale, jei 
tatai po karui įvyktų. Jei reikalinga bus armija, tai 
kareiviai, kaip lietuviai taip latviai, atlieka tarnybą 
savo šalyje. Latvių kalba bus obligatoriška Latvijoj, 
lietuvių — Lietuvoje, bet vadovaujantieji žmonės mo- 
kės abi tiedvi kalbi. Kilus tarp Lietuvos ir Latvijos 
ginčams, išpręs juos Tarptautinis Teismas bei Tribu- 
nolas (114—126). 

Taip tai atrodo J. Šliupo siūlomoji Lietuvių- -Lat- 
vių respublika. Jei tai pareitų vien nuo lietuvių, tai šis 
projektas unijos su Latvija lengvai galėtų įvykti, nes 
„iš lietuvių prieš jį vargiai kas beprotestuotų. Bet 
kadangi unijos yra abišalis kontraktas, tai čia be lie- 
tuvių reikia dar ir latvių pritarimo. Svarbu tat su- 
žinoti, kaip latviai į tai žiūri. Deja, susišnekėti su 
latviais šiuo klausimu ne taip lengva. Pasirodo, jų 
orientacija visai kitokia. Latvių Komitetas Sveicarijoj 
aiškiai yra pabrėžęs, Latvija norinti autonomijos, 
bet sąjungoje su Rusų valstybe. 

Tokią latvių orientaciją yr radęs ir pats J. Šliu- 
pas dar 1917 m. Petrograde, Maskvoj ir Reizeknėj. 
Kada jis atskleidęs prieš latvių akis savo Lietuvių 
— Latvių demokratiškos respublikos idealą, tai pro- 
testų niekur negirdėjęs. Bet iš to, kad nebuvo pro- 
testų, neišeina, kad yra latvių pritarimas. Taigi šiaip 
"ar taip imsime, siūlomoji d-ro J. Sliupo Lietuvių-Lat- 
vių Respublika atrodo kol kas vien teoretiškas idealas 
bei gryna galimybė. Ji gali virsti faktu, bet gali ir 
pasilikti ilgai -dar vien galimybės būvyje. 

Antras autoriaus idealas — «Siaurės Tautų Sąjunga» 
— atrodo taipgi ne in esse ir ne in fieri, bet vien 
in posse. Gerai suprasdamas jūrų reikšmę tautų gyve- 
nime ir karštai trokšdamas, kad Baltijos jūra pasida- 
rytų «mūsų naminė jūra», autorius giliai yr įsitikinęs, 
kad Lietuvos ateitis geriausiai bus užtikrinta, jei lie- 
tuviai susijungs politiškai su kitomis mažomis Pabal- 
tijoje gyvenančiomis tautomis, būtent, su suomiais 
ėstais, švedais, norvegais, danais, sudarydami vieną 
«Siaurės Tautų Sąjungą». Autoriaus išmanymu, «lie- 
tuviai kitur krypti negali, kaip linkon jūros ir tautų 
su jūra susiduriančių. Skandinavijos tautos, lyginai 
kaip ėstai ir suomiai, nėra pavojingos Lietuvai, jos 
visos yra griežtai demokratinės šalys, ir lietuviai 
gal imti pavyzdžiu jų gyvenimą, politišką tvarką, mo- 
kyklų sistemą ir jūrų pažabojimą». 

Jūros reikšmę latviai jau yra gerai supratę: jie 
turį įsisteigę jau dvi jūrininkystės mokykli ir įgiję 

apie 500 laivų. Tai pavyzdys ir lietuviams.  Dėliai 
to autorius kitoj vietoj (128) karštai šaukia: 


Nebūkime akli! Pajūriuose gyvendami atsiminkime, kad Lie 
vių-Latvių padermė «langus vakaruosna» turi Karaliaučiuje, Klaipė- 
doje, Liepojuje, Ventpilyje ir Rygoje... Lietuvos uostai turės žymiai 
pakilti, nes ten centrai pardaviniams ar pirkiniams, atvežamiems ne 
tik iš mūsų žemės, bet gal būt iš Gudijos, ar Lenkijos... : 


Ar abu tuodu politiškų «Lietuvių-Latvių Res- 
publikos» ir «Šiaurės Tautų Sąjungos» idealu yra Už- 
tektinai pribrendusiu ir ar juodu turi šansų greit įsi- 
kūnyti, sunku čia pasakyti ką nors tikra. Į šį klau- 
simą atsakys vien artimoji ateitis. Mes tenkinamės 
išdėstę tuodu idealu paties autoriaus žodžiais. 2 

' Be šių dviejų dalykų, paliesta čia nemaža ir ki- 
tokių politikos klausimų. Autorius pasirodo ne tik 
gerai pasipažinęs su Lietuvos praeitimi, bet ir su 
kitų kraštų istorija bei diplomatija. Gaila tik, kad 
nemokėjo tos apsčios medžiagos tinkamai sutvarkyti | 
ir logiškon sintezėn suvesti. Aplamai sakant, visas | 
rašymo būdas, kaip paprastai J. Sliupo veikaluose, 
yra gana chaotiškas; nuolat čia šokinėjama iš dabar- 
ties praeitin, iš Lietuvos — Amerikon, Europon ir | 
kitur, pasitaiko nemaža nereikalingų digresijų. Kal- 
bai irgi daug kas galima prikišti. Ji kažkoki keista, 
amerikietiškai - archeologiška. Jaunesnis būdamas 
J. Sliupas daug geriau kalbėjo ir rašė. Yra vietų, 
ypač verstų iš svetimų kalbų, kur tiesiog nė suprasti 
negalima. Pav., 54 psl. yra šitoki citatė: i 

Rasių dėsnis, reiškiantis buvimą antipatijos tarpe padermių, | 
ir įgimta viršesnybė vienos rasės už kitą, tai tiesiog antitezė nacio- | 
nalizmo; nes nacionalis principas prasideda su pripažinimu, kad na- 
cijos gali būti ir paprastai esti, suformuotos iš mišinio daugelio ra- 
sių, ir tiktai tikrina, kad govėdai žmonių išplėtojus, per gyvenimą | 
krūvoje, mazgus patraukimo, kurie palengvina jiems suprasti vienas 
kitą, priklauso tiesa gėrėtiesi savišku gyvenimu liuosybėje. 


Bus tikrai nepaprastas galvočius, kas įstengs su- 
prasti šią «patraukimo mazgų» teoriją J. Sliupo ver- 
time. Mūsų gabumai, deja, taip toli nesiekia. Pana- 
šių vietų nestinga veikale ir daugiau. 

Galop dar viena pastaba. Knygos prakalboje 
autorius neiškentė nepaskelbęs vieno mylimo savo 
pasaulėžvalgos dogmato. Mat, J. Sliupo išmanymu, 
iš to, kad žemės skritulys «oru skrieja, kasmet api- 
bėgdamas elipsėje aplink visų motyną-saulutę, turėtų 
visiems aišku būti, kad jau dabar danguje gyve- 
nant svajoti apie kitonišką dangų gyviems ar miru- 
siems bereikalinga ir nesąmoninga». Delko nereika- 
linga, delko nesąmoninga, nė nebandyta įrodyti. Pa- 
sitenkinta vien nurodymu, kad žemė, bebėgdama apie 
saulę, padaro 180 milionų mylių. Didumo šis tolu- 
mėlis yra didelis, mes miclai tai pripažįstam, bet ką 
tai reiškia, palyginus su pasaulio didumu. Argi ne- 
žino Sliupas, kad pasaulio erdvės matuojama ne mi- 
lionais mylių, bet milionais metų šviesos bėgimo. 


imant tą žodį materiale autoriaus prasme, tai visgi 
reiktų pripažinti, kad «dangus» siekia kur kas toliau, 
negu anie augščiau nurodytieji 180 milionų mylių. 
Vadinas, jei mūsų planetarėj sistemoj ir nėra ano 
materialio dangaus, tai iš to dar neišeina, kad jo ne- 
būtų toliau už mūsų planėtarės sistemos ribų. Okul- 
tistai ir teosofai, kaip žinom, jo ten ir ieško. Taigi 
net ir pirmeiviško, nekrikščioniško, mokslo atžvilgiu 
anas Šliupo pasakymas neišlaiko kritikos; juo labiau, 
žiūrint į jį krikščionybės atžvilgiu. Taipgi ir au- 
toriaus prikergiamas «apgautų apgavikų» epitetas kur 
kas -labiau tinka pačiam autoriui, nes jis, būdamas iš 
prigimimo menkas mintytojas ir nepasirūpinęs net 
elementarės logikos gerokai pramokti, leido save a p- 
gauti įvairiems Amerikos Ingersoliams ir Ko, o da- 
bar bando ir kitus lietuvius apgauti savo besiafišuo- 
jamuoju netikėjimu. Jau tas vienas afišavimasis savo 
netikėjimu grynai politiško turinio veikale, ir todel 
neturinčiame nieko bendra su tikyba, parodo, kad 
pas J. Sliupą ne tik nėra objektyviaus moksliško 
metodo, bet ir elementariausio takto bei padorumo. 
Taip rašyti tegali tiktai tikras «ūbagas dvasioje». 

1. LIETUVOS VALSTYBĖS LAIKINOSIOS KONSTITU | 
CIJOS PAMATINIAI DĖSNIAI. Kaunas, 1919, 16 psl. in-12. | 

Ž VALSTYBĖS TARYBOS STATUTAS. Kaunas, 1919, 15 
psl. in-12. Ia 


Gyvuojančios valstybės turi savo įstatus: naujai | 
besikuriančios, dar jų neturinčios, privalo juos kuo | 
greičiausiai gamintis. Mūsų valstybė tai ir daro. 
Dalį tų naujų įstatų bei «Statutų», <kiriamų kariuo- | 
menės organizacijai, esame paminėję «Draugijoje». | 
Dabar iš Valstybės Tarybos gavom du nauju | 
jos leidiniu. 

1. Pirmutinis paduoda mūsų laikinosios Konsti- 
tucijos pamatinius dėsnius. Jie yra visai nauji, vos 
tik 1919 m. balandžio 4 d. trečiuoju skaitymu Liet. 
Valstybės Tarybos tepriimti. Veiks jie neperilgiau- 
siai — lig Steigiamojo Seimo. Tur būt delto jų ir 
neperdaugiausia, iš viso 42 $$. Paskirstyti jie aš- 
tuoniais skyriais. Pirmoj bendroj daly nurodyta vy- 
riausi Valstybės valdžios organai (Valstybės Prezi- 
dentas, Valstybės Taryba ir Ministerių Kabinetas), o 
draug ir valstybės sostinė (Vilnius). Įstatymų inicia- 
tyvos teisė tepriklauso tik Valstybės Tarybai ir Minis- 
terių Kabinetui ($ 4). Vadinas, Prezidentas tos teisės 
neturi. Jis tegali leisti įstatus vien Ministerių Kabi- 
neto priimtuosius ($ 13). Tai gana keistai atrodo, 
ypač laikinojoj Konstitucijoj. Valstybei nusistovėjus, 
dar galėtų Prezidentas sau tenkintis vienu valdymu 
ir valstybės atstovavimu, palikdamas V. Tarybai ir 
Min. Kabinetui galvojimą apie būtinus įstatus. Bet 
dabar, kai valstybė, kuriasi, Prezidentas privalėtų tu- 
rėti kuo plačiausią įstatymų iniciatyvos teisę, nės jis 
geriausiai gal žinoti, ko valstybei reikia. 

Antramę sk. kalbama apie Prezidentą ir jo kom- 
petenciją. Čia šeštu $ galutinas Valstybės valdymo 
formos ir Konstitucijos nustatymas paliekamas Stei- 
giamajam Seimui. Prezidento pavaduotuoju pripa- 
žįstama V. Tarybos Pirmininkas. Prezidentui pripa- 
žįstama teisė skelbti sutartis su kitomis valstybėmis, 
kviestis Ministerį Pirmininką, tvirtinti jo sudarytąjį 

Ministerių Kabinetą, skirti pasiuntinius, priimti sve- 
timų - valstybių atstovus, skirti augštesniuosius ci- 
vilius ir kariuomenės valdininkus, laikyti savo žinioje 
kariuomenę, skirti jai vyriausiąjį vadą, šaukti ir pa- 
leisti V. Tarybos sesijas, teikti amnestiją prasikaltė- 
liams. Trečiam skyriuje nustatoma įstatų leidimo tai- 
syklės. Ketvirtame kalbama apie V. Tarybos teises. 
Jos yra šios: V. Taryba svarsto ir sprendžia įstatymus 
ir sutartis su kitomis valstybėmis, atskyrus tuos, kurie 
esti Ministerių kabineto priimti ir Prezidento pasira- 
šyti; ji turi interpelacijos ir paklausimų teisę. Va- 
dinas, V. Taryba naujoj Konstitucijoj pasirodo gana 
apkarpyta. Susirėmusi su Prezidentu ji tegali lai- 
mėti tik viename atsitikime, būtent, kada Prezidentas 
atmeta jos siūlomą įstatą, ji, apsvarsčius tą pat įstatą 
antru atveju ir pripažinus tinkamu, gali reikalauti iš 
Prezidento pasirašyti po juo remdamosi šios laik. 
Konstitucijos 17 $. Skyriuje apie Ministerių Kabi- 
netą tepažymėtini tik 22 ir 24 $$. Pirmasis skamba 
taip: 1 
V. Tarybai išreiškus nepasitikėjimą Ministerių Kabinetui, šis at- 
sistatydina. 

O antrame nurodoma, kad 


Įėję į Ministerių Kabinetą V. Tarybos Nariai nenustoja buvę V. 
Tarybos Nariais. 

Ypatingai svarbus Liet. piliečiams Vl-sis skyrius 
apie piliečių teises. Cia skelbiama visų piliečių ly- 
gybė prieš įstatymus, ir luomų privilegijų nebuvimas 
($ 26), laiduojama asmens, buto ir nuosavybės nelie- 
čiamybė, tikybos, spaudos, žodžio, susirinkimų ir 
draugijų laisvė ($ 27). Bet visos tos laisvės gali del 
29 $ būti laikinai suvaržytos, reikalaujant to karo 
stoviui ar valstybei gresiant pavojui. 

Apie Steigiamąjį Seimą tiek tik tepasakyta, kad 
jam V. Valdžia nustato tam tikrą įstatymą (30 $), 
kad jis renkamas visuotinojo, lygiojo, tiesiojo ir slap- 
tojo balsavimo pamatais (31 $), ir kad jis renkasi 
Vilniuj (32 $). 


E arai i 


Baigiasi I laik. R akinių apie Valstybės į 
Kontrolę. Jos uždavinys—daboti teisėtumo ir teisin- 


gumo visose valstybės pajamose, išlaidose ir valstybės. 
bei turtų saugojimo srity (34 $). V. Kontrolė finansų 
paliečia ir tas labdaringas įstaigas bei bendroves, 
kurios gauna iš Valstybės pašalpos. V. Kontrolierių 
skiria V. Prezidentas. 

"Toks mūsų laik. Konstitucijos turinys bei jos pa- 
matiniai dėsniai. 

Trumpumo jie trumpi, bet užtat ir toli gražu 
nepilni. Dalimi tai nurodo ir jų 28 $, kur pasakyta: 


Srityse, kuriose Liet. Valstybės nėra išleistų naujų įstatymų, 


laikinai palieka tie, kurie yra buvę prieš karą, kiek jie neprieštaiBBa 
Liet. Vals. Laik. Konstitucijos Pamat. Dėsniams. 

Vadinas, šalia naujų įstatų veikia pas mus ir 
seni rusų «zakonai», ir kurie iš jų tebeturi galios, 
kurie ne, tai žino nebent juristai, ir tai tur būt ne 
visi. Tuo būdu paprasti piliečiai pasilieka kol kas 
valdžios bei tų įstatų žinovų malonėje. Toks provi- 
zoriškas teisių «laiduojimas» geistina pakeisti aiškia, 


platesne, nauja ir sava Konstitucija, kurioje | 


visos piliečių teisės būtų aiškiai išdėtos ir jokių pa- 
pildymų iš »usų «<Svodo» nereikalautų. 

2. L. V. Tarybos statutas ilgesnis (113 $$) ir 
dalinas IX skyriais. Pirmame kalbama apie V. T. 
Prezidiumą. Jis susidaro iš 3 narių: pirmininko, vi- 
cepirmininko ir sekretoriaus, ir renkama tik 6 mėne- 
siams; antrame apie Tarybos Komisijas ir jų suda- 
rymą ir darbo tvarką, trečiame apie įstatymo suma- 
nymo svarstymus, ketvirtame apie interpelacijas ir 
paklausimus, penktame apie Tarybos sesijas, šeštame 
"apie darbo tvarką visumos posėdžiuose; čia nusta- 
toma: a) kvorumas, b) dienotvarkė, c) posėdžiai, 
č) posėdžių protokolai d) kalbų tvarka, e) klausimų 
statymas f) balsavimas; septintame nurodoma tvarkos 
taisyklės, aštuntame bendri nutarimai ir devintame 
statuto peržiūrėjimas. 

Daug $ $ atrodo visai nereikalingų, savaime vi- 
sose kitose draugijose praktikuojamų, įdėtų čia nebent 

tik del to, kad mūsų žmonės nėr dar pripratę draugi- 
josė veikti ir parlamentariškai posėdžius vesti. 

Rašybos nenuoseklumą tik vieną tepastebėjom, 
tai žody interpeliacija, kuri V. Taryba rašo 
interpelecija. Mes patartumėm panašius žodžius 
rašyti kietai —interpelacija, nes senovės romė- 
nai 1 kietai tardavo, o ispanai ir dabar kietai dar 
tebetaria. 


Z. Angarietis. LIETUVIAI BOLŠEVIKAI RUSIJOJ (1917 
metais). Voronežas, 1918, 128 psl. in-8. 

Vienas yra geras dalykas pas mūsų bolševikus — 
kad jie ne tik savotiškai dirba, bet ir savo dar- 
bus stengias aprašyti, kad jų atminimas nepranyktų. 
Kalbamoji Angariečio knygelė yra vienas iš tokių ra- 
šinių. Jame paduota autentiškais dokumentais parem- 
tas bolševikų veikimo 1917 m. aprašymas, padalytas 
pėnkiomis dalimis. Pirmoj kalbama apie Tautos Ta- 
rybos ir Lietuvių Seimo klausimus, antroj — kas bu- 
vo rašyta «Tiesojo ir «Socialdemokrate» momento 
klausimais; trečioj — apie Petrapilio liet. bolševikus 
ir Centro biūrą, ketvirtoj — apie liet. soc.-demokra- 
tų organizacijas kituose Rusijos miestuose (Ekateri- 
noslave, Voroneže, Charkove, Niž. Novgorode, Mas- 
kvoj, Rygoj, Smolenske, Tuloj, Irkutske, Revely ir Ros- 
tove ties Donu), galop penktoj — apie pirmąją liet. 
bolševikų konferenciją Rusijoj. 


Daug čia vietos pavesta savitarpiams Boa 

ginčams, iš kurių paaiškėja atskirų mūsų bolševikų pa- 
* žiūros, būdas ir fizionomija. Iš čia sužinome, pav., kad 
"Ą Angarietis yra kraštutinis internacionalo šalininkas, 
Požela nei šioks nei toks, ir todel atestuojamas čia 
kaipo bolševikas kabutėse, «ne mūsų žmogus», vadi- 
nas, netikras bolševikas, ieškąs bendrai veikti su 
<klerikalais» ir t. t. 


Skaityti ši knygelė nuobodi, neįdomi, bet nau- 
dinga kaipo informacijų rinkinys apie liet. bolševikus 
ir jų veikimą. Iš čia skaitytojas gauna . sužinoti visus 

žymesnius mūsų bolševikus, jų vardus ir pavardes, jų 
nuopelnus bolševizmą platinant, jų raštus, jų organi- 
zacijas ir t. t. 

Būtų pageidaujama, kad ir kitos mūsų partijos 
imtų panašiu būdu aprašinėti savo veikimą. „Tokie 
leidiniai būsimiems Lietuvos istorikams žymiai pė 
lengvintų darbą. 


Adv. K. Sąmajauskas. POLITIKOS VADOVĖLIS. | 
Lietuvių Respublikininkų partijos programas. Kaunas, 1919, 16 psl. 


. Kas yr politika —menas ar mokslas, atsakymo šiam 
klausimui skaitytojas čia neras. Užuot to nurodoma | 
vien, kokios politikos turėtumėm laikytis mes, lietu- 
viai, šiuo laiku. Siuo atžvilgiu veikalėlis gan aiškus. | 
Jo autorius pasisako atvirai esąs griežtas antimonar- 
chistas. Jo išmanymu — monarchija mums netinkanti, 
mūsų monarchu turėtų būti nelietuvis, o toks retai 
teužmirštąs savo tėvynę ir todel lengvai galįs įtraukti | 
mūsų šalį į nereikalingą karą. Tai turėdamas galvoj | 
autorius ir siūlo mūsų visuomenei — telktis į naują | 
Lietuvių Respublikininkų partiją. Ji remsis dviem tik 
gaivalais: tautiniu ir respublikiniu. Tam tikslui pa- | 
duoda toliau tos partijos programą, padalintą dviem 
dalim. Pirmoj išdėta autoriaus siūlomoji politika, ant- 
roj partijos organizacija, 

Pastoti partijon pasirodo nelengva, nes iš kiek- 
vieno jos nario reikalaujama ne vien rublinio įrašo, 
bet ir metinio mokesnio po pusę nuošim- 
*čio nuo pelno. Mūsų žmonėms, nepratusiems vesti 
savo turto ir pelno sąskaitų, kalbamasis mokesnis sun- 2 
ku bus apskaityti. Taigi jau vien del to vargiai bau K 
atsiras daug norinčių ton naujon partijon stoti. KA 

Autoriaus pasakymu, partija yra nemanoma beke- | 
turių dalykų: 1. be žymaus žmonių skaičiaus, 2. be | 
K 3. „be organizacijos ir 4. be laikraščio. | 

iet. Resp. partija iš šių keturių sąlygų yra įvykdžius 
tik 2-ją: ji turi programą. Kitos trys sąlygos tebėr 
neįvykdytos ir pati partija, rodos, neturi kol kas net | 
savos valdybos. . 


Bakili sila k kai is Is 


Liet. Resp. partija sakosi einanti «prieš įsigalėju- 
sią pas mus monarchistų srovę, apskelbusią Lietuvą 
monarchija, išrinkusią jai karalių...» Kalbėti apie mo- 
narchistų srovę dar buvo galima pernai, dabar gi tie 
žodžiai yra grynas anachronizmas. Kur kas panašiau 
į tiesą bus pasakius, kad kalbamasis monarchistų sro- | 

vės įsigalėjimas pas mus yra tiek pat problematiškas, 
"kaip ir pačios Liet. Resp. partijos egzistavimas. Abi 
jiedvi, rodos, tegyvuoja vien popieriuje. 

Taigi praktiškos svarbos šis veikalėlis visai ne- 
turi; jis naudingas nebent tuo, kad paduoda keletą 
teoretiškų nurodymų, kaip būsimoj Respublikoj rei- 
kėtų valdžia sutvarkyti. Tuo atžvilgiu jis ne pro šalį 
mūsų veikėjams paskaičius. 

A. Jakšto brošiūros: 

1. TAUTŲ SĄJUNGA. 19 psl. in-8. 

2. «HOMERO DRAUGIJA» IR «VILKOLAKIS». 15 psl. in-8 
3. KULTŪROS VIEŠPATIJA. 23 psl. in-8. 


Visos tos brošiūros išleistos 1919 metais. Visos 
jos, kadangi parašytos gyvai ir populariai, yra pri- 
einamos ne vien inteligentams, bet ir šiaip jau prasila- 
vinusiems mūsų visuomenės sluogsniams. Jų temos la- 
bai įdomios. Kad tai skaitytojai geriau suprastų, pa- 
 duodame čia trumpą jų apžvalgą 
1. Pirmoje kalbama apie «Lietuvą ir Tautų Są- 
“ jungą». Si pastaroji nūn yra virtusi labai aktualia tema. 
Mat, lenkai perša mums uniją su savo «Polska»; d-ras 
J. Sliupas yr išleidęs atskirą knygą, siūlydamas lietu- 
viams net dvi sąjungi: vieną artimesnę dvitautę su 
„ latviais, antrą tolimesnę daugiatautę su Šiaurės bei 
Pabaltijo tautomis. Europoj pastarais karo metais 
yr iškilęs vienos bendros visų tautų Sąjungos (Societė 
de nations, Volkerbund) idėja. Vokietijoj žymiausiu 
jos šalininku yra gerai lietuviams žinomas Erzberge- 
ris. Jo paskutinės Tautų Sąjungos projektą ir išdės- 
to Jakštas šioj savo brošiūroj. Autorius tautų dėji- 
mąsi į sąjungas pripažįsta sveiku ir krikščionišku po- 
litikos veiksmu, patardamas ir lietuviams arčiau susi- 

pažinti su Tautų Sąjungos idėja ir sąlygomis jai ivykė 
"dyti: Knygūtėj paduota ir užsienių literatūra apie 
tą klausimą. 

Pirm skaitant reiktų pataisyti 3 pusl. 3 eil. nu 
apačios gan žymi spaudos klaida. Atspausta ten Lie- 
tuvių ir lenkų, o turėtų būti Lietuvių ir latvių“ 
2. Kad ir keistokas šios brošiūros vardas, tačiau | 
judiaama joj labai aktualus ir įdomus mūsų tautos is- | 
toriško pašaukimo klausimas. ' Pasirodę istorijos sce-- 
noj, tapę ištoriškąja tauta — lietuviai privalo pagal- 
voti, kam jie yra pasauly, koks jų istoriškas uždavi-- 
„nys, kokį naują žodį jie tur pasauliui tarti. Autoriaus 
išmanymu, tas naujas žodis turėtų apsireikšti mūsų | 
poezijoj. Kaip po garsaus Trojos karo graikų tauta | 
yr sukūrus dvi didžiuli Homerui priskiriami epopeji: 
«Iliadą» ir «Odiseją», taip ir lietuvių tauta po šio 
pasaulinio karo turėtų sukurti dvi nauji poemi ko- 
lektyviu triūsu Lietuvos dainių, susibūrusių į tam tikrą 
organizaciją, kurią autorius ir pataria pavalj «Ho- 
mero Draugija»: 

Kadangi mūsų jauni dailininkai ir poetos pernai 
yr susimetę atskiron draugijon, «Vilkolakin», tatai au- 
torius ir pataria šiam pastarajam susilieti su «Home- 
ro Draugija», priimant jos organizaciją ir prakilnų 
tikslą tautinių poemų iš pastarojo karo kūrimą. Au-: 
toriaus išmanymu, poezija yra ne privilegija, bet «prie- 
dermė», poetos lira privalanti skambėti ne sau, bet 

> «visokio grožio šaltiniui ir Idealui Dievui». Poeta 
«esąs tautos vaidila ir tarnas». Taigi jo uždavinys 
«žadinti žmonių širdyse gerus jausmus, nurodinėti 
tautai augštus idealus, tiesti kelius į naują geresnę | 
ateitį». į 
Daug čia išreikšta įdomių minčių, o draug ir pa- 
tiekta nemaža praktiškų nurodymų, kaip rinkti žinios 
apie žmonėse glūdinčią, dar niekieno nesurašytą iš 
šio karo medžiagą formoj pasakojimų, atsiminimų, 
anekdotų, liaudies dainų, IEžečdų: sapnų, pranašavi- 
„av r Et 

Knygutė parašyta gyvai, įdomiai, sud gti) OR 
janti skaitytojui ne vieną naują mintį. 

3. Pastarojo karo neįstengė sustabdyti; nei val- 
stybės, nei Bažnyčia. Taigi kai kurie mintytojai yr 
priėję įsitikinimą, kad idealiam, galutinam žmonijos 
sutvarkymui, be valstybės, ir Bažnyčios, reikalingas 
yra dar trečias kultūros veiksnys, papildąs anuodu du 
ir turįs uždaviniu nurodinėti žmonijai nesamus dar, 
bet pageidaujamus ir. būtinai vykdytinus idealus. Ka- 
dangi apie šį trečią kultūros veiksnį vokiečių socio- 
logas Nienkampas yr per karą išleidęs dideliai įdomią 
knygą, tatai autorius savo brošiūroj ir. paduoda tos 
knygos turinį. Pamatinė Nienkampo idėja yra— pa- 
sigaunant kapitalo ir organizacijos—surinkti gabiau- 
sius visų tautų žmones ir sudaryti iš jų tam tikrą 
Kultūros Viešpatija, kuri galėtų turėti įtakos tiek 
valstybėms, tiek ir Bažnyčiai, ir tuo būdu vesti žmo- 
niją į geresnę ateitį. Brošiūra skaitoma lengvai, kaip 
apysaka. Ypač rekomenduotina jaunimui. 


Pranas Cisavinis. KURIAMASAI SEIMAS: Kaune, 
1919, 38 psl. in-8. 


Artinantis rinkimams į Steigiamąjį seimą, visuo- 
menei svarbu žinoti, kas ir kaip rinkti. Tų žinių ir 
teikia Pr. Cisavinis šioj savo brošiūroj. Išdėjęs įžan- 
goj trumpais žodžiais istoriškąją „Lietuvos evoluciją 
nuo senų senovės lig nepriklausomybės pripažinimui, 
autorius toliau nurodo Steigiamojo seimo svarbą ga- 
lutinai valstybės valdymosi formai nustatyti ir. įvai- 
riems svarbiems vidaus . reikalams,. k. š.,, kultūros „ir 
švietimo, blaivybės, žemės reformos ir kitiems tinka- 
mai sutvarkyti. 

Davęs paaiškinimų. apie. sarasa, rinkimų 
sistemą ir rinkimų įstatus, autorius, numatydamas per. 
rinkimus . kilsiant . agitaciją ir provokaciją, išskaito 
visas Lietuvos „partijas, charakterizuodamas jų pro- 
"gramas, tikslus ir ligšiolinį  politišką veikimą. „Cha- 
" rakteristikos gan kategoriškos, bet ar visos „teisingos, 

spręsti paliekam skaitytojams. Autorius, būdamas 
krikš.-demokretas, savo partiją laiko geriausia, tin- 
kamiausia ir visiems pataria už ją balsuoti. Baigias 
knygelė karštu paraginimu, kad visi dalyvautų rinki- 
muose. 
Skaitytojai ras čia gal ne: vieną dalyką nepri- 
imtiną, abejotiną, bet negalės prikišti rašytojui neais- 
kumo, politikavimo bei veidmainiavimo. Laikyda- 
masis krikšč.-demokratų programos principų, autorius 
sakos aiškiai, kas esąs, ko norįs ir ką žadas vyk- | 
dyti, o taipgi atvirai nurodo, kas esą ir ko norį 
kitos mūsų partijos. Taigi veikalėlis naudingas pa- 
siskaityti ne vien krikščionių demokratų šalininkams, “ 
bet ir kiekvienam lietuviui, kuriam teks dalyvauti 
būsimuose rinkimuose. 1 
Autoriaus kalba gryna ir aiški, be reikalo tik var- 
tojama nelietuviški terminai įvairiose formose, pav., 
progresingas ir progresyvus, proporciona- 
lis, proporcionalus ir proporcingas. Nein- 
teligentams bus čia tikras galvosukis. Nėra taipgi 
geras ir žodis pražūdingumas. 


BAUDŽIAMASIS STATUTAS. Kaunas, 1919, 207 psl. in-8 


Baudžiamieji įstatai, vartojamieji dabar Lietuvoj, 
yra imti iš Rusijos 1903 m. naujo Baudžiamojo Sta- 
tuto. Rusai ligi karo Lietuvoj del įvairių priežasčių | 
laikės savo senojo statuto ir tik vokiečiai, okupavę 
mūsų kraštą, pirmi ėmė taikinti Lietuvoje tą naują | 
statutą. Lietuvių Valdžia taipgi yra jį priėmus, nes | 
savas bausmių statutas sunku buvo greitu laiku pa- Ą 
rengti. 

Tuo būdu dabartinis mūsų Baudž. Stat. yra ver- | 
timas rusų statuto; išmesta tik iš jo dalykai, mūsų 
kraštui nepritaikomi (pav., apie Baškirų žemes, apie | 
aukso kasyklas ir k.) Be to, Lietuvos įstatymų pa- 
keistos dar šios bausmės: mirties bausmė, ištrėmimas 
ir grasos kalėjimas—sunkiųjų darbų kalėjimu, ir tvir- 
tovės kalėjimas — paprastuoju kalėjimu. Galop kas 


ii A K k ii 


yra priešinga pamatiniams Laikinosios Konstitucijos 
dėsniams bei naujai leidžiamiems mūsų valdžios 
įstatymams, taipgi visa tai Baudž. Statute nebetur 
galios. 

Kaip visi rusų įstatai, taip Baudž. Statutas ne- 
pasižymi aiškumu. Pav., 1-am skyriuj apie valstybės 
išdavimą nieko nepasakyta, kas yr valstybės išda- 
vimas, tik išskaityti atskiri veiksmai labiau ar mažiau 
kenksmingi valstybei. XX XV-am skyriuj apie nusi- 
kalstamus autoriaus teisėms darbus nepasakyta, kas 
yra autoriaus teisė ir kokios jos ribos. 

Labai nemalonaus daro įspūdžio rusų teksto 
vertimas: «Rusijos valdinys, tai ir tai padaręs, bau- 
džiamas tuo ir tuo». Jei šis Statutas skiriamas Lie- 
tuvai, tai ir reikėjo padėti «Lietuvos valdinys», 
ne Rusijos!). 

Vertimo kalba irgi sunki, neaiški; prisikalta naujų, 
nežinia ką reiškiančių, terminų, k.š. sąmyšis, sa m- 
būrys (labai primenąs rusų «<sumbur»), dvikautė 
(viet. dvimūšis) ir k. Vietomis ir sintaksė keistoka, 
pav., baudžiamas nužudyti (viet. mirtimi, su- 
šaudymu, pakorimu...). 

Gale pridėti mūsų Laikinosios valdžios išleisti 
įstatymai: Baudžiamojo kodekso įstatymas, Baudž. 
kodekso papildas ir įstatymas del slapto degtinės va- 
rymo. Bet visa tai teužima vos 2 pusl. 

Kad ir netobūlas — visgi šis leidinys duos ne- 
maža naudos mūsų juristams ir šiaipjau piliečiams. 

Baigdami šią recenziją, mes laikome savo pa- 
reiga išreikšti viešai pageidavimą, kad mūsų jauni 
juristai sustatytų naują lietuvišką Baudž. kodeksą, 
remdamies kitų daug kultūringesnių Vakarų Europos 
valstybių Baudž. kodeksais, nes šis rusiškasis yra ir 
netobūlas, ir neaiškus, ir nepilnas, taigi, kaipo toksai, 
nebeatatinka mūsų valstybės reikalams ir autoritui. 


1) Tą pat nenormalumą yr nurodžius ir Laikinoji Liet. Val- 
džia, paliepdama straipsnių žodžius «Rusija», «Rusijos valdinys» pa- 
keisti žodžiais «Lietuva», «Lietuvos pilietis». Bet tai, tur būt, bus 
padaryta tik naujoj laidoj. 

(Prof. „kui K, Šaulys. „SOCIOLOGIJA. Trumpas to 
mokslo vadovėlis. Antra laida. Kaunas, 1920, 73 psl. in-8. . 
„Dvidešimtasis amžius galima pavadinti . socialio 
klausimo amžiumi. Ir iš tikrųjų, apie nieką šiandieną 
taip daug nekalbama ir nerašoma, kaip apie socialį 


klausimą. Mat, jis viską apima: ir darbininkų klau- | 


simą, ir moterų klausimą, ir žemės reformos klausimą, 
ir „kapitalizmo klausimą, ir daugybę kitų nemažiau 
spirginančių klausimų. Dėliai to socialio klausimo aiš- 
kinimas įvestas mūsų seminarijų programon. Būtų nę 
pro šalį įvedus jį ir gimnazijų ir augštųjų kursų pro- 
gramosna. | Jis neturėtų būti nė vienam inteligentui 
svetimas ir nežinomas. 


Turėdamas tai galvoje, kan. Šaulys savo skai- | 


tytas kitados Žemaičių Seminarijoj sociologijos I-k- 
cijas yr trumpai surašęs ir išleidęs atskira knyga, 
kaipo sociologijos mokslo vadovėlį savo klausytojams. 
Kaipo pirmutinis mūsų literatūroje, tas vadovėlis rado 
nemaža skaitytojų inteligentijos tarpe, todel po kelių 
metų buvo išpirktas. Nesant kito sociologijos vado- 
vėlio, o jo reikalui kaskart labiau didėjant, šv. Kaz. 
Dr-ja išleido nūn kan. Šaulio Sociologijos vadovėlio 
antrą laidą. „Savo turiniu ji beveik nieku nesiskiria 
nuo pirmosios laidos, pašalinta „tik spaudos. klaidos 
ir ištaisyta bent kiek kalba. Skaitytojas ras čia trum- 
pai išdėtą bendrąjį socialio klausimo supratimą, 
generales socialių ligų priežastis, ekonominio libera- 
lizmo teorijos kritiką, laisvės „principo tardymą, s0- 
cializmo teorijos. įvertinimą. Šiam pastarajam auto- 
rius yr nepasigailėjęs daugiau vietos. : T. 
„Ypač patartina visiems pasiskaityti apie krikš- 
čioniškąją ekonomijos mokslo . teoriją (48—55), apie 
krikščioniškąją (pažiūrą į teisingos , algos normą dar- 
bininkų šeimynos, atžvilgiu. Paskutinis skyrius «Val- 
stija ir tautinis ūkininkavimas» įgyja nūn ypatingo ak- 
tualumo, nes šiandieną mums patiems tenka kurti 
savo valstybę ir tvarkyti joje. tautinį ūkininkavimą. 
Visi: autoriaus išvedžiojimai.. imti iš žinomų so- 
ciologijos mokslo specialistų, taigi turi įtikinančios' ga- 

lios. Kalba aiški, gaila tik, kad vietomis apysunkė. 
Pats „vadovėlis -rekomenduotinas, labiausiai gimna- 
zistams, klierikams ir šiaipjau žmonėms, kuriems 
tenka dažniau susidurti su socialistais ir su jais gin- 
ns nes čia > 5 užtektinai puaB socializmo kritika 


Kun. Ti Maliauskas. DEMOKRATIJA. Kaunas 
1921, 198 psl. .in+8. 

Labai "svarbų ir dideliai naudingą darbą yr 
atlikęs kun./D-ras A. Maliauskas, parašydamas 
savo platų“ veikalą «Demokratija». Demokratija 
— tai vienas didžiausių šios gadynės obalsių. Tei- 
singu autoriaus pasakymu, «demokratija dabar lyg 
koks tvanas užlieja pasaulį». Taigi ir svarbu visiems 
pažinti jos pamatas, jos esmė, jos santykiai su krikš- 
čionyste, galop jos gerosios ir blogosios pusės. Vi- 
sa tai skaitytojas ras išdėta šioje knygoje. 

Įrodęs, kad demokratija yra «ne vieno kokio 
luomo, ne vienos kokios, kad ir skaitlingiausios par- 
tijos, bet visuomenės valdžia», autorius aiškina Ari 
matinius demokratijos principus: laisvę, lygybę i 
liaudies suverenumą, nurodydamas draug, kaip ie 
savy teisingi principai gali būti, ir neretai esti, blo- 
gos valios žmonių iškreipiami ir sunaudojami ego- 
istiškiems atskirų partijų, o kartais ir atskirų asmenų 
užgaidams. Senovės istorijos tyrinėjimai priveda 
autorių prie išvados, kad tikrus demokratijai pama- 
tus yr padėjus viena tik krikščionystė. Kristaus ir 
apaštelų mokslui apie socialės gerovės sąlygas, Baž- 
nyčios veikimui socialėj srityje senovėje, viduramžy 
ir naujais laikais autorius yr paskyręs nemaža vietos, 
pateikdamas tuo puikią Bažnyčios mokslo ir veikimo 
apologiją. | Jai „prikišti nieko negalima, nebent tik 
tai, kad savo, ilgumu ji yra bent kiek pakenkūs pa- 
ties“ veikalo“ struktūrai, „padarydama ji vietomis ne- 
proporcionalų. | Ža 

Kadangi viena iš demokratijos pamatų yra tei- 
sybė, o teisybės, AS socialiarne gyvenime yra 

“ negalimas be teisių ir įstatymų, tatai autorius toliau 
kalba apie teisių ir įstatymų pamatus. Ypač plačiai | 
aiškina valstybių konstitucijos klausimą, nurodydamas, | 
kas daryti, kad konstitucija būtų gera ir galėtų tin- 
kamai tvarkyti valstybinį mechanizmą. Tam tikslui 
autorius aprašo žymesnius valstybinio aparato orga- 
nus, valdžios padalinimą, administraciją, parlamentą, 
prezidento ir ministerių funkcijas, teismus. Tai, gali- 
ma sakyti, yra pirmutinė generalė veikalo dalis. 

Toliau eina antroji, specialė, kurioj aprašoma ir 
charakterizuojama visos žymesnių ir kultūringų kraš- 
tų konstitucijos: Anglijos, Jungtinių Amerikos Val- 
stybių, Vokietijos, Prancūzijos, Austrijos ir t.t. Au- 
torius kiekvienai tų konstitucijų skiria po atskirą 
straipsnį. Didumo atžvilgiu tie straipsniai yra nevie- 
nodi. Anglijos konstitucijai, kaipo visų kitų vėlesnių 
konstitucijų prototipui, paskirta daugiausia vietos. 
Plačiai aprašyta Jungtinių Amerikos Valstybių ir 
Prancūzijos konstitucijos. Tokių mažų valstybių, 
kaip Darija, Švedija, Norvegija — konstitucijos iš- 
dėta trumpai, bet nepraleista nė viena žymesnė jų 
ypatybė. Taigi ši dalis ypatingos svarbos turi mūsų 
Steigiamojo Seimo nariams, būsimosios Liet. Konsti- 
tucijos kūrėjams. Jie būtinai turėtų tą d-ro Maliausko 
veikalo dalį specialiai išstudijuoti, kad galėtų išveng- 
ti klaidų, nustatydami mūsų kraštui pamatinius įsta- 
tymus, kuriais gal ilgą laiką teks vaduotis. | 


Norėdamas tą darbą mūsų St. Seimo atstovams pa- | 


lengvinti, autorius pats pateikė Lietuvos Konstitucijos 
projektą (141—159). Kiekvienas to projekto paragra- 
fas vertėtų kiekvienam Lietuvos piliečiui arčiau pa- 
čiam pažinti ir pasvarstyti. 

Po konstitucijų eina trečioji veikalo dalis, kurio- 
je aiškinama klausimai, kur turėtų būti valstybės so- 
stinė, kas yra partijos ir kokia jų reikšmė valstybės 
gyvenime, galop paskutiniame skyriuje nurodytos 
demokratijos ydos. - 

Viskas išdėta rimtai, objektyviai, moksliškai. Auto 
rius kiekvieną savo tvirtinimą remia faktais bei proto 

įrodymais. Faktus gi, kuriuos mini savo veikale, jis 
yra ne iš piršto išlaužęs, bet ėmęs iš rimčiausių 
mokslo knygų, kurių ilgą sąrašą ir pridėjo savo kny- 
gos gale. Taigi šis kun. d-ro Maliausko veikalas yra 
brangus mums ne tik kaipo toje srityje pirmutinis, 
bet ir kaipo pasižymįs savo moksliškumu ir dalyko 
išsėmimu. Kaipo tokį mes jį ir rekomenduojam 
kiekvienam lietuviui inteligentui, kuriam rūpi mūsų 
tėvynės sutvarkymas tikro demokratiškumo ir teisė- 
tumo pamatais. > 

Turėjęs progos gyventi Šveicarijoj, Prancūzijoj, 
Belgijoj, Siaurės Amerikoj, autorius yr susipažinęs 
su tų kraštų konstitucijomis ne vien teoriškai, bet ir 
iš praktikos yr patyręs jų gerąsias ir blogąsias puses, 
kurias ir nurodo savo veikale. Taigi ir jo nuomo- 
nės, pav., apie dviejų rūmų reikalingumą, apie refe- 
rendumą ir kitką, nors ir nesutinkančios su mūsiškių 
dėsniadavių  seimininkų nusistatymu, reikėtų gerai 
pažinti, giliau pasvarstyti ir nesitenkinti vienu neap- 
galvotu jų atmetimu. Mokslo teisės sugriaunamos 
tik mokslo įrodymais, o ne siauraprotišku partiniu 
užšispyrimu. Konstitucijos nustatymas yra neapsako- 
mos svarbos darbas. Todel jis reiktų dirbti ne tik 
rimtai, sąžiningai, bet ir moksliškai, remiantis visų 
kraštų prityrimu. To prityrimo vaisiai surinkti D-ro 
Maliausko knygoj. 

Tuo ji ir yra šiandien ypatingai aktuali ir skai- 
tytina visų mūsų veikėjų inteligentų. 


KOVO 20 DIENĄ. Mažosios Lietuvos priglaudimui paminėti. 
Kaunas, 1921, 139 psl. in-8. 


Ta istoriškoji 1920 metų kovo 20 d. yra pada- 
riusi pradžią oficialiam susiartinimui Didž. Lietuvos 
su Mažąja. Išorinė to susiartinimo išraiška buvo iš- 
kilmingas Valstybės Tarybos nariais kooptavimas ke- 
turių Mažosios Lietuvos atstovų: Kristupo Lekšo, 
Martyno Jankaus, Jurgio Strekio ir D-ro Vi- 
liaus Gaigalaičio. Tai įvykdyta 48-me. b. Val- 
stybės Tarybos posėdyje. Jo protokolas ir Mažosios 

Lietuvos atstovams pagerbti iškilmingos vakarienės 
aprašymas draug -su pasakytųjų toje vakarienėje kal- 
bų tekstu užima visą antrą šios knygos dalį (93—139), 
Pirmoje gi jos pusėje randame dvi įdomi istorijos 
studiji: P. Klimo «Trumpos žinios apie mūsų gimi- 
niečius prūsus, arba senprūsius, XII a.» ir D-ro Jo- 
no Yčo «Mažosios Lietuvos praeities (XIII-XX 
amžių) bruožai». Si pastaroji užima 63 puslapius. 
Be to, J. Sernas straipsny «prirengiamieji žingsniai» 
išdėsto trumpai santykius tarp mūsų b. Valstybės 
Tarybos ir Prūsų «Tautos Tarybos». Tais straip- 
sniais nurodyta, kad tų dviejų Lietuvos kraštų susi- 
artinimas nėra kokia dirbtinė kombinacija, bet natū- 
ralus bendrų tautinių interesų išdavas. 

Knygelė išleista labai švariai. Ją puošia gražūs 
vaizdeliai keturių naujai kooptuotųjų Valst. Tarybos 
narių ir kitų žymesnių mūsų Tautos veikėjų. 

Koks ūpas yr viešpatavęs toje iškilmėje, geriau- 
siai gali suprasti skaitytojas iš kalbų, pasakytų tą 
dieną, ypač vakarienės metu. 

Kaip pati šio veikalo Redakcija teisingai pabrė- 
žia, — «šita knyga turėjo būti atspausdinta 1920 pa- 
vasarį, t y. tuojau po šioj knygoj aprašytų įvykių, 
bet del priežasčių, nepareinančių nuo šio leidinio 
sumanytojų, tas darbas teišėjo vos šį rudenį (spalių 
mėn.)». Kaip kitur, taip ir šiame atvejyje mes žy- 
miai pasivėlinom. . Tačiau Redakcija, laikydama pa- 
judintąjį čia klausimą tebesant ir nūn aktualiu, mano 
šį leidinį nenustojus savo reikšmės ir dabar, ir galint 
patarnauti «Sujungtos Lietuvos» idėjai. Mes irgi 
esame tos nuomonės, del to ir rekomenduojame jį 
kiekvienam mūsų inteligentui. 


KARO LITERATŪRA, 


D-ras J. Basanavičius. IŠ LIETUVIŲ GYVENIMO 
1915—1917 PO VOKIEČIŲ VALDŽIA. Vilnius, 1919, 20 psl. in-16. 

Kad vokiečiai mūsų krašte elgės «kaip velniai», 
tai tiesa. Paduoti šioj knygelėj faktai (šaudymų, plė- 
šimų, rekvizicijų, neteisybių, germanizatoriškų pas- 
tangų) surinkti iš autoriaus tėviškės, Suvalkijos, tą 
tiesą pilnai patvirtina. "Savo laiku jie turėjo aktua- 
lios reikšmės, nes jais remiantis buvo galima rašyti 
memorialai vokiečių augštesnei valdžiai. Siandien 
visa tai tėra vienas iš daugelio karo gadynės istoriškų 
dokumentų, iš kurių būsimieji mūsų istorikai, roma- 
nistai, dainiai, dramaturgai galės semtis puikių temų 
ir gyvų scenų. Tam ši knygelė pilnai tinka. 

KRAŠTO APSAUGOS MINISTERIJOS LEIDINIAI. 

1. Pėstininkų rikiuotės Kamandos ir terminai. Projektas. 
1919, 9 psl. in-8. : 

:2. Laikinasis drausmės (disciplinos) Statutas. „Kaunas, 1919, 
4 psl. in-16. 

3, Laikinasis kariškių santikių ir pareigų Statutas. Kaunas, 


1919, 8 psl. in-16. 


4. Laikinasis Garnizono (įgulos) Statutas. Kaunas, 1919, 31 


psl. in-16. 
5. Laikinasis Lauko Tarnybos Statutas. Kaunas, 1919, 43 


psl. in-16. 
6. Lietuvos Raudonojo Kryžiaus Draugijos Statutas. * Kau- | 


nas, 1919, 16 psl. in-16. igavo S 

Lietuvos kariuomenė kad ir nėra naujas. daik- 
tas, nes ji jau XIII ir XIV šimtmečiais yra darius di- 
džių žygių ir todel, be abejo, buvo turėjus. savo 
organizaciją ir komandą, tačiau nuo XVI. amžiaus, 
jai esant betvarkomai lenkiškai, o nuo  XIX-jo „rusiš- 
kai, senos lietuvių kariuomenės tradicijos . dingo, „o 


"draug užmiršta liko ir sena lietuviškoji komanda... Taigi 


nūn“mūsų karininkams - tenka * viskas šioje... srityje iš 
nauja kurti ir naujais: pamatais statyti: Šį+svarbų darbą 
stengias atlikti mūsų "darbšti: Krašto Apsaugos, Minis- 

terija, malonėjusi nesenai mums atsiųsti pirmuosius 


savo. šešis sausio mėn. išleistuosius leidinius «Drau- 


gijoj» paminėti. Pildydami tai, mes tariamės, būsiant 


ne pro šalį išreiškus draug ir keletą kritiškų pastabų 


apie kiekvieną šių knygelių atskirai. 


1. Kad lietuvių kariuomenė privalo turėti lie- 4 


tuvišką, o ne kitokią komandą, tai dalykas savaime 
suprantamas. Mūsų Apsaugos Ministerija nuo to ir 
pradėjo savo darbą. Jos įsakymu buvo sustatytas 
tam tikras pėstininkų komandos projektas, kurs ir 
buvo skubotai atspaustas. is paskubis matyt ne 
„tik iš kartais gana juokingų spaudos klaidų  (pav., 
6-me psl. kropos viet. kuopos), bet ir iš pridėto 
raudono lapelio, kuriame pranešama, kad viet. atspaus- 
dintos tekste «ratos» turi būt visur kuopa, o viet «<kuo- 


pos»—būrys. Vadinas, bespausdinant šį komandos ė i 


vadovėlį, priimtieji pradžioje «rotai» ir «vzvodui» 
terminai («rata» ir «kuopa») buvo pakeisti naujais 
(«kuopa» ir «būrys»).  Nelaikydami savęs neklaidin- 
gais autoritais, leidėjai žiūri į savo «projektą» kaipo 
į «pirmą bandymą» ir mano, «kad karininkai jo trū- 
kumus nurodys». Be abejo, karininkų tai ir bus il- 
gainiui padaryta. Bet tariamės, Krašto Apsaugos Mi- 
nisteriją neparūgosiant, kad mes, norsir ne «karininkai», 
paduosime čia tuo tarpu keletą trumpų pastabų apie tai, 
ko verti nauji kariškiėji terminai kalbos atžvilgiu. 
Mūsų kariškos komandos pagrindu paimta rusų 
komanda. Padaryta tai bus greičiausiai praktikos 
atžvilgių, nes rusų komanda mūsų karininkams geriau- 
siai žinoma, o ne del to, kad ji būtų pati tobūloji. 
Dėliai to ir siūlomasis čia lietuviškosios komandos 
projektas yra griežtas rusų komandos vertimas. Ap- 
lamai kalbant, išversta neblogai, bet su kai kuriais 
dalykais sunku sutikti. Pav. «odinočnoje učenije» 
pavadinta «vieno mokymas». Lietuviai čia griežčiau 
pasakytu «mokymas po vieną», nes ir kariuomenėj 
vieno juk niekad nemoko, bet «vieną po kito». 
Terminas «smirno» išversta «domė». Kadangi 
sakant «smirno» kareiviams liepiama nurimti, tai 

bene geriau būtų tiesiog tarus «nurimk».  «<Domė» 
čia visai netinka, viena, kad ji maža kam lietuvių te- 
suprantama, o antra, liepimas mūsų kalboj daiktvar- 
džio vardininku niekad nereiškiama. Tiesa, vokiškai 
sakome Achtung, pranc. attention, bet ir čia 
prasmė bus: atkreipk dėmesį, turėk domės, taigi ir 
tie žodžiai vartojami galininko, o ne vardininko formoj. 

Vietoj, «maldai kepurės šalin» (rus. «šapki doloi») 
patartumėm lietuviškesnį sakinį: «maldai kepures nus- 
imk». 

Rusų iš prancūzų skolintasai «marš» palikta mūsų 
terminologijoj visai be reikalo, nes «šagom marš» la- 
bai gerai galima išreikšti žodžiais «žengte ženk», o 
«biegom marš» — «bėgte bėk». Tas pat pasakytina 
ir apie kitus įsakymus, k. š., «aplinkui marš», vietoje 
«bėgte marš» ir t. t. 

«Eilei» duota dvi reikšmi: 2-me psl. ji pavar- 
tota «šerengos» prasme, o 6-me «očeredi». Si pas- 
taroji būtų galima lietuviškai pavadinti «eiga», arba 
«žygiu». 

«Ravnenije na pravo» ir t.t. liet. «lygiavimas deši- 
nėn» ir t.t., mūsų išmanymu, netinka viena del to, 
kad čia vėl tas pat nenatūralus vardininkas, o antra, 
žodžio «lygiuotis» mūsų gyvoj kalboj neteko girdėti. 
Ar negeriau būtų tiesiog pasakius «lyginkis dešnėn» 
ir t. t., nes čia juk, rodos, ir kalbama apie <išsilygi- 
nimą», o ne apie kitką. 

«Krypties atmaina» — «peremiena napravlenija». 
Del naujumo «kryptis» yra naujausis Jablonskio išra- 
dimas, bet, mums matos, geresnis čia būtų senasis 
<krypsnys». 

Jei «stroitsia» liet. «rikiuotis», tai «stroi» bus 
«rikė» (slg. eiliuoti — eilė...). Taigi gramozdiškoji 
rikiuotė galima visai palikti jos išradėjams, juoba 
ka d«stroi» reiškia abstrakčią savoką, tuo tarpu to- 
kie daiktvardžiai, kaip rikiuotė, nešiotė, mazgotė 
labiau tinka konkrečioms sąvokoms, reiškiančioms 
tam tikrą įnagį. Todel vietoj «rikiuotės komandos» 

patartumėm priimti «rikių beirikės komanda», o viet, 
«tankinės ir retinės» — «tankiąją' ir retąją rikę». 

«Vora»v «kolonos» prasme labai tinka dėliai 
savo trumpumo, bet, deja, gyvoj kalboj neteko jos 
girdėti. Aa vid 

«Riady» pavadinta «gretomis». Jei «riad» ir «še- 
renga» tas pat, tai vietoj abejotinų gretų», gal ge- 
riau būtų palikus žinomesnes «eiles». 

«Distancija» palikta  nesulietuvinta, nors nestinga 
jai atatinkamų liet. žodžių, pav., atstumas, atstogu- 
mas, tolis. . 

. «Prekraščenije ognia» išversta «šūvių paliova». 
Jei tai yra komanda, tai geriau būtų tiesiog pasakius 
«šaudyt liauko. 

«Atakos» vietoj tiktų labai gerai lietuviškas 
«antpuolis», kaip tai ir pavartota 5-me statute. 

Ką reiškia «lineinyjo pavadintas «tiesiniu», ne- 
būdami karininkais, nesuprantam, todel ir geresnio 
termino surasti nesugebam: jaučiam tik, kad «tiesinis» 
yra lygiai netikęs, kaip ir «bugninis — «barabanščik». 
Jei nuo smuiko turim smuikininką, nuo kanklių 
— kanklininką, tai nuo bugno bus «bugnininkas», 
o ne «bugninis». . 

Likusieji čia nepažymėtieji terminai mums atrodo 
geri ir todel nemainytini. 

„2. «Drausmės statutas» labai trumpas. Iš viso | 
jame tėra tik 27 S$. Padalyti jie į tris skyrius: 
I. Bendri nurodymai, II. Viršininkų teisės pavaldinius 
bausti ir III. Skundos. Bendruose nurodymuose pa- 
žymėta, kad Lietuva šaukianti visus savo piliečius 
«sudaryti organizuotą pajėgą valstybės sienoms ginti», 
«tobūliausios kariuomenės pavyzdžiu», prisilaikančios 
<«griežčiausios drausmės» (1, 2, 3 $$). Toliau nuro- 
dyta tos drausmės pritaikinimo principai ir ribos. 
Tarp principų pažymėtini šie: 


m 


Drausmės pabauda baudžia už visus mažuosius tarnybos nusi- 
kaltimus, kur neatiduodama teisman (78 $). 
Paskirta bausmė tuojau vykdoma, jei nėr kliūčių (11 $). 
'-Drausmės bausmė nepavaduoja nuo teismo (12 $) | 

Karininko vardą gali atimti tik teismas (20 $). 

Skundos padavimas nesustabdo bausmės vykdymo (22 $). 

Netarnyboj visi kareiviai ir karininkai turi lygias su kitais pi- 
liečiais teises (27 $). 

3. Kariškių santykių ir pareigų statutas para- 
grafų skaičium prilygsta «Drausmės Statutui» ir te- 
turi tik dvi dali: I. Kariškių santykiai ir pareigos ir 
II. Vadų pareigos. 1-me paragrafe pabrėžiama drau- 
smės ir tvarkos svarba kariuomenėje. 4-me griežtai 
draudžiama kariškiams vadinti viens antrą «tu»; sau 
lygius liepiama vadinti «tamsta», «kareivi» ir t.t., O 
vyresniuosius <«ponais viršininkais» arba «tamsta». 
Toliau eina specialūs įsakymai apie vyresniųjų pager- 
bimo būdus ir mandagumą savitarpy. Antrame sky- 
riuje išdėtos vyresniųjų («kuopininky», «barininky», 
«būrininkų» ir dežūro karininkų) pareigos. Pažy- 
mėtini pastaruoju du paragrafu: 

$ 26. Kiekvienas kariškis privalo, nelaukdamas viršininko įsa- 


kymo, pats žiūrėti savo kūno švarumo, savo rūbų tvarkos. Ka- 
riškiui susirgus draudžiama slėpti savo ligos nuo vyresniųjų. 


$ 27. Ginklai turi būti visuomet gražiausioje tvarkoje. Jie turi 
būti nuvalyti taip, kaip vyresniųjų įsakyta. Kiekvienas kareivis pri- 
valo tvirtai savo ginklo N2 atminti. 

Labai racionalūs įsakymai. 

Abiejuose «Drausmės» ir «Pareigų» statutuose 
būsimoji Lietuva pavadinta «demokratinga valstybe», 
t. y. turėsiančia daug visokio plauko «demokratų». Tuo, 
žinoma, abejoti negalima. Bet ar ji prie tiekos «de- 
mokratų» bus tikrai demokratiška, tuo daug kas 
dar nėra įsitikinęs. Čia ir yra visas mūsų būsimo- 
sios valstybės klausimas. 

4. «Įgulos» statutas daug ilgesnis, sudarytas iš 
11 skyrių, kurių kiekvienas (atskyrus tik pirmąjį) api- 
ma tam tikrą, didesnį ar mažesnį, nepažymėtų 
skaitmenimis paragrafų skaičių. To pažymėjimo sto- 
ka žymiai apsunkins kareiviams to statuto vartojimą. 
Atskiri skyriai turi šiuos įvardijimus: 1. Įgulos vir- 
šininkas ir kamendantas. 2. Bendrieji sargyboms nu- 
rodymai. 3. S:rgybos sutvarkymas. 4. Apie slapta- 
žodį ir leidimą. 5. Sargybų išskirstymas. 6. Sargybų 

permaina. 7. Sargybinio statymas ir mainymas. 8. Sar- | 
gybos tvarka. 9. Sargybininkų pareigos. 10. Apsauga. 
“11. Sargai. - 

Kaip parodo įžanga, čia išdėta kareivio sargybos 
tarnyba taikos metu, būtent, valstybės turtui ir im- 
tiniams saugoti, o taipgi ir visuomenės reikalams (per 
gaisrą, tvaną ir t. t). Augščiau paduotieji visų 11 
skyrių įvardijimai užtektinai parodo to statuto turinį. 
Kariškoji terminologija čia ta pati, kaip ir 1-me lei- 
dinyje. Yra tik vienas naujas keistokas pavadini- | 
mas — tai sargybų dežūro padėjėjas — rundas. 
Mums tas žodis tiesiog nesuprantamas ir todel atro- | 
do abejotino gerumo. Be to, pažymėtina, kad visuose | 
augščiau peržiūrėtuose leidiniuose komendantas, 
komanda vadinama iš rusiško kamendantas, 
kamanda. Tiesa, rusai taip taria, bet rašyt ir jie 
rašo taisyklingai: komendant, komanda.lr mums 
tų tarptautiniais tapusių žodžių nereikėtų rašant pa: 
gal rusų ištarimą kraipyti. k 

5. «Lauko Tarnybos Statutas» turi 252 paragrafu. | 
Jo sudėtin įeina 16 skyrių. Štai jų pavadinimai: 1. 
Be ko negalima priešo nuveikti. 2. Kariuomenės val- 
dymas. 3. Įsakymai. 5. Pranešimai. 5. Susižinojimai. 
6. Sekimas ir žvalgymas. 7. Poilsis ir jo apsauga. : 
Žygio stovykla. 9. Butai. 1C. Stovykla tarp butų. 11. 
Bendra apsauga priešui antpuolant. 12. Zygio jude- 
siai ir jų saugojimai. 13. Žygio apsauga. 14. Bendras 
«dalių veikimas kovoje. 15. Antpuolio kova. 16. At- 
sigynimo kova. 17. Iš karo teisių. Pradedant nuo 
14-jo skyriaus skaičiavime suklysta, nęs 15-jo vieton 2 
padėta klaidingai antrąkart 14-sis. Šin «Statutan» | 
įvestas ne vienas naujas karo terminas. Nurodysime 
kai kuriuos, mūsų išmanymu, ne labai vykusius. To- 
kiais laikome šiuos: «eroplanas» viet. tarptautiško 
aeroplano; «gurguolė» viet. «grupė». Jei neklys- 
tam, «gurguolę» yr nežinia iš kažkur ištraukęs J. Tu- 
mas ir gan dažnai, lyg ką gera, tebevartojąs savo raš- 
- tuose. Tas nedailiai skambąs ir nežinia ką reiškiąs | 
žodis visai nėra vertas būti kariškuoju terminu. Tarp- 

tautiškoji «grupė» jo vietoj yra daug tinkamesnė, nes ji 
ir dailiau skamba, ir yra trumpesnė, ir visiems supran- 
tama. Priėmus mažiau kam tesuprantamą «parką», 
nėra jokios racijos mesti lauk «grupę». Kas norėta 
išreikšti žodžiu «užtvora», nežinant atatinkamo rusiš- 
ko termino, sunku susekti. Ar negeriau čia būtų pa- 
vartojus žodį «užtvara», kaip tai ir yra 15-me psl. at- 
spausta? Esame tikri, kad «užtvora» kiekvienam, pirmą 
sykį tą žodį girdinčiam, primins visiems gerai žinomą 
«tvorą». Tuo tarpu «užtvora» su «tvora», rodos, nieko 
bendra neturi. «Promežutok», sekant Jablonskiu, pa- 
vadintas «terpekliu».  Zodis ilgas, negražus ir mažai 
težinomos prasmės. Jis galima pakeisti daug trumpes- 
niu ir tą pat reiškiančiu «tarpu».  «Parlamentior» pa- 
daryta «parlamentininku», terminas ilgas, gramozdiš- 
kas, ir net tiesiog juokingas, nes «parlamentioras» juk 
nieka bendra su «parlamentu» neturi. Mes pasiūly- 
tumėm čia žodį tarlys, nes kaip žmogus, siunčia- 
mas piršti, kviesti, vadinamas piršlys, kvieslys, 
tai ir žmogus, siunčiamas tartis, bus tarlys bei 
tarla. Gyvoj kalboj tarlio bei tarlos mums neteko 
girdėti, bet pavardėse Tarlų ir dabar yra. «Divizija» 
jablonskiškai sutrumpinta į divizė. Taip trumpin- 
dami turėtumėm Aziją, Angliją pakeisti Aze, Angle. 
Gal tai Apsaugos Ministerijai ir neatrodo keistoka, bet 
mums — kalbos dvasios saugotojams — tai tiesiog 
filologiškos šlykštynės. Nesuprantam taipgi, kam rei- 
kėjo «kulkosvaidžiai» perkrikštyti «kulkosvydžiais». 

Galop dar viena pastaba. Kareiviams įsakoma 
kartais šaukti, kartais šauti (šaukk ir šauk). Ne- 
beatskiriant nūn tų dviejų liepimų rašte (tai yra nau- 
jausia Jablonskinė rašybos reforma), gali kartais pa- 
sitaikyti labai pagailėtinų apsirikimų. 42-me psl. 
tiems apsirikimams išvengti greta žodžio šauk pri- 
dėta skliausteliuose vadink. Tai dar kartą parodo, 
kad pergriežti teoretikai, užuot palengvinę rašymo 
teoriją, ją tik apsunkina savo užsispyrimu visa ant 
vieno kurpalio traukti. Visur kalbama apie autoritų 
kenksmingumą moksle, tuo tarpu pas mus, net pačių 

bolševikų neišskiriant, visi be jokios kritikos lenkia 
galvas prieš kiekvieną naują «autoritų» prasimanymą 
rašybos: dalykuose. Yra tai niekuo nepateisinama, 
tiesiog liguista naujos rūšies stabmeldystė. Dievo, 
karaliaus, visokios valdžios galima neklausyti, bet fi- 
lologo «autorito» būtinai reikia klausyti... 

6. Iš «Lietuvos Raudonojo Kryžiaus Draugijos 
Statuto» sužinojome tos draugijos įsteigėjais buvus 
keturis veikėjus: d-rą J. Alekną, d-rą R. Sliupą, prov 
L. Makauskį ir d-rą V. Ingelevičių. Draugijos tiks- 
las—padėti mūsų «karo valdžiai rūpintis sužeistais ir 
sergančiais karininkais karo metu ir tiekti jiems... me. 
dicinos ir kitos pagalbos». Siuo atžvilgiu mūsų «Rau. 
donasis Kryžius» niekuo nesiskiria nuo panašių or. 
ganizacijų kitur. Pažymėtina čia 6 $, skambąs šiaip. 

Norėdama raginti žmones dėti aukų bažnyčiose per kunigus, 
Draugija tariasi su Bažnyčios valdžia ir gali prie bažnyčių išstatyti 
rinkliavos dėžutes, susitarus su Bažnyčios valdžia, o kitose vietose su 
policijos žinia. 

Sumanymas praktiškas; juo naudojosi ir rusų val- 
džia ir kasmet iš vienos Žemaičių vyskupystės su- 
rinkdavo savo «Krasnam Krestui» po kelis tūkstan- 
čius rublių. Dabar ši rinkliava galės duoti daug 
daugiau, nes ir kunigai ir žmonės žinos tuos pinigus 
teksiant saviems broliams. Rūgoti ant kunigų dėliai 
jų nepalankumo mūsų Raudonajam Kryžiui šiai drau- 
gijai, rodos, neteks. Jei čia kas galėtų parūgoti, 
tai nebent patys kunigai dėliai netinkamo Draugijos 
Statute (11 $) jų pavadinimo «dvasininkais». Jei del 
to, kad kunigai gydo žmonių dvasią, reiktų jie va- 
dinti «dvasininkais», tai daktarus, kurie kūno gydy- 
mu teužsiima, tektų vadinti «kūnininkais». Bet kaip 
daktarų taip nieks nevadina, taip ir kunigų nepridera 
«dvasininkais» vadinti. Kunigai turi iš sena savo 
gražų «dvasiškių» vardą, tuo jie ir nori būti vadi- 
nami. «Dvasininkais», jei kam tai patinka, galėtų va- 
dinti sau spiritistus, nes jie iš tikrųjų vien dva- 
siomis (jų iššaukimu, su jomis susižinojimu...) teužsi- 
ima. «Dvasininkas» kunigo prasmėj yra nevykęs 

Rygiškių Jono išradimas, ne vieno filologo senai su- 
kritikuotas ir daug kieno atmestas, taigi jam tokiame 
rimtame leidiny, kaip Raudonojo Kryžiaus Statutas, 
visai ne vieta. , 


1. Pėstininkų rikiuotės komandos ir terminai. Antra patai- 
syta laida. 11 psl. in-8 
„ Lauko knygutė. 4 psl. numeruoti apie 200 nenumeruotų 
psl. in-8. 
Užrašų knygelė. 16 psl. in-18. 

Vokiečių 98 m. šautuvas. 32 psl, in-18. 

Karo teismo įstatai. 19 psl. in-18. 

Pulko teismo įstatai. 8 psl. in-18. 

Įgulos statuto priedelis. 10 psl. in-18. 
Pėstininkų kova lauke. Versta iš prancūzų kaibos. 29 
psl. in-18. 

9. Laikinasis rikiuotės statutas. 94 psl. in-12. 

10. Kareivi, žiūrėk savo sveikatos. Lapelis. 

Visi šie leidiniai išleisti Kaune, 1919 m. 

Krašto Apsaugos Ministerijos Literatūros Sky- 
riaus, matyt, sparčiai darbuojamasi. Po šešių jo lei- 
dinių, augščiau paminėtų, štai vėl 10 naujų. Visi 
jie neatidėtinai reikalingi kariuomenės gyvenimui ir 
veikimui tvarkyti, visi jie, kaipo tokie, dideliai nau- 
dingi. Kadangi mūsų kariuomenė visiems rūpi, taigi 
tariamės, būsiant ne pro šalį supažindinus skaitytojus 
ir su šiais naujais Krašto Apsaugos Ministerijos lei- 
diniais. 

1. Pėstininkų komandos ir terminai išeina antru 
atveju; šioj antroj laidoj kai kurie dalykai mūsų nu- 
rodymais pataisyti, pav., komandos: «d om ė» (smir- 
no), «maldai kepurės šalin», pakeista geres- 
niais: ramiai, maldai kepures nusiimk. 
Kiti ne visai tikę terminai, k. š. rikiuotė, ly- 
giavimas kamandos ir k. palikta. Nemėgda- 
mas bergždžių ginčų, aš į platesnę tos terminologijos 
kritiką neįsileisiu. Bet del «kamandos» turiu pasa- 
kyti, kad ji neturi jokio pateisinimo. Nes kaip ne- 
rašom kaaperacija, kaaptavimas, advakatas, filalogija 
ir t.t, taip neprivalom rašyti ir kamanda, ka- 
mendantas ir tt., bet komanda, komendantas ir 


BAN LA B 


550 Karo literatūra 


t. t. Rusų ištarimas neprivalo būti mūsų rašybos 


"norma. Jei gerbiami leidėjai ir toliau laikysis savo | 
«kamandų», tai tuo parodys tik nepagirtiną ožio užsis- | 


pyrimą, daugiau nieko. 


ia paduotos «bendros taisyklės pranešimus | 


rašant». Iš kareivio reikalaujama, kad jis rašytų 


trumpai, aiškiai, pats patikrinęs pranešamus dalykus, . 


nurodydamas griežtai vietą, laiką, atskirdamas tai, ką 


pats yr matęs, nuo savo spėjimų. Sios taisyklės ne | 


pro šalį būtų priėmus ir kitoms profesijoms, pav., 
kunigams rašant vyskupui raportus, korespondentams 
siunčiant žinias į laikraščius ir k. Zinios, paduotos 
skyriuje «orientavimas» (tikriau būtų «orientavimasis»), 
vertėtų tiesiog įtraukti į skaitymo knygas, skiriamas 
pradžios mokykloms. 

3. Ši knygelė skiriama reikalingoms kareiviui 
žinioms pasižymėti, pav., kada bus kuopos šventė, kaip 
vadinasi dalies, bataliono, kuopos bei komandos vadas, 
kaip vadinasi pats kareivis, iš kur jis kilęs, kokius 
turi daiktus, kiek ir kada yr gavęs algos ir tt. Pra- 
tinimas vesti tokios knygelės yra dideliai naudingas 
ne tik kariuomenėje, bet ir apskritai gyvenime tvar- 
kai palaikyti. Panašias knygelės privalėtų vesti ir 
kitų profesijų žmonės, pav., mokiniai, ūkininkai, ber- 
nai ir t. t. 

4. Sautuvas—tai neatskiriamas kareiviško pa- 
šaukimo simbolis. Kareivis be šautuvo, gali sakyti, 
ne kareivis. Taigi kareivis privalo ne tik šautuvą 
nėšioti ir vartoti, bet ir jį gerai pažinti. Tam ir iš- 
leista ši knygelė. Joj aprašoma vokiečių sistemos 
(1898 metų) šautuvas. Jojo mechanizmas sukompli- 
kuotas, susidedąs iš šių dalių: tūtos, taikiklio ir sar- 
go, užrakto, lovelio, apdangos, grūstuvo ir priedų. 
Kiekviena tų septynių dalių turi taipgi savas smul- 
kesnes daleles (žymėklį, vamzdį; uoksą, dūžiklį, spy- 
ruoklį, gaiduką, šuniuką, trauktuką ir tt.). Visa tai 
yra čia sistematiškai aprašyta ir visų dalių sudėtis 
ir funkcionavimas išdėta. Toliau paduoti nurodymai, 
kaip šautuvas laikyti, prižiūrėti, valyti, lakeruoti. 

Trumpai sakant, yra tai vadovėlis karininkams, kuric 
to šautuvo struktūrą ir veikimą turės kareiviams aiš- 
kinti; o taipgi ir kareiviams, norintiems geriau tą 
mokslą atmintin įsidėti. Del daugybės techniškų ter- 
minų šis leidinys rekomenduotinas ir filologams. 

5. Karo teismu teisiama šie nusikaltimai: 1) už- 
puolimas viršininko, jam einant tarnybos pareigas, 
2) pasipriešinimas viršininko paliepimui, sujungtas su 
pavartojimu ginklų, 3) pabėgimas pas priešininką ir 
net prikalbinėjimas ten bėgti, 4) pabėgimas iš ka- 
riuomenės, užsitęsęs daugiau kaip tris dienas, 5) sau- 
vališkas pasišalinimas iš sargybos priešo akivaizdoje, 
6) nepildymai įsakymo dalyvauti mūšyje, 7) nepildy- 
mas viršininko įsakymų, 8) kurstymas, mūšyje pasi- 
duoti priešui arba bėgti iš mūšio, 9) sauvališkas ne- 
laisvėn pasidavimas 10) šnipinėjimas priešo naudai, 
11) plėšimas ir žmogžudžiavimas, 12) ginkluotas sar- 
gybos apipuolimas, 13) tyčia sargybinio užmušimas, 
14) bolševikiška priešvalstybinė agitacija kariuome- 
nėje priešo valstybės naudai, steigimas bolševikiškų 
ir kitų Lietuvoj priešvalstybinių organizacijų. Tie 
įstatymai Ministerių Kabineto 1919 m. kovo 27 pri- 
imta ir netrukus, 4 balandžio, paskelbta. Labai gaila, 
kad jie toli gražu negriežtai ligšiol pildyta, ypač kad 
netraukta karo teisman už bolševikišką agitaciją, o 
kai kur žinomi bolševikai dargi Kaunan įsileista ir 
net apskričių viršininkais paskirta, kaip tai nesyk pe- 
riodinėj mūsų spaudoj buvo viešai minėta. 

Iš čia sužinome, kad pulko teismu teisiama 
kaip kareiviai, taip ir karininkai, išskiriant bataliono 
vadą ir kitus viršininkus, turinčius didesnes arba ly- 
gias jam teises, Mūsų Pulko teisme vaduojamasi 
buvusiais rusų įstatymais 1869 m. Mums matos, tie 
įstatymai yra ir seni, ir nepergeri, ir ne visai mums 
tinkami. Ar negeriau būtų buvę paėmus pulko tei- 
smo normas iš kitų kraštų kariškų kodeksų, pav., 
anglų, amerikiečių, prancūzų. 

ia paduoti trumpučiai pavyzdžiai, pamokan- 
tieji, kaip rašyti viršininkui raportai, bilietai pasima- 

tyti su suimtuoju, rašteliai suimtajam iš daboklės 
paleisti, arešto rašteliai ir vietų lapas apie sargybos 
sudėtį ir t. tt Kadangi pas mus mokėjimo trumpai 
rašyti daug kam stinga, tai šis «priedelis» bus 
didelis palengvinimas mūsų sargybiniams. 

8. Kova lauke turi savo taisykles, kurios čia ir 
išdėstytos trumpai, bet aiškiai. Nurodyta čia avan- 
gardo, patrulių, raitelių-žvalgų, kavalerijos, aviacijos, 
būrio vado vaidmuo, funkcijos bei pareigos. Pažymė- 
tinos šios vado ypatybės: «Jis niekad nieko nedaro 
neapgalvojęs, pergreit», privalo «numatyti būsimas 
apystovas», «mokėti kiekvieną valandą atjausti pa- 
valdinių ūpą», «mylėti savo dalį» «be paliovos di- 
dinti savo dalies dvasinę vertę», «visuomet turėti 
karštą širdį, tvirtą valią, laisvą protą, sveiką sąmonę». 
Būtų geistina, kad ir kiti augštesnieji viršininkai bei 
vadai įsidėtų sau omenin šias priedermes. Jos rei- 
kalingos ne vien karo, bet ir kitose civiliškose bei dva- 
siškose srityse, 


9. Sis statutas gana platus, susideda iš 361 $$ 
ir dalinas penkiomis dalimis. Pirmon įeina «pra- 
džios mokslas», antron «būrio mokymas», trečion — 
«kuopos mokymas», ketvirton—«bataliono mokymas», 
penktoje kalbama apie pulką, brigadą ir diviziją. 

ia terminai pavartoti tie patys kaip ir pirmoje kny- 
gutėje. Nauja čia nebent divizė, viet. divizija. 
Šios divizės daug kas neatskirs nuo devizės, taigi 
ir patartumėm laikytis geriau divizijos. Tikrai 
sakant, čia ne tik statutas, bet draug ir vadovėlis 
karininkams komandos mokyti. Kaipo toksai, jis sa- 
vo tikslui yra tinkamas. 

10. Čia paduota 14 patarimų kareiviams, kaip 
savo sveikata išlaikyti. Kai kurie jų tikrai naudingi 
(pav., 11-as, 13-as, 14-as), kiti geri vien civiliams, 
namie gyvenantiems (pav. 1, 2, 3, 4, 5..), bet yra ir 
tokių (pav., apie negėrimą nevirinto pieno, apie 
žalių vaisių plovimą virintu vandeniu ir jų žievės lu- 
pimą, apie dažną maudymąsi...), kurie kareivių gyve- 

nime, ypač fronte, yra tiesiog nepritaikomi; nes, pav., 
patariama: 


6. Prieš valgį mazgok rankas (geriau virintu vandeniu) su 
muilu. 

7. Nebadauk ir nebūk nevalgęs, — 

yra tiesiog. kuriozai, tinkantys jumoristikai, o ne 
kareiviams pamokyti. Nes kur gi šio lapelio auto- 
rius yr radęs mūsų kareivį užsispyrusį badauti? To- 
kie patarimai, kaip 6-as, o ypač 7-as, yra juokų dar- 
bas, gaiįs kareivius greičiau suerzinti negu pamokyti. 
Dėliai to šį leidinį laikome visai nevykusiu. 


Karininkas Kapitonas Ladislovas Natkevičius. 
LIETUVOS KARIUOMENĖ. Išleido Lietuvos Atstatymo Bendrovė. 
8 th Ave and 25 th St., New York. N. Y., 1919 176 psl. pr. in-8 

Ir mūsų visuomenei ir Lietuvos rėmėjams Antan- 
tos tarpe šis tikrai «luksusinis» leidinys, mums ma- 
tos, padarys gero įspūdžio.  Atmuštas puikiausiame 
popieriuje, papuoštas 80 su viršum puikių ilustra- 
cijų, parodančių visas mūsų kariuomenės rūšis su jų 
vadais įvairiausiose padėtyse, be to, „paduodąs visą 
eilę sumaningai parašytų straipsnių apie mūsų kariuo- 
menės atsiradimą, jos organizaciją, jos žygiavimus 
rusų ir lenkų fronte (žygiai prieš bermontininkus, 
kaipo vėlesni, matyt, nesuskubta knygon įtraukti), 
mūsų kariškas mokyklas, mūsų karišką literatūrą, mū- 
sų kariuomenės dainas, o taipgi prezidento Smeto- 
nos, buvusio premjero Šleževičiaus ir vyr. kariuomenės 
vado Žukausko biografijos — visa tai sudaro labai 
įdomų ir įvairų tos knygos turinį. Jos autoriui ir 
leidėjams pridera tikra mūsų visuomenės padėka. 

Vieno tik dalyko mes Natkevičiaus veikale ne- 
randame — tai oficialio sąrašo mūsų generolų ir ka- 
rininkų su nurodymu, kokio jie amžiaus ir 
mokslo, kokios tautybės ir tikybos. 
Visuomenei tai būtų labai svarbu žinoti. Dabar 
frontams dar tebesant, gal to neleido padaryti stra- 
tegiški atžvilgiai. Bet, taikai įvykus, augščiau nuro- 

dytas sąrašas turėtų būti padarytas. To pat laukia 
nesulaukia mūsų visuomenė ir iš kitų mūsų ministe- 
rijų. Mes težinom, kad yra sudarytas valstybi 

aparatas, bet kokie žmonės tą aparatą sudaro ir ja 
me veikia, visa tai kol kas dar tebėra apdengta 
paslaptimi. O tuo tarpu Steigiamasis Seimas visa 
tai privalėtų turėti savo rankose. Be to sunku bus 
valstybinis aparatas taisyti ir tobūlinti. O taisyti jis - 
labai reikalingas. „1 


MŪSŲ KARIUOMENĖS DAINOS. 20 dainų dviem ir trims 
lygiems balsams. Parengė A. Vaičiūnas, karo chorvedys. Tilžėje, | 
1920, 32 psl. in-18. 

Bjauru buvo klausyti, kai mūsų kareiviai dai- k 
nuodavo lietuvių dainas, bet rusiškomis melodi-: 
jomis. Taigi senai jau buvo jaučiamas reikalas su- 
harmonizuoti tam tikros liet. dainos, tinkamos karei- | 
viams dainuoti. Vienas pirmutiniųjų tuo yr užsiėmęs | 
A. Vaičiūnas, kurs ir išleido augščiau nurodytąjį «Mū 
sų kariuomenės dainų» rinkinį.  Didumo tas rinkinys | 
nedidelis— įdėta jame viso labo tik 20 dainų: 10 pės- 
tininkams ir 10 raiteliams. Pėstininkų dalin pateko 
Kudirkos «Tautos himnas», kilnus «Pirmyn», netikusios 
«Klausinėjo ponas» ir «Paukščių vaina», tikros liau- 
dies dainos «Gale lauko po liepa», «Kur upelis teka», 
«Karo gandas» ir «O kur buvai, laputaite». Antroj | 
daly — visos rinktos iš liaudies dainų, atskyrus pa- 
skutinę «Kur Tėvynė mūs'?», perdirbta iš čekų tau- 
tiško himno. Parinkime dainų pas V. nematyt jo: 
Kios minties, dėta kas pakliuvo, arba kas prieš karą 
buvo autoriaus užrašyta «Mariampolės apylinkėj» ar“ 
«dabar girdėta». Kai kurios, k. š. «Plaukė žąselė», 
perdaug menkos ir melodijos ir teksto atžvilgiu. : 

Kareivių dainos privalėtų turėti kokį nors sąryšį | 
su kareivių gyvenimu: žadinti jų karišką ūpą, tautišką 
susipratimą, patriotizmą bei kitus gerus jausmus. Pas 
Vaičiūną to kaip ir nėra. Kiti karo chorvedžiai yra 
daug rūpestingesni. Pats esu girdėjęs kareivius dai- 
liai giedant Maironies «Užtrauksim naują giesmę, 

broliai» ir kitas naujesnes dainas, kur ir melodija 
daili, ir tekstas keliąs dvasią. Labai gaila, kad Vai- 
" čiūnas jų savo.rinkinin nėr įtraukęs. Kaipo pirmas, 
"jo rinkinys, be abejo, atkreips į save akį ne tik mū- 
sų visuomenės, bet ir kitataučių. Tačiau su jo tekstu 
arčiau susipažinę, deja, jie susidarys nepergeriausią 
nuomonę apie mūsų kultūrą ir tautos dvasią. 
. Taigi būtų pageidaujama, kad karo valdžia nesi- 
" tenkintų A. Vaičiūno rinkiniu, bet išleistų naujų ka- 
" reiviškų "dainų rinkinį pilnesnį, dailesnį ir kilnesnį. 
* Tai turėtų padaryti visi karo chorvedžiai bendromis 
jėgomis. | 

KARIAGOS AIDAI. Tėvynės gynėjams dainų rinkinėlis. Su- 
komponavo ir pritaikino J. Tallat-Kelpša. Tilžėje, 1920, 44 psl. in-18 


Šis Krašto Apsaugos Minist. Literatūros Dalies 
leidinys reikia tikrai pasveikinti. Jis senai daug kieno 
buvo laukiamas. Nėra abejonės, kad kareiviai mielai 
“jį sutiks. Tallat - Kelpša yra gabus kompozitorius. 
Nesenai visi gėrėjos jo puikia «Meno dainos» har- 
monizacija. Dabar jo suharmonizuotos kariškos dai- 
nos toli pasklis po plačiąją Lietuvą, keldamos karei- 
vių širdyse ūpą ir kilnesnių jausmų. Teksto parinki- 
mas labai sumaningas: visa čia pritaikinta kareivių 
gyvenimui. /Tuo atžvilgiu šis rinkinys stovi kur kas 
augščiau už pirmiau išleistą A. Vaičiūno «Mūsų 
kariuomenės dainos». Didumo jis toks pat kaip ir 
vaičiūniškis — tepaduoda vos 20 dainų, bet užtat tos 
dainos yra visos tikrai kareiviškos. Iš jų išmestina 
tik nebent viena, būtent, apie «Tris Budrius». Mic- 
kevičius joj yr nupoetizavęs Lenkijos ir Lietuvos 
uniją, įvykstančią gražių lenkaičių dėka, kurias lietu- 
' viai puola lyg musės medų. Siandieną tai yra ana- 
chronizmas. Lietuviams kareiviams visai nėra reikalo 
piršti lenkaites, išgiriant jų gražumą. Kas norės vesti — 
galės rasti nemažiau gražių mergaičių ir savo sesučių 
lietuvaičių tarpe. Taigi leidžiant šį rinkinį antru at- 
veju būtinai reikėtų «Trys Budriai» išmesti. Jie kad 

ir lietuviai, bet šios gadynės lietuviams pavyzdžiu - | 


negali būti. 


Kun. J. F. Jonaitis, kapelionas: MANO PATYRIMAISS 
DIDŽIOJOJ KARĖJ 1918—1919. Boston 27 Mass. Išleido Preky- | 


bos Bendrovė. 


Čia paduota trumpa autoriaus biografija ir jo 
kapelionavimas karo metu Amerikos armijos 26 di- 
vizijoj, 102 pulke. Apsakyta čia kareivių gyvenimas 
apkasuose, mūšio laukuose, ligoninėse, jų patirti var- 
gai, pavojai, mirtis nuo šūvių ir bombų, laidojimas, 
kapeliono veikimas, kaipo kunigo ir kaipo kareivių 
draugo. Autorius veda savo pasakojimą trumpai, ob- 
jektyviai, be pagražinimų, remdamasis vien savo at- 
siminimais ir asmeniškais prityrimais. Dailės atžvil- 
giu ši knygelė stovi žemiau už panašų Gaėll'io vei- 
kalėlį, bet apie patį karą ir jo baisenybes ji pasako 
daug daugiau negu Gaėll'is. Kaip matyt iš šio rašinio, 
kun. Jonaitis jaučiasi esąs Amerikos patriotas, sakosi 
ėjęs į karo lauką padėti kareiviams kariauti, nes karo 
tikslą matęs tame, «kad nebūtų vergijos ir prispau- 


dimo». Kad taip autorius buvęs įsitikinęs, tuo ne- | 


galime abejoti. Bet draug turime pažymėti, kad ne- 
rodo jis vokiečiams jokios neapykantos. 

Apie Amerikos armiją paduota šioj knygelėj ne- 
maža įdomių žinių, gaila tik, kad nerandame čia nu- 
rodymų, kiek ten apskritai ir kiek 102 pulke yr bu- 
vę lietuvių. 

Pabrėžtinas faktas, kad pašaukti Amerikos armi- 
jon įvairių tikybų dvasiškiai turėjo uždavinį gelbėti 
sužeistuosius ir mirštančius, laidoti numirėlius, laikyti 
kareiviams pamaldas, sakyti pamokslus, cenzūruoti 
jų laiškus, bet nebuvo verčiami su šautuvu rankose 
eiti žūdyti vokiečių, kaip tai buvo Prancūzų armijoj. 
Už tai Amerika verta pagarbos. 

Charakterizuodamas veikimą kareivių psichiką, 
autorius pažymi drauge, kad karo dėka yr įvykęs 
įvairių tikybų susiartinimas, kurs ir toliau plėtosiąsis. 
«Kapelionai, rašo kun. Jonaitis, ims dalyvavimą nau- 

joje kooperacijos dvasioje tarp įvairių tikėjimų. Di- 
delis noras ką nors geresnio veikti net ir labai įvai- 
rius žmones suveda krūvon. Funston Kans stovyk- 
loje mes turėjome Padėkavonės Dienos pamaldas. 
Pamaldose dalyvavo su įvairiomis prakalbomis ir 
žydų rabinas, ir katalikų kunigas, ir presbiterionų 
ministeris. Armijos įsakymu kapelionas katalikas tei- 
"kia dvasišką patarnavimą ne vien mirštantiems kata- 
likams kareiviams, bet ir kitatikiams, jei jų dvasiš- 
kio nebūtų, taip pat ir nekatalikas kapelionas turi 
priedermės patarnauti katalikams, jei katalikų kunigo 
nebūtųv. Ta extrema necessitas karo metu, 
žinoma, daug ko pateisina, bet normaliu laiku, mūsų 
išmanymu, šio interkonfesionalizmo, kuriam autorius 
atrodo gan palankus, tikram tikybų suvienijimui toli 
gražu neužtenka. 

Kalba autoriaus gera, pažymėtina tik, kad jis, 
imdamas pavyzdį iš kitų amerikiečių lietuvių, karą 
senoviškai vadina teisingai kare. Mes su savo «karu» 
nusipirmeiviavę padarėm lietuvių kalbai labai abejo- 
tiną patarnavimą. 


Pr. Žadeikis. DIDŽIOJO KARO UŽRAŠAI. I Dalis. 
1914—1915—1916 metai. Klaipėda, 1921, 164 psl. in-8. 


Apie didįjį karą pas mus maža terašyta. Mūsų 
laikraščiai tenkinosi oficialinėmis rusų ir vokiečių 
„telegramomis, aprašinėjo retkarčiais «vokiečių žiau- 
rumus». Lietuvių pačių pažiūroms į karą ir į ka- 
riaujančius nebuvo vietos, juoba kad rusų valdžia 
žiūrėjo į lietuvius, kaipo germanofilus; todel lietuvių 
spauda buvo priversta daug ką nutylėti. Laisvas žo- 
dis apie karą tegalėjo pasirodyti vien po karo. Jis 
jau ir pradeda rodytis. Pirmutiniu jo pragiedruliu yra 
kalbamieji kun. Pr. Zadeikio «Užrašai». Sioje pir- 
moje tų užrašų dalyje autorius paduoda aprašymus 
mobilizacijos Pašušvy, pirmųjų žygių ir mūšių Prū- 
suose ties Gumbyne ir Stalupėnais ir vokiečių oku- 
pacijos 1915 ir 1916 m. Skuode. 

Visa tai aprašyta trumpai, bet gyvai ir vaizdin- 
gai; knyga skaitoma lyg apysaka, pradėjus skaityti n 
sinori mesti nebaigus. Ypač jautriai aprašyti auto: 
riaus brolio, Jono Zadeikio, lietuvių žygiai rus 
armijoj į Prūsus ir pirmieji mūšiai.  Mūšių baisenybės 
ir kareivių psichologija nupiešta labai vykusiai. No- 
ras greičiau būt užmuštam, matyt, yra bendras vi- 
siems kareiviams, nes tai teko girdėti ir iš kitų mūsų | 
karininkų. š 


Vokiečių okupantų žiaurumai išdėta autoriaus. 
trumpai, objektyviai. Drauge nurodyta, ir ką auto- 
rius, kaipo vietos klebonas, yra padaręs savo sun- 
kioje žmonių užtarytojo rolėje. Mokėjimas kalbėti | 
vokiškai ir draugiški santykiai su vietos vokiečiais 
nemaža padėjo autoriui įgyti autorito okupantų akyse 
ir daug gera padaryti savo parapijiečiams, gelbėjant | 
jų gyvulius nuo vokiečių grobimo ir juos pačius nuo | 
visokių bausmių ir nemalonumų. 


Daugely vietų pažymi autorius vokiečių išnau- | 
dojimą kunigijos ir bažnyčios savo įvairiems, kartais 
visai negudriems skelbimams, pridurdamams draug, 
kad būdamas pastatytas lyg tarp kūjo ir priekalo, 
stengęsis taip elgtis, kad «ir vilkas būtų sotus ir ožka 
liktų sveika». Kaip iš «Užrašų» matyti, tai autoriui 
gana gerai pavyko. 


I-ją «Užrašų» dalį puošia ilustracijos. Daugelis 
jų imta iš vokiškų leidinių (k. š. paveikslai kunigeikš- 
čio Isenburgo, princo Leopoldo, Hindenburgo štabo, | 
keizerio fronte ir k.) Mūsų išmanymu, patiems | 
užrašams jos visai «nereikalingos», nes tie vokiečių | 
«didvyriai» neturėjo nė mažiausio noro Lietuvai ką | 
nors gera padaryti. Įdomi «Užrašų» I-ji dalis verčia | 
tikėti, kad ir jų II-ji dalis, apimanti 1917 — 1918 — 
—1919 metus, nemažiau sudomins skaitytojus,  teik- 
dama žiupsnį naujų faktų vokiečių okupacijai Žemai- 
čiuose nušviesti. Taigi nekantriai lauksime jos spau- 
doj pasirodant. 

G. Šilietiss VOKIEČIŲ OKUPACIJA LIETUVOJE 
1915 — 1919 m. paveiksluose ir trumpuose aprašymuose. Kaunas, 
1922, 191 psl. in-4. 


Šilietis ne dailininkas, bet karštas patriotas. 
Lietuvių vargai, vokiečių okupacijos metu patirtieji, 
giliai įsmego jo jautrion širdin, ir jis pasiryžo tam 
tikrais piešiniais atvaizduoti bent svarbesniuosius tos 
okupacijos momentus. Tų piešinių šiame Siliečio 
albume patiekta 190. Visi jie vienokio didumo, bet 
labai įvairūs savo turiniu. Tiesa, piešimo technika 
nėra tobūla, nes autorius tuo atžvilgiu yra savamok- 
slis. Bet jo piešiniuose gerai atvaizduota Lietuvos 
gamta (43, 59, 96, 120, 127 ir k.), vokiečių karininkų 
ir kareivių tipai (40, 52, 77 ir k.), skriaudimo sce- 
nos (23, 27, 28, 31, 39, 69 ir k.). Vienos iš jų ža- 
dina pasibjaurėjimo, k. š. 105-ji, kur vokiečiai su 
bizūnais ir ginklais veja lauk žmones iš bažnyčios, 
arba 119 ji, kur vokietis muša kunigą, važiuojantį su 

venčiausiu pas ligonį; kitos gi tiesiog juokina, k. š. 
72-ji, kur amtvorsteheris tikrina... vištų dėslumą. 

Žodžiu sakant, šiame Šiliečio albume patiekta 
daugybė brangios medžiagos, turėsiančios svarbos 
būsimiems tos okupacijos istorikams, romanistams ir 
dailininkams. Kiekvienas iš tų piešinių tikro daili- 
ninko rankomis galima lengvai paversti dailiu isto- 
rišku paveikslu. į 

Mūsų dabartiniai dailininkai, deja, nei karu, nei 
okupacija visai nesidomėjo. Tie dalykai jiems 
svetimi, neįdomūs, tolimi. Juo tat didesnės padėkos 
vertas yra Šiliškis, kurs, kad ir nebūdamas profesio- 
nalus dailės atstovas, tačiau sugebėjo duoti tiek 
įdomių vokiečių okupacijos scenų. Tą padėką sim- 
patingam patriotui piešėjui geriausiai išreikšime  iš- 
pirkdami jo leidinį. Kiekviena klebonija, kiekvieni 
inteligento namai turėtų būtinai papuošti savo salioną 
tuo Šiliečio albumu. Jis yra visiems prieinamas; nes 
gaunamas įvairiomis kainomis, pareinančiomis nuo 
popieriaus dailumo. 


1 

Jis būtų ne pro šalį ir mūsų broliams amerikie- 4 
čiams nusipirkti; jie galėtų parodyti jį ir savo pažį- 
stamiems nelietuviams, nes albumas šalia lietuviško 
teksto turi ir angliškąjį vertimą. 

Labai būtų pageidaujama, kad panašaus ilustra- | 
toriaus susilauktų ir lenkų okupacija Vilniuje. Tik 
vėl, deja, mūsų tikrieji dailininkai to nepadarys, 
Čia vėl reiks ieškoti kito idealisto patrioto, panašaus 
į Šilietį. Gaila, bet nieko nepadarysi. Mūsų daili 
ninkai liber-baronai. Jie tik meną menui tepripa- 
žįsta, nors Lietuvos duoną mėgsta valgyt tikrą — 
nesimbolišką... 


Majoras Ružancovas. LIETUVOS KARO BIBLIO- 
GRAFIJA 1917 — 1922. Kaunas, 1923, 91 psl. in-8. 


Kaip antraštė parodo, čia surinkta naujausioji 
karo bibliografija, nes senosios karo literatūros pas 
mus kaip ir nėr buvę. «Senovės Lietuvos kariuo- 
menė, teisingu V. Biržiškos pasakymu, Didž. Ku- 
nigaikščių metu apsieidavo be tam tikros literatūros». 
Vėliau pasirodo kariškos instrukcijos statutai «arti- 
kulų» formoj; jie rašoma iš pradžių gudiškai, paskui 
lotyniškai, galop lenkiškai. Lietuviškoji karo litera- 
tūra ėmė rastis tik pastarais laikais, besikuriant nau- 
jos lietuvių kariuomenės kadrams. Ji augo labai 
sparčiai, nes per pastaruosius penkerius metus yr pa- 
siekus gražaus 955 n-rių skaičiaus įvairių knygų, bro- 
šiūrų, straipsnių pavidale. Visi tie rašiniai gerb. 
nfajoro Ružancovo yra surinkti ir suklasifikuoti šiais | 
skyriais: I — karo mokslas, II — karo istorija ir mū- 
sų kariuomenės istorija, III — švietimo darbas ka- 
riuomenėje ir populari literatūra, IV — fizinis auklė- 
jimas ir sportas. 

Autoriaus klasifikacijai galima padaryti ne vie- 
nas priekaištas. Pav., I-an skyriun (Karo mokslas) 
įtraukta gana daug dalykų su karo mokslu labai maža 
arba ir visai nieko bendra neturinčių. Tokiais aš 
laikyčiau, pav., n-rius: 94, 115, 136, 137, 222, 246 ir 


ži k alka kia 

kitus. (Gal del to pirmasis skyrius ir išėjo gausin- 
gesnis už kitus, nes Il-an teįdėta 200 n-rių, III — 
165, IV — 179, o I — 388. 


Reikiamam veikalui surasti pridurta pabaigoj 
gana plati «autorių rodyklė», užimanti net 16 pusl. 


Iš tos «karo bibliografijos» skaitytojas gauna įsi- 
tikinti, kad mūsų K. A. M. Karo Mokslo Skyrius 
arbuojas vaisingai ir energingai. Jis gamina ne vien 
vairių karo mokslų vadovėlių ir statutų, bet rūpinas 
mūsų kariuomenės (tiek apskritai, tiek atskirų jos 
pulkų) istorija. Tuo belieka vien pasidžiaugti ir pa- 
linkėti pasisekimo tolimesniame jo darbe. Jei čia 
kas lieka pagailėti, tai nebent visiškas nesirū- 
pinimas religiniu kareivių švietimu. 
Visoj «karo bibliografijoj» neradom nė vieno religi- 
nio veikalėlio. Kūno kultūra-—sportas—labai 
remiama, o dvasios — ignoruojama. O tuo tar- 
pu kareivių dvasiai palaikyti religija yra galingiausis 
veiksnys. Taigi būtų geistina, kad K.A.M. Karo Mok- 
slo Skyrius kuo greičiausiai išleistų senai laukiamą 
kareiviams specialę maldaknygę!), o taipgi gamintų 
"ir šiaipjau religinai dorovinės kareiviams pritaikintos 
literatūros. Rusai tuo atžvilgiu buvo daug rūpestin- 
gesni.  Peržiūrinėdamas kitados Kaune stovėjusio 
„Dono pulko biblioteką, aš radau joje ne tik kelis 
" šimtus įvairiausių religinai dorovinio turinio popularių, ' 
kareiviams prieinamų, knygučių, bet ir storų dailiai 
aptaisytų religinių filosofiškų veikalų karo kapeli o- 
nams ir karininkams pasiskaityti. Imame iš 
rusų daug blogų pavyzdžių. Metas būtų paimti ir 
bent vienas tikrai geras, kokiu, be abejo, yr buvęs, 
jų rūpinimasis kareivių ir karininkų dvasios kultūra. 


1) Ji tepasirodė tik šiais (1923) metais vardu: «Kario kataliko 
sielos draugas». Jos parengėjui,kun. A. Sabaliauskui, mūsų ka- 
tali:ai kareiviai tikrai bus dėkingi, nes joj ras daug atatinkamo sau 
dvasiško maisto. k 

Mūsų karo kapelionai turėtų irgi tuo dalyku labia 
susidomėti, nesitenkindami, kaip lig šiolei buvo, vie: 
pasyviais graudojimais. Jų yra tiesioginė pareig, 
kareivių dvasios švietime dalyvauti ne vien žodžiu 
bet ir raštais. 


—-—-—= 


"MIŠRIOJI LITERATŪRA, 


I. APIE IŠSIDALINIMĄ ANT VIENSĖDŽIŲ (kolonijų). Iš- 
a "azn Kauniškės Ūkiškos Draugystės. Kaunas, 1905, 11 
si. In-6. 

"** I. Adl. iš Mekių. SKIRSTYKIMĖS Į VIENSĖDŽIUS. Vil- 
nius, 1908, 18 psl. in-16. 4 3 

III. A. A. Kofodas. IŠSIKĖLIMAS ANT VIENSEDIJŲ. 
Vertė iš rusiškos kalbos, praleisdamas netinkančias vietas, J. Ci g- 
leris, Kauno gubernijos žemiečių viršininkas: Kaunas, 1908, 44 
psl. in-8. 

Tarp ekonomiškųjų klausimų mūsų krašte išsi- 
skirstymas kaimų į viensėdijas užima, be abejo, vie- 
ną iš pirmųjų vietų. Apie tai gana daug buvo jau 
rašyta mūsų laikraščiuose. Tačiau šis klausimas ir po 
šiai dienai tebepasilieka pas mus vis gyvu, aktualiu, 
nes kur kas didesnėje Lietuvos pusėje žmonės tebe- 
gyvena dar kaimais ir per tai negali ekonomiškai pa- 
kilti. Kai kur, rasit, ir norėtų išsiskirstyti į koloni- 
jas, bet nežino, kaip tai padaryti, nuo ko pradėti ir 
tt Tose vietose, kur nėra tam tikrų gyvų patarėjų, 
nemaža naudos galėtų atnešti augščiau nurodytos kny- 
gutės. Tam tikslui ir paduodame čia apie jas nors 
trumpą bibliografišką paminėjimą. 

I. Pirmoje brošiūrėlėje autorius trumpai nurodo, 
kuo gyvenimas viensėdijose geresnis, negu kaimuose. 
Jis geresnis esąs tuo, kad kolonijose visi laukai arti, gali- 
ma kiekvieną žemės sklypą saviškai dirbti, dau- 
giau gyvulių prisiauginti, lengviau nuo limpančių ligų 
ir gaisro apsiginti. Galop viensėdijoj geriau ir dvasiš- 
kosios žmonių gerovės atžvilgiu: vaikai ne tiek mato pa- 
piktinimų, tėvai gali kiekvieną vaikų žingsnį prida- 
boti. Toliau nurodęs tris būdus išsiskirstyti į koloni- 
jas, autorius aiškina, kokie yra reikalingi tam tikri po- 
pieriai ir kaip juos padaryti. Gale pridurta: 1) Kauno 
gub. kaimų sąrašas, kurie patys savo noru į 
viensėdijasyr išsiskirstę ir 2) protokolo bei nutarimo pa- 

vyzdys sutinkančiųjų skirstytis į kolonijas. Šis pro- 
tokolas paduotas rusų kalba, taip kad atmainius skait- 
menis ir vardus, lengvai galima jį perkopijuoti ir pri- 
taikinti kur reikiant. 


II. Adl. knygutė savo turiniu labai panėši į | 
ką tik augščiau paminėtąją. Autorius nurodo, kad 


kaime gyvenant negalima savo laukų pataisyti, van- 
denį iš balų nuleisti, perkasus iškasti, negalima savo 
pūdymo kuo nor apsėti nei dykaviečių atatinkamai 


sunaudoti. Apie išsidalinimo būdus autorius labai 


trumputes žinias tepaduoda. O tuo tarpu tos praktiš- 
kos žinios ir yra kaimiečiams visų reikalingiausios. 
III. Kofodo knygutės turinys yra šioks: I. 


Šniūrai ir kaip juos panaikinti. II. Kaip platinosi iš- | 


sikėlimas į viensėdijas. III. Naudingumas išsikėlimo į 
viensėdjas. IV. Kas kalbama prieš išsikėlimą į vien- 
sėdijas. V. Viensėdijų išsiplėtojimo sąlygos. VI. Ko- 
kios žemės reikia paskirti išsidalinimui viensėdijomis. 
VII. Įvairūs viensėdijų sulyginimo būdai. VIII. Vieti- 
nės kliūtys išsikėlimui į viensėdijas. IX. Nutarimas 
apie išsikėlimą į viensėdijas. X. Padalinimas į viensė- 
dijas visų priliktų sodžiui žemių. XI. Viensėdijų at- 
skyrimas pavieniams ūkininkams. XII. Užbaigimas. 
Galop pridurta dar trys «pridėčkai» — trys įvairūs 
išsidalinimo protokolai bei kaimiečių nutarimai. Iš to 
dalykų sąrašo matome, kad ši trečioji brošiūra klau- 
simą apie išsiskirstymą į viensėdijas gvildo sistema- 


tiškai ir visų pilniausiai. Autorius ne tik parodo vien- 


sėdijų naudingumą, ne tik atremia daromuosius vien 
sėdijoms priekaištus, bet ir moko, kaip tą išsiskirsty- 
mą į viensėdijas pigiausiai įvykinti. Tie parodymai 
tuo svarbesni, kad autorius aiškina šį svarbų klausi- 


mą ne tik žodžiais, bet ir tam tikrais matininkiškais | 


planais. Todel visiems, kuriems rūpi kaimų išsiskir- 
stymas į viensėdijas, mielai patariame arčiau susipa- 
žinti su šia Ciglerio išleistąja knygute. Brošiūrėlės 
kalba nebloga, gan suprantama; rašyboje pasitaiko 
kai kur klaidų, k.š. paskyrti, padyrbtų viet. 
paskirti, padirbtų, bet tos ir toms panašios 

klaidos juo labiau dovanotinos Cigleriui neliteratui, 
kad ir patys lietuviai literatai ne sykį jas kartoja. 
Knygelė išleista Kauno gubernijos valdybos ir at- 
spausta gubernijos spaustuvėj. 


I. 13-tas TARPTAUTINIS PRIEŠALKOHOLINIS (BLAIVI- 
NINKŲ) KONGRESAS Gaagoje (Olandijoje) nuo 29 rugpjūčio iki 
3 d. rugsėjo 1911 m. Parašė J. Galdikas. Kaunas, 1911, 11 psl. 
in-18. «Blaivybės» leidinys Nr. 17. š 

I. NOTICE SUR LA SOCIETĖ CATHOLIOUE LITUA- 
NIENNE DE TEMPERANCE «BLAIVYBĖ» par M. I'abbė Ca- 
simir Marma, Prėsident de la «Blaivybė». J.cuvain, 1911, 12 
psl. in-8. 


I. Kun. J. Galdikas, «Blaivybės» delegatas į 
13-tąjį tarptautinį blaivininkų kongresą Haagoje pa- 
duoda čia trumpą žinią apie tą kongresą. Pradeda 
priešalkoholinės kongreso parodos aprašymu. Ten, 
tarp kitų valstybių, — 

Rusija irgi pasirodė. Prie sienos ant stalo sukrauta pilni mo- 
nopolinės degtinės buteliai, pradedant nuo visų didžiausių ir baigiant 
visų mažiausiais. Ant sieros gi iškabinta dideli lapai su milžiniško- 
"mis skaitlinėmis: kiek išgerta degtinės, kiek už tai pinigų sumokėta, 
kiek alkoholikų ligonių ir tt. Čia taipgi sukrauta albumai, dideli 
fotografijos žemėlapiai, kurie parcdo, kaip stovi alkoholizmo klausimas 
kiekvienoje Rusijos gubernijoje. 

Autorius sakosi gavęs nemalonaus įspūdžio, tai 
pigiai suprantama, ypač sulyginus su kitų kraštų pa- 
rodomis, kad ir su artimąja Suomija. 

Į kongresą atvykę 1.500 žmonių. Oficialiai svei- 
kinę kongresą per savo atstovus šios valstybės: Ame- 
rikos Jung. Valstybės, Anglija, Austrija, Vengrija, Bel- 
gija, Prancūzija, Holandija, Portugalija, Apašt. Sostas, 
Serbija, Svedija, Šveicarija, o taipgi Graikijos ir 
Holandijos bažnyčių atstovai. 3 

Brošiūrėlė nesuteikia pilno to kongreso veikimo 
aprašymo. Autorius pasakoja plačiau tik apie vieną 
kongreso sekciją, būtent, tarptautinės katalikų 
sąjungos prieš alkoholizmą, kurioje pats daly- 
vavęs. Pasirodo, kad katalikų abstinentų jau esama 
apie 1.500.000 žmonių, tame tarpe apie 1200 kata- 

likų kunigų abstinentų, susispietusių į 
draugijas, ir 5 vyskupai. Vokietijoj kunigų 
abstinentų esą daugiau neg 500 ir 3 vyskupai. Len- 


kų kunigų abstinentų apie 150. Lietuvoje jų bus, : 


anot autoriaus, gal tik apie 30. 


Apie blaivybės būvį savo šalyse kalbėję ir svei- 
kinę kongresą šių kraštų atstovai: Vokietijos, Anglijos, 
Sveicarijos, Lenkijos, Lietuvos, Amerikos, Holandijos, 
Belgijos ir Anglijos. Italijos katalikai nė vieno savo 
atstovo nepasirūpinę atsiųsti. Prancūzijos atstovas 
sakęsis negalįs linksmų žinių pranešti, bet užtikrinęs, 
kad 14-me kongrese gal galėsią šiuo tuo toje srityje 
pasigirti. — Brošiūrėlė parašyta aiškia, suprantama 
kalba. Gaila tiktai, kad autoriusrašo Gaaga, Olan- 
dija. Tos rašybos mes aprobuoti negalime. 


II: Yra tai brošiūrėlė, kurią «Blaivybės» alsto- 
vas, kun. Galdikas, 13-jo priešalkoholinio kongreso da- 
lyviams išdalino. Brošiūrėlėn įėjo: 1) kun. Marmos 
trumpas istoriškas piešinėlis apie blaivybės atsiradimą 
ir plėtojimąsi Lietuvoje ir žinios apie «Blaivybės» drau- 
gijos veikimą nuo pat pradžios iki 1911 m. liepos 14, 
2) nauji «Blaivybės» draugijos įstatai, išversti pran- 
cūzų kalbon. 

Gražiai sudarytas ir dailiai išleistas šis veikalė- 
lis padarė labai molonaus įspūdžio kongreso daly- 
viams. Mat, ne vienas to kongreso narys tik pirmą 
kartą teišgirdo apie lietuvius, ne vienas gėrėjosi lie- 
tuvių tautos atgimimu. 

Taigi šios brošiūrėlės išleidimas reikia pripažinti 
svarbiu mūsų visuomenės darbu ir nemažu kun. Mar- 
mos ir Galdiko nuopelnu. Jei norime būti kultūrinė 
tauta — būtinai privalom įvairiuose tarptautiniuose 
suvažiavimuose dalyvauti panašiu būdu, kaip kad 
«Blaivybė» dalyvavo Haagos kongrese. 

«VILIJOS» KAINININKAS 1912 m. Vilniaus Ūkio mašinų 
fabriko bendrovės «Vilija» ūkio mašinų, mineralinių trąšų, sėklų, pie- 
nininkavimo įrankių ir kitų daiktų sandėlis. Vilnius, Poltavos g-vė 
Nr. 55. Skyrius Kaune, Ukmergės plento ir Kurovskos g-vės kam- 
„pas Vilnius, 1912, 16 psl. 


Siaipjau kainininkų nerecenzuojame, bet šiam pa- 
darysime išimtį. Viena del to, kad tai pirmutinis 
svarbios lietuviškos įstaigos lietuviškai sudarytas ir 
dailiai išleistas kainininkas; antra, kiekvienas skaitytojas 
privalo žinoti apie «Viliją» ir jos išdirbinius bei pre- 
kes savo pažįstamiemsrekomenduoti; trečia, šis kaininin- 
kas dar ir tuo vertas paminėti, kad jis ne tik euro- 
piškai išleistas, bet ir savo rašyboje laikos euro- 
pizmo principo. 

Pastaruoju laiku Bytautas puolęs: yr tą prin- 
cipą, patardamas svetimus žodžius rašyti sulig «ab- 
solutum lietuviškumo principu»!).  Sumaišęs europiš- 
kumo principą rašyboje su «europišku ištarimuo», 
kurio iš tikrųjų nėra, «Aušrinės»*) «pilologas» pataria 
visus svetimus žodžius lietuvinti iš pašaknų, pav., 
fenomeną nevadinti «fenomenu» nei «penomenu», 
Let «painomenu», ekonomą — «oikonomu» ir t. t. 


Priėmus tą principą, reiktų rašyti: «<Sukenio plū- 
gai», «Oeneiminis dyselis», «Kimsų pjaustytojas, Man- 
teuplio pagerintas», «Sėjamos mašinos Vestpalija», 
separatoriai «Alpa Laval», «Perpekto, <«Pukteliai * 
Triumps ir t.t. «Vilijos» kainininko sudarytojai nesilai- 
kė to «absolutaus lietuviškumo»; jie rašo: «fabrikas», 
«skarifikatorius», «Hohenheiminis dyselis», <Suchenio 
plūgas», «sėjamos mašinos Vestfalija», separatoriai 
«Alfa Laval», «Perfekt», «Fuchteliai Triumf» ir t. t. 
1, mums matos, gerai daro. Nes susidūrę su Eu- 
ropa, imdami iš ten visokius prietaisus ir mašinas ir 
jų vardus, privalome ir tų vardų rašyboj laikytis eu- 
ropizmo principo, o ne lietuvinti jų 4 la Bytautas. 


1 «Aušr.» Nr. 15, 45 psl 
2 Ib p. 46. 

Tiesa, Bytautas bando remtis Jauniaus nuomone 
tuo klausimu. Bet iš to, ką tasai «Aušrinės» kalb: 
ninkas yr parašęs, pasirodo, kad jis visai Jauniau 
nesupratęs. Tiesa, Jaunius del kalbėjimo kartais 
kalbėdavo, kad, svetimų kalbų žodžius rašant, geriau: 
būtų rašyti jie lietuvių kalbos ištarimu ir imti jie“ 
ne ta forma, kaip jie skamba lenkų ar rusų kalbose, 
tik iš pirmykščio šaltinio, t. y. iš graikų bei lotynų 
kalbų; jis tai pirmutinis ir paragino rašyti universi- 
tatė, klasė, logika, filosofija ir t. t, o ne uni- 
versitetas, kliasa (klesa), liogika, filiozofija ir | 
t. t; bet klausiamas, kaip gi rašyti tokie žodžiai, kaip 
fizika, fiziologija, tip, gimn, ieroglif ir kit., atsa- 
kydavo, kad žiūrint vien filologijos, jie reiktų rašyti: | 
puzikė, puziologija, tupas, umnas, ieroglupas 
etc. Bet pats gerai numanydamas visą tų formų kei- 
stumą, o dar labiau pripažindamas netikusiomis tokias | 
formas, kaip pizikė, piziologija etc., jis raginda- 
vo jas pakeisti visai lietuviškais dirbtiniais ter- 
minais, pav., viet. puzikėsar pizikės vartoti esyb- 
mokslį ir p. , 

Taigi, mums matos, kad ir Bytautas su savo «pai- | 
nomenais», «<pizikėmis»... pasiliks pats vienas. Ne- 
priims jo teorijos rimtesni filologai, o juo labiau | 
praktikos žmonės, turintieji kasdienių reikalų su Eu- 
zopa. Pirmutinis mūsų žymesniosios, užmezgusios su 
Europa prekybos santykius, įstaigos kainininkas duo- | 
da pirmutinį smūgį kabinete išperėtajai Bytauto «pai- 
nomeniškai» keistai svetimų vardų rašybos teorijai. 


L'UNION DU SUD EST DES SYNDICATS AGRICOLES pa i 
le Dr. Antoine Maliauskis Louvain, Charles Peters, lib- 
raire ėditeur. 1912, 192 psl. in-8. 

Yra tai mūsų tautiečio, kun. A. Maliausko, 
«Draugijos» bendradarbio, disertacija, už kurią Fri- 
burgo universitas yr pripažinęs jam politiškosios eko- 
nomijos daktaro laipsnį. Jos tema gana specialė: | 
pietryčių Prancūzijos ūkiškieji sindikatai (jų atsiradimo, 
susiorganizavimo, išsiplėtojimo istorija, sėkmingas vel- 


| 
| 
| 
. 

kimas kooperacijos srityje, daugeriopi jų pasiektieji re- 
zultatai), bet pats dalykas yra prieinamas kiekvienam 
inteligentui, juo labiau, kad autorius rašo aiškiai, supran- 
tamai ir dideliai įdomiai; mat, jis žinias savo veika- 
lui yra ėmęs ne tiek iš svetimų knygų, kiek iš to, 
ką pats savo akimis gavo matyti, asmeniškai didelę 
pietinės Prancūzijos dalį apvažinėdamas ir su josios 
ūkiškaisiais sindikatais vietoj gerai susipažindamas. 
Visiems tat, kam rūpi socialinis veikimas Lietu- 
voje, mielai patariame šį kun. Maliausko veikalą nę 
tik atidžiai perskaityti, bet perstudijuoti, nes aprašy- 
toji veikale Prancūzijos ūkiškųjų sindikatų istorija 


“ gali suteikti ne vieną pamokymą ir mūsų krašto so- 


cialiniams veikėjams, ypač kooperacijos klausimuose. 

Apie šio veikalo mokslišką vertę nėra reikalo 
čia ilgai bekalbėti. Užteks vien tiek priminus, kad 
garsusis sociologas, profesorius Max Turmann'as lai- 
kraštyje «Chronigue sociale de France» 1912 m. 


Nr. 12 pavadino šią kun. Maliausko disertaciją vie- 


nu iš įdomiausių veikalų (ce travail des plus interes- 
sant) ir karštai pagyrė, kaipo dideliai sąžiningą mono- 
grafiją, žadirančią skaitytojuose ne vieną naują mintį 
(rien de plus suggestif gue cette consiencieuse mo- 
nographie). Tokie atsiliepimai iš garsaus specialisto 
burnos geriausiai atestuoja tiek autoriaus gabumą, 
tiek ir paties veikalo vertę. 


NEBŪK STORŽIEVIS arba dailaus elgimosi mokslas. Ketvirta 
laida. Kaunas, 1922, 56 psl. in-18, 

Ketvirta laida! Tai parodo, kad šis veikalėlis 
yra publikos mielai skaitomas ir perkamas. 

Daugiausia skaito jį liaudis, nes jai jis ir rašy- 
tas. Autoriaus norėta mūsų kaimiečiai ir kaimietės 
pamokyti, kaip reikia elgtis einant ar važiuojant, sto- 
vint ar sėdint, perkant ar pardavinėjant, rėdantis ar 
kalbant, svečiuose esant ar namie trūsiant, sveiki- 
nantis ar vaišinant, keliant pokylį ar laišką rašant. 

Jie tikrai yra tų pamokymų reikalingi, nes jų gy- 
venime, kaip autorius pats yr prisižiūrėjęs, randas 

daug dar nekultūriškumo, tamsumo ir tikro storžie- 
viškumo. Krikštynos, pakasynos, vestuvės, santykiai 
šeimynoje, pasielgimai su svečiais, tarnais, vaikais— 
tebėra po šiai dienai reikalingi žymios reformos. 
Daug kas iš protingesnių kaimiečių supranta tai ir 
patys, tik nežino, nuo kurio galo pradėti, kaip toji 
reforma įvykdyti. Tokiems ši knygutė bus tikra do- 
vanėlė. Jie čia ras sau tinkamiausių patarimų ir nu- 
rodymų, išdėtų gyvai, vaizdžiai, prieinama liaudies 
kalba, vietomis pagražinta jumoru, savaime plaukian- 
čiu iš piešiamų vaizdų bei dėstomų dalykų. 


Stai, pav., nemokėjimo apsieiti su šnypštukėliu * 


vaizdelis: 


Kai kurie kad ir turi šnypštuką pirmiau nuvalo nosį su 
plika ranka ir numeta į pastalį, o potam, ranką nušluoste į 
čebato aulą ar drabužį, išsitraukia šnypštukėlį ir šluosto panosį, 
žiūrėdamas, ar visi mato. 


Arba štai aprašymas gražaus rūmelio, kur šeimi- 
ninkė tinginė: 

Važiuodamas netikėtai į kiemą, girdi jau namuose šauk- 
smą, durų trankymą, priemenėje sutinki ūkininkę, kaip ugnį rau- 
doną; veda į seklyčią, ir čia pamatai to paraudonavimo prieža- 
stį: grindys neplautos gal nuo pat jų įdėjimo, stalas, kedės, suo- 
lai taip dulkėmis apaugę, jog net baisu prisiglausti, langai nu- 
dėti baltais taškais, mat, musės darbavos visą vasarą ir nieks 
jų darbo nenaikino; kur tiktai žiūri, visur pridėliota visokių ne- 
reikalingų daiktų: ant stalo stovi pienuotas puodelis, vėl bliūde- 
lis sviestu ištepliotas, peilis sviestu apsivėlęs ir mažas šaukšte- 
lis pamėlynavęs, mat, yra valgyta ir palikta... ant lovos sumesti 

„pagalviai.. dar senas andarokas, nunešioti marškiniai su apiply- 
šusiais pridurkais,.. ant purvinų grindų visokių lupatų daugybė, 
apskretusių čebatų, čebatėlių, sriuogų, kučkailių, popiergalių, 

šukių ir t.t. 

Taip realistiškai vargiai bau pats Vaižgantas su- 
gebėtų aprašyti. Autoriaus, matyt, visa tai savo aki- 
mis regėta, ne iš piršto išlaužta. 

Puikiai taipgi nupieštas ir lietuvių kalbos teršimas 
svetimais žodžiais. 

Trumpai tarus, šis veikalėlis turėtų būti kiek- 
vienuose ūkininkų namuose, nes čia paduota pamo- 

kymų ne vien vaikams ir jauniems, bet ir suaugu- 
siems ir net seniems. 

Būtų geistina, kad autorius kitą laidą dar kartą 
peržiūrėtų, kai ką pataisytų, kai ką papildytų naujo- 
mis, iš asmeniško patyrimo imtomis, pastabomis, atsi- 
žvelgdamas į naujas, po karui susidėjusias, gyvenimo 


sąlygas. 


1. K. Dineika. KREPŠIASVYDIS VYRAMS (Basket Ball). 
Dr. J. Eretas. KUMŠČIASVYDIS. Kaunas, 1922, 31 psl. in-24. 
De J. Garbačauskas. FUTBOLAS. Kaunas, 1921, 22 psl. 
1n- 

Sportas, kaip ir visa savo vietoje, turi visuo- 
menės gyvenime nemaža reikšmės. Bet būdamas žmo- 
gaus išradimas, sportas turi savo dėsnių tiek teorijos, 
tiek praktikos atžvilgiu. Sportininku nieks neužgim- 
sta. Sporto reikia mokytis kaip ir kitokio socialinio 
veikimo. Iš čia ir randas sporto literatūros reikalas. 
Ji nūn ir imama gaminti, kaip tai matyt iš nurody- 
tų čia dviejų veikalėlių.  Juodu benebus tik pirmuti- 
niu toje srityje kūriniu. Prisižiūrėkim jų turiniui. 

1. Sis veikalėlis yra pagamintas dviejų autorių. 
K. Dineika, žinomas fizinio kūno lavinimo apaštalas, 
aprašo besketbolą, pramintą lietuviškai «krepšiasvy- 
džiuv.  Zodžiais ir brėžiniais nustato to žaidimo vie- 
tą, priemones ir taisykles, teikia praktiškų patarimų, 
kaip laikytis bežaidžiant ir žaisti baigus. Visa iš- 
dėta aiškiai, suprantamai, gryna lietuvių kalba. Jau- 
ni besketbolo mėgėjai bus tikrai dėkingi autoriui už 
tą rašinį.  Antroj daly visiems žinomas mūsų sporto 
rėmėjas D-ras J. Eretas paduoda <«kumščiasvydžio» 
istoriją, idėją, to žaidimo būdą ir taisykles... Kumš- 
čiasvydis yra kolektyvus žaidimas, reikalingas drau- 
smės ir, kaipo toksai, lavina žaidėjų valią ir energiją. 
Siam žaidimui reikalingas ir specialinis kostiumas, kurs 
privalo būti iš vienos šalies «praktingas», lengvas, 
nevaržąs kūno, iš kitos — «estetingas» ir švarus. «Ne- 
tinkamai apsitaisiusiems žaidikams teisėjas neleidžia 
žaisti». 

Tuo būdu atrodo, kumščiasvydžio esama aristo- | 
kratiško žaidimo, nes vargingesniems žaidikams | 
įvairiaspalviai žaidimo kostiumai, aišku, kad bus ne- 
prieinami. 2 

2. S. Garbačauskas, Lietuvos Fizinio Lavinimos 
Sąjungos centro valdybos pirmininkas, aprašo pla- | 
čiau žinomąjį futbolą. Tas žaidimas jau vartota se- 
novėje. Jį žaidę graikai ir rymiečiai dar prieš Kris- | 
tui gimsiant. Vokietija, Rusija, Anglija turi savo fut- 
bolininkų sąjungas. Yra net ir «Lietuvos futbolo | 
Lyga». Kaip tapti geru futbolininku, kokios yra to 
žaidimo taisyklės ir priemonės, apie visa tai kalba 
S. Garbačauskas savo knygutėje. Ji, deja, del dau- 
gybės svetimų žodžių bus sunki suprasti. Pav., kas 
supras tokius sakinius, kaip «Centro forvardas turi 
būti geras žaidėjas», arba «Havbekai - bėgantieji 
turi tai prisidėti prie forvardų, tai prie bekų» (16) 
Mūsų išmanymu, visi tie bekai, inseitai, golki- 
periai, korneriai būtinai reikėjo sulietuvinti, nes 
jie, būdami angliški, lygiai netinka lietuviams kaip ir 
kitoms tautoms. 

Abu augščiau nurodytu sporto vadovėliu yra iš- | 
leidęs mūsų gener. štabo literatūros skyrius. Iš to 
reikia spėti, kad sportas yra mielai palaikomas mūsų 
kariuomenėje. (Gal tai ir gera, aš delto čia nesigin- 
čysiu. Kad mūsų generalinis štabas tuo rūpinas, aš 
galiu net džiaugtis. Del viena tik turiu teisės parūgoti, 
kad tas pats gener. štabas, rūpindamasis kareivių spor- 
tu, nė kiek nesirūpina palengvinti kareiviams įlipti 
į Aleksoto kalnus. Prie vokiečių ten buvo įtaisyti 
puikūs laiptai, nes ten lipdavo kasdien šimtai karei- 
vių. Siandien mūsų kareiviams ir lakūnams irgi ten- 
ka ten lipti kas diena, bet anų vokiečių paliktų laip- 
tų beveik nė ženklo neliko. Tuo tarpu tie patys ka- 
reiviai su mielu noru sutaisytų baigiančius nykti laiptus, 
jei tik iš gener. štabo gautų įsakymų. Bet, deja, šta- 
bas po šiai dienai tyli. O gal aš klystu, gal gen. . 
štabas tyčia nori, kad kareiviai, lipdami į neįlipamus | 
kalnus, lavintųs sporte... į 

ŠVYTURYS. Metraštis-almanachas su kalendorium 1912 m. 
Liudo Giros redakcija. Vilnius, 287 psl. in-84-23 psl. 
skelbimų. 
Metų pabaiga — kalendorių laikas. Pasirodė 
jų visokių. Pirmoj vietoj reikia paminėti «Svytu- 
rys». Kas jis per vienas? Redakcija sakos norėjusi 
«duot naują lietuvių kalendoriaus - almanacho tipą — 
inteligentų kalendoriaus», padarant jį tokia knyga, 
kuri «tiktų salonui papuošti» ir būtų «tautos ba- 
lansu», rodančiu visus mūsų svarbesniuosius «nuo- 
stolius» ir «pelnus». Tam tikslui pažadėta davinėti 
«Švytury» «pilną saują naujausių mūsų gerųjų rašy- 
tojų veikalų» ir «pačias naujausias statistikos ir infor- 
macijų žinias». Tokie yra redaktoriaus L. Giros ir lei- 
dėjo J. Rinkevičiaus prižadai; pažiūrėkim, koks jų 
špildymas. 
Kaip kituose kalendoriuose, taip ir čia randame 
literatūros skyriuje nemaža poezijos ir prozos. Tarp 
poetiškų kūrinių pažymėtinas M. Gustaičio fragmen- 
tas «Nauji Metai», pilnas kilnumo ir vyriškos energijos: 
Pats ateitį tverki sulig idealo š 
Garbingai augščiausio. Jei myli aną — 
Laimingas, antraip—jei širdis jau atšalo, 
Sielokis atgimti dvasia amžina. 
Taip griauk ir statydink gyvenimą naują 
lr ant geležinių jį remki ašių!.. 

Poetos raginimas daro įspūdžio. : 

Ta pati tema ir L. Giros eilėse «Aš žadėjau su- 
tikti Naujuosius Metus». Del gražumo — jos gražios, 
bet skamba perdaug minoriniais tonais. 

Toliau susitinkame su Mikuckiu. Šis jaunas, žy- 
miai pastaruojo laiku pašokęs poetiškoje kūryboje, 

dainius skundžiasi, niekur žemėj neradęs laimės 
(«Man nekalbėkit») ir baigia poetišku paradoksu 


Laimingas, kurs neieško laimės! 


kas, žinoma, visai netiesa, juo labiau, kad kitur 4 


(«Verki, o aš dainuoju») pats pranašauja, kad 
Ateis šviesi diena... 


«Svyturio» redakcija, matyti, laikė ir Jovarą poe- 
ta, nes įdėjo ir jo pora eilių. Bet dar geriau būtų 
padarius jų nedėdama. Tiesa, drąsusis Dievo «tei- 
slys» šičia pasitenkino menkesniu vaidmeniu: jis sakosi 
tik, ką jis padarytų, jei turėtų «bėrą žirgelį», «paukšte- 
lio sparnus», kad būtų «debesiu» ir turėtų «audrų 
galybes». Sios pastarosios ypač jam tinka, mat, jo- 
mis pasinaudodamas jis parodytų, kas esąs. Reginys 
ao išeitų baisingas. Nes mūsų dainius tiesiog 
sako: 

Deginčiau, griaučiau, kaip senas tvoras, 

Tuos, kuriuos turtai riša į poras, 

Kas tik neieško meilės saldybės, 

Tie paragautų audrų baisybės!.. 
Na ką, ar ne puikios eilės, ar ne poetiški palygi- 
nimai?! Ir Stiklelis dailiau neparašytų! Tik, deja, 
vis tai tuščias pasigyrimas. Jokių autodafinių  degi- 
nimų Jovaras nepadarys jau vien del to, kad kaip 
žinomam sutvėrimui ragų, taip ir mūsų eiliakaliui 
Dievas nedavė ne tik jokių «audrų galybių», bet nei 
paprasčiausio talento nei elementariausio poezijos 
supratimo. 

Dėliai teisybės turime priminti, kad kitose eilėse 
«Gal» J-ras, lyg teisindamasis, duoda suprasti, kad 
jis gal ir nebūtų toks baisus «degintojas», jei galėtų 
«teisybės kiek pamatyti». Bet kadangi jos, anot mū- 
sų eiliakalio, visai žemėj nesama, tat jis, matyt, ir 
pasiliks visados partinių eilių kaliku, o į tikros dai- 
lės sritį niekados nejstengs įeiti. Čia, mat. reikia 
įkvėpimo sparnų, o jis, vargšas, jų neturi. (Cia rei- 
kia meilės, o jis vien partine neapykanta begyvuoja... 
Taigi mes tiesiog nesuprantame kaip Gira, tokios 

 netaktingumas... 

dailios «Mano Sesutės» autorius ir meilės par 


excellence poeta galėjo gėrėtis Jovaro eilėmis ir 


manė jas patiksiant estetiškai išlavintai publikai. 
Poezijai reiktų priskirti ir «Tautos Tvėrybos» 
skyrių, kur įdėta kelios dešimtys dainų, patarlių, 


„minčių ir kt. folkloro dalykų. Bet, mūsų išmanymu, 


jiems čia ne vieta, juo labiau, kad kai kur teko net 
daugtaškiu naudotis... Čia buvo tiesiog redakcijos 

Tiek apie «Švyturio» poeziją. 

Prozos jame, žinoma, daug daugiau, bet ir jos 
vertybė toli ne vienokia. Pradėsim nuo nevykusių 
dalykų. Pirmoj vietoj reikia čia paminėti V. Krėvės: 
Iš cikliaus «Pavasaris». Dalykėlis bevardis, parašy- 
tas naujoviškiausia «maniera». Šešios eilutės prasi- 
deda žodžiais: «Skamba ir skamba», o toliau eina 
šitoki «sapnų litanija»: 

O sapnai mano! Slėgiate jūs mane... kaip dėmė Kaino... 

Sapnai mano, pragaro sapnai! 

Sapnai mano neįvykdomi, sapnai nesugaudcmi, sapnai 

beveikiai!... 

O sapnai manol... 

Sapnai mano, švenčiausieji, spindulingi!... 

Sapnai mano — gyvybės versmė! 

Sapnai mano -— vienumos paguodal!... 

Sapnai mano! O sapnai!.. 


Nežinom gerai, kur tiems «sapnams» tinkamiausia 
būtų vieta... Gal Jakavičiaus «Sapnininke», bet tik 
ne «Švyturyje». Ką čia ilgai bepolitikuoti ir slėpti! 
Tiesiog pasakome: gėda Krėvei beždžionauti «Bir- 
žoykos» feljetonistų stilių. Jiems tai dovanotina, nes jie 
ima nuo eilutės. Jiems svarbu ne dailė, bet gešef- 
tas, kad daugiau eilučių sulipdytų. Jie ir išrado 
tam tikrą būdą. Parašys vieną žodį «Ei» ir pradeda 
vėl naują eilutę, vadinas, jau uždirbo honoraro už dvi! 
Kad taip daro literatūros parazitai, klounai arba «Auš- 


 rinės» beūsiai beletristai, tai tas suprantama, bet kad 


tuo pačiu keliu ima žengti toks talentingas rašytojas, 
kaip Krėvė, tai čia iš tikrųjų noris šūktelėti: «Ei, 

eil» — tik jau ne šešis sykius, kaip pas Krėvę, bet: 
mažiausiai 666 kartų, kad visi mūsų jauni literatai | 
išgirstų ir pagalvotų, argi negeriau būti «sau rašyto- 
jais», o ne aklais naujų madų vergučiais — pamėgz- 
džiotojais... 

Deja, tik ką nurodytoji Krėvės yda randas ne 
pas jį vieną. Nuo jos nėra laisvas ir pats Gira | 
(«Pro dvilinkuosius stiklus»), ir Šeinius («Bedugnė»). 
Skirtumas tik toks, kad pas Girą ir Seinių yra dar 
neva šioks toks turinys, o pas Krėvę — vieni «skam- 
balai» tarškalai!... 

Iš kitų beletristiškų dalykėlių — geriausiu reik 
laikyt Lazdynų Pelėdos «Laimė». Čia bent žmo- | 
gus randi, gal ir nesveiką, bet visgi gyvenimą... Taip“ 
pat ir «Pašojo. 

Netrūksta ir atminimų. Skausmas straipsnelyje 
«Mūsų Zvaigždės» kalba apie M. Ciurlionį, tvirtin- 
damas, būk tą mūsų dailininką graban įvaręs badas. 

ia, girdi, kalta esanti mūsų visuomenė. Autorius 
daro už ją atgailą ir viešai mušasi krūtinėn. Mums 
betgi matos, kad pirm negu kaltinti visuomenę, reiktų 
geriau dalykas ištirti. Kiek žinome, duonos Ciurlio- 
niui netrūko, bent jam aikštėn išėjus. Nei jis pats, | 
nei jo žmona bado neprityrė. Taigi jo mirties prie- 
žastys turėjo būti kitokios. 

Be literatūros yra dar «Svyturyje» skyrius, pa- 
vestas «visuomenės ir gyvenimo» reikalams. Čia K. 
Puidos straipsnyje «Kovos lauke» randame ramią, 
1imtą ir teisingą Weysenhof'o «Unijos» kritiką. Tai 
tikra «Šv.» pažiba. Deja, to negalima pasakyt apie 
greta padėtąjį autoriaus žmonos referatą «Užmirštos 
auklėjimo pareigos». Rašytoja visai vergiškai, be jo- 
kios kritikos, seka Vakarų Europos seksualistus ir 
tvirtina, būk ir pas mus, Lietuvoj, būtinai reikią 
moksliškai aiškinti vaikams lyties klausimus, varant 
lauk pasakas apie «garnius». Su tuo sunku sutikti. 
Kas kita susikimšusi miestuosna Vakarų Europa, kas: 
kita Lietuva. Mūsų jaunuomenei, ypač kaime augu- 
siai ir galvijus ganiusiai, gimdymo slėpiniai visai jau 

nėra taip nežinomi, kaip autorė mano. Mūsų vaikai 
juk nuolat girdi iš savo tėvų naujienas, kad Petrienė 
ar Jonienė «sugriuvo», kad Dievas joms davė sūnų 
ar dukterį, arba ir tiesiog, kad ta ir ta merga vaiką 
pagimdė. Taigi visai netiesą rašo Puidienė, būk mū- 
sų motynos esą taip įbaugintos lyties klausimais, jog 
nežiną, ką vaikams beatsakyti. Paklausus vaikui: «iš 
kur aš atsiradau», lietuvė motyna, jei bus nekvailė, 
atsakys tiesiog: «gi aš tave, vaikel, pagimdžiau, tu 
esi mano įsčios vaisius, taip pat kaip kūdikėlis Je- 
zus buvo Marijos įsčios vaisius». Jei vaikas moka 
jau kalbėti «Sveika Marija», tai to paaiškinimo jam 
ir užteks. Taigi motynoms katalikėms lyties klausi- 
mas visai jau nėra taip sunkus. Motynoms bedie- 
vėms, žinoma, jis gal kiek ir sunkesnis. Bet ir čia 
nepridera perdaug dalyko skiesti. Kad suaugusioms 
ir baigiančioms mokslus mergaitėms reikalingi tam 
tikri higieniški nurodymai, kaip privalo užsilaikyti 
nėščios -bei gimdančios, su tuo pilnai sutinkame. 
Taip pat pilnai pritariame ir išreikštam autorės gei- 
smui, kad iš vyrų prieš jungtuves būtų reikalaujami 
daktaro liudijimai apie jų sveikatą. Ypač tokių 
liudijimų reiktų reikalauti iš vyrų, gyvenančių mie- 
stuose bei grįžtančių iš kariuomenės. 

Įdomus Gk. straipsnis apie «Laikraščių išsipla- 
tinimą Kauno gub.». Pasirodo, kad skaitytojų skai- 
čius kįla, nors ir labai palengvėl. Taip 1907 m. 
Kauno gub. ateidavo laikraščių 32.744 egz., o 1909 
jau buvo siuntinėjama 35.439 egz. Daugiausia laik- 
raščių skaitoma Šiaulių ap., mažiausia — Ukmergės. 
Bet Ukmergės ap. skaitančiųjų skaičius per du metu 
vis augo, o Siaulių ap. stovi vietoje, tarsi pasiekęs 
savo maksimumą. i 

Neužmirštas «Svytury» ir teatras. Jam pavesta 
net du straipsniu; A. Rucevičiaus («Pirmasai teatras 
Suvalkijoje») ir Žemkalnio («Žvilgsnis į mūsų teatro 
istoriją»). Gale pridėta dar «mūsų artistų kuopų» ir 
atskirų artistų sąrašas. Iš jo sužinome, kad tarp 
mūsų artistų esama «komikų-rezoniory», «gerojų» ir 

Literatiška «Biržų Kal.» dalis gana įvairi. Yčas 
ragina dėti aukas «Tautos Namams» ir paduoda 
trumpą «Mūsų rašto istoriją». Straipsnis papuoštas 
S. Daukanto, vysk. M. Valančiaus ir vysk. A. Bara- 
nausko paveikslais. To paties autoriaus yra išversti 
dvi Čechovo apysakaiti. Dagilis davė «Rytų žemės 
legendą» ir keletą verstų eilių, iš kurių geriausiai 
nusisekęs yra Tumanskio «Paukštelis». Ūkio skyriuje 
randame S. Ordynco referatą «Apie karvių mitinimą», 
provizoriaus A. Marcinkevičiaus  «Ramūnėliai ir 
mėtos», ponios K. Sepetienės «Apie žemuoges (braš- 
kes)» ir keliolika trumpesnių ūkininkams žinučių... 
Tarp tų rimtų ir naudingų dalykų kažkam įdėtas 
visai juokingas d-r0 M. Kuprevičiaus «Atviras laiškas 
į Biržų valstiečius ir valstietes» apie rankų bučia- 
vimo pavojingumą. (Gerb. daktaras aiškina, kad— 

Bečiupinėjant kūną prie gydytojaus rankų ir pirštų prilimpa 
nuodai įvairių ligų arba taip koks kūno nešvarumas: pūliai; prakai- 
tas, kraujas, gleivės ir t. t. Ir jei kuomet gydytojas, nespėjęs nu- 
mazgoti rankų, duotų kam pabučiuoti, tai prie to žmogaus lūpų 


tikrai priliptų nuodų dalys, kurios ar tai per lūpas, ar tai per burną 
gali įsiskverbti ir į žmogaus kūną. O kam tas reikia? 


Na, žinoma, tai niekam nereikalinga. Ir mes, 
pilnai tam pritardami, patariame biržiečiams nieka- 
dos nebučiuoti d-rui Kuprevičiui į ranką, ypač jei 
ji būtų nešvariai laikoma. Bet bučiavime švarios ir 
brangios rankos savo tėvo, motynos, žmonos ar kito 
gerbtino asmens nieko pavojinga nė žeminančia ne- 
matome. Mylimų asmenų rankos bučiavimas yra mūsų 
krašto paprotys. Amerikoj, Anglijoj jo nėra, o pas 
mus jis laikosi iš sena. Todel mes ir neprivalom jo 
mesti. Nes tik žemos, nekultūrinės tautos aklai pa- 
mėgzdžioja kitas tautas ir meta be atodairos savus 
senus papročius. Mainymas gryno aukso į stiklinius 
žibučius nėra juk kultūros ženklas, nors seniau indiečiai, 
tai darydami, gal ir manė tą mainą esant gerą ir kul- 
tūringą. 

Bet nežiūrint į tą nevykusį straipsnį, <Biržų Kal.» 
daro gan malonaus įspūdžio. Sudarytas jis rimtai, 

ramioje dvasioje, be jokios konfesinės polemikos. 
Todel, kaipo tokį, mes nuoširdžiai sveikiname ir lin- 
kime jam tarp lietuvių reformatų pilno pasisekimo, 


DIDYSIS MARIJOS KALENDORIUS. Lietuvos ir Žemaičių 
katalikams. 1912 metams. Winterberg, J. Šteinbreneris, 88 psl. 
in-8 maj, 

Steinbreneris tą kalendorių leidžia jau bene 
treti metai. Winterbergas guli Čechijoj, kur lietuvių 
visai nėra. Taigi leidėjas, pats lietuviškai irgi ne: 
mokėdamas, turėjo daug vargo su tekstu. Jis išei- 
davo tikrai juokingas, pilnas nepakenčiamų spaudos 
klaidų. 

Šiųmetiniame «Marijos Kalendoriuje» pažymėtina 
nemaža pažanga: spaudos klaidų visai beveik nėra, 
Kalba gan graži, rašyba taisyklinga. Nepeiktinas ir 
turinys, susidedąs iš keleto moralizuojančių apysa- 
kaičių ir straipsnelių. Apysakaitės papuoštos vaiz- 
deliais. Tik, deja, šie pastarieji visai nesutinka su 
turiniu. Pav., apysakoj «Motynėlė» pasakojama apie 


. Gervių Mariuką iš Petrošiūnų, netoli Kauno, tuo tar- 


pu Mariukos tėvas greičiau panėši į kokį prancūzą 
«paysan'ą» ar holandietį <«boer'ą» negu į lietuvį 
kaimietį. 

Antraštėje pasakyta, kad šis «Kalendorius» ski- 
riamas Lietuvos lir „emaičių katalikams. Kataliky- 
stei iš tikro jame nesigailėta vietos, bet lietuvystės vi- 
sai nežymu. Iš «Marijos Kalendoriaus» lietuvis nie- 
ko nesužinos, kokios mūsų visuomenėj įvyko atmai- 
nos, kas pereitais metais nuveikta mūsų kultūriniame, 
socialiame bei politiškame gyvenime. «Marijos Ka- 
lendoriuj» nerasi jokios žinutės nei apie mūsų draugi- 
jas, nei apie mūsų laikraščius, nėi apie mūsų knygas. 
Net ir patys skelbimai vokiški bei čekiški. 

Todel nors išorinis ka endoriaus pavidalas ir gra- 
žus (ypač dailūs vaizdeliai), tačiau rekomenduoti to 
kalendoriaus Lietuvos kaimiečiams negalime. Nes 
jis katalikystę kad ir kelia kiek, bet užtat lietuvystę 
tiesiog ignoruoja ir migdo. 

VIEŠPATIES JEZAUS IR PANOS MARIJOS ŠIRDŽIŲ KA- Ž 
LENDORIUS, skiriamas tų širdžių garbintojams 1912 metais. Win- 
tenberg, Šteinbrenerio spaustuvė, 88 psl. in-8 maj. . 


Be «Marijos Kalendoriaus» Šteinbreneris šiemet 
yr išleidęs dar šį antrąjį. Abudu vienokio formato, 
vienokio didumo, sudaryti pagal vieną planą, turį 
lygiai gražų išorinį pavidalą, tikri dvynučiai. Kaip 
aname taip ir šiame daugiausia vietos užima dievota | 
beletristika. Pirmon vieton įdėta labai dramatiškas | 
vaizdelis apie tai, kaip Barcelonoj revolucijos metu 
brolis brolį kunigą peršovė. Autorius norėjo paro- 
dyti, kaip baisiai Ispanijos revolucionieriai neapken- 
čia kunigijos. Bet kodel ir kaip atsirado ta neapy- 
kanta — apysakaitėje neparodyta. Duota tik suprasti, 
kad revolucionieriai nori panaikinti Ispanijoj monar- 
chiją ir įvesti respubliką. 

"Pirm poros metų mums teko apie tą dalyką 
kalbėtis su keliais ispanais kunigais. Pasirodė, kad 
jie irgi netiki į Barceloniškės revolucijos nuslopini- 
mą: jie žiūri į tą faktą kaipo į pirmą respublikonų 
antpuolį, po kurio eis kiti dar smarkesni, iki galuti- 
nai monarchija turės griūti Bažnyčiai tame tar- 
pe teks daug nukentėti, bet įsigalėjus Ispanijoj res- 
publikai, sustiprės ten ir katalikų bažnyčia. Toks po- 
litiškasis kunigų ispanų credo parodo gan aiškiai, 
kad apsireiškęs Barcelonoj neapsakomas kunigų ir 
vienuolių neapkentimas atsirado ne be kaltės ir iš dva- 
siškių pusės. a 

Taigi mums labai sunku suprasti, kokią naudą | 
gal atnešti lietuviui skaitytojui ši pirmoji apysakaitė. 

Kur kas geriau, be abejo, tiks mūsų kaimiečiams 
kita — «Tėvo palaiminimas kalnus nuverčia», kaipo 
paimta iš lietuvių gyvenimo. 

Straipsnis «Šv. Kazimiero Draugija Kaune ir jos 
direktorius kun. Al. Dambrauskas» paliečia ir kultū- 
rinį Lietuvos gyvenimą. Paduotos čia žinios yra ti- 
kros, straipsnio kryptis labai palanki tai įstaigai. 

Puošiantys šį kalendorių dvasiško turinio vaiz- 
deliai, k. š. «Tėve mūsų», «Mergaitė ne numirė, bet 

miega», «Kelkis ir vaikščiok» — tiesiog artistiški. 
Daug naudingų dvasiškų skaitymėlių. Juokai tikrai 
juokingi ir švarūs. Apskritai tariant, šis kalendorius 
vertas platinti. 


KAUNO KALENDORIUS 1912 m. Šešti m. Kaunas, 1911, 
80 psl. in-8, 

Turinys gan įvairus. Daug informacijų apie 
Kauno lietuvių draugijas, apie leisvų profesijų lietu- 
vius, apie žemdirbystės stovį Kaunogub. ir kt. Baž- 
nytiniame skyriuje surinkta svarbiausios žinios apie 
tai, «Kas kur padaryta Dievo garbei ir katalikų Baž- 
nyčios praplatinimui pereitais. metais». Straipsnyje 
«Mūsų priedermės» D. D. kalba apie tai, kaip lietuviai 
katalikai tur žiūrėti į atstovų rinkimą Dumon, į mūsų 
draugijas ir į švietimą. Dėdės Atanazo vaizdelis 
«Tėvai ir vaikai» apčiuopiamai parodo, kuo baigiasi 
blogas vaikų auklėjimas ir perdidelis jų lepinimas. 
Straipsnis «Prancūzai Lietuvoje 1812 metais» tyčia 
parašytas to istoriškojo fakto šimtmetinėms sukak- 
tuvėms paminėti. Ūkio skyriuje paduota keletas la- 
bai praktiškų patarimų. Netrūksta ir eilių, Parinkta 
pačios gražiausios iš naujai išėjusios L. Giros «Za- 
liosios pievelės». Be to, įdėta nemaža juokų su vaiz- 
deliais, o taipgi lietuviškų patarlių ir minčių. į 

ZŽymią kalendoriaus dalį užima Sv. Kaz. Dr. 
narių sąrašas, iš kurio aiškiai matos, kur kunigams 
žmonių švietimas rūpi, o kur ne. 

Gale pridėtas naujasis Šv. Kaz. Dr. leidinių ka- 
talogas su statistiškais nurodymais, kiek kokio leidi- 
nio spausdinta egzempliorių. 

Niekas nepasigailės šį kalendorių nusipirkęs. 

«Lietuvos Ūkininko» VILNIAUS KALENDORIUS.  Septinti 
1912 metai. Vilnius, 128 psl. in-8. 

Gražus pavidalas, įvairus turinys, pilnas lietuviš- 
kųjų laikraščių ir draugijų sąrašas, nemaža ir kitokių 
informacijų. 

Bet iš kitos šalies kaip pačiame «Liet. Ūkininke», 
taip ir šiame jo kalendoriuje netrūksta antiklerika- 

liškų pipirų... Pav., straipsnyje «Mikalojus Koperni- 
kas» pabrėžiama, kad šis mokslo vyras «išsivežė iš 
tėvynės laisvas pažiūras», kad atvažiavęs Krokuvon 
«papuolęs taipgi laisvamanių tarpan». Giminės nu- 
tarę, «kad jis būtų kunigas» ir Kopernikas sutikęs. 
Delko? Rašytojas aiškiai nepasako, bet duoda su- 
prasti, kad del ramaus gyvenimo. Mat, «kunigams tais 
laikais buvo gera duona: nieko nedirbdavo, pelno 
turėdavo — baudžiauninkai visa atlikdavo». Jei 
tokie būtų buvę Koperniko motyvai, pastojant 
kuniguosna, tai jis, be abejo, būtų bevelijęs likti siba- 
ritu, 0 ne astronomu. 

Įdomu žinoti anos gadynės dvasiškijos pažiūros 
į naują Koperniko mokslą. Anot autoriaus, 

Katalikų dvasiškija iš pradžių tylėjo. Protestantai gi buvo ar- 
šesni: M. Liuteris.. išvadino jį (naują mokslą) kvailumi, o jo draugas 
Mėlanchtonas.-. drįso prašyti svietiškąją valdžią «nuraminti sarmatą» 
(t. y. lenką. A. J), kuris liepiąs žemei suktis, o saulei stovėti vietoje. 

Baigiasi straipsnis tvirtinimu, kad Kopernikas 
vis tik «padėjęs sugriauti» dvasiškijos galią... 

Na, jei tai būtų tiesa, tai «Liet. Ūkin.» kovai 
su dvasiškija nebebūtų vietos. Nes kovoti su su- 
riauta galia tegali nebent Don-Kichotai. O «Liet. 

k» kovoja juk su dvasiškijos galia ne juokais... 

Kitame straipsnyje «Galilėjo Galilėjus» irgi tenka 
katalikų dvasiškijai už jos nepalankias pažiūras į 
skelbtąjį to garbingo vyro mokslą. Pagirti verta au- 
torius tik už tai, kad jau nebetvirtina, būk Rymo 
inkvizicija Galilėjų kankinusi. Jis pasitenkina vien 
tvirtinimu, kad «grasinus kankinti», 

Straipsny apie L. Tolstojų kažkoks Z. aiškina 
skaitytojams Tolstojaus mokslą šitaip: 


Jis mokė, kad ne tas pildo Kristaus mokslą, kuris tik meldžiasi 
ir pildo bažnyčios apeigas, bet tas, kuris atsisako nuo žemės turtų, 
kuris myli artimą, kaipo pats save, kuris visus žmones skaito bro- 
liais, kuris kitų labui pasišvenčia. 


Ir toliau: 


„„„Tolstojus mokė tą patį ką ir Kristus... Jo nuopelnai tame, 
kad jis mokė krikščioniškai gyventi taip drąsiai ir karštai, kaip šian- 
dien niekas jau nebemoko... 

Apie motyvus, delko jį rusų dvasiškija atskyrė 
nuo cerkvės, kaipo kreivatikį, nė žodelio. Skaityto- 
jui palikta pačiam padaryti išvada, kad čia buvęs 
kaltas ne Tolstojus, tik dvasiškija. 

Ne laisva nuo antiklerikalizmo ir «Vil. Kal.» be- 
letristika. Pav.,- Vargovaikis pasakoja apie vieną 
vargšę «<Bobutę», kuri rytą atsibudus, tuoj, sukal- 
bėjus poterius, imdavus giedoti «Sveika žvaigždė 
ankstyboji», paskui «gadzinkas» ir per dieną ražan- 
čių, vakare «karunką», <Šventą Antaną», «<Tadeušą», 
«Rozaliją», «Roką»... ir taip diena iš dienos. O kas 
čia kaltas. Pasirodo, kad ponas. 

Įdomus taipgi Bulotos paaiškinimas, «Kas tai yra 
pirmyneiga, pirmeiviai ir atžagareiviai». - Pirmyneiga 
tai tvirtas tikėjimas, kad «žmonijos gyvenimas su laiku 
eina vis geryn, vis lengvyn». = Mat, mokslo šviesa 
vis plėtojasi, žmonių būdas, papročiai — darosi vis 
švelnesni ir gražesni. «Žmonės juo tolyn, juo lieka 
išmintingesni, juo daugiau žino, daugiau išmano, dau- 
giau supranta». Kas tos pirmyneigos «taip proto taip 
ir doros srityse» nepripažįsta, tas atžagareivis. Ar 
yra dabar atžagareivių) Kur nebus. 

Iš ko gi jie galima pažinti?  Dumos atstovas pa- 
duoda šitokį kriterijų: 

Atžagareiviais yra visi, kurie «stovi už tai, kad 
vieni žmonės būtų pavergti kitiems, kad viens dirbtų 
kitiems ir tai be atlyginimo, kurie nepripažįsta žo- 
džio, tikėjimo, sąžinės laisvės, kurie kovoja už seną, 
atgyvenusią tvarką, už pavergimą vienų tautų kitoms, 
vienų tikėjimų kitiems, kurie rūpinas augštesniųjų 
luomų reikalais ir t. t.» 

Pirmeiviai gi «stovi už konstituciją, už vietinę 
savivaldą, už tautų lygybę, už autonomiją, už pačių 
žmonių renkamus teisėjus, už spaudos, žodžio, tikė- 
jimo laisvę ir t. t.» 

Ar yra pas muslietuvių atžagareivių—autorius 
nieko nesako. Duoda vien suprasti, kad atvirų at- 
žagareivių šiandien Lietuvoj jau sunku surasti, bet 
slaptų esą labai daug... Kiekvienas, kurs drįsta kri- 

tikuoti pirmeivių darbus, netraukia jų giesmelės — 
yra atžagareivis. 4 
Tema labai įdomi — daug apie ją galima būtų 
kalbėti, bet šiam kartui užteks. 
Iš statistiškų «Vilniaus Kal.» klaidų paminėsime | 
tik vieną: «Vienybės» kaina parodyta 3 rub. viet. 2 rub. | 


VILNIAUS KALENLORIUS 1913 METAMS. Aštunti metai 
„Lietuvos Ūkininko“ leidžiamas. Vilnius, 1912. 

Jo turinys susideda iš eilių, beletristikos ir po- 
pulariai moksliškų straipsnių. Eilės (Dzenkausko, M. 
Kauko, Vaivos, Menkučio ir k.) visos menkokos. Be- 
letristiką reprezentuoja nebloga Žemaitės «Nusikal- 
tėlė», aprašanti vargingą nelaimingos Mymės gyveni- 
mą, ir L. Tolstojaus «Surato Kavinė». Abi nori ne- 
va sužadinti gailestingumą žmonių santykiuose su ar- 
timais, bet ar jos įstengs tą jausmą skaitytojams įkvėp- 
ti, abejotina. 

Be ūkio dalykų kas būtų per kalendorius. Ne- 
trūksta tat jų ir čia. Studentas rašo «Šį tą apie do- 
bilus», apie «Pienininkystę» ir apie lovelius karvėms 
girdyti, «Kaip pažinti mineralinių trąšų gerumą», ga- 
lop Veitas aiškina, «Kodel pavasarį karvės taip daž- 
nai serga». 

L. N. straipsny «Lietuvos senovė» papasakota 
šis tas apie lietuvių giminaičius prūsus ir latvius, o 
taipgi ir apie «tikrąją Lietuvą», o Morkaus rašiny 
«Visuomenės srovės Vakarų Europoje» stengtasi api- 
"būdinti keturios srovės: konservatyvi, krikščioniškoji, | 
liberalė ir demokratiškoji, o taipgi paaiškinti, kas yra 
modernizmas, anarchizmas ir sindikalizmas. Apie 
krikščioniškai katalikiškus veikėjus pasakyta, kad 
«prastų žmonių būvį pagerinti jie mano per pačių žmo- 
nių taupumą bei «dorą gyvenimą» ir per turtingųjų 
mielaširdystę bei labdaringumą». Ir dargi nesidrovėta 
pridurti melas, būk «jokių pamatinių dabartinio vi- 
suomenės sutvarkymo permainų jie nepripažįsta». Apie 
liberalę srovę vėl pasakyta, būk «visi liberalai pri- 
pažįsta, kad kiekvienas žmogus turi teisę... kalbėti ir 

rašyti viską, kas tik jam į galvą ateis, byle tai ne- 
būtų priešinga dorai», tarsi katalikai taip suformu- 
luotai žodžio bei spaudos laisvei prieštarautų... Jau 
iš tų kelių pavyzdžių galima matyt, kokioj dvasioj 
tas straipsnis pabrėžtas. 

Po sociologijos eina istorija. Iš tos srities įdėta 
du straipsniu: vienas K. J. apie Savanarolą, kitas 
Untulio apie Napoleoną. Kad Savanarola buvo do- 
ras žmogus ir kad jo persekiotojai ir kankintojai ne- 
turėjo Kristaus dvasios, tai, žinoma, tiesa, bet Baž- | 
nyčia Savanarolos nužudyme tiek tekalta, kiek ir Jo- 
annos d'Arc sudeginime. Ir ten ir čia veikė ne reli- 
gijos, tik anuometinės politikos principai. Tuo tarpu 
autoriaus norėta tyčia Bažnyčia įžeisti. 

«Jaunimo Skyriujo nurodyta eilė skaitytinų kny- 
“ gų ir paduota trumpa «Gamtos mokslų lavinimos pro- 
gramėlė». Jon įtraukta net du Šv. Kaz. Draugijos 
leidiniu: Geručio «Sodiečių dangus» ir to paties «Pa- 
saulio įkūrimas». 

Klausimą —«Ar gali iš negyvo gyvas atsirasti» — 
aiškina d-ras A. Garmus gan ilgame straipsny, kur 
Biblijos pasakojimus apie pasaulio ir žmogaus sutvė- 
rimą vadina «žydų pasakomis» ir bando gyvybės at- 
siradimą žemėj išaiškint «moksliškai». Bet pasirodo, 
kad mokslas nepripažįsta gyvybės atsiradimo nei iš 
ugnies, nei iš vandens, nei iš kokio kito negyvo daik- 
to. Gyvybei išaiškinti reikia gyvybės. Pati ji ne- 
galėjo atsirasti savaiminio gimimo (generatio aeguivo- 
ca) keliu. Iš kur gi ji atsirado? Ogi nukrito žemėn 
nuo kitų planetų draug su meteorais, ar gal buvo par- 
nešta šviesos spinduliais nuo vieno pasaulio ant ki- 
to, ar pagalios gyvybė yra amžina, kaip ir medžiaga 
i energija. Vadinas, išaiškinta dalykas geriau už Bi- 

iją... 

Yra dar straipsnių: «Oru lakiojimas», «Didžiau- 
sių Valstijų valdymo būdai» (Vokietijos, Austrijos, 
Anglijos ir Prancūzijos) ir «Anglija». 

Informacijų skyriuje pagirti verti sąrašai: 1) mū- 
sų draugijų Lietuvoj ir Rusijoj, 2) lietuvių laikraščių, 

3) Amerikos lietuvių draugijų, 4) Amerikos lietuvių 
laikraščių, 5) Prūsų lietuvių draugijų, 6) Prūsų lietu- 
vių laikraščių. 


„Apskritai tarus, sudarytojų, matyt, stengtasi pa- | 


daryti savo kalendorius storas ir turtingas; nesigailė- 
ta triūso ir išlaidų. Gaila tik, kad leidėjų partyvu- 
mas ne vieną dalyką iškreipė, o kitus bent savotiš- 
koj pirmeiviškoj šviesoj pastatė. 

DU LIEPOJAUS KALENDORIUS 1913 m. Seinai, 128 
psl. in- 


Šiame pirmą sykį pasirodžiusiame kalendoriuje 
galima rasti žinių apie Liepojaus lietuvius, jų gyveni- 


mą, jų draugijas ir t.t. Tos žinios, be abejo, gali bū- 


ti įdomios visiems, nes iš jų matyt, kad kur tik yra 
lietuvių, ten randas ir «pirmeivių», kurie katalikų dar- 
bą trukdo ir ardo. 

Bet liepojiečiams šis kalendorius tur didesnės 
svarbos, nes teikia Liepojaus parapijos istoriją, pa- 
maldų tvarką ir nemaža kitokių informacijų. Gaila 
tik, kad nepridėta lietuvių liepojiečių sąrašas su pa- 
žymėjimu jų užsiėmimų ir amatų, kaip tai padaryta 
Rygos kalendoriuje. 


BIRŽŲ KALENDORIUS 1913 m. Sutaisė ir išleido Kun. P. 
Jokūbėnas ir Martynas Yčas. Biržai, Yčo ir B-vės sp., 1913, 
82 psl. in-8. 

Pavidalas gražus. Turinys įvairus. Pilnas visokių 
praktiškų patarimų tėvams, ūkininkams ir «gaspadi- 
nėms». Čia rasi «ŽZiupsnį žinių apie sodą», «Bandymą 
su rugiais», «Kelius žodžius apie arklį». «Gaspadi- 
nės» mokomos, kaip reikia skalbti marga drobė, taisyti 
krakmolas, mazgoti šilkų skarelės. (Cia d-ras Kupre- 
vičius skelbia blaivybę, Katinas moko šeimininkes 
dirbti «skaidrų vyną iš vaisių»... Lengvam pasiskaity- 
mui randam išversti dvi Cechovo apysakaiti, o poe- 
tiškam skoniui patenkinti — trejetą trumpų eilučių. 
Keletas anekdotų apie tai, kaip gudrininkas jautį ati- 
davė kunigui «ant mišių», o gaidį sau pasiliko, ir 

daug kitoniškų juokų linksmina skaitytojo sielą. Nors 
šis kalendorius skiriamas lietuviams kalvinams, tačiau 
nerandame jame katalikų tikėjimo užgauliojimų. 

Kalendorinėj daly taip pat nemaža žinių. Pov. 
Višinskis paskelbta «trečiojo Lietuvos pavasario žie- 
du didvyriu», o Adomas Mickevičius «garsiausiu 
mūsų poetu». Tiktai oro spėjikas «Biržų Kalendoriuj» 
menkas: atvirai prisipažįsta «iš augšto visiems metams 
oro įspėti negalįs». 

Apskritai «Biržų K-iaus» įspūdis gan geras, ma- 
lonus džiuginantis. Savo dvasia jis primena vieną 
latvių kalendorių, Lietuvos Pakuršy labai išsiplatinusį. 
Dieve padėk jam išlaikyti konkurenciją. 


1913 KELEIVIS, Iszeinąs į Žemaiczius ir Lietuvą Ukinink ų K a- 
lendorius Del miestelėnų ir Sodieczių prietinkąs. Ant 1913 
meto nuo Vieszpaties Kristaus užgimimo 365 dienas turiniczio... Me- 
tai XI-ti Paraszytas per storonę Aleksandro Bendyko 
Miestelėje Salantuose. 

«Pratarmėje» to kalendoriaus «iszleistojas» sakosi 
išleidęs jį tam, kad kiekvienas, perskleidęs jo lakštus, 

rastu sulasinėtus reikalingųsius daiktus del szio žemiszkojo gy- 
venimo priederanczius; o dėl virszui paminėtųjų dalykų, atras kata- 
likiszkus Pamokinimus, kaip reik kiekvienam isz Mūsų užsipelnyti tą 
amžinąją laimę. 

Prasideda kalendorius aprašymu «Vieszpatau- 
janczios sziuose 1913 metuose planetos». Ji yra V e- 
nuo. Žmonės, po jos valdžia užgimę, būsią «mylentis 
jaunuomenę», taipgi «szokius ir muziką», «mokantis 
gerai apsieiti susirinkimuose ir pokyliuose arba ban- 
kietuose», mėgsią «vestuvias daryti» ir turėsią didesnę 
laimę «ant gavimo palaikų po pėdų Gimdytojų ar ir 
tolimesniųjų Gencziu ir gyvens iki 85 m». 

Toliau eina kalendorinė dalis su «pridėjimais» 
prie kiekvieno mėnesio. Tuose «pridėjimuose» šalia 
«pagados» spėjimų prikimšta visokių minčių, patarimų 
ir dvasiškų dalykų. 

Stai kelios mintys: 

Tie visi trįs dalykai yra vienas į kitą panaszus: 
Akmuo virts, vilks kiemi augints ir žyds kriksztyts. 


O štai vėl vienas iš patarimų: 


Duosiu Tau patarti, Draugeli mielas, 
Jeigu sau ramybę nori užpelnyti, 
Barniu sergėkis sakau isz visos sylos, 
Ir su Advokatais bijokis užsiimti... 


Kalendoriuje netrūksta ir eilių (Kaip gi!) Mat, 
pons <«iszleistojas» lygiai gerai rašo eilėmis kaip ir 
proza. Štai keletas pavyzdžių iš «Ant naujų 1913 
Mety>: 


Mets viel praeina ir amžinastiei skęsta, 

O tavo Panelė vainiks žvaigždžių negęsta, 

Kuri davei Milistas ant mūsų per metą, 

Su aszaromis praszome Tavęs jauski ir per szitą, 
Boniai musza laikrodys jau karta dvyliktą, 

O didžiausis garsas po to bieg po svieta 

Ir suskamb varpai—mirszt Senasis Metas, 


Ant Amžinasties morynų paded Aną svietas ir t.t-- 


Dar yra fantazija, pavadinta «Popietinis sapnas 
dienoje Naujų Metų». Poeta sapnuoja, būk Siau- 
liuose žydai-rudbarzdžiai pranykę, nes jų nebematąs. 
Kreipias nustebęs į draugą: 

Draugo užklausiau: Kas yra tie rudbarzdžiai? 
O isz linksmybės jaucziu savę socziu gardžiai 
— Iszsikrausti į Judeą—sako: — isz Žemaitijos 
Visi žydai isz Lietuvos ir isz Maskolijos 

Bet tą puikų sapną nuvaro Leiba, reikalaudamas 

palūkų... 5 

* Toliau eina proza. «< Zemiszkojo Rojaus Aniolas 
Linksmybės arba pamokslingas paveikslas žmoniems 
neturintiems vaikų», «Pasaka. Pirmasis Iszradėjas 


Degtinės», pasaka. «Apie vieną kvailį arba beprotį 


sunų Aviganio» ir kiti panašūs dalykai. 

Tarp tų pasakų viena ypatingai pasižymi savo 
sąmojingumu. Ji pavadinta «Jurgis Besotis». Joje 
pasakojama, kaip tas niekad nepasotinamas Besotis, 
atvažiavęs pas Marytę, išalkęs ir, nuėjęs virtuvėn, vai- 
šinos «gardžiu įmaiszalu» ir norėjo juo pavaišinti 
taipgi savo mylimąją. 

«Pasikabinęs isz duonkubilio pilnas rieszkutias ir prisineszęs 
prie baltuojanczios lovoje burnos tarė: — «Brangi Maryte! Jeigu ap- 
sijemi su manim dalyties gyvenimo dienomis, tai pasidalyk ir šiuom 
valgiu». Bet vietoj atsakymo Marytė tik — pszszsz .. susznypsztė. 
— «Nepusk jog czia nekarsztas valgis — tarė Jurgis — valgyk, jog 
ir asz valgau! Tą pasakęs Jurgis priekiszo įmaiszalą visiškai artie 
esės burnos. Pszsz...! viel vietoi atsakymo susznypsztė Ma- 
rytė 

Iš tolimesnio pasakojimo pasirodo, kad vargšo 
apsirikta, ne... prie to galo kišta. Sąžiningas <«išlei- 
stojas» nurodo, kad ne pats tą pasaką sugalvojęs, bet 
paėmęs iš laikraščio «Keleivis» 1908 m. 17 ir 18 n-rio 
Vadinas, toks tokį pažino ir pasaką perspausdino. 

Yra dar keletas ir kitų pasakų, bet jos nėra taip 
«sąmojingos», kaip apie «Jurgį Besotį». 

Galop įdėta šin Kalendoriun ir «<Nekurie Gar- 
singiejai Nusidavimai isz praleistųjų 1912 Metyv. 
Tie nusidavimai sunumeruoti. Priėję prie 40 n-rio 
nustebome radę dar vieną «Pasaką apie du vargingu 
žvėju». Iš pradžių negalėjom suprasti, kaip ta pa- 
saka pateko 1912 m. nusidavimų eilėn. Bet truputį 
toliau dalykas išsiaiškino. Mat, ta pasaka buvus per 
A. Bendyką 

18 dienoje Liepos 1912 metuose Salantų klebonijoje. į Mo- 
nogramą (sic!) Ponui Profesoriui Peterburko Akademijos Ciesoriszko- 
sios Mokslų Draugijos E. A Volteriui papasakota. 

Na, žinoma, toks svarbus atsitikimas kaipgi ne- 
įdėti kalendoriun! | 

Pačiame gale yra žiupsnelis juokų ir kelios « dai- 
nios», dalinai paties autoriaus, matyt, sugalvotos, da- 
linai kažkokio Adomo V., Bendyko bendradarbio, at- 
siųstos. 

Ir toks «kalendorius» eina jau XI-metai, radna 
pirkėjų ir skaitytojų. 

Vargšė tu, Lietuva ir Žemaitija, tokia literatyra 
bemaitinama!... 

Kalendoriai 1920 metams. 


1. JUOKŲ KALENDORIUS, Kaunas, 32 psl. in-8. 

2. KAUNO KALENDORIUS. Kaunas, 86-16 psl. in-8. 

3. KARIŠKIŲ KALE: DORIUS. Kaunas, 64 psl. in-12. 

4, LIETUVIŲ KALENDORIUS. Vilnius, 88--8 psl. in-8. 

5. LIETUVOS ŪKININKO KALENDORIUS. Tilžė, 64 psl. in-8. 

6 ŪKININKŲ KALENDORIUS. Berlynas, 76 psl. in-8. . 

7. DARBO ŽMONIŲ KALENDORIUS. Miunchenas, 148 psl. in-8. 

8. „ŠVYTURIO“ NUPLĖŠIAMAS KALENDORIUS. 

9. ŽEMĖS ŪKIO KALENDORIUS. Tilžėje. 

Kad ir sunkiose gyvenam aplinkybėse, tačiau ka- 
lendorinė mūsų literatūra ir šiemet nėr sumažėjus. Be 
3 prūsinių, Didžiojoj Lietuvoj išleista, kiek žinom, 10 
įvairių nemažų kalendorių. Iš jų 9 teko mums ma- 
tyti, taigi apie kiekvieną ir, pakalbėsim atskirai, lai- 
kydamiesi jų pasirodymo eilės. 

1. «Juokų Kal.» suskubo pasirodyti pirmas, gal, 
del to, kad jis yra visų trumpiausis. Lengvutis jis 
svorio atžvilgiu, dar lengvesnis savo turiniu. Rimtes- 
nių juokų, liečiančių esamąjį gyvenimą, čia labai 
maža. Visų geriausi tai «Lenkų credo», eilės <Atsi- 
mainė» ir «Žymesni 1919 m. atsitikimai». Stai, pav., 
keletas tų atsitikimų: 


+ Partijos, kovojusios prieš Lietuvos nepriklausomybę, kartkartėmis 

pareiškė, kad kaip tik jos Lietuvai savistovybę išgavusios. 

Kairieji banditai buvo atvedę Lietuvon bolševikus iš meilės ir 
gailestingumo: «alkaną papenėk, pliką apdengk»i 

Dvarininkai pasiskelbė nepajudinamais Lietuvos piliečiais ir su- 
manė baltąjį erelį dvaruosna įtupdyti, kad jų plotus gintų .. 

Kiti juokai beveik visi yra nuvalkioti, senai vi- 
siems žinomi ir todel neįdomūs. 

Prikiština «Juokų Kal.» neapsakoma spaudos klai- 
dų daugybė. Taip knygas leisti tai tiesiog tyčiotis 
iš publikos 

2. Antras išėjo šv. Kaz. Dr-jos jau keturiolikti 
metai leidžiamas «Kauno Kalendorius». Jis yra šiemet 
ypatingai įvairus ir turiningas. Prasideda Kauniečio 
straipsniu «Mūsų laimėjimai pereitais 1919 metais». 
Tie laimėjimai — tai išsivadavimas iš po vokiečių ir 
rusų bolševikų, užmezgimas artimesnių santykių su 
Antantos valstybėmis, gavimas lietuvio sufragano Kau- 
ne, galimumas tarti viešai savo žodį valstybės reika- 
luose. Plačioj Kabarkšteikos apysakaitėj «Petras Pa- 
tarška» nupieštas bolševikų įsibrovimas Lietuvon ir 
lietuvių santykiai su jais. Pr. Penkauskas straipsny 
«Lietuvių tautos dvasia istorijos - šviesoje» priminė 
žymius Lietuvos didvyrius įvairiose kultūros srityse 
(politikus, karvedžius, mokslo vyrus, misionierius, dai- 
nius ir rašytojus, užsitarnavusius bajorus). «<Paskutiniam 
Krivių Krivaityje» duota švelnus, prakilnesnę mintį 
slepiantis praeities vaizdelis. Straipsny «Steigiamasis 
Seimas» įtikinančiai įrodyta, kad reikia rinkti atsto- 
vais į Seimą «susipratę katalikai, tvirti lietuviai tau- 
tininkai, gerai pažįstantys sodiečių reikalus». Yra 
įdėta įdomi, objektyviai parašyta, gan plati «Lietuvių 
visuomenės ir politikos gyvenimo peržvalga 1919 
metais», naudinga pasiskaityti ne vien kaimiečiui, bet 
ir šiaipjau inteligentui. Straipsny «Atsirado naujų 
vietų» raginama lietuviai rūpintis užimti naujas vie- 
tas — valdininkijoje, amatuose, prekyboj ir t.t. Dva- 
sios bei būdo lavinimui labai tinka pasiskaityti straip- 
snis «Daugiau džiaugsmo». Yra tai minčių žiupsnelis iš 
vysk. Keppler'io knygos tuo pačiu vardu. Verstas iš 
Rosegger'io «Dvejetinis» turi irgi nemaža doroviškos 
vertės. 
Be to, įdėta keletas neblogų eilių (Vaitkaus, Mar- 
galio, Jakšto, Putino) ir patarimų iš higienos srities. 
Galop net ir «Mažmožiuose» išreikšta ne viena gi- 
lesnė mintis. 

Leisdami kitais metais «Kauno kal.» turėtų lei- 
dėjai pridėti ir informacijų skyrių. Jų šiųmetiniame 
leidime kaip ir nėra. | 

3. Kaipo skirtas «kariškiams» — jis ir steigias 


duoti jiems tinkamos pasiskaityti medžiagos. Tam tiks- 
lui įdėta čion gan dailiai karininko S-čio parašyta | 


«Trumpa kariuomenės veikimo apžvalga», kuri iš ti- 
krųjų yra gan platoka. | Kitame kar. Rus. straipsny 
«Pirmaisiais valstybės kūrybos metais» paduota įdomi 
mūsų politiško gyvenimo ir veikimo apžvalga. Mūsų 
kariuomenės organizavimas ir pirmieji jos žygiai išdėti 
str. «Pirmosios liet. kariuomenės dienos». Be to, yra 
nemaža tinkamų eilių J. Tysliavos, J. Rainio, Pauros ir 
kt. ir proza rašytų vaizdelių (Vargo Poetos, Vargo 
Aido, J. Laurinaičio). Ypač dailus šio pastarojo vaiz- 
delis «Joninių naktį». Baigias «K. kal.» naudingu 
rinkiniu įsakymų ir įstatymų, kiekvienam kariškiui ži- 
notinų (apie savanorius, pašalpą jų šeimynoms, žada- 
mą jiems žemę, apie kryžių «už tėvynę» ir kariuo- 
menės laipsnius). Savo tikslui «K. kal.» pilnai atatinka. 

4. Be mūsų gyvenimo ir karo apžvalgos perei- 
tais metais, randame čia eilę įdomių straipsnių («Pa- 
baltijos valstybių sąjunga», «Keli ruožai iš paskutinio 
lietuvių pusamžio gyvenimo», «Padangių šaltis», «<Smė- 
lio grūdelis»), gan platų ūkio skyrių su pamokymais 
apie trąšas, paukščių auginimą, naminius paukščius. 
Įdėtas pradžioj naujas «Oro spėjimas», paremtas vien 
barometru, saule, debesimis ir vėju, — mokslišku ir 
patikėtinu pavadinti negalima. Meteorologai šiandien 
daug ką kitaip aiškina. Juokų skyrius gale irgi ne 
labai vykęs. Už tat eilėmis (Binkio, Grigonies), Vaiž- 
ganto vaizdeliais ir Vienuolio monologais galima ti- 
krai pasigėrėti. 

Labai geras taipgi informacijų skyrius. Kitiems 
„ kalendoriams vertėtų imti iš čia pavyzdys. 


Dar vienas paminėtinas dalykas, tai straipsnis 


apie tai, kas «kiekvienam lietuviui žinotina». Lei- 
dėjų išmanymu, būtinai žinotini yra šie dalykai: 

1) kad Lietuva turi būti nepriklausoma; 

2) kad lietuviai neprivalo svetimųjų žemių grobti, 
bet ir savųjų niekam nė žingsnio neužleisti; 

3) kad Lietuvoje kasmet priauga 1, 7/o visų gy- 
ventojų skaičiaus; 
4) kad iš 100 žmonių žemės Em tedirba 70; 


5) kad Lietuvoj iš viso apie 7!/> milionų žemės 
dešimtinių, kurios 50, 19/o priklauso valstiečiams, 360/o 
dvarininkams; 

6) kad 4 tūkst. dvarininkų valdo daugiau 2! 
mil. dešimtinių; 3 

7) kad bežemių yra 500.000 žmonių; 

8) kad Lietuvoj uždera kasmet apie 40—60 mil. 
pūdų rugių, 6-8 mil. p.- kviečių, 149-219 mil. p. kitų javų; 

9) kad gyvulių prieš karą Lietuvoje yr buvę: 
apie 1 milioną arklių, 2'/7—3 mil. galvijų, apie 3 mil. 
avių ir apie 3 mil. kiaulių; 

10) kad Lietuvos fabrikuose dirbo apie 30000 
darbininkų; 

11) kad iš Lietuvos kasmet išgabendavo j javų, gy- 
vulių ir miško ne mažiau kaip už 38 mil. rub., 

12) kad taupomose kasose buvo padėta apie 60 
mil. rub.; 

13) kad rusų valdžia iš Lietuvos išrinkdavo mo- 
kesčių 50—60 mil. rub. 


14) kad visas mūsų valstybės plotas turi apimti: 
1) visą Kauno gub., 2) Suvalkų gub. be jos pietų 
dalies, 3) Vilniaus gub. be Vileikos ir Disnos apsk. 
4) lietuvių gyvenamas Kuršo dalis ir 5) lietuvių gy- 
venamas Gardino dalis; jis tuomet siektų 90.000 kv. 
kilometrų ir turėtų apie puspenkto miliono gyven- 
tojų, kurių tarpe lietuvių būtų 3 — 3!/omil. Iš 100 
visų gyventojų — lietuvių būtų 70—80, katalikų 75. 
Iš to išvedama, kad Lietuvoje turto ir žmo- 
nių užienka nepriklausomai valstybei laikyti. 
Vertėtų tos žinios skleisti ir kituose kalendoriuose. 
5. «Lietuvos Ūkininkas» vėl pradėjo leisti savo 
kalendorių. Išleistas šiems metams, palyginti, yra 
gana ramus. Savo planu maža tesiskiria nuo kitų 
plačioms minioms skiriamų kalendorių. Yra čia pora 
ne labai vykusių Ad. Juodojo ir J. Žengės eilių. 

Vaizdely «Nemiego naktys» nupieštas proletariato j 
diktatūros šalininkas lietuvis, dirbąs žmonijos labui 


«Samaros komūnoj». Gaila tik, kad neparodyta, kaip 


ir ką jis ten dirbo. Monologas «Degtinisto atsišau- 
kimas» gana dailus ir sąmojingas — tiktų net ir Blai- 


vybės kalendoriui. Autorius, matyt, nėra šalininkas 
degtinės pramonės kėlimo Lietuvoje. A. R. straipsny 
«Žmonės ir jų tikybos» stengtasi išlaikyti objektyvu- 
mas, bet neišvengta kai kurių negriežtumų ir net klai- 
dų. Pav., autorius vienoj vietoj Romos papą vadina 
«tiesioginiu Dievo ir Kristaus įpėdiniu», sakramen- 
tus paslaptimis, indulgencijzs nuodėmių atleidi- 
mu, visuotinuosius Bažnyčios susirinkimus iš rusiško 
«soborais»; skirtumą tarp katalikų ir pravoslavų tiky- 
bos temato vien tą, kad katalikų Bažnyčia iš šv. 
Rašto ir padavimų daranti tam tikrų išvadų ir tuo bū- 
du prieinanti naujų dogmatų, o pravoslaviškoji — to vi- 
sai nedaranti. Tai yra netiesa, nes ir pravoslavų 
bažnyčia išvadų iš šv. Rašto ir padavimų daro, tik 
kitokių; pav., katalikai laiko Romos papą tikybos ir 
doros dalykuose neklaidingu, šv. Panelę nekaltai pra- 
dėta, Dievo sūnų einančiu ir iš šv. Dvasios, pravo- 
slavai gi savo teologijose tvirtina, kad šv. Dvasia 
iš Sūnaus nėra einanti, kad šv. Panelė nėra nekal- 
tai pradėta, kad Romos papa neturi neklaidingumo 


dovanos ir t. t. Maža to, jie ne tiktai tvirtina, bet 


ir iš katalikų, einančių pravoslavijon, būtinai reika- 
lauja tuos savo naujus dogmatus priimti ir priešingų 
jiems katalikiškų išsižadėti. Taigi ir pravosla- 


vija turi savo «naujų dogmatųy», tik priešingų kata- | 


likiškiems 

Kalbėdamas apie tikybų statistiką, autorius kaž- | 
kodel priskaitė žydų 128 milionus; iš tikrųjų gi jų | 


yra 10 kartų mažiau — apie 12 milionų. 


J. Zemdirbio straipsny «Kaip turėtų būti sutvar- 
kyti Lietuvoje bažnyčios ir valstybės santykiai?» rei- 
kalaujama visiškai atskirti bažnyčią nuo valstybės, 
įvesti civilines, «valstybines» jungtuves ir t.t. kaip tai su- 

tvarkyta Prancūzijoj ir kitur. «Kitaip, girdi, mes pil- 
nos laisvės neturėsim, nes mus slėgs mūsų pačių 
dvasiškija»! 

Straipsny «Lietuva skaitmenų šviesoje» paduota 
tos pačios statistikos žinios, kaip ir «Lietuvių Kalendo- 
riuj», tik su kai kuriais papildymais, pav., kad Lietu- 
voj 1000 vyrų tenka 1050 moterų, kad iš 100 gyven- 
tojų mokančių skaityti rašyti yra 60—80 (1897 me- 
tais tebuvo tik 529/0) ir t. t. 

Taigi skaitytojas katalikas šiuo kalendorium ne la- 
bai tegalės pasidžiaugti. 

6. A. Stulginskio leidžiamas «Ūkininkų Kal.» 
kaip seniau, taip ir šiems metams duoda praktiškų pa- 
tarimų apie įvairius žemės ūkio darbus, o gretimai 
stengiasi judinti ir kai kuriuos opiuosius šių dienų 
ūkininkavimo klausimus. 

Patarimai pritaikinti atskiroms metų dalims ir net 
atskiriems mėnesiams. 

Toliau eina pamokymas apie arklių auginimą. 
Straipsny «Linų klausimu» patariama ūkininkams įsi- 
taisyti linams minti tam tikros mašinos ir spiestis į 
linų augintojų sąjungas. 

«Žemės reformos klausimu» išreikšta nuomonė, 
kad smulkesnių dvarininkų žemių valdžiai imti «ne- 
bus ir reikalo, pagalios valstybės ūkiui vargiai tai 
naudon išeitų». 

Naudingi taipgi pamokymai apie kooperaciją, apie 
beriamąją karštinę, apie įnoses, apie pamatinės mel- 
žimo taisykles ir t. t. 

Kalendorius spausdintas Berlyne, spauda aiški, 
pavidalas dailus, nesigailės, kas bus jį nusipirkęs. 

7. «Darbo žmonių kal.» yra krikščionių demo- 
kratų partijos leidinys, taigi tos partijos programai, 
veikimui ir jos siekimams daugiausia paskirta čia vie- 
tos.  Neužmiršta ir kitos partijos, bet, žinoma, nu- 
piešta daugiausia jų atvirkščioji pusė. Labai įdomi 
38 psl. lentelė, kurioje konspektyviai parodyta socia- 
listų liberalų ir krikščionių pažiūros į tikybos, nuo- 
savybės ir žemės klausimus. 


600 Pier iodižki jie lit e nai inas 


Įdėta kalendoriun ir ištisa Liet. Krikš. Demokratų | 


partijos programa ir statutas, o taipgi Liet. Katalikų | 


Moterų draugijos įstatai, Lietuvių Darbo Federacijos 
statutas ir Krikšč. Darbininkų Sąjungos statutas. Ka- 
talikų veikėjams provincijoj tie statutai labai bus nau- 
dingi ir padės nemaža moterų ir darbininkų organi- 
zavimui išsiplėsti. 

Paminėtinos taipgi informacijos apie lietuvių or- 
ganizacijas Amerikoje, apie katalikiškas draugijas, 
laikraščius, literatūrą, apie svarbesnius 1919 m. atsi- 
tikimus ir t. t. 

Netrūksta ir dailiosios literatūros dalykų. A. Vai- 
čiūnas yr davęs scenišką vaizdelį «Svintaniv, Papa- 
ronis vieną kitą dailią dainelę. V. Stonis parašė pa- 
sveikinimą 1920 metams, tik gaila, kad pirmoj eilutėj 
praleista žodis metai. 

Kalendorių puošia dailus varsotas Seiferto Kris- 
taus paveikslas ir žymiausių krikšč. demokratų vei- 
kėjų—M. Krupavičiaus, V. Bičiūno ir A. Stulginsko — 
fotografijos. | 

Spausdintas šis kalendorius Miunchene. Jo išori- | 
niam pavidalui nieko negalima prikišti. Estetikos at- 
žvilgiu jis yra visų dailiausis, nors spaudos klaidų 
pasitaiko gana daug. 

8. (Gyvenimas reikalauja ir nuplėšiamųjų kalen 
dorių. «Svyturys» pasistengė tą reikalavimą . paten- 
kinti savo gan dailiai išleistu nuplėšiamuoju kalendo- 
rium. Sustatytas jis neblogai, įdėta jame nemaža in- 
formacijų, eilių, juokų ir, žinoma, «Svyturio» rekla- 
mų.  Konkurentų neturėdamas jis ir kainą nustatė sau 
kokią norėjo. Būtų geistina, kad kitais metais pasi- 
rodytų daugiau nuplėšiamųjų kalendorių, nes jie, ma- 
tyt, randa nemaža pirkėjų. Bent šiemet šis kalen- 
dorius matos išstatytas beveik kiekvienos žymesnės 
krautuvės languose. 

9. Savo turiniu šis kalendorius panėši į «Ūki- 
ninkų kal.» Paduota čia daug naudingų žinių apie bi- 
tininkavimą, apie dirvožemio sudėtį ir ypatybes, apie 

augalus, apie vaisinių medžių prižiūrėjimą, apie pikt- 
žolių naikinimą, apie ūkio mašinų laikymą, apie ūkio 
draugijas ir ūkio mokslą Lietuvoje, apie vištas, kiau- 
les, karvių melžimą, apie gyvulių ligas ir t. t. Kai 
kur, mums matos, be reikalo įsileista į teorijos daly- 
kus (pav., aiškinimas, «kaip rados žemė», 25). 
Bet apskritai tarus, savo tikslui jis atatinka ir bus 
naudingas ūkininkams pasiskaityti. 


LAIKRAŠČIAI. 


Recenzuodami naujus veikalus, mes žymėdavom ir naujų lai- 
kraščių pasirodymą. Daugelis jų po vieno antro n-rio paliaudavo ėję. 
Bet kadangi juos yra pagimdę tam tikri gyvenimo reikalai ar tam tikros 
srovės, todel mes ir manome būsią ne pro šalį; paminėjus ne vien 
tebegyvuojančius, bet ir 1904—1924 m. laikotarpy žlugusius laikraš- 
čius. Šių bus daugiausia. 2 


VADOVAS. Nė 1. Seinai. 1908, 104 psl. in-8. 


Nuo rugsėjo 1 d. pradėjo eiti iš Seinų naujas mė- 
nesinis laikraštis «Vadovas», skiriamas «dvasiškiems lie- 
tuviųreikalams». Didesniąją jame vietą užimsią «įvairios 
rūšies pamokslai, versti iš svetimų kalbų arba origi- 
naliniai». Be to, laikraštis žada kreipti domės «į re- 
" liginę terminologiją», į maldaknygių pataisymą, į kal- 

bos dalykus ir šiaipjau klausimus «iš įvairių apsireiš- 
kimų mūsų dvasiškojo ir visuomenės gyvenimo». Ga- 
lop žada dėti «Lietuvos vyskupų įsakymus iš srities 
kanoniškos teisės, drausmės ir liturgijos». 

Tai programai pirmojo n-rio turinys pilnai ata- 
tinka. Nes randame čia 10 pamokslų, penkis pa- 
mokslėlius, dvi kun. Staugaičio kalbi, to paties au- 
toriaus «kelias patartis pamokslininkams», keletą kun. 
D-rp J. Totoraičio palankių «Draugijai» žodžių, 
Pr. J. A. «Ex re liturgica», kun J. Laukaičio straip- 
snį apie «kalbos dalykus» ir dar pora kitų mažmožių. 

Laikraščio formatu, pavidalu, popierium, spauda, 
kalba — tikrai galima pasidžiaugti. Todel visa šir- 
dimi velijame naujam mūsų draugui kuo geriausios 
kloties ir pasisekimo. «Vadovas» yra pilnai to ver- 
tas, kad rastųsi kiekvienoje klebonijoje ir pašalintų 
iš ten pasenusią nuomonę, būk lietuviui pamoksli- 
As nereikalingas esąs dalykas mokytis gimtosios 

albos. 

Kad «Vadovas» padės padailinti mūsų pamok- 
slinę kalbą, tuo nė kiek neabejojame. Bet pamok- 
sluose šalia dailios formos turi rastis ir gyvas, žmo- 
gaus protą ir širdį užgricbiąs, turinys. Deja, tuo pa- 
staruoju alžvilgiu «Vadovo» pamokslams galima pa- 
daryti ne vienas priekaištas. 

Ir iš tikrųjų, ką gi ten randame? Randame pir- 
miausia «kiekvienam sekmadieniui paduota po du pa- 
mokslu kun. Juozapo Ignoto Klauso, garsingo pa- 
mokslininko XVIII amžyje», pamokslėliai gi paimti 
iš Rėogl'io. Kad kun. Klausas buvo garsus pa- 
mokslininkas XVIII amžiuje, dėliai to nesiginčysime. 
Bet jei jam Dievas leistų atsikelti iš grabo ir sakyti 
pamokslus šiandien mums, XX amžiaus žmonėms ir 
dargi lietuviams, tai, mums matos, jis nebesitenkintų 
senais savo pamokslais, bet pasirūpintų para- 
šyti naujus, labiau atatinkančius naujai gadynei ir 
vietai. 

Kai del Rėgl'io, tai tenka jis pavadinti tikru lai- 
mės vaiku. Jo pamokslėliai buvo išversti ne tik len- 
kų kalbon, bet dabar pasirodys ir lietuviškoje. Tuo 
tarpu kas juos paskaitys, tuojau pamatys, kad jie nei 
turiningumu, nei dailia forma visai nepasižymi. Visa 
jų vertė tik ta, kad jie trumpučiai ir kad prie 
jų pridėta gale «poenitentia salutaris», kuri išpažin- 
ties klausytojams tikrai gali būti naudinga. 

Kaip jau augščiau sakėme, pats tų pamokslų ver- 
timas neblogas. Gaila tik, kad vertėjai vietomis per- 
daug laikėsi teksto ir neišmetė nereikalingų dalykų, 
k. š. senovės pasakos apie tai, «kad skytų žemėje gy- 
venę žmonės, vardu arimaspai, kurie turėję vidu- 
ryje kaktos vieną vienintelę akį» (14). Tokioms ; a- 
sakoms šios gadynės sakykloje visai ne vieta. Jų jau 
nebėra net pas «Bajanowsk'į» ir «<Dabrowsk'į», apie 
kuriuodu pats «Vadovas» su ironija atsiliepia (71). 
Apskritai, rašant ar spausdinant pamokslus, reikėtų 
niekad neužmiršti, kad mes gyvename ne XVIII, bet 
XX amžiuje ir kad šiandieną reikia bent kiek ak- 
tualumo. 

Tai, matyt, turėjo omeny kun. d-ras J. Totoraitis, 
rašydamas savo platų straipsnį <«Katalikiški jaunimo 
susivienijimai», ir už tai jam, be abejo, visi skai- 
tytojai pasakys nuoširdų ačiū. 

Tiek apie «Vadovo» turinį. 

Kai del rašybos, tai «Vadovas»“ nieku nesiskiria 
nuo «Saltinio»; rašo taip pat fonetiškai: ankštas, 
prieglopščio ir tt. Svetimus vardus kartais litva- 
nizuoja, pav., Daminykas, Salemonas, kartais po- 
lonizuoja, k. š: Maižiešius, Judošius. Pilno nuo- 
seklumo visgi neišlaiko, nes vietoj Kotryna, Abi- 
jatoras rašo Katarina, Abijataras ir t.t. 

Nepripažindamas raidei f pilietiškumo teisės; 
«Vadovas» pataria kategoriškai vietoj futra, faktas, 
fatalistas, fizika... rašyti: putra, paktas, pa- 
talistas, kvizika irtt. Oui potest capere, ca- 
piat. 

«Kalbos dalykams» nepasigailėta vietos ne tik 
«Vadovo» tekste, bet ir viršely. ia randame nau- 
jų ir mažai žinomųjų žodžių žodynėlį. Tas žody- 
nėlis skaitytojams tikrai bus naudingas. Gaila tik, kad 
jame šalia puikių ir grynai lietuviškų žodžių įdėta 
kai kurie ne visai gerai nukaltieji, k. š. dorybingas 
—cnotliwy vietoje dorovingas, apgloba-—opieka 
viet globa, domumas—uwaga viet domė, 
piūmuo viet. piūtis; keistai atrodo poaugštis 
— godnošė, postovis —stanowisko, sambau- 
da—-spisek, teigti—-mėwič. Be to, abejojame, ar 
kur vartoja žodžius: pataika, pataikauti prasmėje— 
czas wolny, lenič się. 


Žinoma, pradžia sunkiausis dalykas. Todel 
ateity tikimės galėsią dar labiau «Vadovą» pagirti. 

BYRUTĖ. Laikrasztis leidžiamas Lietuwių naudai, iszeina į sze- 
szes Nedeles wieną kartą. „Nė 1, 1909 m. Redytojis bey Iszleidėjas 
J. Wanagatis, Tilžėje, 16 psl, in-8. 

Kas yr skaitęs spausdinamąsias vokiškomis rai- 
dėmis Prūsuose lietuviškas «Ceitungas», tas žino, kaip 

jos tuščios, bergždžios, jokios gyvesnės minties netu- 
rinčios, vien tik «Kaiserio» garbinimais pripildytos, 
vokiškąją kultūrą į padanges bekeliančios. Skaityda- 
mi jas, Prūsų lietuviai nejustinai apsikrečia paikia 
vokietystės manija, 0 nieko negirdėdami nei apie 
Lietuvos garbią praeitį, nei apie dabartinį mūsų kul- 
tūrinį gyvenimą, ima manyti, kad lietuvių kalba nie- 
kam netikusi, kad nebeverta jau jos ir mokytis ir ją 
palaikyti. — Ačiū Dievui, ne visi Prūsuose taip ma- 
no: Atsiranda ir karštų lietuvių, kuriems rūpi mūsų 
tautiškoji idėja. Minėjome jau keletą kartų poetiškus 
ir dramatiškus Vydūno veikalus, spindinčius skaisčia 
Lietuvos meile ir tikriausiu patriotizmu. Dabar sku- 
binamės mūsų skaitytojams pranešti apie tik ką pra- 
dėjusį eiti Vanagaičio laikraštėlį «Byrutęv. Jis taip 
pat, kaip įvairios Prūsų «Ceitungos», išeina gotiško- 
mis raidėmis, laikos beveik tos pat rašybos, bet sa- 
vo turiniu stengiasi platint visai kitokią dvasią. «By- 
rutė» ketina rašyti apie mūsų «tautos praeitį prade- 
dant nuo žilos senovės lig šių laikų», «supažinti skai- 
tytojus su darbais, atliktais tautiškoje dirvoje» ir su 
naujausiais veikalais lietuvių rašliavoje, «statyti atsa- 
kančius paminklus tautiškame darbe nusipelnusiems 
giminės broliams». 


Tą puikią programą «B-tė» pradėjo jau pildyt nuo | 
pirmutinio savo žingsnio, kaip tai matyti iš šio pir- 
mojo jos numerio. Randame čia jau ir pradžią Lie- 
tuvos praeities istorijos pagal Maironies raštus, ir kar- 
štų paraginimų taisyti politiškąją lietuvių programą 
(«Ko laukia lietuvių skyrimo partija?»), ir mesti deg- 
tinę, pakeičiant ją sveiku naminiu lietuvišku alučiu 
(«Kaip galime sumažinti savo mokesčius»). Rūpi 
«Byrutės» leidėjui ir tautiškoji dailė, ypač tautiško dai- 
navimo atgaivinimas. Todel straipsnyje «Sirdingas 
pakvietimas» ragina jis savo tautiečius rašytis į įsteig- 
tąją 1885 m. «Byrutės» draugiją. Rubrikoje «Iš Di- 
džiosios Lietuvos» paduotas aprašymas «didžios šven- 

tės»—10 met. mūsų scenos darbų sukaktuvių. Straip- 


snelyje «Kalbų žinovas ir prigimta kalba» — paduo- 


ta kard. Mezzofanti nuomonė apie prigimtos kalbos ' 


svarbumą. 

Galop pažymėtinas graudus nekrologas F. B. 
Paukštelio (1883 — 1909), žymaus Prūsų Lietuvos 
veikėjo ir dainiaus, drįsusio stoti į kovą su germani- 
zatorių «šunlapiais» ir raginti savo brolius «naudotis 
ir šelpti lietuviškąją rašliavą». Neapsakomai gaila, 


kad mirtis peranksti pakirto sparnelius tam garbiam 


Paukšteliui ir amžinai jį nutildė. 

«Byrutė», matyt, nori būti liaudies laikraščiu, 
todel netrūksta joje šiaipjau trumpų, sumaniai pa- 
rinktų apsakymėlių ir net juokų. 

Del didumo laikraštėlis neperdidelis, vos 16 psl. 
in-8, bet užtat išleistas švariai, ir visiems prieinamas, 


nes gaunamas už 80 pfenigių į metus Prūsuose, 0 


Rusijoj už 1 r. 20 k. 


; 1. «Progresas», 2. «Visuomenė», 3. «Aušrinė»! 
4. «Laisvoji mintis». 5. «Rygos Naujienos», 6 
«Spindulys», 7. „Garnys“, 8. -„Lietuvaitė“, 9 
„Allgemeine litauische Rundschau“, 10. „Ameri- 
kos žinios“. 


1849 metai mūsų kultūros istorijoje pasiliks am- | 


žinai minėtini: tada pradėjo eiti pirmutinis lietuviš- 
kasai laikraštis, garsaus Kuršaičio įsteigtasis «Kelei- 
vis». Dieną, kurioje jis pasirodė, galima drąsiai lai- 
kyti visos mūsų laikraštijos užgimimo švente. ; 

* Ištisus 39 metus «Keleivis» ėjo pats vienas. Ejo 
jis gan sunkiai ir gan prastais keliais, nes daugiau 
tarnavo Prūsų viešpatijai ir germanizmui, negu lie- 
tuvių reikalams ir jų tautiškai idėjai. Kaipo toksai, 
jis, žinoma, nepasiekė mūsų krašto, o ir tarp pačių 
Prūsijos lietuvių, kuriems buvo skiriamas, neįgijo nei 
didesnės simpatijos, nei žymesnio skaitytojų būrio. 
Savo perdideliu konservatizmu ilgainiui įgriso libera- 
lesniesiems skaitytojams. Todel 1878 m. susilaukė 
sau konkurento, progresyvios «Lietuviszkos Ceitun- 

gos» pavidale. Buvo tai antrasis lietuviškas laikraštis, 
įsteigtas Serniaus. 

Taigi iki 1880 m. tebuvo tik du lietuvišku laik- 
raščiu, ir tuodu ėjo vien Prūsų Lietuvoje, abudu 
buvo spausdinamu gotiškomis raidėmis ir leidžiamu 
gan negryna, pilna vokiškų barbarizmų, kalba. Bet 
nuo 1880 m. prasideda lyg nauja era mūsų laikrašti- 
joj. Naujų laikraščių skaičius ima sparčiai augti. 
Tiesa, jie gimsta ir plėtojas daugiausiai Prūsuose ir 
Amerikoj. Bet 1883 m. pasirodo Tilžėje «Aušra», 
pirmutinis paskirtasai Rusijos lietuviams laikraštis. Po 
juo į trumpą laiką ima rastis ir kiti: «Sviesa», «Ap- 
žvalga», «Tėvynės Sargas», «Varpas», «Ūkininkas» 
IE tŲ 

Galop 1904 m. lietuviai atgauna ir Rusijoj spau- 
dos teises. Jomis pasinaudodami pradeda už kits 
kito dygti nauji lietuvių laikraščiai jau pačioje Lie- 
tuvoje. Vilnius, Kaunas, Seinai, o pastaruoju laiku 
ir Ryga, virsta laikraštinio judėjimo centrais. Laik- 
raščių redakcijos grupuoja aplink save lietuviškosios 
inteligentijos būrelius. Minėtuose miestuose šalia 
spausdinto lietuviško žodžio ima kaskart dažniau 
skambėti ir gyvoji lietuvių kalba. 

Atsiradus lietuviškajai spaudai Rusijos ribose, 
kai kurie manė, kad mūsų užsienių spauda, ypsč Ame- 
tikoje, turėsianti žlugti, kad nebūsią kas ją bepalaiko, 
kad ji neturėsianti nei rašytojų, nei skaitytojų. 

Tie spėliojimai pasirodė klaidingi. Ėmus augti 
lietuvių laikraštijai Lietuvoje, mūsų užsienių spauda 
ne tik nėjo mažyn, bet, anaiptol, augo ne mažiau kaip 
ir tėvynėje. Sis ūgis nepasiliovė i ir dabar; jam įrodyti 
užteks čia priminus tris naujus laikraščius, atsi- 
radusius pereitais metais Amerikoje '«Draugas», 
«Progresas», «Laisvoji mintis») ir du Prūsuose («By- 
rutė», ir «Allgemeine litauische Rundschau»). 

Šiame pastarame, leidžiamame vien vokiečių kalba, 
randame pono Ąžuolaičio sudarytąjį autentišką visų 
lietuviškųjų laikraščių sąrašą, draug su nurodymu jų 

vardų ir ėjimo vietų. Iš to straipsnio pasirodo, kad 


pereitiems (1909) metams baigiantis lietuviškų laikraš- | 


čių visame pasaulyje iš viso būta 44. Tarp jų vie- 


nas leidžiamas lenkų kalba («Litwa»), kitas vokiečių | 


(«Allgem. lit. Rund.»). Bet ir tas sąrašas nėra dar 
visai pilnas: trūksta jame, pav., amerikinio «Pro- 
greso» ir vilniškės «Aušrinės», o, rasit, ir dar kai kurių 
kitų mums nežinomųjų ar nesuspėjusių ikišiol pa- 
sirodyti. 

Ypač derlinga laikraščiais pasirodė pereitųjų me- 
tų pabaiga, pagaminusi mums išsyk 9 naujus laikraš- 
čius. Simbolinis skaitmuo, pilnai tinkąs ir 1909 mė- 
tams, kuriuose jis dusyk pasikartoja, ir patiems lie- 
tuvystės priešams, kuriuos mūsų liaudies fantazija 
devyniagalvio siaubūno paveikslu yra įsivaizdavus. 

Visi šitie devyni nauji spaudos organai žada 
Lietuvai tarnauti ir ją nuo devynių priešingų galybių 
ginti. Pažiūrėkim, kaip kiekvienas iš jų savo publi- 
cistišką uždavinį supranta ir jį pildyti ketina. k 

1. «Progreso» pirmųjų dviejų numerių nega- 
vome. Amerikos «Vienybė Lietuvninkų» (3-me 1910 
m. n-je), matyt, juos skaičiusi, atsiliepė apie tą nau- 
jai gimusį savo konkurentą šiais gan šaltais žodžiais: 

Pasirodė pirmas num. „Progreso“, savaitinio, leidžiamo kas 
ketvergas Philadelphijoje per «Atlas Trading Association». Pakraipa 
pirmeiviška. Turiniu nesiskiria nuo visų amerikietiškų laikraščių: ži- 
nios, vertimėliai straipsnelių ir t. tt Sekdamas mūsų „satyros“ ga- 
dynę, «Progresas» įveda juokų skyrių «Sparvą», kaip „Darb. Vil- 
tis“ — „Rimb.“. Juokeliai kasdieniniai. 

+ Iš katalikiškojo gi «Draugo» sužinome, kad pir- 
mame «Progreso» n-je buvęs programinis straipsnis, 
kuriame pasakyta, kad šis naujas laikraštis nori «iš- 
dirbti lietuvišką dirvą». Ir tiek! Bet kas yra toji 
dirva? Iš vieno kito užsiminimo reikią spėti, kad 
tai minia. Mat, į tą dirvą-minią buvę sėjama viena 
kita sėkla, bet vaisiaus neišdavusi, nes nebuvę atatin- 
kamai išdirbta. Pridėta, sako «Draugas», net ilustra- 
cija, kurioje trumpakelnis su mėnulio galva «Progre- 
sas» rodo su nykščiu į susiėmusias už plaukų <«per- 

lingus dalykus». 

Prie to «Draugas» dar priduria, kad «Progreso» 
leidėjai esą draugijos «Atlas Trading Association» 
dalininkai — Bagočius, Sirvydas, Dubic- 
"kas ir k. karščiausieji socialistai, Lietuvių Socialistų 
Sąjungos iki seimui suspenduotieji; jie supratę, kad 
idėjų skelbimas pelno nenešąs, todel ir sumanę «dirbti 
dirvą» kaipo kapitalistai... 

Kaip ten iš tikrųjų yra, mes galutinai nežinome, 
bet vis tik tą «Draugo» nuomonę dalinai patvirtina 
3-as ir 4-as «Progreso» numeriai, kuriuos nesenai 
gavome. Laikraščio didumas 16 psl. in-4, beveik to- 
kio pat formato kaip «Kova». Skelbimai užima iš- 
tisus 5 puslapius. Juokams ir karikatūroms paskirta 
2 pusl. su viršum. Smulkios, tikrai amerikietiškos 
žinios (k. š. apie apiplėštąjį traukinį, apie šuns api- 
 kaklę už 15.000 dolerių, apie moteriškę, valdančią 
banką ir p.) užima 4 pusl. su viršum. Likusieji pus- 
lapiai užpildyti straipsniais įvairaus turinio, k. š. 
«Pavojus ateiviams», «Pensylvanijos įstatai apie vai- 
kus darbavietėse», «Vokiečių svajonės», «Gyvenimas 
labiau pabrango, negu uždarbiai pakilo» ir kt. Popu- 
lariški prof. J. Vagnerio «pasakojimai apie orą», 
versti iš rusų kalbos, ilustruoti piešiniais, trauksis, 
matyt, per keletą numerių. Tai ir visas beveik 
«Progreso» turinys, 

Kiti amerikiniai laikraščiai žymią savo skilčių dalį 
paprastai užpildo žinutėmis iš Lietuvos, imamomis 
dažniausiai iš kauniškės «Vienybės», iš seiniškio «Šal- 
tinio» arba vilniškės «Vilties» ir kitų. «<Progrese» 
to skyriaus kol kas nėra. Paduodamas «žinias iš 
visur», jis kažkodel nieko nerašo apie Lietuvą. Ar 
"tai būtų ženklas, kad «Progresas» nori būti organu 
tų lietuvių, kurie, sykį iš Lietuvos išvažiavę, visai 
jos išsižada ir nieko apie ją žinoti nebenori. Sunku 

tuo įtikėti. Mūsų nuomone, tos spragos priežasties 
greičiau bene reikia ieškoti tame, kad «Progresas». 
nėra dar gavęs mainais laikraščių iš Lietuvos ir del 
to negalėjęs iš ten atsispausdinti reikalingų žinelių. 

Apskritai kalbant, «Progresas», matyt, stengsis 
tikram progresui tarnauti bent kiek daugiau, negu 
tuščios «Dilgelės» ir menkutės «Širšės», bet, deja, 
tikrumoje jis visgi, kaipo pusiau jumoristiškas, maža 
tepanėši į rimtą laikraštį, Ne tiktai sena «Vienybė 
Liet.», bet ir siauraprotiškoji socialistų «Kova» kur 
kas rimčiau atrodo, negu šis naujas pirmeiviškas 
«Progresas». Tai, rasit, delto, kad arba pati redak- 
cija nežino, ko nori, arba neturi geresnių dar- 
bininkų. O tai labai gaila, nes «Progrese» yra vie- 
nas tikrai pagirtinas dalykas: tas laikraštis kad ir yra 
«progresyviškas», bet nėra antiklerikališkas. Bent 
iki šiol taip atrodo. Geistina, kad jis ir toliau pa- 
siliktų neužkrėstas tąja bendra visų «pirmeiviškųjų» 
laikraščių liga, 

Laikraščio kalba nebloga ir rašyba gana tai- 
syklinga.  Kaipo organas, norįs varyti ramų kultūros 
darbą, neįsileidžiant į bergždžius partijų ginčus, «Pro- 
gresas» gali ilgainiui tapti tikrai pagyrimo vertas lai- 
kraštis, žinoma, jei, nemainydamas ramaus tono, 
stengsis tapti rimtesnis ir turiningesnis. 

2. «Visuomenė» kolkas dar nepasirodė, išėjo 
vien tiktai «redakcijos pranešimas». Jį perskaitęs 
amerikiečių «Draugas» (4-me 1910 m. n-je) pasisku- 
bino paduoti gana detalią būsiančios «Visuomenės» 
charakteristiką. Anot «Draugo», nors pranešime ir 
nepasakyta, kad «Visuomenė» būsianti socialistų or- 
ganu, bet «visas pranešimo tonas daro įspūdžio, jog 
tai yra rašęs karštas Markso sekėjas». Užtenka, 
girdi, trumpos ištraukos: 


+ - toji srovė, kuri, istorijos būtinumu atsiremdama, statosi 
sau uždaviniu padėti susiprasti vadinamiesiems «apatiniais» visuomenės 
sluogsniams, kurie valdymo vadeles įgavę ir suvisuomenindami išdir- 
bimo įrankius, ateityje turi ne tik gyvenimą palengvinti, bet įvykinti 
tikrą visuomenės ir asmens lygybę. 1 


A 

Pacitavęs tuos žodžius, «Draugas» priduria nuo 
savęs šią pastabą: 

O ką, skaitytojau? Sakysi, sunku suprasti, apie ką čia kalbama. 
Taip, nepratusiam skaityti ilgų ir sunkia kalba parašytų periodų, 
šitas sakinys (dargi nepabaigtas) pasirodys taip nesuprantamas, kaip 
koks parašas Egipto piramidoj, — bet jame išpasakotas visas Mark- 
sas. Rasi jame ir istoriškąjį materializmą, ir proletariato diktatūrą, 
ir išdirbimo įrankių socializaciją ir automatinį visokios gerovės at- 
siradimą, — žodžiu viską, į ką senos mados socialistai tiki, kaip 
turkai į Mahometą. 

Todel, anot «Draugo» — 


«Visuomenė» bus atgijusi «Žarija». Bet jeigu talpins taip 
sunkiai parašytus straipsnius, kokiuo yra redakcijos pranešimas, 
nesupras jos nei patys socialistai, o tiems, kurie supranta visuomenės 
klausimus, «Visuomenė» bus nuobodi, nes niekas nemėgsta atšildytų 
valgių, dargi atšildytų negerai. 

Ar tie «Draugo» pranašavimai įvyks, neapsi- 
imame spėlioti. Mums tik aišku, kad naujo laikraščio 
vardas visai neatatinka jo programai. Programoj aiš- 
kiai parašyta, kad «Visuomenė» stengsis išreikšti 
«nuosekliai kraštutinę, visuomeniniai demokratinę 
srovę», tuo tarpu sveikoje visuomenėje kraštuti- 
nės srovės kas gi yra, jei ne patologiški 
visuomenės gyvenimo apsireiškimai. Yra žmonių, 
kurie jas stačiai vadina socialinio organizmo 
votimis arba piktšašiais. Todel kaip neteisinga 
būtų votį pavadinus kūnu, taip dar neteisingesnis 
yra mūsų <kraštutiniečių» pasisavinimas savo organui 
«Visuomenės» vardo. Tokiam organui kuf kas ge- 
riau pritiktų pasivadinti «Visuomenės kritika», «Vi- 
suomenės neteisybė», «<Proletarų vargai», «Apatiniai 
sluogsniai» ar kaip kitaip, tiktai ne «Visuomenė». 
Nes visuomenė yra tai harmoniškas, bendras 
visų socialinių jėgų stengimasis pa- 
kelti visų gerovę, o kraštutiniams demokra- 
tams juk niekas daugiau nerūpi, kaip vien tik «apa- 
tiniai sluogsniai». 'Kame gi čia «visuomenė»?! 

Zinoma, kaip fizinės, taip ir socialinės votys 
yra faktai. Jos ignoruoti būtų klaida. Dalinai jos 

net yra naudingos, nes manančiam žmogaus protui 


duoda progos ištirti sąlygas, kuriuose tos ar kitos 


rūšies votys atsiranda. Bet iš kitos šalies, kaip 
sociologijos negalima pakeisti patologija, taip 
ir kraštutinių pakraipų laikraštėlio negalima pripažinti 


mūsų visuomenės balsu. O kas nėra visuomenės 
idealų išreiškėjas, tas neprivalo nei «visuomenės» 
vardo savintis. 

3. Panašių plačių «visuomeniškų» aspiracijų ne- 


trūksta ir nesenai prie «Lietuvos Žinių» pradėjusioje | 
eiti «Aušrinėje». Tiesa, iš vienos šalies ji sakosi - 


būsianti vien moksleivių organu. 


Į... mokslus einančiąją jaunuomenę atkreips ji savo akį. Ją... 
ji žadins, jos minčių ir jausmų išreiškėja bus, jai vadovaus, — 


bet iš kitos — jos vedėjai, anot «Vilties», apsiima— | 


sudaryti „veiklią“ inteligentiją, vadovauti jaunuomenei, kuri 
dar „ant vidutinės mokyklos suolo“ tebesėdi, atsakyti į visus tai 
jaunuomenei rūpimuosius klausimus, net rūpintis, kad vidutinės mo- 
kyklos jaunuomenė dalyvautų visuomenės gyvenime, 


tai yra būti tuo pačiu žygiu «aukle, mokytoju, peda- 
gogu, politiku ir filosofu». 


Negana to, «Aušrinė» kategoriškai pabraukia | 


savo tvirtinimą apie tai, kad — 


«lietuvystės atgijimo istorija yra jaunuomenės veikimo istorija». 


Toksai tvirtinimas gal ir tiktų kokioje nors 
«odoje į jaunystę», nes ten skaitytojai žinotų, kac 
tai poetiškoji hiperbolė, daugiau nieko. Bet publi- 


cistiškame straipsnyje — visai kas kita: čia reikia 


terminų griežtumo bei precizijos. Pasinaudojant gi 


precizijos kriterijum negalima juk lietuvystės atgijimo 


istorija priskirti vienai tik jaunuomenei, čia reikia 
duoti vietos ir Duonelaičiui, ir Daukantui, ir Valančiui, 
ir Baronui, ir kitiems mūsų dar gyviems, bet jau ne- 
be jaunikliams veikėjams ir rašytojams. To fakto ne- 
užginčys juk nė «Aušrininkai», juo labiau, kad šian- 
dieną jie patys pradrįso jau viešai skelbti idėją ra- 
maus. kultūros darbo, kuriame paprastai kas gi dau- 

giausiai dalyvauja, jei ne subrendusios tautos 
jėgos. į , 
«Ramaus kultūros darbo idėja» mūsų konserva- 
tyvioje spaudoje buvo jau pajudinta pirm trejų metų'). 
. Labai mums malonu, kad mūsų moksleivija priėjo 
“ dabar pati, nors ir kitu keliu, tą pačią idėją. Per tai 
dabar galima jau drąsiai tikėtis, kad ramaus kultūros 
darbo šalininkų skaičius ims eiti vis kaskart didyn, 
padidindamas draug ir pozityviųjų to darbo rezultatų 
skaičių. To tikėtis galima juo labiau, nes «Aušrinė» 
atvirai prisižada būti ne tik «giliai demokratiška», 
bet dar «bepartinė» ir «tautiška». 

Tiesa, redakcijos nepaaiškinta, koks demokra- 
tizmas yra gilus, o koks negilus, bet vien 
užtat kibti į «Aušrinę» būtų neteisinga ir peranksti. 
Remiantis vienu numeriu sunku duoti pilna laikraščio 
charakteristika. Palauksime daugiau. 

Kol kas iš «Aušrinės» mums paaiškėjo tik vie- 
nas dalykas, kad mūsų mokslus einančioji jaunuomenė 
yra pasidalijus į du būriu: viename — mažesniame— 
skamba obalsis «naudotis tuo, kas iškovota» ir griebtis 
ramaus kultūros darbo, nors jis ir būtų «smulkus», 
kitame gi vis dar nenorima užmiršti laisvės meto ir 
reikalaujama «atgaivinimo plataus minių judėjimo» ir 
«slaptosios organizacijos». «Aušrinė» žada būti or- 
ganu pirmųjų, antrieji, matyt, bandys susispiesti ap- 
link «Visuomenęv. 

Rašydama apie «Aušrinės» programą, «Viltis» 
pastebėjo vieną spragą: jame neatkreipta domės į 
asmenišką moksleivių gyvenimą, «jų doros ir valios 
stiprinimą». Pastaba visai teisinga. Visuomenė trok- 
šta iš mūsų jaunuomenės susilaukti tikrai sveikų dar- 
bininkų, o ne doriškų ištižėlių ir fiziškų «Molio Mo- 
tiejųv. Tat mūsų jaunuomenei reikia lavintis ne vien 
moksle, ne vien visuomeniškame veikime, bet ir do- 
roje. Be tos pastarosios ji niekados nepasieks savo 
augštų tikslų, kuriuos sau yra užsibrėžus. 


I Sk. Druskiaus: „Kruvina revolucija ar.ramus kultūros 
darbas.“ Kaunas. 1906. 

Kai del «Aušrinės» turinio, jis yra gan įvairus. 
Be programinio straipsnio «Aušrinės uždaviniai ir 
keliai», randame dar «Moksleivija ir visuomenės dar- 


bas», «Reikia pažinti gimtoji kalba», «Kaip gimė ir 


nustojo gyvavęs pirmasai lietuvių moksleivių laikraš- | 


tis», «Iš „Užsienio Lietuvių Jaunuomenės Sandoros“ 
gyvenimo», «Lenkų jaunuomenės», recenzijos — Laz- 
dynų Pelėdos apysakos «Klaida» ir Kautskio brošiū- 


rėlės «Apie tautiškąjį klausimą Rusijojo. Zinoma, 


ne visos kritiškos «Aušrinės» nuomonės išlaiko kri- 
tiką. Bet silpniausia «Aušrinės» pusė — tai eilės. 
Dar Seiniaus «Žiema» pakenčiama, nors ir joje ne- 
trūksta netaisyklingumų eiliavime, bet Žemės Pie- 


menėlio «Nemunėlio sielis» yra visai netikęs, ypač - 


formos atžvilgiu. Kad piemenėlis parašė savo eiles 
kaip mokėjo, tai, žinoma, jam dovanotina; bet kad 
redakcija jas įdėjo «Aušrinėn», to jokiu būdu nega- 
lima pateisinti. 

Tačiau, nežiūrint į tas eilių ir kai kurias kalbos 
netobūlybes, «Aušrinės» pasirodymas visgi yra svar- 
bus ir simpatiškas mūsų kultūrinio gyvavimo faktas. 
Jaunuomenė joje aiškiai pasisakė, norinti mokytis 
pozityvaus darbavimos. Mes tuo galime vien tepa- 
sidžiaugti ir išreikšti nuoširdžiausį geismą, kad Die- 
vas padėtų tam jaunuomenės organui kuo ilgiausiai 
gyvuoti ir savo tikslą pasiekti. 

4. Prie jaunuomenės organų galima priskaityti ir 


pradėjusį eiti nuo Naujų Metų Scranton'e, Amerikoj, 


mėnesinis mokslo ir literatūros laikraštis «Laisvoji | 


Mintis», nes jo vedėjai sakosi nenorį «būti mokyto- 
jais», bet vien geidžią «patys lavintis» ir kitus 1a- 
vinti. Leidžiama «L. M.» scrantoniškės tuo patim 
vardu bendrovės. Laikraščio didumas 24 psl. in-8 
majore Ą- 4 psl. viršelių. Pirmutiniame pusl. padėta 
«Giordano Bruno paminklas Romoje». Po to eina 
programinis straipsnis. Jame aiškinama, kas tai yra 
«laisvoji mintis». Pasirodo, kad laisvoji mintis tai 
ta, kuri yra 

laisva nuo visokių prietarų, varžančių tyrinėjimą ir draudžian- 
čių kritiškai atsinešti į viską, kas tik yra matoma ir žinoma pasau- 
YJE- 

Žiūrint tos definicijos — laisvamanis tai toks 
žmogus, 

kuris viską stengiasi išaiškinti, ir kuris galų gale netiki niekam, 
ko patsai negali pertikrinti. 

Čia, matyt, lapsus linguae — parašyta per- 
tikrinti vietoj ištirti. Nes kiek toliau yra pa- 
sakyta, jog laisvoji mintis 

rymo ant tyrinėjimų pamato ir ant kritikinio atsinešimo į viską. 

Tąja definicija autoriaus, matyt, norėta atskirti 
«laisvoji mintis» nuo minties «nelaisvos», krikščio- 
niškos, kaipo «paremtos autoritetu». Deja, tikslas toli ne- 
pasiekta. Nes ir krikščioniškoji mintis remias tuo pat 
«tyrinėjimo pamatu» ir tuo pat <kritišku atsinešimu 
į viską», tiktai tam tikrose ribose. Tuo gi nėra 
ko labai stebėtis, nes mokslas ir yra ne kas kita, kaip 
ieškojimas ribų tarp tiesos ir klaidos vi- 
sose' žinijos ir tikėjimo srityse. Tikras ti- 
kėjimas visada buvo ir bus rationabile obse- 
guium — protingas paklusnumas, o ne aklas priė- 
mimas visa, ką autoritai skelbia. Krikščioniškoji min- 
tis, kaip ir «laisvoji», visa apima; ji tyrinėja ne tik- 
tai visų mokslų tiesas, bet ir paties tikėjimo pamatus: 

ventraščio pradžią bei prasmę ir bažnytinio au- 
torito teises. Krikščioniškoji mintis, kaipo tikrai 
laisva nuo prietarų, nieko neatmeta neištyrus. 
Deja, to negalima pasakyti apie «laisvąją» mintį. Ta 
jau pačioje pradžioje yra suvaržyta manymu, būk au- 
toritas moksle jokio vaidmens nevaidina, būk jis esąs 
griežtai mokslui priešingas, būk vieni gamtos mokslai 
teturį žmonijos kultūriniame gyvenime tikrą moksliš- 
kąją vertę ir t. tt Visoms panašioms pažiūroms nėra 
tinkamesnio vardo, kaip vien «laisvamanystės prieta- 
rai», juo labiau, kad jie priimami paprastai be jokio 
«kritiško į juos atsinešimo». Nes kas iš tikrųjų nors 

2 7 
bent kiek arčiau yra susipažinęs su gamtos mokslais, 
tas žino, kad jie yra negalimi be matematikos, mate- 
matikos gi pamatai remias filosofija, filosofija atsire- 
mia psichologija ir logika, o be logikos juk niekur 
negalima apsieiti, ne tik moksle, bet ir publicistikos | 
bei politikos srityje. Deja, mūsų «laisvamaniai», įsi- 
žiūrėję vien į gamtos mokslus, iš kurių tiek tik te- 
žino, kad žemė ne <torielka» ir saulė ne «<keliauninkė», 
užmiršta visai apie logiką, pertai ir negali išsivaduoti 
nuo savo laisvamaniškų prietarų. Atmesdami vardan 
laisvos minties autoritus moksle, jie nemato, kad pa- 
tys dažniausiai dogmatiškai savo mokslą teskelbia, | 
kad tiki įvairiems brošiūrėlių autoriams, kaipo didžiau- | 
siems mokslo autoritams, ir ant nieko taip nepyksta, 
kaip ant tų, kurie tuos jų autoritus griauja. Tokiu 
aklu «laisvamaniškųjų autoritų» sekėju yra, matyt, ir 
kritikuojamojo straipsnio autorius. Jis aklai kartoja 
. paskui kitus, kad istoriškasai materializmas, paremtas 
"gamtos mokslais — tai vienintelis kelias į išganingą 
žmonijos ateitį. Tokia pažiūra — tai tiesiog laisva- 
maniškosios siauraprotystės pasekmė. 

Tiesa, kiek žemiau autorius teisingai priduria, kad 

žmonijos ir pavienių tautų neišganys riaušės, sukilimai ir gink- 
lai; jie teesti trumpučiai išsiveržimai, nepaliekantys žmonijoj stam- 
besnių pėdsakų ir pageidaujamų pasekmių. Dabar gyvenančių žmonių, | 
o ypač mūsų, lietuvių, ginklas yra tiktai mokslas, apšvietimas. 

Su tuo ir mes pilnai sutinkame, tai yra ir mūsų | 
programa, tuo tiktai tesiskirianti nuo laisvamaniško- | 
sios, kad šioj pastaroj tikru mokslu telaikoma vien | 
gamtos mokslas, o mes žodį mokslas imame kuo | 
plačiausia prasme, būtent, kaipo visos žmogaus žini- 4 
jos sumą — t. y. harmoniškąjį sintezį trijų visų svar- 
biausiųjų mokslo šakų: religinių, istoriškai filosofiš- 
ųjų ir gamtinių. Ir nieko kita taip netrokštame, kaip | 
vien to, kad mūsų jaunuomenė suprastų, kad «pirmu- 
čiausia žmogaus priedermė yra lavinti sąve ir lavinti 
visuomenę, kurios nariu yra jis pats». Cia su «Lais- 
vąja Mintimi» irgi pilnai sutinkame, pridūrus tik są- 

lygą, kad tas «laisvumas» būtų neiškreiptas, nevien- 
pusiškas ir nesiauraprotiškas. 

Antras iš ilgesniųjų straipsnių — tai Jono Šliupo 
«Kas dabar iš eilės neteks gyvasties už mokslą». Au- 
torius gąsdina skaitytojus Romos Bažnyčia, kuri «jei- 
gu užsispiria», tai «žmogaus gyvastis dar ir šiandien 
nėra be pavojaus». Šis tvirtinimas įrodoma Ferrero 
nužudymu dabartyje ir Vaninio sudeginimu 1619 m. 
Tulūzoje, kur tuomet buvę daugybė «<neklaidingųjų 
bepročių, vadinamųjų šventaisiais, kaukolių bei gra- 
by». Straipsnis parašytas su paprasta J. Šliupui ka- 
talikų Bažnyčios neapykanta, sunkiais sakiniais, be 
jokio publicistiško talento. Yra tai rašinys tipiškojo 
siaurapročio antiklerikalo fanatiko, kursai mano, kad 
„Giordano Bruno ar Vaninio sudeginimas — esąs visų 
augščiausis moksliškas įrodymas Bažnyčios niekšumo 
ir nebereikalingumo «apšviestai žmonijai». Jam ne- 
ateina į galvą elementarė distinkcija, kad kas kita 
pati Bažnyčia, o kas kita šis ar tas jos narys. Nors 
pats ir daktaras, tačiau jis nuolat užmiršta, kad del 
vieno nesveiko nario nenaikinama visas kūnas. Antra 
— atstovaudamas «mokslą», daktaras, lyg pirmą kartą 
einantis išpažintin kūdikis, nežino, kad Bažnyčia tai 
ne kokia suakmenėjusi uola, bet gyvas socialinis virš- 
gamtinis organizmas (mysticum Jorpus Christi), kurs 
nuolat auga, plėtojas, ir per tai ne tik viduriniais am- 
žiais, bet ir dabar nėra dar pasiekęs galutinąjį savo 
subrendimo laipsnį (aetatem plenitudinis Christi). Tie- 
sa, dieviškasis Bažnyčios elementas — Kristaus mok- 
slas — buvo joje tobūlas nuo pat pradžios; bet kitas, 
žmogiškasis elementas, susidedąs iš atskirų netobūlų 
asmenų, negalėjo nepalikti Bažnyčioj tūlo netobūly- 
bės pėdsako. Jei viduriniais amžiais, del blogai su- 
prasto Kristaus mokslo, buvo manyta, kad Bažnyčiai 
apginti reikia mirtimi bausti jos priešai ir net deginti 
ant laužo, tai, žinoma, buvo pagailėtina klaida, apie 
kurią kiekvienas šviesesnis katalikas gerai žino. Kal- 
tinti už tai Bažnyčią būtų taip pat neteisinga, kaip 

ir kaltinti patį d-rą Sliupą, delko jis nėra geras ka- 
talikas, nors katalikų Bažnyčioje buvo krikštytas 
ir išauklėtas, o ir dabar, kiek žinom, nėra viešai nuo 
jos atsiskyręs. Aišku, rodos, ir be įrodymų, kad kas 
kita laikyti save kataliku, o kas kita turėti gryna 
Kristaus dvasia. Priderėti Bažnyčion lengva, tapti 
tobūlu krikščionim — yra kur kas sunkiau. Baž- 
nyčia nėra koks filosofiškasis akmuo, 
kursai vienu palytėjimu galėtų molį pa- 
versti auksu ir paprastąjį žmogų—šven- 
tuoju. Dieviškasis elementas Bažnyčioje visada vei- 
kia, bet jei antrasis, žmogiškasis, elementas iš savo 
šalies neveikia, o dar labiau, jei pirmojo elemento 
veikimui stačiai priešinas, tai, žinoma, rezultatai Baž- 
nyčios veikimo bus nekokie. Į dangų einama laisvai, 
o netraukiama už pakarpos. Per tatai daug pašauk- 
tųjų, o maža išrinktųjų. Jei tarp dvylikos apaštalų 
buvo vienas Judas Iskariotas, jei net šv. Petras pa- 
darė klaidą, nukirsdamas Malkui ausį, o Jonas su Jo- 
kūbu užsipelnė Kristaus papeikimą už nekrikščionišką 
geismą, kad ugnis iš dangaus sudegintų nepriėmusius 
Kristų samarijiečius, tai kas čia ypatinga, jei atsirado 
tarp kunigų teisėjai, kurie, pagal anos gadynės ko- 
deksą, nuteisė sudeginti Giordano Bruną)! Be to, ir 
čia katalikų dvasiškijos kaltė yra neteisingai didinama. 
Kur kas didesnė kaltės dalis krinta civilei val- 
džiai ir jos barbariškiesiems teismo kodeksams. Ne Baž- 
nyčios ar inkvizicijos buvo pasmerktas ir Vanini, bet 
teismo. Pripažįsta tai net ir pats d-ras J. Sliupas. 
Taip pat ne Bažnyčia nubaudė mirtimi Ferrerą. Baž- 
nyčia čia tiek pat kalta, kiek Rusijos revolucionie- 
rių korime. Kiekvienas doras žmogus gerai tai. su- 
pranta, ir tiktai toks į nieką neatsižiūrįs siauraprotis 
antiklerikalizmo fanatikas, kaip J. Šliupas, tegali tuo 
dalyku fariziejiškai piktintis. 

Tarp kitų «L. Minties» straipsnių — savo pla- 
tumu pasižymi prof. M. Dragomanovo «Rojus ir Pa- 
žanga». Bet jo paduota kol kas tik pradžia, kurioje 

įrodoma, kad ne vien žydai, bet ir kitos tautos tu- 
rėję savo padavimų apie rojų. Kokios tolesnės bus 
išvados — sunku įspėti. 

Neužmiršta «L. M-je» ir Halley'o kometa, dėliai 
jos šiųmečio danguj pasirodymo. Zinoma, ir tame 
rašinyje bandyta bakstelėti Bažnyčią primenant, kad 


viduramžių krikščionys matė jose (kometose) Dievo rūstybės 
ženklą; tūli gi krikščionys sakė kometas pasirodant iš pragaro ir jas. 


siunčiąs velnias... $ 


Tokia tai «L. Minties» publicistika. 

Literatūros skyriuje — paduota K. Račkausko 
gan nebloga legenda apie «Girniką-Pašakarnį» ir pora 
sueiliuotų to paties autoriaus dainų. Deja, Račkausko 
poezija, kaipo šalta, partyvi, ne iš širdies, bet iš gal- 
vos išspausta, jokio gilesnio įspūdžio nedaro. Kur 
kas geresnės yra Jovaro eilės «Nors trokšta krūtinė». 
Bet to paties Jovaro «Naujiems metams» sulipdyta 
iš vienų šabloniškų šauksmų, k. š.: 

Nesnauskime, broliai, juk laikas brangus, 
Varykime darbą plačiau ir giliau, 

Į sodžių nuėję sukelkim draugus 

Ir neškime šviesą į minią toliau... 

Literatūros skyriun priklauso ir J. Sliupo straip- 
snis «Pirmutiniai lietuviški spaudiniai "Amerikoje» 
Turinys įdomus, bet forma sunkoka. Daktaro rašy- 
mas nenorom primena gilios vagos varymą per sukie- 
tėjusį pūdymą. Geriausiai «Laisvoj Mintyjo dalykai 
— trys Kl. Jurgelionies recenzijos trijų naujų lie- 
tuviškų knygų: Gabrio «Skaitymo knygos», K. 
Račkausko <Eilėmis ir proza» ir Tananevi- 
čiaus «Trumpos lietuviškos gramatikos». Su išreikš- 
tomis tose recenzijose nuomonėmis beveik pilnai ga- 
lima sutikti. 

Trumpai tarus, «Laisvoje Mintyje» randame du 
elementu: vienas objektyvus, moksliškas, kurs tikrai 
reikia pagirti, kitas subjektyvus, agitatoriškas, anti- 
klerikališkas, su mokslu nieko bendro neturįs—prieš 
tai visada protestuosime. Ir tą protestą kelsime 

ne vien vardan Bažnyčios, bet draug ir vardan pa- 
ties tikro mokslo, kurs niekados nemėgo kaimynystės 
ir sėbrystės su nešvarium ir negudrium antiklerika- 
lizmu. Nes lietuviams reikia pozityvaus darbo, o 
ne tuščių šauksmų: Salin Romos Bažnyčia ir kt. 

5. «Rygos Naujienos», leidžiamos buvusio «Juok- 
dario» redaktoriaus Jakavičiaus, pasižymėjo tuo, kad 
išleido ne vieną, bet du pirmutiniu numeriu: 
mat, vienas išėjo prieš Naujus Metus, o kitas pra- 
džioje š. m. sausio mėnesio. Išleistame gruodžio nu- 
meryje randame programinį straipsnį, iš kurio suži- 
nome, kad «R. N.» nemanančios stoti skersai kelio 
seniems lietuvių laikraščiams, nes jos žadą eiti ten, 

kur kiti lietuvių laikraščiai dar savo kojos neįkėlė... kur vieš- 
patauja juoda tamsi naktis... 


bet kame gi yra ta vieta bei tos «Tamsybės guo- 
lis», į kurį kiti laikraščiai nėra savo kojos įkėlę, Ja- 
kavičius aiškiai nenurodo. Jis tik sakosi, kad «R. N.» 
stengsis prikelti 40 tūkstančių Rygos lietuvių «iš 
gilaus tautiško miego». Taigi atrodo, lyg kad anas 
baisus «Tamsybės guolis» — būtų Rygoje. Bet ten 
jau pirma ėjo «Rygos Garsas», kurs taipgi, kaipo ve- 
damas grynai tautiškoje dvasioje, nemažiau už «Ry- 
gos Naujienas» kėlė Rygos lietuvius iš gilaus tautiš- 
ko miego. Taigi «Rygos Naujienų» atsiradimo prie- 
žastis, matyt, toli ne ta, kurią redakcija nurodo. 

Iš tolimesnių redakcijos išvadžiojimų sužinome, 
kad»«R. N.» nors «pasišventė save Rygos lietuviams 
rankpelniams, betgi tuo pačiu bus labai arti su- 
rištos ir su pačia Lietuva». Vardan to redakcija 
išdrįsta kreiptis į «Lietuvos visuomenę — inteligen- 
tus ir darbo žmones», prašydama sušelpti «R. N.» 
kas kuo gali. 


Labiausiai prašome, kaip miesto, fabrikų, taip ir kaimo dar- 
bininkus ir kitus rankpelnius suteikti mums žinias iš savo fabrikų, 
dirbtuvių ir tarnysčių: apie darbo kainas, pačių darbininkų padėjimąs 
jų uždarbį ir tt. 


* Jar Ai a 

Tais žodžiais remiantis galima spėti, kad «R. N.» 
nori tapti darbininkų organu. Na, Dieve padėk, kad 
tik gerai būtų vedamos. Toks organas irgi toli ne 
pro šalį. Gaila tik, kad kiek toliau iš paties Jaka- 
vičiaus straipsnio gan aiškiai matos, kad «R. N.» pa- 
gimdė ne rūpestis darbininkų gerove, bet siauri 
asmeniški nesutikimai tarp mūsų Rygos vadovų. Ja- 
kavičius sakosi, kad jis buvęs pasiryžęs jau praėju- 
siais metais išleisti «R. N.», bet negalėjęs to pada- 
ryti, nes «<pavydaus likimo šmėkla atsistojus skersai ke- 
lią ir skaudžiai jį apvilus». Tąja «šmėkla», kaip pi- 
gu suprasti, būta ne kieno kito, tik «Rygos Garso». 
Mat, jis žadėjęs «duoti aukso kalnus ir daug visokių 
būtų ir nebūtų gėrybiųv, bet Rygos lietuviai iš tų 
gėrybių «nieko nesulaukė». Taigi jie atėję pas Ja- 
kavičių ir pasakę: «Tas, kuris taip daug žadėjo, ma- 
žai teduoda», ir pareikalavę, kad J., kurs ketina ma- 
žiau žadėti, o daugiau duoti, įsteigtų jiems «Rygos 
Naujienas». Buvęs «Juokdario» redaktorius tą pra- 
šymą ir išpildęs. Tokia tai esanti «Rygos Naujienų» 
pradžia. 

Tai neaiškiai pradžiai pilnai atatinka ir tolimesnė 
gan neaiški laikraščio kryptis. Pasisakius pirmame 
n-je tarnausianti darbininkams, mažamoksliamrs, «<Tam- 
sybės guolyje» tebeskurstantiems, «R. N.» redakcija 
deda savo skiltyse tokius ilgus ir gan sunkiai para- 
šytus straipsnius, kaip Žinovo versti iš Bacho «Tau- 
tiškai šeimyniški pamatiniai pamokinimai». Jau vien 
tik. antraštės pakanka, kad mažamokslį darbininką nuo 
skaitymo nuvytų. O tuo tarpu tas straipsnis, nors 
tęsėsi per 6 numerius, vis dar nepabaigtas. Tiesa, ša- 
lia sunkių straipsnių randame «R. N.» ir apysakų, ir 
polemikų su «Rygos Garsu», ir net juokų priedą — 
žodžiu sakant, visa ko po truputį. Bet, deja, visa 
tai yra nepergeros rūšies ir, kaip teisingai «Viltis» 
pastebėjo, atsiduoda «kromeliu». 

6. Augščiau išvardintieji laikraščiai yra visi, ma- 
žiau ar daugiau, «pirmeiviški», o kai kurie, kaip jau 

matėme, net stačiai antiklerikališki. Bet ir katali- | 
kiškoji spauda nepasilieka užpakalyje, ji irgi ima aug- 
ti ir plėtotis, daugindama savo organų skaičių. Vienu 
iš tokių organų yra pradėjęs eiti nuo Naujų Metų 
iš Seinų dvisavaitinis «lietuvių katalikų laikraštis» 
«Spindulys», skiriamas mažai išlavintai liaudžiai. 
Redakcijos pranešimu, «Spindulys» lietuviui katalikui 
«padės... pažinti mūsų Išganytojų Jezų Kristų, aiš- 
kins Jojo valią... rūpinsis aiškiai išdėstyti mūsų 
šv. tikėjimo tiesas... metų šventes, davinės šventų- 
jų gyvenimus, lengvus dorus pasiskaitymus, apysakai- 
tes, pasakėles, mokins branginti mūsų kalbą, spaus- 
dins gražias dainas ir giesmes, neapleisdamas šiaip 
jau žinių apie tai, kas girdėti visame pasaulyje, Ru- 
sijoj ir Lietuvoje». 

Programa iš tikro puiki ir plati, redakcija sten- 
giasi sąžiningai ją išpillyti, todel nekbejojame, kad 
«Spindulys» ras nemažą skaitytojų būrelį ir įneš krikš- 
čioniškos šviesos spindulį net ir ten, kur jo ikišiol 
neregėta. 

Tiesą pasakius, «Spindulys» yra perpus sumažin- 
tas «Šaltinis», į kurį pilnai savo spauda, popierium, 
ilustracijomis panėši kaip sūnus į tėvą. Atskyrus 
ūkio skyrių, kurio «Spindulyje» nėra, kiti visi (k. š. 
«Zinios iš Lietuvos», «Zinios iš Kauno gub.», «Zi- 
nios iš Suvalkų gub.», «Ką veikia Duma», «Iš kata- 
likų gyvenimo») tie patys «<Spindulyje», kaip ir «Šal- 
tinyje», tik, žinoma, daug trumpesni, populariškiau su- 
redaguoti. į 1 

Taigi «Spindulio» programa visai nedaug tesiski- 
ria nuo «Vienybės» ir «Šaltinio» programos, ir per 
tai šis naujas laikraštėlis yra visai ne «grynai religi- 
jinis», kaip apie jį iš pradžių buvo skelbiama, bet 
tautiškai - krikščioniškas, kaip ir anuodu du. Grynai 
religinio laikraščio kol kas mes dar neturime. 

7. Katalikiškoji šios gadynės laikraštija turi du 
uždaviniu: aiškinti tikėjimo tiesas ir gintis nuo priešų 
puldinėjimo. Priešų irgi esama dviejų rūšių: vie- 

"ni stengiasi kovoti su tikėjimu rimtu mokslo ginklu; 
jie uoliai tyrinėja įvairias mokslo šakas, stengdamies 
iš ten pasisemti įvairių faktų įrodyti, kad katalikų 
tikėjimas nesutinkąs su tiesa. Zinoma, jie klysta, bet 
klysta bona fide, ir todel, jei tik varo savo tyrinė- 
jimą tikrai moksliškai, laikydamies moksliškų metodų 
ir sveikos logikos, prieina paprastai pilną. tikėjimo 
tiesos pažinimą. Pavyzdžiu gali būti VI. Solovjovas, 
kursai iš atviro materialisto ir antikrikščionies tapo 
ilgainiu vienu iš garsiausių šioje gadynėje krikščio- 
nystės gynėju. — Antros rūšies tikėjimo priešai, 
jokio arba maža mokslo teturėdami, nemyli tiesos, 
jos neieško, gyvuoja vien tikėjimo neapykanta ir 
todel kovoja su juo nerimtais juokų bei šmeižimo 
ginklais. Tie tikros tiesos niekados neprieina, nes 
siauras jų protelis neįstengia jos apimti, o sugedus va- 
lia neleidžia jiems prie klaidos prisipažinti. Tos an- 
trosios rūšies priešų pavyzdžiu gali būti mūsų «kunigas» 
Dembskis, d-ras Jonas Šliupas ir k.t. Kovoti.rimtu bū- 
du su jais negalima, nes jie jokio supratimo neturi 
nei apie tikrąjį mokslą ir jojo metodus, nei apie rim- 
tą mokslišką ginčą ir jo taisykles. Jie, lyg tie Lie- 
tuvos ubagėliai, prasimaniusieji idiotišką giesmelę apie 
Šv. Jurgį evangelistą, 
Kurs pagimdė Jezų Kristų, 

nieko kito nemoka, kaip tik vien prikaišioti Bažny- 
čiai Giordano Bruną ir inkviziciją. Tą seną giesme- 
lę jie po šimtą kartų jau giedojo ir vis dar tebegie- 
da savo prakalbose ir raštuose, su ja, be abejo, guls 
jie ir graban, nei kiek nesupratę, kad toje jų «sutar- 
tinėje» tiek pat tėra tiesos ir logikos, kaip ir anoje 
apie «Sv. Jurgį evangelistą». Giordano Bruno vis 
bus jiems tuo amžinai giedamuoju «Jurgiu evangeli- 
stu». Taigi kovoje su tokiais nuolatiniais siaurapro- 
čiais Bažnyčios šmeižikais vienatinis tinkąs ginklas 
— tai satira ir jumoristika. 

Deja, mūsų katalikiškoji spauda tos elementarios 
tiesos ikšiol nemokėjo suprasti:. jumoristikos ginklu 


624 Periodiškoji literatūra 


krikščionystės tiesoms ginti ji visai beveik nesinau- | 
dojo. Jumoristika buvo palikta vieniems tik pirmei- | 
viams antiklerikalams. «Ežys», «Pipiras», »Dilgelės», 
«Siršės» ir kiti mūsų jumoristikos organai buvo draug 

ir antiklerikalizmo «patrankomis».  Kunigija, nors. 
daugiausiai juose buvo apjuokiama, sau apginti nieko 
nedarė. Ji mokėjo vien tylėti arba keikti bedievius 
juokdarius iš sakyklų. Tuo tarpu, mūsų nuomone, kur 

kas krikščioniškiau nekaltai iš tų pačių bedievių pa- 
sijuokti, negu juos keikti. Keikiant juos, galima nu- 
sidėti artimo meilei, tuo tarpu juos kultūriškai 
pajuokiant nebus jokio tiesai nusidėjimo, nes jie sa- 

vo įnirtime ant Bažnyčios ir savo kovojimo būdu yra 

iš tiesų neapsakomai juokingi. Taigi kultūrinis krikš- 
čioniškas juokų laikraštis ne tik yra licitus, bet ir 
tikrai reikalingas. Prancūzai senai tai suprato ir ko- 
voje su vietiniais masonais gan dažnai tą satyros ir 
jumoristikos ginklą vartoja. Kas nori tuo įsitikinti, 
teperžiūri kad ir leidžiamuosius jųjų «La Bonne pres- 
s'ės» laikraščius «La Croix», «Le Mois illustrė» ir 

kt. Pas mus pirmutinis tos rūšies bandymas — tai nuo 
Naujų Metų pradėjęs eiti iš Kauno «Garnys». Jis 
žada ne tik visur «skraidyti» ir «juokų ieškoti», bet 
ir «juokais švelniais ir piešiniais» «doros daboti», 
«melus vaikyti». Jis polemizuoja su tais «virškrikš- 
čionimis», kurie mano, būk «doras katalikas neturįs 
teisės prasijuokti... būk juokų ginklas esąs nekrikš- 
čioniškas». 


vo 


„ Tai netiesa, sako „Garnys“. Doras katalikas toks pat žmogus || 
kaip ir nekatalikas ar laisvamanis. Jei laisvamanis daro sau juokus 
iš kunigijos, iš Bažnyčios, iš jos mokslo ir apeigų, tai kodel katali- 
kas negalėtų pasijuokti iš „liuosos minties“ ir jos prietarų, delko ne- 
galėtų siauraprotystę pavadinti siauraprotyste, paklydimą--paklydi- 
mus kvailumą—kvailumu, ištvirkimą—ištvirkimu ir t.t. 


Todel ir žada naikinti Lietuvoje «visokią dvasi- 
nę stipena» ir drąsiai daryti galą visokioms «dvasi- 
nėms varlėms ir rupūžėms». Na, duok Dieve, kad | 

> garbus «Garnys» tą savo pasižadėjimą sėkmingai at- 

liktų. Darbo bus daug, nes «dvasinės stipenos» pas 
mus, deja, nestinga. 

Vaižgantas «Viltyje» (Nž 145) pirmam «Garnio» 
numeriui padarė daug priekaištų. Ypač užsipuolė ant 
«Garnio» už naujausių filologijos rezultatų pajuokimą, 
gindamas Jablonskio išrastąją «Mokslo apygardą». 
Mūsų nuomone, ir tas užsipuolimas ir tas gynimas 
yra nevykę, taip pat kaip ir visas straipsnis“ Rusų 
terminas «učebnyjokrugo> lietuviškai bus greičiau 
«mokomoji apygarda» ar kaip kitaip, bet ne «mok- 
slo apygarda». O kai del filologijos «nepaliečiamy- 
bės» apskritai, tai čia bus ne pro šalį atkartojus, ką 
«Draugas» (Nė 3) tuo dalyku yra parašęs. Štai jo 
žodžiai: 


«Yra dar vienas dalykas, iš kurio Vaižg. piktinasi, o mes ne- 
sipiktiname nė kiek, — tai pasijuokimas iš uolių mūsų kalbos valy- 
tojų. Iš tiesų, metimas laukan senų, visiems suprantamų, kad ir sve- 
timų, žodžių, o jų vieton dėjimas provincionalizmų, dar gi neturinčių 
tikros prasmės, yra kartais labai juokingas Ginčai už egurguolę» 
ar  «guotą», «grupės» prasmėje, yra iš tiesų... įdomūs. Viena, žo- 
džiai negražūs; antra, didumai lietuvių nesuprantami; o jei kas juos 
supranta, tai taiko prie ypatingų daiktų (pav., «guotas» yra vartoja- 
mas kalbant apie grybus). Daug geriau būtų priėmus įgijusią pa- 
saulinės pilietybės teises «grupa», perdirbtą, mūsų kalbos reika- 
lavimais, į „grupę“. Inteligentams šitas žodis suprantamas, o kiti 
greičiau sužinos jo prasmę, nekaip «gurguolės» ir t. t. 


Ir toliau, kalbėdamas apie kalbos gražumą, sako: 


Kalbos gražumą išdirba ne kalbininkai, bet stilistai. Mickevi- 
čius, Krasinskis, Puškinas, Dantė, Šekspyras, Šileris ir t. t- savųjų 
kalbų išdabinimui atsvėrė šimtus akademikų. Mūsiškių, Būgos ir Ja- 
blonskio, kalba daug sunkesnė ir mažiau suprantama, nekaip, padė- 
kime, Kadirkos. Kai kada nė patys kalbininkai nežino, ką daro. 
Buvo įvedę «velionį»; tasai žodis buvo jau prigijęs mūsų kalboje ir 
literatūroje — tik štai tapo atrasta, kad «velionis» negerai nukaltas, 
kad reikia grįžti prie «nabaštniko»... Išvarė iš kūno dūšią, pavadino 
ją «vėle», kūnui davė «sielą» — o dabar jau atranda, kad „dūšia“ 
geresnė už „sielą“ ir „vėlę“. „Mylista“ buvo apskelbta slavišku 
žodžiu, bet Būga pagarsino, jį esant lietuvišku kalbos turtu. Pir- 
miau rašėme „mes“, «šįmet». «linksmins», „gyvens“, „lyja“, „avys“... 
ir buvo gerai. Kriaušaitis liepė pridėti visokių ženklų iš viršaus ir 
apačios, vienur išmesti nereikalingas raides, kitur įsprausti į tarpą. 
Paklausėme. Dabar vėl revolucija: Kriaušaitis negeras, Jaunius ne- 
geras, Baranauskas negeras—niekas negeras 

Vyskupas Baranauskas turėjo teisę pasakyti, jog yra geriau 
vartoti svetimą, bet plačiau žinomą žodį, nekaip grynai lietuvišką, 
bet retai kam tesuprantamą. Jam „znaimus“, „pakuta“ buvo bran- 
gesni už „išaknojimą“ ir „gervėratį“. Ė 


Baigia autorius savo aimanavimus pranašyste, kad 


atsiras tarp mūsų literatiškas genijus, kursai nežiūrės į ,„mędrca 
szkielko i oko“ ir palengvins mūsų rašybą nuo sunkenybių ir pai- 
numų, kuriais teikėsi ją apdovanoti visoki mokslo vyrai, kurie rūpi- 
nasi žodžių grynumu, bet ne jų gražumu, naudingumu ir suprasti- 
numu. „Garnys“ gerai padarė, kad pasijuokė truputį iš tokių gera- 
darių „pilologų“. 


Mums gi matos, kad čia nė genijaus nereikia; rei- 
kia tik drąsos bent kiek kritiškai pažiūrėti į mūsų filolo- 
gų išvadžiojimus ir priimti principą: dėti apatines ir vir- 
šutines raidžių žymeles vien ten, kur jos būtinai 
reikalingos. Ten, kur be jų galima apsieiti, vi- 
sai jas išmesti. Juo prastesnė bus rašyba, juo len- 
gviau bus ji išmokti. Mes jokios teisės neturime pri- 
mesti nereikalingas filologiškas sunkenybes dabar- 
tinei jaunuomenei, o dar labiau neturime teisės to 
jungo užkrauti ateinančioms kartoms. Kiek žinome, 
mūsų filologai, Būga ir Jablonskis, ne viename daly- 
ke yra jau atmainę savo nuomones. Tat tegu dova- 
noja ir mums, jei «Draugijoje» kaskart mažiau beat- 
sižiūrėsime į jų nuomones rašybos dalykuose. Idea- 
liškai  konsekventiška rašyba buvo vien tiktai Jau- 


niaus. Bet ji del to, kad ideališka, praktikoje sta- L 


čiai neįvykdoma del perdidelio skaičiaus visokių žen- 

klelių, kurių nebent tik viena peterburginė Mokslų Aka- 

demijos spaustuvė tegali turėti. Praktikoje ta yra ge- 

resnė rašyba, kuri yra lengvesnė,t. y. laisvesnė nuo 
visokių pridedamųjų ženklelių. Prie tokios rašybos 

mes ir stengsimės eiti, pasitikėdami, kad «Garnys» 

ne tik mus už tai nepapeiks, bet dar gal ne vieną 

šiandieninės ortografijos pseudodogmatą išgriauti pa- | 
dės. Už tai jam iš anksto sakome ačiū. 

8. Mūsų laikraštijoje buvo ikšiol įvairių įvai- 
riausių organų: turėjome laikraščių pirmeiviškų, lai- 
svamaniškų, katalikiškų, jumoristiškų ir kitokių. Ne- 

trūko net ir specialinių įvairiems luomams skirtųjų. 
Kunigams eina jau «Vadovas», vargonininkams «Var- 
gonininkas», vaikams «Šaltinėlis», inteligentams «Vil- 
tis», «Draugija», «Laisvoji Mintis», darbininkams 
«Rankpelnys», «Darbininkų Viltis», socialistams «Ko- 
va», «Progresas» ir k Vienos tik mūsų moterys 
buvo ikšiol be laikraščio. Bet dabar jau ir toji spra- 
ga užtaisyta. Nuo naujų metų moterų reikalams tar- 
nauti apsiėmė kauniškė «Lietuvaitė». Ji sakosi, no- | 
rinti būti «Lietuvos katalikių moterų laikraščiu» ir bū- 
sianti vedama «pažangoje sulig katalikų dvasios». Joje 
būsią žinių — 

apie dorą ir visuomenės gyvenimą, apie moterų veikimą ir jų 
nutarimus savo būties pagerinimui... apie kasdieninius reikalus, apie 
namų tvarką, apie švarumą, apie vaikų auklėjimą, kad jie būtų dori, 
dievobaimingi, geri savo tėvynės sūnūs ir tvirti jos gynėjai... 

Nebūsiąs užmirštas ir moterų ūkis: «Lietuvaitė» 
davinėsianti patarimų — 


apie daržovių ir gyvulių auklėjimą, apie užaugusių žemės vaisių 
sunaudojimą... Trumpai tariant — šio laikraščio skaitytojas ras įvai- 
rių žinių ir patarimų moterims reikalingų ir naudingų. 

. Programa plati ir puiki. Ir, matyt, nėra tai tušti 
žodžiai, nes jau pirmame numery redakcijos pri- 
žadai pradėta pildyti. Straipsnyje «Būkime tobūlos» 
karštai raginama moteris išmokti «aukotis Dievo gar- 
bei ir visuomenės ir tėvynės labui» ir tobūlintis «mok- 
sle, darbe ir... savyje». Ona Biržietė, pasiskun- 
dus, kad «Lietuvoje moterys beveik jokių teisių ne- 
turi, kad yra vien vyro pavaldinės», ragina mūsų mo- 
teris veikti, kad galėtų susilyginti su vyrais — 

moksle, ūkyje, pramonėje, prekyboje, organizacijose, biūruose 
įvairiuose užsiėmimuose ir t. t. 


Tą paraginimą patvirtina Vokietijos moterų ka- 
talikių pavyzdžiu, kurios jau- turį apie 2000 diplo- 
muotų, augštesnius mokslus baigusių specialisčių ir 
gausingą, iš 20000 narių, Vokietijos Moterų Katali- 
kių Sąjungą. 

Teisių lygybės klausimas irgi neužmirštas. Kau- 
no Vaideliotė judina jį trumpame, bet gyvai 
parašytame straipsnelyje. Pripažinus, kad skirtumas 
tarp vyro ir moters «labai aiškus» — prieina betgi 
gale išvadą, kad gyvenime «abudu vienodo svarbu- 
mo» ir todel 

teisinga, kad abudu — vyras ir moteriškė — įgytų ir turėtų 
teisių lygybę visuose dalykuose. 


Dar rimčiau apie tą patį klausimą parašytas 
Juzės Slumštytės straipsnis «Iš moterų klausimo». 
Gerb. autorė, išcitavus civilio Napoleono kodekso $ 
217 apie tai, kad 


žmona, nors turėtų bend:ą turtą su vyru ar ir nuosavą, negali 
jo dovanoti, nei parduoti, nei naują įgyti be vyro pritarimo. Tuo 
tarpu vyras turi pilną valią ant savo žmonos turto be jos žinios ir 
pritarimo, 


o taipogi $ 4 prekybinio kodekso, kur pasakyta, kad 
moteris neprivalo užsiimti prekyba be vyro žinios, 


nurodo baisią neteisybę, kurios neretai moterys gau- 
na patirti iš nedorų vyrų pusės. Taigi ragina reika- 
lauti per mūsų atstovus Dumoje, «kad vyrams ir mo- 
terims būtų tie patys įstatai», paaiškindama, kad tai 
visai nesipriešiną «Bažnyčios mokslui». 

PaulinaLinkuvė judina kitą labai svarbų klau- 
simą —apie'praktiškąjį moterų dalyvavimą ūkyje ir pra- 
monėje. Ji nurodo, kiek tai galėtų turėti moterys 
pelno, jei užsiimtų sumaningai virimu, kepimu, 
skalbimu, jei kaip reikiant vestų naminių paukš- 
čių ir naminių mažesniųjų gyvulių augini- 
mo ūkį, o ypač jei su tikru atsidėjimu ir mokslu už- 
siimtų 

siuvėjyste, kepurninkyste, mezgėjyste, karbatninkyste, kurpinin- 
kyste, sloidyste, kningtaisyste, daržininkyste, sodininkyste, bitininky- 


ste, pienininkyste, audėjyste, vaisvynyste, zeceryste, pirklyste, didžiu 
ūkiu ir kit. 


Pritardama pilnai tam sumanymui, M. Žitkevi- 
čiūtė teisingai nurodo, kad net ir geriausių norų 

čia neužtenka, be pažangos ir specialaus mokslo visi 
augščiau išvardintieji užsiėmimai nebūsią pelningi. No- 
rint iš jų turėti didesnę naudą, reikią mokytis ir 
taisyti savo ūkis. Taigi ir pataria moterims va- 
žiuoti į mokyklas, lankyti parodas, skaityti laikraščius. 

Netrūksta laikraštyje ir literatūros skyriaus. Jame 
labiausia pažymėtinas Povilaitytės straipsnis apie 
Zalgirio jubiliejų («Amžinai minėtina lietuvių karė 
ties Žalgiriu»). 

Jei prie to dar pridursime smulkias žinutes ir ko- 
respondencijas iš Lietuvos, Rusijos ir užsienių apie 
moterų veikimą, tai ir bus paminėtas trumpai visas 
«Lietuvaitės» turinys. 

Kaip mato skaitytojai, naujas laikraštis žada būti 
labai turtingas ir įdomus. Todel vertas kuo karščiau- 
sio moterų palaikymo. 

Jei kas galima prikišti «Lietuvaitei», tai nenusi- 
stovėjusią rašybą ir ne visai nusisekusią virtuvės ter- 
minologiją. Pav., rusiški «lenivyje šči, žarkoje po gu- 
sarski» lietuviškai pavadinta «tinginių bulionas, gu- 
sarų keptiena».  Abejojame, ar mūsų filologai tai ap- 
robuos. Be to, «Lietuvaitė», matyt, vengia nelietuviš- 
kos raidės f, nes rašo vapliai, bipštikas, vietoj 
vafliai, bifštikas. Na, «vapliai» dar pakenčiami, 
bet jau «bipštikas» stačiai juokingas, ir lengvai gali 
tapti dar juokingesniu, jei zeceris per apsirikimą raidę 
p pastatytų aukštielninką, kas lengvai gali atsitikti, 
nes spaudos klaidų «Lietuvaitėje» gana daug. Skaity- 
tojas, be abejo, dovanos tai, nes kiekviena pradžia 
sunki, bet tolesniuose numeriuose geistina, kad tų klai- 
dų nebūtų. Kai del mūsų, tai, žinoma, nežiūrint į nu- 
rodytąsias netobūlybes, sveikiname pirmutinį lietuvių 
moterų laikraštį kuo karščiausiai ir velijame jam kuo 
didžiausio pasisekimo. 

9. Salia tikrų lietuvių, kaip žinom, yra nemaža 
mūsų brolių, kurie jau ištautėjo, virtę lenkais, baltgu- 
džiais, vokiečiais ir kitokiais kitataučiais. Jie, atsisky- 
rę nuo savo tautos, nebenori jon grįžti, nes jau nebe- 
supranta savo prabočių kalbos. Del to jie jau ir į 

pačius lietuvius žiūri kaipo į kitataučius. Lietuviš- 
kas spausdintas žodis jų nepasiekia, kultūrinis mūsų | 
gyvenimas jų savo sūkurin neįtraukia. Diena po die- 
nos jie tampa mums vis svetimesni ir svetimesni. O 
tuo tarpu jie visgi yra mūsų broliai; tas pats krau- 
jas sriuvena jų gyslose, tas pats lietuvių būdas juose 
visada tebepasilieka. Kas gi su jais daryti? Ar mo- 
stelėti ranka ir jau visados jų išsižadėti. 


Daugumas taip ir mano ir paprastai stengias lie- 
tuvystės siena nuo jų atsidalinti. Bet netrūksta žmo- 
nių, prisilaikančių kitos pažiūros. Jie seka seną Ma- 
hometą, tarusį sykį: «jei kalnas, man paliepus, neatėjo 
prie manęs, tai aš galiu nueiti prie kalno». Todel 
nesitikėdami, kad ištautėję lietuviai patys prie mūsų 
sugrįžtų, jie eina drąsiai prie tų ištautėlių ir bando 
prakalbėti į juos nors ir svetima kalba, bet apie lie- 
tuvystės dalykus. Tuo būdu atsirado pirm poros 
metų Vilniuj lenkiškai leidžiamoji «Litwa», paskirta 
sulenkėjusiems lietuviams. Tuo pačiu tikslu pradėjo | 
eiti dabar ir «Allgzmeine litauische Rundschau» iš | 
Tilžės, kaipo lietuvystės centro Prūsuose. Naujas tas 
laikraštis skiriamas pirmučiausiai suvokietėjusiems 
Prūsų lietuviams. Jis stengsis parodyti, kad Prūsų 
lietuviai yra ne vieni patys pasaulyje, kad yra lietu- 
vių ir tikroje Lietuvoje tebegyvenančių, ir tolimon 
Amerikon iškeliavusių, — ir kad tie lietuviai ne tik 
nebaigia nykti, bet priešingai, auga, plėtojas, organi- 
žuojas, kuria savo literatūrą, laikraštiją, meną, kultūrą | 
ir kad todel būti lietuviu visai ne gėda. : 

Turėdama tą tikslą omeny, «All. lit. R.» savo | 
programiniame straipsnyje («Was will die All. lit. 
Rund.») sakosi, kad ji 


nori būti keliarodžiu visuose klausimuose, kurie paliečia lietuvių 
dvasios gyvenimą valstybėje, bažnyčioje, šeimynoje ir mokykloje, nori 
būtų šviesos versme ir tuo būdu rūpintis savo tautos kėlimu, pra- 
skleisti jai pasakojimų ir istorijos, kovų ir rimties, praeities ir dabar- 
ties uždangą. Ji nori vokiškai kalbančiam lietuviui, taip pat ir lietu- 
vių prieteliui iš vokiečių visuomenės, duoti tikrą supratimą, kaip lie- 
tuviai protauja, jaučia ir gyvena šeimynos tarpe, kaip jie myli savo 

tėvynę, ir taip tatai vieną paakinti, kad verta yra didžiuotis tėvų pali- 
kimu, antram gi įkvėpti pagarbos jausmų lietuviams. 

Tiems pagarbos jausmams dar labiau padidinti 
redakcija primena, kad Prūsų lietuviai draug su vo- 
kiečiais kovoję už Vokietijos susiliejimą į vieną val- 
stybę, ir baigia straipsnį poetišku palaiminimu santar- 
vėje gyvenančiai tautai ir šaliai. 

«Lietuvos Zinios» (9) teisingai mato čia ne- 
aiškumą, nes nežinia, kam tas palaiminimas teikiamas: 
ar lietuviams tarp savęs santarvėje gyvenantiems, ar 
tiems lietuviams, kurie su vokiečiais santarvėje gy- 
vena, o draug nurodo, kad tai yra kažkoks politikos 
varymas, nors «All. lit. R.» ir prižadėjus politikos 
vengti. 

Antras straipsnis— «Sei hoch gepriesen du mein 
geliebtes Vaterland»—pilnas Lietuvai pagyrimų, šau- 
kia vienybėn visus lietuvius, išsisklaisčiusius po pla- 
tųjį pasaulį, ir iškelia net ir tą lietuvių ypatybę, kad 
jie esą visuomet ištikimi jų valdančių valstybių pilie- 
čiai. Čia irgi jaučiama truputį jei ne politikos, tai 
bent diplomatijos. 

Trečias straipsnis — «Heutiger Stand des litau- 
ischen Volkstums in Preussen» yra labai įdomus. 
Jame randame liūdnų žinių apie lietuvystės nykimą 
Prūsų jūroje. Dar du šimtu metų atgal lietuvių etno- 
grafiškoji riba siekusi Karaliaučiaus, dabar gi mūsų 
tėvų kalbos aidas beužsilikęs vien tik miestų, upių 
ir ežerų varduose. Net ir Gumbinėje, kur 70 metų 
atgal buvo lietuviški pamokslai, nieks lietuviškai ne- 
besuprantąs. Lietuvių užsilikę tik pačioje Prūsų šiau- 
rinėje kertelėje, apie Šilokarčiamą, Klaipėdą ir, aps- 
kritai, paliai Lietuvos sieną. Vokiečiai to krašto su- 
vokietėjimo priežastį matą mare, aplankiusiame Prūsų 
Lietuvą 1709 —1711 metais, bet to straipsnio auto- 
rius yra kitos nuomonės. Lietuvius išnaikinęs ne 
maras, bet valdiška vokietinimo politika, varoma kaip 
seniau, taip ir šiandien. Nuo 1870 metų lietuvių 
kalba visur iš mokyklų yra išvyta; vidurinėse mo- 
kyklose, ypač istorijos dėstyme, visa, kas vokiška, 

keliama į padanges, o kas lietuviška — begėdiškai 
niekinama. Tikyba neva leista liaudies mokyklose 


dėstyti lietuvių kalba, bet mokytojai to visai nepildo. - 


Lietuvių stipendijos prie kai kurių universitetų del 
buvimo yra, bet jas dažniausia sučiumpa vokiečiai. 
Be mokyklos lietuvius vokietinti padeda ir bažnyčia 
(protestantiškoji). Lietuviai siuntę valdžiai «peticio- 
nus», išdėstydami savo skriaudas, bet nieko nelaimėję. 
Dabar susispietę į politiškąją partiją, kuri žadanti 
kovoti už sau priderančias teises, žinoma, legalėse ri- 
bose. Todel neteisingai darą tie, kurie tą krikščio- 
niškąją lietuvių partiją peikią. Nors jie ir lietuviai 
— tačiau visi tos partijos nariai esą ištikimi monar- 
chistai, gerbiantieji savo karalių ir savo numylėtą 
Prūsų tėvynę 

Zinoma, toks atviras valdžiai smilkymas mums 
labai keistai atrodo; «Lietuvos Zinios» pavadino net 
tokią politiką stačiai «sėdėjimu dviejose kedėsev». 
Mes, gerai žinodami, kaip giliai yra įsišaknijęs tarp 
Prūsijos lietuvių «Keizerio» kultas, kaltinti perdaug 
«All. lit. R.» redakcijos nedrįstame, nes ji, veikdama 
dabartinėse sąlygose ir skirdama savo laikraštį suvo- 
kietėjusiems Prūsų lietuviams, negali neatsižiūrėti į tą 
mums gan keistą cezarizmo kultą. 

Baigia savo straipsnį autorius įsitikinimu, kad 
visgi ir Prūsų lietuviai nepranyksią. Atgijus lietuviams 
Didžioje Lietuvoje, jų vokietėjimas imsiąs eiti mažyn 
ir Prūsuose. Skaičius tautiškai susiprantančių lietu- 
vių Prūsuose jau ir dabar imąs kilti. 

Po to eina Zvalgūno «Balsas iš didžiosios Lie- 
tuvos», kuriame trumpai paminėta, ką Rusijos lietu- 
viai nuo 1904 m. yra nuveikę ir dar trumpiau—apie 
mūsų senovės laikus. : 

Galop eina augščiau jau minėtasai Ąžuolaičio 
straipsnis apie lietuvių laikraštiją. 

Toks tai yra turinys pirmojo «All. lit. R.» 
numerio. 

Tiesą pasakius, mes bent kiek apsivylėme: lau- 
kėme, kad «All. lit. R.» bus aiškiu kovos už lietu- 

vių teises organu, tuo tarpu, bent šisme pirmame 
n-je, randame daugiau politikos ir diplomatijos, negu 
realio mūsų rei alų gynimo. Zinoma, iš pirmutinio 
n-rio negalima dar spręsti, kokiu ilgainiui virs šis nau- 
jas laikraštis. Bet jeigu jis pasiliktų ir toks, kokiu 
pasirodė, visgi jis mūsų visuomenei bus dideliai nau- 
dingas. Todel jo atsiradimą nuoširdžiai sveikiname 
ir kuo didžiausio pasisekimo jam velijame. 

10. Pabaigę šį straipsnį, gavome žinią, kad Ame- 
rikoj pradėjęs eiti dar vienas naujas, Šimkaus lei- 
džiamas, laikraštėlis «Amerikos Zinios». Susidedąs 
jis iš nedidelio formato 8 pusl.  Formatui atatinkąs 
turinys: trumpos žinutės, Žemaitės apysakėlė «Nelai- 
mingi vaikai», juokeliai, pora eilučių. Be to, esąs 
įvestas skyrius «Pasikalbėjimai Jurgio su Simuo. 
Anot «Vienybės Lietuv.», esąs tai sekimas «Saulės» 
Baltruvien=, «Keleivio» Maike ir Barono «Žinių» 
Raulu su Motiejum. Apie laikraščio kryptį sunku 
kas pasakyti nemačius pirmutinių numerių. 

Be to, esame girdėję, kad netrukus pradėsiąs 
eiti rusų kalba «Litovskoje Obozrienije» 
su plačia programa. Tas laikraštis ketinąs atlikti to- 
kią pat funkciją tarp lietuvių ir rusų, kokią atlieka 
«Litwa» tarp lietuvių ir lenkų ir «Allgem. litauishe 
R.» tarp lietuvių ir vokiečių.  Ikšiol iš tikro rusų 
visuomenė apie lietuvių kultūrinį gyvenimą žinojo 
tik tiek, kiek išskaitydavo retose rusų laikraščių ko- 
respondencijose iš Lietuvos. Bet ko buvo vertos tos 
žinios, pigu suprasti žinant, kad tas korespondencijas 
rašinėjo žmonės nemoką lietuvių kalbos, dažnai 
ir patys lietuviams nepalankūs, ir del to linkę visos 
tiesos nepasakyti arba net ir stačiai ją savo pašali- 
niams tikslams iškreipti Taigi pasirodymas tokio 
laikraščio, kaip <Litov. Obozrienij e», kur rašys 
daugiausia patys lietuviai, be abejo, yra labai pagei- 
daujamas!) ir, tariamės, lietuvių inteligentų bus ma- 
loniai priimtas. 

1) Lenkai kad ir neapkenčia rusų kalbos, tačiau savo reikalams 


ginti irgi nesenai yra nutarę leisti Peterburge kas savaitė ,, Polskij 
Viestnik“. 

Iš to visa, kas augščiau išdėta, matome, kad 
jau ko ko, bet laikraščių mums visai nestinga. Jų 
yra ir daug, ir įvairių krypčių, ir net įvairiomis kal- 
bomis. Ąžuolaitis tame ūmame mūsų laikraščių besi- 
dauginime mato nesugriaunamąjį įrodymą mūsų tau- 
tos gyvybės. Ta tauta, kuri tiek turi rašančių ir skaitan- 
čių, be abejo, yra tolima nuo tautiškos mirties. Į tą ar- 
gumentum ad hominem mūsų. priešai vargiai ką 
begalės atsakyti. 40 laikraščių — ginančių šiaip ar 
taip lietuvių reikalus — tai visgi faktas, kurs sunku 
ignoruoti. Tat jo konstatavimu ir galėtumėm baigti 
šį pranešimą. . 

Bet yra dar vienas dalykas, kurio negalime čia 
prie progos nepaminėti. Yra tai naujų laikraščių 
kryptis. Kaip jau augščiau matėme, ji toli nevieno- 
kia: vieni jų yra tikrai katalikiški, kiti laisvamaniški, 
treti bepartyvūs, ketvirti atvirai antiklerikališki. Prie 
pirmųjų priklauso «Spindulys», «Lietuvaitė», «Garnys», 
prie antrųjų «Progresas», «Rygos Naujienos», «Auš- 
rinė», prie trečiųjų «All. lit. R.», prie ketvirtųjų «Lais- 
voji Mintis» ir «Visuomenė». Šis faktas parodo, kad 
srovė laisvamaniškoji ir antiklerikališkoji pastaruoju 
laiku mūsų laikraštijoje eina stipryn, ir kad pertai 
netiesa, būk katalikiškoji spauda mūsų visuomenėje 
užimanti pirmą vietą. Konstatuojame tą faktą ne tam, 
kad tvirtai tikėtumėm galutiną laisvamanystės pas 
mus įsivyravimą, bet tam, kad paragintumėm mūsų 
katalikiškos spaudos atstovus energiškiau dirbti ir 
mūsų kunigiją uoliau katalikišką spaudą žmonėse pla- 
tinti. Tam reikalui mums reikia imti pavyzdys iš 
mūsų priešų. Jie nesigaili triūso ir skatiko, nuolat rašo, 
spausdina ir visokiais būdais skleidžia savo nepalan- 
kius katalikystei raštus, — na ir, žinoma, jei ne pil- 


nai, tai bent dalinai savo tikslą pasiekia. Tuo tarpu | 


pas mus daugelyje vietų kol kas maža tame dalyke 
kas tedaroma, o kai kur ir visai jokio veikimo nesi- 
mato. Metas būtų susiprasti, kad nesusilauktumėm 
to, ko yr susilaukus Prancūzijos kunigija, deja, per- 
vėlai tesupratusi spaudos galybę. Tiesa, ji dabar 

taiso savo klaidas, uoliai platina savąją «La Bonne 
Presse», bet būtų buvę visai kas kita, jei ji būtų 
pradėjus platinti tąją «La Bonne Presse» prieš 50—60 
metų. Taigi svetimos klaidos tepamoko ir mus pro- 
tingiau gyventi ir veikti. 


VAIVORYKŠTĖ. Literatūros ir dailės laikraštis. Pirmoji kny- 
ga 1913 metų. Vilnius, 1913, 208 psl. in-8. 

Šis naujas, senai laukiamas mūsų laikraštis, sa- 
kos susivėlinęs «visais metais». Mat, ėmėjų tesurin- 
kęs vos 17 ir galėjęs net visai žlugti, betgi nežlugęs 
ir nežlugsiąs. (Duok Dieve! A. J.) Eisiąs kas trys mė- 
nesiai. 

«Vaivorykštė» dėsianti apysakas, noveles, dramos 
veikalus, poezijas, visokius literatūros formoje išreikš- 
tus atsiminimus iš mūsų kutūros darbo istorijos, ke- 
lionių įspūdžius, biografijas, literatūros ir dailės kro- 
niką, ypatingą gi domę kreipsianti į literatūros kritiką. 

Kitaip sakant, šis naujas laikraštis žada būti la- 
bai įvairus ir daugiaspalvis, kaip «Vaivorykštei» iš 
tiesų ir pritiktų. 

Deja, pirmutinis jos numeris toli neduoda to, ką 
redakcija žada. Jokio spalvų įvairumo jame neran- 
dame. Viršelis visai baltas, be jokių pagražinimų, 
lyg tyčiote tyčiojas ir iš paties laikraščio vardo ir iš 
daug ko laukusio skaitytojo. 

Tą pirmutinį blogą įspūdį nuo viršelio bent kiek 
mažina «Vaivorykštės» turinys, kuriame randame ir 
gerų dalykų. Pirmoj vietoj reikia čia paminėti Mai- 
ronies naują poemą «Mūsų vargai». Kol kas įdėta 
tik pirmoji jos dalis. Joje nurodyta du didžiausiu 
mūsų visuomenės vargu. Pirmas — tai mūsų aug- 
štesnius mokslus išėjusio jaunimo palinkimas vesti ki- 
tatautes ir užmiršti tėvynę. Tos rūšies jaunuomenę 
autorius šitaip charakterizuoja: 

Ir daug tėvynei ir tėvams 


Žadės; žiūrėk, paskui dievams 
Kitiems jau sąžinę aikvoja. 

Iščiulpus syvus iš namų 

Paskui tarp vilnių svetimų 
Užmirš paskolintąją dalį; 
Susukus gūžtą kur Guduos,' 
Tėvų iš vargo nevaduos, 
Nebesugrįš į savo šalį. 

Jaunų dienų išjuoks sapnus, 
Kaip bočių prietarus senus, 
Negerbs nei prisiegos jausmingos. 


Antras vargas — tai palinkimas mūsų bajorų prie 
lenkystės ir stengimasis per riaušes įvesti lenkų kal- 
bą į mūsų bažnyčias. Tiesa, tas palinkimas dažniau- 
siai yra dirbtinis, pagamintas tam tikrų lenkų agitato- 
rių. Toks agitatorius išvestas ir šioj poemoj. Jis raš- 
tais ragina vietinius bajorus nesnausti, baido pavo- 
jum nuo lietuvių. 


Štai litvomanai mus visus 
Nuo Polščios prižada atskirti, 
Ar niekas jų nepažabos?! 
Bažnyčioj lenkiškos kalbos 
Neduokim pamatams iširti. 


Agitacija pasilieka ne be pasekmių. Bajorai ren- 

gias bažnyčioj padaryti riaušes: 
Čia viskas priguli nuo to, 
Kad mums pirmiems užbaubt ryto 
Ražančių, rasit, ir Gadzinkas, 
Paskui pozicijos šventos 
Nebeužleisim niekados: 
Raliuos ten mūsų šalininkas! 

Kuo viskas pasibaigs, sunku įspėti. Bet pradžia 
labai daili. Eilės skambios, gražios, kaip paprastai 
Maironies. Gaila tik, kad palikta kalboj keletas 
polonizmų, pav., «ant savaičių kelių», viet. «kelioms 
savaitėms», «išeis jam ant sveikatos» viet. «išeis jo 
sveikatai» ar kaip kitaip. Tačiau nežiūrint tu netobū- 
lumų ir kai kurių silpnesnių eilių, šią naują mūsų 
dainiaus poemą kiekvienas literatūros mylėtojas, be 
abejo, perskaitys su tikru pasigėrėjimu. 

Antras gan ilgas, taipgi nebaigtas ir lygiai be 
nuobodžio galimas skaityti dalykas — tai Igno Šei- 

niaus apysaka «Bangos siaučia». Autorius piešia čia 
du šios gadynės mūsų inteligentu. Vienas — dak- 
taras, «dirbęs sodžiuj kaip jautis», ne tik gydęs, bet 
ir švietęs, yra neperlaimingas šeimyniškame gyveni- 
me, bet užtat pilnas energijos; jis nepasitiki miestų 
kultūra ir todel sumanė «išauklėti Lietuvai kultūrą 
sodžiuje». Jis ketina platinti savo idėjas per tam ti- 
krą laikraštį. 

Kitas — nuo lietuvių judėjimo bent kiek nuto- 
lęs, užima gan augštą valdišką vietą ir svajoja apie 
susisukimą šeimyniško lizdo. 

Autorius kad ir neparodė abiejų tų inteligentų 
tikro veikimo, bet jų pašnekesiai yra gana įdomūs, 
taip kad ši Seiniaus apysaka, rodos, bus visai neblo- 
ga, kaipo piešianti gyvus žmones, ne manekenus. Gai- 
la tik, kad autorius vietomis vartoja mažai kam te- 
suprantamus provincializmus, pav., ger, gek, vie- 
toj ar, ak bei juk. 

Po Maironies poemos ir Šeiniaus apysakos skai- 
tyti Vinco Krėvės «Pratjekabuddhą, Šventųjų Gango 
vilnių pasaką» be galo sunku. Mat, visur čia pilna 
«viršliteratiškos» pretensijos, be galo ištęsta ir ne- 
apsakomai nuobodu. Ieškoti čia ko nors lietuviška 
būtų tuščias darbas: čia viskas egzotiška, nepaprasta, 
svetima — pradedant nuo veikiančiųjų asmenų var- 
dų ir reiškiamų dialoguose idėjų ir baigiant paties 
autoriaus kalba ir veikalo forma. Ar Indijoj taip pa- 
sakojama pasakos, kaip Krėvė, nežinom, bet kad 
Lietuvoj taip jų nieks neseka, tai faktas. Tikras lie- 
tuvis neplepikas visa, kas Krėvės užima 57 pusl, 
būtų labai dailiai sutalpinęs į kokius 5—7. Nes, tie- 
są pasakius, autoriaus «Pratjekabuddhoj» nauja — 
vien vardas, pats gi turinys paimtas iš labai senos ir 
visiems žinomos pasakos apie buddizmo įsteigėjo gy- 
venimą. Autoriui, matyt, labiausiai patiko šios Indi- 


joj gimusios pažiūros: 


Vienas yra vanduo visur. Kaip jis puola lašais iš debesų ant 
žemės, ar nevadini tu jo lietum? Kaip jis teka iš augštų kalnų kluo- 
nėsna, ar nevadini tu jo upėmis? Kaip jis gyslomis verčiasi iš gilumos 

žemės, ar nevadini tu jo šaltiniais? Bet tai ne šaltinis, ne upė, ne 
lietus, tik vis tasai pats vanduo... 


Klausykite žodžių mano. Vienas yra visame pasauly. V ie- 
nas daugybėje. Kaip iš savęs pasaulius tveria — vadiname 
jį Pradžiapačiu. Kada šildžia ir augina visa, kas yra, tai tada 
mes gerbiame ir šaukiame jo, vadindami Agni. O kada jis ankstų 
rytą kelia dieną, tai jau jisai yra Varuna, o kaipo uždegam jį ran- 
komis savo, gerbiame jį vardu Mitra. O kaipo pagalbą šaukia- 
me — Indra vardas jo. O vis tai tasai pats didis Vienas 
daugybėje, tas, kuris lūpomis mano siunčia vielyvas žodžių au- 
sysna jūsų ir žeidžia širdis jūsų, kuris gyvena manyje, kuris yra 
A š, vienų vienas gyvenime Atmanas, didis Pradžiapatis.. 


„„Nėra didesnės galybės kaip toji, kuri yra gyvenime... 

„Kas gyvena, tasai negimė, tasai ir nemirs. Tas, kursai gy- 
vena ir vadina save A š—amžinasai Atmanas yra tasai. Ir tas, kur 
suprato save, pažino, jog jisai  Atmanas, tasai sužinojo visas pasau- 
lio paslaptis, tasai — didis Pradžiapatis -—— ir nebijo jau jisai nei 
to, kad mirs, nei kad gims. Tasai... tikras brahmanas, viešpats At- 
manas, kuris naikina vienus pasaulius, o tveria kitus savyje ir per 
save, nes jis tikras Pradžiapatis, o nebūtų juo, kad negimtų ir ne- 
mirtų pasauliai... 


Kaip lietus garu keliasi nuo žemės, kad vėl debesiais lietumi 
vaikščiotų erdvėse dangaus, taip Pradžiapatis sensta ir miršta At- 
mane, kad jaunas gimtų. O nemiršta ir negema Atmanas, tik Pra- 
džiapačiu virsta. Kuris turi ausis — teklauso, kas turi supratimą — 
tesupranta..+ Ir kiekvienas tecina keliais savo (120—121). 


O kiek toliau randame dar šitokius išminčiaus 
Savalkijos žodžius: 


Radža, kaip tu užsimerki, nematai dienos. Kad galėtai amži- 
nai užsimerkti, amžinai pražūtų tau ir saulė ir dangus, nes kiekvie- 
nas žmogus nešioja savyje: ir saulę ir žvaigždes, ir dieną ir naktį. 
Ne tu pasauly gyveni, bet jisai tavyje... 

Aš esmiu Atmanas, kuris tveria dangų ir žemę... kuris stoviu 
„augščiau už gera ir bloga.. Aš esu tas, kur stovi augščiau už gimi- 
mą ir mirtį; nėra tam nei bausmės, nei geradarybės, kuris yra su- 


tvertojas viso, kas yra. Aš esmiu A š ir nėra kitų, kurie gyventų 


manyje. 


Autoriui, matyt, baisiai patiko ta panteistiškai-teo- 
sofiškoji Indijos filosofija. Ji, matyt, tiesiog žavėte 
sužavėjo Krėvę, nes jis nesidrovėjo pavaišinti jąja ir 
mūsų visuomenę, suparodijuodamas prieg tam net 
šventus evangelijos žodžius. Žinoma, Krėvė gali sau 
rašyti kaip tinkamas. Abejotina tiktai, ar mūsų vi- 

suomenė padėkos jam už tą jo gan sunkią ir nuobo- 
džią indiškojo panteizmo propagandą. Labai nema- 
lonųu mums tai rašyti. Bet kito tinkamesnio vardo 
«Pratjekabuddhai» charakterizuoti mes nerandame. 
Nes pavadinti jį dailės dalyku—labai sunku.“ 

„ O dar sunkiau tai padaryti su to paties autoriaus 
«Žiemos nakčių sapnais». (Geriausia juose tai tas, 
kad jų nedaug, tik du. Pirmutinis prasideda šiais 
žodžiais: 

Sapuavau, jog šviesią mėnesieną guliu-miegu jūros pakrantėj 
ir akia be žado žiūriu beribėn tolumon... 

O baigias šitaip: 

O mano siela vis sapnuoja audrą, kur praėjo, sapnuoja ir ilgis.. 


Tikrai nuostabus iš Krėvės sapnuotojas. Pernykš- 
čiame «Švitury» prisapnavo jisai «sapnų litaniją 2)», 
dabar vėl vaišina mus savo «Žiemos nakčių sapnais». 
Kada bus tiems «sapnams» galas, nemokam pasakyti. 
Viena tik težinom, kad visa ta «sapnų» literatūra gali 
rasti pasisekimą nebent pas trečiaklases gimnazistes, 
mėgstančias savo sapnus draugėms pasakoti, Šiaip 
jau gi rimtesniems skaitytojams tie Krėvės «sapnai» 
gali turėti reikšmės nebent kaipo puiki medžiaga 
psichopatologiškoms studijoms, lygiai kaip ir to paties 
autoriaus «Egojistas». 

Neapsakomai gaila, kad tuo klaidingu keliu už- 
simanė eiti ir Liūdas Gira. Jo «Disonansai» (ats- 
kyrus tik dailesnę kalbą) labai panėši į tik ką minė- 
tuosius Krėvės sapnus. Ir ten ir čia ta pati pašiur- 
pusi, nenatūrali deklamacija, kur minčių menkumas 
bandoma pridengti pretensionalia dekadentiškai mo- 
dernistiška forma?) Autoriams, tur būt, atrodo, kad 


1) Žiūr. 575 psl. 

*) Ilgą laiką mes laužėme sau galvą, niekaip negalėdami įspėti: 
del ko ta forma taip patiko kai kuriems mūsų jaunikliams rašytojams. 
Buvo tai mums pilniausia paslaptis: Bet dabar jau, rodos, ją atspė- 
jome. Mat, tos keistos formos nežinojo ir nevartojo nei Homeras, 


". 

tai esanti «poezija prozoje», bet rusai, mums matos, 
turi daug tinkamesnių tokiems rašiniams vardų: jie 
vadina juos vaizdžiai —jerunda na postnom ma- 
slė arba čepucha v smiatku. Ir, rodos, čia ne- 
daug teklysta. 

Tos pat rūšies ir G. Kuzavo «Kraujas», tik ten 
bent yra šioks toks turinys, kurį šiaip taip galima 
suprasti ir savais žodžiais atpasakoti. Mūsų išmany- 
mu, visus tuos rašinius kunigai drąsiai galėtų užda- 
vinėti savo penitentams skaityti «pakūtos» vietoje. 
O dar didesniems nusidėjėliams — tai reiktų liepti 
atmintinai išmokti kokį Krėvės sapną ar Giros «di- 
sonansą». Tai bent privargtų nabagai ir jau kitą kar- 
tą, be abejo, taip lengvai nebebristų į «griekus». 

Po visų tų nelemtų «sapny» ir «disonansų» — tik- 
rai pasilsi žmogus beskaitydamas «Literato užrašus». 
Jų autorius, Akstinų Vincas, pasirodo mūsų raštijoj 
bene pirmutinį kartą. Bet tas pirmas jo veikalėlis, 
kad ir šaržuotas bent kiek, visgi malonu skaityti. Ar 
buvo kada toks lietuvis literatas, kurs, gyvenimo ap- 
linkybių verčiamas, būtų pasiėmęs rašyti «Saliamono 
galvą», mes nežinom, bet skaitydami tuos «Literato 
užrašus» visą laiką jautėme, kad tai ne «sapnas» ir 
ne «pasaka»... Dieve padėk jaunam rašytojui ir to- 
liau imti savo raštams temas iš mūsų gyvenimo, 
o ne iš savo «subjektyvių pergyvenimy», (kaip tai 
daro mūsų «poetai prozoje») ir toliau rašyti žmoniš- 
kai, o ne dekadentiškai. 

+ Tiek apie platesnius «Vaivorykštės» raštus. Lieka 
dar tarti keletas žodelių ir apie smulkiuosius, ypač— 


nei Virgilijus, nei Dantė, nei Šekspyras, nei Goethe, nei Šileris, nei 
Puškinas, nei Gogolis, nei kiti žymiausieji visų amžių literatūros geni- 
jai. Todel šios gadynės rašytojai ir mano, tikrai prašoksią visus tuos 
poezijos didvyrius, jei rašysią ne taip kaip jie, bet naujoviškai, sti- 
lium „modern“. Pagunda tikrai didelė—būti ne tik kaip genijus, bet 
ir didesniu už genijų. Kad tai pagundai lengvai pasiduoda vienas 
kitas aušrinietis ar ateitininkutis, tai nenuostabu. Bet kad duoda jai 
save pavergti tokie, rodos, jau gana subrendę vyrai, kaip L. Gira 
ir V. Krėvė, tai mums tiesiog nesuprantama. 

apie eiles. Jų čia irgi netrūksta. Beveik visi žymiausieji 
mūsų dainiai yr atsiliepę į «Vaivorykštės» pakvietimą 
ir atsiuntę jai po pluokštą savo eilių. Mažiausiai 
"davė Dagilėlis — vos tik vieną, bet tikrai dailią ba- 
ladą «Nupuolęs dainius». Tuo dainiu yra velnias. 
Vaikino naktigonio prašomas, jis užgieda «Giesmę 
'Augščiausiam». Vaikinas sužavėtas klausos, užsimiršta 
ir įleidžia žirgelį į avižas. Kaimynai tai pamato, ir 
viskas baigiasi vaidais, ko velnias ir norėjo. 

M. Gustaitis davė keletą gražių eilių, bet šį kar- 
tą kažkodel jos nepalieka gilesnio įspūdžio. 

M. Vaitkus savo <Liūdnojo rudens garsuose» ieško, 
matyt, naujų eiliavimo formų, bet kaipo tikras talen- 
as turinio formai nepaš venčia. 

Su džiaugsmu sveikinam Paparonį, kaipo poetą. 
Jo talentas vis didyn eina, eilių forma tobūlėja. Mums 
labiausiai patiko «Finis coronat opus». Bravo! 

Iš naujų poetų daugiausia eilių yr davęs Faustas 
Kirša. Tai jaunas talentas — abejoti negalima. Tik 
gaila, kad visos jo eilės kažkokios ne visai aiškios, 
lyg ūku aptrauktos. Matyt, jaunas dainius tur daug 
vargo su forma ir nėra dar jos pilnai apgalėjęs. Die- 
ve padėk jam toliau lavintis ir pasiekti mūsų Parna- 
so viršūnę. 

Bet didžiausias «Vaivorykštės» perlas — tai L. 
Giros vertimas suomių «Kalevalos». Tuo dalyku tie- 
siog negalima atsigėrėti. Perskaitęs jį žmogus vien 
gailestauji, kodel vertėjas tik pradžią tos poemos su- 
lietuvino, kodel nepasirūpino ją visą išversti... 

Pagalios yra ir kritikos skyrius. Bet jame 
terandame tik Dr. M. Gustaičio studiją «Puškinas ir 
Krimo Sonetai» ir L. Giros «Literatūros pašnekas». 

Tai beveik ir visas 1-jo «Vaivorykštės» n-rio 
turinys, 

Kaip mato skaitytojai, toli ne viskas jame gera 
ir tobūla. Peržiūrėję kritiškai jį visą, mes esam to- 
limi nuo entuziazmo ir nedrįstam pasakyti: «Vaivo- 

rykštė» — tai didelė įnaša mūsų raštijon. Įnešti kol 


a 


kas ji nieko didelio neįnešė. Bet ilgainiui ji gali 
įnešti, jei tik pati tikrai nežlugs ir iš tiesų ras vi- 


suomenės užuojautos. To jai ir gerb. redakcijai nuo- | 


širdžiai velijame. 2 


1. BAŽNYTINĖ APŽVALGA.2. VAIRAS. 3. VIENSĖ- 
DIS. 4. ATEITIS. 5. IŠEIVIŲ DRAUGAS. 


D-ras Basanavičius, pirmasis senosios «Aušros» 
redaktorius, gali nūn džiaugtis: juo mes einam tolyn 
nuo «Aušros» gadynės, juo labiau mūsų spauda plė- 
tojas, juo sparčiau auga mūsų laikraščių skaičius. 
Praėjusiais 1913 metais jis ypatingai pašoko. «Viltis» 
ir «Lietuvos Zinios» nutarė virsti dienraščiais ir ga- 
lop virto. Kiti, kaip šit «Pavasaris» ir «Aušra», pra- 
dėjo dažniau eiti. Be to, atsirado keli nauji spaudos 
organai, apie kuriuos ir norime čia patiekti keletą 
kritiškų pastabų. 

1. Pirmoji vieta tarp tų naujų laikraščių — lai- 
ko atžvilgiu — pridera «Bažnytinei Apžvalgai». Ji 
pradėjo eiti 1913 m. liepos 12 (25), ir eina regula- 
riai dukart per mėnesį. Jos redaktorium yra kan. J. 
Skvireckas, žinomas šv. Rašto vertėjas. 

Iš 12-kos ikšiol išleistųjų numerių «B. Apžval- 
gos» fizionomija visai paaiškėjo: žinome jau, kas tai 
per laikraštis, koks jo tikslas, ką ten galime rasti ir 
ko ten stinga. 

Laikraščio programa suformuluota gan aiškiai. Ji 
randas «Redakcijos žodyje» pirmame n-je. Iš ten su- 
žinome, kad «B. Apž.» atsiradus ne savaime, bet žy- 
miam kunigų būriui skatinant. Dėliai toji ir skiria- 
ma «plačiajai dvasiškijai», t.y. «ne tiek kunigams mok- 
slininkams, kiek paprastiems». Šiems pastariesiems 
laikraštis prižada: 

1) tiekti gyvai reikalingų kunigijai žinių, gvildenti gyvus, ak- 
tualius klausimus; 

raginti kunigus, kad nemestų dvasiškųjų mokslų, kelti aikš- 
tėn «jųjų naudingumą, reikalingumą, gražumą», nurodinėti žymesniuo- 
sius skaitytinus teologijos veikalus. 

3) davinėti straipsnius apie laiko eigoje iškįlančius dogmatiš- 
kuosius ir skriptūristiškuosius klausimus, o taipgi ir moralės teologi- 
jos dalykų neužmiršti; ) i 

4) atremti daromus tikėjimui ir Bažnyčiai užmetimus; L 

5) nemaža vietos pašvęsti kateketikos ir pedagogijos klausi- 
mams, o taipgi ir dvasiškųjų knygelių leidimo reikalui; 

6) gvildenti pastoracijos klausimus ir sveikos askezies dėsnius, 
nurodinėti mūsų silpnybes, dvasios žaizdas, jų priežastis, o draug ir 
vaistus žaizdoms ir priemones jų priežastims pašalinti; Č 

7) rūpintis liturgikos dalykais, apeigų. vienodumo klausimu, 
bažnyčių statymo ir puošimo dalykais ir t. t- 

8) gvildenti bažnytinės istorijos klausimus tiek, kiek jie turi 
aktualės apologetikos vertės, o taipgi ir svarbesniuosius praktiškuo- 
sius klausimus iš bendrosios kanoniškos teisės; 

9) skelbti. ir aiškinti naujuosius artimosios dvasiškosios vyriau- 
sybės parėdymus, neužmirštant ir tebeveikiančiųjų senesniųjų, o taip- 
gi ir paliečiančių mūs gyvenime ir darbe Rusijos įstatymų; 

10) mokyti kunigus, ypač jaunesniuosius, parapijos oficialio rė- 
dymo technikos; 

11) davinėti žinių, kaip eina bažnytinis gyvenimas pas mus. ir 
atskirose užsienių šalyse, kaip ten darbuojas katalikai ir jų priešai ir t.t, 


12) gvildenti visuomenės klausimus Kristaus mokslo šviesoje; 
13) įvesti laikraštin tam tikrą klausimų skyrių. 


Kaip mato skaitytojai, pažadėta labai daug. Nie- 
ko čia neužmiršta, (atskyrus nebent krikščionišką fi- 
losofiją), apimta visi teologiški mokslai, visos bažny- 
tinio gyvenimo sritys, visi kunigijos reikalai. Pažiū- 
rėkim nūn, kaip gi tie prižadėjimai pildomi. 

Kaip jau augščiau matėme, redakcija pirmame sa- 
vo programos punkte visus žadamuosius dalykus pa- 
dalino į «gyvai reikalingas kunigams žinias» ir «ak- 
tualius klausimus». Zinios — tai faktų sritis, 
aktualūs klausimai — tai principų sfera. 

Pirmoje iš tų sričių redakcija padarė visa, ką 
tik galėjo: įvairių įvairiausių žinių davė labai daug, 
sakytumėm, net verdaug. Rūgoti dėliai to būtų visai 
neteisinga. Jei kas leistina čia — tai nebent kiek 
paabejoti, ar visos tos žinios buvo gerai parinktos, 
ar jos mūsų kunigams naudingos, o ypač, ar jos «gy- 
vai jiems reikalingos», (pav., kad ir toks ilgokas 
straipsnis, kaip «Syrija tikybos žvilgsniu» (Nr. Nr. 10 
ir 12) arba «Kristaus mokslas Borneo saloj» (Nr. 9) ir k. 

Skirdama įvairiems smulkiems faktams ir fakte- 


liams, mūsų išmanymu, perdaug vietos, «Baž. Apž.» | 
buvo priversta susiaurinti principų bei aktualių klau- | 


simų sritį. Jų ten kol kas pajudinta neperdaug. Del- 
ko? Greičiausiai bene bus del to, kad klausimams ge- 
rai išgvildenti ir išspręsti reikia ir daugiau vietos, ir 
daugiau darbo, ir daugiau mokslo. Su jais bet kaip 
neapsidirbsi. Kas kita faktai. Jų labai lengva pri- 
rinkti, ir jie nesunku aprašyti. Tačiau išėjusiuose 
ikšiol «B. Apžvalgos» numeriuose netrūksta ir aktua- 
lių klausimų. Tam patvirtinti užteks čia 'paminėjus 
kun. Vaitkaus o R «Pirmeivystės platintojas pa- 
rapijoje» (Nr. Nr. 1, ir 3), «Spaudos apžvalga» 
(Nr. 11), «Darytina ir Atm (Nr... Nr. 1' ir 1 
kun. J. Skvirecko «Krikščionystė Rymo valstijoje iki 
313 m.» (Nr. 1, 2, 3, 4) ir k. 

Antras programos punktas ikšiol tebėra neišpil- 
dytas. Mes patartumėm redakcijai net visai jo nepil- 
dyti. Nes «raginti kunigus, kad nemestų dvasiškųjų 
mokslų, keltų aikštėn jųjų naudingumą, reikalingumą 
ir gražumą», mūsų išmanymu, tai tuščias ir vi- 
sai nereikalingas darbas. Tiesa, teologiškųjų vado- 
vėlių autoriai mėgsta įžangoje kalbėti apie naudin- 
gumą, prakilnumą ir reikalingumą dėstomųjų mokslų, 
bet ar yra iš to kam kokia nauda, abejotina. Kitose 
mokslo šakose to senai nebedaroma. Man bent ne- 


atsiėjo matematikos, fizikos, astronomijos vadovė- | 


liuose — rasti įrodinėjimų apie tų mokslų naudingu- 
mą bei reikalingumą. Autoriai tų vadovėlių yra gi- 
"liai įsitikinę savo dėstomųjų mokslų naudingumu ir tą 
įsitikinimą suponuoja savo skaitytojuose. 

Mums matos, reiktų ir teologams taip elgtis. Nes 
manyti, kad mūsų kunigai esą užmiršę apie teologiš- 
kyjų mokslų naudingumą arba abejoją del jų reika- 
lingumo, būtų tai skaudžiai įžeisti mūsų dvasiškiją. 
Jei tarp kelių šimtų kunigų ir atsirastų vienas kitas 
skeptiškai žiūrįs į teologiškus mokslus, tai tokių 
nėr ko nė paisyti. juo labiau, kad jų jokiais 
argumentais neįtikinsi. Todel, mūsų išmanymu, «Baž. 

Apžvalgai» reiktų ne teologiškųjų mokslų 'naudingu- 
mą įrodinėti, bet gvildenti pozityvų jų turinį, t. y. 
davinėti straipsnius apie įvairius dogmatiškuosius, 
skriptūristiškuosius bei doros klausimus, kaip tai ir 
pažadėta trečiame programos punkte, bet ikšiol dar 
nepradėta vykdyti. Ne pro šalį būtų taipgi davinėti 
dažniau bibliografiškų žinių apie naująją teologiškąją 
literatūrą lotynų, lenkų, prancūzų ir vokiečių kalbomis. 

Iš tolesniųjų programos punktų 4, 5 ir 6-as. te- 
bėra ikšiol ex professo visai nepaliesti: Gal būt 
jie tebelaukia naujų darbininkų, kurių nelengva su- 
rasti, gal laukiama tam tikros progos, gal del ko kita, 
mes nežinome; konstatuojame vien faktą. 

Užtat 7-as punktas pildomas labai uoliai. Apie 
liturgikos dalykus, apie naujas Brevioriaus reformas 
ir kitus toje srityje klausimus ir klausimėlius buvo 
rašyta nemaža beveik kiekviename n-je. 

Iš bažnytinės istorijos klausimų (8-as punktas) ik- 
šiol tepajudinta tik vienas—apie inkvizicijos atsira- 
dimą (Nr. Nr. 5, 6, 7). 

Punktai 9 ir 10 tebėra kol kas neįvykdyti; 
12-am taip pat maža teduota vietos. Užtat 11-as 
punktas yra vykdomas labai rūpestingai. Žinių apie 
tai, kaip eina bažnytinis gyvenimas atskirose užsienių ' 
šalyse, kaip ten darbuojas katalikai ir jų priešai, pa- 
duodama kiekviename n-je labai daug. Jei čia kas 
geistina, tai nebent tai, kad «B. Apž.» daugiau davi- 
nėtų korespondencijų iš Lietuvos apie mūsų vie- 
tinį bažnytinį gyvenimą ir katalikų veikimą. 

Apskritai tarus, «B. Apž.» daro skaitytojui labai 
malonaus įspūdžio. Dailus popierius, daili spauda, 
aiškus dalykų padalinimas, sumanus ir rūpestingas 
turinio sutvarkymas, graži kalba — visa tai atestuoja 
«Baž. Apž.» redakciją iš kuo geriausios pusės. Ilgai- 
niui tikimės pasirūpins ji užkišti ir tas spragas, ku- 
rias augščiau nurodėme ir apie kurias kunigijos tarpe 
ne sykį buvo kalbėta. Taigi «B. Apžvalgos» skaity- 
tojai yra tikri, kad joje pradės rastis straipsnių ne 
vien apie liturgikos klausimus, bet ir apie dogmatiš- 

kus, skriptūristiškus, apologetiškus ir net filosofiškus 
dalykus (apologetika juk norom nenorom dažnai yra 
priversta remtis filosofija). Tuo būdu «B. Apž.» tu- 
ri prieš save labai didelį uždavinį: ne vien kelti aug- 
štyn bažnytinį gyvenimą, bet ir plėtoti mūsų dva- 
siškijoj bažnytinį manymą, pamėgimą teologiškų 
problemų, pagilinimą savo krikščioniškos pažiū- 
ros į pasaulį... Nes to ikšiol pas mus labai ne- 
daug tebuvo... 

2. Kuo «Baž. Apž.» yra kunigijai, tuo «Vairas» 
nori būti mūsų inteligentijai. Jis savo įžanginiame 
straipsnyje pasižada akinti jos «mintį į tuos dvasios 
reikalus, kurie yra pati mūsų gyvenimo svarbuma». 
Redakcijos išmanymu, ikšiol buvo «permaža gilinimasi 
savin ir nieko nereikalaujama iš savęs, del to ir as- 
mens sielos kultūra apleista». Todel «Vairo» tikslas 
būsiąs: «bendra sielos kultūra, auklėjama krikščiony- 
bės principais». 

Pažadėjimai gražūs ir platūs, duok Dieve, kad ir 
jų vykdymas būtų visai atatinkąs tam augštam inte- 
ligentijai dorinti idealui. 

Iš išorinės pusės «Vairas» užsirekomendavo 
kaipo skiriamas inteligentams «ilustruotas žurnalas». 
Tokio iš tikrųjų mes dar neturėjom. Redakcija iš 
savo šalies padarė visa, ką tik galėjo, kad pirmuti- 
nis «Vairo» numeris išeitų kuo dailiausias. Tam tik- 
slui — popierius parinktas pats gerasis, ant kurio ir 
Paryžiuj maža kas tespausdinama. Pigu suprasti, kad 
tokiame luksusiniame bristolyje ilustracijos ir spauda 
labai dailiai atrodo. To dėliai, žiūrint vien išorinės 
«Vairo» pusės, nieko negalima jam beprikišti. Jei 
čia kiek leistina parūgoti, tai nebent del paties turi- 
nio, kurs, deja, toli gražu neprilygsta estetiškam žur- 
nalo pavidalu.  Atskyrus augščiau minėtąjį progra- 
minį straipsnį, o taipgi Vydūno «Labai mums reika- 
lingą ypatybę» ir «Trumpa pernykščių metų apžval- 
gą», kur bent aiškiai išdėstyta, kas norėta pasakyti, 
kiti visi «Vairo» n-in įdėtieji dalykai — yra gan silp- 
noki arba ir visai menkučiai. Tokiu menkučiu ra- 

šiniu yra, deja, net ir kun. d-ro J. Steponavičiaus 
straipsnis: «Ciurlionis ir mūsų dvasios estetikos apsi- 
reiškimai». Autorius kalba, matyt, kažkokios Ciur- 
lionies garbintojų kuopelės vardu, nes visur vartoja 
daugskaitą «mes». 

Tų gi «mes» esama nepaprastų estetų. Jie esą 
«pasmilę į Čiurlionies veikalus» ir kiekvienas iš ių 
«įvairiai» atjaučiąs «jo tuos veikalus — paveikslus». 
Liūrint į «<Sonatų Allegrą» juose kilanti neapsakoma 
«jausmų vėtra» (kokių — nepasakyta); <Rex'as» da- 
rąs jiems dvejopo įspūdžio: vieną — «žiurint į pa- 
veikslą iš apačios», o kitą —<žiūrint į jį iš viršaus». 
«Artistas - genijus» prisitraukiąs juos į save, atidarąs 
jų «dvasios gelmes ir ją ramina». Visi švelniausieji 
ir jautriausieji jų «dvasinės konstrukcijos dėsniai yra 
čia žadinami į gyvenimą». «Visa Kosmo dvasia, visa 
jo tvarka bei grožė yra atjausta» ir jiems «dailės 
formoje parodyta». Čiurlionis «genialingai patenkino 
savo veikaluose reikalavimus, statomus jam formali- 


nių estetikos pergyvenimų principy». -is svarbus 
dailei tuo, kad «sugebėjo nuvesti estetikos kategoriją 
prie augščiausio tobūlybės laipsnio». C-ies dailė — 


tai idealinė dailė. «C-is, būdamas estetinės kategori- 
jos sintetikas, yra ir bus amžinas». 

O svarbiausia — kad Č-is esąs tos kuopelės, ku- 
rios vardu kalba autorius, ne tik mokytojas, rodąs 
kelią į ateitį, bet ir artimiausias jų brolis, reiškiąs tai, 
ką jie patys pergyveną, jaučią ir ko jie patys trokštą. 

Tiek yra čiurlionizmo dogmatų, kuriuos siaura 
čiurlionistų kuopelė su pietizmu priima ir kuriuos 
kun. d-as St. šiame straipsny stengės dogmatiškai iš- 
reikšti, jokių kritiškų įrodymų iš savo šalies nepa- 
duodamas. Nes negi galima laikyti mokslo argumen- 
tu pasakymą, kad Č-ies «Nuliūdimas» ir «Tyla» vir- 
pina «mūsų sielą tyliu ramiu akordu», arba kad jo 
juodoji saulė («Fantazijoj») išleidžianti skaisčius 
spindulius, kelianti «mus į idealų augštybes». Kad 
taip jautė vienas kitas čiurlionistas — to neginčijame“ 

bet kad tie paveiks'ai darytų tokio įspūdžio kiekvie- 
nam lietuviui žiūrėtojui — tam prieštarauja tikrenybė. 
Taip pat pasakyti, kad Č-ies dailė yra idealė — 


tai vistiek, kaip ir pasakius, kad šios dienos mok- 


slas esąs jau priėjęs paskutinės savo ribos ir toliau | 


nebepažengsiąs. 

O svarbiausia kun. St. klaida tai ta, kad jis kal- 
ba apie C-nį visur kaipo apie vieną vienlentį as- 
menį; tuo tarpu kas gi nežino, kad Č-yje būta dviejų 
asmenų: vieno normalaus, kitoanormalaus. Gabus 


muzikas ir dailininkas — tai vienas C-is, nelaimingas | 


pamišėlis — tai visai kitas C-is. Tas C-ies asmens 
dvejopumas yra faktas, kurio niekad nereikėtų už+ 
miršti. Aiškinti visus Č-ies veikalus viena jo bepro- 
tyste, žinoma, būtų vienpusiška ir neteisinga. Bet 
nemažesnį parodė ir kun. St. vienpusiškumą, pripa- 
žindamas visai C-ies kūrybai vien «genialingumo» 


žymę. Kad Č-is buvo nepaprastas, turįs gyvą vaiz- 


duotę dailininkas, apie tai visiems skelbiama. Bet 
kad jis baigė savo gyvenimą pamišėliu, šitasai fak- 
tas kažkodel sistematiškai mūsų čiurlionistų nuty- 
lima. Tuo tarpu Č-is reikėtų imti visas, koks jisai 
buvo, o nei kokiu norėtumėm, kad būtų buvęs. Elg- 
damies kitaip, nusidėtumėm faktiškai tiesai. Nes 
jame šalia žymaus dailės talento buvo žymus taipgi 
ir dvasios liguistumas. Ir vieno ir kito priežasčių 
reikia ieškoti «dvasinėje Č-ies konstrukcijoje». Ji 
kun. Steponavičiui, kaipo eksperimentalės psicholo- 
gijos tyrinėtojui, ir reikėjo specialiai patyrinėti. Tai 
būtų buvęs pirmutinis žingsnis moksliškai Č-ies kūry- 
bai išaiškinti. Nes jei mes norime C-į teisingai su- 


prasti, būtinai privalome nurodyti ribą, kur yr pa- | 


sibaigęs jame didelis dailininkas ir prasi- 
dėjęs paprastas pamišėlis. Tai yra C-ies 
problema, kuri ne vienam apie jį rašančiam ne- 
valia nutylėti. Suum cuigue. C-iui dailininkui — 
pagarba, C-iui pamišėliui — pasigailėjimas. Gerbti 
tikri dailininko veikalai — tai mūsų priedermė, bet 
lenkti galvą prieš pamišėlio krevezojimus — būtų 


ž 

gėda. Deja, to skirtumo tarp C-ies veikalų kun. St. 
nepadarė. 

"Užuot davus gilesnę psichologišką Č-ies studiją, 
autorius pasitenkino vien paviršutinišku C-ies pane- 
gyriku ir visai nieku nepamatuotąja čiurlionizmo ado* 
racija. Tiesa, kun. St. yra labai mokytas vyras, tu- 


' Ti augštą daktaro laipsnį. Bet aš pažįstu kitą tokį 


pat daktarą lietuvį, specialiai tyrinėjusį dailę Italijos, 
Prancūzijos ir Vokietijos dailės muziejuose, kurs betgi 
kun. Steponavičiaus straipsny nerado nė vieno tvirti- 
nimo, su kuriuo galima būtų sutikti. Pažįstu taipgi 
ir kitą lietuvį mokslo vyrą, kurs yra aplankęs įvairiūs 
Peterburgo, Helsingforso, Krokuvos, Pragos, Miun- 
cheno, Paryžiaus dailės muziejus — ir randa Č-ies kū- 
ryboje šalia dalykų tikrai dailių ir genialių — ne 
vieną taipgi tikrų tikriausį dailės absurdą. Tai miniu 
tam, kad parodyčiau, jog nuomonės apie C-ies dailę 
mūsų visuomenėje toli dar nenusistovėjusios. Prieš 
mus stovi Ciurlionies problema; ji ne tik neiš- 
spręsta, bet nė nepajudinta. Ją išspręsti galėtų ne- 
bent išsamiai parašytoji ir moksliškai sustatytoji Ciur- 
lionies biografija, duodanti užtektinai medžiagos 

-ies tragedijai suprasti. Tąja biografija ir rei- 
kėtų pasirūpinti žmonėms, kurie su a. a, C-iu drauge 
gyveno, arčiau jį pažinojo, gerai atsimena jo žodžius, 
pasielgimus ir darbus. Zinoma, toji biografija tu- 
rėtų būti objektyvi, kritiška, nieko neslepianti, paro- 
danti Č-į tokį, koks jis iš tikrųjų yra buvęs, su vi- 
somis jo geromis ir blogomis proto ir širdies ypaty- 
bėmis, be jokio idealizavimo jo asmens bei jo artis- 
tiško veikimo. Tuomet tiktai, giliau pažinę tą žmo- 
gų, ir galėsime galutinai nuspręsti, ar jis tikrai «buvo 
mūsų», ar visi mes turime jį branginti ir ar «verta 
gilintis į jo sielos palikimą 1)». To dogmatiškai nu- 


!) Tiesa, kai kurie kitataučiai, kaip šit Ivanovas, entuziastiškai 
atsiliepia apie Čiurlionį, bet ir jis jam pagirti neranda tinkamesnių 
žodžių, kaip «kultūros išgama» (izgoj) «dvasios anarchistas» ir p. 
(sk. «L. Žin» 1914 m. Nr. 17). 

spręsti negalima. Čia reikia tam tikrų kritiškų įrody- 
mų. Jų reikalauti turi teisės ne tiktai visa mūsų tauta, 
bet ir kiekvienas atskiras inteligentas lietuvis. Nes pa- 
gerbti tikri savo genijaus veikalai reikia, bet klaup- 
tis prieš pamišėlio braižalus mes visai neprivalome. 
Tuo tarpu tų kritiškų įrodymų, deja, nėra nei kun. 
Steponavičiaus straipsny, nei pridėtame prie «Vairo» | 
I-jo n-rio «Čiurlionies Kuopos» atsišaukime. Abie- 
juose tuose rašiniuose, užuot moksliškai Čiurlionies 
problemą tyrinėjus, randame vien savotišką «į 

iurlionį tikėjimą '); objektyvi. argumentacija pa- 
keista čia subjektyviu «čiurlionystės» skelbimu. Iš 
šalies žiūrint atrodo, lyg būtų norima mūsų visuo- 
menę užhipnotizuoti ir tuo būdu varu priversti visus 

-į adoruoti, kad ir nė kiek jo nesuprantant. Toks 
darbas pavadinti rimtu negalima. Jei C-is genijus, 
o ne pamišėlis, jei mūsų visuomenė dar repriaugo, 
kad galėtų jį suprasti, tai mūsų Dailės Draugijos, o 
ypač «Čiurlionies Kuopos» priedermė yra ateiti vi- 
suomenei pagalbon, išaiškinti jai Č-ies kūrybos bent 
pamatines mintis. Cia neužtenka vien šaukti: «Ciur- 
lionis — genijus! Jo veikalų gilumas neapsakomas!» 
Gal būt jie ir be galo gilūs, bet reiktų parodyti, kad 
to gilumo ten iš tikrųjų esama, ir kad jis nepanėši į 
anuos labai gilius šulinius, kurių dugno akis nemato, 
bet kuriuose visgi nėra nė vieno gyvo vandens la- 
šelio, nes jie esti visada tušti. 

Labai man būtų malonu, kad «Vairas», «Dailės 
Draugijos» padedamas, ne tik pastatytų Čiurlionies 
problemą ant objektyvaus moksliško pamato, bet ir 
ją kaip reikiant išspręstų. 

Mūsų visuomenė turėtų iš to nemaža naudos, o 
ir pačiam «Vairui» būtų čia nemaža garbė. 

* „ * 

Po Čiurlionies eina Maironis. Apie šį dainių — 
jubilatą rašo S. Čiurlionienė, atiduodama jam pride- 

1) Ir Ivanovas, garsindamas Čiurlionį, kaipo kūrėją «ateities 


misterijos», jau tuo pat pasako, kad Čiurlionies (kūrybos suprasti 
negalima, ja reikia tikėti, kaipo paslaptį — misteriją. 

ramąją pagarbą, kaipo «tikėjimo į Lietuvą dainiui», 
kaipo tautiško «pavasario skelbėjui», kaipo «tautinės 
kovojančios energijos reiškėjui». Straipsnis trumpas 
ir toli gražu neduodąs pilno Maironies poezijos api- 
būdinimo, bet pasiskaityti naudingas. 

* * * 


Apie «Amerikos Lietuvą» pasakoja nesenai iš 
ten tesugrįžęs M. Yčas. Svarbiausia tame straipsny 
žinia yra ta, kad lietuviai amerikiečiai žiūri į Lietu- 
vą, kaipo į vištą, privalančią «dažniau ir garsiau 
kvaksėti, šaukt savo vaikus į krūvą ir prašyti jų pa- 
galbos». Naudinga tai žinoti. 


* * 
* 


Vydūnas nurodo vieną «Labai mums reikalinga 
ypatybę — mokėjimą džiaugtis gyvybe». Autoriaus 
pasakymu — tai labai retas, nors visai nesunkus da-. 
lykas. Nori gyvybe džiaugtis, mesk kas tave spau- 
džia, paliauk visa kritikavęs, peikęs, mokęs, gyręs, 
įtarinėjęs ir t. t. ir turėsi tikrą gyvybės džiaugsmą— 
būsi net didis. Tokia pamatinė to straipsnio mintis. 
Straipsnis parašytas aiškiai, suprantamai, tik ne labai 
įtikinamai. Nes klausimas, kaip galima džiaugtis 
gyvenimu, matant aplink tiek nelaimių, melo, prie- 
spaudų, neteisybių, betikslių kankinimų ir t. t., pasi- 
lieka neišspręstas. Visa tai užmiršti ir vien džiaug- 
tis gyvybe — tegalima nebent virtus visišku egoistu 
bei estetu-sibaritu. Galop argi džiaugsmas gyvybe 
yra mūsų gyvenimo tikslas. Gyvenimas, kaip teisingai 
yr pasakęs vienas lenkų rašytojas, «nėra nei džiaug- 
smas, nei skausmas, bet svarbus uždavinys, kurį mes 
privalome ir gerai suprasti ir teisingai išspręsti». 

Jau senai romėnai žinojo, kad žmogus gyvena ne 
tam, kad valgytų. Mums matos, jis taipgi gyvena ne 
tam, kad džiaugtųs gyvybe. Jo tikslas daug augštes- 
nis — būti gyvu Dievo Kūrėjo paveikslu, aktyviai 
dalyvaujančiu istoriškame pasaulio procese, būti nau- 
jų gyvenimo vertenybių kūrėju, o ne pasyviu kvie- 
tistu, vien gyvybe tesidžiaugiančiu. 

Toliau eina literatūra tikra to žodžio prasme, 
prasidedanti Pr. Penkaičio vaizdeliu «Tėvynėn 
grįžtant». Jis yra gan dailus, nors ir nepalieka gi- 
lesnio įspūdžio. 

Aišbės scenos vaizdelį «Viso ko pradžia — 
kiaušinis» — kun. J. Tumas pavadino tikru «brilian- 
"čiuku». Mums gi matos — tai blizgąs stikliukas, 
visai menkos vertės. Nes visa čia dirbtina, vi- 
sa netiesa — nuo pradžios iki galui. Netiesa, ka 
Kaune advokatams lietuviams prastai klojas; kiek ži- 
nau, jie labai gerai čia verčiasi. Netiesa, kad prie 
advokato galima būtų prieiti su «variokais». Netiesa, 
kad mūsų kaimietės mokėtų advokatams honorarus 
kiaušiniais. Joms kunigai kur kas artimesni negu 
advokatai, tačiau nebuvo dar to atsitikimo, kad ko- 
kia kaimo bobelė neštų kunigui kiaušinių krepšelį 
«mišioms užpirkti». Aišbė, nuo seno Rusijoj begy- 
vendamas, matyt, visai nepažįsta Lietuvos žmonių, o 
ypač kauniečių. Taigi visa čia—ir scenos ir tipai— 
prasimanyta, visa iš piršto išlaužta ir todel jokios be- 
„veik neturi realės vertės, o ir artistiška vaizdelio | 
pusė nekoki. . 

Dar silpnesnis Čiurlionienės rašinys «Draugui». 
Kaip jis pavadinti, nežinia: ne tai vizija, ne tai sva- 
jonė apie kažkokį «draugą», kuris nors pavadin- 
tas <tikriausiu pasauly» ir «geriausiu žmogum», tačiau 
kas jis toks, — vyras ar moteriškė, nežinia, nes pati 
autorė sakosi «jo lyties» nežinanti. Išvydus jį rašytoja 
savo «atbudimo dienoje», kada jos sieloje jau buvę 
pražydę «šviesūs, liūdni žolynai». Kiek augščiau pa- 
sirodo, tie «šviesūs žolynai» dygstą ne vien «iš sie- 
los», bet ir «iš skausmo»... Ilgai laužiau sau galvą, 
kas tai per žmogus nežinomos lyties, kas tie šviesūs 
žolynai ir kaip jie «iš sielos» gali dygti, bet, žinoma, 
nieko iš to neišėjo. Paprastam žmogui tos simboliz- 
mo gilybės neprieinamos. Sužaliavo tik akyse, ir 
tiek. Tatai pabūgęs, kad ir man nepradėtų dygti iš 
sielos žali «žolynai», palikau tų neatmezgamų mazgų | 
atnarplinėjimą mėgstantiems galvosukius « Vairo» skai- 

tytojams.- Nuo savęs galiu tiek tik tepridurti, kad 
tokie rašiniai nei sielos nelavina, nei estetiško pasi- 
gėrėjimo neteikia, ir todel man sunku suprasti, kam 
jie «Vairan» įdėta. 
* 
* 

Lieka dar kritikos skyrius. Jį visą užpildė viena 
kun. J. Tumo recenzija Vinco Krėvės rinkinėlio «Dai- 
navos šalies senų žmonių padavimai». Daug čia įdė- 
ta teisingų pastabų apie tų «padavimų» turinį ir kal- 
bą, bet pati recenzijos forma gana pašiurpusi ir turi 
visas ydas kitų panašių kun. J. Tumo kritiškų rašinių, 
kurių pastaruoju laiku taip daug atsirado «Viltyje». 
Kaip ten, taip ir čia — perdaug žodžių, permaža si- 
stematiškumo.  Kritikas visai beveik nesirūpina rašy- 
mo technika, perlaisyai švaistos su plunksna, o ypač 
perdaug laikos principo «guod scripsi, seripsi». Jokio 
taisymo, jokio braižymo. Parašė, ir gana. Išliejo vi- 
sa, kas užėjo ant seilės, — ir žinokitės! Del to ne be 
pamato, rodos, pasakė vienas mūsų rašytojas apie 
kritiškus kun. J. Tumo straipsnius, kad jie yra «<Stiop- 
kos Rastriopkos». Tiesa, tas pašiurpimas labiau žymu 
<Vilty», negu «Vaire», bet visgi... žymu ir čia. 


* * 
* 


Tiek del «Vairo» turinio. Apie kalbą nėr ką nė 
kalbėti: ji yra Smetoninė, su visais jos gerais (gry- 
numu, žodžių įvairumu) ir blogais galais (sunkumu, 
dirbtinumu). Svetimi būdvardžiai energiškai visur 
lietuvinami, prikergiant jiems lietuviškas galūnes: 
ingas, inga, ingai. Nuo to «ingavimo» net ausys spiegia: 
genialingas, sentimentalingas,istoringas 
(kitoj vietoj, 21 psl, istorijingas), poetingas, 
fantastingas, kultūringas, elegantingas, 
eroingas... Zinoma, visa tai išgalvota gal ir labai 
«genialingų» «Vairo» filologų, bet aš niekaip negaliu 
suprasti nei tų formų gerumo nei jų gražumo. Man 
rodos, kad jeigu jau nebegerigenialinis, genia- 
lis, sentimentalinis, sentimentalis, tai 
kodel nenusikalti sau tokių trumpesnių formų, kaip 

šit: genijingas, sentimentingas. O jau prieš 
pakeitimą žodžio poetiškas forma poetingas— 
griežtai protestuoju. Poetingas tur visai kitą prasmę. 
Pav., galima pasakyti «šių metų ateitininkų vakaras 
buvo poetingas, nes jame dalyvavo L. Gira, M. 
Vaitkus ir dar keli seni ir nauji poeto s». Kalbant gi 
apie veikalą, kur daug poezijos, jis reikėtų vadinti 
poezingu, ar poezijingu, bet ne poetingu. 
Taip bent būtų logiškiau ir filologiškiau, nors ir ne- 
gražiau. 


* * 
* 


Užtat rašyba labai «konsekventinga»: raidė h vi- 
sur be pasigailėjimo išmesta: ne tik tokie žodžiai, 
kaip himnas, hiperbola, honoraras, he- 
roingas, rašoma imnas, iperbola, onoraras, 
eroingas, bet ir nelemtasis lenkų Horodlas (Ho- 
rodlo) paverstas Orodlium. Eidama tuo keliu 
«Vairo» redakcija, tur būt, netrukus įdės žinių iš 
Avro, duos straipsnį apie Rymo poetą Oracijų, 
barsis ant vokiečių akatistų (skaitytojai, nesumai- 
šykit to žodžio su rusų akafistu). Iš kur tokia nema- 
lonė raidei h, sunku suprasti. Senis Daukša net ožį 
su h rašė (hožis),, taigi, rodos, ji turi nemažiau pilie- 
tybės teisių mūsų abėcėlėj (arba, anot Kriaučiūno, 
abėdėlėj), kaip ir kitos dvi svetimos raidės f ir ch, 
kurios «Vaire» kažkodel palikta... — Apie korek- 
tūrą nėr ką bekalbėti: ji stropiai atlikta, spaudos klaidų 
visame n-je vos keturias tepastebėjau. 


* a * 

Baigęs šią «Vairo» I-jo n-rio apžvalgą, atsklei- 
džiau jo pirmutinį puslapį ir ilgai su pasigėrėjimu 
žiūrėjau į A. Žmuidzinavičiaus «<Regėjimą». Patarčiau 
ir skaitytojams atkreipti akį į tą reprodukciją. Tai tik- 
rai naujas dailės spindulys. Su juo ne gėda būtų 
lietuviams pasirodyti Peterburgo ar Paryžiaus dailės 
parodose. Tolesniuose «Vairo» n-riuose, be abejo, 
-išvysim dar dailesnių dalykų. Mūsų «Dailės Drau 


sausai 

gija», esu tikras, įstėngs tai padaryti. Duok Dieve, 
kad ir «Vairo» tekstas prilygtų savo ilustracijoms. 

3. Dailė, literatūra, mokslas — tai tautos gyve- 
nimo žiedas. Jis kįla augštyn, ieško šviesos ir lais- 
vės. Bet kad jis galėtų tautos dirvoje atsirasti, rei- 
kia daug sąlygų, kaip ir paprastam žolynui. Be že- 
mės, be materijos, be drėgnumo — neželia joks žo- 
lynas. Be tam tikrų žemesnių materialių sąlygų ne- 
gal atsirasti ir augštesnioji dvasios kultūra. 

Mūsų tauta žemdirbių tauta. Nuo žemdirbystės 
pareina jos ekonomiškas būvis. Zemdirbystei kįlant, 
žemė duos daugiau pelno, kils materialė žmonių ge- 
rovė — o su ja draug galės kilti ir mūsų tautos ku!- 
tūra. 

Bet žemdirbystei pakelti reikia tam tikro mokslo, 
reikia praktiškų naudingų žinių iš ūkininkavimo srities. 

Tam tikslui prieš keletą metų buvo atsiradęs Vil- 
niuj specialus ūkio laikraštis «Zemdirbys». Bet jis 
buvo vedamas nekaip ir žlugo. Nemaža rašė apie 
ūkį atskiri laikraščiai, kaip šit «Vienybė», «Šaltinis»; 
«Lietuvos Ūkininkas». Bet ten ūkio dalykai buvo 
aiškinami ne ex professo; ūkio žinios buvo de- 
damos tik kaipo priedai prie laikraščio. Specialaus 
ūkio laikraščio neturėjome. Tą spragą užpildė «Vien- 
sėdis», pradėjęs eiti iš Kauno 1913 m. gruodžio 23 d. 
Jis pasivadino «ūkio ir kooperacijos laikraščiu». Kai- 
po toksai, jis žada davinėti «žinių apie sutartinio vei- 
kimo reikalingumą ir naudingumą», pranešinėti «apie 
įsikūrusių (ūkio) draugijų veikimą, apie ūkininkų ra- 
telių plėtojimos» ir t. t. 

Du ikšiol išėjusiu «Viensėdžio» numeriu yra pilni 
specialių žinių ir straipsnių. Jų autoriai. yra žinomi 
Lietuvos agronomai bei ūkio dalykų žinovai, kaip šit: 
VI. Vaisgamtis, A. St, Ūktverys, A. Dub- 
kurys, K. Svedienė ir kiti. «Viensėdžio» turinį 
prižiūri baigęs užsieniuose ūkio mokslus specialistas 
agronomas. | . 

Pirmame n-je įdėta svarbi žinia apie tai, kad 
siunčiami «Viensėdžiui» rankraščiai «apmokama pa- 

gal sutartį». Bravo! Duok Dieve, kad ir kiti visi 
mūsų spaudos organai galėtų ne tik tokį pat skelbi- 
mą įdėti, bet ir jo nuolat ištikimai laikytis. 

Prenumerata «Viensėdžiui», kaip girdėjome, gerai 
plaukia. Bene turės tik jis skaitytojų dvigubai tiek, 
kiek dailusis «Vairas»... 

4. Iš Lietuvos persikelsim nūn antron lietuvių 
tėvynėn — Amerikon. Čia nuo Naujų Metų pradėjo. 
eiti irgi naujas spaudos organas. Jis vadinasi «Atei- 
tis». Būsiąs tai — «tautiškai progresyviškas laik- 
raštis, tarnaujantis bepartyviškai visokiems lietuvių 
visuomenės reikalams». Be to, jis rūpinsiąsis kaip ga- 
lima daugiausiai ir mūsų jaunimo reikalais tiek, kiek 
pats jaunimas to reikalausiąs. 

Tam laikraščiui leisti susidarius atskira piniguo- 
čių kuopelė. Kas bus jo redaktorius — nepasakyta. 
«Draugijos» redakcija kol kas nėra gavusi nei vieno 
tos amerikietiškos «Ateities» n-rio. Todel apie jos 
turinį nieko negali pasakyti. 

Bet jei tą laikraštį redaguos tie patys žmonės, 
kurie rašė jo skelbimą, tai vargiai ten bebus kas ge- 
ra, nes jie lietuvių kalbos visai menkai temoka: Be 
to, jie, matyt, ir apie elementarią laikraštininkų etiką 
neturi jokio supratimo. Tai aišku kad ir iš vardo 
(«Ateitis»), kokį jie savo laikraščiui yr pasirinkę. Pa- 
daryta tai visai neatsižvelgiant, kad tuo pačiu vardu 
yra jau ketvirti metai einąs Lietuvoj kitas laikraštis 
ir «dargi taip pat skiriamas jaunuomenei. Vadinas 
— be ceremonijų pasisavinta svetima firma, pa- 
daryta tikra kontrafakcija. 

Klausimas — delko? 

Čia galima spėlioti dvejaip: arba amerikietiškos 
«Ateities» redakcinis komitetas nieko nežinojo apie 
einančiąją Lietuvoje «Ateitį», arba žinojo ir tyčia 
svetimą vardą pasisavino. i 

Jei nežinojo, tai reiškia, kad imasi aiškinti jau- 
nimo reikalus, neturėdamas jokio supratimo apie tai, 
kas ikšiol toje srityje kitų buvo padaryta ir nūn te- 

bedaroma. Kitaip sakant — aklų norima akliems 
šviesos -kelią rodyti. 

O jei žinota ir tyčia svetimu vardu savo laikraš- 
tis praminta, tai pasielgta ne etiškai, bet gešeftma- 
cheriškai, kaip nelyginant kad daro visoki sukčiai, dė- 
dami ant netikusių savo dirbinių pla- 
čiai žinomą svetimą firmą. 

Išteisinti tos amerikietiškos «Ateities» pasielgi- 
mas sunku, juo labiau, kad jai apie einančią Lietuvoj 
«Ateitį» buvo pranešta, ir dargi prašyta, kad iš 
turtingo lietuvių kalbos žodyno teiktųsi pasirinkti sau 
kitą vardą, arba bent pridurtų prie «Ateities» kokį 
žodį, pav., «Amerikos Ateitis», «Jaunoji Ateitis» ar 
kaip kitaip. 

Kadangi Amerikos «ateitiečiai» mūsų raštą nie- 
kais palaikė, todel ir tenerūgoja, kad mes apie juos 
pačius ir apie jų laikraštį nepergerą turėsime nuomonę. 

Galop gerai apie jį manyti neleidžia nė pats jojo 
skelbimas. Nes ten viename ir tame pačiame sakiny 
žadama — iš vienos šalies jaunimo reikalais rūpintis 
«kuo daugiausiai», o iš kitos tik tiek, «kiek pats jau- 
nimas to pareikalaus». Vadinas, jei Amerikos jau- 
nimas, turįs savo laikraštį «Moksleivį», nieko nepa- 
reikalaus iš «Ateities», tai ji jaunimo reikalais nieko ir 
nesirūpins. O tuo tarpu žada rūpintis kuo daugiausia!.. 

Kad tokios. nelogiškos ir negramatiškos naujo 
laikraščio reklamos Amerikoj rašoma, tai nenuostabu; 
daug nuostabiau, kad randas laikraščių, net katalikiškų 
(kaip šit «Draugas» ir «Viltis»), kurie tas reklamas 
spausdino. 

Kad tai padarė naujas «Draugo» redaktorius kun. 
Kemešis, tai dar šiaip taip suprantama: jis, mat, buvo 
užimtas dideliai svarbiu darbu — «Draugo» rašybos 
reforma—kun. A. Kaupo išmestojo ilgojo ū grąžinimu. 

Bet kuo išteisinti «Viltis», nežinau. Nebent ne- 
apsižiūrėjimu. Gera tik tai, kad naujas «Vilties», 
pirmiau «Ateities», redaktorius sutiko daugiau tos ame- 
rikietiškos «Pseudo - Ateities» nebegarsinti. 

* 
a * * 

Mums tuos žodžius parašius, atėjo ir 1-as «Atei- 


ties» n-ris. Pasirodo ji būsianti tokio pat pavidalo, 


kaip «Vienybė Lietuvninkų», «Draugas», «Katalikas» | 


ir kiti Amerikos savaitraščiai. «Ateities» redakto- 
rium pasirašo Julius Baniulis. Matyt, tai dar labai 
jaunas žmogus ir net poeta. Savo įžanginį straipsnį 
pradeda nuo skelbimo tokios svarbios tiesos, kaip ši: 
«Darba pradedant būtinai reikia pabriežti šiokią 
"tokią programą». Tačiau jos griežtų ribų ne- 
žada nustatyti, bet užtat ketina eiti «plačiausiuoju 
keliu... į giedrią mūsų tautos ateitį». Būsią «Atei- 
tyje» ir ginčų ir juokų, bet tokių, kurie nežeminą 
žmogaus ir esą tyri. Nebūsią «Ateičiai» svetimi nei 
įvairūs krypsniai «literatūroj, dailėje, filosofijoj, po- 
litikoj ir gamtos moksluose», nei socialus klausimas; 
apie visa tai «At.» redakcija kalbės remdama:i «au- 
toritetais», «savo dalyko žinovais». M. Petrauskas savo 
«Žodyje jaunimui» ragina jaunus lietuvius į mokslą, 
į muziką ir į meną. Didesnę numerio dalį užima 
žinutės iš Lietuvos ir Amerikos. Be to, «Ateities» 
agentūra užsiiminėja taipgi laivakorčių pardavinėjimu, 
pinigų persiuntinėjimu ir kitokiais biznio dalykais. 
Mums rodos, kad ir pati «At.» biznio pagimdyta. 
Nebent poeta redaktorius įkvėptų jai kiek idealizmo. 
Duok Dieve. 

5. Nuo Naujų Metų pradėjo taipgi eiti naujas 


lietuviškas laikraštis Šotlandijoj (Mossend, Lanark-' 


shire, Scotland). Jis vadinas «Išeivių Draugas» ir yra 
«skiriamas svetimoj šaly gyvenantiems lietuviams». 
Jį leidžia kun. J. Norbutas kas I-ą ir kas 3-4 kiek- 
vieno mėnesio penktadienį. Tebeina čia taipgi ir 
kitas anksčiau pradėjęs eiti lietuvių organas «Rank- 
pelnis», vedamas socialistų. Neturėdami konkurento 
iš katalikų pusės — «Rankpelnio» leidėjai ikšiol 
atvirai varė savo socialistišką «susipratimą». Dabar 
tuo jų konkurentu taps «Išeivių Draugas», vedamas 
grynai katalikiškoje dvasioje. 

Kaipo skiriamas išeiviams, todel daugiausia dar- 
bo, one mokslo žmonėms, «Iš. Draugas» stengiasi būti 

jų suprantamas. Tam tikslui rašo lengva suprantama 
kalba ir žada gvildenti tokius klausimus, kurie lie- 
tuviams, svetimoj šaly gyvenantiems, daugiausia tur 
svarbos, kaip šit: tikėjimo ir doros gaivinimas, kova 
su girtuoklyste, peštynėmis, ištvirkimu irt.t. Be to, 
stengsis atitaisinėti «Rankpelnio» prasimanymus, pa- 
laikyti katalikų visuomenės veikimą, stiprinti vietines 
katalikiškas draugijas (Sv. Kazimiero, «Blaivybės», 
Katalikų Pašalpos) ir apskritai aiškinti tam tikrais 
straipsniais «gyvus lietuvių reikalus», davinėti «žinias 
iš lietuvių išeivių gyvenimo Anglijoj ir kitur». Po- 
lemizuoti sistematiškai su «Rankpelnius «iš. Drg.» 
nežada, nes, redakcijos išmanymu, «tai būtų tuščias 
darbas». Pasitenkinsiąs vien trumpomis jo rašinių 
apžvalgomis, pridurdamas kai kur tik trumpas pastabas. 

Kreipdamasis į savo skaitytojus ir būsimus ben- 
dradarbius darbininkus prašo, kad rašytų apie savo 
gyvenimą ir vargus nieko neslėpdami, kaip yra pra- 
leidę kūdikystę, jaunystę, kas išvarė juos iš Lietuvos 
į svetimą šaiį, kaip mano toliau gyventi ir t. t. 

«Iš. Draugo» atsiradimas tarp Šotlandijos lietuvių 
socialistų padarė nemažą subruzdimą. Apie tai ga- 
lima spėti iš žinutės, įdėtos «Iš. Dr.» I-me n-je apie 
«Rankpelnio» graudojimus del «klerikališko judėjimo». 

3-me «Iš. Dr.» n-je įdėtas platus straipsnis <Brangin- 
kime savąją kalbą», kuriame nurodoma ištautėjimo 
jaunosios išeivių kartos pavojus, nes vaikai, eidami 
anglų mokyklas, išmokstą greitai angliškai ir nebenorį 
lietuviškai šnekėti. Straipsnio autorius, nepeikda- 
mas mokymosi anglų kalbos, ragina tėvus namie lie- 
tuviškai su vaikas šnekėti ir žadinti juose savo įgim- 
tos kalbos meilę. 

Tame pačiame 3-me n-je senas darbininkas Pra- 
nas Šimkus įdomiai pasakoja apie tai, kad «savo kra- 
jus visada geresnis», kad Amerikoj «prastas rojus, 
labiau į pragarą panašus»... 

Ikšiol teišėjo vos 3 «Išeivių Draugo» numeriai. 
Galima tikėtis, jis turės pasisekimo tarp Sotlandijos 

„ lietuvių ir atneš jiems daug dvasiškos naudos. Dieve 
jam padėk. 4 . 
Patartumėm tik redakcijai pataisyti bjaurią klaidą 
pačiame laikraščio varde ir rašyti «Išeivių Draugas», 
o ne «Įšeivių», kaip ikšiol buvo daroma. 


Amerikos «<JAUNOJI LIETUV Av. 


Tuo vardu, paimtu iš Maironies poemos, pradėjo 
nuo šių 1914 metų kovo mėn. eiti iš Chicagos naujas 
«literatūros, mokslo, visuomenės laikraštis». 

Pirmasis jo numeris yra tuo įdomus, kad jame 
išdėstyta «]J. Lietuvos» credo. Pasirodo, kad ta «J au- 
noji Lietuva» pirm visko nori būti senovės Lietu- 
vos antitezė. Todelji ir ateinanti pas mus «su | 
nauju obalsiu», o tas obalsis — tai .žmoniškumas. 

Mat, «J. Lietuvos» išmanymu, mūsų tauta dau- 
geliu kuo iki šiol gyvenus «viduramžių gyvenimu», 
ją žudę <juodi, raudoni ir palši minties vienuolynai 
ir tokie jau jausmo kalėjimai», bauginę įvairios šmė-- 
klos, kaip šit «Velnio šmėkla, Siurbėlės šmėkla ir 
Kaimyno (A. J?) šmėkla». «J. Lietuva» nori visa 
tai pašalinti, ji nori «šviesių Renesanso rūmų ir min- 
čiai ir jausmui» — ir tuos rūmus tarias galėsianti pa- 
statyti vien ant pliko žmoniškumo. Dėliai to ji ir 
vadina jį «nauju didžiu obalsiu mūsų tautojo. 

Delko ji žmoniškume mato vienintelį išganymo 
kelią? Gi del to, kad žmoniškumas Amerikoj labai 
retas dalykas, kad jo ten beveik kaip ir nesama. 
Mat, žmoniškumo vietą ten yra užėmęs doleris. 
Jis ten yra «viršesnis už laisvę, už sąžinę, už šviesą 
ir už giedrų žmogaus gyvenimą». Lietuviai plaukia 
Amerikon, kad, pasisėmę ten reškučiomis dolerių 
grįžtų tėvynėn. Bet, sykį Amerikon atvykę, pasilieka 
ten ilgai ir gal pasiliks net amžinai, nes yra užburti 
dolerio jėga bei bizniu, kurio devizė: «duokš dolerį» 
arba <lupk, o nulupęs, darlupk».  Nesilaikančių tos 
devizės Amerikoj, pasak «J. L.», esą vos 0,19/0. Idė- 
jos ten nesiklausk — ji visur pakeista bizniu. Biz- 

nis ten yra visur esąs. <«Saliūnai», mėsinės, agentai, 
pinigų siuntimo agentūros, bankai — visa tai vienas biz- 
nis, paremtas obalsiu: «duokš dolerį, arba — pa- 
smaugsiu». 

Amerikos visuomenės veikėjas, šnekąs apie vi- 
suomenės labą, yra jau iš anksto 99,50/0 to labo sau 
pasiskyręs. 

Politikas, primygtinai ' berėkiąs «laisvė, laisvė», 
nieko kito nesiekia, tik dolerio. 

Dvasiški vadovai, iškalbingai kalbą apie Kristų, 
Jį «visuomet parduoda ar jau yra paidavę už dolerį». 

Brolybė, laisvė, krikščioniška ar žmoniška meilė, 
Dievo žodis ir visos prakilnios idėjos—tai vien skar- 
malai doleriams vynioti. 

«J. Lietuva» yra sumaniusi kelti protestą prieš 
tokį mūsų išeivijos «iki pat šaknų supuvusį gyvenimą», 
kalbėti drąsiai apie asmenis, kritikuoti, barti, peikti, 
kits kitą mokyti!.. 

Ar pavyks jai darbas — tuo galima drūčiai 
abejoti. Jei išeivijos gyvenimas yra toks «supuvęs», 
kaip jį piešia «J. L.,» tai jam atgaivinti vieno pliko | 
žmoniškumo čia toli neužtenka. Šiandien į «pana- 
cėjus» — ir dar tokius primityvius, kaip «žmonišku- 
mas» — nė vienas šiek tiek apsišvietęs žmogus tikėti 
negali. Kaip senosios «Vilties» grynai humanistiškas 
«teisingumas ir gailestingumas», taip ir «Jaunosios 
Lietuvos» žmoniškumas yra vien gražūs žodžiai, dau- 
giau nieko. Patys vieni jie jokios gaivinančios jėgos 
neturi, ypač «<žmoniškumas». Nauju jis tegali atrodyti 
vien jauniems «J. L.» redaktoriams, permažai, matyt, 
gyvenimą ir praeitį tepažįstantiems. Nes faktiškai 
žmoniškumo obalsis yra labai senas.  Pirmutinę 
jo formulą— «homo sum et nihil humani a me 
alienum puto» — yra, rodos, išreiškęs jau filoso- 
fas Seneca, kurs gyveno I amž. Kristui gimus. Tas 
pats žmoniškumo bei humanizmo obalsis buvo iškel- 
tas ir Renesanso gadynėj Tuo pačiu obalsiu rem- 
damasis jau pirm 29 metų darbavos tarp Amerikos 
lietuvių ir J. Sliupas. Jo obalsis buvo <«išnaikinkim 

visus prietarus, duokim progos visiems apsišviesti, pa- 
darykim kiekvieną giliamaningu filosofu, suspieskime 
juos į krūvą ir jų mokslumo darbais pasidarykim sau 
rojų ant žemės» — trumpai sakant, jis norėjo mūsų 
išeivius «kultūrinti», padaryti žmonėmis pagal savo 
išmanymą, atmetus religiją į šalį, pasilikus prie vieno 
pliko humanizmo bei žmoniškumo. Bet kaip J. Lau- 
kis toj pačioj «J. L.» straipsnyje «Pažvelgus atgal» 
parodo, nieko gero iš to neišėję. Delko?) Gi del to, 
kad Šliupas mokėjo tik griauti, o nieko pozity- 
vaus nesukūrė. Visoki Jurgiai, prisiklausę Sliupo 
prieštikybinių prakalbų, virto tokiais pat «griovėjais» 
ir su alaus stikline rankoj mokėjo vien tyčiotis iš 
bažnytinių sakramentų ir apeigų arba, eidami bažny- 
čion, nusinešti maldaknygės vietoj Sliupo brošiūrpa- 
laikę «Dievas, dangus ir pragaras». Išeiviai pasida- 
lino į partijas: šliuptarnių, kryžiokų ir socialistų; kiek- 
viena partija skelbė savo «tikėjimą» — ir kiti klai- 
džiojo užburtame rate, begriaudami «seną ir netin- 
kamą», nesirūpino «tverti nieko naujo, tinkamesnio 
ir geresnio». Si Laukio pastaba visai teisinga, ne- 
teisinga tik, ir net juokinga, paskutinė jo išvada, kur 
jis, bandydamas pamokyti, kas toliau bedaryti, nieko 
geresnio nemoka nurodyti, kaip tik senus nuvalkiotus 
komunalus apie teisybę ir žmoniškumą, lygybę ir 
laisvę... Visi tie gražūs dalykai yra juk senoj 
mūsų religijoj. Jeigu Laukis ją atmeta ir 
mano, kad be jos galima esą pakclti lietuvių tarpe 
žmoniškumo idealą — tai jis niekuo nesiskiria nuo 
Sliupo, kitaip sakant, yra naivus laisvamanis, daugiau 
nieko. 

Trečiame straipsnyje «Mūsų kultūros reikalais» 
tas pats Laukis kalba apie mūsų vaikų auginimą, 
randa jį esant labai primityvų, ragina pagerinti mo- 
kyklas, parūpinti geresnių vadovėlių; galop užsiimti 
liaudies higiena, panaikinant visokius šundaktarėlius. 
Patarimai geri, bet perdaug bendri... 

M. Jurgelionienė straipsny «Mūsų gyvenimo dė- 
mės» nurodo tarp Amerikos lietuvių baisų «šeimy- 

niško gyvenimo apirimą, tamsybę ir išnaudojimą mer- 
gaičių su vaikais». Savo žodžius remia ji tam tik- 
rais iš gyvenimo imtais faktais. 

Autorė skundžiasi, kad mūsų laikraščiai ir orga- 
nizacijos permažai tekreipią domės į tuos liūdnus 
faktus. - 

Gaila, kad autorė taip paviršutiniškai žiūri į tą 
dalyką ir neieško jo priežasčių. Jei būt paieškojus, 
be vargo būt radus, kad tą bjaurų pasileidimą ir 
mergaičių išnaudojimą gimdo ne kas kita, kaip pa- 
niekinimas religijos, kurios net ir pati «J. Lietuva», 
matyt, ne labai tegerbia. O tuo tarpu be religijos 
žmogus virsta gyvuliu, be sąžinės, be gėdos, be jo- 
kių augštesnių principų, be jokių idealų, kaip tik kad 
«gerai ir linksmai gyventi». Tokius žmones, kuriems 
malonu būti gyvuliais, jokiais mokslais apie žmo- 
niškumą neatversi. 

Toliau eina straipsneliai apie dalykus mums sve- 
timus.  Pav., J. Laukis paduoda iš Alice Hubbard iš- 
vertęs straipsnelį apie d-rę Mariją Montessori, italų 
pedagogę, ir jos vaikų auklėjimo metodą. To metodo 
tikslas «padaryti vaiką nepriklausomą». Todel vai- 
kas pagal tą metodą mokomas «nusiprausti burną, 


- rankas, susišukuoti plaukus, išsivalyti dantis, apžiū- 
rėti nagus, apsirengti». Pasak d-rės Montessori, «ar- - 


šumo, atžagarumo, blogumo pamatu pas kūdikius, 
vaikus ir suaugėlius yra stigimas sandermės ir ritmo 
kūne» (A.J.2!)) Straipsnis menkos vertės ir neaiškiai 
parašytas. 

Straipsnelyje «Amerikos indijonai mūsų giminės» 
Jurgelionis, remdamasis T. S. Denisono vejkalais, įro- 
dinėja, kad senovės aztekų bei meksikiečių kalbos 
žodynas ir veiksmažodžių konjugacija esą indoeuro- 
piški. 

Literatūros skyriun įdėta keletas K. Vairo ir Ka- 
lėdų Kaukės eilių. Išversta proza Indų poetos Rabin- 
dranath Tagorės «Daržininko» dalis“ Tasai Indijos 
poeta, gavęs net Nobelio premiją, tegal būt supran- 
tamas nebent Indijoj, Europai jis pasiliks nedaugiau 

kaip pilnu pretenzijos vaiku. Tokio bent įspūdžio 
daro beveik visos jo dainos. Štai keletas jo poezi- 
jos pavyzdžių: 

Pašokstu ir išskečiu savo rankas, kad palytėčiau tave. Aš klau- | 
siu savęs: „Ar tai sapnas?“ 

Kad gi galėčiau bent apglobt tavo kojas savo širdžia ir kietai 
prispausti prie mano krūtinės. 

Neapleisk manęs, mano meile, nepaklausus mano leidimo. 

Kodel užgeso lempa? Aš prisidengiau ją savo rūbu, kad ap- 
saugočiau nuo vėjo, tai todel lempa užgėso. 

Kodel gėlė nuvyto? 

Aš prispaudžiau ją prie savo krūtinės su neramia meile, tai to- 
del gėlė nuvyto ir t. t. . 

«Apglobti kietai savo širdžia mylimosios kojas» 
tegalima, nebent hašišo paragavus. 

Yra ten ir dar puikesnių vietų, pav., 37-me psl. 

Aš nustypčiosiu atgal į savo kampelį ir sėdėsiu tamsoj. 

Abiem rankom aš prisidengsiu savo apnuogintą gėdą... 

«Jaunoji Lietuva», matyt, mano, kad visa, kas egzo- 
tiška, tai ir gražu. Deja, tai yra didelė klaida. 

Yra taipgi to paties Kalėdų Kaukės išversta viena 
elegija iš naujo Anglijos laureato Roberto Bridges'o. 

ia jau mums suprantama Europa: ir mintis ir forma 
tokios, kad iš tikrųjų galima gėrėtis. 
Pačian galan nustumti originalūs mūsų naminių 
beletristikų — Kalėdų Kaukės, K. Vairo, J. Baniulio, 

Kl. J-nies—vaizdeliai. Visi jie smulkučiai, menkučiai, 
panašūs į tuos, kuriuos mokiniai rašinėja «Aušrinei», 
«Ateičiai», «<Pavasariui» ir kitiems savo laikraščiams. 

Baigiasi numeris kun. J. Tumo brošiūros kritika 
«Ten gera, kur mūsų nėra». Pasak kritiko (K. Jurge- 
lionies), ne visur esanti tame veikale tiesa, bet visgi ten 
«visame kame yra labai daug teisybės», Kritikas 
eina net toliau, pripažindamas, kad «blogumų mūsų 
Amerikos gyvenime yra daug daugiau ir daug bai- 
sesnių, negu kad kun. J. Tumas pastebėjo». «Bet kas 
iš to?» —klausia kritikas. «<Sviete yra neapsakomų bjau- 
rybių, mes tai žinome ir tas bjaurybes matome, kor 
ar delto mes apleidžiame svietą»? 

Tai pasakyta parodyti, kad jokiais bauginimais 
išeivystės nesustabdysi. 

Toks tai yra «Jaunosios Lietuvos» I-jo n-rio tu- 
rinys.  Netrūksta jame įvairumo, redaktorių drąsumas 
ir pasitikėjimas savo obalsiu —žmoniškumu —labai di- 
delis, bet visas jų darbas mūsų tautai tikros naudos 
neatneš, o neatneš del to, kad «J. Lietuvos» rašyto- 
jai užmiršo pamatinius kiekvieno žmoniško veikimo 
dėsnius: «Nisi Dominus aedificaverit domum, in vanum 
laboraverunt gui  aedificant  eam» |) Atme- 
tus Dievą, atmetus religiją, pasilikus prie vieno pliko 
žmoniškumo, tegalima, anot Tagorės betariant, nebent 
«nustypčioti atgal į savo kampelį ir sėdėti tamsoj 
prisidengus abiem rankom savo apnuogintą gėdą». 
Tiesos, doros, grožio idealai tuo keliu neprieinami. 


BARAS. Vilniuje, 1915, 220 psl. in-8. 

Šiame naujame mūsų jaunų rašytojų leidinyje pa- 
žymėtina du dalyku: įvairus turinys ir savotiška nauja 
rašyba. Ir apie viena ir apie kita verta tarti keletas 
žodžių. 

1. «Baro» rašyba. 


Rašybos pamatan padėtas šeštas gero alfabeto 
dėsnis?), reikalaująs, kad alfabetas būtų «lygus, vie- 
nodas, neapkrautas įvairiais ženkleliais viršuj ir apa- 
čioj raidžių». Vardan šio dėsnio iš «Baro» alfabeto 
pašalinta: 

I) Visos uodeguotosios raidės (ą,ę; 
į, ų); jos pakeista: a) linksnių galūnėse — paprasto- 
mis balsėmis a, e, i, u, pav., rašoma aki, žeme, 
ju, ja;—vietoj akį, žemę, jų, ją; b) žodžių šak- 
nyse ir dalyvių galūnėse—diftongais an, en, in, un, 
pav. dransa, ranstas, tensdamas, in, insta- 
bu, skenstans, turin, pasimatisian, nors 


| !) Jei Viešpats nestatys namo, veltui dirba tie, kurie jį 
stato. Ps. 126, I. 
2) Žiūr. A. Jakšto „Mūsų alfabeto klausimas“, 18-19 psl. 

kitur rašoma išsiblaškes, pašėles, sudu- 
že... Šio skirtumo pamatas, matyt, tas, kad nuo 
skenstans turime skenstančio su aiškiu n, o nuo 
pašėles bus pašėlusiu be n. 

2) Išmesta ilgosios y ir ū; jų vieton dedama vi- 
sur paprastosios i ir u, pav., pamanstikit, mo- 
kikla, sunu... 

3) Būsimasis laikas veiksmažodžių visur 
rašoma su in, pav. dabinsiu, užkabinsiu, pa- 
žadins, užgesins... 

4) Griežto fonetizmo principas (dirbu, dirp- 
ti, diegiu, diekti...) atmetamas, jo vieton teisin- 
gai laikomasi etimologiškos rašybos (tirpdo, pa- 
vergs, pasislėpdamas, išsilenkdamas). 

5) Iš Kriaušaičio alfabeto paliekama dvilypiai 
ie uo, dž (miegas, duona, žodžio); 

6) Svetimi žodžiai rašoma aušrinietiškai (g e- 
nius, teoria, psichologia, gimnazios); 

Šitaip sureformuota naujoji rašyba išeina iš tik- 


rųjų idealiai lengva, lygi, daili. Visa mūsų filologų , 


nesibaigiama kazuistika apie tai, kaip rašyti: akįs, 
sūnųs, motyna, tolymas, Povylas, Dovy- 
das... ar akys, sūnūs, motina, tolimas, Po- 
vilas, Dovidas... savaime atkrinta. Dings taipgi 
ginčai apie tai, katros formos tikresnės: savyje, 
mumyse, Vilniūje, pamatys.., ar savije, 
mumise, Vilniuje, pamatis.. Barininkai pa- 
lieka čia kiekvienam laisvę tarti tuos žodžius, kaip 
kam tinkama. 

Be i, palikta vos tik trys raidės su ženkleliais: 
ė, Č,š. Žmogui, pripratusiam prie Kriaušaitinių uode- 
gėlių, brūkšnelių, net tiesiog nuostabu, kokiai balai 
reikėjo mūsų alfabetas tais pridėčkais marginti. Ra- 
šyba nuo jų apvalyta pasirodo nė kiek nekliūdanti 
minčių griežtumui susekti. 

Visame «Bare» pasitaikė vos viena vietelė, kur 
griežtesnė rašyba gal būt buvus reikalinga, tai saki- 
ny: «ira daiktu, kuriu nemato musu akis»; 
mat, čia kai kas gal pagalvoti, ar žodį akis reik imti 


si 27  * 

vienskaitoj ar daugskaitoj. Bet panašūs keblumai ga- 
lima lengvai pašalinti akcentu (akis—akys). . 

Rašydamas pernai apie mūsų alfabeto reformą, 
aš pirmoj vietoj reikalavau irgi išmesti nosines ą, ę, 
į, ų. Ilgoms balsėms siūliau naujas atskiras raides 
ne tiek iš įsitikinimo, kiek «stracha radi judeiska», 
nes žinojau, kad visi mūsų seni filologai už y ir ū 
galvas guldo. Tačiau savo dvasios gelmėje buvau 
tikras, kad ir raidžių y, ū gyvenimas nebeilgas, kad 
nauja jaunų filologų karta jas taip pat išguis iš mūsų 
alfabeto, kaip ir uodeguotąsias ą, ę, į, ų. Tą mintį 
aš buvau ir viešai išreiškęs savo paskaitoje Kaune 
kovo 29 dieną pernykščių (1913) metų. Nūn galiu tik pa- 
sidžiaugti, kad mano pranašavimas išsipildė greičiau, 
nei tikėjaus. «Baras» galutinai sugriovė įsisenėjusį 
prietarą, kad mūsų rašyba negalinti apsieiti be ą, ę, 
į, ų, y ir ū. Savo drąsiu «bandymu» «Baro» filolo- 
gai galutinai pribaigė Kriaušaičio rašybą. Nuo šio 
smūgio ji vargšė nebeatsikels ir, pavargus dar kokį 
laiką, turės kraustytis mokslo muziejun ir ten užimti 
sau priruoštą vietą šalia jau seniau atgyvenusių savo 
amžių Baranausko ir Jauniaus rašybų... Jei toliau ir 
bus dar kokių ginčų apie mūsų rašybą, tai jie suksis 
jau ne aplink .Kriaušaičio persenusią teoriją, bet 
aplink «Baro» rašybą. Si pastaroji kad ir yra idea- 
liai lengva, tačiau nėra da idealiai tobūla. Netobūla 
gi ji del to, kad jos iniciatoriai neišdrįso nusikratyti 
kai kurių Kriaušaičio palikimų, kaip šit: jo neracio- 
nalių dvilypių raštženklių ie, uo, dž. Mano išma- 
nymu, čia buvo galima toliau pažengti ir tiems trims 
garsams išrasti tinkamesnius vienstipius raštženklius. 
Ypač reformos reikalingas yra ie. Filologai užsi- 
spyrę laiko jį dvibalsiu, susidariusiu iš i ir e. Bet 
jei sulyginsime mūsų ie su e ir ė, tai pamatysim, 
kad ir tuodu pastaruoju garsu mūsų kalboj reik- 
tų laikyti dvibalsiais, nes juose, kaipo  mink- 
štai skambančiuose, garsas i aiškiai yra jaučia- 
mas (slg. lenkų ten su liet ten ir pranc. tėte 
su liet. tėtė). Taigi rašant ie, reiktų viet. e, ė ra- 

šyti ią, iė; o jei paliekam e, ė, tai ir garsą ie reik- 
tų žymėti vienstipia raide ė, ė ar kaip kitaip. Be 
to, ė turi savo gan seną tradiciją ir lyginamosios kal- 
botyros raštuose po šiai dienai tebevartojama. 

:Dar vienas dalykas: «Baras» rašo Nicšė, Giotė, 
Ruso viet. Nitzsche, Rousseau. Mano išmanymu, tas 
svetimų pavardžių lietuvinimas nėra būtinai reika- 
lingas. 

Kai kur pasitaiko ir rašybos nenuoseklumų. 
Pav., vienur (160) rašoma—gimnu, kitur (193) him- 
nas; vienur (52) —augštin, kitur (79) aukščiausiu. Impe- 
ratyvai irgi nevienodai rašomi: vienur—p abėg, lėk, 
kitur —ž velgk (30); vienur grį žki, kitur—keliau- 
kie.. Bet čia gal bus korektūros klaidos. 

Atskyrus šiuos mažmožius, aš «Baro» rašybai 
nieko daugiau neturiu ko beprikišti ir dėliai to esu 
tikras, kad po karo ją priims daugelis lietuviškų lai- 
kraščių Lietuvoj ir Amerikoj. 


II. «Baro» turinys: 


Jį sudaro daugiau per 40 eiliuotųjų dalykėlių, 2 


apysakaiti, keletas liriškąja proza parašytų straip- 
snių, 2 kritikos studiji, 1 trumputis referatėlis iš so- 
cialios mūsų istorijos ir 1 nekrologas. Si statistika 
dalinai parodo, kad mūsų jauniems rašytojams dau- 
giausia rūpi poezija, mažiausia mokslas. Bent kol 
kas «Bare» nė viena mokslo šaka neturi atstovų, tuo 
tarpu poezijos rasi čia kuo įvairiausios: ir eiliuotos 
ir beeilės, ir klasiškos ir dekadentiškos, ir originalės 
ir verstos, ir simboliškos ir liriškos ir net „poezijos 
prozoje“—ko tik nori. Ypač daug čia paskleista li- 
rizmo. Jo pilna ne tik eilėse, bet ir apysakose (Sei- 
niaus „Mėnesiena“) ir liaudies kūrybos tyrinėjimuose 
(St. Šilingo „Tautos dainų genezis“) ir net kritiškose 
studijose (B. Sruogos „Po velėna pumpurėlis“)... Tai 
parodo, kad jaunųjų „barininkų“ daugiau virpa šir- 
dys nei galvos. Saltas protas su mokslu, matyt, jų 
savęsp nevilioja. Kai kas gal to norėtų. Bet ką čia 


Ar 

gelbės noras, jei faktai rodo ką kita. -Lenkimės tat 
rieš faktų jėgą ir peržiūrėkim „Baro“ dainių būrį. 

el didumo jis neperdidelis. Jei neskaityti Ciurlio- 
nienės, tai „Baro“ dainių liks tik trys: Z. Gėlė, Ad. 
Juodasai ir Balys Sruoga. Z. Gėlės eilių paduota 
nedaug, vos keletas („Kaitra“, „Kalnelis“). Jos gana 
skambios ir simpatiškos; autorius myli gamtą ir gy- 
venimą, moka atjausti pievelės ir giružės grožį. Įsi- 
mylėjęs gamtą, jis gieda: 


Aš dar nemirsiu, nemirsiu nūnai, 
Įstabios kanklės augina man sielą. 


Bet nabagas apsiriko ir pasimirė. 

Tuo pačiu keliu eina ir Adomas Juodasai. Jo 
poezijoj daugiausia skamba irgi „gamtos aidai“ 
(„Upelis“, „Rugių sutartinė“, „Rugiapjūtė“, „Saulėje 
gimus“, „Mėnesiena“ ir k.). Jis moka juos vikriai pa- 
gauti ir gan dailiai žodžiais išreikšti. Tačiau pirmoji 
vieta tarp „Baro“ poetų pridera ne jam, tik B. 
Sruogai. 


Del buvimo yra „Bare“ dar ir ketvirtas poeta— 
K. Binkis, bet jo teįdėta vos du dalykėliu, kuriais 
remiantis sunku ką nors konkretu apie jį pasakyti. 

Tiek apie „Baro“ poeziją. Eikim dabar prie jo 
beletristikos. 

Šios labai nedaug — viso labo tik V. Krėvės 
„Skerdžius“ ir J. Šeiniaus „Mėnesiena“. Kas yra 
buvęs piemeniu, tas, beskaitydamas Krėvės „Sker- 
džių“,galės iš nauja pergyventi vieną laimingą savo 
jaunystės dieną. Autorius puikiai pažįsta piemenų 
gyvenimą ir moka jį vaizdžiai nupiešti. Todel ir ši 
jo apysakaitė yra gan daili, tik gaila, kad stilistika 
vietomis šlubuoja. Šeiniaus „Mėnesiena“ tuo atžvil- 
giu daug augščiau stovi. Cia pasakojimas plaukia 
liejasi laisvai, be jokių suklupimų. Gaila tik, kad 
naujasai Šeiniaus Jonas taip savo seminarijon pasto- 
jimu, taip ir jos apleidimu aiškiai parodo, kad jo ir- 
gi „ne vyro būta“. > 

Be „Mėnesienos“, Seinius davė dar ir studiją 
„Duonaleitis“. Kritiškos pastabos apie Duonaleičio 
poeziją ir talentą yra teisingos. 

Daug silpnesnė Sruogos studija „Po velėna pum- 
purėlis“. Yra tai apologija Šeiniaus „Kuprelio“ ir jo 
meilužės Kazytės, pabėgusios už Kuprelio pinigus su 
Jastrebovu.  Apologija labai pretensionali, bet dai- 
lės ir etikos atžvilgiu visai neišlaikanti kritikos. Jei 
panašūs įrodymai būtų ko nors verti, tai jais galima 
būtų kiekvienas vagis bei niekšas išteisinti, 

Prie progos Sruoga užsipuola čia A. Jakštą, kurs, 
kritiko išmanymu, esąs „dogmų dogmomis apsisvai- 
ginęs“, pavirtęs į „dogmos ir formalumo skiautą“... 
Kam, kam bekalbėti apie dogmas, tik ne Sruogai, 
sekančiam paskui Balmontą, besilenkiančiam Niemojev- 
skiui ir pakėlusiam Čiurlionį į „dieviškus pranašus“ 
(sic!) Išeina, kad be dogmų ir „pranašų“ negali ap- 
sieiti net ir pats dogmų griovėjas: išniekinęs senas 
Jakšto dogmas, jis susivaržė naujomis, bet kuo tos 
naujosios geresnės už senąsias—neparodė. O tuo 
tarpu visa svarba ta, kurios dogmos tikros, ku- 
rios ne. 

Iš kitų straipsnių vertą dar paminėti Šilingo 
„Tautos dainų genezis“. Čia savotiškai nušviesti 
keli mūsų liaudies dainų motyvai, tik ne moksliškai, 
bet liriškai. 

Zinoma, netrūksta „Bare“ ir visai nevykusių da- 
lykų, kaip šit V. Bičiūno „Allegro“. Šiame straip- 
sny ir forma, ir turinys, ir pavartotos metaforos (pav., 
šešėliai užšalo, tarytum sapnai nutrinti tuštumos 
vaidentuvės ranka—viskas prašyte prašos į „Garnį“, 
kaipo puikiausia satiros medžiaga!) O gal ir pats 
Bičiūnas norėjo pajuokti čia dekadentišką rašymo 
"būdą? Tuomet jo «Allegro», kaipo modern-stiliaus 
parodija, būtų nebloga. 

Be originalių straipsnių netrūksta «Bare» ir ver- 
timų. Šeinius davė keletą dalykėlių iš Nitšės «Si- 


!) Ton pat raštų kategorijon priklauso ir Čiurlionienės «Jūra» 

taip kalba Zaratustra», Šilingas Niemojevskio «Na- 
ktį Akropolyje», kiti trumpesnius dalykėlius iš Bal- 
monto, Bloko, Rabindranato Tagoro. Silingo verti- 
mas pats blogasis, nors vertėjo ir stengtasi duoti 
jam klasicizmo koloritą. Nes kitaip, kam čia befigū- 
ruotų visokios <kolumnos», «getairos», «spižo kvadri- 
gos», niekur negirdėti «akantuzai» šalia «architravy» 
(kodel gi jau ne «architravuzy», būtų bent nuoseklu- 
mas?!) Kur kitur «Bare» svetimi vardai varu lietu- 
vinti (pav. Sileris, Giote). Cia gi, nusilenkiant klasi- 
cizmui, graikų didvyriai Sokratas, Periklas, Anaksa- 
goras paversti Sokratesu, Periklesu, Ana- 
ksagorasu. Ir ilga, ir negražu, ir netautiška. Pa- 
vardes lietuviai mėgsta trumpinti, pav., Totlebeną, 
Veisenhofą vadina Klebenu, Veisenu. Taigi, man 
rodos, reikėjo vertėjui pasigailėti bent jau pilietybės 
teisę įgijusio Sokrato ir nekreipti jo lenkų būdu į 
Sokratesą. | 

Nuo Šilingo kalbos čia ne pro šalį bus perėjus 
prie «Baro» kalbos apskritai. Del dailumo ji gan 
daili ir gryna, tačiau ne laisva kai kur ir nuo nusi- 
žengimų. Vietomis gadina ją polonizmai, pav., «kaip 
ant vestuviu» (viet. vestuvėse), «ir tuos lapelius, 
numire ka bėga» (viet. „kurie arba kur bėga)... 
Kai kur pasitaiko nelietuviškų žodžių formų, pav., 
nebedegiu, skubiu, iriuosiu—viet. nebede- 
gu, skubu, iriuosi. Kitur svetimi žodžiai sulie- 
tuvinti netikusiai, pav., viet. subjektyvus, -i; intuity- 
vus,-i; vartojama subiektivis, -e, intuitivis, -ė, nors 
šalia jų palikta žodis grandiozus. Tokiems žo- 
džiams, kaip tragiškas, logiškai, instinkty- 
viai — duotos tiesiog monstrualės formos: trage- 
dingas, logikingai, instinkčiai, kurios jokia 
filologija negalima pateisinti. Nėra geri ir tuber- 
kuliozassu filozofu. Be to, Ad. Jucdasai ir 
V. Krėvė vis dar nepaliauja kišę savo rytietiško asme- 
navimo formų (apsegiotai, parvežtute). Norima rašy- 
bą suvienodinti, o raštų kalbon įleidžiama skaldąs 
tarmių principas. «Barininkai», parodžiusieji tiek drą- 

sos rašybos reformoje, turėtų, rodos, ir kitais atžvil- 
giais parodyt daugiau savitumo. Deja, jo «Bare» 
permaža, ypač proza rašytuose straipsniuosę. (Cia 
visi lyg susitarę—ir Silingas, ir Bičiūnas, ir Čiurlio- 
nienė, ir, dalinai, Šeinius su Sruoga—stengte stengiasi 
užtrinti savyje asmeniško savitumo žymes ir rašyti 
vienu modern-šablonu a la Nitšė. Ei, vyručiai «ba- 
'rininkai», gaila man jūsų. Jūs pasiskelbėt visokių 
„dogmų priešininkais, tuo tarpu vergaujate nykstančiai 
modernizmo madai. Iš tiekos dvasios brangenybių, 
sukrautų tokių žmonijos genijų, kaip Homeras, Dan- 
te, Sekspyras, Servantes, Gėthe, silleris, Puškinas, 
Mickevičius, Gogolis—jūs renkatės vieną tik menkos 
vertės blizgutį ir džiaugiatės juo kaip geležėlę radę. 
Gana jau to jungo! Būkit «sau žmonės», ne Nitšės 
gramofonai. 


«ATEITIES SPINDULIAI». 1917-1918 Nr. Nr. 1—6. 


Kaip jau esam 1918 m. «Ateities» 5-me n-je pami- 
nėję, Rusijos ateitininkai buvo įsisteigę savo organą 
mėnesinio laikraščio pavidale. Iš pradžių jis ėjo iš 
Petrapilio, paskui buvo perkeltas Voronežan. To 
laikraščio tikslas buvo tas pat, ką ir «Ateities», dė- 
liai to ir duota jam «Ateities Spindulių» vardas. Viso 
labo «At. Sp.» išleista 18 n-rių. Iš jų mums kol 
kas tepavyko gauti tik pastarieji 6, trijų dvilypių 
n-rių pavidale. Jų didumas — 64 psl. in-8. Vadinas, 
didumo atžvilgiu kiekvienas «At. Spind» numeris 
yra visai lygus atskiram «Ateities» n-riui. 

Turinyje taipgi daug yra panašumo tarp tų 
dviejų moksleivijos organų. Tas pat abiejų pamati- 
nis tikslas «viską atnaujinti Kristuje», tie pat sieki- 
mai — lavinti ir dorinti katalikiškąją lietuvių. mok- 
sleiviją, 40s pat priemonės jaunimui vesti prie idealo. 
Dailios eilės, gyvi vaizdeliai, moksliški straipsniai, 
recenzijos, korespondencijos, organizacijų steigimas, 
projektai ir sumanymai — visa tai sudaro kiekvieną 
«At. Spind.» n-rio turinį, 

Tarp «At. Spind.» poetų pirmą vietą, be abejo, 
užima dar pries karą pasižymėjęs savo talentu Pu- 
tinas; nemaža eilių yra ir jautrios dainininkės T y- 
rų Dukters; šalia jų rašinėja gan simpatiškas ei- 
les ir kiti vos tepradedantieji dainuoti jauni poetos: 
P. V.,. Vaikelis, J. Gulbinas... Visi jie, kiek- 
vienas savotiškai, stengiasi žadinti jaunuose skaity- 
tojų širdyse gerus jausmus, kilnius troškimus, išplėsti 
mūsų jaunos poezijos sritį. 

Antroj vietoj po poezijos eina rimti, moksliški 
straipsniai. Jų autoriai tiksliais įrodymais ir griežtais 
protavimais bando paveikti skaitytojų protą ir valią, 
palenkti juos tiesos, labo ir net idealo linkon. Iš 
straipsnių labiau paminėtini šie: Naro «Moksliniai 
teologijos pažymiai ir santykiai su kitais mokslais», 
K. «Krikščionies pareiga viską daryti Dievo 
garbei ir žemiškieji rūpesčiai», J. esaičio 
«Etinis (—etiškas) individualizmas tikėjimo šviesoje», 
„ labai turiningos Bistro paskaitos apie «Ateitininkų 

religinę praktiką» konspektas, Gabr. Taučiaus 
«Apie sindikalizmą» ir «Apie anglų tradeunionus», 
plati prof. Sokolovo «Jauniaus gramatikos» kritika 
ir kiti. ) 


Nepraleisti ir esamojo gyvėnimo apsireiškimai, | 


ypač pačių ateitininkų tarpe. Siuo atžvilgiu yra įdėta 
keletas dideliai įdomių straipsnių, k. š.  H. 
Aitv. «Voronežo ateitininkų darbo apžvalga“ ir 
«Rusų ateitininkų Voroneže pasitarimas 1918 m. 
sausio mėn. 2—5 d.» ir k. Cion reikia taipgi pri- 
skirti korespondencijos iš Tambovo, Jekaterinoslavo, 
Voronežo, Bogorodicko ir iš kitur apie ateitininkų 
veikimą. 

«Ateities Spindulių» redakcijos nurodinėta taipogi 
ir nauji veikalai lietuvių bei kitomis kalbomis ir tam 
tikrose recenzijose stengtasi kritiškai jie įvertinti. 
Tarp recenzuotųjų lietuviškų knygų paminėtos šios: 

alios Rūtos «Pančiai» ir «Kada rožės žydžia», R y- 

giškių Jono «Zodynėlis»s ir «Mūsų rašyba», 
Čiurlionienės «Lietuvių literatūros istorijos 
konspektas», o taipgi net kai kurie pačioj Lietuvoj 
išėjusieji leidiniai, k. š. Klimo «Lietuva, jos gy- 
ventojai ir sienos», Jakučionies «Kelias į švie- 
są», A. Vileišio «Vilniaus lietuvių dviklasė mo- 
„ kykla» ir k. Iš nelietuviškų veikalų trumpai pami- 
nėti naujausieji vokiečių kalba išleistieji raštai apie 
Lietuvą (K. Brunaviečio, Verbelio, Gaigalaičio), verstas 
rusų kalbon Lapparent'o veikalas «La science et 
Tapologėtigue», Antoine'o «Cours d'ėconomie s0- 
ciale», Hitze's «Die Arbeiterfrage und die Bestre- 
bungen zu ihrer Losung» ir k. 

Neužmiršta ir jaunimo laikraščiai. Pastaruose 
«At. Sp.» n-riuose randame gan plačią recenziją 
«Aušrinės» 1 — 3 n-rių, o taipogi ir naujai atgai- 
vinto «Varpo» 1-jo n-rio ir net paminėjimą «Atei- 
ties» 10 n-rio. 

Iš to, kas augščiau pasakyta, matome, kad 
«Ateit. Spinduliai» buvo labai rūpestingai redaguo- 
jami, teikė daug žinių skaitytojams, atstovavo ateiti- 
ninkų reikalus, taigi ir nenuostabu, kad tas laikraštis 
jų buvo mielai skaitomas ir net gausiai aukomis 
šelpiamas. Tų aukų, pačių ateitininkų surinktų, kaip 
paduoda pastarasis «At. Sp.» n-ris, buvę net 973 
rub. 92 kap. Be to, atskirai buvęs įsteigtas ateiti- 
ninkų «Susišelpimo fondas», kuriame kovo mėn. šių 
mėtų buvę 838 rub. 

Būtų labai geistina, kad ateitininkai, grįžę Lie- 
tuvon, nepaliautų ir toliau rinkę aukų tiems pat tik- 
slams, o taipgi ir būsimajai jų šelpėjai «Motynėlei». 

Tiek apie «At. Spind.» turinį. 

Kalbos atžvilgiu «At. Spinduliai» irgi verti 
pagirti. Ir eilės ir proza pasižymi čia aiškumu, dai- 
lumu ir taisyklingumu. Redakcija, matyt, yr klausiusi 
su dideliausiu pietizmu Rygiškių Jono nurodymų ir 
net tapusi absolučia to mūsų kalbininko teorijų sekėja, 
o-kai kur tai net, rodos, dar ir toliau už jį patį pir- 
myn pažengusi. Pav., «At. Spinduliuose» jau nebe- 

pripažįstama sugretinimas tokių dviejų garsų, kaip i 
ira, iir o, e ir a. Todel viet. mūsų lig šiol var- 
tojamųjų žodžių specialistas, sociologija, 
idealas imta rašyti specilistas, socilogija, 
idelas. Pavertus idealą idelu (kurs labai pri- 
mena rusų idolą), reiktų ir ideja paversti į idę 
(idė, idės, idei...). Bet tuomet reiktų būti nuosekliems 
ir panašiai pasielgti su visai svetimais žodžiais su 
galūnė — ija, verčiantją e. Tuo būdu viet. te 0- 
logija, filosofija, revolucija, konstitu- 
cija, profesija, Prancūzija, Austrija reiktų 
rašyti: teologė, filosofė, revolucė, profesė 
Prancūzė, Austrė irt.t.; prie to, matyt, «At. Sp.» 
ir būtų evolucijos keliu nuėję, nes vienoj vietoj liniją 
jau radom pakeistą line. Taip pat nepripažįstama 
ir sugretinimas e ir u ir del tos „priežasties Europa 
"paversta Eiropa. Būdvardžių su galūne-iškas 
vengiama kaip kažkokios baisenybės. Seni geri ter- 
minai: istoriškas, etiškas, fiziškas, dva- 
siškas pakeisti naujais: istorinis, etinis, teo- 
loginis, fizinis, dvasinis; kiti, kaip šit: ti- 
piškas, optimistiškas, pesimistiškas, poe- 
tiškas, nevienašališkas paversti: tipingas, 
optimingas, pesimistingas, nešalingas, poe- 
tingas; vietoj aktyvus, pozityvus, padaryta taip- 
gi aktingas, pozitingas, tik kažkodel, tur būt, 
per neapsižiūrėjimą, vienoj vietoj prieveiksmis ale- 
goriškai palikta nepakeistas alegoringai. Die- 
vas irgi paaugštinta: iš Tvėrėjo Jis pakelta į Kū- 
rėjus, todel ir visai mūsų tverybai su visais jos 
tvariniais liepama pasišalint ir užleist vieta k ū- 
rybai su jos naujais kūriniais. Deja, visi tie fi- 
lologiški naujumai, «At. Sp.» su aklu tikėjimu pri- 
imtieji, kažin, ar sulauks visuotino Lietuvoje pripa- 
žinimo. Perdaug jie kvepia radikale Rusijos revo- 
„ducija... 

LIETUVOS MOKYKLA. II ir II (1919 ir 1920) metų II-jž 


knyga. Kaune, 1920, -186—472 ir 57—72 psl. in-8. 


< Storų knygų mėgėjas, Pr. Dovydaitis, pasistengė 
ir II-ją «Liet. Mok.» knygą išleisti storoką (19 spau- 
dos lankų). Storon knygon, žinoma, bepig ir daug 
straipsnių bei žinių sudėti. Jų čia iš tiesų prikrauta 
nemaža—yra ko pasiskaityti. i 

Pirmiausia reikia pažymėti paties redaktoriaus 
trys ilgoki straipsniai: «Pedagogas šv. Jonas de la 
Salle», «Otonas Willmann'as» ir «Koedukacija aug- 
štesniose mokyklose». Pirmasai vertėtų Liet. Kat. 
Mokytojų Sąjungai išleisti atskira knygele ir jos tu- 
rinį paskaitoms supopularizuoti. Willmann'o nuopel- 
"nai mažai Lietuvoj težinomi. Net ir pačioj Vokietijoj 
jis genijum nelaikomas, taigi ir abejojam, ar mūsų vi- 
suomenė tuo susidomės. Trečias straipsnis tebėra 
dar nepabaigtas, taigi ir kalbėti apie jį plačiau nematom 
reikalo. 

Dubas savo rašiny «Humanistinė gimnazija ir 
gyvenimas» yr pasirinkęs nelengvą uždavinį — ap- 
ginti  klasicizmą ir įrodyti, kad «klasinės filologijos 
studijavimas daugiau kaip kiti mokslai plėtoja dva- 
sinius mokslo gabumus». Autorius guldo galvą už 
lotynų kalbą mūsų mokyklose. Mes, deja, negalim 
su jo išvadžiojimais sutikti ir pilnai pritariam valdžiai, 
padariusiai senąją Romos kalbą mūsų gimnazijose 
neprivalomu dalyku. 

«Tikybos reikšmė auklėjime» gvildenama J. Go- 
bio. To gvildenimo rezultatas yra šis: «praktikos gy- 
venimas, vaikų sielotyra, etika ir estetika yra už ti- 
kybos reikalingumą». Bet kada turi prasidėti tikybos. 
mokymas, kuriais metodais tur būt tikyba dėstoma ir 
«kurios tikybos vaikai mokyti—universinės ar konfe- 


sinės»— autorius nuspręsti palieka kompetentingesniems.. 


už save. Labai gaila, kad autoriaus nepaaiškinta, 
kas tai per dalykas «universinė tikyba» ir kame 
jį yra. 

Kazimieraitis straipsny «Trečioji mūsų krašto mo- 
kyklos rūšis—pramonės amatų mokykla» labai teisin- 


. 

gai pabrėžia amatų svarbą ir jiems išmokti specialių 
mokyklų reikalingumą. i Vaykdų 

Del mokslo metų sutvarkymo pradinėse mokyk- 
lose (pavadintose čia naujoviškai, pradžios mo- 
kyklomis) ginčijasi net keturi pedagogai: Pr. M., P. 
Martišius, G. Strangalis ir J. Strimaitis. Pageida- 
vimai: keturių metų mokykla — ,tik kitaip sutvarkyta 
miestuose, kitaip kaimuose. 

J. Gobis straipsny «Iš rašymo ir skaitymo psi- 
chologijos» įrodinėja, kad skaitymo funkcija yra gan 
paini, ji susidėdanti 

«iš 1) optinio ženklų pagavimo; 2) vaizdingumo, kurio pagalba 
suprantame ženklų reikšmę; 3) atminties, nes skaitydami toliau ne- 
pamirštame perskaityta; 4) proto, kadangi perskaitytojo dalyko tu- 
rinį galima kritikuoti; 5) valios, nes skaitymas yra iš valios einąs 
procesas; 6) jausmų, nes skaitomasis dalyk:s daugiau ar mažiau 
mus interesuoja ir 7) motorinių procesų (tylus ir garsus skaitymas)». 


Rašymas esąs taipgi ne vien mechaniška rankos 
funkcija, «bet ir smagenų funkcija». Gaila, kad au- 
torius neliečia rašybos. Rašymo procese ji, be abejo, 
turi irgi savo reikšmės. 211 


J. Balčikonis straipsny «Jablonskis ir mūsų šių 
dienų kalba», keldamas į padanges «Jablonskio nuo- 
pelnus», vadina jį lietuvių «kalbos tėvu», primena jį 
šiemet baigiant 60 metų amžiaus ir pataria tinkamai 
pagerbti. «Liet. Mokyklos» redakcija tam pritaria, 
žadėdama išleist atskirą n-rį specialiai pavestą Ja- 
blonskiui. To n rio, tur būt, ilgai dar reiks jubilatui 
laukti, nes pirma turės išeit «Zilinskio n-ris». Kad 
nuopelnai bet kokie gerbtini, mes tai mielai pripa- 
žįstame, bet ar Jablonskio pagarbai būtinai reikia jis 
daryti «mūsų kalbos tėvu», labai abejojame. Lie- 
tuvių kalba skaito savo amžių šimtmečiais, tatai 
sunku suprasti, kokiu būdu 60 metų senukas gali 
būti laikomas liet kalbos tėvu')) Galop abejo- 


1) Be io, jei Jabl. yra mūsų kalbos tėvas, tai turėtų būt ir 
jos motyna. Gerbiant tėvą negražu būtų nepagerbus motynos. 
Lauksime, gal nurodys Balčikonis ir ją. A. J. 

jame, ar tokia pagarba pačiam jubilatui bus maloni— 
ir ar jis sutiks figūruoti savo jubiliejuje «liet. kal- 
bos tėvo» rolėje. Rusai sakydavo: «Vri, da znaj 
že mieru». Mes pridurtumėm analogišką aforizmą : 
«Gerbk, bet laikydamasis sveiko proto nurodymų, 
kad nepadarytum savo gerbimo objekto juokingu». 
Toliau eina specialių straipsnių eilė: J. Gvildžio 
«Aritmetikos metodika», J. Kaspro «Kūno auklėji- 
mas pradžios (suprask pradinėse) mokyklose», T. Ži- 
linskio «Dailyraštis ir auklėjimas», J. Strangalio ir 
Galdikienės «Del svetimų naujųjų kalbų mokymo», 
J. Strimaičio «Mūsų mokytojai ir žmonių turtai», J. Eli- 
sono «Gimtojo krašto tyrinėjimas ir besimokinančioji 
jaunuomenė» ir k. 

Be ilgų straipsnių, yra čia ir trumpesnių prane- 
šimų bei sumanymų, k. š. J. Gobio «Zmonių švie- 
timo reikalu», «Mokytojas ir filosofija», «Dvasios kul- 
tūra»; «<Pedagogo uždaviniai» ir «Mokyklos muziejaus 
reikalu»; J. Strimaičio «Prie prad. mokyklos progra- 
mos», Redakcijos «Del Tomo Zilinskio jubiliejaus» 
(pakvietimas rašytojų dalyvauti bendrame leidinyje). 
Šalop Daniliausko «Del Mariampolės gimnazijos 
istorijos». Tekste jie užima trečiąją vietą, turinyje gi 
kažkodel padėta antrame skyriuje. 

Likusią knygos dalį užima naujų knygų recen- 
zijos, kalbos ir rašybos dalykai, Švietimo Ministeri- 
jos įsakymai, cirkularai, mokyklų programos, biblio- 
grafija, galop mokymo pavyzdžiuose Pr. Dovydaičio 
logikos pirmos dalies užbaigimas — apie silogizmus 
ir sofizmus. 4 

Straipsny «Sis tas del mūsų šių dienų rašybos» Dy- 
guldagis polemizuoja su Jakšto ir Grigonies «<Draugijoj» 
paskelbtais straipsniais. Į tai atsakysime kitoj vietoj. 

Skaitytojams, kuriems rūpi tikybos aiškinimas 
mokyklose, patariame perskaityti be galo įdomias 
ištraukas «Iš bylos del tikybos mokymo Mariampo- 
lės realinėj gimnazijojo, vedamoj garsaus A. Bulotos 
ir jo suorganizuoto mokytojų pirmeivių štato. 

Toks tai yra šio n-rio turinys. 

Išorinė knygos pusė graži, spauda aiški, for- 
matas patogus. Tik kalbos ir rašybos atžvilgiu galima 
prikišti ne vienas dalykas. Pav., pasitaiko tokių kurio- 
ziškų terminų, kaip «projektuojamoji geometrija», «fi- 
losofinga mokykla» ir k.; vietomis imta rašyti abi- 
turentas, Marampolė, nors kitur rašoma ir 
Mariampolė. Kur «Liet. Mokykla» benueis tais ke- 
liais žengdama, sunku įspėti. 

Kaina paskirta nemaža. Bet atsižvelgiant į kny- 
gos storumą ir spaudos pabrangimą laikyti ši kaina 
peraugšta negalima. Taigi, kas rūpinas mūsų švie- 
timo darbo plėtojimusi, būtinai turėtų įsigyti šį įdo- 
mų ir turiningą «Liet. Mokyklos» n-rį. Jis ir po kelių 
metų nenustos savo vertės. 


LIETUVOS MOKYKLA. Mėnesinis laikraštis mokymo ir au- 
klėjimo dalykams. Pr. Dovydaičio leidžiamas. 1-sis sąsiuvinis sau- 
sio 1921 m. Kaunas, 48 psl. in-8. ' 


«Lietuvos Mokykla» jau trečią kartą maino savo 
pavidalą. Duok Dieve, kad šis nusistatymas būtų ga- 
lutinas, nes ėjimo „dažnumo ir laikraščio didumo 
keitimas erzina skaitytojus ir kenkia pačiam laikraš- 
čiui. Keista, kad mūsų pedagzogai nemoka paimti iš- 
syk tam tikros linijos. Tai žymu ir iš kitų mokytojų 
organų (k.š. «Švietimo Darbo», «Beraščio»). Visi jie yr 
perėję didesnę ar mažesnę evoluciją ir net ne vieną 
metamorfozę. . 

«Lietuvos Mokyklos» pastarąja metamorfoze mes 
galim tik pasidžiaugti, nes ji iš metraščio vėl virsta 
mėnesiniu žurnalu. Pirmas naujas «L. M.» n-ris yra 
gana įvairus. Pirmoj vietoj padėta Pr. Dovydaičio 
įdomus, kilnus, tik, deja, ilgokas ir sunkokai parašy- 
tas straipsnis «Kultūra, auklėjimas ir religija», imtas 
iš Vunderles paskaitų. Mes bijomės, kad jis bus 
skaitytojų tinkamai neįvertintas ir net nesuprastas, 
Pav., abejojame, ar daug skaitytojų supras tokį sakinį: 
«Modernasis kultūros darbas daugiau neg vienu at- 
veju yra išdvasėjęs»... Bet rašytojo pastabos apie 
įvairias kultūros rūšis (ūkio, technikos, dvasios, jau- 

smo, grožio, asmens, socialę kultūrą) yra vertos ome- 
nėn įsidėti ir giliau pagalvoti. i 

J. Gobio straipsny <«Seksualinis klausimas mo- 
kykloje» teisingai pastebėta iš draugų ir mokinių, «kad 
nupuolimai seksualinėj srity ... atsiliepia ir jų filoso- 
fijos pažiūrose. Beveik visuomet kartu su ištvirkimu 
atsiranda religijos hiperkritika, skepticizmas, noras 
viską verst ir iš naujo statyto. Negalima nepritarti ir 
padarytai iš čia išvadai, kad ištvirkėlio «religinės ir 
filcsofinės pažiūros negali būti netendencingos». 

Autorius pripažįsta, kad jaunimui reiktų rimtai, 
moksliškai seksualis klausimas išaiškinti, kad geriau- 
siai tai galėtų atlikti patys tėvai, bet kaip tai tinka- 
miausiai padaryti, nenurodo. Cia yra trūkumas. Nes 
ką padės žinoti, kad tai ir tai reikia padaryti, ne- 
žinant, kaip to reikia imtis. 

Baigdamas autorius pažymi, kad nieku gyvu «ne- 
privalo būti šalinama religija iš auklėjimo, nes jos 
vietos auklėjimo dirvoj jokia žmonių sumanytoji teo- 
rija negali paimti». Ši teisinga pastaba šiandien 
ypač reiktų visur pabrėžti, nes kairieji mokytojai sa- 
vo kongrese yr nutarę religiją visai iš mokyklos iš- 
mesti. 

Apie Pestolozzi įdėta tik pradžia gražaus J. Yčo 
straipsnio, lauksime galo. J. Strangalis aiškina, ko 
reiktų laikytis mūsų «Mokyklas reformuojant. 

Iš pranešimo apie vidurinių ir augštesnių moky- 
klų mokytojų suvažiavimą š. m. sausio 3—5 d. gau- 
name sužinoti, kad tame suvažiavime buvo pasiūlytos 
ir balsuotos šios keturios rezolucijos: 

1) Tikyba neprivalo būti dėstomuoju mokyklos 
dalyku (Čepinskio), 

2) Tikyba privaloma mokyklai, bet ne moki- 
niams (Lašo), 

3) Zmonėms, priklausantiems prie bet kokios 
konfesijos, tikyba mokykloj privaloma (Borisevičiaus), 

4) Tikyba mokykloj privaloma iki žmogus įgyja 
juridinio asmens teisių (Gobio). 

Daugiausia balsų (34) gavo 3-ji rezolucija. Apie 
mokyklų klausimą katalikų kongrese pasakyta labai 


| 

trumpai. Užtat Skruodžio Religijos mokymo meto- 
dikos kritikui J. Jablonskiui leista labai plačiai pa- 
kalbėti. Jo ir prikalbėta daug, bet ne su visais iš- 
vadžiojimais tegalima sutikti. Pav. vok. Ubernatur 
J. J. pataria versti negamta. Gal filologija prieš tai 
ir nieko neturėtų, bet teologija tokio neaiškaus ter- 
mino nieku gyvu negali priimti. Be reikalo taip gi 
uja J. J. posakį «pas žydus» ir k. Mūsų tarmėje 
nieks kitaip ir netaria, kaip «pas mus», «pas žydus» 
ir tt. Tai yra faktas, prieš kurį jokis argumentas ne- 
turi galios. 

„Baigiasi sąsiuvinis J. Tijūnaičio «<Skaitymų» kri- 
tika, kurioj ypatingai kreipta domės į V. Krėvės 
«Bedievį» ir «Išsibarė». 


BERAŠTIS. Suvalkijos profesinės mokytojų sąjungos laikraštis. 
Nr. 1. Gruodis, Mariampolė, 1919. 


Be «Lietuvos Mokyklos» ir «Švietimo Darbo», 
štai ir trečias mokytojų organas —<«Beraštis». Kokiam 
tūkstančiui mūsų mokytojų bene perdaug specialių 
organų? Jei dvasiškija tenkinasi vienu «Ganytoju», 
pavasarininkai vienu «Pavasariu», galėtų, rodos, ir 
mokytojų raštai sutilpti vienon storon «Liet. Moky- 
klon» ar net ir plonesnin «Svietimo Darban». Bet 
nieko nepadarysi — mūsų «natūra», matyt, dar pla- 
tesnė neg rusų — mums visur angšta, kur'ne mes 
patys šeimininkai. . 

Kuo gi skirias šis naujas pedagogų organas nuo 
pirmų dviejų savo pranokėjų? Pirmiausia keistoku 
savo vardu — «Beraštis». Mūsų vaikai, tikri beraš- 
čiai, vis dar neturi savo laikraščio, ir nemažą nuopel- 
ną turės tas, kas toki laikraštį jiems išleis. Deja, Su- 
valkijos pedagogai, užuot besirūpinę tikrų beraščių 
reikalais, savam «Berašty» ketina kalbėt vien apie savo 
«profesinius reikalus». Jie bus statomi «pirmoje vie- 
toje». Toliau «Beraštyje» bus kreipiama domė į «mo- 
komųjų dalykų metodą, sugebėjimą pritaikyti mokslą 
vaikų amžiui, jų luomui, amatui... o taipgi ir į peda- 
gogikos principus, terminus» ir t.t. 

«Beraščio» leidėja (Suvalk. mokyt. sąjunga) sa- 
kosi esanti nėpartyvi ir pažangi, — daug pažanges- 
nė «už bet kurią šių dienų ministeriją», taigi ir ke- 
tinanti mūsų valstybei ir visuomenei teikti «jei ne 
papeikimų, tai bent nurodymų, kas yra taisytina kaipo 
atgyvenusio savo amžių arba šiaip netikusio». 

Be ministerių ir visuomenės, būsiąs «Beraštyje» mo- 
komas ir kaimo jaunimas, jam ketinama įvesti tam 
tikras skyrius, ur būsią tinkamų straipsnelių, eilių ir 
tt. Nebūsią užmirštos ir augštesnės mokyklos. 

„ Trumpai tarus, <Beraščio» programa yra kuo pla- 
čiausia, nors laikraštėlis nedidukas, 24 psl. in-8. 

Leidėjų geri norai neabejotini, pasitikėjimo sa- 
vimi gana daug — belieka palinkėti «Beraščiui» pa- 
sisekimo darbe ir išpildymo savo «žadelių», kad jos 
nepasiliktų vien grynais «žodeliais». 

Kai del turinio, tai pirmasai «Beraščio» n-ris yra 
gana įvairus. Straipsny «Pradedant darbą» N. tei- 
singai graudoja, kad dabartinė mokyklų padėtis ne- 
pavydėtina. Kad jose «gali dirbti visi, kas nori... be 
tam tikro mokslo ir prisirengimo». Jo kolega Ignasta 
nusiskundžia, kad Svietimo Ministerija «norėtų atsi- 
kratyti apskričių švietimo komisijomis, neduodama 
mokytojams rinktis instruktorių». J. V. teikia «ke- 
letą aritmetikos metodikos minčių». Iešmanta ragina 
padėti «vaikijai mokytis paišytv. Toliau eina keletas 
neblogų Ad. Juodojo ir K. Maknio eilių ir plati, 
bet skystoka, A. Jakučionies kritika Murkos «Meto- 


dikos etiūdųv.  Neužmiršta ir bėgantieji reikalai — jie 


išdėti keliose korespondencijose. Galop eina «Pro- 
fesinės mokytojų sąjungos įstatai». Jie įdomūs ir pa- 
žangūs. Pasirodo, sąjungos kūrėjai esą decentraliza- 
cijos ir privatinės iniciatyvos švietimo dalykuose ša- 
lininkai; jų programoj įdėta pirmon vieton reikalavi- 
mas «visuotinio būtino ir nemokamo mokymo be 1y- 
ties, tautos, religijos ir luomo skirtumo, kūrimo švie- 
tlimosi įstaigų «registravimo būdu» ir t.t. 
Principialiai negalima tam nepritarti; Švietimo Mi- 
nisterija, kaip ir kitos valstybės įstaigos, nėra nei vi- 

sagalė nei neklaidinga; ji gali būti ir kritikos objektu; 
bet jei Svietimo L ai us os funkcijas visas lig vienai 
paimtų savo rankosna nauja mokytojų sąjunga, neži- 
nia, ar būtų sveikiau mūsų visuomenei ir pačiam 
mokslui. Viskas čia pareis nuo darbų. Jei sąjunga 
geriau ir daugiau padarys, negu Sviet. Ministerija, vi- 
suomenė galės tuo pasidžiaugti ir tarti sąjungai nuo- 
širdų ačiū. Tuo tarpu mes susilaikom nuo principialio 
sprendimo ir vertinimo sąjungos tikslų ir priemonių. 


ŽVAIGŽDĖ. Mėnesinis laikraštis katalikų dvasiškiems reikalams: 
1920, Nr. 1. Kaunas. 


Visos šių dienų blogybės yr kilusios iš to, kad 
pasauly tekeliama vien materialė kultūra, o žmogaus 
dvasia, josios tobūlinimu, dvasišku kultūrinimu nesi- 
rūpinama. Tos dvasios kultūros trūksta ir mūsų tautai. 
Taigi reikia tarti ačiū kun. M. Vaitkui, kad jis tai 
mūsų dvasiškai kultūrai kelti pasiryžo leisti specialį 
mėnesinį laikraštį, pavadinęs jį «Zvaigžde». 

Pirmutinis tik ką išėjęs, «<Zv.» n-ris atrodo la- 
bai įvairus ir įdomus. Yra čia religinės poezijos 
pavyzdžių (M. V. «Dievas laukia», Grigonies «Jezaus 
Širdies giesmė», Lietuvaitės «Pavasario rytas»), ne- 
trūksta ir kilnesnės beletristikos («Kunigaikštytė Mirt- 
baimė»), neužmiršta ir asketika («Kam žmogus gyve- 
na», «Ruošimasis priimti Komuniją ir padėkos aktai 
ją priėmus», vertimai iš prancūzų kalbos), yra žinių ir 
iš liturgikos (Sausio mėnuo bažnyčioje). 

Be to, «Zvaigždė» yra sumaniusi davinėti pamo- 
kymų ir apie bėgančius gyvenimo reikalus. Siame 
n-ry nurodyta «Svarbiausia lietuvio kataliko pareiga» — 
dalyvauti rinkimuose į Steigiamąjį Seimą. «Klausi- 
muose ir atsakymuose» duota keletas praktiškų pa- 
tarimų. Yra taipgi ir trumpa «Pasaulio apžvalga» ir 
žinelių «Iš Lietuvos». 

Taigi «Žv.» skaitytojas ras čia ne tik savo dva- 
siai peno, bet ir nebus atsilikęs nuo kasdieninio po- 
litikos bei visuomenės gyvenimo. Nevargindamas savo 
akių dienraščių skaitymu, jis žinos svarbiausius atsi- 

tikimus Lietuvoj ir visam pasauly. Taigi reikia tikė- 
tis, kad «Žv.» ilgai švies Lietuvos padangėje ir pri- 
trauks ne vieną tūkstantį skaitytojų. Būtų geistina, 
kad mūsų kunigija paragiotų dievobaimingus savo 
parapijiečius užsisakyt šį kol kas vienintelį laikraštį, 
kurs laiko ypatingu savo uždaviniu—tarnauti dvasiš- 
kiems liet. katalikų reikalams. 


AUŠRINĖ. Liet. Moterų mėnesinis žurnalas. Leidžia Aušrinės 
Bendrovė So Boston Mas. Š. Amerikoje. Nr. 8—9 Birželio—Liepos m. 
1919, 16 psl. gr. in-8. 


“Si «Aušrinė» nieko bendra netur su mūsų ultra 
kairiųjų moksleivių Mariampolėj einančiu organu. Lei- 
džia ją pačios Amerikos moterys — karšto patriotiz- 
mo dvasioje. Tai žymų iš vedamojo straipsnio «Ar 
mes mylime Lietuvą»? Čia nurodyta, kad lietuvės mo- 
terys mylį Lietuvą ne žodžiais, bet pilietiškais dar- 
bais: jos tai daugiausia aukų yr surinkusios Lietuvos 
reikalams, jos esą šalusios Lietuvių dienoje bėgioda- 
mos gatvėmis tėvynės naudai; jos rinkusios drabužius 
ir narius L. Raud. Kryžiaus Draugijai; jos ruošiąsi 
gailestingomis seselėmis važiuoti į Lietuvos karo lau- 
ką. Todel ir paskutiniai straipsnio žodžiai: «Mes ją 
(Lietuvą) mylime ir mylėsime, ir ko tėvynė iš mūsų 
reikalaus, mes pasistengsime išpildyti» — nėra vien 
tik žodžiai, bet draug faktiškas konstatavimas Ameri- 
kos lietuvaičių didelio Lietuvai pasišventimo. 

Straipsny «Atsižymėjusios moterys» p-lė F. Ur- 
činiškė paduoda įdomių žinių apie Marę Lyon, gar- 
sią Amerikoj moterų seminarijos Mount Holyock įkū- 
rėją. Duok Dieve, kad ir Lietuvoj panašių moterų 
«fundatorių» atsirastų. 

«Aušrinės» leidėjos, matyt, seka atidžiai mūsų 
literatūrą, nes randame čia ne vienas eiles perspaus- 
dintas iš senos «Vilties» ir «Vilniaus Zinių». 

Labai patriotiškas Z. Virakso dramatiškas vaiz- 
delis «Į Lietuvą marš visi» parodo, kad grįžimo Lie- 
tuvon idėja daros Amerikoj kaskart popularesnė. 
Netrūksta «Aušr.» ir praktiškų moterims patarimų, 

pav., apie vaikų žindymą iš bonkutės, apie įvairių 
valgių gaminimą ir t. t. 3 

Skyriuje «Nauji Raštai» paduota trumpa kun. M. 
Duricko knygos «Dievas sutvėrėjas» recenzija, kurioj 
tarp kitko pasakyta gale, kad «toji knyga privalo būti 
kiekvienoje lietuvių krikščioniškoje šeimynoje». Iš to 
matyt, kad «Aušr.» leidėjos yra ne tik karštos lietu- 
vės, bet ir katalikės. i i 

Taigi belieka palinkėti, kad mūsų moterys, vis 
dar neįstengusios įsikurti savo organo, imtų tuo tarpu 
skaityti bent savo sesučių Amerikoj leidžiamąją < Aušri- 
nę», Iš to išeitų abipusė nauda, nes užsimegstų arti- 
mesni ryšiai tarp Amerikos ir Lietuvos moterų. 


PAVASARIS. Lietuvių katalikų jaunimo sąjungos «Pavasaris» 
organas. Eina iš Kauno vieną kartą per mėnesį. 1920, 32 psl. in-8. 

Tikrai sakant, «Pav.» ne naujas, tik atgimęs lai- 
kraštis. Jo uždavinys: «auklėti jaunimas katalikų tikėji- 
mo dvasioje, davinėti nurodymų, kaip jaunimui or- 
ganizuotis, kaip gyventi, elgtis ir t. t.» 

Tam tikslui «Pav.» dedama gražių eilių, straipsnių, 
pranešimų, korespondencijų apie jaunimo veikimą ir t.t. 

Įdomus Arimo Žvirgždo vaizdelis «Savanoris». 
Jaunas bežemis Kazelis eina savanoriu kariuomenėn 
ir po metų grįžęs namo praneša motynai gavęs že- 
mės «visai netoli iš Tiškaus dvaro». | 

Tas pats Arimo Zvirgždas, kalbėdamas apie mūsų 
vakarus, teisingai nurodo, kad jie nepildo savo užda- 
vinio, «neišvaro lauk iš mūsų grįčių vakaruškų, ro- 
baksų ir kitų naktinių pasilinksminimų» — todel pa- 
taria rengėjams labiau žiūrėti, kad tiems vakarams 
nebūt galima nieko prikišti «doros ir blaivybės at- 
žvilgiu», kad jie «nevirstų į pagoniškas orgijas». 

Kitas «Pav.» korespondentas Karštutis ragina jau- 
nimą skaityti ir platinti dorus laikraščius («Laisvę», 
«Vienybę», «Pavasarį»). Kiti praneša apie savo kuo- 
pų veikimą ir organizacijos darbą. 

alia to paduota čia Centro Valdybos praneši- 

mai, instrukcijos kuopų valdyboms, paraginimai or- 
ganizuotis. 2 

Straipsny «Tauta ir Taika» Gismantas primena 
pavasarininkams apie pasaulinę «Tautų sąjungos or- 
ganizaciją» ir pranašauja greitą taiką. 

Iš «Pavasarininkų» konferencijos nutarimų 1919 m. 
19.IX. Kaune čia pažymėsime šiuos: 


Šš 1) reikia išaiškinti tikybines tiesas, norint būt sąmoningam ka- 
talikui, 

2) eiti sąžiningai ir drąsiai visas tikybines pareigas, 2 

3) rengti protarpiais «pavasarininkų» tikybines iškilmes: ben- 
dras komunijas, pamaldas, pamokslus ir t. t 

4) dalyvauti bendrose tikybinėse iškilmėse ir kaipo "organiza- 
<ijai su savo ženklais, vėliavomis ir t. t. 


Tuo savo viešu tikybos pareigų pildymu «pava- 
sarininkai» gali patraukti prie bažnyčios ir kitus dar 
nuo religijos nenutolusius žmones ir tuo būdu pakelti 
tikybinį savo apylinkės gyvenimą. 

Be to, neužmiršta «pavasarininkai» ir mokslo da- 
lykų, ragina rengti kursus, skaityti rimtesnius kat. 
laikraščius («Ateitį», «Draugiją» ir k.) Belieka palinkėti, 
kad tie ir kiti nutarimai nepasiliktų vien teorijoj ant 
popieriaus, bet būtų ir praktiškai įvykinti. 

Strimaičio nurodymams, kas «Laikraščių 
bendradarbiams žinotina» — reikia pilnai pritarti ir 
nuoširdų jam tarti už tai ačiū, lygiai kaip ir Gismanto 
patarimams apie «mandagumą». 

«Pavasarininkas» ir «mandagus» — turėtų tapti 
sinonimais. Būtų geistina, kad pavasarininkai susitarę 
pagamintų ir išleistų «Mandagaus elgimosi vadovėlį». 

Baigiasi n-ris «Pastarųjų dienų pasaulio įvykiais». 

Si turinio apžvalga parodo, kad naujas «Pavasa- 
ris» žada būti dar geriau vedamas neg senasis prieš 
karą. Taigi duok Dieve jam pasisekimo ir kuo dau- 
giausia skaitytojų. 


ŽEMAIČIŲ ŽINIOS. Visuomenės ir literatūros savaitraštis 


Eina iš Raseinių. Nr.Nr. 1, 2. 1920 


Šis laikraštis sakosi norįs «atvaizdinti tikroje 
šviesoje Žemaičių gyvenimą», todel esąs skiriamas 
ne kokios atskiros partijos obalsiams skelbti, ne luo- 

mams prieš kits kitą kovon šaukti, bet teisingoms ir 
tikroms žinioms davinėti, atsiliepti —į bėgančius vie- 
tos klausimus, panagrinėti ekonomiško gyvenimo są- 
lygas, draugijų ir bendrovių reikalingumą, o taipgi ir 
dvasios reikalus. 

«Žemaičių Žinios» būsiąs penktas Raseiniuose 
Ikoiėdasė pastaruoju laiku laikraštis. Jo pranokėjais 

uvę: «Žemaitija», ėjusi pusę metų; ji, kaipo biznio 
organas, negalėjusi suspiesti aplink save“ visuomenės 
pajėgų; «Darbo Zodis» ir «Rytojus», kaipo siauri 
partiniai, irgi neilgai tegyvavę, nes paprastais vietos 
gyvenimo atsitikimais nesidomėję. 

Ar «Žemaičių Žinių» gyvenimas bus ilgesnis, pa- 
rodys ateitis. Mes jom linkime kuo ilgiausių metų 
ir geriausios kloties, nes jos ir savo programa ir 
"straipsnių bei žinių pasirinkimu atrodo gana suma- 
ningai vedamos. 


PAŠTININKŲ BALSAS. Profesinis paštininkų laikraštis. Eina 
iš Kauno laikinai kartą per 2 savaiti, 4 psl. didumo. N. 1, 1920. 

Paštas viena svarbiausių valstybės įstaigų. Pašto 
tarnautojai atlieka dideliai naudingą visuomenės darbą: 
caro laikais paštininkai buvo, galima sakyti, iš visų 
rusų valdininkų simpatiškiausi. Jie sąžiningai pildy- 
davo savo pareigas; atsitikimų, kad koks laikraščio 
numeris ar laiškas pražūtų, buvo labai nedaug. Zo- 
džiu sakant, rusų paštas veikė regulariai ir neblogai, 
nors pašto valdininkai, ypač žemesnieji, buvo apmo- 
kami nepergeriausiai. 

Šiandieną mes susilaukėm savo pašto. Jame 
dirba nebe rusai, bet daugiausia savi žmonės, lietuviai. 
Džiaugėmės tuo iš pradžių, bet neilgam. Lietuvių 
paštas pakėlė kainas už laiškus ir laikraščius, bet ne- 
pagreitino jų siuntimo. Anaiptol — susilaukėm ga- 
dynės, kur laiškai, pav., iš Rokiškio Kaunan eina 2-3 
savaites, o laikraščiai iš Kauno nepasiekia Zemaičių 
net ir per mėnesį. Redakcijos siunčia glėbius nume- 
„rių, bet jie kely kažkur dingsta. Buvo čia dažnai 
"kalti kolčakininkai, bolševikai, bet kad čia nė kiek 

nenusikalsta ir mūsų paštininkų, už tai galvos negul- 
dytumėm. Mūsų pašto tvarka toli gražu neideališka. 
Pačiam Kaune kiek kartų nueini paštan, terandi tik 
dvi mergaiti prie langelio bedirbanti; paštininkus vy- 
rus nuolat girdi sau už krotelių beplepant ar bejuo- 
kaujant. Publika labai norėtų turėti tam tikrą Oor- 
ganą, kur galėtų ant pašto betvarkės ir ant paštininkų 
apsileidimo pasiskųsti. Deja, «Paštininkų Balse» pa- 
šaliniai žmonės neturės balso. «Pašt. Bal.» rūpinsis 
vien savo «profesiniais reikalais». Jo uždavinys — 
padėti «kertinį akmenį paštininkų profesinės sąjungos 
organizavimui», 

Tačiau ir ta profesinė sąjunga, kaip matyt iš ve- 
'damojo straipsnio, „bus savotiška: ji apims ne visus 
paštininkus, bet tik žemesniuosius pašto tarnautojus, 
kurių «materialinis aprūpinimas toli gražu ne gerai 
pastatytas». Vadinas, paštininkai bus padalinti į uži- 
mančius augštas vietas ir «<augštų vietų neužimančius». 
Pirmieji—liksią «buržujais», antrieji proletarais. «Pašt. 
Bal.» tetarnausiąs tik šiems pastariems, reikalausiąs 
jiems tinkamo materialio aprūpinimo, spręsiąs visus 
žemesniųjų paštininkų «skaudamuosius reikalus», jų 
darbą, jų gyvenimo sąlygas ir vesiąs juos į augščiau 
nurodytąją «paštininkų profesinę sąjūngą». 

Kad paštininkai, ypač žemesnieji, privalo būti 
tinkamai aprūpinti, tam mielai pritariame. 

Bet tai galima pasiekti pristačius valdžiai gatavą 
tinkamai paštininkams aprūpinti projektą. Profesinės 
paštininkų sąjungos kūrimas, mūsų išmanymu, būtų 
valstybei tiesiog pragaištingas. Nes visokios profe- 
sinės sąjungos, kaip gyvenimo praktika yr parodžius, 
yralinkę savo profesinius reikalus statyti 
augščiau už valstybinius. Rusiją, pav., yr 
sugriovę ne Leninas su Trockiu, bet paštininkų, gelž- 
keliečių ir kareivių profesinės sąjungos. Mes savo 
valstybės nesame dar kol kas tinkamai suorganizavę, 
taigi organizavimas profesinių sąjungų, kurios ilgai- 
niui turės valstybę griauti, atrodo perankstyvas ir ne 
labai tepageidaujamas. 

Be vedamojo straipsnio 1-me «Pašt. B.» n-ry yra 
dar ir gana įdomus Rimbo feljetonas. Jame išskai- 
tyta mūsų augštų valdininkų ne vienas netaktiškas ir 
ne visai teisingas pasielgimas, bet feljetono dvasia 
yra ta pati, kaip ir vedamojo straipsnio. Su A. Z't- 
kevičiaus išvedžiojimais apie «lietuviškąją» Morzės 
abėcėlę visai sutinkame. Josios lietuvinimas buvo 
visai nereikalingas. Apie tai plačiau pakalbėsime 
vertindami tą abėcėlę mokslo atžvilgiu. 

Agos straipsny «Pažangumo reiškiniai» pažymėta 
šie mūsų pašto nenormalumai: 

Per ištisus metus pašto valdyba nesugebėjo pri- 
rengti nė vieno pašto vagono paštui siuntinėti; paš- 
tininkai per 4-5 dienas turėdavo nekūrentuose vago- 
nuose šalti; vėliau padaryta 3 «tikri» pašto vagonai, 
kuriems apšildyti patys paštininkai turėdavo ieškotis 
pakeliui tvorų bei žagarų. 2 

Ats. redaktorium «Pašt. B.» pasirašo K. Ušpuo- 
levičius, leidėjais: Kerys, Ilgauskas, Alyta, Saikauskas. 

Redakcija prašo paskolinti ar parduoti jai kom- 
plektus <Viestnik Vserossijskago počtovo- 
telegrafnago sojuza.» Vadinas, viską manoma 
ir norima toliau tvarkyti rusų pavyzdžiu. Argi ne 
metas mūsų paštininkams nuo rusų gudrybių atsisa- | 
kyti ir pradėti savo galva galvoti, sas0 kojomis vaikš- 
čioti. 


VARPAS. Politikos, mokslo ir kultūros mėnesinis laikraštis. 
Eina iš Kauno. Nr. 1, 1920 m. 

Yra tai prieš 30 metų Prūsuose ėjusio «Varpo» 
tęsinys. Jo programa būsianti «senoji varpininkų pro- 
grama», tik pritaikinta šių dienų reikalavimams. «Var- 
pas» bus socialistų liaudininkų organas. Turėdama 
savo agitacijai «Darbą» ir «Liet. Ūkininką», ši par- 
tija skiria «Varpą» daugiau «politikos bei visuomenės 
mokslų klausimams.» . 

Po vedamojo straipsnio eina D-ro K. Griniaus: 
«Pirmieji «Varpo» metai (1889—1891)»,—kur išaiš- 

kinta «Varpo» programa, jo pajėgos, rašytojai ir ben- 
dradarbiai, iš kurių dviem: Jonui Gaidžiui ir Juozui 
Sernui-Adomaičiui pašvęsti platesni atsiminimai. Po 
to eina M. Sleževičiaus str. «Lietuvos valstybinė pa- 
dėtis ir mūsų užsienių politika.» Padėtis sunkoka, 
nes vokiečiai, negalėdami Lietuvos paglemžti, nori ją 
sugrąžinti rusams; rusai vėl negal užmiršti, kad jie 
čia prieš karą buvo ponai. Trečias pavojingas prie- 
šas — tai lenkai. Jie nor per Lietuvą prieiti jūrą. 

„Palankūs mums kaimynai tai latviai, estai, suo- 
miai. Būtų ne pro šalį sudarius su jais sąjungą. Ta- 
čiau net ir jais perdaug neprivalome pasitikėti. Mūsų 
uždavinys—sudaryti savo vidaus jėgą. 

Kurion pusėn Lietuvos reikalai verčia mus kreipti 
savo užsienių politiką, apie tai žadama pakalbėti kitu 
atveju. r 

A. Rimka str. «Zemės reforma Lietuvoje ir 
stambiojo (dvarų) ž. ūkio našumas bei pelnin- 
gumas» griauja prietarą, būk dvarų žemės ūkis esąs 
našesnis. Marksas ir Kautskis irgi buvę tos nuomo- 
nės ir pranašavę, kad smulkusis ūkis tur dingti, o 
stambusis likti. Autorius mato čia klaidą ir todel 
savo straipsnio pabaigoj rašo: 


Šiaip galvodami, o gyvenimo tikrenybės nežiūrėdami, dar ir 
šiandien yra žmonių, kurie aklai tam pranašavimui tiki, ir delto prie- 
šingi dvarų skirstymui įvairaus plauko bolševikai. komunistai ir kai 
kurie socialistai iš «Darbininkų Gyvenimo» ir čia visai nė nesijaus- 
dami ne darbininkų, bet dvarininkų reikalus jie gina 
(Mūsų pabraukta. A. J.) 


Svarbu tai omeny turėti;visiems, kam žemės klau- 
simas rūpi. 

J. Kr. str. «Augštosios mokyklos ir mūsų mok- 
sleivija» ragina pažangiuosius moksleivius organizuo- 
tis, kad dar mokykloj būdami prisirengtų dirbti vi- 
suomenės darbą. 

P. A. J., kritikuodamas Dovydaičio «Lietuvos 
Mokykla», sakosi ją beskaitydamas gavęs įspūdžio, 
tartum būtų beskaitąs «maldaknygę, o ne pedagogijos 

veikalą». Mat, radęs joje porą Šv. Rašto (Mat. 18 
19; 19,14) tekstų. Šis pastarasis straipsnis yra visų 
nerimčiausis, nes parodo rašytojo partinį psichozą ir 
savo plunksnos nevaldymą. 

iaipjau laikraščio tonas pakenčiamas. Geistina 
tik, kad griežčiau laikytųsi savo paskelbtos progra- 
mos ir daugiau dėtų straipsnių iš politikos, kultūros 
ir mokslų srities. 


ŽIBURĖLIS. Vaikų laikraštis“ 1920 m. Nr. 1 ir 2. 
Tilžėje. Redakcijos adresas: Jurbarkas, Naujoji g. Nr. 4. A. 
Giedraičiui. 

Auga lietuvių nauja karta, ji gyvens naujose są- 
lygose, taigi ji reikia ir auklėti savo tautos dvasioje 
nuo pat kūdikystės. Ligi šiol vaikų auklėjimu ir 
švietimu maža kas pas mus tesirūpino; mūsų vaikų 
literatūra buvo menkutė ir negausi, o vaikams laik- 
raščio, <Šaltinėliui» eiti paliovus, nebuvo jokio. Taigi 
tikrai pagirti vertas mokytojas A. Giedraitis, kurs 
šiais spaudai sunkiais laikais nepabijojo imtis tokio 
nelengvo darbo, kaip vaikų laikraščio leidimas. Gy- 
vendamas Paprūsėje jis pradėjo jį leisti Tilžėje Ja- 
gamasto spaustuvėje. Du išėjusiu to naujo, «<Zibu- 
rėliu» pavadinto, laikraštėlio n-riu atrodo gan dailiai. 

+ Turiniui tik galima prikišti gyvumo ir įvairumo 
stoka. Užpildytas jis beveik vienomis pasakėlėmis 
bei trumpučiais chrestomatiniais skaitymėliais. Pasa- 
kėlėse svarbiausia — fabulos interesingumas. Jo, 
deja, čia nėra, atskyrus tik «Ziburėlįv 1-am n-ry ir 
«Giliau kasi, daugiau rasi» 2-me. Bet ir čia nėra 
taip vaikų mėgiamo aiškumo. Ypač trūksta dalykų, 
kurie galėtų žadinti vaikų širdelėse gerus jausmus. 
Geras daiktas yra pažadinti vaikus žvirbleliams žiemą 
duonos patrupinti, bet dar geriau būtų pažadinus 
vaikus labiau mylėti Dievą ir žmones, dailiau elgtis, 
būt mandagiems su broliukais ir seselėmis, gerbti 
senelius ir t.t. Naudotis fantastišku elementu galima, 
bet nereikia užmiršti ir realio gyvenimo su jo džiaug- 
smais ir vargais. Zinoma, lengviau statyti reikalavi- 

atsiliepime į skaitytojus sakosi ir pats matąs jo trū- 
kumus. Bet jis tikisi, kad paskui jį paremsią «<moky- 
tojai, auklėtojai ir visi kiti, kam tikrai rūpi mūsų 
vaikeliai», ir tuo būdu «Zib.» būsiąs «įvairesnis, 
įdomesnis, geresnis». Duok Dieve, kad tai įvyktų 
kuo greičiau ir kad «Zib.» būtų laukiamas svečias 
visur, kur tik yra vaikų. 


BIRUTĖ. Mėnesinis laikraštis, einąs iš Klaipėdos. Redakcijos 
adresas: J. Vanagaitis, Malūnų g. Nr. 1. Klaipėda. 


Po šešerių metų neėjimo «Birutė» vėl pradėjo 
eiti. Ji leidžiama žinomo Prūsų Lietuvos veikėjo J. 
Vanagaičio. Pirmais šešiais savo metais ji buvo pa- 
sižymėjus karštu tautiškumu ir patriotizmu. Jos 
tikslas buvo suvesti Prūsų lietuvius didesnėn artimy- 
bėn su mumis, Did. Lietuvos gyventojais. Tam tik- 
slui «Birutėj» buvo vartota ne vietos tarmė, bet 
gryna lietuvių kalba, ir rašyta ne vokiškomis raidėmis, 
kaip kiti lietuviški Prūsų laikraščiai, bet mūsiške 
abėcėle. Tą pat tikslą, tik dar aiškiau pabrėžtą, 
stengias atsiekti ir atgimusioji «Birutė». Visuose jos 
straipsniuose žymu pastangos rašyti gryna lietuvių 
kalba ir rašyba. Vedamame straipsny pasakyta, «B.» 
galėsianti nūn kur kas «garsiau ir aiškiau prabilti į 
savo gimines, brolius, nes kliūtys prašalintos», ji 
kovosianti «prieš visus, kurie panorėtų naujai pavergti 
mūsų tautos žmones ir prigimtą kalbą», nurodinėsianti 
«taip luomų, kaip ir atskirų žmonių netikusius darbus». 

Straipsny «Naujiems Metams» reikalaujama naujo 
«mokyklų, teismų ir bažnyčių sutvarkymo» ir nuro- 
doma gyvas reikalas «susiglaudimo arba susivienijimo 
su Did. Lietuva į vieną bendrą valstybę» tokiais pa- 
matais, kuriuos Maž. Lietuvos lietuvių dauguomenė 
pripažinsianti naudingais. 

Frie to pat klausimo grįžtama ir straipsny «Kodel 
reikalingas aiškus programas del susivienijimo abiejų 
Lietuvos dalių». Tas susivienijimas pripažįstama rei- 

mai negu jie išpildyti. «Žiburėlio» redaktorius savo 

kalingas pirmiausia «iš tautiško atžvilgio». Todel 
nurodoma reikalingumas vienos bendros kariuome- 
nės, pašto, gelžkelių, pinigų, paliekant tam tikras Maž. 
Lietuvos savybes «šalies, mokyklos, bažnyčios, val- 
diškų įstaigų, valdininkų» sutvarkyme. «Birutė» reika- 
lauja taipgi ir kad mūsų miestai turėtų «lietuvišką 
išvaizdą». Ji rūpinas ir prūsų liet. kalbos gryninimu 
patardama išmesti «Bibeles», kurių vieton siūlo tin- 
kamesnę «biblija». 

Be politikos straipsnių, yra «Birutėje» šiek tiek 
ir dailiosios literatūros. Visa parinkta tinkamai — 
lietuvių dvasiai žadinti ir į valstybės kūrimo darbą 
raginti. Taigi reikia palinkėti, kad atgimusioji «Bi- 
rutė» rastų ėmėjų ne tik Mažojoj, bet ir Didžiojoj 
Lietuvoj. 


ATSPINDŽIAI. Paveiksluotas mėnesinis laikraštis, leidžiamas 
General. Štabo Literatūros skyriaus. Nė 1. Kaunas, 1920, liepos 
mėn. 8 psl. in-8 

Tų pat leidėjų ėjusieji per du mėnesiu «Šešėliai» 
liko sustabdyti; jų vietoj leidžiama nūn «Atspin- 
džiai» — tokio pat didumo, ant tokio pat popieriaus 
ir tokia pat programa kaip ir «Sešėliai». Tikrai sa- 
kant, čia įvyko tik vardų pakeitimas, kuriuo tegalima 
vien pasidžiaugti, nes <«Atspindžiųv vardas kur kas 
labiau tam leidiniui tinka negu senasis «Šešėlių» 
pavadinimas. 

«Atsp.» 1-jį nrį puošia dailus Seimo pirminin- 
ko A. Stulginskio paveikslas. Be to, randame čia 
«Steigiamojo Seimo Kariškių narių grupę», «Steigia- 
mojo Seimo plenumo posėdį», vaizdelių rinkimų į Sei- 
mą Eglaitėj, Radvilišky, Pasvaly; a. a. V. Raubos 
laidotuves ir keletą dailių reprodukcijų paveikslų, bu- 
vusių pastaroj dailės parodoj Kaune. Trumpame 
straipsny išreikšta keletas įdomių pažiūrų į mūsų dailę. 

Apskritai tarus, «Atspindžiai» ne prasčiau už 
«Sešėlius» stengias atvaizduoti mūsų gyvenimą ir to- 
del jų pasirodymą nuoširdžiai sveikiname. 

STEIGIAMOJO SEIMO DARBAI. Kaunas, 1920 m. 1 ir 2 | 


sąsiuvinis. 36-43 psl. in-4. 


Steigiamojo Seimo svarba visiems žinoma, nes . 


visi Lietuvoj dalyvavo Seimo atstovų rinkimuose. Bet 
kas ten Seime daroma, retas net ir iš pačių kauniš- 
kių težino. Taigi sumanytasai oficialis Seimo Darbų 
leidimas tikrai reikia pasveikinti. Ligšiol to leidinio 
teišėjo du sąsiuviniu, davusiu aprašymą vos tik pir- 
mųjų 10 Seimo posėdžių. Kiekvieno posėdžio pa- 
duota dienotvarkė, debatai, kalbos, pasiūlymai, inter- 
pelacijos, rezolucijos.  Nepažymėta tik atsiliepimai iš 
vietų, o ir pačios kalbos paduotos, matyt, šiek tiek 
sutrumpintos bei sušvelnintos. Taigi šiame oficialia- 
me leidiny Seimas atrodo'rimčiau, negu kad yra tik- 
rumoj. Bet ir šiame sušvelnintame pavidale Seimas 
reikia laikyti daugiau kalbų negu darbo mėgėju. Ypač 
sunku pavadinti rimtu darbu įvairios socialdemokratų 
iškeltos «interpelacijos».  Atskyrus nebent vieną (del 
Koniukų incidento), visos kitos, lotyniškai tarus, yra 
vien vox, vox, praetereanihil, lietuviškai — 
gryni plepalai. Paimkim kad ir interpelaciją del P. 
Petronio (II, 62—63 psl.). Prezidentas dovanojo 14,000 
auks. formaliai padarytų valstybei nuostolių — ir 
Seimas pakėlė triukšmą; o del Duodžio prašvilptų 
5000000 auks. tas pats Seimas nerado reikalo 
padaryti jokios interpelacijos. Vadinas, 
Seime atskiedžiama musės, praryjama kupranugariai 


ir manoma, kad taip ir turi būti. Labai abejojame, | 
ar visuomenė, rinkusi Seimo atstovus, bus patenkinta | 


tokiu atstovų nusistatymu. 


ŽEMAIČIŲ VYŠKUPIJOS KRONIKA. Pareiginis Žemaičių | 


vyskupijos laikraštis. Nr. 1. 1920 m. liepos m. 24 psl. in-8. 


„- Tai antras mūsų dvasiškijos organas. Leidžia įį 
Žemaičių vyskupijos Kurija, veda kan. K. Saulys «L. 
V. Kronika» žada eit, kai atsirasią tinkamos medžia- 
gos. Šią sudarysią: Vyskupo raštai, Generalvikariato 
cirkularai dvasiškijai, ažžeoa Turtų Valdymo Ta- 

rybos ir Tribunalo nutarimai, atmainos dvasiškijos tar- 
pe, trumpi mirusių kunigų nekrologai, atsakymai į 
paklausimus griežtai bažnytiniais reikalais, svarbiau- 
sių atsitikimų visos Bažnyčios gyvenime kronika, 
smulkmenos. Žemaičių vyskupijos kunigams šis lei- 
dinys yra privalomas, pareiginis (commentarium ofi- 
ciale). 

Pirman «Z. V. Kronikos» n-rin įdėta vysk. Pr. 
Karevičiaus raštas, liepiąs visos vyskupijos kunigams 
tuojau perskaityti bažnyčiose Sv. Tėvo Benedikto 
XV encykliką apie taiką lietuviškame vertime. To- 
liau eina Žem. Vysk. Kurijos plati instrukcija apie 
bažnyčioms palaikyti turto sutvarkymą, apie para- 
pijinius Komitetus ir Bažnyčiai palaikyti tarybas, ir 
antra — apie inventorius. Abi tiedvi instrukciji yra 
didelės reikšmės, nes deda pamatą svarbioms para- 
pijinio gyvenimo reformoms. 

. Nauju cirkularu Nė 1770 primenama kunigams 
seniau išleistas cirkularas Nr. 1607 apie trumpų rūbų 
dėvėjimą ir įsakoma laikytis ten nustatytų rūbų for- 
mos bei pavidalo. 

Toliau eina du Vyskupijos Kurijos dekretu, kuriais 
atimama kunigavimo teisės iš kun. j. Kubiliaus 
ir kun. Pr. Vilūno. Baigiasi n-ris naujais «kuni- 
gų paskyrimais». 

«Ž. V. Kroniką» kunigija, tikimės, mielai pa- 
sveikins, nes ligšiol visus svarbesniuosius Vyskupo ar 
Konsistoriaus įsakymus klebonai turėdavo patys į tam 
tikras knygas perrašinėti. Dabar to mechaniško dar- 
bo nebereiks. Užteks gautąjį kiekvieną «Z. V. Kro- 
nikos» n-rį parapijos archyve laikyti. 

Džiaugdamies «Z. V. Kron.» pasirodymu, mes 
laikome savo pareiga atkreipti redakcijos akį į rū- 
pestingesnės korektūros reikalą, ypač kanonus beci- 
tuojant. Nes, pav., šiame 1-me .n-je 23 psl. cituo- 
iama kanonas 1833, $ 4, kurio Kodekse visai nėra. 

 TRIMITAS. Mėnesinis laikraštis, leidžiamas Lietuvos Šaulių 
Sąjungos: Kaunas, 1 Nr., Gegužės mėn. 1920, 40 psl. in-4. 

To laikraščio tikslas — tarnauti Liet. Saulių or- 
ganizacijos tikslams ir «auklėti visuomenėje pilietinę, 
demokratinę sąmonę, neperkoštą per partinį koštuvą>... 

Redakcijos išmanymu, «maža yra nukariauti ne- 
priklausomybė, reikia ji išlaikyti». Tam reikią mo- 
kėti laisve sąmoningai naudotis ir eiti pareigas, kurių 
ji reikalauja. «Tvirta ranka turi mokėti valdyti aštrų 
kardą, o karšta širdis ir protas valdyti ranką». Re- 
dakcija stengsis vesti į tą tėvynės gynėjų idealą savo 
šaulius ir šiaipjau skaitytojus. 

Ko gi nori šauliai? Jie nori, «kad Lietuva būtų 
pilnateisė savo žemės šeimininkė», kad pasaulio tautų 
šeimynoje ji būtų pilnateisis narys. Josios vyriausias 
viešpats tur būt «ne koks karalius ar piliečių mažuma, 
bet patys piliečiai» per savo visų žmonių rinktą ir 
kontroliuojamą valdžią. Tam tikslui jie pasižada ginti 
Lietuvos nepriklausomybę, stoję į tam tikrą šaulių 
organizaciją, kurios uždavinys — padėti krašto ka- 
riuomenei gynimosi darbe, rengti kariuomenei didelį 
rezervą, 0 ūmai prireikus, stoti tuojau į karo lauką 
arba kitais būdais teikti kariuomenei pagalbos. 

Kad šauliai galėtų tą tikslą atsiekti, jie iš anksto 
tur prie to rengtis, lavindamies sporte, mokindamies 
vartoti ginklus, mokytis rikiuotės, taktikos, žvalgybos 
ir tt., neapleisdami ir dvasios srities nei kitokių pi- 
lietiškų darbų, k. š., kultūros brangenybių apsaugos, 
tvarkos, švarumo palaikymo, gaisro komandos, giedo- 
jimo ir tt. 

Karo metu šauliai visa organizacija pasiduoda 
Krašto Apsaugos Ministerijos ir štabo vadovavimui; 
vieni šaulių pastoja tikrojon kariuomenėn, kiti veikia 
kaipo šauliai, padėdami kariuomenei kuo gali. 

Redakcijos išmanymu, šauliai turį ne tik teisės, 
bet ir priedermės aktyviai dalyvauti kovoj su kenk- 
smingais visuomenei gaivalais, k. š., su plėšikais, spe- 
a degtinvariais ir k.t., lygiai kaip ir kiekvienas 
nilietis. 


. 

. Šauliai turi ir priešų: čion pridera visi Lietuvos 
nepriklausomybės priešai, jos išnaudotojai, veidmai- 
ningai skelbiantieji šaulių nereikalingumą, gerai ne- 
pažįstantieji šaulių organizacijos tikslo, seno režimo 
žmonės, nemėgstantieji pilietinės iniciatyvos. Su tais 
priešais patariama visokiais būdais kovoti. 

Po dviejų gyvų A. Vienuolio ir V. Putvinsko 
vaizdelių eina įdomus d-ro J. Ereto pranešimas apie 
«Karinį auklėjimą Sveicaruose». 

Vaižgantas karštai parašytame straipsny išreiškia 
pageidavimą, kad visi lietuviai taptų šauliai ir prireikus 
galėtų ir mokėtų tėvynę ginti. Rezultate išeina alter- 
natyva: «mes ar kariuomenė». Redakcija tą alterna- 
tyvą teisingai pakeičia obalsiu: «ir mes ir kariuomenė». 

«Politikos apžvalga», «Mūsų gyvenimo kronika» 
ir trumputėmis žiniomis iš Lietuvos baigias neoficialinė 
«Trimito» dalis. k 

Otficialinėj įdėta «Lietuvos Šaulių Sąjungos Įstatai» 
gana ilgoki, susidedantieji net iš 119 $8, ir pora kitų 
oficialių raštų. 

Baigiasi n-ris L. Šaulio straipsnių apie Steigia- 
mąjį Seimą, kuriame paduota keletas įspūdžių, išneštų 
iš Seimo atidarymo iškilmių. 5 

Kaip matome, pirmas «Tr.» n-ris pripildytas dau- 
giausia žiniomis apie šaulių organizaciją ir jos užda- 
vinius. Antrame — žadama praplėsti «Tr.» turinį ir 
pasirūpinti ilustracijomis. 

Pilnumo dėliai turim priminti, kad «Trimite» esa- 
ma ir poezijos. 

Ją čia atstovauja J. Turčiniškis ir J. Rainys. Pir- 
masai savo eilėse «Sauliams» yr davęs gražų, karštą, 
patriotiškai pilietiškos poezijos pavyzdį, iš antrojo eilių 
be vardo, be rimo ir be prasmės galima turėti šioks toks 
supratimas apie moderniausios poezijos kūrinių ypaty- 
bes. Mums jos padarė nekokio įspūdžio. Tačiau to 
nežiūrėdami linkime «Trimitui» pasisekimo ir laukiame 
jo pažadėtujų kitų n-rių, nes matome jame gero 
noro pozityviai darbuotis Lietuvos labui. 

TRIMITAS. Tėvynės gynėjų laikraštis. Eina kas savaitė. Nr. 2. 
1920, 32 psl. in-12. 

Nuo šio antro n-rio «Tr.» pakeitė savo pavidalą 
ir žada eiti kas savaitė. Kaipo skiriamame «Tėvynės 
gynėjams jauniems šauliams», jame rašoma supranta- 
mai, gyvai, įvairinama sąmojingais juokais, eilėmis, 
tarp jų yra čia pora neblogų J. Rainio. Kreipiama 
ypatinga domė į bolševizmo propagandą pas mus ir 
todel «vergiškai Lietuvai» kaipo antitezė statoma «lais- 
voji Rusija», kur ]eidžiama «badauti ir sirgti, kiek 
tik nori; mušamiems tyliai vaitoti; skaityti sovietų lei- 
džiamus lapelius, laisvai mirti, numirus duodama žemės 
iki sveikos galvos», o draudžiama visai nedaug, 
tik «dirbti savo naudai, turėti ką nors sava, laisvai 
pirkliauti, kalbėti, rinktis, rašyti, reikalauti tinkamo 
užmokesnio už darbą, valgyti ir pavargus ilsėtis». 

Straipsny  «Prakeiktoji mūsų valdžia» mokoma 
valdyti liežuvis ir duoti pavyzdys pilietinės drąsos, 
dalyvauti tėvynės valdyme, taisyti gyvenimą, kad Lie- 
tuvoj būtų mums «šimtą kartų geriau gyventi negu 
yr buvę prie caro». 

Putvinskio dvi alegoriški pasaki stengias žaidinti 
jaunime gerų jausmų. Trumpai tarus, «Trimitas» nau- 
jame pavidale atrodo labai simpatingai. Duok Die- 
ve, kad ir skaitytojų rastų kuo didžiausį būrį. 

MEILĖ. Dievo, artimo ir tėvynės. Eina iš Du Bois Pa, Ame- 
rikoj, mėnesinis laikraštis. 1920. 1—3 n-riai. 

„ Jo tikslas — žadinti meilės jausmus skaitytojuo- 
se. Bet vedama «Meilė» silpnokai. Jos prozai ir 
eilėms daug kas galima prikišti. Skaitytojo inteligento 
ji nepatenkins. Ypatinga domė kreipiama į religinį 
švietimą, bet teikiamos apie religiją žinios vien ka- 
tezminės, — ir tai žemiausios rūšies, — kurios tik 
tikybos pradžiamoksliuosna tededamos. Jei redakcija 
randa reikalingu dalyku jas dėti, matyt, žemas ameri- 
kiečių lietuvių išsilavinimas to reikalauja. Mums džiaug- 
tis «Meile» nėra ko, nes ji dvasiškos mūsų kultūros 
nepraturtins. Nebent ilgainiui ji šiek tiek augštyn 
pakiltų. To jai nuoširdžiai velijame. 

MEDICINA. Einąs neperiodais laikraštis, paskirtas medicinos. 
Pa praktikos reikalams. 1 Nr., Gegužės mėn. 1920 m, 32 
psl. in-8. 

Šis naujas laikraštis nori būti senos «Medicinos 
ir Gamtos» tęsiniu. Jis žada duoti «tą, ką ir kiek 
lietuviai medikai gali medicinoje duoti». Jis gaivinsiąs 
medikuose iniciatyvą, žymėsiąs «visus medicinos mokslo 
kūrybos reiškinius», stengiąsis atsakinėt į visus Lietu- 
vos gydytojams rūpimuosius klausimus, nurodinėti 
jiems uždavinius ir jų įvykdymą. Būsią dedama prak- 
tikos pastebėjimų. 

Redakcijos išmanymu, Lietuvos «stiprybė ir atei- 
tis — tik jos gyventojų apšvietime, inteligentingu- 
me, darbo pamėgime, gyvoje dvasioje». Taigi re- 
dakcija pirmiausia rūpinsis tinkamai pastatyti augštojoj 
mokykloj medicinos skyrių. Kraštui esą reikalinga dau- 
giau kaip 100 gydytojų, jie reikią savo krašte išsiau- 
klėti. 

Del terminų žadama nesivaržyti, paliekant jų 
persijojimą natūralės atrankos procesui. Labai tei- 
singas nusistatymas. Gaila, kad mūsų matematikai 
nesilaiko to principo ir savo netikusius voronežiškius 
terminus yr užsispyrę amžinais padaryti. 

Pirmojo «Medicinos» n-rio turinys gana įvairus. 
D-ras K. Grinius straipsny «Kietais graižais kepurės 
viena plaukų nuslinkimo priežastis prie alopecia pi- 
tyroides» pataria «visur išveisti kietagraižes kepures — 
ir mokyklose ir privatiniame gyvenime — ir pakeist 
jas minkštomis» ir atsargiau davinėt patarimų skusti 
galvas bei trumpai kirpti plaukus. D-ras J. Zemgulys 
kalba «apie gydymą ultrafioletaisiais spinduliais», 
D-ras M. Nasvytis «Apie Weilio Felix'o reakciją 
prie dėmėtosios šiltinės», D-ras J. Blažys aiškina «Me- 
dicinos mokymą Anglijoje. Be to, yra studentų laiš- 
kai iš Berlyno. D-ro j. Zemgulio «Mūsų literatūros 
apžvalga», stud. Matulevičiaus atsišaukimas «Ad Al- 
mam matrem» ir kronika. 

Kultūros plėtimasis be specialių laikraščių nėra 
galimas. Po kunigų, „mokytojų ir kariškių medikai 


70" Periodiškoji literatūra 


irgi pasirūpino įsikurti savo specialų organą. Būtų 
geistina, kad neatsiliktų užpakaly ir kiti mūsų įvairių 
profesijų darbuotojai — technikai, architektai, mate- 
matikai, dailininkai ir tt., kuriems specialiai organai 
yra ne mažiau reikalingi. 


ŠVIETIMO DARBAS. Mėnesinis laikraštis, leidžiamas Švietimo 
Ministerijos lėšomis. Nr. 1, 1919 spalių mėn.—Nr. 8—9, 1920 m. 
rugpjūčio ir rugsėjo mėn. 

Labai keistas leidinys tiek turinio, tiek formato 
atžvilgiu. Valdžios organai paprastai turi svarbos ne 
vieniems metams. Jų komplektai rūpestingai rankiojami 
ir aptaisyti užima garbės vietą įvairiuose viešuose 
knygynuose. «Svietimo Darbo» redakcijos kaž kodel 
apie tai nepagalvota, nes beveik kas antras numeris 
keičiamas leidinio formatas. Pirmas n-ris buvo in-4 
min., 2—3 1919 ir 1—2 1920—in-8 maj., 4—9 1920 m. 
in-12. Tuo būdu net ir didžiausias Švietimo Mini- 
sterijos gerbėjas neįstengs visų tų n-rių vienon kny- 
gon įrišti. 

Turinio atžvilgiu «Šv. D.» dalinasi į du skyriu: 
neoficialų ir oficialų. Ta tvarka išlaikyta ne visur: 
pav., 5-me ir 8—9 n-riuose oficialinė dalis padėta pir- 
moj vietoj. | 

Leidinio tikslas 1-am n-ry apibrėžtas labai neaiš- 
kiai. «Šv. D.» redakcija, pasakyta, «tikisi daranti 
pradžią mūsų mokytojų sutartinam darbui» ir kvie- 
čianti juos padėti jai savo «raštais, darbais ir patari- 
mais», o 1-am 1920 m. n-ry redakcija savo programą 
susiaurina sakydama, nematanti reikalo «dėti į Sv. 
Ministerijos leidžiamąjį laikraštį tie straipsniai, kurie 
tepaliečia grynai mokytojų profesinius reikalus», nes 
Liet. Mokyt. Prof. Sąjunga turinti savo organą. Tai- 
gi redakcija sakosi tespausdinsianti vien «visa, kas 
liečia švietimo reikalus». 

Oficialinė dalis tam tikslui visai atatinka, nes čia 
skelbiama Šv. Ministerijos įsakymai, patvirtintos mo- 
kyklų programos, mokytojų paskyrimai ir t. t. 

* Neoficialinėj daly del buvimo yra straipsnių, lie- 
čiančių «švietimo reikalus», k. š. A. Busilo «Mo- 
kyklų reformų pagrindiniai dėsniai», M. Rutino «Lie- 
tuvos mokytojų uždaviniai šiuo laiku», J. V. G. «Rei- 
kalingumas įvesti psichologiją į augštesniąsias ben- 
drojo lavinimo mokyklas», A. Vireliūno «Vykdy- 
mas į gyvėnimą prad. mok. programos» ir t.t., bet 
pastaruose n-riuose imta dėti «S, D.» ir straipsnių - 
su švietimo reikalais nieko arba labai maža bendra 
teturinčiųjų. Cion pridera: P. Galaunės «Ziupsnelis 
pamirštų vardų», kur kalbama apie įvairius Vilniaus 
bažnyčių bei poniškų rūmų architektus, tapytojus, 
«murmeisterius», Naginsko «Apie Čiurlionį», prof. 
A. Volterio «Simano Daukanto jaunatvės darbai 
ir raštai», o taipgi iš rusų kalbos versti «Patarimai, 
kaip daryti archeologinės ekskursijos ir kasinėjimai» 
ir k. Tokiems straipsniams tinkamiausia vieta būtų 
«Liet. Tautojo, «Dainavoj», «Varpe», «Draugijojo ar 
kitur kur, tik ne «Šv. Darbe», pasižadėjusiam rašyti. 
vien apie tai, «kas paliečia švietimo reikalus». 


Vienas iš tokių reikalų yra nurodinėjimas ir kri- 
tiškas įvertinimas pedagogijos literatūros. «Sv. D.» tai 
ir pildo paduodamas nemaža kritikų ir recenzijų. 
Jose kritikuojama daugiausia nauji įvairių mokslų va- 
dovėliai. Daug tų recenzijų yr išėjusių iš po Ryg. 
Jono plunksnos. Tik, deja, jose daugiau kreipta domė 
vien į jų kalbos klaidas, jų gi moksliška verte ne 
labai tesidomėta. | 


Tas pat daryta ir su dailės veikalais. Pav., 
Vaižganto «Pragiedruliams» nepasigailėta net 14 psl. 
teksto, bet toje ilgoje kritikoj težiūrėta vien to vei- 
kalo kalbos «netobūlumų» ir bandyta nurodyti, kaip 
jie pašalinti Tam tikslui autoriui patarta kitose 
«Prag.» laidose žodis bliūdas pakeisti dubeniu, 
skriauda — skaudimu, pasyvus — pasingu, 
atėjūnas — ateiviu ir t. tt Abejojame, ar Vaiž- 
gantas sutiks pripažinti tas pataisas — kalbos pa- 
tobūlinimais, 

Neapleidžiama «Sv. D.» ir rašybos dalykų. Tai 

labai natūralu. Pastarr:me (8—9) n-je įdėtas gan il- 
gas Kalbininko straipsnis, kuriame nusiskundžiama 
„del naujų rašybos reformatorių, kurie svetimus žo- 
džius, tokius kaip: firma, faktas, chaosas, chlo- 
ras, technika ir k. imą savotiškai lietuvinti keis- 
dami juos į pirmą, paktą, kaosą, klorą, tek- 
niką ir t. t. 

Protestuoja jis ir prieš autoriaus, direkto- 
riaus, sekretoriaus... keitimą į autorį, direk- 
torį, sekretorį ir t t. ir prieš metimą -s daug- 
skaitos naudininko ir įnagininko galūnėse -ams -oms. 
Straipsnis baigiama pageidavimu, kad dar 1915 m. 
reikalautas «darbo žmonių būrelis» galop susidarytų ir 
išdirbtų «vieną visiems bendrą rašybą». Tą reikalavi- 
mą ir mes ne kartą esam jau statę, bet, deja, be pa- 
sekmės. Duok Dieve, kaa bent Kalbininko balsas 
nepraskambėtų be atbalsio. 

A. Jakšto siūlomasis išmetimas iš mūsų rašybos 
uodeguotų balsių 4, ę, į, ų, susilaukė «Šv. D.» iš J 
Burbos aštraus pasmerkimo. Autorius laiko jablon- 
skinę rašybą tobūliausia ir todel sakosi laikysiąsis jos 
įsikandęs, kol A. Jakštas ar kas kitas neišrasiąs tobū- 
Jesnės už jablonskinę. 

Iš šių J. Burbos žodžių matyt, kad pas jį daugiau 
yra subjektyvaus tikėjimo negu objektyvaus žinojimo 
mūsų rašybos evolucijcs. Jei rašybos tobūlumu lai- 
koma tai, kad ji įstengia sutaikinti visas mūsų tarmes, 
tai žuo atžvilgiu visų tobūliausia yra ne Jablonskio, 
tik Jauniaus rašyba. Ji duoda galimumo kiekvienai 
tarmei vienaip parašytus žodžius tarti savotiškai. Ji su- 
taikinanetiktokias fonemas, kaip žąsis, žosis, žųsis 
ir t.t., bet ir tokias kaip tami miški,su geru žmo- 
nuirt.t. Bet būdama absolučiai tobūla teorijos 
atžvilgiu, Jauniaus rašyba pasirodė labai sunki 
praktikos atžvilgiu. Jablonskis Jauniaus rašybą nepa- 
tobūlino, tik suprastino, padarydamas ją leng- 
vesnę, bet ne tobūlesnę. Tarmių taikinimo prin- 
cipą Jablonskis atmetė, dėdamas rašomosios kalbos 

pamatan vien savo suvalkiečių tarmę. Jablonskio 
nuopelnas, — kad jis bent kiek suprastino mūsų ra- 
šybą, jo klaida, kad jis to suprastinimo nevedė lig 
galo. J. Burba pedagogikos motyvus laiko <išpūstais 
muilo burbulais», o tuo tarpu tie motyvai turėtų būti 


padėti rašybos reformos pagrindan, nes ne žmonės 


rašybai, bet rašyba žmonėms. Tuo remdamies 
mes ir reikalaujam: 1) išmesti y arba pakeisti jį rai- 


de i, 2) duoti y-kui reikšmės rus. y arba lenk. y, 3) 


pašalinti visas nosines. O elementoriuose bei raštuose, 
skiriamuose žmonėms neišlavintiems, galima linksnių 
skirtumus žymėti priegaide, pav., duok jam lazda 
duok jam lazda. Keblumų, tą rašybą priėmus, būtų 
nė kiek nedaugiau, kaip dabar rašant jablonskiškai 
šauk (nuo šauti ir šaukti), sek (nuo sekti ir 
segti) ir t. t. 


ŠVIETIMO DARBAS. Švietimo Ministerijos „mėnesinis laik- 
raštiss Nr. 1—2. Kaunas, 1921, 164 psl. in-8. 


Nuo sausio š. m. «Šv. D.» yr įžengęs į ketvir- 
tąją savo evolucijos fazę, įgaudamas naują, šį kartą 
jau tikrai gražų, pavidalą, kurio ir turėtų daugiau 


' nebekeisti. 


Gražiam pavidalu atatinka ir rimtas turinys. 
Neoficialinis skyrius prasideda P. Klimo straipsniu 
«Lietuvos sienos rytuose». Mūsų kaimynai lenkai, 
rusai, latviai laikos etnografijos principo. Bet kaip 
tas principas svyruoja, Klimas parodo šiuo faktu: 


Žinomas lietuvių kalbos mokovas, prof. J. Jablonskis, 
1906 metais mokslo reikalui aplankė Ašmenos apskritį ir sek- 
madienį ties bažnyčia kreipės lietuvių kalba į susirinkusius 
parapijos žmones, kurie visi tarpusavy kalbėjos gudiškai. 

monės, nesuprasdami nieko, tylėjo nedrąsiai dairydamies ir 
rodydami, kad niekas klausiančio nesuprantąs. Ir, toliau pri- 
mygtinai klausinėdamas, jis susilaukė trumpo nedrąsaus atsa- 
kymo iš vieno sodiečio, o po dešimties minučių jau visi įgavo 
žado ir visa minia jau draugingai kalbėjos su prof. Jablon- 
skiu gryniausia liet. kalba. Taip slepiama yra liet. kalba 
daugely Vilniaus žemės vietų! (9). 

* Delribų su Kuršu autorius, remdamasis latvio 
Bielenšteino parodymais, o iš dalies ir ekonominiais 
motyvais, tvirtina, kad Lietuvai priklauso Alukštos. 
apskr. dalis nuo Susėjos upės ir į pietus nuo Salte- 
žerio Kazimieriškių linijos ligi Dauguvos upės. Deja, 
mūsų arbitražo komisija nesugebėjo tų sričių apginti, 
ir jos teko latviams, nors, pav., Laukesos, Gryvos 
parapijose prieš karą nebuvo nei 19/o latvių, kaip. 
tai gerai žinom, kaipo tose parapijose ne vieną va- 
sarą perleidę. Jos yra pusiau lietuviškos, pusiau len- 
kiškos. Ir pamaldos bažnyčiose tebelaikomos lietu- 
viškai ir lenkiškai, Bet, deja, tie tyrinėjimai beturi 
nūn vien akademišką vertę. 

T. Ivanauskas straipsny «Gamtos paminklai 
ir jų klausimas Lietuvoje» ragina saugoti nykstančią 
gyviją. Tam tikslui aprašęs, kas daroma kitur tuo 
klausimu, autorius siūlo paimti ypatingon globon, 
padarant rezervatais, šias vietas: 1) Rudnikų girią, 
2) Gudų šalį (Ruska pušča), 3) Kazlų Rudos mišką, 
4) Šepetos balą, 5) Marvenkos slėnį ir 6) Nemuno. 
salą, gulinčią toj vietoj, kur į jį įteka Neris. Suma- 
nymas vertas aktyviai palaikyti visuomenės, 0 ypač 
valstybės. 

Labai įdomus L. Giros rašinys «Žvilgsnis į 
Vilniaus tautybės evoluciją», kur įrodyta, kad Ge- 
dimino, Algirdo ir Vytauto laikais Vilniaus miestečių 
dauguma buvo lietuviai, kad lietuvių kalbos nykimas 
prasidėjęs 1570 ir tęsęsis lig 1737; po jo ėjęs lie- 
tuyystės nustelbimo Vilniuje laikotarpis (1738—1890). 
Nuo 1890 jau lietuvystė tai šen tai ten imanti rodytis 
Vilniaus vyskupijoj. 

A. Janulaitis duoda dvi labai įdomi dviejų žy- 
miausių pastarojo lenkmečio veikėjų, Konst. Kali- 
nausko ir Zigmo Sierakausko, biografiji, paremti 
naujais tyrinėjimais; P. Galaunė — keletą žinių. 
apie žydų sinagogų statybą Lietuvoje. K. Būga 
plačiai ginčijasi del Vaižganto «Pragiedrulių» kalbos 
kritikos, įrodinėdamas ne Tumo, bet paties kritiko 
menką liet. kalbos mokėjimą. 

Kiti trumpesni straipsniai, k. š. Pr. Mašioto 
«Del rutinos aritmetikos kurse augštesniosioms mo- 
kykloms», M. Kemšio «Dorpato universitas», 
Dr. J. Totoraičio «Mariampolės gimnazijos pra- 
eitis», teikia patikrintų naudingų žinių, turinčių spe- 
cialaus pobūdžio. 

A. Vokietaičio rašiny «Vaikų literatūros 
gaminimo reikalu» nurodyta, kas reiktų padaryti, 
žiūrint į mūsų vaikų literatūrą, kurios nūn kaip ir 
visai nėra. Autorius pataria pradėti nuo liet. pasakų 
rinkinio, atatinkamo vaikams, nuo tinkančių pra- 
džios mokykloms mūsų rašytojų kūrinių ištraukų, 
ir nuo gerų vertimų iš svetimų kalbų. Prie savo 
straipsnio autorius pridėjo labai platų rusų vaikų li- 
teratūros katalogą su pažymėjimu tam tikrais ženklais 
veikalų, kurie reikėtų mums išsiversti. Patartumėm 
«Žiburėlio» redakcijai atkreipti akį į šį katalogą. 
Tiktai nelaimė, kad dauguma tų knygų vargiai bus 
begaunama. 

: «Kritikoj ir bibliografijoj» paduota „«Zoologijos 
paveikslų rinkinio» recenzija, kurios pabaigoj pasa- 
kyta, kod «šiuo leidiniu dovanai tik išeikvoti pinigai 
ir suterštas Liet. Mokslo D-jos vardas». Toliau eina 
mano «Atsakymas mano trigonometrijos kritikui L. 
Daukšai» ir šio replika, kurioje jis stengias patei- 
sinti rusų. vadovėliuose vartojamajį trigon. funkcijų 
sutrumpintąjį žymėjimą: sn viet. sin, cs viet. cos ir 
t. t. Iš savo šalies aš turiu pažymėti, kad Vakarų 
Europa to trumpinimo nesilaiko ir mums skirtis nyo 
Europos, rodos, nereikėtų. Jei jau trumpinti tai 
nebent mano nurodytu būdu, būtent: sx — sinx, cx — 
casa (5 — g ZX — 8Cx/ KX — -ctgš, GA —CRCA!! 
Painumo jokio iš čia išeiti negali, ypač, jei kampo 
didžius x, «4, V, +, dėsime ne greta ženklų s, c, t, 
k, z, ą, bet bent kiek žemiau šalia jų. 

J. Gvildys savo“). Verno «Kelionės aplink 
pasaulį per 80 d.» recenzijoj labai augštai iškelia to 
veikalo vertę ir randa jį net tinkančiu valstybiniam 
susipratimui, prakilnumui žadinti. Bet tiems žodžiams 

patvirtinti  paduotoji iš 46 psl. citatė: «Taip gerbti 
įstatymus temoka vieni anglai, kurie žmogaus laisvei 
atimti nesigriebia prievartos»—yra labai netinkama, 
nes kas gi nežino, kokiomis priemonėmis šiandien an- 
glai stengias atimti laisvę iš irlandiečių. O ir por- 
tugalai, paklausti del to dalyko, irgi turėtų daug ką 
pasakyti apie anglų teisingumą. «Kas perdaug, tai 
še lauk», sako mūsų patarlė. ventų žmonių 
buvo ir yra, bet šventos idealės tautos 
nėra ir nebus. 

Oficialiniame skyriuje randame «1920 m. sausio 
3—5 d. suvažiavimo Sviet. Ministerijos augštesniųjų 
mokyklų reformos projektui peržiūrėti sprendimus». 

ia įdomu kosmografijos pavadinimas «astrono- 
mija» ir įvedimas filosofijos propedeutikos. 

Pabaigoj įdėta įdomi Liet. mokyklų statistikos 
lentelė, iš kurios sužinojome, kad 1921 m. 1-am 
pusmety visose mūsų augštesniose mokyklose mokėsi 
10601 mokinys. Tai gana daug, bet mums matos, 
jų galėtų būt dvigubai tiek, jei Sv. Ministerija ne- 
kliudytų atidarinėti progimnazijas mažesniuose mie- 
steliuose. Deja, pastarais laikais del mums nesu- 
prantamų motyvų, Sv. Ministerija, kiek teko iš ša- 
lies girdėt, yr virtusi šalininke didinimo gimnazijų 
skaičiaus didesniuose miestuose ir neleidimo steigti 
net progimnazijų mažesniuose. Mes nenorėtumėm 
tuo tikėti, nes toks valdžios nusistatymas galėtų mūsų 
švietimo darbą vien sutramdyti, o ne jį augštyn pa- 
stūmėti. 


KOSMOS. (Gamtos mokslo ir geografijos laikraštis, gamtos ty- 
+rėjų ir mėgėjų būrelio rašomas. 1-jų (1920-21 m.) knygų sąsiu- 
viniss Kaunas, 1920 m., 112 psl. in-8. 


Gamtos mokslo svarba šiandien visų pripažinta. 
Visos didesnės kultūringos tautos turi specialių orga- 
nų gamtos mokslui kelti ir jo išradimams popularinti. 
Tam pat tikslu pradėta leisti ir pas mus spe- 
cialus gamtos mokslo organas, pavadintas gražiu «Kos- 

moso» vardu. Pirmas to laikraščio n-ris gan dailiai 
atrodo ir yra sumaningai sudarytas, 

Po redakcijos žodžio, kur nurodyta laikraščio 
tikslas, uždavinys ir programa, eina Pr. Dovydaičio 
straipsnis apie gamtos mokslą ir jo paskirstymą. Gam- 
tamokslio šakų nurodyta gana daug: jų sąrašan įtraukta 
net priešistorija, bet apleista medicina. — Ne- 
jaugi ji nebūtų gamtos mokslas? 

Toliau eina to pat Dovydaičio straipsnis: «Mate- 
rija, kūnai ir jų svarbiausios bendrosios ypatybės». 
Tai yra pirmutinė fizikos pamoka, kuri randas kiek- 
viename fizikos vadovėly. Mūsų išmanymu, šis straip- 
snis, kaipo tegalįs interesuoti vien skaitytojus, dar 
fizikos nesimokiusius, «Kosmosui» netinka. Jis tiktų 
«Ateičiai» ar kitam moksleivių organui. Faktiškai šis 
straipsnis ir buvo 1918 m. «Ateity» jau paskelbtas. 
«Kosmose» jis pasirodo antru atveju ir tesiskiria nuo 
pirmykščios redakcijos vien savo terminologija: pir- 
mykštis erdvinis kūnų išsiplėtimas pakeistas čia 
kūnų skėtrumu, neprasismerkiamybė-—-neįlai- 
dumu, tuštumingumas (poringumas) — kor in- 
gumu, traukimasis—traukumu, svara —svo- 
riu, patyrimai ir bandymai — staba ir tyri- 
mais ir t. t. Bet kadangi pilno fizikos vadovėlio mes 
dar neturime, tai ir šio straipsnio «Kosmosan» įdėji- 
mas galima pateisinti. 

S. Antanaičio «Magnetizmas» — irgi yra fizikos 
vadovėlio skyrius, jis geras tuo, kad duoda suprasti, 
kas yra magnetinis laukas ir kaip jis matuojama, ko 
senesniuose fizikos vadovėliuose nebūdavo. 

P. Dovydaičio «Narvelis ir vienanarvės gyvy- 
bės», kaip pats autorius pažymi, yra imtas iš Dr. 
Rabes'o ir Dr. Lėwenhardt'o «Leitfaden der Biolo- 
gie», papildžius tik ir pakeitus pradžią. Kadangi 
biologija pas mus maža kam težinoma, tat ir šis «pir- 
masis biologijos skyrelis» gali būti daug kam įdomus 
ir naudingas. 

P. Dovydaičio straipsnis «Pirmoji kelionė ap- 
link žemę prieš 400 metų» yra parašytas Fernando 

Magelano kelionės (1519—1522) jubiliejui paminėti, 
«Oro nuspėjimas» imta iš įžengiamosios prof. R. 


Vengero paskaitos Leipzigo Universite 1918 m. Čia t 


iškelta aikštėn kun. Kaltenbrunnero naujas oro spėji- 
mo metodas ir nurodyta Bjerkneso matematiški tyri- 
nėjimai, kurių pasigaunant galima tam tikrų lyginių 
integravimu prieiti skaitmeniniai rezultatai, duodan- 
tieji galimumo nuspėti oro atmainas. Gaila, kad Pr. 
Dovydaitis, to straipsnio vertėjas, nepridūrė pastabos 
apie tai, jog kur kas anksčiau prieš Bjerknesą ir 
Kaltenbrunnerį panašiais metodais jau naudojos rusų 
meteorologas Demčinskis, kurs keletą metų prieš karą 
buvo leidęs net specialų keturiomis kalbomis (ru- 
siškai, vokiškai, prancūziškai ir angliškai) laikraštį 
«Klimato. 

Taipgi praleistą čia gera proga paminėti ir mū- 
sų tautiečio Jono Ziliaus tyrinėjimai, paskelbti vok. 
laikraš. «Der Weltall» 1911 m. straipsny „«Periodizitat 
der Tellurischen Erscheinungen und ihr Zusammenhang 
mit den Sonnenflecken (33.33 jahrige Periodizitat des 
Erdklimas), kur 40 psl. randas įdomi lentelė: Die 
jahrlichen Schwankungen des Regenfalls 1815—1: 84. 

Pr. Dovydaičio straipsnis «Iš fizinės geologijos» 
nustebins skaitytojus nepaprastai plačia to mokslo 
talpa, apimančia ne vien žemę, bet ir jos drauges 
planetas, ir pačią saulę, ir nejudamųjų žvaigždžių dan- 
gų, ir net «dangaus kūnų evolucijos istoriją». Kas 
gi tat belieka astrofizikai?! Be to, tas talpos išplėti- 
mas prieštarauja pačiai fiziškos geologijos definicijai, 
paduotai 4 psl. 

To pat autoriaus «<Kosmogonijos ipotezės» būtų 
vienas įdomiausių straipsnių, jei nebūtų toks trumpu- 
tis ir sumariškas kaip yra. Paduoti 11-oj puslapių 
senąsias ir naujausias. kosmogonijos hipotezes tega- 
lima buvo tik bendriausiais bruožais ir apleidžiant jų 
ne vieną. Čia taip ir padaryta. Tokios tikrai ori- 
ginalės, naujais pamatais pastatytos hipotezės, kaip 
See, Belot'o, Hėrbiger'o, nė vienu žodeliu nepami- 
nėtos. . 

Sekdamas kažkokiu, mažai kam težinomu, mok- 
slininku Holzmūller'iu, autorius laiko Kanto ir Lapla- 
ce'o hipotezę <neišgydomai sergančia», tuo tarpu 
toks pirmaklasis mokslininkas, kaip H. Poincarrė, 
savo plačiame veikale «Lecons sur les hypothėses 
cosmogonigues, Paris 1913, XLIX p. rašo: «S'il n'y 
avait gue le systėme solaire, je n'hėsiterais pas a 
prėfėrer la vieille hypothėse de Laplace; il y a trės 
peu de choses a faire pour la remettre a neufo. Ir 
tiktai atsižvelgdamas į kitų žvaigždžių sistemas jis 
nepripažįsta tos hipotezės tobūla ir reikalauja jos 
modifikacijų. . 

Be to, pats dalyko išdėstymas šiame straipsny 
yra sunkokas. Stai, pav., kaip autorius aiškina kaž- 
kokio Meydenbauer'io (une celebritė inconnue) hi- 
potezę: 

Dangaus kūnai pasidarą šitaip. Pradžia esanti kosminis debe- 
sys didumo mūsų saulės sistemos masės. Jo ir ant jos susirenkanti 
atmosfera (iš „permanentingų“ dujų), „kuri betgi del pasiskirstymo 
didelėj erdvėj negali tiek susiglausti, kiek pakaktų sukelt keminiam 
„atomų vienas kitam veikimui“. Pamažu didėjamas artimesnis gru- 
pavimasi per labai ilgą laikotarpį surengia visišką ir staiga įvykstamą 
susiglaudėjimą. „Būtent, kai pasidaro bet kurioj vietoj susiglaudėjimo 
centras, tad ten užguls kosminių debesų masė; permanentingos dujos 
iš užgriūvančių masių bus išvarytos lauk ir susitelks jos paviršiųj. 
Jos čia sudaro nelygaus glaudumo (2A. J.) sluogsnį ir todel gali palaikyti 
oksidaciją ir ardyt pamažu užgriūvančias naujas mases, tuo tarpu 
kai vidury palieka tik iš dalies oksiduotas branduolys iš sunkiųjų ele- 
mentų, metalų; ši oksidacija, arba degimas, vientisų ir smulkiai susi- 
skirsčiusių elementų, kaip ir jų susiglaudimas į nenutrūkstamą kūną 
esti priežastys milžiniškos šviesos ir šilimos, kokią mes turime saulėj 
ir kokią su pagrindu sakome esant ir nejudamose žvaigždėse (77). 

Ar supratai, skaitytojau?) Ne! Aš irgi ne... 

Pasižadėjęs tiekti «žinių iš gyvenimo įžymių gam- 
tininkų, mūsiškių ir svetimų», «Kosmos» pirman savo 
n-rin įdėjo straipsnį Pov. Matulionies 60 metų sukak- 
tuvėms paminėti. Išdėta čia visi to mūsų girininko 
nuopelnai, išskaityti jo įvairiomis kalbomis parašytieji 
straipsniai ir veikalai. Neužmiršta ir jo straipsnis 
«Augalų bendrijos», paskelbtas 1906 m. «Draugijoj», 
tik pagailestauta, kad «redaktoriaus prierašai nugrasė 

jį nuo tolesnio davimo tam laikraščiui savo darbų» 
(182) Čia pasakyta tiesiog netiesa, nes tų prie- 


rašų tebuvo vienas vienintelis, būtent: prie au- 


toriaus tvirtinimo, kad tyrinėjimai augalų ir gyvulių 
susibendravimų, kuriais užsiima oikologija, atvers 
«platų kelią į naują žinijos rūmą, kuriame bus ran- 
dami *išrišimai sociologijos pamatams», redakcija 
laikė savo pareiga pridurti pastabą, išreikštą šiais 
žodžiais: | 

„Bus randamos analogijos — sutinkame, bet išrišimai— 
abejojame. Štai balsas ir šviesa plečias panašiai, vienok klystų, kas 
akustikoje ieškotų pamatų šviesos teorijai; tas pat bus ir su. 
oikologija*- ) 

Jei P. Matulionis ir dabar tebemano, kad augalų 
ir gyvulių sugyvenimo dėsniai nurodys mūsų sociolo- 
gams žmonių sugyvenimo dėsnius, — ir «Kosmoso» 
redakcija su tuo sutinka, — mes nieko prieš tai ne- 
turime; tik pasiliekame sau teisę turėti šiame klau- 
sime savo atskirą nuomonę. Zvirblis ir šūdvabalis 
irgi skraido, bet ne jie išmokė žmones aeroplanus 
dirbti.  Dėliai to mums sunku suprasti, kokiu būdu 
mūsų prierašas galėjo atgrasyti garbų gamtininką nuo 
rašymo <«Draugijojo. Nes, kiek žinome, gerb. jubi- 
latui drasos nestinga.:. 

Toliau eina keletas trumpesnių straipsnelių, k. š. 
Dovydaičio iš Hundt'o versti «Glacialinės geologijos 
žemėvaizdžiai tarp Ilukštos, Dinabarko ir Drisvetų 
ežero». Elisono «Varlių klasės atstovai Lietuvoj ir 
jų pavadinimai», to pat «Paukščių balsų pamėgzdžio- 
jimai», Ivanausko «Lietuvių gamtos tyrinėjimo stotis, 
josios darbuotė ir uždaviniai» ir k. Įdėta tarp kitko 
šin n-rin ir «Tėvynės pažinimo Komisijos» prie Mokslo 
draugijos įvairių sekcijų (botanikos, etnografijos, tau- 
tos meno ir archeologijos) programos.  Gražumo jos 
gražios; . gaila tik, kad Tėv.'Paž. Draugija, virtus 
Mokslo Draugijos Komisija, faktiškai nustojo gyvavus 
iz veikus. Skelbimas programų, nieko nedirbant, 
gali imponuoti nebent žmonėms, nežinantiems dalykų 
stovio. 


Laikraščiai TIA 


Straipsny «Del Pabrėžos 150 m. gimimo sukak- 
tuvių» P. Dovydaitis pataria sukurt net «tam tikrą 
Pabrėžo, draugiją ar sąjungą» ir apsiima «Kosmosą» 
padaryt tos draugijos organu. Dieve padėk. 

Baigiasi n-ris bibliografija iš gamtos mokslų sri- 
ties. Minimi tik veikalų vardai ir smulkesnis jų tu- 
rinys, bet savo nuomonės del jų tikros vertės redak- 
cija netaria. Laikraščiai, kur buvo įdėtos tų veikalų 
«gilesnės recenzijos», čia pat nurodoma. «Kosmoso» 
redakcija težino jų tik du: «Liet. Mokyklą» ir «Švie- 
timo Darbą». i 

«Kosmoso» kalba ir rašyba pati naujausia. Zo- 
džiai vienur be reikalo trumpinami, pav., linė viet. 
linija, kitur ilginami, pav. ekzaktingas viet. ek- 
zaktus,-i, permanentingas viet permanen- 
tis-ė. Bet graudojimai dėliai to čia būtų ne vietoj. 
Redakcija elgias obalsiu: peritis in arte cre- 
dendum est, taigi ir laikos įsikandus naujausių 
mūsų kalbos «mokovų» išradimų. Katalikams priki- 
šamoji caeca fides pasirodo turinti ne mažiau savo 
gerbėjų ir tariamojo «mokslo» srity. ' 

Kiek kartų per metus eis «Kosmos», kiek mo- 
kama už 1-ą jo sąsiuvinį, kas yra jo redaktorius, ne- 
nurodyta. Iš 1-jo sąsiuvinio turinio matyt, kad jį be- 
veik visą yra prirašęs vienas Pr. Dovydaitis. Tas 
labai pagirtina, tik iš kitos šalies nei tiekos straip- 
snių autoriui, nei galop ir pačiam laikraščiui tai nėra 
labai sveika. Laikraščiai, kuriuos turi prirašyti pats 
redaktorius, paprastai trumpą teturi amžių. Būtų la- 
bai gaila, kad «Kosmos» pasirodęs kaip meteoras ir 
dingtų. Kitame jo sąsiuviny žadama daug daugiau 
ir įdomesnių dalykų, taigi reikia tikėtis, kad mūsų 
gamtininkai imsis uoliau mūsų gamtą tyrinėti ir dau- 
giau apie ją rašyti. 

Iš savo šalies, nurodę 1-jo n-rio kai kuriuos trū- 
kumus, mes nuoširdžiai linkime «Kosmosui» suspiesti 
aplink save kuo didžiausį bendradarbių būrį, tapti 
kaskart įdomesniu, turiningesniu ir rasti kuo daugiausia 
skaitytojų mūsų moksleivijos, mokytojijos ir šiaipjau 

inteligentijos tarpe. Karo metas, tiesa, šiam ramiam 
kultūros darbui maža gera težada. Bet reikia tikė- 
tis, karas nesitęs amžinai, ateis skaistesnė gadynė — | 
ir tuomet «Kosmos» užims mūsų laikraštijoj sau pri- 
deramą garbingą vietą. 

«Kosmoso» pasirodymas, tariamės, paskatins ir 
mūsų matematikus įkurti atskirą organą savo spe- 
cialybei. Duok Dieve, kad ta tyriausiojo mokslo 
šaka, be kurios ir gamtos tyrinėjimas šiandien yra 
nebegalimas, galėtų netrukus Lietuvoje puikiai pra- 
žydėti ir pasidžiaugti gausiais matematiškos kūrybos 
vaisiais. 

PREKYBA. Lietuvių Prekybos Bendrovės mėnesinis organas, 
einas iš Bostono Mass. 1920, Nė 1. 

Įžangoj teisingai nurodoma, prekybą esant darb ą. 
Pabrėžiama irgi, kad apgavystė kenkia prekybai, o 
teisingumas jai padeda. 

Įdėta čia ir negudrus J. Vileišio cirkularas, ku- 
riame jis rodo noro primesti Amerikos prekybos ir 
"pramonės bendrovėms reikalą registruotis pas jį, 
kaipo Lietuvos valdžios atstovą. 

Atsispausdino «Prekyba» ir Lietuvos Ūkio Banko 
balansą 1920 m. Pasirodo jis siekiąs 3. 166. 418. 27 
auksinų. Be to, randame čia ir naujų kooperacijos 
bendrovių sąrašą, kuriame daugiausia tigūruoja įvairių 
Lietuvos miestų ir miestelių «Žydų žmonių bankai». 

Baigiasi numeris nurodymu, Lietuvai esant rei- 
kalingą savąjį prekybinį laivyną. Duok Dieve, kad 
tai kuo greičiausiai įvyktų. 

Laikraštis atrodo gerai vedamas ir be abejojimo 
mūsų prekybos ir pramonės žmonėms bus tikrai nau- 
dingas. Reiktų tik amerikietiški terminai, k. š.. bo- 
ard-direktorius ir k. lietuviškai paaiškinti. „ 


PREKYBOS ŽINIOS. Lietuvos prekybai tarnaująs laikraštis. 
Nė 1. Klaipėda, 1920. 


Laikraščio tikslas nurodytas vedamame straipsny: 
«Prek. Zinios» norį «tarnauti lietuvių varomai pre- 

„kybai», taigi visiems, ar kas ką nori pirkti, ar par- 
duoti. Ėjimo dažnumas pareisiąs nuo pačių ėmėjų. 

Straipsny «Amerikiečių domei» kviečiama lietu- 
viai amerikiečiai naudotis vokiečių markės žemu kursu 
ir pirktis Klaipėdoj ir jos apygardose «farmų, namų 
ir fabrikų». Patarimas visai neniekintinas. 

Laikraštis eina «Vienybės» didumo, bet iš jo 8 
puslapių tiktai vienas tepaskirtas tekstui, trys likusieji 
pavesti skelbimams. Juose skelbiasi — vieni norį 
pirkti žąsų, sėmenų, šerių, medaus, grybų (baravykų) 
ir kitko, kiti ieško pirkėjų savo namams, mašinoms, 
rašalui, treti siūlo už rugius keletą vagonų anglių ir 
t.t. Taigi mūsų pirkliams šis laikraštis gali iš tik- 
rųjų nemaža patarnauti. 


MŪSŲ ŽEMĖ. Nė 1—3, Kaunas. 


“Laikraštį leidžia Švietimo Komisija prie Žemės 
Ukio ir Valstybės Turtų Ministerijos. Savo turiniu 
jis nėra vien ūkiškas, bet ir politiškas. Galima net 
sakyti, jį esant daugiau politišką negu ūkišką. Rašo- 
mas suprantamai. Pirmoj vietoj nurodoma skaityto- 
jams savo valdžios reikalingumas ir St. Seimo svarba, 
kaipo įstaigos darbo žmonių reikalais rūpintis («Prie 
ko mes einame»). Įdomių žinių apie Lietuvos derlių 
teikia tuo pat vardu pavadintas 'atskiras straipsnis. 
Straipsny «Dvarų skaldymas ir krašto gerovė» tei- 
singai pažymėta, kad dvarų žemę skaldyti verčia 
mūsų valdžią ne kerštas dvarininkams už jų parsida- 
vimą svetimos tautos reikalams, bet «daugumos val- 
stybės gyventojų kūno ir dvasios gerovė». 

Baigiasi straipsnis irgi teisinga pastaba, kad ne- 
būtų žmonių draugas, bet «kietas savymeilis ir stor- 
žievis» tas, kas «kreiptų akį pirmiausia į stropaus 
dvarininko gerai apdirbtus ir įsėtus laukus ir reikalautų 
uos pimon eilėn skaldyti ir dalinti, o nusigręžtų nuo 
dirvonaujančių ir apleistų dvarų». Toliau eina ko- 
respondencijų skyrius, iš kurių sužinojome, kad ko- 
misijos «kariškiams žeme aprūpinti» nuspręsta paimti 

parcelacijai dar keli Alfredo Tiškevičiaus dvarai. 
Vadinas, vienas ar keli jau buvo paimta pirma, dabar 
vėl žadama paimti kiti keli dvarai. Kiek žinome, 
Alfr. Tiškevičius tarnauja Lietuvai, kada kiti dvari- 
ninkai Lietuvą lenkams parduoda. Ar negeriau būtų 
pirma išparcelavus kariškiams tų pardavikų dvarus, 
kurie, kiek žinom, tebelieka visai mūsų valdžios ne- 
paliesti. Kaip visame kame, taip ir parcelavime rei- 
kėtų laikytis ne tik tvarkos, bet logikos ir valstybi- 
nio proto... 

Einantieji po korespondencijų «Atsakymai į pa- 
klausimus» labai naudingi mūsų visuomenei. Gerai 
padarytų ir kiti laikraščiai juos pas save atsispausdinę. 

Baigiasi antrasis «Mūsų Zemės» sąsiuvinis pa- 
teisinimu valdžios šeimininkavimo ir pavartotų josios 
priemonių nuo lenkų apsiginti ir keliais ūkininkams 
patarimais (apie neišnaudotus kelmus ir kaip durpė- 
mis krosnys kūrenti). 

Naudingumo šis naujas laikraštis gali būti nau- 
dingas, bet, mums matos, Ž. Ū. Ministerija be reikalo 
įsileido į literatūrą. Visus straipsnius, įdėtus «M. 
Žemėj», Ž Ū. Ministerijai paprašius, būtų mielai 
atsispausdinus «Vienybė» ir gal net «Liet. Ūkininkas», 
taigi steigti atskiras organas ir išleisti jam krūva pi- 
nigų visai nereikėjo. 


MOTERIS. Mėnesinis visuomenės kultūros moterims skiriamas 
laikraštis, einas iš Vilniaus, Nė 1, 1920 m. 

Jo tikslas — supažindinti Lietuvos moteris su jų 
pilietinėmis teisėmis, su viso pasaulio moterų «dar- 
buote», kad, reikalui ištikus, sektųsi bendrai su jomis 
ginti moterų teises; jis turės būt Lietuvos rodyklė 
moterų susipratimo ir rūpinimos tautos būtimi. 

Pidkutinis «Moters» n-ris išėjo gana įdomus ir 
įvairus. Plačiame straipsny «Tarptautinis Moterų 
Kongresas Genevoje» paduota aprašymas, kas jame 
nuspręsta ir padaryta, o taipogi Lietuvos delegačių, 
G. Petkevičaitės ir M. Andziulytės, pasakytosios Kon- 
grese prakalbos. Iš to Kongreso pasirodė, kad Lie- 


Laikas k adaio I 715 


tuva yra žymiai pralenkusi Prancūziją, kurioj moters 
dar netur balsavimo teisių renkant atstovus į par- 
lamentą. Mūsų moterų pasirodymas tarptautiniame 
Kongrese reikia laikyti svarbiu faktu, juoba kad 
abidvi delegati savo uždavinį Kongrese, kaip matos,“ 
gerai yra atlikusios. 

" Literatūros skyriuje įdėta Tyrų Dukters «Rugių 
dainos». Jos, deja, yra netikusios ir net juokingos, 
nes jose nėra jokios minties, tik vieni «bučiavimai- 
si». Kad autorė trokšta bučiuotis, tai labai natūralu 
ir paprasta ir niekas jos del to negali kaltinti, kalta 
ji vien tuo, kad tą bučiavimąsi visur mato, net ir 
dalgyje, kurs, anot autorės, «ašmenim bučiuoja» žolę... 

S. Paliulytė teisingai nurodo, kad neužtenka mo- 
teriai valia lavinti, bet reikia mokslo, šviesos; ji turinti 
suprasti, ko ji verta, kur jos teisės, branginti savo 
ypatybes. 

M. Galdikienė rašo apie «Moteris Seime» ir pra- 
neša, kad Seimo atstovės rengia projektą įstatymų 
kovai su prostitucija, girtuokliavimu, kyšių ėmimu, 
kortavimu ir kitokiomis gyvenimo blogybėmis. Dieve 
padėk tuos įstatymus pravesti Seime. 

Be to, randame dar Gvildienės kalbą St. Seimo 
posėdy 25 rugsėjo, G. Petkevičaitės trumpai išdėtą. 
«Žiburėlio» istoriją, Aboliucionisčių Draugijos įstatus, 
pranešimą apie Liet. Kat. Moterų D-jos Kongresą 
spalių mėn. 18—19, apie «Moterų Globos Komiteto» 
veikimą, apie Sv. Zitos liet. kat. tarnaičių dr-ją, apie 
kun. Skinderio raštus ir keletą korespondencijų. 

Laikrašty įdėta kelios ilustracijos, tekstas atmuštas 
ant puikaus popieriaus, gaila tik, kad parinkta netikęs 
in-4 formatas. Senosios «Lietuvaitės» formatas buvo 
daug patogesnis“ Per maža taipgi reklamuojama 
«Moteris». Jos nėr gavę nei žymesnieji laikraščiai, 
k. š., «Draugija», «<Zvaigždė» ir k. 

DARŽELIS. Mažosios Lietuvos Jaunųjų „Santaros“ organas, 
einas kas savaitė iš Klaipėdos. 8 psl. in-8. 


«Darželis» yra vienintelis Maž. Lietuvos laikraštis, 
leidžiamas lietuviškomis raidėmis. Jį, matyt, skaito 
ir mūsiškiai Paprūsės gyventojai. Tikslas gražus, kaina 
neperdidelė. Bet kaipo skiriamas protestantiškajai 
Prūsų jaunuomenei, mums, katalikams, ne labai tetinka, 
nes kartais deda ir prikaišiojimų kat. Bažnyčiai, k. š., 
1920 m. gruodžio 6 d. 8-me n-ry, kur yr įdėta straip- 
nis «Rymas pasmerkia Vydūną», kas ne visai teisinga, 
nes Rymas yra tepasmerkęs 1919 m. birž. 18 vien 
teosofiją ir ją išdėstančius raštus, o ne tą ar kilą 
teosofą. Bažnyčios pasmerkimas visai teisingas, nes 
+teosofija, vadindama save mokslu, tiesiog žmones 
apgaudinėja, nes tikrieji mokslai visada remias 
kuriuo nors iš trijų pamatų: žmogaus protu, prityrimu 
ar Dievo apreiškimu. Teosofijos tiesų nėra galima 
išvesti nei iš proto principų, nei iš prityrimo, nei iš 
apreiškimo. Taigi jos yra pseudomoksliškos, jokio 
pamato neturinčios svajonės, ir todel, kaipo tokios, 
katalikams ir yra draudžiamos. Protestantų tas drau- 
dimas neliečia, jie gali Vydūną skaityti, bet savo 
dvasios tuo skaitymu neapšvies nei tikros tiesos pas 
jį neras. 


DARBYMETIS. 1 Nr. Tilžė, Rūta. 1921, 48 p. in-8. 


» Jis yra Vydūno leidžiamas ir jo vieno visas pri- 
rašytas sava vydūniška rašyba ir kalba su neišven- 
giamu «šišon». Turinio atžvilgiu «Darbymetis» labai 
įvairus; klausimų pajudinta čia daug ir svarbių: tik 
ne visi lygiai teisingai nušviesti. 

Pirmame straipsny «Darbo pavykimas» V-nas 
kalba apie tai, koks darbas yr svarbesnis ir kaip jis 
reikia dirbti. Visų svarbiausiu darbu „autorius laiko 
darbą «tųjų, kurie gamina tautos gyvenimo jėgas, bū- 
tent, mintis, palinkimus, jausmus». Dirbant nereikią 
žiūrėti pelno, pagyrimo, bet pašvęsti visą save dar- 

bui.  Nereikią mesti darbas, nematant tuojau jo vaisių. 
Jei dirbama vien del garbės, garso, gyriaus, nenorint | 
nusileisti kitiems — tai aišku, kad darbas pasirinktas 
yra netikęs. Pasišvenčiant visam, kas teisu, gražu, 
dora, atliksime tikrai savo darbą, būsime pasaulio 
Kūrėjo padėjėjais, tarnais, Jo įrankiais. Taigi geriau 
su pasišventimu dirbti koks mažas darbas, negu di- 
delis be pašaukimo, be atsidavimo. 

Straipsny «Europos tautų santykiai» V-nas kalba 
apie tautų sugyvenimą ir daromą jų įtaką vienos 
kitai. Autoriaus išmanymu, Europos tautas daugiau- 
sia yr veikus žydų tauta. Visa Europos kultūra tu- 
rinti žydų antspaudą. Žydai esą suteikę Europos tau- 
toms tikybą, jų susipratimas yr gavęs paspirtį irgi 
iš žydų. Graikų ir Romos kultūra yr veikus daugiau 
savo dvasia iš tolo, žydai gyvenę su Europos tauto- 
mis. Jie ne be ydų, bet tų pačių ydų, to visų ne- 
kenčiamojo žydiškumo esą nemažiau ir ariškose tau- 
tose; lietuviuose jo mažiau negu pas kitas. Lietuviai, 
kaip kitos tautos, turį savo istorijos uždavinį. Tas 
uždavinys — tai «augint visa, kas žmones padaro 
kūrybos veiksniu žmoniškumo palaiminimui teikti vi- 
sam pasauliui». Tuo lietuviai patvirtinsią savo būvį. 
Lietuviams reikėtų pasitikėti ne tiek materiale jėga, 
kiek dvasios gyvybe. «Mes nesame silpni. Su mumis 
yra kūrybos galia». Nesą reikalo šalintis visai. nuo 
kitų tautų kultūrų, bet imti iš jų vien tik tai, kas 
«jųjų yra kilnaus gero, sveiko». Ir patys duokimė 
kitiems jei ne savo dvasios vaisių, tai bent švieskime 
pavyzdžiu. «Pasaulis to laukia iš mūsų». 

Daug įdėta ir trumpesnių įdomių straipsnelių, k. 
š., «Senojo ir naujojo gyvenimo pažymiai», «Vokios 
sugriuvimo priežastys», «Lietuva ir Tautų Sąjunga», 
«Prūsų ir Did. Lietuvos kultūra», ir k. Juose randas 
daug racionalių pastabų. Pav., autorius teisingai pro- 
testuoja prieš nelemtą lietuvinimą svetimų pavardžių 
ir vardų, kurio dėka Haraldas virsta Garaldu, Chur- 
chil'as— Čirčilu, Hamburgas —Gamburgu ar Amburgu, 

Schnitzler'is— Snicleriu, himnas — gimnu, hygiena — 
gigiena, centurionas—centurijonu ir tt. Negalime tik 
autoriui pritarti, kad filosofija būtų pakeista filosofe, 
nes filosofė reiškia ne mokslą, bet moterį, filosofija 
užsiimančią.  Rašyboj autorius pataria visose formose 
palikti žodžių šaknį nekeičiamą, taigi rašyti jautio, 
keitia viet jaučio, keičia. emaičiams toki 
reforma labai patiktų, nes jie ir taria jautio, bet 
visi augštaičiai griežtai protestuotų, nes pas juos aiš- 
kiai čia girdima č. Tačiau imperatyvuose visai būtų 
ne pro šalį palikus šaknį neliestą, pav., rūgk, šauk k, 
raukk, atskirti jiems nuo rūkk, šauk, rauk. Vy- 
dūno nuomonę apie Sudermano «Jonines» esam jau 
«Laisvėj» pažymėję. 

«Mūsų raštija» labai trumpa ir nepilna. Čia te- 
pažymėta vien Dainavos rašytojai ir paties Vydūno 
veikalai, iš kurių «Tautos gyvatą» autorius laiko «vienu 
svarbiausiu mūsų mokslo literatūros raštų». Su tuo, deja, 
mes negalim sutikti, nes šis veikalas, kaip«Draugijoj» 
esame įrodę, mokslo atžvilgiu yra labai silpnokas. 

Pabaigoj V-nas yr įdėjęs savo «Darbymetin» ir 
keletą stetimų rašinėlių, k. š., F. Kiršos, Tyrų Duk- 
ters, Paukštelio, Vidakio-Lapurvio iš Nietzsche's verstą 
gabalėlį ir imtą iš Goethes «Fausto» «Vakarą», paties 
V-no verstą. 

«Darbymetis» eisiąs neregulariai. Savo turiniu 
jis primena Dostojevskio «Dnievnik pisatelia». Kaip 
Dostojevskis taip ir V-nas stengias į visus judinamus 
klausimus žiūrėti sub specie aeternitatis ir 
istoriškojo tautos pašaukimo atžvilgiu. Taigijo «Dar- 
bymetis» patartinas visiems skaityti. 


ŽIBURĖLIS. Vaikų laikraštis. Nr. 1—2, Vasario— Kovo, 1921. 


Apgailėję «Žiburėlio» žlugimą, dabar džiaugia- 
mės jo atgijimu, juoba kad šiais metais jis yra kur 
kas įvairesnis už pernykštį Be pasakaičių, šiuose 
dviejuose «Z.» numeriuose randame labai įdomų 

«Kristupą Kolumbą», ilustruotus «Keturkojus žmogaus 
tarnus», šį tą apie «Skaitmenis ir skaičius», «<Mįsles» 
ir tt. Taigi tikimės, kad jis mūsų vaikų bus dar labiau 
laukiamas ir mylimas. Dieve padėk rūpestingajai 
redakcijai, ji, šalia įvairaus turinio, neužmiršta ir 
išorinio laikraštėlio paveikslo, kuris gan dailiai atrodo. 
Tėvai, kurie turite paaugusių vaikų, būtinai partraukit 
«Z.» savo vaikučiams. 


MŪSŲ ŽINYNAS. Karo mokslo ir literatūros žurnalas, leidžia- 
mas kas 3-čią mėnesį. 1 Nė. Kaunas, 1921, 154 pusl. did. in-8. 

Redakcijos pasakymu, «Mūsų Zinyno» dirva: 
«valstybės idėja, „armijos pagrindai, karo mokslai». 
Dėliai to «M. Z.» uždavinys yra — kelti mūsų armi- 
joj tautinis susipratimas, skleisti kultūros, mokslo, 
meno ir dailės dalykai. Ypatingai jam rūpės specia- 
lūs karo mokslai ir apsigynimo idėja, su kuria jis 
eisiąs ir į plačiąją mūsų visuomenę. 

Pirmutinis «M. Z.» n-ris išėjo labai įvairus ir 
turtingas. Po «Pradžios Žodžio» gražiame straipsny 
«Gyvybė ar mirtis» S. Ciurlionienė gvildena klausi- 
mą, del ko Lietuva, senovėj taip augštai iškilus, vėliau 
taip ūmai žlugo, ir atsakymą randa garsaus M. 
Daukšos mintyje, — Lietuva nustojo gyvybės ir gar- 
bės del to, kad paniekino gimtąją kalbą ir paliovė 
mylėjus «visa, kas sava — dorą ir žmonišką savitarpy 
gyvenimą».  Pažymėjus, kad <«šeimynas, draugijas, 
valstybes telaiko vienintelis dalykas — pilietinė dora», 
be kurios žmonės virsta tinginiais, gobšais, pardavi- 
kais, autorė ragina kareiviją mylėti ir gerbti visa, kas 
sava, būti dorais žmonėmis, nevogti, nemeluoti, tin- 
kamai eiti pareigas, būti draugingais, mylėti laisvę, 
nebijoti mirti, trumpai sakant, pasirinkti sunkų darbo 
kelią, kuris bus draug ir gyvybės kelias. 

„Janulaitis savo originaliai parašytoj mono- 
grafijoj «1863—1864 m. sukilimas Lietuvoje» stengias 
nupiešti šį sukilimą objektyviai, įrodyti, kaip jo įvykiai 
iš tikrųjų rutulojos, apkuopti juos nuo prisiplakusios 

prie jų lenkų irrusų idealizacijos. Šis tikslas, galima 
sakyti, autoriui pasiekti pavyko. Veikalas, parašytas 
mokslišku metodu, paremtas istoriškais šaltiniais, yra 
žymi įnaša mūsų istorijos literatūron. 

J. Vabalas-Gudaitis davė pradžią savo 
eksperimentaliai psichologiškos studijos «Baimė ir 
kova su ja». Aprašyta čia baimės mechanizmas ir 
rūšys: refleksinė, instinktinė, intelektinė. Ši pastaroji 
geriau tiktų pavadinus eksperimentine ir in- 
dukcine, nes ji įgaunama iš prityrimo. 

Paminėjęs dar kolektyvinę minios baimę, arba 
paniką, autorius žada apie kovą su baime pakalbėti 
kitą kartą. 

Kap. Kaunas duoda verstą'iš gen. Michevi- 
č'iaus «Evolucijos ir karo dalykų progresą». Nuga- 
lėjimo evolucija čia charakterizuojama šiais trumpais 
žodžiais. 

Patriarchalinis nugalėjimas nugalėtąjį visai iš šio pasaulio iš- 
dildydavo; aristokratins—mindžiojo jį po savo kojomis, timokratinis 
— leido jį greta atsistoti kaipo lygų su lygiu; demokratinis, rasi, 
panorės tartis su juo apie sąlygas ar net pavesti jį jo savarankumui 


Viso tyrinėjimo galutina išvada skamba šitaip: 


1) Istorija pasikartoja, delto iškįlant daugeliui, regimai, naujų 
klausimų, dažnai pravartu žvilgterėti atgal į istoriją, pažiūrėti, kaip 
tie klausimai pirma iškilo ir kas iš to išėjo; 2) visas karo menas 
' progresuoja, ypatingai technikos tobūlinimo įtakoje, delto tautų kul- 
tūra bus vienintelis istorinio laimėjimo sprendžiantis faktoris; 3) toks 
progresas pasiduoda evolucijos įstatymui, t. y. tobūlėja ne visuomet 
augant, bet kiekvienoj evolucijoj turi ir regreso laikotarpį, ir 4) 
progreso eiga pasižymi nepaprastu nuoseklumu, kaip ir stengdamasi 
išpildyti aiškų logikos būtinumą. 

Gražų ir įdomų liet. armijos kūrimosi istorijos 
lapelį brėžia Vyr. 1. Jonas Pupkys savo straipsny 
«Atskiras Liet. Batalionas 1917 rugp. 24 d. — 1918 
balan. 24». Čia aprašyta to bataliono susidarymas, 
veikimas ir galop, rusams verčiant, likvidavimas. 

Kap. V. Steponaičio studijos «<Bermontininkai 
Lietuvoje (Medžiaga istorijai)» teįdėta vos pradžia, 
užimanti 22 psl. Joje papasakota Bermontiados už- 

mazga Vokiečiuose, politinė padėtis šiaurės vakarų 
(buv. Judeničio) rusų armijoje, rusų vokiečių sutartis 
1919 m. spalių 6 d., bermontininkų valdžia, pirmieji 
susirėmimai, bermontininkų politikavimas ir t. t. 
Straipsnis pavadintas «Medžiaga istorijai», paremtas 
autentiškais dokumentais. Tik labai gaila, kad auto- 
rius šalia tikrų žinių paduoda ir nepatikrintų, k. š. 
91 pusl. apie Gabrį, kur pasakyta, kad «ne visai 
gal tolimas buvo» Bermonto pastatytiems Lietuvai 
valdžios atstovams. Tikroj istorijoje tokie «ne visai 
gal» neturėtų figūruoti šalia tikrų faktų. 

Toliau eina keletas specialiai techniškų straipsnių, 
k. š., Vyr. Leit Urbšio iš A. Sviečino verstas 
«Ejimas šaudymo link», gen. J. Galvydžio By- 
kauskio «Kautynės», S. «Lietuvos kariuomenės tie- 
kimų organizacijos klausimu», «Bendros pastabos apie 
dabartinę karo literatūros padėtį Rusuose ir Vokie- 
čiuose», kur, be rusų ir vokiečių, randame taipgi ir 
naujausią karo literatūrą švedų, lenkų ir latvių kal- 
bomis. Labai įdomūs ir K. Kepalo versti prel. 
Butkevičiaus, b. Seinų Vyskupijos Administratoriaus, 
atsiminimai apie «Napoleoną Lietuvoje 1812 metais». 
Iš čia pasirodo, kad ir prancūzų kariuomenė ne ma- 
žiau yra plėšus mūsų krašto gyventojus, kaip ir šių 
gadynių vokiečiai ir lenkai. 

Straipsny «Kinomatografas ir mūsų kariuomenės 
švietimas» 5. Ciurlionienė teisingai pastebi, kad mūsų 
kinomatografuose gan dažnai rodomi «tokie šiukšly- 
nai, tokie savo gašlumu šlykštūs dalykai, jog, rodos, 
suaugęs žmogus tai tikrai neginama medžiaga viso- 
kiems spekulantams, kurie iš sužadintų geidulių trau- 
kia į savo kišenes didžiausį pelną», todel ir reika- 
lauja, kad valdžia tokias filmas uždraustų rodyti. 
Baigias straipsnis pageidavimu, kad mūsų kinoteatrai 
būtų aprūpinti «tokiais paveikslais, kurie duotų mūsų 
„ kareiviui tikrą naudą ir gražų džiaugsmą». Sis klau- 
simas buvo jau ne sykį judinamas ir mūsų dienrašti- 
joj buvo reikalauta įvesti filmų pilietinė cenzūra, 

ya 


bet ligišiol viskas tebepasilieka po senovei, ir nūn do- 
ram žmogui tiesiog baugu eiti į mūsų kinoteatrus. 
Duok Dieve, kad bent Čiurlionienės balsas nepasi- 
liktų be atbalsio. 

Bibliografijoj paduota recenzijos dviejų kariškųjų 
rusiškų leidinių: Inž. A. Maciejauskio «Technikos žo- 
dynėlio» ir «Kariško žodynėlio». | 

Kaip mato skaitytojas, «Mūsų Zinynas» yra rim- 
tas, įdomus ir labai turiningas žurnalas, kuriuo mūsų 
visuomenė gali tikrai pasidžiaugti. Jei ko jam trūksta, 
tai nebent matematikos dalykų, be kurių karo technika 
šiandieną yra nėgalima. Taigi patartumėm dėti «M. 
Žinynan» ir lengvesnių kareiviams ir karininkams rei- 
kalingų matematiškų žinių, imant jas kad ir iš įdo- 
mios A. Witting'o brošiūros: «Soldaten-Mathema- 
tik» Leipzig Teubner 1916 ir k. 


SEKMOJI DIENA. Savaitinis «Lietuvos» literatūros priedas 
NaNė 1—5, 1921, 8 psl. in-4. 


Šis priedas pradėjo eiti nuo š. m. kovo 6 d. 
Buvo žadėta davinėti jame dailiai versti klasiški kitų 
literatūrų veikalai, k. š., Cervantes'o «Don Kichotas», 
Homero «Odisėja», Suomių «Kalevala». Skaitytojai to 
laukė ir labai būtų patenkinti, to susilaukę. 

Eet pažadėti priedai virto savaitiniu literatūros 
laikraštėliu, užpildomu smulkučiais straipsneliais ir 
didesnės vertės neturinčiais poezijos ar beletristikos 
dalykėliais. Poezijai atstovauja čia: Tyrų Duktė, F. 
Kirša, Tysliava, Vaičiūnas, Mikuckis ir debiutantas 
Juozas Zengė. Iš beletristikos įdėta Senkevičiaus 
«Olimpe», «Jonukas muzikantas» ir «Jūros Svyturio 
Sargas» — t. y. patys silpniausi Senkevičiaus plunks- 
nos padarai. Iš platesnių veikalų galima pažymėti 
tik vieną mažai kam težinomą Puidos verstą Keller- 
mann'o «Jūrą». Ji Puidai patiko, bet ar ji patiks mūsų 
publikai, spręsti nedrįstam. Puidos skonis labai sa- 
votiškas. Jis dar vis Sudermano «Joninėmis» negali 

atsigėrėti del to, kad Sudermanas didelis talentas!), 
tarsi didelis talentas galėtų viską pateisinti ir turėtų 
teisės baltą juodu daryti. 

L. Sestovo «Filosofijoj ir Gnoseologijoj» randame 
tarp kitko ir šitokį tvirtinimą: «Pagrindinė meno kū- 
rybos savybė — visiškas prasimanymas: visur, ir pa- 
grinde ir smulkmenose» (sic!). Jei tai būtų tiesa, tai 
dailininkai turėtų teisės prasimanyti žmogų tri- 
gelvį, šešiarankį, vienakojį, žemę—auksinę, dangų— 
medinį ir t. t. Ekspresionistai, imažinistai ir kiti 
naujausieji — istai taip ir daro. Bet tikri dailinin- 
kai «visiško prasimanymo» dailėj nesilaiko, nes gerbia 
gamtą, dailę ir save. 

Trumpai tarus, «Sekmoji Diena», mums matos, 
neatlieka tinkamai savo uždavinio. Beveik visi joje 
dedamieji dalykėliai turi tik laikraštinę vienos dienos 
vertę, visiems jiems daug tinkamesnė vieta būtų dien- 
raščio skiltyse, negu atskiram priede. Priede reikėtų 
dėti tokie veikalai, iš kurių lankų galėtų susidaryti 
atskiros rimtesnės knygos. Mums reikia dvasios 
maisto, duonos, ne kokių smulkučių saldainių. 


1. TĖVYNĖS GYNĖJAS. 9-to pėst. L. K. Vytenio pulko 
laikraštis. 15 Nr. 1921 m., kovo mėn. 10 d. III. Metai. Švietimo Komi- 
siios leidinys. 12 psl. in-fol. 

2. WOJSKOWY (Karys). Dwutygodnik dla bietarusau —waj- 
skovych Litouskaho Wojska. Nr. 1. 1. V. 21, 8 psl. in-fol. 


Be oficialinio «Kario» atskiri mūsų armijos pulkai 
turi dar ir savo atskirų šapirografuotų laikraštėlių. 
Du iš jų atsiųsta «Draugijos» redakcijai paminėti. Pil- 
dydami savo pareigas paduodame keletą pastabų 
apie juodu. 

1. «Tėvynės Gynėjas», kaip leidėjų pažymėta, 
eina jau treti metai. Pirmųjų dviejų metų komplektų 
mums neteko matyti.  Atsiųstasis šių metų n-ris at- 
rodo labai simpatingai. Yra jame ir poezijos ir pro- 


1) Sk. jo keistą Sudermano apologija „Laisvės“ feljetone, 
1921 m. 68 n-ry. 

zos ir ilustracijų. Viskas pačių kareivių pagaminta. 
Iš ilustracijų pažymėtinas Algirdas, D. L. Kun. Kęs- 
tutis ir Birutė, kareivių maršas ir vaizdelis prie at- 
sišaukimo stoti kovon su degtine ir kortavimu. Iš 
eilių, be Maironies «Milžinų Kapai», geriausiai yra 
vykęs «Šautuvėlis», kuriame Vargo poeta šiaip dainuoja: 

Dabar aš esu — Kareivėlis, 

Mano draugu tikru — Šautuvėlis, 

Sautuvėliais laisvėn — Kelią skinsim, 

Iki paskutinios — Laisvę ginsim. 

Gedimino pilies — Nepaduosim 

Šautuvėliais mes ją — Atvaduosim, 


Prozos straipsniuose «Po Vilnium» ir «Mano žy- 
giai su Zeligovskiu» aprašoma kovos su lenkais. Pa- 
sakojama labai gyvai ir įdomiai. 

Baigias n-ris paraginimu šviestis, skaityti «Karį» 
ir «<Tėv. Gynėją». 

Savo skaitytojams šis laikraštėlis, matyt, patinka. 
Taigi belieka palinkėti jam dar didesnio pasisekimo. 

2. Be lietuvių, mūsų armijoj esama dar ir balt- 
gudžių kariškųjų dalių. Joms pradėta šįmet augščiau 
nurodytu vardu leisti baltgudiškas laikraštis. Jo pa- 
sirodymas pateisinama tuo, kad nūn baltgudžiai ne- 
galį gauti savų laikraščių iš Vilniaus, Gardino ir 
Minsko. Laikraštis pasitiki, kad jį palaikysią visi balt- 
gudžiai, kariškiai ir civiliai. i 

Didumo jis bent kiek mažesnis už «Tėv. Gynėją», 
bet forma ir turiniu labai į jį panėši. Jis taip pat 
ilūstruotas. Yra jame lygiai eilių ir prozos straipsnių. 
Pastarieji parašyti populariai ir įtikinamai. Ales Sma- 
leniec savo «Zaunierkoj» aiškina, kas yr kareivis ir 
kokios jo pareigos. Jų pirmiausia — ginti tėvynę. 
Jozep Horotny straipsny «My Bielarusy» žadina tau- 
tišką baltgudžių susipratimą, aiškindamas, kad balt- 
gudžiai nėra nei rusai, nei lenkai, nei lietuviai, nei 
«tuteišai», bet baltgudžiai. Panaši mintis randas ir J. 
Kupalos eilėse «Chto ty hetki?» 

Chto ty hetki? — Svoj, tuteišy. 
ėho choceš; — Doli lepšaj, 

Jakoj doli? — Chleba, soli, 

A što bolej? — Ziamli, woli, 

Dzie radziušia? — U swojej wiosce. 

Dzie chrysčiusia? — Pry dorožee. 
ym oswienčan? — Krouju, potam. 

Čym byc chočeš — Nia byc skotam. 


Laikraštėly įdėta ir žymesnių žinių iš bėgančios 
politikos. . 

Būtų geistina, kad jame būtų labiau pabrėžiama 
Lietuvos ir Baltgudijos tikslo bendrumas. 


NAUJOJI VAIDILUTĖ. Mergaičių moksleivių laikraštis 1-jų 
(1921) metų 1-sis sąsiuvinis. 64 psl. in-8. 

Leidžia jį nenuilstąs spaudos darbininkas Pr. 
Dovydaitis. Pirmas n-ris išėjo gegužės mėn., ant- 
ras ketina išeiti po vasaros atostogų. «N. Vaidilutė» 
imasi kurti Lietuvos mergaičių moksleivių katalikių 
judėjimą, kalbėti jų sielai suprantama kalba, aiškinti 
amžinai naujus gyvenimo pažiūrų klausimus, skai- 
drinti jų dvasią doros pavyzdžiais, lavinti jų grožio 
pajautimą poezijos ir dailiosios raštijos kūriniais. Be 
to, ji skatins mergaites organizuoti savo gyvenimą, 
padės spręsti pašaukimo klausimus, sieks išplėtot 
mergaitėse augščiausią nemirtingą asmenybę. 

Pirmutinis «N. Vaidilutės» n-ris išėjo labai įvai- 
rus ir įdomus. Be kelių Sakelės dainelių, jį sudaro 
ištisa eilė rimtų straipsnių. St. Salkauskis filosofiškai 
apibūdina «Rūtų darželį», kaip jis atsispindi liaudies 
dainose. Pr. D., remdamasis Ė Šulte, kalba apie 
šventus žmones ir jų idealus, pabrėždamas, kad «šven- 
tojo žmogaus didvyriškumas tolimas nuo visokic su- 
stojimo pusiaukelėje». Salduvos Zinys, remdamasis, 
Lacordaire'u, charakterizuoja Mariją Magdalietę nu- 
sidėjėlę ir atsivertėlę. Pr. D. straipsny «Sąžinė ir jos 
globojimas» ragina sesutes tobūlinti ir jautrinti savo 
sąžinę, rekomenduodamas tam tikslui kasdienį «sąži- 
nės sąskaitojimą». Nebaigtame straipsny «Didvy- 
rių mirtis» Pr. D. įrodinėja, kad visoks kentėjimas 
galų gale yra Dievo meilės reiškimas savo vaikams. 

Tas pats Pr. D., paminėdamas 1500 m. šv. Hieronimo 
gimimo sukaktuves, ragina mūsų mergaites steigti bū- 
relius šv. Raštui skaityti, o straipsny «Keistas prie- 
kaištas» griauna «Darbo Balso» paskelbtą nesąmonę, 
būk viduramžyje kat. bažnyčia turėjusi abejojimų del 
moterų sielos. Toliau eina gan plati garsios austrų 
rašytojos Enrikos von Handel Macetti charakteristika, 
tik be reikalo autorius nori tą krikščionišką realistę 
padaryti savotiška ekspresioniste. Kaip jos žiūrima 
į naujų ekspresionistų pastangas, tai aiškiai parodyta 
jos «Ritos laiškuose». Puikesnį ekspresionizmo pa- 
juokimą vargiai kitur berasime. Toliau Pr. D. «Ke- 
lios mintys apie šokius» paduoda daug sveikų pa- 
stabų, del kurių suaugusios mergaitės turėtų pagalvoti. 

Naudingų informacijų apie mergaičių mokyklas 
užsieniuose teikia įdėtoji šin n-rin Pr. Dovydaičio 
korespondencija su vokiečių katalikų jaunimo vadais. 
Baigiasi n-ris mergaičių moksleivių statistika. Iš jos 
gauname sužinoti, kad 1920—1921 mokslo metais Lie- 
tuvos vidurinėse ir augštesnėse mokyklose liet. mer- 
gaičių yra buvę 2293, 3500 visos moksleivijos. 
Tuo tarpu-nelietuvių (žydų, lenkų, rusų, vokiečių) 
mokyklose mokės 1920 mergaičių, arba 479/o visos ne- 
lietuviškos moksleivijos. ' Redakcija ragina lietuvius 
neapsileist: kitataučiais. 

Tiek apie šio laikraščio turinį. Del kalbos būtų 
galima padaryti ne vienas priekaištas. Pažymėsime 
tik bendrai, kad straipsniai dažniausiai parašyti sun- 
koku stiliu, daugelis atsiduoda vokiečių kalbos dva- 
sia. Be to, laikrašty, skiriamame mergaitėms, keisto- 
kai atrodo pradžioj įdėta Vincui Dovydaičiui dedi- 
kacija, o vidury tam pačiam Vincui skirtas straipsnis 
«Draugas Vincas—tėvynės auka». Ką čia a. a. Vin- 
cas turi bendro su mergaitėmis, mes tikrai nesuprantam. 


RUOMUV AA. Tautinės Kultūros ir pilnutinio iais laikraš- 
tis. Nr. 1. 1921, balandis. Kaunas. 


«Ruomuvos») tikslas ne bet koks: ji nori tapti 
naujos gadynės šventąja vieta, kur degtų lietuvių tau- 


“I Vėliau šis vardas pakeistas «Romuva», 

toj amžinoji ugnis, Todel «<Ruomuva» nėra vien laik- 
raščio vardas, kaip, pav., «Dainava», «Veja» ar kitas 
koks, bet ji turi gilesnės prasmės. Pačių leidėjų pasa- 
kymu, Ruomuva be kabučių reiškia tam tikrą draugiją 
naujai idėjinei srovei kurti, «<Ruomuva» kabutėse — 
tos draugijos organą jos idėjoms platinti. 

Kas yra Ruomuva kaipo draugija, į tai atsakoma 
straipsny «<Ruomuvos pradmens». Iš čia patiriame, 
kad Ruomuva savo pagrindu nori būti «tautinės civi- 
lizacijos reiškėja», kad jos idealas—<«pilnutinis gyveni- 
mas» (Solovjovas pasakytų «cielnaja žizn»); ruomuvie- 
čiams vienu žygiu rūpės kūno, kultūros ir dvasios rei- 
kalai, todel jie stengsis būti drauge kūnininkai, kul- 
tūrininkai ir dvasininkai. 

Kaipo kūnininkai, jie augštai vertinsią «gamtos 
dovanas žmogus gyvenime», ūgdysią ir auklėsią jas 
«sutartinai su ideale žmogaus prigimtimi». Kaipo 
kultūrininkai, jie gaminsią ir vykdysią gyvenime «vi- 
suotinąją civilizacijos sintezę», joks kultūros laimėji- 
mas jiems «nebus svetimas». Kaipo dvasininkai, jie 
vienintele tikra laikysią tą religinę organizacijos lytį, 
kuri reiškiantisis katalikų Bažnyčioj; todel pasiduosią 
Romos papos autoritui jo kompentencijos srity, išpažin- 
sią Bažnyčios dogmas, stengsiąsi praktikoje katalikybės 
sąmonę įvesti į visas gyvenimo sritis, o teorijoje ban- 
dysią gamtos patyrimus, proto vaisius ir apreiškimo 
davinius suvesti «į augščiausią visuotinosios žinijos 
sistemą». Solovjovas vadindavo tokią žiniją «cielnoje 
znanije». Galop savo gyvenimą rūpinsiąsi ruomuvie- 
čiai apvainikuoti «sakramentale praktika», t. y. sa- 
kramentų ir sakramentalijų vartojimu. 

Viešame veikime — socialinėj akcijoj — ruomu- 
viečiai «laiko tinkamiausiu tokį moralį nusistatymą 
ekonominiame klausime, kuris buvo viešpatavęs pir- 
mykštėse krikščionių bendruomenėse». Jų idealas — 
sutelktinė bei kolektyvi gamtos valdymo lytis, kur 
bendromis jėgomis intensyviai gaminama ir teisingai 
tarp žmonių išdalinama materialės gėrybės (18). Ton 

pusėn ruomuviečiai kreipsią darbininkus ir vartotojus. 

Laikydami socialinį šių dienų sutvarkymą netobū- 
lu ir net neteisingu, jie darbuosiąsi naudai gilių socia- 
linių reformų, kurios parlamentariu keliu turėsią panai- 
kinti socialines klases ir paremti «ekonominę santvarką» 
liaudies ir šviesuomenės, fiziško triūso ir intelektualio 
darbo solidarumu. . 

Politiką ruomuviečiai tepripažįsta vien krikščio- 
niškąją, nes laiko ją iš pagrindo demokratine, sude- 
rinančia absolučią individo vertę su tvirtu valdžios 
autoritu; šio gi idealą mato demokratiniam valstybės 
sutvarkyme. 

Bažnyčios akcijoj jie, nesisavindami jokių Baž- 
nyčios prerogatyvų, stengsiąsi teikti Bažnyčios veiki- 
mui kultūrinės pagalbos ir stiprinsią plačioje lietuvių 
visuomenėje religinę iniciatyvą. 

Moterų klausime jie, pripažindami joms lygias 
teises su vyrais, rūpinsiąsi tinkamai sutvarkyt moterų 
auklėjimą ir lavinimą, kelti jų iniciatyvą. Iš moterų 
ruomuviečiai daug ko tikisi savo idealams įkūnyti. 

Pasiskelbus tautinės kultūros organu, <Ruomuva» 
ima tą klausimą gvildenti 1-me savo n-ry. Straip- 
sny «Tautos esmė» <Ruomuvos» redaktorius St. Šalkau- 
skis kalba apie tautą, kaipo «sutelktinę individualy- 
bę», apie «tautinę civilizaciją» ir apie «tautos pa- 
šaukimą bei uždavinį». Yra tai laisvas vertimas įžan- 
gos, įdėtos autoriaus knygoje «Sur les confins de 
deux mondes». Cia pažymėtina svarbi mintis, kad 
tautinis pašaukimas nieko netur bendra su tautiniu me- 
sianizmu, kad šis mesianizmas negal normuoti tautinių 
santykių, o taipogi ir galutina išvada, kad «tautinis 
individualizmas ir tarptautinis universalizmas privalo 
sutapti vienybėn tikroje Laisvoj Tautų Sąjungoje» 
(29). Di to straipsnio tąsoj, įvardintoj «Istori- 
nio Lietuvių Tautos likimo ypatybės», pažymėta, kad 
«Lietuva — istorinių paradoksų šalis». Savo istorija, 
verta «Homero liros ir Tacito plunksnos», ji yr da- 
vusi įkvėpimo lenkų romantizmui ir jos genijui Mic- 

tokio, kuo galėtų gėrėtis kultūringas pasaulis. Pava- 
dinta didvyrių žeme, ji «niekados nėra buvusi tuo, 
kuo galėjo būti»; pirmiausiai Europon atėjus ji vė: 
liau tepasirodo Europos scenoj. XVI-me amžiuje ji 
pagamina teisės kodeksą, bet tam pačiam XVI-am 
šimtmetyje ji pergyvena valstybinį krizį, paruošusį jai 
žlugimą; XVIII ir XIX šimimečiais ji savo intelek- 
tualėmis pajėgomis gaivina lenkų kūrybą ir tuo pa- 
čiu laiku gauna patirti didžiausio savo gyvybei pavo- 
jaus; kadaisia netikėtai sukūrusi didelę valstybę, da- 
bar lygiai netikėtai apreiškė galingą pasiryžimą su- 
kurti savo tautinę civilizaciją. Visa tai iš tikrųjų yra 
aiškus paradoksingumas, pareinąs nuo kontrasto tarp 
galimybių ir įvykių. Iš čia eina mūsų svyravimas tarp 
didybės ir negalios. Todel įvertinant lietuvių tautos 
gyvenimą reik skirti materialė jos galybė, kuri reiš- 
kiasi tikrumoje, ir dvasinė jos galybė, liekanti gali- 
mybių srityje. Lietuviai tai atjaučią ir todel tikįsi 
išspręsti didį tautinės civilizacijos uždavinį, padaryti 
savo gyvenimą iš menko didžiu. Ir tai esą galima, 
tik reikią sielos ir dvasios didybės, anot Vydūno 
betariant. Lietuvių tautos tragizmas tas, kad jos 
liaudis ir šviesuomenė yra persiskyrusios kultūriniu ir 
tautiniu atžvilgiu ir .nuėjusios priešingais krypsniais. 
Bet tą dramos mazgą yr atmezgęs tautinis lietuvių 
atgimimas.  Tradicinei liet. tautos šviesuomenei dva- 
siškai nusibankrutinus, jos vietą yr užėmus nauja iš 
liaudies išėjusi šviesuomenė Ji privalo liaudies ir 
pirmykštės šviesuomenės kultūrą suvesti į tinkamą tau- 
tinę sintezę. 

Savo istorijos gyvenime lietuvių tauta buvo 
įsravoje tiek graikiškai rusiškos, tiek lotyniškai lenkiš- 
kosios civilizacijos. Iš čia autorius prieina išvadą, kad 
lietuvių tautos pašaukimas esąs «derinimas priešingų, 
bet niekada ne prieštaringų Rytų ir Vakarų pirma- 
pradžių». Visas straipsnis yra labai įdomus, teikiąs 

daug naujų pažiūrų į mūsų praeitį, taigi vertas išti- 
sai perskaityti. 

To paties Šalkauskio straipsny «Krikščioniškoji 
politika ir gyvenamoji valanda» «Ruomuvos» prad- 
menimis bandoma nušviesti katalikų veikimas politi- 
nėj socialinėj srity. Autorius teisingai čia atskiria Katali- 
kų Bažnyčią nuo Katalikų visuomenės. Pirmoji nedera 
kritikuoti, nes ji «iš esmės yra dievybės apsireiškimo 
sritis», antroji kritikuoti reikia, nes ji, būdama pri- « 
gimtoji gyvenimo sritis, yra lygiai netobūla kaip ir 
visas pasaulis; mat, čia — «idealas — augštas, pajė- 
gos silpnos, o vaisiai —mažiau nekaip vidutiniai» (46). 
Tai matyt kad ir iš katalikų rolės didžiajam kare. 
Katalikai maža tepadarė, kad karas neįvyktų, o jam 
įvykus, kad greičiau būtų padaryta taika, o vėliau, 
taiką nustatant, neranda krikščioniškos normos visuo- 
tinajai santaikai; permaža rūpinas visuotinąją tiesą 
skelbti ir ją veiksmu remti. Autorius teisingai mato 
čia didelę katalikų kaltę ir reikalauja katalikų «poli- 
tinio ir socialio nusistatymo revizijos Kristaus mokslo 
tiesų šviesoje» (48). Katalikams nevalia politikos vi- 
suomenės gyvenime pasilikti pasyviais, bet jie privalo 
turėli vieną ir visuotiną politiką, suderintą su visuo- 
tina krikščioniškąja etika. Tokia Kristaus mokslo prin- 
cipais paremtoji politika ne tik yra galima, bet ir pri- 
valoma katalikams. Tiktai statant tos politikos pro- 
blemą, reikia: 1) nustatyti krikščioniškosios visuome- 
nės idealas 2) įvertinti jo šviesoje tikruma, 3) susekti 
pamatinės sąlygos idealui vykdyti tikrumoje. 

Krikščioniškosios visuomenės idealas — yra jo- 
sios dievinimas jungiant ją per mistiškąjį Kristaus 
Kūną — Bažnyčią su Dieviškuoju Kristaus asmenim, 
arba, Solovjovo žodžiais tariant, Dieviškojo Įsikūniji- 
mo plėtimasis erdvėje ir laike. Laiptais, vedančiais 
prie to idealo, yra «prigimtis, kultūra ir religija». 
Prigimtis objektyviai reiškiasi gamtoje, kultūra — civi- 
lizacijoje, religija-Bažnyčioje. Visos žmogaus veiki- 
mo sritys ir visos jo galios privalo būt atatinkamai 

derinamos galutinojo idealo linkui. Iš žmogaus galių 
autorius tepabrėžia tris: protą, valią, jausmą. Pro- 
tui atatinka žinija, valiai — visuomenė, jausmui —me- 


nas. Malonės viešpatijos žinijai — atatinka dogmų 
išpažinimas, visuomenei — šventųjų bendravimas, me- 
nui — sakramentalė praktika. Tuomi apimama vi- 


sos žmogaus veikimo kategorijos: teoretiškoji, prak- 
tiškoji ir estetiškoji. Autorius ypač pabrėžia antrąją 
praktikos sritį, kurios išraiška bei išdava yra «šven- 
tųjų bendruomenė» bei tobūlas, mistiškas Kristaus 
kūnas, kur kiekvienas individas laisvai apsisprendžia 
gėrio linkui ir todel savo laisve neardo lygybės. 

Tuo metafiziškai mistišku protavimu remdamasis 
autorius toliau nurodo, kad krikščioniškos politikos 
uždavinys yra stengimasis kelti visuomenę į tokį stovį, 
kur viešpatautų laisvė ir lygybė pilnoje individualių 
pastangų solidarybėj, jungdamos asmenų individua+ 
lizmą su visuomenės universalizmu harmoningon sin- 
tezėn. Teorijoj tai visi katalikai pripažįsta, bet prak- 
tikoj, svarstant atskirus klausimus, dėliai pažiūrų 
skirtumo tas katalikų susitarimas daros “vis sunkesnis. 
Tačiau šis katalikų smulkmenose nesutarimas nepriva- 
lo kliudyti bendros katalikų politikos pagrindiniuose 
dalykuose: čia vienybė yra būtina ir privaloma. Kad 
ji nesanti utopija, parodanti tai krikščioniškoji filoso- 
fija, kurią nauji filosofai tegali vien tobūlinti, bet ne- 
begali prieš ją pastatyti nieko geresnio. 

Kad krikšč. idealas, pasigaunant krikšč. politikos, 
galėtų įvykti, reikia, kad jo vykdymas remtys tikru- 
ma Sių dienų tikrumoje žymiausią rolę vaidina trys 
veiksniai: individualizmas, socializmas ir krikščionybė. 
Individualizmo pasekmės iš vienos šalies buvo indi- 
vido laisvė ir lygybė ir teisėtos valstybės su konsti- 
tucinėmis ir parlamentarinėmis garantijomis, iš kitos — 
padėties kontrastas ir reikalų antagonizmas tarp pro- 
letariato ir buržuazijos. Socialė nelygybė iškėlė aikš- 
tėn socialinį klausimą ir pagimdė socializmą, iškėlusį 
visuomenės pirmenybę prieš individo neribotą laisvę. 

Abi tiedvi kraštutini individualizmo ir socializmo sro- 
vi stengias suvesti į augštesnę sintezę trečiasis veiks- 
nys — krikščionybė. Ji, — taikindama poziciją su 
opozicija, dilindama jųdviejų  priešingumą, — stato 
pažangos gaires. Telkdama savo visuotinoje sintezė- 
je visas tiesas ir atmesdama visas klaidas, krikščio- 
nystė pralenkia abi minėti kraštutini srovi ir del to 
laikų bėgyje jos idealas tebelieka amžinas. To nega- 
lima pasakyt apie katalikų akciją politikoj, nes ji, 
kaipo netobūlų žmonių darbas, toli gražu nepasiekia 
idealo. Tiesa, viduramžy katalikai vadovavo visuo- 
menės gyvenimui, bet, stengdamies vykdyti bažny- 
tinius tikslus valstybinėmis priemonėmis, pagamino 
po šiai dienai tebeujamąjį klerikalizmą. Vėliau, in- 
dividualizmui laimėjus kovą prieš klerikalizmą, ka- 
talikai gana greit aps'prato su nauja, individualizmu 
pagrįeta, santvarka ir ėmė net joj matyt normalų da- 
lykų stovį. Socializmui ėmus tą santvarką griauti, 
dauguma katalikų stojo greta individualizmo veikėjų. 
Autorius numato galimumą katalikų susitarimo su 
socialistais, jei tik š'e paliautų kovoję prieš religiją. 
Mat, katalikai mokėdavo dažnai brangint tai, kas bu- 
vo laimėta visuomenės pažangoje, bet patys neište- 
sėdavo būti naujos visuomenės pažangos nešėjais. 
Sita savo inercija jie nusidėdavo krikšč. idealui, už- 
leisdami pažangos iniciatyvą savo priešams. Kritikuoti 
ir smerkti individualizmo ir socializmo reiškėjus pigu, 
daug naudingiau būtų katalikams suprasti, kiek čia 
yra jų pačių kaltės kraštutiname krikščionybės priešų 
nusistatyme. Autoriaus išmanymu, krikščionystė, indi- 
vidualizmas, socializmas nėra trys pripuolamos vėlia- 
vos; jie atatinka atskiroms gyvenimo sritims, būtent: 
krikščionystė religijos sričiai, individualizmas — kul- 
tūrai, socializmas-materialei prigimčiai. Todel visos 
trys ir randa savų gynėjų visuomenės gyvenime. Mat, 


religijos atstovams rūpi ypač dvasios reikalai, mate- . 


rialės prigimties atstovams — kūno reikalai ir kultū- 
ros atstovams — materialio gyvenimo kultūrizavimas 


T- 

psichinio gyvenimo išgalėmis. Todel pirmiesiems tin- 
ka — dvasininkų vardas, antriems — kūnininkų, tre- 
tiems-kultūrininkų. Visuomenės laimė būtų, jei tie trys 
tipai sugyventų santaikoje; nelaimė, kad jie virsta 
paprastai ekskluzivistais, nepripažįstančiais buvimo ra- 
cijos kitiem dviem. 

Kūnininkas ekskluzivistas linksta pagrįsti visą žmo- 
gaus gyvenimą vien materialiais pagrindais. Jo pa- 
saulėžiūra— ekonominis materializmas, jo visuomeni- 
nis idealas—išlyginamasis kolektyvizmas, jo taktika— 
revolucija. Savo akcijoj—jis demagogas. 

Kultūrinininkas ekskluzivistas linksta pagrįsti visą 
gyvenimą kultūros lytimis. Pamatinę visuomenės gy- | 
venimo sąlygą jis mato individualistiškame liberaliz- 
me, pamatinį pažangos dėsnį — rungtynėse; jis patei- 
sina galingųjų laimėjimą; savo pasaulėžvalgoj jis svy- 
ruoja tarp ateizmo ir religijos; prigimties dalykuose— 
jis yra paprastai pozityvistas, religijos — protestantas. 
Kultūrininkas ekskluzivistas—tai imperialisto tipas. 

Dvasininkas ekskluzivistas linksta pagrįsti visą 
žmogaus gyvenimą religijos formulomis.  Nemokėda- 
mas išvesti demarkacijos linijos tarp prigimties, kul- 
tūros ir religijos del jų esmės nesupratimo, jis ne- 
moka jų harmoningai suderinti. To derinimo bandy- 
mas veda jį prie klerikalizmo ir vartojimo mecha- 
niškų priemonių religijos tikslams. Todel savo vidaus 
stiliumi klerikalas yra inkvizitorius. Idealu jis apden- 
gia savo silpnybes. Nejausdamas priešingumo tarp 
idealo ir tikrumos, jis tampa konservatorius ir lenkias 
prieš pasaulio galinguosius. Pavartodamas religijoj 
idealą senai tvarkai ginti ir kovai su pažangos reiš- 
kėjais, jis yra fariziejaus tipas. 

Autorius toliau, gvildendamas pasaulinio karo 
priežastis, nurodo, kad pasauliui, pagrįstam individua- 
listiškos rivalizacijos pamatais, didysis karas buvo 
neišvengiamas. Socialistų kaltė čia žymiai mažesnė, 
nes jie, kovodami su kapitalizmu, tuo pačiu yr ko- 
voję ir prieš karą. Dėliai to socializmas nūn yr pa- 

sidaręs pažangos veiksniu, bet drauge neša pasauliui 
ir naują pavojų, nes vietoj rivalizacijos socialistai 
stato niveliuojamą;į demagogiją, vietoj karo kelia re- 
voluciją, individo sauvalę keičia visuomenės despo- 
tija, kapitalistų imperializmą kontrbalansuoja proleta- 
ziato bolševizmu. 

Katalikų pamatinė klaida ir kaltė buvo ta, kad 
jie istoriškoje individualistų ir socialistų kovoje bu- 
vo nukrypę pirmųjų pusėn ir todel dalinai tur prisi- 
imti atsakomybę del didžiojo karo. Bet pilnutinis 
krikščionybės idealas teikia jiems krizio valandoje 
pakankamai išgalių naujam atgimimui. Jam jie ir pri- 
valą tarnauti amžinybės šviesoje ir jį vykdyti. Vyk- 
dymo sąlyga—tai artinimasis į tą idealą nuolat tobū- 
linant save, niekad nesitenkinant esamąja tikruma. 
Tas pat pasakytina ir apie visuomeninę pažangą. Cia 
idealas yra šventųjų bendruomenė, t. y. visuotinas su- 
sidraugavimas laisvės ir lygybės principais (Wron- 
skis čia pasakytų: <«!V'union absolue»). Nei konser- 
vatizmui, nei indiferentizmui, nei nihilistiškam pro- 
gresizmui čia nėra vietos. Kiekvienas pažangos vyk- 
snis reikalauja tolimesnio žengimo. Taigi prigimtoje 
tvarkoj ir konservatizmas nėra leistinas. Katalikai 
tur būt pažangos veikėjai, o ne eiti visuomeninės pa- 
žangos uodegoje. Savo griežtu pasiryžimu vykdyti 
visuomenėje krikščionybės idealą katalikai taptų žmo- 
nių vadais ir patrauktų tuo savo pusėn net sąžinin- 
gesnius opozicijos reiškėjus. Užėmę tą augštą vadų 
vietą, katalikai neturėtų remtis nei rivalizacijos išau- 
ginta kultūros technika, kurią vartoja individualizmas, 
nei materialiais demokratiškų masių instinktais, į ku- 
riuos šaukiasi socializmas, nes pirmas kelias veda 
per imperializmą prie karo, antras—per demagogiją 
prie revolucijos. Katalikai ir prieš vieną ir prieš 
antrą tur kovoti, nors galimi atsitikimai, kada ir karas 
ir revolucija gali būti teisėti. Katalikų politikos už- 
davinys vykdyti visuomenėje religinį idealą, remti 
savo veikimą religijos veiksniais. Krikščioniškoji po- 

litika privalo greta statyt asmens tobūlinimąsi ir vi- 
-suomenės organizacijos pažangą, tašyt egoistišką žmo- 
gaus prigimtį ir augint jame altruizmo pradmenis. 
Nuosavybės klausime katalikai turėtų laikytis įsitiki- 
nimo, kad žemės turtai «priklauso iš karto pilnai 
kiekvienam ir visiems», kad jie yra «nei asmens, nei 
visuomenės, bet bendra asmens ir visuomenės nuo- 
savybė» (75). Visuomenės veikime svarbu asmuo 
auk'ėt solidarumo principais ir laiduoti asmeniui in- 
dividualumo teisės. Kad tas veikimas eitų sėkmin- 
gai ir išvestų katalikus iš krizio, kurin pateko kata- 
likiškoji sąmonė, reikia pirmiausia nustatyti augščiausi 
principai, o paskui jais vaduotis praktikoje. 

Savo rezolucijoj autorius, pažymėjes, kad kata- 
likų svyravimas tarptautinėj politikoj ir socialiame 
veikime yr padaręs tai, kad katalikai nėra tinkamai 
užsilaikę nei imperialistiškuose karuose, nei demago- 
giškose revolucijose, pataria: 

1. Kviesti politines katalikų partijas padaryti 
savo programų ir veikimo reviziją ir susieiti bend- 
roje krikščioniškos politikos plotmėje, ir t.t. 

2. Paraginti visas Lietuvos organizacijas susi- 
spiesti apie L. Kat. Veikimo Centrą ir per jį dėtis su 
kitų šalių katalikais į Kat. Internacionalą, kuris turėtų 
sukoordinuot tarptautinį katalikų veikimą krikšč. po- 
litikos kryptimi. 

Ilgokas šis straipsnis, gana sunkokai parašytas, 
gali daug kam atimti noro perskaityti jį iki galo. Bet 
daug minčių čia yra gražių ir sveikų. Taigi norė- 
dami, kad jos plačiau pas mus pasklistų, tyčia atpa- 
sakojome jas trumpais žodžiais. Bet iš kitos šalies 
laikom savo pareiga išreikšti drauge ir keletą abejo- 
jimų del kai kurių autoriaus minčių, kurias radome 
čia ir «<Ruomuvos pradmenyse». 

Pirmiausia keistokai atrodo mums ruomuviečių 
siekimas atgaivinti nūn pirmųjų krikščionių nusistaty- 
mą ekonominiame klausime. Tas nusistatymas tik 
trumpą laiką teviešpatavo ir toli gražu nebuvo visuo- 

tinas. Ar jis galima nūn, praslinkus XIX amžių ir 
visai atsimainius ezonominiams santykiams, atgaivinti 
ir padaryti visuotina gyvenimo norma, reikia labai 


abejoti. Sutelktinė bei kolektyvi gamtos valdymo | 


lytis, graži teorijoj, bet vargiai beįvykdoma praktikoj. 
Jezuitai yr bandę ją įvykdyti Paragvajuj, bet rezul- | 
tatai buvo toli gražu neidealiai. Jie galėtų būti idea- 
liai nebent šventųjų bendruomenėje. 

Dar mažiau suprantamas ruomuviečių siekinys— 
parlamentariu keliu panaikinti visuomenės su- 
skirstymą į socialias klases. Jis labai panėši į 
neradusį Bažnyčios pritarimo «Sillonistų» idealą. Ne- 
jaugi socialės klasės savo esme būtų absolučiai blo- 
gos ir naikintinos. To bent, kiek žinom, joks kata- 
likų sociologas nėr dar įrodęs. Nėra to ir pas šv. 
Tomą Akvinietį. 

Nemažiau stebina mus ir ruomuviečių galvos gul- 
dymas už respublikinį valstybės sutvarkymą.  Bažny- 
čia, rodos, išmintingiau daro nei vienos valdymo 
formos nesmerkdama ir nei vienos nelaikydama 
ideale. Šventųjų bendruomenėje jos visos, be abejo, 
būtų geros. Todel ir ruomuviečiams, kaipo tos šven- 
tųjų bendruomenės šalininkams, nereikėtų, rodos, versti 
demokratiją politikos dogmatu. Bažnyčiai ji nė kiek 
nėra artimesnė už konstitucinį monarchizmą ar kitką. 
"Priešingai, šių dienų demokratizmui, ėmus savintis 
sau Dievo ir prigimties teises, ne vienas Bažnyčios 
mylėtojas yra susirūpinęs del gresiančio iš čia tiky- 
ba4i pavojaus naujoje democezarizmo ir demo- 
papizmo formoje. Labai galimas daiktas, kad tam 
pavojui atremti Bažnyčios galva turės paskelbti nau- 
ją «sylabusą», pasmerkiantį to democezarizmo ir de- 
mopapizmo išsišokimus ir uzurpacijas. 

Nemaža abejojimų sukelia ir ruomuviečių nuosa- 
vybės supratimas. Tiesa, teologijos atžvilgiu, vie- 
natinis, tikras visų daiktų savininkas yra Dievas, kaipo 
jų Kūrėjas. Jis, be abejo, nėr kūręs tą daiktą vie- 
nam, kitą — kitam žmogui del to, kad vienas koks 
daiktas gali eiti per rankų rankas, tapdamas įvairių 

žmonių nuosavybe. Bet nuo šio fakto dar labai toli 
iki «<Ruomuvos» teigimui, kad žemės turtai «priklau- 
so iš karto pilnai kiekvienam žmogui ir visiems», kad 
jie yra «bendra asmens ir visuomenės nuosavy- 
bė». Griežtai imamas šis pasakymas labai gali duoti 
progos skaudiems visuomenėje nesusipratimams ir net 
nuvesti ją tiesiog bolševikų komunizman. Viena, bend- 
ra asmens ir visuomenės nuosavybė — labai pa- 
nėši į seną lenkų giesmelę apie vieną bendrą len- 
kų ir lietuvių tautybę («tu lietuvis, bet drauge ir 
lenkas»). Tai yra grynas sofizmas. Nes kaip aš, 
būdamas lietuvis, nesu lenkas, taip ir mano privati 
nuosavybė nėra visuomenės nuosavybė. Privačios 
nuosavybės neabsolutumas ir jos regulacijos reikalas 
galima ir reikia pamatuoti, bet tai darytina remiantis 


"«boni communis», o ne bendros nuosavybės sąvoka. 


Negalim mes pripažinti teisinga ir Šalkauskio in- 
dividualistų, socialistų ir katalikų charakteristikos. 
Pasakyti, kad individualistas tai imperialisto, socialis- 
tas — demagogo, o katalikas — fariziejo tipas, yra 
tai formalę schemą pastatyti augščiau negu gyvą 
tiesą. Gyvenimas visada tyčiosis iš tokių schemų. 
Nes kas nežino, kad mūsų šių dienų politikai katali- 
kai iš krikšč. demokratų partijos labiau panėši į de- 
magogus, socialistai — į fariziejus, o bolševikai į 
gryniausius imperialistus. Arba kas yra nūn dides- 
nis inkvizitorius Torguemada ar Trockis? Pirmasis 
nežinia, ar yr išžudęs bent šimtą, o antrojo nugala- 
bytųjų skaičius siekia šimtus tūkstančių. Taigi šian- 
dieną mesti katalikams priekaištą, kad kiekviename 
jų glūdįs inkvizitorius, yra tai aiškiai prasilenkti su 
tiesa del perdidelio schematiškų konstrukcijų pa- 
mėgimo. 

Tiesa, Šalkauskis kalba apie visų tų trijų rūšių 
veikėjus ekskluzivistus. Bet tikrumoje tokių ab- 
solučių ekskluzivistų nėra. Salkauskio tipai yra ne 
realybės, bet abstrakcijos padarai. Nes kaip kiek- 
vienas kultūrininkas visada esti dalinai kūnininkas ir 

dvasininkas, taip ir kiekvienas dvasininkas - katali- 
kas visada dalinai esti kūnininkas ir kultūrininkas. 
Žaidimas atatrauktomis schemomis nėra tikras kelias 
į tiesą. 

Kad ruomuviečiai augštai vertins gamtos dova- 
nas žmogaus gyvenime ir gaivins lietuvių tautoje gir- 
tinas arijų padermės ypatybes, tuo, žinoma, tegalima 
tik pasidžiaugti, bet kad jie tas ypatybes stato į 
priežastingą sąryšį su «kosminiu ritmu» ir «gaivalingu 
kūrimu», tai mums atrodo gana keistoka. Tikriau 
sakant, mes tos, nebent kokiems magams ir okultis- 
tams teprieinamos, paslapties visai nė nesuprantam. 
Bet, žinoma, mes nuoširdžiai džiaugiamės, kad mūsų 
ruomuviečiai net ir «kosminius ritmus» kiaurai permato. 

Be ruomuviečių kūrinių, antroj <Ruomuvos» daly 
randame Ernesto Hello gyvenimą ir vieną kitą jo 
straipsnių vertimą. Hello tai pirmoji Salkauskio mei- 
lė. Nenuostabu, kad jis čia prie to rašytojo mielai 
grįžta ir nori jį Lietuvoje padaryti populariu. Lie- 
tuviams katalikams pasiskaityti jis tikrai pravartu, nes 
jo pasaulėžvalga pasižymi tyriausia ortodoksija, jo 
kalba žėri gražiais palyginimais, jo raštuose pilna gi- 
lių intuicijų ir prancūziškojo «esprit»; stiliaus atžvil- 
giu jis gali drąsiai lenktyniauti su Nitše. Viena tik 
ko jam trūksta — tai filosofiškojo sistematiškumo ir 
tvarkos. Dėliai to jo biografas J. Serre'as !) ir ne- 
davė jam filosofo vardo, bet pavadino tik «mintytoju 
ir rašytoju». 

Hello gyvenimas «Ruomuvoj» aprašyta neblogai, 
tik reiktų jame pataisyti viena klaida, būtent — teo- 
logijos mokėsi Hello ne pas kun. Bundry, vėliau Pe- 
rigento vyskupą, bet pas kun. Baudry, Peri- 
gueux'o vysk. Iš Hello rašinių šiame n-ry teduota vien 
«Krizio valandos» ir «Praktingieji Žmonės». Verti- 
mas kad ir įmanomas, bet toli gražu neatstoja originalo. 


y "Sk. Joseph Serre. Ernest Hello, L' Homme, Le Pen- 
seur, L' Ecrivain. Ed. nouvelle. Paris 5 rue Bayard. . 

Nieko neturėdami prieš Hello raštų lietuvių kal- 
bon vertimą, mes betgi patartumėm «<Ruomuvos» re- 
dakcijai neužmiršti ir Hello biografo J. Serre'o, kurs, 
mūsų išmanymu, ir kaipo filosofas ir kaipo stilistas, 
stovi žymiai augščiau už Hello. Tai liudija tokie 
gražūs Serre'o veikalai, kaip «Au large!» «La religion 
de V esprit large/ ir k. 

Mūsų gyvenime «Ruomuvos» pasirodymas yra, 
be abejo, žymus faktas. Bet šis faktas drauge pa- 
tvirtina kitą faktą, kad lietuviai nelinksta bendro dar 
bo dirbti, bevelydami eiti kiekvienas savu keliu. 
Bendradarbio vardą nešioti retas tenori; dauguma sten- 
gias tapti «sau žmonės», naujų kelių skynėjai, nauji 
minių vadai. Iš čia eina D. Sidlauskio kūriamoji 
«nauja religija», vieno Vydūno leidžiamas ir jo vieno 
prirašomas «Darbymetis», galop kad ir ta pati vieno 
A. Šalkauskio raštais tepripildytoji «Ruomuva». Ją 
leisdamas mūsų jaunas filosofas, matyt, ėmė pavyzdį 
iš Hello, pradėjusio savo karjerą irgi laikraštėliu 
«Croisė». Sio pastarojo amžius buvo neilgas. Ar 
«Ruomuva» įstengs ilgiau pagyvuoti, labai abejojame. 
Juoba kad savo organo likimu redaktorius ne labai 
tesirūpina. Jis nenurodė, nei kur «<Ruomuva» gauti, 
nei kiek ji mokama, nei kaip dažnai eis. Idėjos, kad 
ir yra jėgos, bet savaime nesiplatina. Ir evangelija 
be apaštalų nebūt išsiplatinus, juo labiau idėjos, skel- 
biamos laikrašty, kurio platinimu nieks nesirūpina. 
Redaktorius nepanorėjo ar nepasirūpino atsiųsti savo 
«Ruomuvos» net ir «Draugijai». Ar toks filosofiškas 
indiferentizmas galima pateisinti, abejotina. Tiek apie 
patį laikraščio pasirodymą. 

Jo kalba ne tik gryna, bet ir moderni; del to vie- 
tomis ji suprasti sunkoka. Rašyba taip pat pati mo- 
derniausi. Redakcija rašo: cyvylizacija, indy- 
vidualybė, ūniversalizmas ir t. t., vadinas, 
tyčia rodoma Europai užpakalį, norima pareikšt, kad 
mūsų kalba netur nieko bendra su Europos kalbomis 
Sitoki rašyba tetur tik vieną gerą pusę, kad ji per. 

zeductionem ad absurdum parodo visą netiku- 
mą raidės y mūsų rašyboj ir būtiną reikalą pakeist ją 
bendra europietiška raide i. 


MŪSŲ SENOVĖ. Neperiodinis žurnalas Lietuvos istorijos 
medžiagai rinkti. Red. Juozas Tumas. Kaunas, 1921.. Šviet. Mi- 
nist. leidinys. 


Teisingas prof. A. Voldemaro pasakymas, «tauta 
daugiau susideda iš mirusiųjų nei gyvųjų». Mirusieji 
galingai veikia gyvuosius, jei tik gyvieji mielai palai- 
ko bendravimąsi su mirusiais, tyrinėdami jų gyvenimą, 
atjausdami jų aspiracijas, skaitydami jų paliktus raš- 
tus. Kitaip sakant, ta yra tauta tikra to žodžio pras- 
me, kuri ne tik turi savo istoriją, bet ir ja domisi, 
ją stengiasi pažinti, jos nurodymais vaduotis, trumpai 
tarus, kuri turi istorišikumo dvasios. 

Lietuvių tautoj tos istoriškumo dvasios lig šiol, 
deja, maža tebuvo Tai patvirtina faktas, kad lietu- 
viai jokio eposo nesudarė, jokių istoriškų dainų apie 
savo didvyrius nesudėjo. Tas pat žymu ir iš pasta- 
rojo karo. Nei mūsų dainiai, nei dailininkai karo 
eiga Lietuvoje nesidomėjo, jo epizodų neaprašė, nei 
paveikslais neišreiškė. «Aus den Augen, aus dem 
Sinn». Kol karas spaudė, vaitota, dejuota; karas pa- 
sibaigė, jis užmiršta kaip nebuvęs. Bet taip nepri- 
valo būti. Tauta be praeities negal turėt ir ateities. 
Jei mes norime istorijos scenoj pasilikti, mes priva- 
lome ir savo praeitimi susidomėti. Taja mintimi va- 
duddamiėsi žymesnieji šios gadynės seniai («mo- 
rituri») š. m. sausio 16 d. susirinkę Kaune nutarė 
įkurti atskirą laikraštį mūsų senovei nušviesti, mūsų 
istorijossmedžiagai rinkt(76—81). Nuoto jis ir pavadinta 
«Mūsų Senovė». Redaguoti jis pavesta kun. J. Tu- 
mui, kuris nūn ir išleido pirmąjį to žurnalo n-rį gana 
storokos (176 psl. in-8), gražiai išleistos ir įmanomu 
Kalpoko pieštu viršeliu papuoštos knygos pavidale. 

Iš įdėtų jon straipsnių pirmiausia paminėtini V. 
Biržiškos ir kun. A. Aleknos apie vysk. Valančių. 

Biržiška paduoda keletą iš Kauno gubernatoriaus ar- 
<hyvo ištrauktų labai įdomių bylų. Pirmoje kaltina- 
ma Valančius, kad leidęs maištininkams iš Varnių 
Dvas. Konsistorijos paimti 2000 rub., kad nesiprieši- 
nęs lenkų demonstracijoms bažnyčiose (1860 m), kad 
uždraudęs duoti išrišimą kunigams, gavusiems para- 
mpijas civilei valdžiai padedant. Antrojoj kalbama apie 
Valančiaus cirkularą, draudžiantį bažnyčiose giedo- 
ti rusų himną «Bože caria chrani». Cia pažymėta 
ir negraži kelių kunigų (Zabos, Vielavičiaus, Mant- 
vilo) rolė. Trečia byla — del valdžios išspausdintų 
Ritualų, kur buvo įvesta rusų kalba, o lietuviški ir 
latviški tekstai atspausti rusų raidėmis. Valančius, 
gavęs tuos Ritualus, atsisakė išsiuntinėti parapijų kuni- 
gams. Galop ketvirta byla—del lietuviškų knygų gamini- 
mo Prūsuose ir jų platinimo Lietuvoje. Cia paduota 
žinių apie pirmuosius nukentėjusius dėliai spaudos ir 
apie rusų valdžios pastangas susekti, bene Valančius 
esąs tų leidinių autorius. Trūkstant faktiškų įrodymų, 
buvo bandyta stilistiškai lyginti įtariamosios brošiūros 
su kitais vyskupo raštais. " 

Kun. Alekna, remdamasis archyviniais tyrinėji- 
mais, aprašo lenkų demonstracijas 1863 m. Aprašyta 
čia gana smulkmeningai demonstracijos Kaune, Pane- 
vėžy, Raseiniuose, Ukmergėj ir galutinas jų sustab- 
dymas. Surinkti čia faktai dar kartą pirštu pri- 
kišamai parodo, kaip lenkai nesidrovi išnaudoti baž- 
myčią savo politikos tikslams. 

A. Povyliaus straipsny «Iš kultūros kovų kroni- 
kos Šiaulių apygardoje» papasakota, kaip senas nu- 
blukęs lietuviškas parašas ant iškabos: «Pirk nagene» 
vietos lietuvių inteligentų gerbta, kaip slapta knygos 
„gabenta, kaip jaunoji karta bandyta atlenkinti, kaip 
„surengta pirmutinis legalis lietuviškas spektaklis. 

A. Dambrausko «Užrašai», redaktoriaus paversti 
«Kauno Kronika», yra daug ko nustoję. Įdomios 
mintys, imtos iš garsių veikalų, rašytų svetimomis kal- 
hbomis, redakcijos palaikyta nereikalingu balastu ir 
negailestingai išbraukta. Tai darant, reikėjo bent pa- 

žymėti, kad autorius neturėjęs tikslo rašyti e x pro- 
fesso «Kauno Kronika». Be to, redakcijos neištai- 
syta ir spaudos klaidos: pav., 39 psl. paskutinėj ei- 
lutėj iš apačios atspausdinta kalbino, o reikėjo— 
kaltino ir t. t. ' 

Skyriuje «Del spaudos grąžinimo» įdėta keletas. 
įdomių kun. Tumo redaguotų rusų valdžiai prašymų 
k. š.; Darbėnų ir Gintiliškės valsčiaus žemaičių — 
Vidaus Reikalų Ministeriui, Mosėdžio valsčiaus že- 
maičių — Žmonių Švietimo Ministeriui, ir Kretingos 
valsčiaus žemaičių «vsiepodaniejšeje prošenije» pa- 
čiam carui. 

Toliau eina garsi A. Maciejausko byla del spau- 
dos grąžinimo, keletas lotyniškų ir lenkiškų Lazdijų 
miestelio dokumentų, P. Ruškio Biržų pilies ir jos 
apylinkių įdomi monografija. Šioje pastaroje pami>- 
nėta ir garsūs Kilučio ežero agarai, t. y. vande- 
niniai riešutai, retas augalas, vertas įsidomėti mūsų 
botanikams. Geologai irgi ras čia įdomių žinių apie 
Biržų apylinkės žemę. «Veikėjų korespondencijai»- 
nepašykštėta vietos (116—146). Atskyrus vieną L. 
Ivinskio ir vieną P. Vileišio laišką (116 — 118), visą. 
likusią vietą užima ilga eilė kun. Tumui rašytų K. 
Būgos laiškų. Įvairumo mėgėjams tai gali pasirodyti 
nuobodu. 2 

Knygų apžvalgoj, įvardintoj lotyniškai «Biblio- 
grapnhia historica», prof. A. Voldemaras yr įdėjęs il- 
goką rimtai, objektyviai parašytą kun. A. Aleknos. 
«Lietuvos istorijos» recenziją. Nurodęs joje ne vieną 
metodišką ir faktišką trūkumą, kritikas visgi pripa- 
žįsta ją «geriausia esamųjų lietuvių kalboje». 

Suimdami visa krūvon galime drąsiai pasakyti, 
kad «Mūsų Senovė», kad ir nepermetodiškai suda- 
ryta, betgi savo turiniu labai įdomi. Jos pasirodymas. 
reikia laikyti žymiu žingsniu mūsų kultūros kūrime. 

ARTOJAS. Mokslo, Literatūros ir Satyros mėnesinis laikraštis. 
Nė 1. Liepos 1921, Clevelande. 

Leidžia ji Clevelandiečių Apšvietos Draugija pa- 
rodyti, «kad Amerikos lietuviuose yra ir kultūros 
spėkų ir pasišventimo apšvietos ir kitiems kilniems 
idealams». Pirma «Artojas» iš visų mokslų teskleidė 
vieną mediciną, nuo liepos mėnesio žada atsižvelgti 
ir į kitas mokslo šakas. «Artojuje» esama atskiro 
skyriaus «Moksleivių keliai», pavadinto «Lietuvių 
Moksleivių Susivienijimo Amerikos organas». Ir vi- 
sas «Artojo» turinys patvirtina, kad «kultūros spė- 
kos», jį palaikančios, yra jaunutės, pačios dar moks- 
lus tebeinančios. Straipsny <«Zmonijos ateitis» pra- 
nešta, kad, garsaus H. G. Wellso išmanymu, žmonija, 
jei neišnaikins savy noro muštis, tai «nesimato kitos 
ateities, kaip jos nykimas ir atgal žengimas iki vėl 
netapsime barbarais»... Dabar atėjęs laikas, kad tas 
pats karas jau nebe progresą duodąs, bet mirtį žmo- 
nių rasei. Todel Wellsas agituoja už vieną pasaulinę 
valstybę, kurios dalys nekovotų viena prieš kitą. 
Ir kitam Amerikos mokslininkui, prof. E. G. Conkli- 
nui, galimumas, kad žmonija gali žemėje išnykti, at- 
rodo panašus į tiesą. Straipsnis baigiasi nurodymu 
kiekvieno žmogaus pareigos «ieškoti būdų, kad dau- 
giau karų nebūtų ir kad pasauly visi sugyventų vie- 
noje broliškoje šeimynoje». Kad tarp tų būdų pir- 
mon vieton pastatytinas žmonijos grįžimas prie Dievo, 
persiėmimas Kristaus dvasia, pakeitimas tautinių ego- 
izmų tarptautiniu krikščionišku solidarizmu, tai nei 
straipsnio autoriui, nei pačiai redakcijai neatėjo gal- 
von. Garreto Apysakoj «<Dausų Kolumbas» aprašoma 
kelionė į Venų. Zodį Venus vertėjas lanksto kaip 
sūnus (Venus, Venaus, Venui...). Kur kas labiau 
pritiktų pavadinti toji planeta lietuviškai Venuo, 
Veners, Veneriai... kaip sesuo, sesers. 

Straipsny «Gyvenimo prasmė» Šarūnas kartoja 
W. Jameso nuomonę, kad apie tai, ar šis pasaulis 
yra viskas, ar dar yra ir jį valdąs Dievas, nieks 

nieko nežinąs, kad klausimas, ar į pasaulį reikia žiū-| 
rėt monistiškai ar pluralistiškai, (vienas Dievas, ar 
mašina iš daugelio dalių,) esąs neatmezgamas mazgas. 

Iš to matome, kad «Artojas» nėra "EE ako jau- 
nimo organas. 


LOGOS. Filosofijos laikraštis mėgėjų būrelio rašomas. 1-jų 
(1921-22 m.) knygų 1-sis ir 2-sis sąsiuviniai. Kaunas, 1921 m. 
128 psl. in 8 maąj. 


Senai sumanytas, vieno kito ilgai lauktas, dauge- 
lio svajone laikytas štai galop pasirodė pirmutinis 
lietuviškas filosofijai specialiai skiriamas mėnesinis 
laikraštis «Logos». Jį redaguoja ir leidžia nenuil- 
stantis mūsų spaudos darbininkas Pr. Dovydaitis. 

Pirmame dailiai atrodančiame dvilypiame «Logo- 
so» n-ry randame net 17 straipsnių. Iš jų 10 pagamino 
pats redaktorius,likusieji septyni pridera: Salkauskui 
(1); Kuraičiui (3), Mykolaičiui (1), Jucaičiui (1) ir 
Gobiui (1). 

Beveik trečdalis to n-rio (40 psl.) pavesta pama- 
tiniam klausimui, kas yra filosofija. Jį aiškina paei- 
liui Pr. Dovydaitis, Pr. Kuraitis ir St. Šalkauskas. 
Pirmasis straipsny «Filosofijos kilmė, jos sąvoka, dar- 
bo sritys ir uždaviniai» filosofijos sąvokai skiria ne- 
pilną puslapį. Iš čia sužinome, kad filosofija amžių 
bėgyje laikyta: tai žinojimu, tai bendru išlavinimu, tai 
apmąstinėjimu, tai tiesos mokslu, tai «ars vitae», tai 
«studium virtutis», tai «scientia saecularis», tai «scien- 
tia possibilium, guatenus esse possunt», tai «Weltbe- 
griff» tai «Wissenschaftslehre», tai «Bearbeterin der 
Begriffe», tai «analyse de Ventedement humain», tai 
«Streben nach letzter Klarheit», tai «Erkentnisswissen- 
schaft». Kuo laiko filosofiją pats autorius, nepasakyta. 

Filosofijos dalių išskaityme praleista labai svar- 
bi «Matematikos filosofija». 

Pr. Kuraitis straipsny «Filosofijos supratimas ir 
jos santykiai su kitais mokslais», pažymėjęs pradžioj, 
kad «retai kas turi aiškią pažiūrą» į filosofiją, aiški- 

nasi toliau, del ko negalįs patiekti apriorinio filosofi- 
jos sąvokojimo. Definicijos vietoj autorius duoda 
trumpą apžvalgą filosofijos srovių, pradėdamas nuo 
Aristotelio ir baigdamas neoscholastika. Straipsnio 
turinys neatatinka antraštei. 

Tikrą filosofijos definiciją terandame vien pas 
Šalkauskį («Filosofija ir mūsų gyvenimas»). Ji išreikšta 
šiais žodžiais: «filosofija yra bendras ir visuo- 
tinas mokslas (artutinė giminė), stengiąsis iš- 
kelti žmogaus protą į augščiausią sąmojin- 
gumo laipsnį (subjektingas atžvilgis), kad prigimto- 
je šviesoje ištirtumėm pažinių visetą (ob- 
jektingas atžvilgis) iš pirmutinių ir visuotinųjų 
priežasčių (rūšinis pažymys)». 

Ką čia reiškia žodis visetas: ar vokiečių All- 
heit, ar rusų vsieobšnost, ar Vydūno visatą, 
mes neįstengiam atspėt. Abejojame, ar įstengs su- 
prasti tą scholastišką definiciją ir kiti skaitytojai. 

Yra žmonių, kurie mano, filosofiją esant vie - 
nos, viską apimančios Tiesos (ne tos ar kitos 
atskiros tiesos) pažinimą ir jai atsidavimą. Pa- 
našios pažiūros laikės VI. Solovjovas. Į tą pažiūrą 
artinasi ir naujausi «<Lebensphilosophie» šalininkai Vo- 
kietijoj. Šiandieną filosofija gyvena krizį, kilusį iš to, 
kad vieni perdaug pasitiki mintijimo jėga (Macht 
des Denkens), kiti gyvenimo jėga (Macht des Le- 
bens). Iš čia eina kova šalininkų grynos gyvenimo 
filosofijos ir grynos formų filosofijos (Eidologie, For- 
menerkenntniss). Tikroji gi filosofija turėtų būti g y- 
vųjų formų bei suformuoto gyvenimo filo- 
sofija, neužmirštanti ir to, kas yr nemainoma bei 
amžina. Tolesniame Salkausko protavime randame 
pakartotą jo seną mintį apie mūsų pašaukimą ir už- 
davinį kurti «Rytų ir Vakarų sintezę». 

Dovydaičio straipsny «Ar esama tautinės filoso- 
fijos» pripažįstama tautinis filosofinis darbas. Lietu- 
voje, autoriaus išmanymu, jis privalėtų turėti šiuos 
pažymius: Tegul lietuvių filosofinis darbas 

išvengs kuo labiausiai visų toj srity kitų 
tautų galvotojų padarytų klaidų, tegulkiek 
. galintdaugiau tesugebės paimt iš žmonijos 
dvasios versmių sveiko peno, tegul tas pe- 
nas duos tautai maksimumo energijos atlik- 
ti jai kuo tobūliausiai istorijoj tą uždavi- 
nį, kuris dorinėj pasaulio tvarkoj yranu- 
brėžtas taip pat tautoms kaip ir atski- 
riems doriniams asmenims. , 

Mūsų išmanymu, šis augštas uždavinys tegalima 
išpildyti tik tuomet, kada lietuviai filosofijos darbu 
laikys vien absolučios Tiesos pažinimą ir 
jai absolutų atsidavimą. 

Kas yra «Jausmo religija» ir ko ji verta 
kritiško pažinimo atžvilgiu, trumpai bet aiškiai yra tai 
nušvietęs Pr. Kuraitis savo straipsny, pavadintame 
tuo pačiu vardu. 

V. Mykolaičiui reikia tarti ačiū už išaiškinimą 
«grožio ir meno kuriamosios dailės reikšmės». Savo 
straipsny jis apie garsųjį dailininkų obalsį «dailė dai- 
lei» sako šiaip: „Dailė dailei» pateisina visa. Tepk 
ką nori, rašyk ką nori, šmeižk dorą, idealizuok nuo- 
dėmę, griauk iš pagrindų visą gyvenimą, jei tik mo- 
kėsi visa tai pridengti gražia forma (deja, dažnai ir 
to nebūna. A.J.), dailės vardu, ir tu pasiliksi tarp mūs 
nekaltas grožio vaidila, užnuodijęs mūsų sielas, pakir- 
tęs tikėjimą, aptemdęs gyvenimo saulę“. 

Ir toliau teisingai priduria: «Ne, ne dailė dailei, 
bet dailė žmogui, dailė gyvenimui, didžiam gyvenimui, 
gyvenimo pilnybei pasiekti». Mūsų dailininkams la- 
bai praverstų atidžiai perskaityti šis straipsnis ištisas 
nuo pradžios ligi galui. 

Nitšės mėgėjams, kurių, deja, netrūksta ir 
Lietuvoj, patartumėm susipažinti su Pr. Kuraičio 
straipsniu «Per Kantą į Ničę». Čia parodyta, kaip 
Kanto inauguruotas nepriklausomos autonomės doros 
mokslas tiesiu keliu yr privedęs prie Nitšės amo- 
ralizmo bei imoralizmo. 

Gamtininkai ras ne vieną naudingą nurodymą 
Dovydaičio straipsny «Gamtos mokslas ir metafizika». 
Nurodęs gamtamokslio uždavinius: faktų nustatymą, 
jų aprašymą, sutvarkymą, išaiškinimą ir jų sutraukimą 
vienybėn, autorius pažymi, kad gamtamokslis turi ri- 
bas, nes neįstengia pasakyt, kas yra materija, jėga, 
gyvybė, ir nepasiekia paskiausių transcendenčių reiš- 
kinių priežasčių. Už tų ribų ir prasideda metafizi- 
kos sritis. Kaipo tokia ji negalima identifikuoti su gam- 
tamokslio sritimi. Metafizika klysta ir nepaisydama 
gamtos mokslo ir neteisėtai į jį besikišdama. Bet tarp 
metafizikos ir gamtamokslio esama vieno . teisingo 
santykio: metafizika išeina iš gamtos mok- 
slo, kaipo iš savo pagrindo. «Metafizikas, ar 
jis bus filosofas, ar gamtininkas, turi į savo spekula- 
cijos pagrindą padėt savo laiko gamtos moks- 
slo stovį» (mūsų pabraukta). Tai taisyklei, deja, 
nusideda beveik visi neoscholastikai, aiškindami pa- 
saulį sena materija ir forma ir nesistengdami nu- 
rodyti, kaip santykiuoja tuodu scholastikos kosmolo-- 
gijos principu su energija, eteru ir kitomis šių 
dienų fizikos koncepcijomis. 

Apskritai tarus, šis Dovydaičio iš Štėlclės imtas 
straipsnis yra labai įdomus ir patartinas kiekvienam 
inteligentui pasiskaityti. 

Tas pat pasakytina ir apie kitą to pat autoriaus 
iš Wasmann'o sulietuvintą straipsnį «Idealingas gamtos 
supratimas pirmiau ir dabar». Seniau žiūrėta į pa- 
saulį, kaipo į Dievo padarą, skelbiantį Dievo garbę. 
Mūsų laikais — tai vien aklo materijos atomuose: 
veikiančio mechaniško pritraukimo ir atstūmimo jėgų 
rezultatas. Šiai pažiūrai įsigalėti padėjo evolucionis- 
tiškos Kanto, Laplaso, Darvino, Haeckel'io teorijos. 
Bet naujausis mokslas tas evolucionistų svojones griau- 
ja ir veda į augštesnę viršpasaulinę išmintį ir galybę. 
Gilesni tyrinėjimai, kaip šit E. Wasmann'o skruzdžių 
gyvenimo, nurodo nuostabią gyvijos srity trejopą kar-- 
moniją — «sau, veislei ir svetimiems». 

Pr. Jucaitis originaliai parašytame straipsny «Iš 
Einšteino relatingumo teorijos santykių su filosofijos 
pasaulėžiūra», pažymėjęs tos teorijos išvadą, kad «erd- 
vė ir laikas yra esmingai sujungti su materija» — da- 
ro tolesnį žingsnį tvirtindamas, kad «jei nėra fizinių 
„daiktų, tai nėra nei laiko, nei erdvės», ir kad erdvė 
ir laikas teturi realybę tik kartu su materija. Si iš- 
vada atrodo jaunam autoriui labai svarbi kaipo mok- 
slingai nuverčianti «Hekelio pasakas apie laiko, er- 
dvės ir pasaulio nesibaigiamybę ir amžinybę». Mes, 
deja, nedrįstame autoriui pritarti, nes, mums matos, 
„čia supainiota fizinės materijos, erdvės ir laiko są- 
vokos su metafizinės materijos, erdvės ir laiko 
sąvokomis. Remdamies šiuo fiziniu pasauliu, kurio 
dydis tesiekias tik 2. 10 "" kūb. centimetrų, mes, ži- 
noma, nieko kita negalim logiškai prieiti, kaip vien 
apriboto dydžio materiją, erdvę ir laiką. Bet jei 
kreipsimės į tikrąjį materijos, erdvės ir laiko šal- 
tinį, Dievą, kurio dydis tegalima išreikšti vien be- 
galybės simboliu oo, tai metafizinės dedukcijos keliu 
mes tegalim prieiti vien begalinę materiją, begalinę 
erdvę ir begalinį laiką. Ir šie trys pastarieji dalykai, 
būdami kur kas realesni, skelbia ir Dievo garbę, ro- 
dos, kur kas geriau, neg mūsų apologetų pamėgtoji 
„apribotoji materija, erdvė ir laikas. Plačiau išdė- 
„sime šią mintį, jei Dievas leis, atskirame straipsny 
«Sutvėrimo paslaptis». Cia gi užteks pažymėjus vien 
faktą, kad mokslas savo evolucijoj pasaulio ribas ne 
„siaurina, bet plečia. Ptolomėjaus pasaulis atrodė ga- 
na didelis, Koperninko — buvo daug didesnis, o 


Einšteino — dar didesnis. Gali sau Pr. Jucaitis ma- - 


nytiEinšteiną pasiekus paskutines pasaulio ribas, už ku- 
rių nieko jau nebėsą. Bet moksliškai jis to įrodyti 
negali. Faktiškai ir pats Einšteinas tekalba vien apie 
mūsų pasaulį, prieinamą mūsų tyrimu. Kad šis 
mūsų pasaulis tėra vienatinis, Einšteinas to niekur ne- 
sako. Taigi priešinga hipotezė, kad už mūsų pasau- 
lio ribų esama miliardų kitų pasaulių, siekiančių jau 


| 
| 


Ka ikdio dia aa 

nebe 2. 10“ kūb. ctm. bet gal 4. 1098, 9. 10010 ir t.t. 
atskirtų nuo vienas kito miliardais šviesmečių ir per 
tai mums nepasiekiamų, tebelieka panaši į tiesą ir 
net, galima sakyti, panašesnė, kaipo labiau atatinkan- 
ti Dievo didybei. Iš mokslų istorijos nes matom, kad. 
žinioms apie pasaulį didėjant, didėjo draug ir pasau- 
lis, o su juo didėjo ir Dievo didybė. Ptolomėjaus: 
Dievas buvo didis, Koperniko — didesnis, Einštei- 
no — dar didesnis. Bet visos tos didybės yra rela- 
tyvios, lygiai kaip ir amžių bėgyje moksle nurodytieji 
pasaulio dydžiai. Tikroji Dievo didybė, kaip ir“ 
tikrasai pasaulio dydis, pasiliks mums visada nep a-- 
siekiama paslaptis. Mokslas, kurs girias esąs pa-- 
siekęs pasaulio ribas bei supratęs kūrimo paslaptį,. 
mums atrodo pseudomokslas. 

Jucaičio pastabos apie absolutaus judėjimo gali-- 
mumą ir apie nepritaikomumą relatyvumo principo: 
gyvajai gamtai visai teisingos. Tas pat pasakytina ir 
apie išvedimą, kad (pasaulio) kūrimo sąvoka ne- 
tenka laikinumo prasmės, kaipo (pasaulio) pradžia, 
ir kad «amžinybę» negalima manyt esant į nepabai- 
giamybę ištestą laiką», nes «absolutingai Esybei pa- 
saulio pradžia sutampa su jo pabaiga»; tik analogija 
tarp Dievo ir šviesos greitumo nėra visai vykusi, juo- 
ba kad ir iš pavartotų tai analogijai paaiškinti lygy-- 
bių c4-v=—c ir c—v=ec tik viena pirmoji tėra teisinga. 

Be šių ilgesnių straipsnių, randame «Logose» dar 
ir įdomių trumpesnių, k. š., Dovydaičio: iš Kronen- 
bergo «Gamtos mokslo ir istorijos materializmas», 
«Natūrinė teisė krikščionybės šviesoj», «Vilius Vund- 
tas», J. Gobio «Del principo X-as X-ui», „Logos»- 
kitomis kalbomis“ ir konkursas veikalui «Kanto sen-- 
tykiai su lietuvybe». 

Kaip mato skaitytojai, pirmuoju du «Logoso» są- 
siuviniu yra sudarytu labai sumaniai, juose duota 
straipsnių iš įvairių filosofijos šakų; tuose straipsniuo- 
se pajudinta daug svarbių klausimų, pateikta daug 
naujų minčių. Belieka palinkėti, kad «Logos» rastų 

Lietuvoje atatinkamą ėmėjų skaičių, ir galėtų išsilai- 
kyti. Baimės, kad jam pritrūks rašytojų nėra, duok 
Dieve tiktai, kad jam nepritrūktų skaitytojų. 


«Logoso» kalba didele tobūlybė pasigirti negali, | 


vietomis yra apysunkė, bet atidžiau įsiskaičius gali- 
ma suprasti: Rašyboj įvesta naujiena — visi svetimi 
vardai sulietuvinta: Bayle paversta Bailiu, Rous- 
seau—Rusoju, Moreau de Tour — Moroju Tu- 
riečiu, Roux — Ruju, Biot — Bijotu ir t.t. Rai- 
dė H pavardėse palikta, nes rašoma Hekelis, Helm- 
holcas, Hobzas, tik nežinia del ko padaryta išim- 
tis Hume'ui ir Huyghens'ui, kurie rašoma Ju- 
mas ir Juigensas. Bet lietuvinimo principas visgi 
neišlaikyta iki galo, nes laikraščio varde palikta, grai- 
kiškas «Logos», vietoj liet. «<Logas». Tai yra nenuo- 
seklumas, juoba kad tas žodis antrame viršelio pus- 
lapy linksniojamas lietuviškai («Logo» redakcija). 

Siaip ar taip, mūsų filosofai yra susilaukę savojo 
organo, kurį, be abejo, ir stengsis palaikyti. Dieve, 
jiems padėk. Nūn betrūksta tik specialaus matemati- 
kei laikraščio. Kada mes jo susilauksime? 


KNYGOS. Bibliografijos ir kritikos žurnalas. Leidėjas Šviet 
Minist. Knygų Leidimo komisija; redaguoja V. Biržiška N. 
Sausis — Vasaris, 1922, 127 psl. in-8 maj. 


Rusų oficiozas «Pravit. Viestnik» turėjo skyrių, 
kur buvo dedamos žinios apie visas pastaruoju laiku 
išėjusias Rusijoj knygas. Mūsų oficiozas to skyriaus | 
*neturi ir apskritai spaudos dalykais nesirūpina. Taigi | 

viet. Ministerija, pradėdama leisti atskirą bioblio- 
grafiškąjį žurnalą, tikrai yra verta viešos už tai pa- 


dėkos, nes toks žurnalas šiandieną mums būtinai yra | 


reikalingas. Pirmasis to žurnalo n-ris atrodo labai 
rimtas. Be kelių straipsnių ir kritikos skyriaus, ran- 
dame čia gana plačią liet. raštų bibliografiją, paskir- 
stytą pagal įvairių mokslų ir literatūros rūšis. Toliau 
eina «Lietuviai autoriai svetimomis kalbomis», «Litua- 
nica», «Lietuviškieji raštai rusų cenzūros uždrausti» 

11905—1915), «Gudų knygos, išėjusios nepriklausomoj 
Lietuvoj», «Iš knygų ir bibliotekų gyvenimo». Bai- 
gias numeris paduotais turiniais žurnalų: Dainava, 
Jaunoji Lietuva, Kosmos, Logos, Medicina, Mūsų Se- 
novė, Mūsų Žinynas, Ruomuva, Skaitymai, Švietimo 
' Darbas ir Varpas. «Draugijos» turinį redakcija žada 
paduoti ištisą, nuo pat jos atsiradimo. 

Knygų kritikos skyrius yra gana platus. Dailio- 
sios literatūros veikalai pavesta Sniegui. Su jo spren- 
dimais „galima sutikti, atskyrus tik B. Sruogos «Sau- 
lės ir smilčių» kritiką, kur autorius vaduojas jau nebe 
estetikos dėsniais, tik savo «ūpu». Sniegui atrodo 
«čia viskas didinga ir gražu», tuo tarpu iš tikrųjų ten 
yra nemaža gana šlykščių, žemų ir grožio jausmą 
skaudžiai įžeidžiančių dalykų. A 

Straipsny «Lietuvių periodinė spauda Zeligov- 
skio valdžioje» paduota vilniškės lietuvių spaudos 
martirologija.  Patartumėm ją kiekvienam lietuviui 
visą perskaityti: Tuomet gal ne vienam, svajojan- 
čiam apie «brolišką» sugyvenimą su lenkais, atsivertų 
akys ir paaiškėtų, kokie mums «broliai» yra lenkai 

Bendrai tarus, «Knygos» daro labai gero įspūdžio 


LIETUVOS SPORTAS. Liet. Fin. Lavinimo Sąjungos orga- 
nas. Eina kas mėnuo. Nr. 1—3, 1922. 


To žurnalo leidėja, Liet. Fiz. Lav. Sąjunga, sa- 
kosi norinti per jį rodyti Lietuvos sportininkams ke- 
lią, «kad jie neklaidžiotųy», aiškinti, «koksai turėtų 
būti Lietuvos sportas». Tam tikslui ji prisižada, kad 
jos organas neplatinsiąs pas mus «gladiatorizmo», kad 
kovosiąs prieš «balaganišką sporto karikatūrą» ir tuo | 
stengsiąsis visuomenę taip paveikti, kad «kiekvienas 
geras lietuvis patriotas» panorėtų toje Sąjungoje da- 
lyvauti. Josios sporto idealas esąs — sveika Linggo 
gimnastika, lengvoji atletika, futbolas, tenisas, bosket- 
bolas ir tt. Siomis priemonėmis L. F. L. Sąjunga 
tikis pakelsianti «kūno kultūrą Lietuvoje». 

Toliau eina eilė straipsnių apie sporto rūšis ir 
taisyklės (Lietuvos Stadiono klausimu, Bėgimų tai- 
syklės, Mintys apie sportą, sporto žinios ir t. t., Lei- 
dėjai pabrėžia, kad, jų supratimu, + sportas esąs «ne 
sau tikslas, bet dvasios ir sielos tarnas». Tuo be- 
lieka vien pasidžiaugti, o drauge ir palinkėti, kad šis 
pirmutinis pas mus sporto laikraštis tikrai atsiektų 
savo tikslą. 

Kaipo profesionalus organas, «Liet. Sportas», ži- 
noma, stengias įrodyti ne tiktai paties sporto, bet ir 
viešų rungtynių svarbą. Jis polemizuoja su A. Jakštu 
ir jojo cituotais vokiečiais sporto specialistais, nuro- 
dančiais tų rungtynių pavojų. Del neigimo jis to pa- 
vojaus, tiesa, neneigia, bet «rekordo karštines» lygina 
su «<neprotingomis mokslo studijomis», kuriose kartais 
esą užmirštama kūno ir higienos reikalai. Bet paly- 
ginimas dar nėra įrodymas. Cia esama didelio skir- 
tumo: mokslininkas dirba del idėjos, niekieno 
nematomas, tuo tarpu sportininkas deda visas pa- 
stangas, įtempia visas kūno jėgas, kad pasirodytų 
minios akivaizdoje laimėtoju ir tuo paten- 
kintų savo tuštybę. 

Įsibėgėjusi savo polemikoj, «Liet. Sporto» redak- 
cija baigia ją šiuo drąsiu tvirtinimu: «Kad viešos mė- 
gėjų sportininkų rungtynės niekuo nesiskiria nuo pro- 
fesionalų atletų, tegali tvirtinti nežinąs sporto prak- 
tikos». Jei čia turima omeny akcidentaliai skir- 
tumai, pav., produkcijų parinkimas, vieta, bilietų kai- 
nos 'r t. t. tai žinoma, jų esama; bet esencialiai 
daiykai, k. š.—-viešas afišavimasis, rodomas miniai už 
pinigus ir del laukiamų premijų savo kojų greitumas, 
rankų stiprumas ir kitkas, o taipgi noras laimėti re- 
kordą ir iš čia kįlančios «rekordo karštinės» — visa 
tai abiejuose atvejuose lieka tas pat. Jei «Liet. Spor- 
tas» kitaip mano, teįrodo tą skirtumą. Kol to įro- 
dymo nerasime, mes pasiliksime prie savo nuomonės, 
kad tarp viešųjų sportininkų mėgėjų ir profesionalų 
atletų rungtynių esencialio skirtumo nėra. 

LIETUVOS ABOLICIONISTAS. Lietuvos Abolicionistų Drau- 
gijos organas. Eina kas du mėnesiai. 1922, Nr. 1, 16 psl. in-8. 

Abolicionistai yra pasistatę sau tikslą kovoti su 
baisiausiu visuomenės sveikatai pavojumi venerinių 
ligų pavidale. Jie stengias legaliai panaikint prosti- 
tučių reglamentaciją ir teikiamą paleistuvystės namams 
valstybės globą; jų įsitikinimu, jei «nebūtų viešųjų 
namų, tai gyvųjų prekių pirkliai neturėtų kam moterų 
gaudyti ir pardavinėti, nebūtų nei tiek pagundos jau- 
nuomenei ir šiaip jau silpnos valios vyrams, moters 
nebūtų visokiais būdais traukiamos į purvą, visuo- 
menė, ypač miestai, pakiltų doros ir sveikatos at- 
žvilgiu. Tiems tikslams atsiekti ir skiriama šis naujas 
laikraštis. Jo pirmame n-ry, be «1-jo Lietuvos Abo- 
licionistų suvažiavimo atsišaukimo į Lietuvos visuo- 
menę» ir to susivažiavimo aprašymo, randame įdomų 
ir turiningą G. Petkevičaitės referatą «Reglamenta- 
cijos reikšmė», D-ro Tercijono pranešimą «Reglamen- 
tacija ir abolicionizmas», tarptautinio abolicionistų 
susivažiavimo Romoje 1921 metais aprašymą ir įvai- 
rių trumpų žinių apie tai, kas daroma užsieniuose 
abolicionizmo srity. | 

Kad venerinės ligos gresia lietuvių tautai išsigi- 
mimu ir pražūtimi, tuo netenka abejoti. Mūsų kariuo- 
menėj, kaip girdėt, esama iki 909/o venerikų. Delko 
taip yra, «Abolicionistas» negvildena. O tai reiktų 
būtinai pagvildenti, reiktų išaiškinti visuomenei, kas 
čia kaltas tuo visuotinu kareivių venerinėmis ligomis 
apsikrėtimu. Tai «Abolicionisto» uždavinys. ia 
neužtenka pagraudoti, neužtenka pareikšti, kad «ge- 
riausia tautos sveikatos garantija, tai augšta doros 
kultūra», bet reikia nurodyti ir keliai, vedantieji į tą 
doros kultūrą, kuriuos paduoda Kristaus mokslas. 
Saltas, grynas abolicionizmas, be Bažnyčios paramos, 
lieka paprastai bejėgis, kaip tai parodo įvairių kraštų 
praktika. Viena pasauline civilizacija be Dievo 
niekados nenuveiks pasaulinės sifilizacijos. Taigi 
linkėdami  «Abolicionistui» pasisekimo pradėtame 


48 

darbe, mes norėtumėm, kad mūsų abolicionizmas ša- 
lia įvairių juridinių ir sanitarinių priemonių neužmirštų 
ir religinių, kurios kovoje su prakeiktąja «sifilizacija» 
pasirodo labai galingu veiksmu. 


MEILĖS KELIAIS. Mėnesinis laikraštis dvasinei kultūrai kelti 
Nr. 1, kovo mėn. 1922, 16 psl. in-8. 

Iš gana migloto redakcijos žodžio tiek tik tesu- 
pratome, kad to laikraščio leidėjai nori kovoti su 
visomis socialėmis «baisenybėmis» — girtybe, palei- 
stuvyste, ekonomine ir dvasine vergija, įvairiomis ap- 
gaulėmis, suktybėmis ir kitokiomis blogybėmis. Lai- 
kraštis skiriamas trokštantiems «absolutinės laisvės». 
Redakcija nežinanti, kiek jų rasis Lietuvoj, bet pa- 
sitiki, kad jų visgi esama. Pasitikėjimas pamatuotas, 
jį patikrina keli rašytojai, davusieji šiam naujam laik- 
raščiui savų kūrinių. 

Tų rašytojų tarpe pirmiausia pažymėtinas Jova- 
ras, atsiuntęs eiles, kur nusiskundžia, «kad pasauly 
ne viskas gerai», ir atsišaukimą į «jautriąsias sielas», 
ragindamas jas rodyti liaudžiai, kur yra jos «išgany- 
mas», padėti jai — rasti „«Dievą... Dievą — Meilę, 
Dievą —Gražybę» ir išaiškinti visuomenei, kad žmo- 
nijos išganymas glūdįs ne paviršutinėse tikybų apei- 
gose, ne žegnonėse, ne «lūpų maldose, ne sakramen- 
tuose», bet «žmonijos meilės ir sielos skaidrybėjo. 
Straipsnis baigias karštu šauksmu: «Tik meilės, dau- 
giau meilės, kuo tyriausios meilės!» Mes mielai tam 
pritariame, tik, deja, negalim suprasti, kaip ta «ty- 
riausioji žmonijos meilė» leidžia Jovarui niekinti savo 
tėvų ir brolių religinius įsitikinimus, ir kaip ta jo 
Dievo meilė leidžia jam atmesti to paties Dievo įsta- 
tytuosius sakramentus ir apsieiti be to paties Dievo 
išmokytos kilniausios maldos «Tėve mūsų». 

B. Dūdos straipsny apie V. L. Harisoną, vergų 
vaduotoją, pasakyta, kad «Pietinių valsčių bažnyčiose 
kunigai iš sakyklų kursto žmones keršyti vergijos 
priešininkams, vadindami juos «maištininkais», «kra- 

molininkais». Kokios tikybos buvo tie kunigai, ne- 
pasakyta. Harisonas šaukęs į kovą ne vien su negrų, 
bet ir su baltųjų vergų engėjais, ir parašęs tam tiks- 
lui savo deklaraciją tikrajai laisvei įvykinti. 
Dūda buvęs ir tą deklaraciją išvertęs, bet beširdis 
cenzorius labai ją apkarpęs, todel autorius jos ir ne- 
dėjęs. Labai gaila. Būtumėm sužinoję iš jos, kaip 
Harisonas yr žiūrėjęs į tikrąją laisvę, ir galėję tarti 
savo žodį. Dabar pasiliekam beabejoją, ar šis «vergų 
vaduotojas» buvo didvyris ar maniakas. 

Nepasirašytame straipsny «Mirties bausmė» tvir- 
tinama, kad «šiokioj ar tokioj valstybėj... negali būti 
vartojama mirties bausmė, kaipo priemonė valdžiai 
sutvirtinti ir šiaip jau rimčiai palaikyti», o taipogi ir 
apskritai, kad «nėgali būti mirtimi baudžiami nei gal- 
važudžiai, nei politikos prasikaltėliai», kad mirties 
bausmė «turės kada nors žlugti». Kad gailiaširdis 
autorius gailis net galvažudžių — tai gera, bet negera, 
kad jis neparodo pasigailėjimo tiems, kuriuos galva- 
žudžiai nužudo. Kai pranyks galvažudystės, pranyks 
savaime ir mirties bausmė. 

«Opiuoju klausimu» — kalba Ė. Lingė viešai 
prisipažindamas, netekęs «nekaltybės su sena ištvir- 
kusia merga, pats būdamas jaunas, beūsis». Jis tei- 
singai graudoja, kad moters neturi lygių teisių «mie- 
gamajam kambary», kad jos vyrų gašlumo yra ver- 
čiamos nenatūraliai dėvėti, kad venerinės ligos mil- 
žiniškai pas mus plečias, ypač kariuomenėje, ir pra- 
našauja, kad «po kokios dešimties metų bus ir Lie- 
tuvoje ištisi sodžiai iškritusiomis nosimis, išbirėjusiais 
dantimis, nuslinkusiais plaukais», ir susirūpinęs klausia, 
kas bus ateity? 

Autorius pabrėžia, kad mūsų vyrų «šioj srity kuo 
mažiausia protu vaduojamasi» ir kad Kaune būdamas 
ne sykį girdėjęs tarpusavy «vyrų, visuomenės vei- 
kėjų, partijų liderių» tokių šlykščių gimties klausimu 
pasikalbėjimų, tokių «riebių» juokų, jog net sunku 
su jais būdavę būti. 

Jei autorius čia neperdeda, tai tikrai liūdna. 

Bibliografijos skyriuj recenzuota tarp kitko L. 
Tolstojaus «Kristaus mokslas vaikams tei- 
kiamas» irišgirta, kaipo veikalas, parodąs, «koks iš 
tikrųjų yra Kristaus mokslas». Tuo tarpu ten yra ne 
Kristaus, tik Tolstojaus mokslas apie Kristų. Kam 
Tolstojus yr didesnis autoritas negu Kristus, tas te- 
sidžiaugia ta knygele, o kam Kristus yra pasaulio Iš- 
ganytojas, Dievas Sūnus, tas turėtų nei į namus ne- 
įsileisti to skysto racionalistiško šlamštapalaikio. 

Apskritai tariant, šio laikraštėlio raštuose yra 
tūlų gerų norų ir idealių pastangų, bet nematyt juose 
nei tikros religijos, nei tikros filosofijos pažinimo. 
Norima neva kovoti su paleistuvyste, girtybe, o tuo 
tarpu skelbiama «absolutinė laisvė». Betjei ši laisvė 
yra pamatinis gyvenimo principas, tai guo jure 
norima, kad paleistuvis ar girtuoklis tos absolutinės 
laisvės išsižadėtų ir mestų gėręs bei paleistuvavęs. Ki- 
taip sakant, norima statyti augštos doros kultūros 
rūmas, bet be pamato. 


TEISĖ. Teisės mokslų ir praktikos laikraštis. Leidžia Lietu- 
vos Teisininkų Draugija. Nr. 1 Sausis— Kovas, 1922, 64 psl. in-8- 


«Redakcijos žody» rurodyta tokio laikraščio rei- 
kalingumas. Lietuva gyvuojanti ketvirti metai, bet 
joj tebeveikią dar rusų įstatymai, kai kurie netikę. 
Esąs gyvas reikalas tie įstatai keisti. Teisininkai čia 
ptivalą tarti savo žodį, lygiai kaip ir apie naujus 
mūsų valdžios leidžiamuosius įstatymus, o taipgi ir 
apie panašius kitų valstybių įstatymus. O dar svar- 
besnis esąs tų įstatymų taikinimas gyvenimo prakti- 
koj. Taigi redakcija ir kviečia visus Lietuvos tei- 
sininkus į bendrą darbą. ) 

Iš straipsnių pažymėtinas Myk. Romer'io «Lietu- 
vos suverenė valdžia Konstitucijos projektu». Au- 
torius įrodinėja, kad gyvenimui toli gražu ne vis viena, 
kam Konstitucija pripažins suverenitą: «Lietuvos Res- 
publikai» ar «Tautai», «<Liaudžiai», ar pagalios «vi- 
siems piliečiams», arba «Seimui». Toliau bandoma 


Laika siais 757 


duoti «piliečio» definicija. Autorius teisingai pažymi, 
„kad «piliečio» sąvoka yra skirtina nuo fizinio žmo- 
gaus sąvokos, nes «ne pilietis sudaro valstybę, bet 
valstybė“pilietį». 

Tuo remdamasis autorius įrodinėja, kad suvere- 
nitas negal priderėti vienam kuriam piliečiui, o taipgi 
ir nesąmonę, glūdinčią mūsų konstitucijos žodžiuose, 
kad «suverenė... valdžia priklauso visiems krašto 
piliečiams». 

Straipsnis dideliai įdomus ir vertas kiekvienam 
inteligentui perskaityti. 

Toliau eina straipsniai: P. Leono — «Sutartinių 
prievolių laisvės sąvoka», Myk. Romer'io — «<Luomų 
tvarka ir papročiai», VI. Mačio — «Del 1920 m. bir- 
želio 28 d. įstatymo», draudžiančio stambesniems sa- 
vininkams perleisti žemę, ir «Skiriamasis ar renka- 
masis teisėjas». 

Pabaigoj duota šis tas iš «Vyriausiojo Tribunolo 
Praktikos», «Teisininkų Draugijos Konstitucijos pro- 
jektas, kiek jis liečia Teismą» ir «Teisės terminai». 
Baigiasi sąsiuvinis «Oficialiniu skyriumi». 

jimo dažnumas neparodytas. Matyti, jis eis ne- 
periodinai. 


MŪSŲ ŽODIS. Skiriamas Lietuviams Evangelikams mėnesinis 
laikraštis. Kaunas, Nr. 1. 1922, 30 psl. in-12. 

Leidėjai, įrodę tokio laikraščio reikalingumą, eina 
prie teigiamo darbo. Straipsny «Trumpa peržvalga» 
paduoda žinių apie mūsų Evangelikų bažnytinį susi- 
tvarkymą. Pasirodo, jų turima draugų tolimoje Sko- 
tijoj, kurie yr paskyrę dviem lietuviam stipendiatam 
stipendijas ir dabar Edinburge jau mokosi M. Vai- 
dyla. Liet. Evangelikų superindentu esąs kun. Jokū- 
bėnas. Kolegijos pirmininku — Biržų gimnazijos di- 
rektorius M. Grytė. 

Grįžęs iš Archangelsko kun. Barnehl'is (kol iš- 
moks lietuviškai) paskirtas į Seirijų parapiją. Be to, 

vobišky buvo įšventintas į kunigus čekas Fibich'as. 

Sinodo rūpesčiu atspausdinta iš naujo a. a. St. Da- 
gilio pataisytas giesmynas. Kaune Evangelikams lie- 
tuviams pamaldas laikąs kun. A. Sernas ir kai kada 
kun. V. Gaigalaitis. 

Iš straipsnio «Vienuoliktasis Pasaulinis Presbyte- 
rionų (Reformatų), Kongresas» sužinojome, kad Refor- 
matų pasauly esą 7.879.811,0 taipgi, kad tame Kongrese 
yr dalyvavęs ir Lietuvos Reformatų atstovas M. Yčas. 
Reformatai turį ir 7 moteris įšventintas į Reformatų 
kunigus. 

Kongresui pasibaigus, keliaujant į Philadelphią 
sustota Paolt, kur Swarthmere universite M. Yčas, 
profesorio Hull'io kviečiamas, visų studentų ir pro- 
fesorių auditorijai yr plačiai nupasakojęs apie Lietu- 
vą, jos valstybės įsikūrimą ir tolesnį organizavimos 
darbą. 

Be to, M. Yčas laikęs paskaitas. Chicagoj, Cle- 
velande, Detroite, Bostone, Waterbury, Hartforde, 
Worcestere, ragindamas pirkti paskolos bonų. 

D-ras J. Y. paduoda roformatų veikėjų S. Da- 
gilio, A. Neimano ir V. Mieškovskio biografijas. 

Straipsny «Iš istorijos» primenama, kad Lietuvos 
reformatai labiausiai yr priešinęsi Lietuvos sujungi- 
mui su Lenkija, ir.jei Mikalojus Radvila Rudasis ne- 
būtų 1565 m. miręs, gal, nebūtų buvę 1569 m. unijos 

«Iš Evangelikų bažnyčios gyvenimo» paduota ži- 
nia apie įvykusius pernai Lietuvoj Sinodus: vokiečių 
Evangelikų liepos mėn., lietuvių rugpiūčio m. Taura- 
gėje, ir latvių — Siauliuose. Seniorais buvę išrinkti 
vokiečių Titelbachas, lietuvių kun. Kybelka, latvių — 
kun. Kupseris. Rugsėjo mėn. jie visi susirinkę Kau- 
ne sustatę tam tikrą liuteronų bažnyčios konstituciją. 
Taigi, kaip matom, Lietuvos protestantai kruta. 

«Mūsų Zodis» nusiskundžia tik, kad Naujamiesty 
ir Salamiesty Reformatų centrai nykstą. Baigiasi n-ris 
korespondencijomis ir smulkiomis žinutėmis. 

Nuo savo pranokėjo «Pasiuntinio» «Mūsų Žodis» 
skirias ramiu rimtu tonu. Sia atmaina mes tegalime 
vien pasidžiaugti. 

LITOVA STELO. Eldonata de Litova Esperanto Asocio. 
Kaunas, 1922, Nr. 1—3, 12 psl. in-4. 


Tai yra laikraštis, leidžiamas tarptautine kalba 
Esperanto žinioms apie Lietuvą užsieniuose skleisti. 
Pirmuose dviejuose n-riuose įdėta nemaža informacijų 
apie Lietuvos praeitį, dabartinę padėtį, jos ūkį ir pre- 
kybą, jos etnografiškąją sudėtį apie lietuvių literatū- 
rą, tautinę poeziją (dainas, patarles, mįsles). Kai 
kurie tų straipsnių buvo išversta čekų, holandų, vo- 
kiečių kalbomis ir skelbta vietos laikraščiuose. 
Tuo būdu «Litova Stelo» yr atsiekus savo tikslą. Be 
to, siųsdama mainais savo laikraštį įvairių kraštų es- 
perantiškų laikraščių redakcijoms, «Lit. Stelo» re- 
dakcija gauna progos paskleisti žinių apie Lietuvą 
net tokiuose tolimuose kraštuose, kaip Ispanija, Ho- 
landija, Bulgarija, Brazilija, Japonija ir k. Iš straips- 
nių, įdėtų 1—3 n-riuosna, pažymėtini A. Klimo apie 
lietuvių literatūrą, A. Dambrausko «Didžiosios ir 
mažosios tautos», A. Klimo «Lietuvos nepriklauso- 
mybės keturių metų sukaktuvės» su visų buvusių mi- 
nisterių pirmininkų fotografijomis. Pr. A. D. «Pirma- 
sis Lietuvos universitas» ir k. Užsieniai sutiko «Li- 
tova Stelo» pasirodymą palankiai. Techniškos sunke- 
nybės kokį laiką buvo sukliudę to laikraščio ėjimą, 
bet dabar jis vėl pradėjo eiti, tik bent kiek mažes- 
niu formatu (8 psl. in-4). 

Būtų geistina, kad visuomenė palaikytų šį nau- 
dingą leidinį. 


SARGYBA. Mėnesinis laikraštis kovai su alkoholizmu ir 
E reikalams. Lietuvių Katalikų Draugijos «Blaivybė» organas 
6 1—2.. 1922, 


Veikusioji Lietuvoj prieš karą gana gerai «Blai- 
vybės» draugija pastaruoju laiku buvo beveik visai 
apmirusi. Bandyta' ji atgaivinti, bet ji atrodė vien 
elektrizuojamu lavonu: pasijudindavo ir vėl susting- 
davo. Tik šiemet jaunoms spėkoms pradėjus ją ža- 
dinti, ėmė ji tikrai krutėti. Pirmuoju gyvybės žen- 

klu — buvo savojo laikraščio «Sargybos» įsteigimas 
ir Vasaros Blaivybės savaitės suorganizavimas. Lai- 
kraštį leidžia sykį į mėnesį Liet. Kat. Draugijos 
«Blaivybė» C. Valdyba, redaguoja Seimo atstovė 
E. Gvildienė. Jo tikslas yra sergėti mūsų tautą nuo 
girtuokliavimo, kelti joje «priešalkoholinį susipratimą,» 
«aiškinti alkoholizmo pragaištingumą kaip pavieniam 
žmogui, šeimynai, taip ir visai mūsų tautai», kovoti 
drauge su kįlančia iš girtuokliavimo paleistuvyste. «Sar- 
gyba» ypatingai kreips domės į «bealkoholinį jaunuo- 
menės auklėjimą»; tam tikslui vieton girtų pramogų 
stengsis duoti jai sveikų ir švarių pasilinksminimų 
sporto pavidale. Tuo būdu, tikrai sakant, ji bus dar 
vienu specialiu jaunimo organu.  Kaipo tokiam, mes 
linkim pilniausio pasisekimo. 

Pirmųjų dviejų «Sargybos» n-rių turinys yra gana 
įvairus ir įdomus. Pirmiausia pažymėtinas straipsnis 
«Blaivybės savaitė». Yra tai ištrauka iš «Blaivybės» 
centro Valdybos atsišaukimo. Cia be įvairių nuro- 
dymų, kaip reikia «Blaivybės savaitė» organizuoti, 
pažymėti šie tos savaitės tikslai: 

a) Dupažindinti mūsų visuomenę su 
alkoholio kenksmingumu ir steigti naujus ar atgaivinti 
apmirusius «Blaivybės» Dr-jos skyrius. 

„b) Apšviesti mūsų jaunuomenę ir ją 
paraginti, kad steigtų prie savo draugijų blaivinin- 
kų-abstinentų sekcijas, kaip «Ateitininkai», 
«Pavasarininkai» ir t. t. 

“c) Mūsų vaikams apsaugoti nuo alkoholizmo 
steigti jiems «Angelo Sargo Sąjungos» 
kuopas. 

d) Supažindinti visą Lietuvos visuomenę su St. 
Seimo išleistu įstatymu «Svaigiųjų gėrimų 
mažmenomis pardavinėti», kuris varžo al- 
koholinių gėrimų pardavinėjimą. 

e) Rinkti kiek galima daugiau prenumera- 
torių, skaitytojų «Blaivybės» Dr-jos leidžiamam laik- 
raščiui «Sargyba», kuris padės mūsų visuomenei pa- 
žinti alkoholio nuodų pragaištingumą. 

f) Rinkti aukas tolimesnei kovai prieš alko- 
holizmą. . 

«Sargyba» labai daug nuveiks, jei bent pusėtinai 
tuos kilnius savo tikslus pasieks. ž 

Straipsny «Blaivybės apaštalas ZŽemaičiuose», 
kun. J. T. nurodo Vysk. Valančiaus pasidarbavimą 
blaivybės srity, jo viešą blaivybės paskelbimą 1858 m. 
rugsėjo 28 d. Varnių Katedroj ir ilgą eilę tuometi- 
nių blaivybės priešų. i 

Mokytoja Vl. Arminaitė teikia naudingų pamo- 
kymų «kaip auklėti jaunuomenė be alkoholio». Tam 
tikslui pirmiausia turi patys tėvai negerti, mokytojai 
taip pat turi būti blaivūs, tėvų komitetai organizuoti 
paskaitas prieš alkoholio vartojimą ir rengti blaivius 
pasilinksminimus. 

Toliau priminta Vokietijos ir Lietuvos vyskupų 
laiškai, žadinantys tėvus mesti gėrimą svaiginamų 
geralų, kaipo kenkiančių jų pačių ir vaikų sveikatai 
ir dorybei; paduota atgaivintų «Blaivybės»  D-jos 
skyrių sąrašas. Jų kol kas neperdaugiausia — viso 
labo tik 20, o prieš karą jų buvo šimtas su viršum. 

«Sporto skyriuje» atspausta valdžios jau patvir- 
tintos «Lietuvos (Gimnastikos ir Sporto Federacijos 
statutas». Tos Federacijos tikslas esąs «plėtoti lie- 
tuvių kūno ir sielos galios į progresuojančią pusiau- 
svyrą, kuriuos pobūdį nustato krikščionybės dėsniai». 
Labai gaila, kad tas tikslas taip tamsiai išreikštas. 
Taip, kaip jis skamba, abejotina, ar bent vienas iš 
«Sargybos» skaitytojų jį supras. 

Antrajam n-ry eina apžvalga «Vasaros Blaivybės 
savaitei praėjus», kur parodoma, kas blaivininkų 
laimėta, kas pralaimėta. Laimėta — didesnis blai- 
vybės klausimu susidomėjimas, didesnis suaugusiųjų, 
ypač inteligentų, sukrutimas, susidarymas naujų Blai- 
vybės D-jos skyrių, kai kur net «Angelo Sargo Są- 
jungon» vaikų pritraukimas, savo laikraščio įkūrimas. 
Pralaimėta daug kas del stokos blaivininkų veikėjų 
ir jų neįgudimo darban, ne visur teįsteigta skyriai ir 


* 

«Angelo Sargo Vaikų Sąjungos» kuopos, ne visur te- 
rinkta prenumerata «Sargybai», ne visur tesupažin- 
dinta žmonės su Seimo išleistu įstatymu kovai su 
girtybe. Ateity įsakoma: 

1) Visur atgaivinti arba įkurti «Blaivybės» Dr-jos 
skyrius. Pageidaujama, kad kiekvienos apskrities 
skyrių atstovai susieitų dažnai. 

2) Įkurti prie «Motery», «Pavasarininkų», «Lie- 
tuvos (Gimnastikos ir Sporto Federacijos» ir t. t. 
kuopų abstinentų - blaivininkų sekcijas. 

3) Įsteigti vaikams «Angelo Sargo Vaikų Sąjun- 
gos» skyrius. 

4) Visur platinti «Sargyba», jai surasti kuo dau- 
giausiai «prenumeratorių». (Vengti pardavinėti atski- 
rais numeriais!) 

Korespondencijose iš įvairių Lietuvos miestų ir 

miestelių aprašoma vasaros Blaivybės savaitės ap- 
vaikščiojimas. Kitose korespondentai skundžias del 
girtybės plėtojimos. Tiems patariama veikti, ne grau- 
doti. Sančių korespondentas gailestauja del atida- 
rymo Šančiuose naujos Schick'o ir Ko, likerių firmos, 
kurią remią lietuviai: Martynas Yčas, majoras Mer- 
kis, pil. Sernas ir kiti. 
3 Bet netrūksta ir «Blaivybės» rėmėjų. Vienam iš 
jų, kun. Jakaičiui, Worcestrio klebonui Amerikoje už 
gausią 500 dolerių auką, atsiųstą «Blaivybės» centro 
valdybai, tariama nuoširdžiausias ačiū. 

„ Žiniomis apie priešalkoholinį veikimą pasauly 
(Čekoslovakijoj, Šveicarijoj, Latvijoj, Ėstijoj) ir Sporto 
skyrium baigias antras «<Sargybos» n-ris. 

Iš laikraščio straipsnių ir iš jo vedėjų kalbų ma- 
tyt, kad mūsų «Blaivybės» D-ja yra įžengus į naują 
savo gyvavimo periodą, kuriame nusistatyta nė juo- 
kais kibti į kovą su girtybe. Duok Dieve, kad ši 
kova būtų tikrai laimėta. 

Mūsų išmanymu, Lietuvoje blaivybė kur kas 
lengviau įvesti negu kitur. Tokiai, pav., Amerikai 
jos garsioji prohibicija labai brangiai atsiėjo. Teko 

ten uždaryti milžiniškos degtinės ir vyno dirbtuvės, 
milionus dolerių verti alaus bravarai, panaikinti išti- 
sos gerai ėjusios pramonės šakos (k. š. butelių, bač- 
kų, kamščių fabrikai), paversti bevertėmis plačios 
pietų Amerikoje užvestos vynuogių plantacijos ir t.t. 
Lietuvoje nieko panašu nėra, taigi ir naikinti be- 
veik nieko nereikės. Nukentės tik nebent nedidelis 
būrelis traktierninkų ir aludininkų, bet į tai nėr ko 
žiūrėti; savo pelną didesnį neg reikia jie jau yr 
atsiėmę iš visuomenės. Taigi ubagais neišeis, gaus 
tik griebtis kito, doresnio, amato. 

Baigdami šią «Sargybos» recenziją, mes negalime 
neišreikšti savo nusistebėjimo, kad tame blaivininkų or- 
gane nenurodyta didžiausias blaivybės priešas, būtent: 
naminės degtinės ir alaus darymas. Ir Amerikoj ir 
Lietuvoj jis sudaro, galima sakyti, neįveikiamą gir- 
tybės tvirtovę. Blaivybės kova tik tuomet tebus 
laimėta, kai ta girtybės tvirtovė bus iš pamatų iš- 
griauta. «Sargybai» reiktų ypatingai į tai atsižvelgti. 

TAUTA IR ŽODIS. Humanitarinių mokslų fakulteto leidinys.. 
I knygos. Kaunas, 1923, 445 psl. in-8 maj. 


«Tauta ir Žodis» eina vietoj pernai prof. Krė- 
vės-Mickevičiaus sumanytosios «Tautosakos». «Tau- 
tosakoj» buvo ketinta dėti tai, ką tauta «sako» (t. y. 
dainos, pasakos, patarlės, mįslės ir kitoks folkloras). 
Universitui įsisteigus, sumanyta leisti kitas Huma- 
nitarinių mokslų fakulto leidinys, kuriame projektuota 
rašyti ir apie tai, ką tauta «daro arba yra dariusi». 

į pastarąjį leidinį turėjo vesti prof. Būga. Galop 
abiem garbiem profesoriam susitarus ir gavus univer- 
sito pritarimą, nutarta iš dviejų padaryti vieną bendrą 
leidinį, pavadinus ji vardu «Tauta ir Zodis. Kaipo 
mokslo leidiniui pridėta ir lotyniškas jo pavadinimas 
«Epe lituana, sumptibus Ordinis Philologo- 
rum Universitatis Lituanae edita». 

Iš pradžių jis ketinama leisti sykį į metus, vė- 
liau, jei bus galima, ir dažniau. Leidinio kalba lie- 

tuviška, bet redakcija sakos neatsisakysianti dėti 
straipsnių ir svetimomis kalbomis (anglų, prancūzų, 
vokiečių). Sunku suprasti, delko redakcija yr išsky- 
rus rusų ir lenkų kalbas, jos juk yra mums daug ar- 
timesnės. 

Pirmosios knygos turinį sudaro: eilė Būgos straip- 
snių («Upių vardų studijos ir aisčių bei slavėnų se- 
novė», <«Aistiškosios kilmės Gudijos vietovardžiai», 
«Dvina», «Lydų kalba», «Jotvingų žemės upių vardų 
galūnė—da»), prof. Krėvės-Mickevičiaus «Pirmykštė 
indoeuropiečių gimtinė», Kun. A. Kosarzevskio (Ka- 
šarausko) «Keli tautotyros mažmožiai». Toliau eina 
folkloras: Zekonytės užrašytos pasakos apie velnio 
vestuves, giltinę, prajovus, velnius ir kitką, V. Krė- 
vės «Padavimai apie Raigrodo miestą», įvairios liau- 
dies dainos, kurių daugiausia yr davę Būga (iš Seinų 
par.—27) ir V Krėvė (iš Dzūkijos—325). Kun. Le- 
lešius įdėjo savo užrašytų raudų rinkinį. Yra ir pa- 
tarlių, surinktų Žemaičiuose J. Vaičkaus ir seniau S. 
Daukanto. Remiantis Vaičkaus rinkiniu, reiktų spėti 
žemaičius esant nemazgotburnius, nes jie savo patar- 
lėms daugiausia medžiagos semia iš... šūdo ir subinės... 
Bet toks spėjimas būtų neteisingas, nes, pav., kito 
dar garsesnio žemaičio, Daukanto, patarlėse to ypa- 
"tingo «šūdingumo» ir <subiningumo» nesimato. Matyt, 
J. Vaičkus sėmė savo patarles iš žmogaus labai pri- 
mityvaus... Janulaitis irgi davė bent kiek folkloro. 
Tarp kitko pažymėtini «<Šeimyniški burtai ir prietarai». 

ion įterpta ir šv. Grigaliaus mišios irnet vaikų 
egzortos. Labai gaila, kad Humanitarinių mokslų 
fakultas neatsiklausė čia teologijos fakulto. Nobles- 
se oblige. Kad šiaip jau laikraštis įdeda nesą- 
monių, tai dar pusė bėdos, bet kai tai padaro uni- 
versito leidžiamas žurnalas, tai jau nedovanotina. Ar 
kun. Pocevičia skelbė Siauliuose iš sakyklos kai ku- 
riuos prietarus, aš nežinau, bet gerai žinau, kad A. 
Janulaitis pasakė netiesą, darydamas tą kunigą Siau- 
lių klebonu: juo jis niekados nėr buvęs. 

Toliau eina Būgos surankiota «Medžiaga lietuvių 
kalbos žodynui». Čia ne vienas nustebs, kaip įvai- 
riai yra vadinamos Lietuvoje bulbės (builė, bulvė, 
dėčia, dūlė, erčiukai, karčiukai, kardupeliai, kartoklės, 
racinės, rapukai, roputės, buliavos). Šeimininkės tu- 
rėtų būtinai priimti virtuvės terminologijon tikrai lie- 
tuvišką žodį kiulkiai viet. negražiai skambančių «šal- 
tanosių»... Baigiasi tomas įvairių apie filologijos da- 
lykus knygų recenzijomis, parašytomis daugiausia Bū- 
gos ir d-ro A. Senno. 

Išorinis leidinio pavidalas atrodo rimtai, gėdos 
Lietuvos Universitui nepadarys, nors spauda gražumu 
pasigirti negali. Ypač nedailus yra šriftas. Jis tiktų 
nebent dekadentiškoms eilėms spausdinti, ne rimtiems 
mokslo straipsniams. 

Baigdami šį naujo leidinio paminėjimą, negalime 
susilaikyti nepadarę dar vienos pastabos. Pirmame 
Būgos straipsny («Upių vardų studijos» etc) pasakyta, 
kad garsus rusų akademikas A. Sachmatovas savo 
straipsny «Zu den altesten slavisch-keltischen Beziehun- 
gen» yr tvirtinęs, kad «dabartinėje Lietuvoje ir Gu- 
dijoje senovėje gyventa keltų». Būga įrodinėja, kad 
tas tvirtinimas esąs negalimas. Galimumas ar nega- 
limumas galutinai čia pareina nuo mokslo įrodymų. 

achmatovas turėjo eilę vienų faktų ir jam keltų bu- 
vimas Pabaltijy atrodė galimas; Būga turi kitų argu- 
* mentų, ir jis guldo galvą už keltų nebuvimą toj pat 
srityje. Iš čia savaime plaukia:išvada, kad filologijos 
mokslas toli gražu nėra absolutus, bet labai ir labai 
relatyvus. Tai gerai reiktų įsidėti omenėn kiekvie- 
nam mūsų inteligentui. 

Tą pat patvirtina ir žodis fakultetas, figūruo- 
jąs «Tautos ir Žodžio» viršelyje. Jis, mat, nesenai 
padarytas oficialiai valdišku kaip ir universitetas. 
Bet prof. Būgos «Pratarmėj», t. y. pirmame teksto 
puslapy, figūruoja «fakultas» ir «universitas» («Gavu- 
sis Fakulto pritarimą», <Humanitarinių Mokslų Fa- 
kulto», «įsikūrus universitui»)) Vadinas, skai- 

tytojas turės nustebti, kad mūsų augštoji mokykla 
pati nežino, kaip pasivadinti: universitas ar uni- 
versitetas, fakultas, ar fakultetas. Jai to ne- 
žinant ir kitus klaidinant, aš patarčiau laikytis pir- 
mojo, kaipo trumpesnio, lietuviškesnio ir panašesnio 
į lot. kalbą, iš kurios tie žodžiai ir imta. 


GAIRĖS. Meno ir literatūros ilustruotas žurnalas, eina kas du 
mėnesiu. Žurnalą leidžia menininkų koperatyvas «Gairės». Reda- 
guoja K. Puida. Nr. 1, Sausis, 1923. 

Kaip galima spėt iš metraščio «Kūrybos keliais», 
«Gairės» nori mūsų literatūroje vaidinti «trečiojo 
baro» rolę. Pirmuoju yr buvęs prieškarinis «Baras», 
antruoju daug pretensijos reiškusi «Dainava». «Gai- 
rės» nori tarnauti naujoms meno srovėms, skinti 
naujus kūrybai kelius. Kol kas teišėjo tik 1-sis 
«Gairių» n-ris. Jis atrodo dailiai. Spausdintas Ber- 
lyne. Gražus šriftas, geras popierius, puikios ilus- 
tracijos daro malonaus įspūdžio. Leidinys tikrai ma- 
lonu imti į rankas. 

Turinys irgi įvairus ir įdomus. Pradžioje duota 
poezijos kūrinių.  Pirmoj vietoj padėta skambi N. 
Bičiūnienės daina «Tyliai, ramiai užmigs jausmai». 
Po ja galėtų pasirašyti net ir Maironis. M. Gustai- 
čio «Amžių prošvaistoj» rašyta baltomis eilėmis, bet 
mintis kilni. Putinas «Geduloj» kviečia žemę «džiaug- 
tis ir gedėti šviesių širdies sapnų palaužtame šešėly»; 
skamba tai labai naujoviškai, bet poezijos čia sunku 
įspytrėti. J. Rainis davė gan dailų erotiką «Į žvaigždę». 
Visa tai gražu, bet nestebina. Tačiau naujai poezi- 
jai, kaip žinom, rūpi ne grožis, tik naujumas ir ste- 
binimas. Iš šios atstovų «Gairėse» tepasirodė tik vie- 
nas Pranas Morkus. Jis dainuoja: 


Pasipylė vylių vyliais 
Gegužinių minių lygos... 

Ir sužvengė toli toliai, 

Kad kiekvienas alei brolis 
Pats sau Dievas ir Kalyfas! 

Pr. Morkus kad ir laiko save «Dievu ir Kalyfus, 
. tačiau sakosi esąs ir naujos gadynės patriotas, «vel- 
nioniškai mylįs gimtąjį sklypą» ir net «šunis, ką kinką 
graibo». Ar ne didvyriškumas?!... 

Po poezijos eina proza. Pirmoj vietoj padėta 
V. Bičiūno <«Idilijos». Jų viso labo trys. Pirmojoj 
nupiešta mergelės ir bernelio vestuvių diena, antroj 
sidabrinės jų vestuvės po 25 metų, trečioj — pasku- 
tinė jų senatvės diena. Savo turiniu šios «Idilijos» 
parafrazuoja seną aforizmą.  «Vanitas vanitatūmo. 
„Jų išorinis paveikslas bei forma apmesta liaudies mo- 
tyvais, o dekadentizmu atausta. Tai bene bus vie- 
nas geriausiai nusisekusių Bičiūno rašinių. Bent skai- 
tant nenuobodu. 

Kurto Muenzero «Bevardyje» išvestasis lėlių tea- 
tro savininkas — nedaro įspūdžio. Pasakojimas nuo- 
bodus, dirbtinis, kaip to teatro lėlės. Kaip kitur taip 
ir čia K. Puida yr parodęs nuostabų nemokėjimą pa- 
sirinkti, kas versti. 

Užtat iš O. Pl. Puidienės straipsnio «Meno ir 
kūrybos keliai» yra ko pasimokyti. Jis parašytas 
rimtai, vyriškai, be nereikalingų digresijų. 

A Sutkus straipsny «Keli vaidybos ūgimo mo- 
mentai» bando išaiškinti, «kas atvedė vaidybą į be- 
dugnę»? Straipsnis perdaug specialus, sunkokas. Au- 
torius smerkia vaidyboj konservatizmą... nesigaili pa- 
gyrimų naujiems vaidybos reformatoriams: Fuksui, Kre- 
gui ir Meijerholdui. Šio pastarojo išmanymu, vaidyba 
esanti «fikcija, tiek amžių žmonijos gaivinta». (Galas 
vaidybos atėjęs del to, kad ji ir neprasidėjus. «Vai- 
dyba — melagingas ir beteisis menas, plebso džiaugs- 
mas, vaikų žaislas»... Autorius svajoja apie kažko- 
kią dar nesukurtą «dvasios vaidybą». 

Apie mūsų teatrą Pl. Puidienės teisingai pasa- 
kyta, kad vaidinimas Slovackio «Mindaugio» š. m. 
vasario 15 d. taip pritiko momentui kaip laidotuvių 
maršas vestuvėse, ir kad mūsų valstybės dramos di- 
rekcijai reikia «subtelingesnio intelekto». Deja, to 

intelekto kaip tik ir nematyt. Vydūnas parašo «Žvaigž- 
dių takus», «Likimo bangas», Maironis «Kęstučio 
mirtį», bet mūsų valstybės dramos direkcija tuos vei- 
kalus ignoruoja; jų vieton stato «Potašą ir Perlamutrą», 
«Buridano asilą», «Pavasario auką» arba Slovackio 
«Mindaugį». Tuo, žinoma, daug netenka stebėtis. 
Kokia pradžia, tokia ir tąsa. Pradėta nuo Suder- 
mano «Joninių», tat toliau ir negalima buvo ko ge- 
resnio laukti, kaip «Pavasario aukos» ar «<Buridano 
asilo» 

Ta pati Pl. Puidienė parodė nemaža sveiko proto 
ir civilės drąsos, pasmerkdama kvailą furorą ir pompą, 
kuria Kaunas sutiko Babravičių, ir pašiepdama kan. 
Tumo operos «ura» recenzijas. 

Muzikas J. Žilevičius teikia kauniškių koncertų 
apžvalgą ir išreiškia pageidavimo, kad atsirastų pas 
mus didesnių chorų ir geresnių salygų, kuriose galėtų 
pas mūs muzika tarpti. 

Baigiasi numeris recenzijomis. Pirmoje iš jų 
įvertinama Tysliavos «Zaltvykslės», pripažįstama jam 
talentas, bet draug ir išreiškiama baimės, kad trys... 
jo poezijos ypatybės: išklydimas pasaulin, vidaus pa- 
krikimas ir skendimas gyvenimo liūne neapnuodytų 
jo talento. Antroje apie Žalios Rūtos «Laumes» pa- 
sakyta, kad verčiau jos būtų rankraštyje pagulėję. 
Galop K. Puida recenzuoja pora naujų vokiškų bele- 
triskos veikalėlių. 

+ Lieka palinkėti, kad «Gairės» ilgiau pagyvuotų, 
negu jų pranokėja «Dainava». Tekste patebėjom ne- 
maža kalbos, spaudos ir rašybos klaidų. 

